
משרד ראש הממשלה
אגף המפקח הכללי לענייני ביקורת המדינה


ירושלים, ה' באב תשע"ה
21 ביולי 2015

דוח מעקב זה מסכם את עבודת המעקב של אגף המפקח הכללי לענייני ביקורת המדינה לשנת 2015, ומדווח על התקדמות במצב תיקון הליקויים ב-4 דוחות שנתיים של מבקר המדינה: 64א, 64ב, 64ג, ו-65א – מעקב ראשון.

דוח זה, משקף את תוצאות עבודתו היסודית, המעמיקה, והמתמשכת של האגף לאורך השנים. 
האגף ימשיך לפעול להעמקת מחויבותם של הגופים המבוקרים לתקן את הליקויים, וליישם את המלצות הביקורת, כנדרש מהחוק ומהחלטות הממשלה, ולהטמיע בקרב הנהלות הגופים המבוקרים את חשיבות הביקורת החיצונית והפנימית ככלי ניהולי, על מנת לייעל ולשפר את מערכת המינהל הציבורי.

הנתונים הסטטיסטיים בדוח משקפים המשך המגמה של שיפור משמעותי בתיקון הליקויים ויישום המלצות הביקורת לאורך השנים. לפני הפעלת שיטת העבודה החדשה,  עמד אחוז תיקון הליקויים הממוצע הרב שנתי על 10% - 15% בלבד. 
להלן תוצאות המעקב של אגף המפקח הכללי לפי סדר כרונולוגי:
במעקב הראשון לדוח 64א של מבקר המדינה לשנת 2013, 53% מהליקויים כבר תוקנו, ו-37% נמצאים בתהליך תיקון. 
במעקב ראשון לדוח מבקר המדינה 64ב לשנת 2014 – על מערכת הביטחון, 42% מהליקויים כבר תוקנו, ו-50% נמצאים בתהליך תיקון. 
במעקב ראשון לדוח 64ג של מבקר המדינה לשנת 2014, 34% מהליקויים כבר תוקנו, ו-49% נמצאים בתהליך תיקון. 
במעקב ראשון לדוח 65א של מבקר המדינה לשנת 2014, 40% מהליקויים כבר תוקנו, ו-45% נמצאים בתהליך תיקון. 

האגף שם דגש מיוחד וטיפול מתמשך על ליקויים שיש בהם סכנה לביטחון המדינה, סכנה לבריאות הציבור, סכנה לחיי אדם, עבירות על חוק וטוהר המידות, בטיחות וכד'.
מהנתונים עולה כי מרבית הגופים המבוקרים עשו כברת דרך ארוכה ומשמעותית מאוד, תוך כדי עבודה מאומצת ויסודית, ובשיתוף פעולה פורה והדוק עם האגף, לתיקון הליקויים. אגף המפקח הכללי יעמיק את מאמציו להמשך מגמת השיפור בתיקון הליקויים. 

להלן השינויים וההישגים שחלו באגף בשנה האחרונה: 

· מעבר לספרים הדיגיטליים (דיסק און קי), תוך חסכון משמעותי בתקציב, ושמירה על איכות הסביבה.
· הקמה והטמעה של מערכת ממוחשבת ייחודית לתיקון הליקויים, בשיתוף עם אגף מערכות המידע של המשרד. המערכת מייעלת ומעצימה את עבודת הרפרנטים, חוסכת את זמנם, מבטלת את הצורך בעבודת קלדנות והדפסה, ומזרזת תהליך הפקת הספרים ("הערות" או "מעקבים"). 

כולי תקווה כי ועדת השרים לענייני ביקורת המדינה תשוב ותחדש את פעילותה שלה בקרוב. 

אבקש להודות לראש הממשלה, מר בנימין נתניהו, על תמיכתו וסיועו בעבודת האגף, למבקר המדינה ולעובדי משרדו, למנכ"לי הגופים המבוקרים, ולכל אלה העושים מלאכתם נאמנה במטרה להביא לשיפור פני המינהל הציבורי בישראל. 
תודה מיוחדת לעובדי אגף המפקח הכללי לענייני ביקורת המדינה, שבזכות עבודתם המקצועית והחרוצה, השכילו להוביל את הגופים המבוקרים לאחוז גבוה ביותר של תיקון הליקויים ויישום המלצות הביקורת, כפי שבאים לידי ביטוי בדוח המעקב הנוכחי. 

בהזדמנות זאת, זה המקום להודות ליעקב זלצר, המפקח הכללי הפורש, ולאחל לו הצלחה עם יציאתו לגמלאות.


  בברכה,
[image: ]


                                                                            המפקח הכללי בפועל              






חלק ראשון
ועדות היגוי למחשוב











פיקוח, בקרה ואבטחת מידע

 ועדות היגוי למחשוב

[bookmark: _Toc426534172]החלטת ממשלה בק/9 - 20.3.1997

א. 	המנהל הכללי בכל משרד ממשלתי יקים ועדת היגוי לכל פעולות המחשוב, להלן "הוועדה". תפקידי הוועדה יהיו: הנחיית פעילות המחשוב והתקשורת, גיבוש סדרי תכנון, בקרה ופיקוח על פיתוח ורכש מערכות מידע במשרד, גיבוש לוחות זמנים, גיבוש תקציבים, תפישות מחשוביות לעבודת המשרד, סדרי קדימויות ואבטחת מידע.
ב. 	בראש "הוועדה" יעמוד המנהל הכללי של המשרד או הסמנכ"ל למינהל וחבריה יהיו: מנהל מערכות המידע במשרד, קצין הביטחון, היועץ המשפטי, חשב המשרד, המבקר הפנימי, קצין התקציבים, הממונה על אבטחת המידע במשרד ומנהל היחידה לאבטחת "מידע רגיש" במשרד ראש הממשלה.
	הממונה על ה"רשומות" במשרד, ונציג החשב הכללי במשרד האוצר יוזמנו לישיבות "הוועדה" על-פי הצורך.
ג.	יחידות המחשוב המשרדיות יפעלו בהתאם לחוקים, התקנות והנהלים החלים על תחום זה.
ד. 	"הוועדה" תשמש כוועדת היגוי לאבטחת "המידע-הרגיש", שאינו ביטחוני, במשרד.
ה. 	תכנית העבודה של "הוועדה" תכלול, בין היתר:
1) 	קביעת מדיניות אבטחת המידע
2) 	סיווג ומיפוי "המידע-הרגיש"
3) 	אישור תוכנית אבטחת המידע של המשרד ותיקצובה
4) 	מעקב אחר יישום תוכנית האבטחה.
ו. 	החשב הכללי במשרד האוצר יעגן עקרונות החלטה זו בתכ"ם ובנוהל מפת"ח.
ז. 	האגף לביקורת המדינה יקיים מעקב ובקרה במשרדי הממשלה השונים בנושאים אלה.

ביצוע ההחלטה
משרד ראש הממשלה - אגף המפקח הכללי לענייני ביקורת המדינה
בהתאם לסעיף ז' להחלטה לעיל, הכין אגף המפקח הכללי לענייני ביקורת המדינה דיווח מקיף. 
הרכב הוועדות והנושאים שנדונו
להלן פירוט הרכב הוועדות והנושאים שנדונו בהן:
משרד האוצר
הוועדה מתכנסת פעם/פעמיים בשנה - בשנת 2014 התכנסה פעם אחת (חודש מרץ). ישיבה קרובה מתוכננת של הוועדה - מרץ 2015.
נושאים מרכזיים בהם דנה הוועדה בישיבתה האחרונה: 
דיווח פעילות מסכמת לשנת 2013 : ביצוע תדריכים לבעלי סיווגים גבהים. פיילוט מערכות הלבנה. טיפול נקודתי בהתרעות אנטי וירוס וגלישות חריגות, הכנת נוהל ביצוע למקרים ותגובות 
קמפיין אבטחת מידע. הכנסת לומדת אבטחת מידע חדשה  ואכיפת שימוש בלומדה כתנאי להגדרת משתמש חדש. 
נושאים לביצוע בשנת 2014: הטמעת מערכות הלבנה בכל רשתות המשרד. סקר סיכונים של רשות ממשלתית לאבטחת מידע ברשת המשרד (עדיין בתהליך ביצוע) והכנת תכנית תיקונים בהתאם לתוצאות הסקר. הקשחה והצפנה של מחשבים ניידים. בחינת אבטחת מדיניות התקשורת והכלים למימושה. הקשחת רכיבי המחשוב השונים: תחנות העבודה, שרתים, ציוד תקשורת וכד'. הקמת יכולת תחקור של אירועי אבטחת מידע, כולל מעבדת Forensic. פעולות שבוצעו בפועל לאחר ישיבת הוועדה וידווחו בהתאם לוועדה בישיבה הקרובה (מרץ 2015): ביצוע סגמנטציה(הפרדה) ברשת הקיימת ובאתר ה-  DRP המיועד. החלפת ציוד מיושן שפוגע ביכולת להטמיע רמת אבטחת מידע מניחה את הדעת. קונפיגורצית  מערכת הלבנה: רשתית או קיוסקים. הכנת תכנית עבודה רב שנתית ע"י האגף למערכות מידע ליישום פערי אבטחת המידע. 
המשרד לביטחון הפנים
יו"ר ועדת ההיגוי: מנכ"ל המשרד.
חברים:  הנהלה בכירה.  
נושאים שנדונו: במהלך שנת 2014 התכנסה ועדת ההיגוי פעמיים. יחידת המחשוב פועלת על פי החוקים, התקנות, והנהלים הנהוגים בתחום, ועל פי הנחיות התקשוב הממשלתי. המשרד לביטחון הפנים הינו גוף מונחה שב"כ. מנהל ביטחון במשרד מנחה בנושא "מידע רגיש", ויחידות המחשוב מיישמות את הנחיות השב"כ ושל מנהל הביטחון, כנדרש בחוק. וועדת ההיגוי למחשוב מדווחת ע"י מנהל מערכות מידע ומחשוב במשרד (להלן: מנמ"ר) בפעילות חצי השנה החולפת. הדיווח כולל את נושאי אבטחת המידע. המשרד קבע את מדיניות אבטחת המידע, המבוצעת על ידי חברה חיצונית, במסגרת סל השירותים, המוגדרים בחוזה מיקור חוץ שנחתם עם החברה. סיווג המידע "הרגיש" נקבע ע"י מנהל הביטחון של המשרד, כמוגדר במסגרת סמכותו בחוק. מנהל הביטחון של  המשרד חבר בוועדת ההיגוי למחשוב. תכנית העבודה בנושא אבטחת המידע מאושרת בוועדה. בשנת 2014 הנחה השר לביטחון הפנים על הקמת מטה סייבר למשרד ולזרועותיו. גויס מנהל פרויקט לנושא הסייבר, אשר מבצע בימים אלה עבודת מטה, ויגיש לאישור הנהלת המשרד תכנית עבודה ותקציב נדרש לנושא.
משרד הבינוי והשיכון
הממשלה בהחלטתה מיום 10.10.2014 שמספרה 2097 (חכ/41). סעיף 5.ח. קבעה, כי היא משאירה באחריות המשרד להחליט האם יש צורך בועדת היגוי למחשוב. וההחלטה זו (חכ/41) מחליפה את החלטת הוועדה 1886 מ- 1997.
משרד הבינוי הקים ועדת היגוי למחשוב. השנה, ועדת ההיגוי טרם התכנסה ואישור תוכנית העבודה נעשה באמצעות הליך אישור המנכ"ל ובדומה לנוהל שנקבע ליתר האגפים במשרד הבינוי.
עם התכנסות הוועדה, יועבר דיווח בהתאם. 
משרד הבריאות
יו"ר ועדת ההיגוי:  סמנכ"ל בכיר למינהל ומשאבי אנוש.
חברים:  ההנהלה הבכירה.
נושאים שנדונו: בישיבה שהתקיימה בחודש ינואר 2014 הוצגו עיקרי העשייה והפעילות בנושא שבוצעו בתחום אבטחת מידע והגנת הסייבר בשנת 2013. סוגיות שעלו: מחשבים ניידים. מידע פרטי על גבי רשת המחשוב. אבטחת מידע בשימוש בטכנולוגית "ענן" – החלטות בעניין שמירת מידע משרדי,  סקירת סיכונים, הדרכות להעלאת מודעות העובדים. מאגרי מידע. מערכות מולטימדיה. בישיבה שהתקיימה בחודש נובמבר 2014 הוצגו עיקרי העשייה והפעילות בנושא שבוצעו בתחום אבטחת מידע והגנת הסייבר בשנת 2014. סוגיות שעלו: גישה לאתרי אינטרנט. רישום מאגרי מידע, הנמצאים ברשות בתי החולים. קביעת מועדים לישיבות הבאות. תרגיל לבדיקת רמת אבטחת מידע וכוננות סייבר. מכרזי מחשוב במשרד. הרשאות גישה לאזורים רגישים ברשת. הטמעת מערכות אבטחת מידע בטלפונים הסלולאריים. הכנת דוח עלויות לתחום אבטחת המידע במשרד. הדרכות מודעות לעובדים. ניסיונות חדירה למערכות המשרד בסופי שבוע. איחוד דומיינים בבתי החולים. 
בחודש נובמבר 2014 התקיים מבדק הסמכת תקני אבטחת מידע 27799 ו-27001, בהם עמד המשרד בהצלחה רבה. 
בחודש ינואר 2015 יצא חוזר מנכ"ל בנושא "הגנה על מידע במערכות ממוחשבות במערכות הבריאות". 
המשרד לשירותי דת
הרכב ועדה:  המשרד נמצא במהלך של הקמת וועדת היגוי משרדית בהתאם להחלטת הממשלה.  עם כינוסה, תקיים הוועדה הליכים לאישור תכנית העבודה ולאישור  תקציב המחשוב במשרד, לרבות נושא אבטחת המידע.
נושאים שנדונו:  מחשוב המשרד היה באחריות משרד ראש הממשלה עד שנת 2013. נושא אבטחת המידע היה באחריות משרד ראש הממשלה עד חודש יולי 2014. פעילות המחשוב העיקרית במשרד לשירותי דת בשנת 2014 הייתה בנושא תכנית אב למחשוב המועצות הדתיות. פעילות המחשוב האחרת, שאינה בנושא תכנית האב למחשוב המועצות הדתיות, הסתכמה בתחזוקה והמשך עבודה על מערכות מחשוב קודמות בהתאם לתכנית עבודה שאושרה ותוקצבה בעבר. לצורך ייזום ויישום תכנית האב למחשוב המועצות הדתיות, הוקמה וועדת היגוי ספציפית, העוסקת באופן שוטף בכל ההיבטים הרלוונטיים. נושא אבטחת המידע, לרבות סיווג המידע הרגיש וטיפול באבטחתו, מטופל באופן שוטף ע"י הממונה על אבטחת המידע במשרד וע"י אגף המחשוב.
המשרד להגנת הסביבה
יו"ר ועדת ההיגוי:  מנכ"ל המשרד. 
חברים: סמנכ"ל בכיר למינהל ומשאבי אנוש, קצין הביטחון, היועצת המשפטית, מנהל מערכות מידע, המבקרת הפנימית, חשב, ראש אגף תקציבים, מנהל תחום אבטחת מידע. 
נושאים שנדונו: על פי החלטת הקבינט החברתי כלכלי מס' חכ/41 מיום 29.09.2014, ואישורה כהחלטת ממשלה מיום 10.10.2014, ובמסגרת תהליך תיקון ליקויים בעקבות דוח הביקורת הפנימית בנושא אגף מערכות מידע, מונתה במשרד הוועדה, שהרכבה מצוין לעיל. הוועדה תפעל לרתימת מערכות המידע וטכנולוגיות מתקדמות להשגת יעדי המשרד, ושיפור תהליכי הליבה העסקיים בו, תוך דיון בתכנית העבודה של אגף מערכות המידע, ועריכת מעקב שוטף אחר ביצועה. הוועדה תתכנס פעמיים בשנה, ותדון בתכנית העבודה והתקציב, תוך ביצוע תעדוף פרויקטים. הוועדה תבצע בקרה ופיקוח על עמידה בתוכניות העבודה, ותפעל כדי לקדם את הנושא בכל המישורים הנדרשים. 
הנהלת בתי המשפט
יו"ר ועדת ההיגוי: מנהל בתי המשפט.
חברים: הנהלה בכירה. 
נושאים שנדונו: קבלת אישור לביצוע פעילות העברת חוות אתר גיבוי לחוות הייצור הממשלתית בחודש אוגוסט 2014. תוכנית התאוששות מאסון והמשכיות עסקית. עדכון מערכת "נט המשפט". סקר שביעות רצון. אבטחת מידע – היערכות למתקפות, וסגירת גישה למשתמשים מחוץ לארץ. הכנה ועדכון של מכרז התשתיות. שדרוג עמדות הקצה למשתמשים בהיכלים של בתי המשפט. שדרוג השרתים בבית המשפט העליון. הרחבת מערך האחסון. תוכנית עבודה לשנת 2015. מעבר בית משפט לענייני משפחה להיכל תל אביב. שידור דיון בג"צ. מערכת ניהול תורים. תיבות דואר אלקטרוני של השופטים. מכרז ניהול תיקי שופטים (חטיבת שופטים). מכרז מערכות הנהלה. מכרז אתר האינטרנט (כולל תמיכה בפורטל שופטים). פורטל שופטים. היערכות למתקפת סייבר במסגרת מבצע צוק איתן. היערכות לפתיחת שנת המשפט. מכרז לפיתוח אתר אינטרנט חדש לרשות השופטת. פרויקט אכלוס בית המשפט המחוזי החדש בת"א. אירכוב, ותקצוב פרויקטים. 
הנהלת בתי הדין הרבניים
יו"ר ועדת ההיגוי:  סמנכ"ל בכיר למינהל ומשאבי אנוש.
חברים:  נציגי דיינים, היועץ המשפטי, חשב, עוזר מנהל בתי הדין, יו"ר ועד עובדים וממונה תנאי שירות דיינים, מזכיר ראשי בית הדין הרבני האזורי ת"א, מנהל אגף בכיר מערכות מידע. 
נושאים שנדונו: גיבוי מערכות המחשוב ומניעת תקלות והשבתת שירות. אחסון נתונים ומתקן גיבוי, הקמת מערך תמיכה. ממשק עבודה עם פרויקט "תהילה". תוכנית התאוששות מאסון והמשכיות עסקית. שינויים מערכתיים. סביבות בדיקה לשינויים במערכת מחשוב. תגבור מערך התמיכה. שליחת פקסים. מערכת הקריאות – תדרוך משתמשים. נוהל דרישות לשינויים. מערכת "בלוסום" – תדרוך משתמשים. חסימת פעילות במערכת במידה ואין תשלום על פתיחת התיק. חסימת יומן הרכב על ידי דיין. התראה מיידית על תיקון נוסף במערכת עם הקשת תעודת זהות. אפשרות לבקשה נוספת לפטור בוועדת אגרות. 
משרד החוץ
יו"ר ועדת ההיגוי:  מנכ"ל המשרד. 
חברים:  ההנהלה הבכירה.
נושאים שנדונו: תוכניות העבודה של אגף תקשוב לשנת 2014, אשר כללו פרויקטים אסטרטגיים שאושרו ע"י המנכ"ל, וכן פרויקטים נוספים. 
פרויקט "מרכבה". המשרד מצוי בתהליך של אימוץ המערכת. עלייה לאוויר במטה ושתי נציגויות – סוף מארס 2016. לאחר מכן, יועלו לאוויר כשמונים נציגויות, בפריסה רב שנתית. 
מכשירי הצפנה עתידיים. פיתוח מערכת קונסולרית דור ב'. המערכת אמורה לשמש את המטה והנציגויות לממשקי עבודה עם מערכת "אביב" של משרד הפנים, תוך התאמה לתכולה של מערכת זו.  ניהול תוכן ברשת השמורה. תבוצע החלפת תשתית על ידי שימוש במכרז חשכ"ל. ישולבו יישומים נוספים במערכת דוקומנטים הקיימת. 
ניטור ואבטחת מידע. מערכת ייחודית לניטור ואיסוף מידע חריג בכל רשתות של משרד החוץ בעולם. המערכת הושקה בדצמבר 2014.
פרויקטים נוספים: שימוש בטאבלטים במטה ובנציגויות. העברת חומר מרשת הבלתי מסווגת לרשת שמורה אוטומטית על ידי המשתמש בעמדתו. מערכת ייעודית לניהול ואבטחה של חומר ארגוני. 
משרד הכלכלה
יו"ר ועדת ההיגוי: מנכ"ל המשרד. 
חברים:  הנהלה בכירה. 
נושאים שנדונו: אגף מערכות מידע הגיש להנהלת המשרד תכנית רב שנתית בנושא אבטחת מידע שהתפרשה על פני 3 שנים (2012 – 2014) וכללה 12 שלבים לפי הפירוט הבא: הדרכה והגברת מודעות במושא אבטחת מידע. הגנת שרתים. הגנת הרשת. הגנת התשתית האקטיבית. הזדהות עובדים. הרשאות וניהול משתמשים. הגנת מחשבי הקצה. תוכנות ומוצרי אבטחה. מהימנות עובדים. אבטחה פיזית. נהלים והנחיות ביטחון. אבטחת מסמכים. 
במהלך שנת 2014, התכנסה ועדת ההיגוי במועדים הבאים: 12/3/2014, 23/4/2014, 18/9/2014, 9/11/2014 והוצגו שלבי ההתקדמות לקראת סיום ביצוע התכנית הרב שנתית.
בנושא הדרכה והגברת המודעות, רכש משרד הכלכלה תוכנה ללימוד עצמי בנושא מודעות אבטחת מידע. כרגע נמצא בבדיקות לקראת הטמעתו. הוכנה תשתית להקשחת הסיסמאות ובמהלך 2014  הופעלה מדיניות של כניסה לרשת המשרדית באמצעות סיסמא חזקה המכילה אותיות וספרות וסימנים בגדלים שונים. כמו כן הוכנה התשתית לכניסה באמצעות כרטיס חכם.
נרכשו רישיונות של תוכנה להגנת מבואות הרשת במחשבי הקצה CONTROL GARD כמו כן נרכשה תוכנה להלבנת/השחרת קבצים מחברת   RE-SEC התוכנה נמצאת בבדיקה לפני הפעלתה בייצור. הוחל במיגון חדרי התקשורת והארונות באתרים השונים. פעילות זו נמשכת בשיתוף אגף הביטחון במשרד והבנא"ם. הוכנו כל הנהלים בנושא אבטחת מידע בשיתוף עם אגף הביטחון, ופורסמו בפורטל המשרדי. כמו כן פורסם מסמך המדיניות בנושא אבטחת המידע שאושר ע"י הנהלת המשרד בפורטל. במקביל לכל האמור לעיל, משתתף אגף מערכות מידע בפעילות השוטפת של הממונה על היישומים הביומטריים במשרד רוה"מ במסגרת הוועדה להזדהות בטוחה.
לשכה מרכזית לסטטיסטיקה
יו"ר ועדת ההיגוי: המשנה לסטטיסטיקן הממשלתי.  
חברים:  ההנהלה הבכירה.
נושאים שנדונו: אישור ופיקוח על תוכניות העבודה, תשתיות מידע קריטיות, אישור ואכיפת נהלי אבטחת מידע. 
נציבות שירות המדינה
בנציבות שירות המדינה פועלת ועדת היגוי למחשוב בראשותו של נציב שירות המדינה, כנדרש מהחלטת הממשלה. הנציבות פועלת לעריכת ביקורת בתחום אבטחת מידע, ואף שוריין תקציב מיוחד לכך. עם סיום פעולת הביקורת, יגובש מסמך מדיניות אבטחת מידע בהתאם להמלצות ומסקנות הביקורת. 
משרד העלייה והקליטה
יו"ר ועדת ההיגוי: מנכ"ל המשרד.
חברים:  הנהלה בכירה.
נושאים שנדונו: יעול ופשוט של תהליכי  הקליטה, באמצעות שימוש מושכל בטכנולוגיות המידע. מעי"ן. פיתוח מערכת לחישוב פרופיל דמוגרפי וזכאותי של עולים, שמשמשת בסיס לקביעת תכנית קליטה  מותאמת למאפייני העולה ומשפחתו, מבטיחה מיצוי זכויות ומעקב אחר ביצוע התוכנית לכל משך תקופת זכאותו של העולה. גרסה ראשונה הוכנסה לפעולה בשנת 2011. גרסאות מתקדמות ומשופרות, מבחינה פונקציונלית ומבחינת הממשק למשתמש פותחו לאורך השנים 2013 ,2012 ו2014.דוגמאות של שיפורים בשנת 2014: הרחבת משימות קליטה במדע (לשילוב הטיפול בעולה מדען), הרחבת משימות חיילים (להעמקת הקשר עם חיילים בודדים ועם משפחות המשרתים בשירות סדיר), הוספת משימות עידוד עלייה (בכל הקשור למבצעי עלייה וקמפיינים לעידוד עלייה),  סינון משימות בחריגה לפי תאריכי זכאות.
מעי"ן תעסוקתי. גיבוש הרציונל של תהליך הטפול התעסוקתי בעולה ובתושב החוזר. פיתוח מערכת שמגדירה את הפרופיל התעסוקתי של עולה והמשימות הנגזרות מכך, ומציעה ליועצים תכנית קליטה והשמה בתעסוקה  בהתאם לנוהל. המערכת הוכנסה לפעולה בחודש 10/2013.ממהלך שנת 2014 פותחו גרסאות משופרות ומורחבות הכוללות בין היתר: שינוי רוחבי בזכאות מקצועות רישוי ללא סיוע משרד, שינוי בחישוב מספר תשלומי סל קליטה לצורך זכאות בתעסוקה.
מבצע ביטחון תזונתי. מחשוב תהליך עבודה לצורך מתן סיוע לרכישת מוצרי צריכה/מזון  לאוכלוסיית קשישים עולים בגילאי 70-80 , הנמצאים בארץ עד 15 שנה ומקבלים קיצבת זיקנה בתוספת השלמת הכנסה או גימלת זיקנה מיוחדת בתוספת השלמת הכנסה והם ממתינים לדיור ציבורי ורשומים במערכת דיור. המערכת כוללת:תהליכי איתור והגדרת אוכלוסיה,רישום וקביעת זכאות לסיוע , מתן תשלום חודשי באמצעות זיכוי לחשבון הבנק,דוחות מעקב ובקרה כספית.
ביצוע רפורמה במינהל הסטודנטים. התאמה של מערך הטפול והסיוע לסטודנטים, על פי החלטת הממשלה בדבר המתכונת החדשה של עבודת המינהל, היינו - הפעלה מלאה ע"י משרד הקליטה, ללא שותפות של הסוכנות היהודית (חלק - במתכונת של מיקור-חוץ).
מערכת שח"ק. אפיון ופיתוח תהליכי עבודה חדשים במחלקת שח"ק (שירות חברתי קהילתי) במנהל הסטודנטים. הגדרת תהליכי עבודה והעברת מידע חדשים מול הספק שזכה, הקמת מערך ממשקים חדשים מול הספק שנבחר בנושא שח"ק וחברה ותרבות.
מרכזי תעסוקה. פיתוח מודול חדש במערכת תעסוקה שמאפשר לעובדי חברות חיצוניות לפעול להשמת עולים בתעסוקה.המערכת מקושרת למאגרי המידע של המשרד בצורה מאובטחת ומשמשת פלטפורמה מקצועית משותפת לעובדי המשרד במרחבים השונים.
פיתוח מנגנון מסרונים ממערכת העולים. משלוח מסרונים במגוון נושאים ובשפות כחלק של שיפור שרות מתמיד לעולה.
מינוף של שירותים יעודיים לעידוד של העליה והחזרה לישראל.
עידוד עליה מבצע "נגב גליל". פישוט טופס ההרשמה למבצע, התאמת מערכת עולים לתהליכי העלייה והסיוע החדשים, , ביצוע שינויים בבדיקת הזכאות לתושבים חוזרים, הוספת יעודים חדשים לסיוע כספי ייעודי.
שירות טרום עליה. מחשוב תהליך עבודה של מחלקת טרום עלייה של מנהל הסטודנטים. פיתוח מערכת חדשה לשיפור וייעול  תהליך העבודה של המחלקה בניהול פניות של סטודנטים פוטנציאלים מחו"ל במסגרת קמפיין צעירים. במסגרת הפיתוח שודרג גם תהליך קליטה וניהול של מאגר עולים צפויים.
מינהל הסטודנטים. ייעול תהליך הרישום למינהל הסטודנטים באמצעות אתר האינטרנט, פיתוח יישום מקוון המאפשר לסטודנט העולה חדש להירשם לקבלת מלגת לימודים מלאה מטעם משרד העלייה והקליטה, ללא צורך בהגעה פיזית למשרד. היישום כולל אפשרות צרוף מספר רב של מסמכים הנחוצים לאישור תהליך הרישום, וזאת באמצעות רכיב מיוחד (בשיתוף ממשל זמין), שסורק כל קובץ שמועלה ע"י הסטודנט, ומוודא את תקינותו בהיבטי אבטחת המידע.
המידע מועבר ונשמר במערכת הליבה של המשרד (מערכת העולים). פותחו התאמות במודול מנהל הסטודנטים במערכת עולים המאפשר ליועצים לקבל את הפניות של הסטודנטים ולטפל בהם. מתקיים דו שיח עם העולה באמצעות מיילים. היישום חסך זמן רב לעובדי מינהל הסטודנטים במילוי טופסי הרישום, סריקת תעודות ואישורים וחוסכת לסטודנט המתנה ארוכה בתור לצורך הרישום. יש לציין שלקראת פתיחת שנת הלימודים (אוקטובר 2014) נרשמו מעל  5500 סטודנטים עולים באמצעות היישום הנ"ל.
עולים צפויים. נהול של ממשקים ממספר גורמים וטיוב נתונים במאגר עולים צפויים. פיתוח מסכי טיפול בכפילויות שנוצרות קבלת מידע משמונה מקורות שונים בו זמנית (נפש בנפש , סוכנות , נתיב ,שירות טרום עלייה, טופס תושבים חוזרים, תיעוד וזכאות , נתב"ג ). מיחשוב תהליך העבודה של המחלקה לתיעוד וזכאות שמטפלת בבדיקה וקביעת זכאות של עולים צפויים. (לפני עלייתם)
אתר אינטרנט של המשרד. פיתוח ועדכון שוטף של תכנים להרחבת והעמקת השרותים המקוונים לעולים, לתושבים החוזרים ולעוסקים בקליטת העליה. פיתוח והוספת תכנים לצורך התאמה לעמידת אתר המשרד בתקנות הנגישות לבעלי מוגבלויות.
אתר מקצועות רישוי. מימוש של החלטת ממשלה בנוגע להסרת חסמים: במטרה להקל על עולים פוטנציאלים בתהליך קבלת רישיון לעסוק בישראל במקצוע הטעון רישוי ישראלי, יזם משרד העלייה והקליטה בשיתוף עם משרדי הבריאות, הכלכלה והחינוך, הקמת מערכת בין משרדית המאפשרת לבעלי מקצועות מוסדרים להתחיל את ההליך המנהלי עוד בטרם עלייתם לישראל. לצורך כך הוקם תת אתר ייעודי לנושא זה ופותח טופס מקוון ב- 5 שפות באמצעות ממשל זמין המאפשר להירשם ולצרף מסמכים ותעודות לצורך הסדרת הרישוי.
עידוד עלייה מצרפת. הקמת אתר ייעודי אד הוק, לטובת תכנית החרום לעידוד וקליטת עליית  צרפת, האתר תומך בשיח חברתי פנים וחוץ משרדי בין הגורמים הרלוונטיים לצורך גיבוש הנושא בהובלת האגף לתכנון מדיניות של המשרד.
שיפור והרחבה של ממשקים ממוחשבים עם גורמי-חוץ, העוסקים בקליטת עליה.
ממשק מול סוכנות היהודית. הרחבת ממשק עולים צפויים מול סוכנות היהודית.קבלת נתונים בשלב מוקדם של פתיחת תיק עלייה, הוספת מידע על מקצועות והשכלה של עולים צפויים. מחשוב תהליך קבלת מסמכים באופן ישיר לתיק עולה צפוי במערכת עולים, לצורך בדיקה וקביעת זכאות עלייה לאזרחים עולים וקטינים חוזרים.
ממשק מול מרכבה.שינוי ארכיטקטורת הממשקים מול מרכבה.התחלת העבודה דרך מערך הכספות של ממשל זמין.
ממשק מול המכס. השלמת פיתוח ממשק ייעודי לבדיקת זכאות העולה בנושא פטור ממכס, באמצעות WBS ומעבר לסביבת פיילוט של ממשק זכאות  לרשות המכס  - שער עולמי 
שיפור היכולת של המשרד להמשיך לפעול בעתות חירום,מבחינה טכנולוגית (המשכיות עסקית BCP)
גבוי והתאוששות מאסון (DRP). במסגרת  ההיערכות הלאומית להתמודדות עם מצבי אסון, הוקם אתר גבוי למערכות המידע של המשרד באגף המשרד בנתב"ג. במקרה של אסון או קריסה כללית  של מערכות המידע של במשרד הראשי בירושלים, כל מערכות המידע יהיו זמינות למשתמשים תוך פרק זמן סביר שהוגדר ע"י הנהלת האגף למערכות מידע. בוצע  בהצלחה תרגיל ניסוי למוכנות מערך התקשוב להתאוששות מאסון. במהלך התרגיל, הועבר מתן של רב שירותי המחשוב לאתר נתב"ג (אתר DR) והודגמה עבודה שוטפת של משתמשים מאתרים שונים מול אתר DR. לאחר סיום הבדיקות, מערך התקשוב של המשרד הוחזר לעבודה שגרתית.
שמירה על עדכניות טכנולוגית של מערך התקשוב.
שדרוג תצורה של מחשבי הקצה. במטרה ליעל ולשפר את השירות ואת הזמינות עבור עובדי המשרד, הוחלפו כל המחשבים ה"רזים" CHIPPC ,במחשבי קצה חדשים בעלי יכולות עיבוד מתקדמות ביותר. בנוסף, מחשבים קיימים שודרגו ע"י הוספה של משאבים (למשל - הרחבה של הזכרון לכדי 4GB לפחות בכל מחשב אישי).
שדרוג מערכות הפעלה של מחשבי הקצה. גרסאות מערכות ההפעלה והתכנה של מערך מחשבי הקצה , המשמש את כלל עובדי המשרד, שודרגו למערכת הפעלה המתקדמת 7 WINDOWS  . בכך שופרו הזמינות, הגישה לישומים וחווית המשתמש (ידידותיות ונוחות שימוש). במסגרת פרויקט רוחבי של החלפת עמדות הקצה ממחשב "רזים" (צ'יפים) למחשבים עם מערכת הפעלה WIN7 בוצעו התאמות רוחביות תשתיתיות במערך היישומים. 
פיתוח תשתית של מערכת הליבה (מערכת עולים) בטכנולוגיה חדשה. לצורך שמירת על סטנדרטים גבוהים של פיתוח ובמטרה לתת פתרונות ללקוחות המשרד ברמה הנדרשת במהלך שנת 2014 פותחה תשתית למערכת עולים בטכנולוגיות חדשניות.
הסבת מערכת נתב"ג. שדרוג של תשתיות התוכנה ,חומרה ואפליקציה באתר נתב"ג. פרויקט מעמיק ורחב-היקף לשדרוג של תשתית : מערכת ההפעלה בשרתים המרכזיים (UNIX), בסיס הנתונים (Oracle), כלי הפיתוח ושרת אפליקציה.הפרויקט כלל גם התאמה רוחבית של המערך האפלקטיבי .
שדרוג מערך האחסון המרכזי. במהלך השנה, הוחלפה מערכת האחסון המרכזית (בטכנולוגית NetApp) במערכת חדשה ומשופרת, ובוצעה התקנה של המערכת הקודמת באתר נתב"ג. זאת על מנת לבצע ניצול מירבי של טכנולוגיית מערכת האחסון תוך חסכון בהוצאות כספיות.
שדרוג שרתי Acitve Directory לגירסא 2012R2, שרתים אלו הם שרתי הליבה התשתית של המשרד. הם מספקים שירותי ניהול של כלל משתמשי המחשבים כדוגמת, פרטים אישיים, הרשאות גישה וכו' . בנוסף שרתים אלו מנהלים את הנכסים המחשוביים של הארגון (כדוגמת מדפסות,שרתים וציוד נלווה).  במהלך השדרוג בוצעה קונסולידציה של מספר שרתים (במחוזות חיפה ובאר שבע)  והניהול שהיה מבוזר עד כה הפך לניהול מרכזי, שדרוג זה תרם ליעילות מערך התפעול והתמיכה וכן לחיסכון כספי למשרד.
שרתים וירטואליים. במסגרת המגמה המודרנית להעמיק את השימוש בשרתים וירטואליים (כיון שציוד המחשוב הינו בעל יכולות גבוהות), בוצעה הסבה של שרתים פיסיים ישנים בשרתים וירטואלים. באמצעות ההסבה  התקבלה רמה גבוהה של ביצועים , שרידות ותחזוקה נוחה של מערך התקשוב.
גיבוי שרתים וירטואלים, בעקבות מגמת השוק במעבר לעבודה עם שרתים ורטואלים, בוצעה הטמעת מערכת גיבוי ושחזור מתקדמת ביותר מסוג VEEAM Backup and Replication for VMWare  המערכת בעלת יכולות לשחזר שרתים שלמים במקרה של קריסה טוטאלית ועד לשחזור פריט בודד. עם סיום ההקמה בוצע נסוי שחזור של כל מערך הדורא בהצלחה, תוצאת הנסוי הראתה כי ניתן לחזר את שירותי הדואר של המשרד תוך זמן קצר מאוד.
מערכת VideoConference,  בעקבות הצורך בישיבות שוטפות עם גורמי המשרד אשר ממוקמים באתרים שונים בארץ, עלה הצורך בהקמת מערכת VideoConference אשר תעבוד באנטגרציה מלאה עם מערכות המשרד (Link). 
מערכת התחברות מרחוק , בכדי לשפר את זמינותם של עובדי המשרד נרכשה מערכת להתחברות מרחוק בצורה מאובטחת של חברת JUNIPER. המערכת משמשת את אנשי הVIP של המשרד וכן נותני שירותי תמיכה  אשר יכולים לגשת ממחשבם הנייד בבית ולעבוד על מערכות המידע של המשרד.
אבטחת המידע וסייבר .בתיאום עם אגף הבטחון ובהתאם להנחות של חטיבת אבטחת המידע וסייבר בתקשוב הממשלתי, התבצעה פעילות שוטפת להעלאת רמת אבטחת מידע והתגוננות מפני התקפות סייבר רבות.
שיפור השירות למשרד, בתחום התפעול והתחזוקה של מערך המחשוב.
בקרה כספית. הרחבה, השבחה והעמקה של מערך הבקרה הכספית; מימוש בשלבים, משתפרים והולכים, לאורך השנים 2013 ו-2014.
תעסוקה: פיתוח שאילתות ודוחות בנושא וואוצ'רים , שינויים במערכת קורסים בנושא "מקצוע רישוי ללא סיוע משרד", פיתוח מסך חדש לקליטת תנועות כספיות ששולמו במערכת חיצונית ועוד.
רותם. הוספת שמירת טפסים עבור ביטוח לאומי כחלק מקליטת תושב חוזר/אזרח עולה.
הרשאות במערכת עולים. מיחשוב תהליך הגשת בקשות  למתן הרשאות עבודה מערך המחשוב.
מערכות מכרזים וענ"א. שיפור ושדרוג של מערכת לניהול הפעילות של ועדת המכרזים המשרדית בפן העסקי, מתן גמישות מיטבית בניהול דיונים, שדרוג מנגנון הפרוטוקולים, יצירת דו-שיח טכנולוגי על פלטפורמת המערכת בין הגורמים ועוד. בנוסף, שדרוג משמעותי ותשתיתי לצורך שיפור ביצועים. 
אתרים ייעודיים. פרוט חלקי של אתרים ייעודיים נוספים שיושמו במהלך השנה: שיפור ושדרוג טופס התהליך המקוון ל'תושבים חוזרים' כולל גרסת המובייל, קמפיין נגב גליל וכנס תושבים חוזרים בניו יורק, פיתוח אתר ובנוסף טופס רישום מקוון עבור קמפיין 'צעירים' ב- 4 שפות זרות, פיתוח מערכת אינטרנטית חדשה עבור קמפיין 'קליטה במדע'  כולל שליחת מיילים פנים משרדיים
שדרוגים של מערכות פנימיות. והרחבות פעילות עסקית של מערכות פנימיות לשרות עובדי המשרד כמערכת להזמנת מבקרים, מערכת המסרונים, מערכת יום הולדת חדשה ועוד.
שדרוג של השרתים המרכזיים. מערך השרתים המרכזיים, , הורחב ושודרג משמעותית, לגרסאות החדשות ביותר. תוך הקפדה על זמני השבתה מעטים ביותר ע"י שימוש בטכנולוגיות מתקדמות ביותר כדוגמת HA CLUSTER.
שדרוג של תשתית התקשורת האקטיבית. שדרוג של תשתית הפנים-משרדית, ע"י פריסה של ציוד תקשורת אקטיבי ופסיבי חדיש הותקנו מתגי קצה ונתבים חדשים ומשופרים יותר.
שדרוג התשתית של מערך הרת"מ (קווי בזק). כדי לשפר את יכולת העבודה של אתרי המשרד לסוגיהם, בוצע פרויקט לשדרוג של תשתית הקווים (בשיתוף עם חב' בזק). במסגרת זו בוצע שיפור ברוחבי הפס של המשרד ע"י  איזון וחלוקת עומסים בנתבי התקשורת וכן שיפור השרידות ע"י יצירת מערך ליתירות הנתבים.
מערכת אנטי וירוס.החלפת מערכת אנטיוירוס ברמת עמדות-הקצה(TrendMicro)ורמת השרתים למוצרים מבית MCAFEE.התקנות המערכות שפרה בצורה נכרת את רמת האבטחה בשרתים. אבטחת השימוש במחשבים נישאים באמצעות התקנה של תוכנת אנטי-וירוס וגישה בטוחה לרשת המשרד בשיתוף עם תהיל"ה.
מערכת מאובטחת לכניסה לאזור צוות טכני .הכנת תשתית להפעלה של מערכת מאובטחת לכניסה לאזור צוות טכני וציוד תקשוב המרכזי (System), המבוססת על תעודה אלקטרונית (צ'יפ).
רכישת קוראי כרטיסים חכמים. לצורך להטמעת פתרון הזדהות של משתמש באמצעות כרטיס עובד (כרטיס חכם) בכניסה למערך המחשוב. הטמעת הפתרון במהלך בשנת 2015.
חתימה דיגיטאלית .ביצוע תהליך רכש של פתרון אימות זהות וחתימה דיגיטאלית מתוצרת חב' VASCO Data Security לעבודה בהתחברות מרחוק למערך המחשוב המשרדי. הטמעת הפתרון במהלך שנת 2015.
הרשאות גישה למערך המחשוב
בקרה שוטפת על המשתמשים במערך המחשוב של המשרד, בהיבטים של הרשאות וזכויות גישה; בין השאר - אימות של רשימות המשתמשים לגישה למערכות המחשוב בכל הפלטפורמות, על-סמך התפקוד והשיוך היחידתי.
שיפור של התהליך להענקה של הרשאות גישה למשתמשים למערך המחשוב, כולל הטמעת של הטופס הממחשוב היעודי במערכת המרכזית (ראו גם תת-סעיף 2.1.20 לעיל).
מניעת גישה למערכות המחשוב באמצעות התקנים חיצוניים (תקליטורים, USB), כולל בדיקות תקופתיות של המורשים לגישה באמצעותם. גישה כזו מותרת למשתמשים מיוחדים בלבד, לאחר קבלת אישור מאגף הבטחון ומאגף בכיר למערכות מידע.
אפיון תהליכי עבודה ובדיקות לצורך רכישת פיתרון רשתי מבוסס המוצר Gate Scanner מתוצרת של חב' Sasa Software.
הכנות תשתית בהבטים שונים להטמעה של פתרון זהוי ואימות זהוי של משתמשים במערך המחשוב, באמצעות כרטיסים חכמים.
נהלים ופעילויות להסברה ולרענון
עדכון, רענון והוספה של נוהלי אבטחת המידע במשרד בכלל ובמערך המחשוב, בפרט, באופן שוטף וסדיר.
בשיתוף עם אגף הבטחון, בוצע הקשחת נוהלי כניסה גורמים חיצוניים למתחם של האגף בכלל ולאזור צוות טכני וציוד תקשוב המרכזי (System) בפרט. 
בשיתוף עם אגף הבטחון, נטמע תהליך קבלת אישור בטחוני לנותני-שירות חיצוניים, אשר נכנסים לאתר של המשרד למתן יעוץ ושירותים טכניים בתחום המחשוב הן לציוד התקשוב המרכזי והן למשתמש קצה.
הדרכה של צוותים מקצועים של האגף בהתאם להנחיות של תקשוב הממשלתי בעת התערכות להתקפות סייבר.
אפיון תהליכי העבודה והכנה של הנהלים המתאימים להטמעת פתרון הזדהות של משתמש באמצעות כרטיס עובד (כרטיס חכם) בכניסה למערך המחשוב.
שיפור היכולת של אגפי המשרד לבצע את התהליך של תכנון המדיניות לפי מטרות ויעדים. 
מערכות ייעודיות לשרות האגף הבכיר לתקצוב ותכנון מדיניות ומשרדים משיקי תקציב. מערכת תו"ת. מערכת חדשה לניהול ותכנון העברות תקציביות וניהול תקנות באופן ממוכן, השלמת אפיון ופיתוח מרבית התכולה. מערכת ה Budgnet לניהול טרנזקציות - העברות כספים בין גגות דרך הרזרבה הכללית במשרד האוצר. הועלתה גרסת שדרוג למערכת המוסיפה מודולי דוחות.
משרד הפנים
יו"ר ועדת ההיגוי:  סמנכ"ל בכיר למינהל ומשאבי אנוש. 
חברים:  הנהלה בכירה. 
נושאים שנדונו:  הקמת אתר DRP למשרד. במחוז מרכז הותקנה מערכת אחסון אשר מכילה את כל הנתונים של המשרד הנמצאים בחדר השרתים של המשרד. ההעתקה מבוצעת פעמיים ביום כך שאיבוד המידע המקסימאלי הוא של כ – 5 שעות עבודה.
בדיקות ביטחוניות של יועצים חיצוניים במשרד הפנים. כל היועצים, אשר מתחברים לרשת התקשוב של המשרד, נבדקים בדיקה ביטחונית ע"י קב"ט המשרד כתנאי סף לעבודתם במשרד, ובמערכת המחשוב בפרט, והם מקבלים תדרוך בנושא זה ועליהם לחתום על הצהרה בדבר הכרת נהלי שמירת מידע לאחר תדרוך. 
עדכון סטאטוס-פברואר 2015:
להלן תמצית של פתוח מערכות שבוצעו על ידי אגף מערכות מידע במינהל ארגון ומשאבי אנוש במשרד הפנים.  מינהל התכנון: הטמעת מערכת לקליטת תכניות מקוונות. מידע על תכניות ותשתיות החלות בתחום בקשה להיתר בנייה. מידע על תכניות בתהליך תכנוני לפי סטאטוס הטפול. תיקון 101 לחוק התכנון והבניה – קבלת נתונים מועדות מקומיות. קצור משך זמן פרסום ברשומות של הפקדה ואשור תכניות. מפקח ארצי על הבחירות: מערכת פיילוט לקליטת נתונים מקלפיות מטלפונים סלולאריים. מינהל לשירותי חירום:  מערכת לניהול בשעת חירום. מינהל ארגון ומשאבי אנוש: מערכת לניהול תהליך התקשרויות. 
משרד התחבורה והבטיחות בדרכים
יו"ר ועדת ההיגוי: מנכ"ל המשרד.
חברים:  מנהלת השירות המטאורולוגי, נציג יחידת התקשוב של משרד האוצר, מנהלת אגף הכיר מערכות מידע, סגנית בכירה ליועצת המשפטית, סגן חשב המשרד, מנהל אגף תקציבים, ראש אגף אבטחת מידע, מרכז בכיר אבטחת מאגף הביטחון, ממונה על אתר האינטרנט המשרדי, מנהלת תחום מידע ומחקר תחבורתי.  
נושאים שנדונו: במהלך שנת 2014 הוועדה התכנסה שלוש פעמים. תכנית עבודה לשנת 2014 ותקצובה. היערכות המשרד לעלייה בעלויות התחזוקה. הפעלת עמדות שירות. פרויקט ומערכות מידע בנושא רישוי. הקצאת ציוד מחשוב במשרד. נהלי עבודה של אבטחת מידע. איומי סייבר במגזר התחבורה, בשיתוף נציגי שב"כ. 
משרד התקשורת
יו"ר ועדת ההיגוי: מנכ"ל המשרד.
חברים: סמנכ"ל בכיר ספקטרום, מנהל מחלקה בכיר תביעות חקיקה, סמנכ"לית בכירה משאבי אנוש, מנהל אגף חירום, יועץ מחשוב, מנהל תחום תשתיות חירום, מנהל תחום מחשוב תשתיות וספקטרום, מנהל אגף ביטחון, מנהל תחום תקציבים ורכש, מנהל אגף תקשוב, חשב, יועץ בכיר למנכ"ל, מבקר המשרד, סגן מנהל אגף הנדסה ורישוי, מנהל תחום אתר אינטרנט, מנהל אגף בכיר מערכות מידע. 
נושאים שנדונו: שיפור ביצועים של הרשת המשרדית ותשתית אתר האינטרנט. קביעת מדיניות אבטחת המידע. אישור תוכנית כוללת להתאוששות מאסון של מערכות המידע בעת חירום. בחינה מחדש של עבודה מרחוק לרשת המשרד. תקצוב וביצוע פרויקטים. יציאה למכרז לאספקת פתרון גיבוי מערכת חשמל בירושלים ובתל אביב. פרויקט "תדר נט". הדרכות לנאמני הגנת המידע. הקמת אתר חלופי לאגף ספקטרום בעת חירום. שדרוג שרתי הדואר, ושדרוג הסביבה הווירטואלית. 
משרד התשתיות הלאומיות, האנרגיה והמים
יו"ר ועדת ההיגוי:  סמנכ"לית בכירה למינהל ומשאבי אנוש. 
חברים: מרכזת תפעול ותקשורת ביחידת המחשוב, נציגי היועצת המשפטית, סגנית בכירה לחשב, ממנוה תקציבים, מבקרת פנים. מנהלת אגף בכיר תכנון וכלכלה, סמנכ"ל חירום, ביטחון מידע וסייבר. יועץ המשרד לענייני מחשוב. 
נושאים שנדונו: תוכנית עבודה דו-שנתית לשנים 2013 - 2014. סקירת הפעילויות העיקריות שבוצעו בשני 2012 – 2013. הצגת תוכנית עבודה לשנים 2013 – 2014. תקציב יחידת המחשוב לשנת 2013. הקמת ועדה בנושא המשכיות עסקית והתאוששות מאסון. מערכת לניהול ספריה. שיתוף פעולה עם רשות גז טבעי. 
המוסד לביטוח לאומי
יו"ר ועדת ההיגוי:  מנכ"ל המוסד. 
חברים:  ההנהלה הבכירה.
נושאים שנדונו:  נכתב מסמך מדיניות, אשר קיבל את אישור המנהל הכללי ומנהלת המוסד. בימים אלו נכתבים נהלי אבטחת המידע, הנגזרים מהמדיניות שאושרה על ידי המנהלה. ספר הנהלים יהווה את יישום המדיניות במוסד לביטוח לאומי . הרחבת הרשאות הצפייה של פקידי התביעות בגמלאות במערכת הסריקה ובדלפק הקדמי, על מנת שיוכלו ליישם את חזון המוסד ולהעניק שירות מיטבי במיצוי הזכויות והשירות למבוטח. אישור הרשאות- הוועדה דנה במהלך השנה בעשרות בקשות לשינוי והוספה של הרשאות לתפקידים שונים. ניתנו אישורים בהתאם למדיניות ולצרכי העבודה השוטפת. שינוי השיח התרבותי בארגון -  הוועדה מכינה חוברת כיס בדבר כללי אבטחת המידע, אשר תופץ לכל עובדי המוסד לביטוח לאומי, הן במדיה האלקטרונית והן כחוברת כיס. הוועדה החלה בתהליך בדיקה של הרשאות המתנדבים במוסד לביטוח לאומי, במטרה לקבוע נהלים למתן הרשאות בהתאם לעיסוק המתנדבים. שינוי בהרכב הוועדה- בשנת 2014 נעשה מינוי וצירוף חברים נוספים לוועדה.
דיון בתכנית העבודה ותקציב המחשוב, במסגרת הדיונים לאישור הצעת התקציב של המוסד לשנת 2015. אבטחת מידע-בדיקות חוסן. דווח על פעילות המוסד בהמשך להכרזת שנת 2013 כשנת אבטחת המידע בתחום המחשוב, המינהלה קיבלה סקירה על הפעולות שהתבצעו לשיפור בטיחות מערכות המיחשוב של המוסד הן מההיבט הפיזי והן מהיבט אבטחת הנתונים. המנהלה החליטה למנות ועדה לבחינת  הליקויים באבטחה הפיזית, והעלאת הצעות לתיקון. תרגיל גיבוי. דווח על תרגיל גיבוי, בו נבחנה יכולת המוסד להפעיל את שרותי המיחשוב באמצעות אתר הגיבוי בשעת  חירום. התרגיל עבר בהצלחה תוך הסקת מסקנות והפקת לקחים לשיפורים. דיווח על הארכת שעות פעילות התקשורת. הצגת מערכת  T.A.C - - מערכת לרישום נוכחות של מטפלות סיעודיות של זכאים. הערכות המוסד למתקפת סייבר על מדינת ישראל בתקופת מבצע "צוק איתן". עדכון בנושא שדרוג חדר המחשב. פתוח תהליך מענה טלפוני בשעת חירום תוך התאמת ההרשאות במערכות המיחשוב.  



הרשות הממשלתית למים ולביוב
יו"ר ועדת ההיגוי:  מנכ"ל הרשות. 
חברים: סמנכ"ל בכיר למינהל ומשאבי אנוש, קצין ביטחון, מנהלת תחום תקצוב, מנהלת בנא"מ ויחידת מכרזים. סמנכ"ל בכיר להנדסה. מנהלת חטיבת אסדרה. מנהל אגף התפלה. מנהלת אגף מערכות מידע. יועץ חיצוני. 
נושאים שנדונו: הכנה והצגה של תוכנית אב אסטרטגית לנושאי מחשוב. דיון הפרויקטים: פרויקט ניהול גבייה. פרויקט פניות הציבור. תוכנית התאוששות מאסון והמשכיות עסקית. פורטל ארגוני. ניהול מסמכים. הצגת נתונים באתר האינטרנט. ניהול המידע הייעודי. מערך ניהול היטלי הפקה. ליווי, ניהול, מעקב ובקרת פרויקטים. מערכת לניהול ביטחון מים בחירום ושגרה. הטבה לאוכלוסיות מיוחדות. מערכת מרכב"ה. הרחבת פרויקט "מערכת לניהול מידע גיאוגרפי" לפרויקט ארגוני. 

מעקב אחר תיקון ליקויים
דוח 65א של מבקר המדינה – מעקב ראשון
סיכום מצרפי כלל משרדי

	שם
הפרק
	גוף מבוקר
	סה"כ
ליקויים
	א- 
תוקן
	ב – 
בתהליך 
תיקון
	ג – 
לא תוקן
	א%
	ב%
	ג%

	המאבק ב"הון השחור"
	רשות המסים
	54
	30
	23
	1
	56%
	43%
	2%

	טיפול המשטרה 
ומשרדי הממשלה בתופעת גנבות כלי רכב
	משטרה
	13
	9
	4
	0
	69%
	31%
	0%

	
	משפטים
	1
	0
	1
	0
	0%
	100%
	0%

	
	תחבורה
	3
	1
	2
	0
	33%
	67%
	0%

	גיוס והעסקת קרובים ומקורבים בתאגידים
	רשות החברות הממשלתיות
	9
	3
	5
	1
	33%
	56%
	11%

	
	חברת נמל אשדוד
	6
	3
	3
	0
	50%
	50%
	0%

	
	חברת נמל חיפה
	4
	2
	2
	0
	50%
	50%
	0%

	
	מקורות חברת מים
	10
	6
	4
	0
	60%
	40%
	0%

	
	חברת רכבת ישראל
	2
	1
	1
	0
	50%
	50%
	0%

	
	חברת החשמל לישראל
	8
	2
	6
	0
	25%
	75%
	0%

	
	רשות שדות התעופה
	7
	3
	3
	1
	43% 
	43%
	14%

	
	משפטים
	1
	0
	1
	0
	0%
	100%
	0%

	תכנון ויישום של תכניות עבודה
	אוצר
	8
	3
	3
	2
	38%
	38%
	24%

	טיפול של הרשות בניצולים
	הרשות לזכויות ניצולי השואה
	8
	2
	6
	0
	25%
	75%
	0%

	הפרטות ושינויים מבניים
	רשות החברות הממשלתיות
	25
	3
	1
	21
	12%
	4%
	84%

	
	פרזות
	1
	0
	1
	0
	0%
	100%
	0%

	
	רשות מקרקעי ישראל
	1
	0
	1
	0
	0%
	100%
	0%

	מיסוי רבנים, מקובלים ובד"צים
	רשות המסים
	10
	3
	7
	0
	30%
	70%
	0%

	
	משפטים
	1
	0
	0
	1
	0%
	0%
	100%

	
	משרד האנרגיה והמים
	34
	6
	22
	6
	18%
	64%
	18%

	מרכז רפואי שיבא
	בינוי ושיכון
	17
	4
	11
	2
	24%
	65%
	11%

	
	בי"ח שיבא
	8
	1
	6
	1
	13%
	75%
	13%

	
	אוצר – משנה
	1
	0
	0
	1
	0%
	0%
	10%

	
	בריאות – משנה
	2
	1
	1
	0
	50%
	50%
	0%

	
	ר. מ. י.  - משנה
	2
	0
	2
	0
	0%
	100%
	0%

	חסמי אסדרה 
	כלכלה
	15
	6
	8
	1
	40%
	53%
	7%

	
	מכון התקנים
	3
	1
	2
	0
	33%
	67%
	0%

	
	רשות ההגבלים העסקיים
	1
	0
	1
	0
	0%
	100%
	0%

	הפיקוח הממשלתי על ענף היהלומים
	כלכלה
	10
	5
	5
	0
	50%
	50%
	0%

	
	מכון היהלומים
	1
	0
	1
	0
	0%
	100%
	0%

	
	משטרה
	1
	0
	1
	0
	0%
	100%
	0%

	
	משפטים
	1
	0
	1
	0
	0%
	100%
	0%

	
	רשות המסים
	3
	1
	2
	0
	33%
	67%
	0%

	העסקת עובדים פלסטינים
	רשות האוכלוסין
	10
	0
	0
	10
	0%
	0%
	100%

	
	אוצר
	5
	0
	4
	1
	0%
	80%
	20%

	פיתוח מערך הרכבת
	רכבת
	3
	1
	2
	0
	33%
	67%
	0%

	
	תחבורה
	5
	2
	3
	0
	40%
	60%
	0%

	רכבת קלה בירושלים
	תחבורה
	9
	4
	2
	3
	44%
	22%
	33%

	
	אוצר
	3
	1
	2
	0
	33%
	67%
	0%

	ארגון מחדש של תח"צ בי-ם
	תחבורה

	13
	5
	8
	0
	38%
	62%
	0%

	מכרזים והתקשרויות
	החברה הממשלתית לתיירות
	7
	6
	1
	0
	86%
	14%
	0%

	הסדרי פנסיה 
	חברת נמלי ישראל
	7
	4
	2
	1
	57%
	29%
	14%

	
	רשות החברות הממשלתיות
	4
	0
	2
	2
	0%
	50%
	50%

	
	אוצר
	3
	0
	1
	2
	0%
	33%
	67%

	
	נמל אשדוד
	3
	2
	1
	0
	67%
	33%
	0%

	
	נמל חיפה
	2
	2
	0
	0
	100%
	0%
	0%

	חיבור מפעלי התפלה
	מקורות
	16
	10
	6
	0
	63%
	37%
	0%

	ניהול רכש ומכרזים
	חברת נת"ע
	16
	12
	4
	0
	75%
	25%
	0%

	התארגנות לחשמול קווי הרכבת
	רכבת
	11
	8
	3
	0
	73%
	27%
	0%

	
	תחבורה
	2
	1
	1
	0
	50%
	50%
	0%

	
	אוצר
	2
	1
	1
	0
	50%
	50%
	0%

	
	הגנת הסביבה
	1
	0
	1
	0
	0%
	100%
	0%

	סיכום כללי
65א
	
	393
	156
	179
	58
	40%
	46%
	15%

רשות המסים בישראל – המאבק ב"הון השחור"

רשות המיסים

[bookmark: _Toc426534174]קו הצדק וגמול למודיעים

הגופים המבוקרים: רשות המסים.

ליקוי 

1. 	חלק מפקידי השומה ומנהלי היחידות ברשות שותפו בתכנית ההקמה של מוקד "קו הצדק" רק ימים ספורים לפני התחלת המבצע, וחלקם שמעו על כך בתקשורת. עקב כך נוצרו עיכובים בהעברת המידע שהתקבל ממטה המודיעין ליחידות ברשות.

מעקב 
רשות המיסים

1. 	העיכובים בהעברת המידע שהתקבל ממטה המודיעין ליחידות השונות ברשות המיסים נוצרו עקב עומס הידיעות שהתקבלו. מדובר בלמעלה מ-20,000 מידעים שהתקבלו במוקד "קו הצדק". קיים מחסור בכח אדם.

ליקוי

2. 	האחריות לקבלת המידע הוטלה על יחידת מטה המודיעין של מס הכנסה, ללא שיתוף אנשי המודיעין של מס ערך מוסף (להלן - מע"ם), ויחידה זו לא פעלה להעביר את המידע ליחידות של מע"ם.

מעקב 
רשות המיסים

2.	ניתנה הוראה ברשות להעביר כל מידע רלוונטי באופן מיידי למע"מ או למכס.

ליקוי 

3. 	כדי לקלוט את המידע שהצטבר גייסה הרשות סטודנטים אך לא הכשירה אותם לתפקידם, ובשל כך הטיפול במידע שנמסר היה לקוי. לעובדים אלה לא היה הסיווג הביטחוני הנדרש לעובדי מודיעין הנחשפים למידע רגיש.


מעקב 
רשות המיסים

3.	הסטודנטים מתקבלים לעבודה לזמן מוגבל וקיים קושי להמתין זמן רב עד לקבלת סיווג בטחוני מתאים. טרם קבלתם של הסטודנטים לעבודה, נערכים איתם ראיונות. לאחר מיון קפדני ומילוי טפסים כנדרש, עוברים הסטודנטים הכשרה בסיסית טרם תחילת עבודתם ורק לאחר מכן מתחילים את עבודתם.
ליקוי

4. 	לא תמיד עשו המשרדים האזרחיים שימוש במידע על הכנסות הנישום שהועבר להם ממשרדי החקירות (הפליליים) לצורך קביעת שומה וחיובו של הנישום במס.

ליקוי 

5. 	חלק מהמידע שהתקבל במוקד "קו הצדק" הועבר למשרדי שומה אזרחיים לביקורת ניהול פנקסים, וחלקו לחוליות השומה. אין ברשות מידע על תוצאות הטיפול, שכן מטה המודיעין של מס הכנסה אינו דורש משוב על המידע שהועבר. בשל כך אין לרשות נתונים על האפקטיביות של המוקד.

מעקב 
רשות המיסים

4-5.	בעומס שנוצר בקמפיין "קו הצדק" בלתי אפשרי לעקוב אחר תוצאות הטיפול. בכוח האדם המצומצם ועומס העבודה המצוי, אין מטה אגף המודיעין יכול לדרוש משוב על כל המידע שהועבר. עם זאת, תוקנן תפקיד חדש של "מרכז בכיר מודיעין" בכל משרד שומה, המידע מקו הצדק מועבר לטיפולו והוא מסווג את המידע ובוחן אותו, מעריך אותו, מעביר אותו לטיפול שומתי לרכז החוליה במידת הצורך.

ליקוי

6. 	נוהלי יחידות המודיעין של מס הכנסה ושל מע"ם בדבר גמול כספי למודיעים, כלומר אנשים שמוסרים מידע מהותי על עברות מס, אינם מתפרסמים ברבים.




מעקב 
רשות המיסים

6. 	נוהל יחידת המודיעין של מס הכנסה פורסם לא אחת באמצעי התקשורת כולל בקמפיין "קו הצדק" שעלה לאוויר לפני כשנתיים. רשות המיסים תשקול להפעיל נוהל גמול אחד למס הכנסה ולמע"מ שיענה על הדרישות.

ליקוי

7. 	על פי נוהל הרשות, על המודיע להמתין עד לסיום ההליך הפלילי כדי לקבל תמורה כספית על פעילותו. הליך זה נמשך בדרך כלל זמן רב. יתרה מזו, אם בית המשפט פוסק עונש מאסר בפועל בלי קנס כספי או עונש מאסר בפועל וקנס כספי שלא ישולם בפועל לרשות המסים, המודיע לא יקבל גמול כספי כלל. דבר זה פוגע בתמריץ למודיעים. מספר תיקי המודיעים הממתינים לגמול במודיעין מס הכנסה הוא כ-50 בלבד, ורק שניים מהם נפתחו בשנת 2013.

מעקב 
רשות המיסים

7. 	על פי נוהל המודיעין במס הכנסה, הגמול הכספי נגזר מכופר או קנס כספי שמוטל ומשולם ע"י הנישום. אם לא מוטל כופר או קנס כספי בהליך פלילי אין המודיע זכאי לתגמול (כך למשל במקרה של עונש מאסר). הרעיון בבסיס התגמול הוא שהתמורה שיקבל המודיע תהא נגזרת מהתמורה הכספית שהמדינה זוכה לה. עם זאת, תשקל העלאת תקרת הגמול הכספי שתעודד מוסרי מידע למסור מידעים רבים על העלמות מס הידועות להם וכן יישקל מתן תגמול במקרה שבו נגזר עונש מאסר בפועל ללא קנס כספי.

ליקוי

8. 	נמצא כי הרשות אינה פועלת לאיתור יורשים של מודיעים שנפטרו הזכאים לגמול.

מעקב 
רשות המיסים

8. 	הרשות כנוהג שבשגרה, אינה פועלת לאיתור יורשים של מודיעים שנפטרו ואשר היו זכאים לגמול כספי וזאת כיוון שאגף המודיעין יוצא מנקודת הנחה שמוסר המידע לא היה רוצה שידעו שבחייו היה מודיע של אגף המודיעין. אם ביקש מיוזמתו, שאם יקרה לו משהו, הכסף יועבר ליורשיו החוקיים, יצוין הדבר בטופס הגמול.
ליקוי

9. 	הקמת מוקד מודיעיני אחד על ידי רשות המסים תרמה להנגשתה לציבור. עם זאת על הרשות לפעול להגברת היעילות והאפקטיביות של הטיפול במידע על עברות מסים המתקבל במוקד ולעקוב אחר הטיפול במידע שהועבר ליחידות השדה ברשות. עוד על הרשות לבחון את תמרוץ המודיעים, במטרה להגדיל את מספר הידיעות המתקבלות ובכך להרתיע עבריינים פוטנציאליים מביצוע עברות מס.

מעקב 
רשות המיסים

9. 	ראה מעקב לליקוי מספר 5. בכוח האדם המדולדל ביחס לכמות המידעים הרבה, אין אפשרות ריאלית לעקוב אחר תוצאות הטיפול במידעים.


[bookmark: _Toc426534175]יחידות החקירה

הגופים המבוקרים: רשות המיסים, משרד המשפטים, משטרת ישראל.

ליקוי 

1. 	העברת מידע על חשדות לכאורה על העלמת הכנסות ממשרדי השומה האזוריים, המטפלים בשומות במישור האזרחי-מינהלי (להלן - משרדי השומה האזרחיים), למשרדי השומה לחקירות (הפליליים) מתבצעת בהיקף קטן מהנדרש, ורוב תיקי החקירה נפתחו בעקבות מידע ממקורות אחרים.

מעקב 
רשות המיסים

1. 	חטיבת השומה רעננה את ההנחיות האמורות בהוראת הביצוע מס הכנסה  מספר 9/2011 בנושא: "יחסי גומלין בין הטיפול הפלילי לטיפול האזרחי בתיקי מס הכנסה", לפיה על משרדי השומה לידע את משרדי החקירות בכל חשד לעבירות פליליות. הנוהל מפרט את מגוון המצבים והפעולות הנדרשות בכל מצב. בכל משרד חקירות אזורי, רכזי  החוליות  מתפקדים גם  כרפרנטים מקצועיים  למספר משרדי שומה ובוחנים את התיקים הפוטנציאליים. כמו כן, הם אחראים על הדרכה לעובדי/מנהלי משרד השומה. יובהר, כי בהוראת ביצוע מס הכנסה מספר 1/2015 בנושא "תכנית העבודה בשומה לשנת 2015", התווספה לסעיף 11- תיקי חקירות, הפניה להוראת ביצוע 9/2011 והועתקו מתוך ההוראה הסעיפים הרלוונטיים לליקויים שמצא מבקר המדינה.

ליקוי

2. 	יחידות החקירות במס הכנסה אינן מעבירות את ממצאי החקירות שלהן למשרדי מע"ם האזוריים. גם יחידות החקירות של מע"ם אינן מעבירות את ממצאי החקירות שלהן למשרדי השומה האזוריים.

מעקב 
רשות המיסים

2. 	יחידות החקירה הונחו להעביר את דו"חות סיכום החקירה ליחידות המקבילות ברשות המיסים ופועלות ע"פ ההנחיה.
ליקוי 

3. 	נוהל חדש בעניין סמכות החקירות של עובדי משרדי מע"ם האזוריים, הציף טענות של מנהלים במע"ם בפני צוות הביקורת, שמבקרי החשבונות יעדיפו לסיים במישור האזרחי טיפול בתיק שעולים ממנו חשדות להפרת הוראות החוק, מכיוון שהטיפול במישור הפלילי כרוך בקבלת אישור והנחיות מיחידת החקירות – דבר הגורם להכבדה נוספת על עבודתם השוטפת.

מעקב 
רשות המיסים

3. 	ישנן הנחיות למשרדים האזוריים, איזה מהתיקים שיש להעביר לטיפול פלילי. בנוסף, ניתנה תוספת שעות מוקצבות לטובת שכר העידוד, לטיפול בתיק פלילי. מדובר בתיאום מול רמ"ד החקירות שמאשר להם פתיחה בחקירה פלילית ומלווה את החקירה ככל שנדרש. כאמור מטרת הרפורמה היא לטייב את הטיפול בתיק הפלילי כדי לשפר את איכות הראיות המושגות בתיק וכן לשפר את מהירות הטיפול בפן הפלילי. להלן טבלת השוואת כמות דג"ע (תיקים פליליים) של הרבעון הראשון בשנים שלפני הרפורמה אל מול השנה בה החלה הרפורמה. הנתונים מדברים בעד עצמם כדלקמן:

	שנה
	כמות תיקים שנפתחה ברבעון הראשון

	2012
	155

	2013
	131

	2014
	223 - שנת החלת הרפורמה

	2014
	כמות תאומי החקירה 216



בנוסף, כחלק מתהליך ההתמקצעות בפן הפלילי של מבקרי החשבונות עורכים רמ"די החקירות הרצאות בתחנות המע"מ האזוריות. כמו כן, מתוכננים השנה 4 סבבים של השתלמות שתיערך מספר ימים אך ורק בתחום הפלילי לכלל מבקרי החשבונות באגף המכס והמע"מ. כל זאת מתוך כוונה לשפר את היכולות המקצועיות של מבקרי החשבונות בתחום הפלילי ובכך להגדיל את ההרתעה בתחום זה.

ליקוי

4. 	לא תמיד עשו המשרדים האזרחיים שימוש במידע על הכנסות הנישום שהועבר להם ממשרדי החקירות (הפליליים) לצורך קביעת שומה וחיובו של הנישום במס.

ליקוי 

5. 	ברוב תיקי החקירות של יחידת יהלום לא קבעו משרדי השומה האזרחיים שומות מס לנישומים וממילא לא גבו את המס המתחייב בגינם.

מעקב 
רשות המיסים

4-5. 	ראה התייחסות למעקב מס' 1. בנוסף, הרשות פועלת בימים אלה (פברואר 2015) להכנסת "תיקי חובה" למשרדי השומה (תיקים בהם משרדי השומה חייבים לטפל במהלך שנת 2015). חלק מתיקי החובה יהיו תיקים שחזרו מהחקירות בשנת 2014 ויש בהם ממצאים לשנים פתוחות. ע"פ נוהל יחסי הגומלין, חובה על משרדי השומה ליישם את הממצאים ככל שניתן במסגרת החוק. משנת 2015 יוכנס שדה חובה אשר ייאלץ את המשרדים לטפל בתיקי חקירות. כיום מתקיים מעקב מול כל משרד שומה לבירור טיפול בתיקי החקירות.

ליקוי

6. 	משנת 2010, זה יותר משלוש שנים, סיימו פרקליטויות המחוז ויחידת הפרקליטות במע"ם את הטיפול ב-110 מ-183 תיקי החקר של מס הכנסה (כ-60%), וב-209 מ-339 תיקי החקר של המכס ומע"ם (כ-61%). כתוצאה מעיכובים בהגשת כתבי אישום קיים קושי לסיים את הטיפול השומתי בתיקים אלה ולגבות את המס המתחייב בגינם.

מעקב 
רשות המיסים

6. 	עם העברת התיק בסיום הטיפול לפרקליטות אין כל שליטה לגבי מועד החזרתו ומועד מתן גזר דין אולם יש תקופה בת שנה שבמסגרתה ניתן לטפל בהוצאת שומה עם חזרת התיק. במחלקות הפליליות באגף המכס והמע"מ קיימת מצוקת כוח אדם. החטיבה המשפטית פנתה בבקשה לתוספת כוח אדם משמעותית במטרה לקדם את הטיפול בעניין זה. הנושא נמצא כיום בדיונים מול אגף התקציבים במשרד האוצר.
ליקוי

7. 	במקרים שבהם המירו נישומים את האישום הפלילי בכופר ולא עמדו בהסדר הכופר, לא הצליחה הרשות לגבות מהם את סכום הכופר או לנקוט נגדם אמצעי אכיפה לצורך גביית חובם.

מעקב 
רשות המיסים

7. 	הרשות פונה למייצג או למבקש בדרישה לשלם את סכום הכופר ואף מבטלת את ההחלטה לסיום בכופר כסף במקרים המתאימים ושוקלת הגשת כתבי אישום לבית המשפט. עם זאת, אין סמכות חוקית לגבות את הסכום בדרכי האכיפה השונות מאחר שהמבקש יכול לחזור בו בכל שלב.
ראה מעקב לליקוי 10.

ליקוי

8. 	על הנהלת רשות המסים לפעול לכך שמשרדי השומה האזרחיים יקיימו את ההנחיה בדבר העברת מידע שעניינו חשד בעברות מס פליליות למשרדי השומה לחקירות.

מעקב 
רשות המיסים

8. 	ראה התייחסות למעקב 1. ברשות קיים נוהל יחסי גומלין המסדיר ומבהיר חד משמעית את הפעולות שיש לנקוט במקרה של קיום חשד לעבירות מס תוך כדי הטיפול האזרחי- שומתי. בנוסף, ישנו כאמור רפרנט חקירות אשר בין יתר תפקידיו להדריך ולהנחות את העובדים בפקיד השומה לגבי אופן הטיפול בכל מקרה עם חשד פלילי.

ליקוי

9. 	על הנהלת רשות המסים לעשות לכך שמשרדי השומה האזרחיים במס הכנסה יקבלו מידע על מי שנחקר בידי יחידות החקירה של מע"ם, ושמשרדי מע"ם יקבלו מידע על מי שנחקר בידי מס הכנסה. כל זאת במטרה להביא במהירות האפשרית לקביעת השומה ולגביית החוב של מי שנתפס בביצוע עברות מס. 

מעקב 
רשות המיסים

9. 	דוחות בגמר חקירה (הן של מס הכנסה והן של מע"מ) מועברים גם למשרדי השומה וגם למשרדי מע"מ. לאחרונה במסגרת כנס סגל בכיר חקירות רוענן נוהל זה.



ליקוי

10. 	על הרשות והפרקליטות לפעול לכך שניתן יהיה להגיש במהירות כתב אישום נגד נישום שלא עומד בהסדר הכופר שעליו סוכם עם הרשות, ועליהן לפעול לקידום חקיקה אשר תסדיר אפשרות לנקיטת אמצעי אכיפה נגד נישום במצב כזה.

מעקב 
רשות המיסים

10. 	רשות המיסים והפרקליטות החליטו על מתן עדיפות להגשת כתבי אישום במקרים שהכופר לא שולם. כיום אין אמצעי אכיפה כלשהם והמבקש יכול להפסיק את ההליך בכל שלב. רשות המיסים תפעל לביצוע תיקון חקיקה שמטרתו להסדיר אפשרות להגשת כתב אישום כנגד נישום שלא עמד בהסדר הכופר.


[bookmark: _Toc426534176]

מבצע משותף של רשות המסים ומשטרת ישראל למאבק בפשיעה

הגופים המבוקרים: רשות המיסים, משטרת ישראל.

ליקוי 

1. 	רשות המסים והמשטרה לא הגדירו את דרך שיתוף הפעולה המודיעיני ביניהן. הרשות לא ציינה לפני תחילת המבצע אילו פריטי מידע דרושים לה מהמשטרה לשם גיבוש שומות בהליכים אזרחיים, והיא גם לא ביקשה לעיין במידע הרלוונטי הקיים במשטרה על העבריינים לפני שהחל המבצע. כמו כן, המשטרה והרשות לא בחנו את הבעיות הכרוכות בחשיפת המידע המודיעיני המשטרתי הנחוץ לגיבוש שומות והפעלת אמצעי אכיפה בהליכים אזרחיים ובהליכים פליליים שמנהלת הרשות בעצמה מול הנישומים.

מעקב 
רשות המיסים

1. 	כיום מתקיים שיתוף פעולה הדוק ושוטף עם כלל יחידות המשטרה הרלבנטיות. בשונה מהעבר, העבודה המשותפת של יחידת "יהלום" עם המשטרה ממוקדת ביעדים ספציפיים ולא באוכלוסיות רוחביות והיא מניבה תיקי חקירה רבים. שאר משרדי החקירות ממשיכים בטיפול באוכלוסיות רוחביות.

מעקב
משטרת ישראל

1. 	נוהל שיתוף הפעולה בין רשות המיסים לבין משטרת ישראל (03.300.606) אשר עודכן ב- 23.3.2010 הינו נוהל המגדיר את תחומי הממשק בין שני הארגונים בכל הקשור לחילופי מידע ושיתוף הפעולה המבצעי, כחלק במאמץ הלחימה בפשיעה חמורה ומאורגנת והמאבק בהלבנת הון. בתוך אגף לחקירות ולמודיעין במשטרה הוקם מדור אכיפה כלכלית. המדור הוא מקור לפיתוח תורת התקיפה הכלכלית, לצד ריכוז והובלת תהליך העבודה המשטרתי בתחום התקיפה האסטרטגית המשולבת: אכיפת איסור הלבנת הון, הגברת מאמצי החילוט, הידוק שיתוף הפעולה עם רשויות המדינה האחרות למטרת ריסוק היכולת הכלכלית של העוסקים בפשיעה חמורה. תוצאות הפעילות בתחומי המאבק הכלכלי בפשיעה גורמות לזעזוע ופגיעה קשה במפת הפשיעה הישראלית.  להלן דוגמאות מהשת"פ בין שני הגופים בשגרה: תחום אכיפה פיסקאלית / מנהלית: מונה קצין יעודי למטרה זו העוקב ומאתר פוטנציאל שת"פ עם רשות המיסים בתיקים כלכליים. בשנת 2014 המשיך המדור את עיסוקו בהטמעת אפשרויות ניצול האכיפה הפיסקאלית והמנהלית במסגרת פעילות אח"מ בשטח, מציאת דרכים לייעול העשייה המשטרתית במאבק בפשיעה החמורה והמאורגנת, בכל הקשור מיצוי אפשרויות שלילת הרכוש העברייני. זאת לצד ביצוע מעקב ודיווח בתחום תפיסות פיסקאליות. כתוצאה מפעילות משולבת של מ"י ורשויות המס, הסתכמו התפיסות הפיסקאליות במשטרה לטובת הנושא ב- 19,305,390 ₪. 
תחום חילופי מידע מודיעיני וחקירתי בין רשות המיסים למשטרת ישראל: הוצאת אישורי הסרת חסיון עבור יחידות השטח, הוצאת אישורי חקירה במסגרת צח"מ משותף, ביצוע בדיקות מודיעיניות במסגרת נוהל רשות המיסים "גילוי מרצון", קישור ותיאום בתיקי חקירה, בהן בוצעה "תפיסה מזדמנת" של רכוש העברייני. היקף הבדיקות וחילופי המידע נמצא בעלייה מתמדת משנה לשנה – פרי המאמץ להביא לידיעת השטח את האפשרויות הגלומות בהליכי מיצוי מידע ושת"פ בין הרשויות, העמקת הידע המקצועי בשטח וחשיפת מערך החקירות ליעילות הפן הכלכלי במאבק בארגוני פשיעה והעבריינים הבכירים. רק בשנת 2014 התקבלו וטופלו 126 בקשות להסרת חסיון מעל המידע של רשות המיסים, מתוכן 35 בקשות לצח"מ משותף. נערכו 736 בדיקות בתיקי "גילוי מרצון" עבור רשות המיסים.

ליקוי

2. 	לפני המבצע הגישה המשטרה לרשות המסים בקשה לקבל מידע חסוי ממחשבי הרשות על 400 עבריינים, ללא צורך חקירתי מוכח. במסגרת בקשתה, המשטרה לא העבירה לרשות מידע מודיעיני הקושר את רשימת העבריינים לעברות המיוחסות להם, כמתחייב בהליך לקבלת ההיתר לגילוי המידע. בהמלצת סמנכ"ל בכיר למודיעין וחקירות ברשות המסים, אישר מנהל הרשות דאז היתר גורף לגילוי המידע למשטרה, שלא בהתאם לנוהלי הרשות.

מעקב 
רשות המיסים

2. 	מדובר בהליך מהתקופה שטרם הקמת יחידת "יהלום". ככל שהדבר נוגע לפעילות יחידת "יהלום" העברת מידע מתבצעת כיום שלא בהתייחס לאוכלוסיה רוחבית, אלא בהתאם לשיתופי פעולה שנבחנים, מתבצעים או מתוכננים.

מעקב
משטרת ישראל

2. 	עד סוף 2012 עמד מדור אכיפה כלכלית באח"מ בקשר מתמיד עם רשות המיסים – היחידה למאבק בפשיעה מאורגנת "יהלום", בנוגע לסיכומי הפעילות במבצע ה-400. הסיכומים עמדו על כך ש- 90% המטופלים מקרב הרשימה  (הכוונה לעבריינים) נחקרו, נקנסו, קיבלו כתבי אישום, נאלצו להתמודד מול עיצומים כספיים וכד'. כיום השת"פ מתמקד בטיפול משותף ביעדים נבחרים (לדוגמה, כמות החקירות המשותפות כנגד יעדי הפשיעה החמורה - כמות הצח"מים המשותפים בין שני הגופים) וחילופי מידע מודיעיני – כאמור לעיל. לאור הערת הביקורת, הרשות מעבירה למשטרה מידע מודיעיני על בסיס חקירה קונקרטית שמנהלת ולא באופן גורף. ביסוס החשד המשטרתי מוצג לנציג רשות המיסים ולא עלתה בעיה בקבלת המידע המודיעיני בציר זה.

ליקוי 

3. 	לאחר תחילת המבצע לא העבירה המשטרה מידע לרשות לשם ניהול הליכי חקירה ואכיפה כנגד העבריינים למרות בקשות חוזרות של הרשות לקבלת המידע. מוקד המודיעין המשולב של המשטרה ורשות המסים לא היה שותף במבצע ולא הכין סקירות מודיעיניות על אודות העבריינים שנכללו במבצע. הרשות צמצמה את הרשימה ל-297 עבריינים בלבד, עקב קשיים בארגון כח אדם לתחילת המבצע 

מעקב 
רשות המיסים

3.	המידע שהתבקש ממשטרת ישראל נועד בין היתר לענות על צורכי ההליך האזרחי כולל התמודדות עם שאלת הסמכות וההצדקה המנהלית לדרישת הדוחות. ממידעים חלקיים שהתקבלו עלה כי המידע לעיתים אינו רלבנטי לעניין זה. לעיתים משום תוכנו ולעיתים משום רגישותו המודיעינית. יתר על כן, במהלך הקשר עם יחידות משטרה שונות עולה כי בעת קיומו כבר לא היה למשטרה עניין בטיפול בחלק מהדמויות אשר נכללו ברשימה המקורית. אכן הוצע לרשות לפעול מול כלל יחידות המשטרה הרלבנטיות, אלא שהיקף המשאבים (כ"א ושעות עבודה) הנדרשים לשם כך הינו גדול במיוחד ועל כן הרשות בחרה לפעול בדרך בה ייבחן בעתיד כל מקרה לגופו במהלך העבודה השוטפת על התיקים ולפי צורך.


מעקב
משטרת ישראל

3. 	מוקד המודיעין המשולב הוא, בהגדרתו, מוקד שיתוף פעולה וחילופי מידע בין הגופים, שכן עצם הקמתו, הפעלתו וקיומו במתכונת הנוכחית הוא פרי תכנון לשת"פ ארוך טווח וביצוע של שת"פ בפועל, ברמה יומיומית. במוקד עובדים במשרה מלאה שלושה נציגי רשות המיסים והם נגישים לכל המידע של רשות המיסים, תוכנית העבודה של המוקד מאושרת על ידי פורום הועדה המתמדת, ומידי שנה מוציא סקירות מודיעין מקיפות וממוקדות, הכוללות מידע ממאגרי רשות המיסים לטובת חקירות משטרה או צח"מים משותפים למשטרה ולרשות המסים. בכל סקירת מוקד המופצת לשטח נעשה שימוש הן ע"י יחידת המשטרה והן ע"י נציגי רשות המיסים שמשתתפים בחקירה. הסקירות עצמן מועברות לעיון סמנכ"ל חקירות ומודיעין ברשות המיסים.
 
ליקוי

4. 	הטיפול הפלילי של יחידת יהלום בתיקי העבריינים שנכללו במבצע היה קצר, מרבית התיקים נסגרו לאחר חקירה אחת של העבריינים, והוטלו על כ-15 עבריינים קנסות על סך 980 ש"ח לדוח בלבד. במקרים אחרים סגרה יחידת יהלום את התיקים ללא הטלת סנקציות.

מעקב 
רשות המיסים

4. 	הטיפול הפלילי היה קצר מאחר שמדובר בתיקי עבירות בסיסיות (טכניים) שעניינם בעבירות של אי קיום דרישה על פי סעיף 216(1) לפקודה. בדרך כלל, אין צורך ביותר מחקירה אחת של החשוד בתיק. תוצאות הטיפול, אם בהטלת קנס מינהלי או הגשת כתב אישום הן תוצר של החלטות המחלקה המשפטית אשר בוחנת את התיקים. יתר על כן, מאז הקמת היחידה, נוהלו תיקי חקירה מהותיים בעבירות מסוג פשע כנגד לפחות כ-15 מהשמות המופיעים ברשימה. נגד חלקם הוגשו כתבי אישום וחלקם מטופלים כיום בפרקליטויות השונות. הקנס המנהלי בגובה 980 ₪ אשר נקבע לעבירות מסוג זה הינו הקנס הקבוע בחוק ואין לרשות שיקול דעת בקביעת הסכום. במקרים בהם ניתן היה, אם עלו בחקירה עבירות אחרות/נוספות, הוטלו קנסות בסכומים גבוהים יותר. סגירת תיקים ללא סנקציות- אכן במקרים בהם לא נמצאו ראיות העומדות בנטל הראיה הנדרש בהליך פלילי, נסגרו התיקים ללא סנקציות.  בכל הנוגע לאיסוף ראיות בדבר מסירת הדרישה כדין, הופקו לקחים בשיתוף המחלקה המשפטית וכיום ישנה הקפדה על תיעוד נכון וראוי של המסירות על מנת להבטיח קיום ראיות אם תתקיים חקירה בעתיד.

ליקוי 

5. 	הרשות לא נערכה כיאות לטיפול בעבריינים במישור האזרחי: היא לא שיתפה במבצע את משרדי השומה האזוריים, לא ניצלה את האפשרות לדרוש מכל 250 העבריינים הרשומים במס הכנסה את הגשת הדוחות באמצעות מערכת המחשב שלה, ולא הגישה במסירה אישית דרישות לקבלת דוחות לכל 150 העבריינים הלא רשומים. עד לסיום מועד הביקורת, סוף שנת 2013, לא פעלו הרשות והמשטרה להשלמת המבצע.

מעקב 
רשות המיסים

5. 	הרשות נערכה כבר כיאות לטיפול בעבריינים במישור האזרחי. ההחלטה שלא להזין את כלל הדרישות במערכת שע"מ התקבלה על ידי מנהל רשות המסים דאז, מר יהודה נסרדישי, משיקולי יעילות. בכל מקרה בו נמצא כי הדרישות בוצעו כדין/הוגשו דוחות/או נפתח תיק חקירה, נפתחו תיקים במערכת שע"מ.   
 
מעקב
משטרת ישראל

5. 	מבצע ה-400 לא מנוהל כיום כמבצע עצמאי. המשטרה ורשות המיסים מהדקות את השת"פ במישור המבצעי אודות יעדים שמופיעים ברשימה,  בחקירה משותפת של פרשיות כלכליות ופרשיות הלבנת הון ועבירות מיסוי ובחילופי המידע. היקפי השת"פ ואיכותו גדלים כל שנה.

ליקוי

6. 	משרד השומה בחולון והיחידה הארצית לשומה בחולון, שהופקדו על הטיפול בדוחות ועל המעקב אחר הגשתם, לא בדקו רבים מהדוחות שהוגשו להם ולא אימתו את הנתונים שהגישו העבריינים. חלק מהעבריינים הגישו דוחות ריקים ועדיין נרשמו במחשבי הרשות כמי שמילאו את הוראות החוק. הרשות לא פעלה לבדיקת הדוחות השנתיים שהגישו עבריינים בפרק הזמן הנקוב בפקודת מס הכנסה, ונאלצה לקבל את השומות העצמיות לאחר שהתיישנו.
מעקב 
רשות המיסים

6. 	משרד השומה בחולון לא הופקד על הטיפול בתיקי נישומים. תפקידו היה מתן שירותי משרד בקליטת התיקים, בשל הקרבה ליחידה הארצית לשומה. עם זאת, תיקים השייכים לשטח השיפוט של פ"ש חולון בהם הייתה רלוונטיות להשאירם כתיקים פעילים, נותרו בפ"ש חולון. תיקים פעילים אחרים נשלחו לפקידי השומה הרלוונטיים ע"פ שטח השיפוט. הרשות נערכת לכך שבשנת 2015 ייכנסו כ–15 תיקי נישומים, אשר הגישו דוחות ויש להם הצהרות הון לשנים פתוחות , לטיפול כתיקי חובה.

ליקוי

7. 	אחת המטרות המרכזיות של המבצע - רישום עבריינים אשר להם הכנסות מפעילות לא חוקית במערך המס והרחבת בסיס הדיווח, לא צלחה. בעקבות המבצע, פתחה רשות המסים תיקים במס הכנסה ל-61 עבריינים בלבד. אך בהיעדר מידע ראוי מהמשטרה על הנישומים נאלצה הרשות לסגור שמונה תיקים של עבריינים שנכללו במבצע, ובכוונתה לסגור 33 תיקים נוספים. חלק מהעבריינים פנו לרשות בכתב בבקשה לסגור את תיקם במס הכנסה, והרשות השיבה רק לאחר שחלפו בממוצע יותר מ-546 ימים מפנייתם.

מעקב 
רשות המיסים

7. 	במקרים בהם נמצאות הכנסות שאינן מדווחות מפעילות חוקית או בלתי חוקית, המידע מועבר יחד עם ממצאי החקירה למשרדי השומה לשם פתיחת תיקים וטיפול שומתי על פי הצורך.
מעקב
משטרת ישראל

7. 	המשטרה ממשיכה באיסוף מידע מודיעיני וחקירתי כנגד עבריינים. בכל מקרה בו מתגלה מידע ממוקד ורלוונטי על הכנסות– הוא מועבר לרשויות המס. כאמור, ביצוע חקירות משותפות כנגד היעדים הוא הביטוי המובהק ביותר ללחימה בהון שחור ולשלילת הרכוש מפעילות לא חוקית.

ליקוי

8. 	במסגרת המאבק בפשיעה המאורגנת על רשות המסים לנקוט את כל האמצעים הנדרשים כדי שניתן יהיה למסות את פעילותם העסקית של העבריינים ולחייב אותם בתשלום מס ככל נישום אחר. לשם כך, על הרשות לבחון אפשרות להקמת יחידה ייעודית בתוך יחידת יהלום או מחוץ לה שתטפל, נוסף על ההליך הפלילי, בהליך השומה האזרחית ובגביית המס מעבריינים. מן הראוי שהרשות והמשטרה ירחיבו את שיתוף הפעולה ביניהן בתחום העברת המידע לשם אכיפת חוקי המס על עבריינים גם באמצעות משרדי השומה האזרחיים. כל אלה כדי להשיג את המטרה של פגיעה כלכלית בעבריינים ובארגוני הפשיעה.

מעקב 
רשות המיסים

8. 	היחידה הארצית לשומה, כחלק מתפקידיה, מטפלת בהליך השומה האזרחי בתיקים שטופלו ביהלום.  

ליקוי

9. 	על הנהלת רשות המסים לעשות לכך שמשרדי השומה האזרחיים במס הכנסה יקבלו מידע על מי שנחקר בידי יחידות החקירה של מע"ם, ושמשרדי מע"ם יקבלו מידע על מי שנחקר בידי מס הכנסה. כל זאת במטרה להביא במהירות האפשרית לקביעת השומה ולגביית החוב של מי שנתפס בביצוע עברות מס. 

מעקב 
רשות המיסים

9. 	הדוחות בגמר החקירה, הן של מס הכנסה והן של מע"מ, מועברים גם למשרדי השומה וגם למשרדי מע"מ.

פטור מדיווח לעולים חדשים 

הגופים המבוקרים: משרד האוצר, רשות המיסים, משרד העלייה והקליטה, הרשות לאיסור הלבנת הון ומימון טרור.

ליקוי 

1. 	הפטור מדיווח שניתן לעולים ולתושבים חוזרים ותיקים על ההון והנכסים שנצברו מחוץ לישראל אינו עומד באמות מידה בין-לאומיות של שקיפות וחילופי מידע, וכן קיים חשש שבעקבותיו יוחדרו לישראל כספים שמקורם בפשע. כמו כן, ברשות לאיסור הלבנת הון אין פרטים בנוגע לעולים ולתושבים החוזרים הוותיקים שנהנים מפטור מדיווח.

מעקב
רשות המיסים

1. 	הרשות קידמה הצעת חוק לביטול הפטור מדיווח לעולים חדשים ולתושבים חוזרים. במסגרת חוק ההסדרים בשנת 2013, הוצע תיקון החקיקה, אך ועדת החוקה פיצלה את הדיון בנושא מחוק ההסדרים בשנת 2013.  עם כינונה של הכנסת הקרובה והרכבת הממשלה החדשה, נושא זה יועלה על ידי הרשות בפני שר האוצר לשם השלמת הליכי החקיקה. במקביל וללא קשר, בעקבות דוח הועדה של ה-  GLOBAL  FORUM , בארגון ה- OECD, הועברה על ידי מנהל רשות המסים לשר האוצר בקשה לתיקון חקיקה בנושא. הבקשה הועברה ביום 19 בינואר 2015. טרם נעשה תיקון בהוראות החוק בנושא.    

מעקב
משרד המשפטים

1. 	בימים אלה (פברואר 2015) משרד המשפטים מכין תזכיר הכולל תיקונים שונים לחוק איסור הלבנת הון, תש"ס 2000, שביניהם נכלל ביטול הפטור. כוונת המשרד היא להעביר הצעת חוק לוועדת חוקה, חוק ומשפט מיד לאחר הבחירות. 

ליקוי

2. 	פקיד השומה בישראל מוסמך להנפיק עבור תושבי ישראל אישור תושבות, המשמש אותם במגעיהם עם שלטונות המס בחו"ל. אישור התושבות פוטר במקרים רבים ממס בחו"ל (תלוי באמנה שנחתמה עם המדינה הרלוונטית ובסוג ההכנסה) ונותן את זכות המיסוי למדינת ישראל. משרד השומה אמור לגבות את המסים ממקבל אישור התושבות על ההכנסות שמקורן בחו"ל. נמצא כי אישור התושבות אינו ממוספר ואינו מתועד במערכות המחשב של רשות המסים, ולכן יש קושי לוודא כי המקבלים אותו מדווחים על הכנסותיהם שנוצרו בחו"ל ומשלמים עליהן מס כנדרש.

מעקב
רשות המיסים

2. 	החטיבה הכניסה לתוכנית עבודה את נושא המיכון כבר משנת 2011, החטיבה המקצועית הכינה נוהל רענון לנוהל הנפקת אישורי תושבות משנת 2008, ונוהל אישורי מסים. בחודש דצמבר 2014, התקיים דיון בראשות הסמנכ"ל הבכיר לעניינים מקצועיים, בנוגע לאישור הנוהל, במהלכו נתקבלו החלטות בהתייחס לסוגיות שהתעוררו בנושא. בימים אלו, שוקדים בחטיבה המקצועית על הטמעת ההמלצות וההחלטות שהתקבלו על ידי הסמנכ"ל, וכן על עדכון הטפסים בהתאם. במקביל, החטיבה המקצועית הכינה אפיון להזמנת העבודה להנפקת אישורים באופן ממוחשב ולבניית מאגר לשם הנפקת האישורים. הרשות ממתינה לאישור הזמנת העבודה לשם התקדמות מול שע"מ.

ליקוי 

3. 	לעולה חדש או לתושב חוזר ותיק ניתנת אפשרות לקבל מעמד זמני של תושב חוץ במשך שנה מהמועד שבו עלה לישראל או שב אליה (להלן - שנת הסתגלות). רק ביוני 2012 ביקשה רשות המסים ממשרד העלייה והקליטה למסור לה את רשימת העולים והתושבים החוזרים הוותיקים שביקשו שנת הסתגלות, אך לא הפיצה את המידע הנכלל ברשימה למשרדי השומה האזוריים, שהם הגורם האחראי להנפקת אישורי התושבות. עקב כך עולה חשש שפקידי השומה נתנו לעולים ולתושבים חוזרים ותיקים שביקשו שנת הסתגלות אישור תושבות ישראלית, אף שעל פי הפקודה הם נחשבים בשנה זו לתושבי חוץ, וכי בעקבות קבלתו נהנו העולים והתושבים הוותיקים האמורים מפטור ממס בחו"ל.

מעקב
רשות המיסים

3. 	הנושא טופל על ידי החטיבה המקצועית בשיתוף עם מחלקת המודיעין, התקבל קובץ ממשרד הקליטה שהוטמע במערכת שע"מ. בהתייחס לקבלת רשימות באופן שוטף, הנושא מטופל מול משרד הקליטה.


ליקוי

4. 	על משרד האוצר, רשות המסים והרשות לאיסור הלבנת הון לפעול להגברת הבקרות, כדי למנוע החדרת כספים שמקורם בפשע לישראל. על רשות המסים לקדם חקיקה, שלפיה היא תוכל לדרוש מתושבים חוזרים ומעולים דיווח על הון ונכסים שהם מביאים לארץ, על פי תקרה שתיקבע.

מעקב
רשות המיסים

4. 	ראה מעקב לליקוי מס' 1.

מעקב
משרד המשפטים

4. 	בידי הרשות עדיין אין פרטי זיהוי של עולים חדשים ותושבים חוזרים שנהנים מהפטור מדיווח, שכן בהיעדרו של מידע זה בידי רשות המיסים, אין לרשות מקור כלשהו ממנו היא מוסמכת לקבל את המידע. ככל שמידע זה יהא מצוי בידי רשות המיסים ( דבר הדורש את תיקון פקודת מס הכנסה), תפנה הרשות בבקשה לקבלת המידע מרשות המסים על מנת לבצע בדיקות מתאימות במאגר המידע של הרשות. 

ליקוי

5. 	בדוח ה-OECD מצוין בין היתר כי בעקבות תיקון 168 נוצר פער בין כמות המידע על חברות זרות שנשלטות ומנוהלות על ידי תושבים ישראלים, ובין כמות המידע על חברות זרות שנשלטות ומנוהלות על ידי עולים או תושבים חוזרים ותיקים, שלגביהן יש פטור מדיווח על זהות בעלי השליטה. הדוח ציין כי קיומו של פער כזה אינו ראוי והמליץ למדינת ישראל לוודא שבידי הרשויות שלה יהיה מידע מלא בנוגע לבעלויות על כלל החברות הזרות שנשלטות ומנוהלות מישראל.

מעקב
רשות המיסים

5. 	ראה מעקב לליקוי מס' 1.

ליקוי

6. 	לדעת משרד מבקר המדינה, על משרד העלייה והקליטה למסור לרשות באופן שוטף, ולא אחת לשנה, את רשימות כלל העולים והתושבים החוזרים הוותיקים שביקשו שנת הסתגלות. על רשות המסים להיערך לקליטת המידע במערכות המחשב שלה ולהעבירו לכל משרדי השומה.

מעקב
רשות המיסים

6. 	ראה מעקב לליקוי מס' 3.


הליך גילוי מרצון ברשות המסים

הגופים המבוקרים: רשות המסים.

ליקויים 1,2,4,7,10,11,12 תוקנו. ראה הערות רה"מ 65 א' עמ' 25. 

ליקוי 

3. 	בנוהל לא הובהר מהי אחריות המייצגים לבדיקת המידע הכלול בבקשה לגילוי מרצון. במסמך הבקשה לא נדרשות לא חתימתו של המסייע בהגשתה ולא הצהרתו שהוא מודע לאחריות המוטלת עליו לפי סעיף 224 לפקודת מס הכנסה.

מעקב
רשות המיסים

3. 	על מנת לעודד אזרחים שלא דיווחו בעבר כשורה (או לא דיווחו כלל) לתקן את הדיווחים, לחשוף את הונם הנכון ולשלם מס כדין, נוצר הליך הגילוי מרצון. בכל בקשה לגילוי מרצון חותם הנישום על נכונות העובדות הכלולות בבקשה. לעניין זה הרשות מעירה כי בחודש ספטמבר 2014 פורסם נוהל גילוי מרצון חדש, אשר אושר במלואו במשרד המשפטים. בכל הנוגע למייצג, הרשות סבורה שהחתמת המייצג על נכונות הנתונים עלולה להרתיע את ציבור המייצגים לטפל בבקשות אלו משום האחריות העודפת שיכולה להתלוות לכך, ובדגש היות ומדובר בנישום שלא דיווח אמת בעבר.  בנוסף, בחלק ניכר של המקרים ובשל אי שמירת מסמכים ואי קיומה של מערכת הנהלת חשבונות מסודרת שבה נרשמו הסכומים הלא מדווחים, יקשה עד מאוד למייצג לערוך אימות של הנתונים ולחתום שהם נכונים. גם מסיבה זו יש חשש שכמות הבקשות שתוגשנה לרשות תקטן. בנוסף, כל הבקשות המשמעותיות המוגשות לרשות ממילא נבדקות על ידי הרשות, אחת לאחת, על ידי מפקחי מס הכנסה. במסגרת הבדיקות הנ"ל מוגשים המסמכים והראיות הנדרשות ונערך על ידי מפקח המס תחשיב המס – זאת בשונה מכל דוח שנתי המוגש על ידי רו"ח או יועץ מס ואשר מרביתם אינם נבדקים בהליכי שומה. לאור האמור לעיל הרשות סבורה שאין מקום להחתים את המייצג שלעיתים הנו עו"ד (שאינו בקי ברזי הביקורת) לחתום על נכונות הנתונים בטופס הבקשה.
ליקוי

5. 	הדוח הקודם הצביע על חולשת רשות המסים בכל הנוגע למידע על הכנסות תושבי ישראל בחו"ל; עיקר המלצותיה של ועדה בראשותו של מנהל הרשות - בנושא הגברת האכיפה והמלחמה בהון השחור הנוגעות לאיסוף המידע האמור - טרם יושמו ועדיין לא הוקם ברשות המסים מאגר מידע בנוגע להכנסות תושבי ישראל בחו"ל.

מעקב
רשות המיסים

5. 	הוגשה הצעת חוק שמטרתה להסמיך את רשות המסים לחתום על אמנות לחילופי מידע בין מדינות (הצעת חוק לתיקון פקודת מס הכנסה (מס' 200), התשע"ד-2014, פורסמה בה"ח הממשלה, חוברת מס' 838, מיום 29.1.2014). עם כינון הממשלה החדשה רשות המיסים תחדש את קידום החקיקה האמורה.

ליקוי

6. 	הרשות עדיין אינה מסתייעת במידע על המבקש, המצוי במאגריה של ראה"ה. באוגוסט 2012 סוכם כי הרשות תעביר לראה"ה בקשות לגילוי מרצון כדי שזו תבדוק אם נמצא מידע כלשהו על הגורם המבקש, המבסס חשד להלבנת הון או למימון טרור. תהליך בדיקה זה לא יושם.

מעקב
רשות המיסים

6. 	כל בקשה לגילוי מרצון נבדקת בין היתר על ידי משטרת ישראל במסגרת מטה המודיעין המשולב שבו נציג הרשות לאיסור הלבנת הון. אם יש מידע כלשהו, הנושא מקבל התייחסות ברשות המיסים. מצב, שבו בקשה תעבור גם לרשות לאיסור הלבנת הון אינו ישים מאחר שמדובר במאות ואלפי בקשות. כמו כן, תידרש הסרת חיסיון לכל בקשה.

מעקב
משרד המשפטים

6. 	בנוהל גילוי מרצון של רשות המיסים שאושר בחודש ספטמבר 2014, נקבע כי לא תאושר בקשה אם במועד הפניה לגילוי מרצון נערכה בדיקה או חקירה של המבקש, בת/בן זוגו או חברות בשליטתם על-ידי משטרת ישראל בעניין הקשור לבקשה לגילוי מרצון, לרבות פעילותם העסקית, או כל פעילות אחרת המניבה הכנסות. כן נקבע כי  רשות המסים רשאית שלא לאשר בקשה לגילוי מרצון אם קיים מידע הקשור לבקשה לגילוי מרצון ולו בעקיפין, לרבות ביחס לבן/בת הזוג של המבקש, חברות שבשליטתם ותיקי שותף, במקומות הבאים: ברשות שלטונית אחרת; באמצעי התקשורת; בכתבי בית דין או בפרוטוקולים או בכל מסמך אחר בהליכים אזרחיים ופליליים המתנהלים בערכאה שיפוטית בישראל או בחו"ל. בעקבות אישור הנוהל, התקיימו דיונים בין הרשויות הרלבנטיות בנוגע לפיילוט, במסגרתו תעביר רשות המיסים פרטי בקשות לגילוי מרצון למשטרת ישראל ולרשות לאיסור הלבנת הון, אשר יבדקו במאגריהם. הפיילוט אמור להתחיל לאחר אישורו על ידי כל הגורמים הרלבנטיים.

ליקוי

8. 	בדוח הקודם צוין כי בדיקות של בקשות לגילוי מרצון הנעשות בידי יחידת החקירות אינן ממצות. משרד מבקר המדינה בחר באופן אקראי ובדק 23 בקשות לגילוי מרצון שהוגשו בין דצמבר 2012 ליוני 2013, ומצא מספר ליקויים. למשל, בדיקת המידע המודיעיני לא כללה תאגידים הקשורים למבקש הבקשה; בקשה שלא אושרה עקב חשד למידע חסר על העלמות המס לא הועברה לטיפול אזרחי; בקשתה של עמותה שהגישה דיווחים כוזבים על שכר עובדיה אושרה אף שאין הנוהל חל על עברות ניכויים משכר. כמו כן אושרו בקשות על אף שהבדיקות המודיעיניות העלו חשדות כי הגילוי בבקשות לא היה "כן ומלא" כנדרש בנוהל.

מעקב
רשות המיסים

8. 	לאחרונה, וכחלק מהערכות רשות המסים לנוהל גילוי מרצון החדש (משנת 2014) פותחה מערכת בשע"מ למיכון הליך קליטת הבקשות והטיפול בהם בחטיבת החקירות, בחטיבת השומה ובמשרדי השומה. למותר לציין כי מערכת זו מאפשרת גם מעקב ובקרה אחר הטיפול בבקשות. מערכת זו אמורה להיכנס לסביבת הייצור במהלך חודש פברואר 2015 (שלב א' של המערכת) ובהמשך יוכנסו לעבודה כלל האפשרויות שאופיינו. בנוסף, חטיבת שומה וביקורת בשיתוף חטיבת החקירות הוציאה הוראת ביצוע מס' 11/2014 המסדירה את הטיפול במשרדי השומה בבקשות לגילוי מרצון.

ליקוי

9. 	רשות המסים לא פרסמה נתונים על תוצאותיהם של שני הליכי הגילוי מרצון (הנוהל והוראת השעה). נתונים אלה יסייעו בידי מקבלי ההחלטות והציבור לדעת אילו לקחים ניתן להפיק מהליכים אלה ועד כמה נשמר האיזון בין שני אינטרסים מנוגדים - הרצון להגדיל את הגבייה לעומת הצורך לנהוג בשוויוניות ולצמצם את העיוות הטמון במציאות שבה חוטא יוצא נשכר.

מעקב
רשות המיסים

9. 	מדיניות הרשות היא לא לפרסם באופן יזום נתונים לגבי תוצאות הליך גילוי מרצון וזאת על מנת לעודד את הציבור להגיש בקשות אלו ולהסדיר את הונם הלא מדווח.




פעילות המערכת החדשה 
לאיתור חשבוניות פיקטיביות

הגופים המבוקרים: רשות המיסים.

ליקוי 

1. 	בתחילת שנת 2012 רק כ-55,000 מכ-460,000 העוסקים הפעילים הרשומים במע"ם היו חייבים בדיווח במערכת הדיווח המפורט. כ-10% מהעוסקים החייבים בדיווח מפורט לא המציאו את הדוחות המפורטים, והרשות לא נקטה נגדם את אמצעי האכיפה הקבועים בחוק מס ערך מוסף, התשל"ו-1975 (להלן - חוק מע"ם); יש לציין כי לרשות אין סמכות להטיל קנסות מינהליים על סרבני הדיווח המפורט.

מעקב
רשות המיסים

1. 	רשות המיסים פועלת לקידום תיקון חקיקה והתקנת תקנות אשר יעניקו סמכות להטלת קנסות מינהלים בגין עבירה של אי הגשה במועד של דוח מפורט ובגין עבירה של אי פירוט כדין בדוח המפורט. תיקון חקיקה כאמור מחייב את אישור הוועדה לחוקה, חוק ומשפט בכנסת. ב-5.8.2014 העבירה שרת המשפטים בקשה מחודשת לוועדה לאישור החקיקה, אך חקיקה זו טרם נדונה בוועדה. עם הקמת הממשלה החדשה וכינון וועדות הכנסת, תמשיך רשות המסים לקדם את החקיקה.

ליקוי

2. 	הנהגת הדיווח המפורט הביאה לאיתור אי-התאמות (להלן - חריגויות) בדיווחי העוסקים בהיקף גדול מאוד. ביולי 2012 היה מספר החריגויות בכל המשרדים האזוריים יותר ממיליון, וסכום החשבוניות שבהן מדובר - יותר מ-31.5 מיליארד ש"ח. חלק מהחריגויות נבעו מטעויות טכניות שונות בחשבוניות, אולם לגבי חלק אחר יש להניח במידה רבה של ודאות כי ניתן להפיק שומות ולגבות את המס. הרשות באמצעות תחנות המע"ם האזוריות לא עשתה די לטיפול בחריגויות שאיתרה מערכת הדיווח המפורט, ובשל כך נגרם נזק רב לאוצר המדינה. כך לדוגמה, באותו מועד סכום העסקאות שעוסקים לא דיווחו עליהן כנדרש היה כ-3.9 מיליארד ש"ח. אי-הטיפול של הרשות בחריגויות העולות מהדיווח המפורט הוא כשל ניהולי מהותי. 

מעקב
רשות המיסים

2. 	מודול פיילוט ראשוני בניכויים של מערכת BI עלה כבר לאוויר במהלך רבעון ראשון של 2015, הצפי לעליית המודול של מערכת חשבוניות מע"מ, הוא במחצית השנייה 2015, בכפוף להסרת מספר מכשולים טכניים ומנהליים.  במהלך הרבעון הראשון של שנת 2015 תבוא לידי ביטוי הולם עבודת האנליסטים שנקלטו ביחידה הכלכלית. בכל אופן פיילוט שנערך ב-4 משרדי מע"מ (ת"א 2, מ"ק ת"א, ירושלים ונתניה) הוכתר בהצלחה ולפיכך הרשות אישרה הפעלת המודל לכלל משרדי מע"מ, תוך תקווה שאכן הרשות תצליח לתת מענה לחריגויות הגבוהות. יחידת האנליסטים בחטיבה לתכנון וכלכלה מיפתה את כלל החריגויות בכלל משרדי מע"מ על פי ההסתברות לאפקטיביות החריגות (חריגה מהותית ולא טכנית) ושלחה לכלל המשרדים את אותן חריגויות עפ"י מודל שפותח בחטיבה. לאחר קבלת משוב מאותם משרדים על מידת ההצלחה של המודל, וועדת ההיגוי בראשותו של סמנכ"ל בכיר לאכיפת הגבייה, תפעל להטמיע את המודל  שפותח על ידי החטיבה לתכנון וכלכלה בשע"ם, כך שכל חריגות תקבלנה הסתברות להיותה אפקטיבית/מהותית. הכוונה היא להטמיע את המודל במערכות שע"ם, תוך התחשבות במגבלות הטכנולוגיות הקיימות.

ליקוי 

3. 	עד אפריל 2012 הוזנו למערכת הדיווח המפורט חשבוניות בסכום כולל של 327 מיליארד ש"ח; מהן איתר הממונה על תחנת המע"ם באר שבע חשבוניות החשודות כפיקטיביות בסכום מצטבר של עשרות מיליארדי ש"ח. התברר כי בשל חוסר משאבים טיפלה מחלקת החקירות ברשות רק בחלק מחשבוניות אלה.

מעקב
רשות המיסים

3. 	חטיבת החקירות מטפלת כבכל שנה ביותר מ- 300 תיקים גדולים ומורכבים של חשבוניות החשודות כ"פיקטיביות" שהוצאו שלא כדין. כמו כן ועל מנת לנטר את החברות החשודות בשלבים מוקדמים ככל האפשר בסמוך להיווצרות העברות, מבצעת החטיבה בשיתוף חטיבות נוספות (כלכלית ושומה וביקורת) פרופילים שתכליתם איתור חברות חשודות וביצוע פעולות מנע כגון: ביטול הפטור מניכוי מס במקור, ביצוע חקירות ביחידות השונות ואף בדיקת אפשרות לסגירת עוסקים שלא מאותרים ובהתאם לתבחינים המשפטיים המאפשרים זאת.
ליקוי

4. 	עד מאי 2012 לא מינתה הרשות את אחד הסמנכ"לים לאחראי לפרויקט מערכת הדיווח המפורט, והפרויקט לא קודם קידום של ממש במשך כשנתיים.

מעקב
רשות המיסים

4. 	הרשות מינתה את הסמנכ"ל הבכיר לאכיפת הגביה כאחראי לנושא. פורסם מכרז בין משרדי בנושא למנהל תחום בכיר, תוך תקווה שברבעון הראשון יסתיים הליך המיון והבחירה.

ליקוי

5. 	חלק מתחנות מע"ם שלחו לחייבי הדיווח המפורט מכתבי התראה על אי-דיווח שנוסחו ללא יד מכוונת של הנהלת הרשות ושל הלשכה המשפטית בה.

מעקב
רשות המיסים

5. 	החטיבה לתכנון וכלכלה ברשות, החלה בפרויקט של ניסוח מכתבים לחייבי דיווח מפורט בנוסחים שונים אשר מטרתם לבחון את הנוסח אשר ממקסם את ציות הנישומים. המכתבים נוסחו ובקרוב יישלחו על ידי שע"ם לכלל סרבני הדיווח במפורט. לעניין חייבי דיווח מפורט אשר נמצאו ליקויים בדוחותיהם, לאחר שליחתם של נוסחי מכתבים שונים, החטיבה לתכנון וכלכלה תבחר את הנוסח המוצלח ביותר ותשלח אותו לכלל חייבי הדיווח המפורט, שהרי לכלל חייבי הדיווח המפורט ליקויים שונים בהגשת הדוחות.

ליקוי

6. 	פקודת מס הכנסה (נוסח חדש), התשכ"א-1961, והתקנות שהותקנו מכוחה מטילות על משלמים לנכות מתשלומים מסוימים מס במקור, בשיעורים קבועים. לעוסקים החשודים בהפצת חשבוניות פיקטיביות היו אישורים שהנפיקו פקידי השומה ובהם פטור מניכוי מס במקור. פטור כזה עלול לפגוע פגיעה של ממש בהכנסות המדינה, שכן אם המס אינו מנוכה במקור מעוסקים אלה, גדל הסיכון שהוא לא ייגבה כלל.



מעקב
רשות המיסים

6. 	כחלק משגרת ההרתעה של הרשות, מתבצעים  מהלכים לשלילת אישורים מנישומים שקיימת סבירות גבוהה שהם מעורבים בהפצת חשבוניות פיקטיביות. מנהל רשות המסים מינה ועדה, שמתפקידה לבחון נתונים ולהגדיר קריטריונים לביצוע מהלכים אלה. יודגש כי השנה במסגרת המהלך השנתי המתבצע בתחילת כל שנה, בניגוד לשנים קודמות, נישומים שיש להם ליקויים בהגשת הדוח המפורט לא קיבלו כלל אישור לניכוי מס במקור. הרשות תמשיך לבצע במהלך שנת 2015 מהלכים נוספים (אחת לרבעון) לשלילת אישורים עפ"י קריטריונים וחתכים שונים שיועלו ע"פ המלצות הועדה.

ליקוי

7. 	הרשות טרם סיימה את הטיפול בהרשאות הגישה של עובדיה למערכת הדיווח המפורט. נוסף על כך, במשך תקופה ארוכה לא עמד המחשב המרכזי בשע"ם בעומסי המערכת בשל הדיווח המפורט, ועקב כך לא פעלו שאילתות חיוניות למניעת הונאות מס. כמו כן הוגשו לרשות דוחות בלי שנחתמו בחתימה אלקטרונית כנדרש על פי החוק. בשל כל אלה נפגעו הכנסות המדינה ממסים.

מעקב
רשות המיסים

7. 	הרשות מטפלת בהרשאות הגישה לעובדיה ע"פ חתכי תפקיד נפתחו ההרשאות לפקידי שומה, סגנים, רכזים ומפקחים.

ליקוי

8. 	על משרד האוצר ובכלל זה רשות המסים להכיר בכך שמערכת הדיווח המפורט היא מערכת בעלת חשיבות מהמעלה הראשונה להתמודדות עם עברייני המס ולהגדלת הכנסות המדינה במידה ניכרת, ולשקול להקצות לה משאבים בהתאם. מצופה מן הרשות להשתמש במאגר המצוי במערכת כדי להביא להקטנת תופעת ההשתמטות ממסים, וממילא להגברת השוויון בנטל של ציבור משלמי המסים. 

מעקב
רשות המיסים, משרד האוצר

8. 	טרם דווח על התקדמות בתיקון הליקוי.


טיפול המשטרה  ומשרדי הממשלה בתופעת גנבות כלי רכב

 - תגובות משטרת ישראל














טיפול המשטרה  ומשרדי הממשלה בתופעת גנבות כלי רכב  - 

תגובות משרד התחבורה והבטיחות בדרכים














טיפול המשטרה ומשרדי הממשלה 
בתופעת גנבות כלי רכב

הגופים המבוקרים:  אתג"ר, משטרת ישראל,  משרד לביטחון פנים, משרד התחבורה והבטיחות בדרכים,  ביטוח וחסכון ואגף שוק ההון - משרד האוצר , משרד המשפטים, מדור מחקר וסטטיסטיקה  במשטרת ישראל,  יחידת התביעות להב 433, מינהל האזרחי, רשות המעברים היבשתיים -  משרד הביטחון

ליקוי מס' 5-6,9 תוקנו ראה הערות ראש הממשלה לדוח מבקר המדינה עמ' 43-48. 

ליקוי
1. לנוכח הגידול שחל במספר גנבות הרכב בשנת 2005 הוחלט על הקמתה מחדש של יחידה ארצית ייעודית לטיפול בתופעה (להלן - אתג"ר או היחידה). בנובמבר 2005 החליטה הממשלה להתיר למשרד לביטחון הפנים לקבל - לצורך הפעלת היחידה - תרומה מאיגוד חברות הביטוח ומהארגון הישראלי של החברות להשכרת רכב לנהיגה עצמית, בשיעור של 40% מעלות הקמתה והפעלתה של היחידה. בהחלטה נקבע שאתג"ר תפעל לפי נוהל שגובש על דעת המשנה ליועץ המשפטי לממשלה, המבטיח כי היחידה תפעל באופן עצמאי, כי יהיה ניתוק בינה ובין הגורמים המממנים שלא יאפשר השפעה של הגורמים המממנים על תפקודה כדי שתפעל על פי שיקולים מקצועיים בלבד.  לנוהל הייתה חשיבות יתרה, היות שבמסגרת פעולות הבקרה והאכיפה של אתג"ר פועלת היחידה גם בזיקה לחברות הביטוח. בדיקת משרד מבקר המדינה העלתה כי שלא בהתאם להוראות הנוהל התקיימו חמישה מפגשים בין אתג"ר ובין הגוף המממן במשרדי הגוף המממן ולא במתקן משטרתי, ולמעט פגישה אחת הם לא תועדו בפרוטוקולים; כי בשנת 2011 חקרה אתג"ר באזהרה נושא משרה בתאגיד ביטוח החבר בגוף המממן בלא שקיבלה אישור לכך מראש אגף חקירות ומודיעין; וכי במקרה מסוים ביקש עובד של הגוף המממן מהיחידה לנקוט עמדה המנוגדת לתפיסתה המקצועית.

מעקב
משרד לביטחון פנים

1. 	טרם דווח על תיקון הליקוי.




מעקב
משטרת ישראל 

1. 	בנושא גיבוש נוהל ויישומו, משטרת ישראל מדווחת כי אתג"ר הובילה  מהלך לגיבוש נוהל אח"ם -  03.300.607-"נוהל עצמאות יחידת אתג"ר מול גורם מממן" - נוהל זה אושר על ידי  פיקוד  אגף חקירות ומודיעין  (להלן: אח"מ ), וזכה להתייחסות משרד המשפטים. הנוהל הוכלל במאגרי המידע הרלוונטיים של משטרת ישראל , והוא הופץ והוטמע בקרב כלל שוטרי היחידה, באופן מלא ומוחלט, עוד בספטמבר 2014. הנוהל האמור מחייב כתיבת פרוטוקולים וסיכומי ישיבות כנדרש בו, ומעצם התנהלותה של אתג"ר בהתאם לנוהל, הרי שעניין כתיבת הפרוטוקולים וסיכומי הישיבות מתבצע במלואו. 

מעקב
משרד המשפטים

1. 	בעקבות דוח הביקורת  בעניין הסדר מימון יחידת אתג"ר, בעקבות ישיבה, אשר במסגרתה הובא בפני משרד המשפטים  העמדה המקצועית-תקציבית של המשרד לביטחון פנים והמשטרה שלפיה, לעת הזו, אין אפשרות לממן את פעילותה של היחידה בלא הסתמכות חלקית על מימון חיצוני, כפי המצב כיום, וכן לאור דוח הביקורת כי נוכח הישגיה של היחידה בצמצום תופעת גניבות כלי הרכב יש לשים דגש על המשך פעילותה באותה מתכונת שבה פעלה בשנים האחרונות, משרד המשפטים מצא כי בשלב זה אין מנוס מלאפשר את הארכתו של הסדר המימון הנוכחי. לצד זאת, בחוות-דעת של המשנה ליועץ המשפטי לממשלה (ייעוץ), מיום 25.12.14, הונחו הגורמים המוסמכים לכך במשרד לביטחון פנים והמשטרה כי כתנאי להמשך הפעלתו של הסדר המימון החיצוני, יש לפעול כדלקמן: פרסום הנוהל -  ככל שנוהל עצמאות היחידה טרם פורסם באופן רשמי, יש לפעול לפרסומו לאלתר. במסגרת זאת, המשרד ביקש לקבל בהקדם האפשרי עדכון בדבר פרסומו של הנוהל וכן עותק של הנוסח הרשמי של הנוהל, כפי שפורסם.  מפגשים עם הגוף המממן - מנוסח הנוהל שהועבר ביום 24.8.14 הושמטה, כפי הנראה בטעות, ההוראה שנגעה לחובת תיעוד הישיבות הדו-שנתיות בין נציגי אתג"ר, המשרד לביטחון פנים, המשטרה והגוף המממן באמצעות פרוטוקולים בכתב. בהקשר זה משרד המשפטים הנחה כי יש לעגן את ההוראה בנוסח הנוהל כפי שיפורסם, בהתאם לסיכום בעניין זה משנת 2005.  חקירות של הגוף המממן -  על-פי האמור בנוהל שעליו סוכם בשנת 2005, במקרים שבהם יעלה צורך לפתוח בחקירה נגד הגוף המממן או כל אורגן שלו, החקירה תועבר ליחידה אחרת במשטרה, אלא אם כן הוחלט אחרת מטעמים שיירשמו, שהחקירה תתנהל על-ידי היחידה. בנוסח העדכני של הנוהל שהועבר אלינו הוספה הוראה שלפיה אתג"ר תוכל לבצע בקרות בחברות ביטוח במסגרת אכיפתה את חוק הגבלת השימוש ורישום פעולות בחלקי רכב משומשים  - מניעת גניבות, התשנ"ח-1998, ובקרות אלו לא תיחשבנה בגדר חקירות ולא יידרש לגביהן דיווח לראש אח"מ ואישור מטעמו לביצוען על-ידי היחידה. לדעת משרד המשפטים, בהקשר זה, יש קושי בהוספת הוראה זו לנוהל, שכן היא אינה עולה בקנה אחד עם העיקרון בדבר הצורך בניתוק בין אתג"ר לבין הגורם המממן, אשר על בסיסו אושר הסדר המימון החיצוני של היחידה. לכן, בדומה לחקירות אחרות של הגוף המממן, נקבע כי ראוי שפעילות פיקוח זו לא תבוצע על-ידי אתג"ר, אלא תוטל על יחידה משטרתית אחרת שתיקבע על-ידי ראש אח"מ, וכי דיווח על ביצועה יועבר גם הוא לגורם רלוונטי במשטרה. לפיכך, משרד המשפטים הנחה לעגן היבטים אלו בנוסח הנוהל כפי שיפורסם. הטמעת הוראות הנוהל ביחידה: בהקשר זה המשרד ביקש לקבל דיווח אודות הפעולות שבוצעו ביחידה לצורך הטמעת הנוהל בקרב כלל הגורמים הרלוונטיים, וכן אודות פעולות בקרה שביצע פיקוד היחידה בנושא העמידה בהוראות הנוהל, כנדרש על-פי הנחיית סגן ראש אח"מ.  פיקוח ובקרה חיצוניים על הוראות הנוהל: בהתאם להנחיית סגן ראש אח"מ, במהלך שנת 2015 תבוצע באתג"ר בקרה מטעם קצין הפיקוח והבקרה של אח"מ, בין היתר בהתייחס לנושאים שנדונו בדו"ח מבקר המדינה, ובכלל זאת בהתייחס לפעילות היחידה בהתאם להוראות נוהל עצמאות היחידה. מעבר לכך, וכאמור בסעיף 4.5. לנוהל, פיקוח ובקרה על עמידה בהוראות הנוהל יעשו אחת לשנה על-ידי נציג מטעם אח"מ. בחינה עתית של הסדר המימון: משרד המשפטים הנחה להביא את מסקנות הערכת מצב עתית מן הגורמים הרלוונטיים.

ליקוי

2. כאשר כלי רכב המבוטח בביטוח רכוש ניזוק בתאונה, מעריך שמאי רכב את סכום הנזק. אם שיעור הנזק שווה ל-60% לפחות מערכו בעת האירוע, מוגדר מצב כלי הרכב - כאבדן גמור, והוא מורד מהכביש. אם שיעור הנזק שווה ל-59%-40% מערכו, מוגדר מצב כלי הרכב - כאבדן גמור להלכה, והוא נמסר לבעלות חברת הביטוח אשר מוכרת אותו למגרש הסדר או לסוחרי רכב לשיקום (להלן - אבדן להלכה). ממסמכי המשטרה עולה כי: (1) שיקום כלי רכב אלו וסחר בהם הם מהגורמים העיקריים לגנבות כלי רכב. (2) רבים מכלי הרכב שמצבם הוגדר כאבדן להלכה משוקמים באופן לא תקני ושלא בהתאם להוראות יצרני הרכב. (3) לעתים בעת מכירת כלי רכב ששוקמו נעשות פעולות להעלמת דבר התאונה או להפחתת חומרתה. מטרת החוק להגבלת השימוש ורישום פעולות בחלקי רכב משומשים (מניעת גנבות), התשנ"ח-1998 (להלן - חוק הרישום), היא להתמודד עם התופעה של גנבות כלי רכב באמצעות מניעה, אכיפה והחלשת המניע הכלכלי לשימוש בחלפים גנובים המשמש תמריץ לגנבת כלי רכב. לפי החוק חברת הביטוח תמכור את כלי הרכב לאחר שרוכש הרכב ימציא לה אישור ממוסך לגבי התיקון, חוות דעת של שמאי רכב, חשבונית מס בגין התיקון ותעודת בדיקה. לחברות ציי הרכב מחויב רוכש הרכב להגיש רק את אישור המוסך. בדיקת משרד מבקר המדינה העלתה כי מטרות החוק לא הושגו, כמפורט להלן: בבקרות שביצעה אתג"ר בחברות הביטוח הועלו מאות ליקויים הנוגעים לאישורי המוסך, למשל - אישור המוסך זויף; חלקי הרכב סופקו למוסך אחד ואילו חשבונית התיקון הייתה ממוסך אחר; תאריך התיקון היה לאחר מועד קבלת תעודת הבדיקה ונעשה שימוש במספר רישיון של מוסך שאינו קיים או של מוסך אחר. כמו כן נמצאו כלי רכב שתוקנו באמצעות הלחמה של שני חלקי שלדה, במוסכים שאינם מורשים או ללא אישור היצרן. עוד נמצא כי עלותם הממוצעת של התיקונים של כלי רכב שהיו במצב של אבדן להלכה היו בשיעור של כ-15% מהעלות שנקבעה בחוות הדעת של שמאי רכב. נתונים אלו מעוררים חשש כי איכות התיקון של כלי הרכב הייתה נמוכה, וכי החלפים ששימשו לשיקומם מקורם בכלי רכב גנובים.

מעקב
משטרת ישראל 

2. 	יחידת אתג"ר פועלת ללא לאות לאכיפת חוק הרישום בכל הנוגע לתחומי ההתעניינות המוגדרים לה (גנבות כלי רכב), והדבר כולל, בין היתר, בקרות תכופות ומפורטות בחברות הביטוח, במוסכים  ובמגרשי כלי רכב השונים, זאת על מנת לקיים פיקוח הדוק על החוליות בשרשרת תיקון כלי הרכב שהוכרזו "אובדן להלכה" ועל מנת להתחקות אחר מפרי החוק בשרשרת זו ומיצוי הדין עימם.  משטרת ישראל מדגישה כי יחידת אתג"ר הובילה שינוי חקיקתי, אשר, בין היתר, הטיל גם על חברות הליסינג והשכרת כלי הרכב את החובה לקבל מסמכים המתעדים את אופן תיקון כלי הרכב שהוכרזו "אובדן להלכה" ועקב כך, גם פלח שוק זה הינו "שקוף" בנוגע לאופן תיקון כלי הרכב השייכים לו, ומפוקח ומבוקר בהתאם להוראות חוקה הרישום. 

ליקוי

3. 	הפיקוח על מוסכים מורשים לפי תקנה 309  על מוסכים מורשים לפי תקנה 309 מוטלת אחריות כבדה בנוגע לאישור תקינותם ובטיחותם של כלי רכב ששוקמו לאחר שניזוקו נזק קשה. משרד מבקר המדינה מעיר למשרד התחבורה כי עליו לבחון מחדש את הנהלים הנוגעים לפיקוח על המוסכים, ולכלול בהם הנחיות לפיקוח על מוסכים מורשים לפי תקנה 309 ובכלל זה החובה לבחון אם המוסכים עומדים במפרט לבדיקת כלי רכב לאחר תאונה כפי שהוגדר בהוראות הנוהל. כמו כן על משרד התחבורה לתת את דעתו על תדירות הבקרות המתבצעות במוסכים אלה ועל הצורך לחייבם להציג לו אישורים בדבר תקינות המכשירים לפני הנפקת הרישיון השנתי. משרד מבקר המדינה מעיר למשרד התחבורה ולמשטרה לצורך בבירור המקרים בהם יש  חשד לרשלנות מקצועית של המוסך המורשה לפי תקנה 309. ובמידת הצורך  לנקוט באמצעים  שונים ובהם שלילת רישיונם המקצועי של אותם מוסכים ושל מנהליהם.

מעקב
משטרת ישראל 

3. 	מבחינת אתג"ר, מוסכים הינם נשואי בקרה רק בתחום מצאי החלפים המשומשים הנמצאים בהם וחוקיותם. כמו כן, במסגרת פעילות האכיפה המבוצעת על ידי יחידת אתג"ר נבדקת קיומה של תעודת בדיקה בהתאם להוראות תקנה 309 לתקנות התעבורה. במידה שעולה חשש כי קיימת הפרה של תקנה זו נפתחת חקירה משטרתית בעניין, כמו כן מועבר דיווח מיידי למשרד התחבורה על מנת שיפעיל סמכויותיו על פי דין למיגור הליקוי הבטיחותי המתגלה.

מעקב
משרד התחבורה

3. 	בעקבות דוח הביקורת, הופקו הלקחים (פרטי נוהל 47 ג' עדכון תקנה 309) כמו כן, יושם דגש לבירור מקרים דומים בעתיד על כל המשתמע מכך.	

ליקוי

4. 	בהתאם לסמכויות שהוקנו למשרד התחבורה ליישום הוראות חוק הרישום, עליו להפעיל מערך פיקוח אפקטיבי על כלל הגורמים המעורבים בתהליך שיקום כלי רכב ועל הסחר בהם. בד בבד על משטרת ישראל לפעול להגברת פעולות ההרתעה והאכיפה בכל הנוגע לגנבת כלי רכב, לסחר בחלפים ולשיקום כלי רכב שמצבם הוגדר כאבדן להלכה. 



מעקב
משטרת ישראל 

4. 	יחידת אתג"ר פועלת במספר רב של חזיתות על מנת להוביל לצמצום בתופעת גניבת כלי הרכב. פעילות היחידה הינה אינטנסיבית ואינה מתפשרת והיא מתפרשת על כל רחבי הארץ, במחסומים ובשטחי יהודה ושומרון (להלן:  איו"ש)  בכללותם (לרבות בשטחי A). האכיפה המתבצעת משלבת פעילות מבצעית כנגד משחטות, כנופיות גנבי רכב, ושולחיהן, לצד ביצוע בקרות תכופות ומעמיקות, במגרשי הסדר, במגרשי חלפים, במוסכים השונים ובחברות הביטוח, הליסינג וההשכרה. היחידה עובדת בצמידות לגורמי התביעה ובשת"פ מוסדר עם משרד התחבורה.  בעוד שצי כלי הרכב במדינה גדל משמעותית בשנים האחרונות, ירדו גנבות כלי הרכב בשיעור של  47% עד לשנת 2014 ובשנה זו היתה ירידה נוספת של 16.5% - סה"כ מאז הקמתה של אתג"ר בשנת 2006 קיימת ירידה של התופעה בשיעור של 54% - דבר שהוא כשלעצמו מעיד על אכיפה אפקטיבית והרתעה.  בנוסף, כמות כתבי האישום עלתה בלמעלה מ-20%. משטרת ישראל מציינת כי,  יחידת אתג"ר, יחד עם משרד התחבורה, פועלים נמרצות בשנים האחרונות לתיקון חוק הרישום אשר נכנס לתוקפו בתאריך 6.10.2014. התיקון לחוק מוסיף חובות וקנסות המייעלים ומטייבים את אכיפתה של יחידת אתג"ר ומשטרת ישראל בתחום, ומגבירים את האפקטיביות של פעולות היחידה כנגד התופעה. 

ליקוי

7. 	שר התחבורה ממונה על ביצוע חוק הרישום, על התקנת תקנות מכוחו ועל קידום ביצוע תיקונים לחוק זה. בשנת 2009, בעקבות הפקת לקחים מפעולות אכיפה, ביקשה אתג"ר לקדם תיקון של כמה סעיפים בחוק, על מנת להתאימם לשינויים שחלו בתחום ולשפר את יכולת האכיפה שלה. אף שהמשטרה פנתה בעניין זה למשרד התחבורה, קידום הליכי החקיקה התעכב במשך שנים, ובמועד סיום הביקורת הוא טרם הושלם.  לפי חוק הרישום ולשם פיקוח על ביצועו נקבעו כי המפקחים שבמשרד התחבורה מוסמכים לבדוק את אופן ביצוען של הוראות החוק, ובהן הוראות הנוגעות לחובות של חברות הביטוח ושל חברות ציי הרכב וכן חובות המוסכים לנהל יומני חלפים ולרשום חלפים. הבדיקה העלתה כי אף ששר התחבורה ממונה על ביצוע חוק הרישום, ואף שהחוק הקנה לו את הסמכות למנות מפקחים, משרדו אינו מפקח על ביצוע החוק. על משרד התחבורה להפעיל מערך פיקוח אפקטיבי על כלל הגורמים המעורבים בתהליך שיקום כלי רכב ועל הסחר בהם. 

מעקב
משטרת ישראל

7. 	יחידת אתג"ר מעדכנת את משרד התחבורה, כאשר היא מוצאת לנכון, ומבקשת היזון חוזר וקבלת תוצאות טיפול של משרד התחבורה במקרים בהם לא ניתן לפעול מבחינה פלילית, או במקרים בהם עולה מסוכנות לציבור. בעקבות הערת הביקורת שוכלל מנגנון הדיווח למשרד התחבורה, במקרים בהם עולה צורך כי הללו יפעילו את הסמכויות, המוקנות להם על פי חוק, ובמסגרת ישיבת תיאום עם נציג בכיר מטעם משרד התחבורה דובר על ממשקי הדיווח האמור והציפיה להיזון חוזר מטעמם בעניין.

ליקוי 

8. 	אף שבחקירותיה מצאה אתג"ר מוסכים ומנהליהם שהפרו את חוק הרישום, את הנחיות משרד התחבורה ואת תקנות התעבורה, היא לא דיווחה על כך למשרד התחבורה, הממונה על ביצוע חוק הרישום. 

מעקב
משטרת ישראל

8. 	משטרת ישראל מציינת  כי  בעקבות דוח הביקורת  שוכלל מנגנון הדיווח למשרד התחבורה, במקרים בהם עולה צורך כי הללו יפעילו את הסמכויות, המוקנות להם על פי חוק, ובמסגרת ישיבת תיאום עם נציג בכיר מטעם משרד התחבורה דובר על ממשקי הדיווח האמור והציפיה להיזון חוזר מטעמם בעניין. בנוסף, יחידת אתג"ר מעדכנת את משרד התחבורה, כאשר היא מוצאת לנכון, ומבקשת היזון חוזר וקבלת תוצאות טיפול של משרד התחבורה במקרים בהם לא ניתן לפעול מבחינה פלילית, או במקרים בהם עולה מסוכנות לציבור. 

ליקוי

10. 	אתג"ר קבעה יעדי פעילות שנתיים לביצוע בקרות בחברות הביטוח, בחברות ההשכרה ובחברות הליסינג (להלן - חברות ציי רכב) ובמגרשי ההסדר, אך לא עמדה בהם. במרביתם לא בוצעו בשנים 2013-2010 בקרות כלל. 

מעקב
משטרת ישראל

10. 	בבדיקה שערכה יחידת אתג"ר עולה כי בפועל בוצעו בשנת 2010,  7 בקרות, בשנת 2011 בוצעו 9 בקרות, בשנת 2012 בוצעו 8 בקרות, בשנת 2013 בוצעו 5 בקרות. בנוסף ביצעה יחידת אתג"ר  מאות ביקורות במוסכים ובמגרשי חלפים. על מנת לטייב את עבודת הבקרות הוכן באתג"ר פורמט מובנה חדש באמצעותו מבצעים את הבקרות, כמו כן על מנת להבטיח כי הבקרות יהיו מעמיקות ואיכותיות, כיום כולל צוות הבקרות: קצין חקירות, חוקר, ואיש מבצעים/רישוי. תכנית הבקרות כלולה בתכנית העבודה השנתית של היחידה ונקבעת בה מראש כמות הבקרות בחברות הביטוח, במגרשי ההסדר, במוסכים ובחברות הליסינג וההשכרה. 

 ליקוי

12. 	חוק הרישום קובע חובות רישום ודיווח בנוגע לפעולות בחלקי חילוף משומשים. מבקרות שמבצעת אתג"ר כדי לאכוף את ביצוע הוראות החוק במוסכים ואצל סוחרי חלקי חילוף עלה כי לכשליש מהמוסכים שנבדקו אין רישיון עסק; כי ליותר מ-40% ממוסכים אלה אין יומן חלפים; וכי יותר מ-45% מהם אינם מנהלים רישום חלפים, אף שהדבר נדרש בחוק. עוד עולה כי אף שאתג"ר מבצעת בקרות כבר משנת 2006, לא חל במשך השנים שיפור ניכר בנוגע לשיעור המוסכים המנהלים רישום, וכי לא הושגה המטרה שלשמה בוצעו בקרות הרישוי במוסכים. לנוכח ממצאי הביקורת בעניין זה מתעורר ספק בדבר האפקטיביות של ההרתעה. 

מעקב 
משטרת ישראל

12. 	הישגיה של משטרת ישראל בצמצום תופעת גנבות הרכב הינם משמעותיים ביותר, כמצויין בדוח הביקורת, נכון להיום מדובר בירידה מתמשכת של סה"כ  54% בתופעת גנבות כלי הרכב מאז שנת 2006.  תפקידה של יחידת אתג"ר הינו צמצום התופעה האמורה. היחידה מתמחה בעבירות גניבת כלי רכב ובעבירות נלוות / משיקות. אין ליחידת אתג"ר אחריות באשר לבדיקת בטיחות כלי הרכב שהוגדרו "אובדן הלכה", ולא באשר לאיכות התיקונים והשיקום. על מנת לצמצם את תופעת גנבות הרכב, פועלת אתג"ר בין היתר, בדרך של אכיפת חוק הרישום בהיבטי חוקיות החלפים ורישומם ואיסור תיקון כלי רכב  באזור יהודה ושומרון .   משטרת ישראל מציינת  כי בעת קיומה של חקירה כנגד סוחרי רכב, מושם דגש גם על היבטי בטיחות וסיכון חיי אדם לנוכח ליקויים בתיקון כלי הרכב. בהמשך לפעילות האכיפה האינטנסיבית, ניתן דגש נוסף בנוגע לטיוב ממשקי העבודה שבין אתג"ר לגופי האכיפה השונים, בין אם מדובר במשרד התחבורה - קויימה פגישת עבודה אשר נועדה להניע שיתוף הפעולה  לשם בחינת פתרונות יצירתיים בתחום האכיפה בפועל ושינויי החקיקה, לצד שיפור ממשקי הדיווח למשרד התחבורה במקרים של ליקויי בטיחות -  הידוק ממשק העבודה עם יחידת התביעות, בין היתר, בדרך של  מינוי תובע המלווה פרשיות וקיום פגישות עבודה שנועדו לשפר את עבודת שני הצדדים ולהגביר את כמות ואיכות כתבי האישום, לצד בחינת טיוב ושיפור ממשקי העבודה עם גופים אזרחיים שונים והסדרת הממשקים עימם, במטרה לסייע בידי אתג"ר לצמצם אף יותר את תופעת גנבות כלי הרכב. 

ליקוי

13. 	אף שהתופעה של שיקום כלי רכב במצב של אבדן להלכה היא מניע מרכזי לגנבות כלי הרכב, העלתה הבדיקה כי מנגנוני הבקרה, האסדרה והאכיפה של המשטרה ומשרד התחבורה, האמורים להתמודד עם מניע פשיעה זה, אינם יעילים דיים ואינם מביאים למיגור או להפחתה ניכרת של גנבות כלי הרכב, וכי לעתים תהליך השיקום מתבצע באופן העלול אף לגרום לסכנת חיים. 

מעקב
משטרת ישראל

13. 	חוק הרישום קובע בסעיף  18 כי קיים איסור על תיקון כלי רכב בשטחי הרשות הפלסטינית, העונש בצד עבירה זו הינו 3 שנות מאסר. פעילות יחידת אתג"ר בשטחי הרשות הפלסטינית מותנית בקבלת אישור פעילות מצה"ל ומאובטחת על ידי חיילים. יודגש כי פעילות יום בשטחי A עלולה להעמיד את משטרה וצה"ל - בסכנה ובהקשר זה, אין מחלוקת בדבר חשיבותם וקדימותם של השיקולים הביטחוניים, ואפילו הם מגבילים לא אחת את פעילות האכיפה של יחידת אתג"ר בתחומי הרשות. כשמתאפשרת פעילות בשטחי הרשות כאמור, ובתיקי החקירה  קיימות ראיות להפרתו של  החוק, מוגשים כתבי אישום.  יודגש כי אתג"ר מתמקדת באכיפת החוק נגד חברות הגרר, המעבירות את כלי הרכב הישראליים לתיקון בשטחים, וזאת מתוך התפישה כי הטיפול במקרה הבודד יהיה פחות אפקטיבי, בעוד שהטיפול באלו המעבירים את כלי הרכב באופן שיטתי לשטחים וכן הטיפול במי ששילח את כלי הרכב לשטחים - סוחרי הרכב - יהא אפקטיבי ומרתיע עשרות מונים. 

ליקוי

14.	 בחוק הרישום נקבע כי אסור לתקן כלי רכב בשטחים שבאחריות הרשות הפלשתינאית . לפי נתוני המשטרה אלפי ישראלים מעדיפים לתקן את כלי רכבם בשטחים שבאחריות הרשות הפלשתינאית , בשל המחירים הנמוכים של התיקונים. לדעת הגורמים המקצועיים עקב האפשרות לתקן כלי רכב בשטחים שבאחריות הרשות הפלשתינאית  נוצר ביקוש נרחב לחלקי חילוף גנובים, וכלי רכב המטופלים בשטחים אלה מתוקנים באופן המסכן את הנוסעים ברכב. נמצא כי המשטרה הגישה המלצות לכתבי אישום רק נגד שיעור קטן של מפרי החוק, והדבר פוגע באפקטיביות ההרתעה של המשטרה בנושא זה.

מעקב
משטרת ישראל

14. 	יחידת אתג"ר פועלת בשיתוף פעולה  עם  צה"ל ורשות המעברים היבשתיים במשרד הביטחון (להלן – רמ"ים)  בכל הנוגע לביצוע פעולות אכיפה במחסומים, לעיתים בשת"פ עם אנשי משרד התחבורה. בנוסף, משטרת ישראל החלה להפעיל אמצעים טכנולוגיים מתקדמים במחסומים מסויימים (במסגרת פיילוט בנושא), אשר מגבירים את האכיפה ומובילים לגילוי גנבות רכב, שספק אם היו מתגלות אלמלא אמצעים טכנולוגיים אלו, דבר שאף מעלה את כמות ואיכות כתבי אישום המוגשים בגין גנבות מתוחכמות ומורכבות אלו.

ליקוי
 
15.  	אחד מתפקידיה של אתג"ר הוא לפעול לזיהוי כלי רכב גנובים בעת הגעתם למעברים לשטחים שבאחריות  הרשות הפלשתינאית. למרות פעולות המשטרה אלפי כלי רכב גנובים עוברים מדי שנה בשנה דרך המעברים לשטחים שבאחריות הרשות הפלשתינאית . השר לביטחון פנים  ציין בנושא זה כי יש צורך בחשיבה מחודשת וצורת הפעלה שונה של המעברים.

מעקב
משרד לביטחון פנים

15. 	טרם דווח על התקדמות בתיקון הליקוי. 

ליקוי

16.	הגם שאגף שוק ההון, ביטוח וחיסכון שבמשרד האוצר אינו ממונה על אכיפת חוק הרישום, הרי שלמכלול ההיבטים שהועלו בדוח זה יש השפעות על הרגולציה הממשלתית בתחום הביטוח. יש מקום כי הממונה על האגף ילמד את ממצאי דוח זה לצורך הפקת מסקנות והפקת לקחים בנוגע לפעולות רלוונטיות שעליו לנקוט במסגרת תפקידו הרגולטיבי מול חברות הביטוח.

ליקוי

17.	 על היועץ המשפטי לממשלה לבחון - בשיתוף משרד התחבורה, המשרד לביטחון פנים  והמשטרה, כל אחד בתחומו - מהם שינויי החקיקה הדרושים לשם גיבוש פתרון מערכתי שיתרום להפחתה ניכרת במספר הגנבות ובכלל זה תיקון חוק הרישום ותקנותיו והתאמתם למציאות המשתנה, בחינת האפשרות להטיל קנסות מינהליים כחלופה להעמדה לדין והחלת החובות החלים על חברות הביטוח גם על חברות ציי הרכב. זאת תוך שימת דגש על חומרתה של תופעת גנבות כלי רכב כמחולל פשע הפוגע בכללי הסדר הציבורי ובביטחון האישי של האזרחים. 

מעקב
משרד לביטחון פנים

17.  	טרם דווח על התקדמות בתיקון הליקוי. 

מעקב
משרד המשפטים

16-17. 	מחלקת ייעוץ וחקיקה (פלילי), במשרד המשפטים נמסר, כי : " ככלל, המטרייה של "עבירות הסדר", ובכלל זה העבירות בנושא הנוכחי, מתאימות (בלי להיכנס בשלב זה לבדיקה פרטנית), להוות עבירות מינהליות. ככל שמשרד התחבורה יהיה מעוניין בעבירות מינהליות (שהוא המשרד הרלבנטי לעניין), ניתן יהיה אם כן לשקול עבירות מינהליות במקרים המתאימים.

מעקב
משטרת ישראל

17.  	יחידת אתג"ר, ביחד עם משרד התחבורה פועלים נמרצות בשנים האחרונות לתיקון חוק הרישום, שפורסם ברשומות ביום 6.8.14 ונכנס לתוקפו ביום 6.10.2014. התיקון לחוק לווה על ידי  המשרד לביטחון הפנים, שהיה שותף מלא בהובלת ובקידום הרפורמה החוקית . נוסח תיקון החוק הינו בהתאם לתיקונים שהתבקשה המשטרה על ידי יחידת אתג"ר, תוך תיאום עם כלל משרדי הממשלה הרלוונטיים, והוא נותן מענה לדוח הביקורת.  התיקון האמור מטיל חובות נוספות על גורמים שונים דוגמת חברות הליסינג וההשכרה,  מגרשי ההסדר וסוחרי כלי הרכב – חובות אלו כבר נאכפות על ידי  יחידת אתג"ר במסגרת הבקרות הרבות המבוצעות על ידה. אתג"ר מבצעת בקרות רישוי אינטנסיביות במגרשי כלי הרכב ובמוסכים השונים, המדובר במאות פעילויות בשנה, בשת"פ גופי אכיפה נוספים, כגון גורמי רישוי ומשרד התחבורה. כאמור, במקרים הראויים מוגשים כתבי אישום כנגד מפרי חוק הרישום. בחינת הדברים העלתה כי נוכחות שוטרי אתג"ר במקומות אלו בתכיפות רבה הינה אכיפה הכרחית שאין לה תחליף, ואשר בלעדיה לא יקויימו הוראות חוק הרישום. יודגש כי התיקון האחרון בחוק הרישום הטיל חובות חדשות על בעלי מגרשי ההסדר ועל סוחרי הרכב, אשר מחוייבים עתה לתקן את כלי הרכב במוסכים מורשים בלבד, לדווח למבטח אחת לשלושה חודשים אודות רכב שהועבר לידיהם לשם תיקון ולהעביר אישור על תיקון לרבות פירוט החלפים שהותקנו ברכב. במקביל, פועלת אתג"ר מול יחידת התביעות על מנת להגדיל את כמות כתבי האישום המוגשים כנגד אלו, שנמצאו בבקרות, מפרים את הוראות חוק הרישום. יודגש כי חיוניותן של הבקרות מתמצה גם בגילוי העבריינות הנלווית להפרת הוראות חוק הרישום גרידא, כגון: איתור זייפני מסמכים, איתור מקרי שוחד של עובדי ציבור וזאת כאמור לצד איתור ליקויי בטיחות בכלי הרכב והתראה בפני משרד התחבורה והגופים השונים אודות ליקויים בטיחותיים אלו.  בכל הקשור לאכיפת רישיון עסק, לאחרונה העבירה אתג"ר הצעות לשיפור המסמכים המופצים למבקשי רישיון עסק, באופן בו עודכנו והובהרו חובות בעלי עסקים על פי חוק הרישום. כמו כן, נבחנת כעת יחד עם משרד התחבורה אפשרות נוספת לרתימת "רישיון העסק" לטובת המאבק בתופעת גנבות כלי הרכב.   בעניין סוגיית הפיכת חובות מסויימות בחוק הרישום לעבירות מנהליות, יחידת אתג"ר לא רואה מניעה להפוך חלק מעבירות הקנס לעבירות מנהליות נושא זה הינו בסמכות משרד התחבורה יחד עם משרד המשפטים. 


גיוס והעסקת קרובים ומקורבים בתאגידים – 

תגובות רשות החברות הממשלתיות











גיוס והעסקת קרובים ומקורבים בתאגידים

הגופים המבוקרים: רשות החברות הממשלתיות, רשות שדות התעופה, חברת החשמל לישראל בע"מ,  חברת רכבת ישראל בע"מ,  חברת נמל אשדוד בע"מ, חברת נמל חיפה בע"מ, מקורות חברת המים בע"מ,  שח"מ מקורות ביצוע בע"מ.
ליקוי 
1. 	בתאגידים שנבדקו לא נמצא מאגר מלא ומעודכן של נתונים על כל קרובי המשפחה המועסקים בהם. יצוין כי המאגר שברשות התאגידים שנבדקו מבוסס על הצהרת העובדים, ואין בידיהם כלים לבדוק את אמינות ההצהרות באופן מוחלט.

מעקב
רשות החברות הממשלתיות

1. 	במהלך הרבעון השני של שנת 2015, תפנה הרשות לחברות בבקשה לשיפור ועדכון מאגר הנתונים על כל קרובי המשפחה המועסקים בהן.
ליקוי
2. 	רשות החברות לא בחנה את הצורך לחייב את עובדי החברות הממשלתיות ואת עובדי חברות הבנות שלהן לדווח על קרבה משפחתית לעובדים בחברה אחרת באותה קבוצת חברות.לדעת משרד מבקר המדינה על רשות החברות, לבחון את הצורך לכלול בהגדרה של קרוב משפחה, גם קרובי משפחה נוספים כגון קרובי משפחה באותה קבוצת חברות. כמו כן עליה לבחון את הצורך ליזום תיקון לתקנות, ולפיו יחויבו עובדים בחברה להצהיר על קרובי משפחה שיש להם בחברה אחרת השייכת לאותה קבוצה. הצהרה זו חשובה במיוחד כאשר יש ממשקי עבודה הדוקים בין עובדי החברות שבקבוצה ועלול להיווצר ניגוד עניינים בין עובדים בקבוצת החברות.

מעקב 
רשות החברות הממשלתיות

2. 	הרשות הכינה הצעה למספר שינויים בתקנות החברות הממשלתיות (כללים בדבר העסקת קרובי משפחה), התשס"ה-2005, לרבות בקשר לקבלת מידע על קרובי משפחה של עובדים, המועסקים בחברות הבת, וכן בחברות בנות ממשלתיות גם על קרובי משפחה המועסקים בחברה האם. יובהר כי התיקון המוצע על  ידי הרשות מצוי בשלבי בדיקה וקבלת הערות.
ליקוי

3. 	הליכי מינוי עובדים בכירים: נמצאו ליקויים בהליכי מינוי פקידים בכירים במקורות: בחלק מהמקרים לא פורסמה מודעה פומבית, אלא נעשתה פנייה לחברת השמה אחת; לא נמצא תיעוד של דיוני ועדת האיתור שבו מפורטים הנימוקים להחלטותיה.  

מעקב 
רשות החברות הממשלתיות

3. 	הרשות ממשיכה לבדוק נהלי איתור של "פקידים בכירים", בהתאם לסמכות האישור הנתונה לה בתקנות החברות הממשלתיות (כללים בדבר אופן בחירת פקידים בכירים), התשס"ה-2005. במסגרת זו, תתייחס הרשות גם לליקויים שהועלו בדוח הביקורת.  

ליקוי 

4. 	על הרשות לשקול את הסדרת נושא גיוסם של כל העובדים והעובדים הבכירים בחברות הממשלתיות, ובכלל זה החלת הוראות חוק חובת המכרזים בנושא, ולהדק את הפיקוח על החברות הממשלתיות בעניין זה. 

ליקוי

5. 	על אף הערות מבקר המדינה בדוח הקודם לא נמצאו ברשות החברות תיעוד של דיונים שבהם בחנה הרשות את הצורך להחיל את הוראות התקנות בעניין הליכי קבלת עובדים על כלל העובדים בחברות הממשלתיות, ולא רק על העובדים הבכירים או על בעלי שש הדרגות הגבוהות ביותר. 

מעקב
רשות החברות הממשלתיות

5.	 רשות החברות תקפיד לנהל פרוטוקולים, כנדרש. 

ליקוי

6. 	רשות החברות טרם הסדירה את הליכי הקבלה של כלל העובדים בחברות ממשלתיות. התהליכים להוצאת חוזר שיסדיר את הליכי מינוי עובדים בכירים התמשכו במשך שנים. במרס 2013 פרסמה רשות החברות חוזר בנושא הליכי האיתור והמינוי של פקידים בכירים בחברות ממשלתיות (להלן - החוזר), ואולם באוקטובר 2013 הודיעה רשות החברות על ביטולו. בהוראת מנהל רשות החברות על ביטול החוזר ממרץ 2013 יש משום נסיגה ופגיעה בסדרי הפיקוח של הרשות על החברות הממשלתיות. על מנהל הרשות לבחון החלטה זו ואת השפעותיה.

מעקב
רשות החברות הממשלתיות

6. 	לדעת הרשות נכון למרץ 2015,  אין כוונה לקבוע הוראות לעניין אופן העסקתם של עובדים בכירים בחברות הממשלתיות כדי לא להגביל את הנהלות החברות ולפגוע בגמישות הניהולית שלהן.

ליקוי

7. 	היעדר כללים בעניין משרות אמון : רשות החברות לא פרסמה כללים ברורים או הנחיות לחברות הממשלתיות בנוגע להליכי המינוי של משרות אמון. דבר זה עלול לשמש פתח למינויים לא תקינים העלולים להביא לידי בחירתם של עובדים לא מתאימים או חסרי כישורים למילוי משרות אלו.

מעקב
רשות החברות הממשלתיות

7.   	בעקבות הביקורת, הרשות תבחן האם נכון יהיה לפרסם כללים או הנחיות לחברות הממשלתיות בנוגע להליכי המינוי של משרות אמון, וזאת בשל החשש ממינויים לא תקינים מחד ומאידך הצורך בשמירה על גמישות ניהולית של נושאי המשרה הבכירים. בנוסף, הרשות מציינת כי הסמנכ"ל למינהל של החברה, סיים את תפקידו בחברה ב- 1 באוגוסט 2014. מנכ"ל החברה סיים את תפקידו ב- 1 בפברואר 2014. הדירקטורים המכהנים בדירקטוריון כיום לא כיהנו בדירקטוריון של החברה בתקופה אליה מתייחס הדוח. רשות החברות עוקבת אחרי גיוס חברי הנהלה חדשים. 

ליקוי

8. 	רשות החברות אישרה לחברת נמל אשדוד להעסיק מועמדים שהעסקתם עלולה לגרום למצבים של ניגוד עניינים או לכפיפות עם קרובי משפחתם המועסקים בחברה. 



מעקב
רשות החברות הממשלתיות

8.  	תיקון הליקוי בא לידי ביטוי בתיקון לתקנות (כללים בדבר העסקת קרובי משפחה), התשס"ה-2005 ממרץ 2014, באמצעות הקביעות הבאות: העלאת דרג החברים בועדת החריגים שהוקמה בהתאם לתקנות בחברות ממשלתיות גדולות, אשר מתקניהם פרוסים בישראל, כך שתכלול בנוסף לסמנכ"ל משאבי אנוש של החברה והיועץ המשפטי של החברה, גם את מנכ"ל החברה, אשר ישמש כיושב ראש הועדה. תפקידה של הועדה הינן לדון באישורים חריגים להעסקת עובדים קרובי משפחה שיש ביניהם "קשרי עבודה", כהגדרתם בתקנות;  קביעה כי היועץ המשפטי, אשר יאשר תקינות הליך הקליטה של קרוב משפחה, בהתאם לתקנות, או ישתתף בוועדת החריגים של החברה, יהיה, ככל הניתן, היועץ המשפטי הפנימי של החברה ; הרחבת הגדרת "קרוב משפחה" לצורך מסירת מידע לחברה ולרשות, כך שתכלול גם בני דוד של העובד או המועמד, וזאת על מנת ללמוד על היקף התופעה של העסקת קרובי משפחה בדרגת קרבה זו ; הבהרה כי הגדרת "קשרי עבודה" תכלול גם את המצב בו קרוב משפחה של העובד, או המועמד, משמש כחבר באחד מבין הוועדים הפועלים בחברה. כיום התקנות אינן מתייחסות במפורש למצב בו אין בחברה הממשלתית ועד מרכזי אחד ופועלים בו מספר ועדים. בנסיבות אלה, העדיפו חלק מהחברות הממשלתיות לאמץ פרשנות לפיה ההגדרה "קשרי עבודה" לא חלה בנסיבות בהן קרוב משפחתו של העובד חבר בוועד, שאליו לא משתייך העובד ; הטלת מגבלה על חברות לערוך הליך קליטה בהתאם לתקנות למועמד שיש לו קרוב משפחה המועסק בחברה אם שיעור קרובי המשפחה בחברה מבין כלל העובדים עולה על 5%, ללא קשר לתפקיד אליו הוא מועמד או לתפקיד בו מועסק קרוב משפחתו. כיום החובה לערוך הליך קליטה בהתאם לתקנות חלה רק אם אדם מועמד לתפקידים מסוימים בחברה או שקרוב משפחתו מועסק בתפקידים אלה ; הוספת תנאי נוסף לקליטת עובד שיש לו קרוב משפחה המועסק בחברה, אם שיעור  קרובי שיעור קרובי המשפחה המועסקים בחברה עולה על 5% מכלל עובדי החברה. במקרה זה תידרש ועדת הביקורת של הדירקטוריון לדון ולאשר שלמועמד שנבחר בהליך, ושלו קרוב המשפחה המועסק בחברה, כישורים מיוחדים ביחס ליתר המועמדים בהליך הבחירה למילוי תפקידו בחברה. עלה שיעור קרובי המשפחה המועסקים בחברה על 10% מכלל עובדי החברה יאשר גם הדירקטוריון, לאחר אישור ועדת הביקורת, כי למועמד שנבחר כישורים מיוחדים ביחס ליתר המועמדים בהליך הבחירה למילוי תפקידו בחברה ; הטלת חובה על עובדים לדווח על קרובי משפחה שלהם המועסקים בחברה לא רק כתנאי לקבלת תפקיד אחר בחברה או לצורך קידום בדרגה, אלא גם באופן שוטף מדי שנה, וכן לדווח על שינוי במידע שמסר העובד על קרובי משפחתו המועסקים בחברה מיד עם היוודע לו על השינוי.

ליקוי 

9.  	על הרשות לבחון את הצורך לפעול לתיקון התקנות ובין היתר להבהיר בהן את ההגדרה של "קרוב משפחה", שכן, לדוגמה, לא ברור אם גיס של בן זוג ואחיין של בן זוג נכללים בה.  על הרשות לבחון את הצורך להסדיר את סוגיית העסקתם של קרובי משפחה בחברות בנות ממשלתיות השייכות לאותה קבוצה. על הרשות לפקח על כך שהתאגידים לא יאפשרו העסקת קרובי משפחה באותן יחידות, ובפרט בתפקידים שיש בהם כפיפות לקרוביהם, כדי להבטיח פיקוח ושמירה על טוהר המידות.

מעקב
רשות החברות הממשלתיות

9. 	לאחר פרסום חוזר  של נציבות שירות המדינה, תשקול הרשות הבהרה של ההגדרה של "קרוב משפחה" בתקנות.
	לא דווח על התקדמות בתיקון הליקוי. 
     	ראה הערות ראש הממשלה 65א עמ' 56. 




גיוס והעסקת קרובים ומקורבים בתאגידים – 

תגובות חברת נמל אשדוד בע"מ








חברת נמל אשדוד

ליקוי

1. 	חברת נמל אשדוד האריכה את מועד סיום התוקף של רשימת הכשירים למכרז לתפקיד סוור מנובמבר 2006 לאוקטובר 2011 - בניגוד לתקנות המחייבות מתן שוויון הזדמנויות והליך תחרותי הוגן, ואף סותרות את נוהל החברה בנוגע לתוקף מכרז. בפועל שריינה הארכה זו תפקידים בנמל למועמדים מוגדרים מראש למשך חמש שנים, ובכך נחסמה האפשרות להגשת מועמדות לעבודה בחברה בפני מועמדים מתאימים נוספים.

מעקב
חברת נמל אשדוד

1. 	חברת נמל אשדוד מקבלת את דוח הביקורת והמלצותיה בסוגיית הארכת תוקף מכרז סוורים. במכרז האחרון, הוכנה חוות דעת משפטית המתייחסת לנושא של תוקף הציון  של מכון המיון ותוקף רשימת הכשירים במכרז סוורים. חוות הדעת תוטמע במסגרת נוהל לקליטת סוורים. הכנת נוהל "קליטת סוורים" הוכנסה לתוכנית העבודה לשנת 2015 בחטיבת משאבים. העבודה על כתיבת הנוהל החלה ונמצאת בשלב כתיבת טיוטא ראשונית.  לוחות זמנים לסיום הכנת  הנוהל במחצית הראשונה של שנת 2015. 

ליקוי

2. 	גב' מיכל לוגסי, מזכירת ועד עובדי מינהל, דירגה 78 מועמדים (בכמה מכרזים) שלא היו להם קרובי משפחה בחברה, בתחתית דירוג הכישורים. בכך הפחיתה הנציגה במידה ניכרת את סיכוייהם של מועמדים אלה להיקלט בעבודה בחברה, והגדילה במידה ניכרת את סיכוייהם של מועמדים שהיו להם קרובי משפחה בחברה. למרות הערות מבקר המדינה בדוח הקודם בנוגע להטיית ציונים בוועדות הקליטה - לא שינתה הנהלת החברה את שיטת הערכת המועמדים בוועדת הקליטה ולא העלתה נושא זה לבחינתו של בית הדין לעבודה. הביקורת הנוכחית מצביעה על כך שתופעה זו ממשיכה להתקיים.

מעקב
חברת נמל אשדוד 

2.  	חברת הנמל הטמיעה את דוח הביקורת בנושא קליטת קרובי משפחה כבר במכרז הסוורים האחרון, אשר התנהל בהתאם לתיקון לתקנות החברות הממשלתיות (כללים בדבר העסקת קרובי משפחה).  הוקמה ועדה מקצועית על פי  הנחיית מנכ"ל  לבחינת כישורים מיוחדים של מועמדים  במכרז לתפקיד סוור. בהתאם להחלטת החברה נקלטו 60 סוורים בשני מחזורים של 30 עובדים כל אחד, כאשר לאף אחד מהם אין קרבה משפחתית לעובד חברה. בתקופה שבין אוגוסט 2014 ועד פברואר 2015 התקיימו 7 מכרזים חיצוניים נוספים (לא כולל מכרז סוורים) בהם נקלטו 7 עובדים. באף אחד מהמכרזים לא נקלטו קרובי משפחה. רשות החברות שלחה לחברת הנמל טיוטא להתייחסות בנושא עדכון תקנות החברות הממשלתיות. חברת הנמל התנגדה לשינוי בתקנות, כיוון שהשינוי מקל ביחס לדוח הביקורת בעניין העסקת קרובי משפחה. 

ליקוי

3. 	בספטמבר 2009 החליט הסמנכ"ל למינהל ומשאבי אנוש בחברת הנמל מר עובדיה כהן, לקלוט מועמדת לתפקיד עוזרת מנכ"ל בחברה, אף שזו לא עברה את מבחני המיון ולא עמדה בדרישות הסף לתפקיד. לפני קליטתה בחברת הנמל עבדה המועמדת כמזכירתו של יו"ר איגוד עובדי התחבורה בהסתדרות העובדים הכללית החדשה (להלן - ההסתדרות), שיש לו קשרים עם ועדי העובדים בנמל. החלטה זו מעלה חשש כי בחירתה של המועמדת הושפעה משיקולים זרים.

מעקב
חברת נמל אשדוד

3. 	בסוגיית ציוני קיצון והתנהלות ועדת הקליטה, חברת נמל אשדוד קבעה הנחיה כי בכל תחילת ועדה,  מזכירת הועדה מציינת  בפני חברי הועדה שיש להימנע ממתן ציוני קיצון. האמור נרשם בפרוטוקול של הועדה. במכרזים שנערכו בחברה בתקופה מאוגוסט 2014 ועד פברואר 2015 כולל במכרז הסוורים, לא ניתנו ציונים שהינם רק ציוני קיצון על ידי  מי מחברי ועדות הקליטה.  למשתתפי הועדה מחולקים דפי טיוטא לשימוש במהלך הועדה, על מנת שלא יערכו שינויים בדף הציונים הסופי של כל חבר ועדה. בתום הועדה דפי הטיוטא נגרסים.

ליקוי 

4. 	הסמנכ"ל למינהל בחברת הנמל היה לעתים קרובות המוציא לפועל של מדיניות קליטת העובדים שיש להם קרובי משפחה בחברה, גם בתוקף תפקידו כיו"ר ועדות הקליטה השונות; במקרים נוספים הפעיל את סמכותו וכפה את מרותו על עובדים הכפופים לו או על עובדים ביחידות אחרות בחברה, כדי להעדיף עובדים שיש להם קרובי משפחה או מקורבים בחברה. 
מעקב
חברת נמל אשדוד

4. 	חברת הנמל החליטה לסיים העסקתה של עוזרת מנכ"ל. האחרונה פנתה לביה"ד לעבודה ובשלב זה וכל עוד מתנהל התיק, עוזרת  המנכ"ל  הועברה לתפקיד זמני על פי פסיקת בית הדין לעבודה.  בנושא משרות אמון, חברת נמל אשדוד החליטה  להכין נוהל לאיוש משרות אמון. הוחלט לכלול בנוהל את הנקודות הבאות: קריטריונים לאיוש משרות, תנאי סף, תואר אקדמאי, אי העסקת מועמדים עם קרובי משפחה וכד'. הנוהל נמצא בשלב כתיבת טיוטא. לוח זמנים לסיום הכנת הנוהל  בסוף  המחצית הראשונה לשנת 2015. 

ליקוי

5. 	"שומרי הסף", האחראים על קליטת עובדים ומתן שוויון הזדמנויות, פעלו בניגוד לטובתה של חברת הנמל בכך שאפשרו העדפת קרובי משפחה ומקורבים. הסמנכ"ל למינהל - שעל פי הגדרת תפקידו הוא אמור להיות שומר הסף בתחום קליטת עובדים, פעל להעדפת קליטתם של קרובים ומקורבים והסיר כל מחסום שהיה עלול למנוע את קליטתם בחברה. על הדירקטוריון והנהלת חברת הנמל לפעול במשותף בכל דרך לצמצום התופעה החמורה של העסקת קרובי משפחה ולהמשיך את המגמה שהחלה בשנים 2013-2012 שבהן נקלטו קרובי משפחה בודדים בלבד.

מעקב
חברת נמל אשדוד

5. 	סמנכ"ל משאבים סיים עבודתו בחברת נמל אשדוד  בסוף יולי 2014. עוזרת מנכ"ל – חברת הנמל החליטה לסיים העסקתה של עוזרת מנכ"ל. האחרונה פנתה לבית הדין  לעבודה ובשלב זה וכל עוד מתנהל התיק, הועברה לתפקיד זמני על פי  פסיקת בית הדין לעבודה. עוזר קצין בטיחות בתעבורה - הועבר מתפקידו וכיום מכהן בתפקיד שאין לו נגיעה לקרובי משפחתו. עוזרת סמנכ"ל למשאבים -  סיימה עבודתה בחברה בתאריך 20.1.15. בנושא היעדר ניגוד עניינים בין ספקים לעובדי חברה - ספקים מצהירים על אי ניגוד עניינים בעת החתימה על הסכם מול חברת הנמל אשדוד. בכל הליכי הרכש שעורכת החברה, אחד מתנאי הסף, הוא שאין קירבה משפחתית או ניגוד עניינים בין הספק למי מעובדי החברה. בהתאם להנחיית מנכ"ל, לא תאושר פניה לספק שהינו קרוב משפחה של עובד חברה, במסגרת הליך שאינו פומבי.

ליקוי

6. 	הנהלת החברה מנעה תחרות פתוחה והוגנת. היא התעלמה מהדרישה לקיום הליך פומבי תקין של קליטת עובדים, ומהצורך להפיק לקחים מדוחות ביקורת קודמים של מבקר המדינה.  על היועץ המשפטי לממשלה, רשות החברות והדירקטוריון למצות את הדין עם שומרי הסף ובעיקר הסמנכ"ל למינהל, ולשקול ליזום שינוי בתקנות שיאפשר להגביר את אכיפתן ולשרש את התופעה.

מעקב
חברת נמל אשדוד

6. 	חברת הנמל פועלת ליישום המלצות הערות הביקורת  כמפורט בתגובות החברה לליקויים לעיל -  בנושא קליטת קרובי משפחה ; בהכנת נוהל קליטת סוורים;  הימנעות מציוני קיצון במכרזים ;  בהפסקת עבודתו של סמנכ"ל משאבים בחברה ;  העברת עוזר קצין בטיחות בתעבורה מתפקידו , במקום בו אין לו נגיעה לקרובי משפחתו; היעדר קרובי משפחה ביחידות משמעת -  חברת נמל אשדוד החליטה להטמיע בנוהל "היעדר כפיפויות" גם את יחידות משמעת (בטיחות בעבודה, בטיחות בתעבורה). בוצע מיפוי של יחידות האכיפה והתקיים דיון בו נקבע באילו יחידות לא יועסקו עובדים בעלי קרובי משפחה בנמל. חברת הנמל פועלת  כיום בהתאם למיפוי שבוצע. נוהל היעדר כפיפויות בתהליך עדכון בהתאם למיפוי שבוצע ויועבר לאישור הדירקטוריון ; פעולות חברת נמל אשדוד למניעת ניגוד עניינים עם ספקים; ופעולות נוספות להכנת נוהל איוש משרות אמון.  

ליקוי

7.	הנהלת החברה מנעה תחרות פתוחה והוגנת. היא התעלמה מהדרישה לקיום הליך פומבי תקין של קליטת עובדים, ומהצורך להפיק לקחים מדוחות ביקורת קודמים של מבקר המדינה. על היועץ המשפטי לממשלה, רשות החברות והדירקטוריון למצות את הדין עם שומרי הסף ובעיקר הסמנכ"ל למינהל, ולשקול ליזום שינוי בתקנות שיאפשר להגביר את אכיפתן ולשרש את התופעה.

מעקב 
משרד המשפטים

7. 	באשר לנקיטת צעדים כנגד הסמנכ"ל למינהל ומשאבי אנוש –משרד המשפטים פנה לרשות החברות הממשלתיות (להלן – הרשות) בהיותה הגורם האמון על פיקוח מסוג זה. מרשות החברות נמסר למשרד המשפטים  כי הסמנכ"ל שבו עסק הדוח אינו עובד עוד בחברת נמל אשדוד. הסמנכ"ל  הודיע על פרישתו מהתפקיד ביולי 2014 ופרש באוגוסט 2014. באשר להליכי קליטת העובדים – בשנת 2014 יזמה הרשות תיקון לתקנות החברות הממשלתיות (כללים בדבר העסקת קרובי משפחה), התשס"ה-2005. משרד המשפטים ליווה את העבודה על התיקון עד להשלמתו. תיקון התקנות היה מקיף ובמסגרתו ניתן מענה לקשיים ולחוסרים שבהם לקו התקנות קודם לתיקונן. 








גיוס והעסקת קרובים ומקורבים בתאגידים – 

תגובות חברת נמל חיפה בע"מ








חברת נמל חיפה בע"מ

הגופים המבוקרים: חברת נמל חיפה

ליקוי 

1. 	במאי 2013 הועסקו בחברת נמל חיפה (להלן: חנ"ח) כ-70 קרובי משפחה באותן מחלקות ובאותם סקטורים. 61 מהם (כ-87%) הועסקו במחלקת תפעול ובסקטור ציוד מכני, ובסך הכול כ-15% מכלל 411 העובדים במחלקה ובסקטור האמורים. העסקה כזאת עלולה ליצור קשרי עבודה פסולים בין קרובי משפחה או כפיפות של עובד לקרוב משפחתו, או לגרום להם לפעול תוך ניגוד עניינים. על אף הערת משרד מבקר המדינה בדוח הקודם לא הצטמצמה תופעה זו.

מעקב
חברת נמל חיפה בע"מ

1. 	חברת נמל חיפה עדכנה בנהליה הפנימיים את כל המתחייב מהתיקון שבוצע בחודש 3/2014 לתקנות החברות הממשלתיות (כללים בדבר העסקת קרובי משפחה), התשס"ה – 2005. נהלי החברה המעודכנים מכילים הגדרה עדכנית של המונח "קרוב משפחה", חובת ההצהרה של כל מועמד לתפקיד בחברה בדבר קרובי משפחה המועסקים בחברה, את הקריטריונים לבחירת מועמד אשר לו קרובי משפחה המועסקים בחברה והאישורים הנדרשים לשם כך, הטלת חובת הצהרה שנתית והצהרה מתקנת על שינוי בדבר קרובי משפחה המועסקים בחברה, מניעת קידום ללא מתן הצהרה בדבר קרובי משפחה וכו'.  עובדים אשר לא הצהירו אמת בדבר קרובי משפחה המועסקים בחברה יועמדו לדין משמעתי וצפויים להיות מוטלים עליהם קנסות כספיים משמעותיים ביותר. ייחתם הסכם עם נציגות העובדים כי אי הצהרת אמת בדבר קרובי משפחה תביא בעתיד לפיטורים. החברה מציינת כי גם על פי האמור בדוח  הביקורת אין בידי החברה כלים לבדוק את אמינות ההצהרות.

ליקוי

2.	מאגר המידע על קרובי המשפחה של חנ"ח אינו שלם: במאי 2013 עבדו בחנ"ח 24 עובדים שיש להם קרובי משפחה בחברה שלא נכללו במאגר המידע האמור.




מעקב
חברת נמל חיפה בע"מ

2. 	קיים מאגר מלא ומעודכן של כל קרובי המשפחה המועסקים בחברה ושהצהירו על כך, כולל הקרובים  שעלו בדוח הביקורת בתיקון האחרון לתקנות החברות הממשלתיות (כללים בדבר העסקת קרובי משפחה), שנעשה בשנת 2014, בין היתר שונתה ההגדרה של קרובי משפחה כך שנוספו גם קרובי משפחה מדרגה של  בן דוד / בת דוד, בן דודה / בת דודה. בהתאם לכך עודכן טופס הצהרה על קרובי משפחה והופץ בחודש ינואר 2015 לכלל עובדי החברה. עם קבלת הטפסים המלאים בחברה, מתבצע עדכון המאגר במערכת הממוחשבת, ככל שנדרש, כולל הקשרים החדשים מדרגה של  בן דוד / בת דוד, בן דודה / בת דודה . 

ליקוי

3. 	ממצאי דוח זה מצביעים על כך שמרבית הליקויים שהועלו בדוח הביקורת הקודם תוקנו. חלקם של העובדים שיש להם קרובי משפחה בחברה ירד. על החברה למצוא פתרון למניעת ניגודי עניינים כתוצאה מקשרי עבודה בין קרובי משפחה באותה יחידה.

מעקב
חברת נמל חיפה בע"מ

3. 	חברת נמל חיפה ביצעה  חסימה במערכת הממוחשבת כך שאינה מאפשרת קידום בתפקיד, קידום בדרגה ללא מילוי הצהרה עדכנית בדבר קרובי משפחה המועסקים בחברה. בנוסף, בוצעה חסימה במערכת הממוחשבת כך שאינה מאפשרת אישור קידום בדרגה לעובד על ידי עובד שהינו קרוב משפחתו. במקרים בהם קרובי משפחה עובדים באותה מחלקה (כגון: טרנספורט, סוור, עגינה, גוררות) החברה  שואפת למנוע שיבוצם לעבודה באותו צוות ו/או באותה משמרת על מנת שלא לגרום ליחסי כפיפות, קשרי עבודה ביניהם. בדיון הנהלה שנערך ביום 2/3/2015 הוחלט כי תבוצע חסימה מיחשובית במערכות סידור עבודה סוואר, טרנספורט, מנהלי עבודה  (להלן:  מנ"ע) תפעול של אפשרות שיבוץ קרובי משפחה באותה "יד" תפעולית, על מנת למנוע מקרים של כפיפות ו/או קשרי עבודה בין קרובי משפחה. נכון למרץ 2015 מופקת כבר בקרה, מתוך מערכת המציגה בכל נקודת זמן רשימת עובדים המשובצים ליד ויש להם קירבה משפחתית בין מנהל עבודה או מ"מ לבין העובדים באותה יד. כמו כן הוחלט באותו דיון לעגן במסמך נוהל עבודה את מדיניות החברה בדבר חסימת אפשרות של שיבוץ קרובי משפחה. 
ליקוי

4. 	על ועדת הביקורת של חנ"ח לדון בכל המקרים שעובדים מועסקים בתפקידים שבכפיפות לתפקידיהם של קרוביהם, או שמתקיימים ביניהם קשרי עבודה כהגדרתם בתקנות. כמו כן עליה לקבוע הסדרים למניעת יחסי כפיפות, ניגוד עניינים או קשרי עבודה בין קרובי משפחה המועסקים באותה יחידה, ולדווח על כך לדירקטוריון.

מעקב
חברת נמל חיפה

4. 	הנהלת חברת נמל חיפה החליטה  כי יינתן דיווח על הפעילות שנעשתה בנושא העסקת קרובים לוועדת הביקורת של הדירקטוריון. דיווח ראשון ניתן לוועדת הביקורת שנערכה ביום 10/3/2015.




גיוס והעסקת קרובים ומקורבים בתאגידים – 

תגובות מקורות - חברת המים הלאומית








מקורות חברת המים בע"מ 
ושח"מ מקורות ביצוע בע"מ

ליקויים מס' 5-6, 9-10 תוקנו. ראה הערות ראש הממשלה 65 א' עמ' 61-63. 

ליקוי

1. 	אי-תיקון חלק מהליקויים בהסכם הקיבוצי החדש ובנהלים - מקורות תיקנה בהסכם הקיבוצי החדש רק חלק מהליקויים שהועלו בדוח הקודם. עד מועד סיום הביקורת, מקורות טרם תיקנה את נהליה, כך שייקבע בהם הליך תקין של גיוס עובדים, בהתאם לעקרונות של שוויון ההזדמנויות, הפומביות והתחרות ההוגנת. בעקבות הביקורת, מקורות החלה בהליכים לתיקון נהליה.

ליקוי 

2.	גיוס עובדים שיש להם קרובי משפחה בהליכים בלתי תקינים לכ-11 (כ-3%) מ-353 העובדים שקיבלה שחם מינואר 2010 - אפריל 2013 היו קרובי משפחה שהועסקו בה, ולחמישה עובדים נוספים (כ-1.5%) מהם היו קרובי משפחה במקורות. עובדים אלה הצהירו בעת קליטתם כי אין להם קרובי משפחה בשחם. גיוס העובדים ליחידות הביצוע בשחם שבהן מועסקים גם קרוביהם, לא נעשה בהליך תחרותי, אלא על פי המלצות של העובדים בהן, בדרך של "חבר מביא חבר", תוך פגיעה בעקרונות של שוויון ההזדמנויות, הפומביות והתחרות ההוגנת.

ליקוי 

3.	לכ-1% מ-657 העובדים שקיבלה מקורות בשנים 2012-2008, היו קרובי משפחה שהועסקו בה. שיעור זה משקף ירידה בגיוס קרובים בהשוואה לממצאי הדוח הקודם. אולם, התיעוד של הליכי המיון והקבלה של עובדים אלה היה חלקי בלבד, ולא נמצאו מסמכים שבהם מפורטים הנימוקים לכך. בחלק מהם פרסמה מקורות מודעה בנוגע למשרה פנויה באמצעות חברת השמה אחת, אף על פי שלפי נוהל קבלת עובדים משנת 1996 שהיה בתוקף באותה עת, היה עליה לפרסם מודעה בעיתונות או לפנות לשירות התעסוקה. פנייה לחברת השמה אחת שאינה מפרסמת מודעה פומבית, אינה מתאימה לנוהל ואינה עולה בקנה אחד עם העקרונות של תחרות ושוויון הזדמנויות.





מעקב  
מקורות חברת המים הלאומית

1-3.  	תיקון הליקויים בא לידי ביטוי בעיגון נוהל גיוס ואיוש, שהוכן, נחתם ומקורות כבר פועלת על פיו. חברת מקורות מתעדת את החלטות ונימוקי ועדות האיתור משנת 2011. 

ליקוי 

4. 	מאגר מידע חלקי של קרובי משפחה והעסקה בכפיפות התקנות אינן עוסקות בקרבה משפחתית בין עובדים באותה קבוצת חברות, ואינן קובעות חובה לדווח על קרבה כזו, על אף שהיא עלולה ליצור מצבים של ניגוד עניינים ולהביא לידי העדפה של קרובי משפחה בקבלה לעבודה. מוצע כי הרשות תשקול לבחון את הצורך בהוספת חובת דיווח על קשרים אלה. 

מעקב  
מקורות חברת המים הלאומית

4. 	לראשונה, בחודש ינואר 2015 מילאו כל עובדי החברה הצהרות קרובי משפחה. הארגון יעבוד בהתאם להצהרות  אלו, החל  משנת 2015, בכל מעבר של  תפקיד, העובד אמור לחתום על הצהרה.

ליקוי 

7. 	על מקורות ושחם להקפיד על קיומם של הליכים שוויוניים בהליכי גיוס העובדים, לרבות רישום פרוטוקולים שישקפו כראוי את הדיונים ואת הנימוקים להחלטות המתקבלות בכל אחד משלבי האיתור. על מקורות להקפיד על התקשרות בהליך של מכרז בעת גיוס עובדים. על ההנהלות של מקורות ושחם לקבוע נהלים לגיוס עובדים ולפקח על יישומם ולפעול לתיקון הליקויים.

מעקב
מקורות חברת המים הלאומית

7. 	חברת מקורות  מפקחת כבר על יישום תיקון  הליקויים והטמעת ההמלצות: כל הליקויים בדבר נוהל גיוס ואיוש משרות תוקנו והם עונים  על עקרונות השוויון והתחרות לרבות פרסום בעיתון ובאתר האינטרנט של החברה.  זאת ועוד, הוטמעו ההמלצות בדבר שקיפות ופומביות ההליך, נקבעו הנחיות לשמירת תיעוד המאפשר בקרה. 

ליקוי

8. 	משרד מבקר המדינה מעיר למקורות ולשחם, כי עליהן לפעול כנדרש בתקנות ובחוזר שהוציא מנהל רשות החברות (בפועל) דאז, ולחייב את כל עובדיהן לחתום על הצהרה בנוגע לקרובי המשפחה שלהם במועד קליטתם, וכן לחייבם להצהיר על כך באופן שוטף כנדרש בתיקון לתקנות ממארס 2014. כמו כן, על מקורות ושחם להוסיף למאגר שלהן את רשימת העובדים שבביקורת הנוכחית נמצא שלא הצהירו על קרבת משפחה כלל. 

מעקב 
מקורות חברת המים הלאומית

8. 	הליקוי כפי שעולה מדוח הביקורת תוקן במהלך ינואר 2015:  מקורות הוסיפה את שמות העובדים  להם יש קרובי משפחה למאגר "קרובי המשפחה" אותו היא מנהלת.  עובדי החברה חתמו על הצהרת "קרובי משפחה", והצהרה בכל מעבר של תפקיד, ראה מעקב מקורות לליקוי מס' 4 לעיל.    





גיוס והעסקת קרובים ומקורבים בתאגידים – 

תגובות חברת רכבת ישראל








רכבת ישראל

ליקוי מס 1 תוקן. ראה הערות ראש הממשלה 65 א' עמ' 64. 

ליקוי 

2. 	על החברה לגבש הגדרות תפקיד גם למשרות אמון, על פי תיאור תפקיד, תחומי האחריות וכדומה, כדי לייעל ולשפר גם את תהליך קליטת העובדים למשרות האמון בחברה.

מעקב 
רכבת ישראל 

2. 	רכבת ישראל החלה בתהליך גיבוש הגדרות תפקיד למשרות אמון, ההגדרות יוטמעו באופן מלא בתהליכי העבודה עד למחצית שנת 2015.





















גיוס והעסקת קרובים ומקורבים בתאגידים – 

תגובות חברת החשמל לישראל







חברת חשמל לישראל בע"מ

ליקויים מס' 5,7 תוקנו. ראה הערות ראש הממשלה 65 א' עמ'  67-68. 

ליקוי

1. 	שיעור ההעסקה של עובדים שיש להם קרובי משפחה בחברת החשמל לישראל (להלן: חח"י) הוא כ-24% לעומת שיעור של 27% בביקורת הקודמת. נתון זה מצביע על כך ששיעור העסקת קרובים בחח"י עדיין גבוה.
 	
ליקוי

2. 	לפי נתוני חח"י, בשנים 2008-2013 נקלטו בה כ-3,901 עובדים חדשים. מתוכם 221 שקרוביהם עבדו בחח"י במועד קליטתם - כ-5.7% בממוצע, לעומת כ-30% בקליטת עובדים מאוגוסט 2003 ועד סוף שנת 2005 (לפי ממצאי הביקורת הקודמת). יצוין כי בשנת 2013 ירד שיעור הקליטה של עובדים שיש להם קרובי משפחה ל-4.6%. 

מעקב 
חברת החשמל

1-2.  	בחברת חשמל נקבע כי קצב קליטת בני משפחה לא יעלה על 5% מסך העובדים הנקלטים. כמו כן, הואץ תהליך פרישת עובדים קבועים ותיקים (אוכלוסיה המתאפיינת בשיעור קרבת משפחה גבוה), באמצעות מבצע פרישות מוקדמות לכ-400 עובדים, שעומד לצאת לדרך. בנוסף, נקבעה מדיניות מחמירה בכל הנוגע לסדרי קבלת עובדים  שהם בני משפחה, הוחלו כללי דיווח ובקרה על כל רמות התפקידים בחברה,  נקבע מודל המצריך הוכחת "כשירות מיוחדת" לפיו, כל מועמד שהינו בן משפחה, המבקש להיקלט לחברה חייב להוכיח "כשירות מיוחדת" לעומת שאר המועמדים. הקריטריון הינו עמידה בשלושה תנאים לפחות מתוך שבעת הקריטריונים שנקבעו.  חברת חשמל מציינת כי בימים אלה מתנהל הליך משפטי נגד החלטת החברה שלא להעניק קביעות בטענה שאי הענקת הקביעות הייתה בגלל קרבת משפחה. תוצאות ההליך צפויות להשליך על מנגנוני קליטת קרובי משפחה לחברה בעתיד. 

ליקוי

3.	מבדיקת המעקב עולה, כי בספטמבר 2013 היו בחח"י 98 קרובי משפחה המועסקים באותה מחלקה או באותו אזור. נמצא, כי לפחות 25 מהם עבדו בכפיפות לקרובי משפחה שלהם. העסקה כזו עלולה ליצור ביניהם קשרי עבודה פסולים כהגדרתם בתקנות או לגרום להם לפעול תוך ניגוד עניינים. במקרים אלה מוסמכת ועדת חריגים המוגדרת בתקנות ופועלת בחברה ממשלתית גדולה, כהגדרתה בתקנות, לבחון את האפשרות לתת היתר מנומק להמשך העסקתם של קרובים אלה. זאת - בהתחשב בשיקולים המפורטים בתקנות ולאחר ששוכנעה כי העסקתם לא תפגע בטוהר המידות ובתקינות פעילות החברה, ולהתנות תנאים להעסקתם כך שיימנעו יחסי כפיפות, קשרי עבודה וניגוד עניינים בלי לרוקן מתוכן את משרותיהם. עוד עולה מהביקורת, כי אין בחח"י מעקב מלא אחר יישום ההחלטות של ועדת חריגים. כתוצאה מכך, למרות ההחלטות של ועדת חריגים, ממשיכים חלק מהעובדים וקרוביהם לעבוד באותה מחלקה או באותו אזור, אף על פי שהחשש למצב של ניגוד עניינים או יחסי כפיפות ממשיך להתקיים.

תגובה
חברת החשמל 

3. 	ועדת החריגים בחברת חשמל קיימה דיון פרטני בתאריך 21/12/2014 בכל אחד מהמקרים של קרובי המשפחה המועסקים באותה מחלקה. הועדה קיבלה החלטות למניעת ניגוד עניינים או יחסי כפיפות, במקרים שבהם היה חשש (כגון:  ניוד עובדים, המלצה לפרישה מוקדמת, הסדרים למניעת יחסי עבודה בין בני המשפחה וכד').  זאת ועוד,  הנושא נדון ומטופל באופן שוטף בוועדת ארגון ומשאבי אנוש של הדירקטוריון, אשר מדווחת באופן שוטף למליאת הדירקטוריון בעניין זה. דיווח לועדת ארגון ומשאבי אנוש בדירקטוריון על דיוני ועדת החריגים הועבר במסגרת הדיווח על תנועות  כח אדם   ביום 26.2.2015.  נכון לפברואר 2015 חברת חשמל ממשיכה לבנות דוח ממוחשב, באמצעות שיתוף פעולה בפרויקט "פרקטיקום" של אוניברסיטת חיפה, במסגרתו מועסק סטודנט שנה ג' למערכות מידע, ללא שכר, יום אחד בשבוע, ועובד על פרויקט זה. 

ליקוי 

4. 	מאגר קרובי המשפחה של חח"י אינו שלם, לדוגמא: בספטמבר 2013 עבדו בחח"י 99 עובדים שיש להם קרובי משפחה, כהגדרתם בתקנות, והם לא נכללו במאגר המידע הממוחשב של חח"י על קרובי משפחה המועסקים בה.

מעקב 
חברת החשמל

4. 	הטיפול ב-99 המקרים של קרבת משפחה שלא דווחו על ידי העובדים הסתיים, ודווח בהתאם לועדת הביקורת בדירקטוריון בתאריך 22/01/15, נותר מקרה אחד שנקבע כי יטופל בהמשך. 
ליקוי 

6.	ממצאי הבדיקה מעלים, כי עדיין קיים שיעור גבוה, יחסית, של עובדים חדשים המתקבלים לחברה שיש להם קרובי משפחה בתפקידים בכירים ובוועד העובדים. על הנהלת החברה להקפיד לפעול בהתאם לתקנות ולכללי רשות החברות שפורסמו במרץ 2014. כדי לצמצם תופעה זו.

תגובה
חברת החשמל 

6. 	החברה פועלת בהתאם לתקנות העסקת קרובי משפחה ככתבן וכלשונן ואף החמירה עם עצמה בכך שהחילה את כללי הדיווח והבקרה על כל רמות התפקידים בחברה, ולא רק על ששת הרמות הבכירות בסולם השכר כנדרש בתקנות העסקת קרובי משפחה. בשלוש השנים האחרונות לא היו כלל קליטות של קרובי משפחה לנושאי משרה או מנהלים בכירים.  כל החלטה על קליטה או קידום של קרוב משפחה של נושא משרה תובא לאישור הדירקטוריון. פירוט נוסף ראה מעקב חברת חשמל לליקויים 1-2, לעיל. 

ליקוי 

8. 	על הדירקטוריון וההנהלה של חח"י לדון בכל המקרים שבהם נמצא כי עובדים מועסקים בתפקידים הכפופים לאלו שבהם עוסקים קרוביהם באותה יחידה, או שמתקיימים ביניהם קשרי עבודה כהגדרתם בתקנות - לקבוע הסדרים למניעתם ולדווח על כך לדירקטוריון

תגובה
חברת החשמל 

8. 	מקרים שבהם נמצא כי עובדים מועסקים בתפקידים הכפופים לאלו שבהם עוסקים קרוביהם באותה יחידה, או שמתקיימים ביניהם קשרי עבודה, מועלים לדיון בוועדת חריגים בראשות המנכ"ל (כנדרש מהתקנות). החלטותיה של ועדת החריגים מדווחות לועדת ארגון ומשאבי אנוש של הדירקטוריון. כמו-כן, פירוט נוסף ראה מעקב חברת חשמל לליקוי מס' 3 לעיל. 




גיוס והעסקת קרובים ומקורבים בתאגידים – 

תגובות רשות שדות התעופה








רשות שדות התעופה

 ליקוי

1. 	בשנים 2012-2009 קיבלו 271 עובדים קביעות ברשות, ול-51 מהם (19%), היו קרובי משפחה ולחלקם אף כמה קרובי משפחה ברשות, זאת לעומת שיעור של 28% בביקורת הקודמת. נתונים אלה מצביעים על כך שלמרות הירידה בקליטת קרובי משפחה ברשות, לעובד ארעי שיש לו קרובי משפחה ברשות יש סיכוי גבוה יחסית לקבל בה מעמד של קביעות. 

מעקב 
רשות שדות התעופה 

1. 	כניסת עובד ארעי לקביעות הינה נגזרת של זכיית העובד במכרז ועמידתו בתקופת ניסיון, או כניסה לקביעות במסגרת הסכמי שכר. בשנים 2013 - 2014  נכנסו 169 עובדים לקביעות מתוכם 13 עובדים להם קרובי משפחה, המהווים   7.6%. העובדים הזוכים במכרזים עוברים הליך של סינון ובחירה על פי   פרמטרים שנקבעו מראש. 

ליקוי

2. 	כהונת חברי וועד כעובדים בכירים: בניגוד להוראות תקנון שירות המדינה, יו"ר ועד העובדים הכללי ויו"ר ועד הנדסאים, טכנאים ומהנדסים, עדיין משמשים במקביל כמנהלי אגפים ברשות. כמו כן, חבר ועד האקדמאים, משמש גם בתפקיד ראש אגף שינוע, והדבר עלול ליצור ניגוד ענייניים בין תפקידו כחבר המייצג את העובדים לפני ההנהלה ובין תפקידו כמנהל המייצג את ההנהלה לפני העובדים.

מעקב 
רשות שדות התעופה 

2. 	הרשות פנתה בנושא ליועץ המשפטי לממשלה ולהסתדרות. 

ליקוי 

3. 	העסקה של קרובים ומקורבים פוגעת בציבור הזקוק לשירותיהם של הגופים הציבוריים, וכן נפגע השוויון והייצוג ההולם לקבוצות האוכלוסייה, כפי שהעיר משרד מבקר המדינה עוד בדוח הקודם. שלושה מבני משפחתו של מר פנחס עידן, יו"ר ועד העובדים הכללי, מכהנים בוועד עובדי רשות: מר פנחס עידן, מר מרדכי עידן - אחיו של יו"ר הוועד, ומר יוסי בן שחר שהוא אחיינם. כמו כן, למר פנחס עידן יש לפחות 15 קרובי משפחה המועסקים כעובדים קבועים ברשות שדות התעופה. 
מעקב 
רשות שדות התעופה 

3. 	בנושא קרובי משפחתו הקרובים של יו"ר וועד העובדים התעופתי, טיפלה הרשות בבעיית הכפיפות וההצבה. על מנת למנוע הישנות מקרים דומים בעתיד, הנושא מפוקח באמצעות "נוהל העסקת קרובי משפחה".   

ליקוי 

4. 	סדרי קליטת עובדים ברשות: בגיוס עובדים לתפקידי מיון וניטול בין השנים 2012-2010 גויסו 380 עובדים. ל-53 מהם (14%) היו קרובי משפחה ברשות. מעיון בפרוטוקולים של וועדות הקליטה לתפקידים אלה, לא נמצאו נימוקים לבחירת המועמדים שיש להם קרובי משפחה, וההחלטות לא נכללו בפרוטוקול. בחלק מהפרוטוקולים נרשמו שמותיהם של חברי הוועדה, ובחלק אחר היו חסרות חתימותיהם על סיכום הדיון. בגיוסים נוספים לתפקידים של הנדסאי חשמל וטכנאי מערכות שינוע שבהם נבחרו מועמדים שיש להם קרובי משפחה ברשות, לא נוהל פרוטוקול מלא של וועדת הקליטה כפי שמתחייב מהנהלים, אלא נכתב בפרוטוקול, כי הוועדה החליטה פה אחד לבחור במועמד שנבחר.

מעקב 
רשות שדות התעופה

4. 	במכרזים מתקיים הליך סדור בו נרשם פרוטוקול וועדת המכרזים, עליו חתומים כל חברי הוועדה. הפרוטוקול כולל דפים בהם מפורטים מהלכי המכרז ודפי סיכום המפרטים את הנימוקים לבחירה של כל אחד מחברי הוועדה. ניתנו הנחיות על הקפדה לפרט את נימוקי הבחירה בכל המכרזים, לרבות לתפקידים ארעיים.

ליקוי 

5. 	עניינים או כפיפות לקרוב משפחתם המועסק ברשות, ומוצב אף הוא באותה יחידה. על הרשות לעשות את כל הנדרש לצמצום תופעות אלה ולטפל בהצבתם מחדש של עובדים שיש להם קרובי משפחה המועסקים באותה יחידה, בכפיפות או מתוך ניגוד עניינים.





מעקב 
רשות שדות התעופה

5. 	נכון לתאריך 30.3.2015, קיימים ברשות שבעה מקרים של כפיפות בין קרובי משפחה, כששני מקרים מתוכם מטופלים על ידי סמנכ"ל למינהל למציאת שיבוץ חדש לעובדים.  במקרים האחרים מדובר בעובדי יחידות תפעוליות, קבועים, שבשל בעיות רפואיות לא ניתן לשבצם ביחידות אחרות.

ליקוי 

6. 	לדעת משרד מבקר המדינה, מכיוון שנציבות שירות המדינה הגבילה את כמות העסקת קרובי המשפחה (בתאגידים הסטטוטוריים), ולאור כמות העובדים בפועל ברשות שעברה את מכסת 10% שנקבעה על ידי נציבות שירות המדינה, יש מקום לשקול להפסיק את קליטתם של קרובי המשפחה ברשות, עד שייוצר האיזון הנדרש.

מעקב 
רשות שדות התעופה

6. 	רשות שדות התעופה פועלת לצמצום מספר קרובי המשפחה, כאשר במסגרת  נוהל העסקת קרובי משפחה מובא כל מקרה לאישור המנהל הכללי, היועץ המשפטי וסמנכ"ל למינהל וארגון. הטיפול בנושא מוצא ביטוי במספר קרובי המשפחה המועט שגויסו בשנת 2013, 4 עובדים מתוך 586 (0.68%) וב- 2014, 24 עובדים מתוך 661 (3.6%).    

ליקוי

7. 	משרד מבקר המדינה מעיר לרשות, כי מלבד הצורך בצמצום ההעסקה של קרובי משפחה בארגון, יש גם לפעול בהתאם לנהלים, לרבות מתן הנמקה ברורה במקרים שבהם הוחלט לקלוט מועמד שיש לו קרובי משפחה בארגון. לדעת משרד מבקר המדינה, על הרשות לשקול להעניק משקל רב יותר לציונים של גורמים אובייקטיבים שמחוץ לרשות בתהליך קבלת ההחלטה.

מעקב 
רשות שדות התעופה

7.  	לא דווח על התקדמות בתיקון הליקוי. 
ראה הערות רה"מ 56 א' עמ' 73. 	




פרק שני

משרדי הממשלה















תכנון ויישום של תכניות עבודה – 

משרד האוצר







משרד האוצר

תכנון ויישום של תוכניות עבודה

הגופים המבוקרים: משרד האוצר, אגף התקציבים, אגף החשב הכללי, אגף שוק ההון והביטוח, מטה התקשוב הממשלתי.

ליקוי  

1. 	אין במשרד האוצר גורם תכנון שמתווה תכנית אסטרטגית ברמה המשרדית ומוודא שתכניות העבודה של האגפים במשרד נגזרות ממנה, מממשות את יעדיה ומתואמות אִתה. רק חלק מהאגפים פועלים על פי תכנית אסטרטגית אגפית.

מעקב
משרד האוצר

1. 	ראה הערות רה"מ 65 א' עמ' 77. כמו כן לשכת מנכ"לית האוצר ערכה יום עיון מיוחד בנושא תוכניות עבודה לאגפי המשרד השונים. 

ליקוי

2. 	אין במשרד האוצר - ובכלל זה בלשכת המנכ"ל - גוף מרכז ומתכלל המופקד על המעקב, על הבקרה ועל הפקת הלקחים בנושא יישום תכניות העבודה של כל אחד מאגפי המשרד. היעדר מנגנון כזה פוגע בעבודת המטה של המשרד בכל הנוגע לבחינת יישומן של תכניות העבודה ולבחינת השפעותיהן על השגת המטרות והיעדים ועל ביצוע הרפורמות והתהליכים שהמשרד מקדם.

מעקב
משרד האוצר

2.  	לא דווח על התקדמות בתיקון הליקוי.

ליקוי 

3. 	משרד האוצר טרם הטמיע מערכת ממוחשבת לניהול תכניות עבודה באגפיו השונים. מערכת כזו אמורה לייעל את התכנון, את הבקרה ואת שיתוף הפעולה במשרד.

מעקב
משרד האוצר

3. 	המערכת הממשלתית אינה מתאימה לכל האגפים. נבחנות מספר חלופות לפתרון הבעיה. 

ליקוי

4. 	מדריך התכנון הממשלתי (להלן - מדריך התכנון או המדריך) הופץ למשרדי הממשלה ב-2007, והנהלת משרד האוצר אימצה את מתודולוגיית התכנון, המדידה והבקרה שנקבעה בו. למרות זאת לא הונחו אגפי המשרד לפעול על פיה.

מעקב
משרד האוצר

4. 	לא דווח על התקדמות בתיקון הליקוי.

ליקוי 

5. 	במשרד האוצר אין תהליך סדור ושיטתי של הכנת תכניות עבודה, וקיימים הבדלים ניכרים בין האגפים באופן הכנתן והצגתן ובמידת הטמעתן את המתודולוגיה של מדריך התכנון.

מעקב
משרד האוצר

5. 	ראה הערות רה"מ 65 א', עמ' 79 ליקוי 1. ראה מעקב לליקוי מס' 1

ליקוי

6. 	לא כל האגפים שנבדקו מבצעים מעקב, בקרה ודיווח שיטתיים על יישום תכניות העבודה שלהם. אשר לאגפים שכן מבצעים זאת - קיימים הבדלים ניכרים ביניהם באופן הביצוע.

מעקב
משרד האוצר

6. 	ראה מעקב לליקוי 3.



ליקוי

7. 	נמצא כי הנהלת משרד האוצר, חרף אחריותה וסמכותה, לא חייבה את אגפי המשרד להיעזר בשירותי חברת הייעוץ שהעסיק המשרד בשנים 2012-2009. מלבד זאת, הנהלת משרד לא קיימה בקרה מספקת ומלאה על התפוקות ועל איכות התוצרים שהתקבלו במהלך ההתקשרות עם חברת הייעוץ.

מעקב
משרד האוצר

7. 	לא דווח על התקדמות בתיקון הליקוי.

ליקוי

8. 	על מנכ"ל משרד האוצר לפעול בהקדם להטמעת תרבות של תהליכי תכנון, מדידה ובקרה, זאת משום שמשרד האוצר מוביל נושאים ורפורמות שהם בליבת הפעילות הכלכלית של מדינת ישראל ובהיקפים של מיליארדי שקלים. להיעדרן של תכניות עבודה מסודרות עלולה להיות השפעה מהותית על כלל המשק.

מעקב
משרד האוצר

8. 	ראה הערות רה"מ 65 א', עמ' 77 ליקוי 1. ראה מעקב לליקוי מס' 1.


















הרשות לזכויות ניצולי השואה – 

משרד האוצר







הרשות לזכויות ניצולי שואה

טיפולה של הרשות לזכויות ניצולי השואה בניצולים - דוח מעקב

הגופים המבוקרים: משרד האוצר, הרשות לזכויות ניצולי השואה.

ליקוי 

1. 	הרשות משתמשת במערכת מחשוב מיושנת ומסורבלת שנבנתה לפני כעשרים שנה. המידע המופק מהמערכת אינו מהימן וקשה להפיק דוחות על כלל האוכלוסייה שבטיפול הרשות. בנוסף, עובדי הרשות לא תמיד מעדכנים את כל פרטי המידע במערכת הממוחשבת.

מעקב
משרד האוצר

1,5. 	לעניין מערכת המחשוב, המשרד מציין כי פיתוח המערכת הממוחשבת החדשה, על ידי היחידה למערכות מידע במשרד האוצר, החל בשנת 2015 ואמור להסתיים בסוף 2016. הפיתוח ייעשה בסבבים (שיטת Agile), במטרה להטמיע את המערכת במודולים אשר עד לסיום כלל הפיתוח יהיו מסונכרנים עם המערכת הקיימת. הפיתוח של המערכת החדשה מתבצע במקביל להטמעת השינויים הנובעים מצורכי הרשות במערכת הקיימת. לעניין עדכון המידע על ידי עובדי הרשות המשרד מציין שכיום כל שלבי הטיפול בתיק מתבצעים באמצעות המערכת הממוחשבת, אשר ככלל מכילה את כל פרטי המידע בקשר לתיק. העבודה של המחלקות המקצועיות מתבססת על המערכת הממוחשבת, ולא ניתן להתקדם בטיפול בתיק מבלי לפעול באמצעות המערכת. כיום מופקים כל המכתבים באמצעות המערכת הממוחשבת, נרשמת היסטוריית פניות למרכז המידע, מעודכנות המחלות המוכרות לנכים ופרטים אודות מבחני הכנסה, ככל שנערכו, כאשר אף נסרקים לתיקים פרוטוקולים מלאים של הוועדות הרפואיות ואף פסקי דין והחלטות של בתי המשפט. מכאן שכל תיק מכיל נתונים רבים, הן לעניין הסטטוס של התיק והמכתבים שנשלחו במסגרתו, והן לעניין פרטיו של התובע עצמו, ובכלל זה: תאריך הגשת תביעה לרשות, המחלות המוכרות, אחוזי נכות, פרטי התובע (כולל ארץ מוצא, שנת לידה, שנת עלייה), פרטי בן הזוג, הוראות תשלום, דוח סוציאלי, היסטוריית פניות למרכז המידע, מבחני הכנסה, החלטות ועדות רפואיות, פסקי דין, ועוד. ככל שבעבר לא הוקלדו במערכת כל פרטי המידע בתיק, הרי שהדבר נבע מהטמעת תהליכי העבודה ובטרם נסרקו מסמכים לתיקים. כיום כחלק בלתי נפרד מתהליך העבודה, ברוב המחלקות, החומר השוטף נסרק לתיקים. לאור האמור, נראה כי כבר עתה, עוד טרם סיום פיתוח מערכת חדשה כאמור, כל נתון שניתן לעדכון במערכת אכן מעודכן על ידי המחלקות השונות.

ליקוי

2. 	הרשות הכינה אמנה לאיכות השירות, אך זו מתייחסת רק לטיפולן של הוועדות הרפואיות ואינה מגדירה את פרק הזמן הנדרש כדי לטפל בתביעות ממועד קבלתן ועד לתשלום הגמלה או לדחייתה.

מעקב
משרד האוצר

2,6. 	לעניין זה המשרד מציין כי בכוונת הרשות ליצור אמנת שירות חדשה ועדכנית. נושא יצירתה של אמנת שירות, התכנים המחויבים בה, ואופן פרסומה הינו על סדר יומה של הרשות. הובא לידיעת המשרד כי בכוונת היחידה לשיפור השירות הממשלתי במשרד ראש הממשלה לקיים כנס בנושא, ולהעביר לכל הגורמים הרלוונטיים בממשלה מסמך המפרט את כל הנדרש מאמנת שירות ממשלתית. נציגי הרשות צפויים להשתתף בכנס, ובכוונת הרשות לעבוד בהתאם להמלצות היחידה לשיפור השירות בכל הנוגע לאמנה, ולהביא לגיבושה, ולפרסומה באתר האינטרנט של הרשות עם סיום הכנתה.

ליקוי 

3. 	במרבית תיקי התביעה אין עדות לכך שהרשות שלחה אישורים לניצולים בעת קבלת תביעתם לגמלה או להטבה אחרת, וממילא לא פורטו שלבי הטיפול הצפויים בתביעה ומשכם. כמו כן עובדים ברשות אינם בודקים כל תביעה לגמלה במועד קבלתה, כדי להודיע לניצול מיד אלו מסמכים נוספים נחוצים לדיון בוועדה הרפואית. הרשות מתעכבת כחודש בממוצע עד משלוח ההודעה לניצול.

מעקב
משרד האוצר

3. 	לעניין אישור בעת קבלת תביעה לגמלה, הרשות מבהירה כי ניצול שואה המגיש תביעה או בקשה לרשות מקבל הודעה ואישור בדבר קליטתה. כך לדוגמא, אם מדובר בתביעה חדשה נשלח אישור בדבר פתיחת התיק. אם מדובר בבקשה להכרה במחלות נוספות, נשלח אישור על קבלתה (במידה ונשלחה בדואר – מהארכיון, במידה ונשלחה בפקס – ממחלקת מרכז המידע), וכיוצא באלה. בעקבות הביקורת שינתה הרשות את נוסח המכתב הנשלח לניצולים עם קבלת תביעתם. 

ליקוי

4. 	מימוש ההטבות ואישור תוספת גמלה כרוכים בהגשת בקשות ובבדיקתן ברשות. הדבר מקשה על הניצולים ועלול למנוע אותם מלתבוע את זכויותיהם. הרשות פעלה למתן תשלום כספי במקום החזר מסים על מוצרי חשמל, ואולם עדיין יש מקום לצמצם את הליכי הבקשה ולהקל על הניצולים, ובייחוד על העריריים וחסרי הסיוע שבהם.

מעקב
משרד האוצר

4. 	בשנה החולפת אושרה התכנית הלאומית לסיוע לניצולי השואה, שהביאה לתמורות משמעותיות בתחום הסיוע לניצולי השואה בממשלה ובכנסת. מרגע אישורה של התכנית בכנסת, ואף לפני כן, נקטה הרשות לזכויות ניצולי השואה בשורה של צעדים יזומים ואקטיביים שהביאו לאיתורם של למעלה ממאה אלף זכאים פוטנציאלים באופן שאפשר הגעה של הרשות עד אליהם, ללא צורך בהמתנה להגשת בקשות וטפסים. מדובר באופן פעולה תקדימי וייחודי שהביא לתוצאה יוצאת דופן ולפיה כל המהלכים הכלולים בתכנית יושמו על ידי הרשות בתוך פרק זמן קצר ביותר ובאופן שלא חייב מי מהזכאים – קרוב למאתיים אלף איש – לנקוט באיזושהי פעולה מצדם על מנת לזכות בזכויות המגיעות להם מתוקף התכנית.
עיקר הפעולות שנקטה הרשות לזכויות ניצולי השואה:
1. זכויותיהם של 18,500 איש, יוצאי מחנות וגטאות, הושוו באופן אוטומטי לזכויותיהם של נכי רדיפות הנאצים, החל מ-1 ביוני, וזאת ללא צורך בהגשת בקשה. ניצולים אלו קיבלו מהרשות מכתב שמודיע להם על הזכאות המוגדלת ועל קבלת תגמולים מוגדלים באופן אוטומטי כבר מחודש יוני 2014. 
2. הוגדל סכום תגמול המינימום לכ-29,000 איש נכי רדיפות הנאצים ונכי המלחמה בנאצים, תשי"ד-1954, באופן אוטומטי, ללא צורך בהגשת בקשה, וזאת לכל מי שהוכר במערכת הרשות לפי החוקים האמורים.
3. שולם מענק שנתי לכ- 9,200 ניצולי שואה נזקקים, באופן אוטומטי, ללא צורך בהגשת בקשה. מדובר בכל ניצולי השואה שהוכרו כזכאים לתגמול לפי הכנסה ותגמול מוגדל לפי הכנסה לפי חוק נכי רדיפות הנאצים.
4. נקבע תשלום קצבה לבן זוג של נכה שנפטר למשך כל חייו. כך, בהתאם לתכנית משולמין, באופן אוטומטי, תגמולים לבני זוג של נכים שנפטרו וזכאים לפי החוק החדש, ללא צורך בהגשת בקשה.
5. שולם מענק שנתי לכ-85 אלף ניצולים חדשים זכאים, ללא צורך בהגשת בקשה, על פי מאגר שהקימה הרשות. כך, לראשונה הוכרו עשרות אלפי ניצולים שעד אז לא הוכרו כזכאים לסיוע מהמדינה בשל נרדפותם. הרשות, במהלך תקדימי ויוצא דופן ביצעה מספר מהלכים שהמטרה שלהם היא הגעה אל הזכאים – בטרם יגישו בקשה יזומה – ואף תשלום בפועל של המענק לשנת 2014, וזאת ללא כל הגשת בקשה מצידם. בהתאם לכך הרשות פעלה לגיבושה של רשימת זכאים פוטנציאליים לקבלת המענק. זאת, באמצעות הצלבות מידע ייחודיות עם משרד הפנים וקבלת מידע מוועידת התביעות, אשר כידוע איננה גוף ממשלתי ואיננה מחוייבת במתן מידע כאמור. הרשות פעלה לקבלת פרטי חשבונות הבנק של כל אחד מהזכאים הפוטנציאלים מהמוסד לביטוח לאומי. הרשות פעלה לקבלת פרטי קופת החולים בה מבוטח כל אחד מהזכאים הפוטנציאלים מהמוסד לביטוח לאומי. בהתאם לאמור, הרשות גיבשה, בתוך פרק זמן קצר ביותר מאז כניסת החוק לתוקף, רשימה של למעלה מ-80 אלף זכאים פוטנציאלים, וקיבלה בקשר לכל אחד מהם מידע רלוונטי לצורך מימוש זכאותו הפוטנציאלית, עוד בטרם הגשת בקשה מצידו. בחודש אוגוסט 2014 נשלחה על ידי הרשות פנייה אישית ללמעלה מ-80 אלף איש, שבה הובהר לכל אחד מהם כי בכוונת הרשות לשלם עבורם את המענק לחשבונם הרשום במוסד לביטוח לאומי, וזאת אף ללא הגשת בקשה מצידם לשנת 2014, ובמקביל כי בכוונתה להעביר את פרטיהם לקופת החולים בה הוא מבוטח על מנת שיוכל להתחיל לקבל בהקדם את הפטור ברכישת התרופות. (הכל, ככל שאותו ניצול לא התנגד לכך בתוך פרק זמן שקבעה הרשות, וזאת מטעמים ברורים של הגנת הפרטיות). בהתאם לכך, כבר בחודש אוגוסט 2014 בוצעו תשלומים לכ-85 אלף איש, על פי חשבונות הבנק הרשומים במוסד לביטוח לאומי, או דרך בנק הדואר למי שביקש אחרת או למי שלרשות לא היו פרטי חשבון עדכניים ביחס אליו. מדובר במהלך ייחודי ביותר של מיצוי זכויות ונתינתן בפועל אף ללא הגשת בקשה כנדרש בחוק. בהתאם לכך, הובהר על ידי הרשות כי תנאי לקבלת המענק עבור שנת 2015 ואילך הוא מילוי טופס. אותו טופס צורף לפנייה שנעשתה לכ-85 אלף איש.
6. הוסדר פטור אוטומטי מתשלום דמי השתתפות עצמית בגין רכישת תרופות. כך, הרשות הסדירה התקשרות מיוחדת עם כל קופות החולים שכוללת הן את האוכלוסיות חדשות, שעד היום לא זכו להטבה בתרופות מהמדינה, והן הרחבת שיעור ההנחה לאוכלוסיות שזכו בעבר להטבה. כך, שהפטור כיום ניתן לכל האוכלוסיות, הן למי שהוכר בעבר, והן לאוכלוסיות החדשות שהוכרו לראשונה ובכללן למעלה מ-100 אלף זכאים פוטנציאלים חדשים שאותרו על ידי הרשות ביוזמתה. הרשות מצליבה מידע שוטף עם קופות החולים, כך שהפטור האמור ניתן לכל ניצול וניצול באופן אוטומטי בעת רכישת התרופות בבית המרקחת.
7. יצוין כי בהתאם להחלטת הממשלה, המענק הנזכר לעיל, כמו גם מתן הפטור מתשלום בעד  רכישת תרופות, וכן צעדי סיוע נוספים המעוגנים בהחלטת הממשלה, נועדו ליתן סיוע ישיר לניצולי השואה, כך שההטבות האמורות תינתנה במקום הסיוע שניתן עד כה באמצעות ארגונים חוץ ממשלתיים  כנגד המצאת בקשות וקבלות (ובכלל זה – ערוץ המענקים של הקרן לרווחה לנפגעי השואה שבוטל במסגרת התכנית). המשמעות הנה צמצום הבירוקרטיה ומתן סיוע ישיר לניצולים במקום המצאת אישורים ומסמכים.
8. יצוין כי כל המהלכים הנזכרים לעיל קודמו על ידי הרשות באופן מקביל ומהיר כך שיעדי התכנית יושגו במינימום זמן ותוך הגעה אל מקסימום זכאים פוטנציאלים, והכל בעבודה מאומצת וייחודית שבוצעה על ידי כל עובדי הרשות.

ליקוי 

5. 	על הרשות ומשרד האוצר לבדוק יחד אם המערכת הממוחשבת הנוכחית ממלאת את הצרכים ולעשות את הנדרש כדי לשפרה או להחליפה (בשים לב ליחס עלות-תועלת).

מעקב
משרד האוצר

5. 	ראה מעקב לליקוי 1.

ליקוי

6. 	מן הראוי שהרשות תעדכן את האמנה לאיכות השירות או תכין אמנה חדשה, ובה יוגבל פרק הזמן שבין אישור התביעה ברשות לבין התשלום לניצול. יש לפרסם את האמנה באתר האינטרנט של הרשות.

מעקב
משרד האוצר

6.	ראה מעקב לליקוי ?

ליקוי

7. 	על הרשות לבחון עם הנהלת משרד האוצר, עם הקרן לרווחת נפגעי השואה בישראל ועם נציגי הניצולים את היתרונות והחסרונות של מתן סיוע בעין (שעות סיעוד שבועיות) לעומת העלאת הגמלה לזכאים בסכום שווה, ולפעול להסדרת הנושא באופן מיטבי, זאת מתוך התייחסות לשונות בין הניצולים ובצורכיהם. ראוי שהרשות תאפשר לניצולים ולנציגיהם להגיש בקשות באמצעות האינטרנט, וכך יתקצר משך הזמן שבין הכנת בקשה לקבלתה ברשות - כל זאת לשיפור השירות וכחלק מתכנית "ממשל זמין", הנהוגה במשרדי ממשלה רבים.

מעקב
משרד האוצר

7. 	בעקבות שינוי חוק הביטוח הלאומי, עומדת כיום בפני כל אדם הזכאי לגמלת סיעוד אפשרות לבקש לקבל גמלה בכסף, במקום סיוע בעין. בהתאם לכך, גם מי שזכאי לתוספת שעות סיעוד (9 ש"ש), שניתנות כיום על ידי הקרן לרווחה, רשאי לבקש לקבל אותן בכסף במקום בעין. במקרה כזה הוא יקבל תוספת כספית לחשבונו מועדת התביעות (שהנה הגוף שמממן ביחד עם הרשות את אפיק הסיוע האמור שעניינו סיעוד).  מן האמור עולה כי בפני ניצולי השואה עומדת הבחירה האם לקבל את הסיוע בכסף או בעין, וכל ניצול בוחר באפשרות המיטיבית עבורו. באופן כזה הרשות לא תכפה על אף ניצול אחת מהדרכים, וכל אחד מהניצולים בוחר באפשרות הרצויה בעיניו, כבר בשלב קבלת גמלת הסיעוד מהמוסד לביטוח לאומי. היות שמדובר במהלך חדש, הן ביחס למקבלי גמלת סיעוד מהביטוח הלאומי, ובהתאם לכך הן ביחס לניצולי השואה הזכאים, הרשות תבחן בחודשים הקרובים את הצלחתו ואת יישומו של המהלך האמור, לפי הצורך תוך התייעצות עם נציגי ארגוני הניצולים.

ליקוי

8. 	על הרשות לבחון עם הנהלת משרד האוצר, עם הקרן לרווחת נפגעי השואה בישראל ועם נציגי הניצולים את היתרונות והחסרונות של מתן סיוע בעין (שעות סיעוד שבועיות) לעומת העלאת הגמלה לזכאים בסכום שווה, ולפעול להסדרת הנושא באופן מיטבי, זאת מתוך התייחסות לשונות בין הניצולים ובצורכיהם. ראוי שהרשות תאפשר לניצולים ולנציגיהם להגיש בקשות באמצעות האינטרנט, וכך יתקצר משך הזמן שבין הכנת בקשה לקבלתה ברשות - כל זאת לשיפור השירות וכחלק מתכנית "ממשל זמין", הנהוגה במשרדי ממשלה רבים.

מעקב
משרד האוצר

8. 	הרשות הסדירה זה מכבר, את נושא הטיפול המקביל בתיקים וכיום מתבצע הלכה למעשה טיפול מקביל ובו זמני בתיקים תוך מאמץ מיוחד ומוגבר מצד גורמי הרשות, בהתאם להנחיית מנהלת הרשות בעניין זה. יובהר כי בכל מקרה הרשות אינה מעכבת טיפול בתביעות או בבקשות בשל קיומן של בקשות נוספות באותו תיק.

ליקוי

9. 	עד לתיקונה ושיפורה של המערכת הממוחשבת על הרשות להמשיך ולבחון דרכים נוספות לטפל בו-בזמן במכלול התביעות שניצול השואה מגיש במקביל, אם להכרה במחלה נוספת ואם למתן הטבה אחרת, גם אם תיקו אינו ממוחשב.

מעקב
משרד האוצר

9. 	לא דווח על התקדמות בתיקון הליקוי.




הפרטות ושינויים מבניים – 

רשות החברות הממשלתיות







רשות החברות הממשלתיות 

הפרטות ושינויים מבניים של חברות

הגופים המבוקרים: משרד התיירות, משרד התקשורת, משרד האוצר, משרד התחבורה, רשות החברות הממשלתיות, חברת נמל חיפה , חברת נמל אשדוד, חברת נמלי ישראל פיתוח ונכסים, חברת הדואר, חברת חלמיש, חברת חלד, חברת שקמונה, חברת פרזות, חברת המכון הישראלי ליין, חברת פיתוח מזרח ירושלים, רשות מקרקעי ישראל, חברת נתיבי איילון, חברת אוצר מפעלי ים, רשות הספנות והנמלים.

ליקויים 1,2,3 תוקנו. ראה הערות רה"מ 65 א' עמ' 81.

ליקוי

4. 	מפברואר 2011 קיימו נציגי אג"ת משא ומתן ממושך ואינטנסיבי בנושא תחרות תוך-נמלית עם נציגי הנהלת חנ"א ונציגות עובדי חנ"א במטרה להגיע עמם להסכמה, בין היתר, על מתווה הפרטה שונה ממתווה ההפרטה שגובש בהחלטת ועדת השרים. נציגי אג"ת לא הודיעו לרשות על קיומו של משא ומתן זה.

מעקב

4. 	לא דווח על התקדמות בתיקון הליקוי.

ליקוי 

5. 	למרות חובת התיעוד החלה על משרדי הממשלה, לא תיעדו הרשות ואג"ת את הפגישות עם נציגות העובדים ואת הנאמר בהן. תיעוד כאמור עשוי היה ללמד על המחלוקות ולאשש או להפריך את טענות הרשות ואג"ת בדבר חוסר שיתוף פעולה מצד הנציגות בתהליך ההפרטה.

מעקב

5. 	לא דווח על התקדמות בתיקון הליקוי. 
ראה הערות רה"מ 65 א' עמ' 83.




ליקוי

6. 	בשנים 2012 ו-2013 בחנו משרד האוצר ומשרד התחבורה והבטיחות בדרכים (להלן - משרד התחבורה) את הצורך בשינוי מבני בנמלים ותוספת של תשתיות בנמלים. במאי 2013 הודיע שר התחבורה על פרסום מכרזים להקמה ותפעול של נמל פרטי באשדוד וחיפה. אג"ת הכין נייר עבודה אשר בחן, בין היתר, את השפעת חוסר היעילות של הנמלים על יוקר המחיה במשק. נמצא כי חלק מההנחות ששימשו לחישוב אומדן חוסר היעילות אינן מבוססות דיין. עוד נמצא כי אג"ת לא הציג הערכה בנוגע לסיכויי הרפורמה המתוכננת לצמצם חוסר יעילות זה. מידע זה היה נחוץ למקבלי ההחלטות, על מנת להעריך את הצורך ברפורמה.

מעקב

6. 	לא דווח על התקדמות בתיקון הליקוי.

ליקוי

7. 	משרד מבקר המדינה בדק את פעולות הרשות וגופים ממשלתיים אחרים לביצוע החלטות ממשלה לשינוי ארגוני בתשע חברות ממשלתיות בשנים 2013-2006. ברוב המקרים שנבדקו נמצא כי הרשות לא עדכנה בכתב את שר האוצר בקשיים בביצוע ההפרטות או החלטות הממשלה כדי שהשר יוכל להביא את העניין לפני הממשלה.

מעקב
רשות החברות הממשלתיות

7. 	לא דווח על התקדמות בתיקון הליקוי.

ליקוי

8. 	הממשלה בהחלטותיה הטילה על מנהל הרשות להגיש הצעת החלטת הפרטה לחברת דואר ישראל, והרשות קידמה את ההצעה. עקב אי-הסכמות בין הרשות לשר התקשורת דאז מר משה כחלון לא התקדם תהליך ההפרטה במתווה המוצע. הרשות לא הגישה הצעת החלטת הפרטה אף שהחלטת הממשלה לא שונתה או בוטלה. מצב אי-הוודאות שבו נמצאת חברת הדואר במשך שנים ארוכות מאז התקבלו החלטות הממשלה בקשר להפרטתה עלול להשפיע לרעה על ניהולה, על התכניות להבראתה ועל שווייה.



מעקב
רשות החברות הממשלתיות 

8. 	בהחלטה מספר 2093 של הממשלה מיום 7.10.2014 (תכנית רב שנתית לביצוע הנפקות מיעוט של חברות ממשלתיות), אשר יזמה הרשות, הוחלט על מכירת של עד ל-40% מאחזקות המדינה בחברת דואר ישראל בשני שלבים: הכנסת משקיע אסטרטגי לחברה בשלב ראשון והנפקת מניות החברה בבורסה לניירות ערך. בהמשך להחלטה זו, ולהחלטה מס' חכ/42 של ועדת השרים לענייני חברה וכלכלה (קבינט חברתי-כלכלי) מיום 5.10.2014, עוגנה במסגרת הסכם קיבוצי בין המדינה חברת הדואר והסתדרות העובדים החדשה אשר נחתם ביום 19 בינואר 2015, בין היתר, הסכמה על מכירה של עד ל-40% מאחזקות המדינה בחברת דואר ישראל כמתואר לעיל. בהתאם להסכמות הנ"ל גיבשה הרשות הצעת ההחלטה לוועדת שרים לענייני הפרטה בעניין חברת הדואר אשר אושרה ביום 15 לינואר 2015 על ידי דירקטוריון החברה. בכוונת הרשות להביא את הצעת ההחלטה לוועדת שרים לענייני הפרטה עם כינונה של הממשלה החדשה.
ראה הערות רה"מ 65 א' עמ' 84.

ליקוי

9. 	הממשלה בהחלטה 191 מ-2009 הנחתה את הרשות להביא לפירוק חברות חלד - חברה ממשלתית עירונית לשיקום דיור ופיתוח בע"מ; ושקמונה - חברה ממשלתית עירונית לשיקום הדיור בחיפה בע"מ. למרות זאת, במשך ארבע שנים מקבלת ההחלטה קיימה הרשות רק פגישה אחת לקידום פירוק החברות עם כל אחת מהעיריות פתח תקווה וחיפה.

מעקב
רשות החברות הממשלתיות

9. 	לא דווח על התקדמות בתיקון הליקוי.

ליקוי

10. 	הממשלה החליטה להביא לפירוק פרזות - חברה ממשלתית עירונית לשיכון ירושלים בע"מ (להלן - חברת פרזות) באמצעות הליך פירוק מרצון והסמיכה את הרשות לפעול לכך. בנובמבר 2012 העיר מבקר המדינה שיש להשתמש בכספי המכר של הדיור הציבורי הצבורים בקופתה של חברת פרזות לתועלתם של זכאי הדיור הציבורי. כדי לבצע זאת היה על דירקטוריון חברת פרזות להסדיר את השימוש בכספי הדיור הציבורי ולקבוע את ייעודם עוד לפני קידום ההחלטה על פירוק מרצון של החברה. עד מועד סיום הביקורת (דצמבר 2013) לא התכנס הדירקטוריון, הערות מבקר המדינה לא יושמו וגם הפירוק לא בוצע. עוד החליטה הממשלה להביא לפירוק חברת המכון הישראלי ליין בע"מ (להלן - מכון היין) באמצעות הליך פירוק מרצון והסמיכה את הרשות לפעול לכך. עד יוני 2014 לא התכנסה האספה הכללית של בעלי המניות של מכון היין, וממילא לא החליטה על פירוק מרצון.

מעקב
פרזות, המכון הישראלי ליין

10. 	לא דווח על התקדמות בתיקון הליקוי.
ראה הערות רה"מ 65 א' עמ' 85.

ליקוי

12. 	הממשלה בהחלטה 460 מ-2006 קבעה כי יש להביא הצעת החלטה לסיום המעורבות הממשלתית בחברת פיתוח מזרח ירושלים בע"מ (להלן - פמ"י), אם יימצא על ידי מנהל הרשות בתיאום עם מנכ"ל משרד התיירות, החשב הכללי והממונה על התקציבים במשרד האוצר, כי היא אינה נחוצה. עמדת הרשות הייתה כי יש לפרק את החברה ולמזג את פעילותה עם חברה ממשלתית אחרת, אך הרשות לא ביצעה עבודת מטה בנושא.

מעקב
רשות החברות הממשלתיות

12. 	לא דווח על התקדמות בתיקון הליקוי.
ראה הערות רה"מ 65 א' עמ' 86.

ליקוי

13. 	הממשלה בהחלטה 191 מ-2009 הטילה על מנהל הרשות להגיש המלצות לביטול או הקטנת חלקה של הממשלה בחלמיש חברה ממשלתית-עירונית לדיור לשיקום ולהתחדשות שכונות בתל אביב-יפו בע"מ (להלן - חלמיש) ובחברת אוצר מפעלי ים בע"מ תוך 120 יום. עד מועד סיום הביקורת לא הגיש מנהל הרשות המלצות כאמור. הרשות לא הכינה עבודת מטה וסקר נכסים לגבי חלמיש שהיו דרושים לצורך ביצוע החלטת הממשלה.

מעקב
רשות החברות הממשלתיות

13. 	לא דווח על התקדמות בתיקון הליקוי.
ליקוי

14. 	בתחילת שנות החמישים של המאה העשרים התגלעה מחלוקת בין חברת אוצר מפעלי ים בע"מ לרמ"י בדבר תשלומים על שימוש במקרקעין והסדרת זכויות החברה על המקרקעין. בשנת 2003 הגיעו הצדדים להסדר חלקי על תשלומים בגין שימוש במקרקעין. עד מועד סיום הביקורת טרם הוסדרו הזכויות, והעיכוב הרב בהסדרתן גורם נזק לאוצר מפעלי ים ולמדינה. יצוין כי פרקליטות המדינה לא הצליחה להביא את הצדדים לידי הסכמה על פתרון המחלוקת במשך כתשע שנים ואף לא הפנתה את הטיפול במחלוקת לערכאות משפטיות או ניסתה לפתרה באמצעים אחרים.

מעקב
רשות מקרקעי ישראל 

14. 	רשות מקרקעי ישראל תפעל בהתאם להנחיות האמורות בהחלטה מספר מח/5 של ועדת השרים לענייני הפרטה מיום 01.06.2014 כדלקמן: לחתום עם אוצר מפעלי ים על הסכם חכירה לתקופה ארוכה, ביחס למקרקעין שבשטחם פועלת החברה. להסדיר את ההתחשבנות (עבר ועתיד) בין החברה לרשות. בד בבד עם הקצאת המקרקעין, כאמור, לבצע פעולות בפנקסי המקרקעין, לרבות מחיקת הערות לטובת חברת אתרים.
ראה הערות רה"מ 65 א' עמ' 89.

ליקוי

15. 	משנת 1998 שינתה הממשלה את עמדתה לגבי הבעלות וההפרטה של חברת נתיבי איילון פעמים מספר. שינויי עמדה אלה מביאים את החברה לידי חוסר ודאות לגבי עתידה ועלולים לפגוע בתפקודה ובפיתוחה.

מעקב
רשות החברות הממשלתיות

15. 	לא דווח על התקדמות בתיקון הליקוי.

ליקוי

16.	שנת 1995 עמדת הרשות לגבי קרנות ההשתלמות הענפיות הייתה כי יש להפריטן. למרות זאת בסוף שנת 2013 היו בבעלות המדינה 11 קרנות השתלמויות ענפיות שטרם הופרטו.



מעקב

16. 	לא דווח על התקדמות בתיקון הליקוי.

ליקוי
רשות החברות הממשלתיות, משרד האוצר

17. 	על הרשות ושר האוצר ליידע את הדרג הנבחר בדבר אי-הצלחתם לבצע החלטות של הממשלה וועדת השרים, הקשיים שנתקלו בהם והפסקת ביצוען.

מעקב

17. 	לא דווח על התקדמות בתיקון הליקוי.

ליקוי

18. 	אי-ההצלחה של הממשלה בהשגת מטרות ההפרטה מחייבת אותה לשפר את סדרי הפיקוח והבקרה על הדרג המבצע את החלטותיה על מנת לוודא שהחלטותיה יוצאו מן הכוח אל הפועל.

מעקב

18. 	לא דווח על התקדמות בתיקון הליקוי.

ליקוי 

19. 	לדעת משרד מבקר המדינה, כאשר הממשלה וועדת השרים מזהות חברה ממשלתית אשר צריך להפריט אותה, על הרשות וכלל הגופים השותפים לביצוע ההפרטה להתגייס באופן מתואם ולפעול ביתר שאת לביצוע מוצלח של ההפרטה, ובכלל זה היערכות מראש ונקיטת כל הפעולות הנדרשות להצלחת ההפרטה.

מעקב
רשות החברות הממשלתיות

19. 	לא דווח על התקדמות בתיקון הליקוי.

ליקוי

20. 	על אג"ת להכין אומדן מבוסס להשפעת חוסר יעילות הנמלים וליכולת הרפורמה לצמצם חוסר יעילות זו על מנת שמקבלי ההחלטות יוכלו לשקול את תועלת הרפורמה לעומת עלותה.
מעקב

20. 	לא דווח על התקדמות בתיקון הליקוי.

ליקוי

21. 	על הרשות ומשרד התקשורת להמשיך בקידום החלטת הממשלה בנוגע לחברת הדואר, או לחלופין לפעול לשנותה. במסגרת זו יש להביא בחשבון את מצבה הכספי של חברת הדואר ותכניות ההבראה.

מעקב
רשות החברות הממשלתיות

21. 	ראה מעקב לליקוי 8.

ליקוי

22. 	לאור עמדתם של משרד התיירות והמשרד לירושלים והתפוצות על הצורך להמשיך להפעיל את פמ"י, על הרשות לבצע עבודת מטה יסודית לשם בחינת פעילותה של פמ"י כדי שיהיה בידי המדינה כל המידע הדרוש לקבלת החלטה בקשר לעתידה.

מעקב
רשות החברות הממשלתיות

22. 	לא דווח על התקדמות בתיקון הליקוי.

ליקוי

23. 	על הרשות לבצע בהקדם עבודת מטה לגבי אופן ביצוע החלטת הממשלה בחלמיש ולפעול לביצוע סקר נכסים לצורך ביצוע החלטה 191.

מעקב
רשות החברות הממשלתיות

23. 	לא דווח על התקדמות בתיקון הליקוי.
ליקוי
24. 	נוכח המחלוקת על זכויות המקרקעין בחברת אוצר מפעלי ים בע"מ, על הרשות להפנות את העניין לשר האוצר על מנת שתינקטנה פעולות נמרצות ליישוב המחלוקת כשלב מקדים להפרטת החברה ועל הפרקליטות לשקול להפנות את המחלוקת בנוגע לחובות חברת אוצר מפעלי ים בע"מ לרמ"י להכרעת בית המשפט.
מעקב
רשות החברות הממשלתיות

24. 	לא דווח על התקדמות בתיקון הליקוי.

ליקוי

25. 	הקשיים בביצוע שינויים בתחומי הממשל התאגידי, פרק הזמן הממושך שבו נושא הפרטת קרנות השתלמות שהמדינה שותפה בבעלותן נמצא על המדוכה וכן הבעייתיות בתפקוד חלק מהקרנות מחייבים את הממשלה לבחון את סוגיית קרנות ההשתלמות אשר נמצאות בבעלות חלקית של המדינה.

מעקב

25. 	לא דווח על התקדמות בתיקון הליקוי.

ליקוי

26. 	נוכח ממצאי דוח זה, על המדינה, בבואה להקים חברות ממשלתיות, להביא בחשבון את הדרכים לסיים בעת הצורך את מעורבותה והחזקתה בהן.

מעקב

26. 	לא דווח על התקדמות בתיקון הליקוי. 

ליקוי

27. 	החלטות הממשלה וועדות השרים משקפות את האינטרס הכללי של המדינה. לפיכך על הגורמים הממשלתיים לפעול על פי החלטות אלה, כל עוד לא שונו או בוטלו. על הגופים האמונים על ביצוען של החלטות הממשלה וועדות השרים לפעול לקידומן באופן נמרץ ומושכל, ולעדכן את הממשלה וועדת השרים בהתפתחויות משמעותיות.

מעקב

27. 	לא דווח על התקדמות בתיקון הליקוי.





מיסוי רבנים, "מקובלים" ובד"צים – 

רשות המסים בישראל







רשות המיסים

מיסוי רבנים, "מקובלים" ובד"צים

הגופים המבוקרים: רשות המיסים, הרבנות הראשית לישראל, רשם התאגידים, הרשות לאיסור הלבנת הון ומימון טרור.

ליקוי 5 תוקן. ראה הערות רה"מ 65 א' עמ' 94.

ליקוי 

1. 	בחוות דעת של הלשכה המשפטית ברשות מינואר 2003 נקבע בנוגע לאחד המקובלים כי תקבוליו מפעילות חצרו הן בגדר "הכנסה מעסק". בספטמבר 2003 חתמה הרשות עם מקובל זה על הסכם חריג שקבע כי בגין תקבוליו עד שנת 2002 ישולם סכום חד-פעמי של 20 מיליון ש"ח, כ-3% בלבד מהסכום שנצבר באותו זמן בחשבונות הבנק שלו. בהסכם צוין כי המקובל כופר בחבות המס שלו על הכנסותיו, וכי התשלום לרשות הוא "תשלום טובה" שמשלם "אחד מחסידי הרב". הסכם חריג זה פגע בטיפול בהכנסותיהם של כלל המקובלים.

ליקוי

2. 	בשנת 2003 הנחתה מנהלת המחלקה הכלכלית בפרקליטות המדינה את הרשות להפיק לקחים מדרך פעולתה בבדיקת הכנסותיו של המקובל האמור, לקבוע עקרונות לחיוב המקובלים במס ולפרסם הנחיות בתחום זה. אולם עד למועד סיום הביקורת לא מילאה הרשות הנחיות אלה, למרות פרק הזמן הארוך שעבר מאז נתנו לה ולמרות חשיבות הנושא.

מעקב
רשות המיסים

1-2. 	בימים אלו (פברואר 2015) נכתבה טיוטת הנחיה בהנהלת רשות המיסים. טיוטה זו תועבר לפרקליטות בימים הקרובים ולאחר אישורה תופץ כמקובל לסבב הערות ולהפצה סופית. כמו כן, הרשות מציינת כי ישנם תיקי רבנים שמטופלים בשומה. חלק מהתיקים, כבר הגיעו לבתי המשפט ונידונים כערעורי מס הכנסה. יצויין כי עד כה טרם ניתן פסק דין בעניינם.



ליקוי 

3. 	בשנת 2009 דרשה הרשות ממדגם של 29 מקובלים להגיש דוחות מס שנתיים והצהרות הון, ו-22 מהמקובלים אכן הגישו דוחות והצהרות כאלה. שמונה מהמקובלים שהגישו דוחות והצהרות כאמור טופלו ביחידה הארצית לשומה, אך רק עם ארבעה מהם נערכו הסדרי שומה; שאר 14 התיקים, שהתנהלו במשרדי שומה אחרים, לא טופלו שומתית.

מעקב
רשות המיסים

3. 	בידי הרשות ישנה רשימה לטיפול של 13 תיקי רבנים. בבדיקה שנערכה, עד כה הסתיים הטיפול ב-3 תיקי רבנים. ביחס ליתר התיקים, הם נכנסו לתוכנית העבודה בשומה.

ליקוי

4. 	הבד"צים אינם כפופים לכללי אסדרה או שקיפות: מחיריהם אינם מפוקחים, וחלקם אינם מאוגדים והם אינם חייבים בדיווח למשרד לשירותי דת. לפיכך אין לרשויות המדינה מידע לגבי פעילותם והכנסותיהם. בהיעדר מידע כזה, היה מצופה מהרשות לאתר את עשרות גופי הכשרות הפרטיים ולהכלילם ברשת המס. ואולם הדבר לא נעשה.

מעקב
רשות המיסים

4. 	בשנת 2014 שולבה בביקורות ניהול ספרים שנערכו על ידי הרשות פעילות של איסוף מידע על משגיחי כשרות. במהלך 2015 ישולבו תיקי בד"צים במבצעים ובביקורות ניהול ספרים.

ליקוי

6. 	משרד השומה ירושלים 3 התחיל לבדוק את תיקו של מנהל בד"ץ ב ואף זימן בשנת 2008 את נציגו לדיון שומות. בידי הרשות היה מידע משנת 2003 ממנו עולה כי בחשבונות הבנק של המנהל נמצאו כ-11 מיליון ש"ח. מידע זה נזנח ולא טופל עד לשנת 2007. בטיפול השומתי שנעשה לאחר מכן לא קיבל פקיד השומה את גרסת המנהל לגבי מקורם של כספים אלה. אולם אף שמשרד השומה דחה בשנת 2008 את הסברי המנהל, לא השלימה הרשות את בדיקותיה לגבי תיקו האישי ולגבי התאגידים הקשורים אליו, ולא בדקה את הקשר בין הגידול בהונו של המנהל ובין פעילות הבד"ץ.
מעקב
רשות המיסים

6. 	תיקו של מנהל בד"צ ב' עדיין נמצא בטיפול שומתי.

ליקוי

7. 	בספטמבר 2009 הורה מנהל הרשות דאז לסמנכ"ל שומה וביקורת לכלול את נותני שירותי הדת ברשת המס ולעדכנו. ואולם במועד סיום הביקורת לא בוצעה ההוראה ונותני שירותי הדת אף לא הוכללו בתכנית העבודה של משרדי השומה.

מעקב
רשות המיסים

7. 	בתכניות העבודה לשנת 2015 הוכנסו תיקי בד"צים כתיקי חובה לתכנית העבודה בשומה.

ליקוי

8. 	משרד מבקר המדינה ביקש מהרשות לאיסור הלבנת הון מידע שנצבר אצלה בשנים 2014- 2012 בנוגע למקובלים ובד"צים. על פי חוק איסור הלבנת הון ומימון טרור, התש"ס-2000. התברר כי קיים מידע על פעילות 11 מקובלים ושישה בד"צים המצביע על חשש להלבנת הון.

מעקב
הרשות לאיסור הלבנת הון

8. 	לא דווח על התקדמות בתיקון הליקוי. 

ליקוי

9. 	לדעת משרד מבקר המדינה, על הרשות והיועץ המשפטי לממשלה לתת את הדעת בנוגע למיסוי תרומה או מתנה שמקבל אדם ממי שאינו בן משפחתו ואף ליזום שינוי חקיקה ככל שיידרש - כדי להסדיר בין היתר את מיסוי ענף המקובלים.

מעקב
רשות המיסים

9. 	רשות המיסים מטפלת בסוגיית מיסוי "תרומות" לרבנים, מקובלים ובד"צים באמצעות הגברת האכיפה במסגרת הדין הקיים. התנהלות זו הינה על דעת משרד המשפטים, כפי שנכתב במכתבו של המשנה ליועץ המשפטי לממשלה, בתגובתו מיום 8.1.2015 לדוח שבנדון. ההבהרה הרצויה בדבר הפרשנות לסוגי התקבולים המקבלים רבנים, צריכה להינתן בדרך של פרשנות על ידי בית המשפט ו/או תיקון חקיקה. כיום ישנם שני תיקים המתנהלים בבית המשפט וטרם נתנה הכרעה בתיקים אלו.

ליקוי

10. 	על הרשות לפעול להכללת הבד"צים ברשת המס ובתכניות העבודה, כפי שנהוג לגבי כל הענפים הכלכליים במשק.

מעקב
רשות המיסים

10. 	ראה התייחסות למעקב לליקויים 4 ו-7. הרשות פועלת כבר להכללת הבד"צים ברשת המס ובתוכניות העבודה.

ליקוי

11. 	על הרשות לפעול לגביית מס גם מכלל נותני שירותי הדת כגון עורכי חופות, משגיחי כשרות, מוהלים וכדומה.

מעקב
רשות המיסים

11. 	ראה התייחסות למעקב לליקוי 4. בימים אלה (פברואר 2015) חטיבת השומה העבירה מידע בנושא למחלקת המודיעין.



משרד התשתיות הלאומיות, האנרגיה והמים









משרד התשתיות הלאומיות, האנרגיה והמים

קידום החיסכון באנרגיה

הגופים המבוקרים: משרד התשתיות הלאומיות, האנרגיה והמים, הרשות לשירותים ציבוריים-חשמל, משרד האוצר, המשרד להגנת הסביבה, משרד הכלכלה, משרד הבריאות, חברת החשמל לישראל בע"מ, ענבל חברה לביטוח בע"מ. 

ליקויים 3,10 תוקנו, ראה דוח הערות רה"מ 65א' עמ' 101, 104. 

ליקוי

1. 	בתיקון לחוק מקורות אנרגיה מ-2011 נקבע כי בתוך שלושה חודשים תאשר הממשלה, לפי המלצתו של שר האנרגיה, תכנית לאומית רב-שנתית להתייעלות אנרגטית, שתכלול, בין היתר, יעדים מדידים או כמותיים לחיסכון באנרגיה ולייעול השימוש בה ואמצעים לעמידה ביעדים אלה. אף שממועד תיקון החוק חלפו כמעט שלוש שנים, עדיין לא גובשה ולא הוגשה לממשלה לאישור תכנית רב-שנתית כנדרש בחוק.

מעקב
משרד התשתיות הלאומיות, האנרגיה והמים
	
1. 	המשרד עמל על עדכון התכנית הלאומית להתייעלות אנרגטית, אשר תכלול בין היתר את עדכון היעדים להתייעלות, כלים למימון ההתייעלות האנרגטית ועוד. המשרד פועל להשלמת התכנית ולהגשתה לאישור הנהלת המשרד בחודשים הקרובים.
	ראה דוח הערות רה"מ 65א' עמ' 99. 

ליקוי

2. 	נמצאו ליקויים באכיפת החוק והתקנות ובפיקוח על ביצועם: האגף אינו אוכף את תקנות מקורות אנרגיה (פיקוח על יעילות צריכת אנרגיה), התשנ"ד-1993, בקרב תאגידים שהוקמו על פי חוק כמתחייב; אין למנהל תחום (אכיפה ופיקוח) או לכל עובד אחר באגף סמכות לאכיפת הוראות החוק והתקנות; בשל מחלוקות בין משרד האנרגיה ובין המשרד לביטחון הפנים, משטרת ישראל ומשרד המשפטים, אין לאגף הרשאות לביצוע חקירות הנדרשות לאכיפת חלק מהתקנות; האגף לא גיבש מדיניות אכיפה ולא הכין נוהל אכיפה כנדרש; אין בידי האגף בסיס נתונים שלם על צריכת האנרגיה של הגופים במגזרים שהוראות החוק חלות עליהם; אף כי יש כ-20 תקנות, האגף אכף רק הפרות הנוגעות לאי-ביצוע סקר אנרגיה או אי-עדכון סקר, הכלולים בתקנות מקורות אנרגיה (ביצוע סקר לאיתור פוטנציאל לשימור אנרגיה), התשנ"ג-1993.

מעקב
משרד התשתיות הלאומיות, האנרגיה והמים

2. 	יצוין כי בכל הקשור לביצוע אפקטיבי ותקין של האכיפה בנושא שימור אנרגיה, לרבות אכיפת תקנות מקורות אנרגיה והן פיקוח הדוק על שלל הפרויקטים המסובסדים על ידי המשרד, לא תתאפשר אכיפה מיטבית עד למתן הכלים המתאימים לביצוע נאות של העבודה, כגון: אישור להצמדת רכב לעובדי היחידה, שכיום מבצעים את עבודתם ברכבם הפרטי או משתמשים בתחבורה ציבורית. בהקשר זה יצוין, כי ביום 6.11.2014 פנה סמנכ"ל תשתיות אנרגיה ומים, למנהל מינהל הרכב הממשלתי, בבקשה לבחון שוב את סירובה של הוועדה להצמדת רכב במינהל הרכב הממשלתי למנהל יחידת האכיפה. עד כה, טרם נענתה פנייה זו. בנוסף מתן הסמכה לביצוע חקירה פלילית על ידי משטרת ישראל ומשרד המשפטים טרם ניתנה. לאור זאת, האגף עושה את המרב לביצוע עבודתו, אך מטבע הדברים, לא יוכל לבצע אכיפה כנדרש, עד למתן כלי עבודה מתאימים מהמדינה ליחידת האכיפה. 
	ראה דוח הערות רה"מ 65א' עמ' 99-100. 

ליקוי

4. 	נמצאו ליקויים בהטמעת התייעלות אנרגטית ואכיפתה בקרב גופים ממשלתיים: הממונה לא פעל למימושה של החלטה 4095 ולא גיבש הוראות להתייעלות אנרגטית של גופים ממשלתיים ועמידה ביעדים כנדרש בתיקון לחוק מ-2011. במועד סיום הביקורת, דצמבר 2013 (להלן - מועד סיום הביקורת) יותר משלוש שנים לאחר סיום הליכי מכרז פיילוט ולאחר שנבחר ספק שביצע פעולות להתייעלות אנרגטית בשבעה מבנים ממשלתיים על פי מכרז זה, אגף החשכ"ל וחברת ענבל טרם גיבשו לוח זמנים וקבעו אבני דרך להמשך קידום הפרויקט להתייעלות אנרגטית במבנים ממשלתיים נוספים.

מעקב
משרד התשתיות הלאומיות, האנרגיה והמים

4.	לאחרונה (ינואר 2015) נערכה פנייה לסמנכ"לים למנהל ומשאבי אנוש בכל משרדי הממשלה ויחידות הסמך, בכדי לקבל מהם את הנתונים הנדרשים. עד כה, מילאו כ- 25% מהמשרדים ויחידות הסמך את הדוח הנדרש. המשרד פועל על מנת לקבל את מלוא הנתונים מגופים אלו בהקדם ולאחר מכן תגובש תכנית להתייעלות אנרגטית בגופים אלו, לרבות השתלמויות לממוני האנרגיה ועוד. 
	ראה דוח הערות רה"מ 65א' עמ' 102. 

ליקוי

5. 	בהחלטה להפחתת פליטות הופקד הטיפול בהתייעלות האנרגטית של כלל המגזרים, חוץ מהמגזר הביתי, על המשרד להגנ"ס, והוקצה לו לשם כך תקציב של 114 מיליון ש"ח לשנים 2012-2011, לשם מתן מענקים. בד בבד, משרד האנרגיה העניק גם הוא מענקים למגזרים השונים. מעורבותם של משרדים אחדים במתן מענקים יצרה הקצאה לא יעילה של משאבים שיכלו לשמש לטובת חיסכון באנרגיה.

מעקב
משרד התשתיות הלאומיות, האנרגיה והמים

5. 	המשרד פועל בשיתוף פעולה עם משרדי הממשלה השונים, לצורך הוצאה אל הפועל במשותף של פרויקטים להתייעלות אנרגטית. 
	ראה דוח הערות רה"מ 65א' עמ' 102. 

ליקוי

6. 	חברות להתייעלות אנרגטית מספקות אמצעי התייעלות לגופים שונים במשק ולוקחות על עצמן חלק מהסיכון הכלכלי הכרוך בכך. נמצא כי המשרד לא בחן אם יש לפעול להסדרת פעילותן של חברות אלה, ואם כן - באיזה אופן. כמו כן המשרד לא הקים קרן אשראי למתן הלוואות לחברות להתייעלות אנרגטית, כנדרש בהחלטה 4095.

מעקב
משרד התשתיות הלאומיות, האנרגיה והמים

6. 	עבודה של חברה חיצונית שנשכרה על ידי משרד האוצר נמצאת לקראת השלמתה. במסגרת זו, בין היתר, נבחן נושא הקמתה של קרן אשראי לסיוע במימון פרויקטים בשיטת האסקו. 
	ראה דוח הערות רה"מ 65א' עמ' 103. 

ליקוי

7. 	בשנת 2012 גיבשה רשות החשמל הסדר להפחתת ביקושים כוללת לחשמל בחודשי הקיץ, שיועד לצרכנים ביתיים בתעריף אחיד. צרכן שנרשם להסדר זה ויפחית בצריכת החשמל בשיעורים שבין 30%-15%, יזכה להנחה בחשבון החשמל. עלות ההנחה לצורך ביצוע ההסדר מתבטאת בהעלאת תעריף החשמל ומוטלת אפוא על כלל הצרכנים. שיעור הצרכנים שנרשמו להסדר וזכו להנחה עמד על כ-9% בלבד מכלל הנרשמים, ולא בוצע ניתוח המצביע על מובהקות בחיסכון בחשמל בקרב הנרשמים להסדר. למרות זאת החליטה הרשות להאריכו בשנה נוספת בשנת 2013.

מעקב
משרד התשתיות הלאומיות, האנרגיה והמים

7. 	לא דווח על התקדמות בתיקון הליקוי. 

ליקוי

8. 	על משרד האנרגיה לפעול לאלתר לאישורה בממשלה של תכנית לאומית רב-שנתית מפורטת להתייעלות אנרגטית, כמתחייב מהוראות התיקון לחוק משנת 2011.

מעקב
משרד התשתיות הלאומיות, האנרגיה והמים

8. 	לא דווח על התקדמות בתיקון הליקוי. 

ליקוי

9. 	על משרד האנרגיה לגבש מדיניות אכיפה; לסיים לאלתר את הסדרת פעילות הביקורת והאכיפה של הוראות החוק והתקנות - ובכלל זה לסיים את הליך הסמכת המפקחים לאגף; להסדיר עם משרד המשפטים, משטרת ישראל והמשרד לביטחון הפנים את סמכויות החקירה לפי החוק; להכין נוהל אכיפה מתאים; ליצור בסיס נתונים שלם על צריכת האנרגיה של הגופים שעליהם חלות הוראות החוק, וכן להכין תכנית ביקורת שנתית לקידום יעדיה של המדיניות שנקבעה.

מעקב
משרד התשתיות הלאומיות, האנרגיה והמים

9. 	לא דווח על התקדמות בתיקון הליקוי. 

ליקוי

11. 	על משרד האנרגיה לפעול ליישום החלטה 4095 והתיקון לחוק מ-2011 בנוגע להתייעלות אנרגטית בגופים הממשלתיים: ליצור תכנית להתייעלות במגזר זה ולגבש יעדי התייעלות; להנחות את הגופים הממשלתיים בנוגע לביצוע פעולות ליישום התכנית; לפעול לקבלת מידע בדבר הפעולות המבוצעות בגופים השונים כמתחייב ולהשתמש בסמכויות העומדות לרשותו מכוח החוק, לרבות אמצעי אכיפה. נוסף על כך על אגף החשכ"ל לקבוע לוח זמנים ברור כולל אבני דרך לקידום פרויקט ההתייעלות האנרגטית במבנים ממשלתיים.

מעקב
משרד התשתיות הלאומיות, האנרגיה והמים

11. 	ראה מעקב לליקוי 4.
	ראה דוח הערות רה"מ 65א' עמ' 105. 

ליקוי

12. 	על משרד האנרגיה להשלים בהקדם את התקנת התקנות ואת עדכון התקנות המצויות בתהליכי עבודה. על האגף לשימור אנרגיה לבחון אם יש באפשרותו להמשיך ולקדם התקנת תקנות חדשות בנוגע למוצרי חשמל נוספים בהתחשב במשאבים הקיימים לאכיפתן.

מעקב
משרד התשתיות הלאומיות, האנרגיה והמים

12. 	וועדת הכלכלה החליטה שלא לאשר את התקנות העוסקות בהורדת הרף המחייב דיווח צריכה וכן את מימוש מסקנות סקר אנרגיה. הוועדה הנחתה את גופי המדינה לנהל דיון בנוגע לתקנות אלו. התקיים דיון במשרד המשפטים בהשתתפות המשרד, המשרד להגנת הסביבה ומשרד הכלכלה. בהמשך לדיון זה,  הועברו נתונים רבים למשרד הכלכלה והמשרד נמצא בדיונים בכדי להגיש את תקנות אלו לאישור וועדת הכלכלה. הוועדה אישרה את התקנות העוסקות בממירים דיגיטליים. עם זאת, לאור התנגדות מצד מספר גופים, ביקש המשרד למשוך את התקנות בתחום התאורה. 
	ראה דוח הערות רה"מ 65א' עמ' 105. 

ליקוי

13. 	לצורך גיבוש תכנית ביקורת נדרש המשרד לאסוף נתונים על צריכת האנרגיה במגזרים שהוראות החוק חלות עליהם ולקבוע רף צריכה המחייב העברת דיווחים על צריכת אנרגיה שנתית, למנות אחראי אנרגיה ולבצע סקרי אנרגיה. הביקורת העלתה כי אין בידי המשרד בסיס נתונים שכזה, וכי לשם ביצוע הביקורות מסתמך המשרד על מי שהעביר נתונים בעבר. אין בידי המשרד מידע אילו גופים היו חייבים בהעברת נתונים על פי התקנות ולא עשו זאת, ואילו גופים חדשים החייבים בדיווח נוספו מאז הועברו הדיווחים האחרונים למשרד. במועד סיום הביקורת, המשרד פועל באמצעות ועדה משרדית להעברה ולקבלה של מידע ולקבלת קובץ מידע מחח"י על צרכני חשמל מעל רף מסוים.
	משרד האנרגיה מסר בתשובתו כי מיד לאחר קבלת הנתונים מחח"י יוחל בביצוע אכיפה. עוד ציין המשרד כי יפעל לאיסוף נתונים על צריכת מוצרי אנרגיה אחרים על מנת לבצע אכיפה גם בתחום זה.
	
מעקב
משרד התשתיות הלאומיות, האנרגיה והמים

13. 	המשרד הגיש בקשה לקבלת מידע מחברת החשמל לישראל, ולאחר דיונים רבים קיבל את המידע בתאריך 30.11.2014. יש לציין, כי למרות שנתבקשו נתונים לגבי חמש השנים האחרונות נתקבל מידע רק לגבי שנים 2013-2014 בשל בעיות טכניות, כהגדרת חברת החשמל. 

הבטחת אספקתם של חומרי חציבה וכרייה

הגופים המבוקרים: משרד האנרגיה והמים והתשתיות הלאומיות, משרד הפנים, המשרד להגנת הסביבה, רשות מקרקעי ישראל, משרד הבריאות, המינהל האזרחי באזור יהודה ושומרון, משרד הכלכלה, משרד התחבורה והבטיחות בדרכים, משרד הבינוי והשיכון, עיריות ערד ובאר שבע, משרד האוצר, רשות ההגבלים העסקיים והקרן לשיקום מחצבות. 

ליקוי 20 תוקן, ראה דוח הערות רה"מ 65א' עמ' 123. 
ליקוי
1.	היעדר תיאום וביזור הסמכויות לניהול משאבי הטבע בין המשרדים השונים פוגעים ביכולתה של הממשלה לפקח באופן יעיל על אספקתם, הקצאתם השוויונית וניצולם של משאבי הטבע.
ליקוי
2.	משרדי הממשלה המטפלים בתכניות הפיתוח העתידיות של ענפי הבנייה והתשתיות לא הכינו תחזית לעניין היקפי הצריכה של חומרי החציבה הנדרשים לענפים אלה.

מעקב 
משרד התשתיות הלאומיות, האנרגיה והמים

 1,2. 	מינהל אוצרות טבע קידם ישיבה מול גופי התכנון (משרד הפנים, הבינוי, רמ"י, תחבורה), לעניין קידום תכניות בניה ותשתית המביאות למיצוי מיטבי של משאבי טבע במסגרת עבודות פיתוח.
	נתגלו בעניין מחלוקות סביב מורכבות מהלך כזה מצד משרד הפנים, בעיקר מצד רשות מקרקעי ישראל.
	בכוונת המינהל לזמן פגישה נוספת מול כל גוף בנפרד.  
כמו כן, הוקמה וועדה על ידי מועצת מקרקעי ישראל. בטיוטת ההמלצות היא ממליצה להעביר את כל האחריות למשרד התשתיות הלאומיות. רמ"י מתנגדת נחרצות להמלצה זו.
ראה דוח הערות רה"מ 65א' עמ'107.

מעקב
משרד הפנים

1,2.    א) 	נושא זה נדון בוועדה לבחינת מדיניות המקרקעין בתחום המחצבות (ועדת בלניקוב). מסמך המלצות הוועדה פורסמו בינואר 2015 לעיון הציבור באתר האינטרנט של משרד הבינוי. לאחר דיון בהערות שיתקבלו, יובא המסמך לדיון בפני מועצת מקרקעי ישראל. 
ב) 	תחזיות לעניין היקפי הצריכה של חומרי גלם נבחנו בשני מסמכי מדיניות: 
1. מסמך המדיניות של חומרי המשק לבניה ולסלילה, בו נקבעו היקפי הצריכה של חומרי המשק לבניה ולסלילה עד שנת 2040, אושר על ידי המועצה הארצית בספטמבר 2010. 
2. מסמך מדיניות לכרייה וחציבה של מינרלים תעשייתים, בו נבחנו היקפי הצריכה של חומרים אלה עד לשנת היעד 2045. מסמך זה נדון בישיבת המועצה הארצית בדצמבר 2014 והוחלט כי יתקיים דיון פנימי נוסף במועצה הארצית לאחר השלמת מידע ונתונים נוספים ממשרדים שונים. 
ג) 	בנוסף להיקפי הצריכה העתידיים של חומרי הגלם, מינהל התכנון ניסה לקדם ביחד עם גופי תשתיות רבים נוהל שעיקרו ניצול חומרי הגלם טרם פיתוח וזאת לצורך צמצום הקמת מחצבות חדשות. כפי שדווח בעדכון קודם. 
תמ"א/14ב' (ללא חומרי הגלם לתעשיה) נדונה בועדה לנושאים תכנוניים עקרוניים בינואר 2015 וזו המליצה למועצה הארצית להעביר את התכנית בתיקונים להערות הועדות המחוזיות. 
ראה דוח הערות רה"מ 65א' עמ' 107. 

מעקב
משרד הבינוי והשיכון 

1,2. 	בהתאם להחלטת מועצת מקרקעי ישראל מיום 31.12.2013 הוקמה ועדה למניעת ריכוזיות בענף המחצבות, בראשות מר בלינקוב. במסגרת עבודת הועדה התפרסם בסוף שנת 2014 דו"ח ביניים מקיף ל"בחינת מדיניות המקרקעין בתחום המחצבות" המתייחס לנושא ייעול הניצול של משאבי הטבע בתחום המחצבות ומציג את תיאור וניתוח הכשלים בענף כמו גם פתרונות והמלצות לטיפול בכשלים, ואולם טרם התפרסם דו"ח סופי. יש לציין כי משרד הבינוי חבר בוועדה האמורה והמשרד פועל במסגרתה לקידום מתן מענה לליקויים המופיעים בדו"ח המבקר. 

מעקב
רשות מקרקעי ישראל

1,2. 	צוות משותף המורכב מנציגי רמ"י, מינהל אוצרות הטבע, הממונה על המכרות, גיאולוגים יועצים במיקור חוץ, מתכנסים על בסיס דו שבועי. הצוות מקבל עדכונים שוטפים לגבי התקדמות התכנון, קובע סדרי עדיפויות לתכנון וכן מעלה את מכלול הסוגיות והבעיות העולות במהלך התכנון. באשר לשיווק: תיאום פרסום מכרזים, דיון על מהותם ותנאיהם, שיווק של מחצבות שהוחזרו לרמ"י כגון: מחצבת דרגות שהוחזרה לרמ"י-פורסם מכרז בתיאום עם המחזיק, השתתפו שישה מציעים והזוכה קיבל את המחצבה. דוגמה נוספת: אתרים שהוקצו לכריה והתגלה חומר נוסף שלא נכלל בהקצאה ללא מכרז, נערכו דיונים בצוות כיצד לטפל בגילוי החומר וכיצד לשווקו. נושא התכנון הועבר לאחריותו של הממונה על המכרות והוא מוביל אותו תוך תיאום עם רמ"י. לעיתים במסגרת הליך השיווק הרשות קובעת מטלות תכנון כמו למשל במחצבת בית אלפא. שיתוף הפעולה עם הממונה על המכרות אשר מוביל את התכנון ואחראי עליו הינו פורה ומוצלח ובתאום מלא עם רמ"י. רמ"י גם מממנת בשלב זה חלק מבעלי המקצוע המועסקים בתחום התכנון, אולם בעתיד משרד האנרגיה אמור לדאוג לתיקנון ותקצוב נושא התכנון שהוא באחריותו. הצוות המשותף למשרד האנרגיה ורמ"י יהיה פורום של עדכונים בנוגע להתקדמות בתכנון. במסגרת החלטת הממשלה רמ"י לא אמורה לעסוק בפיתוח תשתיות. תפקידה מתמקד במכרוז מחצבות שניתן לשווקם. בימים אלה (מרץ 2015), פרש לגמלאות האחראי על מחצבות ברמ"י. הרשות נערכת לפרסום מכרז לאיוש המשרה. תפקידו יהיה בין היתר, לערוך בדיקות פרטניות של כל מחצבה ומחצבה בנוגע למצבה החוזי, המשפטי, היקף החובות, כמות החומר. מטרת הרשות כי לכל המחצבות יהיה חוזה תקף, גביית חובות עבר והסדרת נושא התגמולים. בעניין זה פועל כבר כלכלן הרשות בשיתוף עם היועץ המשפטי ועם גאולוג. 
ליקוי
3.	בשנת 2013 העבירה מינהל מקרקעי ישראל (להלן-רמ"י ) למינהל את האחריות לתכנון מחצבות בלי שהמשרדים גיבשו במשותף אסדרה מחייבת - לרבות לוחות זמנים - להעברת תחומי האחריות בין הרשויות, ובלא שהוקצו המשאבים הדרושים לכך.

מעקב
משרד התשתיות הלאומיות, האנרגיה והמים

3. 	רשות מקרקעי ישראל למרות הבטחתה, טרם העבירה כוח-אדם ותקציב.
	הנושא נדון באופן מפורט במסגרת ועדת בלינקוב. הועדה  המליצה להפוך את אגף המחצבות במינהל ליחידת מטה אשר תרכז את הטיפול בכל הנושאים הקשורים לענף המחצבות (תכנון, רישוי, פיקוח, תשלומים וכו') - ולצורכי כך יועמדו לאגף המשאבים הדרושים לניהול מחצבות, כולל כוח האדם בהיקף הדרוש ובכלל זה אנשי תכנון ותקציב הולם. 
רמ"י מסתייגת מהמלצות הועדה.  
ליקוי
4.	אין תיאום בין משרדי הממשלה המשתתפים בפיקוח על פעילות המחצבות ואין כל נוהל המגדיר את האופן הרצוי של הפיקוח, את יעדיו, את התזמון בין מועדי הפיקוח השונים ואת יחסי הגומלין בין הגורמים המפקחים.

מעקב
משרד התשתיות הלאומיות, האנרגיה והמים

4. 	משרד הכלכלה הכין והפיץ בתאריך 25/8/2014 נוהל לדרישות בטיחות ובריאות תעסוקתית בעבודה במחצבות חול. הנוהל הופץ למנהלי מחצבות החול ולמפקחי העבודה האזוריים וסגניהם.
	לצורך שיפור התיאום, החל מהרבעון השני של 2015, מפקחי המינהל ייקבעו סיורי פיקוח למחצבות השונות בהשתתפות גורמי אכיפה ופיקוח מרשויות המדינה הרלוונטיות ובכללן משרד הפנים, רמ"י, משרד הכלכלה ומשרד הגנ"ס.

מעקב
משרד הכלכלה

4. 	הנוהל לדרישות בטיחות ובריאות תעסוקתית הופץ כבר במהלך חודש אוגוסט 2014, עם מועד כניסתו לתוקף החל מיום 1.1.2015, הנוהל הועבר לידי מפקחי העבודה האזוריים, תוך בקשה להודעה מוקדמת לכל בעלי מחצבות החול ולצורך היערכות ליום התחילה. מפקחי העבודה יוודאו עמידה בדרישות הנוהל, בתיאום מול נציגי משרד התשתיות הלאומיות, האנרגיה והמים.  
	ראה דוח הערות רה"מ 65 א' עמ' 109. 
ליקוי
5.	היעדר תכנון מקדים ונכונות חלקית של בעלי הקרקע או של רשויות מקומיות לקדם את שיקום המחצבות פוגעים באינטרס הציבורי ומאפשרים השלכת פסולת ברשות הרבים, ואף שיש לקרן לשיקום מחצבות תקציבים המיועדים לכך.
עם התפתחותם של ענפי התשתיות והבנייה, ולצד הגידול באוכלוסיית המדינה והמחסור בקרקעות זמינות, נוצרים קונפליקטים בין הצרכים השונים של החברה הישראלית. תכנון המחצבות מוסדר בחוק התכנון והבניה, התשכ"ה 1965 (להלן - חוק התכנון והבנייה), בשני מישורים - הארצי והמקומי. במקרים רבים התנגדו הרשויות להקמתן ולהפעלתן של מחצבות בשטח שיפוטן ופעלו במרץ לסכל תכניות של ועדות התכנון המחוזיות להקמת מחצבות אלה, אף שיש תכניות מאושרות במישור הארצי. לדברי גורמי תכנון האחראים לתכנון ענף החציבה, ההתנגדות הזאת עלולה לגרום להידלדלות העתודות של חומרי חציבה שאפשר להפיק מהמחצבות שכבר פועלות, לפגוע בתכניות להבטחת אספקתם של חומרי חציבה ולהקדים את היווצרות המחסור הצפוי בחומרי חציבה. כדי לשפר את היכולת של גורמי התכנון להוציא אל הפועל תכניות הרחבה במחצבות, הוכרו בשנת 2009 שטחי החציבה כתשתית לאומית שאת תכנונה יכולה לקדם הוועדה הארצית לתכנון ולבנייה של תשתיות לאומיות.
נוסף על כך כמה מהמחצבות נמצאות בשטחים המוניציפליים של רשויות מסוימות, והן מפקחות על פעילות המחצבה ומפיקות ממנה תועלת אף על פי שהמטרדים הסביבתיים שמקורם במחצבה משפיעים על רשויות שכנות. עקב כך מתגלעות מחלוקות בין נציגי הרשויות המשתתפים בוועדות התכנון ונגרמים עיכובים בקבלת החלטות.

מעקב
משרד התשתיות הלאומיות, האנרגיה והמים

5. 	בתאריך 8/9/2013, התקיימה פגישה במשרד הפנים במינהל השלטון  המקומי בעניין, מאז הנושא לא קודם.
	ככלל, הליך תכנון מחצבות אורך זמן ממושך ויחל באופן אינטנסיבי לאחר אישור תמ"א 14 ב'. הואיל ותמ"א 14 ב' טרם אושרה אזי אין לעניין חלוקת ההכנסות בשלב המידי השפעה על קידום האינטרס הציבורי להבטחת אספקתם של חומרי חציבה וכרייה.  

מעקב
משרד הפנים

5. 	מינהל התכנון ערך מסמך מפורט שבו הוא מצביע על חוסר הלימה בין תחום השיפוט בו נמצאות מספר מחצבות לבין הרשות המקומית שאינה שייכת לאותו תחום שיפוט, אך מושפעת מהמחצבות ואינה נהנית מהכנסותיהן. הנושא נמצא בבחינה. 
	ראה דוח הערות רה"מ 65א עמ' 109-10. 
ליקוי
6.	על אף שליטתן ארוכת השנים של חברות מועטות בענף החציבה והדרישה של ועדת הכלכלה של הכנסת מיוני 2013 כי רשות ההגבלים העסקיים תספק לה נתונים בנושא, בדצמבר 2013 (להלן - מועד סיום הביקורת) טרם נמסרו לוועדת הכלכלה הנתונים האמורים.



מעקב

6. 	טרם דווח על התקדמות בתיקון הליקוי. 
ליקוי
7.	החלטות הממשלה, הוראות תקנות כספים ומשק ושינויי חקיקה בדבר מִחזור פסולת בניין והשבתה לשימוש לא השיגו את מטרתם. במסגרת פרויקטים ממשלתיים, השימוש בחומרים ממוחזרים אינו שיטתי והמשרדים הנוגעים בדבר לא ניתחו את הכשלים שגרמו לכך. משנת 2012 פעל המשרד להגנת הסביבה לאסדרת השימוש בפסולת בניין במסגרת פרויקטים ממשלתיים, באמצעות הצעת מחליטים, אולם במועד סיום הביקורת היא טרם אושרה.

מעקב
משרד התשתיות הלאומיות, האנרגיה והמים

7. 	ככל הידוע למשרד, טרם אושרה חקיקה בעניין.
	הצעת החוק חייבת להתייחס אל פסולת המחצבה הנוצרת כתוצר לוואי של פעילות החציבה כפסולת בניה. אחרת פסולת זו עלולה לפגוע ולהגביל תפעולית את יכולת המדינה להבטיח מיצוי מרבי של עתודות חומר הגלם בתחומי המחצבות.  

מעקב
המשרד להגנת הסביבה

7. 	נכון לתאריך 8/2/15 החלטת הממשלה ביוזמת המשרד להגנת סביבה בדבר חיוב השימוש בחומרים ממוחזרים טרם אושרה. 
	ראה דוח הערות רה"מ 65א' עמ' 110. 
ליקוי
8.	הימשכות הליכי התכנון של תכנית מתאר ארצית (להלן - תמ"א) 14ב' לכרייה וחציבה ועיכובים בשיווק מחצבות שהוחזרו לרמ"י ובהוצאת מכרזים להפעלתן עלולים להקדים את מועד היווצרות המחסור בחומרי חציבה ואף להחמירו. היעדר תכניות של משרד התחבורה בנוגע לסוגיית השינוע המסילתי והיעדר אתרי פריקה ייעודיים באזורי הביקוש עלולים להביא לפגיעה ביישום אחת ההחלטות המרכזיות של תמ"א 14ב' לגבי אספקת חומרי חציבה ממחצבת תמר למרכז הארץ.

מעקב
משרד התשתיות הלאומיות, האנרגיה והמים

8. 	התקיימו מספר פגישות מול משרד התחבורה לגבי סוגיית השינוע המסילתי ואתרי הפריקה. לדעת המשרד הנושא מקודם כעת באופן מספק.
	המינהל ימשיך ללוות את הנושא מול משרד התחבורה ומשרדי ממשלה רלוונטיים על מנת להבטיח הוצאתו של נושא זה אל הפועל מוקדם ככל הניתן.    

מעקב
משרד התחבורה

8. 	בחודשים האחרונים (1-5/2015) מתקיימות ישיבות משותפות בהובלת משרד התחבורה בהשתתפות נציגים רלוונטיים שבמינהל התכנון שבמשרד הפנים, צוות תמ"א 42, רכבת ישראל ונציגי משרד האוצר, במטרה לקדם את נושא השינוע המסילתי של חומרי חציבה, בדגש על יצירת פתרונות באמצעות הרשת המסילתית מדרום הארץ למרכזה. במסגרת דיונים אלו, צוות מינהל התכנון המטפל בתמ"א הציג את הנתונים הרלוונטיים והתחזיות להתאמה, כמו כן הציגה הרכבת בפרוגרמה לקידום מסילתי, על פני טווחי זמן שונים. אחת מההחלטות שהתקבלה לאחרונה במסגרת דיונים אלה הינה קידום תכנון סטטוטורי של השלוחה בין צפע למיצד תמר בכדי לייצר תכנית זמינה לבצוע בחומש הקרובה על ידי רכבת ישראל. כמו כן התקבלו החלטות נוספות שיביאו לקידום משק הכרייה תוך שימת דגש על היבטי השינוע והפריקה. העבודה נמצאת בשיאה, המטרה למצוא פתרונות קצרי וארוכי טווח.  
	ראה דוח הערות רה"מ 65א' עמ' 111. 
ליקוי
9.	אף שהמחצבות פועלות זה עשרות שנים ובהיעדר מחקרים אשר ממצאיהם חד-משמעיים העוסקים בשאלה אם פעילות מחצבות ומכרות גורמת לזיהום אוויר הפוגע בבריאות האוכלוסייה שבקרבתם ולנוכח הידלדלות השטחים הפתוחים והתקרבותם של אזורים מיושבים אל אזורי החציבה, מועלות לפני ועדות התכנון התנגדויות שמונעות משיקולים סביבתיים ובריאותיים. חילוקי דעות בנושא זה תורמים להתמשכות תהליכי התכנון ומעמידים בספק את האפשרות להרחיב את אתרי הכרייה המיועדים לפי תמ"א 14ב'. לפיכך יש צורך שמשרד הבריאות יבדוק באופן פרטני את השפעתה של כל מחצבה על בריאות האוכלוסייה שבקרבתה. 

מעקב
משרד התשתיות הלאומיות, האנרגיה והמים

9. 	ככלל התקנים הסביבתיים הם התקנים המחייבים לצורכי תכנון.
	בוצעה בדיקה פרטנית של משרד הבריאות למחצבה ולמשרד לא ידוע כי משרד הבריאות הפיץ נייר עמדה כלשהו בנושא.
	להערכת המשרד, ביצוע בחינה מחקרית של ההשפעה הסביבתית והבריאותית של מחצבות פעילות על יישובים סמוכים עלולה לארוך זמן ממושך באופן שיפגע מהותית ביכולת המדינה להבטיח אספקה סדירה של חומרי גלם למשק הבניה, הסלילה והתעשייה.     
	נכון להיום (פברואר 2015) מנכ"ל משרד הפנים  מעכב את קידומו של שדה בריר בפרט ותמ"א  14 ג' בכלל עקב הסתמכות לא מבוססת על משרד הבריאות,  כאשר זה כלל אינו  מציג נתונים מבוססים  הניתנים  למדידה.

מעקב
משרד הבריאות

9.	המשרד ממשיך לקדם את הנושא של תסקירי השפעה על הבריאות במקביל או בנפרד מתסקירי השפעה על הסביבה, וזאת במקרים של תכניות אסטרטגיות או תכניות להקמת מתקנים בעלי השפעה פוטנציאלית על הבריאות כגון תחנות כוח, מחצבות וכיו"ב. משרד הבריאות סיים לגבש נייר עמדה בנושא תסקירי השפעה על הבריאות ואפשרויות שילובם במערכת התכנון. עמדתו של המשרד ברורה, אך קידום הנושא תלוי באישור שאר הגורמים במוסדות התכנון בראשות משרד הפנים. המשרד ממשיך לחוות את דעתו על תכניות שיש להם השפעה על הבריאות. המשרד בשיתוף נציגים ממשרד האנרגיה והמים והמשרד להגנת הסביבה בוחן את האפשרות לבצע בחינה מחקרית של ההשפעה הסביבתית והבריאותית של מחצבות פעילות על היישובים הסמוכים. בדיקה כזו עתידה להתבצע במשך מספר שנים ובמידה ותצא לפועל תספק נתוני ניטור אויר למול נתוני תחלואה ותמותה לפני ואחרי הפסקת פעילות המחצבות. 
ראה דוח הערות רה"מ 65א' עמ' 115. 
ליקוי
10.	על אף הזמן הממושך והמשאבים הרבים שהושקעו בקידום הכרייה בשדה בריר, לא הצליחו הגורמים המעורבים בנושא זה לגבש החלטה בעניינו. משרד הבריאות נדרש לקבוע את עמדתו לגבי אישור התכנית בשלביה המתקדמים. בהיעדר נתונים מספקים וחוות דעת מבוססות מהבחינה המדעית-מחקרית, התקשה המשרד לבסס את עמדתו, לרבות בנוגע לקיום כרייה ניסיונית, השתהה בקבלת החלטה בנושא, ולבסוף פנה לקבל ייעוץ חיצוני בין-לאומי בנושא בריר. בדוח של היועץ הבין-לאומי לבחינת השפעותיה של הכרייה בשדה בריר, שאותו הזמין משרד הבריאות בסוף שנת 2013, צוין בין השאר כי חוות הדעת בנושא שהכינו הגורמים השונים אינן עומדות בתקנים בין-לאומיים וגרמו בין השאר למחלוקות ולעיכובים במימוש אפשרויות הכרייה.

מעקב
משרד התשתיות הלאומיות, האנרגיה והמים

10. 	חרף התנגדותו של משרד הבריאות לאישור שדה בריר, מנכ"ל משרד הפנים אינו מוכן לדון באישור מסמך המדיניות של תמ"א 14 ג'.
	אי אישור שדה בריר והבטחת עתודות פוספט לתעשייה הקיימת עלול להוביל לקריסתה בטווח השנים הקרוב.  

מעקב
משרד הכלכלה

10. 	הנושא נדון לפני מספר חודשים (תחילת שנת 2015) במועצה הארצית לתכנון ובניה. הדיון טרם הסתיים ומצפים לישיבת ההמשך. 
	ראה דוח הערות רה"מ 65א עמ' 113-4. 

מעקב 
משרד הבריאות

10. 	עמדת המשרד בעניין הכרייה בשדה בריר הינה ברורה והוצגה באופן מפורט במועצה הארצית לתכנון ובניה. המשרד מתנגד לכרייה במקום. הדיון התקיים בתאריך 2.12.2014 אך טרם התקבלו החלטות. קבלת ההחלטה בנושא אינה בידיו של משרד הבריאות. 
	ראה דוח הערות רה"מ 65א' עמ' 115. 

ליקוי

11.	על משרד האנרגיה לגבש אסטרטגיה לאומית כוללת לניהול משאבי הטבע, לצורך הבטחת אספקתם, אסדרתם, ייעול השימוש בהם ועדכון החקיקה הרלוונטית בעניינם. לשם אבטחת אספקה סדירה של חומרי חציבה, על מוסדות התכנון והגורמים הנוגעים בדבר, ובראשם משרדי הפנים, האנרגיה ורמ"י, לפעול ביתר שאת לאישורה וליישומה של תמ"א 14ב' וזאת בהתחשב במגבלות הסביבתיות, הבריאותיות והתכנוניות. הימשכות ההליכים לאישורה של התמ"א מחייבת נקיטת צעדים מידיים למיצוי העתודות במחצבות הקיימות, לאישור תכניות להעמקתן ולשיווק המחצבות שבידי רמ"י.




מעקב
משרד התשתיות הלאומיות, האנרגיה והמים

11. 	המינהל החל בגיבוש מסמך אסטרטגיה לאומית כוללת לניהול משאבי טבע. 
כיום מבצעת ע"י עובדי המינהל סקירה מפורטת בנושא לאיתור כלל האספקטים והנושאים הנחוצים לצורכי גיבוש אסטרטגיה זו. בחציון השני לשנת 2015 בכוונת המינהל להסתייע ביועצים מקצועיים בעניין.  
	בהתאם לממצאים וככל שיהיה צורך באישור חקיקה חדשה, המינהל יפעל לקדמה במיידית.  
ליקוי
12.	על משרד האנרגיה להציג לממשלה בהקדם את בעיית המחסור המסתמן ואת השפעותיה הצפויות על פיתוח התשתיות, על בניית דירות למגורים ועל יוקר המחיה ולגבש הצעות אפשריות לפתרונה, ובכלל זה לטפל בסוגיית ביזור הסמכויות. בד בבד, עד שהממשלה תכריע בנושא, על משרד האנרגיה להמשיך לפעול באמצעות הכלים שעומדים לרשותו כדי להתמודד עם הבעיה ולצמצמה.

מעקב
משרד התשתיות הלאומיות, האנרגיה והמים

12. 	תמ"א 14 ב' טרם אושרה.
	המינהל פעל וממשיך לפעול באמצעות הכלים העומדים לרשותו לקידום תכניות מפורטות באתרים שיש בהם סיכוי לאישורם, ניצול חומרי גלם מאתרי פיתוח, וכו'.  
	הקפדה יתרה של רמ"י על קיום חוק חובת מכרזים גרמה וגורמת  לאיבוד חומרי גלם איכותיים. ולאי מיצוי יתרת עתודות במחצבות הנמצאות לקראת תום תקופת ההרשאה. 
	ראה דוח הערות רה"מ 65א' עמ' 117-8. 
ליקוי
13.	על משרד הבריאות לפעול בהקדם לגיבוש ולפרסום של כלים לבחינת השפעתן של הכרייה והחציבה על בריאות האוכלוסייה ואיכות חייה. היעדר כלים כאמור תורם לאי-ודאות בתחום ומגביר את החששות בקרב תושבים באזורי החציבה, גורמים אשר עלולים להביא לעיכובים משמעותיים בהליכי התכנון ולפגיעה כלכלית בענפים אלה ובמשק בכלל.




מעקב 
משרד התשתיות הלאומיות, האנרגיה והמים

13. 	אי קבלת החלטה של משרד הבריאות עלולה להכניס את כל נושא התכנון של מחצבות ושטחי חציבה חדשים לחוסר וודאות באופן שימנע מהמדינה להבטיח אספקה סדירה של חומרי גלם למשק הבניה, הסלילה והתעשייה.

מעקב
משרד הבריאות

13. 	למשרד יש כלים לבחינת השפעות הכרייה והחציבה על בריאות האוכלוסייה. הבעיה אינה בהערכת סיכון בריאותית אלא בצורך בקביעה ברמה הממשלתית-מהי רמת הסיכון הקבילה. החלטה מסוג זה צריכה להיות בין משרדית ברמה כלל ממשלתית.
	ראה דוח הערות רה"מ 65א' עמ' 118. 
ליקוי
14.	על הממשלה להכריע בהקדם לגבי עתידה של תעשיית הפוספטים לטווח הארוך ובתוך כך להביא בחשבון גם את טובת הדורות הבאים. עקב מוגבלות שיטות המחקר בתחום ודלות הידע הקיים בעולם, קשה לאמוד את ההשפעה של הכרייה על בריאות הציבור, ולכן מומלץ כי משרד הבריאות יציג לממשלה הצעה לקביעה של רמות סיכון לאומיות והממשלה תכריע בנושא זה. 

מעקב
משרד התשתיות הלאומיות, האנרגיה והמים

14. 	למשרד ראש הממשלה יש נציג במועצה הארצית אשר דנה בכך.
	אי אישור שדה בריר והבטחת עתודות פוספט לתעשייה הקיימת עלול להוביל לקריסתה בטווח השנים הקרוב.  
ליקוי
15.	על גורמי התכנון לגבש כלים מוסכמים וישימים ששימוש בהם במסגרת תכנון סטטוטורי של תשתיות יאפשר להבטיח כי נשקלו כל השיקולים הנוגעים לשמירה על חיי אדם, על בריאותם ועל איכות חייהם. בהתאם לכך, על משרדי הממשלה המעורבים בדבר לבדוק, כל אחד בהתאם לאחריותו המקצועית, את הצורך בכרייה בשדה בריר, את הסיכונים והסיכויים הגלומים בכרייה ואת היקפה והשפעותיה על בריאות האוכלוסייה, על המשק ועל התעסוקה. ראוי שהממשלה תבצע כל זאת לפני שייעשה בקרקע שימוש אחר.

מעקב
משרד התשתיות הלאומיות, האנרגיה והמים

15. 	כל המשרדים הנוגעים בדבר הכרייה בשדה בריר בדקו כבר את הסיכונים והסיכויים הגלומים בכרייה ואת היקפה והשפעותיה על בריאות האוכלוסייה, על המשק ועל התעסוקה, אולם מנכ"ל משרד הפנים טרם העלה את הנושא לדיון במועצה הארצית כבר קרוב לחודשיים. (נכון לפברואר 2015)
	ראה דוח הערות רה"מ 65א' עמ' 119. 

מעקב
משרד הבריאות

15. 	משרד הבריאות בחן את הסיכונים הכרוכים בהשפעה על בריאות האוכלוסייה. שאר הנושאים הם בסמכות המשרדים הרלוונטים.
	ראה דוח הערות רה"מ 65א' עמ' 119. 

מעקב
משרד הבינוי והשיכון

15. 	המשרד חבר בועדה במחוזית של משרד הפנים, בשיתוף משרדי ממשלה נוספים, והוא פועל במסגרת הועדה ובהתאם להנחיותיה לטיפול בליקויים שעלו בעניין הכרייה בשדה בריר. בדיון האחרון שקיימה הועדה במחוזית ביום 29.4.2014, נציג משרד הבריאות הציג את מורכבות העניין במסגרת דו"ח שנערך על ידי מומחה חיצוני מטעם משרד הבריאות. החלטת הועדה הייתה כי יש לקיים בדיקות נוספות על ידי המשרדים הרלוונטיים ובעיקר משרדי הבריאות והפנים. 

מעקב
המשרד להגנת הסביבה

15. 	התכנית לכריית הפוספטים בשדה בריר הועלתה לדיון ב-2 דצמבר 2014, במועצה הארצית לתכנון ובניה (ישיבה מס' 577), במסגרת הצגת מסמך המדיניות לתמ"א 14ג' (כרייה וחציבה של מינרלים תעשייתיים). בשל מורכבות הנושא, חשיבותו ורגישותו, החליט יו"ר המועצה כי נדרשת השלמת מידע מצד המשרד ומשרד הבריאות, כדי להגיע להכרעה בסוגיה. במסגרת זאת יש לציין כי המשרד הציג את המידע באופן מלא וניתן היה לקבל החלטה על בסיסו. 
עמדת המשרד הינה כי יש לאפשר קידום פיילוט לכריית הפוספט על מנת לוודא באופן מוחלט את מידת הסיכון הסביבתי והבריאותי, אם בכלל קיים, ביחס לתושבים באזור, הן בעיר ערד והן ביחס לפזורה הבדואית באזור. בעניין הקרינה הרדיו-אקטיבית, העשויה להיפלט לכאורה מאבק הנישא לכיוון ערד, ישנה חוו"ד מקצועית חד משמעית שאין בכך דבר (סטיליאן).
יש לציין כי במסגרת תסקיר השפעה על הסביבה נערך בעבר ביחס לתכנית שדה בריר, ובדיקת הערכים שהתקבלו במסגרת זאת ביחס לתנאי הסף שנקבעו בחוק אוויר נקי, נמצא כי לא צפויה חריגה מעבר לספים אלו. 
נכון לעכשיו (פברואר 2015) טרם נקבע מועד לדיון נוסף במועצה הארצית.
ליקוי
16. 	על המשרד להגנת הסביבה בשיתוף משרדים אחרים, ובהם משרד האנרגיה, לגבש בהקדם הצעת מחליטים לאסדרת השימוש בחומרי בנייה ממוחזרים. כמו כן, עליו להחיש את גיבוש התקינה ונוהלי העבודה בנושא זה בחברות הממשלתיות ובמשרדי הבינוי, התחבורה והאנרגיה. על משרדי הממשלה העוסקים בתשתיות ובינוי לפעול להגברת השימוש בפסולת בניין כתחליף חלקי לחומרי חציבה במקרים המתאימים כדי להפיק מפסולת זו תועלת מרבית, וזאת תוך ניצול מיטבי של חומרי חציבה מאיכות נמוכה שמצטברים במחצבות.

מעקב
משרד התשתיות הלאומיות, האנרגיה והמים

16. 	הנושא יידון ביחד עם  מסמך האסטרטגיה הלאומית הכוללת לניהול משאבי טבע. 
כבר עתה המינהל מציין כי יש להתייחס אל פסולת המחצבה הנוצרת כתוצר לוואי של פעילות החציבה כפסולת בניה וכלא חומרי בניה ממוחזרים. אחרת פסולת זו עלולה לפגוע ולהגביל תפעולית את יכולת המדינה להבטיח מיצוי מרבי של עתודות חומר הגלם בתחומי המחצבות.   
ראה דוח הערות רה"מ 65א' עמ' 120. 
ליקוי
17. 	משרד מבקר המדינה מעיר למשרד האנרגיה כי תמ"א 14ב' לכרייה וחציבה היא בראש ובראשונה בעלת חשיבות מהבחינה התכנונית, משום שהיא נועדה לסמן אתרי כרייה וחציבה, ומשום שהיא כוללת "מסמך מדיניות" שמרכז אינטרסים של גופים שונים ומשמש כבסיס למדיניות בענפי כרייה וחציבה, אך היא אינה משמשת תחליף לאסטרטגיה. לדעת משרד מבקר המדינה, כדי להגביר את השקיפות לגבי היקפי העתודות של משאבי טבע בישראל ולהבטיח שחלוקתם תתבצע באופן צודק, והואיל ומרבית הידע המקצועי ומרבית האחריות המינהלית לגבי משאבי הטבע השונים נתונים בידי משרד האנרגיה, ראוי כי הוא ירכז את גיבושה של אסטרטגיה לאומית כוללת לניהול משאבי הטבע, יפרסמה וכן יפעל לעדכן את החקיקה הרלוונטית בהתאם לכך. האסטרטגיה תבטא את חזונו ארוך הטווח ואת המדיניות הרצויה לגבי כלל משאבי הטבע, שלפיה יותווה מערך סדור של החלטות ופעולות ליישומה ויוקצו המשאבים הדרושים לשם כך. 

מעקב
משרד התשתיות הלאומיות, האנרגיה והמים

17. 	הנושא יידון ביחד עם  מסמך האסטרטגיה הלאומית הכוללת לניהול משאבי טבע. 
	בהתאם לממצאים וככל שיהיה צורך באישור חקיקה חדשה, המינהל יפעל לקדמה במידית.   
	ראה דוח הערות רה"מ 65א' עמ' 121. 
ליקוי
18.	על משרד האנרגיה לשקול מהי הדרך המיטבית לייעל את הטיפול במערכת המחשוב ולהתאימה על פי הצורך לעבודה מול מערכות מחשוב חיצוניות. לדעת משרד מבקר המדינה ניהול מערכות מידע נפרדות בגופים השונים לטיפול במשאבי הטבע שמקורם במחצבות והאופן שבו מועבר המידע בין המערכות גורם להקצאה לא יעילה של משאבים ולפגיעה באיכות הנתונים ובאמינותם. עקב כך נפגמת יכולתם של מתווי המדיניות לקבל החלטות הנוגעות לניהול משאבים אלה ולפקח עליהם. על משרד האנרגיה לשקול אם לרכז בידיו את ניהול המידע לגבי עתודות משאבי הטבע, לרבות מידע שנמצא בידי משרדים אחרים.

מעקב
משרד התשתיות הלאומיות, האנרגיה והמים

18. 	כיום המינהל שוקד על הכנת מערכת מחשוב מקיפה לכלל צרכיו. ועדת בלינקוב המליצה על הקמת גורם ממשלתי אחד אשר ירכז את הנושאים הקשורים לענף המחצבות, וכן ועדה זו המליצה על כך שגורם זה יתבסס על אגף מחצבות ומכרות במינהל אוצרות טבע. 
ככל שיאושרו המלצות ועדת בלינקוב, לא יהיה צורך ביותר ממערכת ממוחשבת אחת.  במידה והמלצות ועדת בלינקוב לא יאושרו, אזי יהיה צורך לתאם המערכת הממוחשבת של המשרד עם המערכת של רמ"י.  
ראה דוח הערות רה"מ 65א' עמ' 121-2. 


ליקוי
19. 	משרד מבקר המדינה מעיר למינהל ולרמ"י כי עליהם לגבש במשותף אסדרה מחייבת שתעגן את העברת האחריות לתכנון המחצבות, תוך שימת דגש על אחריותו הכוללת של המינהל לניהול ענף הכרייה והחציבה, ובה ייקבעו בין היתר אופן הקצאת המשאבים הדרושים ולוחות הזמנים הנדרשים לכך. לדעת משרד מבקר המדינה, על משרד האנרגיה, בשיתוף משרד האוצר ורמ"י, לקבוע בהקדם את גבולותיהם של תחומי האחריות בין הרשויות השונות, ולפעול לייזום חקיקה ועדכונה באופן שיבטיח את הקצאת המשאבים הנדרשים לשם כך.

מעקב
משרד התשתיות הלאומיות, האנרגיה והמים

19. 	המשרד החל כבר בקידום תכנון מפורט למחצבות גם ללא קבלת תקציבים ייעודים לכך. 
	המחצבה הראשונה המתוכננת נבחרה להיות מחצבת קדרים בעל פוטנציאל עתודות החומר הגדול במחוז צפון.  
	המשרד גייס כבר חצי תקן ייעודי לעניין קידום התכנון ופועל לגיוס תקן חיוני נוסף.
	ראה דוח הערות רה"מ 65א' עמ' 122. 
ליקוי
21. 	שמירה על עקרונות בטיחות והבאה בחשבון של ההשפעה הסביבתית של תמ"אות על נושאים תשתיתיים במסגרת ביצוע תהליכי התכנון עשויות לסייע למדינה להוציא לפועל פרויקטים תשתיתיים. על משרד הפנים ועל ועדות התכנון לוודא שעקרונות אלו מיושמים במסגרת תהליכי התכנון של התמ"אות השונות.

מעקב
משרד התשתיות הלאומיות, האנרגיה והמים

21. 	הנושא מטופל במסגרת האמצעים המשלימים של תמ"א 14ב'. 





דירות שירות ויחידות מגורים במרכז הרפואי 
ע"ש חיים שיבא – תל השומר

תגובות משרד הבינוי והשיכון

משרד בינוי ושיכון 

דירות שירות ויחידות מגורים 
במרכז הרפואי ע"ש חיים שיבא - תל השומר

גופים מבוקרים: משרד הבינוי והשיכו	ן, חברת עמידר, משרד המשפטים – היועץ המשפטי לממשלה , המרכז הרפואי המשולב ע"ש חיים שיבא ,  משרד הבריאות,  רשות מקרקעי ישראל, עיריית רמת גן, עיריית תל אביב, מינהל התכנון  - במשרד הפנים 

ליקוי 

1. 	הקצאת דירות ללא נימוק: ועדת האכלוס של המרכז הרפואי המקצה את דירות השירות לסגל רפואי אינה מפרטת את הנימוקים להחלטותיה, וזאת בניגוד לסדרי מינהל תקין.

מעקב 
המרכז הרפואי המשולב ע"ש חיים שיבא

1. 	המרכז הרפואי מיישם כבר את תיקון הליקוי בעקבות דוח הביקורת ועובד  כבר – נכון לפברואר 2015 - בהתאם להמלצות הביקורת לסדרי מנהל תקין תוך פירוט הנימוקים  להחלטות בדבר הקצאת דירות על גבי הפרוטוקול .

ליקוי 

2.  	שימוש חורג בדירות: נמצא כי בבניין מסוים חלק מדירות השירות שימש למגורי אורחים ובהם כאלו המגיעים מחו"ל במסגרת תיירות מרפא וזאת בניגוד לנהלים. ממצאי הביקורת מצביעים על פיקוח לקוי של משרד הבריאות על השימוש שהמרכז הרפואי עושה בדירות. יתרה מזאת, המשרד לא ידע על השימוש החורג הנעשה בדירות והתוודע לכך רק במהלך הביקורת.

מעקב 
המרכז הרפואי המשולב ע"ש חיים שיבא

2. 	בית החולים  מספק פתרונות הלנה לטווח קצר לזקוקים לכך על פי מדיניותו. האמור מתבצע מחדרים בבית הסטודנט (בית שמעון) ומקומות לינה נוספים שאינם דירות שירות.


מעקב
משרד הבריאות

2. 	משרד הבריאות שינה את אופן הדיווח התקופתי שנכנס לתוקפו בשנת  2015. 

ליקוי

3.  	השכרת דירות לתקופות ממושכות בניגוד לנהלים: אף שנוהל משרד הבריאות ונוהל המרכז הרפואי קובעים כי תקופת השכירות המרבית היא שבע שנים, במרץ 2012 נמצאו 26 דיירים שהתגוררו בדירות השירות יותר משבע שנים, חלקם אף יותר מ-20 שנה, וזאת ללא אישורו של משרד הבריאות הנדרש על פי הנהלים. המרכז הרפואי התחייב לפני משרד הבריאות לפנות חלק מהדיירים הוותיקים, אך פינה רק חלק מהם; יש לציין בחיוב את העובדה שבמהלך הביקורת פינה המרכז הרפואי עוד כמה דיירים ותיקים. מתן אפשרות לדיירים להתגורר בדירות השירות תקופות ממושכות, יותר משבע שנים, מעורר חשש שהדירות האמורות לתת פתרון מגורים זמני לעובדים חיוניים ולסייע לעובד להיקלט בעבודה לה הוא נדרש, ייהפכו למגורים של קבע והמרכז הרפואי יתקשה להשיבן למאגר דירות השירות העומדות לצרכיו. נוסף על כך, מדובר בהעדפה של עובדים מסוימים הנהנים מהטבה כלכלית מהותית ומתמשכת העלולה לבוא על חשבון עובדים זכאים אחרים. 

מעקב 
המרכז הרפואי המשולב ע"ש חיים שיבא

3. 	המרכז טיפל ברוב המוחלט של השוכרים האמורים בהצלחה, בהתייחס  לדירות ממושכות  - מעל 7 שנים .  נשארו 2 דירות מתוך 600 דירות שירות של צוות שבית החולים החליט שלא לפנותם מנימוקים שפורטו בנספח לתגובה (שנמצא במשרד  המפקח הכללי לענייני ביקורת המדינה) ובנוסף ל- 11 בני מיעוטים להם בית החולים מחויב מכוח הוראות חקוקות.

מעקב 
משרד הבריאות 

3. 	משרד הבריאות נפגש עם בית החולים במטרה לקדם את הטיפול.  סוכם כי בית החולים יעביר את פרטי הדיירים המאכלסים דירות מעל 7 שנים, ובית החולים העביר את הנדרש    לאחרונה. המשרד דן בתשובתו ומגבש מתווה שיובא לדיון עם בית החולים  לסיום האכלוס החריג בדירות השירות.

ליקוי

4. 	חוזי שכירות פגי תוקף: משנות השישים עד שנות השמונים של המאה העשרים חתמו עמידר והמרכז הרפואי על כמה חוזי שכירות שתוקפם היה שנה עד שלוש שנים. אף שפג תוקפם לא חידשה עמידר את החוזים עם המרכז הרפואי מאז סוף שנות השמונים. משרד השיכון לא עמד על היעדר חוזים בני תוקף ולא דרש מעמידר לעדכנם.

מעקב 
משרד הבינוי והשיכון

4. 	לאחר דין ודברים שהתקיים בנושא עם הנהלת בית החולים, פנה משרד השיכון  ליועצת המשפטית של משרד הבריאות בבקשה להסדרת הנושא.  הנושא הועבר לדיון שהחל ביום 26.11.14  עם מנהלת המחלקה האזרחית בפרקליטות המדינה, בשיתוף נציגי הנהלת בית החולים, נציגי החשב הכללי , ונציגי משרד הבינוי. משרד השיכון מציין כי מאז מועד הישיבה, קיים היועץ המשפטי במשרד הבינוי מספר שיחות בנושא. בית החולים העביר תחשיב עלויות אחזקה של בית החולים והנתונים נמצאים בבדיקה אצל פרקליטות המדינה. 

מעקב
המרכז הרפואי המשולב ע"ש חיים שיבא

4. 	המרכז הרפואי המשולב ע"ש חיים שיבא אינו מוכן לקבל כל פגיעה במטרתו הראשית כבית החולים  לטובת מטרה משנית המהווה פגיעה קשה בתפקודו.

ליקוי

5. 	אי-עדכון שכר הדירה במשך שנים רבות: על פי סיכום משנת 2000 בין משרד השיכון למרכז הרפואי ייקבע שכר הדירה השנתי בעבור דירות השירות על פי הערכת השמאי הממשלתי ויוצמד למדד המחירים לצרכן אחת לשלושה חודשים. משנת 2000 לא עדכנו משרד השיכון ועמידר את גובה שכר הדירה החודשי עבור כלל הדירות והוא עמד מאז ועד שנת 2013 על כ-146,000 ש"ח, לא כפי שנדרש על פי הסיכום ולא לפי מדד המחירים לצרכן. לו חושב לפי השומה המעודכנת משנת 2010 והוצמד למדד המחירים לצרכן, היה שכר הדירה במועד סיום הביקורת כ-523,000 ש"ח לחודש, דהיינו שכר דירה הגבוה כמעט פי ארבעה משכר הדירה החודשי שהמרכז הרפואי משלם בפועל. במהלך הביקורת, בפברואר 2013, החליט משרד השיכון לעדכן את שכר הדירה לשוכרים ציבוריים ובהם המרכז הרפואי. בהמשך להחלטה זו פנתה עמידר למרכז הרפואי ולעומד בראשו בדרישה לעדכן את גובה שכר הדירה, אך המרכז הרפואי ומנהלו התעלמו מהדרישה, והמרכז הרפואי המשיך לשלם שכר דירה לפי התעריף הישן. המרכז הרפואי העלה טענות בנוגע לזכויות הקנייניות של משרד השיכון בדירות וכפועל יוצא גם בנוגע לעצם תשלומי שכר הדירה ועדכונם. הוא לא העלה את טענותיו אלה לפני הגורמים הממשלתיים הרלוונטיים כדי לפתור את המחלוקת בינו ובין המשרד. משרד השיכון ועמידר לא פעלו בנחישות מספיקה כדי לעדכן את שכר הדירה או למצוא פתרון למחלוקת בעניין זה.

מעקב 
משרד השיכון

5. 	רק לאחר הסדרת הנושא כמפורט בתגובת המשרד לליקוי מספר 4 לעיל, יוסדרו עידכון שכר דירה כמו גם תשלום החוב שנצבר.

מעקב
המרכז הרפואי המשולב ע"ש חיים שיבא

5. 	הנושא נמצא בהתדיינות בפני המחלקה האזרחית בפרקליטות המדינה , הבירור טרם הסתיים.

ליקוי

6. 	שכר הדירה העודף שהמרכז הרפואי גובה מהשוכרים: דמי השכירות שהמרכז הרפואי גבה בעבור הנכסים עמדו במועד סיום הביקורת על כ-500,000 ש"ח לחודש. דהיינו, קיים פער של כ-355,000 ש"ח לחודש בין דמי השכירות שהוא גובה מדייריו ובין דמי השכירות שהוא משלם לעמידר בגין הדירות.

מעקב 
משרד השיכון

6. 	רק לאחר הסדרת הנושא כמפורט בתגובת המשרד לליקוי מספר 4 לעיל ועיגונו בחוזה עדכני, המשרד יוכל לפעול לאכיפה בנושא פערי שכר דירה  הנגבים.

ליקוי

7. 	רשות מקרקעי ישראל  ומשרד השיכון לא הסדירו את עניין חכירת הקרקע שעליה נבנו דירות השירות; מכיוון שכך, התגלעו מחלוקות ונוצרה אי-בהירות בנוגע לזכויות המשרד בדירות השירות. משנת 2004 קידמה הוועדה המקומית רמת גן, בשיתוף המרכז הרפואי ורשות מקרקעי ישראל , תכנית חדשה שכללה את מתחם דירות השירות וזאת ללא שיתוף המשרד ועמידר. על פי התכנית שהופקדה ייהרסו המבנים במתחם וייבנו 1,680 דירות; 1,269 מתוכן יירשמו בלשכת רישום המקרקעין על שם המרכז הרפואי וישמשו למגורי סגל רפואי. התנהלות כזאת עלולה הייתה להביא לידי פגיעה של ממש בזכויות המשרד. במהלך הביקורת ובעקבותיה עדכנה הוועדה המחוזית לתכנון את התכנית וקבעה שהדירות ייבנו להשכרה "לרבות מגורי סגל רפואי" וכן הסירה את סעיף רישום הדירות. עלה כי הוועדה לא בחנה את ההיתכנות הכלכלית של התכנית.

מעקב 
משרד הבינוי והשיכון

7. 	משרד  השיכון פנה לרשות מקרקעי ישראל  ביום 20.11.2014, כדי להסדיר את רישום הנכסים בטאבו על שם  משרד הבינוי.  לאחר אסדרה, המשרד סבור כי לא ישנו מצבים כאלה של אי שיתוף המשרד בתוכניות המקודמות בוועדה המקומית. המשרד סיכם עם משרד האוצר מתווה לפיו, המשרד קבל את שוויין הנוכחי של דירות השירות, אשר יאפשר את ישימות הפרוייקט מחד, ומאידך יכניס לקופת המשרד מאות מיליוני ₪ אשר יוכלו לשמש לטובת רכישת דירות לזכאי הדיור הציבורי.  בחינת היתכנות כלכלית לא נעשתה במשרד, מאחר והמשרד סבור כי מועצת מקרקעי ישראל, מכוח החוק, היא האמונה על קביעת המדיניות הקרקעית של המדינה, והיא הקובעת את מסלולי שיווק הקרקע השונים. במסגרת קביעת מדיניותה, שוקלת המועצה שיקולים רחבים, שאינם מתמצים בהשאת הערך הכלכלי של הקרקע. במסגרת זאת, החליטה ממשלת ישראל להקדיש משאבים לאומיים לטובת הקמת מאגר דירות להשכרה ארוכת טווח. מתחם תל השומר נבחר על ידי הגופים המקצועיים כאחד מהאתרים המרכזיים המתוכננים לשיווק לטובת מטרה זו.

מעקב
רשות מקרקעי ישראל

7.  	משרד האוצר-החשכ"ל, משרד הבריאות, הנהלת המרכז הרפואי ורשות מקרקעי ישראל  אמורים לקיים דיון  על מנת  לקבוע את אופן שיווק יחידות הדיור  במתחם לרבות קביעה של מספר יחידות הדיור המיועדות לסגל המרכז הרפואי ותנאי ההשכרה.



ליקוי

8. 	משרד השיכון מינה, בניגוד לחוק התכנון והבניה, התשכ"ה-1965 (להלן - חוק התכנון והבנייה), נושאי משרה בכירים במשרד כנציגי השר בוועדה המחוזית לתכנון, שנשאו בכפל תפקידים בלי שקיבלו היתר לכך משר הפנים. לעובדה זו משמעות רבה לנוכח הליקוי בדבר אי-נוכחותו ואי-מעורבותו של הנציג בדיוני הוועדה. רשות מקרקעי ישראל  והמשרד הגיעו לידי הסכמה כי יינתן למשרד פיצוי בגין הדירות שייהרסו, אך אין בידי המשרד מסמכים כלשהם המעידים על עבודת מטה שנעשתה בנוגע לפיצוי שיוכל לקבל. לכן, לא ניתן לוודא שההחלטה על כך היא אכן החלטה מיטבית המגִנה על זכויות המשרד.

מעקב
משרד השיכון 

8. 	המשרד פועל למפות את כלל נציגי המשרד בועדות המחוזיות, ולאתר גורמי מקצוע מתאימים לעיבוי הנציגות בועדות כך שתהיה נציגות רציפה של המשרד בועדות המחוזיות.   לעניין קבלת היתר משר הפנים לכפל תפקידים – ביום 1.9.2014 נשלח מכתב משר הבינוי לשר הפנים בבקשה לאישור חברותם של נציגי המשרד בועדות המחוזיות לתכנון ובנייה, בנוסף על תפקידיהם במחוזות המשרד. טרם התקבלה התייחסותו של שר הפנים. 

מעקב
רשות מקרקעי ישראל

7-8. 	רשות מקרקעי ישראל,  משרד הבריאות , משרד האוצר- החשב הכללי, והנהלת המרכז הרפואי אמורים לקיים דיון  על מנת  לקבוע את אופן שיווק יחידות הדיור  במתחם לרבות קביעה של מספר יחידות הדיור המיועדות לסגל המרכז הרפואי ותנאי ההשכרה.

ליקוי

9.  	כל עוד נמשך השימוש הנוכחי בדירות, על משרד השיכון לעגן את היחסים בינו ובין המרכז הרפואי בחוזה חדש ומעודכן ולגבות שכר דירה על פי שומה מעודכנת. כמו כן, עליו למצוא דרך שבה יוכל לפקח על קביעת גובה שכר הדירה שהמרכז הרפואי גובה משוכריו, ולוודא כי שכר דירה זה הולם את ייעודי השימוש בדירות, ואין הדבר הופך לפעילות עסקית מניבת רווח.


מעקב 
המרכז הרפואי המשולב ע"ש חיים שיבא

9. 	הנושא נמצא בהתדיינות בפני מנהלת האזרחית בפרקליטות המדינה ,  הבירור טרם הסתיים.

ליקוי

 10.	על המרכז הרפואי לפעול בהתאם לכללים שנקבעו ביחס לדירות, ולפעול לפינוי דיירים המתגוררים בדירות השירות תקופות ממושכות מעבר למותר. עליו גם להפסיק שימושים חורגים בדירות העומדים בניגוד לנהלים. כגוף ציבורי מצופה מהמרכז הרפואי למלא את חובותיו כשוכר של נכסי המדינה. עליו להגיע לידי הסכמות עם עמידר בנוגע לגובה שכר הדירה שהוא משלם ובנוגע למנגנון לעדכונו.

מעקב
משרד השיכון 

9-10. 	ראה תגובת המשרד לליקוי מס' 4 לעיל. 

מעקב 
המרכז הרפואי המשולב ע"ש חיים שיבא

10. 	לעניין פינוי דיירים, ראה תשובת המרכז הרפואי לליקוי מספר 3 לעיל. באשר להסכמה בנוגע לגובה שכר הדירה  ועדכונו, הנושא נמצא בהתדיינות בפני המחלקה האזרחית בפרקליטות המדינה , הבירור טרם הסתיים. 
 
ליקוי

11. 	נוכח טענותיו של המרכז הרפואי בנוגע לזכויות הבעלות על דירות השירות, ראוי, במידת הצורך, להביא סוגיה זו לפני היועץ המשפטי לממשלה.

מעקב
משרד השיכון 

11. 	נעשתה פניה לפרקליטות המדינה לפתרון הסכסוך מול בית החולים.  עמדת משרד השיכון  היתה כי המבנים נבנו על קרקעות מדינה שבניהול רשות מקרקעי ישראל . בנוסף ראה התייחסות מפורטת של  משרד השיכון  לליקוי מס' 7 בעניין בחינת והסדרת הבעלות על הקרקע בשיתוף עם רשות מקרקעי ישראל .
מעקב 
המרכז הרפואי המשולב ע"ש חיים שיבא

11. 	הנושא נמצא בהתדיינות בפני המחלקה האזרחית בפרקליטות המדינה , הבירור טרם הסתיים. 

ליקוי 

12.	על משרד הבריאות להפיק את הלקחים הנדרשים בנוגע לשימוש החורג שנעשה בדירות, לרבות במסגרת תיירות מרפא, ולבחון מחדש את סדרי הפיקוח והבקרה שלו בכל הנוגע לאופן הקצאת דירות השירות במרכז הרפואי.

מעקב
משרד הבריאות

12. 	משרד הבריאות יפעל להגברת הפיקוח, טיוטת נוהל אכלוס דירות שירות מעודכן נבחן בלשכה המשפטית.

ליקוי

13. 	על משרד השיכון לפעול להסדרת הפיקוח והבקרה על הנכסים שעשויות להיות לו עליהם זכויות. הסדרה זו תאפשר לנציגי המשרד בוועדות התכנון לעקוב אחרי נכסי המשרד הקשורים לתכניות שהוועדות דנות בהן במטרה לשמור על נכסי המדינה. לנוכח חשיבות תפקידו של נציג השר במוסדות התכנון בכלל ובוועדה המחוזית לתכנון בפרט, ראוי שמשרד השיכון יסדיר את עבודתם של נציגי השר בוועדות התכנון, לרבות שיתוף ההנהלה בקשיים, אם קיימים כאלה, ודיווח שוטף על אופן התקדמות התכניות בוועדות השונות.

מעקב
משרד הבינוי והשיכון 

13. 	יחידת הרישום במשרד פנתה לרשות מקרקעי ישראל  לשם אסדרה רוחבית לרישום הנכסים על שם משרד הבינוי, באופן כזה שיאפשר פיקוח ובקרה שוטפת וכן ייצוג הולם בוועדות השונות בהתאם. 
ליקוי
14. 	אין להתעלם מהפוטנציאל הגלום בתכנית החדשה שהוכנה למתחם דירות השירות. מן הראוי שגופים המעורבים בהחזקת נכסי המדינה, כמו משרד השיכון, מינהל הדיור הממשלתי ורשות מקרקעי ישראל, יגבשו את המתכונת הראויה לשיווק הקרקע ולקביעת ייעודה.
מעקב
רשות מקרקעי ישראל 

14. 	לא דווח על התקדמות בתיקון הליקוי.

מעקב
משרד השיכון

14. 	על פי החלטת ממשלה מס' 372 (דר/8) מיום 12.6.2013, מיועד המתחם לשיווק להשכרה לטווח ארוך. משרד הבינוי ורשות מקרקעי ישראל פועלים בהתאם להחלטת הממשלה האמורה, מתוקף סמכותה של הממשלה לקבוע מדיניות בתחום זה. 

מעקב
משרד האוצר - מינהל הדיור הממשלתי 

14. 	לא דווח על התקדמות בתיקון הליקוי.

ליקוי

15. 	משרד מבקר המדינה מעיר למרכז הרפואי כי עליו להקפיד ולפעול על פי הנהלים ולהגיש בקשה למשרד הבריאות בכל מקרה שתקופת השכירות עולה על שבע שנים. על המרכז הרפואי ועל משרד הבריאות לבחון את המשך מגורי הדיירים הוותיקים, ואם לא תימצא כל הצדקה ברורה ומוכחת לכך, עליו לפעול לסיום תקופת השכירות ולפינוי הדירות כדי להקצותן לעובדים אחרים הזכאים לכך.

מעקב
משרד הבריאות 

15. 	משרד הבריאות שינה את אופן הדיווח התקופתי אשר יכנס לתוקפו בשנת  2015.  בהתאם למכתב סמנכ"ל למנהל מתאריך 1.9.2014 נדרש בית החולים לוודא כי לא מתבצעות הארכות חוזים לדיירים החורגים מהנוהל .

מעקב
המרכז הרפואי ע"ש שיבא

15. 	בהתייחס  לדירות ממושכות  -  מעל 7 שנים, המרכז טיפל ברוב השוכרים, נשארו 2 דירות מתוך 600 דירות שירות של צוות שבית החולים החליט שלא לפנותם, בנוסף 11 בני מיעוטים להם בית החולים מחויב מכוח הוראות חקוקות.

ליקוי

16. 	ייעודן של דירות השירות הנמצאות במתחם המרכז הרפואי הוא לתת מענה למגורי צוות המרכז הרפואי, שזמינותו הכרחית וחיונית לצורכי המרכז. הביקורת העלתה כשלים הנוגעים לסדרי הניהול של דירות השירות, להליכי התכנון החדש במתחם ולאישורו הסטטוטורי. הליקויים מיוחסים למשרד השיכון, לעמידר, למשרד הבריאות, למרכז הרפואי, לרשות מקרקעי ישראל , לוועדה המקומית רמת גן ולוועדה המחוזית לתכנון. הוועדה המקומית רמת גן, בתיאום עם רשות מקרקעי ישראל  והמרכז הרפואי, קידמה תכנית חדשה הכוללת גם את מתחם דירות השירות ללא שיתוף ראוי של משרד השיכון, דבר שעלול היה לפגוע בשמירה מיטבית על זכויות המדינה במתחם. יוצא אפוא כי משרד השיכון גילה במקרה דנן אזלת יד בנוגע לשמירה על זכויות המדינה בנכסים שהוא מופקד על ניהולם.

מעקב
משרד הבינוי והשיכון

16. 	סדרי ניהול של דירות השירות- בהיעדר הסכם עם בית החולים תל השומר אין באפשרות המשרד להתחיל בניהול הדירות.



חסמי אסדרה המגבילים יבוא טובין – 

תגובות משרד הכלכלה











חסמי אסדרה המגבילים יבוא טובין – 

תגובות מכון התקנים

משרד הכלכלה
[bookmark: _Toc426534181]חסמי אסדרה המגבילים יבוא טובין

הגופים המבוקרים: משרד הכלכלה, מכון התקנים הישראלי, משרד האוצר, רשות המסים, משרד הבריאות, משרד החקלאות ופיתוח הכפר, רשות ההגבלים העסקיים. 

ליקויים: 3,6,9,10 תוקנו. ראה הערות רה"מ 65א' עמ' 135-147. 

ליקוי

1.	מדיניות משרדי הממשלה בכל הנוגע לפתיחת שוק יבוא הטובין לישראל אינה אחידה ואינה מתואמת. התעשיינים והיצואנים משתפים פעולה לייצוג עמדותיהם מול משרדי הממשלה ונבחרי הציבור בכנסת, וציבור הצרכנים נמצא בעמדת נחיתות בייצוג עמדותיהם. נמצא כי משרד הכלכלה לא פעל להבטחת ייצוג מאוזן של כלל המגזרים במשק בתהליך קביעת המדיניות וקבלת ההחלטות הנוגעות ליבוא טובין, ולא וידא כי בתהליכים אלה יישמר האיזון בין עקרונות התחרותיות והפחתת המחירים ובין עקרון השמירה על התעשייה המקומית.

מעקב
משרד הכלכלה

1. 	בהתאם לסעיף 10 בהחלטת הממשלה 2318 מיום 1.12.2014, הממונה על התקינה מכין הצעת יישום ההחלטה לעניין נציגי הממונה בוועדות התקינה. במסגרת בג"צ "איגוד לשכות המסחר" הוטל על הממונה על התקינה לכנס את נציגי איגוד לשכות המסחר  והתאחדות התעשיינים ובתוך חודשיים להביא לדיון הבג"צ הצעת הסדר לאיזון וועד הפועל וועדות התקינה. בימים אלו מתקיימים דיונים של הצוות המשותף. במסגרת הדיונים שני הצדדים הצהירו כי מהצעת ההסדר לא ייפגעו מגזרים אחרים המוצגים בוועדות.  כמו כן, יינתן ייצוג הולם לנציגים של עסקים קטנים בשני הארגונים.
לעניין שימור האיזון בין עקרונות התחרותיות והפחתת המחירים ובין עקרון השמירה על התעשייה המקומית, ההסדר שייקבע בחסות הבג"ץ אמור להבטיח בין היתר שמירת האיזון, בנוסף, חשוב לציין כי מטרת התקינה אינה לשמור על התעשייה המקומית אלא בין היתר לשמור על בטיחות הציבור, בריאות הציבור ואינטרסים של הגנת הסביבה.


ליקוי

2.	נמצא כי מפעם לפעם קובעים משרדי ממשלה הוראות מאסדרות אשר מתנות יבוא טובין בהמצאת אישור או רישיון קודם יבוא הטובין, בלי שהפניה להוראות אלה, תופיע בצו יבוא חופשי כנדרש. זאת חרף פניות חוזרות ונשנות של נציגי משרד הכלכלה בעניין זה. כמו כן, לעתים קיימת אסדרה המגבילה את היבוא, אשר אינה עולה בקנה אחד עם אמנות או הסכמים בין לאומיים שעליהם חתומה ממשלת ישראל כנדרש, ויש לכך השלכות על יחסי החוץ של המדינה. במועד סיום הביקורת שיתוף הפעולה בין משרדי הממשלה בעניין זה היה מבוסס על רצון טוב בלבד. משרד הכלכלה ומשרד המשפטים חלוקים בנוגע לחובת משרדי ממשלה להיוועץ במשרד הכלכלה בכל הקשור להנחיות מינהליות שיש בהן כדי להשפיע על הסחר בטובין בין ישראל למדינות העולם.

מעקב
משרד הכלכלה

2. 	לעניין הסכמת המשרדים בנוגע לחובה להיוועץ במשרד הכלכלה בכל הקשור להנחיות מינהליות שיש בהן כדי להשפיע על הסחר בטובין בין ישראל למדינות העולם - בהחלטת הממשלה 2318 הוגדר שיגובש נוהל בהיוועצות עם משרדי הממשלה ובו יפורטו המועדים להיוועצות , לרבות אפשרות קיום היוועצות בדיעבד במקרים דחופים שאינם סובלים דיחוי.

מעקב
משרד המשפטים

2. 	סעיף 13 להחלטת ממשלה 2318, מיום 11.12.2014, יצר הסדר פנים ממשלתי לענין היוועצות עם משרד הכלכלה בכל קביעה הנוגעת לדרישות ולתנאים בנושא חוקיות היבוא, לרבות קביעה שבדין, בנוהל, בהנחיה או בכל הוראה כללית אחרת, בטרם הקביעה. ההחלטה נתקבלה על פי יוזמת משרד הכלכלה והוטמעו בה, בין היתר, תיקונים שונים שהתבקשו על ידי מחלקת יעוץ וחקיקה. בכך נקבע הסדר המייתר את המחלוקת שהיתה קיימת בין משרד המשפטים לבין משרד הכלכלה ביחס למצב המשפטי שהיה קיים עד אותו הסדר, ואשר אליו מתייחס דו"ח המעקב שבנדון.

ליקוי

4. 	כדי שיהיה אפשר לשחרר טובין מיובאים מהמכס ולשווקם בארץ, נדרשת בדיקה שתאשר את התאמתם לתקן הרשמי החל עליהם. הממונה על התקינה לא קבע נוהל עבודה לקבלת תקנים רשמיים או לביטולם, לפי קריטריונים קבועים, ברורים ושקופים, וממילא לא נקבע לוח זמנים לכך.
מעקב
מכון התקנים הישראלי

4. 	לא דווח על התקדמות בתיקון הליקוי. 

מעקב
משרד הכלכלה

4. 	לעניין קביעת נוהל עבודה לקבלת תקנים רשמיים או לביטולם בהתאם לקריטריונים קבועים - בסעיף 8 לחוק התקנים מוגדרים הקריטריונים לאכרזת רשמיות לרבות (בטיחות, בריאות והגה"ס) וכן קווים מנחים של הליך אכרזה או הסרה של רשמיות. הממונה על התקינה יחד עם הלשכה המשפטית נמצא בעיצומו של הליך הכנת נוהל אישור שינויים בתקנים רשמיים. הנוהל יכלול התייחסות לאכרזת/הסרת הרשמיות בהתאם לסעיף 8 לחוק התקנים. הוקמה והחלה לפעול וועדת אימוץ בהתאם לתיקון 10 לחוק התקנים.

ליקוי

5. 	חוק התקנים, התשי"ג-1953, קובע שבעת אימוץ תקנים בין-לאומיים רשאי המכון לשנות תנאים בהם רק בנסיבות מיוחדות, כאשר יש הכרח לעשות כן בשל קיומם של תנאים ייחודיים למדינת ישראל. תקנים ייחודיים מחייבים בדיקה נוספת של הטובין בארץ, ועל כן קביעתם עלולה להשפיע על עלות הטובין. חרף ההצהרות של מכון התקנים ושל משרד הכלכלה, שלפיהן בסוף שנת 2013 מקורם של כ-60% מהתקנים בכלל ושל כ-90% מהתקנים הרשמיים היה בתקנים בין-לאומיים, נמצא כי רק כ-30% מכלל התקנים המאומצים אומצו ככתבם וכלשונם, והיתר אומצו בשינויים ותוספות לאומיים הייחודיים לישראל. יתרה מזאת, מבין התקנים הרשמיים המאומצים רק 5% אומצו ככתבם וכלשונם.

מעקב
משרד הכלכלה

5. 	לעניין סיום עבודתו של המכון בהחלפת תקינה מקורית בתקינה בינלאומית מאומצת בשיתוף משרד הכלכלה - 95% של תקנים רשמיים (מלבד תקני מזון) הינם תקנים מאומצים, כאשר ברובם ישנם שינויים לאומיים, אשר נחיצותם של השינויים נבחנת הן ע"י צוות מיוחד, חברים בו נציגי משרד הכלכלה, האוצר ואיגוד לשכות המסחר, והן ע"י וועדת האימוץ שכבר פועלת כאמור לעיל. מכון התקנים ממשיך גם בשנת 2015 באימוץ התקנים הבינלאומיים (כולל מספר תקנים בתחום המזון). ההליך מאושר בתכנית עבודה ואף קיבל ביטוי תקציבי.
מעקב
מכון התקנים הישראלי

5. 	תהליך החלפת תקינה מקורית בתקינה בינלאומית הינו תהליך מתמשך ומבוצע מיידית בכל פעם שמתברר שישנו תקן בינלאומי שיכול להחליף את התקן המקורי.

ליקוי

7. 	אישורו האחרון של מחירון בדיקות היבוא המבוצעות על ידי מכון התקנים בידי משרד הכלכלה נעשה יותר מחמש שנים לפני מועד סיום הביקורת, ומאז לא השתנו תעריפי המכון. חרף העובדה שהמכון העביר את המחירון למשרד הכלכלה לאישור במהלך שנת 2012, ואף שהועלו טענות של לקוחות מכון התקנים בנוגע למחירים מופרזים שהוא גובה, טרם נבחן מחירון זה על ידי המשרד וטרם אושר על ידי שר הכלכלה. בכך נפגע הפיקוח של משרד הכלכלה על מחירי בדיקות היבוא במכון, הפועל כמונופול בתחום זה.

מעקב
משרד הכלכלה

7.	משרד הכלכלה ביצע  בדיקה מדגמית של מחירון מכון התקנים על בסיס מוצרים בעלי שימוש שכיח, על בסיסה קיבלה הנהלת המשרד החלטה לבצע בדיקת עומק עבור כל מוצרי המחירון לרבות אופן קביעת התעריפים. תוך שנה צפוי המחירון החדש לקבל את אישור השר ולהתפרסם.

ליקוי

8. 	אף על פי שהמכון הוא רשות ציבורית, הנדרשת לפרסם דין וחשבון שנתי בהתאם לחוק חופש המידע, הוא אינו מפרסם דוח כאמור, לרבות מידע על פעולות התקינה ועל בדיקות התאמה לתקן רשמי לטובין מיובאים.

מעקב
משרד הכלכלה
מכון התקנים הישראלי

8. 	תקנים רשמיים מפורסמים באתר המכון. כמו כן מכון התקנים מפרסם באתר האינטרנט שלו את רשימת הדגמים המיובאים שאושרו על ידו.


ליקוי

11.	חלוקת מכסות היבוא ליבוא בפטור ממכס או במכס מופחת נעשית על ידי משרדי הכלכלה והחקלאות. חלוקת העבודה בין המשרדים אינה יעילה ויוצרת מנגנונים מקבילים וביורוקרטיה מיותרת. נוסף על כך הוראות מנכ"ל משרד הכלכלה לחלוקת המכסות אינן משקפות את עקרון התחרותיות.

מעקב
משרד הכלכלה

11. 	לעניין המערכת הדיגיטלית המשותפת למשרדי הכלכלה והחקלאות להגשת בקשות וניהול רישיונות בעלות ממשק משתמש דומה לכלל היבואנים - הנושא הוקפא ע"י משרד החקלאות. 

מעקב
משרד החקלאות ופיתוח הכפר

11. 	המערכת הדיגיטלית המשותפת למשרדי הכלכלה והחקלאות להגשת בקשות וניהול הקצאות מכסה, נמצאת עדיין בתהליך בחינה. במקביל, למערכת "מסלול" ולמערכת "שער עולמי" עתידים להתווסף כלים נוספים אשר יאפשרו שימוש אחיד במערכות אלה הן לצורך הגשת הבקשות לרישיונות מכסה, והן לניהול הקצאת המכסות בפועל על ידי המשרדים השונים. מערכות אלו (מסלול ושער עולמי) צפויות להיות מיושמות עד לסוף חודש יולי 2015 (על פי רשות המסים). עם יישומן מתעתד משרד החקלאות להשתמש בהן כפלטפורמה יחידה לחלוקה ולניהול מכסות היבוא.

ליקוי

12. 	לדעת משרד מבקר המדינה, נוכח הנסיבות שהשתנו בשל המחאה החברתית, פרסום המלצות ועדת טרכטנברג והחלטות הממשלה שהתקבלו בעקבותיה בזמן שחלף מפרסום המלצות ועדת דויטש וכן המגמה הביקורתית העולה מעמדתו של צוות משרד הכלכלה כאמור, מן הראוי כי משרד הכלכלה יבחן האם השתנו התנאים בתחום מאז פרסום המלצות ועדת דויטש, כדי לאפשר כניסתם של מכוני בדיקה נוספים לתחום בדיקות ההתאמה לת"ר לטובין מיובאים.




מעקב
משרד הכלכלה

12. 	טרם הסתיימה הבחינה האם השתנו התנאים מאז פרסום המלצות ועדת דוייטש, לאפשר כניסתם של מכוני בדיקה נוספים לתחום בדיקות ההתאמה לת"ר לטובין מיובאים. 

ליקוי

13. 	ביולי 2014, כחודשיים לאחר מועד כניסת התיקון לתוקף, כלל מערך הפיקוח במינהל תקינה 9 עובדים בלבד. כמו כן רק כחודשיים לאחר כניסת התיקון לתוקף, חתם שר הכלכלה על כתב ההסמכה של מכון התקנים לבדיקת תצהירי היבואנים והעבירו לשר האוצר. לדעת משרד מבקר המדינה, ראוי כי הממונה על התקינה יפקח מקרוב על בדיקת התצהירים, תוך שימור בסיס הידע בידיו, ובאמצעות מערך הפיקוח ידאג לקבלת משוב, אשר יבהיר אם תצהיר יבואן הוא אכן הכלי המתאים ביותר למטרה זו. כן יש מקום כי בתוך שלוש השנים שמיום כניסת התיקון לתוקף יבחן משרד הכלכלה את יעילותו של הסדר זה.

מעקב
משרד הכלכלה

13. 	בהחלטת הממשלה 2318 הוגדר שעל  הממונה על ההגבלים העסקיים לגבש תזכיר חוק עם תיקוני חקיקה נדרשים, מבלי לגרוע מהוראות חוק ההגבלים העסקיים, התשמ"ח-1988,  לצורך איסור על פעולות אנטי-תחרותיות של יבואנים רשמיים אשר עניינן או תכליתן בפגיעה ביבוא מקביל למדינת ישראל ובתחרות בשוק מיבוא מקביל. מחכים לממשלה חדשה על מנת להפיץ את תזכיר החוק.

מעקב
רשות ההגבלים העסקיים

13. 	לעניין הפעולות בהן נוקטת רשות ההגבלים העסקיים לאיתור חסמים לתחרות חופשית במשק הישראלי ובכלל זה חסמים הקשורים לייבוא ולהסרתם – ועדת הייבוא, שערכה בדיקה של חסמים כלליים בתהליך היבוא, ובה היה חבר גם הכלכלן הראשי של הרשות, פרסמה את מסקנותיה ביום 11.11.14. הוחלט לאמצן בהחלטת ממשלה שקיבלה תוקף ביום 11.12.14. ועדה זו, נדרשה, בין היתר, לקיומם של חסמים רגולטורים וחסמים חוזיים לייבוא ופרק 4 בדוח הוועדה שעניינו "חסמים מסחריים" נכתב על ידי הרשות בעקבות עבודה שביצעה בנושא חטיבת התחרותיות. 

ליקוי

14. 	על משרד הכלכלה ומשרד האוצר לגבש מדיניות אחידה ומתואמת בכל הנוגע לפתיחת שוק יבוא הטובין לישראל, תוך איזון בין עקרונות הגברת התחרותיות והפחתת המחירים ובין עקרונות השמירה על התעשייה המקומית וההגנה על בריאות הציבור ובטיחותו.

מעקב
משרד הכלכלה

14.  	גובשה מדיניות הממשלה בדו"ח ועדת לנג שאומץ על ידי כל הצוות בנובמבר 2014. הדו"ח אומץ בהחלטת הממשלה מס' 2318. 

מעקב
משרד האוצר

14. 	לא דווח על התקדמות בתיקון הליקוי. 

ליקוי

15. 	על הממונה על התקינה לגבש נוהל עבודה ובו מנגנון לקבלת תקנים רשמיים או להסרתם לפי קריטריונים קבועים, ברורים ושקופים, לרבות לוח זמנים לשם כך.

מעקב
מכון התקנים הישראלי

15. 	לא דווח על התקדמות בתיקון הליקוי. 

ליקוי

16. 	על משרד הכלכלה ועל הממונה על התקינה לוודא כי המכון יאמץ תקנים בין-לאומיים בהתאם לחוק התקנים, הקובע כי חריגה מתקן בין-לאומי תיעשה בנסיבות מיוחדות בלבד, כאשר יש הכרח לעשות כן. על משרד הכלכלה לוודא כי הסכמי ההכרה ההדדיים של המכון עם מעבדות בין-לאומיות ישמשו למטרות שלשמן נועדו - להקל את תהליך כניסת הטובין לארץ. בכלל זה על המשרד לעמוד על כך שההתאמות והשינויים הנעשים בעת קבלת תקנים יהיו מזעריים, כדי שבדיקות ההשלמה הנדרשות נוסף על בדיקות המעבדות הבין-לאומיות יצומצמו למינימום ההכרחי.

מעקב
משרד הכלכלה

16. 	בסוף 2013 החל תהליך בחינת רשמיותם  של 120 תקנים מתוך כלל התקנים הרשמיים וכתוצאה מכך בתאריך 14/5/14 פורסמה הכרזת הסרת הרשמיות של 61 תקנים (קובץ התקנות 7377). עתה נמצאים בשלבים שונים של הסרת הרשמיות עוד כ-10 תקנים. בנוסף, הוקמה ופועלת ועדת האימוץ.

ליקוי

17. 	על הממונה על התקינה להוביל תהליכים לחיזוק מנגנוני הפיקוח והבקרה בעבודת מכון התקנים בכובעיו השונים, לרבות אישור מחירון המכון. במסגרת זו על המכון לנהוג בשקיפות ולפרסם את מלוא המידע, כנדרש בחוק חופש המידע ובתקנות שהותקנו על פיו. ראוי כי הממונה על התקינה יפקח מקרוב על בדיקת תצהירי היבואנים 
          המרוכזת בידי מכון התקנים, ויבחן את התועלת למשק במתן בלעדיות למכון בתחום זה, תוך העלאת החלופות המיטביות לבדיקת התצהירים בהתאם לצורך.

מעקב
משרד הכלכלה

17. 	הממונה על התקינה כחבר בדירקטוריון של המכון, מבקר את פעילות המכון. לעניין המחירון, הממונה על התקינה הינו חבר בצוות שבוחן את מחירון המכון.

ליקוי

18. 	בד בבד, מן הראוי כי משרד הכלכלה יבחן את האפשרות לניתוק הקשר בין הליך התקינה במכון התקנים לבין בדיקות היבוא וביניהן לבין פעולותיו המסחריות של המכון. כמו כן ראוי, כי משרד הכלכלה יחתום על הסכמי ההכרה בדרג של מדינות, כדי שמעמדן של המעבדות הפרטיות לא ייפגע.
 
מעקב
משרד הכלכלה

18. 	לעניין בחינת האפשרות לניתוק הקשר בין הליך התקינה במכון התקנים לבין בדיקת הייבוא וביניהן לבין פעולותיו המסחריות של המכון - למרות שמדובר בגוף אחד, ישנה הפרדה של הפעולות, כאשר הכנה/עדכון התקנים מתבצעות ע"י וועדות תקינה ציבוריות ולא ע"י מכון התקנים.
הפיקוח הממשלתי על ענף היהלומים – 

תגובות משרד הכלכלה

הפיקוח הממשלתי על ענף היהלומים

הגופים המבוקרים: מינהל היהלומים – משרד הכלכלה, מכון היהלומים הישראלי, משטרת ישראל, רשות המסים, משרד האוצר, הרשות לאיסור הלבנת הון ומימון טרור, רשות החברות הממשלתיות, רשות הגנת הצרכן וסחר הוגן. 

ליקוי מספר ,15 9,13 תוקנו. ראה הערות רה"מ 65א', עמ' 151, 155, 156. 

ליקוי

1.	המפקח אינו דורש ממבקשי רישיון עיסוק ביהלומים להוכיח כי הם ממלאים די תנאים מהותיים שיש בהם כדי להבטיח את התאמתם לעיסוק בענף.

מעקב
משרד הכלכלה

1.	אין בצו הקיים הוראות הקובעות תנאים למתן רישיון. הנושא יוסדר בחוק החדש. בשלב זה, הוחלט כי הלשכה המשפטית תגבש חוות דעת בעניין הסמכות להתנות תנאים נוספים על אלו הקבועות בצו, לשם מתן רישיון, ואם כן – אילו תנאים. טרם הוכנסה דרישה להנפקת תעודת יושר או אישור על אי ביצוע עבירה פלילית ב-3 השנים האחרונות. 

ליקוי

2.	בדצמבר 2013 (להלן - מועד סיום הביקורת), עדיין לא הייתה בידי המפקח רשימה של החברים הפעילים בבורסת היהלומים (להלן - הבורסה), וממילא נבצר ממנו לבדוק אם יש חברי בורסה שאין להם רישיון מטעמו.

מעקב
משרד הכלכלה

2.	עדיין אין בידי המפקח רשימת חברים הפעילים בבורסת היהלומים. בימים אלה(מרץ 2015) נערכות שיחות עם הבורסה במטרה לפתור את הסוגיה ובמידה ולא יימצא פתרון בדרך זו, יישקלו גם אמצעים משפטיים.
ליקוי

3. 	במועד סיום הביקורת יהלומים הם בין הטובין היחידים הנשלחים מחברת השילוח באמצעות בית המכס בנתב"ג ישירות אל היהלומן, בלי בדיקה בבית המכס. זאת ועוד, למפקח על היהלומים, הממונה על תחנת המכס, אין סמכויות חקירה ואכיפה, וכמו כן אין בידיו כלים העומדים לרשות עובדי בית המכס בנתב"ג.

מעקב
משרד הכלכלה

3.	אין למפקח סמכויות חקירה לגבי נושאי מכס, ובכל מה שצריך הנושא מטופל על ידי המכס בשיתוף פעולה מלא. לגבי רישיונות - למפקח יש סמכות מינהלית לסרב להעניק רישיון או לבטלו במקרים חריגים מאוד, או לקבוע בו תנאים ולשם כך הוא רשאי לאסוף תשתית ראייתית ולבצע חקירות מנהליות.

ליקוי

4. 	למנהל תחנת המכס של המינהל יש השפעה על הענף מתוקף סמכויותיו, והוא ומעריכי היהלומים עובדים מול קבוצה קטנה של בעלי השפעה בענף. במשך הזמן נוצרת היכרות אישית בין מנהל תחנת המכס והמעריכים ובין היהלומנים ונציגי חברות השילוח. למרות זאת אין פיקוח ובקרה על עבודתם.

מעקב
משרד הכלכלה

4.	כיום כאשר השתנה התהליך וחברות השילוח הן שמשחררות את הסחורה ולא היהלומנים, המגע יותר מצומצם. במגבלות מספר המעריכים, המפקח וסגניתו מתערבים בחלוקת העבודה  מולם כך שתהיה רוטציה מסוימת בטיפול.

ליקוי

5. 	המערכת הממוחשבת של המינהל אינה מתריעה בעצמה על יהלומן שנרשמו נגדו אירועים חריגים. המערכת אינה מאפשרת עיבוד של המידע הקיים במינהל ועיבוד של מידע מודיעיני ממקורות אחרים. אי-אפשר גם לייצא את המידע האגור בה לתכנת מחשב אחרת לשם ניתוחו ולשם איתור דפוסי פעולה חשודים.

מעקב
משרד הכלכלה

5.	תהליך ההסבה הסתיים. נמצאים כעת בבדיקות קבלה ובדיקות מול הלקוח שלאחריהן  יקודמו נושאי מחשוב נוספים. 

ליקוי

6. 	לא נמצאו מסמכים המעידים כי המפקח מקיים בקרה על פעולות חברות השילוח המכינות את רשימוני היצוא של יהלומים מלוטשים. לא נמצאו גם מסמכים המעידים על כך שהמפקח מבקש מהמעריכים לבצע בדיקה מדגמית של חבילות היהלומים כדי לוודא שיש התאמה בין תכולתן ובין הפרטים ברשימון היצוא.

מעקב
משרד הכלכלה

6.	לעניין הטפסים של תהליך היצוא הממוחשב, טרם מופעלים בשטח. הטופס פותח. מחכה לאישור המכס ולהערותיו. הנושא התעכב בגין דרישות המכס לשער עולמי, וכן הסבת המערכת.

ליקוי

7. 	בשנים 2014-2011 דנה ועדה ברשות המסים בשינויים הנדרשים בשיטת המיסוי של הענף. במועד סיום הביקורת, דצמבר 2013, טרם סיימה הוועדה את עבודתה ומשום כך היא טרם החליטה אם לעשות שינויים בשיטת חישוב ההכנסה החייבת במס של היהלומן ובהקלות הניתנות לו כיום.

מעקב
רשות המיסים

7. 	טרם התגבשו סופית ההמלצות, ובמיוחד בשל הצורך באישור ממשרד המשפטים. 
יחד עם זאת, החל מיום 15 בפברואר 2015 מיושם נוהל במינהל המכס לפיו כל יבוא היהלומים למדינת ישראל ייעשה באמצעות בלדרות מאובטחת.

ליקוי

8. 	משרד הכלכלה, משרד האוצר ורשות המסים לא הציגו למשרד מבקר המדינה הסדר או מסמך רשמי שמכוחו מעבירה המדינה את כספי ההיטל על יהלומים מלוטשים מיובאים אל מכון היהלומים. ברבות השנים משרדים אלו לא נתנו דעתם על ההיגיון שבגביית ההיטל, ולא שקלו אם יש מקום להעביר את כספי ההיטל שנגבו לאוצר המדינה או לחלקם בין הגופים השונים בענף היהלומים, או אם ניתן להטילו גם על יהלומי גלם ועל יהלומים סינטטיים.


מעקב
משרד הכלכלה

8. 	המשרד ומשרד המשפטים יסדירו את הנושא בחוק החדש שיחליף את הצו.

ליקוי

10.	לדעת משרד מבקר המדינה, בהתחשב בהחלטת המכון להפסיק את ההשקעה בפיתוח טכנולוגיה ב-IDT, ונוכח תרומתה הצנועה של החברה לענף וההשקעה הניכרת בהפעלת החברה שעיקר הוצאותיה הן הוצאות ניהול ותקורה, חייבת הנהלת המכון לשקול אם יש צורך בהפעלת החברה במתכונתה הנוכחית. 

מעקב
משרד הכלכלה

10. 	לעניין סטאטוס פרויקט הקמת מפעל תעשייה חדיש שיאגד בתוכו מספר יצרנים ולרשותו תעמיד החברה את הטכנולוגיה החדישה ביותר כדי להעלות את רמת הייצור בישראל - הוקם באזור מתחם היהלומים מפעל, אשר בו מרוכזים כ- 80 לוטשים, ובו מתבצעות הכשרות לקבוצות של עד 7 לוטשים.

ליקוי

11.	במסגרת הדיונים על חוק היהלומים המתגבש, על משרד הכלכלה, בשיתוף גורמי האכיפה (משטרת ישראל, הרשות לאיסור הלבנת הון ומימון טרור ורשות המסים) וגורמים בענף היהלומים, לבחון את האפשרות לביצוע שינוי מהותי במשטר הפיקוח על הענף, כדי להפוך אותו ליעיל ואפקטיבי. נוסף על כך עליהם לבחון אם משרד הכלכלה הוא המשרד המתאים להפעלת תחנת המכס של היהלומים.

מעקב
משרד הכלכלה

11. 	לעניין הכנת תזכיר חוק הפיקוח על היהלומים שיחליף את צו הפיקוח על היהלומים, יבואם, ויצואם - קיימת טיוטה שעובדים עליה כעת במשרד המשפטים.
מעקב
רשות המיסים

11. 	המלצות הוועדה עשויות לקדם את הנושא של הבקרה והפיקוח לצד שינויים הדרושים במשרד הכלכלה. 
ליקוי

12. 	על משרד הכלכלה, משרד האוצר ורשות המסים, בשיתוף הגורמים השונים הפועלים בענף להידרש באופן מעמיק לנושא ההיטל על יבוא יהלומים מלוטשים ותכליתו. בין היתר, עליהם לבחון את הצורך בהיטל לנוכח צמצום ענף ייצור היהלומים בארץ ואת מטרותיו. כמו כן יש לבחון אם יש להמשיך להעביר את כל כספי ההיטל לידי מכון היהלומים דווקא. יש לייחס משנה חשיבות לצורך בבדיקת נושא ההיטל, לנוכח העסקאות המתבצעות עם בעלי העניין המיוצגים במכון. עסקאות אלו גם מגבירות את הצורך בקיומם של מנגנוני פיקוח חיצוניים: הפעלת סמכותו של רשם ההקדשות לבחון עסקאות וחיזוק הפיקוח של רשות החברות הממשלתיות. נוסף על כך על המכון לשקול את המשך פעילות חברת הבת IDT, שהפסיקה למלא את מטרתה העיקרית - קידום הפיתוח של טכנולוגיה בענף היהלומים.

מעקב
רשות המיסים

8,12. 	מינהל המכס אינו גובה היטלים אלה. 

מעקב
משרד הכלכלה

12. 	להלן סטאטוס הטיפול בהטלת היטל על יבוא יהלומים מלוטשים - עדיין אין שינוי בגובה ההיטל והשימוש בו. יש כוונה לערוך שינויים במסגרת החוק החדש, בהתייעצות עם משרדי המשפטים והאוצר. ההיטל כולו מיועד לקידום ענף היהלומים, קידום תערוכות, הבאת תערוכות, סמינרי גלם, שיפורים טכנולוגיים ועוד. העברת ההיטל לארגונים השונים תגרום לכך שהם ישתמשו בכספים אלה לפעילות השוטפת וזה לא מטרת ההיטל.
אשר לטענה שהייצור בארץ פסק, הדבר אינו מדויק. עדיין יש היקפי ייצור גדולים מאד בארץ (במונחים כספיים), ובכל זאת יש לעודד מרכז סחר עולמי ליהלומי גלם ומלוטש בהיקפים אלה.

ליקוי

14. 	משרד מבקר המדינה מעיר למינהל כי עליו למפות את כל הנושאים שיש להסדירם בנהלים, לנסח לאלתר נהלים ברורים שיסדירו את עבודת המינהל ולפרסמם באופן מרוכז, וזאת כדי להגביר את השקיפות ולאפשר ליהלומנים לפעול בהתאם לדרישות המינהל.



מעקב
משרד הכלכלה

14. 	פורסמו הנהלים: נוהל יבוא מלוטש, נוהל תיקונים, נוהל יצוא גלם. בעבודה מול מטה מינהל סחר חוץ – נוהל ויזות לזרים.

ליקוי

16. 	משרד מבקר המדינה מציע כי משרד המשפטים ישקול בחינה מחדש של התנאים שנקבעו להעברת מידע ממשטרת ישראל ומשירות הביטחון הכללי לרשות המסים ולמפקח על היהלומים. 

מעקב
משרד הכלכלה

16. 	לעניין הסמכת המפקח על היהלומים כממונה על פי חוק לקבל מידע שמקורו ברשות מהגופים המוסמכים בהתאם לתקנות איסור הלבנת הון - הוראות צו איסור הלבנת הון בנוגע לסחר באבנים יקרות טרם נכנסו לתוקף. יום עיון ראשון ליהלומנים  בנושא צפוי להתקיים ב-26/3/15. 
לעניין הביקורת על אי התקנת צו איסור הלבנת הון בנושא חובות זיהוי ודיווח של סוחר באבנים יקרות – ביום 15/7/14 אושר הצו בוועדת חוקה חוק ומשפט של הכנסת, ביום 15/9/14 פורסם הצו על ידי השר ברשומות. בטרם כניסת סעיפי הצו לתוקף – המפקח על היהלומים יפעל להבאת ידיעת החובות שמכוח הצו לכל בעלי הרישיונות ביום העיון האמור. המפקח על היהלומים, בשיתוף הרשות להלבנת הון, יבצע אכיפה הנדרשת עפ"י החוק בענף היהלומים, וזאת לאחר שתוכן תכנית הדרכה כללית והוראות לביצוע הנדרש בהתאם לצו.

מעקב
משרד המשפטים

16. 	תיקון חוק איסור הלבנת הון (תיקון מס' 10), התשע"ב-2012 החיל את משטר איסור הלבנת הון על סוחרים באבנים יקרות וקבע את המפקח על היהלומים כממונה לפיקוח על מילוי הוראות החוק על ידי סוחרים באבנים יקרות בהתאם לסעיף 11יג לחוק איסור הלבנת הון, התש"ס-2000 (להלן: "החוק"). 
סעיף 35 לתיקון קובע כי תחילתן של הוראות אלו תהיה ביום כניסתו לתוקף של צו שיותקן מכוח החוק. צו זה פורסם ברשומות ביום 15.9.2014, כאשר ההוראות הנוגעות לחובות זיהוי וקביעת מדיניות יכנסו לתוקף ביום 15.9.2015 וחובות הדיווח יכנסו לתוקף ביום 15.9.2016. החל ממועדים אלה המפקח על היהלומים יוסמך כממונה לפי החוק, ויהיה רשאי לקבל מידע שמקורו ברשות מהגופים המוסמכים בהתאם לתקנות איסור הלבנת הון (כללים לשימוש במידע שהועבר למשטרת ישראל ולשירות הביטחון הכללי לשם חקירת עבירות נוספות ולהעברתו לרשות אחרת), תשס"ו-2006.




העסקת עובדים פלסטינים בענף הבניין בישראל – 

רשות האוכלוסין, ההגירה ומעברי הגבול





העסקת עובדים פלסטינים בענף הבניין בישראל – 

תגובות משרד האוצר

הגופים המבוקרים: יחידת האכיפה למעסיקים – משרד הפנים, אגף החשב הכללי – משרד האוצר, רשם הקבלנים – משרד הבינוי והשיכון, משרד הכלכלה, מפקדת תיאום פעולות הממשלה בשטחים.

ליקוי

1. 	עד שנת 2011 חולקו 14,500 היתרים למעסיקים לפי בקשותיהם ללא כללים אחידים, פומביים ושוויוניים ולא על פי תבחינים מקצועיים. במאי 2011 הסתכם מספר היתרי ההעסקה בענף הבניין בכ-15,500. במועד זה "צילם" אגף מת"ש מצב זה ואישר לכל מעסיק להמשיך להחזיק את ההיתרים שבידו (להלן - המכסה ההיסטורית), ללא בחינה עניינית של צורכי המעסיק או פעילותו. שתי ועדות שמינה מנכ"ל רשות האוכלוסין במאי ובדצמבר 2011 לקביעת אמות מידה להקצאת היתרים בענף הבניין לא ביצעו את שהוטל עליהן. כ-12,000 היתרים נוספים חולקו בשנים 2013-2011 בהסתמך על הבחנה שרירותית בין קבלנים חדשים לוותיקים ועל יסוד המכסה ההיסטורית, שחולקה מלכתחילה באופן לא שוויוני. אופן הקצאת ההיתרים הנוספים הנציח את היעדר השוויון ההיסטורי.

מעקב
רשות האוכלוסין, ההגירה ומעברי הגבול

1.	לא דווח על התקדמות בתיקון הליקוי. 

ליקוי

2.	אגף מת"ש העניק היתרי העסקה למעסיקים שאינם רשומים כדין בפנקס הקבלנים שברשם הקבלנים, וגם לא שלל היתרים מקבלנים שהתברר כי אינם רשומים, וזאת שלא בהתאם להוראותיו שלו. הדבר הביא לגידול במספר הקבלנים שאינם רשומים וקיבלו היתרים, מ-406 קבלנים בינואר 2012 ל-688 קבלנים ביולי 2013, שבידיהם כ-3,500 היתרים. ביולי 2013 הסתכמה מכסת ההיתרים ב-27,500. משמע שכ-13% ממכסת ההיתרים באותו מועד ניתנה לקבלנים שאינם רשומים. ביולי 2013 העביר אגף מת"ש לרשם הקבלנים לראשונה את שמות הקבלנים המחזיקים בהיתרים לצורך בקרה בדבר רישומם בפנקס הקבלנים.


מעקב
רשות האוכלוסין, ההגירה ומעברי הגבול

2.	לא דווח על התקדמות בתיקון הליקוי. 

ליקוי

3.	יחידת האכיפה למעסיקים ברשות האוכלוסין מופקדת על האכיפה של העסקת עובדים פלסטינים בהיתר. ואולם, לא מתבצעת העברת מידע סדורה בין אגף מת"ש ובין יחידת האכיפה בנוגע למעסיקים שיש חשש כי הפרו את ההיתר. נוסף על כך, כאשר עובדי היחידה מבקרים באתר בנייה, הם אינם בודקים אם העובדים אשר מועסקים בפועל הם אלה שבגינם ניתנו ההיתרים למעסיק.

מעקב
רשות האוכלוסין, ההגירה ומעברי הגבול

3.	לא דווח על התקדמות בתיקון הליקוי. 

ליקוי

4. 	בדצמבר 2013, ארבע שנים לאחר שנחתם הסכם קיבוצי שהסדיר, בין השאר, את תנאי העסקת העובדים הפלסטינים בענף הבניין, עדיין לא השלים אגף מת"ש את הליך השוואתם של השכר ושל עלות העסקתם של העובדים הפלסטינים בענף הבניין לאלה של העובדים הישראלים לפי החלטת הממשלה מ-1970. יש לראות בחומרה את התנהלות אגף מת"ש אשר אינו מוודא כי עובדים אלה מקבלים את מלוא זכויותיהם החוקיות וההסכמיות, לרבות שכר מינימום ענפי, זכויות מכוח ותק, ימי חג, דמי חופשה ודמי הבראה. תלושי השכר שמנפיק האגף לעובדים הפלסטינים אינם משקפים את מלוא רכיבי השכר שהם זכאים להם.

מעקב
רשות האוכלוסין, ההגירה ומעברי הגבול

4.	לא דווח על התקדמות בתיקון הליקוי. 

ליקוי

5. 	על פי תנאי היתר ההעסקה, מעסיק המקבל היתר חייב להעסיק את העובדים בהיקף של משרה מלאה. הנהלת אגף מת"ש מודיעה למדורים מדי חודש מהו המספר המזערי של ימי ההעסקה המחויבים בתשלום באותו החודש (להלן - ימי מינימום). משרד מבקר המדינה רואה בחומרה את התנהלות אגף מת"ש שאִפשרה למעסיקים לדווח על העסקת עובדים פחות מימי המינימום. עולה חשש כי מעסיקים שילמו שכר ישירות לעובדים עבור ימי עבודתם ולא דיווחו על כך לאגף מת"ש. בכך אִפשר אגף מת"ש למעסיקים לחסוך את התשלומים למס הכנסה ובגין הזכויות הסוציאליות, ולעובדים - לקבל תוספת שכר בלא ניכויים.

מעקב
רשות האוכלוסין, ההגירה ומעברי הגבול

5.	לא דווח על התקדמות בתיקון הליקוי. 

ליקוי

6. 	בשנת 1994 נחתם הסכם ביניים ישראלי-פלסטיני בדבר הגדה המערבית ורצועת עזה. בהסכם נקבע כי מדינת ישראל תנכה משכר העובדים הפלסטינים דמי ביטוח בריאות (להלן - בול בריאות). עוד נקבע כי המדינה תגבה מן המעסיקים את ההפרש בין שיעור ההפרשות לביטוח הלאומי בגין עובד ישראלי ובין ההפרשות האמורות בגין עובד פלסטיני, כהיטל השוואה. הוסכם כי כספים אלו יועברו מדי חודש לרשות הפלסטינית, לשם מתן הטבות סוציאליות ושירותי בריאות. כספי היטל ההשוואה ובול הבריאות שנגבו עבור כל הענפים - לרבות ענף הבניין - בגין השנים 2013-2006, והועברו מאגף מת"ש לאגף החשכ"ל, הסתכמו ב-31.12.13 ביותר מ-876 מיליון ש"ח. כספים אלו לא הועברו לרשות הפלסטינית, וסוגיית העברתם נדונה בין נציגי מדינת ישראל לנציגי הרשות הפלסטינית.

מעקב
רשות האוכלוסין, ההגירה ומעברי הגבול

6.	לא דווח על התקדמות בתיקון הליקוי. 

ליקוי

7. 	אגף מת"ש, אגף החשכ"ל ואגף שוק ההון, הביטוח והחיסכון במשרד האוצר (להלן - אגף שוק ההון) לא התאימו את נוהלי תשלום הפנסיה לעובדים הפלסטינים לתיקוני החקיקה שחלו בנושא משנת 1995, כשנסגרו קרנות הפנסיה הוותיקות לכניסת מבוטחים חדשים.

מעקב
רשות האוכלוסין, ההגירה ומעברי הגבול

7.	לא דווח על התקדמות בתיקון הליקוי. 


מעקב
משרד האוצר

7. 	אגף מת"ש אחראי על התנאים והזכויות של העובדים הפלשתינאים וממונה על אכיפתם. משרד האוצר מסייע למת"ש בניהול הכספים ובניסוח הנוהל החדש. בהתאם לכך, הלשכה המשפטית במשרד האוצר יחד עם אגף שוק ההון פועלים לצורך גיבוש נוהל חדש המבוסס על מנגנון פנסיה חדשה (צוברת).

ליקוי

8. 	התשלום לעובדים הפלסטינים בעד זכויותיהם הפנסיוניות מבוצע מהפרשות הכספים וניכויי השכר שגובה אגף מת"ש. את יתרת הפרשות המעסיקים וניכויי השכר לפנסיה מעביר אגף מת"ש לאגף החשכ"ל, והוא מנהל אותם. כספים אלו אינם מנוהלים בהתאם למנגנון איזון אקטוארי.

מעקב
רשות האוכלוסין, ההגירה ומעברי הגבול

8.	לא דווח על התקדמות בתיקון הליקוי. 

מעקב
משרד האוצר 

8.	לעניין ניהול הפרשות המעסיקים וניכויי השכר לפנסיה בהתאם למנגנון איזון אקטוארי , הנוהל החדש יכלול מנגנון לאיזון אקטוארי. עם זאת, ככל שייווצר גירעון אקטוארי בקרן המיועדת לעובדים פלשתינאים, הוא ימומן באמצעות הפחתת התחייבויות אקטואריות של הקרן וזאת כמקובל בקרנות הפנסיה בישראל, אשר הקרן באה במקומן לעניין עובדים פלשתינאים. 

ליקוי

9. 	בדצמבר 2011 הוכנה במשרד האוצר הערכת החבות האקטוארית בגין תשלומי פנסיה לכל העובדים הפלסטינים המועסקים בישראל בכל ענפי התעסוקה ל-31.12.09 (להלן - הדוח האקטוארי). לפי הנתונים המעודכנים לפברואר 2012, השכר היומי המזערי בענף הבניין היה גבוה ב-37% וב-55% מהשכר היומי שעליו התבסס הדוח האקטוארי. לנוכח זאת, במועד סיום הביקורת - חמש שנים לאחר שנאספו הנתונים שעליהם התבסס הדוח האקטוארי - עולה חשש כי ההתחייבויות לתשלום כספי הפנסיה גדלו בשיעור ניכר לעומת ההערכה שעשה האקטואר.
מעקב
רשות האוכלוסין, ההגירה ומעברי הגבול

9.	לא דווח על התקדמות בתיקון הליקוי. 

מעקב
משרד האוצר

9. 	לעניין לחשש כי ההתחייבויות לתשלום כספי הפנסיה גדלו בשיעור ניכר לעומת ההערכה שעשה האקטואר,  ככל שייווצר גירעון אקטוארי בקרן המיועדת לעובדים פלשתינאים, הוא ימומן באמצעות הפחתת התחייבויות אקטואריות של הקרן וזאת כמקובל בקרנות הפנסיה בישראל, אשר הקרן באה במקומן לעניין עובדים פלשתינאים.

ליקוי

10.	מנהלת מדור פעלה בניגוד עניינים בכך שפתחה תיק מעסיק לחברה שבבעלות בעלה ובתה. נוסף על כך, היא טיפלה בבקשה של החברה לוועדת חריגים למתן רישיון עבודה עבור עובד ואישרה לחברה דיווח על מספר ימי העסקה הפחותים ממכסת ימי המינימום. לאגף מת"ש לא היו הסדרים לדיווח על זיקות שעלולות להעמיד עובדים בניגוד עניינים.

מעקב
רשות האוכלוסין, ההגירה ומעברי הגבול

10.	לא דווח על התקדמות בתיקון הליקוי. 

ליקוי

11. 	על הנהלת אגף מת"ש לקבוע ללא דיחוי עקרונות ענייניים, שוויוניים, אחידים ופומביים לחלוקת כל היתרי ההעסקה, שייגזרו מהיקפי העבודה ובשיתוף הגורם המקצועי - רשם הקבלנים. על הנהלת אגף מת"ש להבטיח כי רק קבלנים הרשומים בפנקס הקבלנים יוכלו להחזיק בהיתרי העסקה לעובדים בענף הבניין.

מעקב
רשות האוכלוסין, ההגירה ומעברי הגבול

11.	לא דווח על התקדמות בתיקון הליקוי. 


ליקוי

12.	על אגף מת"ש לפעול לאלתר להשוואת תנאי השכר של העובדים הפלסטינים לאלו של העובדים הישראלים, ולתת ביטוי מלא בתלושי השכר לכל התשלומים שלהם זכאים העובדים הפלסטינים. לנוכח ממצאי דוח זה, על אגף מת"ש ואגף החשכ"ל להשלים בהקדם את בחינת האפשרות להעברת השכר נטו לעובדים הפלסטינים באמצעות אגף מת"ש.

מעקב
רשות האוכלוסין, ההגירה ומעברי הגבול

12.	לא דווח על התקדמות בתיקון הליקוי. 

ליקוי

13.	על אגף מת"ש ואגף החשכ"ל להתאים את הכללים החלים על ניהול כספי הפנסיה של עובדים פלסטינים לאלה של עובדים ישראלים ולקבוע מי הגורם האחראי לניהול כספים אלה.

מעקב
משרד האוצר

13.	לעניין התאמת הכללים החלים על ניהול כספי הפנסיה של העובדים הפלסטינים לאלה של העובדים הישראליים, אגף מת"ש אחראי על התנאים והזכויות של העובדים הפלשתינאים וממונה על אכיפתם. משרד האוצר מסייע למת"ש בניהול הכספים ובניסוח הנוהל החדש. בהתאם לכך, הלשכה המשפטית במשרד האוצר יחד עם אגף שוק ההון פועלים לצורך גיבוש נוהל חדש המבוסס על מנגנון פנסיה חדשה (צוברת).

ליקוי

14. 	על אגף החשכ"ל לבצע הערכה אקטוארית מחודשת על בסיס נתונים מעודכנים וענייניים על שכר העובדים, מספרם וגיל הפרישה, ועל בסיס הנחות מוצא אקטואריות מעודכנות וענייניות הנוגעות לאוכלוסיית העובדים הפלסטינית.

מעקב
משרד האוצר

14.	לעניין ביצוע הערכה אקטוארית מחודשת על בסיס נתונים מעודכנים ועניינים על שכר העובדים, מספרם וגיל הפרישה, לאחר גיבוש הנוהל החדש תבוצע הערכה חדשה בהתבסס על תנאי הנוהל החדש.
פיתוח מערך הרכבת – 

תגובות חברת רכבת ישראל











פיתוח מערך הרכבת – 

תגובות משרד התחבורה והבטיחות בדרכים

הגופים המבוקרים: משרד התחבורה, אגף התקציבים – משרד האוצר, אגף החשב הכללי – משרד האוצר, חברת רכבת ישראל, חברת נתיבי ישראל – החברה הלאומית לתשתיות ותחבורה בע"מ, חברת חוצה ישראל בע"מ, חברת נתיבי איילון בע"מ, מינהל התכנון – משרד הפנים, וועדות התכנון – משרד הפנים, רשות החברות הממשלתיות.

ליקוי  3 תוקן.  ראה הערות רה"מ 65א' עמ' 164.
ליקוי
1.	בשנת 2007 יזמה המועצה הארצית לתכנון ולבנייה את הכנתה של תכנית מתאר ארצית משולבת לתחבורה יבשתית, כדי לגבש מתווה ברור לקידום התשתיות התחבורתיות בארץ. בהחלטת הממשלה הוטל על משרדי התחבורה והפנים להשלים את הכנתה, ולהביאה לאישור המועצה הארצית לתכנון ולבנייה והממשלה עד סוף שנת 2011. תכנית המתאר לא הובאה לאישור הממשלה במועד שנקבע וטרם הושלמה.

מעקב
משרד התחבורה והבטיחות בדרכים

1. 	תוכנית המתאר טרם הושלמה. נמצאת בשלביה האחרונים, ומרבית העבודה התכנונית בוצעה. התכנית נמצאת בשלב של תיאום סופי של הוראות התכנית עם גופי הביצוע של משרד התחבורה ושלב הקידום הסטטוטורי במוסדות התכנון.
ליקוי
2. 	תכנון והקמה של מסילה רביעית לרכבת, שיאפשרו את הפעלת קווי הרכבת המתוכננים והקיימים ואת הגברת התדירות של קווים קיימים, משתהים כבר שנים רבות. השיהוי הרב עלול לגרום להגבלת תנועת הרכבות, בעיקר בשעות השיא, באזור מרכז הארץ, המנקז אליו את מרבית קווי הרכבת ומהווה "צוואר בקבוק".

מעקב
רכבת ישראל

2.	הפרוייקט אינו באחריות רכבת ישראל, אלא באחריות נתיבי ישראל. הנהלת רכבת ישראל מציעה להעביר את הפרוייקט בחזרה לאחריותה. 

ליקוי

4. 	טרם אושר תדר שיאפשר הפעלת מערכת בקרת איתות חדשה לרכבת, שנועדה לווסת את תנועת הרכבות, להגביר את בטיחות תנועת הרכבות ולהביא להגדלת קיבולת הרכבות במסילות הקיימות, עד להשלמת הקמת המסילה הרביעית. בהיעדרו, קיים חשש שההשקעה הגדולה של המדינה בפיתוח תשתית הרכבות לא תניב את התפוקות המרביות, ושאיכות השירות של הרכבת לאחר הפעלת קווי רכבת נוספים - תיפגע. 

מעקב
רכבת ישראל

4. 	לעניין אישור תדר שמאפשר הפעלת מערכת בקרת איתות חדשה לרכבת, שנועדה לווסת את תנועת הרכבות -  הליך הקצאת התדרים נמצא בשלב מתקדם לאחר שנחתם בסוף ינואר 2015 הסכם בין משרד הביטחון למשרד האוצר בעניין זה. הרכבת פועלת להסדיר את הנושא בוועדת תדרים לצורך הקצאת התדרים בפועל.

ליקוי

5. 	במהלך הביקורת מסר מנהל מינהלת נתיבי ישראל למשרד מבקר המדינה, נוסח של נוהל הבטחת איכות משותף לחברת נתיבי ישראל וחברת הרכבת, שהוכן כבר באוגוסט 2012. הביקורת העלתה כי החברות לא אישרו את הנוהל.

מעקב
רכבת ישראל

5.	לעניין אישור נוהל הבטחת איכות המשותף לחברת נתיבי ישראל וחברת הרכבת - הרכבת חתמה על הסכם להבטחת איכות עליונה עם חברת touchstone , וכן נחתם הסכם אשר מסדיר את ההשתתפות במימון ואת האחריות המשותפת עם חברת נתיבי ישראל.

ליקוי

6.	משרד מבקר המדינה מעיר למשרד התחבורה, כי עליו לדאוג לשמירת הידע וליצירת היכולות הטכניות בתוך המשרד כדי לחזק את הבקרה ולשמר אצלו את הידע שנצבר בעניין זה, באופן בלתי תלוי בחברת בקרה זו או אחרת. בייחוד בנוגע לפרויקטים תשתיתיים רחבי היקף ורב-שנתיים.
מעקב
משרד התחבורה והבטיחות בדרכים

6. 	משרד התחבורה העביר את כלל חברות הביצוע, לדווח לו"ז ותקציב על פי פורמטים אחידים ובמועדים קבועים. בימים אלה המשרד מפתח מערכת BI לנושא אשר תאפשר רמת ניתוח ובקרה גבוהים יותר.

ליקוי

7. 	על משרדי התחבורה והפנים לפעול להשלמת תכנית מתאר ארצית משולבת לתחבורה יבשתית. על משרדי התחבורה והאוצר, אשר השקיעו מיליארדי ש"ח בפיתוח הרכבת, לפעול ללא דיחוי להשלמת הקמתה של המסילה הרביעית, במטרה להבטיח ניצול יעיל של רשת המסילות ושל קווי הרכבת, הן הקווים הקיימים והן הקווים המתוכננים. נוכח הדחייה המסתמנת במועד השלמת המסילה הרביעית, על משרדי הממשלה לפעול כדי לאפשר הגדלת קיבולת הרכבות, ובכלל זה, הפעלת מערכת בקרת איתות חדשה למערך הרכבות, שהפעלתה תגביר את הבטיחות בתנועת הרכבות.

מעקב
משרד התחבורה והבטיחות בדרכים

7. 	משרד התחבורה פועל כדלקמן לייצוב הפרויקט וקידומו:
שילוב גורמי משק המים במציאת שימוש במי השיטפונות לטובת משק המים הארצי. בהמשך למדיניות זו נקבע בות"ל שני מסלולים לקידום התכנית:
•	קידום תכנון המסילה.
•	קידום תכנון הניקוז.
התקיימו מספר דיונים בנושא קידום בפרויקט, הכוללים גם קביעת מתווה להפרדת תכנית המסילה מתכנית הניקוז וקידום כל אחת מהן בנפרד וכולל תיאום ביניהן. 
המתווה קיבל את ברכתה של הות"ל.

ליקוי

8.	 עד מועד סיום הביקורת טרם אושרה הקצאת התדרים למערכת החדשה. על משרדי התחבורה והאוצר, אשר השקיעו מיליארדי ש"ח בפיתוח הרכבת, לפעול להפעלת מערכת בקרת האיתות החדשה בהקדם האפשרי, מאחר שהפעלתה תגביר את הבטיחות בתנועת הרכבות ותאפשר להגביר את תדירות הרכבות בפרק זמן מסוים בלי לצמצם קווים. מאחר שפתרון זה מוגבל לפרק זמן מסוים, על כל הגופים האחראיים - משרד התחבורה, משרד האוצר וחברת הרכבת - לפעול ללא דיחוי גם להשלמת הקמתה של המסילה הרביעית, כדי להבטיח ניצול יעיל של רשת המסילות ושל קווי הרכבת, הן הקווים הקיימים והן הקווים המתוכננים.

מעקב
משרד התחבורה והבטיחות בדרכים

8. 	נחתם הסכם בין משרד הביטחון לרכבת ישראל להקצאת התדרים הנחוצים. 







הפיקוח על הפעלת הרכבת הקלה בירושלים –

תגובות משרד התחבורה והבטיחות בדרכים

הפיקוח על הפעלת הרכבת הקלה בירושלים

הגופים המבוקרים: משרד התחבורה והבטיחות בדרכים, משרד האוצר, עיריית ירושלים.

ליקויים ,6,7,8,12 תוקנו. ראה הערות רה"מ 65א' עמ' 171-173. 

ליקוי

1. 	ביוני 2008 חתמו נציגי אגף החשכ"ל והזכיין על התוספת הראשונה לחוזה, ועיקרה תשלום של 150 מיליון ש"ח לזכיין בגין אחריות המדינה לעיכובים בשל דרישותיה לתוספות שונות בשלב ההקמה. כמו כן נדחה מועד תחילת הפעלתה של הרכבת לספטמבר 2010. בנובמבר 2011 חתמו הצדדים על הסדר ובו הקלת הדרישות מהזכיין על פי החוזה, בין היתר, בנוגע לתחילת הפעלת הרכבת. 

ליקוי

2. 	במרץ 2012 חתמו הצדדים על התוספת השנייה לחוזה, שהייתה בתוקף עד אוגוסט 2012. בתוספת זו נקבעו הקלות לזכיין בתחומי השירות לנוסע, ההפעלה והתחזוקה ותשלומים בגין "הכנסה מובטחת". עוד הוסכם לדחות את השינוי במערך התחבורה הציבורית בחלקה הצפוני של העיר. התוספות הוארכו שוב ושוב, עד סוף מאי 2014.

מעקב
משרד התחבורה 

1,2.	לא דווח על התקדמות בתיקון הליקוי. 

מעקב
משרד האוצר

1,2. 	לעניין הסדרת הנושאים שבמחלוקת בהסכם, לאור אי הסכמות במסגרת המשא ומתן, החליטו הצדדים לשוב לשולחן הבוררות.

ליקוי

3. 	לעתים התגלעו חילוקי דעות בקרב חברי המינהלה, בין השאר בנושאים כספיים, ולרוב התקבלה עמדתו של נציג החשכ"ל. החשכ"ל הוא האחראי לביצוע תקציב המדינה, ומכאן שתפקידו העיקרי הוא לשמש שומר הסף לגבי הוצאות הממשלה. מצד שני, בשל השתתפות נציגו במינהלה הוא גם אחראי מטעם המדינה להוצאה לפועל של החוזה. דבר זה עלול לפגוע בהפרדת הסמכויות הנדרשת בין מי שנושא בתפקידו של שומר סף ובין מי שמוציא לפועל חוזים ופרויקטים. 

מעקב
משרד האוצר

3. 	מתקיימת חלוקת סמכויות נכונה במסגרתה כל אחד מחברי ה-JPTA דומיננטי בתחומים הנוגעים לעיסוקו. 

ליקוי

4. 	מאז 2009 המדינה והזכיין מצויים בהליך בוררות, שעיקרו טיפול בתביעות הדדיות הנוגעות לנזקים בגין עיכוב ביצועו של הפרויקט. סכום התביעות הוא כמיליארד ש"ח מכל צד. המחלוקות התכופות ביניהם וההעברה של נושאים רבים לבוררות (בהם נושאים שהם ליבת הפרויקט), מלמדות על ניהול בסיסי לקוי של כל מערכת ההסכמים בין המדינה לזכיין, דבר המצריך תיקון ללא דיחוי.

מעקב
משרד האוצר

4. 	במסגרת משא ומתן לא הצליחו הצדדים להגיע לפשרה, ולכן הנושא ממשיך להתנהל במסגרת בוררות. 

ליקוי

5. 	"מומחה מקצועי בלתי תלוי" שנועד ליישב חילוקי דעות בין הצדדים מונה במסגרת הליך הבוררות המשפטית, ולא קודם לכן כנקבע בחוזה. עקב כך היה חסר מנגנון סיוע מקצועי ליישוב 

מעקב
משרד האוצר

5. 	חלה התקדמות בהליך הבוררות במסגרתה המומחה ההנדסי הגיש את חוות דעתו. טרם התקבלו הכרעות בהליך.  

ליקוי

9. 	באוגוסט 2011 תוקנה הפקודה והוסדרה בה פעילות הרכבת הקלה. על פי הפקודה, המנהל לעניין מסילת ברזל מקומית מטעם משרד התחבורה (להלן - המנהל) מופקד על ביצוע הפקודה, אך הוא לא הוציא נהלים לפיקוח על הרכבת הקלה לפי פקודה זו. 
מעקב
משרד התחבורה

9. 	לא דווח על התקדמות בתיקון הליקוי. 

ליקוי

10. 	משרד התחבורה והמינהלה לא קבעו כללים המגדירים בבירור את חלוקת התפקידים בין המנהל (לפי הפקודה) ובין המינהלה (לפי החוזה) ואת דרכי שיתוף הפעולה ביניהם.

מעקב
משרד התחבורה 

10. 	לא דווח על התקדמות בתיקון הליקוי. 

ליקוי

11. 	משרד התחבורה, עיריית ירושלים והצוות לא אישרו נוהל לנושא ההיערכות לפעולה במצבים של השבתה חלקית או מלאה של הרכבת הקלה, ולא תורגלה הפעלתם של אמצעי תחבורה חלופיים.

מעקב
משרד התחבורה 

11.	לא דווח על התקדמות בתיקון הליקוי. 

תגובות משרד התחבורה והבטיחות בדרכים

ארגון מחדש של התחבורה הציבורית בירושלים

הגופים המבוקרים: משרד התחבורה והבטיחות בדרכים, אגד, משרד האוצר – אגף התקציבים, משרד האוצר – אגף החשב הכללי, עיריית ירושלים. 

ליקויים 5,11 תוקנו. ראה הערות רה"מ 65א' עמ' 177-180. 

ליקוי

1.	היעדים שנקבעו לארגון מחדש של התח"צ בירושלים היו כלליים בלבד: קיצור משך הנסיעה, הקטנת רמת זיהום האוויר במרכז העיר והוצאת קווי אוטובוסים ממרכז העיר. לא נקבעו מדדים כמותיים ברורים המאפשרים השוואה בין התכנית לביצוע, כדי להעריך את הצלחת התכנית. לאחר הארגון מחדש לא נערכה בדיקה כוללת של זמן ההגעה של הנוסע מתחנת המוצא ליעד, כדי לוודא שאכן הארגון מחדש הביא לשיפור השירות לציבור בירושלים. המשרד לא קבע מראש מועדים ליישום הפעימות, וגם לא את פרק הזמן לסיום הארגון מחדש של כל מערך קווי התח"צ בעיר. בהיעדר מועדים מתוכננים לסיום הארגון מחדש של מערך התח"צ, חסר כלי ניהולי ואמצעי מהותי לביקורת אחר העמידה במימוש הפעימות, הן למבצעים והן לציבור הנוסעים בתח"צ בירושלים.

מעקב
משרד התחבורה והבטיחות בדרכים

1.	לעניין סיום עריכת הסקרים בנושא מדידת השינויים בהרגלי הנסיעה בעקבות מערך התחבורה הציבורית מחדש - סקר הרגלי הנסיעה, שהינו סקר תלת שנתי, מצוי בעיצומו. הסקר החל בשנה שעברה והתקבלו כל הנתונים. המשרד מצוי בשנה השניה של הסקר ובשנת 2016 תושלם השנה השלישית. 
סקר מוצא- יעד המתבצע בקרב נוסעי התחבורה הציבורית היה אמור להתבצע, אבל לאור האירועים הבטחוניים שחלו בקיץ 2014, שגרמו לירידה בנסיעות ברכבת והיו מלווים באירועי יידוי אבנים באזורים הצפונים של הרכבת הקלה, הוחלט לדחות את ביצוע הסקר בקווים העירונים לשנה הבאה. השנה בוצע במקום זאת סקר בקווי הפרברים, שהושפעו פחות מהאירועים הבטחונים.
ראה הערות רה"מ 65א' עמ' 175.

ליקוי

2.	במתן הבלעדיות לזכיין בחוזה שנחתם עוד ב-2002 לא התחשבו במידה מספקת בשמירה על טובת משתמשי התח"צ, דבר שהגביל את תכנון קווי האוטובוסים בירושלים. המשרד גם לא קבע כמטרת-על את שיפור השירות לנוסעים על ידי פיתוח חלופות של מגוון אמצעי תח"צ לנוחותם ולרווחתם של הנוסעים ולא בחן את התועלת הממשית לציבור לעומת הנזק העלול להיגרם לו בהיעדר חלופות נוספות.

מעקב
משרד התחבורה והבטיחות בדרכים

2.	לעניין שימוש בעתיד בשיטת הפעימות - שיטת הפעימות מתאימה למצבים בהם צפוי שינוי כולל במערך התח"צ. במסגרת ההיערכות להפעלת קווי רכבת קלה עתידיים ויתכן שגם להארכות ולשלוחות לקו האדום הפועל בירושלים, נראה כי יעשה שימוש בשיטת הפעימות. תוכן תוכנית הדרגתית שתיושם בהתאם להתפתחויות ולקצב הפרויקט. 
כאשר ציבור הנוסעים צריך להתמודד עם שינוים משמעותיים לרבות במספרי הקווים ומסלולי הנסיעה והסתגלות למעברים חדשים, המעבר ההדרגתי תורם להסתגלות ומונע כאוס. בנוסף, כל פעימה מאפשרת תיקון ולימוד הבאים לידי ביטוי בפעימה העוקבת. 
ראה הערות רה"מ 65א' עמ' 175.

ליקוי

3. 	טרם הפעלת הרק"ל באוגוסט 2011 המשרד לא הכין תכנית מפורטת לאופן הפעלת מערך האוטובוסים בעיר למקרה שהרק"ל לא תעמוד ברמת השירות הנדרשת על פי החוזה או ברמות הביקוש. המשרד גם לא דאג לעגן זאת בהסכם עם הזכיין.

מעקב
משרד התחבורה והבטיחות בדרכים

3.	לעניין הכנת תוכנית מפורטת לאופן הפעלת מערך האוטובוסים בעיר למקרה שהרכבת הקלה לא תעמוד ברמת השירות הנדרשת על פי החוזה או ברמות הביקוש - על מנת להבטיח מענה מלא לביקושים, המשרד פועל בצורה של פעימות מדורגות. גם כעת, פועלים קווי אוטובוס מקבילים לרכבת, ופעילותם תמשיך עד להבטחת מענה מלא, סדיר ומיטבי לכלל הביקושים.

ליקוי

4. 	ממסמכי המשרד עולה כי ניתן היה להפעיל בתחילה את הרק"ל תוך הכנסת שינויים קלים בלבד בתח"צ, באופן שלא יפגע במערך הקווים הישן ולא יסב בלבול וקושי למשתמשי התח"צ. 
מעקב

4. 	לא דווח על התקדמות בתיקון הליקוי

ליקוי

6. 	מפת הקווים שצורפה לחוזה לא כללה תכנון מפורט של מסלול קווי האוטובוס, ובביטול קווים מהשכונות ליעדים בעיר לא הייתה התחשבות מספקת תוך מזעור הפגיעה במשתמשי התח"צ.

מעקב
משרד התחבורה והבטיחות בדרכים

6.	להלן הפעולות בהן שנוקט המשרד לתיקון הליקוי ולהפקת לקחים: בעת הכנת המכרז בסוף שנות ה- 90 לא הוכן תכנון מפורט של הקווים,  מאחר ויש חשיבות בביצוע מאוחר ככל הניתן של התכנון המפורט של הקווים וזאת כדי לתת מענה מיטבי לביקושים ולצרכים העדכניים של הציבור בעת הפעלת הרכבת. בפרק זמן כזה עשויים לחול שינויים תנועתיים ופיסים המשפיעים באופן ישיר על התכנון המפורט. בנוסף נוצרים מוקדי ביקוש ואזורים מחוללי תנועה שכלל לא היו קיימים בעת היציאה למכרז. הוכן כבר תכנון עקרוני לקווים שישרתו את קווי הרכבת הקלה העתידיים, כולל הארכות ושלוחות, על בסיס תכנון זה, מותווה התכנון התנועתי. לקראת הפעלת קווי הרכבת, יערך טיוב נוסף של הקווים והתאמתם לצרכים העדכניים.

ליקוי

7. 	הצגת מפת שינויים כללית בלבד של העיר בפני נציגי המינהלים הקהילתיים לא אפשרה להם ללמוד את השינויים הצפויים ואת השלכותיהם על תושבי השכונות. הצוות והעירייה לא הציגו בפניהם את כל השינויים במסלולים בעיר, כך שלא הייתה בידי התושבים היכולת לוודא כי השינויים המתוכננים בקווים עונים על צורכיהם.

מעקב
משרד התחבורה והבטיחות בדרכים

7.	המשרד מקפיד על הצגת השינויים הצפויים בפני נציגי המנהלים ותושבי השכונות ועל שיתופם הן בשלב התכנוני ובחינת החלופות השונות והן בשלב ההיערכות לביצוע. 
ראה הערות רה"מ 65א' עמ' 178.

ליקוי

8. 	יישום "הפעימה הצפונית" על פי התכנון, ולפיו יבוטלו קווי האוטובוס לרחבי העיר, יותיר בידי הנוסעים משכונות צפון-מזרח העיר רק את הברירה של קו הרק"ל. הפניית כל נוסעי התח"צ משכונות אלה לרק"ל תיצור עומס ברכבת, במיוחד בשעות השיא, ותלותם בה עלולה לפגוע באיכות השירות. למרות אי-בצוע הפעימה ועלותה הכספית הגבוהה למדינה, המשרד לא קיים הליך מסודר של הפקת לקחים מבעיות התכנון ב"פעימה הצפונית", ולא הציג תכנית מתוקנת ומותאמת לצורכי התושבים בשכונות הצפוניות.

מעקב
משרד התחבורה והבטיחות בדרכים

8. 	לנושא יישום הפעימה הצפונית - בשלב זה לא מבוצעת הפעימה הצפונית על מנת להבטיח שירות מיטבי.
ראה הערות רה"מ 65א' עמ' 178.

ליקוי

9.	אף כי עברו שנתיים מתחילת הפעלת הרק"ל, טרם נחתם בין המדינה לאגד הסכם על נוהל להפעלת אוטובוסים ציבוריים בעת השבתה של הרק"ל. מצב כזה אף לא תורגל, ולא נקבעו תעריפי השירות - כל זאת בניגוד למתחייב מהסכם הסובסידיה עם אגד מ-2005 (להלן - הסכם הסובסידיה).

מעקב
משרד התחבורה והבטיחות בדרכים

9.	לנושא נוהל להפעלת תח"צ במקרה של השבתת הרכבת ושילוט מידע בזמן אמת – הוכנה תכנית להפעלת תחבורה ציבורית באמצעות אוטובוסים במקרה שהרכבת הקלה אינה פועלת מסיבה כלשהי. התוכנית מתייחסת לתרחישים שונים של הפסקה בפעילות הרכבת לפי המקטעים בהם הרכבת לא תיתן שירות. ביום 17.2.15 נערך תרגיל מערכתי במסגרתו נבחן תרחיש של פיגוע חבלני ברכבת הקלה והפסקת השירות. במסגרת התרגיל הופעל נוהל הפעלת התח"צ החלופית, כולל הפצת המידע לציבור בזמן אמת, בהצלחה מרובה. לאחר התרגיל, תיערך הפקת לקחים. הלקחים יוטמעו בנוהל וזה יאושר סופית.
ראה הערות רה"מ 65א' עמ' 179.



ליקוי

10.	הקווים העורקיים המהירים (להלן - הקווים המהירים או קווי BRT,HGB) הם עמוד התווך בתכנית הארגון מחדש, ואי-הפעלתם כמתוכנן, מעמידה בספק את כדאיותה מלכתחילה. החלטת המשרד על דחיית המכרז לתכנון קווי ה-BRT המהירים והפעלתם לא לוותה בהליך סדור, מנומק ומתועד, ובהיעדר מסמכים בעניין זה לא ניתן היה לבדוק אם התבססה על בדיקה מקצועית מעמיקה.

מעקב
משרד התחבורה והבטיחות בדרכים

10. 	משרד התחבורה בשיתוף עיריית ירושלים ממשיך ומקדם את ההעדפה לתחבורה הציבורית באוטובוסים בעיר, כולל פיילוט של העדפה ברמזורים והארכת מסלולי תחבורה ציבורית, בהתאם לתכניות.

ליקוי

12. 	המשרד לא דאג שהתכנית להצגת מידע בזמן אמת בתחנות האוטובוס בירושלים תבוצע מיד עם תחילת יישום הארגון מחדש בעיר. שנתיים לאחר הפעלת הרק"ל, השירות ניתן רק ב-50 תחנות אוטובוס, וכניסוי בלבד. המת"צ בציר בר-אילן, למשל, לא נסלל, בניגוד לתכנית.

מעקב
משרד התחבורה והבטיחות בדרכים

12.	המשרד מצוי בעיצומו של שלב ג' להצבת השלטים. עד סוף השנה יוצבו קרוב ל 400 שלטים בכל התחנות העיקריות, כולל מידע סטאטי ודינאמי.

ליקוי

13. 	הפיכת הרחובות אגריפס ושטראוס לנת"צים יצרה פקק תנועה בלתי-פוסק ברחובות אלה, ובכך לא השיגה את המטרה של הקמת הרק"ל והארגון מחדש בתח"צ - בין היתר הוצאת חלק מהאוטובוסים ממרכז העיר, צמצום הפקקים והורדת רמת זיהום האוויר במרכז העיר.

מעקב
משרד התחבורה והבטיחות בדרכים

13. 	לעניין הפחתת עומסי התחבורה ברחוות אגריפס ושטראוס - חלק משמעותי מעומסי התחבורה ברחובות אגריפס ושטראוס נבע מכניסה של רכב פרטי למסלול תח"צ. על מנת להתמודד עם התופעה, משרד התחבורה מפעיל יחידה משטרתית שמטרתה אכיפת מסלולי התח"צ. בעקבות פעולה זו, המצב השתפר מהותית.
בנוסף למאמצי האכיפה שהוגברו, צומצם ברחוב אגריפס מעבר התחבורה הציבורית, מה שסייע גם כן, מטבע הדברים, לצמצום העומס במקום.


פרק שלישי

מוסדות המדינה, חברות ממשלתיות ותאגידים














מכרזים והתקשרויות – 

החברה הממשלתית לתיירות בע"מ







החברה הממשלתית לתיירות בע"מ
מכרזים והתקשרויות

גופים מבוקרים: החברה הממשלתית לתיירות בע"מ-  חמ"ת, משרד התיירות

ליקויים מספר 1,  תוקן . ראה הערות ראש הממשלה 65א עמ' 185.  

ליקוי

2.	ב-16 מכרזים היו ההצעות הזוכות נמוכות ב-21% עד 48% מהערכת שווי ההתקשרות (להלן האומדן). נוהל החברה אינו קובע כיצד על ועדת המכרזים לפעול כאשר הצעות המחיר שהתקבלו נמוכות מהאומדן. לדעת משרד מבקר המדינה כאשר יש הפרשים ניכרים בין ההצעות הזוכות ובין האומדן, על החמ"ת לשקול לבדוק את הסיבות להפרשים, לברר אם נפלו פגמים בהליך הכנת האומדן ולהפיק לקחים לטיוב הליך המכרזים בעתיד. 

מעקב
החברה הממשלתית לתיירות בע"מ 

2. 	אופן ההתייחסות והמדיניות בקשר להצעות הנמוכות מן האומדן: החברה פועלת ותפעל בהתאם להוראת תקנה 20(ד) לתקנות חובת המכרזים, התשנ"ג–1993. בדיקות ביחס להצעות הנמוכות מן האומדן: מנכ"ל החברה הממשלתית לתיירות  הנחה את ועדת המכרזים להקים ועדת משנה אשר תעסוק בהפקת לקחים ביחס למכרזים שנערכו. פרוטוקול הישיבה יופץ לידי חברי ועדת המכרזים. גם נושא זה הוסדר במסגרת נוהל ועדת המכרזים החדש עליו שקדה החברה. 

ליקוי

3.	בשנים 2013-2011 אישרה ועדת המכרזים 25 פעמים, ב-14 פרויקטים, שינויים של תנאי ההתקשרות הראשונה עם קבלנים שזכו במכרזים לביצוע הפרויקטים; כל השינויים כללו הגדלה של היקף העבודה ושל סכומי ההתקשרות בשיעור כולל של עשרות אחוזים בכל פרויקט ונעשו בפטור ממכרז (להלן - התקשרויות המשך). בפרוטוקולים של ועדת המכרזים לעתים לא צוין אם תנאי התקשרויות ההמשך זהים לתנאי ההתקשרות הראשונה או מיטיבים עם החמ"ת ולעתים לא צוין מהן הנסיבות שלאורן ביצוע העבודות הנוספות באמצעות הקבלן שזכה במכרז נדרש מטעמי חיסכון ויעילות. לפיכך אי-אפשר לוודא שכל התקשרויות ההמשך אושרו כנדרש בתקנות; שהן היו עדיפות מביצוע מכרז חדש וחסכו לחמ"ת כספים; ושלא היה בהן משום מתן רווח חריג לקבלן המכסה על ההצעה הנמוכה המקורית שהגיש במכרז. 

מעקב
החברה הממשלתית לתיירות בע"מ

3. 	מנכ"ל החברה הממשלתית לתיירות , הנחה את ועדת המכרזים לאשר התקשרויות המשך רק במקרים חריגים ולאחר שייבדק כי ההתקשרות עומדת בתנאים המצטברים הקבועים בתקנות המכרזים, כמו גם העובדה שהתקשרות ההמשך עדיפה על יציאה למכרז חדש. עוד הונחתה הוועדה לתעד בפרוטוקול את העמידה בתנאים אלו. ועדת המכרזים עובדת על פי ההנחיות החדשות. יובהר כי נוהל רכש והתקשרויות החדש שגובש בחברה, קובע ומסדיר את התנאים והגורמים המאשרים את התקשרויות ההמשך.

ליקוי
 
5.	בקרה על פרטי ההתקשרויות- בשנים 2013-2011 לא דיווחה ועדת המכרזים לוועדת הביקורת של החמ"ת על כל ההתקשרויות שהוחלט לבצען בפטור ממכרז, בניגוד לנדרש בתקנות. בידי החמ"ת גם לא היה להמציא למשרד מבקר המדינה את סכומי כל ההתקשרויות הללו. זאת ועוד, בשנת 2013 לא דיווחה הנהלת החמ"ת לדירקטוריון החברה על כל בעלי המקצוע שהיא מעסיקה ועל פרטי ההתקשרויות עמם, כנדרש בנוהל החברה. נציג משרד התיירות לא השתתף ברוב ישיבות ועדת המכרזים בשנים 2013-2011, אף שהוא רשאי להשתתף בהן כמשקיף ומטרתו לשמש כפיקוח חיצוני על פעילות הוועדה.

מעקב
החברה הממשלתית לתיירות בע"מ

5. 	ועדת נותני השירותים אשר אישרה בעבר התקשרויות בפטור ממכרז בוטלה, והחל משנת 2014 כל פטור ממכרז מאושר על ידי ועדת המכרזים והמנכ"ל, ומדווח לוועדת הביקורת. דיווחים על התקשרויות עם בעלי מקצוע: החברה סיימה לא מכבר את הכנת טבלת הדיווח המסכמת את נתוני נותני השירותים לסוגיה. טבלה זו הוצגה בפני הדירקטוריון. משקיף מטעם משרד התיירות: מחליפו של חשב משרד התיירות בדימוס נוטל חלק בישיבות ועדת המכרזים. יובהר כי זימונים לישיבות, סדר יום הוועדה ופרוטוקולים של ועדת המכרזים מועברים באופן סדיר לחשב המשרד. החברה עובדת בהתאם להמלצות דוח הביקורת ולהנחיות החדשות האמורות לעיל.
ליקוי 

6.	ניהול המידע בקשר לפרויקטים- החמ"ת לא הקפידה לשמור במרוכז את המסמכים הרלוונטיים לכל פרויקט. עד דצמבר 2013 גם לא הוטמעה בחמ"ת מערכת מחשוב המאפשרת לקבל מידע מקיף על ניהול כל הפרויקטים שבאחריותה ועל כל פרויקט בנפרד.

מעקב
החברה הממשלתית לתיירות בע"מ

6. 	החברה מבצעת תהליך הטמעה של מערכת ממוחשבת לניהול פרויקטים במסגרתה גם יישמרו כל המסמכים הרלוונטיים. החברה כבר עובדת עם המערכת הממוחשבת, וזו משמשת אותה בפעילותה. החברה מסרה כי תקפיד על פתיחת תיק ייעודי לכל פרויקט שיכלול את מלוא התיעוד והמסמכים הנוגעים לפרויקט.

ליקוי

7.	ליקויים בהתקשרויות- החמ"ת לא המציאה למשרד מבקר המדינה תיעוד המצביע כי בעת קבלת ההחלטה לבצע התקשרות לשם קבלת שירותי תקשורת, ובעת קבלת ההחלטות על הארכותיה, נשקלו נחיצותה וכדאיותה הכלכלית של ההתקשרות.  החמ"ת שילמה את מלוא סכום ההתקשרות להכנת נהלים בלי שדירקטוריון החברה אישר את הנהלים כנדרש בהסכם ההתקשרות. על דירקטוריון החמ"ת לנקוט צעדים שיבטיחו כי החברה תוודא את נחיצותן של התקשרויות טרם חתימתן, וכי תשלומים ישולמו רק לאחר קבלת כל האישורים הנדרשים.

מעקב
החברה הממשלתית לתיירות בע"מ

7. 	חמ"ת הקדימה את סיום ההתקשרות עם החברה האמורה בסוף שנת 2013. ההחלטה התקבלה על ידי מנכ"ל החברה ועל ידי הדירקטוריון. הליקויים כפי שעולים מדוח הביקורת תוקנו במלואם. החברה עבדה ועובדת כנדרש בתקנות חובת המכרזים.





הסדרי פנסיה של עובדי חברת נמלי ישראל בחברות הנמלים – 

תגובות חברת נמלי ישראל – פיתוח ונכסים











הסדרי פנסיה של עובדי חברת נמלי ישראל בחברות הנמלים – 

תגובות רשות החברות הממשלתיות

הגופים המבוקרים: חברת נמל אשדוד, חברת נמלי ישראל פיתוח ונכסים בע"מ , חברת נמל חיפה בע"מ, רשות החברות הממשלתיות, אגף הממונה על השכר – משרד האוצר, אגף שוק ההון – משרד האוצר, אגף החשב הכללי – משרד האוצר. 
ליקוי

1. 	כספי היעודות לפנסיה תקציבית שניהלה רשות הנמלים עבור עובדים וגמלאים וההתחייבויות הפנסיוניות שלה כלפיהם חולקו בין תאגידי הנמלים. נכון למועד הביקורת עדיין לא הוקמו קופות גמל מרכזיות לקצבה שבהן יופקדו כספי היעודות, על אף האמור בחוק הספנות והנמלים ואף שחלף המועד האחרון שנקבע לכך בחוק - 31.12.09.
מעקב
חברת נמל חיפה

1.	לעניין חיוב תאגידי הנמלים במס בגין ההכנסות שנצברו בחשבונות הנאמנות שהם מנהלים, חנ"ח הגישה שומות מס עצמיות עד וכולל שנת 2013, לרבות בקשר לחשבונות הנאמנות שהיא מנהלת. חישוב המיסים נערך בהתאם להוראות הדין ובהתאם לחוו"ד מקצועיות ומשפטיות. החברה נותנת גילוי מלא בדו"חותיה הכספיים.

מעקב
חברת נמל אשדוד בע"מ

1.	החברה פועלת, ביחד עם חנ"י וההסתדרות הכללית החדשה, ברציפות להקמת הקופות. השלמת התהליך תלויה גם בשיתוף פעולה מצד אגף שוק ההון הביטוח והחיסכון, שאמור לאשר את הקמת הקופות, על תקנוניהן. 

מעקב
חברת נמל חיפה 

2.	הקמת הקופה המרכזית לקצבה עבור גמלאי חנ"י וחברות הנמל הינה באחריות חנ"י ובהובלתה. חנ"ח ערוכה להעביר מיידית את היעודות הרלוונטיות בסמוך להקמת הקופה המרכזית. יש לציין כי נכון להיום מדובר בפחות מ – 20 עובדים לגביהם הנושא רלוונטי.
ליקוי

2.	על פי חוק הספנות והנמלים, המנהל (כהגדרתו בפקודת מס הכנסה) מוסמך לקבוע כי תאגידי הנמלים יהיו פטורים מתשלום מס המוטל על הכנסה בגין סכומי הכסף המיועדים להפקדה בקופת גמל מרכזית לקצבה, ובלבד שאלה יופקדו עד 31.12.09. אף שכאמור מועד זה חלף מבלי שהוקמו קופות גמל, בפועל לא חויבו תאגידי הנמלים במס בגין ההכנסות שנצברו בחשבונות הנאמנות שהם מנהלים.
מעקב
חברת נמלי ישראל

1,2.	לא דווח על התקדמות בתיקון הליקוי. 

מעקב
חברת נמל אשדוד בע"מ

2. 	לעניין חיוב מס בגין ההכנסות שנצברו בחשבונות הנאמנות שתאגידי הנמלים מנהלים, לחברה הוצאו שומות מס לשנים 2005-2009 לפי מיטב השפיטה, בגין רווחים שנצברו בחשבונות הנאמנות, והשומות נמצאות בשלב השגה וערעור
ליקוי
3. 	האקטוארים של תאגידי הנמלים, המחשבים את המחויבות האקטוארית של התאגידים, עושים שימוש בווקטור ריבית חסרת סיכון, המחושבת על פי תשואות של אגרות חוב ממשלתיות. היוון באמצעות ריבית חסרת סיכון מוביל, למעשה, להצגה ביתר של ההתחייבויות ומחייב את החברות להפקיד ביעודות סכומי כסף אשר סביר מאוד כי יתברר שהופקדו למעלה מן הנדרש.

תגובה
חברת נמלי ישראל

3.	לא דווח על התקדמות בתיקון הליקוי. 

מעקב
חברת נמל אשדוד בע"מ

3. 	לנושא חישוב המחויבות האקטוארית של התאגידים, החברה דיווחה לפי התקינה שחלה עליה באותה עת. החל מדוחות הכספיים השנתיים של 2014 החברה תיישם "שוק עמוק", וזאת בהתאם להנחיית רשות החברות שהתקבלה בתאריך 7.12.2014.


מעקב 
חברת נמל חיפה 

1.	לעניין הפעולות שנוקטת חברת נמלי ישראל וחברות שאר הנמלים לתיקון הליקוי בנושא חישוב המחויבות האקטוארית של התאגידים, חנ"ח עורכת את דוחותיה הכספיים בהתאם לכללי חשבונאות מקובלים וחוזרים מקצועיים של רשות החברות הממשלתיות. בדוחות החברה ליום 31/12/2014, בהתאם להוראות חוזר רשות החברות הממשלתיות, תציג החברה, לראשונה, את ההתחייבויות האקטואריות, על פי שיעור היוון שנקבע בהתאם לתשואה על אגרות חוב קונצרניות באיכות גבוהה. (אג"ח קונצרני שוק עמוק). מדובר בריבית היוון חדשה אשר תקטין משמעותית את ההתחייבות לפנסיה.

ליקוי

4. 	בסוף שנת 2012 היה ביעודה לפנסיה תקציבית של חברת נמל אשדוד עודף של כ-592 מיליון ש"ח לעומת ההתחייבות האקטוארית שלה. אף שזה כמה שנים קיים סכום כסף עודף ניכר ביעודה זו של החברה, עד מועד סיום הביקורת לא משכה חברת נמל אשדוד את הסכום העודף לקופתה ואף לא הפסיקה להפקיד כסף ליעודה מדי חודש, על פי המנגנון שנקבע בהסכמים הקיבוציים משנת 2005.

מעקב
חברת נמל אשדוד בע"מ

4. 	לעניין משיכת עודפי יעודה, החברה בוחנת אפשרות זו והשלכותיה. 
ליקוי
5. 	בינואר 2013 הפריטה המדינה את חברת נמל אילת בע"מ (להלן – חברת נמל אילת). בסוף שנת 2012 היה במאזן החברה עודף של כ-38 מיליון ש"ח ביעודות לתשלומים בגין סיום יחסי עובד-מעביד, מתוכו עודף של כ-22 מיליון ש"ח ביעודה לפנסיה תקציבית לעומת ההתחייבות בגינה. לאחר מועד הגשת הצעות המחיר בהליך מכירת החברה וכשבוע לפני חתימת הסכם המכירה עם הרוכש נחתם הסכם קיבוצי מיוחד בין החברה לבין ההסתדרות, ובו הוסכם כי לאחר מכירתה תמשוך החברה 20 מיליון ש"ח מהיעודות לקופתה. משמעות הסכם זה היא שבעת מכירת החברה הוגדלה קופת המזומנים שלה בסכום של 20 מיליון ש"ח, אולם המעריכים שהעריכו את שווי החברה והרוכשים הפוטנציאליים לא הביאו בחשבון סכום זה.



מעקב
רשות החברות הממשלתיות 

5.	לא דווח על התקדמות בתיקון הליקוי
מעקב
חברת נמל אילת

5.	לא דווח על התקדמות בתיקון הליקוי. 
ליקוי
6. 	מאחר שבהסכמי הרפורמה לא הוגדרו מנגנונים לכיסוי הדרגתי של גירעונות אקטואריים, יהיה על תאגידי הנמלים לממן כיסוי של גירעונות כאלה בפרק זמן של פחות משנה. לעומת זאת, משיכת סכומי כסף עודפים מן היעודות לקופת התאגידים נמשכת שנים.
מעקב
חברת נמלי ישראל

6.	ההסתדרות מסרבת לתיקון ההסדר הקיבוצי.
מעקב
חברת נמל אשדוד בע"מ

6. 	לעניין הפעולות שנעשות כדי לממן כיסוי של גירעונות אקטוארים בפרק זמן של פחות משנה, החברה מודעת לסיכון זה, אף שכרגע קיימים עודפי יעודה והיא מביאה אותו בחשבון בשיקולי משיכת העודפים.  
מעקב
חברת נמל חיפה

6. 	לעניין הפעולות שנעשות בכדי לממן כיסוי של גירעונות אקטוארים בפרק זמן של פחות משנה, האקטואר של חברת נמל חיפה שחישב את המחויבות האקטוארית של התאגיד, נהג לעשות שימוש בווקטור ריבית חסרת סיכון, המחושבת על פי תשואות של אגרות חוב ממשלתיות. היוון באמצעות ריבית חסרת סיכון הוביל, למעשה, להצגה שמרנית של ההתחייבויות. כמו כן, הריביות במשק בתקופות האחרונות הינן בשיעור נמוך מאוד כך שההתחייבויות הנוכחיות צפויות לקטון עם העלאת ריבית ההיוון. לחברה יש כיום עודף יעודות ולהערכתה, לאור האמור לעיל, אין צפי להיווצרות גרעון אקטוארי בתקופה הנחזית.
ליקוי
7. 	חנ"י אינה גובה מחברות הנמלים דמי ניהול בגין ניהול ההשקעות של כספי היעודה שלהן, אף שהוא מצריך ממנה השקעת משאבים. משרד מבקר המדינה מעיר כי ניהול הכספים דורש מחנ"י משאבים וראוי שתקבל בגינם תשלום. תשלום זה אינו אמור לחייב אותה לשאת באחריות לגובה התשואות.

מעקב
חברת נמלי ישראל

7. 	חנ"י בהליך החזרת הכספים לחברות הנמל.

תגובה
חברת נמל אשדוד בע"מ

7. 	חברת הנמל אינה משלמת לחנ"י דמי ניהול בגין ניהול הכספים המיועדים על ידה, הן כיוון שבפועל מדובר בכספים שבסופו של דבר יעברו לניהול הקופה המרכזית לקצבה של חנ"י (כשעובדי חברת הנמל יצאו לגמלאות) ולחנ"י יש אם כן אינטרס לנהל כספים אלו לפי מדיניותה, במיוחד שחנ"י נמנעת מליטול אחריות לשירותים שהיא נותנת ולתוצאותיהם - דבר שהוא בבחינת חריג בולט בקרב גופים המנהלים כספים.

ליקוי

8. 	משרד מבקר המדינה מעיר למשרד האוצר, לרשות החברות ולתאגידי הנמלים כי יש לשמור על איזון בין הצורך להגן על זכויות העובדים והגמלאים לבין הצורך באיתנות פיננסית של תאגידי הנמלים. על תאגידי הנמלים לפעול להקמת קופות גמל מרכזיות לקצבה. על הגורמים המפקחים עליהם - רשות החברות, אגף שוק ההון ואגף הממונה על השכר - לדאוג שהדבר ייעשה בהתאם לחוקים ולהסכמות בנושא, ולקבוע כללים שיאזנו בין הצרכים הללו וישמרו על שליטת תאגידי הנמלים בכספי היעודות.

מעקב
חברת נמלי ישראל

8. 	לא דווח על התקדמות בתיקון הליקוי. 

מעקב
רשות החברות הממשלתיות

8. 	לא דווח על התקדמות בתיקון הליקוי. 



ליקוי

9.	לדעת משרד מבקר המדינה, על דירקטוריון חברת נמל אשדוד והנהלת החברה לפעול עם משרד האוצר כדי לקדם תהליך של בירור סכום העודפים וכדי להכריע מה ייעשה בהם. זאת, בהתאם להוראות שנקבעו בהסכמי העבודה הקיבוציים משנת 2005 ולנהלים המשתקפים מהן. כל זאת כדי לשמור על איזון אקטוארי ביעודות ובכך להבטיח שמירה נאותה הן על זכויות העובדים והן על האינטרסים של החברה ושל הציבור בכללותו.

מעקב
חברת נמל אשדוד בע"מ

9. 	החברה בוחנת את אפשרויות הפעולה לגבי משיכת עודפי היעודה, לרבות שיקולי היווצרותם של גרעונות אקטוארים בעתיד, אותם תיאלץ לכסות בזמן, שעה שהעודפים שימשכו, צפויים להיות מחולקים כדיבידנד למדינה , ולא להיות זמינים לכיסוי גירעונות.  

מעקב
רשות החברות הממשלתיות

9. 	לא דווח על התקדמות בתיקון הליקוי. 

ליקוי

10.	לדעת משרד מבקר המדינה, על רשות החברות להיוועץ בגופים הרלוונטיים (משרד האוצר, רשות ניירות ערך והמוסד הישראלי לתקינה בחשבונאות) כדי להגיע להסכמה בעניין שיעור ההיוון שישמש את החברות הממשלתיות להוון את התחייבויותיהן האקטואריות.

מעקב
רשות החברות הממשלתיות

10. 	לא דווח על התקדמות בתיקון הליקוי. 


מעקב
משרד האוצר

10.	לא דווח  על התקדמות בתיקון הליקוי. 


ליקוי

11. 	הסכמי הפנסיה מגדירים את אופן חישוב המשכורת הקובעת לחישוב תשלום הקצבה הראשון של עובד שחל עליו הסדר של פנסיה תקציבית. בנספחים להסכמים מפורטים תשלומים שיובאו בחשבון לצורך חישוב זה (להלן - רכיבי שכר פנסיוניים). כן נאמר בהסכמים כי נוסף על תשלומים אלה יוכר "כל תשלום אחר שהושמט מהרשימה האמורה ושהוכר על ידי רשות הנמלים עד למועד הקובע, וכן תוספת קיימת או חדשה שתוכר החל ממועד חתימת הסכם זה על ידי חברת הנמל ותקבל את אישור הגורמים הרלוונטיים במידת הצורך".
נראה כי לכאורה הותירו הסכמי הפנסיה פתח לתביעות עתידיות של העובדים להכרה ברכיבי פנסיה נוספים, או לפחות לא סתמו את הגולל על האפשרות שיוגשו תביעות כאמור.

מעקב
הממונה על השכר – משרד האוצר

11. 	לא דווח על התקדמות בתיקון הליקוי. 






פרויקט מתקני חיבור 
מפעלי התפלה לרשת הארצית
ופרויקט מערכת המים החמישית 
לירושלים וסביבותיה – 

תגובות מקורות – חברת המים הלאומית







מקורות חברת מים בע"מ

פרויקט מתקני חיבור מפעלי התפלה לרשת הארצית ופרויקט מערכת המים החמישית לירושלים וסביבותיה

הגופים המבוקרים: רשות המים, חברת מקורות, חברת שרותים חשמליים מכנים.

ליקוי 6,15 תוקנו. 

ליקוי

1.	אף שרשות המים ומקורות סיכמו כבר בנובמבר 2011 כי הן יכינו יחד מחירון נורמטיבי לעבודות שתבצע מקורות, במועד סיום הביקורת (דצמבר 2013) טרם הוכן מחירון כזה.

מעקב
רשות המים

1.	עם העסקת חברת ייעוץ חיצונית (לו"ז משוער 6/2015) תתחיל העבודה על המחירון. הלו"ז להכנת מחירון הוא כ- 1.5-2 שנים. 
ראה דוח הערות רה"מ 65א' עמ' 199. 

מעקב
מקורות חברת מים בע"מ 

2.	חברת מקורות ערוכה לקבל הנחיות מרשות המים בנוגע לאופן הכנת המחירון. 

ליקוי

2.	לעתים רשות המים מקבלת החלטות בנוגע להצעות התקציב המפורטות לפרויקטים של מקורות ללא הנמקה. ברשות המים לא נמצאו מסמכים שמתעדים תחשיבים, דיונים או השגות שהועלו. אשר לפרויקטים של מתקני ההתפלה שנבדקו, שסכומם הכולל כ-1.3 מיליארד ש"ח, הרשות קיבלה את הצעות התקציב שהגישה לה מקורות להקמת רוב המבנים  בפרויקטים כפי שהן ולא עשתה בהן כל שינוי, ומכאן שהן שימשו כתקציב בפועל לביצוע כל אחד מהפרויקטים.


מעקב
רשות המים

3.	המינהלות מאפשרות בקרה שוטפת על התהליך, הבטחת ביצוע במועד שנקבע ועמידה בתקציב. ליווי זה הינו בנוסף להליכים הקבועים בנהלים או בכללים. עם זאת ולאור דוח הביקורת, הוחלט באגף פיתוח שפגישות בנושא בדיקת/אישור סיכומי המחירים בין מהנדסי אגף פיתוח לבין עובדי יחידת הפיתוח של מקורות תתקיימנה אחת בשבוע והדיונים יתועדו. כמו כן תתועד בכתב כל החלטה על אישור ביצוע או על קיצוץ בעלות הביצוע, כולל נימוקים ותשלח במייל יחד עם אישור הביצוע. 
ראה דוח הערות רה"מ 65א' עמ' 200. 

מעקב
מקורות חברת מים בע"מ 

2. 	המינהלות משפרות ומייעלות את יכולת קבלת ההחלטות, במסגרת המינהלות מבוצעת בקרה צמודה על כל מרכיבי הפרויקט ועל כל היבטיו לרבות תקציב לו"ז איכות תכולת הפרויקט נושאי אספקת מים וסקר סיכונים. 

ליקוי

3.	לדעת משרד מבקר המדינה, על יו"ר הרשות לבחון אם המשאבים שהרשות מקצה לאגף הפיתוח מאפשרים לו לעמוד במשימה החשובה של הפיקוח על הפרויקטים שמבצעת מקורות.

מעקב
רשות המים

4.	טרם התקבלו תקנים פנימיים (הצורך הובחן גם בוועדה לביקורת המדינה שדנה בנושא ביום 3.12.14). בהכנה מכרז בינלאומי להעסקת חברה חיצונית (לו"ז משוער לבחירת הספק 6/2015. 
ראה דוח הערות רה"מ 65א' עמ' 200.

ליקוי

4. 	אישורי הביצוע של רשות המים לחלק ניכר מהמבנים בפרויקטים שנבדקו ניתנו רק לאחר שהתחילו העבודות, ואישורי הביצוע לחלק מהמבנים ניתן רק לאחר סיומן. במקרים אלה, האישור של רשות המים לתקציב הוא למעשה אישור בדיעבד של הוצאות שכבר הוצאו.

מעקב
רשות המים

4. 	הרשות פועלת כבר על פי המתחייב ודואגת שאישורי התקציב יהיו לפני תחילת העבודה. הנושא הובהר למקורות ולא ניתן אישור ביצוע לחלק מפרויקט "קידוח משען 2 א'" מאחר והתגלה שהעבודות בשטח כבר התחילו וחלקן הסתיימו. הועברה הודעה למקורות בדבר עלות הפרויקט. 
ראה דוח הערות רה"מ 65א' עמ' 201. 
ליקוי
5. 	משרד מבקר המדינה העיר לרשות המים כי אם היא סבורה שיש מקרים שבהם עדיף מתן אישור נפרד לחלקים שונים בפרויקט, עליה להביא את הסוגיה לדיון ולהחלטה לפני מועצת רשות המים, המוסמכת על פי חוק המים לתקן את כללי המים.

מעקב
רשות המים

5. 	הוכן תיקון בכללים בנושא מתן אישור ביצוע לחלק מהפרויקט ("מבנה"). הכוונה של המשרד להגיש לאישור מועצת הרשות ברבעון הראשון של 2015. 
ראה דוח הערות רה"מ 65א' עמ' 201. 
ליקוי
7.	מקורות החישה את ביצוע העבודות במסגרת אחד הפרויקטים בעלות עודפת של 9 מיליון ש"ח, ללא אישור מפורש לכך מרשות המים.

מעקב
רשות המים

7. 	בתכנון עתידי, להעביר בכתב כל ההוראות וההנחיות לחברת מקורות. 
ראה דוח הערות רה"מ 65 א' עמ' 202. 
ליקוי
8. 	רשות המים אישרה למקורות את הצעת התקציב להקמת אחד המבנים בפרויקט שורק אף שסכום ההצעה חרג מתקציב המבנה ב-37 מיליון ש"ח. הדבר לא עלה בקנה אחד עם נוהלי הרשות ונעשה בלא אישורה של ועדת החריגים ברשות המים. לא נמצאו ברשות המים מסמכים שמציינים את הנימוקים להחלטה.

מעקב
רשות המים

8. 	הרשות פועלת כבר בהתאם לנהלים. הוחלט להגיש לוועדת חריגים גם חריגות בהיקף גדול במיוחד, גם אם לפי הנוהל אין צורך בכך (ניתן לקזז עם חסכון במבנה אחר של הפרויקט). לדוגמא: התקיים דיון בוועדת חריגים בנוגע לתחנת כפר אוריה (מבנה במסגרת פרויקט הקו החמישי לירושלים קטע מערבי), על אף שלא הייתה חריגה במסגרת התקציב הכללי. הדיון התקיים בשל חשיבות התחנה ועלותה הגבוהה. 
ראה דוח הערות רה"מ 65א' עמ' 203. 

ליקוי

9. 	מקורות רכשה כ-25 ק"מ צנרת בקוטר 100 צול בעלות של כ-120 מיליון ש"ח ב-15 רכישות. לא נמצאו אסמכתאות המעידות שמקורות בחנה את האפשרות לבצע רכש מרוכז שהיה עשוי להביא לחיסכון. מקורות לא עשתה עבודת מטה סדורה המבטיחה היערכות מיטבית לביצוע הרכש. במסגרת שלוש רכישות התקשרה מקורות עם ספק בפטור ממכרז, אף שוועדת המכרזים של מקורות לא פעלה בהתאם להליך הקבוע על פי חוק חובת המכרזים, התשנ"ב-1992 (להלן החוק), על מנת לבסס את החלטת הפטור.

מעקב
מקורות חברת מים בע"מ 

9. 	כל הרכישות שחברת מקורות מבצעת במסגרת המכרזים ובכלל זה מכרזים לרכישת צנרת נדונים ומאושרים על ידי וועדת המכרזים בהתאם לדרישות החוק. מקורות פועלים לתיקון הליקויים שהועלו בביקורת, דורשים חוות דעת עדכניות מהגורם המקצועי כנדרש ומסווגים את הפטור בהתאם לקבוע בתקנות החוק. 

ליקוי

10. 	בין מקורות לרשות העתיקות התגלעה מחלוקת בעניין שיטת החישוב של העלויות שעל מקורות לשלם לרשות העתיקות למימון חפירות בדיקה באזור שבו מתוכננים פרויקטים של מקורות. מחלוקת זו גרמה לעיכובים בביצוע הפרויקטים ולהוצאת סכומי כסף גדולים בהרבה מהסכומים שמקורות סברה שעליה לשלם על בסיס תקנות העתיקות (אגרות למתן אישור פעולות), התשס"א-2001. באפריל 2014 המחלוקת טרם באה על פתרונה, ומקורות נאלצת לשלם לרשות העתיקות סכומים גדולים בשל הצורך לקדם את הפרויקטים. סכומים אלה מוטלים בסופו של דבר על הצרכן, שכן הם מתווספים לתעריף המים.
מעקב
מקורות חברת מים בע"מ

10. 	החברה הגיעה להבנות עם רשות העתיקות בשיתוף היועץ המשפטי כי חברת מקורות תפעל על פי התעריף בתקנות מול רשות העתיקות. 

מעקב
רשות העתיקות 

10. 	הרשות וחברת המים בע"מ הגיעו ביניהם להסכמות בכל הנוגע לחיוב מקורות בתשלומים בגין חפירות בדיקה ופיקוח ארכיאולוגי. ככלל, על גביית תשלום ממקורות בגין ביצוע חפירות בדיקה ופיקוח ארכיאולוגי סוכם כי יחולו התעריפים הנקובים בתקנות העתיקות (אגרות למתן אישור פעולות), תשס"א-2001 (להלן:"התקנות") בהתייחס ל"גוף ציבורי" כהגדרתו בתקנות. יחד עם זאת, סוכם כי במידה והפרויקט מבוצע על ידי מקורות במקורות מימון ממשלתיים, במקרה זה החיוב יהיה על פי ההוצאות בפועל. 
יישוב הסכסוך והטיפול בנושא הסתיים. 

ליקוי

11. 	על רשות המים להקפיד על ביצוע בדיקה מעמיקה של הצעת התקציב בטרם מתן אישור ביצוע ותיעוד הבדיקה הנערכת כדי שתוכל לבצע בקרה ופיקוח נאותים על הוצאות מקורות, המתווספות בסופו של דבר לתעריף לצרכן. על רשות המים להקפיד לדרוש ממקורות לצרף להצעות התקציב גם פירוט מדויק של העלויות שעליהן התבססה מקורות בעת הכנתו. בפרט אם מדובר בהוצאות שכבר ידועות לה כיוון שכבר הוצאו בפועל.

מעקב
רשות המים 

11. 	כל הדיונים בנושא הצעות התקציב יתועדו. כמו כן תתועד בכתב כל החלטה על אישור ביצוע או על קיצוץ בעלות הביצוע, כולל נימוקים, ותשלח למקורות יחד עם אישור הביצוע. מתועדים בכתב ככל שניתן סיורים, שיחות, דיונים, הערות, בקשות להבהרה, תשובות וכד'.




ליקוי

12. 	על רשות המים להקפיד לדרוש ממקורות, כתנאי להכרה בעלויות ביצוע הפרויקטים, שתתחיל בביצוע פרויקט רק לאחר שתקבל ממנה אישור לביצועו. זאת, בין היתר, על מנת להבטיח בקרה ופיקוח נאותים על ביצוע הפרויקטים בהתאם לחלופה ההנדסית שנבחרה ולמסגרת התקציבית שנקבעה.

מעקב
רשות המים 

12. 	ראה מעקב לליקוי 4. 

ליקוי

13. 	מקורות והרשות נדרשות להקפיד שכל שינוי בלוח הזמנים ילווה בהחלטה של הגורם המוסמך מטעם רשות המים ובאישור ביצוע מתאים.

מעקב 
רשות המים

13. 	הועברה הנחייה למקורות לדווח באופן מידי על כל שינוי או צפי לשינוי בלו"ז יחסית לאישור הביצוע והרשות תפעל בהתאם לנסיבות. 

מעקב
מקורות חברת מים בע"מ

13. 	החברה מקפידה לבצע את הפרויקטים בלוח זמנים המחויב על פי הכללים (הלוח הזמנים המצוין באישור הבצוע) יחד עם זאת נושא הלו"ז הינו אחת המטרות למעבר מקורות לניהול פרויקטים תחת ERP SAP המערכת אמורה להקל את רמת הבקרה על הלוח זמנים במידה ויש צפי לחריגת לוח זמנים, פועלים על פי כללי הרגולציה.

ליקוי

14. 	על מקורות לבחון את הסיבות לפערים הגדולים שבין אומדני התכנון הכללי לתכנון המפורט, וכן עליה לדון בקביעת נהלים והוראות כדי להביא לידי כך שהתכנון הכללי יהיה מדויק יותר. הדבר נועד להבטיח שבעת הכנת תכנית הפיתוח ואישורם של הפרויקטים השונים יוצגו נתונים מבוססים ובדוקים כנדרש לצורך קבלת החלטות.
מעקב
מקורות חברת מים בע"מ

14. 	על מנת לשפר את דיוק האומדנים המוצגים לרשות המים במעמד ועדת השיפוט לתוכניות במשק המים חברת מקורות בנתה נוהל תכנון המוטמע בהסכם המסגרת לתכנון כדלקמן: תהליך התכנון נחלק לשני שלבי תכנון עיקריים: 	
1. דוח ההיתכנות שלו שלושה חלקים: פרק א' – תכנון כללי. אומדני פרק זה מועברים לבקרה של יחידת התכנון ויחידת הפיתוח בטרם שילובם במסמך התכנון הכללי. פרק ב + פרק ג – לאחר שפרק א נידון בדיונים פנימיים במקורות המתכנן מכין את פרק ב – תכנון מוקדם ואת פרק ג – דוח היתכנות סטטוטורי. במהלך תכנון זה המתכנן מעמיק בתכנון החלופות שהוצגו בפרק א על מנת לשפר האומדנים וליצור רקע התכנוני-סטטוטורי ברור. אומדני פרק זה נבדקים אף הם על ידי המרחב, יחידת התכנון ויחידת הפיתוח לאחר הדיון הפנימי במסקנות התכנון המוקדם המתוכנן מעדכן את פרק א – התכנון הכללי ורק אז מועבר מסמך זה לרשות המים לשם שיפוטו ולשם קבלת אישור תכנון מפורט הכולל עלויות הביצוע. 
2. התכנון המפורט – תחילתו של התכנון המפורט הוא בסיכום נתוני תכנון אשר מטרתם לוודא שמסגרת התכנון לא השתנתה בחלוף הזמן שבין אישור ועדת השיפוט למועד התכנון המפורט והביצוע. סיכום נתוני התכנון מציג אומדן מעודכן של הפרויקט ובמסגרתו מוצגת השוואה בין האומדן המעודכן לבין אישור הרשות. אם נוצר פער באומדנים ניתן לבצע שיפוט חוזר של הפרויקט או לחילופין לנצל את מסגרת החריגים. מטרת התהליך להוריד את אי הודאות באומדני התכנון הכללי שהינו תכנון ראשוני והעמקת התכנון דבר אשר יביא לשיפור האומדן מול הביצוע. 

ליקוי

16. 	על רשות העתיקות, מקורות, רשות החברות והיועץ המשפטי לממשלה לפעול בהקדם ליישוב המחלוקת בין מקורות לרשות העתיקות בנוגע למימון חפירות בדיקה, ולקבוע בבירור אילו סכומים על מקורות לשלם לרשות העתיקות.

מעקב
מקורות חברת מים בע"מ

16. 	חברת מקורות הגיעה להבנות עם רשות העתיקות בשיתוף היועץ המשפטי כי חברת מקורות תפעל על פי התעריף בתקנות מול רשות העתיקות.


חברת נת"ע – נתיבי תחבורה עירוניים 
להסעת המונים בע"מ

הגופים המבוקרים: חברת נת"ע – נתיבי תחבורה עירוניים להסעת המונים בע"מ.
ליקויים 3,4,5,6,8,13,14 תוקנו. ראה הערות רה"מ 65א'  עמ' 207-215.

ליקוי

1.	נת"ע פועלת על פי טיוטות נהלים בנושאי הרכש, רכישות בפטור ממכרז, הטיפול במכרז פומבי, עבודת ועדת המכרזים והטיפול בחוזים. על גוף ציבורי כמו נת"ע, האחראי להקמתו של מגה-פרויקט, לפעול על פי מערכת של נהלים מאושרים, ובכלל זה נוהל התקשרות ורכישות, כפי שדורשים כללי מינהל תקין.

מעקב
נת"ע – נתיבי תחבורה עירוניים בע"מ

1.  	ערכת הנהלים הושלמה. באופן טבעי ישנו תהליך מתמשך של התאמת נהלים קיימים וכתיבת נהלים חדשים על פי צורך. נחתמו 99 נהלים, אשר מוטמעים במסגרת תוכנית עבודה סדורה. 
ראה הערות רה"מ 65א' עמ' 207.

ליקוי

2. 	אף שהיקף פעילות הרכש של נת"ע מגיע למאות מיליוני ש"ח בשנה, רק ארבע מ-12 המשרות התקניות של אגף רכש ומכרזים (להלן - אגף הרכש) מאוישות (כ-33% בלבד). בין המשרות הלא מאוישות נמצאות המשרות של מנהל אגף הרכש, מנהל מגה-מכרזים וראשי תחום חוזים ומגה-מכרזים.

מעקב
נת"ע – נתיבי תחבורה עירוניים בע"מ

2.  	לעניין בנייתו של מבנה ארגוני חדש - קיים מבנה ארגוני חדש שאושר ע"י הדירקטוריון. נת"ע בעיצומה של תהליך. 
לעניין איוש המשרות באגף רכש - טרם אויישו כל המשרות באגף רכש, לרוב המשרות בנת"ע נמצאים בתהליך מכרזי.
ראה הערות רה"מ 65א' עמ' 207.
ליקוי 

7. 	חוק חובת המכרזים קובע בין היתר כי תאגיד ממשלתי לא יתקשר בחוזה לביצוע עבודה, או לרכישת שירותים, אלא על פי מכרז פומבי הנותן לכל אדם הזדמנות שווה להשתתף בו. בעקבות הפסקת העבודה של חברה א' ושל קבלן המשנה מטעמה, החליטה ועדת המכרזים של נת"ע להעביר ללא מכרז את ביצוע הפרויקט לחברה ב'. בהחלטה נקבע כי חברה ב' תשמש כקבלן משנה של חברה א'. בד בבד נחתם בין נת"ע לחברה א' מסמך "גמר חשבון וכתב העדר תביעות הדדי". נת"ע נמנעה מלבטל את החוזה עם חברה א' בנימוק שביטול יכול לפגוע בתדמיתה ולגרום להליכים משפטיים ממושכים. הסדר זה אינו עולה בקנה אחד עם חוק חובת המכרזים.

מעקב
נת"ע – נתיבי תחבורה עירוניים בע"מ

7. 	החברה פועלת כבר על פי חוק חובת המכרזים. הוקם אגף רכש והתקשרויות, מונתה יועצת משפטית חדשה, נחתמו כל הנהלים בתחום הרכש והחברה מקפידה על עמידה בחוק ובתקנותיו. 

ליקוי 

9. 	באוקטובר 2013 מנה תקן החברה 288 משרות, מתוכן 113 אינן מאוישות (כ 39%). כמו כן בחטיבת הקו האדום ובחטיבת התכנון, שבהן הפעילות העיקרית של נת"ע, אינן מאוישות עשרות משרות בשיעורים של 36% ו 45% בהתאמה. גיוס כוח אדם בחברה אורך בין חצי שנה לשנה, וקיים מחסור מתמשך במקצועות הליבה ובשדרת הניהול, הפוגע בהתנהלותה ומקשה עליה לעמוד ביעדיה ובמשימותיה הבסיסיות.

מעקב
נת"ע – נתיבי תחבורה עירוניים בע"מ

9. 	קיים מבנה ארגוני חדש שאושר ע"י הדירקטוריון. נת"ע בעיצומו של תהליך יישומי. 
טרם אויישו כל המשרות בחברה כן אוישה כל שדרת הניהול החדשה ומרבית התפקידים במקצועות הליבה אוישו.
ראה הערות רה"מ 65א' עמ' 212.

ליקוי

10. 	במועד סיום הביקורת מנה אגף משאבי אנוש חמישה עובדים בלבד לעומת תקן של עשרה עובדים, ומשרת מנהל אגף משאבי אנוש אינה מאוישת יותר משנתיים. אגף משאבי אנוש במתכונתו הנוכחית אינו ערוך דיו לגיוס של בכירים, של דרגי ביניים ושל כלל עובדי החברה. 

מעקב
נת"ע – נתיבי תחבורה עירוניים בע"מ

10.  	מונתה מנהלת אגף משאבי אנוש אשר התפטרה מתפקידה לפני כשבוע. מונה ממלא מקום זמני. מכרז לאיוש המשרה יפורסם בהקדם. לעניין איוש תקני אגף משאבי אנוש - כל תקני האגף מאויישים בהתאם למבנה הארגוני החדש שאושר. 
ראה הערות רה"מ 65א' עמ' 213.
				
ליקוי

11. 	בחודשים פברואר עד יוני 2013 פעלה נת"ע באמצעות מכרזים וחברות השמה לגיוס עשרה עובדים למשרות בכירות. מתוך עשר המשרות הבכירות האלה קלטה החברה רק שלושה עובדים: יועצת משפטית, סמנכ"ל קו אדום ומנהל אגף קו ירוק. החברה הפסיקה את הגיוס ליתר שבע המשרות הבכירות אף על פי שהוגשו קורות חיים של מועמדים שנדונו בוועדות האיתור. 

מעקב
נת"ע – נתיבי תחבורה עירוניים בע"מ

11.  	לעניין גיוסם של עשרה עובדים למשרות בכירות - המבנה הארגוני החדש כולל שדרת ניהול שונה מהמבנה הישן. כל משרות הניהול הבכירות אויישו (למעט שתיים שהוחלט לדחות את איושן בשלב זה, באישור הדירקטוריון).

ליקוי

15. 	על דירקטוריון החברה להנחות את הנהלת החברה לקיים את כללי המכרזים בהתקשרויותיה לרכישת שירותים ועבודות ולגיוס כוח אדם. 

מעקב
נת"ע – נתיבי תחבורה עירוניים בע"מ

15. 	במסגרת הדיון בדירקטוריון מיום 5.1.15 , דירקטוריון החברה הנחה את הנהלת החברה לקיים את כללי המכרזים בהתקשרויותיה לרכישת שירותים ועבודות ולגיוס כח אדם. 


ליקוי

16. 	על משרדי התחבורה והאוצר לוודא כי נת"ע מתקנת את הליקויים שהועלו בדוח זה. נוכח ממצאי הביקורת ומורכבות הפרויקטים של מתע"ן, הממומנים במלואם על ידי המדינה, מן הראוי שמשרדי התחבורה והאוצר יפקחו באופן הדוק יותר על פעילות החברה ועל ביצועיה.

מעקב
נת"ע – נתיבי תחבורה עירוניים בע"מ

16. 	התקיים דיון בדירקטוריון על התוכנית לתיקון הליקויים. למעט איוש משרת מנהל אגף משאבי אנוש והשלמת איוש אגף הרכש (המצויים בתהליך), כל הליקויים תוקנו. 
ראה הערות רה"מ 65א' עמ' 215.



התארגנות לחשמול קווי הרכבת – 

הגופים המבוקרים: חברת רכבת ישראל בע"מ, משרד התחבורה והבטיחות בדרכים, אגף החשב הכללי – משרד האוצר, אגף התקציבים – משרד האוצר, חברת נתיבי ישראל – החברה הלאומית לתשתיות ותחבורה בע"מ, הוועדה לתשתיות לאומיות – משרד הפנים.

ליקויים: ,12,1,4,6,10 תוקנו. ראה הערות רה"מ 65א' עמ' 217-227.

ליקוי

2.	לנוכח חשיבות פרויקט החשמול ומורכבותו ובשל אי-עמידה בתכניות הפיתוח של הרכבת לשנים 2008-2003 (להלן - תכנית החומש), היה על חברת הרכבת לנתח את הסיבות לכשלים בניהול הפרויקט בפעם הראשונה ולשפר את היערכותה לקראת חידוש ביצוע הפרויקט. גם משרדי התחבורה והאוצר לא ערכו בחינה מקיפה של מבנה חברת הרכבת ושל הכשלים וסיבותיהם ולא קיימו תהליך הפקת לקחים וגם לא בחנו את יכולותיה לעמוד בחידוש ביצוע פרויקט.

מעקב
משרד התחבורה

2. 	משרד התחבורה  קיים שורה של דיונים לגביי מבנה חברת הרכבת ובניית מערך נוסף התומך בניהול הפרויקט (מינהלת תכנית החשמול). 
דיונים מקיפים אלו הביאו למספר מסקנות שתורגמו לדרישות מהרכבת ואכן בוצעו, כגון: ניהול מקצועי ע"י גורמים מקצועיים מחו"ל אשר ביצעו פרויקטים כאילו בעבר, קביעת מנהלת החשמול כגוף מקצועי מנחה לאגפי הרכבת האחרים בתחום החשמול וכדומה. 
יתרה מזאת, הרכבת נדרשה, כתנאי לאישור מכרזים בפרויקט, להציג את יישום מסקנות אילו. כמו כן, התנאים הללו אף מפורטים בדוחות חברת הבקרה כבסיס לאישור פרסום המכרז.

מעקב
משרד האוצר

2. 	לא דווח על התקדמות בתיקון הליקוי. 


ליקוי

3. 	בפברואר 2010 החליטה הממשלה (החלטה מס' 1421) (להלן - החלטת הממשלה) על הנעה מחדש של פרויקט החשמול והפקידה את ביצועו בידי חברת הרכבת. משרד מבקר המדינה מעיר כי לפני החלטת הממשלה לא בחנו משרדי התחבורה והאוצר את היערכותה של החברה לקראת ביצוע הפרויקט ולא את יכולותיה לבצעו; הדבר מקבל משנה חשיבות, בייחוד לנוכח הכשלים בקידום פרויקט החשמול בפעם הראשונה. מקבלי ההחלטות הטילו על חברת הרכבת לנהל פרויקט מורכב ומסובך בלי שבחנו את מסוגלותה לעמוד במשימה. משהוטל על חברת הרכבת לנהל את הפרויקט, היא לא נערכה כראוי לביצועו ולא הצליחה לקדמו כנדרש.

מעקב
משרד התחבורה

3.	משרד התחבורה ער לבעייתיות בקידום פרויקט החשמול ופועל באופן שוטף להקצאת משאבים מיוחדים לבקרה מפורטת אחר קידום הפרויקט, שיפור הליכי הניהול ברכבת ופתרון חסמים מול הרשויות.

ליקוי

5. 	למרות החלטתה של חברת הרכבת להקים מינהלת ייעודית לניהול הפרויקט (להלן - מינהלת החשמול), ממועד החלטת הממשלה בפברואר 2010 עד ינואר 2012 נוהל הפרויקט ללא מינהלת. לאחר הקמתה של מינהלת החשמול התנהלה תחלופה גבוהה בתפקיד מנהל המינהלת והתפקידים הבכירים לא אוישו במלואם. במרץ 2013 נכנס לתפקידו סגן מנהל המינהלת הישראלי ורק באוגוסט 2013 אוישו במלואם תפקידי הניהול. עד מועד סיום הביוקרת בדצמבר 2013 (להלן - מועד סיום הביקורת) לא הכינה המינהלת תכנית עבודה ולא קבעה נהלים המסדירים את העבודה בתוך הארגון ומול גופים חיצוניים. בהיעדר מינהלת ייעודית לא היה בחברת הרכבת גוף שיתכלל את פעילותן של החטיבות השונות, וכל אחת מהן פעלה כישות נפרדת ללא ראייה אינטגרטיבית אחת.

מעקב 
רכבת ישראל

5.	הוכנה פרוגראמה מקיפה לניהול תוכנית החשמול. בנוסף, מינהלת החשמול עובדת בהתאם לנהלי רכבת ישראל הקיימים. 


ליקוי

7. 	חלק ממסילות הרכבת עובר בסמוך לבתי מגורים, והנעת פרויקט חשמול המסילות העלתה לסדר היום את נושא הסכנה הטמונה בקרינה בלתי מייננת מקווי החשמל. עד מועד סיום הביקורת, כשבע שנים לאחר חקיקת חוק הקרינה הבלתי מייננת, התשס"ו-2006, לא התקין המשרד להגנת הסביבה תקנות מכוח החוק שיקבעו את רמת החשיפה המרבית המותרת. בנוגע לרמת החשיפה המרבית המותרת המשרד להגנת הסביבה קבע סף קרינה של 4 מיליגאוס, וזאת בניגוד לעמדתם של משרד האוצר ומשרד התשתיות הלאומיות, האנרגיה והמים. קביעה העלולה לייקר את עלויות פרויקט החשמול בכ-400 מיליון ש"ח. במקרה זה לא נהג המשרד להגנת הסביבה באופן עקבי, משום שהוא מאפשר, למשל במתקני חברת החשמל לישראל ובקווי החשמל שלה, רמות חשיפה גבוהות יותר מאלו שאושרו לחברת הרכבת בפרויקט החשמול.

מעקב
המשרד להגנת הסביבה

7.	 על פי חוק הקרינה הבלתי מייננת, התקנת תקנות כאמור מחייבת הסכמה של שר האנרגיה והמים ושל שר האוצר. בשל התנגדות משרד האנרגיה והמים לקביעת רמות חשיפה מרביות לקרינה בתדרי רשת החשמל, לא עלה בידי המשרד עד כה לגבש נוסח תקנות מוסכם.

ליקוי

8. 	בסמוך למסילות הרכבת ומתחתיהן עוברות תשתיות שונות (מים, תקשורת, חשמל ודלק) וחשמולן של המסילות עלול לגרום לסיכונים בטיחותיים שיעלו את הצורך בסידורי הגנה על תשתיות אלה או בהעתקתן שהוערכו על ידי הרכבת בכ-300 מיליון ש"ח. בנושא זה ישנה אי-ודאות רבה העלולה להשפיע על התקדמות הפרויקט, בין היתר עקב תלות בגורמי תשתית חיצוניים, קבלת היתרים מהרשויות המקומיות השונות ועלויות בלתי צפויות. עד מועד סיום הביקורת אין בידי חברת הרכבת מידע מדויק על כל התשתיות הקיימות בתוואי המסילות.

מעקב
רכבת ישראל

8. 	הליך מיפוי התשתיות הסתיים לאורך כל הקווים בתוכנית החשמול. כעת מתבצע הליך איתור מדוייק של התשתיות לאורך שני הקווים הראשונים. 
יעד לסיום – מאי 2015. 	
לעניין הסכמי תיאום טכני להקמת 14 תחנות השנאה הרכבתיות, ההסכם נחתם ביום 20.10.14.
ליקוי

9. 	בשלושת המרכיבים של התכנית - מכרז פרויקט החשמול, אישור תת"ל 18 והמכרז לרכש ציוד נייד חשמלי - ישנם פיגורים בלוחות הזמנים. הפיגור הגדול בהתקדמות תכנית החשמול מעלה את החשש כי הנחת המסילה לקו המהיר לירושלים תסתיים, אך לא ניתן יהיה להפעילו עקב אי-השלמתו של תהליך חשמול מערך המסילות והיעדר ציוד נייד חשמלי. הדחייה בהפעלת הפרויקט טומנת בחובה הפסד של מאות מיליוני שקלים בשנה למשק.

מעקב
רכבת ישראל

9. 	לעניין סגירת הפיגורים בלוחות הזמנים בנושאי מכרז פרוייקט החשמול, אישור תת"ל 18 ורכישת ציוד נייד חשמלי, רכבת ישראל עומדת בלו"ז הכללי שהוגדר בפרוגראמה והוצג לנציגי הממשלה.
תת"ל 18 אושר ב- 17.11.14.
מכרז תשתיות החשמול אושר לפרסום בדצמבר 2014 זאת לאחר שהמתין לאישור נציגי הממשלה וחברת הבקרה במשך ארבעה חודשים וממתין כעת לאישור תקציבי של ועדת החריגים.
מכרז לרכש קטרים חשמליים פורסם בסוף יולי 2014, הגשת הצעות ב- 26.2.15. מכרז לרכש קרונועים חשמליים מתוכנן לפרסום ברבעון 3, 2015.

ליקוי

11. 	עקב חשיבותו של הפרויקט לחברת הרכבת ולמשק, על מנכ"ל החברה ועל דירקטוריון החברה להעניק למינהלת החשמול סמכויות ביצוע, להציב לה יעדים ברורים, לפקח על יישומם ולוודא שהפרויקט מתקדם כנדרש. 

מעקב
רכבת ישראל

11. 	למינהלת החשמול נתנו סמכויות ביצוע בכל התחומים שבאחריותה. בתוכנית העבודה של רכבת ישראל לשנים 2014 ו- 2015 נקבעו יעדים ברורים למינהלת החשמול לקידום התוכנית. הפיקוח והבקרה על יישומם נעשה באופן שוטף הן ע"י ההנהלה והן ע"י הדירקטוריון.




ליקוי

13. 	על משרדי התחבורה והאוצר מוטלת האחריות להפיק לקחים, להגביר את הפיקוח והבקרה על החברה ולנקוט את הצעדים הנדרשים כדי למנוע פיגורים נוספים בלוחות הזמנים וחריגה מעלויות הפרויקט במהלך ביצועו.

מעקב
משרד התחבורה והבטיחות בדרכים

13. 	המשרד הקים בשנת 2013 ועדת היגוי עליונה בראשות מנכ"ל המשרד ובשנת 2013 החלו לפעול פורומים מקצועיים המשותפים למשרד התחבורה וחברת רכבת ישראל. זאת בנוסף על ועדת היגוי עליונה בראשות מנכ"ל אשר מתכנסת אחת לחודשיים לצורך דיווחים והסרת חסמים.
ועדת ההיגוי עד כה ליוותה את תהליכי העבודה, הסירה חסמים תכנוניים בירוקרטיים ותקציביים ופיקחה מקרוב על התקדמות ביצוע הפרוייקט.
להלן אבני הדרך המרכזיות לקידום הפרויקט אשר ניתן לציין שהושגו בשנה הקרובה:
· אישור התכנית הסטטורית בות"ל (תת"ל 18)
· קידום הכנת מכרזי המכרז להקמת תשתיות החשמול. הצפי הוא כי המכרז יפורסם ברבעון הראשון 2015. 
· פרסום מכרז רכש כקטרים חשמליים.
· שילוב גורמי מקצוע זרים בעלי ניסיון רב בפרויקטים בינלאומיים דומים בניהול הפרויקט מטעם רכבת ישראל.

                   	מבחינה ארגונית תחת מינהלה נפרדת ברכבת ישראל, מינהלת החשמול. למינהלת החשמול הוענקו סמכויות ביצוע ועצמאות בקבלת החלטות ניהוליות ומקצועיות. במהלך שנת 2012 מונו ראש מינהלת זר (גרמני) וסמנכ"ל חשמול, במקביל איתרה רכבת ישראל מומחים בינלאומיים (מספרד וגרמניה) בעלי ניסיון וידע בתכנון וניהול פרויקטים של הסבת מערכת רכבתית מדיזל לחשמל. למינהלת החשמול הוצבו יעדים ברורים לקידום הפרויקט. נערכה פרוגרמה מקיפה לניהול תוכנית החשמול. הפרוגרמה כוללת, בין היתר, את מטרות התוכנית, שיטות לניהול הפרויקט, את אופן ביצוע הפרויקט, תוכנית לניהול סיכונים, אבני דרך ולוחות זמנים לפרויקט ועוד. המינהלת עובדת בהתאם לתוכנית עבודה המפרטת את הפעילויות לביצוע תוך מעקב שבועי אחר ביצוע המשימות וכיו"ב. במסגרת המעקב והבקרה על תוכנית העבודה השנתית של החברה, מתבצע פיקוח על ביצוע היעדים שהוגדרו גם עבור המינהלת, הן על ידי הנהלת החברה והן על ידי דירקטוריון החברה.


חלק שלישי

מעקב אחר תיקון ליקויים 

מעקב אחר תיקון ליקויים
דוח 64ג של מבקר המדינה – מעקב ראשון
סיכום מצרפי כלל משרדי

	שם
הפרק
	גוף מבוקר
	סה"כ
ליקויים
	א-תוקן
	ב -
בתהליך 
תיקון
	ג -
לא תוקן
	א%
	ב%
	ג%

	
	מטלות רוחב ומטלות בין משרדיות
	104
	8
	55
	41
	8%
	53%
	39%

	
	הלשכה המרכזית לסטטיסטיקה
	10
	4
	6
	0
	40%
	60%
	0%

	מאזן המדינה
	אוצר,
ביטחון,
בריאות,
משפטים
	7
	0
	5
	2
	0%
	71%
	29%

	פרויקט להב"ה
	מדע וטכנולוגיה
	9
	2
	7
	0
	22%
	78%
	0%

	השכר במגזר הציבורי
	אוצר – אגף השכר
	14
	0
	4
	10
	0%
	29%
	71%

	רישוי כלי ירייה והפיקוח על החזקתם
	בט"פ,
משטרה,
בריאות, 
רווחה. 
	34
	19
	14
	1
	56%
	41%
	3%

	
	משטרת ישראל
	32
	15
	17
	0
	47%
	53%
	0%

	היבטים בשיקום אסירים
	שירות בתי הסוהר,
המשרד לביטחון הפנים
	18
	4
	11
	3
	22%
	61%
	17%

	
	משרד הבריאות
	119
	31
	67
	21
	26%
	56%
	18%

	
	משרד החוץ
	23
	17
	5
	1
	74%
	22%
	4%

	
	משרד החינוך
	68
	25
	38
	5
	37%
	56%
	7%

	
	משרד החקלאות ופיתוח הכפר
	16
	7
	8
	1
	44%
	50%
	6%

	
	המשרד להגנת הסביבה
	24
	15
	8
	1
	63%
	33%
	4%

	
	משרד המשפטים
	53
	10
	23
	20
	19%
	43%
	38%

	
	משרד העלייה והקליטה
	14
	2
	10
	2
	14%
	71%
	14%

	
	איגוד הכדורסל
	10
	7
	3
	0
	70%
	30%
	0%

	
	חברת החשמל
	15
	11
	4
	0
	73%
	27%
	0%

	
	מכון טכנולוגי חולון
	13
	11
	2
	0
	85%
	15%
	0%

	
	מפעל הפיס
	8
	3
	5
	0
	38%
	62%
	0%

	
	חברת פארק אריאל שרון
	26
	15
	8
	3
	58%
	31%
	12%

	
	הרשות לשמירת הטבע והגנים הלאומיים
	31
	12
	15
	4
	39%
	48%
	13%

	
	סיכום כללי
64ג
	648
	218
	315
	115
	34%
	49%
	18%






מעקב אחר תיקון ליקויים
דוח 64ג של מבקר המדינה – מעקב ראשון
סיכום מצרפי כלל משרדי






פרק ראשון

מטלות רוחב ומטלות בין משרדיות














מטלות רוחב ומטלות בין משרדיות







נסיעות שרים וסגני שרים לחו"ל 
במימון שאינו ממשלתי

הגופים המבוקרים: משרד ראש הממשלה- מזכירות הממשלה, משרד המשפטים, משרד הרווחה, משרד האוצר, המשרד להגנת הסביבה, היועץ המשפטי לממשלה.

ליקוי

1.	הוצאות שרים וסגני שרים בנסיעותיהם לחו"ל במימון ממשלתי כוללות מרכיבי הוצאה רבים, בהם עלות הטיסה, הלינה, אבטחה, ארוחות, תחבורה ותקשורת, אירוח וכיבוד והוצאות פמליית השר, והן מסתכמות בעשרות עד מאות אלפי ש"ח לנסיעה. נמצא כי לא נקבעו כללים ותקרות הוצאה למרכיבי ההוצאה השונים, והדבר עלול להביא להוצאות לא מבוקרות, ובכך לפגוע במימוש עקרון היעילות והחיסכון בשימוש בכספי הציבור.

מעקב
משרד המשפטים

1. 	היועץ המשפטי לממשלה סבור כי ראוי שייקבעו כללים ותקרות למרכיבי ההוצאות של שרים בנסיעותיהם לחו"ל במימון ממשלתי, אך האחריות לקביעת כללים כאמור היא בידי הממשלה. לכן, יש לפעול להשלמת עבודת המטה שהתקיימה בנושא זה על-ידי מזכירות הממשלה, משרד ראש הממשלה ומשרד האוצר.

[bookmark: _Toc426534196]ליקוי
	
2.	ברוב הנסיעות שנעשות במימון גורם שאינו ממשלתי מממן אותו גורם רק את ההוצאות הישירות של השר כגון הוצאות הטיסה והשהייה שלו בחו"ל, ואילו ההוצאות הנוספות, כמו הוצאות אבטחה, תקשורת ותחבורה פנימית, וכן הוצאות הנלווים אליו ממומנות מתקציב המדינה. הוצאות אלו אינן מרוכזות ואינן מוצגות לגורמים הרלוונטיים לרבות לשר עצמו טרם הנסיעה. 

מעקב
משרד ראש הממשלה

2. 	לא דווח על התקדמות בתיקון הליקוי.


ליקוי

3.	בחינת הליכי הטיפול של משרדי הממשלה בנושא העלתה כי אין נוהל הקובע מי הגורמים או היחידות במשרד אחראים לכל אחד משלבי ההכנה של נסיעת שר או סגן שר לחו"ל. 

מעקב
משרד המשפטים

3. 	היועץ המשפטי לממשלה סבור כי ראוי שהטיפול של משרדי הממשלה בנושא נסיעות שרים לחו"ל יבוצע בהתאם לנוהל סדור – בין ממשלתי ובין פנים-משרדי. עם זאת, האחריות לקביעת נהלי עבודה, בין ממשלתיים ובין פנים-משרדיים, בהיבטים שאינם משפטיים, נמצאת תחת פררוגטיבת הממשלה ומשרדי המטה הרלוונטיים. מעורבות היועץ המשפטי לממשלה בעניין זה תידרש רק מקום בו פעולותיהם של גופים אלה אינן עומדות במכלול הוראות הדין והכללים המחייבים.
ליקוי
4.	בפועל אין במשרדים אחידות בדרכי הטיפול בנסיעות, לרבות הגדרת הגורמים המאשרים והגורמים המבצעים. הדבר פוגע ביעילות, ולא פחות חשוב - ביכולת לקיים הליכי פיקוח ובקרה נאותים כנדרש לפי סדרי מינהל תקין.

מעקב
משרד ראש הממשלה

4. 	לא דווח על התקדמות בתיקון הליקוי.
ליקוי
5.	המידע הנוגע לעשרות נסיעות שרים לא רוכז ולא נשמר באופן סדור. 

מעקב
משרד ראש הממשלה

5. 	לא דווח על התקדמות בתיקון הליקוי.
ליקוי
6.	אין תקצוב נפרד לנסיעות השרים, והוצאות נסיעותיהם מתוקצבות בתקציב ההוצאות של נסיעות עובדי המשרדים לחו"ל. כך שלא ניתן להציג נתונים מלאים על עלות הנסיעות לחו"ל של שרים. 


מעקב

6. 	לא דווח על התקדמות בתיקון הליקוי.

ליקוי 

7. 	נמצאו מקרים אחדים בתקופה האמורה שבהם נסיעותיהם של בני או בנות הזוג של השרים נעשו במימון שאינו ממשלתי בלי שהשרים פנו לוועדת המתנות או לגורם מוסמך אחר לקבלת היתר כנדרש. חוק המתנות: בתקופה האמורה נסעו לחו"ל במימון שאינו ממשלתי שלושה שרים עם בנות זוגם. רק שר אחד, שר התקשורת דאז משה כחלון, פנה לוועדת המתנות  וקיבל את אישורה לנסיעת בת זוגו . שר המדע והטכנולוגיה דאז פרופ' דניאל הרשקוביץ נסע בדצמבר 2009, בהזמנת קהילה יהודית, לשאת הרצאות בארה"ב. לנסיעה זו הצטרפה רעייתו. כרטיסי הטיסה והשהות במלון מומנו על ידי הקהילה המזמינה. השר לא פנה לגורם מוסמך לשם בירור ולאישור נסיעתה של בת זוגו במימון שאינו ממשלתי. שר אחר שנסע עם רעייתו במימון הגורם המזמין מסר למשרד מבקר המדינה פרטים ולפיהם רעייתו הוזמנה על ידי המארחים ונתנה תמורה כשהרצתה לבקשתם. כאמור, המימון שמעניק גורם שאינו ממשלתי לנסיעתו של בן או בת זוג מגלם בדרך כלל מרכיב של טובת הנאה. בשל כך, במקרים שבהם לא נתנו בני הזוג תמורה, היה על השר לפנות לוועדת המתנות על מנת שתבחן אם אין במימון נסיעתם משום טובת הנאה אסורה. כמו כן מקום שבו סובר שר שהשתתפות בת הזוג היא בגדר תמורה, עליו לפנות לאחד הגורמים המוסמכים לקבלת אישור למימון הנסיעה.

מעקב
משרד המשפטים

7. 	הנושא מוסדר מאז שנת 2010 במסגרת נוהל "נסיעות שרים וסגני שרים לחו"ל במימון גורמים חיצוניים" (להלן: הנוהל) שגובש על-ידי משרד המשפטים ומשרד מבקר המדינה. הנושא ישוב ויחודד במסגרת הנחיה עתידית של היועץ המשפטי לממשלה (להלן: ההנחיה) שנמצאת בשלבי גיבוש מתקדמים, ועתידה להתפרסם (לאחר השלמת עבודת המטה בעניין, ובכלל זאת קבלת הערות ממשרד מבקר המדינה וכלל האישורים הנדרשים לצורך הפרסום) במהלך החודשים יולי-אוגוסט 2015. המשרד עושה, כמובן, מאמץ להשלים את המלאכה בעניין זה עוד קודם לכן.




ליקוי 

8. 	נמצאו נסיעות שבעניינן היו השרים חייבים לכאורה לפנות לוועדה למתן היתרים, למשל עקב חשש לניגוד עניינים בשל זיקה אישית. למרות זאת רק מספר קטן של שרים פנו לוועדה למתן היתרים לבחינת שתי נסיעות לחו"ל.

מעקב
משרד המשפטים

8. 	להבנת המשרד הליקוי מצביע על קושי ביישום הנוהל על-ידי שרים וסגני שרים ולא בנוהל עצמו. בכל מקרה, המקרים שבהם חברי הממשלה נדרשים לפנות לוועדה למתן היתרים לצורך אישור קבלת מימון חיצוני לנסיעה לחו"ל מוסדרים במסגרת הנוהל, על יסוד הכללים למניעת ניגוד עניינים של שרים וסגני שרים. הנושא ישוב ויחודד במסגרת ההנחיה.

ליקוי 

9. 	נוהל גיוס תרומות קובע כי שר ישיב להזמנה להשתתפות באירוע שמהותו גיוס כספים לאחר היוועצות ביועץ המשפטי של משרדו. נמצא כי שרים וסגני שרים  נסעו עשרות נסיעות שעניינן גיוס כספים , אך רק לגבי אחוז קטן מהן פנו השרים ליועץ המשפטי של משרדם להיוועצות כנדרש בנוהל.

מעקב
משרד המשפטים

9. 	נראה כי גם ליקוי זה מצביע על קושי ביישום הנוהל על-ידי שרים וסגני שרים ולא בנוהל עצמו. בכל מקרה, הנושא יחודד במסגרת ההנחיה.

ליקוי

11. 	במהלך השנים הגישו שרים לממשלות השונות מאות בקשות לאישור נסיעותיהם. לא נמצאו מקרים שבהם החליטה הממשלה שלא לאשר בקשה בעניין זה. החלטות הממשלה בנושא זה ניתנו בנוסח אחיד ללא הערות או הסתייגויות. ההחלטות התקבלו על בסיס מידע חלקי וחסר, ובלא שהתקיים דיון בתועלת שתופק מנסיעת השר עבור הממשלה כולה.

מעקב
משרד המשפטים

11. 	הנושא יחודד במסגרת ההנחיה.
ליקוי

12. 	הועלה שנסיעות שרים במימון שאינו ממשלתי אושרו מהבחינה המשפטית בלי שנבדקו הזיקות האישיות של השר לגורם המממן או הזיקות הכלכליות והמקצועיות של המשרד לגוף שמימן את הנסיעה. לנושא נסיעת השר הרשקוביץ להרצות בפני ארגונים וקהילות יהודיות בארה"ב משרד מבקר המדינה מעיר כי היה על שר המדע והטכנולוגיה להביא את המידע בדבר זיקתו האישית לעמותה שיזמה את ההזמנה לידיעת היועצת המשפטית של משרדו כדי שתבחן גם את זיקותיו האישיות בקשר לנסיעה.

מעקב

12. 	ראה הערות רה"מ 64 ג' עמ' 14. 

ליקוי

13.	לאותו אירוע של ה-JNF הוזמן גם יועץ השר דאז גלעד ארדן. בחוות דעת שבחנה את מימון ה-JNF לנסיעתו של היועץ, פירטה היועצת המשפטית את המישקים ואת האינטרסים השונים של קק"ל והמשרד להגנת הסביבה. היועצת המשפטית קבעה כי עולה חשש לניגוד עניינים אפשרי ולו למראית עין, ולכן נסיעת היועץ צריכה להיות במימון המשרד. משרד מבקר המדינה מעיר, כי הצבעה על חשש לניגוד עניינים במימון נסיעתו של יועץ שר על ידי גוף שאינו ממשלתי עקב קשרים בעלי אופי כלכלי-עסקי וציבורי בין הגוף לבין משרדי הממשלה אינה עולה בקנה אחד עם אישור של נסיעת השר עצמו במימון אותו גוף. שהשר מוסמך, מתוקף תפקידו הציבורי, לקבל החלטות ואחראי לפעולות משרדו בכל הקשור ליחסי הגומלין עם קק"ל, ואילו יועצו מכהן במשרת אמון והוא עוזר לשר אך אינו בתפקיד של מקבל החלטות. עוד מעיר משרד מבקר המדינה כי נוכח הקשרים המתקיימים בין המשרד להגנת הסביבה לבין קק"ל, וכן במקרים דומים במשרדי ממשלה אחרים, ראוי שהיועץ המשפטי לממשלה יקיים דיון עקרוני בסוגיות של ניגוד עניינים העשויות להתעורר בנוגע לגופים שמשולבים בעבודה השוטפת של משרדי ממשלה, וינחה את משרדי הממשלה בהקדם.

מעקב
משרד המשפטים

13. 	הצורך לבחון האם הנסיעה קשורה לתחום אחריותו של השר מעוגנת בנוהל. אמות-המידה לבחינת העניין יחודדו במסגרת ההנחיה.

ליקוי

14. 	לפי נוהל היועמ"ש, בטיפול באישור נסיעת שר לחו"ל במימון שאינו ממשלתי יש לבחון אם הנסיעה קשורה לתחום אחריותו "בין... לתחום אחריותו הישיר... ובין אם בתחום עליו הופקד בתפקידו כחבר ממשלת ישראל". הבחינה נדרשת לצורך קביעת הגורם המוסמך לאשר את הנסיעה. נמצא כי בחלק מחווֹת הדעת שניתנו לאחר פרסום נוהל היועמ"ש לא הייתה התייחסות לשאלה האם נסיעתו של השר קשורה לתחום אחריותו הישיר כשר או לתחום שעליו הופקד בתפקידו כחבר בממשלה. עוד נמצא כי בהיעדר מדיניות אחידה ואמות מידה אשר יבנו את שיקול הדעת המקצועי התקשו לעתים היועצים המשפטיים לסווג את הנסיעה כנדרש.

מעקב
משרד המשפטים

14.	ראה מעקב לליקוי 7.

ליקוי

15. 	נמצאו מקרים שבהם טסו שרים במטוסים הפרטיים של גורמים בחו"ל. נמצא כי אין הנחיה מחייבת לגבי השימוש של שרים במטוסים פרטיים.

מעקב
משרד המשפטים

15. 	הנושא מצוי באחריות מזכירות הממשלה. יצוין כי המשנה ליועץ המשפטי לממשלה (ייעוץ) פנתה אל מזכיר הממשלה לצורך קידום הנושא בחודש אפריל 2014.

ליקוי

16. 	נמצא כי הנחיות נוהל היועמ"ש לגבי סגני שרים טרם שולבו בתקנון הממשלה. עוד נמצא, כי לאחר פרסום נוהל היועמ"ש התקיימו נסיעות של סגני שרים לחו"ל בלא שניתנה לגביהן חוות דעת של היועץ המשפטי של המשרד כנדרש בנוהל ובהנחיית המשנה למזכיר הממשלה.

מעקב
משרד המשפטים

16. 	היחס בין הבחינה המתחייבת לצורך נסיעות שרים ולצורך נסיעות חברי כנסת צפוי להיות מובהר במסגרת ההנחיה.  
ליקוי

17. 	שרים וסגני שרים שהם גם חברי כנסת פנו מפעם לפעם לוועדת האתיקה של הכנסת כדי לקבל את אישורה לנסיעתם במימון שאינו ממשלתי. כך יצא שהתקיימו שני מסלולי בחינה ואישור מקבילים לנסיעות שרים וסגני שרים לחו"ל, בלא שהובהר היחס בין המסלולים ובאילו נסיבות יש להעדיף מסלול אחד על פני משנהו.

מעקב
משרד המשפטים

17. 	ראה מעקב לליקוי 7.

ליקוי

18. 	בתחילת 2010 קבע משרד המשפטים נוהל העוסק בהליכי האישור של נסיעות שרים וסגני שרים לחו"ל במימון שאינו ממשלתי. הביקורת העלתה כי נוהל זה אינו מסדיר באופן מלא והולם את כלל הנושאים הכרוכים בנסיעת שר או סגן שר לחו"ל במימון שאינו ממשלתי, ואף יש בו הוראות הניתנות לפרשנות בדרכים שונות. יצוין כי הצורך בחידוד הנוהל חזר והועלה גם בתשובות השרים למבקר המדינה.

מעקב
משרד ראש הממשלה

18. 	לא דווח על התקדמות בתיקון הליקוי.

ליקוי 

19. 	על החשכ"ל שבמשרד האוצר לקבוע בנוהל מחייב את תהליכי הטיפול של המשרד הממשלתי לגבי נסיעות שרים וסגני שרים.

מעקב
משרד ראש הממשלה

19. 	לא דווח על התקדמות בתיקון הליקוי.

ליקוי 

20. 	על משרדי הממשלה להקפיד על תיעוד תהליך הטיפול והאישור של כל נסיעה.


מעקב 
משרד ראש הממשלה

21. 	לא דווח על התקדמות בתיקון הליקוי.

ליקוי 

21. 	ראוי כי החשכ"ל יקבע כללים ותקרות למרכיבי ההוצאה השונים מתקציב המדינה (טיסות, לינה וכד') בנסיעות של השרים ופמליותיהם לחו"ל.

מעקב
משרד האוצר

22. 	לא דווח על התקדמות בתיקון הליקוי.

ליקוי 

22. 	על השרים וסגני השרים להקפיד במילוי הוראות נוהל היועץ המשפטי לממשלה ולוודא כי מתקיימות הבדיקות וניתנים האישורים המשפטיים הנדרשים לגבי כל נסיעה. בתוך שכך על השרים להקפיד על גילוי מלא ומפורט של כלל הנתונים הקשור בנסיעה.

מעקב
משרד ראש הממשלה

22.	 לא דווח על התקדמות בתיקון הליקוי.

ליקוי 

23. 	קודם שהממשלה מאשרת נסיעה עליה לדרוש ולקבל מידע מפורט אשר למטרת הנסיעה, הגורם המממן וההוצאות הכוללות הכרוכות במימושה, כדי שאישורה לא יהיה טכני אלא יעשה על בסיס מלוא המידע הנדרש.

מעקב
משרד ראש הממשלה

23.	לא דווח על התקדמות בתיקון הליקוי.

ליקוי

24. 	ראוי כי מזכירות הממשלה תשלב את הנחיות נוהל היועמ"ש לגבי סגני שרים בתקנון הממשלה.
מעקב
משרד ראש הממשלה

24. 	לא דווח על התקדמות בתיקון הליקוי.

ליקוי

25. 	על מזכירות הממשלה לאחר התייעצות עם היועץ המשפטי לממשלה, להבהיר לשרים ולסגני השרים בתקנון את ההבחנה שבין נסיעה פרטית לבין נסיעה בתפקיד.

מעקב
משרד ראש הממשלה

25.	 לא דווח על התקדמות בתיקון הליקוי.

מעקב
משרד המשפטים

25. 	ההנחיה המתגבשת עתידה להתייחס במפורש לכל אחד מהנושאים אשר לגביהם העלו ממצאי הביקורת בדו"ח, כי יש מקום לקביעת הנחיות או לחידוד ההנחיות הקיימות, כמפורט בליקוי. אשר להמלצה להחיל את הכללים והתקרות שיקבע החשכ"ל גם על נסיעות במימון שאינו ממשלתי, ככל הידוע למשרד כללים כאמור טרם נקבעו. לאחר שייקבעו, היועץ המשפטי לממשלה ישקול האם יש מקום למעורבותו בשאלת החלתם, בשינויים המחויבים, גם על נסיעות במימון שאינו ממשלתי.

ליקוי

26. 	על היועץ המשפטי לממשלה לפעול כדלקמן: לקבוע הנחיות מיוחדות לעניין נסיעות שרים וסגני שרים הממומנות על ידי קרן היסוד, קק"ל והבונדס. 	להבהיר את ההנחיות לעניין השתתפות שרים וסגני שרים באירועי התרמה וגיוס כספים. לחדד ולהבהיר את המונח "נסיעה במסגרת התפקיד" של שר ולקבוע מדיניות אחידה ואמות מידה להבניית שיקול הדעת של היועצים המשפטיים במשרדים לקביעת סוג הנסיעה. להסדיר בנוהל היועמ"ש את נסיעות השרים וסגני השרים הנעשות בתקופת בחירות בכובעם כאישים פוליטיים. להסדיר באופן מורחב ומפורט את הכללים לנסיעת בני זוג של שרים.  לקבוע כללים ברורים לעניין נסיעותיהם של שרים במטוסים פרטיים. לקבוע בתיאום עם היועץ המשפטי לכנסת הסדרים שימנעו בחינה כפולה של נסיעת שר או סגן שר הן על ידי משרדו והן על ידי ועדת האתיקה של הכנסת. להחיל את הכללים והתקרות שיקבע החשכ"ל למרכיבי ההוצאה השונים (טיסות, לינה וכד') בנסיעות של השרים ופמליותיהם לחו"ל גם על נסיעות במימון שאינו ממשלתי.

מעקב
משרד המשפטים

26. 	הנושא נמצא באחריות הממשלה, וברי כי היועץ המשפטי לממשלה עומד לרשותה לצורך סיועו בגיבוש המדיניות הראויה בעניין. לצד זאת, והגם שאין מדובר במדיניות משפטית מובהקת, יצוין כי משרד המשפטים בוחן בתקופה זו את הצורך במעורבותו בקידום הנושא.

ליקוי

27. 	על הממשלה לקיים בחינה כוללת בהתייעצות עם היועץ המשפטי לממשלה, בכל הנוגע למדיניות האישור של נסיעות שרים וסגני שרים במימון שאינו ממשלתי. בחינה זו ראוי שתיעשה לאור העיקרון שבא לביטוי בהחלטות שקיבלה בשנים האחרונות הוועדה למתן היתרים, ולפיו כאשר נודעת חשיבות להשתתפותו של שר או סגן שר באירוע בין-לאומי לקידום שמה ומעמדה של מדינת ישראל, ראוי שמימון הנסיעה לא ייעשה על ידי גורם שאינו ממשלתי. היסוד לעמדה זו הוא הצורך לשמור על טוהר מידות, ניקיון כפיים ואתיקה ציבורית בפעילותם של שרים וסגני שרים למנוע אפשרות למחויבות כלשהי כלפי הגורמים המממנים לרבות למראית עין.

מעקב
משרד ראש הממשלה

27. 	לא דווח על התקדמות בתיקון הליקוי.

ליקויים 21,22 תוקנו. ראה הערות רה"מ 64ג' עמ' 31. 

ליקוי

1. באזור התחנה המרכזית בתל אביב ובשכונות דרום ת"א נפוצה מאוד אספקה פירטית של גז, וכן נפוצים החזקת בלוני גז ושימוש בהם בתוך חללי המגורים. מצב זה טומן בחובו סכנה לשלומם ולבטיחותם של כלל האנשים המתגוררים בשכונות דרום ת"א. למשרד האנרגיה יש מידע על השימוש החריג בחומרתו בגז בשכונות אלה, והתרעות הובאו לפניו שוב ושוב. אולם הוא הסתפק בפעולות פיקוח שגרתיות שנעשו מעת לעת, והסביר זאת במחסור בכוח אדם, ולא נקט פעולה ממשית וכוללת לתיקון המצב כנדרש מהשימוש החריג בחומרתו בגז. נושא תשתיות הגז הפירטיות בשכונות דרום ת"א לא נדון בהנהלת המשרד. 

מעקב
משרד התשתיות הלאומיות, האנרגיה והמים

1. 	בוצעה פעילות משותפת עם גורמי אכיפה נוספים, משטרת ישראל  ורשות ההגירה. בוצעו 14 מבצעים שבמהלכם נתפסו מעל 150 מכלי גז. מרביתם פונו מתוך הבתים. בנוסף לכך טופלו 12 פניות ציבור שהגיעו למשרד דרך אזרחים מוטרדים שדיווחו על החזקת בלוני גז ושימוש בהם בתוך דירות השייכות לעובדים זרים.

ליקוי

2. בידי עיריית ת"א היה מידע חלקי המלמד על בעיות בטיחות בתחום החשמל בשכונות דרום ת"א, לעתים חמורות, והיא שיתפה בבדיקות שיזמה בכמה מבנים גם את נציגי חח"י. ואולם המידע שאספו גורמי השטח לא שימש את משרד האנרגיה ואת חח"י לצורך ביצוע בדיקות מקיפות בשטח. כתוצאה מאלה, לא וידאו הגורמים המופקדים על בטיחות משק החשמל שאין בשכונות האמורות ליקויי בטיחות חמורים ושתושביהן אינם חשופים לסכנות שכרוכות בליקויים אלה.
מעקב
משרד התשתיות הלאומיות, האנרגיה והמים

2.	בוצעו בדיקות בטיחות חשמל בבתי דירות ובבתי עסק, בתיאום עם עיריית תל אביב. לבעלי דירות נשלחו מכתבים עם רשימת ליקויי בטיחות  שנמצאו, מלווים בדרישה לתקן אותם. הליקויים תוקנו (נתקבל דיווח מתאים מחשמלאים בודקים). ולעניין בתי העסק, בתיאום עם המשטרה נסגרו עסקים שבהם נמצאו ליקויים. קיים קשר שוטף עם עיריית תל אביב יפו להמשך מעקב.

ליקוי

3. הרשות הארצית לכבאות והצלה במשרד לבט"פ מופקדת על מניעת דלקות ועל כיבוין ומניעת התפשטותן. נתוני הרשות מלמדים שכ-75% מהדלקות בתל אביב-יפו פורצות בשטח המצוי בתחום אחריותן של שתי תחנות כיבוי אש בדרום העיר, האחראיות לכשליש משטח העיר. בשטח שבאחריות התחנות האלה נמצאות חמש שכונות דרום ת"א.

מעקב
נציבות כבאות והצלה

3. 	תחנת כיבוי אזורית תל אביב מבצעת ביקורות בטיחות אש בעסקים טעוני רישוי באופן תדיר בהתאם לתיעדוף המשימות לפי רמות סיכון ובמגבלות כ"א, במטרה לבצע ביקורות ואכיפה מוגברת באזור דרום ת"א תוך התמקדות בסיכונים העיקריים כגון: מערכות גז הבישול, חשמל וכד'.
נעשית פעילות אכיפה משולבת בין הרשויות בהובלת רשות האוכלוסין וההגירה בשיתוף כב"ה, משטרת ישראל, הרשות המקומית, משרד הבריאות, מס הכנסה, ביטוח לאומי, משרד הכלכלה ועוד.
בשנת 2014 נערכו מספר מבצעים משותפים לאכיפה במטרה להגביר את רמת הבטיחות באזורים האמורים.  הנציבות נמצאת  בתהליך גיוס של 7 עובדים שיוקצו למשימה זו.

ליקוי

4. על פי סקר שעשתה עיריית ת"א, בשנים 2011 ו-2012 דיווחו תושבי העיר על ירידה בתחושת הביטחון, בעיקר בשכונות דרום ת"א. יותר ממחצית תושבי השכונות האלה דיווחו שאינם חשים בטוחים ללכת לבד בשעות החשכה באזור מגוריהם. זאת לעומת כ-20% מכלל תושבי העיר שדיווחו על תחושה זו.  

מעקב
עיריית תל אביב

4. 	בנובמבר 2014 החלה העירייה להפעיל את הסיירת לביטחון עירוני (סל"ע). תפקיד הסיירת הוא להגביר את תחושת הביטחון האישי של תושבי העיר ובעלי העסקים הפועלים בה. הסיירת תפעל בכל ימות השבוע, לאורך כל היממה, בשיתוף פעולה עם משטרת ישראל, הפיקוח העירוני ומשל"ט המצלמות באגף הביטחון ושירותי החירום. 
מוקד שירות 106 פלוס ירכז את הפניות וינתב אותן אל הסיירת או אל המשטרה בהתאם לאופי הפנייה.
הסיירת פועלת מכוח סמכות העירייה בפקודות העיריות ונושאי פעילותה הוגדרו בתקנות העיריות (שמירה, אבטחה וסדר ציבורי ברשות מקומית), התשע"ב – 2011.

מעקב
משטרת ישראל

4.	לא דווח על התקדמות בתיקון הליקוי.

ליקוי

5. בשל מגבלות הנתונים - הן של המשטרה, הן של רשות האוכלוסין, לא ניתן לקבוע במידה מספקת של ודאות אם מספר התיקים שפתחה המשטרה נגד זרים הוא גדול, בהתחשב בגודל אוכלוסייתם בארץ. מאפייני הפשיעה בקרב הזרים, המלמדים על מורכבותה של המציאות הקיימת, ובחינת הגורמים לפשיעה, שעליהם הצביעה המשטרה לפני השר לביטחון הפנים, מובילים למסקנה כי רק טיפול מערכתי וכלל-ממשלתי, שיתמודד גם עם הגורמים לפשיעה בקרב הזרים, יכול להוביל לשינוי. 

מעקב
משטרת ישראל

5.	לא דווח על התקדמות בתיקון הליקוי.

מעקב
רשות האוכלוסין וההגירה

5.		לא דווח על התקדמות בתיקון הליקוי. 



ליקוי

6. חלק ניכר מהזרים מתגוררים, כאמור בשכונות דרום ת"א המצויות בעיקר בשטח שבתחום אחריותו של מרחב יפתח של המשטרה, ובו פועלת תחנת שר"ת, האחראית לשכונות שפירא ונווה שאנן. ביולי 2013 היו מאוישות רק כ-70% מהמשרות בתקן התחנה שעליו הומלץ בסיום עבודת מטה שעליה החליט ראש הממשלה. תכנית של שני שלבים לתגבור התחנה יושמה באופן חלקי ביותר: שלב א' של התכנית, שאישר המפכ"ל ביולי 2012, יושם באופן חלקי, וטרם הוחל ביישום שלב ב'.
בנתוני איוש המשרות של תחנת שר"ת יש כדי לעורר ספק אם יש בידי המשטרה הכלים הדרושים כדי לממש את עקרונות התפיסה המבצעית שקבע מחוז תל אביב, ולפיהם נדרש כוח מבצעי שיפעל בכל שעות היממה, לרבות בתחום החקירות והמודיעין, ויבצע סיורים רגליים בריכוזי פעילות של זרים לצורך מניעה והרתעה. על השר לביטחון הפנים לוודא שיעמדו לרשות תחנת המשטרה בדרום ת"א (תחנת שר"ת) משאבי כוח האדם הנדרשים לשם התמודדות עם הצרכים הייחודיים בשכונות דרום ת"א ולשם שיפור תחושת הביטחון האישי של התושבים בהן.

מעקב
משטרת ישראל

6.	לא דווח על התקדמות בתיקון הליקוי. 

ליקוי

7. בנובמבר 2010 החליטה הממשלה לגבש תכנית להקמה ולהפעלה של מרכז שהייה למסתננים מגבול מצרים ולאכיפה כנגד העסקתם של מסתננים אלה. על פי התכנית יסופקו במרכז צורכיהם הפיזיים, ובפרט מקומות לינה, מזון, שתייה וצורכי בריאות. נקבע כי רשות האוכלוסין תחל לאכוף את איסור העסקת הזרים על מעסיקי מסתננים רק לאחר הפעלת המרכז. 
בישראל שוהים כאמור כ-50,000 זרים שאינם בני הרחקה. יכולתם של עשרות אלפים אלו להתקיים מותנית בהשגת עבודה תמורת שכר או בפעולה יזומה של המדינה לאספקת צורכיהם הבסיסיים. תכנית ההקמה והאכלוס של מרכזי השהייה מ-2010 מומשה באופן חלקי מאוד. נוסף על כך גם אם היו מוקמים ומאוכלסים שלושת מרכזי השהייה שתוכננו, רוב הזרים שאינם בני הרחקה היו נותרים מחוצה להם, ללא אפשרות חוקית לעבוד ולהתפרנס; שכן עוד בסוף 2010, מועד החלטת הממשלה והדיונים בבג"ץ, מספר הזרים בארץ היה כפול ממספר מקומות השהייה המתוכנן במרכזים. גם לאחר הפעלתה של תכנית משולבת חדשה מנובמבר 2013, מספר הזרים גדול פי חמישה ויותר ממספר המקומות במרכז השהייה. כפי שיפורט להלן, במרכז השהייה ובמתקן המשמורת סהרונים יש מקומות לאכלוס כ-9,000 זרים, פחות מ-20% ממספר הזרים השוהים בישראל על פי הערכת רשות האוכלוסין (יותר מ-50,000 איש); המרכז מיועד בשלב הראשון לגברים זרים בלבד, ולא לאלפי הנשים הזרות שבארץ ולילדים.

מעקב
רשות האוכלוסין וההגירה

7.	לא דווח על התקדמות בתיקון הליקוי

ליקוי

8. המדינה הציגה לבג"ץ הסדר שיינקט עד פתיחתו של מרכז שהייה לזרים שאינם בני הרחקה, לפיו לא יוענקו אישורי עבודה לזרים, ובשלב זה לא יינקטו פעולות כנגד מעסיקיהם. את המענה הזה הציגה המדינה כפתרון ביניים לכשישה חודשים, עד פתיחתו של מרכז השהייה. בג"ץ מצא כי יש בעמדת המדינה משום איזון ראוי, בהתחשב במציאות שהוצגה לו. בפועל הפתרון שנקטה המדינה הפך מפתרון ביניים להסדר קבוע. במועד סיום הביקורת (כשנתיים וחצי לאחר שתמו ששת החודשים האמורים), עדיין תלויה אפשרות הזרים להתקיים בכבוד ולספק את צורכיהם המינימליים רק ביכולתם להשיג עבודה ששכר בצדה. זאת במסגרת של הסדר ארעי לפיו נמנעת המדינה מלפעול מול המעסיקים. כמו כן, בפתרון זה ככל שהוא מתמשך, יש אף משום פגיעה בעקרונות יסוד של שלטון החוק, שכן הוא יוצר מצב שבו הדין עמום ונסתר, והרשויות מנציחות שגרה של אי-כיבוד החוק על ידי אי-אכיפתו.

ליקוי

9. המציאות הקיימת מחייבת התמודדות עם השאלה כיצד אפשר להבטיח קיום מינימלי בכבוד לזרים שמחוץ למרכז השהייה, שאינם מסוגלים לעבוד למחייתם, והמדינה אינה מספקת להם תנאים בסיסיים, כמו אנשים שסובלים מנכויות או ממחלות. שאלה זו כלל לא עלתה לדיון, וברי שלא נמצא פתרון להגשמת זכותם של זרים לקיום בסיסי.

מעקב
רשות האוכלוסין וההגירה

9.	לא דווח על התקדמות בתיקון הליקוי.


מעקב
משרד הפנים

9.	לא דווח על התקדמות בתיקון הליקוי

מעקב
עיריית תל אביב

9.	לא דווח על התקדמות בתיקון הליקוי.

מעקב
משרד הרווחה

9.	לא דווח על התקדמות בתיקון הליקוי

ליקוי

10. הסדר אי אכיפה על מעסיקים מיושם כבר כמה שנים באופן המערים קשיים שונים: רשות האוכלוסין נמנעה מלהבהיר ולפרסם לציבור את ההסדר; ומסמכים רשמיים שהונפקו לזרים נוסחו באופן מבלבל ומטעה. 
קיים חשש כי ביישום ההסדר האמור, על מגבלותיו, באופן מתמשך ולאורך שנים, יש כדי להוביל  לפגיעה ביכולתם של חלק מהזרים ליהנות מביטחון סוציאלי ומרמת חיים נאותה, לרבות מזון, לבוש ודיור נאותים, כדרישת האמנה הבין-לאומית בדבר זכויות כלכליות, חברתיות, ותרבותיות משנת 1966, אשר אושררה בישראל ב-1991 (להלן - האמנה בדבר זכויות חברתיות). במצב הקיים נפגעת, במקרים מסוימים, יכולתם של זרים להיות מוגנים מרעב ולהתקיים קיום בסיסי בכבוד. על היועץ המשפטי לממשלה לבחון לאור ממצאיו של פרק זה את המצב הקיים והמתהווה בתחום זה וזאת על מנת להבטיח קיום הוראות חוק יסוד: כבוד האדם וחירותו והדין הבין-לאומי. 

מעקב
רשות האוכלוסין וההגירה

10.	לא דווח על התקדמות בתיקון הליקוי.

ליקוי

11. מסוף 2008 ועד סוף 2013 חלו שינויים מפליגים בהיקף אוכלוסיית הזרים שאינם בני הרחקה בישראל. בשנים האלה מינה משרד הבריאות צוותים וועדות שמטרתם לגבש מדיניות בעניין שירותי בריאות לזרים, ואף פעל לאספקה של חלק מהשירותים, אולם קביעת המדיניות לא הושלמה, ואף לא הייתה בידי המשרד תשתית הנתונים הנדרשת לשם גיבוש מדיניות כזו. 
ככלל נדרשים מוסדות הבריאות על פי חוק זכויות החולה להעניק לזרים טיפול רפואי במקרי חירום בלבד, אולם בכל הנוגע לזרים עומדים בתי החולים לפני פניותיהם לקבל טיפול גם במקרים שבדרך כלל המענה הטיפולי להם ניתן בקהילה. הטיפול הרפואי בזרים בקהילה חלקי, חסר ומוגבל בעיקר לאזור המרכז.

מעקב
משרד הבריאות

11. 	לצורך הקלת העומס על חדרי המיון של בתי החולים באזור תל אביב, ומתוך שאיפה לספק פתרון, ולו בסיסי ביותר, לצרכי הבריאות של אוכלוסיה זאת, משרד הבריאות מממן ומפקח על מרפאה ייעודית למהגרים חסרי ביטוח רפואי במתחם התחנה המרכזית בתל אביב, המופעלת על ידי "טרם" מינואר 2012. 
המרפאה מציעה שירותי רפואת חירום, רפואה ראשונית ויועצת.
רפואת החירום כוללת בדיקת רופא, וכן, אמצעי אבחון וטיפול הזהים בהיקפם ל"חדר מיון קדמי".
 הרפואה הראשונית כוללת בדיקת רופא ואספקת תרופות בהתאם לצורך, והרפואה היועצת מתבססת על רופאים מתנדבים העוקבים אחר בעיות בריאות כרוניות.
בנוסף, המרפאה מציעה שירותי מעקב הריון ומבצעת פרוייקטים קהילתיים לקידום בריאות המהגרים. הפניה למרפאה כרוכה בתשלום חד פעמי של 20 ₪, והיא מופעלת בשעות 08:00-20:00 בימי חול, ובשעות 08:00-13:00 בימי שישי.
שירותים נוספים הניתנים על ידי משרד הבריאות ועיריית תל אביב בקהילה ללא עלות למהגרים חסרי ביטוח כוללים את טיפות חלב, המציעות מעקב גדילה והתפתחות של תינוקות ופעוטות והרכבת חיסוני שגרה.
 כמו כן, בתחנות מתבצע מעקב אחר נשים הרות ותכנון משפחה.
 משרד הבריאות מפעיל גם את מרפאת לוינסקי לאבחון וטיפול במחלות המועברות במין, וכמו כן אחראי על תפעול מרפאות השחפת בפריסה ארצית, שם מקבלים המהגרים טיפול זהה בהיקפו ובאיכותו לאזרחים ישראלים וללא תשלום. 
במצבי חירום פונים המהגרים חסרי הביטוח הרפואי לבתי החולים, בעיקר באזור תל אביב, שם הם מקבלים טיפול בהתאם למצבם הרפואי, הן בחדרי המיון והן במחלקות האשפוז, וזאת על פי חוק זכויות החולה, וללא מימון ציבורי .
בחלק מבתי החולים יש יוזמות הומניטאריות "מקומיות", למתן שירותים מעבר למתחייב על פי חוק זכויות החולה .


ליקוי

12. המדיניות שגיבשה הממשלה בנושא הזרים שאינם בני הרחקה חסרה נדבך חשוב, הנוגע לטיפול הניתן לזרים השוהים מחוץ למרכז השהייה. על רקע זה, ובהיעדר תכנית פעולה סדורה של משרד הבריאות, נאלצת מערכת הבריאות להתמודד עם צורכי הזרים, ללא גיבוי תקציבי מתאים. היעדר מקורות תקציביים גם עלול לפגוע באיתנות הכלכלית של בתי החולים. 

מעקב
משרד הבריאות

12. 	משרד הבריאות לא תוקצב באופן המקביל לעליה במספר האנשים המתגוררים בישראל, ובכלל זה מהגרים חסרי ביטוח רפואי.
יתר על כך, לא ניתן גיבוי תקציבי ייעודי לטיפול בזרים שאינם בני הרחקה מישראל. המשאבים אותם מקצה משרד הבריאות לטיפול במהגרים מקורם מתוך התקציב הכללי של המשרד, והם מיועדים ליוזמות התערבותיות של המשרד (בעיקר ברפואה קהילתית) ולא לשיפוי בעד שירותים הניתנים במצבי חירום על ידי בתי חולים ברחבי הארץ. בתי החולים בארץ, המספקים שרותי חירום לפי חובתם בחוק זכויות החולה, ללא התניה, אינם זכאים לשיפוי מהמדינה.  הם  רשאים אמנם לתבוע את מקבל הטיפול בדיעבד אך מטבע הדברים קיימים קשיי גביה ניכרים כך שברוב המקרים כבכולם המדובר למעשה בחובות אבודים.   

ליקוי

13. בהיעדר טיפול רפואי מספק בקהילה, מוזנחים הצרכים הרפואיים של חלק מהזרים שאינם בני הרחקה, עד שמצבם מידרדר לכדי מצב חירום. 

מעקב
משרד הבריאות

13.	ראה מעקב לליקוי 11.

ליקוי

14. עולה חשש ממשי כי מתן גישה מצומצמת לשירותי בריאות לזרים שאינם בני הרחקה, הסובלים ממחלות נפש או ממחלות כרוניות מסוימות, ולעתים אף לזרים הזקוקים לשיקום וסיעוד, כמפורט בממצאי הביקורת, אינו עולה בקנה אחד עם הוראות חוק יסוד: כבוד האדם וחירותו, כפי שפורש בפסיקת בית המשפט העליון ועם תנאי האמנה בדבר זכויות חברתיות. יש אפוא מקום כי ינקטו פעולות כדי לוודא שמוענק השירות הרפואי הנדרש לקבוצות אלה זו על פי הדין. מוצע שהיועץ המשפטי לממשלה גם יבחן, לאור ממצאיו של פרק זה, אם הגישה המצומצמת לשירותי בריאות עומדת בתנאי דינים אלו הן בנוגע לקבוצות האמורות והן בנוגע לשאר הזרים הזקוקים לטיפול רפואי שאינו טיפול חירום ואינם שוהים במרכז השהייה. על היועץ המשפטי לממשלה להנחות את משרדי הממשלה בהתאם לתוצאות בחינתו. 

מעקב
היועץ המשפטי לממשלה 

14. 	לפי הדין הישראלי והבינלאומי ופסיקת בתי המשפט, ככלל, זכויות סוציאליות הניתנות לישראלים אינן ניתנות, בהכרח, לזרים השוהים בישראל. היועץ המשפטי לממשלה אינו סבור, כי מדינת ישראל מפרה את חובותיה לפי המשפט הישראלי או המשפט הבינלאומי בנוגע לזרים שאינם בני הרחקה, וכידוע, פרשנותו של היועץ המשפטי לממשלה לחוק היא הפרשנות המוסמכת מבחינת רשויות השלטון, כל עוד לא קבע בית המשפט אחרת. עם זאת, נוכח חשיבות הנושא, היועץ המשפטי יביאו בפני הממשלה החדשה עם כינונה.

ליקוי

15. מדיניות משרד הרווחה בנוגע לטיפול בזרים שאינם בני הרחקה גורסת כי באין מדיניות ממשלתית כוללת לא יוענקו שירותי רווחה לזרים, למעט במקרים שבהם נשקפת סכנה מידית לשלומם. ספק אם ביכולתם של שירותי הרווחה לזהות זרים שנשקפת סכנה לשלומם, שכן נגישות הזרים לשירותי הרווחה מוגבלת ביותר. במצב זה נותרים מחוץ למעגל המטופלים בידי שירותי הרווחה נשים מוכות שאינן שוהות במקלט; זרים שעונו בדרכם לישראל, ולא נבחן מצבם הפיזי והנפשי; וזרים שהוכרו כקרבנות סחר ולא נמצא להם מקום במקלטים.

מעקב
משרד הרווחה

15.   	מדיניות  המשרד לשנת 2015 היא לטפל בילדים חסרי מעמד גם במצבי סיכון ולא רק במצבי  סכנה.
הוכנה טיוטת חוזר מנכ"ל  להסדרת הטיפול  בילדים בסיכון אשר תתייחס גם לילדים בעלי מוגבלויות.  הטיוטה טרם אושרה ע"י המנכ"ל בשל קיומן של שאלות משפטיות ומקצועיות שמצריכות ליבון נוסף וכן תיאום עם משרדי ממשלה נוספים.

ליקוי

16. עולה חשש ממשי כי המענה הניתן לקבוצות חלשות ופגיעות אלו כתוצאה מיישום המדיניות האמורה אינו עומד בהוראות חוק יסוד: כבוד האדם וחירותו, אינו מבטיח שמירה מפגיעה בגופו או בכבודו של הנמנה עם קבוצות אלו, ואינו שומר על זכותו לביטחון סוציאלי בסיסי. כמו כן קיים חשש כי המענה הניתן לקבוצות האלה אינו עומד גם בהוראות האמנה בדבר זכויות חברתיות, שנועדה להבטיח את שמירת זכותו של אדם לביטחון סוציאלי, לרמת חיים נאותה ולהנאה מרמת הבריאות הגופנית והנפשית הגבוהה ביותר שאפשר להשיגה, עד כדי מרב המקורות העומדים לרשות המדינה. מוצע לכן כי היועץ המשפטי לממשלה יבחן נושא זה לאור ממצאיו של פרק זה וינחה את משרד הרווחה בהתאם לתוצאות בחינתו.
מעקב
היועץ המשפטי לממשלה

16.	לא דווח על התקדמות בתיקון הליקוי.
ליקוי
17. משרד הרווחה קבע כי הטיפול באלימות במשפחה ייעשה ב"מרכז למניעה ולטיפול באלימות במשפחה" שיפעל במסגרת המחלקה לשירותים חברתיים ברשות המקומית. נשים ישראליות זכאיות לסל שירותים ומגוון של פתרונות, ובמקרים הקשים ביותר הן מופנות למקלט. נשים זרות זכאיות רק לפתרון המיועד למקרים הקשים - הפנייה למקלט. יתר על כן, תהליך רגיל של טיפול במקלט, הכולל גם ליווי, תמיכה, טיפול והכוונה לחיים עצמאיים לאחר היציאה ממנו, תוך בחינת האפשרויות העומדות לרשות האישה בעתיד, אינו אפשרי לאישה זרה. שלא כישראלית, אישה זרה אינה זכאית לסיוע בשכר דירה עם יציאתה מהמקלט לצורך קיום חיים עצמאיים ובחירת מקום מגורים הרחק ממעגל האלימות. היא גם אינה זכאית להשתתף בקבוצות טיפוליות ארוכות טווח, ואין מסופק לה סל השירותים שמקבלת אישה ישראלית ובו ליווי וטיפול נפשי, שיקום וטיפול משפחתי. לרוב היא גם אינה זכאית לטיפול רפואי, כיוון שאינה מבוטחת בביטוח רפואי. בהיעדר כל אלה, תהליך השיקום הרגיל, לרבות בתקופת השהייה במקלט אינו מתקיים במקרה של אישה זרה. 

מעקב
משרד הרווחה

17.  	שר הרווחה לשעבר, ח"כ מאיר כהן, פנה במכתב לראש הממשלה בבקשה לדון ולגבש בישיבת ממשלה מדיניות כוללת שתתייחס לכלל המענים  הנדרשים ממשרדי הממשלה הרלוונטיים, במטרה לספק פתרון הולם לסוגיות שונות, וביניהן: שיקום נשים זרות שאינן בנות הרחקה לאחר יציאתן ממקלטים לנשים מוכות. במכתב המנכ"ל מיום 12/6/2014, ליו"ר הוועדה לבחינת בעיית העובדים הזרים בכנסת וליו"ר הוועדה לפניות ציבור הודגש הצורך בסל שיקום שקיומו מותנה בטיפול של  משרדים אחרים  כדלקמן:  הענקת זכויות – משרד הפנים,  סיוע בשכ"ד  - משרד השיכון,  טיפול רפואי מקיף – משרד הבריאות, תעסוקה – משרד התמ"ת, גמלת הבטחת הכנסה / השלמת הכנסה / אחר  - המוסד לביטוח לאומי,  חינוך /לימודים בבתי ספר – משרד החינוך, טיפול סוציאלי במחלקות לשירותים חברתיים – משרד הרווחה.
עם גיבוש מדיניות ממשלתית בתחום, יוכל  משרד הרווחה לספק לאישה לאחר צאתה מהמקלט  מענים טיפוליים בקהילה כמו כל אזרחית במדינה.
מרכז היום הממוקם בת"א לנשים ולגברים נפגעי סחר, ממשיך לפעול ולתמוך בקורבנות סחר השוהים בקהילה. נשים שהן קורבנות סחר ויוצאות מקלטי נשים, מופנות להמשך טיפול במרכז היום.       

ליקוי

18. קרבנות סחר הם החלשים והפגיעים בקבוצה החלשה והפגיעה של זרים שאינם בני הרחקה, והם הגיעו לישראל דרך גבול מצרים לאחר שעונו. אנשים אלה היו בסכנה קיומית ממשית, וחלקם נחטפו לישראל והגיעו שלא ברצונם. אנשים אלה זכאים לטיפול מסור ותומך ככל שיכולה מדינת ישראל להעניק, ולכל הפחות ככל שצריך לקבל קרבן סחר שנכנס למקלט, על פי החלטת ממשלה.
אמנם במשך כחצי שנה טופל במסירות עניינם של עשרות זרים שהוכרו כנפגעי סחר, שהגיעו במהלך תקופה קצרה יחסית לישראל ולא נמצא להם מקום במקלט, אך משרד המשפטים וארגון א.ס.ף (ארגון סיוע לפליטים ולמבקשי מקלט בישראל) הם שטיפלו בהם, ולא שירותי הרווחה של המדינה, שהם בעלי ההכשרה הנדרשת ובעלי הסמכות לעסוק בכך. 

מעקב
משרד המשפטים

18.	קורבנות סחר בבני אדם בישראל – ובהם זרים שאינם בני הרחקה – מקבלים סיוע נרחב מממשלת ישראל. סיוע זה כולל אשרות מיוחדות בהתאם לנהלי רשות האוכלוסין וההגירה; טיפול פסיכו-סוציאלי במקלט ייעודי למשך שנה, ובתום שנה, במידת הצורך, המשך ליווי ע"י "מרכז יום" בת"א, המופעל ע"י עיריית ת"א (מסיל"ה"), וממומן ע"י משרד הרווחה והשירותים החברתיים; וכן סיוע משפטי חינם בתביעות אזרחיות (כולל בביה"ד לעבודה) ובהליכים מנהליים לפי חוק הכניסה לישראל. הסיוע המשפטי ניתן ע"י האגף לסיוע משפטי במשרד המשפטים. בנוסף, יש לציין כי משרד המשפטים הוא המשרד המוביל את כל הפעילות הממשלתית נגד סחר בבני אדם. התיאום בין משרדי הממשלה השונים לעניין זה נעשה ע"י יחידת תיאום המאבק בסחר בבני אדם במשרד המשפטים. יחידה זו אף אחראית על עריכת הכשרות מקצועיות רבות, למגוון גופים, בנושא זיהוי קורבנות סחר בבני אדם, וזאת כדי לוודא שכל הקורבנות הללו אכן מזוהים. 
בניגוד למצב הקיים במדינות רבות, במדינת ישראל ההגנות הניתנות לקורבנות סחר בבני אדם אינן מותנות בשיתוף פעולה עם רשויות אכיפת החוק, וניתנות גם בהיעדר הליך פלילי כנגד העבריינים.
ליקוי

19. מאז שנת 2010 קיבלה הממשלה החלטות בעניינם של "המסתננים לארץ דרך גבול מצרים", שעוסקות ב"בלימת ההסתננות הבלתי חוקית למדינת ישראל" באמצעות הקמת מכשול בגבול ישראל ומצרים, באפשרויות ההרחקה מישראל, בהיבטי הקמת מרכז שהייה והפעלתו ובבחינת המלצות בעניין אכיפה כנגד מעסיקי מסתננים. כמו כן היא נקטה כאמור מדיניות של אי-אכיפה כנגד מעסיקים.
החלטות הממשלה האמורות הניחו את הבסיס למדיניות הממשלה שתכליתה בלימת ההסתננות הבלתי חוקית לישראל, צמצום מספר המסתננים השוהים במרכזי ערים ויציאה מרצון של מסתננים מישראל. ואולם מדיניות זו חסרה נדבך חשוב של מתן מענה בתחום הטיפול וסיפוק צורכיהם הבסיסים של זרים המתגוררים בארץ, שהרי רובם המכריע אינו מוחזק במרכזים שהוקמו: במרכז השהייה ובמתקן המשמורת שהוקמו יש מקומות לאכלוס כ-9,000 זרים, פחות מ-20% ממספר הזרים השוהים בישראל על פי הערכת רשות האוכלוסין (54,000 איש). כמו כן עד מועד סיום הביקורת ניסיונות הממשלה להרחיק זרים למדינה שלישית, שהחלו עוד ב-2008, לא הגיעו לכלל מימוש.

מעקב
רשות האוכלוסין וההגירה

19.	לא דווח על התקדמות בתיקון הליקוי.

ליקוי

20. במשך יותר מחמש שנים שבו ופנו גורמים שונים, בהם שרים וחברי כנסת לראש הממשלה, למשרד רה"ם, למשרד הפנים ואף ליועץ המשפטי לממשלה ולאגף התקציבים במשרד האוצר, בבקשה שתוגדר מדיניות שתכלול היבטים הנוגעים לטיפול בזרים השוהים בארץ, מחוץ למתקני המשמורת, ויוקצו משאבים ליישומה. נוסף על כך עלתה כמה פעמים הבקשה למנות גורם מתכלל בעל סמכות לעסוק בנושא זה ובקשר שבין משרדי הממשלה. 
התשובות לפניות הללו עסקו במרכיבי המדיניות שהממשלה גיבשה, אולם לא היה בהן מענה קונקרטי לדרישה לקבוע מדיניות ממשלתית בדבר הטיפול בזרים ששוהים בארץ ואינם במתקני משמורת או במרכז שהייה. הפתרונות שאימצה הממשלה, לרבות הרחקת זרים למדינה שלישית, יציאת זרים מהארץ מרצון והקמת מרכז שהייה, עשויים להקטין את מספר הזרים השוהים בארץ, אולם גם אם יתממשו, הרי בשנים הבאות עדיין ישהו בה עשרות אלפי זרים, מחוץ למתקני משמורת ולמרכז השהייה. בכך נותרים משרדי ממשלה, רשויות מקומיות ותושבי דרום ת"א במציאות קשה ומורכבת עמה הם נדרשים להתמודד לבדם.  

ליקוי

23.	על השרים הנוגעים בדבר - שר הפנים מר גדעון סער, שר התשתיות הלאומיות, האנרגיה והמים מר סילבן שלום, ושר האוצר מר יאיר לפיד - לוודא, כל אחד בתחומו שיהיו בידי משרדי הממשלה ובידי עיריית ת"א האמצעים הנחוצים להתמודדות עם הבעיות האמורות. משימה זו רחבה ומורכבת, אולם לנוכח מצוקתם הקשה של תושבי דרום תל אביב והסכנה לשלומם ולבריאותם יש לעשותה ללא שיהוי.
מעקב
משרד התשתיות הלאומיות, האנרגיה והמים

23 .	ראה מעקב לליקויים 1,2
מעקב
משרד הפנים

23.	לא דווח על התקדמות בתיקון הליקוי. 
מעקב
משרד האנרגיה והמים

23.	לא דווח על התקדמות בתיקון הליקוי. 
ליקוי

24.	על שר הפנים ועל שרת המשפטים לגבש יחד בהקדם האפשרי הצעת החלטה עקרונית שיישומה יבטיח קיום מינימלי בכבוד של כלל הזרים שאינם בני הרחקה ולוודא שהיא תעמוד בדרישות הדין.  עוד עליהם, להביא את ההצעה לדיון בממשלה לשם גיבוש החלטה ונקיטת הפעולות הנדרשות לביצועה. לנוכח האמור בדוח ביקורת זה, יש להשלים בהקדם האפשרי את המשימות האלה.

מעקב
משרד הפנים

24.	לא דווח על התקדמות בתיקון הליקוי. 

משרד המשפטים

24. 	לא דווח על התקדמות בתיקון הליקוי.

ליקוי

23. על שרת הבריאות ומנכ"ל משרדה, על משרד המשפטים, וגם על משרד האוצר אם יידרש, להבטיח שתגובש מדיניות בריאות לזרים שאינם בני הרחקה ולוודא שהיא תעמוד בדרישות הדין ואם נדרש להעמיד לצורך זה משאבים סבירים. על משרד הבריאות לגבש גם תכנית פעולה שנגזרת מהמדיניות. אם יימצאו חסמים בפני ביצוע פעולות אלה, על שרת הבריאות להציגם לפני הממשלה, ובמידת הצורך לשוב ולהעלות את הנושא עד שיגובש פתרון. 

מעקב
משרד הבריאות

25.	מנכ"ל משרד הבריאות הקים וועדה מייעצת לבחינת מצב הבריאות של מהגרים חסרי ביטוח רפואי בשנת 2013. 
הוועדה כוללת צוות רב מקצועי ממגוון תחומים, וכן מהגרים.
הוועדה המליצה לכלול את ילדי המהגרים בחוק ביטוח בריאות ממלכתי. עם זאת, לאחר בחינה בדרג המיניסטריאלי ובדיקת גורמי המקצוע במשרד, ולאחר שנשקלו גם המלצות ועדת חורב- הגיע המשרד למסקנה כי כל עוד ניתן להמשיך בפתרון המכרזי (מתן שרותים לקטינים באמצעות קופת חולים אחת, שלה הסכם עם המשרד) יש עדיפות לפתרון זה, גם בראיית טובתה של אוכלוסיה זאת.  

מעקב
משרד המשפטים

25.	לא דווח על התקדמות בתיקון הליקוי.

מעקב
משרד האוצר

25.	לא דווח על התקדמות בתיקון הליקוי.

ליקוי

26.	על שר הרווחה ומנכ"ל משרדו, על משרד המשפטים, וגם על משרד האוצר אם יידרש, לעשות את השינויים הנדרשים במדיניות הרווחה כדי לוודא שהיא תעמוד בדרישות הדין בכל הנוגע לקבוצות מסוימות של זרים (נשים מוכות שאינן שוהות במקלט, זרים שעונו בדרכם לישראל ולא נבחן מצבם הפיזי והנפשי וזרים שהוכרו כקרבנות סחר ולא נמצא להם מקום במקלטים), ואם נדרש, להעמיד לצורך זה משאבים סבירים. על משרד הרווחה לגבש גם תכנית פעולה שנגזרת מהמדיניות (בנוגע לפעולות שכרוכות בפעולות של גורמים ממשלתיים אחרים - ראו להלן). אם יימצאו חסמים העומדים בפני ביצוע הפעולות האלה, על שר הרווחה להציגם לפני הממשלה, ובמידת הצורך לשוב ולהעלות את הנושא עד שיגובש פתרון.

מעקב
משרד המשפטים

26.	לעניין האם נבחן מצבם הפיזי והנפשי של הזרים שהוכרו כקורבנות סחר ולא נמצא להם מקלטים -  דו"ח מבקר המדינה נערך בתקופה בה היה מחסור במקומות במקלטים. בזמן שחלף מאז, הממשלה נתנה מענה לבעיה זו ולא קיימת המתנה למקום במקלט. בדצמבר 2013 הוקם מקלט חדש לנשים, בשם "טספא – תקווה", ובו מקום ל-24 נשים שהוכרו כקורבנות סחר בבני אדם. כמו כן, במהלך שנת 2014 נפתחה "דירת- מעבר" ובה מקום ל-6 גברים אשר הוכרו כקורבנות סחר בבני אדם. מסגרות אלה ממומנות ומפוקחות ע"י משרד הרווחה והשירותים החברתיים. 
המשרד מוסיף כי הבעיה של אנשים שהוכרו כקורבנות סחר בבני אדם ולא נמצא להם מקום במקלטים עקב תפוסה מלאה, התעוררה בתקופה בה נכנסו לישראל אנשים רבים דרך גבול מצרים שלא כחוק. חלק מאנשים אלה הוכרו כקורבנות סחר בבני אדם לאור עבירות שבוצעו בהם במדבר סיני ע"י רשתות מבריחים. לאור השלמת הגדר בין ישראל למצרים, בשנת 2014, ולאור העובדה שעקב כך כבר לא נכנסים לישראל אנשים דרך גבול זה, גם לא מגיעים לכאן קורבנות סחר בבני אדם מסיני. ובשל כך, כבר לא קיימת בעיה של היעדר מקומות במקלטים הייעודיים לקורבנות סחר בבני אדם. 

מעקב
משרד הרווחה

26.	לא דווח על התקדמות בתיקון הליקוי.

פעולות הממשלה לשילובם של אנשים עם מוגבלות בתעסוקה 

הגופים המבוקרים: משרד הרווחה והשירותים החברתיים , משרד הכלכלה,  מוסד לביטוח לאומי , נציבות שוויון זכויות לאנשים עם מוגבלות במשרד המשפטים (להלן - נציבות השוויון) בנציבות שירות המדינה, משרד החינוך, משרד הבריאות, משרד האוצר, עיריית ירושלים, עיריית  לוד.

ליקוי

[bookmark: _Toc368475280][bookmark: _Toc370125937]1. 	על הממשלה למנות גורם מתכלל, שירכז את עבודת כל הגופים, יתאם ביניהם ויסייע לגבש תכנית עבודה לאומית, ובכלל זה קביעת יעדים, סדרי עדיפויות, איגום התקציבים הניכרים, עידוד המעסיקים בשוק הפרטי, הקמתה של תחנת שירות אחת ללא דיחוי נוסף - הן במשרד הרווחה והן להשמה בשוק החופשי - ומימוש מחויבותו של המגזר הציבורי לשילובם של אנשים עם מוגבלות בשירות המדינה ובשירות הציבורי.

מעקב
משרד הכלכלה

1. 	משרד הכלכלה  נכנס לתהליך מואץ מול משרדי הממשלה הרלבנטיים, והוחלט על גיבוש תכנית לאומית, מתוך ראיית הטיפול בליקויים שהועלו בדוח הביקורת. בהמשך להצגת עיקרי התכנית לשרים ולגורמי המקצועי הרלוונטיים נקבע בהחלטת הממשלה מספר 2070 מיום 07/10/2014  כי תוקם ועדה מקצועית בין משרדית בראשות הממונה על התעסוקה במשרד הכלכלה ומנכ"ל משרד הרווחה והשירותים החברתיים או נציג מטעמם, ובהשתתפות נציגים מהמוסד לביטוח לאומי, ממשרד הבריאות, מנציבות שוויון זכויות לאנשים עם מוגבלות, ממשרד החינוך, משירות התעסוקה, ממשרד ראש הממשלה  וממשרד האוצר. הוועדה תקיים התייעצות עם השותפות הבין-מגזרית לתעסוקת אנשים עם מוגבלות, ותפעל, בין היתר, במטרה לקדם הנושאים הבאים: סנכרון פעולות משרדי הממשלה השונים לשם יצירת פעילות ממשלתית מתואמת של כל המשרדים והגופים הרלוונטיים במסגרת מדיניות כוללת בתחום תעסוקת אנשים עם מוגבלות;  גיבוש דגשים לתכניות תעסוקה לאנשים עם מוגבלות, לרבות בחינת היעדים והמדדים,  מתוך מטרה לייצר תבנית פעולה אחודה בתחום תעסוקת אנשים עם מוגבלות, להגדיל מיצוי זכויות ולהפחית בירוקרטיה בחינת אופן העמקת שיתוף הפעולה בטיפול באוכלוסיית הצעירים, בשים לב לרצף בין המסגרות ולרצף הגילאי.


מעקב
המוסד לביטוח לאומי

1. 	הוקם צוות בראשות משרד הכלכלה,  עד כה התקיימו שלוש ישיבות לדיון בנושא.

מעקב 
משרד הבריאות

1. 	לא מונה גורם מתכלל, אך הישיבות המשותפות בין משרדי הממשלה ממשיכות להתקיים באופן שוטף. לגבי תחנת "שירות אחת", המכרז אושר ע"י ועדת המכרזים וממתין לאישור ועדת החריגים  במשרד האוצר.

מעקב
משרד המשפטים - נציבות שוויון זכויות לאנשים עם מוגבלות 

1.	בתאריך 30.11.2014 התקבלה החלטת ממשלה הקובעת יעדי ייצוג הולם בשירות המדינה. החלטת ממשלה בנושא תעסוקת אנשים עם מוגבלות התקבלה בתאריך 7.10.2014.

ליקוי 

2. 	בביקורת עלה כי המלצות ועדת לרון להקמת גוף מתכלל טרם יושמו, וזאת חרף העובדה כי חלפו שמונה שנים ממועד אימוצן על ידי הממשלה; ובמועד סיום הביקורת, אוגוסט 2013, עדיין לא קם גורם מתכלל לפעילות הממשלה בתחום זה. נוכח היקף האוכלוסייה של אנשים עם מוגבלות בישראל והשיעור הגבוה מתוכם שאינו מועסק, ונוכח ההשפעות האישיות, החברתיות והכלכליות של מצב זה - יש מקום לבחון קביעת תכנית לאומית, אשר תציע כלים מעשיים ומוגדרים שיסייעו לקידום שילובם של אנשים עם מוגבלות בתעסוקה. 

מעקב
משרד הכלכלה 

2. 	התכנית הלאומית גובשה במהלך 2014. ישנם מגוון כלים לסיוע לרבות מימון התאמות במקומות העבודה, חיזוק התעסוקה הנתמכת, מרכזי התמיכה למעסיקים והקמת מרכז תעסוקה לאנשים עם מוגבלות.




ליקוי 

3.	עוד עלה שהממשלה לא העניקה לוועדת המעקב ליישום דוח לרון את הסמכויות הנדרשות למילוי התפקיד ולהכרעה במצבים של מחלוקות בין-משרדיות, ובהיעדר סמכויות אלה לא יכלה ועדת המעקב להוציא לפועל מתווה פעולה המסדיר את פעילות הגופים, לרבות המלצות בדבר קביעת הסדרי תיאום ושיתוף פעולה ביניהם. לא נמצא כי ועדת המעקב פנתה ביוזמתה לממשלה בבקשה להקנות לה סמכויות לצורך ביצוע עבודתה. 

ליקוי

4. 	אי-יישום המלצת ועדת לרון להקמת תחנת שירות אחת (OSC) - אחת ההמלצות העיקריות של ועדת לרון הייתה ליישם בישראל את העקרונות של הדגם "תחנת שירות אחת", One Stop Center (להלן - תחנת שירות), ולהקים שני סוגים של תחנות שירות: האחת במשרד הרווחה, שתיועד לאנשים עם מוגבלות שאינם מתאימים לתעסוקה בשוק החופשי; השנייה במשרד הכלכלה, שתיועד לאנשים עם מוגבלות המתאימים לתעסוקה בשוק החופשי, ותתמחה בהשמה.  בשנים 2013-2006 התגלעו מחלוקות בין משרדי הממשלה בין היתר בנוגע לגורם שיוביל את הקמת התחנה להשמה בשוק החופשי, לאוכלוסיית היעד שלה ולאופי הטיפולי שיוצע בה, ורבות מהן נותרו ללא הכרעה. במועד סיום הביקורת עדיין לא הוקמה התחנה, שמטרתה שילוב אנשים עם מוגבלות בתעסוקה בשוק החופשי; טרם הסתיים אפילו הליך הניסוח של טיוטת המכרז להקמתה. אי-הקמתה של תחנת שירות אחת (One Stop Center) לאנשים עם מוגבלות - תחנה שיכולה לשמש כלי מרכזי לצמצום הסבך הביורוקרטי העומד בפני אדם עם מוגבלות - ממחיש ביתר שאת את הליקויים בתפקוד הממשלתי המקשים על שילובם בתעסוקה; האחריות על הקמת תחנת שירות אחת שמטרתה שילוב בתעסוקה בשוק החופשי "נדדה" בין משרדי הממשלה והמוסד לביטוח לאומי; ואילו לגבי תחנת השירות במשרד הרווחה כמעט לא נעשה דבר. 

מעקב
משרד הכלכלה

3-4. 	ועדת המכרזים אישרה את מפרט השירותים,  מדובר במכרז בוועדת מכרזים בין משרדית.  המכרז נכנס לישורת האחרונה. תוקנה החלטת הממשלה לאחר דיונים עם המשרדים הרלוונטיים והתכנית הועברה באופן סופי למשרד הכלכלה. לאחר סיום הערות הלשכות המשפטיות יפורסם המכרז. 


ליקוי

5. 	לדעת משרד מבקר המדינה, על מנת שהגופים הנדונים יוכלו לעבוד באופן מתואם, ראוי כי הם יקבעו הגדרות מוסכמות ואחידות, ככל שניתן, אשר ישמשו בין היתר בדיונים בין-משרדיים ולצורכי קביעת מדיניות. 

מעקב
משרד הכלכלה

5. 	משרד הכלכלה פועל עם משרדי הבריאות, הרווחה והמוסד לביטוח לאומי להקים פורום עבודה קבוע שאליו מובאות כל הסוגיות לצורך מענה מיידי ויעיל לכל הסוגיות המקצועיות. במקביל פועלת הוועדה שהוקמה על פי החלטת הממשלה 2070 מיום 07/10/2014 לקביעת הגדרות מוסכמות ואחידות.

מעקב
משרד הרווחה

5. 	אגף השיקום במשרד הרווחה סיים עריכת מסמך של מילון מושגים אחיד לעניין חוסר אחידות במושגי היסוד ובטיפול.  המסמך יופץ להערות ביטוח לאומי,  משרד הבריאות, משרד הכלכלה ובמשרד הרווחה, וזאת לקראת דיון לקידום חתימה על  המסמך של   כל הנוגעים בדבר והפצתו .

מעקב
משרד הבריאות

5. 	לא נקבעו הגדרות מוסכמות ואחידות, אך יש וועדה משותפת לתיאום בין המשרדים. הוועדה ממשיכה בעבודתה באופן שוטף יש החלטות משותפות בהן נקבעת האחריות של הגורם האחראי מבין ארבעת המשרדים השותפים שידאג ליישום ההחלטות.

מעקב
משרד המשפטים - נציבות שוויון זכויות לאנשים עם מוגבלות 

5.  	נציבות שוויון זכויות לאנשים עם מוגבלות במשרד המשפטים (להלן - נציבות השוויון)   משתתפת כגורם מקצועי בישיבות שמתקיימות בנושא הגדרת אנשים עם מוגבלות לצורך ייצוג הולם בתעסוקה. 


ליקוי

6. 	מיעוט בני נוער המשתתפים בתכניות מעבר - ועדת לרון עמדה על חשיבות תכניות מעבר, שמטרתן לסייע לבני נוער עם מוגבלות בכיתות י'-י"ב להשתלב בתעסוקה עם סיום לימודיהם,  וכמוה גם הממשלה בהחלטתה מינואר 2012; ומשרד הרווחה סבור כי על תכניות אלו להפוך לתכנית לאומית. למרות האמור נמצא כי רק 7% מכלל התלמידים הלומדים במסגרות של החינוך המיוחד בשכבות י'-י"ב משתתפים בתכניות מעבר, וכי נכון לשנת 2012, 0.2% מתקציב אגף השיקום שבמשרד הרווחה - 300,000 ש"ח - יועד לתכניות מעבר.

מעקב
משרד הרווחה 

6.   	המשרד מקדם תחום זה ומרחיב את כמות ופריסת המענים: בשנת 2013 השתתפו בתוכנית המעבר כ-20 מתבגרים, בשנת 2014 השתתפו בתוכנית כ-60 מתבגרים ופעלו 8  כיתות ברחבי הארץ .

מעקב
משרד הכלכלה

6. 	התייחסות לנושא נכללה במסגרת התכנית הלאומית שגובשה אולם העבודה עליה  עדיין נמשכת, מסגרת הוועדה האמורה, על פי החלטת הממשלה.

ליקוי 

[bookmark: _Toc374015817][bookmark: _Toc374365213][bookmark: _Toc374535725][bookmark: _Toc375132758][bookmark: _Toc375747980][bookmark: _Toc376672518][bookmark: _Toc376851828][bookmark: _Toc370125942][bookmark: _Toc368475295][bookmark: _Toc370125952]7. 	כפילויות בעבודת הגופים אי-מיצוי זכויות, כפילות באבחונים והיעדרו של נוהל העברת מידע. הבדיקה העלתה כי קשרי העבודה שבין אגף השיקום שבמשרד הרווחה לבין אגף השיקום שבמוסד לביטוח לאומי (להלן: בט"ל) - שני גופים שנקודת ההשקה ביניהם קריטית - אינם מוסדרים ומידע רלוונטי אינו מועבר. כך נוצר מצב שבו אדם הפונה לאגף השיקום בבט"ל ונקבע לגביו כי אינו מתאים לשיקום תעסוקתי שם, המידע בעניינו לרוב לא יעבור לאגף השיקום שבמשרד הרווחה - גם אם הוא עשוי להתאים לשיקום התעסוקתי של משרד זה, וכך אנשים רבים לא זוכים לשיקום המגיע להם. 

מעקב
משרד הרווחה

7. 	לעניין אי מיצוי זכויות וכפילויות, הוכן נוהל משותף למשרד הרווחה ולמוסד לביטוח לאומי  לעיגון   הפניית משתקמים.
מעקב
המוסד לביטוח לאומי

7. 	פורסם נוהל משותף להעברת מידע והפניות הדדיות של אגף השיקום בטל"א ומשרד הרווחה, כולל מידע לגבי השירותים שניתנו בכדי למנוע כפלים. 

ליקוי

8. 	בהיעדרו של גורם מתכלל, שירותי השיקום לאנשים עם מוגבלות והפעילות הממשלתית לעידוד מעסיקים מאופיינים בחוסר תיאום עד כדי כפילות ואף עד כדי בזבוז משאבים, תוך פגיעה באפקטיביות שלהם. יש לפעול בהקדם לתיקון מצב זה.

מעקב
המוסד לביטוח לאומי

8. 	מוסד לביטוח לאומי  נבדק על ידי  צוות של מנהלי השירותים במשרדים  ולא נמצאו כפלים. באגף השיקום ניתן סיוע לאנשים הנמצאים בטיפולו בסיוע בהשמה, כולל סיוע בשילוב ראשוני בעבודה. 

9. 	מעקב חסר אחר המושמים בתעסוקה - משרד הרווחה והבט"ל אינם עורכים מעקב סדיר אחר אנשים שבשיקומם התעסוקתי הושקעו תשומות גדולות. למשל, נמצא כי רבע לפחות מבין אלה שסיימו בהצלחה תכנית שיקום בבט"ל בחמש השנים האחרונות אינם עובדים כיום, אולם בט"ל לא בחן את הסיבות לתופעת הנשירה. 

מעקב
המוסד לביטוח לאומי

9. 	הסתיים מחקר שבדק את כל האנשים שעברו תכניות שיקום מ-1999-2012.

ליקוי

[bookmark: _Toc374535727][bookmark: _Toc375132760][bookmark: _Toc375747982][bookmark: _Toc376672520][bookmark: _Toc376851830][bookmark: _Toc370125968]10. 	פיצול ארגוני מתמשך במשרד הרווחה - הבדיקה העלתה כי במועד סיום הביקורת לא הוקם מינהל לשירותי שיקום במשרד הרווחה שעל הקמתו המליצה ועדת לרון, והפיצול בין שלושת אגפי המשרד - אגף השיקום, אגף מש"ה והשירות לאוטיזם - נותר בעינו, לעתים ללא תיאום בין פעולותיהם. הבדיקה העלתה עוד כי יש הבדלים בין אגפי משרד הרווחה מבחינת משך ותוכן השיקום שהם מציעים לאדם עם מוגבלות. לדוגמה, במצב הדברים האמור, אדם שיש לו הן מוגבלות פיזית והן מוגבלות שכלית-התפתחותית, אשר יטופל באגף השיקום במשרד הרווחה, יזכה לתהליך ליווי מצומצם יחסית לטיפול שיקבל אם יטופל באגף מש"ה, השייך אף הוא למשרד הרווחה.

מעקב
משרד הרווחה

10. 	טרם דווח על התקדמות בתיקון הליקוי. 

ליקוי

[bookmark: _Toc374015820][bookmark: _Toc374365216][bookmark: _Toc374535728][bookmark: _Toc375132761][bookmark: _Toc375747983][bookmark: _Toc376672521][bookmark: _Toc376851831]11.	בביקורת עלה כי על אף הוראות סעיף 15א לחוק שירות המדינה (מינויים), התשי"ט-1959 (להלן - חוק המינויים), הקובע חובת ייצוג הולם בשירות המדינה לאנשים עם מוגבלות, שיעור העסקתם של אנשים עם מוגבלות בשירות המדינה נמוך - 2.05% בלבד מעובדי המדינה בשנת 2010 היו אנשים עם מוגבלות לפי הגדרות נציבות שירות המדינה (להלן: נש"ם), אף ששיעורם באוכלוסייה הוא למעלה מ-5%. עוד העלתה הבדיקה כי אף שהתקבלה החלטת ממשלה בינואר 2012 לייעד משרות לאנשים עם מוגבלות - כלי שניתן לקדם באמצעותו ייצוג הולם בשירות המדינה - במועד סיום הביקורת עדיין לא פורסם מכרז למשרה ייעודית מעין זו. יוצא אפוא כי נש"ם לא פעלה באופן יזום לקידום ייצוגם ההולם של אנשים עם מוגבלות בשירות המדינה, והיקף העסקתם בשירות המדינה נותר נמוך כשהיה. נציבות שירות המדינה אינה עומדת בדרישות חוק המינויים. נוסף על כך, אין חובת דיווח בכל הנוגע להעסקת אנשים עם מוגבלות בתאגידים הציבוריים, בחברות הממשלתיות וברשויות המקומיות - ומנגנוני דיווח דוגמת אלה החלים על שירות המדינה והקיימים בנוגע לאוכלוסיות חלשות אחרות - אינם בנמצא. 

מעקב
נציבות שירות המדינה

11. 	טרם דווח על התקדמות בתיקון הליקוי. 

ליקוי

12.	חוק המינויים החל על שירות המדינה כולל מנגנון דיווח שנתי בנוגע ליישום חובת הייצוג ההולם. לעומת זאת, על השלטון המקומי, על חברות ממשלתיות ועל תאגידים שהוקמו על פי חוק (להלן - תאגידים ציבוריים), חל סעיף 9 לחוק שוויון זכויות לאנשים עם מוגבלות, התשנ"ח-1998, אשר חובת הדיווח על פיו טעונה הסדרה בתקנות, אך אלו טרם הותקנו. לדעת משרד מבקר המדינה, ראוי כי שר הכלכלה ישקול ליזום תקנות מסוג זה לגבי רשויות מקומיות, חברות ממשלתיות ותאגידים ציבוריים.

מעקב
משרד הכלכלה

12. 	נחתם הסכם קיבוצי עליו פורסם צו הרחבה ובנוסף התקבלה החלטת ממשלה בסוף חודש נובמבר 2014. בכולם נקבע מהו השיעור של ייצוג הולם לאנשים עם מוגבלות. בימים אלו מתקיימת פעילות נמרצת להגדרות הסופיות ולהנחיות למימוש הצו וההחלטה.

13. 	תמרוץ מעסיקים בשוק הפרטי - מן הביקורת עולה כי שיעור האנשים עם מוגבלות הנהנים מאחד ממסלולי הפעולה העיקריים לתמרוץ מעסיקים שמפעיל המטה לשילוב שבמשרד הכלכלה בשנים האחרונות אינו גבוה. למשל, בשנים 2012-2010 נהנו רק כמה מאות עובדים בשנה מאבחוני שכר מינימום מותאם ומהשתתפות במימון התאמות.  

מעקב
משרד הכלכלה

13. 	טרם דווח על התקדמות בתיקון הליקוי. 

ליקוי

14. 	ממצאי הביקורת מעלים תמונת מצב עגומה בכל הנוגע לשילובם של אנשים עם מוגבלות בתעסוקה. מספר האנשים עם מוגבלות שאינם מועסקים - בהתחשב בעובדה שחלק מהם אינם יכולים לעבוד - עדיין גבוה: כ-82% ממקבלי קצבת נכות כללית אינם מועסקים. 76% מקרב האנשים עם מוגבלות הכשירים רפואית לשיקום תעסוקתי כלשהו לא קיבלו שירותי שיקום תעסוקתי, אף שרבים מהם היו יכולים להיעזר בשירותים אלה כדי להשתלב בעבודה. אולם השינויים שחלים בתחום זה הם מצומצמים ומתבצעים באטיות. 

מעקב
משרד הכלכלה

.
14. 	המשרד מפעיל מרכזי תמיכה למעסיקים לעידוד קליטת עובדים עם מוגבלות, כמו גם את הפעלת תקנות התאמות במקומות העבודה. בנוסף הוקם פורטל משרות המפרסם משרות המיועדות רק עבור אנשים עם מוגבלות. בנוסף המשרד מתעתד לפרסם מכרז למרכז תעסוקה לאנשים עם מוגבלות על פי החלטת הממשלה. מופעלת תכנית רמפה בתשתיות קיימות הן במרכזי צעירים והן במרכזי תעסוקה לאוכלוסיות יעודיות כגון מיעוטים וחרדים.

ליקוי

15. 	אדם עם מוגבלות המנסה להשתלב בתעסוקה ניצב מול סבך ביורוקרטי - משרדי ממשלה ומוסדות רבים, ובעיקר משרד הרווחה, משרד הכלכלה והבט"ל, אחראים למתן שירותי שילוב תעסוקתי. גופים אלו פועלים באופן עצמאי, ללא תיאום מוקדם וללא הסדרת העבודה ביניהם; בנקודות ההשקה ביניהם מתגלעות מחלוקות בין-ארגוניות רבות; וחסר תכנון כולל המקצה את המשאבים הניכרים בהתאם לסדרי עדיפויות.

מעקב
משרד הכלכלה

15. 	משרד הכלכלה משתף פעולה עם משרד הרווחה ומשרד הבריאות בהקצאת שוברים להכשרה מקצועית לאנשים עם מוגבלות. כמו כן המשרד בוחן אפשרויות להתאמת הכשרות מקצועיות ייעודיות לאנשים עם מוגבלות קוגניטיבית עם משרד הרווחה. בנוסף, הוקם פורום מקצועי משותף לטיפול בסוגיות שוטפות מחד ופורום נוסף הפועל על פי החלטת הממשלה לחזק את הקשר בין המשרדים ולגבש את התכנית הלאומית.

מעקב 
המוסד לביטוח לאומי

15. 	קיים צוות של מנהלי השירותים במשרדים המתכנס לישיבות קבועות אחת ל-6 שבועות.

ליקוי 

16. 	לדעת משרד מבקר המדינה על המוסד לביטוח לאומי, משרד הרווחה ומשרד הבריאות למפות במשותף את אוכלוסיית האנשים עם מוגבלות שהיא בעלת פוטנציאל שיקום תעסוקתי, ולפעול להציע שירותי שיקום לאותם אנשים עם מוגבלות שהם בעלי פוטנציאל שיקום, אשר אינם מקבלים אותו. על המוסד לביטוח לאומי ומשרד הרווחה לבצע מעקב אחר המושמים בתעסוקה ולבחון את הסיבות לתופעת הנשירה מכוח העבודה של רבים מקרב אוכלוסייה זו, וזאת חרף התשומות הגבוהות שהושקעו בשיקומם התעסוקתי. כן יש לפעול כדי להעלות באופן ניכר את שיעור ההשתתפות בתוכניות מעבר לבני נוער עם מוגבלות כהכנה לקראת השתלבות עתידית בתעסוקה.

מעקב
המוסד לביטוח לאומי

16. 	נעשה איתור יזום של מקבלי קצבת נכות-כללית חדשים והורחבה האוכלוסייה הזכאית לשיקום תעסוקתי במוסד. משנת 2015, במידה ואינם מתאימים לטיפול בביטוח-לאומי, יופנו למשרד הרווחה ולמשרד הבריאות.
ליקוי
17. 	ממצאי הביקורת מעלים תמונת מצב עגומה בכל הנוגע לשילובם של אנשים עם מוגבלות בתעסוקה. מספר האנשים עם מוגבלות שאינם מועסקים - בהתחשב בעובדה שחלק מהם אינם יכולים לעבוד - עדיין גבוה: כ-82% ממקבלי קצבת נכות כללית אינם מועסקים. 76% מקרב האנשים עם מוגבלות הכשירים רפואית לשיקום תעסוקתי כלשהו לא קיבלו שירותי שיקום תעסוקתי, אף שרבים מהם היו יכולים להיעזר בשירותים אלה כדי להשתלב בעבודה. אולם השינויים שחלים בתחום זה הם מצומצמים ומתבצעים באטיות. 

מעקב

17. 	טרם דווח על התקדמות בתיקון הליקוי.

ליקוי

18. 	שירותי שיקום תעסוקתי הם הכלי שמציעה המדינה לשיקום ולשילוב של אנשים עם מוגבלות בתעסוקה. נמצא כי מקרב כ-258,000 אנשים עם מוגבלות הכשירים רפואית לשיקום תעסוקתי כלשהו - 76% (כ-195,000 איש) לא קיבלו שירותי שיקום תעסוקתי מאף גורם מהגורמים המופקדים על שיקומם (בט"ל, משרד הרווחה ומשרד הבריאות). ניתן להניח כי חלקם יכולים היו להיעזר בשיקום תעסוקתי כדי להשתלב בעבודה. עם זאת יובהר כי חלק מחברי הקבוצה שלא קיבלה שירותי שיקום, ככל הנראה לא מתאימים לשיקום תעסוקתי (למשל, בשל היעדר מוטיבציה לעבוד), או אינם זקוקים לו (בין משום שהם יכולים להשתקם בעצמם ובין משום שהם כבר מועסקים).

מעקב
משרד הבריאות

18. 	מעבר להתחייבות שבוצעה בשנת 2014 להגדלת הליווי בלימודים, השקיע משרד  הבריאות מאמץ רב בתוכניות התערבות להנגשת עולם העבודה (טרום שיקום) ולראיה עלה מספר האנשים עם מוגבלות נפשית שהשתלבו בשוק העבודה החופשי בשנת 2014 בכ-6.5%.  כיום היציאה  מהמסגרות המוגנות לעולם העבודה עומד על 10%. עיקר המאמץ היה במתן עדיפות לתעסוקה נתמכת ולא מוגנת כך לדוגמא חלק מהמפעלים המוגנים קיבל תמריץ לשלב משתקמים בתעסוקה בשוק החופשי ע"י הגדלת מספר  הלקוחות.  הרחבת תעסוקות מעבריות: קבוצות קטנות של עובדים משולבים במקומות עבודה בשוק החופשי , מלווים בצוות מקצועי צמוד,  כגון עבודה בבתי המלון. מיזמים חברתיים – גדל מספר החנויות של "סיפור חוזר" (מכירת ספרים משומשים) וזאת לקראת מעבר לעבודה בשוק החופשי. קורס טכנאות אופניים הוא קורס ייחודי נוסף בשיתוף הבטל"א שנועד להכשרה מקצועית להשתלבות בעבודה שוק החופשי. 

ליקוי

19. 	בביקורת עלה כי כל גורם ממשלתי מרכז בנפרד את המידע שצבר על אנשים עם מוגבלות, ואין אפשרות לדעת בגוף אחד אם פלוני קיבל בעבר שיקום תעסוקתי אצל גוף אחר. נוסף על כך, לא קיים מיפוי מרכזי של כלל האנשים עם מוגבלות לעניין התאמתם, זכאותם והזדקקותם לשיקום תעסוקתי (בין אם בבט"ל, במשרד הרווחה או במשרד הבריאות).

מעקב
משרד הבריאות

19. 	עבודתה של  הועדה המשותפת למשרד האוצר, למשרד הרווחה, למוסד לביטוח לאומי למשרדי הכלכלה והבריאות בהנהגת משרד הכלכלה הסתיימה. הוועדה עומדת לפרסם מכרז ארצי ל"תחנת שרות אחת" באזור המרכז כפיילוט לקידום מודל משותף אשר יעודד ויגביר את שילובם של אנשים עם מוגבלויות בשוק הפתוח ואף עשוי לקצר הליכים ביורוקרטים בין משרדיים.

הבאת ילדים לישראל שלא על ידי הוריהם

הגופים המבוקרים: משרד החינוך, משרד הרווחה, רשות האוכלוסין, ההגירה ומעברי הגבול, מינהלת נעל"ה, לשכת הקשר נתיב

ליקוי

1.	כניסת ילדים אל ישראל ויציאתם ממנה: בחוקים, בתקנות או בנהלים הנוגעים לכניסה לישראל ולהענקת אשרות שהייה לאזרחים זרים אין הוראות מיוחדות לכניסת ילדים ללא הוריהם, וכן אין מגבלות על הבאה יזומה של ילדים בידי מי שאיננו האפוטרופוס החוקי שלהם. קיים נוהל הטיפול בכניסה ויציאה של קטינים נלווים במעברי גבול, שעניינו מניעת עברות פליליות או השתקעות ילדים בארץ שלא כדין, אולם אין בו הוראות שעניינן הגנה על הילדים.
רשות ההגירה מנהלת רישום של הילדים הנכנסים לישראל, אך בידיה נתונים מועטים ביותר עליהם. במקרה שבו נכנס הילד לישראל עם מלווה חסרים פרטי זיהוי ויצירת קשר של המלווה, זיקתו אל הילד והגורם שאישר את הליווי. כמו כן אין נתונים על המקום שבו צפוי הילד לשהות ועל אפשרויות יצירת קשר עמו, עם הוריו או עם מי שאמון על השמירה עליו. בידי הרשות גם אין נתונים בדבר מספר הילדים שנכנסו לישראל ללא הוריהם. המצב הקיים מאפשר לגורמים שונים להביא ילדים לישראל אף שאינם אחראים בהכרח לדאוג לשלומם ולמחייתם, וללא ידיעת רשויות המדינה.
על פי החלטת ועדת העלייה, הקליטה והתפוצות של הכנסת, בדצמבר 2007 הוקמה ועדה בין-משרדית לצורך כתיבת נהלים בנושא הכניסה של ילדים אל ישראל ויציאתם ממנה. ואולם ועדה זו קיימה פגישה ראשונה רק בפברואר 2009, והגישה את המלצותיה למנכ"ל רשות ההגירה במרץ 2013 - כעבור חמש שנים וחצי. ביולי ובאוקטובר 2013 הוצגו ההמלצות לשר הפנים, והוא אישר אותן עקרונית בכפוף להצגת נוהל פרטני. במועד סיום הביקורת טרם אושרו הנהלים האמורים.
על רשות ההגירה והמשרדים הרלוונטיים לפעול ללא דיחוי נוסף לאישורם ולהטמעתם של נהלים לכניסת ילדים לישראל ויציאתם ממנה, לרבות מנגנוני בקרה ופיקוח על מקום הימצאותם ועל הגורם האחראי להם. על הרשות לדאוג שיהיה בידיה מידע עדכני ומלא עליהם ולהסדיר את העברתו למשרדים הרלוונטיים, בהתאם לדין ובכפוף להגנת הפרטיות.
מן הראוי שמשרד המשפטים יפעל לקידום הסדרה חוקית של אפוטרופסות נוספת על זו של ההורים השוהים בחו"ל, לילד השוהה לבדו בישראל תקופה ממושכת, וזאת בהתחשב בגילו ובמשך השהות שלו ותוך שמירה על איזון בין אחריות ההורים לבין דרישות החוק להגנה על הילד.

מעקב
משרד הרווחה

1.	הוכנה טיוטה לנוהל חדש המסדיר הגעת קטינים ביחד עם אזרח ישראלי לארץ. 

מעקב
רשות האוכלוסין ההגירה ומעברי הגבול

1.	לא דווח על התקדמות בתיקון הליקוי. 
ליקוי
2.	פרויקט צ'רנוביל: בשנת 1995, בעקבות החלטת שֹרת העבודה והרווחה דאז, התקשר משרד הרווחה עם עמותת צעירי אגודת חב"ד - המרכז עבור החזקת חלק מילדי צ'רנוביל שנקלטו בפנימייה שבניהולה. בשנים 2000 עד 2011 שילם המשרד לעמותה יותר מ-18.5 מיליון ש"ח עבור החזקת חלק מהילדים.
התקשרות משרד הרווחה עם העמותה נעשתה בניגוד להחלטת ממשלה מ-1992 אשר ביטלה החלטת ממשלה קודמת שקראה להקצות אמצעים לטיפול בילדי צ'רנוביל. החלטת המשרד חייבה הקמת צוות רב-מקצועי בדרג הנהלת המשרד בתחומי המשפט, הבריאות ועוד, על מנת לגבש נוהלי טיפול באוכלוסייה ייחודית זו. צוות כזה לא הוקם, לא התקיים דיון בדרג מנכ"ל, ובמשך יותר מ-25 שנה לא ניתנו הנחיות מפורטות לטיפול בפרויקט על כל היבטיו.

מעקב
משרד המשפטים

2. 	לעניין קידום הסדרה חוקית של אפוטרופסות לילדים השוהים לבדם בישראל - מדובר בנושא מורכב, בין השאר בשל העובדה שמורכב בקבוצות שונות – מסתננים, ילדים הבאים בקבוצות מאורגנות בפרוייקטים מטעם המדינה או בפרוייקטים פרטיים, וילדים המגיעים כחוק אך נשארים בארץ ללא הוריהם. ככלל העמדה המקצועית הינה שטובת הילד לשהות במקום מגוריו של הוריו. מינוי אפוטרופוס עלול במקרים מסויימים לקבע את ישיבתו של ילד שהמשרד סבור שאין מקום כי הוא ישהה בישראל ללא הוריו. לכן, ביחס לכל אחת מהקבוצות שלעיל, יש לבחון האם נכון למנות לילד אפוטרופוס או לחתור ליציאתו מהארץ או שמא די בכך שיש הורה הנמצא בחו"ל ובעת הצורך ייפנו אליו. 
בישיבה הבין משרדית שקיים המשרד נלמד היקף התופעה של ילדים השוהים בישראל ללא הוריהם ומאפייניה. נקבעה ישיבת המשך עם גורמים נוספים, ובכלל זה משרד הפנים על מנת להמשיך ולבחון את הנושא המורכב.
ליקוי

3. 	משרד הרווחה לא קבע נורמות או קריטריונים לאיתור נזקקותם והתאמתם של ילדי צ'רנוביל לקליטה בפנימייה בישראל, לפני הבאתם ארצה. בכך אִפשר את הבאת הילדים, הכרוכה בעזיבת מדינתם, ביתם וחיק הוריהם ומשפחתם - הגם שאלה נעשו בהסכמת ההורים ולעתים אף בהתאם לרצונם ובחירתם - בלי שטובת הילד והשלכות המעבר לישראל נבחנו כלל בידי גורם מקצועי בלתי תלוי בעמותה. המשרד גם לא וידא שהעמותה העבירה לנתיב, הגורם המוסמך לקביעת זכאות לעלייה, את שמות הילדים כדי שתיבחן זכאותם על פי חוק השבות, התש"י-1950 כדרוש - לא לפני הבאתם לישראל ואף לא לאחריה.

מעקב
משרד הרווחה

3.	לא דווח על התקדמות בתיקון הליקוי

ליקוי

4. 	משרד הרווחה כשל בבקרה על ההתקשרות עם העמותה. הוא אפשר לעמותה להחזיק בפנימייה ילדים בני פחות מ-12 שנה, ביניהם גם בני שש ושמונה, בניגוד לכללים. הוא לא אכף על העמותה את דרישותיו לפעול למינוי אפוטרופוס לילדים בישראל. משנת 1997 ועד 2012 היו בידי משרד הרווחה מסמכים של כ-50 מאלפי הילדים שהביאה העמותה באותן שנים, לצורך הסדרת מינוי אפוטרופסות. המשרד לא בדק אם העמותה החזיקה מסמכים תקפים בדבר הסכמת ההורים להחזקת הילדים על ידיה. המפקחים ולשכת הייעוץ המשפטי של משרד הרווחה לא תיאמו את הפעולות עם העמותה ולא דיווחו אלה לאלה על מינוי אפוטרופסים או על היעדרם.

מעקב
משרד הרווחה

4.	לא דווח על התקדמות בתיקון הליקוי.

ליקוי

5. 	אף שאחת הסיבות להבאת הילדים ארצה הייתה הסכנה הבריאותית שבחשיפה לקרינה הרדיואקטיבית במקום מגוריהם, מ-1992 ועד מועד סיום הביקורת לא פנה משרד הרווחה לקבלת חוות דעת רפואית מגורם בלתי תלוי המתמחה בהשפעות אסון צ'רנוביל, ולא עקב אחר מצבם הרפואי של הילדים ואחר הטיפול בהם.

מעקב
משרד הרווחה

5.	לא דווח על התקדמות בתיקון הליקוי

ליקוי

6. 	משרד הרווחה לא בדק אם חל שינוי במעמדם החוקי של הילדים במהלך השנים, או אם הם נמצאים בישראל. חלק מהילדים יצאו לחו"ל ושהו בפנימייה רק כמה חודשים בשנה, אך המשרד שילם לעמותה בגין החזקתם בפנימייה גם בעת היעדרות ממושכת. הביקורת העלתה כי תשלומי היתר בגין ארבעה מן הילדים שיצאו לחו"ל הסתכמו במאות אלפי ש"ח.

מעקב
משרד הרווחה

6.	לא דווח על התקדמות בתיקון הליקוי

ליקוי

7. 	משרד הרווחה אישר לעמותה מימון עבור עד 71 ילדים השוהים בפנימייה, אך ידע ששוהים בה ילדים נוספים על אלה שהעמותה דיווחה עליהם. המשרד לא פיקח על שהותם של הילדים הנוספים שהעמותה הביאה לישראל.

מעקב
משרד הרווחה

7.	לא דווח על התקדמות בתיקון הליקוי

ליקוי

8. 	משרד הרווחה חתם עם העמותה על הסכם התקשרות אחיד להפעלת פנימיות אף שסבר כי ההסכם לא מתאים לפרויקט צ'רנוביל. הוא המשיך את ההתקשרות עם העמותה גם בשנים שנשלל ממנה אישור ניהול תקין בשל אי-סדרים כספיים בהתנהלותה, ובניגוד להחלטת הממשלה המחייבת התקשרות של משרדי ממשלה רק עם עמותה בעלת אישור כאמור.
הנהלות משרד הרווחה כשלו בכך שאפשרו את תקצוב העמותה בלא שנתנו הנחיות מפורטות לטיפול בילדים ובפרויקט צ'רנוביל על כל היבטיו. על משרד הרווחה היה לקיים פיקוח רצוף וצמוד על הפנימייה - על אחת כמה וכמה במקרה של אוכלוסיית ילדים שהובאו לישראל ללא הוריהם על ידי גורם פרטי - לרבות פיקוח על מינוי אפוטרופוס לכל ילד, על נוכחותם בפנימייה, על מצבם הבריאותי ועל מעמדם החוקי. אם ראה המשרד בפרויקט זה צורך חיוני, היה עליו להביאו לאישור הממשלה. כמו כן על משרד הרווחה לפעול להשבת כספים ששולמו ביתר לעמותה.

תגובה
משרד הרווחה

8.	יחידת הבקרה של חשבות המשרד מבצעת באופן שוטף בדיקה כספית/חשבונאית מדגמית ל-10 מסגרות בשנה לכל הפחות, בשרות לילד ונוער. 

ליקוי

9.	תכנית נעל"ה ומסלול נעורים: כל המועמדים לתכנית נעל"ה עוברים תהליך מיון בחו"ל על ידי צוותי המיון של מינהלת נעל"ה. מועמד לתכנית צריך לענות על דרישות שונות, ובהן יכולת התמודדות במצבי לחץ; יכולת התמודדות עם ניתוק מהבית; התאמה חברתית; עמידה ברמת לימודים נדרשת;  התאמות פסיכולוגיות והיעדר בעיות נפשיות ובעיות רפואיות. בעשר השנים הראשונות לתכנית נעל"ה הגיעו לישראל 811 תלמידים בממוצע כל שנה. בשנות הלימודים התשס"ח-התשע"ב (2012-2007) ירד מספר התלמידים הממוצע ל-443, כלומר ירידה של כ-45%. כדי להגדיל את מספר התלמידים הפעיל בשנת 2008 המינהל לחינוך התיישבותי, פנימייתי ועליית הנוער שבמשרד החינוך (להלן - המינהל), האחראי לתכנית נעל"ה, מסלול אחר בתנאים אחרים - "נעורים", שתנאי הקבלה אליו הוגמשו ביחס לנעל"ה. לנעורים התקבלו מועמדים שלא נמצאו מתאימים לנעל"ה, על רקע קשיים לימודיים או בשל בעיות התנהגות, בעיות רגשיות או שניהם.
במינהל לא נמצאו מסמכים המתעדים עבודת מטה שקדמה לפתיחת מסלול נעורים - עבודה הנדרשת להגדרת יעדי התכנית, אופי התלמידים שיתקבלו ועוד. מן הראוי היה שמשרד החינוך יביא את מסלול נעורים לאישור הממשלה, שכן יעדיו אינם תואמים להחלטתה בעניין נעל"ה.
על משרד החינוך לבחון את התכניות שבאחריותו, שבמסגרתו מובאים בני נוער לישראל ללא הוריהם, לרבות בחינת האפשרות לאחד את הליכי המיון ואת דרישות הקבלה לתכנית נעל"ה, למסלול נעורים. כמו כן, עליו לקבוע את מדיניות המשך הפעלת התכנית בשים לב לתקציבים המושקעים בהן ולמידת השגת המטרות שהוגדרו להן.

מעקב
משרד החינוך

9.	לא דווח על התקדמות בתיקון הליקוי. 
ליקוי

10.	תכנית המגמות: בשנות הלימודים התשס"ח-התשע"ב השתתפו בתכנית המגמות 881 תלמידים. בניגוד להליכי המיון הנדרשים להבאת תלמידים בתכנית נעל"ה, התאמת המועמדים לתכנית המגמות אינה נבדקת בארץ המוצא על ידי צוות רב-תחומי ובלתי תלוי. את האישורים הרפואיים והפסיכולוגיים מספקת משפחת התלמיד והם מאושרים בארץ על ידי רופא או פסיכולוג דובר השפה. אף שהתכנית מיועדת לזכאי שבות ולנוער יהודי, יהדותם וזכאותם של המועמדים אינן נבדקות על ידי גורם שהוסמך לכך מטעם המדינה. תכנית הלימודים בתכנית המגמות מבוססת על תכניות הלימוד של מדינות מוצאם של התלמידים, ברזיל וצרפת, ומתקיימת בשפתן, ותעודות הבגרות שמקבלים בוגרי התכנית הן תעודות של המדינות הזרות. משרד החינוך מממן את תכנית המגמות אך אינו מעורב בתכנית הלימודים הנלמדת בה.
על משרד החינוך לבחון את התכנית שבאחריותו, שבמסגרתו מובאים בני נוער לישראל ללא הוריהם, לרבות בחינת האפשרות לאחד את הליכי המיון ואת דרישות הקבלה לתכנית המגמות. כמו כן, עליו לקבוע את מדיניות המשך הפעלת התכנית בשים לב לתקציבים המושקעים בהן ולמידת השגת המטרות שהוגדרו להן.
מעקב
משרד החינוך

10.	לא דווח על התקדמות בתיקון הליקוי. 

ליקוי

11.	עמותות המביאות ילדים: קיימות עמותות המביאות לפנימיות בישראל ילדים ללא הוריהם בלי שזכאותם תיבדק על ידי נתיב, שהיא הגורם המוסמך לקביעת זכאות לעלייה מחבר המדינות לישראל, ובלי שמשרד החינוך תיאם זאת עם המדינות שמהן הם מגיעים, כקבוע בהסכמים. משהתחייבה המדינה לפעול בהתאם להסכם לשיתוף פעולה עם ממשלות זרות בתחום החינוך, ומשידע משרד החינוך על הימצאות ילדים ללא הוריהם במסגרות חינוכיות בארץ מעצם העברת הכספים בגינם, היה על המשרד לדאוג לקיים את התחייבויות המדינה בנושא זה.
חלק מן הילדים מגיעים לתכניות שבפיקוח משרד החינוך וחלקם מובאים לישראל בידי גורמים פרטיים, ללא ידיעת המדינה. לדעת משרד מבקר המדינה, אין המדינה יכולה להסכים לתופעה של הבאת ילדים אליה ללא הוריהם בידי מי שאיננו מוסמך על ידה ובלא שיהיה בידיה מלוא המידע עליהם. במצב זה אין המדינה יכולה לפקח על הטיפול בילדים אלה, בשים לב לאמנה הבין-לאומית שהיא חתומה עליה. על המשרדים הנוגעים בדבר ללמוד את הממצאים שהועלו בדוח זה ולבצע חשיבה מחודשת בנושא חשוב ורגיש זה.
מעקב
משרד החינוך

11. 	לא דווח על התקדמות בתיקון הליקוי. 

ליקוי

12.	הביקורת העלתה כי עד דצמבר 2012 לא דנה ועדת השרים האמורה בהמלצות הצוות הבין-משרדי, ולא התקבלו החלטות בנוגע לתכניות ארוכות טווח לנעל"ה. על הוועדה בתאום עם נציגי משרד החינוך, המשרד לקליטת העלייה, הסוכנות ונתיב לבחון את המתכונת של תכנית נעל"ה ושל מסלול נעורים נוכח השינויים שחלו מאז הקמת נעל"ה.

מעקב
משרד החינוך

12. 	לא דווח על התקדמות בתיקון הליקוי. 

ליקוי

13. 	הביקורת העלתה כי שלא כמו בהליכי המיון של בני נוער המועמדים לתכנית נעל"ה, התאמת המועמדים לתכנית המגמות אינה נבדקת בארץ המוצא על ידי צוות רב-תחומי ובלתי תלוי: את האישורים הרפואיים והפסיכולוגיים מספקת משפחת המועמד, ובארץ הם מאושרים על ידי רופא או פסיכולוג דובר השפה; יהדותם של המועמדים אינה נבדקת כפי שנבדקת יהדותם של המועמדים לנעל"ה.

מעקב
מינהלת נעל"ה

13. 	הליכי המיון לקראת שנה"ל הבאה טרם החלו. 

ליקוי

14. 	משרד החינוך מסר כי בעקבות הביקורת תיבחן האפשרות להקים יחידה בתוך המינהל שתרכז את הטיפול בתלמידים ללא הורים בארץ - תלמידי נעל"ה ותלמידים בתכניות אחרות.

מעקב
משרד החינוך

14. 	לא דווח על התקדמות בתיקון הליקוי.
[bookmark: _Toc426534200]

הטיפול בקטינים חסרי מעמד אזרחי בישראל

ממצאי מעקב

גופים מבוקרים: משרד הכלכלה, משרד הרווחה והשירותים החברתיים, מרכז סיוע ומידע לקהילה הזרה 

ליקוי

1.	החלטת משרד הרווחה על שינוי המדיניות בנוגע לקטינים חסרי מעמד, והרחבת האוכלוסייה המטופלת מקטינים במצבי סכנה בלבד גם לקטינים במצבי סיכון ראויה לציון כפעולה חשובה ומשמעותית לשם טיפול ראוי בקטינים חסרי מעמד בישראל. במעקב הודגמה החשיבות שבהחלת המדיניות החדשה של משרד הרווחה על כלל הקטינים חסרי המעמד בישראל ולא רק בעיר תל אביב-יפו.  על משרד הרווחה לפעול לאיתור את כל הקטינים שנמצאים באחריות משמורנים בקהילה, לנהל מעקב סדיר אחר מצבם עד הגיעם לגיל 18, ולהגדיר את המשאבים הדרושים לשם כך. אם נדרשת תוספת משאבים לשם ביצוע המעקב, יש לפעול להשגתם. 

מעקב
משרד הרווחה

1.  	במסגרת תקצוב משרד הרווחה את עיריית ת"א יפו, תוקצבה העירייה בלמעלה משלושה מיליון ₪, עבור תכנית לטיפול בקטינים חסרי מעמד אשר נמצאים בסיכון בעיר ת"א יפו. עוד במהלך שנת 2014, מינה מנכ"ל משרד הרווחה ועדת אנשי מקצוע מהמשרד לצורך ניסוח נוהל להסדרת הטיפול בילדים חסרי מעמד. על הועדה הוטל : ניסוח הוראת מנכ"ל המרחיבה את ההגדרות הקיימות היום לגבי טיפול בילדים חסרי מעמד ואת החובה לטפל בכל ילד הנמצא בסיכון השוהה בישראל ללא קשר למעמדו האזרחי. כמו כן, על הועדה להציע  נוסח להגדרת דרכי טיפול לילדים בסידורים חוץ ביתיים ובחינת נושאי האפוטרופוסיות והאימוץ לגביהם. במסגרת גיבוש הנוהל התקיימה ישיבה עם משרד המשפטים וישיבה נוספת עם רשות ההגירה. הנוהל יפורסם לאחר בחינה נוספת של ההיבטים המשפטיים ושל סוגיית התקציב. 
 




ליקוי

2.	הוועדה לזכויות הילד של הכנסת הורתה במאי 2013, להגיש לה תכנית משותפת לכמה גופים ממשלתיים, לטיפול בקטינים חסרי מעמד. עד ינואר 2014, שמונה חודשים לאחר מכן, לא הוגשה לוועדה תכנית כנדרש.

מעקב
משרד הכלכלה

2. 	משרד הכלכלה, משרד הרווחה ומשרד ראש הממשלה נמצאים בחודשים האחרונים בדיאלוג רצוף על מנת לגבש חלופות לפתרון. 

ליקוי

3.	הטיפול בקטינים בלתי מלווים מוסדר בנוהל בין-משרדי שפורסם בינואר 2008, ועל פיו יש למנות אפוטרופוס לקטין בלתי מלווה. בביקורת הקודמת נמצא כי משרד הרווחה לא קבע הסדר אפוטרופסות לשם כך. במעקב נמצא כי משרד הרווחה לא פעל לתיקון ליקוי זה, ואף לא קיים דיון מחודש עם כל הגורמים הנוגעים בדבר, בנוגע לצורך במינוי אפוטרופסים. 

מעקב
משרד הרווחה

3. 	טרם דווח על התקדמות בתיקון הליקוי. 
		ראה הערות ראש הממשלה 64ג עמ' 55. 

ליקוי

4.	בביקורת הקודמת נמצא כי משרד הרווחה לא עשה מעקב אחר קטינים שהושמו באחריות של משמורנים; אי-ביצוע מעקב כזה עלול להביא לחשיפתו של הקטין לניצול בידי המשמורן. המעקב העלה כי משרד הרווחה לא פעל לתיקון הליקוי.
    
מעקב
משרד הרווחה

4. 	טרם דווח על התקדמות בתיקון הליקוי. 
	ראה הערות ראש הממשלה 64ג עמ' 56. 


ליקוי

5.	בתל אביב-יפו פועלים כ-60 גני ילדים "פירטיים" שהקימו אנשי הקהילה הזרה (להלן - בייביסיטרים). בדוח הקטינים נכתב כי בבייביסיטרים שוהים תינוקות, פעוטות ולעתים גם ילדים מבוגרים יותר עד שעות הערב המאוחרות, בתנאים של הזנחה מתמשכת: הם שוהים מרבית שעות היום בלולים בתנאים של צפיפות, עזובה והזנחה וללא פעולות גרייה והעשרה; הטיפול בהם, ההשגחה עליהם וסיפוק הצרכים ההתפתחותיים שלהם לוקים בחסר ומעכבים את ההתפתחות הקוגניטיבית והמוטורית שלהם; מבוגר אחד מופקד לעתים על כ-30 ילדים, ועקב כך סובלים הילדים מחסך חמור במגע פיזי ובתשומת לב. משמעות הדבר היא שילדים השוהים במסגרות בתנאים כאלה נתונים להזנחה פיזית ורגשית תמידית. בשל כל אלה חשופים הפעוטות והילדים בבייביסיטרים למצבי סיכון, ולעתים אף למצבי סכנה ממשית לחייהם. במעקב נמצא כי התופעות הקשות המאפיינות את פעילותם של הבייביסיטרים נמשכות, ובכלל זה נטישת ילדים בגילים שונים בהם במשך שבועות ואף חודשים. 

מעקב
משרד הרווחה

5.  	שר הרווחה ומנכ"ל המשרד קיימו  סיור ב"מחסני הילדים"   "בייביסיטרים" בעיר תל אביב המשמשים כחלופה  של הקהילה הזרה למעונות יום.  משרד הרווחה מציין  כי שירות ילד ונוער קיים פגישה רבת משתתפים של הגורמים הנוגעים בנושא "הבייביסיטרים"   ברמה הארצית, כדי לבחון את היקפי הבעיה בארץ ואת נכונותן של קרנות פילנטרופיות לסייע בתחום. בישיבה השתתפו נציגי עמותות ורשויות מקומיות אשר גילו עניין למתן תמיכה כוללת לטיוב ושיפור הטיפול בתופעה, בשלב זה עדיין אין התקדמות.

ליקוי

6.	בדוח הקטינים נכתב כי לשם הבטחת טיפול נאות בפעוטות במסגרות חינוכיות וטיפוליות לגיל הרך החשודות כמסכנות, יכול משרד הכלכלה לפעול בכמה דרכים: פיקוח, בדיקה וסגירת מסגרות מסכנות; הדרכת הצוות; השתתפות במימון השמת פעוטות במסגרות מוכרות. עוד נכתב בדוח, כי על משרד הכלכלה לפעול לאיתור מסגרות מסכנות ולטפל בהן, ככל שנדרש. המעקב העלה כי משרד הכלכלה הסתפק בנקיטת פעולות בעקבות מידע שקיבל וכי פעולת המשרד לתיקון הליקויים בעניין זה חלקית וחסרה.


מעקב
משרד הכלכלה

6. 	טרם דווח על התקדמות בתיקון הליקוי. 
	ראה הערות ראש הממשלה 64ג עמ' 57. 

ליקוי

7.	בדוח הקטינים נכתב כי על מנכ"ל משרד הכלכלה ועל מנכ"ל משרד הרווחה להורות לקיים ללא שיהוי עבודת מטה משותפת למציאת דרכי פעולה, כדי לוודא שלא יהיו מסגרות מסוכנות לילדים. המעקב העלה כי משרדי הכלכלה והרווחה לא ביצעו עבודת מטה כזו. 

ליקוי

8.	משך כשמונה חודשים מאז פורסם דוח הקטינים, חלה התקדמות מעטה בלבד בטיפול של הנהלות משרד הכלכלה ומשרד הרווחה בנושא. משרד הכלכלה לא יזם פעולות לאיתור מסגרות מסכנות, אלא הסתפק בנקיטת פעולות בעקבות מידע שקיבל בנוגע למסגרות מסכנות חיים וזאת למרות דחיפות הנושא ולמרות המחיר הכבד שמשלמים פעוטות חסרי ישע בשל הותרת המצב על כנו. משרד מבקר המדינה רואה זאת בחומרה רבה.  על שר הכלכלה ושר הרווחה לפעול לאלתר לתיקון הליקויים בכל הנוגע למסגרות לפעוטות, כפי שנקבע בדוח הקטינים.  

מעקב
משרד הכלכלה

7-8. 	משרד הכלכלה נקט בפעולות של  פיקוח על מסגרות מסכנות שהתקבלה לגביהן תלונה בסדר קדימות גבוה,  ובמקרים של אי שיתוף פעולה לתיקון הליקויים המסכנים, מוציא המשרד צו סגירה למסגרות אלו.    לדעת משרד הכלכלה, הערות  הביקורת השונות מצריכות קביעת מדיניות שראשיתה בדיון על מכלול הנושאים לרבות מענים תקציביים הולמים  עם המשרדים הרלוונטיים.

מעקב
משרד הרווחה

7-8. 		טרם דווח על התקדמות בתיקון הליקוי. 
		ראה הערות ראש הממשלה 64ג עמ' 57. 	


פרק שני

משרדי הממשלה












היבטים בעבודת הלשכה המרכזית לסטטיסטיקה







משרד ראש הממשלה

הלשכה המרכזית לסטטיסטיקה
היבטים בעבודת הלשכה המרכזית לסטטיסטיקה


הגופים  המבוקרים:  הלשכה המרכזית לסטטיסטיקה, משרד הבריאות, משרד הפנים, משרד הרווחה והשירותים החברתיים החקלאות ופיתוח הכפר (משרד החקלאות), משרד התחבורה והבטיחות בדרכים (משרד התחבורה) ואגף התקציבים, משרד האוצר.

ליקוי מס' 8 תוקן. ראה הערות ראש הממשלה 64ג עמ' 64. 

ליקוי 

1.	פעילות מליאת המועצה והוועדה המרכזת שלה דלה ואינה משיגה את תכליתה. בכך יש כדי לפגוע בקידום הפעולות הסטטיסטיות של מוסדות המדינה. תדירות ההתכנסות של מליאת המועצה ושל הוועדה המרכזת היו נמוכות מהנדרש. 

מעקב
הלשכה המרכזית לסטטיסטיקה

1. 	בשנת 2014 המועצה התכנסה עם היו"ר החדש בתאריכים; 30.4.2014, 20.10.2014. המועצה תתכנס בשנת 2015 שלוש פעמים. בנוסף, מונתה ועדה מרכזת שהתכנסה לראשונה בתאריך 20.10.2014.

ליקוי 

2.	המועצה לא פנתה למוסדות המדינה כדי לקבל מהם את תכניותיהם לביצוע פעולות סטטיסטיות, לא קיבלה מהם תכניות כאלה, וגם לא בחנה את התיאום בין המוסדות בכל הנוגע לפעולות הסטטיסטיות שהם מבצעים, כפי שנדרש ממנה בפקודת הסטטיסטיקה. 

מעקב
הלשכה המרכזית לסטטיסטיקה

2.	הפעולות שננקטו על ידי הלשכה המרכזית לסטטיסטיקה כנדרש ממנה בפקודת הסטטיסטיקה בנושא קבלת תוכניות ותיאום בין המוסדות:  מיפוי השותפים למערכת הסטטיסטית הלאומית (להלן: מס"ל), מיפוי פעולותיהם הסטטיסטיות ותוצריהם בשנת 2013 : שלוש התכנסויות עם השותפים למס"ל במסגרת הטווינינג שבחסות האיחוד האירופי. הכפפת הוועדות הבין-משרדיות למועצה הציבורית לסטטיסטיקה ודיווח על פעולותיהן בישיבות המועצה.

ליקוי 

3.	הלשכה המרכזית לסטטיסטיקה (להלן: הלמ"ס)  היא הגוף המרכזי שמבצע סטטיסטיקה רשמית במדינה ועושה שימוש בשיטות עבודה מדעיות. על פי פקודת הסטטיסטיקה נדרשים תיאום ושיתוף פעולה בין הלמ"ס למוסדות המדינה, בין היתר כדי למנוע כפילויות של פעילות בין המשרדים ואוספי הנתונים וכדי להבטיח את האיכות של הסטטיסטיקה שנעשית במוסדות המדינה.  נמצא כי הלמ"ס פרסמה בשנתון הסטטיסטי שלה נתונים מעובדים שמסרו לה מוסדות מדינה אחרים, בלא שבדקה כיצד נאספו ועובדו הנתונים שקיבלה; על פי הלמ"ס, היא אינה מעורבת בהכנת הנתונים הסטטיסטיים שנמסרים לה על ידי משרדי ממשלה אחרים, לרבות שיטות עיבוד הנתונים ואופן פרסומם. בכך נפגמת יכולתה לוודא שהיא מספקת סטטיסטיקה איכותית ומהימנה בהתאם לעקרונות מנחים בין-לאומיים שהיא קיבלה על עצמה. 

מעקב
הלשכה המרכזית לסטטיסטיקה

3. 	נקבעה מדיניות לפיה כל מידע שמתקבל ממשרד אחר מפורסם רק אם קיבל אישור איכות של מנהל האגף הרלוונטי בלמ"ס. בעקבות כך, לוחות שלא נמצא עבורם מידע מתודולוגי מספק כדי לוודא את איכות נתוניהם הוצאו מהשנתון.

ליקוי

4.	הלמ"ס לא הסדירה באופן פורמלי ומפורט את קשרי הגומלין בינה ובין מרבית מוסדות המדינה. לעתים קשרי הגומלין הם פועל יוצא של טיב היחסים הבין-אישיים בין העובדים בלמ"ס ובין העובדים במוסדות האחרים.

מעקב 
הלשכה המרכזית לסטטיסטיקה

4. 	נערכים דיונים לקראת מזכרי הבנות עם משרד האוצר וביטוח לאומי, ושיחות ראשוניות עם משרדים נוספים בשנת 2014. מיפוי סטטיסטיקה רשמית לצורך חלוקת אחריות בין יצרני הסטטיסטיקה הרשמית ולצורך ווידוא איכות לפי סטנדרטים בין-לאומיים (פעולה מתמשכת). לוחות זמנים לביצוע - סוף שנת 2015. 

ליקוי

5.	הלמ"ס לא הכינה תכניות כלליות רב-שנתיות לפעילותם הסטטיסטית של מוסדות המדינה, כנדרש. תכניות כאלה חיוניות לשם תכנון מיטבי שיבטיח פרסומם של נתונים סטטיסטיים הדרושים למוסדות המדינה לשם תכנון פעולותיהם. המועצה לא העירה ללמ"ס על כך שלא הוכנו התכניות האמורות.

מעקב 
הלשכה המרכזית לסטטיסטיקה

5. 	במסגרת הטווינינג הוכנו יעדים אסטרטגים. תכנית עם סדרי עדיפויות לפי שנות פעילות, במסגרת הדוח הסופי של הטווינינג. התכנית תידון במספר ישיבות מועצה, שהראשונה בהן ב-15.2.2015. תכנית רב שנתית לכל המס"ל תגובש לאחר הגדרת גבולות הסטטיסטיקה הרשמית ובתיאום בין הלמ"ס למס"ל בסיוע המועצה הציבורית לסטטיסטיקה. לוחות זמנים לביצוע עד סוף שנת 2016.  

ליקוי 

6.	הלמ"ס לא פנתה באופן ישיר אל מוסדות המדינה השונים ולא ביקשה מהם שידווחו לה על פעולות סטטיסטיות שביצעו. הלמ"ס הפסיקה לדווח על מחקרים בשלב תכנון כנדרש ממנה בפקודת הסטטיסטיקה, ובכך פגמה ביעילות איסוף הנתונים הסטטיסטיים ובאפשרות להשתמש במידע שכבר נאסף. 

מעקב 
הלשכה המרכזית לסטטיסטיקה

6. 	טרם דווח על התקדמות בתיקון הליקוי. 

ליקוי 

7.	נמצא חוסר תיאום בין הלמ"ס למשרד הבריאות, כפילות בביצוע סקרים, והימנעות של משרד הבריאות מלהתייעץ עם הסטטיסטיקן הממשלתי לפני ביצוע סקרים בדרך של פנייה לציבור, כנדרש בפקודת הסטטיסטיקה. עוד נמצא כי הלמ"ס ומשרד הבריאות פרסמו נתונים רשמיים שונים באותו עניין, דבר העלול לגרום לפגיעה באמינות הנתונים שמפרסמת הממשלה. גם משרד הרווחה לא נהג להתייעץ עם הלמ"ס לפני ביצוע סקר בדרך של פנייה לציבור. על הלמ"ס לנקוט פעולות הנדרשות לשם שיפור הפעילות המשותפת שלה עם מוסדות המדינה בדרך שתאפשר לה לוודא שהמידע הסטטיסטי שהיא מפרסמת עומד בסטנדרטים המקצועיים הנדרשים בתחום הסטטיסטיקה; על מוסדות המדינה, לרבות אלה שנזכרו לעיל, לשתף פעולה עם הלמ"ס ולאפשר לה למלא את תפקידיה, וכן להביא לפניה מידע ולהתייעץ עמה ככל הנדרש על פי פקודת הסטטיסטיקה; על יו"ר המועצה לוודא שהיא תקבל החלטות אשר ייצקו תוכן לפעילותה ותמלא את תפקידיה על פי פקודת הסטטיסטיקה.

מעקב 
הלשכה המרכזית לסטטיסטיקה

7. 	בהתייחס לטענה של חוסר תיאום בין הלמ"ס למשרדי הממשלה האחרים: בשנת 2015 הושם דגש על איתור עריכת סקרים קטנים במשרדי הממשלה השונים על מנת למנוע כפילויות ופרסום נתונים שונים. בהתייחס לדוח הביקורת בסוגיית הפצת המידע הסטטיסטי: הועלתה תדירות פרסום הרבעון ל"פעולות ופרסומים סטטיסטים חדשים בישראל". הרבעון הפך בשנים האחרונות לפרסום מקוון (במתכונת הנייר) והוא מועלה לאתר אחת לחצי שנה. באתר החדש המתוכנן ליולי 2015  - המשרד מתכוון  ללקט את פריטי "הרבעון" ולהעלות אותם באופן שוטף, ולא במועדים קבועים של פעמיים או יותר בשנה. כלומר, כל אימת שתסתיים העבודה על פריט מסוים הוא יועלה ישירות לאתר בדף הנושא אליו הוא ישויך.

מעקב
משרד הפנים

7. 	משרד הפנים פונה ללשכה המרכזית לסטטיסטיקה בכל עת שמבקש לקדם מדד בנושא הרשויות המקומיות בישראל. שיתוף הפעולה בין משרד הפנים ללשכה המרכזית לסטטיסטיקה הינו שיתוף פעולה פורה שהוליד באחרונה מדדים כגון מדד הפריפריאליות, מדד הקומפקטיות וכמובן עדכון שוטף של המדד הכלכלי-חברתי ברשויות המקומיות. נכון לפברואר 2015, מבקש משרד הפנים לקדם את מדד החוסן הכלכלי, המבקש להשלים את התמונה הקיימת בנושא מצד איתנותן הכלכלית של הרשויות המקומיות. המדד מאופיין בידי הלשכה המרכזית לסטטיסטיקה בשיתוף הלמ"ס. העבודה המשותפת של משרד הפנים  והלמ"ס פורייה ומולידה מדדים חדשים ועדכניים.

מעקב
משרד הרווחה והשירותים החברתיים

7. 	על פי החלטת משרד הרווחה, כל אימת שיהיה צורך בעריכת סקרים על אוכלוסיות,  המשרד יתאם ויתייעץ  עם הלשכה המרכזית לסטטיסטיקה. המשרד מתייעץ ומסתייע בלמ"ס בעיבוד נתונים עבור סקירת השירותים החברתיים של המשרד מזה כ- 5 שנים.

מעקב
משרד הבריאות

7. 	בעקבות פגישה עם הסטטיסטיקן הראשי נקבע כי ימונה נציג למ"ס לוועדת ההיגוי של כל סקר תקופתי גדול של המרכז הלאומי לבקרת מחלות (להלן: המלב"ם), מתבצע באופן שוטף. עם זאת, נבדקה האפשרות לביצוע סקרים נבחרים של המלב"ם בידי הלמ"ס. והתמחור נמצא לא ריאלי בשלב זה. ביצוע השוואה של  תוצאות סקרי    הלמ"ס לאלה של המלב"ם תוך לקיחת ההבדלים בשיטות הדגימה בחשבון. בוצעה השוואה שגילתה תוצאות דומות ביותר מרגע שהבדלי הדגימה נלקחו בחשבון.

ליקוי 

9.	עקרון העדכניות, עיתוי ודייקנות: המדד החברתי-כלכלי משמש את משרד הפנים ומשרדי ממשלה אחרים להקצאת תקציבים לרשויות המקומיות. פרסום המדד המעודכן נדחה במשך כחצי שנה. המשמעות המעשית של דחיית מועד פרסום המדד היא תקצוב נרחב של רשויות מקומיות במדינת ישראל שלא על בסיס מערכת נתונים חברתית-כלכלית עדכנית ומהימנה, וכן התנהלות שאינה עומדת בעקרונות הסטטיסטיים המקצועיים שהתוותה הלמ"ס - עדכניות, עיתוי ודייקנות.   עקרון הרלוונטיות, עקרון הדיוק ועקרון העקביות: מפקד חקלאות נועד לספק "נקודת עוגן" מהימנה לנתונים שוטפים בתחום זה, שיאפשרו לקבל תמונה מקיפה על מבנה ענף החקלאות בישראל והיקפו. במשך כמעט 30 שנה לא נעשה מפקד חקלאות בישראל, ולכן חסר היום מידע מהימן, עדכני ומלא על פעילותו של הענף. הלמ"ס ומשרדי האוצר והחקלאות הסכימו עוד ב-2009 שיש להתחיל בהתארגנות למפקד, אולם עד יולי 2013 הוא לא נערך. נושא מפקד החקלאות משקף קושי יסודי ומשמעותי של הלמ"ס ומוסדות המדינה הנוגעים בדבר, להתחיל בביצועו של פרויקט סטטיסטי רחב ומקיף בתוך פרק זמן סביר מאז התקבלה החלטה בעניינו ולפתור מחלוקות בין השותפים לו.

מעקב 
הלשכה המרכזית לסטטיסטיקה

9. 	חישוב המדד החברתי-כלכלי מבוצע בהזמנה ובמימון משרד הפנים. הלשכה פנתה למשרד האוצר כדי לקבל אחריות על עדכון המדד החברתי-כלכלי בגדר סטטיסטיקה בסיסית שוטפת. הכללת חישוב המדדים לרשויות מקומיות בתקציב הלמ"ס באופן שוטף, תאפשר הפקתם במועדים קבועים, ללא תלות בגורם אחר, ותאפשר שימוש ע"י כל המשתמשים הרלוונטיים. בהתייחס למפקד החקלאות: הלמ"ס המשיכה בסדרת בדיקות בנושא המפקד החקלאי עקב מחויבותה העמוקה לנושא. ממצא עיקרי שעלה מסדרת הבדיקות היה שהקבצים המנהליים הקיימים בלמ"ס ומשמשים להקמת מסגרת המשקים החקלאיים למפקד, אינם ברמת איכות מספקת ויש צורך רב בטיוב הקבצים. לפיכך, בדצמבר 2014 נחתם הסכם עם משרד החקלאות לביצוע סקר אגודות חקלאיות ואגודות מים לצורך יצירת מסגרת חקלאית מעודכנת. המסגרת המעודכנת מיועדת לשמש למפקד/ סקר מקיף בחקלאות בהמשך הדרך.

מעקב
משרד הפנים

9. 	בחודש יולי 2014 נערכה פגישה בהשתתפות משרד הפנים,  הלשכה המרכזית לסטטיסטיקה ומשרדי ממשלה נוספים המשתמשים במדד הכלכלי-חברתי באופן תדיר במסגרת עבודתם. בישיבה זו, הציג הלמ"ס את רצונו להפוך את המדד הכלכלי-חברתי כחלק מהסטטיסטיקה הבסיסית ולא להמשיך ולהסתמך על קבלת הזמנות ממשרד הפנים אחת למספר שנים, ללא עקביות וחוקיות ברורה.  נציג אגף התקציבים במשרד האוצר שנכח בדיון הסביר כי כל משרד ממשלתי המעוניין במדד הכלכלי-חברתי יידרש להפחית סכום מסוים מבסיס תקציבו (משרד הפנים, משרד השיכון, משרד הרווחה ורשות המיסים) ולהעבירו ללשכה המרכזית לסטטיסטיקה, על מנת שיתוקצב כנדרש ליצירת המדד בתדירות גבוהה מהמפורסמת כיום. משרד הפנים הסכים כי המדד יהפוך להיות חלק מהסטטיסטיקה הבסיסית אך לא הסכים כי יגרע בסיס תקציבו לצורך כך.  עוד יצוין כי משרד הפנים הסכים להעלות את תדירות עדכון המדד הכלכלי-חברתי לאחת לשנתיים. 




ליקוי

10. 	על הלמ"ס לנקוט פעולות הנדרשות לשם שיפור הפעילות המשותפת שלה עם מוסדות המדינה בדרך שתאפשר לה לוודא שהמידע הסטטיסטי שהיא מפרסמת עומד בסטנדרדים המקצועיים הנדרשים בתחום הסטטיסטיקה; על מוסדות המדינה, לרבות אלה שנזכרו לעיל, לשתף פעולה עם הלמ"ס ולאפשר לה למלא את תפקידיה, וכן להביא לפניה מידע ולהתייעץ עמה ככל הנדרש על פי פקודת הסטטיסטיקה; על יו"ר המועצה לוודא שהיא תקבל החלטות אשר ייצקו תוכן לפעילותה ותמלא את תפקידיה על פי פקודת הסטטיסטיקה.

מעקב
משרד התחבורה

10. 	בעקבות הביקורת יתקיימו סדרת דיונים שמטרתם: לאפיין מאגר לאומי של נתוני סטטיסטיקה של התחבורה, שייתן מענה למגוון צרכים עכשוויים, ולהמליץ על אופן בנייתו ואחזקתו של המאגר. תהליך העבודה, במסגרת הדיונים המתוכננים, יהיה בשיתוף פעולה עם הלשכה המרכזית לסטטיסטיקה ובהשתתפות נציגים מהאקדמיה ומארגוני תחבורה כמו: חברת נתיבי ישראל, הרשות הלאומית לבטיחות בדרכים ואחרים. בנוסף משרד התחבורה שואף  למסד תהליכים של שיתוף פעולה עם הלשכה המרכזית לסטטיסטיקה בכל הקשור לאיסוף מידע של סטטיסטיקה תחבורתית, עיבודו ופרסומו לציבור.




משרד האוצר – 
מאזן המדינה ליום 31.12.2012 
הגירעון החשבונאי הממשלתי







משרד האוצר

מאזן המדינה ליום 31/12/12 הגירעון החשבונאי הממשלתי

הגופים המבוקרים: משרד האוצר, משרד הביטחון, משרד הבריאות, משרד המשפטים, המוסד לביטוח לאומי.

ליקוי

1. 	לפני מקבלי ההחלטות לא מוצגת תחזית בדבר התחייבויותיה של המדינה ויכולתה לעמוד בהן בטווח הארוך, על פי המצוין במאזן המדינה. תחזית זו אמורה לסייע לממשלה לשפר את מוכנותה להתמודד עם סיכונים פיסקליים אפשריים בעתיד ולהביא בחשבון גם שיקולים של קיימות פיסקלית - כל זאת כדי להקטין את הסיכון שיהיה על מקבלי ההחלטות בעתיד להתמודד עמו. כמו כן, על אף הגירעונות החשבונאיים השנתיים הגדולים והמתמשכים והצורך לכסותם בעתיד באמצעות הפניית משאבים מתקציב המדינה, לא דנה הממשלה בדרכים לצמצומם.

מעקב 
משרד האוצר

1. 	משרד האוצר רואה חשיבות בהצגת הדוח הכספי בפני מקבלי ההחלטות, המשרד מציין כי תהליך הפקת הדוחות הכספיים הינו תהליך מתמשך וכפי שמצוין בדוחות הכספיים אינו שלם.

ליקוי

2. 	הממשלה אינה מקיימת דיונים מסודרים בנוגע לדוחות הכספיים שהיא מגישה. כמו כן, אף שבדוחות הכספיים מרוכזים נתונים על כלל פעילות הממשלה, הם אינם נחתמים ומאושרים על ידי שר האוצר. מן הראוי שהממשלה תבחן סוגיה זו.

מעקב 
משרד האוצר

2. 	לא דווח על התקדמות בתיקון הליקוי.




ליקוי

3. 	התחייבויות המדינה בגין תשלומי הגמלאות של ביטוח לאומי ותשלומי הפנסיה התקציבית צפויות לגדול בשיעור ניכר בשנים הבאות. הועלה כי החלטת הממשלה בנושא הפנסיה התקציבית לא יושמה, וכי דבר אי-היישום לא הובא לדיון בממשלה.

מעקב 
משרד האוצר

3. 	לא דווח על התקדמות בתיקון הליקוי.

ליקוי

4. 	הרישום בדוחות הכספיים בדבר ההתחייבויות לטווח ארוך הנוגעות לעובדים אינו מלא, ונדרש עיבוד של נתונים נוספים על מנת להשלימו כנדרש.

מעקב 
משרד האוצר

4. 	בדוח הכספי של ממשלת ישראל צוין באופן מפורש כי החבות האקטוארית אינה כוללת את ההתחייבויות לתשלום קצבאות לעובדים המבוטחים בקרנות הפנסיה בתקופת הפרישה המוקדמת. המשרד נערך לביצוע החישוב ולבדיקה לעניין הכללתו בדוחות הבאים

ליקוי

5. 	למרות הערת משרד מבקר המדינה בדוח 61ב, טרם הושלם בדוחות הכספיים הרישום החשבונאי של נכסי משרד הביטחון ומשרד הבריאות וכן של קרקעות שמחזיקה הממשלה.

מעקב 
משרד הביטחון

5. 	ככלל משרד הביטחון פועל ככל שניתן על מנת לטייב את הנתונים המופיעים בדוחות הכספיים של המשרד באופן שוטף ובהתחשב באילוצים הקיימים. בשל אי ניהול המלאי ו/או הרכוש הקבוע במסגרת המערכות הכספיות/פיננסיות של המשרד ובשל הנחיות הקב"ט והכלים המחשוביים העומדים לרשות המשרד, אין יכולת בשלב זה, לנהל ולרשום את הרכוש הקבוע ו/או המלאי בהתאם לתקינה החשבונאית. בנוסף לכך, דוח 65 ג' העתיד לצאת עד חציון א' 2015 מכיל בתוכו דוח על מאזן המדינה 2013 ומהווה למעשה דוח מעקב בנושא תקינות המאזנים של משרדי הממשלה. המשרד ימשיך לעקוב אחר מטלה זו.

מעקב
משרד הבריאות

5. 	בבית חולים איכילוב הוכנה תשתית למתודולוגיית ספירה. בתי החולים גיריאטריים והפסיכיאטרים יבצעו ספירה במהלך שנים 2016-2017. סקר מקרקעין עומד להסתיים, אולם ישנם קשיי ביקורת על שומת המקרקעין, אשר נמצא בתהליך הסדרה מול החשבונאי הראשי באוצר ומינהל הדיור הממשלתי.

ליקוי

6. 	למרות הערת משרד מבקר המדינה בדוח 57ב, טרם השלים משרד המשפטים את רישום ההפרשות בגין תביעות משפטיות על פי כללי החשבונאות, והמידע המוצג בדוחות הכספיים של ממשלת ישראל בעניין זה הוא אפוא אינו שלם.

מעקב 
משרד המשפטים

6. 	המשנה לפרקליט המדינה (עניינים אזרחיים) מדווח כי מערכת תנופה אופיינה ופותחה לתפעול בפרקליטות חיפה כפיילוט. התהליך לווה ע"י ועדת היגוי, נערכו התאמות נדרשות, והוכנה תכנית להכנסת המערכת לכלל הפרקליטות האזרחית בשלבים ובהדרגה- כל זאת במהלך 2015 ותחילת 2016. בשל עיצומי הפרקליטים חל עיכוב בהכנסת מערכת תנופה לפרקליטות הבאה (ירושלים), וכל התהליך אינו עומד בלוז שנקבע מראש, למרות ההיערכות שנעשתה לכך. עיצומים אלו אינם מאפשרים התקדמות לעת הזו. העברת הפרקליטות לעבודה בתנופה הינה מהלך ארגוני משמעותי, הכרוך לא רק בהחלפת מערכת מחשוב, אלא בהתאמת תהליכי עבודה, על כל הכרוך בכך. מערכת תנופה מאפשרת הפקת נתונים בדבר תביעות משפטיות תלויות ועומדות, שיועברו לחשכ"ל כחלק מתהליך עבודת החשכ"ל להכנת מאזן המדינה ודוחות כספיים. יש להדגיש כי מהלך זה אינו מחליף את החובה שבכל משרד ממשלתי יהיה ריכוז נתונים של תביעות משפטיות תלויות ועומדות שיועברו לחשכ"ל לצורך הכנת הדו"ח. יש תביעות משפטיות שאינן בטיפול הפרקליטות, אלא בארחיות ישירה של המשרד הממשלתי, וממילא נדרש לקבל נתונים ממשרדי הממשלה לצורך תמונה מלאה של כלל התביעות המתנהלות בבתי המשפט. הפרקליטות אינה מבצעת הערכת סיכונים כלליים לצורך מאזן המדינה. תיק הפרקליטות משקף  עבודת הפרקליט בייצוג המדינה בהליך, ובחלק מהמקרים יש בתיק חוו"ד פנימית כחלק מהיוועצות פנימית בדבר אופן ניהולו של ההליך המשפטי. המדובר בניירות פנימיים החסויים לפי דין ואינם מועברים לחשכ"ל ובכל מקרה אין בהם הערכת סיכונים לצורך מאזנים כלכליים. 

הגופים המבוקרים: משרד האוצר- אגף התקשוב הממשלתי, משרד החינוך

ליקויים 5,6 תוקנו. ראה הערות רה"מ 65 ג' עמ' 77. 

משרד המדע והטכנולוגיה והחלל
כללי

משרד המדע הטכנולוגיה והחלל קיבל לאחריותו את תכנית להב"ה ב - 17/11/2014, במסגרת החלטת ממשלה מס' 2035 מיום 01.1.2014 ומאז הוא רתום לקידומה. בין היתר, המשרד פועל לתיקון הליקויים שדו"ח מבקר המדינה הצביע עליהם ולקידום הטיפול במכלול הסוגיות הכרוכות במרכזי להב"ה, וזאת על אף שטרם אושר תקציב המדינה לשנת 2015 והמשרד פועל בתקציב המשכי. חשוב לציין כי לאחר קבלת האחריות על התכנית גילה המשרד בעיות וקשיים נוספים אליהם לא היה מודע טרם המעבר אשר דרשו (ועדיין דורשים) השקעת משאבים לא מבוטלים. בין היתר גילה המשרד כי מול חלק מהרשויות המקומיות לא נחתמו הסכמים מסודרים עם המדינה להפעלת המרכז בשטחיהן, וכי מאז הפעלת התכנית לא ניתנה הדעת להיבטי הבטיחות והנגישות במרכזים השונים. מיד עם גילוי הליקויים פעל המשרד נמרצות על מנת שהפעלת המרכזים תוסדר מול כל הרשויות המקומיות במסגרת הסכמים חתומים, ושכל רשות תאשר שהמרכז המופעל בשטחה עומד בהוראות הבטיחות והנגישות כנדרש. כמו כן פעל המשרד על מנת שכל רשות תעמיד אישור עדכני על קיום הביטוחים הרלוונטיים (על פי דרישות שהוגדרו על ידי חברת ענבל הממשלתית). המשרד עוקב אחר סוגיות אלו ושוקד על גיבוש נוהל פנימי מסודר בעניין.

ליקוי

1. 	במעקב נמצא כי מטה התקשוב הממשלתי במשרד האוצר לא בחן מחדש את סוגיית קהל היעד של הפרויקט.

מעקב
משרד המדע, הטכנולוגיה והחלל

1. 	המשרד רואה חשיבות רבה בבחינה ובאיתור קהל היעד הזקוק לשירותי להב"ה (ובעניין זה אף החלה עבודת מטה פנימית להגדרת קהלי היעד והגדרת תעדוף עדכני בהתאמה ליעדי ופעילות אגף מדע וקהילה). עם המעבר של תכנית להב"ה למשרד, בחודש נובמבר 2014, החל הליך מואץ להשלמת מכרז למתן שירותי מחקר לבחינה ולאיתור אוכלוסייה זו ביישובים בהם פועלים מרכזי להב"ה, וטיוטה של המכרז כבר גובשה. בהיעדר תקציב מדינה ובהתאם להוראת התכ"ם 1.2.6 ( פעילות כאשר התקציב אינו מאושר במועד), ישנו קושי לפרסם מכרזים חדשים כעת. ככל שיתאפשר, בכוונת המשרד לפרסם את המכרז לא יאוחר מחודש דצמבר 2015.

ליקוי

2. 	המעקב העלה כי החל שיתוף פעולה בין מטה התקשוב הממשלתי במשרד האוצר למשרד החינוך בנושא פרויקט להב"ה. עם זאת, עד מועד סיום הביקורת (יולי 2013) לא ננקטו צעדים שיבטיחו תיאום שוטף וממשי - לא הוקמה ועדת היגוי משותפת ותכני הקורסים הנלמדים במרכזי להב"ה לא נבחנו מבחינה פדגוגית.

מעקב
משרד החינוך

2.  	פרויקט להבה הועבר מאחריות משרד האוצר לאחריות משרד המדע, הטכנולוגיה והחלל. ללא יידוע משרד החינוך. להלן הפעולות שנקט המשרד: הועברה השתלמות למדריכי להבה להכרת המיומניות הנדרשות מהתפוקות של תכנית התקשוב במשרד. נציג משרד המדע משתתף בוועדת ההיגוי לגלישה בטוחה. פגישות שוטפות בין נציגי משרד המשע לנציג משרד החינוך, לתיאום שוטף של תהליכים המתבצעים במרכזי להבה מבחינה פדגוגית. קוימו השתלמויות למדריכים והועברו אליהם כל המידעים בהקשר לתכנית התקשוב. גובשה תכנית להקניית אוריינות מחשב ומידע לתלמידים מבתי ספר הסמוכים למרכזי להבה. בתשע"ה כ- 3695 תלמידים מ- 100 בתי ספר הסמוכים למרכזי להבה משתלבים בפעולות המרכז. ( הערה: לא ניתן להרחיב הפעולות בגלל בעיות הסעה). לאחר העברת הפרויקט למשרד המדע, זומן נציג משרד המדע לוועדה הבין משרדית לגלישה בטוחה. נקבעו פגישות לתיאום פדגוגי עם הגוף החדש.

מעקב
משרד המדע, הטכנולוגיה והחלל

2. 	קיים תיאום מלא בין מנהל אגף מדע וקהילה במשרד המדע הטכנולוגיה והחלל, לבין הממונה על אגף יישומי מחשב בחינוך במינהל מדע וטכנולוגיה במשרד החינוך. התיאום נעשה באמצעות האלמנטים הבאים:
1. העברת הנתונים אודות מסגרות החינוך המקבלות שירות במרכזי להב"ה (כולל התכנים המועברים, ובדיקה האם הם חלק מתוכנית הלימודים המאושרת על ידי משרד החינוך).
2. השוואת נושאי הלומדות המשמשות לפעילות בלהב"ה אל מול הלומדות במשרד החינוך.
3. דיונים משותפים על פרויקטים קיימים ועתידיים היכולים להשלים בחלק מהמקומות את מסגרות הפעילות.
ליקוי

3. 	במעקב נמצא כי התפקיד של מנהל פרויקט להב"ה תוקנן, אולם הליך איוש המשרה על ידי עובד מדינה טרם הושלם.

מעקב
משרד המדע, הטכנולוגיה והחלל

3. 	עם מעבר התכנית למשרד המדע, הטכנולוגיה והחלל היא שולבה במסגרת אגף מדע וקהילה במשרד. במקביל, לאור בחינה מחודשת של מטרות ושיטות העבודה של התכנית, מתקיים תהליך להשלמת הגדרת התפקיד של המנהל הישיר של התכנית ודירוג המשרה מול הגורמים באוצר ובנציבות שירות המדינה. לאחר השלמת הליך זה יבוצע תהליך הגיוס והאיוש.
ליקוי 

4.	מדידה והערכה: בביקורת הקודמת נמצא שפרויקט להב"ה פועל משנת 2002 בלי שהתקיימו בנוגע אליו תהליכי מדידה והערכה כלשהם, ולא נבדקה השפעתה של הפעילות במרכזים על צמצום הפער הדיגיטלי ועל מידת הטמעת השימוש בטכנולוגיות המידע בקרב מי שהשתתפו בהכשרות שהתקיימו במרכזים. במעקב נמצא כי הליקוי לא תוקן וכי פעולות המדידה וההערכה לא בוצעו.
מעקב
משרד המדע, הטכנולוגיה והחלל

4. 	בעקבות דו"ח הביקורת, נקלטה במשרד במהלך שנת 2014, פונקציה ייעודית לתכנית שתפקידה, בין השאר, אחראית על תחום פיקוח, בקרה וההערכה. בנוסף, עם המעבר של תכנית להב"ה למשרד, בחודש נובמבר 2014, החל הליך מואץ להשלמת מכרז למתן שירותי מחקר לבחינת האפקטיביות של פעילות מרכזי להב"ה, וטיוטה של המכרז כבר גובשה. כאמור, בהיעדר תקציב מדינה ובהתאם להוראת התכ"ם ישנו קושי לפרסם מכרזים חדשים כעת. ככל שיתאפשר, בכוונת המשרד לפרסם את המכרז לא יאוחר מחודש דצמבר 2015.
ליקוי

5. 	המעקב העלה כי בינואר 2012 פעל משרד האוצר לאיוש התקנים החסרים במרכזים הוותיקים, אולם מיוני 2012 קיים שוב מחסור ניכר של כוח אדם במרכזים אלו. במאי 2013 עמד שיעור המדריכים החסר על כ-32% מתקן כוח האדם. בשל כך צומצמה הפעילות במרכזים הוותיקים: קורסים חדשים לא נפתחו; מספר הקורסים פחת; כמה מהמרכזים נסגרו בשעות אחר הצהריים ובימי שישי, וזמני ההמתנה לפתיחת הקורסים התארכו.

מעקב
משרד המדע, הטכנולוגיה והחלל

5. 	לעומת מחסור של כ-32% ממצבת כוח האדם במרכזים הוותיקים ביום פרסום דו"ח הביקורת, כיום ישנו מחסור של כ-18% בלבד (המחסור הינו דינמי ותחלופת המדריכים בחלק מהמרכזים יחסית גבוהה). המשרד, בשיתוף ספקי השירותים, פועל להשלמת התקנים החסרים. יש לציין כי מדובר באתגר גדול לאור העובדה שהשכר המשולם הינו נמוך ביחס לתפקיד והמטלות.

ליקוי

6. 	מודל הפעלת המרכזים החדשים: חרף העובדה שבספטמבר 2012 התקבלו החלטות לסיים את ההתקשרות עם שני ספקים להעסקת נותני שירותים במרכזים החדשים על פי מודל מכרז האחריות הכוללת, ואלה אף עוגנו בתכנית העבודה של מטה התקשוב הממשלתי במשרד האוצר, לא הושלמו הפעולות הדרושות למעבר למודל התקשרות חלופי בתום תקופת ההתקשרות (אוגוסט 2013). בשל כך ממשיך מטה התקשוב הממשלתי במשרד האוצר להפעיל את רוב מרכזי להב"ה על פי מודל הפעלה שנמצא על ידו כבלתי מתאים ושאחד מספקי השירות כלל אינו מעוניין לספקו.

מעקב
משרד המדע, הטכנולוגיה והחלל

6. 	החל מחודש אוגוסט 2014 מופעלים 17 מרכזי להב"ה באמצעות מכרז 1-2009 למתן שירותי מחשוב למשרדי הממשלה, ובכך תוקן העיוות שהיה קיים במרכזים אלו. בימים אלו (יוני 2015), במקביל להודעת מנהל הרכש הממשלתי במשרד האוצר כי אין בכוונתו להאריך את מכרז הקוסט פלוס מעבר למועד פקיעתו, 31 ביוני 2015, פועל המשרד להעביר את עובדי הקוסט פלוס בלהב"ה להעסקה באמצעות מכרז  1-2009 (על פי הוראה מ.16.2.11.1 של החשב הכללי בנושא מעבר נותני שירותי מחשוב למכרז 1/2009) ובכך ליצור מתכונת העסקה אחידה ועדכנית במרכזי להב"ה. מכתב לספקים ולעובדים בנושא זה נשלח ביום 20.4.15. נכון לעכשיו ולנוכח בקשה דחופה לסעד זמני שהגישו חלק מנותני השירותים בפרויקט להב"ה, הנושא נמצא בבירור מול בית הדין לעבודה, בטיפול פרקליטות מחוז ירושלים אזרחי (פ"ה 33826-05-15 סולימן אבו חסן ואח' נ' מ"י ואח').

ליקוי 

7. 	תנאי העסקתם של העובדים: המנהלים והמדריכים בפרויקט להב"ה מועסקים בשלוש שיטות העסקה היוצרות פערים בתנאי השכר וההעסקה. בביקורת עלה כי פערים אלו, הגם שבנסיבות מסויימות הם עשויים להיות אפשריים מבחינה משפטית, מעוררים חוסר שביעות רצון ולעתים אף התמרמרות בקרב העובדים, פוגעים במוטיבציה שלהם ואף יוצרים קושי בניהול המרכזים וביכולתם לפעול באופן מיטבי.

מעקב
משרד המדע, הטכנולוגיה והחלל

7. 	לכשיושלם השינוי במתכונת הפעלת המרכזים והעברת כל נותני השירותים להעסקה באמצעות מכרז 1-2009 למתן שירותי מחשוב במשרדי הממשלה, צפוי לחול שיפור גם בתחושת נותני השירותים.

ליקוי

8. 	אחריות מעסיקים: במעקב נמצא כי משרד האוצר אינו מקיים בקרה, ולו באופן מדגמי, אחר תנאי העסקתם של נותני השירותים המועסקים במרכזי להב"ה באמצעות מכרז האחריות הכוללת; גם כאשר מגיעות לפתחו תלונות על הפרת תנאים סוציאליים המעוגנים בחוקי מגן ובצווי הרחבה הוא נמנע מלבדוק אותן. אשר על כן אין בידו כלים ממשיים לבחון אם החברות אכן מקיימות את התחייבויותיהן בכל הנוגע לעמידה בדרישות לתשלומים סוציאליים, לתשלום שכר מינימום ולקיום חוקי המגן.

מעקב
משרד המדע, הטכנולוגיה והחלל

8. 	משרד המדע מבצע בקרה אחר תנאי ההעסקה של נותני השירותים בלהב"ה באמצעות בדיקה מדגמית של דרישות התשלום של החברות נותנות השירות אל מול תלושי השכר המצורפים לבקשות התשלום. המשרד לא קיבל מנותני השירותים תלונה בנושא.
ליקוי

9. 	תקציב הפרויקט: נמצא כי משנת 2009 ועד שנת 2013 גדל מספרם של מרכזי להב"ה בכ-140%, ואילו התקציב שהוקצה לצורך הפעלתם גדל רק בכ-89%. בשל כך, פעילותם של המרכזים מצומצמת וחסרה - במרכזים הוותיקים חסרים מדריכים וכלל המרכזים סובלים ממחסור בתשתיות וציוד. מצב זה פוגע ביכולת המרכזים להשיג את יעדי הפרויקט באופן מיטבי.

מעקב
משרד המדע, הטכנולוגיה והחלל

9. 	נחתם סיכום תקציבי עם משרד האוצר בו נקבע כי החל משנת 2015 התכנית תתוקצב בסכום של 30 מלש"ח לשנה סכום שעונה על הגידול הקיים. נכון ליוני 2015, טרם אושר תקציב המדינה לשנת 2015 ולפיכך נתקל המשרד בקושי לפעול על סמך תקציב כאמור. למרות זאת, המשרד (בשיתוף החשב) הגיע לתיאום  עם אגף התקציבים באוצר, לפיו המשרד יוכל להמשיך ולפעול על סמך מסגרת תקציבית של 30 מלש"ח גם לפני אישור תקציב המדינה, כדי שלא לפגוע בפעילות ולתת מענה לגידול במספר מרכזי להב"ה כפי שהצביע עליו מבקר המדינה.

פיקוח ובקרה על השכר במגזר הציבורי

הגופים המבוקרים: משרד האוצר, רשות החברות הממשלתיות, משרד הפנים, המשרד לשירות דת. 

ליקוי

1. 	על פי החלטת הממשלה מיוני 1997 נדרש תיאום בין הגופים המאסדרים ובין הממונה על השכר, בין היתר כדי לקבוע את מתכונת הבדיקה ומכלול הנושאים שייבדקו בה, ואת הפעולות שיינקטו בעקבות הבדיקה. נמצא כי עד תחילת שנת 2013 התקיימו קשרי עבודה בין נציגי אגף השכר לנציגים של שאר הגופים המאסדרים, אולם עדיין לא נעשה התיאום הנדרש; פעולות שהחלו באותה עת להשגת התיאום לא הושלמו עד לנובמבר 2013.

מעקב
משרד האוצר

1.  	לא דווח על התקדמות בתיקון הליקוי.

ליקוי

2. 	אגף השכר מרכז מידע על חריגות השכר שהתקבל באמצעות ביצוע בדיקות אופקיות רחבות של השכר (ראו להלן), באמצעות ביצוע בדיקות נקודתיות של השכר המשולם לעובדים מסוימים ובאמצעות הדיווחים השנתיים של הגופים הציבוריים . נוסף על כך הוא מבצע פעולות אכיפה, לרבות משא ומתן מול הגופים לקביעת תנאי השכר בהם, הסדרה של תנאי שכר חורגים שבמסגרתה מקיימים עובדי האגף קשר שוטף עם נציגי הגופים ולעתים ננקטים הליכים במישור המשפטי. למשל, בשנים 2012-2011 טיפל אגף השכר בכ-100 תיקים משפטיים.

מעקב
משרד האוצר

2. 	לא דווח על התקדמות בתיקון הליקוי.

ליקוי

3. 	הבדיקות האופקיות מספקות לאגף השכר תשתית מידע רחבה וכוללת בדבר תנאי השכר בגופים הציבוריים. במהלך חמש שנים - 2012-2008, נערכו בדיקות אופקיות של שכר בכ-6% בלבד מהגופים הציבוריים בארבעה מהמגזרים: 8% מהרשויות המקומיות (בהן רשויות גדולות שמעסיקות אלפי עובדים); 11% מהחברות הממשלתיות ; 1% מאיגודי הערים; ולא נבדקה שום חברה עירונית. כל הבדיקות האופקיות האמורות נעשו על ידי אגף השכר, שתיים מהן הוא עשה בשיתוף רשות החברות. בין הגופים שנבדקו היו חברות ממשלתיות גדולות, שהעסיקו אלפי עובדים, אולם הנתונים שבידי אגף השכר לא מאפשרים לקבוע מהו שיעור העובדים שנכללו בבדיקות. בחלק מבדיקות אלו נבדק רכיב שכר מסוים, אולם הנתונים שבידי אגף השכר לא מאפשרים לקבוע כמה עובדים נכללו בהן. לדוגמה, בבדיקה של חברה א' נבדק רכיב שכר מרכזי, אולם לא צוין בבדיקה כמה עובדים נכללו בה. במצב זה עשויים גופים רבים שלא להיבדק במשך תקופות של עשרות שנים. משמעות הדבר היא שתשתית המידע על השכר, חסרה חלק משמעותי מהעובדים ואין בידי הממונה על השכר תשתית מידע הולמת לצורך ביצוע פיקוח ואכיפה ממשיים כנדרש על פי חוק יסודות התקציב.

מעקב
משרד האוצר

3. 	לא דווח על התקדמות בתיקון הליקוי.

ליקוי 

4.	ביצוע בדיקות שכר אופקיות ב-750 גופים ציבוריים בנסיבות שבהן משאבי הפיקוח מצומצמים מחייב גיבוש תכנית רב-שנתית המשקפת סדר עדיפויות לבדיקת השכר במאות הגופים הציבוריים. אגף השכר לא גיבש תכנית כזאת.

מעקב
משרד האוצר

4. 	לא דווח על התקדמות בתיקון הליקוי.

ליקוי

5. 	מגזר הרשויות המקומיות הוא הגדול בין המגזרים של הגופים הציבוריים. המינהל לשלטון מקומי במשרד הפנים, לא ביצע בדיקות אופקיות של שכר עובדי הרשויות המקומיות, למעט בדיקה של שכר העובדים הבכירים בשנים 2012-2011.




מעקב 
משרד הפנים

5. 	ביום 14/10/13 מנהל המינהל לשלטון מקומי פנה לממונה על השכר במשרד האוצר, וציין כי המינהל לשלטון מקומי נתקל בשתי בעיות מרכזיות המהוות חסם לביצוע ביקורות שכר מעמיקות ברשויות המקומיות (ראה נספח א): סמכות חוקית – סעיף 29 לחוק יסודות התקציב הסמיך את הממונה על השכר לטיפול בחריגות השכר וקבלת החלטות בעניין זה. בהתאם לכך לא רשאי המשרד לטפל בחריגות שנתגלו אף כאשר מדובר בהסכמות שכן אין המשרד ראשי  לסכם מול הרשויות אף על תיקון חריגות בהסכמה. יוצא מכך שתפקיד המשרד הוא לבצע ביקורות ולהעביר לממונה על השכר את דו"חות הביקורת לצורך המשך טיפול. מציאות זו בעייתית בלשון המעטה שכן היא יוצרת עומס רב בקרב העובדים באגף ומגדירה את עובדי האגף כ"דוורים" בלבד. לא ניתן להטיל אחריות ללא מתן סמכות בהתאם. חוסר בכוח אדם ותקציב – נכון להיום באגף לכח אדם ושכר ברשויות המקומיות קיים מחסור בכח אדם (9 עובדים בלבד) ואין אף עובד המסוגל להתפנות ולטפל בעניין מורכב זה. כמו כן בסיס התקציב לטובת ביצוע ביקורות שכר עומד על כ – 500 אלש"ח בלבד. לצורך התמודדות עם הסוגיה נדרשת תוספת של לפחות 3 תקנים וכן העמדת תקציב פעולה בסך של כ - 2 מלש"ח (השוות לכ – 10,000 שעות עבודה). ללא מתן מענה לסוגיית כח האדם והתקציב לא יוכל האגף לטפל בעניין זה אף אם תיפתר הבעיה החוקית כאמור בסעיף הקודם. ביוני 2014  התקיים דיון בוועדה לביקורת המדינה בכנסת, בה צויינו 2 החסמים המוזכרים לעיל והובהר כי משרד הפנים ישמח לכל תיאום עם האוצר לאחר שתובהר הסמכות ויוקצו משאבים. כמו כן התקיימו מספר שיחות בנושא עם סגנית הממונה על השכר במסגרת זו נקבע שיוגדרו כללים מתי משרד הפנים יוכל לפעול כאשר מצא חריגה. בימים אלו מגובשת טיוטה בעניין זה. למרות הקושי במשאבים והיעדר סמכות כאמור לעיל, בכל זאת האגף ביצע בדיקות רוחב בשיתוף פעולה עם אגף בכיר לביקורת ברשויות המקומיות בשנים 2012-2011 בוצעה בדיקה של שכר העובדים הבכירים ברשויות המקומיות. בדיקה זו הפכה להיות בדיקה שוטפת בכל שנה וקבועה כחלק מהדו"ח השנתי המפורסם על ידי האגף לביקורת. כמו כן בוצעה התקשרות עם חמישה משרדי רואי חשבון, בין היתר,  לביצוע בדיקות שכר מדגמיות בכ-15 רשויות מקומיות, באמצעות אגף בכיר לביקורת. עם סיום בדיקה זו וקבלת תוצאותיה לבחינת שיטת העבודה במקביל לגיבוש טיוטה וקבלת תקנים לטובת העניין, יתאפשר למשרד לגבש וליישם תכנית עבודה מקיפה בעניין זה. עוד יצויין כי בשנת 2014 ובשיתוף פעולה עם אגף הביקורת בוצעו ביקורות שכר על מרבית נבחרי הציבור המועסקים בשכר ברשויות המקומיות. ביקורת זו משלימה את הביקורת השוטפת הנעשית ביחס לבכירים כך שמרבית מקבלי השכר הגבוה נבדקו על ידי המשרד בשנים האחרונות.

ליקוי

6. 	המינהל לשלטון מקומי לא עשה בדיקות אופקיות בנוגע לשכרם של 12,500 העובדים בחברות העירוניות, כנדרש, למעט בדיקת שכר המנכ"לים ב-77 מ-119 החברות העירוניות שנכללו בדוח השנתי של הממונה על השכר (ראו להלן). הפיקוח על השכר המשולם לעובדי החברות העירוניות לא מתבצע משום שמשרד הפנים טרם קבע הנחיות האמורות לשמש בסיס נורמטיבי לקביעת שכרם. לאגף השכר חסרים נתוני יסוד על חברות עירוניות, הוא אינו מקבל דיווחים על כמחצית החברות העירוניות, ועקב כך אין ברשותו נתונים על תנאי ההעסקה הנהוגים בהן ואם הן ממלאות את הוראות הדין. על משרד הפנים למסור לאגף השכר בהקדם את המידע הדרוש להבחנה שבין חברות עירוניות שמחויבות לדווח לו על השכר ובין חברות אחרות שאינן חייבות בדיווח. על אגף השכר לפנות אל כל החברות העירוניות החייבות בדיווח, להנחות אותן בדבר הדיווח הנדרש מהן על פי חוק ולפעול לאכיפת הוראות חוק יסודות התקציב גם בעניינן.

מעקב 
משרד הפנים

6.	בדיקת השכר האופקית טרם הסתיימה. בנושא קביעת הנחיות לבסיס נורמטיבי לשכר ברשויות המקומיות, הוחלט בהמשך לדיונים שהתקיימו על הממונה על השכר להתקשר עם יועץ חיצוני שיבחן את הנושא בכל היבטיו ויגיש המלצה לשני הגופים לקביעת כללים נורמטיביים בנושא השכר בתאגידים העירוניים. אגף תאגידים עירוניים סיים את מיפוי התאגידים העירוניים בישראל ומסר את המיפוי לאגף הממונה על השכר במשרד האוצר.  המיפוי כלל הבחנה בין תאגידים עירוניים שאינם בשליטת הרשויות המקומיות ושאינם חייבים בדיווח ובין תאגידים עירוניים שנמצאים בשליטת הרשויות המקומיות וחייבים בדיווח.

ליקוי 

7. 	מגזר החברות הממשלתיות כולל 73 חברות , ומועסקים בהן כ-60,000 עובדים. רשות החברות, אשר אחראית גם לעקוב אחר מדיניות השכר בחברות, לא הכירה את החלטת הממשלה מיוני 1997 ולפיה הרשות נדרשת לבצע, בתיאום עם הממונה על השכר, פיקוח ובקרה בכל הנוגע לתנאי השכר והעבודה בגופים הציבוריים. החל משנת 2008 ביקרה רשות החברות את תנאי השכר של העובדים רק בחלק קטן מהחברות, ונוסף על כך ביקרה את שכר הבכירים ב-53 חברות באופן חלקי וחסר. בכך פגעה רשות החברות ביכולת הממשלה לאכוף את הוראות חוק יסודות התקציב בעניין זה.

מעקב
רשות החברות הממשלתיות

7.  	לא דווח על התקדמות בתיקון הליקוי. 

ליקוי

8. 	מינואר 2011 ועד יולי 2013, מועד סיום הביקורת, ביקר המשרד לשירותי דת את נושא השכר ותנאי העבודה ב-33 (25%) מ-134 המועצות הדתיות. ב-25 מ-33 הביקורות נמצאו ממצאים שחייבו פעולות אכיפה, אולם המשרד לא העביר את ממצאיו אלה לטיפול אגף השכר כנדרש בהחלטת הממשלה מיוני 1997.

מעקב
המשרד לשירותי דת

8. 	לא דווח על התקדמות בתיקון הליקוי.

ליקוי

9. 	אגף השכר מסר לטיפולה של רשות החברות מסמכים הנוגעים לחריגות השכר לכאורה בחברות ממשלתיות לשנים 2009 ו-2010, והרשות מסרה לאגף תוצאות של הבדיקה הפרטנית  שעשתה לגבי החריגות לכאורה לגבי שנת 2010 בלבד.

מעקב
רשות החברות הממשלתיות

9.	לא דווח על התקדמות בתיקון הליקוי.

ליקוי

10. 	אגף השכר טיפל בחריגות השכר לכאורה בחברות הממשלתיות ובגופים נתמכים בשנת 2010 באופן חלקי בלבד. לפיכך אי-אפשר לדעת אם נדרשות פעולות אכיפה כנגד הגוף הציבורי. טיפול חלקי כזה פוגע ביעילות האכיפה ואף עלול להכשיר חריגות שכר ולמנוע טיפול בהן בעתיד.
מעקב
משרד האוצר

10. 	לא דווח על התקדמות בתיקון הליקוי.
ליקוי
11. 	בדוח שמגיש הממונה על השכר לכנסת מוצגות חריגות שכר לכאורה, המחושבות לפי שיעור השינוי בשכר בין שנה לשנה. מתכונת הדיווח הזאת אינה מאפשרת לאתר מקרים נוספים של חריגות שכר לכאורה שהיה ראוי לבדוק.

מעקב
משרד האוצר

12. 	לא דווח על התקדמות בתיקון הליקוי.
ליקוי
12. 	לאגף השכר חסרים נתונים יסודיים על חברות עירוניות, והוא אינו מקבל דיווחים על כמחצית מ-236 החברות העירוניות שקיימות לפי נתוני משרד הפנים, ועקב כך אין ברשותו נתונים על תנאי ההעסקה הנהוגים בהן ואם הן עומדות בהוראות הדין.

מעקב
משרד האוצר

12. 	לא דווח על התקדמות בתיקון הליקוי.
ליקוי
13. 	החולשה באכיפת הוראות חוק יסודות התקציב על הגופים הציבוריים הועלתה שוב ושוב במשך כעשור (2013-2004), והגורמים השונים סברו שמקורה במידה רבה במחסור בכוח אדם ביחידת האכיפה. הדבר מחייב את הממונה על השכר להשלים את הליך הבדיקה וההחלטה בנושא, שבו הוחל עוד בתחילת שנת 2010, ולהגיש לנש"ם את הבקשה המפורטת והמנומקת של יחידת האכיפה לעניין הוספת התקנים. אם יימצא שיש צורך לפעול להוספת תקנים, על הנוגעים בדבר להוסיפם כדי להבטיח שיפור באכיפה.

מעקב
משרד האוצר

13. 	לא דווח על התקדמות בתיקון הליקוי.



ליקוי

14. 	במשך שנתיים וחצי - מינואר 2011 ועד מועד סיום הביקורת, יולי 2013 - ביקר המשרד לשירותי דת את נושא השכר ותנאי העבודה ב-33 (25%) מהמועצות הדתיות. המשרד העלה ממצאים בביקורות שעשה, ועל פי מסמכיו חלק מהממצאים תוקנו על ידי המועצות הדתיות. נמצא כי ב-25 מ-33 הבדיקות האלה נמצאו ממצאים שחייבו פעולות אכיפה, על פי הוראות חוק יסודות התקציב, אולם המשרד לא העביר את ממצאיו אלה לטיפול של אגף השכר כנדרש בהחלטת הממשלה מיוני 1997. על מנכ"ל המשרד לשירותי דת לגבש תכנית רב-שנתית לביקורת על השכר ועל תנאי העבודה במועצות הדתיות. עליו גם להעביר לאגף השכר את ממצאי הבדיקות שעדיין לא הועברו, אף על פי שמדובר בממצאים המחייבים פעולות אכיפה. 

מעקב
המשרד לשירותי דת

14. 	המשרד גיבש תוכנית עבודה לביצוע ביקורות מנהליות על נושאי השכר ואף החל בביצוע פיילוט בנושא. המשך יישום תוכנית העבודה והיקף הביצוע שלה כרוכים בהקצאת תקציבים ומשאבים מתאימים ולפיכך היא תופעל בהקדם האפשרי, בהתאם למשאבים העומדים לרשות המשרד המשרד והאגף הרלוונטי.
ראה הערות רה"מ 64 ג' עמ' 85.

המשרד לביטחון פנים

רישוי כלי ירייה והפיקוח על אחזקתם

גופים מבוקרים: המשרד לביטחון פנים, משטרת ישראל, משרד הבריאות,  משרד הרווחה והשירותים החברתיים.
ליקוי

1.	במסמכים המבטאים את יעדיו של השר לשנים 2013-2011 ובתבחינים שפורסמו באוגוסט 2011 נקבע שיש לפעול לצמצום מספרם של כלי הירייה הבלתי חוקיים, להפחית את השימוש האסור בכלי ירייה חוקיים בישראל, לצמצם את מספר כלי הירייה המצויים בידי הציבור, תוך מתן דגש על צמצום מספר כלי הירייה בהרשאות הניתנות לארגונים מורשים. 

ליקוי 

2. 	הפעולות לצמצום מספר כלי הירייה הבלתי חוקיים: החוק קובע כי מי שמחזיק בכלי ירייה שלא על פי רישיון עובר עברה שדינה מאסר שישה חודשים. בניגוד לחוק ולמדיניות השר התיר האגף לחדש את הרישיון לכל מי שלא חידש אותו במועד והוא המשיך להחזיק בו שלא כדין. ביוני 2013 החזיק הציבור ביותר מ-14,000 כלי ירייה ללא רישיון תקף.  השר קבע מדיניות בנוגע לצמצום מספר כלי הירייה הבלתי חוקיים וכלי הירייה החוקיים שבידי הציבור ולצמצומם של מספר הרישיונות הפרטיים. על כל הגורמים המעורבים ברישוי כלי ירייה לפעול בנחישות ברוח מדיניות זו, ובכלל זה האגף נדרש לגבש תכנית מסודרת להפחתת מספר כלי הירייה ולהשלים את הכנת התשתית המקצועית הדרושה לו לצורך זה. 

מעקב
משטרת ישראל

1-2. 	מ - 12,000 פגי תוקף צומצמה הרשימה לכ- 3,000. תהליך העבודה לצמצום הרשימה מול אגף כלי ירייה, נמשך.
מעקב
המשרד לביטחון פנים

2. 	בעקבות דוח הביקורת, בוצע מיפוי של מחזיקי הרישיון שפג  תוקפו. במסגרת תכנית סדורה לפיה יצומצמו כלי הירייה שבידי הציבור והמוחזק שלא לצורך. תכנית זו כוללת שיטה סדורה של הפקת הודעות לזכאים על פי תבחינים תקפים ומכתבי התראה למי שאינו עונה לתבחינים אלו. כמו כן, הפיק האגף, מכתבי התראה רשומים לנושא נשק שלא חידש רישיונו במועד, תוך הודעה מקבילה לגורמי המשטרה. כעבור פרק זמן סביר, האגף הפיק פניות מסודרות במכתבים רשומים למשטרה, בידיעתו של המחזיק בכלי הירייה. שיטה זו הביאה בפועל לצמצום שוטף ומתמשך בכמות כלי הירייה שבידי הציבור. בדוח הביקורת  צויין כי בחודש יוני 2013 החזיק הציבור ביותר מ- 14,000 כלי ירייה ללא רישיון תקף, המשרד לביטחון פנים מבקש להדגיש כי מספר זה כולל את מספר כלי הנשק ה"לא פעילים" המופיעים ברשימות מזה שנים רבות (עוד בטרם הוכנסו מערכות מחשוב), ונרשמו כמי שניתנו בידי אנשים שנפטרו או היגרו ושאין מידע לגבי הימצאותם. האגף פעל ככל יכולתו כדי לאתרם והתוצאות מצביעות על ירידה קבועה (גם במספר ה"לא פעילים"), על אף התמותה הטבעית.

ליקוי 

3. 	הפעולות לצמצום מספר כלי הירייה החוקיים: בניגוד למדיניות השר האגף לא הכין תכניות מפורטות לצמצום כלי הירייה הפרטיים ולא פרט מה הם האמצעים הנדרשים להשגת היעד להפחתת מספרם.

מעקב
המשרד לביטחון פנים

3. 	האגף לרישוי כלי ירייה פועל באופן שיטתי למתן רישיונות לכלי ירייה, על פי התבחינים מחד, ובהקפדתו על ביצוע הליך חידוש הכולל בדיקתם וזיהויים של 	האדם ושל הנשק מאידך. בנוסף נקבעו תקנות אגרות המצמצמות מתן פטורים מתשלום אגרות.  מהלכים אלו הביאו לצמצום תמידי של כלי הירייה שבידי הציבור.

ליקוי 

4.	במועד סיום הביקורת כ-81% מבעלי כלי הירייה הפרטיים (כ-120,000 איש) החזיקו ברישיון על יסוד תבחינים כלליים שאינם מצביעים על צורך קונקרטי מהותי בכלי ירייה: כ-46% מהם משום שעמדו בתבחין "משמר" (שימור זכאות שניתנה בעבר) וכ-35% על פי התבחין "אחר" (תבחין למומלצי מערכת הביטחון ולבעלי עניין  מיוחד). נמצא כי ביוני 2012 שונה סיווג התבחינים הקיימים ברישיונות  תקפים. כך שבסיווג החדש נקבע כי בעלי רישיונות שניתנו להם כלי ירייה בשל תבחינים מהותיים לפני יותר מעשר שנים - סווגו החל במועד זה כבעלי רישיונות בתבחין "משמר", ובעת חידוש הרישיון לא נדרש לבדוק כלל את קיום העילה שבגינה ניתן להם הרישיון מלכתחילה. השינוי אינו עולה בקנה אחד עם מדיניות השר לצמצום כלי הירייה. כמו כן הוא עומד בסתירה לסיכום דיון שהתקיים במאי 2012 במשרד לבט"פ, לפיו "בעלי רישיון אשר אינם עומדים היום בדרישות התבחין המשמר לא יקבלו חידוש רישיון על סמך עילה זו מ-1.1.14".
	
מעקב
המשרד לביטחון פנים

4. 	מתן רישיון לכלי ירייה מתבצע בהתאם למדיניות ובהתאם לתבחינים שנקבעו. 	החל מחודש ינואר 2014 חידוש הרישיון מבוצע בהתאם לעמידה בתבחין שאושר לקבלת רישיון.
		
ליקוי

5.	בניגוד להנחיית השר ממאי 2013, כי האפשרות להחזקה או נשיאה של יותר מכלי ירייה 	אחד תבוטל ואישור כזה יינתן רק באופן חריג על ידי ראש אגף מבצעים במשטרה – לא בחנו האגף והמשטרה אם נדרש להמליץ לשר להרחיב את ההנחיה גם לצמצום מספר הרישיונות למחזיקים יותר מכלי ירייה אחד שניתנו בעבר. 

מעקב
משטרת ישראל 

5. 	ביטול האפשרות לאחזקת יותר מכלי ירייה אחד, למעט חריגים, מצוי בבחינה של משטרת ישראל ושל ראש אגף כלי ירייה במשרד לבטחון פנים. 

ליקוי 

7. 	האגף לא השתמש ברשימה של כל הרופאים בארץ המתפרסמת באתר משרד הבריאות, לצורך בקרה והצלבת מידע שימנעו הזנת הצהרות בריאות פיקטיביות שלא נחתמו בפני רופא המורשה לכך.

ליקוי 

8.	האגף לא בחן את הדרכים להביא לידיעת רופאי המשפחה מידע בנוגע למטופלים המחזיקים ברשותם כלי ירייה, שיסייע להם למלא את חובתם למסור הודעת מטפל בעת הצורך, גם במקרים של מתן תרופות פסיכיאטריות או הפניות לטיפול נפשי. 


מעקב
משרד הבריאות

7-8. 	עקב שינוי במערכות מחשוב של משרד הפנים למשרד הבריאות אין כיום מידע מעודכן האם יש ברשותו של אדם כלי ירייה. המשרד לביטחון פנים, עובד על פיתוח מערכת שתספק את המידע  למשרד הבריאות. כאשר יהיה ביד משרד הבריאות את המידע,  המשרד ישקול   האם ואיך יש להעביר המידע לרופאי המשפחה.  כמו כן, בעקבות דוח הביקורת , בתאריך 26.2.2015 פורסמו נהלים להעברת מידע בין משרד הבריאות, המחלקה למידע והערכה, לבין המשרד לביטחון פנים, המחלקה לרישוי כלי ירייה המסדיר את העבודה בין המשרד לבין המשרד לביטחון פנים.

ליקוי 

9.	אין הסדרה של הליך עבודה עקבי בכל הקשור להודעות מטפל סוציאלי המתקבלות אצל הממונה על הערכת מסוכנות במשרד הרווחה. דרך הטיפול בהודעות מטפל סוציאלי בכמה מקרים הציפו את החולשות והכשלים בתהליך הטיפול בהן, בהליכי הבדיקה ובמישק הדיווח שבין האגף ובין משרד הרווחה. במשך שנים לא פעל האגף להסדיר את נוהלי העבודה ואת המישק בינו ובין משרד הרווחה. המצב לפיו אין באגף מידע מלא על המבקשים רישיון כלי ירייה או המחזיקים בו המסכנים את עצמם או את סביבתם - יכולה להעיד על כשל ארגוני חמור במערך הרישוי. 

מעקב
המשרד לביטחון פנים

9. 	התקיימו מספר פגישות עם משרד הרווחה במטרה לסכם נוהל משותף להסדרת הקבוע בחוק. 

מעקב
משרד הרווחה

9. 	במהלך השנה התקיימו דיונים בעניין הנוהל. עדיין קיימת סוגיה טרם נפתרה בעניין מעמד החרמת הנשק מבעל הרישיון. המשרד לביטחון פנים נמצא בתהליך בדיקה מול משטרת ישראל למציאת פתרון בסוגיה זו. עמידה על כך שמסירת הנשק תתבצע במעמד ההודעה הינה לצורך צמצום רמת המסוכנות כלפי הציבור וכלפי איש המקצוע ממשרד הרווחה.


ליקוי 

10.	נמצא כי משרד הרווחה לא הסדיר ולא הטמיע את הליך העבודה בכל הקשור להודעת המטפל הסוציאלי. למרות האחריות הכבדה המוטלת על העובדים הסוציאליים לא התקיימו השתלמויות והדרכות שינחו אותם כיצד לפעול, אין להם מידע על מטופליהם המחזיקים בכלי ירייה, כך שאינם יכולים למלא את תפקידם בהתאם לחוק. 

מעקב
משרד הרווחה

10. 	בוצעו הדרכות למנהלי מרכזי אלימות במשפחה (להלן: אלמ"ב). תקנון עבודה סוציאלית (להלן: תע"ס) נמצא בתהליכי עדכון ויפורסם לאחר שיסוכם הנוהל המשותף מול המשרד לביטחון פנים שנמצא בדיונים בסוגיית הפקדה / לקיחת הנשק מהמטופל .

ליקוי 

11.	אין הסדרה של הליך עבודה עקבי בכל הקשור להודעות מטפל סוציאלי המתקבלות אצל 	הממונה על הערכת מסוכנות במשרד הרווחה. דרך הטיפול בהודעות מטפל סוציאלי בכמה מקרים הציפו את החולשות והכשלים בתהליך הטיפול בהן, בהליכי הבדיקה ובממישק הדיווח שבין האגף ובין משרד הרווחה. 

מעקב
משרד הרווחה

11.	הליך העבודה נותן מענה הולם לפניות עובדים סוציאליים. במסגרת מינוי מעריך המסוכנות מתאפשר לעובדים סוציאליים גם  תהליך של התייעצות סביב המקרים בנושא המסוכנות. טרם דווח על התקדמות בתיקון הליקוי. ראה הערות ראש הממשלה 64ג עמ' 110. 

ליקוי 

12.	במאי 2013 היו 19 בעלי רישיון שרישיונם בוטל בהמלצת משרד הבריאות, אך כלי 	הירייה שברשותם לא הופקדו. רישיונות אלה בוטלו כבר לפני שנים, שניים מהם בוטלו עוד בשנת 1999, אולם המשטרה טרם תפסה את כלי הירייה. 



מעקב
משטרת ישראל

12. 	כלל 12 החייבים טופלו ונשקם נלקח.

ליקוי 

13.	במעבר של האגף ממשרד הפנים למשרד לבט"פ צומצם מספר הלשכות לרישוי כלי הירייה, אך התכנית לניתוק מלא של הלשכות והעברתן הפיזית מרשות האוכלוסין למשרדים החדשים, שאמורה הייתה להסתיים בדצמבר 2013, עדיין לא בוצעה. 

מעקב 
המשרד לביטחון פנים

 13.	שלוש לשכות נותקו מלשכות מרשם האוכלוסין, שלוש  הלשכות האחרות נמצאות בשלבי תכנון שונים לניתוקם עד מחצית שנת 2016.

ליקוי 

14.	למרות התמהיל השונה של בעלי הרישיונות הפרטיים והארגוניים בין המחוזות והצרכים השונים במתן השירותים בכל מחוז - נקבע לכל הלשכות תקן אחיד.

מעקב 
המשרד לביטחון פנים

14. 	היקף כח האדם הקיים כיום אינו מאפשר בדרך כלל להקצות יותר מאדם אחד לטיפול בכל תחום מתחומי עבודת הרישוי, ולכן קבע האגף תקן של עובד אחד לכל אחת מן המשימות: ניהול המחוז, רישוי לפרטיים, רישוי לארגונים, פיקוח בארגונים, הדרכה ופניות ציבור. כל מחוז מעניק שירות שווה במשאבים שווים, 	לכל הפונים מכל אזורי הארץ.

ליקוי 

15.	נמצא שבשלוש השנים האחרונות לא קיים האגף השתלמויות למפקחים המחוזיים בנושא הפיקוח.



מעקב 
המשרד לביטחון פנים

15. 	אגף רישוי כלי ירייה מקיים לעובדים (ובכללם גם למפקחים), השתלמויות מקצועיות בתדירות גבוהה ובאופן שוטף. הדרכות הינן אחידות בכל תחומי הרישוי ונועדו לאפשר ורסטיליות ובשעת צורך מילוי המשימה על ידי כל עובד במחוז.

ליקוי 

16.	החל ביוני 2011 ועד מועד סיום הביקורת באוגוסט 2013, לא היה מפקח מחוזי ייעודי במחוז הצפון האחראי ל-196 ארגונים, והפיקוח בוצע על ידי מנהל המחוז נוסף על שאר תפקידיו. 

מעקב 
המשרד לביטחון פנים
 
16. 	בחודש אוגוסט 2014 פוצלה המשרה ומונתה מנהלת ללשכת רישוי מחוז צפון והמפקח חזר לתפקד במשרה מלאה כמפקח.

ליקוי 

17.	עד מועד סיום הביקורת פעל האגף לפי "הוראות נוהל לרישוי ופיקוח" משנת 1999. נוהל 	זה אינו מסדיר את הפעולות ואת הליך הפיקוח שהמפקחים המחוזיים נדרשים לבצע. נמצא כי עד אוגוסט 2013 טרם הסתיימה הכנת נהלים מפורטים שהם חיוניים לביצוע מטלות האגף ולהשגת יעדי מדיניות השר. 

מעקב 
המשרד לביטחון פנים

17. 	הועסק יועץ שכתב נהלים מחדש. קובץ הנהלים הופץ כנהלים ארעיים ובמקביל פועל המשרד לתיקופם כנהלים קבועים.

ליקוי

18.	אף על פי שמנהל תחום פיקוח והדרכה אחראי מבחינה מקצועית לקיום בקרה שוטפת ולפיקוח על בעלי הרישיונות הפרטיים - נמצא כי בפועל הוא התרכז בעיקר בפעולות הדרכה. 




מעקב 
המשרד לביטחון פנים

18 . 	בעקבות הביקורת, בוצע מעקב אחר הרישיונות הפרטיים. עם פרישתו של מנהל האגף לרישוי כלי יריה, מונה מנהל תחום פיקוח והדרכה כממלא מקומו עד לסיום הליך המכרז.
		
ליקוי 

19.	הפיקוח על בעלי רישיונות פרטיים מתקיים רק בזמן הליך הרישוי וחידושו. הנהלת 	האגף לא בדקה אם ניתן לקיים פעולות פיקוח נוספות מלבד הבדיקות המבוצעות בעת חידוש הרישיון. 

מעקב 
המשרד לביטחון פנים

19. 	הפיקוח על בעלי הרישיון הפרטי מבוצע בחידוש הרישיון ובמהלך האימון במטווח,כמו כן, בפעולות  בבדיקה שוטפת מול גורמי המשטרה ומשרד הבריאות.

ליקוי 

20.	מקרים קשים שאירעו בשנת 2013 בבאר שבע ובירושלים, שבהם נרצחו אזרחים באמצעות כלי ירייה מורשים, מלמדים שהמתכונת הנוכחית של הליך קבלת הרישיון לאדם פרטי, באמצעות הגשת טופס הצהרת בריאות, אינה בהכרח ערובה למצבו הבריאותי של בעל הרישיון.

מעקב 
המשרד לביטחון פנים

20. 	בחודש פברואר 2015 נכנס לתוקפו חוק המחייב מעבר בדיקת כשירות נפשית לכל המאבטחים החמושים על ידי פסיכולוגים שהוכשרו והוסמכו לכך.
		
ליקוי 

21.	החל בשנת 2013 נכלל ברישיון הפרטי סעיף המחייב התקנת כספת בבית המבקש או בעל הרישיון לצורך אחסנת כלי הירייה. בנוהל שהכין האגף, נדרש מחזיק כלי ירייה פרטי 	רק להצהיר על התקנת כספת, בלי לדרוש ממנו אסמכתאות המאשרות זאת. 


מעקב
המשרד לביטחון פנים

21. 	הצהרת בעל הרישיון מהווה אסמכת להתקנת כספת להחסנת כלי הירייה בביתו.

ליקוי 

22.	ביולי 2013 פורסם בתקשורת תחקיר שכותרתו "אקדח יורה מטרים ספורים מראש הממשלה", ובו נחשף שהטכנולוגיה הקיימת מאפשרת "הדפסת" כלי ירייה קטלני	 באמצעות מדפסת תלת-ממדית. מציאות זו מחייבת את המשרד לבט"פ ואת משטרת ישראל, וכן גורמים ביטחוניים נוספים, להיערך להתמודדות עם הבעיה ועם הפיקוח עליה במישור החוקי.

מעקב 
משטרת ישראל 

22. 	הנושא הוצג בפני סגל הפיקוד הבכיר של המשטרה ולמנהל רשות כלי הירייה במשרד לבט"פ. צוות באג"מ בחן לאחרונה את הסוגיה ואת דרכי הטיפול בה, מהבחינה הראשונית עולה  כי: במישור החוקי, חוק רישוי כלי ירייה (תש"ט-1949) מחייב רישוי של נשק שהודפס. הדפסת נשק מהווה עבירה, ומדפיס נשק הוא עבריין. לחלק מההיבטים תידרש בחינה מעמיקה.  לחלק מההיבטים יש היתכנות יישום (כגון: הטמעת אמצעי מניעה טכנולוגיים במדפסות ובאמצעי הגילוי, פיקוח והגבלה ביבוא, פיקוח על מתכלים - חומרי הדפסה). מדובר בסוגיה בעלת היבטים שונים,  להם משמעויות והשלכות לא רק בתחום המשטרתי כי אם גם בנושאי רגולציה, ייבוא, מסחר ועוד.

ליקוי 

23.	תכניות העבודה של האגף כוללות שלושה סוגי ביקורות: ביקורת פתע, ביקורת רגילה וביקורת עומק. בשנת 2012 ביטל מנהל האגף את ביקורת העומק. השינוי לא לווה בהסברים ובנימוקים לכך ואף לא נדון בהנהלת המשרד לבט"פ. עוד נמצא שהמפקח המחוזי נדרש למלא רק את סוג הביקורת (פתע, עומק או רגילה), ואולם בפועל אין הבחנה בדוחות בנוגע לאופי הביקורת ולהיקפה. 

מעקב
המשרד לביטחון פנים

23. 	תכנית הביקורות כוללת סקר מקדים, ביקורת שוטפת וביקורת פתע. בעבר בוצעה ביקורת עומק שנמצאה כבלתי יעילה ובמקומה הוכנס הסקר המקדים שנמצא יעיל יותר במעקב אחר הארגון. בנוסף, פועל האגף לבחון מחדש את כל מערך הפיקוח.
ליקוי 

24.	דוחות הביקורת מדורגים בארבע דרגות - קל, בינוני, חמור וחמור ביותר. טיפול המפקחים המחוזיים בדוחות אינו אחיד, ואין הבחנה בין אופן הטיפול בדוחות לפי רמות הממצאים שבהם, להוציא את המקרים שבהם דרגת הליקוי היא "חמור ביותר". 
מעקב 
המשרד לביטחון פנים

24.  	הטיפול בממצאי הביקורת מבוצע בהתאם לדירוג הליקוי: ליקוי קל – ניתנת אפשרות לארגון לתקן במקום. ליקוי בינוני – ניתנת אפשרות לארגון לתיקון הליקוי עד שבוע ימים ומבוצעת ביקורת חוזרת בארגון. ליקוי חמור – מבוצעת הקפאה לרישיון, תיקון הליקויים וביקורת חוזרת. ליקוי חמור ביותר- מבוצעת התלייה, שימוע וקבלת החלטה כיצד לנהוג בשיתוף עם משטרת ישראל.
ליקוי 

25.	עבודת המפקחים היא מוגבלת, ונעדרת יכולת הרתעה. מנגנון האכיפה היחיד הוא ביטול הרישיון או התלייתו עד ביצוע שימוע לארגונים שממצאי הביקורת שנעשתה בהם העלו ליקויים חמורים ביותר. אין מנגנון אכיפה למקרים שבהם הליקויים פחות חמורים. 
מעקב 
המשרד לביטחון פנים

25. 	סמכויות המפקחים יעוגנו במסגרת תיקון חוק כלי ירייה החדש. החוק נמצא בהליך כתיבה מחדש.
ליקוי 

26.	האגף לא קבע מבחנים להטלת סנקציות על המפרים את תנאי הרישיון, ולא דן בדרכים שיאפשרו להקנות למפקחים כלי אכיפה מרתיעים. 
מעקב 
המשרד לביטחון פנים

26.  	נקבעו תנאים לרישיון, בסמכות הרשות המוסמכת לפעול כנגד בעלי הרישיון שאינם ממלאים אחר תנאי הרישיון. הנושא יקבל משנה תוקף במסגרת תיקון חוק כלי ירייה החדש.

ליקוי
 
27. 	האגף לא קבע נהלים להליך השימוע, לא בנה מסד נתונים של החלטות קודמות שיעזרו לקבל החלטות דומות במקרים דומים ולא פעל להכשיר לכך את מנהלי המחוזות. עוד נמצא שלרוב הליך השימוע מתקיים בלי נוכחות של נציג הייעוץ המשפטי במשרד לבט"פ. 

מעקב 
המשרד לביטחון פנים

27. 	הליך השימוע מבוצע בדרך כלל בהשתתפות נציג משטרת ישראל ורק במקרים בהם נדרשת השתתפות יועץ משפטי מצטרף יועץ לשימוע. השתלמויות מתוכננות בשיתוף הלשכה המשפטית והפרקליטות כחלק מתכנית העבודה לשנת 2015. נוהל לשימוע הוגדר במסגרת הנהלים שנכתבו בסיוע היועץ החיצוני, ועם תיקופם יהפכו לנוהל קבוע.

ליקוי 

28.	 מינואר עד אוגוסט 2013, 12 מתוך 13 מקרים של רצח והתאבדויות בכלי ירייה בוצעו 	בכלי ירייה ארגוני. מגמת העלייה החדה במספר האירועים שבהם קיפחו אנשים את חייהם מכלי ירייה מורשים לעומת שנים קודמות מחייבת בחינה כוללת של הנושא. 

מעקב 
המשרד לביטחון פנים

28. 	בעקבות מקרי הרצח וההתאבדות, קבע השר מדיניות בה מחזיקי הנשק יפקידו את כלי הירייה במקום העיסוק בסיום משמרת העבודה. במקרים חריגים ובהתאם לצורך ניתנת החרגה באישור משטרת ישראל.

ליקוי 

29.	באפריל 2013 הנחה השר, שכלי ירייה שנמצאים ברשות חברות השמירה והאבטחה לא יוצאו מחוץ לאתר המאובטח אלא יאוחסנו בו. עוד הנחה, שנדרש אישור חתום בידי ראש חטיבת אבטחה או ראש אגף מבצעים במשטרה להוצאתם מן האתר במקרים חריגים. יישום ההנחיות כרוך בתהליך מורכב המצריך בחינה מחודשת של מערך הפיקוח ובניית כלי בקרה חדשים באגף. 



מעקב
משטרת ישראל 

29. 	מינוי ראש תחום פיקוח במשרד לביטחון פנים הוסדר הנושא בישיבות תיאום וכן בקביעת מדד בקרות תהליכיות משותפות.

ליקוי 

30.	אף שכבר בדצמבר 2011 החליטה הממשלה להעביר את האחריות לתחום שירותי השמירה ממשרד המשפטים למשרד לבט"פ - עד מועד סיום הביקורת, באוגוסט 2013, לא הושגה הסכמה בין המשרדים, והחלטת הממשלה לא בוצעה. 

מעקב 
המשרד לביטחון פנים

30. 	הושגו ההסכמות הנדרשות להעברת האחריות למשרד לביטחון הפנים, הופץ תזכיר חוק "שרותי אבטחה" חדש.

ליקוי

31. 	מממצאי דוח זה עולה, כי על האגף לפעול להרחבת המישקים שבינו ובין משרד הבריאות, משרד הרווחה ומשטרת ישראל, לשפר את הליך איתור המסוכנות וליזום שינויים נדרשים ליצירת מלוא הבקרות, כדי שכלי ירייה יינתן רק למי שראוי וכשיר לשאת אותו. 

מעקב
משטרת ישראל

31. 	החל מאפריל 2014 פועלת מערכת המחשוב החדשה באופן מלא ובממשק ישיר אגף כלי ירייה – משטרה. 

מעקב 
המשרד לביטחון פנים

31. 	האגף פועל להשגת איתור וזיהוי המסוכנות. לצורך זה, פעל האגף לקיים ממשק מחשובי עם הגורמים השונים להם מידע על מקבלי רישיון לכלי ירייה. במסגרת תוכנית העבודה לשנת 2014, ניתן דגש מיוחד על הממשקים עם המשרדים האחרים לאכיפה ולאיתור מסוכנות.



ליקוי

32. 	השר קבע מדיניות בנוגע לצמצום מספר כלי הירייה הבלתי חוקיים וכלי הירייה החוקיים שבידי הציבור ולצמצומם של מספר הרישיונות הפרטיים. על כל הגורמים המעורבים ברישוי כלי ירייה לפעול בנחישות ברוח מדיניות זו, ובכלל זה האגף נדרש לגבש תכנית מסודרת להפחתת מספר כלי הירייה ולהשלים את הכנת התשתית המקצועית הדרושה לו לצורך זה. על הנהלת המשרד לבט"פ והאגף להמשיך לפעול באופן מושכל ליישום הנחיית השר לצמצום מספר כלי הירייה, תוך שמירה על איזון בין הזכות לנשיאת כלי ירייה להגברת תחושת הביטחון האישי וההגנה על שלום הציבור, ובין החשש משימוש בלתי ראוי בכלי הירייה והגעתו לגורמים לא רצויים.
		
מעקב 
המשרד לביטחון פנים

32. 	האגף לרישוי כלי ירייה ממשיך לפעול ליישום מדיניות השר לביטחון הפנים כפי שנקבעה. מתן רישיון לכלי ירייה מתבצע עפ"י התבחינים שסוכמו.
		
ליקוי

33. 	 למפקחים אין כמעט אמצעי אכיפה, ולפיכך נדרש האגף לבחון את הדרכים להקנות להם כלים שיש בהם כדי להרתיע את בעלי הרישיון מלהפר את תנאיו. על הנהלת המשרד לבט"פ לבחון את האפשרות של הכללת החוק במסגרת של חוק העברות המינהליות, כדי שבדרך זו יוקנו למפקחים אמצעי הרתעה, והשימוש במנגנון של קנס מינהלי יסייע לייעל את עבודתם.

מעקב 
המשרד לביטחון פנים

33.  	בימים אלה שוקד המשרד לביטחון הפנים על תיקון התקנות ועל מתן סמכויות נוספות למפקח. במועד ביצוע הביקורת, נמצאו התקנות בטיפול הלשכה המשפטית. היה ויאושרו, יהיו למפקח סמכויות מנהלתיות נוספות. דגש מיוחד בתכנית העבודה לשנת 2014 ניתן לטיוב הפיקוח והבקרה בכל האמצעים שיועמדו לרשות האגף.

ליקוי

34. 	חוק כלי-הירייה, התש"ט-1949 (להלן - החוק או חוק כלי הירייה), והתקנות שהותקנו על פיו מסדירים את נושא הרישוי, הנשיאה וההחזקה של כלי ירייה. הזכות לשאת כלי ירייה אינה זכות מוקנית והליך מתן הרישיון מאזן בינה ובין האינטרס של שלום הציבור. השר לביטחון הפנים (להלן - השר) ממונה על ביצוע החוק, ולפיו עיסוק בכלי ירייה מחייב רישיון מהאגף לרישוי כלי ירייה (להלן - האגף) במשרד לביטחון הפנים (להלן - המשרד לבט"פ). במרץ 2011 עבר האגף ממשרד הפנים למשרד לבט"פ. לשכות האגף פזורות בשישה מחוזות. מצבת כוח האדם של האגף על לשכותיו מונה 36 עובדים.

מעקב 
המשרד לביטחון פנים

34. 	המבנה הארגוני הקיים באגף לרישוי כלי ירייה, מצבת כוח האדם שבו, והאמצעים הנוספים העומדים לרשותו נועדו ומאפשרים לאגף לעמוד ביעדיו תוך מתן שירות יעיל וקשוב לקהל לקוחותיו. במסגרת מעבר האגף ממשרד הפנים למשרד לביטחון פנים בוצעו לצורך כך המהלכים הבאים: א. לשכות האגף רוכזו לשישה מחוזות (תואמי מחוזות המשטרה); כך שמעתה מתאפשרת קבלת שירותים להפקת כרטיסי רישיונות לכלי ירייה; קבלת שירותים להנפקת הודעות לחידוש רישיונות לכלי ירייה; קבלת שירותי מוקד לקביעת תורים וסריקת מסמכי האגף למתן שירות מקוון (On Line). בנוסף, נכון ליוני 2015, משרד לביטחון פנים נמצא לקראת סיומו של מהלך משמעותי בתחום שינוי ושדרוג של הפלטפורמה המחשובית שעליה מתבססת עבודת האגף. מהלך זה יביא לשיפור משמעותי בשירות ללקוח בשל עבודה על בסיס נתונים אחד של כלל הגופים העוסקים ומעורבים בתהליך רישוי ופיקוח על כלי ירייה: אגף כלי ירייה, משטרת ישראל, משרד הבריאות ועוד. בהתווסף לכל המהלכים שפורטו לעיל, ובמקומות בהם זוהה צורך, מוסיף המשרד לביטחון הפנים לפעול להגדלת היקף כח האדם המקצועי.


משטרת ישראל

גופים מבוקרים: משטרת ישראל, שירות המבחן לנוער, משרד הרווחה והשירותים החברתיים, משרד המשפטים, הסנגוריה הציבורית. 

ליקוי מס' 3 תוקן. ראה הערות ראש הממשלה 64ג עמ' 110. 

ליקוי

1. 	האמנה הבין-לאומית לזכויות הילד ישראל חתמה על האמנה, שהמליצה לחוקק חוק ילדים מקיף, בשנת 1990 ואשררה אותה ב-1991. גם המלצות ועדת רוטלוי התייחסו לכך. בפועל, האמנה אמנם נזכרת במגוון חוקים, אולם לא נחקק חוק ילדים כאמור ולא כל עקרונות האמנה זכו לעיגון בחקיקה. בתי המשפט יכולים לאכוף רק את ההוראות שעוגנו באופן ישיר בחקיקה, ואילו שאר הוראות האמנה משמשות מקור פרשני על פי חזקת ההתאמה  . 
מאז החתימה על האמנה לא יושמו כמה מהצעדים שעליהם הומלץ בה: ראוי שהממשלה תפעל ליישום האמנה הבין-לאומית לזכויות הילד ובכלל זה תקנה לגורם ממשלתי כלשהו כלים שיאפשרו לו להתמקד בצורכי הילדים ולבחון את האינטרסים שלהם בראייה כוללנית. עליו יהיה לרכז בשיטתיות את המידע על פעילותם של מנגנונים לשיתוף פעולה בין גופים ממשלתיים בנושא הילדים, את התקציבים הממשלתיים המיועדים להם ולרכז ולנתח את כל המידע הנצבר בעניינם. 

מעקב
משרד המשפטים

1. 	מחלקת ייעוץ וחקיקה, מעירה, כי: מדינות העולם נקטו בדרכים שונות לעיגון עקרונות האמנה לזכויות הילד, חלקן עיגנו את עקרונות האמנה עצמן בחוק, חלקן חוקקו חוקי ילדים כלליים וחלקן חוקקו חוקים ספציפיים המעגנים את הזכויות שבאמנה. ועדת רוטלוי הנזכרת בדוח הביקורת , אשר מונתה לבחון את הטמעת האמנה לזכויות הילד בחקיקה הישראלית הגישה לשר המשפטים דוחות בכמה נושאים מרכזיים הנוגעים לזכויות ילדים: הקטין בהליך הפלילי, השמה חוץ ביתית, ייצוג ילדים בהליכים אזרחיים, הילד ומשפחתו וחינוך. כמו כן היא הגישה דו"ח כללי לשר המשפטים המתייחס בין השאר לנושא חקיקת חוק ילדים כללי. בדוח הכללי המליצה הועדה על עיגון ארבעת עקרונות האמנה המרכזיים בחקיקה וקראה לבחינת האפשרות לחקיקת חוק ילדים כללי, תוך שהיא התוותה תשתית מבנית ורעיונית כללית לכך. מאז הוגשו הדוחות לשר המשפטים הן נבחנו על ידי משרדי הממשלה הנוגעים בדבר. בשלב ראשון הוחלט לעגן את הדוחות הספציפיים ולאחר מכן לשקול את החיבור לכדי חוק ילדים כללי. חלק מההמלצות כבר עוגנו בחקיקה (למשל חלק גדול מההמלצות לגבי הילד בהליך הפלילי, השתתפות ילדים בהליכי משפחה ועוד) וחלקן נמצאים בהליכי חקיקה (ר' למשל – הצעת חוק הורים וילדיהם, התשע"ד 2014 מטעם משרד המשפטים והצעת חוק האומנה מטעם משרד הרווחה שאומצה בהצעת חוק פרטית של ח"כ קארין אלהרר ועברה בקריאה ראשונה בכנסת הנוכחית). בנוסף לכך, עקרונות שונים באמנה, כמו עקרון ההשתתפות של ילדים בהליכים הנוגעים להם עוגנו בדברי חקיקה ונהלים רבים.   אף שלא כל עקרונות האמנה עוגנו כבר בחקיקה, מדינת ישראל, כמי שחתמה על האמנה ואישררה אותה, רואה את עצמה מחוייבת לכל עקרונות האמנה, דבר הבא לידי ביטוי בין השאר, בייעוץ שנותן משרד המשפטים למשרדי הממשלה ובהתייחסויות של היועץ המשפטי לממשלה במסגרת הליכים המובאים לבתי המשפט כמו גם , כאמור לעיל, בדברי חקיקה ספציפיים בכלל הנושאים הנוגעים לילדים. משרד המשפטים רואה עצמו כגורם מרכזי הפועל לקידומן של זכויות הילד בהתאם לאמנה לזכויות הילד, זאת לצד חובתו של כל משרד ומשרד ממשלתי לפעול לקידומן של זכויות הילד בנושאים שבאחריותו. מעורבות משרד המשפטים באה לידי ביטוי בין השאר בכך שבמסגרת כלל הצעות החוק הממשלתיות המובאות למחלקת נוסח החוק במשרד ניתנת התייחסות לזכויות הילד, וזאת בהתאם לחוק לציון מידע בדבר השפעת חקיקה על זכויות הילד, התשס"ב - 2002. כמו כן, במסגרת מחלקת יעוץ וחקיקה קיימת ריפרנטורה שעניינה ילדים (הן במסגרת מחלקת החקיקה והן במסגרת המחלקה הפלילית), אשר בוחנת את הצעות החוק הממשלתית והפרטיות הנוגעות לילדים וכמו כן נותנת ייעוץ למשרדי הממשלה בנוגע לנושאים הקשורים בזכויות ילדים שבטיפולם. בימים אלה נבחנת על ידי המשרד האפשרות להקמת נציבות זכויות ילדים, תוך בחינת מנגנונים שונים אפשריים, גם לאור מגוון המנגנונים הקיימים היום בעולם.

ליקוי

2. 	תיקי מעצרי קטינים בשנים 2012-2008 הייתה מגמת ירידה במספר התיקים שנפתחו לקטינים במשטרה, אך כמעט לא חל שינוי ביחס בין מספר תיקי טיפול מותנה (להלן:  ט.מ)  שנפתחו למספר תיקי פרטי אירוע (להלן: פ"א) שיעורם של תיקי פ"א - המופיעים במרשם הפלילי של הקטין - נותר קבוע, והוא כ-70% מכלל התיקים שנפתחו לקטינים.  בין המחוזות השונים של המשטרה קיימת שונות במספר התיקים שנפתחו לקטינים וביחס בין תיקי  טיפול (להלן: ט') ותיקי טיפול מותנה שנפתחו לתיקי פ"א שנפתחו. במחוז ירושלים ובמחוז שומרון ויהודה (להלן - מחוז ש"י) שיעור תיקי  פרטי אירוע גבוה - כ-80% מכלל התיקים שנפתחו לקטינים. רק במחוז הצפון שיעור תיקי הפ"א נמוך מ-50%. המשטרה לא בדקה את ההבדלים הניכרים במספרי התיקים בין המחוזות ולא אבחנה את הסיבות להבדלים אלה. 

מעקב
משטרת ישראל

2.	אין שינויים משמעותיים בין מחוז צפון לשאר המחוזות, למעט במחוזות י-ם וש"י . במחוזות י-ם וש"י נפח מעורבות בני נוער בעבירות בטחון (כגון יידוי אבנים, השלכת בקבוקי תבערה, הפרת הסדר הציבורי) הוא גדול יחסית, כאשר בעבירות אלו אין אפשרות להפנות את הקטין להליך מסוג ט.מ. בנוסף, בעבירות אלו המבצעים בדרך כלל לא מודים במיוחס להם, זאת בעוד לקיחת אחריות על ידי  הקטין הינה תנאי מקדמי לסגירת התיק כ-ט.מ.

ליקוי 

4.   	מכמה תיקים במדגם עולה כי החוקרים בתחנות הסתפקו בהתנגדות הקטין לנוכחות הורים בלי לציין את נימוקיו ובלי להסביר מדוע קיבלו את התנגדותו לנוכחותם. 

מעקב 
משטרת ישראל 

4.	בטופס החדש, נדרש לציין במזכר את הנסיבות והנימוקים להיעדר נוכחות הורים, כאשר הקטין מבקש זאת. בבקרות השוטפות של מחלקת הנוער, נושא זה עדיין נבחן ונבדק.

ליקוי

5. 	לא כל ההורים יודעים שהם יכולים להיות נוכחים בחקירת ילדיהם הקטינים. בהוראות ובטפסים של חקירת קטינים אין כל התייחסות לנושא, ובמשטרה אין מידע אם הנושא הובא לידיעת ההורים ובכלל זה הוראות החוק וסייגיו.
מעקב
משטרת ישראל

5. 	חוק הנוער מחייב הודעה לקטין החשוד בדבר זכותו לנוכחות הורה בחקירתו. החוק לא מחייב ליידע את ההורים על זכותם להיות נוכחים בחקירת ילדיהם. ביחס לטפסים החדשים אשר נכנסו למערכת הפלא-  לאור הוראות החוק אין צורך, ולא קיימים טפסים ביחס ליידוע ההורה על זכותו להיות נוכח בחקירת הקטין. מעבר לכך-  אין טפסים ואין צורך במילוי טופס, כאשר לקטין ניתנת הזכות לנוכחות הורה. עם זאת, ביחס למקרים בהם נשללת מהקטין הזכות לנוכחות הורה בחקירתו, ולאור הוראות החוק המחייבות אישור בכתב של הקצין המוסמך כאשר הזכות נשללת, בחודש יוני 2013 הוכנסו טפסים אחידים למערכת שבהם נכלל אישור קצין שלא לאפשר נוכחות הורים בחקירה. בטפסים החדשים נדרש הקצין הממונה לנמק את ההחלטה. בנוסף , שרת המשפטים אישרה הקמתה של  וועדה מייעצת לחוק הנוער, בראשות שופטת נוער בדימוס, אשר במסגרתה נדון גם הנושא של יידוע ההורים על זכויות הקטין בחקירה. דיוני הוועדה עדיין לא הסתיימו. 

ליקוי

6.   	במשטרה אין הנחיות למקרים שבהם הקטין לא נעצר וחקירתו נעשית בכמה שלבים, ואין מעקב אחר נוכחות ההורים בשלבי החקירה. 

ליקוי

7. 	המחוקק נתן דעתו בחוק הנוער למקרים שבהם נמנע מן ההורים להיות חלק מן ההליך שעובר הקטין והדגיש בסעיפי החוק שקרוב אחר המוכר לקטין יכול למלא את מקום ההורים. נמצא כי בטפסים שממלאים קציני החקירות לרוב הם אינם מפרטים אילו אמצעים הם נקטו ואל מי פנו במקרים שבהם נבצר מן ההורים להגיע. להורי הקטינים מעמד מיוחד הן על פי חוק הנוער והן על פי האמנה, ונוכחותם לצד ילדיהם חיונית. מטבע הדברים הוראות חוק הנוער בעניין נוכחות הורים בחקירה הן כלליות, ויישומן במסגרת עבודתן של תחנות המשטרה במרחבים ובמחוזות מחייב קביעת הנחיות מפורטות והטמעתן בקרב השוטרים. לפיכך על המשטרה לקבוע כללים ברורים ומפורטים בעניין סוגיית נוכחות ההורים בחקירה, וזאת כדי להבטיח שהטיפול בקטינים יהיה אחיד ושהחוק ייושם בתחום זה באופן שמגשים את תכליתו. מן הממצאים שהובאו לעיל עולה חשש כי הוראות תיקון 14 אינן ממומשות בפועל על ידי המשטרה. 

מעקב 
משטרת ישראל 

6-7. 	הנושא נבחן באופן שוטף בבקרות הנערכות בתחום הנוער ובנוסף, הנושא מוטמע בהסמכות הנוער.

ליקוי

9. 	הודעה לקטין על זכויותיו: מהמדגם ניתן להסיק שבלמעלה מ-3,500 תיקים של מעצרי קטינים בשנת 2012 ההודעה לקטינים על זכויותיהם הייתה חלקית.

מעקב 
משטרת ישראל 

9.  	משטרת ישראל מציינת כי בתאריך 8.11.13 נכנסו לתוקף תקנות הנוער (שפיטה, ענישה ודרכי טיפול) (נוסח הודעה לקטין חשוד על זכויותיו בטרם חקירתו), התשע"ג-2013, שעניינן הוא נוסח האזהרה לקטין חשוד בטרם חקירתו.  בהתאם לתקנות האמורות, ליחידות השטח הופצו הנחיות חדשות בדבר זכויותיו של כל קטין המצוי במעמד של חשוד או עצור, ואף הוכנו טפסים שהוכנסו לתהליך עבודה למניעת תקלות.
יש להדגיש כי הנושא נדון באופן מעמיק בוועדה המייעצת לחוק הנוער, ומעבר לכך, הנושא מוטמע באופן שוטף בהסמכות הנוער.
ליקוי

10.  	היוועצות עם סנגור: מהמדגם ניתן להסיק שבכ-3,200 תיקי מעצרים לא מימשו הקטינים את הזכות להיוועץ בסנגור לפני החקירה, ובכ-2,100 תיקים הדבר נעשה אף בלי שיש אסמכתה לוויתור זה מצד הקטין. יוער כי מתיקי המעצרים לא ניתן לדעת בוודאות באיזה שלב הקטין הוגדר כעצור ואז הוא זכאי להיוועץ בעורך דין, ומה היו הסיבות שהוא לא נועץ בעורך דין.

ליקוי

11.	מנתוני הסנגוריה הציבורית עולה כי לא מעט הודעות לבקשה לייצוג מגיעות אליה מהמשטרה לאחר שכבר הסתיימה חקירת הקטין, ומכאן - בלי שקיבל ייעוץ לפני חקירה. בשנת 2012 היו 6,480 פניות לבקשת ייצוג מהסנגוריה הציבורית, אך רק 3,250 מהן התקבלו לפני חקירה: בירושלים למעלה מ-80% מן הפניות היו לפני חקירה; בנצרת, בחיפה, בתל אביב ובמחוז מרכז - רק כ-40% מן הפניות היו לפני החקירה.
סוגיית זכותו של הקטין להיוועצות עם סנגור לצד משמעות זכותו לוותר עליה, היא אכן סוגיה הדורשת הסדרה. תשובות הגופים השונים מדגישות את העמימות הקיימת לגבי המועד שבו נחקר הופך לעצור, ולגבי הסיבות לאי-היוועצות הקטין עם עורך דין. לעמימות זו השלכות בעלות משקל על זכויותיו של הקטין, ולפיכך על המשטרה, המשרד לבט"פ ומשרד המשפטים מוטלת החובה לפזר את העמימות בהקדם. על פי הנתונים דלעיל, לא ברור אם השוטרים הבאים במגע עם קטינים מודעים לחובתם להבהיר לכל קטין את זכויותיו ואת משמעות הוויתור על זכויות אלה.  משרד מבקר המדינה מעיר למשטרה כי עוד לפני התאמת תזכיר חוק חקירת חשודים לקטינים, עליה להקפיד שתיקי החקירה יכללו מידע מפורט ושיצוין בהם מתי הוגדר הקטין כעצור ומה היו הסיבות לאי-היוועצותו בעורך דין. כמו כן, עליה לוודא שההסבר הניתן לקטין מותאם לגילו, למידת בגרותו ולצרכיו, בשפה המובנת לו וברמת שפה המובנת לו, לדאוג שהוא הבין כראוי את השלכות החלטתו לוותר על זכות ההיוועצות ולתעד את ההחלטה.

מעקב
משטרת  ישראל

10-11.	הזכות להיוועץ בעו"ד הינה זכות המוקנית בחוק ומחייבת יידוע של כל קטין חשוד, בין אם מדובר בעצור ובין אם מדובר בקטין שאינו עצור אולם לא כל הקטינים מבקשים לממש זכות זו. בתאריך 8.11.13 נכנסו לתוקף תקנות הנוער (שפיטה, ענישה ודרכי טיפול) (נוסח הודעה לקטין חשוד על זכויותיו בטרם חקירתו), התשע"ג-2013), שעניינן הוא נוסח האזהרה לקטין חשוד בטרם חקירתו (להלן: התקנות). בהתאם לתקנות, ליחידות השטח הופצו הנחיות בדבר זכויותיו של כל קטין, בין היתר בדבר זכותו להיוועץ עם סניגור טרם חקירתו. ככל שמדובר בקטין עצור, ההנחיה היא כי הודעה בדבר מעצרו של הקטין מועברת לסניגוריה הציבורית במידה ולקטין אין סניגור פרטי. התקנות נוסחו כך שהן מותאמות לגילו של הקטין ולמידת בגרותו ולשפתו, והנוסח שנאמר לקטין הינו כפי שהוא מופיע בתקנות. בנוסף על מנת למנוע תקלות, הוכנו טפסים בהתאם לנוסח בתקנות. בתיק החקירה, ישנו טופס אסמכתא לכליאה, ובו נרשמת השעה בה נעצר הקטין. מבירור מול הסניגוריה הציבורית, עולה כי לאחרונה חל גידול בכמות ההודעות לצורך מתן ייעוץ לפני חקירה המועברות לסניגוריה הציבורית. 

ליקוי

12. 	מעצר וחקירה בשעות הלילה: אף שחוק הנוער קובע שקטין לא ייחקר בשעות הלילה, מהמדגם ניתן להסיק שבכ-1,600 תיקי מעצרים התקיימה החקירה בשעות הלילה. במרבית תיקי המדגם אמנם יש אישורים לחקירה בלילה אך הם אינם מנומקים ואינם מפרטים מה הייתה העילה לשימוש בחריג המצדיק חקירה בלילה. במצב זה מתיקי המדגם לא ניתן ללמוד באיזה מקרים נעשה שימוש בחריגים שהתיר החוק.

מעקב 
משטרת ישראל 

12. 	חוק הנוער קבע חריגים, המאפשרים חקירה בלילה של קטין. לעתים יש בפעולות חקירה ראשוניות המתבצעות בסמוך לביצוע העבירה בשעת לילה, כדי להביא לבירור מהיר של האירוע ולשחרור הקטין לביתו.בטפסים החדשים נדרש הקצין הממונה לנמק את ההחלטה המאפשרת חקירת הקטין בלילה. בבקרות שנערכו ע"י מחלקת הנוער בשנת 2014, כחלק מהטמעת תיקון 14 לחוק הנוער, ניתן דגש גם בנושא זה.

ליקוי

13. 	חקירה בידי חוקר נוער: נמצא כי רק בתיק אחד במדגם צוין במפורש שהחקירה נערכה בידי חוקר נוער. בתיקי המעצרים לא מצוין האם החקירה נעשתה בידי חוקר נוער מוסמך או בידי חוקר אחר שקיבל לכך אישור. מן המדגם עולה כי בכ-92% מן התיקים לא צוין האם החוקר היה חוקר נוער והאם החקירה נעשתה בהתאם להוראות המשטרה. 

מעקב 
משטרת ישראל 

13. 	ככלל, ישנה הקפדה כי קטינים ייחקרו ע"י חוקרי נוער מוסמכים, אולם ישנם מקרים מעטים בהם ישנה חריגה, לרוב עקב דחיפות העניין. בהתאם לפקודת המשטרה, ניתן לחקור קטין שלא ע"י חוקר נוער, במקרים המפורטים ובאישור הגורם המוסמך. תועבר הנחיה בהקדם לכלל החוקרים, כי במידה וחקירת הקטין לא נעשית ע"י חוקר נוער, הדבר יצויין במפורש במזכר שיתויק בתיק החקירה, תוך ציון הנסיבות והנימוקים לכך שהחקירה לא נערכה ע"י חוקר נוער. מהדו"ח עולה כי רק במספר קטן מהמקרים, חקירת קטינים נעשתה שלא על ידי  חוקר נוער.

ליקוי

14. 	הטיפול בחריגים: המחוקק קבע מקרים חריגים שבהתקיימם יהיה מותר למשטרה לנהוג באופן שונה ממה שחוק הנוער קבע לגבי קטינים. שיעור החקירות של קטינים שבהן נעשה שימוש בחריגים שנקבעו בחוק הנוער הוא משמעותי. ראוי שהמשטרה תבחן את המקרים שבהם נעשה שימוש בחריגים כדי לדעת שאין היא נוהגת יד קלה במתן אישורים לשימוש בחריגים הקבועים בחוק הנוער.
מעקב 
משטרת ישראל 

14. 	בבקרות הנערכות בתחום הנוער במשטרת ישראל, נבדק באופן קבוע גם השימוש בחריגים. לדעת משטרת ישראל לא נמצא כי השימוש בחריגים אינו מידתי.  

ליקוי

15. 	הליכים חלופיים - תיקון 16 לחוק  (בדצמבר 2011 התקבל בכנסת תיקון מס' 16 לחוק הנוער, הקובע שכל קצין מבחן חייב לשקול את התאמתו של קטין שקיים יסוד להעמידו לדין, להליך חלופי להליך הפלילי אשר מתנהל שלא בבית משפט) המשטרה משתמשת בעיקר בשתי תכניות להתמודדות עם עברות של בני נוער אשר התבחינים להשתתפות של קטינים בהן נוקשים. 
1. התכנית "קבוצת דיון משפחתית" (להלן: קד"ם): נמצא כי בשנת 2011 הופנו אליה רק כ-2.3% קטינים שנפתחו להם תיקי פ"א , ובשנת 2012 כ-5.7%. ב-2012 כ-41% בלבד מבין שאלה שהופנו לקד"ם התחילו בפועל את התהליך, ורק כ-28% סיימו אותו. חלקם מתוך סך כל תיקי פ"א היה מזערי - 2.3% מהקטינים שנפתחו להם תיקי פ"א התחילו את התהליך, ורק 1.6% סיימו אותו. 
2. התכנית "מובילים יחד למען הנוער" (להלן: מיל"ה): התכנית במהותה היא תכנית מניעה המיועדת הן לקטינים המצויים בסיכון והן לקטינים עוברי חוק, היא אינה מוגדרת כהליך חלופי להליך הפלילי או לחלקו, ואין בה מענה מלא לדרישות המוצגות באמנה ובתיקון 16 לחוק הנוער. 
3. משרד מבקר המדינה מברך את המשטרה על הצעדים שהיא נוקטת כדי להסיט את הטיפול בקטינים מן הנתיב הקונבנציונלי, ברוח העיקרון המקדם מסלולי שיקום על פני ענישה; אך עם זאת הוא סבור שעליה להמשיך ולאתר תכניות חלופיות עבור קטינים שעברו על החוק, כדי להגדיל באופן ניכר את מספר הקטינים היכולים להשתתף בהן. 

מעקב 
משטרת ישראל 

15. 	במסגרת ועדת היגוי ארצית הכוללת נציגים של משרד המשפטים, המשטרה, שירות המבחן והסנגוריה, מתקיימות ישיבות לכתיבת נוהל שעניינו הסדרת הליך חלופי של גישור.
	 


ליקוי

16. 	הקמת מערכת שיפוט, ענישה וטיפול נפרדת לקטינים מצביעה על הצורך לאזן בין ההכרה ברצון להגן על זכויותיהם של קטינים גם אם עברו עברה ובין הצורך להגן על ביטחון הציבור. מצד אחד קיים הצורך בהענשת קטינים שעברו על החוק, ומצד שני האינטרס הציבורי יוגשם טוב יותר בשיקום הקטינים ושילובם בחברה. התפיסה החדשה בטיפול בקטינים נשאבה מן האמנה הבין-לאומית לזכויות הילד שנחתמה בנובמבר 1989 ובאה לידי ביטוי בתיקון 14. בשנים האחרונות אמנם חלו בישראל שינויים בטיפול בקטינים אך עדיין נותרו נושאים רבים שלא טופלו ודורשים תיקון. 

ליקוי

17. 	ממצאי דוח זה מעידים שההוראות בתיקון 14 לחוק הנוער לא הוטמעו דיין בעבודת משטרת ישראל, ונמצאו מקרים רבים שבהם זכויות הקטינים הופרו בעת חקירתם במשטרה. במרבית תיקי המעצרים חסר מידע לגבי טיב הטיפול בקטין ולא ברור אם הוא נעשה בהתאם להוראות הדין. במצב זה לא ניתן לקיים פיקוח ובקרה על תיקי החקירות. משטרת ישראל נדרשת לפעול לאלתר בהתאם לתיקון 14 לחוק הנוער, ולהטמיע את הוראותיו בכל תחנות המשטרה. עליה לוודא שבכל המקרים תתבצע הודעה להורים; שחקירת הקטינים תתבצע בנוכחות הורה או קרוב אחר; שההודעה לקטינים על זכויותיהם תהיה מלאה ומובנת להם; שחקירתם תהיה בשעות היום ולא בלילה, ותיעשה בידי חוקר נוער. אף שהמשטרה עשתה כברת דרך בכל הקשור להליכים הננקטים נגד קטינים, עליה לעשות בדק בית מחודש, לפעול לכך שתיקי המעצרים יכילו מידע מלא על פרטי החקירה, לרבות הקביעה באיזה שלב הקטין הוגדר כעצור, לרענן את ההנחיות ולוודא שהתפיסה הגלומה בתיקון 14 לחוק הוטמעה בכל תחנות המשטרה ושזכויות הקטינים נשמרות.

מעקב
משטרת ישראל 

16-17.	המשטרה פועלת באופן עקבי ושוטף על מנת להטמיע  וליישם את זכויות הקטינים בהליך הפלילי בהתאם להוראות החוק, ואף הביקורת ציינה כי המשטרה עשתה כברת דרך בנושא זה.
במהלך שנת 2015, יקויימו ימי עיון וכנסים להטמעה נוספת של הנושא, ובמסגרת בקרות שוטפות של מחלקת הנוער, ימשיך וייבחן הנושא, ויחודדו ההנחיות.  חלק מהמלצות הביקורת יושמו עוד בטרם פרסום הדו"ח, דוגמת הטמעת ההוראות הכלולות בתיקון 14 לחוק הנוער בהסמכות חוקרי נוער ובכנסים מקצועיים, חידוד ההנחיות הנוגעות ליישום רוח החוק, והוספת טפסים מובנים למערכת על מנת לצמצם מקרים של תיעוד לקוי. מבירור מול הסניגוריה הציבורית, עולה כי לאחרונה חל גידול בכמות ההודעות לצורך מתן ייעוץ לפני חקירה המועברות לסניגוריה הציבורית. וועדה מייעצת לחוק הנוער  משרד המשפטים אישר הקמת  וועדה מייעצת לחוק הנוער, בראשות שופטת נוער בדימוס,  וחברים בה נציגי פרקליטות, משטרה, משרד הרווחה ושירות המבחן, המשרד לביטחון פנים  משרד המשפטים, הנהלת בתי המשפט, המועצה לשלום הילד, עו"ד מהמגזר הציבורי ושופטת נוער בדימוס נוספת. הוועדה דנה בחלק מהנושאים אותם העלתה הביקורת, כגון ויתור קטין על זכותו לסניגור, והקפדה כי ההודעה לקטינים על זכויותיהם תהיה ברורה ומובנת להם. בסיום עבודת הוועדה, מסקנותיה יועברו לשרת המשפטים על מנת לבחון שינויי חקיקה בהתאם להמלצות הוועדה. 

ליקוי

4. 	מחלקת סיור ושיטור באג"ם לא מילאה את תפקידה בריכוז הטיפול בהיבטים השונים של הקצאת שוטרים בתשלום בין השאר על ידי ניתוח ועיבוד המידע הקיים במשטרה ובמערכות המידע שלה, ועל ידי תרגומו לדוחות ניהוליים שוטפים.

מעקב
משטרת ישראל 

4.	במשטרה פותחה מערכת מיחשוב חדשה של עבודה בתשלום אשר מוטמעת כבר, מערכת זו תאפשר עבודה המחייבת פעילות  בהתאם לדרישות החוק והנוהל ותרכז את כל המידע, ניתוחו ועיבודו.

ליקוי

6. 	הקצאת שוטרים בתשלום לגופים ציבוריים פקודת המשטרה קובעת מתווה נוסף המאפשר לה לתת שירותי משטרה בתשלום לגופים ציבוריים, ולפיו יגויסו שוטרים לתפקידים מיוחדים (להלן - שת"מים). המורכבות העקרונית והמעשית הכרוכה במתן שירותי משטרה בתשלום תקפה גם לגבי החלופה של העסקת שת"מים בסיוע למשרדי הממשלה ולמוסדות ציבור. הגם שמבחינה מהותית שני המתווים משמשים למטרות דומות, המשטרה לא קבעה הנחיות ברורות כדי להבחין בין המקרים שניתן להקצות שוטרים בתשלום להפעלת סמכויות אכיפה או גבייה, לבין המקרים שיש לגייס לשם כך שת"מים. לפיכך על המשטרה לקבוע תבחינים ברורים תוך מתן משקל לשיקולים של יעילות וחסכון, כדי להגדיר ולסייע בהחלטה לבחירה באחד משני המתווים לשירותי משטרה במוסדות ציבור: הקצאת שוטרים בתשלום או העסקת שת"מים.

מעקב 
משטרת ישראל 

6. 	בפקודת המטה הארצי (להלן: מטא"ר)  החדשה ובנוהל אגף המבצעים במשטרה (להלן:  אג"מ)  החדש שהופצו בינואר 2015 חודדו התנאים להפעלת השת"מ. יחד עם זאת מתבצעת עבודת מטה לחידוד נוסף של הנושא באמצעות כללים משלימים.
ליקוי

8. 	בנובמבר 2012 הורה המפכ"ל לפנות ליועץ המשפטי לממשלה לקבל את אישורו להמשיך בהסדר הקיים, ובמידת הצורך לקדם תיקון חקיקה במקביל. עוד הורה המפכ"ל כי ההסדר הנוכחי להעסקת שוטרים בתשלום בסניפי המוסד יימשך אלא אם תתקבל הנחיה אחרת מהיועץ המשפטי לממשלה. בדצמבר 2013 הודיע משרד המשפטים כי המענה לצורך בנוכחות קבועה של שוטרים בסניפי המוסד מצוי בחוק במתווה המאפשר לגייס שת"מים. כדי להיערך לגיוסם ניתנה למשטרה ארכה של חצי שנה, עד סוף מאי 2014, שבמהלכה תוכל להמשיך להקצות שוטרים בתשלום לסניפי המוסד. משרד מבקר המדינה מעיר למשטרה - שתפקידה המובהק הוא להיות אמונה על אכיפת החוק - כי עליה לפעול בהתאם לחוות הדעת של היועץ המשפטי שלה, וכי הוא הפרשן המוסמך של החוק מבחינתה. מכל מקום, עליה להסדיר את כלל התהליכים הנדרשים לשם העסקת שת"מים בסניפי המוסד החל מסוף מאי 2014, כפי שהורה המשנה ליועץ המשפטי לממשלה. 

מעקב 
משטרת ישראל

8. 	בראשית חודש מרץ 2015 ,  התקיים דיון נוסף בראשותו של המשנה ליועמ"ש הממשלה שבו סוכם כי אשר לנוכח עמדת אג"מ, אופציית הצבת שוטרים בתפקיד במימון הביטוח הלאומי יורדת מהפרק. נותרו לבחינה שתי חלופות עיקריות אשר מצריכות תיקוני חקיקה : הצבת מאבטחים משודרגים - תיקון חקיקת משנה-  או הצבת שוטרים בתשלום כבקשת ביטוח הלאומי - תיקון חקיקה ראשית ספציפית. לפיכך, ועל מנת לאפשר לביטוח הלאומי לבחון את עמדתו , לא היה מנוס מהארכת ההסדר הקיים של העסקת שוטרים בתשלום בסניפי הביטוח הלאומי עד ליום 31.7.15.

ליקוי

9. 	המשטרה לא בחנה אפשרות להציב בסניפי עמידר שת"מים, אף על פי שהיועץ המשפטי למשטרה קבע כבר בשנת 2012 כי ככלל אין להעסיק שוטרים בתשלום בסניפי עמידר. זאת ועוד, בשנת 2013 המשיכה המשטרה להקצות שוטרים בתשלום לשלושה סניפים של עמידר, אף שההחלטה להמשיך באופן חריג בהעסקת השוטרים בתשלום בסניפים אלה הייתה מוגבלת רק עד לסוף שנת 2012. 



מעקב 
משטרת ישראל 

9.  	העסקת שוטרים בסניפי עמידר הופסקה  כבר בתאריך  1.6.14.

ליקוי

10. 	המשטרה הקצתה שוטרים בתשלום למשימות סדר ואבטחה בבתי חולים, בחופי רחצה ובבית המשפט לעניינים מקומיים בחולון, אף שאין הן מהוות סיוע לפעולות אכיפה וגבייה או אירוע בעל צביון פרטי.  על המשטרה לפעול בהתאם לחוות הדעת של היועץ המשפטי שלה ובמקרים של ספק, כמו שירותי השיטור בחופי הרחצה לקבל חוות דעת מן היועץ המשפטי לממשלה.

מעקב 
משטרת ישראל 

10. 	המשטרה פועלת בהתאם לחוות הדעת של היועץ המשפטי לממשלה. הנושא נבדק במסגרת פיקוח ובקרה ביחידות המשטרה. ביחידות שבהן קיימת חריגה מהנוהל, הליקוי יתוקן ותופסק  העסקת שוטרים בניגוד לנוהל. הקצאות בעייתיות תוקנו, בוצעו ימי עיון נוספים, עודכנה פקודת המטא"ר וכן נוהל אג"מ בנושא הקצאת שוטרים בתשלום. מתקיים פיילוט בו מוצבים שוטרים בתפקיד בבתי חולים.
ליקוי
11. 	טיפול מחלקת החשבות במשטרה בהעסקת שוטרים בתשלום - בהתאם לחוק, על השר, באישור ועדת הפנים והגנת הסביבה של הכנסת, לקבוע הוראות לעניין אופן חלוקת התשלומים המתקבלים תמורת העסקת שוטרים. נמצא כי בתקנות המשטרה (העסקת שוטרים באירוע), התשל"ו-1975 (להלן - התקנות) לא נקבעו הוראות לעניין הקבלה והחלוקה של התשלומים למשטרה בתמורה להעסקת שוטרים בתשלום בסיוע להפעלת סמכויות אכיפה וגבייה ולגבי אופן חלוקתם.  על המשרד לביטחון הפנים והמשטרה להסדיר בתקנות, בהתאם להוראת החוק, את אופן הטיפול בתשלומים ובהתחייבויות הכספיות שמתווספים לתקציב המשטרה בשל העסקת שוטרים בתשלום. על המשטרה להקפיד לעמוד בתקנות שלפיהן יש לגבות מראש את התשלום למימון שכר השוטרים ולמימון הוצאותיה. 

ליקוי

12. 	נוהל החשבות "העסקה בשכר אנשי משטרה באירוע" (להלן - נוהל החשבות) פורסם בשנת 2003. מאז פרסומו חלו במשטרה ובמחלקת החשבות שינויים שגררו שינוי בתהליכי הטיפול בהקצאת השוטרים בתשלום ובאישור התשלומים בגינם. נמצא כי חשבות המשטרה לא תיקנה ולא עדכנה את הנוהל בהתאם. המשטרה נדרשת להסדיר את עבודת החשבות ולהכין נוהל מעודכן. 

ליקוי

13. 	בתקנות נקבע כי גורם המבקש להעסיק שוטרים באירוע ישלם מראש לתקציב המשטרה את התשלום שנקבע לכיסוי שכר השוטר ולכיסוי הוצאות המשטרה. מנגד המשטרה פועלת על פי נוהל החשבות, ולפיו משרד ממשלתי והמוסד לביטוח לאומי מעבירים למשטרה התחייבות כספית חתומה בידי חשב המשרד. המשטרה לא יזמה מהלך להתאמת הנוהל לתקנות. 

מעקב
משטרת ישראל

11-13. 	הנוהל תוקן ופורסם כבר בתאריך   2.12.2014.  עם עליית המערכת החדשה של העבודה בתשלום לאוויר יצא עדכון חדש נוסף, מדובר בשינויים טכניים בלבד.

ליקוי

14. 	בשנת 1998 קבעה המשטרה תעריפים לחיוב גורם המזמין שוטרים בתשלום עבור שימוש באמצעים נלווים כמו רכב, קטנוע, סוס או ספינה. במשך 15 שנה לא בדקה המשטרה אם התעריפים שקבעה משקפים עדיין נכונה את עלויותיה. רק במהלך הביקורת הכינה המשטרה לוח תעריפים חדש עבור השימוש באמצעים נלווים.

מעקב
משטרת ישראל

14. 	תעריפי חיוב בגין שוטרים בתשלום (עבור אמצעים נלווים) צמודים למדד ולא צפויים שינויים משמעותיים במהלך השנים הקרובות. התעריפים משקפים נכונה את העלויות למשטרת ישראל  ונקבע שעדכונם יעשה אחת לחמש שנים. התהליך אינו מוגדר בנוהל.  אג"ת עורך מעת לעת בדיקות על התעריפים שניתנו עבור גורמי חוץ בכל עניין ועניין. 

ליקוי

15. 	המערכת הממוחשבת לניהול עבודה בתשלום במשטרה- "מערכת עבודה בתשלום" פותחה במשטרה בתחילת שנות האלפיים. נמצא כי מערכת זו חסרה מנגנון המונע שיבוץ שוטרים לאירוע או לפעולה שאינו עולה בקנה אחד עם ההתניות שקבעה לעצמה המשטרה בנוגע למכסת השעות המרבית להעסקת שוטר בתשלום. כך למשל בשנת 2012 הועסקו שוטרים ממחוזות תל אביב וירושלים בתשלום בהיקף שעות חודשי הגבוה ממכסת השעות המותרת להם ושהוגדרה במערכת. בשנת 2011 החלה המשטרה בפיתוח מערכת חדשה לניהול תחום העסקת שוטרים בתשלום. אף שהמשטרה העריכה כי הפיתוח ייארך עד סוף שנת 2012, המערכת לא הייתה מוכנה במועד ובשנת 2013 הופסק הפיתוח. כתוצאה מכך המשטרה עדיין משתמשת במערכת הישנה, אף שהובהר שאין היא עונה על צורכי המשטרה וכי לא ניתן לשדרגה. על המשטרה לפעול להסדיר את המידע והתהליכים במערכות הממוחשבות באמצעותן מטפלים בהעסקת השוטרים בתשלום, כך שתוכל לוודא שהעסקת השוטרים נעשית לפי התנאים והמגבלות שנקבעו על ידה. עליה להקצות את המשאבים הנדרשים לסיום פיתוחה והטמעתה של המערכת החדשה לניהול תחום ההעסקה בתשלום, כדי שיהיו בידיה הכלים להתנהל בהתאם לנדרש בדין.

[bookmark: _Toc426534207]מעקב
משטרת ישראל 

15. 	בתאריך  11.2.2015 עלתה לאוויר מערכת חדשה של עבודה בתשלום. מערכת החדשה מחולקת בתפיסתה בין שתי מערכות: ההיבט המבצעי של המערכת פותח כמודול במערכת שירת הסירנה וההיבט הכספי פותח במודול הפיננסי  – במערכת מב"ט (ERP). רוב הנושאים מוצגים בשתי המערכות כתמונת ראי. המערכת מאפשרת לנהל תהליכים עסקיים רבים בתחום המבצעי והפיננסי : ניהול לקוח, ניהול הסכמי ערך (התחייבות כספית של הלקוח), מחירונים, סימולציה לעלות האירוע, הצעת מחיר ודרישת תשלום, קליטת תקבולים, שיבוץ שוטרים לרבות יישום נהלי אמ"ש ואג"ם בנושא עבודת שוטר בשכר,  דיווח התייצבות בפועל ויצירת הזמנות מכירה, התחשבנות עם הלקוח, תשלום לשוטר באמצעות תלוש השכר.

גופים מבוקרים: שירות בתי הסוהר, המשרד לביטחון הפנים, רשות לשיקום האסיר, במחלקות הרווחה, במשרד הרווחה והשירותים החברתיים, משרד הפנים, משרד המשפטים.  

ליקויים מס' 11, 15 תוקנו. ראה הערות ראש הממשלה 64ג, עמ' 136-138. 

ליקוי

1.	הוראות החוק ונוהלי שב"ס במאי 2012 תוקנה הפקודה (להלן - התיקון לפקודה), ובין היתר נוספו הוראות מפורשות בדבר שיקום אסירים. לפי התיקון "אסיר... ישולב בפעילויות שיקום, ככל שיימצא מתאים לכך, במועד, בהיקף ובתנאים כפי שייקבעו בתקנות ובפקודות השירות". עוד נקבע בתיקון לפקודה כי השר לביטחון הפנים יקבע הוראות לעניין סעיף זה, והן יאושרו על ידי ועדת הפנים והגנת הסביבה של הכנסת. נמצא שנכון למועד סיום הביקורת, ספטמבר 2013, טרם נקבעו התנאים לשילוב אסירים בפעילויות השיקום בתקנות ובפקודות השירות. כמו כן, השר לביטחון הפנים טרם הביא לאישור ועדת הפנים והגנת הסביבה של הכנסת הוראות לעניין הסעיף האמור לעיל. 

מעקב
משרד לביטחון פנים

1.	לא דווח על התקדמות בתיקון הליקוי. 

מעקב
שירות בתי הסוהר

1. 	ניסוח התקנות לתיקון פקודת בתי הסוהר סעיפים 11 ג', 11 ד' התקדם, מאז נחקק התיקון, אלא שבעקבות סוגיית היעדר תקציב למימון תיקון החוק, התהליך נעצר. התייחסות התקציבית שצריכה הייתה להילקח בחשבון עם החקיקה טרם בוצעה.  הערכות תקציביות בוצעו על ידי תכנון שירות בתי הסוהר (להלן: שב"ס)  לכל אחד מהסעיפים. במהלך הדיון בין משרד האוצר לבין משרד לביטחון פנים בנושא תקצוב, הועלו רעיונות שונים ליישום החקיקה באופן שלא יחייב תוספת תקציבית או שימזער תוספת נדרשת. חלק מהרעיונות נפסלו בדיון כאמור וחלק נפסלו על ידי המשרד בין היתר מטעמים חוקיים של איסור החרגת אוכלוסיות. להערכת שירות בתי הסוהר, הצעה יחידה שאפשרית לצמצום התקציב הנדרש הינה החלה הדרגתית של סעיפי החוק. בכל מקרה יחייב הדבר תוספת תקציב , בהתאם להערכות שתבוצענה. 

מעקב
משרד המשפטים

1. 	משרד המשפטים מציין כי שיקום אסירים  על פי פקודת בתי הסוהר, התשל"ב- 1971, להתקין תקנות ליישום סעיפים 11ג ו-11ד לפקודה, באחריות המשרד לביטחון פנים. המשרד לביטחון פנים, בשיתוף המשרד גיבש נוסח מוסכם לתקנות כאמור, לאחר עבודת מטה ענפה. התקנות מוכנות וטעונות אישור השר לביטחון פנים, לפני שיועברו לוועדת הפנים של הכנסת.  המשך קידום התקנות, נעצר משיקולים תקציביים. לאור המצב שנוצר, לפיו קיימת חובה בחוק שלכאורה אינה מיושמת כראוי בפועל, התקיימה במשרד המשפטים  ישיבה, בראשות המשנה ליועץ המשפטי לממשלה (פלילי) כדי למצוא דרכים שיאפשרו את קידום התקנות ועמידה בהוראות החוק. במסגרת זו נבחנו אפשרויות שונות לקידום תיקוני חקיקה אשר יקלו על עמידה בהוראות החוק, אולם אלה נמצאו בלתי-ישימות אם בשל קשיים משפטיים ניכרים שהן עוררו, או כי אין באפשרות המשרד לביטחון פנים לעמוד גם בחובה שהיקפה יהיה מצומצם יותר. 

ליקוי 

2.	מערך השיקום בשב"ס ב-2009 החל שב"ס ליישם את תכנית העבודה הרב- שנתית  לשנים 2013-2009 (להלן  תר"ש). להלן ממצאי בדיקת מימוש  היעדים הרב-שנתיים שהוגדרו במשימה טיפול והשיקום בתר"ש: צמצום המוּעדוּת: היעד שקבע שב"ס במסגרת התר"ש בשנת 2009 בדבר צמצום המועדות בכ-10% בתוך עשר שנים בוטל, לאחר ששב"ס ערך ב-2010 מחקר מקיף למדידת המועדות שבמהלכו שונתה שיטת חישוב המועדות. החל משנת 2013 לא נקבע יעד מדיד אחר. כמו כן נמצא כי חטיבת התקון תכננה את פעולות השיקום מבלי להתבסס על תוצאות המחקר. משרד מבקר המדינה מעיר לשב"ס כי הצבת יעד רב-שנתי ללא קביעה כמותית למדידה, אינה אפקטיבית ואינה מאפשרת לבחון אם היעד הושג. על שב"ס לפעול בהקדם האפשרי להצבת יעד רב-שנתי מדיד, ובר השגה ולבנות תוכנית עבודה המכוונת להשגתו, על שב"ס להשתמש במחקר המועדות ובנתונים העומדים לרשותו כבסיס לפיתוח תוכניות שיקומיות לטיפול באסירים. 

מעקב
שירות בתי הסוהר

2. 	פעילויות התקון הרבות מכוונות להשגת יעד צמצום הרצדיביזם. בחינת האפקטיביות של המסגרות השונות מתבצעת על ידי מחקר אורך של האוניברסיטה העברית הבוחן אפקטיביות של מסגרות התקון השונות מבחינת צמצום רצדיביזם והשתלבות מועילה בחברה.  מורכבות חישוב אחוז המועדות והשפעת שותפים נוספים מלבד שב"ס הביאו את הארגון להתמקד בשלב זה במחקר לבחינת אפקטיביות ויעילות ארגונית בכ-30 מסגרות התקון, בשיתוף עם האוניברסיטה העברית ומחלקת מחקר במנהל תכנון. מדד תוצאה מרכזי במחקר הוא רצדיביזם, הנמדד באמצעות מאסרים ומעצרים חוזרים תוך חמש שנים מהשחרור. עד כה נבחנו שש תכניות : תכנית השיקום הקבוצתי, 	4 כיתות השכלה - תוכניות השכלה שונות לפי רמה שמקבילה לשנות לימוד, תכנית בית התקווה לאלימות במשפחה, בשנת 2015 ייבחנו תכניות הגמילה מסמים ומאלכוהול  [-  בסך הכל - ותכניות תעסוקה והכשרה מקצועית (7).  תוצאות המחקר, ממצאיו  ומשמעויותיהם יילמדו ויילקחו בחשבון בתכנון ובבנייה של תוכניות עתידיות המכוונות במהותן למטרה זו. בתחום ההשכלה ניתנת קדימות לפתיחת כיתות יסוד. זאת, לצד הרחבת מספר כיתות תיכוניה להשגת 12 שנות לימוד בכפוף לתקציב הנתון.  שירות בתי הסוהר מציין כי בתחום הטיפול והשיקום הסתיימה העבודה על סקר הצרכים הטיפוליים ועודכנו תכניות התר"ש בתחום הטיפול, בהתאם לנתונים שעלו ממנו לגבי פערים מזוהים, בין צרכים למענים.

ליקוי

3.	משרד מבקר המדינה מעיר לשב"ס כי עליו לפעול לשיפור רמת האכלוס במחלקות הטיפוליות בבית הסוהר חרמון, תוך מתן מענה מתאים לרמה הביטחונית הדרושה. בכך ניתן יהיה להבטיח כי המסגרות הטיפוליות המיטביות תנוצלנה באופן יעיל, דבר שיתרום להשגת יעדים שקבע השב"ס בתחום השיקום. לדעת משרד מבקר המדינה, על שב"ס להמשיך ולבחון באופן מעמיק את נושא הטיפול בהתמכרויות תוך שימת דגש על מיצוי פוטנציאל המחלקות והפרויקטים, ובכלל זה לבחון אפשרות להעברת אסירים בין בתי הסוהר מחוץ לגבולות כל מחוז על מנת לאכלס את המחלקות הטיפוליות בהתאם לתקינתן. כמו כן, על שב"ס לבחון את אמות המידה הטיפוליות, המינהליות והביטחוניות כדי למַרֵב (למקסם), ככל הניתן במגבלות הקיימות, שילוב של אסירים במסגרות לטיפול בהתמכרויות השונות. 

מעקב
שירות בתי הסוהר

3.	לעניין בחינת המחלקות הטיפוליות בחרמון: במסגרת יעדי חטיבת התקון בשנת 2014 נקבע יעד של מיצוי אכלוס מקומות הכליאה במחלקות הטיפוליות בבית סוהר חרמון , כמו בכלל הארגון. כמדד להשגת היעד נקבע גידול של  10% בתפוסה של מסגרות הטיפול. מתפוסה ממוצעת חודשית של 670 אסירים בשנת 2013 לתפוסה ממוצעת חודשית של 703 אסירים – בשנת 2014. בסיכום שנת העבודה וכפועל יוצא של פעילויות במספר צירים לרבות מאמצים של המחוז הצפוני - התפוסה הממוצעת החודשית של ככל המסגרות הטיפוליות בשב"ס בשנת 2014 עמדה על  838 אסירים. לעניין אכלוס חרמון השירות ממשיך לפעול בנושא זה גם לשינוי הקריטריון שיאפשר הרחבת אוכלוסייה פוטנציאלית. עבודת צוות ההיגוי הושלמה ואמורה להיות מוצגת בפני הגורמים מקבלי ההחלטות, בעתיד הקרוב.

ליקוי

4.	משרד מבקר המדינה מעיר לשב"ס שאופן ספירה זה אינו מאפשר לכמת את הנתונים על היקף השתתפות האסירים בקבוצות הטיפוליות, דבר הפוגם ביכולתו של שב"ס למדוד את תוצאות הטיפול בקבוצות ולהפיק מכך לקחים לכלל המערכת. 

מעקב
שירות בתי הסוהר

4. 	מודול ראשון של המערכת הממוחשבת – מערכת טיפול בעברייני מין - עלתה לאוויר ב 10/12/2014. במועד זה הוסבו נתוני החינוך כפי שהופיעו בצוהר 1 למערכת תיק התקון .נמשך פיתוח של התיק הסוציאלי הממוחשב כולו. מועד עליה לאוויר של המערכת צפוי להיות ביולי 2015.

ליקוי

6.	משרד מבקר המדינה מעיר לשב"ס כי למרות חשיבותם של תהליכי החינוך בכל הנוגע לשיקום אסירים, לא שולבו פעולות ענף החינוך ביעדי התר"ש של הארגון, ומערך החינוך קבע יעדים ומטרות לפעולותיו באופן עצמאי.




מעקב
שירות בתי הסוהר

6. 	מסגרת הערכות לעדכון תר"ש – שולבו תהליכי חינוך כחלק מהפעילויות לשיקום אסירים.

ליקוי

7. 	למרות העשייה בתחום החינוך, מספר האסירים המשתתפים בפעולות החינוך הפורמלי הוא נמוך, ושיעור לא מבוטל של אסירים אף נושר ממסגרות אלה. משרד מבקר המדינה מעיר לשב"ס כי עליו לפעול להגברת המודעות אצל אסירים להשתתפות במסגרות החינוך הפורמלי תוך יצירת תמריצים עבורם. תשומת לב מיוחדת יש להפנות לאסירים בני מיעוטים, יוצאי חבר העמים ויוצאי אתיופיה בהקניית השכלה בסיסית, תוך שימוש במורים הדוברים את אותן שפות.

מעקב
שירות בתי הסוהר

7. 	החינוך פועל להשכלתם של האסירים הפליליים , ללא הבדל של מוצא. בשנת 2014 למדו 62 אסירים ב 5 מסגרות אולפן. מתוך אוכלוסיית האסירים שהשתתפו במסגרות החינוך בשנת 2014 נמצא כי 60% מכלל הלומדים הינם בני מיעוטים, משקף גידול ב- 10% ביחס לנתון זה בשנת הבדיקה. לציין כי מרביתם לומדים ברמות השכלה אולפן – 8 שעות לימוד (להלן: ש"ל). בספטמבר 2014 נסגרו 13 כיתות ברמת יסוד לאור קיצוץ תקציבי. נסיבות אלה מקשות על מתן מענה לרמות ההשכלה הבסיסיות. 

ליקוי

8. 	מיצוי פוטנציאל האסירים המתאימים לטיפול: נקבע יעד למיצוי פוטנציאל הטיפול באסירים, אך שב"ס לא קבע אבני דרך להשגתו ולא הגדיר כיצד ניתן למדדו. בחינת ארבעה תחומים עיקריים שבהם שב"ס מעניק טיפול לאסירים העלתה את הממצאים הבאים: התמכרויות: נמצא כי מספר גדול של אסירים הסובלים מבעיות התמכרות לסמים ו/או לאלכוהול אינם מקבלים טיפול שיקומי לבעייתם; עוד נמצא שהמחלקות הטיפוליות שנועדו לאסירים מכורים אינן מאוכלסות במלואן. עבריינות מין: בשנת 2012 שולבו במערך לשיקום מונע  כ-330 אסירים בלבד, פחות משליש מעברייני המין שנמצאו באחריות שב"ס (1,134), ותוך ניצול חלקי של האמצעים הקיימים במערך השיקום המונע.  אגפי שיקום: ב-2012 היו בשב"ס ארבעה אגפי שיקום , ותקן הכליאה בהם היה 173 אסירים בסך הכול. באותה שנה אוכלסו אגפי השיקום בכ-120 אסירים בלבד (71%). חינוך: בשנים 2012-2011 כשליש מהאסירים שנבדקו עם כניסתם לכלא היו אנאלפביתיים או יודעי קרוא וכתוב ברמה ראשונית בלבד. למרות זאת היקף ההשתתפות של האסירים בפעולות החינוך הפורמלי בבתי הסוהר הוא נמוך. בדצמבר  2012 השתתפו רק כ-1,500 אסירים בפעולות של החינוך הפורמלי. מהממצאים שפורטו לעיל עולה כי בשנים 2013-2009 אלפי אסירים פליליים לא שולבו במסגרות התקון; אסירים רבים לא שולבו בתכניות החינוך הפורמלי, הטיפול באסירים מכורים ובעברייני מין לא מוצה, ואגפי השיקום לא אוכלסו במלואם. עובדה זו קשורה, בין היתר, גם לתנאים הביטחוניים, המינהליים והטיפוליים ששב"ס קבע כתנאים מקדמיים לכניסה למסגרות טיפוליות. על שב"ס לבחון דרכים להרחבת מסגרות התקון בקרב האסירים שמנועים כיום מלהשתלב בהן.

מעקב
שירות בתי הסוהר

8. 	בדיקת שיעור המשתתפים בנקודת זמן נתונה אינה משקפת השתתפות האסירים בפעילויות רלוונטיות במהלך מאסרם ועד לשחרורם. בהיעדר מערכת ממוחשבת מתאימה קשה לבצע מדידה של היקף המשתתפים בפעילויות החטו"ש. עם מחשוב התיק הסוציאלי ניתן יהיה לבצע מדידה מדויקת של המשתתפים, ולנתח את המשמעויות השונות. קיימות מגבלות תקציביות ומשאביות המשליכות על היקפי הפעילות האפשריים. באשר למיצוי המשאבים הקיימים כמו מחלקות ובית שיקום, השירות ממשיך לפעול. הנתונים סביב המשתתפים במחלקות השיקום  מעידים על שיפור בנושא זה ובנוסף בנושא מיון אסירים לבתי שיקום הווה מוקד ביקורת מערכתית בשנת 2014 במטרה לבחון מיצוי פוטנציאל. 

ליקוי

9.	שיפור היחס המספרי בין מטפלים למטופלים: אחד מיעדי התר"ש היה שיפור היחס המספרי בין מטפלים למטופלים. נמצא כי למרות זאת משנת 1990 לא חלו שינויים של ממש בתקינת העובדים הסוציאליים בשב"ס, זאת על אף שהיקף העבודה הנדרש מהם גדל מאז באופן ניכר. משרד מבקר המדינה מעיר לשב"ס כי עליו לעמוד ביעדים שהציב בתכניות העבודה, לבצע בחינה סדורה של תקני העו"סים הנחוצים בבתי הסוהר בהתאם למשימות המוטלות עליהם, ולפי תוצאות בחינה זו לתגבר על פי הצורך את מערך העו"סים בשב"ס. על שב"ס להציב לעצמו בתחום זה יעדים ברורים, מוגדרים ומדידים, ולהכין תכנית עבודה מסודרת אשר תגדיר את אבני הדרך להשגתם. 
מעקב
שירות בתי הסוהר

9. 	בשנת 2014 החליט נציב שב"ס על הקצאת 7 תקני עו"ס  ליחידות שב"ס, במטרה שבכלל יחידות שב"ס היחס בין מטפל  למטופל לא יעלה על  1:80 . מתוכם התקבלו 4 תקנים והיתרה צפויה להתקבל בשנת 2015. שירות בתי הסוהר מציין כי בשנת 2014 הוקצו, בנוסף, 1.5 תקני לטובת פתיחת מחלקה לטיפול בהתמכרויות בבית סוהר איילון. על פי תוכנית העבודה לשנת 2015 , התחיל מנהל תכנון  בבדיקה מקיפה ומעמיקה של עומסים ותהליכי עבודה בתחום העו"ס.  עם תיקוף הגדרת התפקיד על ידי הגורמים המקצועיים ניתן יהיה להתחיל בבדיקה.

 ליקוי

10. 	תעסוקה יצרנית: בשנת 2012 הועסקו כ-2,450 אסירים בתעסוקה יצרנית בלבד, זאת אף על פי ששב"ס הציב בתר"ש יעד של העסקת 3,000 אסירים. שיעור האסירים שלא שולבו בפעילויות התקון בכל בתי הסוהר הגיע בסוף 2012 לכ-38%  עוד עלה מהנתונים שבחמישה מבתי הסוהר שיעור האסירים שלא שולבו בפעילות  התקון עלה על 40%, ובאחד מבתי הסוהר הוא היה יותר מ-65%. משרד מבקר המדינה מעיר לשב"ס כי יש לתת את הדעת לצורך הציבורי לתת מענה שיקומי לאסירים באמצעות תעסוקה יצרנית גם אם יש תלות בין צורך זה לבין ההתנהלות העסקית הנובעת מהביקוש למוצרים. היות ונושא התעסוקה היצרנית מהווה מרכיב מהותי בשיקום, על שב"ס לפעול להרחבת המפעלים ככל הניתן על מנת להגיע ליעד של הרחבת היקף העסקת האסירים.

מעקב
שירות בתי הסוהר

10. 	רמת התעסוקה היצרנית והיקפה מותנית בהכרח ובאופן מוחלט ברמת הביקוש ובהזמנות במשק. ככל שרמת הביקוש עולה, מיטיב מערך התעסוקה להרחיב את פעילותו היצרנית והיקף התעסוקה היצרנית הנגזרת מכך. מערך התעסוקה פועל לשמר את הפעילות התעסוקתית-יצרנית מול יזמים וספקי עבודות קבלניות. בשנים 2014-2013 הוגדל מס' המפעלים מ-57 ל-66 למרות המיתון במשק בתחומי התעסוקה המסורתית ועבודות עתירות ידיים.  בשנת 2012 צורפו 44 יזמים ו- 36 יזמים הפסיקו את פעילותם. בשנת 2013 צורפו 21 יזמים ו-23 יזמים והפסיקו את פעילותם. בשנת 2014 צורפו 26 יזמים ו-13 יזמים הפסיקו את פעילותם.
שירות בתי הסוהר מציין כי, נתונים אלו מראים על הגדלת מס' האסירים המשתתפים במעגל התעסוקה היצרנית מ-2450 אסירים ל-2,600 אסירים. מערך תעסוקה פעל להרחבת פעילות הכשרה מקצועית לאסירים. בשנת 2012 בוצעו 75 קורסי הכשרה מקצועית בהם השתתפו 1196 אסירים. בשנת 2013 בוצעו 105 קורסים בהם השתתפו 1835 אסירים. בשנת 2014 בוצעו 116 קורסים בהם השתתפו 1895 אסירים. 

ליקוי 

11.	רצף הטיפול - הרשות לשיקום האסיר: ברש"א מועסקים יועצי כלא-קהילה, המכינים תכנית שיקומית לאסירים לתקופה שלאחר שחרורם (להלן - יועצי  רש"א), ויועצי תעסוקה המסייעים לאסירים באיתור מקומות תעסוקה, מלווים אותם בתהליך ההשתלבות ומסייעים להם להתמיד בעבודתם. בנוסף מועסקים באגפי הרווחה שברשויות המקומיות רכזי שיקום האסיר, האחראים לביצוע התכנית השיקומית (להלן - רכזי שיקום).  בשנת 2011 הגדירה רש"א יעדים לשנים הבאות. משרד מבקר המדינה בדק את מימוש היעדים: בשנת 2011 הועסקו יועצי רש"א ב-15 משרות, נפגשו עם כ-4,800 אסירים והכינו כ-1,900 תכניות שיקום. למרות היעד שקבעה רש"א בדבר הגדלת מספר משרות היועצים שהיא מעסיקה, במטרה להגדיל את מספר האסירים שהם פוגשים ומכינים עבורם תכנית שיקום, נמצא שבשנת 2012 היו 14 משרות של יועצי רש"א והם נפגשו עם כ-4,100 אסירים בלבד, והכינו רק כ-1,500 תכניות שיקום. 

מעקב

11. 	טרם דווח על התקדמות בתיקון הליקוי.

ליקוי

12. 	רש"א קבעה שההיקף הנדרש להקצאת רכזי שיקום בקהילה הוא משרה מלאה של רכז על כל 80 אסירים הנמצאים בבית הסוהר מאותה רשות מקומית.בשנת 2011 הועסקו רכזי שיקום ברשויות המקומיות ב-40 משרות, ורש"א     קבעה כיעד להגדיל את מערך משרות רכזי השיקום ל-100. למרות זאת, במועד סיום הביקורת מספר המשרות של רכזי השיקום נותר כשהיה, והם פעלו רק בכ-45 רשויות מקומיות מתוך כ-250 רשויות בכל הארץ. בביקורת עלו פערים בין היקף המשרות הנדרש לפי דרישת רש"א לבין המצב הקיים. הבעיה מתמקדת ברשויות מקומיות ביישובים ערביים.



מעקב

12. 		טרם דווח על התקדמות בתיקון הליקוי.


ליקוי 

13 . 	בשנת 2010 העסיקה רש"א יועצי תעסוקה בשבע משרות מלאות והם טיפלו 	בכ-900 אסירים משוחררים. בשנת 2011 הציבה רש"א יעד להרחבת מערך יועצי 	התעסוקה משבע לשמונה משרות. הבדיקה העלתה כי בשנת 2012 היה מספר המשרות של יועצי התעסוקה ברש"א 7.5, והיועצים טיפלו ב-885 אסירים משוחררים בלבד. יועצי התעסוקה לא טיפלו באסירים המשוחררים הערבים הגרים ביישובי הפריפריה בצפון ובדרום. 

מעקב

13. 		טרם דווח על התקדמות בתיקון הליקוי.

ליקוי

14. 	בשנת 2010 הפעילה רש"א 11 הוסטלים, שבהם טופלו בשנים 2010-2009 כ-330 אסירים. נמצא כי אף שרש"א הציבה יעד של הרחבת מערך ההוסטלים כך 	שמספר המטופלים בכל שנה יגדל ל-450 אסירים, ב-2012 התחילו רק כ-250 אסירים טיפול בהוסטלים; שלושה הוסטלים נסגרו, אחד מהם היה ייעודי לאוכלוסייה הערבית. 

מעקב

14. 		טרם דווח על התקדמות בתיקון הליקוי.

ליקוי 

15. 	מטפלים פרטיים: במקרים מסוימים פונים אסירים למטפלים פרטיים לצורך הכנת תכנית שיקום ומממנים זאת בכספם הפרטי. מעורבות המטפלים הפרטיים כשירות מקביל לשירות הציבורי מעלה חשש שאסירים שרש"א אינה מכינה להם תכנית שיקום ושידם אינה משגת רכישת שירות ממטפל פרטי, יפחתו סיכוייהם לשחרור מוקדם. כמו כן מעלה מעורבות זו את הצורך ביצירת מנגנוני פיקוח ובקרה על איכות תכניות השיקום, יישומן ועמידת האסירים בהן.



מעקב
משרד הרווחה 

15. 	בשל חשיבות נושא הפיקוח על תכניות פרטיות, שר הרווחה מתכוון לפעול לקידום פתרון הנושא.

ליקוי

16. 	ועדת שחרורים: על ועדות השחרורים מוטל עומס רב, המביא לדחיית דיונים בעניינם של אסירים רבים. דוח בדיקה בנושא קבע שככל שתקופת התנאי מתקצרת, כך נפגעת האפקטיביות של התהליכים הטיפוליים. עוד לפי דוח הבדיקה, כמעט מחצית מכלל הדיונים בבקשות לשחרור על תנאי מסתיימים בהחלטה לדחות את הדיון למועד מאוחר יותר, היות והתיקים חסרים את החומר המלא הנדרש כתשתית להחלטת הוועדה. בין החומרים העיקריים החסרים בולטת תכנית השיקום של רש"א.  מדי שנה משתחררים מבתי הסוהר כ-7,300 אסירים פליליים. רק עבור כרבע מהם, אלה העומדים בפני ועדת שחרורים, נבנית תכנית להמשך השיקום ושמירה על הרצף הטיפולי, ואילו כ-5,500 מהאסירים המשתחררים אינם מקבלים תכנית המשך לשיקום בקהילה. ממצאי הביקורת העלו שלמרות הידע והניסיון הנצברים בדבר ההכרח ברצף טיפולי-שיקומי גם לאחר השחרור מבית הסוהר, מרבית האסירים המשוחררים אינם מטופלים כראוי עם יציאתם לחברה, ותהליך השיקום נפסק. מצב זה לעתים מוריד לטמיון את הפעולות והמשאבים שהושקעו בתכניות השיקום של האסירים בבית הסוהר ופוגע במאמצים לצמצם את מספר האסירים המשוחררים החוזרים למעגל הפשיעה. 

מעקב
הנהלת בתי המשפט

16.	ועדות השחרורים מקיימות בממוצע מעל 18,000 דיונים בשנה. בכל חודש מתכנסות במחוז דרום כ-15 ועדות בחודש, במחוז מרכז מתקיימות בין 24-27 ועדות בחודש ובמחוז צפון מתקיימות בממוצע כ20-18 ועדות בחודש. במידת הצורך מוסיפים ימי דיונים לייעל ולשפר את מערך  ימי הדיונים ולצמצם את כמות הדיונים בכל יום על מנת לתת זמן סביר לכל אסיר בוועדה.  במסגרת המשאבים הקיימים הנהלת בתי המשפט עושה ככל שביכולתה על מנת למנוע את דחיות הדיונים ובשל כך הוסיפה ימי דיונים כאמור. כמו כן חברי ההרכב יושבים אף מעבר ל- 8 השעות שנקבעו לוועדה  - ללא קבלת תמורה -  על מנת לסיים שמיעת כלל הדיונים שנקבעו .הנהלת בתי המשפט הנחתה את קציני השחרורים  לקבוע לכל היותר 25-30 תיקים ביום דיונים, לדיון ראשון, המשכי דיון ודיוני מעקבים. עם העברת ניהול ועדות השחרורים להב"ה, ייעשה שיבוץ מושכל בו ייקבעו תיקים ע"פ משקלם ויישלחו זימונים לדיון ע"פ שעות, כמו כן דיוני הביקורות יועברו להישמע בהיכלות המשפט -כך שיתפנה מקום ליום הדיונים הנערך בכלא. מהנתונים הסטטיסטיים בשנת 2013 נדחו כ32% מהתיקים עקב חוסר בחוות דעת (להלן: חוו"ד)  או עקב בקשות דחייה שהוגשו מטעם הצדדים. בשנת 2014 נדחו כ24% מהתיקים עקב חוסר בחוו"ד או עקב בקשות דחייה שהוגשו מטעם הצדדים.   לגבי האם נדחים תיקים עקב חוסר בחוו"ד השופט בודק כל תיק לגופו של עניין והנהלת בתי המשפט פועלים על פי  החלטה שיפוטית. במשך שנה מיום החלטת שרת המשפטים לשעבר, להעברת ניהול ועדות השחרורים, הנהלת בתי המשפט ביצעה מספר פעולות לקידום הנושא שראשיתו בעבודת הכנה ,הקמת מזכירויות במחוזות צפון, מרכז ודרום  וקליטת  עובדים שעברו קורס מקצועי שהוכשרו לתחילת עבודה . ביום 15.2.15  הנהלת בתי המשפט החלה ביישום התוכנית והחל פיילוט במחוז צפון , מזכירות ועדת השחרורים הינה מזכירות אקטיבית במטרה לקבל את כלל חוו"ד הנדרשות לגבי האסיר העולה לוועדה על פי פרופיל האסיר ,הדיונים ייקבעו כ-3 חודשים לפני מועד 2/3 על פי  דוח 165 ממערכת צוהר . הנהלת בתי המשפט תשלח הודעות מובנות בה נדרשים הגורמים הרלוונטים לשלוח את חוו"ד על פי זמנים במידה ועד 3 שבועות לפני מועד הדיון לא יוגשו חוו"ד התיק יועבר להחלטה שיפוטית לדרישה לקבלת חוו"ד או לדחיית הדיון. בכל מקרה נדרשים כלל הגורמים להעביר עדכון לוועדה גם אם אין ביכולתם להכין את חוו"ד.  כמו כן בקשות למינוי סנגור, שינוי תנאים וכיו"ב נעביר להחלטה שיפוטית מבעוד מועד ,וכל זאת על מנת לפנות זמן שיפוטי להרכב הוועדה . פעולות אלו נועדו  לייעל ולשפר את מערך ועדות השחרורים ולמנוע דיוני סרק ודחיות מיותרות .  הנהלת בתי המשפט מציינת כי שמירה על זכויות אדם לרבות זכויות אסירים היא נר לרגלה והיא פועלת ללא לאות לשם הגשמתן.

מעקב
משרד המשפטים

16.  	נכון לפברואר 2015, משרד המשפטים  קיבל עדכון כי  תוכנית הדרגתית להפעלת ועדות השחרורים במתכונת חדשה, אשר הוחל ביישומה בחודש זה החלה לפעול.  בשלב ראשון, יופעלו הועדות בכלא כרמל במחוז הצפון, ולשם כך בוצעה היערכות מחשובית ותפעולית מקיפה. לעניין זה, יש לקבל תשובה מעודכנת ומלאה מהנהלת בתי המשפט.  במקביל להפעלת המינהלת, משרד המשפטים סובר שקיים צורך בשקילת תיקוני חקיקה שונים, שיאפשרו את ייעול עבודת המינהלת. בשנה האחרונה נערכו מספר פניות מטעם המשרד להנהלת בתי המשפט, במטרה לסייע לקידום הצעות לתיקונים אפשריים.  בפברואר 2015, העבירה הועברה למשרד המשפטים  הצעה ראשונית לתיקון חקיקה מטעם הנהלת בתי המשפט, ובכפוף לאישורה הסופי על ידי הנהלת בתי המשפט, תהווה בסיס לדיונים שנכנס עם כלל הגורמים הנוגעים בדבר כדי לקדם את הנושא. 

ליקוי

17. 	המשרד לביטחון הפנים בתכנית העבודה של המשרד ל-2012 נקבע יעד של "חיזוק המאמץ לתקון וסיוע בשיקום האסירים, לשילובם בחברה ולצמצום הרצידביזם", והמשימה המרכזית שנקבעה בנושא היא "גיבוש תכנית רב שנתית לצמצום הרצידביזם". נמצא כי עד סוף 2012 לא גובשו יעדי הביניים ואבני הדרך בתכנית לצמצום המועדות. 

מעקב
משרד לביטחון פנים

17. 	טרם דווח על התקדמות בתיקון הליקוי. 

ליקוי

18. 	לפעילות השיקום ערך מוסרי, חברתי וכלכלי גבוה. על המשרד לביטחון  הפנים, בשיתוף משרד הרווחה, שב"ס ורש"א, לפעול להסדרת התנאים בתקנות בתי הסוהר לשילוב אסירים בפעולות שיקום, אשר יהיו אבן בוחן להערכת עבודת השיקום. כמו כן, על גופים אלה לגבש מדיניות לאומית-רוחבית בעלת יעדים ומדדים משותפים, שתכלול את כל הרצף הטיפולי-השיקומי, ולעקוב אחרי ביצועה.

מעקב
משרד לביטחון פנים

18. 	טרם דווח על התקדמות בתיקון  הליקוי.


משרד הבריאות

הגופים המבוקרים: משרד הבריאות; לאומית שירותי בריאות, קופת-חולים מאוחדת, מכבי שירותי בריאות, שירותי בריאות כללית; משרד החינוך; משרד הכלכלה; משרד הפנים; השירות המטאורולוגי של משרד התחבורה; צבא הגנה לישראל, משטרת ישראל. 
 
ליקוי

1.	הצללה במעונות יום ובמשפחתונים: נמצא כי מעונות יום לגיל הרך המוקמים במבנים ישנים חייבים בהצללה של 15% בלבד משטח החצר, לעומת 25% הצללה שמחייבים במבנים חדשים; משפחתונים אינם חייבים בהצללת החצר כלל; אין פיקוח של משרד הבריאות או משרד הכלכלה על קיומה של הצללה בכ-6,000 מעונות יום ומשפחתונים פרטיים שבהן מטופלים כ-110,000 ילדים. 

מעקב
משרד הבריאות

1.	משרד הבריאות אינו שותף לתהליך רישוי ופיקוח  במשפחתונים, צהרונים, גני ילדים עירוניים, מוסדות חינוך ממלכתיים, זאת בהתאם לסמכויות המוגדרות כיום בחוקים הרלוונטיים. ביקורות משרד הבריאות מתבצעות בהתאם לפניות של משרד הכלכלה וכוללות פיקוח על הצללה.

מעקב
משרד הכלכלה

1.	לא דווח על התקדמות בתיקון הליקוי.

ליקוי

2.	הצורך בהגדלת אחוזי ההצללה בגני ילדים ובבתי ספר: ההנחיות לתכנון מוסדות חינוך החלות על גני ילדים ובתי ספר נקבעו עוד בשנת 1997, ולמרות העלייה בשכיחות של סרטן העור ובהגברת המודעות למחלה, לא בחנו משרדי הבריאות והחינוך את הצורך להגדיל באופן ממשי את שטחי ההצללה הנדרשים בגני ילדים ובבתי ספר. 



מעקב
משרד הבריאות

2.	משרד החינוך הקים בשיתוף עם משרד הבריאות ועדה לעדכון הנחיות תכנון למוסד חינוך ובכללם הנחיות להצללה. עבודת הוועדה טרם הושלמה.

מעקב
משרד החינוך

2. 	משרד החינוך הקים יחד עם משרד הבריאות ועדה לעדכון הנחיות תכנון למוסד חינוך ובכללם הנחיות להצללה.

ליקוי

3.	היעדר מידע ממוחשב על אודות ליקויים בהצללה במוסדות החינוך: (א) ממצאי הליקויים בנוגע להצללה שמצא משרד הכלכלה בביקורות במעונות היום, אינם מרוכזים במאגר ממוחשב של משרדי הבריאות או הכלכלה, ואינם זמינים לצורך פיקוח על תיקונם; (ב) גם ממצאי הליקויים שמצא משרד הבריאות בבתי ספר ובגני ילדים של החינוך המוכר שאינו רשמי, עדיין אינם מרוכזים במאגר ממוחשב, למעט ממצאי ליקויים על אודות בתי ספר וגני ילדים חדשים שנבנו לאחר פברואר 2013. לפיכך אין באפשרותו של משרד הבריאות לעקוב אחר תיקונם. 

מעקב
משרד הבריאות

3.	כפי שצוין בעבר, לגבי מוסדות החינוך המוכר שאינו רשמי, שנכנסו לתהליך רישוי מפברואר 2013, המשרד בשיתוף עם משרד החינוך פיתח מערכת ממוחשבת הנמצאת בשימוש שני המשרדים. המשרד פנה למשרד הכלכלה בבקשה לבנות מערכת דומה גם לפיקוח על מעונות לגיל הרך. טרם התקבל מענה. 

מעקב
משרד הכלכלה

3.	לא דווח על התקדמות בתיקון הליקוי.

ליקוי

4.	הנחיות להתגוננות מפני השמש במערכת החינוך: משרד החינוך לא קבע הנחיות בנוגע להצללה או להתגוננות מפני קרינת השמש ולא המליץ על השעות המתאימות לקיום טקסים במוסדות החינוכיים; כמו כן לא שילב בחוזרים שלו את הנחיות משרד הבריאות בנוגע למחנות נוער ולא הנחה למקם קייטנות ומחנות קיץ, לרבות אלו של תנועות הנוער באזורים מוצלים ואף לא דרש הוספת הצללות אם יהיה בכך צורך. זאת, חרף העובדה שקייטנות ומחנות קיץ מתקיימות בעונה שבה קרינת השמש חזקה במיוחד. 

מעקב
משרד הבריאות

4.	במסגרת הוועדה המשותפת של משרד החינוך ומשרד הבריאות, יוגדרו בין היתר אזורי כינוסים טקסים כאזורים מחויבי הצללה.
	בחוזר ניהול שגרת הבטיחות תוכנס תוספת המחייבת תכנון טקסים ואירועים במסגרת בית הספר במהלך שעות הבוקר והצהריים באזורים מוצללים.
	בחוזר קייטנות של משרד החינוך יתווסף סעיף המדגיש את הצורך באזורי ההצללה והשהייה של החניכים בשעות מנוחה בצל. בהנחיות למחנות נוער של משרד הבריאות, קיימת דרישה להצללה.  

מעקב
משרד החינוך

4.	במסגרת הוועדה המשותפת של משרד החינוך ומשרד הבריאות, יוגדרו בין היתר אזורים מחויבי הצללה כאזורי כינוסים טקסים.
	בחוזר ניהול שגרת הבטיחות תוכנס תוספת המדגישה את אזורי ההצללה במסגרת תכנון טקסים ואירועים במהלך היום בבית הספר.
	בחוזר קייטנות יתווסף סעיף המדגיש את אזורי ההצללה והשהייה של החניכים בשעות מנוחה בצל.
	בחוזר מחנות של משרד הבריאות למחנות נוער, ובכללם נושא ההצללה קיימת וכתובה באופן מפורש במסמך: המדריך למחנות נוער (מופיע באתר של בריאות הסביבה במשרד הבריאות).

ליקוי

5.	פעולות מניעה בחופי רחצה: נמצא כי בצו הסדרת מקומות רחצה (סדרים ואיסורים במקומות רחצה מוכרזים) התשכ"ה-1965, המפרט את המתקנים והאמצעים הנדרשים להפעלת מקום רחצה מוכרז, אין כל אזכור לנושא ההצללה. נמצא כי בחופים רבים ההצללה אינה מספיקה ויש אי-בהירות בנוגע לאופן מדידתה. נמצא כי בחלק מהרשויות המקומיות תחנות ההצלה בחופי הים פועלות בעיקר בשעות האור שבהן יש קרינה חזקה. 

מעקב
משרד הבריאות

5.	ההנחיות להצללה בחופי רחצה עתידות להיות נדונות במסגרת ועדות התכנון והבניה של משרד הפנים.

מעקב
משרד הבינוי והשיכון

5.	משרד הבינוי לא מתכנן, בונה או יוזם בחופי רחצה ובהתאם אין הוא נדרש לגיבוש כללים בעניין הצללות באזורים אלו. יחד עם זאת המשרד מציין כי, הוא מקפיד על הנחיות להצללה של יריעת כיסוי, עצים או פרגולה בשטחים ציבוריים פתוחים, בהם יש אזורי משחק ושהייה והם בתחום אחריות תכנונית של המשרד.

מעקב
משרד הפנים

5.	המשרד מעודד את הרשויות להקים סככות צל ואף מסייע בתקציבים. בפברואר 2015 נקבעו כללים לשטח ההצללה בחופי הרחצה אשר יפורסמו עם פרסום צו הסדרת מקומות רחצה החדש.

	בשנת 2008 פורסם תיקון לתוספת השנייה לתקנות התכנון והבניה (בקשה להיתר תנאיו ואגרות) בו נקבע :
	"באתר בריכת שחיה יותקנו אמצעי הצללה קבועים מפני קרינת השמש, אשר יספקו הגנה מפני קרינת השמש בפרט בתקופת הקיץ ובשעות היום החמות, בהתאם להוראות אלה: 
1. באתר בריכת שחיה יוצלל שטח המיועד לשהיית מבקרים שאינו שטח מים, שגודלו במטרים רבועים כשטח המים הכולל באתר בריכת השחייה כפול 1.2 לפחות; 
2. בבריכת השחייה יוצללו 25% לפחות משטח פני המים הכולל; ואולם בבריכת פעוטות יוצללו 75% לפחות משטח פני המים הכולל; 
3. אמצעי ההצללה האמורים בסעיף זה יהיו יעילים, ככל האפשר, בין השעות 10:00 ו-16:00."
כמו כן בשנת 2013 פורסם תיקון לתקנות חישוב שטחים בו נקבע:
 	"(יא) על אף האמור בתקנת משנה (א) לא יראו כשטח מקורה לעניין תקנות אלה, את השטחים המינימליים שחובה להתקין בהם אמצעי הצללה במבני ציבור לפי הוראות כל דין, באתר בריכת שחיה לפי חלק כ"א לתוספת השנייה של תקנות בקשה להיתר, ובלבד שמתקיימים באמצעי ההצללה שבשטחים האמורים, כל אלה: 
1. הוא נסמך על עמודים והוא בלא קירות; 
2. אם הוא עשוי מחומר קשיח – המרווחים שבין החלקים האטומים שלו מחולקים באופן שווה ומהווים 30% לפחות ממנו; 
3. אם הוא עשוי חומר שאינו קשיח, כגון ברזנט – יכול אמצעי ההצללה להיות אטום."

ליקוי

6.	פעולות מניעה באתרי תיירות: רוב מקומות הבילוי בחיק הטבע המופעלים על ידי רשות הטבע והגנים, גם באזורים חמים במיוחד, פתוחים רק בשעות האור שבהן יש קרינה חזקה. הדבר מונע מהמטיילים לטייל בשעות המוקדמות של הבוקר או בשעות אחר הצהריים המאוחרות. 

מעקב 
רשות הטבע והגנים

6.	רשות הטבע והגנים (להלן רט"ג) מתפעלת אתרים רבים ברחבי הארץ  מהם כ-65 כאתרים תשלום .
	הנגשת האתרים לציבור הרחב הינו נושא מורכב, במיוחד בשמורות טבע בהם אנו מחויבים לשמור על האיזון בין הרצון להנגיש את הקהל לערכים לבין החובה לשמור על הטבע.
	מזה כשנתיים, מאז היכנסו של המנכ"ל הנוכחי לתפקיד, פועלת הרשות להארכת שעות הפעילות במספר רב של אתרים ברחבי הארץ, שעות שיהיו נוחות למבקר ולא יפגעו בשמירת הטבע או בערך האתר. הרשות האריכה את שעות הפעילות  עד לשעות הערב המאוחרות (18:00 - 19:00) במספר רב של אתרים ואף הוסיפה פעילויות רבות בשעות הערב והלילה. עם זאת במסלולים שמשך ההליכה בהם ממושך, לא נכון לאפשר כניסת מטיילים בשעה מאוחרת אם לא ניתן לסיים את ההליכה במסלול באופן בטוח עד שעה לפני החשיכה, למקרה שהמטייל יכנס למצוקה או יפצע ויהיה צורך להגיש לו סיוע לחלצו או לאתרו. כאשר נכנסים לחשיכה כל פעולה בתחום זה מסכנת באופן משמעותי גם את המטייל וגם את הפקחים ומתנדבי יחידות החילוץ, חילוץ במסוק בוודאי מורכב ומסוכן הרבה יותר בחשיכה ולעיתים אף בלתי אפשרי ומאלץ לסחוב על אלונקה את המטייל למרחק רב במשך שעות מצב אשר עשוי להחמיר עוד יותר את מצב בריאותו.
	בשמורת עין גדי המצוינת  בדוח הביקורת , אכן הסגירה הינה מוקדמת יותר וזאת בשל הסכנה הבטיחותית של המצאות מטיילים באזורי מדבר בקרבה לשעות החשיכה וכן משיקולים של שמירת טבע. לאור זאת, בשמורת עין גדי לא מוארכות שעות הפעילות אך בשמורות בהן המסלולים יותר קצרים והאקולוגים האמונים על שמירת הטבע מאפשרים זאת הוארכו שעות הפעילות עד לשעה 19:00 כדוגמת שמורת עינות צוקים ושמורת המג'רסה.

	כל אתרי רט"ג נפתחים בשעה 8:00 בבוקר ובחלק גדול מהאתרים זמן הביקור אינו עולה על שעתיים ובכך יכול המבקר ליהנות מביקור שאינו בשיא החום. כמו כן כיוון שאתרי הרט"ג מרוחקים, כמות המבקרים שיגיעו לפני שעה זו הינה קטנה ביותר ולכן הוחלט להתמקד בהארכת שעות הפעילות בערב.  

ליקוי

7.	הצללה בבריכות שחייה ובפארקי מים: (א) רק בריכות השחייה שנבנו לאחר דצמבר 2008 מחויבות בהצללה חלקית מעל המים, אם כי יש ניסיון של משרד הבריאות לבקש הקמת הצללות אלו גם בברכות שנבנו לפני מועד זה; (ב) אין ריכוז זמין של נתונים, במאגר ממוחשב בלשכות הבריאות במחוזות ובנפות, על ממצאי הליקויים בנושא הצללה שנמצאו בבריכות השחייה לצורך הפיקוח על תיקונם; (ג) לא נקבע תקן המחייב הצללה מעל אזורי המתנה למתקנים בפארק מים, אף על פי שהמבקרים ממתינים בתורים ארוכים בשמש. 

מעקב
משרד הבריאות

7.	משרד הבריאות פועל על מנת להרחיב את חובת ההצללה מעל אזורי המים גם  לבריכות שנבנו לפני שנת 2008. פניות המשרד בנושאים אחרים נשאו פרי והמלצותיו התקבלו באופן חלקי (למשל על ידי האגף להנחיות ולתקנות תכנון ובנייה). בנוסף, בתקנות פטור מהיתר בנייה שנכנסו לתוקף בתאריך 01.08.14 שני סעיפים מתייחסים להצללה.
 	טרם נתקבלה כאמור החלטה בנוגע להרחבת חובת ההצללה בבריכות שניבנו לפני שנת 2008. הדרישה צריכה להיכלל בדרישות התכנון והבניה של משרד הפנים.
	ממצאי הליקויים שנמצאו בבקרות, מתועדים ומתויקים בלשכות הבריאות אך טרם מוחשבו.
מעקב
משרד הבינוי והשיכון

7.	ראה תשובה לליקוי 5.
ליקוי

8.	קביעת תקן להצללת גני משחקים: משרד הפנים לא פרסם הוראה המחייבת את הרשויות המקומיות להקים הצללות בגני משחקים למרות החשיבות הבריאותית; לפיכך גם מכון התקנים לא קבע תקן הכולל הנחיות לתכנון ההצללה. בבדיקה נמצאו למשל מגרשי משחקים בעיר מודיעין-מכבים-רעות שאינם מוצללים כלל.

מעקב
מכון התקנים

8.	בהמשך לדוח הביקורת הנושא יובא לדיון בוועדת התקינה, לצורך בחינה ולקבלת המלצה האם יש צורך בתקן ייעודי חדש.
ליקוי

9. 	נמצאו פערים בין המדידות שנעשו על ידי גופים שונים באותם מקומות ממש. כך למשל, בחופי הים נמצאו פערים בהערכת ההצללה באותו חוף ים בין הרשויות המקומיות, משרד הפנים ולשכת הבריאות המחוזית; נמצאו פערים באומדן שטחי ההצללה בכל מוסדות החינוך (גם בחינוך הממלכתי וגם בחינוך המוכר שאינו רשמי); נמצאו גם פערים באומדן שטחי הצללה בבריכות שחייה (הן לגבי השטח שמעל המים והן לגבי השטחים שמסביב לבריכות) בין לשכות הבריאות המחוזיות והנפתיות השונות במשרד הבריאות. לא נמצא כי נעשה ניסיון להגיע להסכמה בנוגע לכללים אחידים שימנעו חילוקי דעות.
	על כל הגורמים המודדים הצללות להגיע לאחידות ולהסכמות בנוגע לכללי המדידה של ההצללה כדי שלא ייווצרו כפילויות ויימנעו חילוקי דעות בקשר לתוצאות ההערכה מוצע לשקול את האפשרות להקים גוף שיבצע את המדידות בעבור כל הגופים.

מעקב
משרד הבריאות

9.	משרד הבריאות במשותף עם אגף התכנון של משרד החינוך  דנים בגיבוש הנחיות המשותפות לשני המשרדים לתכנון מוסדות חינוך ובכללן הנחיות בנוגע להצללה. לאחר השלמת כתיבת ההנחיות, תתבצע פנייה למנהל התכנון והבניה של משרד הפנים במטרה לפתח מדדים אחידים למדידה לכלל המשרדים, בהתבסס על ההנחיות הנ"ל.
מעקב 
משרד החינוך

9.	הוועדה המשותפת של משרד הבריאות והחינוך תעדכן את ההנחיות לשטחי ההצללה, ותעביר את המלצותיה למנהל תכנון ובנייה של משרד הפנים לעדכון תקנות תכנון ובנייה כולל שיטות המדידה.

ליקוי

10.	נמצא כי שירות הפיקוח על העבודה במשרד הכלכלה, האחראי לפיקוח ולאכיפת תקנות הבטיחות בעבודה להגנה על עובדים מפני השמש, צמצם עם השנים את תדירות הביקורות היזומות של מפקחי העבודה אצל מעסיקים בשל מיעוט מפקחים ושינוי סדרי העדיפות. 

מעקב
משרד הכלכלה

10.	לא דווח על התקדמות בתיקון הליקוי.

ליקוי

11.	נמצא כי משרד הכלכלה אינו מקבל דיווחים מרופאי עור על עובדים שחלו בסרטן העור, ויש חשש שנגרם כתוצאה מעבודתם בשמש - בניגוד לחובתם על פי החוק. היעדר רישום מלא ואמין של העובדים שחלו בסרטן העור פוגע באיתור של עיסוקים שיש להקדיש להם תשומת לב מיוחדת, ושל מעסיקים החשודים באי-מניעת המחלה. לדעת משרד מבקר המדינה על משרד הכלכלה בשיתוף המרכז הלאומי לבקרת מחלות (להלן: המלב"מ) לקדם את הפיילוט להעברת דיווחים מרופאי עור על חולים בסרטן העור שלגביהם יש חשש שהמחלה נגרמה מחשיפה לשמש במהלך עבודתם. ראוי גם לקדם את חובת הדיווח על סרטן העור בקרב כירורגים פלסטיים העוסקים בהסרת גידולי עור ולהגביר את המודעות לצורך בדיווח על מחלה זו בקרב רופאים תעסוקתיים. 

מעקב
משרד הבריאות

11.	אין מנגנון או חובת דיווח מרופאי עור על חולים בסרטן העור שלגביהם יש חשש שהמחלה נגרמה מחשיפה לשמש במהלך עבודתם. לא ניתן לדווח על כך ללא חקיקה מתאימה.
	דיווח על סרטן מתקבל מהמכונים לפתולוגיה המבצעים את הביופסיות וכן, מהמחלקות המטפלות.
 ליקוי
 
12. 	הקרינה הנפלטת ממיטת שיזוף היא אותה קרינה הנפלטת מהשמש, ולכן גם ממנה נשקפת סכנה של סרטן עור. מדינות רבות באירופה, בארה"ב, ובכמה מחוזות בקנדה ואוסטרליה הטילו הגבלות שונות כגון - איסור השימוש בהם לקטינים מתחת לגיל 18; דרישה להסכמת הורה או אפוטרופוס לשימוש בהם על ידי קטינים; דרישה להגנה על העיניים; איסור כניסה לבעלי עור בהיר; חובת בדיקת עור מקדימה. גם משרד הבריאות מקדם את הסדרת הנושא, ואולם הצעת התקנות אינה כוללת בין השאר את הגבלת השימוש מתחת לגיל 18. התמריצים הכלכליים של מכוני השיזוף ואי-הסדרת הנושא בחוק עלולים להגביר את התחלואה בסרטן עור בקרב המשתמשים במכוני השיזוף, במיוחד אצל אלו השייכים לאוכלוסייה בסיכון. 

מעקב
משרד הבריאות

12.	לפי סעיף 4 לתקנות רישוי עסקים  (אזהרת בריאות במכון שיזוף), התשע"ד 2014 נאסר השימוש במיטות השיזוף  למי שטרם מלאו לו 18 שנים. בתוספת השנייה לתקנות, שמהווה את תוכן עלון ההסבר למשתמש מצוין כי  טרם השימוש במיתקן מומלץ להתייעץ עם רופא לגבי הסיכון בשימוש במיתקן שיזוף כדי לברר הימצאות הלקוח בקבוצת סיכון שמפורטות בעלון.

ליקוי

13. 	פיקוח של משרד הבריאות על תכשירי הגנה מהשמש המשווקים בישראל: (א) נמצא כי למרות הוראת הצו והנוהל על ביצוע בדיקות לתמרוקים, לא היו בידי משרד הבריאות המכשור והידע הדרושים לכך, ולכן אינו מבצע בדיקות מדגמיות בעצמו כלל. רק בעקבות הביקורת הודיע משרד הבריאות כי ידאג לאמצעים לביצוע בדיקות מדגמיות; (ב) נמצא כי המשרד לא מקיים הליכי פיקוח ובקרה תקופתיים על תכשירי הגנה שכבר אושרו על ידו בעבר (הן של התכשירים עצמם והן של האריזה שעליה מופיעות הוראות השימוש), בין היתר כדי למנוע תופעה של זיופים הפוגעים בבריאות הציבור וביצרנים החוקיים; (ג) משרד הבריאות אף לא עדכן את הנהלים הישראלים בנוגע לתכשירי ההגנה בהתאמה לעדכונים בתקן האוסטרלי (בנושאי בדיקות לתכשירים וסימון מקדם ההגנה) שעליו התבססו הנהלים של משרד הבריאות. 



מעקב
משרד הבריאות

13.	מחלקת תמרוקים מבצעת בדיקות מדגמיות לאיכות המוצרים. בשנת 2013 בוצעה בדיקה מדגמית של כ- 25 מוצרים  מהשוק לבדיקת כמות מקדמי הגנה. החל משנת 2015, תבוצע כל שנה בדיקה מדגמית של חמישה מוצרים במעבדות משרד הבריאות,  לקביעה כמותית של מקדמי הגנה.

ליקוי

14.	תוקף (תאריך תפוגה) לתכשירי ההגנה מהשמש: בבדיקה עלה כי על מרבית תכשירי ההגנה אין תאריך תפוגה, אלא רק סימון מספר החודשים שהתכשיר ראוי לשימוש מאז שנפתח. היעדר תאריך התפוגה מעורר חשש שהציבור ישתמש בתכשיר שאינו יעיל - אף שלשימוש בו יש חשיבות בריאותית להגנה מפני סרטן העור. 

מעקב
משרד הבריאות

14.	לא מסומן תאריך תפוגה על תכשירי ההגנה נגד קרינת השמש. אגף הרוקחות פועל על פי הרגולציה האירופאית כמו כן בפקודת הרוקחים הנושא מוסדר בסימון "טוב לאחר פתיחה".

ליקוי

15.	הורדת מחירי תכשירי ההגנה: בשל מחירם הגבוה, תכשירי ההגנה אינם נמצאים בהישג ידה של חלק ניכר מהאוכלוסייה. נמצא כי משרד הבריאות היה מודע לצורך בהורדת מחירי תכשירי ההגנה ואף שלח בקשה בנדון לקופות החולים, אך לא בחן אילו פעולות ניתן לעשות בפועל לשם כך. 

מעקב
משרד הבריאות

15.	תכשירי הגנה נמצאים בסל בהשתתפות עצמית של עד 100% דבר אשר מבטיח נגישות התמרוק בכל הארץ.
	משרד הבריאות מפקח על המחירים של תכשירים אשר מכילים חומר פעיל לפי פקודת הרוקחים.
	קרם הגנה הינו תמרוק ואינו עונה על הגדרת "תכשיר" ולכן מחירו אינו מפוקח על ידי המשרד.


ליקוי

16.	המלצות לשימוש בתכשירי הגנה: נמצא כי קיימים הבדלים בין פרסומים שונים של המשרד, ובין ההמלצות של קופות החולים והנחיות האגודה למלחמה בסרטן בנוגע למקדם ההגנה הרצוי בתכשירי ההגנה. נמצא כי בניגוד להמלצת משרד הבריאות, בתי המרקחת של כל קופות החולים מוכרות תכשירי הגנה בעלי מקדם הגנה גבוה מ-50. הקופות השיבו כי מכירת התכשירים בעלי מקדם הגנה גבוה מ-50 נועד לבעלי עור רגיש במיוחד, שהמשרד לא הזכיר בהמלצותיו.

מעקב
משרד הבריאות

16.	המלצות אחידות בנוגע לגובה מקדם ההגנה הרצוי בתכשירי הגנה גובשו על ידי משרד הבריאות בשיתוף האגודה למלחמה בסרטן. ההמלצות לשימוש בגובה מקדמי ההגנה הרצוי יוטמעו בנייר עמדה בנושא ויישלחו לקופות החולים למטרת אחידות בפרסום.

ליקוי

17. 	בישראל נמכרים הן פריטי ביגוד (כובעים, חולצות ומכנסיים) והן בגדי ים לילדים המסומנים ומוצגים כבעלי מקדם הגנה מקרינת השמש, המיועדים לפעילות ממושכת המתקיימת בשמש (עבודה ופנאי). נמצא כי משרד הכלכלה לא בחן את האפשרות לקבוע תקן ישראלי מחייב לגבי ביגוד זה כמקובל במדינות מערביות. בישראל גם אין חובה: 1. להצמיד הסבר בעברית על מהות מקדם ההגנה שהבגד נותן (UPF). 2. להצמיד לבגד אזהרות על מצבים כמו ריבוי כביסות שעלולות לפגום בהגנה שהוא נותן. 3. לקבוע אלו הוראות יש לתפור לבגד כך שיישארו עליו תמיד, ואלו אפשר רק לצרף בקרטון כהסבר למוצרים ייחודיים אלה. 

מעקב
משרד הכלכלה

17.	לא דווח על התקדמות בתיקון הליקוי.

מעקב
מכון התקנים

17.	התקן הקיים הינו תקן וולונטרי והפיכתו לתקן מחייב אינה בסמכות מכון התקנים.


ליקוי

18. 	נמצא כי השירות המטאורולוגי שבאחריות משרד התחבורה מפרסם את תחזית עצמת הקרינה באתר האינטרנט שלו בלבד, והיא אינה מתפרסמת בתחזיות מזג האוויר בכלי התקשורת. גם גופים שרבים בתוכם מקיימים פעילויות כשהם חשופים לשמש, כמו במערכת החינוך, אינם משתמשים בתחזית הקרינה של השירות המטאורולוגי. 

מעקב
משרד הבריאות

18.	למשרד לא ברורה התרומה הייחודית של פרסום מסוג זה. האמירה הכללית היא להימנע מחשיפה לפי שעות.

מעקב
משרד התחבורה

18.	השירות המטאורולוגי שיפר את התחזיות לקרינת UV באתר האינטרנט שלו, במספר היבטים, במחצית חודש בספטמבר, לאחר שהשלים עבודת מחקר בנושא:
	א. תחזית הקרינה לשעות שבין 7:00 ל- 16:00 מפורטת בטבלה ל- 13 ערים במקום 6 אזורים.
	ב. מפות תחזית קרינה לכל הארץ מפורסמות באתר ליומיים – נושא חדש. בנוסף לתחזיות הקרינה, נוסף מידע מפורט לגבי האינדקסים והשלכותיהם הבריאותיות. ראה קישור
http://www.ims.gov.il/IMS/All_tahazit/IsraRadiation	
	חזאי הטלוויזיה, וכן אתר YNET  עודכנו מיד בשירות החדש. 
	ב- 20 באוקטובר 2014 התקיים מפגש של השירות המטאורולוגי עם חזאי כל ערוצי הטלוויזיה, להסביר את חשיבות פרסום המידע בנושא הקרינה, וכן הוצג להם השירות. המשרד ביקש מהחזאים להדגיש את חשיבות המידע הנ"ל.
	עם סיום עונת החורף, כאשר חשיבות תחזית הקרינה תעלה שוב, יפנה השירות המטאורולוגי לכלי התקשורת להזכיר את חשיבות התחזיות.

ליקוי

19.	חינוך התלמידים בנושא סכנת החשיפה לשמש: מאחר שתחום הבריאות אינו חלק מתכנית הלימודים הקבועה, בונה כל בית ספר את התכנית הבית-ספרית שלו בהתאם לשיקול דעתו של המנהל, ואין כל חובה לעסוק בנושא סכנת החשיפה לשמש כלל. למשרד החינוך אין כל מידע באילו מוסדות חינוך, לכמה תלמידים ובאילו שכבות גיל בבתי ספר ובגני ילדים, מתקיימות תכניות חינוכיות בנושא, וייתכן שתלמידים במוסדות חינוך מסוימים לא קיבלו כל הדרכה בנושא; כמו כן לא נעשה כל מעקב של משרד החינוך אחר השפעתן הצפויה של התכניות, שבעקבותיו ניתן להפיק לקחים. עולה כי חבישת כובע, מריחת תכשירי הגנה ואי-קיום שיעורי החינוך הגופני בשמש בשעות הקרינה החזקה הם בגדר המלצה בלבד ואינם מחייבים. עוד נמצא כי אין פיקוח מטעם משרד החינוך על קיום הנחיות אלה. לדעת משרד מבקר המדינה, ראוי כי משרד החינוך ירענן את כללי הזהירות בשמש בשיעורי החינוך הגופני, כגון מריחת תכשירי הגנה וקיום שיעורים במקומות מוצלים, תוך הטמעת נושא הדוגמה האישית על ידי המורים. בעיקר יש לרענן את ההנחיות לתלמידים ולמורים לחינוך גופני להקפיד על מריחת מסנני הגנה בימי ספורט המתקיימים בשטח המוסד החינוכי או מחוץ לו, כגון באצטדיונים, שבמהלכם נחשפים התלמידים לשמש במשך שעות ארוכות. 

מעקב
משרד הבריאות

19.	לגבי הנחיות מחייבות לחבישת כובע, מריחת תכשירי הגנה ואי קיום שיעורי חינוך גופני בשמש בשעות הקרינה החזקה, פורסמו הוראות בחוזר מנכ"לית משרד החינוך. 
מעקב
משרד החינוך

19.	פורסמו הוראות בחוזר המנכ"לית הוראות קבע- ע"ה/4 (א), סעיף 9.3-20 "הבטחת שלום התלמידים ובטיחותם בשיעורי החינוך הגופני במערכת החינוך" בס"ק 4.1.1 ובס"ק 4.1.2.
ליקוי

20.	העלאת המודעות של המבלים בחופי הים לסכנת סרטן העור ולדרכי מניעתו: משרד הפנים ומשרד הבריאות לא קיימו דיון משותף בנוגע לדרכים להעלאת המודעות של ציבור המתרחצים בחופי הים לסכנת סרטן העור כדי להגביר את השימוש בתכשירי הגנה. כמו כן, הצבתן של מכונות אוטומטיות לממכר שפופרות אישיות של תכשירי הגנה, כפי שיש בחופים ואתרים שונים, מאפשרת לציבור המבלים לרכוש תכשירי הגנה ואף עשויה לעודד את השימוש בהם. נמצא, כי למרות התועלת המרובה העשויה לצמוח מהצבת המכונות בחופי הים - אין נוהל המחייב זאת. משרד הפנים ומשרד הבריאות אף לא קיימו ביניהם דיון כיצד ניתן להגביר את הנגשת תכשירי ההגנה לציבור המבלים בחופי הים. משרד מבקר המדינה ממליץ כי משרד הפנים יבחן את האפשרות לעודד את הרשויות המקומיות להציב מכונות מסוג זה בחופים מוכרזים נוספים, וכן מוצע כי תיבחן האפשרות לפקח על מחיר התכשירים שיימכרו בהן. כמו כן יש להקפיד כי המכונות יוצבו במקום מוצל שבו תשמר יעילות התכשירים.

מעקב
משרד הבריאות

20.	במסגרת סקרים שבוצעו על ידי משרד הבריאות נמצא כי בקרב הציבור, המודעות לסכנה בחשיפה לקרינת השמש מאוד גבוהה.  לאור זאת המשרד אינו רואה מקום להשקיע משאבים בפעילות להגברת המודעות.

ליקוי

21.	איסוף ופרסום מידע בנושא סרטן העור: (א) נמצא כי הלשכה המרכזית לסטטיסטיקה (להלן - הלמ"ס) והמרכז הלאומי לבקרת מחלות (להלן - המלב"ם) של משרד הבריאות קיימו סקרים בנושאים הקשורים להתנהגות המסייעת במניעה ובאיתור של סרטן העור ללא תיאום ביניהם תוך כפילות שהביאה לידי בזבוז משאבים והטרדת הציבור; (ב) נמצא כי רשם הסרטן הלאומי או כל גורם אחר במשרד הבריאות, לא בחן את הצורך לאסוף את המידע הקיים בקופות החולים על רמת התחלואה בסרטן העור שאינו מסוג מלנומה, ולכן מידע זה אינו נאסף מהקופות.

מעקב
משרד הבריאות

21.	כאמור בתשובת המשרד ממרץ 2014, איסוף מידע מקופות החולים על סרטן עור שאיננו מלנומה צריך שייעשה על בסיס צורך מוגדר ונקודתי ולא באופן שוטף, שכן אז כבר מדובר ברישום. התקנה החדשה שמאפשרת למשרד הבריאות לדרוש מקופות החולים מידע לגבי תחלואה במחלות שונות מאפשרת קבלת מידע כזה על פי הצורך.
	שאילתא לגבי הצורך לאיסוף מידע מקופות החולים הוגשה למועצה הלאומית לאונקולוגיה אשר תבחן את הנושא במהלך שנת 2015.

ליקוי

22. 	לאבחון מוקדם יש חשיבות עליונה בהגדלת סיכויי ההחלמה. מניתוח הנתונים עולה, כי בשנתיים האחרונות שלגביהם יש נתונים (2010-2009), יש עלייה בשיעור המלנומות החודרניות בהשוואה לממוקדות. נתון זה עלול להעיד על רמת מודעות נמוכה לחשיבותו של הגילוי המוקדם של סרטן העור, ודורש בחינה של הצורך בהגברת ההסברה בנושא - דבר שלא נעשה.


מעקב
משרד הבריאות

22.	שיעור המלנומות החודרניות יציב בשנים האחרונות. שיעור המלנומות הממוקדות ירד מעט מאז 2008 אבל יציב בשנים האחרונות. חשוב לציין כי גילוי מוקדם של סרטן העור ומלנומה לא מומלץ לכלל האוכלוסייה אלא רק לקבוצה מוגדרת בסיכון גבוה. חוזר מנכ"ל מס' 10/12 מגדיר, בין היתר, קבוצות בסיכון גבוה לחלות בסרטן העור או במלנומה ואת אופי המעקב התקופתי הנדרש. חוזר זה מתעדכן מעת לעת תוך התחשבות בדעת מומחים ובחידושים בתחום.

ליקוי

23. 	אי-ביצוע בדיקות סקר לאיתור ולגילוי מלנומה לאוכלוסיות בסיכון: בעשור האחרון בוצע מחקר באחת ממדינות גרמניה ((Schleswig-Holstein המצביע על יעילות סקר שבוצע בקרב כל האוכלוסייה לצורך גילוי מוקדם של סרטן העור: נמצאה עלייה של 30% בגילוי של סרטן העור; 90% מהמלנומות אובחנו בשלב מוקדם (ממוקד, פחות ממ"מ); התמותה ירדה ב-50% מהצפוי חמש שנים לאחר המחקר. כתוצאה מהמחקר החלה לפעול באותה מדינה ב-2008 תכנית סטטוטורית כלל-ארצית לבדיקת סקר לסרטן העור אחת לשנתיים לתושבים מגיל 35. ואולם, עד מועד הביקורת לא דן משרד הבריאות, האיגוד המקצועי לרפואת עור ומין בהר"י וקופות החולים בתוצאות המחקר ובמסקנותיו הנוגעות לכדאיות וליעילות שבביצוע סקר תקופתי לקבוצות סיכון באוכלוסייה בישראל. כמו כן נמצא, כי קופות החולים אינן מרכזות מידע על אודות המבוטחים הנמצאים בקבוצות הסיכון לחלות במלנומה, ובדיקה לאיתור מוקדם של סרטן העור בקרב המשתייכים אליה תלויה ביזמתו של הנבדק הפונה לרופא בבקשה לביצוע הבדיקה. מוצע כי משרד הבריאות, בשיתוף הקופות, ישקלו אם יש מקום להכניס כמדד איכות את סיווג המבוטחים כמשתייכים לקבוצת סיכון לחלות בסרטן העור; ובהמשך לקבוע מדד איכות בנוגע לאחוז הביצוע של בדיקות עור תקופתיות לאוכלוסייה ברמת הסיכון כפי שתוגדר; ניתן להיעזר בניסיונה של הכללית בהפעלת מדד האיכות של המעקב אחר חולים לאחר כריתת מלנומה.

מעקב
משרד הבריאות

23.	חוזר מנכל מס' 10/12 בנושא מניעה וגילוי מוקדם של מחלות ממאירות, פורסם ב-19.06.12. החוזר מגדיר בין היתר קבוצות בסיכון גבוה לחלות בסרטן העור או במלנומה ואת אופי המעקב התקופתי הנדרש.
ליקוי 

24. 	ביצוע בדיקות הדמיה שלא לצורך לחולי מלנומה: נמצא כי לעתים מופנים חולים שחלו במלנומה ממוקדת או במלנומה חודרנית של פחות ממ"מ לבדיקות הדמיה מסוכנות (בגלל קרינה) ויקרות שאין בהן צורך רפואי.

מעקב 
משרד הבריאות

24.	לא הועברו עלי ידי משרד הבריאות ההנחיות בנוגע לביצוע בדיקות הדמיה לחולים במלנומה ממוקדת. הנושא הועבר לדיון במועצה הלאומית למניעה, אבחון וטיפול במחלות ממאירות. הנושא יעלה לדיון במועצה עד חודש יוני 2015

ליקוי

25. 	כריתת המלנומה יחד עם קשרית זקיף: נמצא כי אף שברוב בתי החולים הכלליים בארץ, רק חולים בודדים עוברים מדי שנה את ההליך הייחודי של כריתת המלנומה יחד עם כריתת קשרית זקיף, משרד הבריאות לא שקל לקבוע מדיניות אחידה שלפיה על בתי החולים להציע לחולים לעבור אותו באחד המרכזים הגדולים שצברו ניסיון רב. 

מעקב
משרד הבריאות

25.	לא נקבעה מדיניות אחידה באשר להפניית חולים על ידי בתי החולים, לכריתת מלנומה עם קשרית הזקיף למרכזים גדולים שצברו ניסיון רב. הנושא הועבר לדיון במועצה הלאומית למניעה, אבחון וטיפול במחלות ממאירות. הנושא יעלה לדיון במועצה עד חודש יוני 2015.

ליקוי
 
26. 	אין מדיניות אחידה של בתי החולים להפנות חולי מלנומה בשלבים מתקדמים של המחלה לטיפול באחד המרכזים הגדולים. במרכזים אלו יש ניסיון רב יותר בטיפול בשלבים המתקדמים של המחלה, כך שהטיפול ינוהל על ידי "מנהל מקרה" - מומחה לטיפול במלנומה. 




מעקב
משרד הבריאות

26.	אין בישראל הפניה מובנית ומחייבת של חולים עם מלנומה מתקדמת למרכזים הגדולים בתחום. הנושא הועבר לדיון במועצה הלאומית למניעה, אבחון וטיפול במחלות ממאירות. הנושא יעלה לדיון במועצה עד חודש יוני 2015.	

ליקוי

27.	(א) נמצא כי המחלקה לרוקחות קלינית וניסויים קליניים במשרד הבריאות לא מעדכנת את מערכת המידע הממוחשבת לניהול המידע על הניסויים הקליניים בתחום המלנומה. לפיכך המשרד אינו יודע אילו מחקרים עדיין ממשיכים להתנהל ואילו כבר הסתיימו; (ב) משרד הבריאות גם אינו מקיים מבדקים מדגמיים של התאמת ביצוע הניסויים לפרוטוקולים שאושרו על ידי ועדות הלסינקי של בתי החולים ומשרד הבריאות; (ג) מאחר שמשרד הבריאות אינו עוקב אחרי התקדמותם של הניסויים גם אין הוא יודע באילו ניסויים היה מקום לאשר את הארכת תוקף הניסוי, ובאילו כדאי לסיים את ההליך הניסויי; (ד) אין שיתוף הדדי במידע בין שני גופים שונים במשרד הבריאות שיש בידיהם מידע על ניסויים קליניים המבוצעים בבתי החולים בישראל. 

מעקב
משרד הבריאות

27.	במחלקה לניסויים רפואיים ניתן לפלח את כל הניסויים במלנומה לפי מילות מפתח. המחלקה לניסויים קליניים של משרד הבריאות לא מנהלת מאגר מידע נפרד על ניסויים במלנומה. כל הניסויים במלנומה מוכנסים כמו שאר הניסויים למאגר המידע ומעדכנים את המערכת הממוחשבת. 

	התאמת מהלך הניסויים לפרוטוקול שאושר נבדקת בכל בית חולים על ידי הגוף המבקר את הניסויים הקליניים בבית החולים. גופים אלו הוקמו על פי חוזר המנכ"ל 7/05  בנושא פיקוח ובקרה במוסדות רפואיים בישראל על ניסויים קליניים שנכתב בעקבות דוח מבקר המדינה 55ב. 

ליקוי

28.	חלק מטופסי ההסכמה מדעת לניסויים של המרכזים הרפואיים שמאשר משרד הבריאות ושהחולים חותמים עליהם, לא כללו מידע על קיומם של טיפולים תומכים/פליאטיביים (להקלת הכאבים עד מות החולה) ועל האפשרות לקבל טיפולים אלו במקום להשתתף בניסוי. 
מעקב 
משרד הבריאות

28.	בשנת 2014 אגף הרוקחות של משרד הבריאות הפיץ נוהל  שמספרו 14 בנושא "הנוהל לניסויים רפואיים בבני אדם התשע"ד 2014". בחוזר האמור, בדפי ההסבר למילוי הטפסים (סעיף 8.12) נכתב: יש להתייחס גם לאפשרות של חוסר טיפול או טיפול פליאטיבי.
	מאחר והנושא רלוונטי לתחום צר של הניסויים, על המאשרים לבדוק נושא זה בטופס ההסכמה המתקבל כחלק ממסמכי הבקשה.  

ליקוי

29.	נמצא כי טרם הסתיימו הליכי החקיקה של חוק ניסויים רפואיים בבני אדם שהחלו לפני כ-16 שנה. העיכוב בהליכי החקיקה עלול לפגוע לעתים באוכלוסייה חלשה וחסרת ישע, והוא מעכב גם את הקמת היחידה לפיקוח על עריכת ניסויים רפואיים בבני אדם. 

מעקב
משרד הבריאות

29.	הצעת החוק הובאה לכנסת כהצעת חוק ממשלתית  ב- 2007 . כנסת זו התפזרה וההצעה לא הובאה על ידי סגן השר לממשלה להחלת דין רציפות. בינתיים הוחלט לשפר את הצעת החוק. זו תוקנה, הועברה למשרד המשפטים והוחזרה למשרד. ההצעה החדשה תוגש לכנסת החדשה. הוקם גוף בקרה במחלקה לניסויים קליניים לצורך בקרה חיצונית ופנימית.

ליקוי

30.	אין מידע נגיש וברור על סוגי הניסויים הקליניים לטיפול במלנומה באתרי האינטרנט של המרכזים הרפואיים ושל משרד הבריאות. משרד הבריאות אינו מקיים הליכי פיקוח ובקרה כדי להבטיח את רישום הניסויים במאגר העולמי בהתאם להנחיית חוזר מנכ"ל המשרד.

מעקב
משרד הבריאות

30.	למשרד הבריאות אין מידע על קיום מאגרי מידע על סוגי  הניסויים הקליניים לטיפול במלנומה הנגישים לציבור באתרי האינטרנט של המוסדות הרפואיים. מאתר המשרד ניתן להגיע למאגר ה-NIH לרישום ניסויים קליניים ולפלח ממנו את הניסויים בישראל. באתר זה החיפוש לפי מילה / מחלה.
	הליך הרישום של ניסויים במאגר העולמי מותנה באישור ועדה אתית לניסויים. הוועדות האתיות של המשרד הדנות בניסויים רפואיים, הן ועדות בבתי חולים הנקראות "ועדות הלסינקי". 
	במסמך של אישור ועדת הלסינקי נכתב : "הערה: אישור זה מהווה תנאי לרישום באתר ה- NIH. החוקר יעביר את מספר הרישום לוועדת הלסינקי". 
	בנוהל, סעיף 5.1.2 נכתב: "טרם אישור הניסוי על ידי המנהל, ועדת הלסינקי תוודא: שהניסוי נרשם באתר ה- NIH; שההסכם החוזי בין היוזם למוסד הרפואי חתום על ידי כל הנוגעים בדבר; ושהביטוח מוסדר".
	לדעת המשרד סעיף 5.1.2. מסדיר את הנושא בבתי החולים. 
	יחד עם זאת, הנושא יכנס מעתה לרשימת הנושאים עליהם המשרד יערוך פיקוח ובקרה וינחה את הגופים המבקרים בבתי החולים, לפקח גם על נושא זה. 

ליקוי

31. 	נמצאו ליקויים בפעולות שעושה צה"ל למניעת סרטן העור בקרב החיילים ובמעקב הרפואי אחר חיילים בסיכון. בין היתר, אין החיילים משתמשים בכובעים רחבי שוליים ולעתים אף אינם משתמשים בכובע כלל; צה"ל לא בדק את רמת ההגנה הנוצרת על ידי הבדים שמהם מיוצרים הן המדים והן הכובעים; חיילים אינם מקבלים תכשירי הגנה; קיימת עמימות בצה"ל בנוגע למקדם ההגנה הרצוי בתכשירי ההגנה לשימוש החיילים; אין בצה"ל פקודה העוסקת בכל הקשור להצללות בטקסים; צה"ל אינו משתמש במידע שבידיו על חיילים בסדיר שנמצאו בסיכון לחלות בסרטן העור, כדי להבטיח שייעשו להם בדיקות תקופתיות. 

מעקב
צבא ההגנה לישראל

31.	מידי שנה נבדקים 7000 חיילים ומפקדים במרפאות העור לצורך בדיקת שומות וגילוי מוקדם של מלנומה. במפגשים אלה חיילים עם סיכון מוגבר למלנומה מתבקשים על ידי רופא עור להגיע לבדיקה תקופתית חוזרת. בהמשך לדוח הביקורת עודכנה הנחיה קלינית לרופאים בנושא "אבחון מוקדם של מלנומה" ובה ההמלצה: "חיילים עם מספר רב של נקודות חן בדגש על חיילים עם סעיפי ליקוי 88615,88612 (סיכון מוגבר למלנומה) יש להפנות לבדיקת מעקב שגרתית של רופא עור בתדירות של אחת לחצי שנה". "סקר הבריאות לאיש הקבע" מבוצע מידי שנה לאנשי קבע המדווחים במסגרת הסקר על שינוי בשומות, שומות רבות או סיפור משפחתי של מלנומה והם מתבקשים להגיע לבדיקת רופא לצורכי מעקב שומות. כל רופא צבאי עם גיוסו לצה"ל עובר הכשרה ראשונית בבה"ד 10 במסגרת קורס קצין רפואה פיקודי סדיר וקורסי הכשרה נוספים הניתנים בבה"ד 10 הרופאים מקבלים הרצאה מראש בתחום העור ובנושא בדיקת שומות וחשיבות לגילוי מוקדם של מלנומה. חיל הרפואה קבע בהנחיותיו למפקדים ולחיילים את הצורך בחבישת כובע כחלק ממכלול הצעדים בהם יש לנקוט על מנת להתמגן מפני קרינת השמש. הנחיות אלה מופצות לפני תחילת הקיץ למפקדי צה"ל. כמו כן, בהמשך לעבודת מטה מול אכ"א, נכתבה על ידם הוראה המתירה למפקד חבישת כובע מצחייה בפעילויות שגרה גם ללובשים מדי א'. גם בתחילת קיץ 2015 ייצא ריענון למפקדים בנושא התגוננות מפני השמש, בכלל זה גם חבישת כובע. יובהר שאכיפת ההנחיות צריכה להתבצע על ידי המפקדים. מדי קיץ מחולקים תכשירי הגנה לחיילים החשופים לשמש במהלך עבודתם 4 שעות רצופות ו/או 6 שעות לסירוגין, כדוגמת מאבטחי מתקנים, בודקי מעברים, שוטרים צבאיים ולוחמים. לאור ממצאי דוח הביקורת, יחולקו בקיץ הקרוב תכשירי הגנה לקבוצות סיכון נוספות: יחידות מילואים מתאמנות וחיילים העובדים תחת כיפת השמיים. הנחיות משרד הבריאות בנושא חשיפה לשמש קובעות כי "יש להשתמש בתכשיר הגנה בעל מקדם 15 לפחות". החל משנת 2014 הוחל בצה"ל בחלוקת תכשיר בעל מקדם הגנה 30. חיילים אשר הינם בעלי נטייה להיפגע מקרינת השמש (עור בהיר, מנומשים) יכולים לקבל באמצאות מרשם רופא תכשיר בעל מקדם הגנה גבוה יותר מבית המרקחת הצבאי.

ליקוי

32.	נמצא כי אין ברישומי המשטרה מידע ממוחשב וזמין על שוטרים המשתייכים לאוכלוסייה בסיכון ועל שוטרים החולים בסרטן העור, ואין יכולת לוודא שהם אינם משובצים בתפקידים המחייבים חשיפה לקרני השמש העלולה להגדיל את סיכוייהם לחלות או להרע את מצבם; 2. נמצא כי מדי השוטרים המיועדים לחודשי הקיץ הם בעלי רמת סינון נמוכה של UPF 15, והדרישה לסינון הקרינה לא עמדה לפני משטרת ישראל בעת בחירת בדי המדים; למשטרה אין מידע אם כל הכובעים המשמשים את השוטרים עשויים מחומרים בעלי מקדמי הגנה מקרינת השמש. 

מעקב
משטרת ישראל

32.	שוטרי משטרת ישראל מבוטחים ונבדקים ע"י קופות החולים, וכל ניהול המידע הרפואי לגביהם מתקיים בתיקים הרפואיים בקופות החולים. החל משנת 2014 מנהל מערך הרפואה של משטרת ישראל רשומה רפואית ממוחשבת בה נאגר המידע הרפואי תעסוקתי לגבי השוטר ומתאריך זה ואילך ניתן למצוא מידע רפואי מסודר לגבי השוטרים.
	המשטרה מציינת כי המידע הרפואי התעסוקתי הנמצא ברשומה הרפואית של השוטר מקורו בעיקר בדיווחים שהשוטר מעביר על מצבו הבריאותי ולא כולל את כל המידע הרפואי על השוטר. כאשר השוטר מציין עובדה רפואית או מתגלה תבחין כלשהו בבדיקה הגופנית מצוין הדבר ברשומה הרפואית. נכון הדבר גם כאשר מתגלה מחלת סרטן העור, נרשם הדבר ברשומה הרפואית של השוטר. בין היתר מנוהלים ברשומה הרפואית גורמי סיכון. למשטרת ישראל אין מאגר מידע המכיל את כל השוטרים המשתייכים לאוכלוסיית הסיכון והמידע המנוהל הוא פרטני וספציפי לכל שוטר.
	משטרת ישראל פרסמה מנשר המסביר על הסיכון בחשיפה לשמש והתפתחות סרטן העור וקראה לשוטרים להיבדק ולשלול את הנושא. הבדיקות נערכות בדרך כלל בקופות החולים.
	כובע העבודה לשוטרי השטח הינו בעל סינון קרינה 40-50 UPF.
	על מנת לתת מענה לחודשי הקיץ החמים והן לקרינה, חולצת העבודה לשוטרי השטח ארוגה בשיטת "טרופיקל" (אריגה מרווחת) וזאת על מנת לתת מענה לזרימת אוויר ונידוף זיעה. עקב הצפיפות הנמוכה של הבד החולצה בעלת סינון קרינה 15 UPF. על מנת לאפשר נידוף זיעה מיטבי מנפקת המשטרה לשוטרי השטח חולצת "דרייפיט", כחולצה נוספת מתחת לחולצת המדים. בשלב זה אין בידי המשטרה נתון מדויק של רמת סינון הקרינה הנוצרת משתי השכבות הנ"ל.

ליקוי

33. 	היעדר תכנית לאומית למניעת סרטן העור: נמצא כי אין תיאום בין הפעולות של מרבית הגופים שהוזכרו לעיל. משרד הבריאות לא בחן את יעילות הפעולות למניעת סרטן העור של כל הגופים, ולא שקל אם יש צורך בהכנת תכנית לאומית שבמסגרתה יתואמו הפעולות בין הגופים העוסקים בנושא. זאת עקב חומרתה של המחלה, שכיחותה הגבוהה ורמת הקרינה הגבוהה בישראל ברוב ימות השנה. משרד מבקר המדינה סבור כי כדי לקדם ולשפר את המניעה, האיתור והטיפול בסרטן העור על משרד הבריאות ליזום ולהוביל תכנית לאומית למניעת סרטן עור שתופעל במשך כל השנה לטווח של שנים, בדומה לנושאי מניעה בריאותיים אחרים כגון: מניעת השמנה, מניעת עישון, מניעת התמכרויות לאלכוהול וסמים. ישתתפו בה כל משרדי הממשלה, קופות החולים, האגודה למלחמה בסרטן וגורמים רלוונטיים נוספים, כל אחד בתחום אחריותו.

מעקב
משרד הבריאות

33.	באתר האינטרנט של  היוזמה לעתיד בריא 2020 מפורסם דוח הועדה שיכול לשמש מסמך יסוד לתכנית לאומית: http://www.health.gov.il/PublicationsFiles/2020-UV_Rays.pdf
	בשבועות הקרובים יישלחו עותקים מודפסים לארגוני בריאות: קופות ומלכרי"ם, משרדי הממשלה הרלוונטיים, לאקדמיה ולמשרד מבקר המדינה.

הגופים המבוקרים: משרד הבריאות, קופת חולים כללית, קופת חולים מאוחדת, קופת חולים מכבי, קופת חולים לאומית, צבא הגנה לישראל, עיריית תל אביב-יפו, עיריית ירושלים.

ליקוי

1. 	מידע בדבר שיעור הילדים המחוסנים: מידע מלא על המתחסנים חשוב ביותר הן בשגרה והן בעת התפרצות מחלות. אף שמשרד הבריאות פעל בשנים האחרונות להקמת מערכת מחשב מרכזית שתכלול מידע מלא על מקבלי החיסונים, עד מועד סיום הביקורת, ספטמבר 2013, לא הייתה במשרד מערכת מחשב כזאת, ועל כן העריך המשרד את שיעור הילדים שחוסנו רק על פי מדגם, שהתקבל מהגופים המבצעים חיסונים ומשתמשים במערכות מידע שונות. על המשרד לבחון את המשך הפעולות להקמת מאגר נתונים ארצי בנושא החיסונים, ועד להשלמתו לנקוט בצעדים הנדרשים להגביר את מידת העברת המידע בין הגופים ככל הניתן. כל זאת, תוך מתן הדעת להיבטים הנוגעים להגנת פרטיותם של אזרחי המדינה ותושביה. 

מעקב
משרד הבריאות

1.	פעילות המאגר  חודשה בשנת   2012  בעקבות החוק להפחתת הקצבאות. בשנת 2013 , בעקבות מבצע הפוליו, עשה המשרד שימוש נרחב במאגר זה אשר היווה צומת מידע לחיסון אוכלוסיית יעד. המאגר הכיל נתוני חיסונים מהקופות וממערכות מב"ר אשר התעדכנו בתדירות יומית.
 	נתוני המאגר  היוו בסיס לתמונת מצב של כיסוי החיסון ברמה ארצית, בכל רגע נתון. 
	בשנת 2014  בריאות הציבור במשרד הובילה שינוי מרכזי מהותי בתפיסת התהליך בכל הקשור בניהול החיסונים.  מדיניות זו שיפרה את איכות הנתונים המתעדים את מתן החיסון וכך אפשרה רמת  אמינות והדיוק  באחזור המידע.  כיום מועברים למאגר, באופן שוטף, נתוני החיסונים המדווחים במערכת מחשבה בריאה(כולל קופת חולים לאומית ועיריות ירושלים  ותל-אביב) ונתוני בריאות התלמיד. בציפייה שבמהלך רבעון ראשון של 2015 המשרד יתחיל לקבל באופן שוטף גם מהקופות.
	לאחר מכן, במהלך רבעון שני של 2015 המשרד נערך להפקת דוחות כיסוי מלאים  עבור כל חיסוני השגרה.

ליקוי

2.	שיעור הילדים שחוסנו, המעודכן במשרד לשנת 2010 ונוגע לילדים שנולדו בשנת 2008, נע בין 90% ל-97%. אף שמדובר בשיעור גבוה יחסית, מלמד נתון זה שעשרות אלפים מהילדים בישראל לא חוסנו בחלק מהחיסונים או לא חוסנו כלל. יש אוכלוסיות, דוגמת תושבי שכונות חרדיות בירושלים והבדואים בנגב, ששיעור המתחסנים בהן נמוך לעומת הממוצע הארצי, ויש סכנה גדולה להתפרצות מחלות (חלקן מידבקות) בקרבן. 

מעקב
משרד הבריאות

2.	ההנגשה בקהילה הבדואית בנגב כוללת בין היתר, את התחנות היבילות והפעלת הניידת. עם זאת המשרד מציין כי האוכלוסייה הבדואית ברובה מעדיפה להגיע לתחנות הקבועות ורק המיעוט מגיע לתחנות היבילות.  מאחר ורוב האוכלוסייה הבדואית מגיעה בעיקר לתחנות הגדולות בישובים כגון ערד, דימונה, שגב שלום, תל שבע ובאר שבע, כיסוי החיסונים הגבוה תלוי בתחנות אלו (ולא ביבילות). ישנו שיפור בכיסוי חיסונים באוכלוסייה הבדואית משנתון 2008 לשנתון 2011: ישנה עליה בכיסוי חיסונים DTaP + IPV+Hib וב – MMRV. המשרד העביר לאגף המפקח הכללי כיסוי חיסונים של ילידי 2008 למול ילידי 2011, כולל בקרב המגזר הבדואי. באשר לאתגר כוח האדם הסיעודי, יש לציין שאחיות נקלטות לעבודה בעקבות התמריצים, אך עוזבות בתום שלוש השנים בהן הן זכאיות לתמרוץ, כאשר הן בקיאות בנהלים וכבר מיומנות בעבודה.  במקומן, ובקושי רב מאוד, נקלטות לעבודה אחיות חדשות, אשר אינן נותנות תפוקה הדומה לאחיות מיומנות, הכשרתן לוקחת זמן והספקן נמוך. במקביל, המשרד, בשיתוף הממונה על השכר במשרד האוצר, ואגף תקציבים גיבשו תכנית תמריצים כספיים לקליטת אחיות חדשות במגזר החרדי, במטרה לאייש את המשרות הנ"ל. יישום התכנית טעון אישור חוק התקציב לשנת 2015. המשרד העביר למפקח הכללי דוח מגמות הכיסוי החיסוני בחיסונים נבחרים, בקרב האוכלוסייה החרדית בהתבסס על הנתונים מתחנות שעיקר האוכלוסייה המטופלת בהן משתייכת למגזר החרדי בעיר ירושלים ובתחנות של הלשכה בפריפריה.

ליקוי

3.	העברת מידע על תינוקות שנולדים לתחנות טיפת חלב: תחנות טיפת חלב אינן מקבלות מידע שוטף על התינוקות שנולדו, אף שהמשרד מקבל מידע חודשי על תינוקות אלה. לפיכך, אם יולדת בוחרת שלא לפנות לתחנת טיפת חלב לאחר הלידה, תחנות טיפת החלב לא ידעו על התינוק שנולד, והדבר עלול לגרום לאי-קבלת חיסונים. מידע על תינוקות שנולדים חשוב בייחוד בנוגע לאוכלוסיית חסרי המעמד בישראל (כמהגרים ועובדים זרים), מכיוון שבארצות מוצאם אין מערך חיסונים מסודר, ומכיוון שהם מתגוררים בישראל בצפיפות רבה יחסית - ובשל כל אלה הסיכוי להעברת מחלות בקרבם גבוה.

מעקב
משרד הבריאות

3.	בכוונת המשרד להסדיר העברת מידע שוטפת על ילודים לטיפות החלב, עם זאת מדובר בממשק מורכב מאוד הדורש פיתוח ארוך אשר מתוכנן להתחיל בשנת 2016.

ליקוי

4.	העברת מידע על החיסונים בין הגופים: הגופים שנותנים חיסונים אינם מוסרים מידע הנוגע לחיסונים שהם נותנים, לגוף המחסן הבא: התחנות אינן מוסרות מידע ל"שירותי הבריאות לתלמיד" שמפעיל משרד הבריאות ושירותי הבריאות לתלמיד אינם מוסרים מידע לצה"ל. העברת המידע בין הגופים חשובה על מנת שבכל מסגרת יוכלו לוודא כי המטופל השלים את תכנית חיסוני השגרה. שירותי הבריאות לתלמיד אינם מוסרים לצה"ל מידע על החיסונים שעשו לתלמידים. עקב כך, צה"ל עלול לשבץ מתגייסים בלי שמצוי ברשותו המידע הרפואי המלא עליהם. המידע זמין רק בפנקסי החיסונים שנמצאים אצל ההורים, שעלולים להיפגם או להיעלם. 

מעקב 
משרד הבריאות

4.	המשרד יעביר לקופות את נתוני חיסוני השגרה  של מבוטחיהם (בהסתמך על שיוך קופה הקיים במאגר של המוסד לביטוח לאומי) הניתנים בתחנות המשרד. המידע יועבר לקופות בתדירות חודשית באמצעות כספות ייעודיות. הפרויקט מתוכנן להתחיל לפעול ב-01.02.2015. גם הקופות רואות חשיבות רבה בקבלת מידע מקיף על החיסונים שניתנו ע"י המשרד או   הקופות האחרות. ההערכה היא שבתום ההיערכות הטכנית, הקופות יתחילו להעביר חזרה מידע למשרד.   

ליקוי

5. 	פעולות המשרד להעלאת שיעור המתחסנים: לדברי ראש שירותי בריאות הציבור, החלטת הורים שלא לחסן את ילדיהם בחיסוני השגרה המומלצים היא תופעה ההולכת וצוברת תאוצה בישראל בשנים האחרונות. אי חיסון ילדים עלול לסכן לא רק אותם אלא גם את הסובבים אותם - והדבר עלול לגרום להתפרצות של מחלות. כדי להגביר את נכונות הציבור להתחסן הועלו בשנים האחרונות כמה רעיונות, שחלקם מקובלים בכמה מדינות מערביות, כמו התניית ההרשמה לגני ילדים ציבוריים בקבלת חיסונים, חיוב הורים שלא חיסנו את ילדיהם בעלויות אשפוז הילדים בעקבות מחלות שנגרמו בשל אי-קבלת החיסונים והתניית קבלת קצבאות הילדים בחיסון הילדים. לצורך קידום הרעיון של התניית קבלת הקצבאות בחיסון הילדים אף נעשו שינויים בכמה חוקים. הרעיונות לא יושמו מסיבות שונות, וביניהן - קשיי נגישות לקבלת חיסונים בחלק מהיישובים והיעדר מאגר מידע ממוחשב, הכולל פרטים על החיסונים שקיבל כל ילד. 

מעקב
משרד הבריאות

5.	פעילות הועדה לתכנון שיתוף ציבור בנושא חיסונים, נמצאת בעיצומה. הוועדה  החליטה על בחינת ידע, עמדות והתנהגות בנושא חיסונים בקרב הציבור באמצעות קבוצות מיקוד שיכללו נציגים ממגזרים שונים, במטרה לגבש תכנית פעולה בהתבסס על הממצאים בקבוצות המיקוד. 
	בתכנית הלאומית למדדי איכות בטיפות חלב הוגדר הכיסוי החיסוני של חיסונים נבחרים כמדד - כאמצעי לקידום העלאת הכיסוי החיסוני. בנוסף המשרד פועל להעלאת שיעור המתחסנים על ידי הנגשת מערך החיסונים במגזר הבדואי ובמגזר החרדי כפי שתואר בדיווח לליקוי 2.
	המחקר לבחינת השפעת ההסברה והפרסום על הענות הורים לחיסונים נמצא בעיצומו ( אישור לביצוע המחקר הוצג למפקח הכללי). לכשיושלם ניתן יהיה לבסס את מדיניות  הפרסום וההסברה על ממצאיו.

ליקוי 

6.	מתן חיסונים מיותרים: ילדים רבים נפצעים ופונים לחדרי המיון, שם ניתן להם חיסון משולב נגד טטנוס (צפדת) ודיפתריה (אסכרה) (DT). גם בבתי הספר מקבלים הילדים בכיתות ב ו-ח חיסון נגד טטנוס ודיפטריה, המכיל בנוסף גם תרכיב נגד שעלת. יוצא, שהילדים המחוסנים במיון ואחר כך גם בבתי הספר, מקבלים מנה כפולה של חיסון נגד טטנוס ודיפתריה, ואם החיסונים ניתנים בסמיכות זמנים גובר הסיכון לפתח תופעות לוואי מקומיות ממושכות יותר ובעוצמה גבוהה יותר לעומת קבלת מנה יחידה. נוסף על כך, אם יהיו הורים שיוותרו על החיסון הניתן בבתי הספר - ילדיהם לא יהיו מחוסנים כנגד מחלת השעלת.

מעקב
משרד הבריאות

6.	עיקר הקושי בחיסון ילדים לאחר פציעה בקופות החולים בחיסון זה נבע מחוסר זמינות של החיסון בקופות.
	הכללת החיסון בסל הבריאות לנשים הרות, מאפשרת את זמינות החיסון בקופות החולים, דבר שצפוי להקל מבחינה לוגיסטית על הסדרת מתן החיסון לילדים לאחר פציעה, הצפויים לקבל את החיסון במסגרת שירותי בריאות התלמיד.
	המשרד מגבש מתווה בו יתאפשר חיסון הילדים הנ"ל בקופות החולים והתקזזות בעלויות מול קופות החולים.
	בתדריך החיסונים  (פרק כללי סעיף 9) קיימת הנחייה לתעד ברשומה הרפואית, לרבות רשומה ממוחשבת ובפנקס החיסונים האישי את פרטי החיסון, שם המוסד בו ניתן החיסון ושם מבצע החיסון.  במקרה של היעדר פנקס, ניתן לחדש את הפנקס או להנפיק טופס בו מתועדים הפרטים הנ"ל.

ליקוי

7.	שעות קבלת הקהל בתחנות: בחלק מהתחנות של שלושת המפעילים לא ניתן שירות בשעות הערב או בימי שישי, אלא רק בשעות העבודה הרגילות (16:00-8:00). הדבר בולט בתחנות הממשלתיות. רבים מההורים אינם יכולים להגיע לתחנות בזמנים אלה, ועל כן הם דוחים את מתן החיסונים לילדיהם למועד מאוחר מהמומלץ בלוח חיסוני השגרה.

מעקב
משרד הבריאות

7.	משרד הבריאות פועל במספר  דרכים להרחבת שעות פעילות התחנות. בעקבות הצפת הקשיים והמגבלות להרחבת שעות העבודה של האחיות, לאור ההסכם הקיבוצי הקיים לגבי שכר העובדים בדירוג אחים ואחיות, נתקבלה הסכמה ממשרד האוצר לכלול את השיקולים הנ"ל בדיונים לקראת חתימת ההסכם העתידי.  כפי שצוין בעבר, הרחבת שעות הפעילות כיום מתבצעת באמצעות מנגנון המאפשר לאחיות בריאות הציבור בטיפות חלב באופן וולונטרי לבצע משמרות בשעות הערב ובימי שישי על בסיס תקנים לא מאוישים קיימים. במקביל מתכנסת וועדת היגוי לקביעת הנורמה לטיפות חלב. הוועדה עוסקת בין היתר, גם בנושא הרחבת שעות הפעילות של טיפות החלב.



מעקב
מכבי שירותי בריאות

7.	מכבי מפעילה את תחנות טיפת חלב שלה בשעות אחה"צ בין פעמיים לארבע פעמים בשבוע עד השעה 19:00 בערב.

ליקוי

8.	הוועדה המייעצת למחלות זיהומיות וחיסונים: אחד מתפקידי הוועדה המייעצת הוא להמליץ לראש שירותי בריאות הציבור ולהנהלת המשרד בנוגע לכלל הסוגיות הקשורות לחיסונים בישראל. הוועדה המייעצת מונה 23 חברים וארבעה משקיפים, וממנה אותה, כאמור, ראש שירותי בריאות הציבור במשרד הבריאות. יו"ר הוועדה הוא הרופא המחוזי של לשכת הבריאות חיפה, ויותר ממחצית חבריה שלהם יש זכות הצבעה (13) הם עובדי מערכת הבריאות הממשלתית (המשרד, לשכות הבריאות ובתי החולים הממשלתיים) דבר שעלול להשפיע על הצבעתם בדיוני הוועדה; לוועדה אין כלכלן זמין שיבצע עבורה את התחשיבים הכלכליים, והיא נאלצת לאתר מומחים שיעשו עבורה תחשיבים אלה, תהליך הנמשך לעתים זמן רב. כן נמצא כי לא בכל הישיבות של הוועדה עולה הסוגיה הרגישה של חשש לניגוד עניינים של מי מחבריה (משום שהאמור באינטרסים כלכליים), כפי שנדרש בכתב המינוי של הוועדה. משרד מבקר המדינה ממליץ למשרד הבריאות לדאוג להימצאותו של כלכלן זמין שיסייע לעבודת הוועדה. כמו כן, על יו"ר הוועדה לבחון בתחילת כל ישיבה אם יש חשש לניגוד עניינים של מי מחברי הוועדה.

מעקב
משרד הבריאות

8.	החל מתאריך 24.3.14 מונו כלכלן ויועץ משפטי כחברים משקיפים בוועדה המייעצת (כתבי מינוי הוצגו למפקח הכללי במשרד רה"מ).

ליקוי

9.	ריכוזיות בתחום החיסונים בידי המשרד: ההתנגדות לחיסונים קיימת מיום המצאתם, אך בשנים האחרונות היא הולכת ומתעצמת. הגורמים המופקדים כיום על מכלול הנושאים הנוגעים לחיסונים הם משרד הבריאות באמצעות שירותי בריאות הציבור, וכן האגף לאפידמיולוגיה והוועדה המייעצת והמנחה הכפופים למשרד. יוצא שהמשרד למעשה מרכז בידיו את כלל הפעילות הנוגעת לחיסונים בישראל וגם מעריך את עצמו לאחר ביצוע. המשרד לא בחן את האפשרות לשינוי מודל הפעולה הקיים, באופן שיצמצם את ריכוזיות משרד הבריאות בתחום החיסונים, בין השאר על ידי שינוי הרכב הוועדה המייעצת, כך שלא יהיה בה רוב לעובדי מערכת הבריאות הממשלתית, ויאפשר לנציגים מקרב הציבור להיות שותפים, במידה זו אחרת, בהליכי קבלת ההחלטות. זאת במטרה להגביר את אמון הציבור במערך החיסונים הן ברגיעה והן בעתות חירום (כולל בהתפרצויות). חשוב להגביר את אמון הציבור במערך החיסונים, כדי להעלות את שיעור המתחסנים. ביולי 2012 עלתה הצעה ברוח זו ליו"ר הוועדה המייעצת ולמשרד הבריאות, בה צוין שכדאי לבחון את דרכי הפעולה הנהוגות בקנדה ובאוסטרליה בנוגע לאי-ריכוז כל הפעולות בידי משרד הבריאות - אולם לא נמצא תיעוד שהמשרד בחן הצעה זו.

מעקב 
משרד הבריאות

9.	כפי שצוין בעבר, הנושא נדון  ונמצא כי אין מקום לשינוי לאור העובדה כי אין הוכחות שמדיוניות כזו אכן מעלה את אמון הציבור ו/או את אחוזי ההתחסנות. 
	בכל המחלות הניתנות למניעה ישנה בקרה של ארגון הבריאות העולמי ובנוסף יישנן ועדות חיצוניות למשרד הבריאות בנושאים שונים כדוגמת ועדת הפוליו והוועדה לאלימינציה של חזרת וחצבת שבראשן עומדים מומחים שאינם עובדי המשרד.

ליקוי

10.	חיסון נגד נגיף הפפילומה האנושי: ועדת סל הבריאות אישרה בינואר 2013 לכלול בסל את החיסון גרדסיל בנוגע לתלמידות כיתה ח. חיסון זה מגן בין היתר מפני סרטן צוואר הרחם ומפני יבלות באיברי המין. קודם לכן ביצע משרד הבריאות מכרז מטעמו, כדי להוזיל את מחיר החיסון נגד נגיף הפפילומה האנושי ולהקל את הכללתו בסל הבריאות. במכרז זכתה חברה המשווקת את החיסון סרווריקס, שאינו מגן מפני יבלות באיברי המין. בניגוד להמלצת ועדת הסל, החליט המשרד שהחיסון סרווריקס (הנחות רפואית על פי ועדת הסל) הוא זה שיינתן לשני שנתונים של בנות. רק בעקבות הביקורת של משרד מבקר המדינה החליט משרד הבריאות לעדכן את הורי תלמידות כיתה ח בשנת הלימודים התשע"ד כי בנותיהם יקבלו חיסון שאינו מגן מפני יבלות באיברי המין. הועלה כי (א) דף המידע להורים לא כלל בין השאר מידע על הנזק שיכולות לגרום יבלות באיברי המין (כולל סוגי הסרטן שעלולים להתפתח מהן); (ב) דף המידע לא כלל הסבר בדבר המקום שבו ניתן לרכוש את החיסון גרדסיל, שמגן גם מפני יבלות איברי המין (בבתי המרקחת), עלות חיסון זה ואופן קבלתו - כך שהמידע המלא יהיה זמין להורים.
מעקב
משרד הבריאות

10.	בשנת הלימודים הנוכחית (תשע"ה) החל מתאריך 1.9.15 ניתן במסגרת שירותי בריאות התלמיד בבתי הספר חיסון "גרדסיל" המגן גם מפני יבלות באברי המין ולכן אין מקום לציין בדף המידע העדכני את השינויים הנ"ל.

ליקוי

11. 	חיסוני מבוגרים: חשוב מאוד שמבוגרים יתחסנו בחיסונים שעליהם ממליץ המשרד לכלל האוכלוסייה (נגד 11 מחלות) ולמי שנכללים בקבוצות סיכון (נגד עוד חמש מחלות), מכיוון שהשפעת חלק מהחיסונים הניתנים בגיל הילדות פגה לאחר כמה שנים, ומכיוון שמחלות עלולות להתפרץ אצל מבוגרים בעצמה רבה יותר מאשר אצל ילדים. ואולם בביקורת עלה כי המדינה אינה מממנת את רוב חיסוני המבוגרים שעליהם ממליץ המשרד, וכמו כן לא קיימת תשתית מסודרת לקבלת חיסונים אלה. כמו כן, למשרד הבריאות אין מידע בנוגע לשיעור המבוגרים שחוסנו בכל אחד מהחיסונים שהמשרד המליץ עליהם (פרט למידע בנוגע לשיעור המבוגרים שחוסנו נגד שפעת ונגד פנוימוקוקוס). עוד נמצא כי המשרד וקופות החולים אינם מקיימים פעילויות הסברה בנושא החשיבות שבחיסוני מבוגרים (פרט לפעילויות הסברה בנוגע לחשיבות ההתחסנות נגד שפעת). על המשרד לרכז מידע בדבר שיעור המבוגרים המתחסנים בסוגי החיסונים השונים ולפעול להעלאת שיעור זה, בין היתר באמצעות פעולות הסברה בנוגע לחשיבות ההתחסנות והסדרת התשתית לקבלת החיסונים. כמו כן, על המשרד לבחון את נושא מימון חיסוני המבוגרים.

מעקב
משרד הבריאות

11.	ריכוז המידע בדבר שיעור המבוגרים המתחסנים בסוגי החיסונים השונים הינו מורכב מאוד שכן קיימות מערכות רבות בהן ניתן להתחסן. דוגמה לכך היא המפעילים הרבים למרפאות חיסונים במסגרתם מבוגרים מתחסנים טרם נסיעה ליעדים שונים בעולם (לשכות בריאות, קופות חולים, בתי חולים, "טרם", וכו' ). באמצעים הקיימים כיום ריכוז המידע הנ"ל מורכב ביותר וקשה לתיקוף. 
	המשרד מקדם את הסדרת התשתית למתן החיסונים למבוגרים, אם באמצעות הגשה לסל או באמצעות הסדרים שונים עם הקופות. מתבצע מיפוי של התשתיות הקיימות כיום למתן החיסונים על מנת לאתר פערים קיימים בין ההמלצות לתשתיות. ככל שיתגלו פערים, המשרד יפעל לצמצומם. ההיערכות לקראת שילוב רוקחים במתן חיסוני שפעת למבוגרים בעיצומה.
	בנוסף, על מנת לקדם את ההתחסנות כנגד שפעת, שיעור המתחסנים יוגדר כמדד איכות בתכנית הלאומית למדדי איכות בקהילה החל משנת 2015.
	המשרד מציין כי הפעילות המוגברת שהוא מבצע להעלאת שיעור המתחסנים נגד שפעת נשאה פרי ושיעור המתחסנים (מבוגרים וילדים) כנגד שפעת עלה באופן משמעותי ועמד במבצע החיסונים בחוף האחרון (2014-2015) על כ-21% מהאוכלוסייה.
	חיסון המכיל תרכיב נגד שעלות לנשים הרות, שהוגש על ידי המשרד לדיוני וועדת הסל, נכלל החל מינואר 2015 בסל השירותים שעל קופות החולים לספק. 
	כיום קיימת תשתית למתן חיסונים נגד שפעת, חיסון נגד טטנוס ודיפטריה, חיסון פוליסכרידי נגד פנאומוקוק חיסון נגד נגיף הפפילומה לנשים, חיסון קבוצות סיכון וחיסון נגד שעלת לנשים הרות.

ליקוי

12.	חיסון עובדי מערכת הבריאות: עובדי מערכת הבריאות חשופים להידבקות במחלות, ובהן מחלות מידבקות קשות, והם עלולים להדביק את מטופליהם במחלות אלה. הדבר מסוכן בייחוד כאשר עובדים אלה מטפלים בחולים בעלי מערכת חיסון חלשה (למשל פגים וחולי סרטן). לפי הנחיות המשרד, על עובדים חדשים להשלים את קבלת החיסונים עד חצי שנה מתחילת עבודתם; ועל עובדים ותיקים להשלים את קבלת החיסונים עד סוף שנת 2013. הביקורת העלתה כי לאומית שירותי בריאות וקופת חולים מאוחדת לא עמדו בלוח הזמנים שקבע משרד הבריאות, וכי שירותי בריאות כללית ומכבי שירותי בריאות קיבלו ארכה עד סוף יוני 2014. גם עיריות תל אביב-יפו וירושלים טרם השלימו את חיסון כלל העובדים. 
	חיסון נגד שפעת: בכל שנה המשרד מפרסם חוזר בנוגע להיערכות מוסדות הבריאות לחורף. על פי החוזרים, חובה על צוותי הרפואה בבתי החולים ובקהילה להתחסן נגד שפעת. ואולם לפי נתוני המשרד חוסנו נגד שפעת רק כ-24% מעובדי מערכת הבריאות (לעומת למשל יותר מ-80% מהרופאים, האחיות והרוקחים בארצות הברית). כמו כן, רוב בתי החולים אינם עומדים ביעד התחסנות של 50% שקבע המשרד. נוסף על כך, ראש שירותי בריאות הציבור דרש ממנהלי המוסדות הרפואיים להכין תכנית פעולה שתכלול הסברה בדבר חשיבות קבלת החיסון, אך בביקורת עלה כי רק שישה בתי חולים הכינו את התכנית האמורה.
	עובדי מערכת הבריאות שאינם מתחסנים עלולים לסכן את עצמם, את בני משפחותיהם, את חבריהם לעבודה ואת המטופלים במערכת הבריאות (בייחוד פגים וחולים בעלי מערכת חיסונית חלשה כגון חולי סרטן). עד כה התחסנו רק חלק מהעובדים. על משרד הבריאות, הקופות, בתי החולים והגופים המספקים שירותי בריאות לעשות את הדרוש כדי להעלות את שיעור העובדים המתחסנים, על פי הוראות משרד הבריאות. על הנהלות גופים אלה למנוע מעובדים שאינם מחוסנים לסכן את מטופליהם ואת הסובבים אותם.

מעקב
משרד הבריאות

12.	נושא חיסון עובדים הוכלל בנוהל הבקרה של מינהל רפואה וציון הבקרה כולל גם את מרכיב הכיסוי החיסוני בקרב עובדי הבריאות. במקביל, המרכז הארצי למניעת זיהומים יבצע מעקב, ירכז ויעבד את נתוני ההתחסנות.  מנכ"ל משרד הבריאות פנה לראשי המוסדות הרפואיים על מנת לקדם את התחסנות הצוותים נגד שפעת. השנה (2015) פורסמו נתוני ההתחסנות של עובדי הבריאות בבתי החולים ונשקלת האפשרות למתן תמריץ כספי למוסדות הרפואיים המובילים בשיעור הכיסוי החיסוני של אנשי הצוות (מבחני תמיכה). בנוסף, השנה הורחב הפרויקט לשליחת מסרונים לרופאים בנוגע לצורך ולחשיבות של חיסוני השפעת לאנשי מקצוע באמצעות דיור ישיר בדואר אלקטרוני. התקיים שולחן עגול בנושא העלאת שיעור ההתחסנות נגד שפעת בקרב עובדי הבריאות בהשתתפות איגודים מקצועיים, רופאים ואחיות.

מעקב
שירותי בריאות כללית

12.	במסגרת תכנית העבודה של הכללית לשנת 2015 נמשכת פעילות התחסנות עובדי הקופה בכל מוסדות הכללית ומושקעים מאמצים להעלות את שיעור העובדים המתחסנים. בוצעה פניה למשרד הבריאות על מנת להבין את אופן הטיפול בעובדים מסרבי חיסון במוסדות משרד הבריאות. במקביל נבחנות מספר המלצות לרבות זימון העובדים המסרבים לשיחות הבהרה במשאבי אנוש וציון הדבר בתיקם האישי.

מעקב
קופת חולים מאוחדת 

12.	מאוחדת פועלת לחסן את עובדיה בהתאם להנחיות. לצורך כך, הוקצה כוח אדם ייעודי שפועל לחסן את העובדים על פי קבוצות הסיכון שקבע המשרד.  מאוחדת גיבשה טיוטה של נוהל בנושא. הנוהל מתייחס גם לנושא סירובם של עובדים להתחסן. בשנת העבודה הנוכחית, מאוחדת תיעדה את המתחסנים במערכות הקופה. במקביל, מאוחדת נמצאת בתהליכי אפיון מערכת אשר תתעד חיסוני העובדים.

מעקב 
לאומית שירותי בריאות

12.	חיסון עובדים חדשים החל ברבעון האחרון של 2014. חיסון עובדים ותיקים מתחיל ברבעון הראשון של 2015.
	
מעקב 
עיריית תל אביב-יפו

12.	 לכל העובדים בוצעה הכנת תכנית חיסונים אישית. העובדים חוסנו לפי התוכנית שתואמה מראש. שתי אחיות לא חוסנו כלל עקב מחלה אקוטית, שמנעה מהן התחסנות לתקופה של מספר חודשים. במהלך חודש פברואר 2015 העירייה תבדוק את מצבן הרפואי לשם השלמת החיסונים. שש אחיות זקוקות להשלמת חיסוני צהבת B. לאחר התייעצות עם המחלקה לאפידמיולוגיה  בלשכת הבריאות המחוזית יוחלט על היקף ההשלמה הנדרשת. כעשרים אחיות ועובדי בריאות השן טרם העבירו תשובות לבדיקות דם שאליהן נשלחו. עם קבלת תשובות המעבדה, יוחלט על הצורך בהשלמת החיסונים, לביצוע במהלך חודשים פברואר-מרץ 2015.

ליקוי

13.	התפרצות מחלות הדורשות התערבות מידית: לעתים מתפשטים בארץ או בעולם נגיפים, הגורמים להתפרצות מחלות מסוכנות הדורשות התערבות מידית של משרד הבריאות לחיסון האוכלוסייה מפניהן- היעדר דיון הנוגע לחיסון המחודש כנגד פוליו משך כארבע שנים : אמנם ביולי 2012 קיימה ועדה שמינה ראש שירותי בריאות הציבור בנושא הפוליו (להלן - ועדת הפוליו) דיון בנושא תכנון מאגר חיסוני הפוליו למקרה של התפרצות הנגיף, ובו נסקרו כל סוגי החיסונים נגד הנגיף הקיימים בעולם. רק בדיון זה נדון לראשונה מתן החיסון המחודש, אף שהוא קיים כבר משנת 2009. מפרוטוקול הדיון עולה כי ועדת הפוליו לא ציינה בסיכום הדיון את הנימוקים לאי-החלפת מלאי החיסון הקיים למקרה של התפרצות (תרכיב המכיל שלושה זנים) במלאי החיסון המחודש, היעיל והבטיחותי יותר (בעל שני הזנים). נוסף על כך, אף שוועדת הפוליו קבעה כי סוגיית החיסונים נגד נגיף הפוליו בעתות חירום (התפרצויות) תועלה לדיון בוועדה המייעצת - הדבר לא נעשה. זאת ועוד, לא נמצאו בוועדה המייעצת או באגף לאפידמיולוגיה מסמכים המעידים כי שני הגופים דנו בחיסון המחודש (היעיל והבטוח יותר), משנת 2009 (מועד רישומו בעולם) ועד למועד התפרצות נגיף הפוליו בישראל (במשך כארבע שנים) - אז השתמשו בו לחיסון של ילדי ישראל. נוכח הסכנה הנשקפת במקרי התפרצויות של מחלות זיהומיות, על הוועדה המייעצת והאגף לאפידמיולוגיה לדון בכל חיסון חדש הקיים בעולם, המונע מחלה שיש סיכוי שתפרוץ בישראל, להחליט לגביו, לתעד את כל הדיונים בעניין כל חיסון ולבחון בכל פרק זמן אם יש לשנות את ההחלטות נוכח ההתפתחויות והשינויים. 
	כאמור, בזמן ביצוע הביקורת הקים המשרד את "הוועדה לתכנון וביצוע הליך שיתוף הציבור בעיצוב מדיניות להתמודדות עם בחירת הורים לא לחסן את ילדיהם בחיסוני השגרה", כדי להגביר את נכונות הציבור להתחסן. מן הראוי שלוועדה יינתנו הנחיות לדון גם במקרי התפרצויות של מחלות. 

מעקב
משרד הבריאות

13.	אחד מתפקידי הליבה המוגדרים של הוועדה המייעצת מאז ומתמיד הוא בקרת תחלואה אנדמית והתפרצויות, כפי שגם מופיע בסעיף 3 בכתב מינוי הוועדה מ- 24/3/2014 

ליקוי

14. 	חוק ביטוח נפגעי חיסון, התש"ן-1989 (להלן - חוק נפגעי חיסון), קובע בין היתר שהמדינה תבטח את כל מי שמקבל חיסון מפני פגיעה הנגרמת בעקבותיו. ממועד התקנת תקנות נפגעי חיסון, התשנ"ג-1992, עד מועד סיום הביקורת, ספטמבר 2013, הוגשו נגד משרד הבריאות 45 תביעות. ב-11 מהן שולמו (בהסכמי פשרה) פיצויים לתובעים בסכומים של כ-27,000 ש"ח עד כ-85,000 ש"ח. היו"ר הקודמת של ועדת המומחים הדנה בתביעות המוגשות סבורה כי יש בחוק נפגעי חיסון ליקויים מהותיים: לא מובהר בו כיצד להגיש את התביעה, למי לפנות במשרד הבריאות ואילו מסמכים לצרף לתביעה. לדבריה, אף שבחוק לא נדרש מהתובע לצרף חוות דעת, השתרש במשרד נוהג שמחייב כל תובע לעשות כן - והדבר עלול למנוע מאלה שאין באפשרותם לממן חוות דעת כזאת להימנע מלהגיש תביעה. המשרד לא דן בדבריה ולא בחן אם יש צורך בשינוי נוהלי הוועדה או בשינוי חוק נפגעי חיסון. על משרד הבריאות לבחון את השגותיה, ובמידת הדרוש לפעול לתיקון חוק זה.

מעקב 
משרד הבריאות

14.	בתום בחינה של משרד המשפטים במכלול הטענות שעלו ביחס לחוק פיצוי נפגעי חיסון ובכלל זה הטענות שלעיל, ממונה מחלקת יעוץ וחקיקה ענתה לח"כ מקלב כי "לא התרשמנו שיש אמת בטענות בדבר הפעלה לקויה של חוק ביטוח נפגעי חיסון, התש"ן-1989 כנטען בפניה ובנספחיה." לכן אין בסיס לטענה שלא מובהר בחוק למי וכיצד מגישים את התביעה.
	להגברת הנגשת הנושא, החומר לגבי חוק נפגעי חיסון פורסם באתר משרד הבריאות: 
http://www.health.gov.il/Subjects/vaccines/Pages/LAW.aspx
החומר שהועלה כולל תקנות, פרטים אופן הגשת התביעה ושאלות ותשובות.

המערך של תחנות טיפת חלב

[bookmark: _Toc379895960]הגופים המבוקרים: משרד הבריאות, קופת חולים לאומית, מכבי שירותי בריאות, קופת חולים מאוחדת, שירותי בריאות כללית; עיריית תל אביב-יפו; עיריית ירושלים. 

ליקוי

1.	כוח האדם בתחנות: (א) מחסור באחיות בתחנות: בכמה תחנות מספר המשרות קטן מהדרוש על פי הוראות המשרד; בתחנות שפועלות במגזר החרדי בכמה ערים יש כ-20 משרות שאינן מאוישות, והדבר גורם לעומס עבודה על האחיות המועסקות בתחנות אלה, להמתנה ארוכה לקבלת חיסונים ולביצוע בדיקות סינון וכן לביטול פעילויות כמו ביקורי בית, שהתחנות רואות בהם נדבך מרכזי בשירות שהן נותנות.
	ב) מטלות נוספות שמבצעות האחיות: ממועד הוצאת החוזר שקבע תקן לאחיות בתחנות בשנת 2007, הוסיף המשרד נהלים שלפיהם הוטל על האחיות בכל התחנות לבצע פעולות נוספות, בלי שניתן לכך ביטוי בשינוי התקן. הדבר גורם בין היתר לביצוע בדיקות לתינוקות במועד מאוחר מהמועד הרצוי; לביצוע חלק מהפעולות באופן חלקי ושלא על פי הנהלים; ולאי-ביצוע פעולות נדרשות, כגון בדיקות סינון; השירות הניתן לילדים בתחנות טיפת החלב מהלידה ועד גיל שש, נועד למנוע מהם ללקות במחלות זיהומיות ולאתר בעיות בהתפתחותם או בבריאותם. ואולם, המחסור באחיות ועומס העבודה המוטל עליהן גורם לביצוע פעולות רבות באיחור או לאי-ביצוען כלל, והדבר עלול לגרום לילדים מסוימים נזק בלתי הפיך. על משרד הבריאות למצוא פיתרון לבעיות אלה. 

מעקב
משרד הבריאות

1.	לאור מחסור ארצי באחיות בריאות הציבור, המתבטא באופן משמעותי יותר בטיפות חלב במגזר הבדואי בנגב ובמגזר החרדי, קיים חוסר באיוש אחיות בפרט בתחנות המשרתות את המגזרים הנ"ל. משרד הבריאות פועל לתגבור הכשרה באוכלוסיות היעד בהן קיים מחסור במגזרים אלה.
 	בהמשך לתוכניות אלו, בספטמבר 2013 כבר שובצו בפזורה הבדואית 21 אחיות אקדמאיות בוגרות תכנית ייעודית למגזר.
	בספטמבר 2015 עתידה להסתיים תכנית נוספת (32 סטודנטים), כנ"ל בספטמבר 2016 (29 סטודנטים).
	תכניות חרדים – משנת 2010 מינהל הסיעוד מקיים תכניות הכשרה אקדמאיות לבנות חרדיות. כיום, לומדות במכון טל 100 סטודנטיות בשתי שלוחות ובבית חולים "לניאדו" (כשלוחה של "מכללת רופין"), 35 סטודנטיות.
	החל משנת 2013, מתקיימות תכניות אקדמאיות גם לבנים חרדים  במכללת ת"א יפו (30 מידי שנה) במכון לב (החל מ – 2014, 30 מידי שנה).
	המשרד מציין כי עקב פערי השכר הקיימים בין אחיות בשירותי בריאות הציבור למערכת האישפוזית, קיים קושי לגייס ולשמר אחיות בתחום בריאות הציבור.
 	המשרד פועל לקידום תכנית תמריצים כספיים לאחיות שתקלטנה בתחנות המשרתות את המגזר הבדואי וכן להארכת תכנית תמריצים לאחיות המועסקות בתחנות המשרתות את המגזר הבדואי. 
	התקבלה הסכמה מאגף התקציבים באוצר להפעלת התכניות, עם זאת האישור הסופי טעון את העברתו של חוק התקציב.
	תכניות קצרות טווח כפי שאושרו עד כה על ידי משרד האוצר, אינן עונות על כל צרכי המערכת, שכן מניסיון תכנית התמריצים במחוז דרום נמצא כי אחיות נקלטות לעבודה בעקבות התמריצים, אך עוזבות בתום שלוש השנים בהן הן זכאיות לתמרוץ, כאשר הן בקיאות בנהלים וכבר מיומנות בעבודה. במקומן, ותוך כדי קשיים, נקלטות לעבודה אחיות חדשות, אשר אינן נותנות תפוקה הדומה לאחיות מיומנות, הכשרתן אורכת זמן והספקן נמוך. 
	ראש שירותי בריאות הציבור מינה וועדה לקביעת הנורמה לטיפות חלב. אחת ממטרותיה של הוועדה היא להתאים את התקינה לצרכי העבודה בפועל. יישום המלצות הוועדה תלוי בתקציב שטרם הוקצה לנושא.
ליקוי
2.	שעות קבלת קהל בתחנות: בתחנות רבות לא ניתן שירות לאחר שעות העבודה הרגילות (16:00-8:00). רבים מההורים אינם יכולים להגיע לתחנות בשעות אלה, עקב עבודתם או מסיבות אחרות, ועל כן הם נמנעים מלעשות בדיקות לילדיהם או דוחים את מתן החיסונים לילדיהם למועד מאוחר מהמומלץ בלוח חיסוני השגרה. 

מעקב
משרד הבריאות

2.	משרד הבריאות פועל במספר מסלולים להרחבת שעות פעילות התחנות. בעקבות הצפת הקשיים והמגבלות להרחבת שעות העבודה של האחיות, לאור ההסכם הקיבוצי הקיים לגבי שכר העובדים בדירוג אחים ואחיות, נתקבלה הסכמה ממשרד האוצר לכלול את השיקולים הנ"ל בדיונים לקראת חתימת ההסכם העתידי.  
	כפי שצוין בעבר, הרחבת שעות הפעילות כיום מתבצעת באמצעות מנגנון המאפשר לאחיות בריאות הציבור בטיפות חלב באופן וולונטרי לבצע משמרות בשעות הערב ובימי שישי על בסיס תקנים לא מאוישים קיימים. במקביל מתכנסת וועדת היגוי לקביעת הנורמה לטיפות חלב. הוועדה עוסקת בין היתר, גם בנושא הרחבת שעות הפעילות של טיפות החלב. 
	המשרות הפנויות במגזר החרדי טרם אוישו. המשרד, בשיתוף הממונה על השכר במשרד האוצר, ואגף תקציבים גיבשו תכנית תמריצים כספיים לקליטת אחיות חדשות במגזר החרדי, במטרה לאייש את המשרות הנ"ל. יישום התכנית טעון אישור חוק התקציב לשנת 2015.	

ליקוי

3.	בדיקות הסינון לילדים בני שלוש-שש: שיעור הביצוע של בדיקות הסינון לילדים בני שלוש-שש בתחנות של רוב נותני השירות הוא נמוך (לדוגמה, שיעור הביצוע של בדיקות סינון בתחנות מסוימות הוא 30%). אי-איתור בעיות התפתחות אצל ילדים בגילים האמורים עלול לפגוע בבריאותם ובתפקודם. נמצא כי המשרד לא דן בשימוש המועט בשירותי טיפת חלב בנוגע לילדים בני שלוש-שש.

מעקב
משרד הבריאות

3.	בדיקות הסינון לגילאי 3-6 כלולות בנהלי העבודה של אחיות טיפות חלב. עם זאת לאור האתגר בגיוס אחיות בריאות הציבור, שמתבטא במחסור באחיות, יש הכרח בתעדוף פעילות האחיות בטיפות החלב. שיעור ביצוע הבדיקות היה אמור להיכלל ככלי בקרה בבקרות השוטפות שהמשרד מבצע בטיפות החלב. לבקשת לשכות הבריאות, לאור קשיים שהעלו בנוגע למחסור בכוח אדם, הן קיבלו הארכה של שנה להיערך להכללתו.

ליקוי

4.	ליקויים בפעילות התחנות: בדוח שפרסם משרד הבריאות במאי 2013 בנושא בקרות שנעשו בתחנות של המפעילים השונים בשנת 2012, צוינו ליקויים רבים, ובהם: ליקויים בנוגע לביקורי בית במשפחה שנולד לה ילד בכור, בנוגע לטיפול בנשים הרות, ובעניין היעדר ההפרדה בתחנות שמפעילות הקופות בין חדרי ההמתנה לקבלת השירות המונע לחדרי ההמתנה ולקבלת השירות הטיפולי (הקורטיבי). משרד מבקר המדינה מעיר כי כאשר מפיץ משרד הבריאות דוח מסכם, עליו לבחון עם המפעילים השונים אם יש להם השגות על האמור בדוח המסכם ולעדכן אותו בהתאם. ראוי גם לבחון את ממצאיו לצורך איתור ליקויים מערכתיים בתחנות של המפעילים השונים, כדי לשפר את השירות בתחנות.

מעקב
משרד הבריאות

4.	דוחות הבקרות מובנים וממוחשבים, ולכן מתאפשרת סקירה של תוצאות הבקרות באופן מרוכז ובחתכים שונים: על פי  נושאים (חיסונים, בדיקות סקר ועוד), ועל פי ציוני בקרה. באם מתגלה נושא שבאופן שיטתי ציוני הבקרות בו נמוכים, מתבצעת פעילות לפי ההקשר (ריענון נהלים, עדכון נהלים, הפצת הבהרות).

ליקוי

5.	מערכות המחשוב בתחנות: אף שמערכות המחשב בתחנות הממשלתיות מנהלות מאות אלפי רשומות אישיות כל שנה, נמצא כי פעילותן לוקה בחסר. עקב כך למשרד הבריאות אין מידע מלא וממוחשב על כלל הפעילות הנעשית בתחנות אלה הכוללת בין היתר חיסונים ובדיקות סינון. אחת התכנות שמותקנת בתחנות הממשלתיות ובתחנות העירוניות, אינה מאפשרת להפיק באמצעותה דוחות ממוחשבים, ולפיכך יש לבדוק באופן ידני בתיק של כל מטופל בנפרד, אם בוצעו בנוגע אליו כל הפעולות הדרושות. מערכת משודרגת שמפתח המשרד שנים רבות עדיין לא נכנסה לפעילות מלאה. על המשרד לפעול לשיפור המערכות הממוחשבות שבתחנות. 

מעקב
משרד הבריאות

5.	מסלול היישום מבוצע בשלבים בתפיסה "אג'ילית" – אפיון ויישום ברמת מודול מסך, אשר מחליפים את המסכים החדשים, בהתאם לתיעדוף שנקבע עם וועדת היגוי שהוקמה לנושא. האפיון של כל מודול מבוצע יחד עם צוות משולב, הכולל משתמשים מייצגים מהמטה ומהשטח. כל מודול /מסך מיושם כך שיתמוך בצורה מיטבית בתדריכים ובנהלים הרלוונטיים, לרבות בשימור מידע שנאסף בכ-20 שנה. במידת הצורך מבוצעות פעילות של הסבה וטיוב המידע תוך שימוש ב- DQS. החל מה-.01.07.14, יושמו מודולים ודוחות, כדלקמן: 
•	מודול חיסונים – התואם למודול ניהול חיסונים במערכת בריאות התלמיד.
•	מעקב התפתחות.
•	פרטי ילוד.
•	הערכת גדילה - בהתאם לתקן בינלאומי אותו אימץ המשרד – WHO.
•	תזונה והזנה.
•	רישום שוטף לאחות.
•	איתור דיכאון לאחר לידה.
•	איתור מתקדם של מטופל.
•	רשומון חיסונים/ פעילויות (כולל דוח עם אפשרות הדפסה או יצוא לאקסל/PDF).
•	מצבת מטופלים בתחנה.
•	תדפיס תינוק/פעוט מפורט.
	
כמו כן הוחל באפיון של מודולים נוספים, כגון: בדיקה/אומדן גופני, תחילת ביקור, סיכום ביקור, תבחין מנטו ועוד. 
	וכמו כן יושם ממשק למערכת זימון תורים.
	רכיבים תשתיתיים שיושמו השנה, אשר ישמשו למודולים / מסכים נוספים שיפותחו: 
•	קביעת סטנדרט ממשק משתמש לבניית כלל המסמכים החדשים במערכת
•	הכנת תשתית לרצף טיפול במטופל - טיפת חלב/ בריאות התלמיד
•	בניית תשתית לוגים אמינה ועדכנית
•	מתן יכולת להגדרת משתמש חדש באופן עצמאי על ידי המשל"ת

[bookmark: _Toc379895963]ליקוי

6.	העברת מידע לתחנות על תינוקות שנולדים: תחנות טיפת חלב אינן מקבלות מידע שוטף על תינוקות שנולדו, אף שהמשרד מקבל בנוגע לכך מידע חודשי. אם יולדת בוחרת שלא לפנות לתחנת טיפת חלב לאחר הלידה, התחנות לא ידעו על התינוק שנולד. הדבר עלול לגרום לאי-קבלת חיסונים ולאי-ביצוע בדיקות סינון לילדים אלה. מידע כזה חשוב במיוחד גם בקרב אוכלוסיית חסרי המעמד בישראל, מכיוון שבארצות מוצאם אין מערך מסודר של מתן חיסונים וביצוע בדיקות סינון. 

מעקב
משרד הבריאות

6.	בכוונת המשרד להסדיר העברת מידע שוטפת על ילודים לטיפות החלב, עם זאת מדובר בממשק מורכב מאוד הדורש זמן פיתוח ארוך ותלוי בתקצוב מתאים.

ליקוי

7.	העברת מידע על ביצוע החיסונים ובדיקות הסינון בין הגופים: התחנות אינן מוסרות ל"שירותי הבריאות לתלמיד" שמפעיל משרד הבריאות מידע ושירותי בריאות התלמיד אינם מוסרים מידע לצה"ל. העברת המידע בין הגופים חשובה על מנת שבכל מסגרת יוכלו לוודא כי המטופל השלים את תכנית חיסוני השגרה; וגם כי עלולה להיפגע התפתחותם של ילדים שבבדיקות הסינון שנעשו להם התגלו בעיות, ולא בוצע להם המשך טיפול.

מעקב
משרד הבריאות

7.	פעילות המאגר  חודשה בשנת   2012  בעקבות החוק להפחתת הקצבאות. בשנת 2013 , בעקבות מבצע הפוליו , עשה המשרד שימוש נרחב במאגר זה אשר היווה צומת מידע לחיסון אוכלוסיית יעד. המאגר הכיל נתוני חיסונים מהקופות וממערכות מב"ר אשר התעדכנו בתדירות יומית.  נתוני המאגר  היוו בסיס לתמונת מצב של כיסוי החיסון ברמה ארצית, בכל רגע נתון. בשנת 2014  בריאות הציבור במשרד הובילה שינוי מרכזי מהותי בתפיסת התהליך בכל הקשור בניהול החיסונים.  מדיניות זו שיפרה את איכות הנתונים המתעדים את מתן החיסון וכך אפשרה רמת  אמינות והדיוק  באחזור המידע.  כיום מועברים למאגר, באופן שוטף, נתוני החיסונים המדווחים במערכת מחשבה בריאה(כולל קופת חולים לאומית ועיריות    י-ם ות"א) ונתוני בריאות התלמיד. הציפייה היא שבמהלך רבעון ראשון של 2015 המשרד יתחיל לקבל באופן שוטף גם מהקופות.

ליקוי

8.	העברת מידע מהמחלקות לרפואה דחופה (מלר"דים) לתחנות טיפת חלב: עשרות אלפי ילדים עד גיל שש נפצעים מידי שנה, פונים למלר"דים של בתי החולים וחלקם מקבל שם חיסון כנגד טטנוס (צפדת) ודיפתריה (אסכרה). ואולם: (א) מידע הנוגע לחיסון זה אינו מועבר לתחנות טיפת החלב המרכזות את רשומות החיסונים של הילדים; (ב) מידע על חיסון זה ממילא לא מועבר מהתחנות לשירותי הבריאות לתלמיד בבתי הספר, שם מקבלים התלמידים חיסון נוסף נגד טטנוס ודיפתריה המכיל גם תרכיב נגד שעלת. 




מעקב
משרד הבריאות

8.	בתדריך החיסונים  (פרק כללי סעיף 9) קיימת הנחייה לתעד מתן חיסון ברשומה הרפואית, לרבות רשומה ממוחשבת ובפנקס החיסונים האישי את פרטי החיסון, שם המוסד בו ניתן החיסון ושם מבצע החיסון. במקרה של היעדר פנקס ניתן לחדש את הפנקס או להנפיק טופס בו מתועדים הפרטים הנ"ל לצורך תיעוד עתידי ברשומה המתאימה. העברת המידע מבצעת באחד האופנים שצוינו.

ליקוי

9. 	מצב התחזוקה של מבני התחנות והקמת תחנות חדשות: התחנות הממשלתיות נמצאות במבנים השייכים לרשויות המקומיות, ומצבן הפיזי של כשליש מהן הוא גרוע או טעון שיפור; יש שכונות חדשות שלא נבנו בהן תחנות ממשלתיות חדשות, ולכן תושביהן נאלצים לנסוע או ללכת ברגל לתחנות אחרות בעיר; "המדריך לתכנון תחנות לבריאות המשפחה" שעל פיו בונים תחנת טיפת חלב, לא עודכן מאז שנכתב ב-1993 והוא אינו תואם את ההוראות שקבע משרד הבריאות בנהליו לאחר מכן, כגון ההוראות לגבי גודל החדרים שבהם מבוצעות בדיקות התפתחות מוטורית לילד ובדיקת ראייה. 

מעקב 
משרד הבריאות

9.	תחזוקת תחנות טיפות החלב הינה באחריות הרשות המקומית בה מופעלת התחנה. בבניית שכונות ויישובים חדשים ישנה הקצאה של שטחים לבנייני ציבור היכולים לשמש גם לבניית טיפות חלב. החלטה הסופית לגבי אופי השימוש נתונה לשיקול דעת הרשות המקומית, נציגי המשרד ברמות המחוז פועלים מול הרשויות ובסופו של יום שבשכונות חדשות ישנן תחנות פעילות של טיפות חלב. ראש שירותי בריאות הציבור מינה ועדה לקביעת נורמה לטיפות חלב שתדון בין היתר בשדרוג ושיפוץ תחנות טיפות החלב. המשרד מציין כי יישום המלצות הוועדה טעון תקצוב. במסגרת ועדה זו יעודכן המדריך לתכנון תחנות לבריאות המשפחה.
[bookmark: _Toc373223677]
ליקוי

10.	היעדר שיתוף פעולה בין הקופות וקיום של כפל תשתיות: הקופות אינן מחויבות לשיתוף פעולה ביניהן. ואולם עד שנת 1995, לפני כניסת החוק לתוקף, סייעו הקופות זו לזו ביישובים שאין בהם תחנות ממשלתיות, כדי למנוע כפל תשתיות. כך חסכה כל קופה כסף, וממילא היה חיסכון גם בחשבון הלאומי. לאחר כניסת החוק לתוקף פתחו הקופות תחנות טיפות חלב ביישובים שונים כחלק מהתחרות ביניהן. 
	בביקורת הועלה כי משרד הבריאות לא קבע כללים בנוגע לזמינות ולנגישות של השירות הניתן בתחנות. עוד הועלה כי התחנות של מכבי, מאוחדת ולאומית מסייעות זו לזו במתן שירותים, ללא קבלת תגמול מהמשרד. הכללית לעומת זאת, שלה מספר התחנות הגדול ביותר, אינה נותנת כמעט בכל היישובים שבהם יש לה תחנות, שירות למבוטחי קופות אחרות. מבוטחים אלה נאלצים לנסוע ליישובים סמוכים ולקבל את השירות שם, בתחנות הממשלתיות או בתחנות של הקופה שבה הם מבוטחים. כל זאת, עקב החלטת הקופות שלהם לא לפתוח טיפת חלב במקום ועקב החלטת הכללית שלא לפתוח את טיפת החלב המנוהלת על ידה בפניהם. יש לציין שמתן שירות של קופה למבוטחי קופה אחרת הוא על חשבון כספי סל הבריאות המיועדים למבוטחיה. יוצא ששירות שהמדינה חייבת לתת לפי החוק והניתן בחלקו בידי גופים אחרים (כגון הקופות או עיריות תל אביב-יפו וירושלים), אינו נגיש באותה מידה לכלל התושבים ביישוב מסוים.

מעקב
משרד הבריאות

10.	המשרד התנה את מתן מבחני התמיכה לקופות החולים המפעילות טיפות חלב באזור יהודה ושומרון, במתן שירות לכלל מבוטחי הקופות האחרות שאינן מפעילות תחנת טיפת חלב ביישוב. המענה הניתן כיום עונה ברוב המקרים על הנדרש בחוק ביטוח בריאות ממלכתי בנוגע לאיכות, נגישות וזמינות השירות במרחק סביר. במידה ונוצרות בעיות, הן מטופלות בצורה פרטנית.

ליקוי

11.	ביהודה ושומרון המדינה מעניקה לקופות אשר מספקות שירותי טיפת חלב תגמול כספי, בתנאי שהשירותים בתחנה בכל יישוב יינתנו למבוטחי כל הקופות. ואולם משרד הבריאות מתגמל את הכללית, אף שהיא אינה עומדת בתנאי זה שקבעה המדינה. דרך פעולה זו של הכללית גורמת גם לכפל תשתיות, מכיוון שהקופות האחרות פותחות גם הן תחנות באותו יישוב. לאומית והכללית טוענות כי התגמול שהן מקבלות אינו מכסה את כלל עלויות הטיפול בילדים. משרד האוצר טוען שהתגמול לקופות ניתן כדי להמריץ אותן לפתוח תחנות באזור זה, ולא על מנת לממן את השירות שהן נותנות. יוצא שהקופות מממנות מכספי סל הבריאות שלהן שירות שהוא באחריות המדינה. 


מעקב
משרד הבריאות

11.	משרד הבריאות אינו סבור שיש מקום או צורך לעדכן את התגמול הכספי בגין הפעלת תחנות ביהודה ושומרון. למשרד לא מוכרת פניה מהקופות המפעילות את השירות על אי התאמה בין התגמול לעלות בפועל. המשרד מממן מאז ומתמיד את עלות החיסונים הניתנים בטיפות חלב המופעלות על ידי כלל המפעילים, ובכללם קופות החולים.

ליקוי

12.	השירות הניתן לנשים הרות - הכולל ייעוץ לנשים הרות, ליווי הנשים, והדרכתן - בתחנות של המפעילים השונים אינו אחיד. התחנות שמפעילה עיריית ירושלים אינן נותנות שירות מעקב לאישה ההרה. בתחנות הממשלתיות השירות ניתן באופן חלקי. 

מעקב
משרד הבריאות

12.	בהתאם להנחיית חוזר מנכל 15/11, נשים בהריון בר סיכון מטופלות במסגרת קופות החולים. נשים בהריון בסיכון נמוך בוחרות היכן להיות מטופלות ומרביתן מטופלות בקופות. אחוז הנשים המטופלות בטיפות חלב עומד על כ 25%. התחנות נותנות את השירות בהתאם לביקוש. בתחנות המשרתות אוכלוסיות ממעמד סוציו-אקונומי נמוך, קיים ביקוש לשירות ולכן הוא השתמר באזורים אלו.

ליקוי

13.	פיצול השירות בין כמה מפעילים: שירותי טיפת חלב ניתנים בידי שלושה גורמים (משרד הבריאות, קופות החולים ועיריות ירושלים ותל אביב-יפו). עקב המלצות של ועדות שונות, כגון ועדת נתניהו וועדת אמוראי, תכנן משרד הבריאות בשנת 2006 לבצע ניסוי חלוץ (פיילוט) בכמה רשויות מקומיות. הניסוי כלל את העברת האחריות למתן שירותי טיפת החלב בכללותם לידי קופות החולים, כדי לקבוע גורם אחד שיהיה אחראי על טיפול בילדים מלידתם וליצור רצף טיפולי בהם. ואולם, הניסוי לא בוצע, ומאז הנושא לא נבחן שוב.

ליקוי

14.	השירות בתחנות מפוצל בין המדינה (משרד הבריאות), ארבע קופות החולים ועיריות תל אביב-יפו וירושלים ועקב כך לא מתקיים רצף טיפולי מהלידה ועד גיל בית הספר. המשרד מתקשה לכפות על הקופות לסייע זו לזו, ובכך למנוע טרדה מהתושבים ובזבוז כספים עקב כפל תשתיות; כמו כן, המשרד אינו יכול לכפות על הרשויות המקומיות לתחזק כראוי תחנות ממשלתיות, שהמצב הפיזי בכשליש מהן הוגדר על ידי המשרד כטעון שיפור או גרוע.  נוכח האמור בדוח זה, יש מקום שמשרדי הבריאות והאוצר, בשיתוף הקופות, יקיימו דיון מעמיק בכלל השאלות הנוגעות לארגון מחדש של מערך תחנות טיפת החלב.

מעקב
משרד הבריאות

13,14.	המשרד נותן את השירות בהתאם לתוספת השלישית בחוק בריאות ממלכתי שהטילה עליו את האחריות למתן השירות. המשרד בחן בעבר את האפשרות להעביר את הפעלת השירות לגורמים אחרים והחליט כי אין מקום לשינוי. ישנה חשיבות רבה לשימור מבנה השירות כפי שהוא כיום, הכולל שירות מונע לפרט אך גם פעילויות חשובות נוספות כגון סדנאות להורים, פעילות קהילתית וכו'. טיפות החלב מהוות גורם מתווך בין הגורמים המטפלים בגיל הרך ובכך מאפשרות את הפלטפורמה לאבחון ולהתערבויות במקרה הצורך, כדוגמת הפעילות במסגרת "תכנית שמיד". בהעברת השירות לגורם אחר קיים הסיכון כי ישתמר רק נושא השירות המונע לפרט וכל שאר הפעילויות יצומצמו או יופסקו כליל. מבחינת משרד הבריאות העברת התכנית לגורם אחר הינה הפרטה של שירותים ועמדת המשרד הינה נגד הפרטה של שירותי רפואה מונעת. דוגמא לכך היא עמדת המשרד בנושא בריאות התלמיד.  טיעון נוסף להשארת השירות בידי המשרד הוא לצורך מתן מענה מהיר וכולל במצבי חירום, (מבצע הפוליו היה ראייה לכך). לאור זאת, המשרד לא מוצא סיבה לשנות את המצב הקיים.	

בהחלטת ממשלה (כל/103 מאוקטובר 1991) נקבע כי נוהל מתודולוגיית פיתוח ותחזוקה (להלן - נוהל מפת"ח) מחייב את משרדי הממשלה ואת הגופים הציבוריים, בנוגע לכל פעילות המתבצעת בתחום המחשוב בארגון, הן בפעילות הקשורה למערכת הבודדת והן בפעילות הקשורה לארגון בכללותו. לפי נוהל מפת"ח ניהול תכולת הפרויקט הוא אחד מתשעת תחומי הידע המוגדרים במודל לניהול פרויקטים, המכונה "גוף מצבור ידע" (PMBOK), Project Management Body of Knowledge אשר מגדיר שיטות, תחומי ידע, תהליכים ונוהגי עבודה בתחום ניהול פרויקטים. ויש בו חמישה תהליכים: (א) ייזום הפרויקט שבמסגרתו נבחנים הצורך או הבעיה; התוצר של שלב זה הוא מסמך הייזום; (ב) תכנון התכולה, שבו מוגדרים תכולת הפרויקט וסיום של כל שלב שבו; התוצר של שלב זה הוא תכנית לניהול הפרויקט; (ג) הגדרת תכולת העבודה של הפרויקט לפי רכיבים קטנים ומוגדרים; (ד) אישור התכולה המבוסס על השוואת התכולה המתוכננת לתכולה שבוצעה; מטרת ההליך היא לוודא שהפרויקט השיג את יעדיו; (ה) בקרה על שינויי התכולה, שמטרתה לוודא שהשינויים מועילים ומנוהלים כראוי. כדי להבטיח שהפרויקט יסתיים בהצלחה נדרש ביצוע מלא ועקיב של התהליכים הללו. עוד קובע נוהל מפת"ח כי על מנהל הפרויקט להגדיר מספר פרמטרים, ובכללם היקף הפרויקט, מחזור החיים שלו, עלותו הכספית וטווח הזמן לביצועו, ולעקוב אחרי יישומם. כמו כן נקבע בנוהל כי יש להשתמש בטבלאות שליטה ובקרה הכוללות בין השאר טבלת רכיבים קריטיים, המתייחסת להיבטים של יישום, טכנולוגיה, לוח זמנים ותקציב. 

ליקוי

1.	ועדת ההיגוי למחשוב רשומת בריאות בטיפות החלב לא ביצעה פיקוח ובקרה שוטפים, מלאים ושיטתיים, המבוססים על דוחות שהיה עליה לאפיין לגבי פרויקטי המחשוב של טיפות החלב. כך למשל לא אישרה הוועדה את אבני הדרך להתקדמותם של הפרויקטים, ולא קבעה לוח זמנים לביצוע של כל פרויקט.

מעקב
משרד הבריאות

1.	ועדת היגוי מתכנסת בתדירות קבועה ומבצעת פיקוח ובקרה מלא על כלל הפעילויות בפרויקט. 
	כל השדרוגים שתוכננו במהלך שנת 2014 עלו לייצור במועדם,  על פי לו"ז בתכנון המקורי.  נקבעו כל  אבני דרך לשנת 2015.
 	כל ששה שבועות מתוכננת גרסה  הכוללת חידוש מסך אחד או יותר, בנוסף לפיצ'רים נוספים במסכים קיימים. במידת הצורך, לשיקול הוועדה, יבחן שינוי בתכולת הגרסה בהתאם לצרכים שעולים מהשטח ויקבלו תעדוף של הוועדה.

ליקוי

2. 	למרות ריבוי פרויקטי המחשוב במשרד, מורכבותם והיקפם הכספי, מונה רק ביוני 2012 עובד לתפקיד מנהל פרויקטים באגף המחשוב. במועד סיום הביקורת, אוקטובר 2013, לא הייתה בידי אגף המחשוב תמונה מלאה ומפורטת לגבי כל אחד מהפרויקטים הקשורים למחשוב מערך החיסונים בהיבטי תקציב, תכולות ולוחות זמנים. 

מעקב
משרד הבריאות

2.	החל משנת 2013, בשיתוף מלא עם אגף הסיעוד בבריאות הציבור, אגף המחשוב מכין תכנית עבודה מסודרת ומאושרת בכל שנת פעילות.

ליקוי

3. 	בידי המשרד אין מסמך תקציבי מפורט, שאושר לכל פרויקט לפני התחלת ביצועו. כמו כן אין בידי המשרד דוחות הביצוע התקציביים, שהיו אמורים לשמש אותו במהלך ביצוע הפרויקטים. לדעת משרד מבקר המדינה, מכלול הממצאים המובאים בדוח זה מלמדים על ליקויים בהליכי ניהול הפרויקטים והפיקוח עליהם. היעדר פיקוח ובקרה הולמים של הנהלת המשרד, חשב המשרד ואגף התקציבים של המשרד על תהליכים מרכזיים בפרויקטים עתירי תקציב עלול להיפגע ניהול הפרויקטים, ובכלל זה עלולים להיגרם חוסר יעילות - בין היתר בעבודת המשתמשים במערכת - ובזבוז בגלל חריגה מלוחות זמנים, מתכולות ומתקציב. הצורך של הנהלת המשרד לפעול בכיוון זה מקבל משנה תוקף לנוכח המשבר שחל בתחום ניהול אגף המחשוב במשרד בשנת 2011.

מעקב
משרד הבריאות

3.	בעקבות הביקורת, מסמכים תקציביים מפורטים לכל פרויקט, מוכנים על ידי כלכלן של אגף המחשוב ומאושרים ע"י אגף התקציבים.
ליקוי
4.	אין בידי משרד הבריאות מסמכי הייזום והאפיון של מערכות המחשוב שפיתח בתחום החיסונים, שלפי נוהל מתודולוגיית פיתוח ותחזוקה של מערכות מידע (להלן -נוהל מפת"ח) יש לנהלם ולשמרם בספריית הפרויקט. הועלה כי עד למועד סיום הביקורת, אוקטובר 2013, ואף שמשרד הבריאות החליט להקים מערכת חדשה לניהול תחנות טיפת החלב, ובכללה לניהול מערך החיסונים, ואף שביצע פעולות נרחבות למימוש הפרויקט, לא פעל המשרד על פי נוהל מפת"ח, ולא הכין מסמך אפיון ותכנית עבודה בנוגע לפרויקט, כדי שיהיה אפשר לעקוב אחר התקדמות יישומו. 

מעקב
משרד הבריאות

4.	בידי המשרד קיימים כבר מסמכי ייזום ואפיון של מערכות המחשוב בתחום החיסונים. מודול חיסונים שהוטמע בתחנות טיפות חלב  ב-05.11.2014 פותח והוטמע בהתבסס על מסמכים אלו. בשנת 2014 הוטמעה מתודולוגיית ניהול הפרויקטים באגף המחשוב.
ליקוי
5.	מאז הקמת מערכת "מחשבה בריאה" (להלן - מחשבה בריאה) בסוף שנות השמונים של המאה העשרים ועד שנת 2006 - לא הסתיימה פריסתה בכל תחנות טיפת החלב של המשרד.
מעקב
משרד הבריאות

5.	בשנה 2014 הסתיימה כבר פריסת מערכת "מחשבה בריאה" בכל תחנות טיפת החלב. הושם דגש על הקמת תשתית טכנולוגית מתקדמת והעברת כל משתמשי טיפות החלב, ובכלל זה תחנות של לאומית, לעבודה במערכת אחת, אחידה ומרכזית. הפעילות כללה בין היתר הדרכה והטמעה של כ- 900 משתמשים תוך פרק זמן קצר מאוד. כמו כן בוצעו הסבה מלאה וטיוב נתונים ממערכת רחל"י בה עבדו המשתמשים.
ליקוי
6.	לא הומצאו למשרד מבקר המדינה מסמכים המלמדים על כך שבשנת 2006 בחן משרד הבריאות חלופות קודם שהחליט על פיתוח מערכת "רחל"י" (להלן - רחל"י). נוסף על כך לא נמצאו מסמכים המפרטים את הנימוקים להקמת רחל"י. כמו כן לא נמצא כי נבחנה האפשרות להרחיב את פריסת מערכת "מחשבה בריאה", שכבר פעלה ב-265 תחנות טיפת חלב, ולחברהּ לרשת מרכזית אחת. 
מעקב
משרד הבריאות

6.	לא נמצאו המסמכים המפרטים את הנימוקים להקמת רחל"י.

ליקוי

7.	השינויים שנגרמו בתהליכי העבודה בעקבות ההסבה האוטומטית של מחשבה בריאה ממג'יק לדוט-נט הביאו לתקלות שפגעו בעבודת המשתמשים במערכת. על המשרד לפעול להבא בהתאם לנוהל מפת"ח בפרויקטי מחשוב שהוא מפתח. כמו כן, עליו להגדיר את הדרישות, בפיתוח מערכת היל"ה, (מערכת כוללת חדשה, שתוכנס לשימוש בתחנות טיפת החלב ותכלול נושאי היריון, ילדים, לידה והורות) יחד עם משתמשיה, ולהפיק לקחים מהבעיות שעלו בהסבת ובהטמעת הפרויקטים בנושא, ובכללן: תקלות חמרה, תכנה ותקשורת. 

ליקוי

8.	אף שמשרד הבריאות החליט להקים מערכת חדשה לניהול תחנות טיפת החלב, ובכללה לניהול מערך החיסונים, וביצע פעולות נרחבות למימוש הפרויקט, עד מועד סיום הביקורת, אוקטובר 2013, לא פעל המשרד על פי נוהל מפת"ח, ולא הכין מסמך אפיון ותכנית עבודה בנוגע לפרויקט, הכוללים את תקציבו, לוח הזמנים לביצועו ותכולותיו כדי שיהיה אפשר לעקוב אחר התקדמות יישומו. זאת ועוד, המערכות שפיתח ושדרג המשרד לוקות בליקויים הפוגעים בהפעלתן התקינה ובאמינות המידע המופק מהן.

מעקב 
משרד הבריאות

7,8.	מסלול היישום מבוצע בשלבים בתפיסה "אג'ילית" – אפיון ויישום ברמת מודול מסך, אשר מחליפים את המסכים החדשים, בהתאם לתיעדוף שנקבע עם וועדת היגוי שהוקמה לנושא. האפיון של כל מודול מבוצע יחד עם צוות משולב, הכולל משתמשים מייצגים מהמטה ומהשטח. כל מודול /מסך מיושם כך שיתמוך בצורה מיטבית בתדריכים ובנהלים הרלוונטיים, לרבות בשימור מידע שנאסף בכ-20 שנה. במידת הצורך מבוצעות פעילות של הסבה וטיוב המידע תוך שימוש ב- DQS.

	החל מה-.01.07.14, יושמו מודולים ודוחות, כדלקמן: 
•	מודול חיסונים – התואם למודול ניהול חיסונים במערכת בריאות התלמיד.
•	מעקב התפתחות.
•	פרטי ילוד.
•	הערכת גדילה - בהתאם לתקן בינלאומי אותו אימץ המשרד – WHO.
•	תזונה והזנה.
•	רישום שוטף לאחות.
•	איתור דיכאון לאחר לידה.
•	איתור מתקדם של מטופל.
•	רשומון חיסונים/ פעילויות (כולל דוח עם אפשרות הדפסה או יצוא לאקסל/PDF).
•	מצבת מטופלים בתחנה.
•	תדפיס תינוק/פעוט מפורט
ועוד. 
	כמו כן הוחל באפיון של מודולים נוספים, כגון: בדיקה/אומדן גופני, תחילת ביקור, סיכום ביקור, תבחין מנטו ועוד.
	וכמו כן יושם ממשק למערכת זימון תורים.
	רכיבים תשתיתיים שיושמו השנה, אשר ישמשו למודולים / מסכים נוספים שיפותחו: 
•	קביעת סטנדרט ממשק משתמש לבניית כלל המסמכים החדשים במערכת
•	הכנת תשתית לרצף טיפול במטופל - טיפת חלב/ בריאות התלמיד
•	בניית תשתית לוגים אמינה ועדכנית
•	מתן יכולת להגדרת משתמש חדש באופן עצמאי על ידי המשל"ת

ליקוי

9.	בשל ניהול מערך החיסונים במדינת ישראל באמצעות מערכות מידע שונות אין בידי המשרד תמונה ממוחשבת כוללת ואמינה לגבי מספר המחוסנים והחיסונים שקיבלו. ניהול מבוקר ומקצועי של מערך החיסונים בישראל צריך להיעשות באמצעות מערכת מידע בעלת בסיס נתונים ממוחשב מלא, מעודכן ואמין. מערכת מידע זו צריכה לעמוד בדרישות הדין בכל הקשור לשמירה על הפרטיות, ובד בבד לאפשר מעקב אחר מתן החיסונים. צורך זה קיבל משנה תוקף עת התגלה נגיף הפוליו בדרום הארץ, ומשרד הבריאות נדרש לתמונה מלאה ועדכנית של המחוסנים נגד הנגיף לצורך קבלת החלטות מיטביות. נכון להיום אין עדיין מערכת אחודה הכוללת מידע מלא, עדכני ומקוון על כלל החיסונים בישראל. זאת אף שמשרד הבריאות השקיע בחמש השנים האחרונות עשרות מיליוני שקלים בהקמתן ובשדרוגן של מערכות מידע בתחום החיסונים.


מעקב
משרד הבריאות

9.	המשרד יעביר לקופות את נתוני חיסוני השגרה  של מבוטחיהם (בהסתמך על שיוך קופה הקיים במאגר של המוסד לביטוח לאומי) הניתנים בתחנות המשרד. המידע יועבר לקופות בתדירות חודשית באמצעות כספות ייעודיות.  הפרויקט מתוכנן להתחיל לפעול ב-01.02.2015.  גם הקופות רואות חשיבות רבה בקבלת מידע מקיף על החיסונים שניתנו ע"י המשרד או   הקופות האחרות. בתום ההיערכות הטכנית, הקופות יתחילו להעביר חזרה מידע למשרד.

הגופים המבוקרים: משרד הבריאות, משרד האוצר, עיריית ראשון לציון, משרד הרווחה,קופת חולים מאוחדת, מכבי שירותי בריאות, הרשות הארצית לכבאות והצלה.

ליקוי 1 תוקן. ראה הערות ראש הממשלה 64ג' עמ' 197-198.

ליקוי

2.	נתונים ונזקים בגין הפעלת המרכז: משנת 2004 לא התקבלו במרכז קשישים נוספים, ובמהלך השנים נפטרו רבים מאלה שהתגוררו בו. עקב כך התפוסה של כ-100% בשנת 2004 ירדה בשיעור ניכר, ובינואר 2014 היו בו רק 44 קשישים, דהיינו 13% תפוסה בלבד. בפועל, המקום כמעט ריק. אף על פי כן במרכז ממשיך לעבוד צוות כוח האדם שהיה בו ב-2004, למעט אלה שפרשו לגמלאות (ירידה של כ-35% עד ל-194 משרות). מספר העובדים במרכז גדול בהרבה מהנדרש - מאות אחוזים מעל הנדרש בהתאם לתקן.

מעקב
משרד הבריאות

2.	אין שינוי מהמצב הקודם. הנושא כפוף להחלטת משרד הבריאות ומשרד האוצר.

ליקוי

3. 	הכנסותיו והוצאותיו של המרכז הגריאטרי במשך עשר השנים של הליך הסגירה - בעשר השנים 2013-2004 הפסידה המדינה יותר מחצי מיליארד ש"ח בעקבות ההחלטה לסגור את המרכז, שלא מומשה עד תחילת שנת 2014. מספר המאושפזים במרכז פחת בכ-87%. ההפסד נגרם, בין היתר, מסבסוד של המשרד בסך של כ-450 מיליון ש"ח, מתשלום של עשרות מיליוני ש"ח למוסדות אחרים ובכללם למוסדות פרטיים בגין הפנייתם של קשישים שהיו יכולים להתאשפז במרכז ומתשלום של כ-25 מיליון ש"ח לעיריית ראשון לציון בגין הפעילות במקרקעין ללא אישור עיריית ראשון לציון בשנים 2013-2004. כמו כן נמנעו מהמרכז הגריאטרי הכנסות של עשרות מיליוני ש"ח בגין קשישים שמשרד הרווחה יכול היה להפנות למרכז.




מעקב
משרד הבריאות

3.	קליטת הדיירים במרכז נעשית באופן סדיר, ככל שהתשתיות הקיימות מאפשרות, דהיינו עד לאיוש כולל של 90 דיירים.

ליקוי

4.	מחשוב ותקינות מבני ומתקני המרכז: המערכת הממוחשבת לניהול הטיפול הרפואי בחולה שהופעלה במרכז היא מיושנת ואינה תואמת את הסטנדרד המקובל במוסדות דומים בישראל. כמו כן, כשנתיים וחצי שהו קשישים רבים במבנים שלא היו מוגנים כראוי מפני שרפות; במרכז לא בוצעו במשך שנים רבות תיקוני בינוי ושיפור תשתיות שיבטיחו כי תנאי השהייה במרכז יהיו נאותים וכי יישמרו הוראות הבטיחות במקום. 

מעקב
משרד הבריאות

4.	המערכת הלוגיסטית הממוחשבת במרכז הגריאטרי הוחלפה כנדרש: בדצמבר 2014 עלתה לאוויר מערכת "אביב לוגיסטית" ואף הוסבו אליה הנתונים מהמערכת הישנה ("מיעד"). המערכת משרתת את כל הפונקציות הרלבנטיות במרכז: הגזברות, האפסנאות ובית המרקחת. בנוסף, ניתנו לעובדים הוראות שימוש מתאימות במערכת ע"י מנהל הכספים של המרכז, וזאת עקב המעבר לעבודה מבסיס מזומן לבסיס מצטבר, החל מ-1/1/2015. לגבי רשומה רפואית ממוחשבת, עלות הקמת והתקנת המערכת הינה כ- 3 מש"ח. הנושא יבחן במידה והמרכז ימשיך לפעול. ארבע המחלקות המאוישות במרכז הגריאטרי מוגנות מפני שריפה. השקעות בבינוי ושיפור תשתיות במרכז טרם בוצעו. עלותן מסתכמת בכ- 120 מיליוני ₪. הוראות הבטיחות במקום נשמרות.

ליקוי

5.	ניסיונות להפעלת המקום כמרכז גריאטרי לאחר 2004: משנת 2004 נעשו כמה ניסיונות למצוא גורם אחר שינהל את המרכז כגון: הפעלה בידי מלכ"ר באמצעות עמותה עירונית, הפעלה בידי חברה ממשלתית עירונית ולאחר מכן הפעלה בידי קופת חולים מאוחדת. אולם ניסיונות אלו לא צלחו. מאוחדת שהסכימה להפעיל את המקום חזרה בה ועקב כך גם הסכם הפרישה שנחתם עם עובדי המרכז לא מומש. לנוכח זאת עובדי המרכז, הקשישים ובני משפחותיהם שרויים כעשר שנים באי-ודאות לגבי עתידם. בסוף דצמבר 2013 דיווח משרד הבריאות למשרד מבקר המדינה כי שרת הבריאות החליטה להפעיל את המרכז, והחל מינואר 2014 יופנו אליו מאושפזים ויושקעו באופן מיידי 200,000 ש"ח בשיפוץ תשתיות קיימות במרכז. 
	אשר להחלטת שרת הבריאות להפעיל את המרכז הגריאטרי מינואר 2014, העיר משרד מבקר המדינה כי נוכח החלטות הממשלה הקודמות בנדון לגבי סגירת המרכז הגריאטרי, יש לקבל את אישור הממשלה לגבי עתידו של המרכז, וזאת עוד לפני שיושקעו בו משאבים נוספים. בד בבד יש להסדיר עם עיריית ראשון לציון את השימוש בקרקע עליה ממוקם המרכז שהפעילות הבלתי מוסדרת שעושה בה משרד הבריאות גורמת לבזבוז כספים נוסף של מיליוני ש"ח.

מעקב
משרד הבריאות

5.	טרם התקבלה החלטה לגבי עתידו של המרכז, ישנו צוות עבודה בנושא שמונה על ידי המנכ"ל המורכב  מכלל האגפים הרלוונטיים במשרד (מינהל רפואה, משאבי אנוש, גריאטריה, מינהל תכנון ופיתוח, וכו).
	טרם סוכם מול עיריית ראשון המתווה המפורט, נשקלות אופציות נוספות שיובאו להחלטתו שר הבריאות שמונה לאחר הבחירות.

היערכות שירותי הבריאות לעתות לחירום

מעקב מורחב

הגופים המבוקרים: משרד הבריאות; מכבי שירות בריאות, קופת חולים לאומית, קופת חולים מאוחדת, שירותי בריאות כללית; פיקוד העורף - צה"ל, מגן דוד אדום; המשרד להגנת העורף משרד הביטחון

ליקוי 35,36,37 30, 20 תוקנו. ראה הערות ראש הממשלה 64ג' עמ' 225.

ליקוי

1. 	האחריות להכנת העורף לעתות חירום: משרד הביטחון הפיץ בפברואר 2011 את "תזכיר חוק היערכות העורף לשעת חירום, התשע"א-2011". אולם נכון לאוקטובר 2013, מועד סיום הביקורת - למעלה משבע שנים לאחר תום מלחמת לבנון השנייה ויותר מ-22 שנה מאז הקמת פיקוד העורף בצה"ל - אין עדיין חוק מקיף המסדיר את הטיפול בעורף בעתות חירום על כל היבטיו ומבהיר מהם הסמכויות ותחומי האחריות של כל אחד מהגופים הפועלים בתחום ומהם קשרי הגומלין ביניהם.

מעקב
משרד הבריאות

1.	בעת כתיבת דוח הביקורת, נושא חרום היה באחריותו של המשרד להגנת העורף. כיום האחריות הינה של משרד הביטחון.
	הצעת החוק החדשה הינה בעבודת מטה ובאחריות משרד הביטחון. תקנות שעת חירום בו מוגדרת סמכות הרשות העליונה נמצאת בעבודה מול משרד המשפטים

מעקב
משרד הביטחון

1.	בנושא חוק מקיף המסדיר את הטיפול בעורף בעתות חירום- טיוטת חוק הזירה האזרחית נמצאת בשלבים מתקדמים של גיבוש. להערכת המשרד גיבוש הטיוטה יסתיים ברבעון השלישי של שנת 2015 והיא תועבר לאישורו של שר הביטחון. לאחר אישור השר, תועלה הצעת החוק בצינורות המקובלים.




ליקוי

2.	סמכות הרשות העליונה לאשפוז: כבר בדוח המיוחד מ-2007 נמצא כי לרשות העליונה לאשפוז אין סמכות להנחות את מוסדות הבריאות - דבר שעלול להקשות את תפקודה. בביקורת עלה כי כבר בשנת 1995 החל משרד הבריאות לקדם טיוטה להצעת חוק בנושא מערך הבריאות בשעת חירום. ואולם עד למועד סיום הביקורת הנוכחית באוקטובר 2013, ואף שחלפו כ-18 שנה מאז הטיוטה הראשונה, טרם גובש סופית חוק המסדיר את סמכויות הרשות העליונה לאשפוז. הדבר עלול לפגוע בהיערכות מוסדות הבריאות לעתות חירום ובתפקודם בחירום. יש לראות זאת בחומרה.

מעקב
משרד הבריאות 

2.	הנושא לא הוסדר בחוק. קיימות תקנות מגירה לשעת חירום תקנות אלו הינן מקור הסמכות של הרשות העליונה בעת הכרזת ממשלה על מצב מיוחד בעורף. הסדרת הסמכויות להיערכות הנדרשת בעת שגרה תעוגן במסגרת חוק העורף שרשות החירום הלאומית מקדמת. באשר למצב בו התקנות עדיין לא מופעלות , בתי החולים ומוסדות הבריאות פועלים על פי הנחיית הרשות העליונה מתוך הבנת חשיבות ההיערכות והמענה לעתות חירום.

ליקוי

3. 	החובה בחוק ביטוח בריאות ממלכתי למתן שירותי רפואה בקהילה בעתות חירום: חוק ביטוח בריאות ממלכתי, התשנ"ד-1994 (להלן - החוק), אינו מתייחס במפורש למתן שירות רפואי בקהילה בעתות חירום. בהיעדר התייחסות מפורשת בחוק לשעת חירום, יש קושי לקבוע על מי חלה האחריות למתן שירות רפואי בעתות חירום, ובאיזה היקף. כבר בדוח המיוחד בשנת 2007 קבע משרד מבקר המדינה כי יש להסדיר בחוק את היערכותן של קופות החולים לעתות חירום ואת היקף השירותים והטיפולים הרפואיים שיינתנו בעתים כאלה לאוכלוסייה. ואולם עד למועד סיום הביקורת הנוכחית (אוקטובר 2013) לא הסדיר משרד הבריאות את הנושא בחוק או בכל דרך אחרת. 

מעקב
משרד הבריאות

3.	החוק לא הגדיר את הנדרש לשעת חירום לכן מערכת הבריאות קבעה עקרונות להפעלת השירות הרפואי בעת חירום והם שיש לשאוף לשמר את מרבית השירותים ברב המרפאות בהם ניתן שירות בשגרה, זאת בכפוף ובתנאים של מצב החירום ועל פי הנחיות התגוננות של פיקוד העורף. בנוסף לכל קופה יש תכנית (הנבדקת בבקרות מוכנות לשעת חירום) לצמצום השירות הרפואי על פי עקרונות החיוניות.

ליקוי

4. 	משימות הקופות בעתות חירום והסתייגויותיהן: תגובת משרד הבריאות לטענות הקופות לגבי הצורך בהסדרת הנטל הכספי עליהן בעתות חירום ולגבי אופן הכנתן ברגיעה, הייתה כי "ההיערכות למצבי חירום היא חלק מהשוטף ואחריות כל גוף לספוג את ההיערכות. עם זאת נמשיך במאמצנו לנסות להשיג תקציב לעיבוי ההיערכות בפניות חוזרות לאוצר". בכך לא הוצג פתרון שיניח את דעתן של הקופות. הכללית - הקופה הגדולה ביותר, המבטחת 55% מהאוכלוסייה - טוענת כי מאחר שהמדינה אינה מקצה מקורות מימון ומשאבים לתכנון ולהיערכות למצבי חירום, היא אינה יכולה להיערך כנדרש. התקציב שהשקיעה בהיערכות, שנלקח מתקציבה השוטף, אינו מאפשר מוכנות מיטבית, וקיימים תרחישים שהיא אינה יכולה להיערך אליהם. משרד הבריאות אף לא בדק אם הקופות מסוגלות לעמוד בנדרש מהן בעתות חירום. כבר לפני שבע שנים העיר משרד מבקר המדינה כי יש להסדיר בחוק את היערכותן של קופות החולים לעתות חירום, ואץ היקף השירותים הרפואיים שיינתנו בעתים כאלה לאוכלוסייה. ואולם נכון לאוקטובר 2013 לא הוסדר הנושא בחוק. ראוי להסדירו בהקדם כדי להבטיח רמת שירות ראויה לאוכלוסייה.

מעקב
משרד הבריאות

4.	משרד הבריאות ביקש מהקופות להציג צורכי תקציב להבטחת מוכנות מיטבית. בשלב זה לא התקבל תקציב ייעודי לחירום.

ליקוי

5. 	עד למועד סיום הביקורת באוקטובר 2013, לא נקבע בחוק או בנהלים היקף השירותים שעל קופות החולים לספק בהתאם למצבי לחימה שונים ובהתאם למשך הלחימה, במטרה להבטיח רמת שירות ראויה לאוכלוסייה. 

מעקב
משרד הבריאות

5.	כאמור בליקוי 3, חוק ביטוח בריאות ממלכתי הגדיר את סל שירותי הבריאות לעתות שגרה.
ליקוי

6.	בביקורת עלה כי הקופות התייחסו בנוהליהן באופן כללי לאפשרות לנדידת אוכלוסייה בין אזורים בארץ, ואולם נמצא כי אין היערכות פרטנית ראויה לאפשרות זו, כגון הכנת תכניות לרענון הסגל הרפואי עם התמשכות הלחימה, לניוד רופאים ואנשי סגל מאזור לאזור ולתגבור כוח האדם. לדעת משרד מבקר המדינה על משרד הבריאות להביא בחשבון מצבים אפשריים של נדידת אוכלוסייה בעתות חירום, ולהסביר לציבור כי בעת פינוי עצמאי על המתפנים לוודא כי יש שירותי רפואה באזור שבחרו להתפנות אליו. כמו כן על המשרד לוודא כי הקופות מפזרות את כוח האדם בין האזורים השונים באופן מיטבי ובהתאם לביקוש לשירותים הרפואיים. 
	
מעקב
משרד הבריאות

6.	בעת נדידת אוכלוסייה בין אזורים שונים בארץ, השרות הרפואי בקהילה ניתן על בסיס המרפאות הקיימות באזור אליו נדדה האוכלוסייה. בהינתן מצב בו יש צורך לתגבר כוח אדם באזור זה, באחריות הקופות להפעיל את התוכנית הקיימת בקופה לנושא זה. על בסיס אירועי החירום האחרונים כגון מבצע צוק איתן התבקשו הקופות למפות את היקף הפניות לשירות הרפואי הראשוני בתקופת המבצע בהשוואה לתקופת הזמן שלפני ואחרי המבצע. נמצא כי בכל הקופות הביקוש לשירות יורד ל- 80%-85% מהשגרה. 
	במסגרת ועדת כוח אדם לשעת חירום ייקבע התקן כוח אדם הנדרש לזמן חירום. הוועדה ממשיכה את פעילותה בנושא בשאיפה לכך שבסוף 2015 תהיה התקדמות משמעותית. בשלב הבא תיבחן הפריסה הארצית של כוח האדם המרותק לקופה וייתן מענה בשעת חירום.
	עם המעבר משיגרה לחירום מועברת רשימת המרפאות אשר לא יוכלו לפעול עקב מצב החירום ומידי יום מועברת רשימת המרפאות אשר עומדת בהנחיות התגוננות של פקע"ר והן פועלות. מידע זה נמצא במוקדי זימון תורים/מוקדי מידע  של כל קופה וכן באתר האינטרנט של משרד הבריאות ובאתר המידע של פיקוד העורף.
	
מעקב
שירותי בריאות כללית

6.	בהינתן מצב של נדידת אוכלוסין תעודכנה המרפאות הפועלות באזור הגיאוגרפי הרלבנטי. אם  ייווצר עומס כבד במרפאה באזור הגיאוגרפי הנ"ל, הקופה תתגבר את צוות המרפאה בצוותי תגבור מקומיים לפי היכולת.  הקופה לא ערוכה לנייד עובדים ממחוז אחד לשני באופן מסודר אלא על בסיס התנדבותי בלבד.  (ניוד עובדים דורש את הסכמת העובד,  כלים לניוד העובד, להלנתו, ולכלכלתו).
	שרותי בריאות כללית מפעילה מערך של מרפאות בכל הארץ מרפאות אלה תפעלנה בשעת חירום בהתאם לעמידתם בהנחיות ההתגוננות של פיקוד העורף שיופצו בעת הפעלתן.
	מוקד "כללית קול" 2700* מעודכן באופן שוטף על מיפוי פעילות המרפאות. כמו כן ביכולתו לתת את כתובת המרפאה הקרובה החלופית במקרה של סגירת מרפאה. המידע יהיה זמין גם באתר האינטרנט של הכללית

ליקוי

7.	זמינות הסגל הרפואי: 1. הרשות העליונה לאשפוז והאגף לשעת חירום לא ביצעו ניתוח כמותי של כוח האדם הזמין לטובת מערך הטיפול הרפואי בקהילה, אף על פי שכבר ב-2001 הצביע "תרחיש הייחוס הענפי למערכת הבריאות" על הצורך בכך (ראו גם בהמשך). לא נמצא כי הרשות העליונה לאשפוז או האגף לשעת חירום ביצעו ניתוח כמותי, בהתבסס על נתוני הביקוש הצפויים, לשם תכנון המענה הנדרש ממערכת הבריאות בחירום. 2. החובה להתייצב לעבודה במפעל חיוני או במפעל למתן שירותים קיומיים אינה חלה על אישה בהיריון או על אישה בשנה שלאחר הלידה. יש גם להביא בחשבון שלא כל העובדים שיוצאו להם צווי ריתוק אכן יתייצבו לעבודה. ראוי לאמוד תקופתית את החסרים הצפויים בעתות חירום בכוח האדם של היחידות לטיפולי הבית בקופות החולים ולתכנן את הדרכים לצמצמם.

מעקב
משרד הבריאות

7.	במסגרת האגף לשעת חירום פועלת ועדת כוח אדם לשעת חירום ובה חברים נציגי קופות החולים ונציגי הנהלת משרד הבריאות. במסגרת ועדה זו ייקבעו מפתחות כוח אדם של צוות ראשוני במרפאות הקופות וזאת על פי רמת השירות הנדרשת לחירום (על פי הנתונים המעודכנים נדרש 80%-85% רמת שירות). הוועדה טרם גיבשה המלצות. צפי לסיום לעבודת הוועדה: 31.12.2015.

ליקוי

8.	פיזור המרפאות האחודות למתן שירות לחברי כל קופות החולים:  מערכת הבריאות אמורה להפעיל בעתות חירום כ-300 מרפאות אחודות ממוגנות בפריסה ארצית. ואולם נמצא כי אזורים רבים מרוחקים מהמרפאה האחודה הקרובה ביותר אליהם. כך למשל, במחוז חיפה אין מרפאות אחודות בעין הים, בקריית שפרינצק ובקריית חיים. 

מעקב
משרד הבריאות

8.	מדי שנה, לשכת הבריאות המחוזית בראשות רופא המחוז בוחן את פריסת המרפאות האחודות במרחב המחוז ומקבל מקופות החולים רשימה עדכנית של המרפאות האחודות במחוז. הקופות עושות כל שביכולתן כל שנה לאתר מרפאות נוספות העומדות בקריטריונים לשמש כמרפאה אחודה.
	בנוסף, החל ממבצע צוק איתן שירותי הרפואה במרפאות ניתנים בנוהל הפעלת מענה אחוד/מרפאה אחודה קרי כל מרפאה פתוחה נותנת מענה אחוד ללא שיוך קופתי וזאת על פי הנחיית הרשות העליונה לאשפוז ובריאות.

מעקב
משרד הביטחון

8.	הפעלת מרפאות אחודות נעשית במדיניות מיגון מחמירה של פיקוד העורף. במצב זה יש כיום מענה לכל חברי קופות החולים על ידי מרפאות אחודות. המענה טוב אך אינו מספק. משרד הבריאות בשיתוף מחוזות רשות חירום לאומית (להלן רח"ל), פועלים להרחיב את מספר המרפאות האחודות למענה מיטבי. 

ליקוי

9.	מיגון המרפאות האחודות: עובדי הקופות עצמן הם שמיפו את מצב המיגון של רוב המרפאות, אף על פי שאינם מוסמכים לכך. רמת המיגון של רוב המרפאות לא נבדקה ואושרה בידי פיקוד העורף או בידי גורם מוסמך אחר. על גורם מוסמך לקבוע את רמת המיגון של המרפאות האחודות שאמורות לפעול בעתות חירום.

מעקב
משרד הבריאות

9.	לאור המחסור בתקציב לא בוצע סקר מיגון על ידי פיקוד העורף.



ליקוי

10.	גיבוי לתשתיות המרפאות האחודות: לרוב המרפאות האחודות אין אמצעי גיבוי כגון גנרטור חירום או מכלי מים רזרביים שיאפשרו פעילות רציפה שלהן גם לאחר פגיעה בתשתיות. 

מעקב
משרד הבריאות

10.	מחוסר תקציב ייעודי לחירום, למרבית המרפאות האחודות  אין אמצעי גיבוי שיאפשרו רציפות פעילות בעת פגיעה בתשתיות .

ליקוי

11.	ביטוח הסגל הרפואי הפועל במרפאות האחודות: רוב קופות החולים לא הסדירו ביטוח לאנשי סגל מקופות אחרות שיישלחו לתגבר מרפאות אחודות בשעת חירום. 

מעקב
משרד הבריאות

11.	הצוות המתגבר מבוטח במסגרת הביטוח בקופה בה עובד. הנושא מעוגן בנוהל הפעלת מרפאה אחודה/מענה אחוד לשעת חירום.

ליקוי

12.	תרגול הפעילות במרפאות האחודות: משנת 2007 ועד למועד סיום הביקורת לא בוצע תרגול מלא וכולל לבחינת תפקודן של המרפאות האחודות, לרבות אופן איושן בעתות חירום, קבלת נתונים מתיקי חולים שאינם מהקופה המפעילה את המרפאה, עמידות מערכות התקשורת והמחשוב והעברת דגימות למעבדות. 

מעקב
משרד הבריאות

12.	במבצע צוק איתן פעלו בפועל המרפאות האחודות באזור הדרום. תרגול מענה אחוד של מתן שירות במרפאות מבוצע במסגרת תרגיל לאומי נקודת מפנה.



ליקוי

13. 	סגל היחידות לטיפולי בית: היחידות לטיפולי הבית בקופות, המטפלות בשגרה בכ-31,000 חולים, נעזרות גם בשירותיהן של חברות חיצוניות. כמו כן נחתמים הסכמים מקומיים עם רופאים עצמאיים לטיפול במאושפזי הבית. רופאים אלו מועסקים בדרך כלל בבתי חולים או בקופות חולים נוספות, ושירות זה ניתן על ידם כעבודה נוספת. קיים חשש כי בעתות חירום ירותקו רופאים אלו למקום עבודתם או יגויסו לשירות מילואים. דבר זה עלול לפגוע בטיפול בשעת חירום בחולים רבים המטופלים על ידי היחידות לטיפולי בית. כמו כן לא הוערך מספר הצוותים לטיפולי בית שיידרש למתן מענה הולם בשעת חירום. קיים חשש כי חולים המשויכים ליחידות לטיפולי בית ושלא יטופלו, יעמיסו את בתי החולים בפעילות.

מעקב
משרד הבריאות

13.	הטיפול במפתחות כוח אדם ביחידות לטיפול בית נמצא במסגרת פעילות ומשימות ועדת כוח אדם לשעת חירום. צפי לסיום: 31.12.2015. כחלק ממיפוי נתוני צריכת השרות במהלך מבצע צוק איתן נבחן גם צריכת השרות ליחידות לטיפולי בית.

ליקוי

14.	אומדן מטופלים: בביקורת לא נמצא כי במשרד הבריאות ובקופות נערך אומדן של מספר מטופלי הבית הצפויים בחירום, בהתחשב בפינוי מטופלים מביתם למוסדות גריאטריים (בין היתר בגלל צפי להיעדרות של מטפלים זרים) מחד, ובתוספת המטופלים עקב שחרור מוגבר מבתי החולים כדי לפנות מיטות לנפגעים (בהתאם לתכניות המבצעיות) מאידך. 

מעקב
משרד הבריאות

14.	בכל הקופות יש רשימות מסודרות ועדכניות למספר מטופלי הבית המקבלים שרות מהיחידות לטיפולי בית. הרשימות זמינות ועדכניות. בכל אירוע חירום גם בשגרה כגון בסופת השלגים בינואר 2015 נבדקת שנית רשימת המטופלים ונעשית פנייה פרטנית יזומה למטופלים לבדיקת מצבם ומתן הנחיות להתארגנות למצב החירום.



מעקב
שירותי בריאות כללית

14.	בכללית קיים נוהל המתייחס לטיפול בחולים מרותקים ברגיעה ובחירום. בהתאם לנוהל רשימות המטופלים הנ"ל מתעדכנות אחת לרבעון, לרבות מספרי הטלפון לצורך יצירת קשר טלפוני בעת הצורך.
	
ליקוי

15.	היערכות לביקורי בית כולל אמדן ביקורים צפוי - הקופות דיווחו על כ-128,000 ביקורי בית של רופא בשנת 2012 (נוסף על ביקורי סגל היחידות לטיפולי בית, המטפלות בכ-31,000 חולים בביתם). ביקורים אלה כוללים ביקורי נוחות, שמחלקם אפשר להימנע בעתות חירום. ואולם אין בקופות אומדן של הדרישה לביקורי בית, בשל חוסר יכולתם של חולים להגיע למרפאה בעתות חירום, ולא נמצא שהקופות נערכו למתן מענה ראוי לצורך בביקורים כאלה.

מעקב
משרד הבריאות

15.	ביקורי בית ניתנים בשגרה ובחירום על ידי צוותי היחידות לטיפול בית למטופלים השייכים ליחידות אלו. ביקורי בית למבוטחים בריאים שאינם ברשימת מטופלי הבית ניתנים בעת שגרה רק על ידי ספקים חיצוניים אשר להם הסכם עם הקופה כגון "ביקור רופא". במסגרת בקרות מוכנות לחירום הנערכים במחוזות קופות החולים ניבדק החוזה עם הספק החיצוני, נדרש סעיף בחוזה המבטיח המשך מתן שירות החירום וכן נבדק שהספק החיצוני לביקורי בית הוכרז כ "מפעל חיוני"  כדי להבטיח את המשך פעילותו גם בעתות חירום.

מעקב
שירותי בריאות כללית

15. 	קיים קושי לבצע אומדן לדרישה לביקורי בית בעתות חירום, הואיל ודרישה זו מושפעת מגורמים שונים כגון התחלואה באותן זמן, החשש של האוכלוסייה לצאת מהבית ומספר המרפאות שתפעלנה באותו אזור. היכולת של הקופה לתת מענה תלויה במצבת כוח האדם הזמינה, ובאמצעי המיגון והניוד שיועמד  לרשות  הצוותים הרפואיים.



ליקוי

16.	משרד הבריאות גיבש ב-2008 טיוטת נוהל לטיפול באוכלוסייה השוהה בעתות חירום בבית או במקלט, והקופות מכבי ומאוחדת כללו את הוראותיו בנוהל שלהן ופרטו בו את אופן הטיפול בחולים השוהים במקלטים; הקופות הכללית ולאומית לעומת זאת מסתייגות מהוראות הנוהל, וטוענות שהנוהל אינו ישים עקב צפי לחוסר במשאבים. האגף לשעת חירום היה אמור לבחון את נוהל ביקורי הבית בחירום ולעדכנו עד לסוף יוני 2013. אולם עד למועד סיום הביקורת לא פנה האגף לקופות לקבל את התייחסותן לנושא, הנוהל לא עודכן ואין פתרון מוסכם לשיטת מתן המענה הרפואי לכלל האוכלוסייה האזרחית בבית או במקלטים. 

מעקב
משרד הבריאות

16.	נושא מתן מענה לאנשים בריאים אשר שוהים שהות ממושכת בביתם או במקלט לאור הנחיות התגוננות של פיקוד העורף הינה סוגיה מורכבת. בשעת מלחמה אין לקופות החולים צוותים לביקור בית. בעת שגרה יש הסכם של הקופות עם ספק פרטי חיצוני להגעה לביקור בית. האגף לשעת חרום בודק את האפשרות לעגן בהסכם חוזי בין הקופה לספק מתן שירות זה גם בעת חירום. יש להבהיר כי המענה לבית החולה השייך ליחידה להמשך טיפול,  ימשיך בחירום כמו בשגרה. הנוהל הנוכחי איננו מעשי ולא בר יישום ולכן נכתבה טיוטה אשר תיבחן במסגרת ועדת קהילה לשעת חירום. צפי לסיום: 31.12.2015

ליקוי

17.	שירותי "טלרפואה" בעתות חירום - קופות החולים מפעילות שירותי "טלרפואה" בהיקפים ניכרים לאלפי חולים בבתיהם (למשל לחולי אי-ספיקת לב ומחלת ריאות חסימתית). השירותים כוללים תמיכה וייעוץ באמצעות מערכת מחשב הנמצאת בבית החולה ומחוברת למוקד מיוחד בקופה או בבית חולים. משרד הבריאות והקופות עדיין לא קבעו כללים ונהלים בדבר שירותי ה"טלרפואה" שיינתנו בעתות חירום ולא נערכו למתן השירותים, ויש חשש שחולים אלה יגדשו את בתי החולים והקופות אם לא ימשיכו לקבל את השירות בבתיהם. 





מעקב
משרד הבריאות

17.	קופות החולים אינן מחויבות לספק למבוטחיהן שירותי "טלרפואה" בשגרה ובחירום. אותם הסטנדרטים, המחייבים קופה הבוחרת לתת את השירות באמצעי רפואה מרחוק, מחייבים גם בשגרה וגם בחירום ומסיבה זו לדעת המשרד, לא צריך לשנות את החוזר העוסק בכך. הקופה יכולה לצמצם שירותי רפואה מרחוק בשעת חירום, כמו  גם שירותים אחרים, עקב אילוצי המצב ובכפוף לאישור הרשות העליונה לשעת חירום.

ליקוי

18. 	מלאי תרופות לשימוש הקהילה בעתות חירום: בפברואר 2003 החליטה הרשות העליונה לאשפוז לפנות ליבואנים ולספקים בבקשה שיגדילו את מלאי התרופות לשעת חירום הקיים ברשותם, וכמו כן הוחלט לפנות בבקשה דומה לבתי החולים, לקופות החולים ולחברת "שראל". בשנת 2007 נבדק שוב, כחלק מהפקת הלקחים ממלחמת לבנון השנייה, נושא אספקת התרופות על ידי קופות החולים לחולים כרוניים בעתות חירום. בבדיקה עלה כי רמות המלאי נקבעות בהתאם למדיניות הקופות, וכי לא ניתן להבטיח שנשמר בכל קופה מלאי מספיק ולו לחודש ימים. עד למועד סיום הביקורת - יותר מעשור לאחר קבלת ההחלטה לפנות ליבואנים ולספקים וכשש שנים מאז הבדיקה שהעלתה כי הקופות אינן מבטיחות לשמור על מלאי לעתות חירום - לא הוסדר הנושא עם הקופות ולא הועברה פנייה ליבואנים ולספקים.

מעקב
משרד הבריאות

18.	הוקם צוות מומחים ייעודי למטרה זו. המלצות חברי הצוות עובדו וחוברו למסמך אחד ב- 18.6.14 . הקובץ המקורי כלל כ- 1,400 תכשירים רפואיים. בעקבות החלטות הצוות ולאחר פנייה לחוות דעת מומחים הצטמצם לכ- 400 תכשירים. בתאריך 23.10.14, מנהל אגף הרוקחות  במשרד הבריאות, בחן את האפשרויות העומדות בפני המשרד והוחלט לקבוע רשימת תרופות שהן הכרחיות המופיעות בסל התרופות והן מצילות חיים או שלא ניתן להמשיך ולהתקיים בהעדרן. הרשימה הסופית של התרופות תהיה מוכנה עד סוף חודש אפריל 2015  ותופץ על ידי אגף הרוקחות. הקופות תידרשנה להחזקת מלאי תרופות לחודש ימים. בנוסף, רשימת התרופות תופץ לחברות התרופות המייבאות או המייצרות בארץ והן תחויבנה להחזיק מלאי לחודש ימים.
ליקוי

19.	מיגון מטות החירום וחדרי המצב מטה הרשות העליונה לאשפוז, שאחראי להפעלת מערכת הבריאות במדינת ישראל בעתות חירום, ממוקם באחד ממבני משרד הבריאות בתל אביב ואינו ממוגן כלל. גם מטה (חמ"ל) הרפואה של פיקוד העורף בצה"ל שוכן בבניין שאינו ממוגן. במטות המחוזיים של משרד הבריאות וכן בהנהלות קופות החולים ובמטות המחוזיים שלהן נמצאו חדרי מצב שאינם בנויים או ערוכים באופן שהולם את ייעודם. משרד הבריאות ופקע"ר לא בחנו האם סביר בעתות חירום להפעיל חדרי מצב בקומות גבוהות של בניינים רבי-קומות, שם ממוקמים חלקם. משרד מבקר המדינה מעיר כי על משרד הבריאות ועל קופות החולים לוודא שבכל המטות שלהם - ראשיים ומחוזיים כאחד, יופעל חדר מצב המתאים לייעודו מבחינת גודלו, מיקומו ומיגונו. על קופות החולים להכין למטות ההנהלה ולמטות המחוזיים חדר מצב חלופי ראוי. כמו כן מן הראוי שיהיו לגופי החירום השונים אמצעי תקשורת ייעודיים לעתות חירום, כך שיוכלו לתקשר ביניהם.

מעקב
משרד הבריאות

19.	מיקומן של לשכות הבריאות המחוזיות נמצא במשרדי ממשלה למיניהם. בתוך מבנים אלו נקבע חדר המצב בממ"ד כפי שהועמד לרשותם על ידי בעלי המבנה.  בנפות משרד הבריאות ממוקמים חדרי המצב באתר ממוגן פרט לנפות: עכו, טבריה ונצרת. בשלב זה, חדר המצב של הרשות העליונה אינו ממוגן.  הותקנה מערכת "ברק כתום" בבתי החולים, בחמ"ל פיקוד העורף, במרחבי מגן דוד אדום, במוקד הארצי של מגן דוד אדום ובחמ"ל האגף לשעת חירום.
	"מערכת ברק כתום" היא מערכת קשר של פיקוד העורף שמאפשרת גיבוי לתשתיות תקשורת במידה ואין תקשורת. בהיבט של מערכת הבריאות היא מאפשרת קשר בין בתי החולים, מד"א, חמ"ל רפואה עורף וחמ"ל האגף לשעת חירום.

מעקב
שירותי בריאות כללית

19.	באשר לאמצעי תקשורת ייעודיים לעתות חרום, ה"כללית" מפעילה חדרי מצב וחדרים חלופיים, ממוגנים בפני מלחמה קונבנציונאלית, בכל אחד ממחוזותיה (8 מחוזות) ובהנהלה הראשית וכן, בוחנת מקורות תקציביים ייעודיים לנושא זה.


ליקוי

21. 	הקצאת רופאים: 1. לפי נתוני מכבי ומאוחדת, בכמה מחוזות של הקופות קיים פער ניכר בין הביקוש הצפוי לשירותי מרפאה בעתות חירום לבין מספר הרופאים שיהיו זמינים לתת מענה לביקוש זה. 2. נמצא כי ההחלטה על שיבוץ הרופאים בקהילה בעתות חירום נתונה בידי צה"ל בלבד, לאחר שמוסדות הבריאות השונים מוסרים לו את בקשותיהם. לקופות החולים אין חלק בהחלטה הסופית, למרות תפקידן החשוב בעתות חירום, והיא מתקבלת בידי סגן קצין רפואה ראשי, בהתייעצות עם נציג משרד הבריאות.

מעקב
משרד הבריאות

21.	לאחר שייקבעו מפתחות תקני כוח אדם בוועדת כוח אדם ייבדק כוח האדם המרותק בקופות בהשוואה לתקנים שייקבעו. במידה ויאותר פער, יינקטו את הפעולות הרלוונטיות. קופות החולים שותפות פעילות בוועדת כוח אדם לשעת חירום. לישיבות דיון ריתוקים במפקדת קצין רפואה ראשי (מקרפ"ר) יוזמנו נציגי הקופות.

מעקב
קופת חולים מאוחדת

21.	"מאוחדת" בדקה את הביקוש לרפואה ראשונית (ילדים ומשפחה) במלחמת לבנון השנייה ובמבצע "צוק איתן, בהשוואה לאותה תקופה לפני שנה ונמצא כי במלחמת לבנון השנייה הייתה ירידה של כ- 11% בביקוש לרפואת משפחה, ירידה של כ- 16% בביקוש לרפואת ילדים. ב"צוק איתן" הייתה ירידה של כ- 12% בצריכת שירותי רפואת משפחה, ירידה של כ- 14% בצריכת שירותי רפואת ילדים.
	מאוחדת פועלת בזמן אמת לניטור הדרישה לשירותים ופועלת להרחיב ולווסת אותם בהתאם לצורך.

מעקב
שירותי בריאות כללית

21.	"כללית" מרתקת לפי חוק את כל הרופאים המועסקים בהיקף משרה של 51% ומעלה ובכפוף לעובדת היותם משוחררים מחובת גיוס צבאי בשעת חירום. בהתאם לצורך קיימת אפשרות לקופה לפנות בשעת חירום באמצעות האגף לשעת חירום לסגן קצין רפואה ראשי (קרפ"ר) שבסמכותו לשחרר רופאים משירות צבאי.
מעקב
קופת חולים לאומית

21.	בהובלת משרד הבריאות, מתקיים תהליך ניתוח נתוני ביקורים במהלך צוק איתן ומלחמת לבנון השנייה כבסיס לאמוד את הביקוש לשירותי רופאים, בדגש על רפואה ראשונית ורפואת ילדים. לאחר שיושלם התהליך יקבעו מפתחות לתכנון רופאים בחירום.
	הקופה מבצעת פעילות שוטפת מתמשכת לריתוק רופאים שאינם חייבי גיוס.
	הקופה ערוכה להארכת שעות עבודה, ביטול חופשת והקלות על מנת לאפשר מיצוי מירב של הרופאים העומדים לרשותנו.
	"לאומית" נמצאת בעיצומו של תהליך הטמעת מרשם דיגיטלי בתיק הרפואי. השלמת הפיתוח תאפשר לחולים כרוניים להזמין תרופות מהרופא האישי באמצעות תיק אישי אינטרנטי. המרשם יופק וימתין להם בבית המרקחת ללא צורך בביקור פיזי אצל הרופא. 
	עדיין יהיה צורך כמובן למשוך תרופות מבית המרקחת והמשמעויות הן כי התהליך יאפשר לרופא הפקת כמות גדולה יותר של מרשמים (טיפול בעומס). התהליך יאפשר הנפקת מרשמים גם כאשר המטופל אינו יכול להגיע לרופא. משיכת התרופות אפשרית על בסיס המרשם הן על ידי הרשות, על ידי מתנדבים ועל ידי נציג של המבוטח.
	קופות החולים מעלות צרכים לגבי הרופאים בקהילה, אך אינן שותפות בהחלטה הסופית על שיבוץ הרופאים.

ליקוי

22. 	רכב ממוגן להסעות: 1. צוותים רפואיים מטפלים - נמצא כי לא תוכננה היערכות להקצאת כלי רכב ממוגנים למערכת הבריאות בקהילה עבור סגל ביקורי הבית והצוותים לטיפול באוכלוסייה במקלטים. 2. הסעת צוותים - נמצא כי לא נבחן נושא הסעת עובדי מערכת הבריאות האמורים לאייש, למשל, את המרפאות האחודות ונושא הסעת ילדי אותם עובדים למעונות ילדי העובדים בקהילה ובבתי החולים. 3. מסירת בדיקות דם ודגימות מעבדה - לדעת קופות החולים לא ניתן להבטיח העברת בדיקות דם ודגימות, החיוניות לאבחון, למעבדות המרכזיות, ובפרט כשיידרש לכך רכב ממוגן.

מעקב
משרד הבריאות

22.	עדיין אין הקצאת כלי רכב ממוגנים למערכת הבריאות בעתות חירום.  הנושא נמצא בעבודת מטה מול משרד התחבורה ועלה לדיון בפגישת מנכ"לים משרד התחבורה ומשרד הבריאות שהתקיימה ב- 11/2/15. התקבלה ממשרד התחבורה רשימת חברות לתיאום וריתוקם למשרד הבריאות, חברות של רכבי קירור, רכבים עם מעלונים ורכבים ממוגנים. בימים אלו  (מרץ, 2015) נעשית משימת הריתוק של הרכבים אל משרד הבריאות והקצאת הרכבים.

מעקב
שירותי בריאות כללית

22.	לא קיימת הקצאה ממשלתית מוסדרת לכלי רכב ממוגנים לשעת חירום.
	
ליקוי

23. 	מיגון אישי: באגף לשע"ח אין אומדן לגבי הדרישה הצפויה למיגון אישי כגון קסדות ואפודי מגן עבור כלל הצוותים הרפואיים של משרד הבריאות ושל קופות החולים שאמורים בעתות חירום לספק שירות ולנוע בדרכים - וממילא לא ידוע מהם החסרים שיש להשלימם.

מעקב
משרד הבריאות

23.	החל מחודש אוקטובר 2014 יש כבר מיגון אישי עבור כלל הצוותים הרפואיים של משרד הבריאות ושל קופות החולים שאמורים לספק שירות ולנוע בדרכים בעתות חירום.

מעקב
שירותי בריאות כללית

23.	לשירותי בריאות כללית אין מיגון אישי לצוותים הרפואיים. ציוד זה מסופק בעתות חירום ע"י האגף לשעת חירום של משרד הבריאות.
ליקוי

24. 	אבטחת בתי החולים: משרד הבריאות, פקע"ר והמועצה לביטחון לאומי לא הסדירו מ-2007 ועד למועד סיום הביקורת את מערך האבטחה בבתי החולים בעתות חירום, באופן שיאפשר להם להמשיך לתפקד ללא הפרעה, במיוחד במקרה של בהלה ושל הגעת נפגעי חרדה רבים עקב פגיעת חומרי לחימה כימיים (או עקב חשש לפגיעה כזו). 


מעקב
משרד הבריאות

24. 	במשרד הכלכלה בוצע פיילוט (עבור מספר משרדי ממשלה לנושא מאבטחים) במסגרתו אותרו  500 איש שאינם חייבים בגיוס מילואים. יש ניסיון לגייסם כמגויסי חוץ באמצעות משרד הכלכלה למימוש הפתרון המתואר בהמלצות לתיקון הליקויים. התוצאות העלו כי נמצאו מעט מאוד אנשים מתאימים והמענה אינו מספק לכן בשלב זה מערכי האבטחה בבתי החולים מונחים לפעולה במצב חרום באופן שיינתן מענה תחת מגבלות חוסר בכ"א, ע"י פקודה מסודרת ובתאום עם משטרת ישראל, בתעדוף וצמצום עמדות, בהארכת משמרות עבודה של מאבטחים שאינם מגויסים ובסיוע משטרתי בעת הצורך, בנוסף, הועברה בקשה לבט"פ להוריד את רמת הכשרת המאבטחים הנדרשת לרמה 1.

ליקוי

25.	הקצאת המשאבים הלאומיים בעתות חירום: רופאים, מאבטחים לבתי חולים, מורות-חיילות המפעילות מעונות לילדי עובדים חיוניים, רכב ממוגן, קסדות ואפודי מגן הם משאבים לאומיים שבחירום מצויים כולם במחסור. בעתות חירום מופעלים בבתי החולים ובקהילה מעונות לילדיהם של עובדי מערכת הבריאות. מעונות אלו מסתייעים במורות-חיילות מטעם פקע"ר. בדוח המיוחד עלה כי במלחמת לבנון השנייה היה קושי להשיג תגבורת של מורות חיילות. היות שתפקידן זה של המורות-החיילות מוגבל לעתות חירום בלבד, מן הראוי גם שכל חיילת שנשלחת לתפקיד, תעבור הדרכה או רענון שיכינו אותה אליו. על צה"ל, המשרד להגנת העורף, משרד הבריאות והרשות העליונה לאשפוז לקבוע מבעוד מועד סדרי עדיפויות לאופן הקצאתם בחירום.  

מעקב
משרד הבריאות

25.	בעתות חירום מנחה הרשות העליונה את מוסדות מערכת הבריאות לפתיחת מענה לילדי עובדים. במקביל מבוצע מיפוי של צורכי המוסדות למורות חיילות. הדרישות נאספות במרוכז על ידי חדר המצב במטה הרשות העליונה ונשלח לחמ"ל פקע"ר מהם מקצים את הסיוע על פי דרישת מערכת הבריאות. הכנה והדרכה של המורות חיילות- באחריות פיקוד העורף. נושא המאבטחים מטופל מול משרד הכלכלה והמטה לביטחון לאומי להקצות מאבטחים לבתי החולים במקום המאבטחים החייבים בשרות מילואים. הוחלט לבצע פיילוט בבתי החולים ולשם כך משרד הכלכלה הכין רשימה של 700 איש  המיועדים להשתתף בו כמאבטחים. לביצוע הפיילוט נבחרו 2 אזורים , צפון ו- מרכז. בתי החולים שנבחרו להשתתף בפיילוט היו: בית חולים רמב"ם, כרמל, בלינסון, וולפסון, אסף הרופא ומאיר. במקביל , בוצע פיילוט  במשרד התשתיות הלאומיות, תשתיות נפט (תש"ן). הפיילוט שהתקיים במשרד התשתיות נכשל מאחר ולא נמצאו מספיק  מועמדים חייבי ריתוק  ע"י משרד הכלכלה. לאור הכישלון של הפיילוט במשרד התשתיות, הוחלט לא לבצע את הפיילוט במשרד הבריאות. המועצה לביטחון לאומי, בראשות סגן ראש המועצה, מנסה לאתר ולגבש דרכים חלופיות לפתרון הסוגיה.

ליקוי

26. 	פיקוח על איכות מי השתייה: בעתות שגרה בודקים הרשויות המקומיות או ספקי המים את איכות מי השתייה (בדיקות בקטריאליות וכימיות), ומשרד הבריאות מפקח עליהם. בעתות חירום ייתכן זיהום מכוון של מי השתייה, ועל משרד הבריאות להבטיח כי הרשויות המקומיות וספקי מים יוסיפו לבדוק את איכות המים. נמצא שהמשרד לא הכין תכנית פעולה להבטחת פיקוח על איכות מי השתייה בעתות חירום. כיום, ברגיעה, במספר מקומות בארץ כבר פועלת מערכת אוטומטית לדיגום איכות מי השתייה המעבירה נתונים למרכזי בקרה. יצוין שמשרד מבקר המדינה כבר העיר על כך בעבר בדוח המיוחד.

מעקב
משרד הבריאות

26.	משרד הבריאות מכיר בחשיבות ובצורך של נוהל לדיגום מים בעתות חירום ובהתאם לכך נוהל זה נמצא בשלבי גיבוש מתקדמים. הנוהל מתבסס על הלקחים של מלחמת לבנון השנייה וצוק איתן כפי שבא לידי ביטוי בקבצים שהוצגו למפקח הכללי: סיכום פגישה הפקת לקחים עם מקורות לאחר מלחמת לבנון השנייה ואישור לדיגום במתכונת חירום במבצע צוק איתן. ככל שעולה הצורך ועד לגיבושו הסופי של הנוהל, המשרד מאשר תכניות דיגום בחירום בהתאם לצרכים.

ליקוי

27. 	יחידות לשעת חירום בבתי החולים: הרשות העליונה לאשפוז המליצה ב-2002 להקצות תקנים לכוח אדם עבור ארבע יחידות לשעת חירום בבתי החולים הכלליים. אף על פי כן אין כיום תקנים כאלה וגם לא הוסדר מימון להכנתה של מערכת האשפוז לקראת עתות חירום, ובתי החולים נאלצים לממן את ההיערכות מתקציביהם.
מעקב
משרד הבריאות

27.	נעשו מספר פניות של מנכ"ל משרד הבריאות למנכ"ל משרד האוצר, להקצות תקנים ייעודיים לממונה שעת חירום לבתי החולים וקופות החולים עדיין אין התקדמות בנושא.

ליקוי

28. 	מיגון בתי החולים: נמצאו פערים משמעותיים בין צורכי המיגון על פי התקנות לבין המצב בפועל, ובבתי חולים רבים ישנם חדרי ניתוח, יחידות לטיפול נמרץ, חדרי מיון, חדרי לידה ויחידות דיאליזה שאינם ממוגנים. הדבר מסכן הן את החולים הן את הסגל הרפואי, ועלול לפגוע בתפקוד הסגל בעתות חירום.

מעקב
משרד הבריאות

28.	תקנות המיגון העדכניות נכנסו לתוקף ביום - 7 מאי 2013. המשרד מציין שכל נושא שיפור מערך המיגון בכלל בתי החולים במדינה הינו מותנה בתקציב ייעודי לנושא. מדי שנה בתוכנית עבודה שנתית, פונה המשרד למשרד האוצר לקבלת תקציב ייעודי לשיפור המיגון בבתי החולים. עד כה טרם התקבל תקציב ייעודי לשיפור המיגון בכלל בתי החולים הכלליים הגריאטריים והפסיכיאטריים ממשרד האוצר.

ליקוי

29.	מיגון מערכות המחשוב בבתי החולים והיערכות למניעת השבתתן: משרד הבריאות לא בחן את הצורך להטמיע תכנית התאוששות מאסון עבור מערכות המחשוב השונות בבתי החולים הכלליים, ואת חשיבותה של התכנית לתפקוד בתי החולים במקרה שהמערכות יינזקו בשעת חירום. 

מעקב
משרד הבריאות

29.	כל בתי החולים הממשלתיים הוסמכו בתקן ISO27799. במסגרת זו נבדקת גם תכנית השרידות וההתאוששות מאסון וכן מבוצעת בקרה במסגרת שימור התקן. כחלק שתהליך ההסמכה ושימורו בתי החולים מטפלים ומבוקרים בסוגיית המענה ל DRP. 

מעקב
שירותי בריאות כללית

29.	כל בתי החולים של הכללית מקיימים תהליך הסמכה לתקן ISO 27799.

מעקב
משרד הביטחון

29.	אין עדיין תרחיש ייחוס לאומי מעודכן למשק במתאר מלחמה (הקיים הוא משנת 2008).

ליקוי

31. 	בתי החולים במזרח ירושלים: במזרח ירושלים פועלים חמישה בתי חולים ציבוריים כלליים. האגף לשע"ח בשיתוף פקע"ר אמור להכין את כל בתי החולים הכלליים בארץ למצבי החירום השונים, ואולם בביקורת עלה כי הרשות העליונה לאשפוז לא החליטה אם לשלב בהיערכות לעתות חירום את בתי החולים במזרח ירושלים, למרות פוטנציאל האשפוז הטמון בהם והאפשרות להקטין את העומס הצפוי על בתי החולים במערב העיר.

תגובה
משרד הבריאות

31.	התקיים דיון עם גורמי הביטחון והנהלת משרד הבריאות. הנושא הועבר לטיפול המטה לביטחון לאומי.

ליקוי

32. 	דרכי ההיערכות של מד"א: משרד הבריאות, פקע"ר, מפקדת קצין רפואה ראשי ומד"א בחנו בשנת 2009 את היקף כוח האדם ואת מספר האמבולנסים הנדרשים לכלל המשימות של מד"א בעתות חירום. בשנת 2012 הגיש מד"א למשרד הבריאות מסמך המפרט את החסרים בכוח אדם וברכב הצלה ממוגן ולא ממוגן. אין כיום תרחיש יחוס מעודכן ומאושר אשר ניתן יהיה לעדכן לפיו את משימות מד"א, לבחון את צורכי ההיערכות שלו לשעת חירום ולפעול להשלמת חסרים שיתגלו. לטענת מד"א המצב בפועל אינו מאפשר מוכנות ראויה, ואולם עד למועד סיום הביקורת משרד הבריאות לא בחן את דרישות מד"א.

תגובה
משרד הבריאות

32.	עדיין לא התקבל מרשות חירום לאומית, תרחיש ייחוס מעודכן למערכת הבריאות.
ליקוי

33. 	מיגון שירותי הדם: מבנה בנק הדם הקיים אינו ממוגן ברובו מפני תקיפה בנשק קונוונציונלי ומפני חל"כ. סקר עמידות המבנה גם קבע כי ברעידת אדמה המבנה צפוי לקרוס. כמו כן אין במקלט הממוגן הקיים שטח מתאים לאחסון מלאי מנות דם ומרכיביו.

תגובה
משרד הבריאות

33.	בתאריך 24.07.2014, הממשלה אישרה  הקצאת שטח למגן דוד אדום, לבניית מבנה בנק דם חדש באזור רמלה (החלטת ממשלה 1897 בנושא "צעדים לחיזוק העורף כתוצאה מהצרכים הנובעים ממבצע צוק איתן"). עם זאת, פרטי ההסדר אמורים היו להיקבע לאחר מכן בצוות משותף של משרד האוצר, הבריאות, מגן דוד אדום ורשות מקרקעי ישראל. לאור חוסר הסכמה בין כל הגורמים, הנושא הועלה בשנית למשרד ראש הממשלה להחלטתם.

ליקוי

34. 	תקצוב היערכות מד"א לחירום: תרגול והדרכה בנושא חירום, שאמורים להתבצע בתקופת רגיעה, אינם מתוקצבים ומד"א מממן אותם ממקורותיו. 

מעקב
משרד הבריאות

34.	למרות פניות להקצות תקציב ייעודי להדרכה ותרגול, עדיין לא בוצע.

גופים מבוקרים: משרד החוץ, משרד הפנים, רשות האוכלוסין וההגירה, משרד המשפטים, לשכת הקשר "נתיב" במשרד ראש הממשלה. 

ליקויים מס' 3-5, 7-8, 16-17,19, 22, 24 תוקנו, ראה הערות ראש הממשלה 64 ג עמ' 228-240. 

ליקוי
מערך השירות הקונסולרי במטה המשרד ובנציגויות בחו"ל

1.	האגף לעניינים קונסולריים במטה המשרד: ביולי 2010 החליט מנכ"ל המשרד ליישם המלצה של דוח המפקח הכללי של משרד החוץ מיוני 2009, ולהקים באגף לעניינים קונסולריים יחידת פיקוח ובקרה על עבודת המדורים בנציגויות. עד מועד סיום הביקורת טרם הוקמה היחידה האמורה ולא נקבעה דרך אחרת למימוש צורכי הפיקוח והבקרה על הפעילות הקונסולרית בחו"ל. 

מעקב 
משרד החוץ – השירות הקונסולרי 

1. 	נכון לפברואר 2015, היחידה הוקמה  ונמצאת בשלבי גיבוש תכניות עבודה.

ליקוי

2.	במהלך שנת 2012 הוגשם היעד האמור חלקית בלבד: ממסמכי האגף עולה כי אף שברשות האגף תוכנת מחשב שבאמצעותה אפשר לעקוב אחר הפעילות הקונסולרית בנציגויות, התוכנה אינה מאפשרת בקרה שוטפת בחתך של נושאים מוגדרים, כגון: ניפוק מסמכי נסיעה, טיפול ברישום אזרחים ישראלים במרשם האוכלוסין ומתן אשרות לאזרחים זרים. לדעת משרד מבקר המדינה על האגף לפעול להתאים את המערכת הממוחשבת כך שתוכל למלא את היעד האמור במלואו. הביקורת העלתה שהאגף אכן מסכם מדי שנה את נתוני הפעולות שתועדו במערכת הממוחשבת במהלך הטיפול בבקשות הפונים, אך שהוא לא קבע קריטריונים הניתנים למדידה באמצעות המערכת, לצורך הערכת תפקודם של הקונסולים ושל העובדים. ממילא האגף אינו משתמש בנתוני המערכת הממוחשבת לשם מתן משוב מקצועי ואישי לעובדי המדורים על אופן מילוי תפקידם. לדעת משרד מבקר המדינה, ראוי כי האגף יקבע מדדים כמותיים ואיכותיים לצורך בקרה על כלל הפעילות הקונסולרית בנציגויות בחו"ל באמצעות המערכת הממוחשבת. במסגרת זו גם מן הראוי שהאגף ישקול לקבוע קריטריונים לשימוש במערכת לצורך הערכה מקצועית של העובדים ומתן משוב על איכות עבודתם. 

מעקב 
משרד החוץ – השירות הקונסולרי 

2. 	המערכת הקונסולרית, גם במתכונתה הנוכחית, מאפשרת מעקב אחר פעילות הנציגויות. עם זאת, המערכת הקונסולרית נמצאת  בתהליך אפיון הנושאים לבקרה שוטפת, כולל הגדרת התראות שתוצגנה ליחידת פיקוח ובקרה ולראשי הענפים הגיאוגרפיים. החל תהליך אפיון "הדור הבא" של המערכת הקונסולרית הממוחשבת, מתוכנן להסתיים במהלך שנת העבודה 2015.

ליקוי

6.	איכותו ויעילותו של השירות הקונסולרי לציבור בחו"ל: המלצות צוות פנימי שאימץ מנכ"ל המשרד ביולי 2010, בעניין איכות השירות הקונסולרי בנציגויות, לא יושמו על ידי האגף: האגף לא קבע מדדים להערכת איכות השירות שניתן לצרכני השירותים הקונסולריים, לא עיבד את התשובות על שאלון שביעות הרצון, המובא באתרי האינטרנט של הנציגויות, שמילאו הפונים לקבלת שירות קונסולרי.

מעקב 
משרד החוץ – השירות הקונסולרי 

6.	השירות הקונסולרי במשרד החוץ יזם יום עיון לנושא גיבוש אמנת שירות ומדדי איכות שירות. אמנת השירות נמצאת בתהליכי ניסוח. מועד משוער לסיום: סוף המחצית הראשונה 2015. בכוונת האגף לקבוע  את המדדים תוך כדי אפיון ה"דור הבא" של המערכת הקונסולרית, במטרה שהמערכת הממוחשבת תוכל לתת אינדיקציות על עמידה במדדים והתראות על אי עמידה בהם. לוח זמנים לביצוע - במהלך 2015.

ליקוי 

9. 	משרד מבקר המדינה מעיר למשרד כי עליו לנצל את כל אמצעי התקשורת הזמינים בנציגויות - דוגמת המענה הטלפוני, הדואר האלקטרוני ואתר האינטרנט - כדי למסור מידע ישיר, עדכני ורלוונטי לצרכני השירות הקונסולרי. כך ישופר השירות לציבור, ותימנע פגיעה בתדמית ישראל. כמו כן, עליו להעמיד פתרונות הולמים ויעילים לכשלים ולתקלות בנציגויות בתחום זה. והדברים מקבלים משנה תוקף נוכח העובדה שהשירות הקונסולרי נוגע במישרין גם לזכויות יסוד המעוגנות בחוק יסוד: כבוד האדם וחירותו, ובייחוד לחופש התנועה של ישראלים וזרים.

מעקב 
משרד החוץ – השירות הקונסולרי 

9. 	הוקמה מחלקת פיקוח ובקרה באגף הקונסולרי. בהמשך, יוקצה כח אדם נוסף למחלקה, שיאפשר קיום אמצעי בקרה מעמיקים יותר על עבודת הנציגויות ועל המידע שהן מפרסמות באמצעי התקשורת השונים.

ליקוי

10.	תהליך קבלת ההחלטות בבקשה לניפוק אשרת כניסה: (א) במרץ 2012 עלו בקונסוליה הכללית במומבאי (הודו) חשדות למעורבותם של כמה עובדים מקומיים זרים (להלן - עמ"ז) בקבלת שוחד מגורמים שונים בקשר להענקת אשרות עבודה לעובדים זרים. בדצמבר אותה שנה קיבלה הקונסולית הכללית (להלן - הקונכ"לית), ראיות שאיששו את החשדות בדבר קבלת שוחד בידי ארבעה עמ"ז. בעקבות בדיקה שקיימה הנציגות 	סיימו ארבעת העובדים את עבודתם בה.

מעקב 
משרד החוץ – השירות הקונסולרי 

10. 	מחלקת הפיקוח והבקרה תעניק בעתיד מענה למקרים כגון אלו שהתרחשו במומבאי ותדאג לביצוע תחקירים, להפקת לקחים מתאימים ולהפצתם בכלל הנציגויות.

ליקוי

11.	גורמי המטה במשרד לא ערכו חקירה מקיפה של פרשיית החשד לקבלת שוחד בידי  עמ"ז בקונסוליה במומבאי. כך הם לא בדקו כמה אזרחים זרים נכנסו ארצה שלא כדין בעקבות הפרשייה, ואף לא בדקו היבטים תפקודיים הנוגעים לניהול, לפיקוח ולמעקב של הקונסולים הנושאים באחריות ובסמכות לניפוק האשרות. המשרד אף לא העביר את המידע שהיה ברשותו בעניין זה לרשות האוכלוסין וההגירה, האמונה על הטיפול באישור ניפוק אשרות עבודה לזרים.  

מעקב 
משרד החוץ – השירות הקונסולרי 

11.	מתקיים דו-שיח הדוק ויומיומי עם רשות האוכלוסין, הן ישירות והן באמצעות נציג משרד החוץ ברשות האוכלוסין.
ליקוי

12. 	אין התאמה מהותית בנהלים ובטיפול שמעניקות רשות האוכלוסין וההגירה והנציגויות בחו"ל בבקשות של אזרחים זרים ששהו באופן בלתי חוקי בישראל (להלן - שב"ח): בעוד שברשות קיים מנגנון מובנה לבקרה ומעקב הרי שהנציגויות אינן פועלות על יסוד הוראות דומות, ומתכונת הטיפול בבקשה והמעקב נתונה לשיקול דעתם של ממלאי התפקידים הקונסולריים בנציגויות (להלן - הנציגים) וכפופה ליוזמתם. בהיעדר הנחיות יש חשש שמי שהיו שב"ח יקבלו אשרת ביקור בישראל, אף שאינם זכאים לכך. הועלו ליקויים בממשקים שבין מאגרי המידע של המשרד והרשות: (1) המידע, שמקבלות הנציגויות מהרשות באמצעות המערכות הממוחשבות של המשרד ושל הרשות, אינו כולל פרטים בדבר הנסיבות שבגינן סירבה הרשות להעניק אשרות; (2) פרטיו האישיים של שב"ח שעזב מרצונו את הארץ, ולא הורחק בידי הרשות, נמצאים רק במערכת של מינהל מעברי הגבול. מידע זה אינו מועבר למערכת הקונסולרית הממוחשבת. בהיעדר מידע רלוונטי זמין עלולים הנציגים לקבל החלטה שגויה בבקשה לניפוק אשרת כניסה.

מעקב
משרד החוץ – השירות הקונסולרי 

12.	ממשק לקבלת נתוני כניסות ויציאות של זרים, כמו גם סטטוס השהות של הזרים בישראל, הושלם ופעיל בנציגויות בחו"ל. הנתונים מתקבלים בזמן אמת ממאגר מרשם האוכלוסין.

ליקוי

13. 	הבדיקה העלתה כי בשנת 2013 הפנו 23 מתוך 24 לשכות הרשות בישראל למעלה מ-1,000 מבקשי אשרות עבודה ממולדובה לקבלתן בשגרירות בקייב, אף על פי שכבר בדצמבר 2009 נפתחה קונסוליה בקישינב, בירת מולדובה. יצוין כי השפות הרשמיות והמדוברות באוקראינה ובמולדובה אינן דומות, ולכן מתקשים העובדים המקומיים במדורים בקייב לטפל בבקשות ובמסמכים הכתובים בשפה המולדובנית, שמקורה לטיני. בדיקת משרד מבקר המדינה ביוני 2013 בשגרירות בקייב העלתה כי העמ"ז טיפלו בקבלת הבקשות והמסמכים ממבקשי האשרות המולדובנים, אף שעובדים אלה אינם בקיאים בשפה המולדובנית. יתר על כן, הקונסול אישר בקשות לאשרות כניסה שהגישו המבקשים ממולדובה על סמך המידע שנמסר לו מפי העמ"ז האמורים. בכמה מקרים אף נמצא בדיעבד כי חלק ממקבלי האשרות ממולדובה, שלא סיפקו את מלוא המסמכים והמידע הנדרשים לשם קבלת האשרות, הורחקו מישראל אחרי ששהו בה באופן בלתי חוקי.
מעקב
משרד החוץ – השירות הקונסולרי 

13.	עד חודש ינואר 2015, ובמשך שלוש שנים הועסקה בקישינייב עמ"י לטובת ביצוע משימות קונסולריות - על אף שאין במקום קונסוליה ישראלית. עבודתה הופסקה כדי לאפשר לה להסדיר את מעמדה אל  מול הביטוח הלאומי. לאחר הסדרת מעמדה, תשוב להיות מועסקת.

ליקוי

14. 	נמצאה אי-התאמה בין נוהל הרשות ובין התקנון הקונסולרי בעניין תקופת הצינון הדרושה ממועד עזיבתו של זר, ששהה ועבד בארץ ברישיון שהייה ועבודה בתוקף (להלן - עובד זר), עד שיוכל להגיש בקשה מחודשת לדעת משרד מבקר המדינה על המשרד לוודא שההוראות בתקנון הקונסולרי בעניין האמור ינוסחו בתיאום עם הרשות.

מעקב
משרד החוץ – השירות הקונסולרי 

14. 	הפרק הקונסולרי בתקנון שירות החוץ תוקן בהתאם לנהלי רשות האוכלוסין.

ליקוי 

15. 	טרם הוקם ממשק בין מערכות המידע הממוחשבות של הרשות ושל המשרד ובין אלו של לשכת הקשר "נתיב". במצב זה משרד החוץ אינו מקבל מידע מלשכה זו, הדרוש לנציגיו לצורך הכרעה בבקשות לניפוק אשרות כניסה לישראל.


מעקב
לשכת הקשר "נתיב"  - במשרד ראש הממשלה 

15. 	הוקם ממשק מערכת ממוחשבת בין לשכת הקשר "נתיב" לבין רשות האוכלוסין. מידע זה עובר באופן אוטומטי גם למשטרת הגבולות באמצעות רשות האוכלוסין. ממשק זה פעיל כבר ומידע עובד בצורה שוטפת. אין ממשק ממוחשב בין לשכת הקשר "נתיב" לבין משרד החוץ. בעבר הרחוק היו מגעים להקמת הממשק, אך הליך זה לא הבשיל לכדי תוצאות. כמו כן, לשכת הקשר "נתיב" אינה מוכרת כגוף המעדכן את כר"ם. 

מעקב
משרד החוץ – השירות הקונסולרי 

15. 	משרד החוץ ישתמש במידע עם הקמת הממשק בין רשות האוכלוסין לבין נתיב.

ליקוי

20. 	הביקורת העלתה כי אף שקיבלו סמכויות לשיקול דעת והכרעה, הדומים לאלה של הקונסול, אף לא אחד מהעובדים האמורים קיבל מהאגף הכשרה תואמת לכך. יתר על כן, במדור הקונסולרי בקישינב אין מכהן קונסול כלל, והעמ"י המכהן שם בתפקיד סגן הקונסול משמש הלכה למעשה ראש המדור הקונסולרי במקום, אף על פי שהוכשר לתפקיד עמ"י בלבד ולא לתפקידים הייחודיים לקונסול.

מעקב
משרד החוץ – השירות הקונסולרי 

20. 	העמ"י הוכשרה בקורס בישראל לביצוע פעולות קונסולריות חלקיות  - בהקשר זה ראה  גם מעקב  המשרד  לליקוי מס' 13 לעיל. 

ליקוי

21. 	לדעת משרד מבקר המדינה, לאור חשיבות ההקפדה על תקינות הפעילות בתחום הנוטריוני כאמור, על המשרד לוודא שלא רק נציגים בתפקידי קונסולים, אלא כל הנציגים הנדרשים מעת לעת לבצע פעולות נוטריוניות בנציגויות בהיעדר הקונסול, יקבלו את מלוא ההכשרה המתחייבת על פי חוק הנוטריונים. מפאת חשיבותה של הפעילות הנוטריונית בנציגויות בחו"ל ומפאת ההשלכות המשפטיות האפשריות על הצדדים הנוגעים בדבר ועל צדדים שלישיים, ראוי שאגף משפט יבחן את הצורך להגדיל את היקף ההכשרה הנוטריונית של עובדי המשרד ולקיים הדרכות עתיות, בייחוד בנציגויות שבהן מתבצעת פעילות זו בהיקף נרחב. 

מעקב
משרד החוץ – השירות הקונסולרי 

21. 	במסגרת הרפורמה שנערכה בהסמכה והכשרה הנוטריונית הורחב היקף המשתתפים, תוך שימת דגש על השתתפותם של כלל הנציגים היוצאים לחו"ל העתידים להיות בעלי סמכות נוטריונית. ההדרכה כוללת הרצאת מבוא של מנהלת המחלקה לרישוי נוטריונים במשרד המשפטים ולאחר מכן סימולציות המכשירות את מי שעתידים לתת שירותים נוטריונים להתמודדות פרונטאלית עם סיטואציות מורכבות. ההסמכה של היוצאים לחו"ל מחייבת עמידה בבחינה בציון של – 80. לקראת היציאה לשליחות נקבעות עוד שעתיים של ריענון בהם מתמודדים הנציגים העתידיים, שעברו את מבחן ההסמכה עם מקרים ותגובות עדכניים. בנוסף, ככל שישנם מינויים לאורך השנה מתבצעת הכשרה פרטנית ליוצאים לחו"ל. כמו כן,  ככל שמתעורר צורך בביצוע רענונים לנציגים בנציגויות בחו"ל, מתבצעים רענוננים באמצעות וידאו קונפרנס.

ליקוי

23. 	נמצא כי למרות הגידול החד שחל בשנים האחרונות במספר התינוקות שניטלו מהם דגימות גנטיות בנציגויות בחו"ל לא קבע המשרד הוראות מיוחדות לעניין אופן נטילת הדגימה הגנטית מתינוק בחו"ל . לדעת משרד מבקר המדינה, בהתחשב ברגישות הנושא ונוכח הגידול החד בהיקף הפעילות בתחום זה, על משרד החוץ לבחון את הצורך לקבוע הוראות בדבר אופן נטילת הדגימה מתינוק בנציגויות ישראל בחו"ל ובדבר אמצעי זהירות הנדרשים מנוטל הדגימה. וזאת בתיאום ובהסכמה של גופים הנוגעים לעניין.

מעקב
משרד החוץ – השירות הקונסולרי 

23. 	תזכיר חוק הסכמים לנשיאת עוברים עבר בקריאה ראשונה בכנסת ביום 27.10.2014. מאחר וטרם עבר קריאה שלישית עדיין לא פועלים על פיו וטרם גובשו הנהלים.  המשרד מציין כי מדובר בהצעת חוק המוגשת על ידי  משרד הבריאות.

הגופים המבוקרים: משרד החינוך, המשרד לביטחון פנים. 

ליקויים 2,5 תוקנו. ראה דוח הערות רה"מ 64ג עמ' 244-246. 

ליקוי

1.	גיבוש התכנית המערכתית:  ליישום התכנית המערכתית פרסם השירות הפסיכולוגי ייעוצי במינהל הפדגוגי במשרד החינוך (להלן-שפ"י) חוזר מנכ"ל מעודכן בנושא "קידום אקלים בטוח והתמודדות עם אירועי אלימות במוסדות החינוך", והוא נכנס לתוקף בספטמבר 2009 (להלן - חוזר האקלים המעודכן). בחוזר פורטו העקרונות, המשימות והיעדים שנקבעו בתכנית המערכתית ליצירת אקלים חינוכי מיטבי ומדדים לבדיקתו. אולם התכנית המערכתית התמקדה בנעשה בתחום ביה"ס ולא עסקה בתחום החינוך הבלתי פורמאלי ומינהל חברה ונוער, האחראי לתחום זה, לא שותף בגיבושה. 

מעקב
משרד החינוך

1. 	במהלך שנת תשע"ד הוקם צוות משותף לשפ"י,  מנהל  חברה ונוער ומנהל מדע וטכנולוגיה לתכנון פריסת התוכנית המערכתית  לאורך רצף היום, הן בבית הספר והן מחוצה לו, בהיבטים פורמאליים ובלתי פורמאליים. היבטים אלו הוכנסו לערכה שפורסמה בנושא "בריונות", לחוזר המעודכן שיתפרסם בקרוב, לשבוע הגלישה הבטוחה וליוזמה משותפת בנוגע לעמיתים בתחומים השונים ובתחום גלישה בטוחה.
בנוסף, בהתאם למדיניות המשרד, מורחבת התוכנית המערכתית כך שתכלול מעורבות והתנדבות של תלמידים "התפתחות אישית ומעורבות חברתית", תכניות חברתיות ורגשיות נוספות בדגש על "האחר הוא אני" "מניעת גזענות" ועבודה חינוכית על כל רצף היום.
כלל, המדריכים מונחים לפעול על פי מדיניות המשרד. ברשויות רבות מופעלות תכניות יישוביות בשיתוף כל הגורמים.
תגובת מחוז מרכז: מתקיימים מפגשים שוטפים לאורך השנה בתוכנית העבודה השנתית של המחוז בין שפ"י למנהל חברה ונוער ומתקיים שיח מתמיד בין מתאמת ייעוץ ומתאמת מינהל חברה ונוער סביב היעדים המשותפים.
בחודש ספטמבר 2014 התקיים מפגש עם מועצות הנוער (מינהל חברה ונוער), הייעוץ והתקשוב בנושא גלישה בטוחה ונבנה בשיתוף יום עיון לכל אנשי המקצוע בנושא גלישה בטוחה שהתקיים בדצמבר.
פורסם מסמך משותף של הייעוץ בכיר, מנהל חן ותקשוב לכלל מנהלי בה"ס.
בועדת האקלים המחוזית, הנפגשת מידי חודש, קיימת נציגות קבועה של כל הגורמים 
תגובת מחוז צפון: במחוז צפון מתקיימת לאורך שנים וועדת אקלים מחוזית בראשות המפקחת על הייעוץ. השנה מובילה את הוועדה מנהלת המחוז. בוועדה שותפים כל הגורמים הרלוונטיים לרבות מנהל חברה ונוער. במסגרת זו נערך התיאום והשיתוף בין כל הגורמים במחוז: שפ"י, הפיקוח הכולל ומינהל חברה ונוער.
התכנית המשותפת להתפתחות אישית ומעורבות חברתית, נבנתה במחוז בשיתוף עם מנהל חברה ונוער ושולבה במערך העשייה הכולל לקידום אקלים.
ראה דוח הערות רה"מ 64ג עמ' 243. 
ליקוי
3. 	בביקורת עלה כי כרבע מהמנהלים בשנה"ל התשע"ב (2012-2011) וכשליש מהמנהלים בשנה"ל התשע"ג (2013-2012) לא כינסו את צוות האקלים, שנועד לרכז ולהוביל את הנושא בבית ספרם; כ-20% מהמנהלים בשנה"ל התשע"ב ו-15% מהמנהלים בשנה"ל התשע"ג דיווחו שלא בנו תכנית התערבות בבית ספרם; רק כמחצית המנהלים בשנים הללו גיבשו תקנון לבית הספר בשיתוף ההורים כנדרש בחוזר, ורק מחציתם הביאו אותו לאישור המפקח המחוזי כנדרש; כמחצית המנהלים בשנה"ל התשע"ב והתשע"ג לא קיימו סדנאות להעצמת הצוות החינוכי בנושא צמצום האלימות וקידום האקלים בביה"ס.

מעקב
משרד החינוך

3.  	חוזר המנכ"לית המעודכן אושר על ידי כל הגורמים ויתפרסם בקרוב על פי הנחיות המנכ"לית, הפרסום יכלול סדנאות ומצגות הטמעה.
בהמשך לתהליכים הנעשים במטה ובמחוזות, מתקיימים תהליכי למידה והעמקת הידע של אנשי המקצוע בבניית התכנית המערכתית: הלמידה עוסקת בצורך בקיום דיונים קבועים בצוות המוביל של ביה"ס, בניית תקנון, בניית תכנית התערבות מבוססת נתונים, שותפות עם הורים ועוד.
ראה דוח הערות רה"מ 64ג עמ' 244. 
ליקוי

4. 	עוד עלה כי אמנם המחוזות שנבדקו - צפון, מרכז וירושלים - הקימו ועדות אקלים כנדרש בחוזר האקלים, אך בראשות כולן עומדות מפקחות על הייעוץ ולא מנהלי המחוזות כנדרש, ויש בכך כדי לפגוע ביכולתן של הוועדות לגייס את כל גורמי המחוז לנושא. עוד עלה 
שהוועדות מיעטו לתעד את ישיבותיהן והחלטותיהן, והמפקחים בכמה מהמחוזות לא ביצעו משוב על עבודתם של בתיה"ס בתחום האקלים. 

מעקב
משרד החינוך

4. 	תגובת מחוז מנח"י וירושלים: בבתי בספר שקבלו תוצאות מיצ"ב נעשה משוב ולמידת עמיתים והמלצות לשיפור בהתאם, עם הפיקוח הכולל והפיקוח על הייעוץ. 
נערך משוב לתכניות אקלים בית ספריות  באמצעות ביקורים וועדות מלוות.  
ליועצות ביה"ס  נשלח סיכום ביקור עם העתק לפיקוח.  
תגובת מחוז מרכז: במחוז מרכז פועלת וועדת אקלים מחוזית שתפקידה לקיים תהליכים של למידה, מעקב וליווי של בתי הספר. המפקחים הכוללים והמפקחים על הייעוץ מלווים את בתי הספר בבניית תכניות עבודה על בסיס נתונים בסיוע מדריכי האח"מ. מתקיימות ועדות מלוות לבתי הספר התיכוניים, בועדות אלה  מוצגים נתוני האקלים ונבנות תכניות עבודה .
בוועדת האקלים המחוזית פותח כלי למפקחים שמטרתו לעודד את המפקחים לקיים שיח ומשוב עם מנהלי בתי הספר בנושאי האקלים. בשאלון נשאל המפקח לגבי קיום השיח עם המנהלים ובאיזה אופן מנהלים מקדמים נושאים שונים כדוגמת יחסי קרבה ואכפתיות בין מורים לתלמידים.
במחוז מתקיימת למידת עמיתים באמצעות "קול קורא"  המזמין את המנהלים לתאר  הצלחות במחוז לקידום האקלים. זהו מנגנון  המאפשר למידה ומעקב אחר העשייה בבתי הספר.
העברת שאלוני אח"מ ושאלונים נוספים המועברים בבתי הספר, מאפשרים בניית תכניות התערבות ושיח בין המפקח למנהל.
המפקחים מונחים בביקורם בבתי הספר להעלות סוגיות בתחום האקלים ולקיים דיון עם המנהלים.
התקיימו שני ימי למידה למפקחים שעסקו בסוגיות אקלים, במטרה לגייס את המנהלים לתהליך ולהקנות ידע רלוונטי.
המפקחים על הייעוץ, מקיימים מפגשים קבועים עם מדריכי אח"מ, עם יועצות חינוכיות ועם מנהלים כדי לקדם את הנושא. 
תגובת מחוז צפון: בתי הספר המקבלים הדרכה ומשתתפים בתכנית המערכתית (כ-200 בתי ספר) מלווים על ידי המדריכה המרכזת. נתוני בתי הספר, הקשיים, וההצלחות מועברים באופן מסודר לפיקוח על הייעוץ ולפיקוח הכולל.
פעמיים בשנה מתקיים סטטוס בראשות מנהלת המחוז. במסגרת זו נערך תהליך למידה על הנתונים המחוזיים, על התהליכים הבית ספרים ומתקבלות החלטות על ידי הפיקוח הכולל והפיקוח על הייעוץ.
בתהליך זה נבדקים בתי הספר שהוגדרו במיקוד וכן נבדק השינוי לאחר תהליך ההתערבות.
ראה דוח הערות רה"מ 64ג עמ' 245. 

6. 	מדיווחי המדריכים עלה כי 17% מבתיה"ס שהודרכו בשנה"ל התשע"ב לא הקימו צוות אקלים בביה"ס כנדרש, ובשנה"ל התשע"ג לא הוקמו צוותי אקלים ב-24% מבתיה"ס שהודרכו. עוד עלה מהדיווחים כי פגישות ההדרכה בין מדריכי אח"מ לבעלי התפקידים שאמורים לקדם את נושא האקלים בביה"ס התקיימו בתדירות נמוכה מהנדרש.

מעקב
משרד החינוך

6. 	מדריכי היחידה מתמקדים בתהליכי הדרכה על הדרכה בנושא קיום מפגשים סדירים עם צוותי הניהול של ביה"ס בהנחיית המדריכים המרכזים ובמידת הצורך בסיוע הפיקוח על הייעוץ.
עודכן סעיף זה בחוזר מנכ"ל. על פי העדכון, צוות הניהול של ביה"ס ישמש כמבנה הארגוני להובלת התהליך: "צוות הניהול של בית הספר משמש כמבנה הארגוני המוביל תהליכי אקלים. בראש הצוות עומד מנהל בית הספר, ומשתתפים בו בעלי תפקידים מרכזיים על פי שיקול דעתו".
ראה דוח הערות רה"מ 64ג עמ' 247. 

ליקוי

7.	השגת יעדי התכנית המערכתית: הרשות הארצית למדידה והערכה בחינוך (להלן - ראמ"ה) מודדת את השגת היעדים של התכנית המערכתית באמצעות שני כלי ניטור: סקר מערכתי לניטור האלימות וסקר בית ספרי לניטור האקלים והסביבה הפדגוגית, הכלול במיצ"ב. 
	ראמ"ה השוותה בין ממצאי סקר ניטור האלימות שנעשה לפני יישומה של התכנית המערכתית ובין ממצאי סקר שנעשה כשנה לאחר תחילת יישומה ומצאה מגמת שיפור במרבית סוגי האלימות שנבדקו, בעיקר בקרב תלמידי בתיה"ס היסודיים וחטיבות הביניים. עם זאת נרשמה יציבות בדיווחים על כמה מסוגי האלימות ושיעורי האלימות בהם נשארו גבוהים. 
מעקב
משרד החינוך

7. 	תגובת ראמ"ה: יעדי התכנית המערכתית נמדדים באמצעות סקר ניטור אלימות. 
ראמ"ה השוותה בין ממצאי סקר ניטור האלימות שנעשה לפני יישומה של התכנית המערכתית ובין ממצאי סקר שנעשה כשנה לאחר תחילת יישומה ומצאה מגמת שיפור במרבית סוגי האלימות שנבדקו, בעיקר בקרב תלמידי בתיה"ס היסודיים וחטיבות הביניים. לצד זאת, נרשמה יציבות בחלק ממדדי האלימות (דהיינו ללא מגמת שיפור), כאשר הדבר בולט בעיקר בחטיבות העליונות ובחטיבות הביניים במגזר דובר הערבית.
סקר ניטור אלימות מועבר בימים אלו (תחילת 2015) בפעם הרביעית, והמגמה הרב שנתית תיבחן לאור התוצאות שיתפרסמו על בסיס סקר זה.

ליקוי

8.	דיווח על אירועי אלימות ומעקב אחריהם:  על פי חוזר האקלים המעודכן, על ביה"ס לדווח למפקח המחוזי ולרשויות על אירועי אלימות מסוימים, ואילו לגבי אירועים אחרים, המפורטים בחוזר, אין חובת דיווח. על המפקח לרכז את המידע על אירועי אלימות חריגים ולהעבירו למנהל המחוז לשם מעקב על אופן הטיפול בהם בביה"ס. 
עלה כי ברשימת האירועים שאין חובת דיווח עליהם כלולים אירועי אלימות חמורים, בהם מעשי הצקות ובריונות. לפיכך, בין היתר, המחוז אינו מפקח על אופן הטיפול בהם. עוד עלה כי אף על פי שמנהלי בתיה"ס מדווחים על אירועי אלימות חריגים למחוזות, שניים משלושת המחוזות שנבדקו - מרכז וירושלים - לא ריכזו נתונים לגביהם לשם פיקוח והפקת לקחים.

מעקב
משרד החינוך

8. 	חוזר המנכ"לית המעודכן אושר כבר על ידי כל הגורמים ויתפרסם בקרוב על פי הנחיות המנכ"לית. 
	ראה דוח הערות רה"מ 64ג עמ' 248. 

ליקוי

9.	גיבוש תכניות התפתחות ויישומן:  על פי חוזר מנכ"ל על בתיה"ס ללמד את התלמידים בכל שלבי הגיל את התכנית "כישורי חיים" - תכנית להתפתחות רגשית, חברתית וערכית. אולם מתשובות המנהלים על השאלון האינטרנטי בשנה"ל התשע"ג עלה שבכרבע מבתי הספר לא יושמה התכנית על פי החוזר: בכשליש מהם היא לא יושמה כלל, ובשאר היא לא יושמה בכל שכבות הגיל. בכמחצית בתי ספר שיישמו את התכנית לא הודרך הצוות החינוכי בנושא, כנדרש בחוזר. עוד עלה כי אף שכמה מהתכנים המרכזיים משותפים לתכנית "כישורי חיים" ולתכנית התפתחות אחרת, מפתח הל"ב, המשרד לא הסדיר את חלוקת התכנים והתיאום ביניהן. 

מעקב
משרד החינוך

9. 	בתשע"ה הוקם צוות בו שותפים נציגי שפ"י והאגף לחינוך יסודי במטה ובמחוזות, במטרה להסדיר את התכנים והתיאום בין שתי התכניות על פני רצף שנת הלימודים ובהלימה לשכבות הגיל. 
1. נציגי המחוזות בצוות בוחנים את היישומים בשטח ומביאים לדיון את התרשמותם ואת המלצותיהם.  
1. מבדיקת שתי התוכניות עולה שלכל תכנית ערך מוסף ייחודי המתבטא בדגשים ובתכנים המאפיינים אותה ובמתודולוגיה.
2. הצוות ממפה את הנושאים הנלמדים ב"מפתח הל"ב" ומבצע התאמה של תכנים וכישורים רלוונטיים להרחבה והעשרה של תוכנית "כישורי חיים". 
3. בחוזר מנכ"ל כישורי חיים 2010 נעשה מיפוי תכנים ייחודיים לתוכנית "כישורי חיים" הגדרתם ופרסומם (חינוך מיני, מניעת פגיעה מינית, מניעת שימוש בחומרים פסיכואקטיביים, מניעת אובדנות ועוד). נושאים שונים המהווים הרחבה ותוספת לתכנית מפתח הל"ב.
2. הצוות מגבש בימים אלה מתווה משותף המתמקד בפיתוח "התפתחות אישית ומעורבות חברתית" בכיתות א-ו (כחלק מיישום יעד 4 בתכנית האסטרטגית). המתווה יתפרסם עד סוף שנה"ל תשע"ה ויוטמע בהשתלמויות לצוותים חינוכיים במהלך תשע"ו.
3. נכתבה תכנית משותפת לטווח המידי בנושא מניעת גזענות (בשיתוף המזה"פ).
4. שפ"י ממשיך להפעיל בכל שנה סקר יישום של תכנית  כישורי חיים על נושאיה השונים. בסוף שנת תשע"ד ענו על הסקר כ- 2000 יועצות בתי הספר המפעילות את התוכנית וכיום נעשית למידה ארגונית בעקבות ממצאי  הסקר. האגף לחינוך יסודי בוחן בקרב מנהלים ומפקחים את אופן ניצול שעת ההוראה והיישום.
5. מתוכנן להמשך: 
ביסוס מתודולוגיה לעבודה המשותפת של שתי התוכניות בבית הספר תוך גיבוש תפיסת עבודה המאפשרת חיבורים והעברות ידע, חוויות והמשגות מהלמידות בשתי התוכניות (במהלך תשע"ה-תשע"ו)
הטמעת המתודולוגיה לעבודה המשותפת של היועצת והרכז לחינוך חברתי סביב התוכניות בבתי הספר. 
ראה דוח הערות רה"מ 64ג עמ' 249. 

10.	המאבק בגזענות:  גזענות היא התנהגות המפלה בין אדם לאדם או בין קבוצה חברתית אחת לרעותה על יסוד הבדלי דת, מין, עדה וכו'. מחקרים שנעשו בשנים האחרונות מצביעים על דעות אנטי-דמוקרטיות ואנטי-שוויוניות כלפי מיעוטים בקרב כלל האוכלוסייה בישראל, ובכלל זה בני הנוער.
בשנה"ל התשס"ב (2002-2001), סמוך לאירועי אוקטובר 2000 במגזר הערבי, הקים שפ"י ועדה לגישור רב-תרבותי לאומי. על הוועדה הוטל, בין היתר, לקדם במערכת החינוך שיתוף פעולה בין יהודים לערבים. אולם הוועדה הפסיקה לפעול לפני כחמש שנים ללא הנמקה. בשנת 2007 גיבש שפ"י תכנית קשב ושיח רב-תרבותי, שנועדה להקנות לתלמידים ולצוות החינוכי כלים לקשב ולשיח מוגן רב-תרבותי על נושאים השנויים במחלוקת בחברה הישראלית. פרק מהתכנית העוסק ב"כללי קשב ושיח מוגן" שולב בתכנית "כישורי חיים", אך הוא נלמד רק בבתי"ס שבחרו בו כנושא רשות בתכנית. 

מעקב
משרד החינוך

10. 	כפי שצוין בתכנון של שנת תשע"ד, להלן תהליכי ההטמעה שהתקיימו:
בסוף שנת תשע"ד התקיימו ימיי עיון לחשיפת קש"ר לכלל מורי האזרחות במחוזות דרום, מרכז, וחיפה. 
התקיים יום עיון ארצי בנושא קש"ר למדריכות המחוזיות של "כישורי חיים" ולכל המנחות של הכשרות  יועצים חדשים בארץ. 
מתחילת שנת תשע"ה: התקיימו שני ימי חשיפה לצוותי הניהול של אגף תכניות. 
התקיימו שלושה מפגשים בנושא למדריכות שפ"י במחוזות חיפה וצפון. 
במחוזות ירושלים, דרום ומרכז התבצעה העברה ויישום של הכלים הנרטיבים מתוכנית קש"ר, לתרגול שיח רב מקצועי מורכב של מדריכים שונים בשפ"י . 
נפתח קורס בהיקף 30 שעות ללמידת עומק של התוכנית בינואר 2015 . מטרת הקורס להכשיר מנחים מובילים לתוכנית. הקורס  במהותו מיישם את התפיסה הרב תרבותית, מונחה ע"י שני פסיכולוגים - חרדי וחילונית. המשתתפים הינם בעלי תפקידים מתחום הייעוץ, החינוך החברתי, מדריכים מתחומי מדעי הרוח והחברה. בקורס קיים ייצוג של חילונים, חמ"ד, והחברה הערבית.
הטמעת תכנית קש"ר בתוכנית "המערכתית לקידום ערכים"  כחלק מהכלים והתפיסות שהתוכנית תנחיל בבתי הספר. מהלך הטמעה משותף לשפ"י, מינהל חברה ונוער, המזכירות הפדגוגית, ואגף העל יסודי. עד כה המדריכים המחוזיים של התוכנית קבלו שלושה ימי הכשרה מרוכזים בנושא. 
להלן ההכשרות המתוכננות להמשך שנת תשע"ה:
בפורום "החינוך האישי" מחוז חיפה -  שני מפגשי למידה.
בהשתלמות הבית ספרית – הוצעו לבחירה 1-2 יחידות קש"ר בתוך 30 שעות ההשתלמות
בקורסי מנחים ל"חינוך ערכי" – שני מפגשי למידה בנושא קש"ר  בירושלים, נצרת, אשדוד, באר שבע.
בקורס מדריכי חינוך ערכי- שתי מודלות בנושא קש"ר במסגרת קורס המדריכים.
ראה דוח הערות רה"מ 64ג עמ' 250. 

11.	הובלת ההתמודדות עם אלימות וירטואלית ומצבי סיכון באינטרנט:  לצד משרד החינוך עוסקים בתחום הגלישה הבטוחה משרדי ממשלה אחרים וגופים מהמגזר השלישי והעסקי. על פי מחקרים שנעשו בארץ ובעולם בעשור האחרון, המליצו יחידות מטה במשרד החינוך, משרדי ממשלה אחרים וגופים מהמגזר השלישי על תכניות לאומיות מערכתיות לקידום גלישה בטוחה של תלמידים. התכניות הדגישו, בין היתר, את הצורך בשיתופי פעולה בין המשרדים והגופים השונים העוסקים בנושא, בהעמקת הידע וההסברה לגבי שימוש נבון באינטרנט ובצמצום הפער הטכנולוגי בין התלמידים למוריהם והוריהם. אולם הנהלת המשרד והיחידות האחראיות לנושא במשרד לא דנו בהמלצות אלה ולא גיבשו בעצמן תכנית מערכתית בין-משרדית לקידום גלישה בטוחה. 

מעקב
משרד החינוך

11. 	בתחילת שנה"ל תשע"ה המשרד גיבש מדיניות לאומית לגלישה בטוחה ברשת במסגרת שתי וועדות היגוי כדלקמן:
1. וועדת היגוי בין משרדית בהובלת מינהל תקשוב, טכנולוגיה ומערכות מידע (אגף טכנולוגיות מידע) הכוללת נציגים מאגפי משרד החינוך, המשרד לביטחון הפנים, משרד המשפטים, משרד התקשורת, משרד הרווחה , סנגוריה ציבורית, משטרה, צבא,  ארגון ההורים הארצי וגופי מגזר שני ושלישי העוסקים בתחום.
2. וועדת היגוי משרדית בהובלת המנהל הפדגוגי  (אגף שפ"י ) הכוללת את נציגי כל יחידות המשרד.
מונו חברים לוועדות המשרדית והבין משרדית לגלישה בטוחה שתי הוועדות מתכנסות באופן סדיר על פי לוח זמנים שנקבע לכל השנה והצוותים המקצועיים שמונו, מגבשים תכנית מערכתית לקידום גלישה בטוחה בקרב האוכלוסיות השונות. נכון להיום התקיימו שתי ישיבות מקצועיות בכל אחת מהוועדות.
במסגרת הוועדה המשרדית והבין משרדית  גובשה תכנית חינוכית לשבוע הלאומי לגלישה בטוחה ברשת שיתקיים במהלך פברואר 2015 
פותחו חומרים מותאמים לשכבות הגיל השונות לכל בתי הספר בארץ ולקהלי יעד שונים: מורים, תלמידים והורים, המפורסמים בענן החינוכי של משרד החינוך.
הוועדה המשרדית החלה בתהליך עדכון חוזר מנכ"ל אתיקה ומוגנות ברשת הקובע את מדיניות הטמעת תכנית ההתערבות בנושא גלישה בטוחה ברשת בבתי הספר.  עדכון חוזר המנכ"ל יתייחס לקביעת שיתופי הפעולה בין יחידות המשרד וחלוקת תחומי האחריות בין היחידות השונות.

ליקוי

12.	פעולות משרד החינוך לקידום גלישה בטוחה:  משנה"ל התשע"א מיישם המינהל למד"ט תכנית תקשוב, שמטרתה להקנות לתלמידים מיומנויות הנדרשות במאה ה-21, בהן גלישה בטוחה (להלן - תכנית התקשוב). כמו כן פרסם המשרד באותה השנה חוזר מנכ"ל שעניינו "אתיקה ומוגנות ברשת האינטרנט", ובו הוצגה תכנית "חיים ברשת", במסגרת התכנית "כישורי חיים", שמטרתה לחנך לגלישה בטוחה ולמניעת אלימות וירטואלית. 
עלה כי רק בבתיה"ס המשתתפים בתכנית התקשוב, שהם כרבע מכלל בתיה"ס (1,216 מתוך 4,485), הוקם צוות "חיים ברשת", שאמור, על פי החוזר, לקדם את הגלישה הבטוחה בביה"ס. נוסף על כך, רק בבתיה"ס האלה פועל רכז תקשוב, שתפקידו, בין היתר, להדריך את הצוות החינוכי לגלישה בטוחה, ורק בבתיה"ס האלה הוכשרו המנהלים והצוותים החינוכיים בנושא. אשר לגלישה בטוחה במסגרת תכנית "כישורי חיים" - על פי התשובות של המנהלים שענו על השאלון האינטרנטי בשנה"ל התשע"ג, עלה כי רק כחמישית מבתיה"ס יישמו את התכנית.

מעקב
משרד החינוך

12. 	מתחילת שנה"ל מתקיימים כנסים, ימי עיון ומפגשים מקוונים ליישום של התכנית בכל בתי הספר בארץ לרבות הקמת צוות "חיים ברשת". למפגשים אלו מוזמנים מנהלי בתי הספר, רכזי תקשוב, מדריכי אשכול, יועצות חינוכיות ורכזים חברתיים.
לקראת שבוע הגלישה הבטוחה נערך המשרד להפיץ את כל המידע הנדרש וההנחיות לכלל מערכת החינוך באמצעות הוועדה המשרדית לגלישה בטוחה. שותפות כל האגפים בוועדה המשרדית, מאפשרת הפצת החומר לכלל בתי הספר ואנשי המקצוע הרלוונטיים.
ראה דוח הערות רה"מ 64ג עמ' 251. 

ליקוי

13. 	המינהל למד"ט ושפ"י עשו כמה פעולות לפיתוח תכניות בנושא גלישה בטוחה, אולם הם עשו זאת בלי להסדיר בקביעות את שיתוף הפעולה ביניהם ובלי לקבוע את חלוקת תחומי האחריות ביניהם. נוסף על כך, מינהל חברה ונוער לא היה שותף ליזמות של שתי יחידות המטה האחרות. 

מעקב
משרד החינוך

13. 	כבר בתחילת שנה"ל תשע"ה הוסדרה חלוקת התפקידים ותחומי האחריות  בין המינהלים.  במסגרת זו הוחלט  כי שפ"י  ומינהל תקשוב, טכנולוגיה ומערכות מידע יובילו את הוועדה הבין-משרדית לגלישה בטוחה כדלקמן:
הוועדה המשרדית אמונה על גיבוש מדיניות אחידה, שפה משותפת, פיתוח חומרים לאוכלוסיות השונות ועל קביעת אחריות וחלוקת תפקידים ברורה ליישום המדיניות החינוכית במערכת החינוך. 
הוועדה הבין משרדית לה שותפים  משרדי הממשלה, עמותות וגופים מסחריים  אמונה על  חלוקת  תחומי אחריות בין השותפים ליישום המדיניות במוסדות  החינוך. וועדה זו  פועלת  בתיאום  עם הוועדה המשרדית.
מכתבי מינוי נשלחו לשותפים במשרדי הממשלה, לשותפים במגזר השני והשלישי ולמנהלי היחידות במשרד החינוך, אשר קבעו את המועמדים להם נשלחו כתבי מינוי.
ראה דוח הערות רה"מ 64ג עמ' 252. 


ליקוי

14. 	עלה שתכניות לגלישה בטוחה עדיין אינן מותאמות כראוי לאורחות החיים ולצרכים של מגזרים ייחודיים: המשרד לא השלים את תרגומן של תכניות קיימות לערבית, ועדיין לא החל בהתאמת תכניות לחברה החרדית.

מעקב
משרד החינוך

14. 	בוועדה המשרדית לגלישה בטוחה שותפים נציגי המגזרים השונים: חברה ערבית, חמ"ד, חינוך מיוחד, פנימיות ועוד.  מתוך כך החומרים העוסקים בגלישה בטוחה ברשת מותאמים לאורחות החיים ולצרכים של מגזרים אלה.
וועדות ההיגוי המשרדית והבין משרדית שמות דגש על נושא ההתאמה לאוכלוסיות ייחודיות ומקדמות סוגיה זו עם כל יחידות המשרד ועם  הגופים השותפים מחוץ למשרד:
גויסו מדריכים לקידום ההתאמות למגזרים השונים.
בשבוע הלאומי לגלישה בטוחה יופעלו שעורים מקוונים בנושא גלישה בטוחה המותאמים לממ"ד ולחברה הערבית.
לקראת שבוע הגלישה הבטוחה פותחו פעילויות וסדנאות מותאמים למגזר הדתי, לבתי ספר לחינוך מיוחד ולחברה  הערבית.
פותחה תכנית ייחודית המותאמת למסגרת הפנימיתית - הכשרה לבני נוער- "נאמנים לגלישה בטוחה" 
התוכנית "פיתוח אחריות אישית וחברתית והתמודדות עם בריונות (כולל בריונות ברשת) – כולנו גיבורי אל", הותאמה לחברה החרדית לבנות והופצה לכל היועצות החינוכיות בדרכי התפוצה המקובלות בחברה החרדית. התוכנית הנ"ל מתורגמת ומותאמת לשפה הערבית על ידי צוות של מדריכים ויועצים מומחים. ההתאמה נמצאת בשלבי סיום ותתפרסם בקרוב. 
ראה דוח הערות רה"מ 64ג עמ' 253. 

ליקוי

15. 	על פי חוזר "אתיקה ומוגנות ברשת האינטרנט", על המפקחים המחוזיים לעקוב אחר יישומה של תכנית "חיים ברשת" באמצעות ביקורים בביה"ס. עלה כי במחוזות שנבדקו לא ביצעו המפקחים ביקורות על יישום תכנית "חיים ברשת", וכי בתיה"ס אינם ממלאים טופס לתכנון ביצוע התכנית ולמעקב אחריו, המצורף לחוזר. לפיכך אין למינהל למד"ט ולמחוזות מידע מרוכז על יישומה של התכנית בביה"ס.

מעקב
משרד החינוך

15. 	תגובת מינהל מדע וטכנולוגיה:כל בתי הספר בתכנית התקשוב נדרשים למלא מדדי ביצוע שנבדקים בתחילת שנה, באמצע שנה ובסופה. מדדי ביצוע אלו מהווים מרכיב מהותי בתכנית העבודה הבית ספרית המקבלת את אישור המפקח הכולל של בית הספר ומפקח התקשוב במחוז . 
במסגרת השבוע הלאומי לגלישה בטוחה ולקראת היציאה לחופשת הקיץ יאספו נתונים לגבי יישום התכנית בכל בתי הספר.
ראה דוח הערות רה"מ 64ג עמ' 254. 

ליקוי

16.	התמודדות משרד החינוך עם אלימות וירטואלית:  אלימות וירטואלית היא פעילות תוקפנית, מכוונת וגלויה שמטרתה לפגוע באדם אחר באמצעות האינטרנט או הכלים הטכנולוגיים. מחקרים הראו את העצמה הגבוהה של הפגיעה שהיא גורמת ואת המשותף בינה ובין אלימות פנים אל פנים. לפיכך ההתמודדות של המשרד עם אלימות זו נעשית אף היא באמצעות קידום אקלים חינוכי מיטבי. 
בחוזר האקלים המעודכן פורטו אירועי אלימות וירטואלית שחלה עליהם חובת דיווח למפקח  המחוזי לצד אלה שחובה זאת אינה חלה עליהם. נמצא כי אירועי אלימות וירטואלית חמורים, כגון חרם והפצת שמועות באינטרנט, אינם חייבים בדיווח. נוסף על כך, המחוזות שנבדקו אינם מרכזים את הדיווחים על אירועי אלימות וירטואליים שנקבעה לגביהם חובת דיווח ואינם מפקחים, כנדרש בחוזר, על אופן הטיפול בהם בבתיה"ס. 

מעקב
משרד החינוך

16. 	מנהלי בתי הספר מחויבים לדווח על אירועים חריגים לרבות אירועי אלימות וירטואליים. 
בחוזר מנכ"ל מעודכן נכתב פרק ייחודי לאלימות וירטואלית. 
עם פרסומו של החוזר, יוטמעו ההנחיות לדווח על אירועים חריגים בתחום לפיקוח.
ראה דוח הערות רה"מ 64ג עמ' 255. 




ליקוי

17.	יישום תכנית "עיר ללא אלימות" (להלן-על"א) בתחום החינוך ושיתוף הפעולה בין השותפים לה: (א) בחמש השנים הראשונות ליישום תכנית על"א לא היה שיתוף פעולה בין מטה על"א למשרד החינוך, בין היתר בשל מחלוקות בין שני הגופים הללו לגבי תכניות ההתערבות בתחום החינוך. היעדר שיתוף הפעולה פגע ביישומה של התכנית ברשויות. במאי 2012 גיבשו לראשונה מטה על"א ושפ"י מדיניות מוסכמת להתמודדות עם אלימות בתחום החינוך (להלן - המתווה). ואולם המתווה לא עסק כלל בתחום החינוך הבלתי פורמלי, ומינהל חברה ונוער לא שותף בגיבושו. גם המינהל למד"ט לא שותף בגיבוש המתווה, ולא שולבו בו נושאים שבאחריותו בעלי זיקה להתנהגות אלימה או אנטי-חברתית של תלמידים באינטרנט.

מעקב
משרד החינוך

17. 	נציגי מינהל חברה ונוער, נציגי מינהל מדע וטכנולוגיה ונציגי שפ"י נפגשו עם נציגי על"א לצורך דיוק מסמך ההסכמות. בתחילת שנת הלימודים תשע"ה נשלח מסמך ההסכמות למנכ"לי המשרדים (החינוך וביטחון פנים).
המסמך הופץ לאנשי המקצוע ולמחוזות.
ראה דוח הערות רה"מ 64ג עמ' 256. 

ליקוי

18. 	הועלה שגם לאחר גיבוש המתווה במאי 2012 נמשכו הקשיים בשיתוף הפעולה בין שני הגופים, משום ששפ"י לא קבע נוהלי עבודה פנים-משרדיים לשיתוף פעולה בין בעלי התפקידים של שני הגופים בבתיה"ס ובמחוזות, והם פגעו ביישום תכנית על"א בבתיה"ס וביכולתם למצות את הכלים הייחודיים שהיא מקנה. 

מעקב
משרד החינוך

18. 	במהלך שנה"ל תשע"ד ותשע"ה נערכו מפגשים בין מנהלי המחוזות של עיר ללא אלימות והמפקחים על הייעוץ הממונים על הנושא במחוזות. מטרת המפגשים היא להסדיר את דרכי התקשורת והתיאום השוטף בין שני הצדדים. 
בנוסף, התקיים מפגש בין מנהלי המחוזות של על"א ובין כל הפסיכולוגים המחוזיים לקידום השותפות בין שני הגופים ברשויות המקומיות. 
בשנה"ל הנוכחית הוקם צוות ייעודי להגדרת השותפות בתחום הגיל הרך, הצוות כולל את כל הגורמים הרלוונטיים במשרד: שפ"י ואגף קדם יסודי ואת נציגי מטה על"א. הצוות ממשיך להיפגש באופן קבוע.

ליקוי

19. 	עוד הועלה כי שלא על פי המתווה ממאי 2012, מנהליהם של מחוזות על"א שנבדקו - צפון, מרכז וירושלים - לא נפגשו עם נציגי יחידות הפיקוח לשם העלאת בעיות ומציאת פתרונות מתאימים. זאת ועוד, בכמה מהרשויות שבתחומי המחוזות שנבדקו (מרכז וצפון) לא הגיעו נציגי משרד החינוך לדיוני ועדת החינוך ברשות המקומית, ולכן הן לא יכלו להסתייע בגורמים מקצועיים אלה לגיבוש תכניות למניעת אלימות ולקידום האקלים בבתיה"ס של הרשות. נוסף על כך, ועדות האקלים במחוזות משרד החינוך לא ריכזו את הטיפול בנושאי תכנית על"א ולא הוסיפו אותו כנדבך בקידום האקלים. 

מעקב
משרד החינוך

19. 	נערכו מפגשים מחוזיים בין מנהלי מחוזות על"א ובין המפקחים על הייעוץ במטרה להסדיר את מנגנוני העבודה. במסגרת המפגשים המשותפים, קבעו המחוזות  את דרכי התקשרות והמועדים המתאימים לקיום וועדות חינוך בשיתוף עמם או עם מי מטעמם.    
נערכו מפגשים בין מנהלי התכניות ברשויות המקומיות ובין מדריכי האח"מ במסגרת השתלמות מדריכי אח"מ.
תגובת מחוז מרכז:מנהלת מחוז עיר ללא אלימות מוזמנת לכל וועדות האקלים במחוז. 
במאי 2014 התקיימה פגישה בין צוות פיקוח ייעוץ מחוז מרכז, מנהלת מחוז עיר ללא אלימות, מנהלת מטה עיר ללא אלימות ומנהלת היחידה למניעת אלימות לתיאום ציפיות והבניית השותפוות בין צוות פיקוח ייעוץ ועיר ללא אלימות ברשויות.  
במאי 2014 התקיים יום למידה משותף עם מנחי עיר ללא אלימות , מנהלי תכניות, מדריכות שפי , מדריכה מחוזית לקידום האקלים ומפקחת מתאמת ייעוץ במחוז. במהלך הפגישה הוצגו תחומי ההדרכה השונים של כל אחד מהצדדים ונערך דיון לגבי הממשקים והחיבורים האפשריים בין שני הגופים. 
באוקטובר 2015 התקיים מפגש נוסף בין מדריכי האח"מ במחוז וגורמי על"א (מנחי מנחים ומנהלי תכניות). 
מתוכננים שלושה מפגשי עבודה בין מתאמת הייעוץ במחוז מרכז ומנהלת מחוז עיר ללא אלימות. 
מתקיימים מפגשים בין הפיקוח על הייעוץ במגזר הערבי לבין מנהלת מחוז עיר ללא אלימות, להיכרות והעמקת הקשר ובניית מודל עבודה מותאם לצורכי המגזר הערבי.
תגובת מחוז ירושלים:במחוז  נערכו מפגשים  עם נציגי עיר ללא אלימות . בהתאם לצרכי הרשויות.  
בירושלים נעשה מהלך לבניית שותפות עם גורמי הרשות,  על"א וצוותי התיכונים ברובע צפון להתערבות כוללת .
בעיר בית שמש נעשו מהלכים רשותיים הכוללים את נציגי על"א.
נציגת האח"מ היישובית משתתפת בוועדת החינוך אותה מכנסת על"א.
במפגש המדריכים שיתקיים השנה, יערך מפגש בין מדריכי אח"מ ונציגי עיר ללא אלימות במחוז.
תגובת מחוז צפון:במחוז צפון ישנם 40 ישובים בתכנית על"א.
בתשע"ד התקיים מפגש של כל המפקחים על הייעוץ עם נציגי על"א, מנהלת התחום המקצועי במטה על"א ומנהלת היחידה לקידום אקלים וצמצום אלימות. במפגש זה הוסדרו דרכי התקשורת ופעולות לקידום השותפות.
השנה, בשמונה ישובים פועלת תכנית ישובית בשיתוף משרד החינוך ועל"א. השותפות באה לידי ביטוי בהקמת צוות היגוי משותף, כנסים משותפים ליועצים ומדריכי מוגנות והשתלמות משותפת לאנשי המקצוע. 
לישובים אלו מונתה מדריכת אח"מ יישובית המרכזת את הפעילות בתיאום עם גורמי על"א
השנה התקיים בצפון מפגש בין מדריכי אח"מ לבין נציגי על"א במחוז במסגרת ימי הכשרת מדריכי אח"מ.

ליקוי

20.	שיתוף הפעולה בתחום החינוך הבלתי פורמלי והסדרתו:  במאי 2013, במהלך תקופת הביקורת, הגישו משרד החינוך ומטה על"א למנכ"לית משרד החינוך טיוטה מתוקנת למתווה, שבהכנתה השתתף גם מינהל חברה ונוער. ואולם הטיוטה המתוקנת למתווה אינה מסדירה נושאים מרכזיים בתחום החינוך הבלתי פורמלי, ובכלל זה היא אינה מגדירה תכניות ליבה לתחום החינוך הבלתי פורמלי ואינה כוללת מאגר תכניות לתחום זה; היא אינה קובעת את חלוקת העבודה בין על"א ובין משרד החינוך לגבי ארגון פעילויות נוער בחופשת הקיץ; היא אינה כוללת כלים ליישום התכנית ברשויות חלשות שחסרות בהן תשתיות לפעילות פנאי; היא אינה מגדירה כלי מדידה והערכה ומנגנוני פיקוח ובקרה למעקב אחר יישום התכניות; והיא אינה עוסקת בגלישה בטוחה, שיש לה נגיעה גם לתכנית על"א.

מעקב
משרד החינוך

20. 	על פי מסמך ההסכמות, מנהל יחידת הנוער ברשות המקומית מוביל את וועדת הפנאי של עיר ללא אלימות, ועדה שאוחדה עם ועדת הפנאי של על"א.
מטה על"א גיבש מסמך הנחיות הנקרא: "ארגון והתנהלות ועדות על"א לאורך השנה", במסמך זה ישנן הנחיות לאיחוד הועדות ולהגדרת הנושאים שיש לעסוק בהם באופן משותף כגון: שבוע הגלישה הבטוחה, שבוע למניעת פגיעה בילדים, היערכות לקיץ, היערכות לפתיחת שנת הלימודים ועוד.
ראה דוח הערות רה"מ 64ג עמ' 258. 

ליקוי

21.	התאמת תכנית על"א לחברה הערבית:  בתחילת 2012 עמד מטה על"א על הצורך במתן מענה לרשויות החברה הערבית, שלתופעת האלימות בהן, המשפיעה גם על התלמידים, יש מאפיינים ייחודיים. לפיכך הוא החליט לפתח מודל ייחודי ולנסותו ברשויות ערביות קטנות. למרות זאת, עד מועד סיום הביקורת, אוגוסט 2013, הוא לא השלים את היישום הניסיוני של המודל. נוסף על כך, הוא לא בנה מודל ליישומה של תכנית על"א ברשויות ערביות גדולות המותאמות לצורכיהם.



מעקב 
משרד החינוך

21. 	על"א בשיתוף עם כל משרדי הממשלה, גיבשו עקרונות עבודה ומודלים המתייחסים להיבטים הקהילתיים של התמודדות עם אלימות. 
בנוסף, במסגרת שיתופי הפעולה בין המחוזות ובין על"א מתקיימים תהליכים רשותיים ברשויות בחברה הערבית. בתהליכים אלה שותפים המפקחים, המדריכים, המנהלים ונציגי עיר ללא אלימות ברשות. תהליכים אלה מתקיימים במספר רשויות ובתהליכי פיתוח ברשויות נוספות.
במשרד החינוך פעלה ועדת המשנה "לשיפור הישגים לימודיים, סגירת פערים לימודיים  ושיפור האקלים הבית ספרי", שהינה חלק מהוועדה המתכללת העוסקת באתגרים מרכזיים במערכת החינוך הערבית. הוועדה עסקה בגיבוש מטרות, יעדים ודרכי ביצוע במטרה לקדם הישגים לימודיים  ולפעול למען סגירת פערים בתחום הלימודי ובתחום האקלים. הוועדה פועלת לפיתוח מענים ייחודיים  לחברה הערבית.  יישום טרם הוחל  בשל העדר תקציב ייעודי.
תגובת מחוז צפון: מחוז צפון מקיים למידה וקידום האקלים בחברה הערבית, תוך יצירת שיתופי פעולה עם על"א וגורמים נוספים ברשויות המקומיות. פעילות משותפת נעשית בשבעה ישובים.

ליקוי

22.	התמודדות עם אירועי אלימות בהסעות: ההסעות לביה"ס וממנו הן זירה מועדת לאלימות של תלמידים. אף שבספטמבר 2009 קבע חוזר האקלים המעודכן שעל ביה"ס להגיב גם על אירועי אלימות של תלמידים מחוץ לתחומיו, ובתחילת 2012 הדגישה הוועדה לעדכון חוזר האקלים את הצורך בהשגחה על תלמידים בהסעות, עד מועד סיום הביקורת, אוגוסט 2013, לא הגדיר משרד החינוך דרכים להתמודדות עם אירועי אלימות בהסעות ולשמירה על התנהגות ראויה של תלמידים בהן ולא קבע נהלים לעניין זה. 

ליקוי

23. 	מטה על"א צובר ומרכז מידע בלתי פורמלי רב על אירועי אלימות בהסעות של המועצות האזוריות המשתתפות בתכנית, והוא פרסם דרכים להתמודדות עם אירועים אלה. באוגוסט 2012 נועדו נציגי מטה על"א ונציגי שפ"י והחליטו על חלוקת משימות בין המטות על פי תכנית אסטרטגית משותפת לטיפול באלימות בהסעות. על מטה על"א הוטל, בין היתר, לבנות מנגנונים למעקב אחר אירועי אלימות בהסעות ולתמיכה בהפעלת מתנדבים בהן, ועל שפ"י הוטל לקבוע כללי התנהגות בהסעות ומדרגי תגובה התואמים את תופעת האלימות בהסעות. ואולם במועד סיום הביקורת, כעבור שנה, אף לא אחד משני הגופים השלים את ביצוען של המשימות שבאחריותו לפי התכנית האמורה.

מעקב
משרד החינוך

22-23. 	בחוזר המנכ"ל המעודכן קיים פרק המתייחס לכללי התנהגות וטיפול באלימות בהסעות. החוזר מפרט את כללי ההתנהגות המחייבים בהמתנה להסעה ובמהלכה, את טווח התגובה במקרה של הפרה תוך שיתוף הרשות המקומית וכן הצעות לתכניות חינוכיות בנושא. 
בסוף תשע"ד הוקם צוות משותף של גורמים ממשרד החינוך (שפ"י, אגף הסעות, אגף בטיחות, אגף זהירות בדרכים) והמשרד לביטחון פנים. הצוות ממשיך את עבודתו בתשע"ה, ממפה  ומגבש המלצות משותפות לתכניות רשותיות ובית ספריות בנושא מניעת אלימות בהסעות. המסמך נמצא בשלבים מתקדמים ויפורסם בסמוך לפרסום חוזר המנכ"ל.
על פי מדיניות על"א בשיתוף עם משרד החינוך ומשרדי ממשלה נוספים, הוחלט על הגדלת המשאבים המוקצים לפיתוח מענים במועצות האזוריות. הדבר פועל כבר בכמה מועצות אזוריות.
ראה דוח הערות רה"מ 64ג עמ' 260-1.

ליקוי

2.  	עוד עלה שאין באגף של"ח מידע מדויק וממצה על מניין הטיולים המבוצעים בפועל, ובמועד סיום הביקורת טרם הוקמה במשרד מערכת ממוחשבת שתיתן בידי אגף של"ח כלי לניהול התחום הפדגוגי של הטיולים במערכת החינוך, תאפשר הקמת מאגר נתונים ארצי בנושא ותשמש בסיס לביצוע בקרה שיטתית על הטיולים ולהפקת דוחות ונתונים נדרשים.

מעקב
משרד החינוך

2. 	המערכת בשלבי בניה סופיים בהתאם למכרז לשכת תאום טיולים. המערכת תאפשר בחינה של תכנון טיולים מול ביצוע והתמקדות בבתי ספר בהם נתגלו ליקויים חוזרים בטיולים.
	ראה דוח הערות רה"מ 64ג עמ' 264. 

ליקוי

3.	בטיפולו בנושא הטיולים פועל אגף של"ח במחוזות המשרד באמצעות ועדת הטיולים המחוזית (להלן - הוועדה המחוזית) שהיא הגוף בעל הסמכות המקצועית בתחום הטיולים במחוז. אולם לא נמצא מסמך המסדיר ומגדיר את נוהלי העבודה ואת דרכי הדיווח של הוועדות המחוזיות לאגף של"ח, ואף לא את דרכי המעקב של האגף אחר פעולות הוועדות המחוזיות או את דרכי הפיקוח שלו עליהן. 

מעקב
משרד החינוך

3. 	טיוטת עדכון חוזר מנכ"ל טיולים אושרה ע"י הלשכה המשפטית בדצמבר 2014 ונמצאת בשלב עריכה סופי. 
	ראה דוח הערות רה"מ 64ג עמ' 264. 



ליקוי

4. 	בשלושת המחוזות שבהם נערכה הביקורת נמצא כי בשנה"ל התשע"ב (2012-2011) ובשנה"ל התשע"ג (2013-2012) הוועדות המחוזיות לא התכנסו כנדרש. כן נמצא שהתשתית הארגונית שנועדה לקדם את הטיולים במחוז מוכש"ר הייתה שונה מזו של המחוזות חיפה ות"א, וכוח האדם שעמד לרשותה היה קטן יותר.

מעקב
משרד החינוך

4. 	בועדת טיולים מחוז חרדי מתקיימות ישיבות ועדה כנדרש. הועדה מונחת מקצועית ע"י אגף של"ח,  וכן מועסקת בו מרכזת לועדת טיולים.
	ראה דוח הערות רה"מ 64ג עמ' 264. 
 
ליקוי

5.	ועדה לקידום הטיול השנתי במערכת החינוך (להלן - הוועדה לקידום הטיול) בראשות מנהל אגף של"ח ציינה, בדוח שהגישה בפברואר 2011 למנכ"ל המשרד דאז, שיש פער גדול בין תפיסת הגורמים האחראים במשרד, ולפיה לטיול יש משמעות חינוכית-ערכית ראשונה במעלה בטיפוח הכרת הארץ ואהבת המולדת ובין האופן שבו תופסים אותו חלק לא מבוטל מצוותי החינוך, התלמידים וההורים, הרואים בטיול פעילות שעיקרה הפוגה, נופש ופנאי. בהתחשב בכך המליצה הוועדה, בין השאר, להתקשר עם חברה חיצונית לצורך הקמת מטה פדגוגי מקצועי שינהל את הטיפול בתהליכים החינוכיים של הטיולים ויכלול את שלבי התכנון, הביצוע, הפיקוח והאכיפה. בדצמבר 2011 הגיש מינהל ח"ן לאגף רכש מכרזים והתקשרויות של המשרד טיוטת מכרז בנושא, אולם במועד סיום הביקורת, שנה וחצי לאחר מכן, המכרז טרם פורסם.

מעקב
משרד החינוך

5. 	הזכיין שנבחר, קלט עובדים כנדרש ויחל פעולתו בבתיה"ס, במהלך השבועות הקרובים.
	ראה דוח הערות רה"מ 64ג עמ' 265.

ליקוי

6. 	מערכת החינוך בישראל מורכבת מכמה סוגים של מוסדות חינוך: מוסדות של החינוך הרשמי, אשר מונהג בהם חינוך ממלכתי או ממלכתי-דתי (להלן - ממ"ד), מוסדות של החינוך המוכר שאינו רשמי (מוכש"ר) ו"מוסדות פטור".
על פי חוזר הטיולים, האחריות לביצוע הטיול מוטלת על מנהל ביה"ס, ועליו למנות רכז טיולים לביה"ס; על בתיה"ס להגיש תכנית טיולים שנתית לאישורם של הוועדה המחוזית, ולמפקח הכולל הפועל במחוז.

מעקב
משרד החינוך

6. 	תכניות הוגשו כנדרש למעט מחוז חרדי, שיפעלו לפי הנדרש החל מתשע"ו.

ליקוי

7.	החל משנה"ל התש"ע הנחה המשרד את בתיה"ס הממלכתיים (המוסדות של החינוך הרשמי) לפעול על פי תכנית הליבה. אולם ככלל, מאז ועד שנה"ל התשע"ב, אגף של"ח החיל את החובה רק על בתיה"ס היסודיים, ורק משנה"ל התשע"ג היא הוחלה על כל בתיה"ס, לרבות במוסדות של מחוז מוכש"ר. 
יתרה מזאת, גם בשנה"ל התשע"ג מוסדות החינוך של מחוז המוכש"ר לא הגישו את תכניות הטיולים לאישור המחוז, זאת על אף שמנהל המחוז הטיל את חובת הגשת התכניות על יותר ממחצית ממוסדות החינוך שבמחוז שאינם מוסדות פטור; הוועדה המחוזית ואגף של"ח לא נקטו פעולות לאכיפת הגשת התכניות. כמו כן עלה מנתוני אגף של"ח כי 154 בתי"ס ממחוז ירושלים הפועלים במזרח העיר לא נדרשו על ידי הוועדה המחוזית להגיש תכניות לאישורה. 
אשר ל-2,710 בתיה"ס הנותרים, הועלה שבאגף של"ח לא היו נתונים על מספר תכניות הטיולים שבתיה"ס אלה הגישו למחוזות אלא היו רק נתונים על התכניות שאושרו. נתוני האגף מצביעים שהוועדות המחוזיות אישרו תכניות טיולים ל-90% מהם. עם זאת, במחוז דרום אושרו תכניות רק ל-65% מבתיה"ס היסודיים, ובמחוזות ת"א, דרום וירושלים אושרו תכניות רק ל-73%-60% מבתיה"ס העל-יסודיים (להלן - העי"ס). 

מעקב
משרד החינוך

7. 	הנהלים מיועדים לועדות הטיולים המחוזיות בלבד והן פועלות בהתאם לנהלים.
	ראה דוח הערות רה"מ 64ג עמ' 266.  



ליקוי

8. 	אף שכבר בפברואר 2011 הנחה מנכ"ל המשרד לעדכן את חוזר הטיולים, במועד סיום הביקורת, יולי 2013, הוא טרם עודכן. כמו כן עלה שהמשרד לא קבע את חלוקת התפקידים בין הוועדה המחוזית לבין המפקח הכולל בהליך בדיקת תכנית הטיולים השנתית ובהליך אישורה. 

מעקב
משרד החינוך

8. 	חלוקת התפקידים בוצעה.
	ראה דוח הערות רה"מ 64ג עמ' 266. 

ליקוי

9. 	בביקורת במחוזות חיפה ות"א עלה שהם לא צרפו בשנה"ל התשע"ג מסמך רשמי מטעם הוועדה המחוזית בדבר אישור התכניות השנתיות, ולכן לא היה אפשר לשחזר את הליך קבלת ההחלטות. כן עלה שבבתיה"ס העי"ס שבהם הייתה הוראת של"ח אישור הטיולים נעשה במסגרת אישור תכנית הוראת של"ח, ובדיקת תכניות הטיולים וסיכומם נעשו באופן הדוק יותר - הבדיקה כללה רכיבים פדגוגיים נוספים על אלו שנבחנו בטיולים בבתיה"ס האחרים שלא הופעלה בהם הוראת של"ח.

מעקב
משרד החינוך

9. 	מחוזות חיפה ות"א מצרפים כבר את המסמכים הרלוונטיים בדבר אישור התכניות השנתיות.

ליקוי

10. 	מן הביקורת עלה שהמשרד ביצע הערכה ראשונית בלבד בנוגע לתרומתה בפועל של תכנית הליבה. את ההערכה ביצעה הרשות הארצית למדידה והערכה בחינוך (להלן - ראמ"ה) שהגישה את ממצאיה בנושא למינהל ח"ן באוגוסט 2012. בין ממצאי ההערכה צוין כי הפן הארגוני של הטיולים מתאפיין במורכבות רבה, וכי הגורם המניע של הטיולים הם גופים חיצוניים. לכן, לא ברור עד כמה הטיולים קשורים למטרות הערכיות והפדגוגיות של בתיה"ס ועד כמה הידע וההתנסויות בטיול הופכים ל"ידע חי" בביה"ס; כן נאמר שנראה כי היישום של עיקרון הפעולה הראשון של תכנית הליבה - מקרוב לרחוק, מתקדם, ואילו היישום של שני העקרונות האחרים - חיבור הטיולים לתכנית הלימודים של ביה"ס ושילוב הטיול בהוויה הערכית-חברתית שלו - רק בתחילתו. בהתחשב בממצאים אלה המליצה ראמ"ה לבצע מחקר רחב שיבחן סוגיות אלו. מן הביקורת עלה שמינהל ח"ן טרם יזם מחקר הערכה מקיף שיבחן באיזו מידה תכנית הליבה משיגה את היעדים החינוכיים והערכיים שנועדה להשיג.

מעקב
משרד החינוך

10. 	טרם החל תהליך בניית מחקר חדש. הנושא נמצא בדיון.
	ראה דוח הערות רה"מ 64ג' עמ' 267. 

ליקוי

11. 	בסיכום ממצאי ההערכה שעשתה ראמ"ה נאמר, בין השאר, כי למעשה אין במשרד פיקוח ובקרה על יישום של היבטים ערכיים ופדגוגיים של הטיולים (בהכנה, בזמן הביצוע, ובפעילות שלאחר הטיול). בשנה"ל התשע"ג סבסד המשרד את תשלומי ההורים עבור טיולים, ובעקבות זאת תוגברו הבקרות על הטיולים. אולם המשרד לא ניצל הזדמנות זו לביצוע בקרות כדי להעמיק ולבחון את הפן הפדגוגי של הטיולים.

מעקב
משרד החינוך

11. 	מטה הטיולים יחל פעולתו בתיה"ס, בשבועות הקרובים (פברואר 2015) ומבין תפקידיו הוגדרה בקרה מדגמית על יישום היבטים פדגוגיים בטיולים.
	ראה דוח הערות רה"מ 64ג עמ' 268. 
 
ליקוי

12.	בתכנית האסטרטגית של המשרד שנועדה להעמקת החינוך לערכים נכללו שתי תכניות טיולים ייחודיות: (א) התכנית "נעלה לירושלים" שלפיה על כל תלמיד לבקר בעיר שלוש פעמים במהלך 12 שנות לימודיו: בכיתות ה', ז' ו-י', והיא כוללת תכנים שהתווה המשרד לכל שכבת גיל; (ב) התכנית "מסע ישראלי מבראשית" המיועדת לכיתות י'-י"א וכוללת שישה ימי מסע ברחבי הארץ המסתיימים בירושלים. 
על פי נתוני המשרד, בשנה"ל התשע"ב והתשע"ג השתתפו בתכנית "נעלה לירושלים" רק חלק מתלמידי שכבות הגיל האמורות. כן הועלה שאף שהמשרד קבע יעד להגדיל את מניין התלמידים שישתתפו בתכנית "מסע ישראלי מבראשית", מנתוני המשרד לשנה"ל התשע"ב והתשע"ג עולה שההשתתפות בה הייתה קטנה מהיעד שהציב המשרד (61%, 64% בהתאמה).
מעקב
משרד החינוך

12. 	תכנית "נעלה לירושלים" מפורסמת בחוזר מנכ"ל וכל מנהל ביה"ס רשאי לבחור באם להשתתף בתכנית.
	ראה דוח הערות רה"מ 64ג עמ' 268. 
ליקוי

13.	כאמור, על פי חוזר הטיולים, על מנהל ביה"ס למנות בביה"ס רכז טיולים (להלן - גם רכז) שהוא בעל הסמכות המקצועית בביה"ס לנושא הטיולים, ועליו להשתתף בקורס שמנחה הוועדה המחוזית כדי שיוכשר ויוסמך לתפקיד, או שתהיה לו תעודת הוראה בתחום של"ח.
ליקוי

14.  	הועלה שבידי האגף לא היו נתונים על איוש תפקיד הרכז בבתיה"ס במחוז מוכש"ר ובבתי"ס במחוז ירושלים הפועלים במזרח העיר. בביקורת בוועדה המחוזית במחוז מוכש"ר הועלה שאף בידיה לא היה מידע המפרט באילו מבתיה"ס שבאחריותה מונה רכז, וממילא לא היה בידיה מידע כמה מהם הוכשרו והוסמכו לתפקיד. לגבי רכזים ביתר בתיה"ס, מנתוני האגף עלה שרק כ-57% מהם הוכשרו והוסמכו לתפקיד. שיעור הרכזים בעלי ההכשרה נמוך במיוחד במגזר הערבי (מחוז של מינהל ח"ן) ובבתיה"ס היסודיים במחוז ת"א, 38% ו- 47% בהתאמה.

מעקב
משרד החינוך

13-14. 	מנהל ביה"ס מחוייב למנות רכז טיולים, בהתאם לחוזר מנכ"ל טיולים.
	ראה דוח הערות רה"מ 64ג עמ' 269. 
ליקוי

16.	הוועדה לקידום הטיול ציינה בדוח שהגישה בפברואר 2011 כי במרבית בתיה"ס שאין בהם הוראת של"ח, הצוות החינוכי חסר ידע מקצועי לתכנון טיולים, ארגונם וניהולם. כן הוסיפה הוועדה והדגישה כי לא נמצאה הכשרה ייעודית לנושא הטיול בתהליך הכשרת סגל ההוראה והניהול. לפיכך המליצה הוועדה להכין תכנית הכשרה בנושא הטיול לפרחי הוראה, להוסיף להכשרת מנהלי בתיה"ס היכרות עם תכנית הליבה ולהיערך לביצוע השתלמויות בנושא לסגלי החינוך הוותיקים. הועלה שבמועד סיום הביקורת טרם הסתיימה הסדרת תכנית הכשרתם של פרחי ההוראה בנושא הטיולים, וטרם הוחל במתן הכשרות בחדרי המורים של בתיה"ס. 

מעקב 
משרד החינוך

16. 	טרם בוצעו תהליכים לבחינת האפשרויות להעצים את פעילות של"ח בבתי הספר העל יסודיים וההשתלמויות שנעשו כבר בבתי הספר.
	ראה דוח הערות רה"מ 64ג עמ' 270. 

ליקוי

17.	ועדות שהקים המשרד המליצו לבנות מאגר של גופים המורשים לספק שירותים לעניין תכנון, ארגון וביצוע הטיולים במערכת החינוך. הועלה שאמנם המשרד הסדיר את הליך הכשרתם של מדריכי טיולים חיצוניים וקבע כי עליהם להיות בעלי היתר תקף מטעם המשרד, אולם עדיין הוא לא הקים מאגר של גופים המורשים לספק שירותים כאמור.

מעקב
משרד החינוך

17. 	לאחר שפורסם מכרז בנושא, הוחלט לשנותו ל"קול קורא" המצוי בתהליך הכנה.
	ראה דוח הערות רה"מ 64ג עמ' 270. 

ליקוי

19.	המשרד מבצע בקרה על דרישת התשלומים של בתיה"ס מההורים: על ביה"ס לקבל אישור לדרישותיו מהגורם האחראי לכך במחוז באמצעות מערכת ממוחשבת - מערכת "אפיק". מנתוני המינהל הפדגוגי של המשרד עלה שבשנה"ל התשע"ג כל בתיה"ס במחוז מוכש"ר (1,352 בתי"ס שהם כ-32% מבתיה"ס) לא הזינו את נתוניהם למערכת "אפיק", כמתחייב מהוראות חוזר תשלומי ההורים; וממילא לא אושרו דרישותיהם בידי הגורם האחראי במחוז מוכש"ר, והמשרד והמחוז לא פעלו לאכוף חובה זו עליהם. בנוגע ל-2,920 בתיה"ס מהמחוזות האחרים, הדרישות לתשלומים של רק 76% מהם הוזנו למערכת "אפיק" ואושרו.

מעקב
משרד החינוך

19. 	המחוז החרדי נמצא בעיצומו של תהליך ההקמה ומינה מפקח כדי לטפל בנושא ולקדמו.
	ראה דוח הערות רה"מ 64ג עמ' 271. 
ליקוי

21. 	מדצמבר 2012 תגבר אגף של"ח את הבקרה על הטיולים: הוא החל לאסוף מידע על העברת התקציב הייעודי לבתיה"ס, לבחון באיזו מידה נוכו התשלומים מההורים ואת מידת ההשפעה של המהלך על היציאה לטיולים. אולם במועד סיום הביקורת לא סיים האגף לרכז ולעבד את המידע בנושא.

מעקב
משרד החינוך

21. 	המידע גובש באמצעות דגימת נתונים והוצג בדו"ח למנכ"לית המשרד בחודש יולי 2013.

ליקוי

22. 	המשרד גם נהג לבצע בקרה מדגמית על מגוון נושאים ובהם גביית תשלומי ההורים בפועל. מ-2011 החל המשרד לבצע בקרה בשיטה חדשה, ומדי שנה בחר בנושאים שבהם תתמקד הבקרה; ואולם בקרה זו לא כללה גביית תשלומי הורים, ובכלל זה לא על גביית תשלומי הורים בגין טיולים.

מעקב
משרד החינוך

22. 	בשנה"ל תשע"ד נמצא מינהל רישוי בקרה ואכיפה האמור לבצע את הבקרה בשלבי התארגנות ולא היה פעיל בתחום הבקרות. בשנה"ל תשע"ה הוחל בפעולות יזומות של מינהל זה בכל הנוגע לבקרת תשלומי הורים בכלל

ליקוי

23.	חוזר תשלומי הורים מגדיר את הסכום המרבי שניתן לגבות מהורים לכל שכבת גיל עבור טיולים וגם את מכסת ימי הטיול שסכום זה אמור לממן. אולם מכסת ימי הטיול שבי"ס אמור להוציא אל הפועל על פי תכנית הליבה גדול מזה הקבוע בחוזר התשלומים. מנהל בי"ס, המבקש לעמוד בחוזר הטיולים, עלול להפר את ההנחיות בחוזר תשלומי ההורים ולהפך.





מעקב
משרד החינוך

23. 	לקראת שנת הלימודים תשע"ה מתקיים הליך של עריכת תחשיב מחודש של עלויות טיולים, בשיתוף מינהל חברה ונוער ומינהל כלכלה ותקציבים, והוא יוגש לאישורם של השר והמנכ"לית טרם הגשתו לאישור ועדת החינוך של הכנסת. 

מעקב
משרד החינוך

23. 	התחשיב טרם אושר ע"י ועדת החינוך של הכנסת.
	ראה דוח הערות רה"מ 64ג עמ' 272. 



 



הייעוץ החינוכי בבתי הספר ובגני הילדים

הגופים המבוקרים: משרד החינוך

ליקוי 4, תוקן. ראה דוח הערות רה"מ 64ג עמ' 277. 

ליקוי

1. 	המשרד קבע בחוזר מנכ"ל משנת 2002 תקן מחייב לשעות הייעוץ החינוכי בחטיבה העליונה, שלפיו יוקצו 1.7 שעות ייעוץ שבועיות לכל כיתה.
בביקורת נמצא כי התקן שקבע המשרד לשירותי הייעוץ בחטיבות העליונות אינו נותן מענה הולם לצורכי הייעוץ של מוסדות אלה ותלמידיהם, משום שאינו מביא בחשבון מאפיינים ייחודיים של בתי ספר ואת השונות בין הכיתות במגוון עניינים: מספר הילדים בכל כיתה, מורכבות הכיתות (למשל כיתה רגילה לעומת כיתת חינוך מיוחד), הרכב סוציו-אקונומי, מיקום גיאוגרפי (למשל כמה ממוסדות החינוך פועלים ביישובים הנתונים בסכנה ביטחונית מתמדת, שמגבירה חרדה ולחץ ויוצרת תופעות רגשיות והתנהגותיות) וכיו"ב. משתנים אלה משפיעים על יכולתם של יועצים חינוכיים לבצע את מכלול משימותיהם בהצלחה במכסת השעות הנתונה.

מעקב
משרד החינוך

1. 	מכיוון שמדובר בהקצאת תקציבים גדולה הוחלט להתחיל מתקנון הייעוץ ביסודי . הטיפול בתקנון בתיכון טרם קודם.
	ראה דוח הערות רה"מ 64ג עמ' 275. 

ליקוי

2. 	לגבי החינוך הקדם-יסודי (להלן גם- הגיל הרך)והיסודי וחטיבות הביניים לא קבע המשרד תקן מחייב שיבטיח מתן שירותי ייעוץ מקצועיים ומיטביים במוסדות. יצוין כי כבר בשנת 1992 המליצה המזכירות הפדגוגית במשרד החינוך להקצות שעות ליועץ חינוכי בכל חטיבות הגיל, לפי מפתח של שעה שבועית אחת לפחות לכל כיתה בבתי הספר היסודיים ושעה וחצי שבועיות לכל כיתה בחטיבות הביניים. על המלצה זו חזרה בשנת 1999 הוועדה הציבורית לצמצום האלימות בקרב ילדים ונוער במערכת החינוך בישראל בראשות השר (כתוארו אז) מתן וילנאי. גם פניות חוזרות ונשנות שהפנו שפ"י ואגף הייעוץ למנכ"לי המשרד החל מינואר 2004 בבקשה לתקנן את הייעוץ החינוכי לא הביאו לידי הסדרת הנושא.בהיעדר תקן לשעות הייעוץ החינוכי בבתי הספר היסודיים ובחטיבות הביניים, ניתנים שירותי הייעוץ החינוכי בשעות המוקצות לעניין מתוך "סל שעות" בית ספרי או "סל שעות" של המחוז, על פי שיקול הדעת וסדרי העדיפויות התקציביים של מנהל בית הספר ומנהל המחוז, בהתאמה. אשר לשירותי הייעוץ בגיל הרך, מדי שנה בשנה מקצה המינהל הפדגוגי במשרד שעות ייעוץ חינוכי לגיל הרך, לפי סדר העדיפויות שלו באותה השנה, והן מחולקות בין מחוזות המשרד. 

מעקב
משרד החינוך

2. 	התקיימה פגישה עם שר החינוך, מנכ"לית המשרד, סמנכ"ל בכיר ומנהל המינהל הפדגוגי ומנהל מינהל כלכלה ותקציבים לדיון בנושא תקנון הייעוץ. הוחלט שבמסגרת התקציב הדיפרנציאלי לבתי הספר יבוצעו שעות ייעוץ בבתי הספר היסודיים ובחט"ב.  
בבתיה"ס היסודיים ובחט"ב בהם התקצוב הוא דיפרנציאלי, תהיה חובה של העסקת יועץ חינוכי. 
לגבי הייעוץ בגיל הרך, החל משנה"ל תשע"ד הוכנסו יועצי הגיל הרך לרפורמת אופק חדש ולכל מפקחת על הגנים יש יועצת ב-1/3 משרה לפחות. 
בעקבות מבצע צוק איתן הוקצו 200 שעות ייעוץ לגנים בדרום בטווח של 0-40 ק"מ.
ראה דוח הערות רה"מ 64ג עמ' 276. 

ליקוי

3. 	בכמה מגני הילדים, בתי הספר היסודיים וחטיבות הביניים לא ניתנים כלל שירותי ייעוץ חינוכי. לפי נתוני המשרד, בשנת הלימודים התשע"ב (2012-2011) לא ניתנו שירותי ייעוץ חינוכי ב-10% מחטיבות הביניים, ב-20% מבתי הספר היסודיים במגזר היהודי וב-50% מבתי הספר היסודיים במגזר הערבי. בבתי הספר במגזר החרדי, השייכים לחינוך המוכר שאינו רשמי, לא ניתנו שירותי ייעוץ חינוכי ב-26% מבתי הספר היסודיים לבנות ובכ-85% מבתי הספר היסודיים לבנים. במוסדות החינוך שניתנים בהם שירותי ייעוץ חינוכי, היקפם אינו אחיד. אשר לשירותי ייעוץ חינוכי בגני הילדים, בשנת הלימודים התשע"ד (2014-2013) הקצה המינהל הפדגוגי 1,100 שעות ייעוץ לגיל הרך. שפ"י קבע כי שעות ייעוץ אלה יינתנו בכ-3,300 מבין כ-14,700 גני ילדים הפועלים בשנה זו. כלומר, רק כ-22% מגני הילדים יקבלו שירותי ייעוץ חינוכי בקביעות.




מעקב
משרד החינוך

3. 	התקיימה פגישה עם הסמנכ"ל מנהל המינהל הפדגוגי והחשבות לבדיקת אפשרויות ההתקדמות. 
בשלב זה, הוקצתה תוספת של כ-2000 שעות ייעוץ לתגבור יועצים  בבתי הספר בדרום, לחיזוק בנושא חוסן.
ראה דוח הערות רה"מ 64ג עמ' 277. 

ליקוי

5. 	בעשורים האחרונים נוספו ליועצים החינוכיים משימות חדשות מכוח שינויי חקיקה ונוהלי המשרד. נוסף על כך, המגמה הכללית של התגברות תופעות אלימות ותופעות סיכון אחרות העצימה את הצורך של התלמידים וצוותי החינוך לשירותי היועצים החינוכיים, האחראים מקצועית על הטיפול בנושא בביה"ס, והביאה אף היא להגברת עומס העבודה המוטל על היועצים.
בביקורת נמצא כי השינויים בדרישות התפקיד לא לוו בתוספת שעות ייעוץ. בנסיבות אלה אין הלימה בין המשימות שהגדיר משרד החינוך ליועצים להיקף משרתם. היות שעבודת היועצים נוגעת לא אחת בדיני נפשות, מרבית היועצים החינוכיים משלימים את משימותיהם מחוץ לשעות העבודה ללא תמורה מתוך תחושת אחריות ושליחות. תופעה זו והיקפה הגדול ידועים למשרד החינוך לפחות משנת 2007, שבה פרסם המשרד את מחקר היועצים החינוכיים. למרות זאת לא נמצא בביקורת שמשרד החינוך דן בנושא או פעל באופן כלשהו למציאת פתרון הולם למצב הבעייתי ולקושי של היועצים החינוכיים למלא את משימותיהם.

מעקב
משרד החינוך

5. 	בעקבות צוק איתן הוקצו לדרום  כ-2000 שעות ייעוץ  לשנה"ל תשע"ה.  המשרד מקווה שיוכל להקצותם גם בהמשך ולהפוך אותם לשעות ייעוץ קבועות.
לגבי עומס העבודה בתחום לקויות למידה בחטיבה העליונה, הוחלט שיועצות חינוכיות לא יטפלו בהכנת התיקים לוועדות ההתאמה  ובכך לצמצם את העומס המוטל עליהן.

ליקוי

6. 	ייעוץ חינוכי והוראה הם מקצועות נפרדים, הנלמדים בנפרד במוסדות להשכלה גבוהה. בפועל משרד החינוך דורש מיועצים חינוכיים המועסקים במערכת החינוך לעסוק בהוראה בכיתות בין שליש לשישית ממשרתם. דרישה זו מעוררת קשיים. בין היתר, יועצים חינוכיים המועסקים במשרה חלקית בייעוץ חינוכי נאלצים פעמים רבות להשלים את משרתם בשעות הוראה נוספות החורגות ממרכיב ההוראה המינימאלי ליועץ. מצב זה עלול ליצור תסכול, שחיקה ופגיעה בהתפתחות המקצועית של התחום. נוסף על כך, שני כובעיו של היועץ - מורה, שהוא דמות פדגוגית, בוחנת ואחראית למשמעת, ויועץ, שהוא דמות טיפולית, מכילה ומסייעת - שונים מאוד במהותם. בנסיבות אלה עולה חשש שתלמידים ואנשי צוות הפוגשים את היועץ בכובע המורה יתקשו לתת בו אמון בכובע היועץ ולהסתייע בו. 
למשרד מבקר המדינה נמסר כי דרישת המשרד שהיועץ החינוכי ישמש מורה אינה נובעת מתפיסת עולם מקצועית-ייעוצית או פדגוגית, אלא מיועדת להבטיח שיועצים חינוכיים יוכלו להשלים את משרתם החלקית בשעות הוראה וליהנות מתנאי העסקתם של כלל עובדי ההוראה.

מעקב
משרד החינוך

6. 	לא דווח על התקדמות בתיקון הליקוי.
	ראה דוח הערות רה"מ 64ג עמ' 278. 

ליקוי

7. 	לצורך תכנון פעילותו בתחום הייעוץ החינוכי נדרש שפ"י לאסוף בשיטתיות מידע ונתונים לגבי הפעולות הננקטות בתחום אחריותו ולבחון את יעילותן.
בביקורת נמצא כי אין לשפ"י ולמפקחים על הייעוץ במחוזות כלי ממוחשב שבו נתונים אמינים ומרוכזים לגבי היועצים החינוכיים ושירותי הייעוץ בכל מחוז, מגזר ומוסד חינוכי.

מעקב
משרד החינוך

7. 	מסד הנתונים של הייעוץ כבר פועל. ניתן לקבל נתונים על הייעוץ ברמת מוסד, ישוב, מחוז.

ליקוי

8. 	עוד הועלה כי שפ"י אינו דורש מהמחוזות כדבר שבשגרה למסור לו נתונים עדכניים לגבי היועצים החינוכיים ושירותי הייעוץ החינוכי הפועלים בתחומם. כאשר דורש שפ"י לקבל נתונים כאלה, נוגעים עיקרם של הנתונים לתחומי הפיתוח המקצועי וההכשרה של היועצים החינוכיים, ולא לתנאי העסקתם והיקף משרתם. לפיכך אין לשפ"י מידע מרוכז ומעודכן לגבי מספר שעות הייעוץ הניתנות בארץ, בכל מחוז, בכל מגזר ובכל מוסד חינוכי, וכן לגבי היחס בין מרכיב ההוראה למרכיב הייעוץ במשרות היועצים, מספר היועצים החינוכיים שאינם עוסקים בייעוץ, ומספר היועצים שאינם עוסקים בהוראה.

מעקב
משרד החינוך

8. 	מערכת הנתונים פועלת. כל מפקח יכול לראות את פרטי כל יועציו.
	ראה דוח הערות רה"מ 64ג עמ' 279. 

ליקוי

9. 	יתרה מכך, אף שתכניות עבודה הן כלי ניהול מרכזי המשמש לתכנון ולגיבוש של היעדים לטווח קצר וארוך, להכוונת פעילות הארגון להשגת התוצאות הרצויות וליצירת בסיס להערכת עמידה ביעדים ולבקרה של כלל הגורמים במערכת, שפ"י אינו דורש לקבל ממחוזות המשרד את תכניות העבודה השנתיות של המחוזות בתחום הייעוץ החינוכי. שפ"י אף אינו מודד באופן שיטתי ותדיר את איכות הייעוץ ויעילותו, והוא לא בנה מנגנונים לשימור ולשיתוף של ידע שנצבר במחוזות המשרד.

מעקב
משרד החינוך

9. 	בשנה"ל תשע"ה מתקיימים ביקורים במחוזות,  בהם מוצגים היבטים שונים מתכנית העבודה של כל מפקח  ומתקיים שיח על תכניות העבודה. התקיימו  כבר ביקורים במחוז תל אביב, מרכז, ירושלים, חרדים. 
	ראה דוח הערות רה"מ 64ג עמ' 279. 

ליקוי

10. 	בנסיבות אלה אין בידי שפ"י מלוא המידע הדרוש לו לתכנון שירותים חדשים, להרחבת מענים קיימים ולקביעת סדר עדיפויות לחלוקת משאבים ותקציבים, החיוני לביצוע פעולות בקרה ושיפור תהליכים בתחום הייעוץ החינוכי.





מעקב
משרד החינוך

10. 	המידע המתקבל באמצעות הכלי  הממוחשב להערכת יועצים והשיח על תכניות העבודה משקפים את המידע הנדרש לתכנון עתידי.

ליקוי

11. 	עוד נמצא כי הפיקוח המחוזי על היועצים החינוכיים לוקה בחסר. העומס המוטל על המפקחים, בין היתר בשל היחס בין מספר המפקחים למספר היועצים החינוכיים ובשל תפקידיהם הנוספים של המפקחים במחוזות וביישובים, אינו מאפשר פיקוח תדיר ורציף על היועצים החינוכיים במוסדות החינוך שבמחוז, ובכלל זה פיקוח על עמידתם בתכניות העבודה שנקבעו להם. הליווי של המפקחים מתמקד ביועצים בתחילת דרכם (בשנתיים הראשונות לעבודתם עד קבלת רישיון ייעוץ קבוע), וגם בנוגע ליועצים אלה המפקחים אוצלים לעתים את סמכויות הליווי וההדרכה לגורמים שונים במחוז - מדריכים של שפ"י, רכזי ייעוץ חינוכי ועוד. לפיכך המעורבות של המפקחים בעשייה המקצועית השוטפת של היועצים החדשים הולכת ומצטמצמת.

מעקב
משרד החינוך

11. 	בימים אלה (פברואר 2015) הופנה מכתב לסמנכ"ל ומנהל המינהל הפדגוגי, המתאר את  העומס הרב  המוטל על הפיקוח  על הייעוץ וכן תיאור של המחסור במפקחים על הייעוץ במחוזות השונים, על בסיס מפתח של מפקח אחד לכל 100 יועצים.
הפנייה מבקשת לקיים דיון באגף משאבי אנוש בנושא.
ראה דוח הערות רה"מ 64ג עמ' 280. 

ליקוי

1. 	תכנית הלימודים האחרונה במתמטיקה לחטיבה העליונה אושרה לפני יותר מעשרים שנה. היעדר תכנית לימודים עדכנית לחטיבה העליונה מקשה את הוראת המקצוע, את פיתוח חומרי הלמידה ואת הכשרת עובדי ההוראה. כמו כן, זה שנים רבות אין בחטיבה העליונה ספרי לימוד להוראת המתמטיקה, אלא רק ספרי תרגול להכנת התלמידים לבחינות הבגרות, ואלה כוללים תרגילים רבים ומעט מאוד הסברים.

מעקב
משרד החינוך

1. בתשע"ה הסתיים תהליך האישור של ספרי הלימוד במתמטיקה לחטיבת הביניים  (ז-ט) על פי תכנית הלימודים החדשה והנורמות החדשות של ספרי הלימוד. החומרים לתלמידים המצטיינים נמצאים בשלבי סיום ויהיו מוכנים לשנת הלימודים תשע"ו.
2. וועדת המקצוע אישרה את תכנית הלימודים החדשה במתמטיקה לחטיבה העליונה ברמה של  3 יחידות לכיתות י-יב. התכנית פורסמה באתר המפמ"ר במאי 2014 לביקורת הציבור. 
התכנית ל-4, 5 יחידות ולמתמטיקה מורחבת (5+) לכתה י'  ושלד התכנית לכיתות יא- יב אושרו ב-15.1.15 ותפורסם לציבור עם סיום עריכת הלשון.
3. נושאים חדשים שיילמדו ברמה של 3 יחידות נוסו בכ-10 כיתות בתשע"ה . הניסוי הורחב גם לכיתות יא בתשע"ו. 
4. נערכה פגישה עם כל כותבי הספרים ברמה של 3 יחידות והוצגו בפניהם עקרונות תכנית הלימודים והמבנה הנדרש של ספרי הלימוד החדשים כדי שיוכלו להתחיל בכתיבה.  לוחות הזמנים לסיום הכתיבה טרם נקבעו סופית.
ב- 29.1.15 נקבעה פגישה עם כותבי הספרים ברמות של 4 ו-5 יחידות כדי להציג בפניהם את עקרונות התכנית ואת עקרונות החדשים לספרי הלימוד.
ראה דוח הערות רה"מ 64ג עמ' 281-2. 




ליקוי

2. 	הקצאת שעות להוראת המתמטיקה: משרד החינוך קבע את מספר שעות הלימוד המחייב למקצוע המתמטיקה בשכבות הגיל השונות (להלן - שעות תקן).
 	הועלה כי בשנות הלימודים התשע"ב והתשע"ג לא בכל בתיה"ס היסודיים נלמד מקצוע המתמטיקה בהתאם לשעות התקן; בעשרות בתי"ס בכיתות א'-ג' לא לימדו את שעות הלימוד המחייבות. ממצא זה בלט במיוחד בבתיה"ס בחינוך הממלכתי-דתי (להלן - ממ"ד).

מעקב
משרד החינוך

2. 	לאור עקרון הגמישות הפדגוגית, בתי-ספר יסודיים רשאים ב- 25% משעות התקן להפעיל שיקול דעת ולבחור את נושאי הלימוד- כל זאת בתנאי שיעמדו בהישגים הנדרשים.
	ראה דוח הערות רה"מ 64ג עמ' 282. 

ליקוי

3. 	תכנית "מיצוי ומצוינות במתמטיקה" נועדה למצות את היכולת של המתקשים לשפר את הישגיהם בלימודי מתמטיקה, ולטפח המצטיינים להמשך לימודי מתמטיקה ברמות הגבוהות. במסגרת התכנית נקבעו לכל קבוצה (המתקשים והמצטיינים) שעות תקן במתמטיקה. נמצא כי בשיעור ניכר מבתיה"ס, למדו הקבוצות הללו, בשנות הלימודים התשע"ב והתשע"ג, פחות ממספר שעות התקן במתמטיקה שנקבעו להן - בייחוד במגזרים: הממ"ד, הדרוזי והבדואי.

מעקב
משרד החינוך

3. 	מיצוי ומצוינות – בדיווח לשנת תשע"ה האחוזים המדווחים של יישום מלא הם: 97% אין הבחנה בין מגזרים. מדריכי המתמטיקה יחד עם הפיקוח הכולל פועלים להוראת השעות כנדרש.

ליקוי

4. 	ההישגים במבחנים הארציים ובמבחנים הבין-לאומיים: יעדי התכנית האסטרטגית הנוגעים לשיפור הישגי התלמידים במבחני המיצ"ב ובמבחני הטימס הושגו, אולם היעד הנוגע לשיפור ההישגים במבחני הפיזה לא הושג.
לא הושג היעד של צמצום הפערים הלימודיים בחינוך היסודי ובחטיבות הביניים בין תלמידים ממגזרים שונים, כפי שהצביעה התפלגות ההישגים במבחנים הארציים ובמבחנים הבין-לאומיים בין מגזרי החינוך, אף שמשרד החינוך הקצה לצורך כך משאבים ניכרים והפעיל תכניות שונות על בסיס גישה דיפרנציאלית.

מעקב
משרד החינוך

4. 	בתשע"ד הסתיים תהליך הפיתוח של כלי ההערכה. בימים אלה (פברואר 2015) מסתיים תהליך כתיבת המדריך למורה לשימוש בכלי. כעת מתחילים בבניית  מהלך ההטמעה של השימוש בכלי ובתוצאותיו לבתי-הספר. ההשתלמויות למורים יחלו בתשע"ו.
	ראה דוח הערות רה"מ 64ג עמ' 283. 

ליקוי

5. 	מחקרים בארץ ובעולם מלמדים כי מבין הגורמים שבשליטת מערכת החינוך, איכות ההוראה של המורים היא הגורם המשפיע ביותר על הצלחתם של התלמידים במערכת החינוך. 
	מידת ההתאמה בין הכשרת המורים למקצוע שהם מלמדים:  עלה כי לגבי שיעור ניכר (כ-60%) מהמורים בחינוך היסודי שלימדו מתמטיקה בשנה"ל התשע"ג אין התאמה בין תחום ההכשרה שלהם ובין המקצוע שהם מלמדים; שיעורם של מורים אלה בחינוך החרדי היה גבוה במיוחד - 83%, ובחינוך הממ"ד - כ-70%.

ליקוי

6.	הפיקוח על איכות הכשרת עובדי הוראה: משנות ה-90 של המאה העשרים נעשית ההכשרה להוראה בחינוך הממלכתי והממ"ד במכללות האקדמיות לחינוך ובבתי"ס לחינוך באוניברסיטאות. למסיימים מוענקים תואר אקדמי ותעודת הוראה. המכללות האקדמאיות לחינוך כפופות בהיבטים התכנוניים והתקציביים למשרד החינוך, ובהיבטים האקדמיים למל"ג. בנובמבר 2011 החליטה ועדה מטעם המל"ג לכלול את המכללות האקדמיות לחינוך במערך הבדיקות להערכת איכות שעושה המל"ג מפעם לפעם, ואולם הדבר לא נעשה. 






מעקב
משרד החינוך

5-6. 
1. הוקם מערך להרחבת הסמכתם של מורים מהמגזר החרדי להוראת מתמטיקה, תוך השלמת לימודיהם לתואר אקדמי B.Ed. הלימודים יתקיימו במספר מכללות אקדמיות לחינוך, על פי תכנית לימודים שקיבלה את אישור המל"ג. המשתתפים בתכנית אושרו ע"י המינהל החרדי במשרד החינוך. הלימודים יחלו בסמסטר ב' – פברואר 2015. בנוסף, בשנה"ל תשע"ו – אוקטובר 2015, תפתח תכנית להכשרת אקדמאים מהמגזר החרדי להוראת מקצועות הליבה, תוך השלמת הנדרש בתחום הדיסציפלינה.
2. במגזר הממלכתי והממלכתי הדתי, מוצעות מספר תכניות להרחבת הסמכה למורים בפועל המלמדים מתמטיקה, שלא הייתה מקצוע התמחותם בתעודת ההוראה שלהם. ההשתתפות בתכניות אלה היא וולונטרית בשלב זה.
3. במספר מכללות אקדמיות לחינוך מתקיימות תכניות הכשרה להוראת מתמטיקה, בשילוב עם קרן טרמפ. תכניות אלה שמות דגש על התנסות קלינית בהוראת מתמטיקה במהלך הלימודים, תוך שימת דגש על פיתוח מיומנויות הוראה שיתנו מענה לצורכי התלמידים ויקדמו את למידת המקצוע.
ראה דוח הערות רה"מ 64ג עמ' 284-5. 

ליקוי

7.	השתלמויות מקצועיות לכוח ההוראה במתמטיקה: על פי התכנית האסטרטגית וההנחיות המשרדיות שנקבעו לפיה, על המורה למתמטיקה להשתלם לפחות 30 שעות בשנה כדי לשפר את איכות ההוראה ולחזק את מעמד המורה.
בבדיקה עלה כי שיעור ניכר מהמורים למתמטיקה (כ-55%) בכל שכבות החינוך לא השתתפו בשום השתלמות במקצוע בשנות הלימודים התש"ע-התשע"ב (2012-2009); שיעור גבוה במיוחד היה בקרב המורים למתמטיקה המלמדים בחטיבה העליונה (כ-61%). במגזר היהודי, שיעור המורים שלא עברו השתלמות בחינוך הממ"ד גבוה מזה שבחינוך הממלכתי; ובחינוך החרדי בלט מאוד שיעורם הגבוה של המורים שלא עברו השתלמויות בשנים אלו - כ-90%.




ליקוי

8. 	בספטמבר 2001 פרסם משרד החינוך תכנית לקידום לימודי המתמטיקה בחינוך היסודי, שמטרתה להכשיר את המורים למתמטיקה בבתיה"ס היסודיים (תכנית ההתמקצעות) שהסתיימה בתש"ע. בשנת הלימודים התשע"א (2011-2010) החל המשרד להפעיל מתכונת חדשה של הכשרה למורים למתמטיקה חסרי הכשרה מתמטית בחינוך היסודי ובכלל זה תכנית הכשרה בסיסית למורי כיתות א'-ב'. התכנית כללה שלושה קורסים על פני שלוש שנים, כל קורס בן 30 שעות לימוד. הכשרתם של מורי כיתות א'-ב' נמנתה עם המשימות של התכנית האסטרטגית. אולם נמצא כי שיעור ניכר (לכל הפחות שליש) מהמורים למתמטיקה בכיתות א'-ב' שהחלו בשנה האמורה את תכנית ההכשרה לא השלימו את כל שלוש השנים שלה.

ליקוי

9. 	בין משימות התכנית האסטרטגית נכללו הטמעת תכניות לימוד חדשות ותוספת הדרכה והשתלמויות למורים בחטיבת הביניים. כשלוש שנים לאחר שהוחל בהפעלת התכנית, נמצא כי כחמישית מהמורים למתמטיקה בחטיבות הביניים לא השתתפו בהשתלמות.

מעקב
משרד החינוך

7-9. 	האגף לחינוך יסודי יחד עם הפיקוח על הוראת המתמטיקה יזם שינוי במתווה המקצועי להכשרת מורי המתמטיקה, לפיו על המורים בכיתות היסוד ילמדו 30 ש"ש כל שנה במשך שלוש שנים. כמו-כן זוהה המבחן המסכם בתום תהליך ההתמקצעות הקודם כגורם מרתיע ולכן, הומר המבחן לעבודת סיכום אישית.
נעשה מהלך מול המנחים המחוזיים למתמטיקה, והם הונחו לעקוב ולעודד את מורי המתמטיקה להשלים את תהליך ההכשרה.
בשלוש השנים האחרונות קיבלו מנהלי בתי-הספר היסודיים אפשרות לבחור הדרכה במתמטיקה כדי לקדם את הוראת התחום ואת הידע המקצועי של מורי המתמטיקה בבית-ספרם.  
ראה דוח הערות רה"מ 64ג עמ' 286. 

ליקוי

10. 	יעדים נוספים של משרד החינוך - הגדלת שיעור התלמידים הלומדים מתמטיקה ברמה מוגברת וצמצום הפערים בתחום זה בין המגזרים, ובין השכבות החברתיות-כלכליות החלשות והחזקות - לא הושגו, ובשנים האחרונות אף התרחבו הפערים בהישגי הנבחנים במתמטיקה בחטיבה העליונה בין בתיה"ס ביישובים חלשים מהבחינה החברתית-כלכלית ובין בתיה"ס ביישובים חזקים יותר. על משרד החינוך לשים דגש מיוחד על צמצום הפערים הלימודיים בין השכבות החברתיות-כלכליות ובין המגזרים השונים, הן לצמצום סכנת הקיטוב בין אוכלוסיות שונות במערכת החינוך, והן כדי לאפשר לכלל התלמידים במערכת החינוך לרכוש ידע ומיומנויות ברמה הנדרשת ולהבטיח הזדמנות שווה למימוש הזכות לחינוך והשתלבות שוויונית במדינה.

מעקב
משרד החינוך

10. 	מנכ"לית המשרד מינתה בתשע"ה לתפקיד ממונה על קידום הוראת המתמטיקה והמדעים ברמה של 5 יחידות לימוד. בשלב הראשון הועמד קידום המתמטיקה כיעד המרכזי "מתמטיקה תחילה". הוקצו משאבים  תקציביים החל מתשע"ה הכוללים:
1. תוספת של ימי הדרכה יעודיים בכל מחוז לריכוז ולהדרכה של 5 יחידות.
2. תוספת של 15 שעות שבועיות למתמטיקה לכ- 100 בתי ספר.
3. תוספת של כ-500 תלמידים בתשע"ה לחונכות הוירטואלית לכיתות יא ו- יב. 
4. הכנת מערכת דיווח של מנהלי בתי ספר על מספרי התלמידים הלומדים מתמטיקה בכל רמה החל מכתה י'. 
5. הרחבת הסמכה של 100 מורי המלמדים בפועל 5 יחידות לימוד.
6. נערכו ונערכים מפגשים ומפגשי מורים בכל המחוזות לקידום ההוראה ברמה של 5 יחידות לימוד. 
7. כל הפעילויות נעשות בשיתוף מלא עם הפיקוח על הוראת המתמטיקה. 




משרד החקלאות ופיתוח הכפר

הגופים המבוקרים: משרד החקלאות, השירותים הווטרינריים; עשרים רשויות מקומיות; משרד הבריאות; משרד הפנים ומרכז השלטון המקומי.

ליקוי

1.     	בכל שנה משווקים בישראל מיליוני ק"ג של מזון מן החי, ובכלל זה בשר בקר, בשר צאן, בשר חזירים, בשר עוף, ביצים ומוצרי חלב. כדי לוודא שהמזון המשווק ראוי למאכל ולמנוע פגיעה בבריאות הציבור, יש לפקח על השלבים של הייצור והשיווק שלו. יש לפקח על המזון שמסופק לחיות המשק שמהן מופקים הבשר, החלב והביצים; על תנאי הובלתם ושחיטתם של חיות אלה; על הובלת התוצרת ליישובים ועל בדיקות המשנה בכניסות אליהם; ועל בתי העסק ובתי ההסעדה המוכרים מזון מן החי. נמצא כי השירותים הווטרינריים אינם עוקבים אחר שחיטה של צאן ושל חזירים, ולכן אין להם אפשרות לדעת אם בעלי חיים אלה נשחטו על פי היתרי ההעברה לבתי המטבחיים. 

מעקב
משרד החקלאות ופיתוח הכפר

1.	החל מיולי 2013 השירותים הווטרינריים מפקחים על מכוני תערובת ומרכזי מזון המספקים מספוא לחיות מספקות מזון. בדיקות על בתי עסק ובתי הסעדה הינן באחריות משרד הבריאות.

ליקוי

2. 	הממצאים שעלו בביקורת זו מלמדים על ליקויים בפיקוח על המזון מן החי: המזון שניתן לבעלי החיים אינו מבוקר דיו, ולפיכך הוא כולל לעתים חומרים בלתי רצויים, שעלולים לעבור למזון המשווק לציבור ולסכן את בריאותו; המשחטות המשווקות בשר עוף לשוק המקומי בלבד הן ברמה נמוכה, לעומת המשחטות שמשווקות גם לחו"ל, בכל הנוגע לעמידה בדרישות המקצועיות והתברואתיות של השירותים הווטרינריים; הווטרינרים הרשותיים שאמורים לפקח על המזון מן החי בכניסה לתחום שיפוטה של הרשות ובבתי העסק המצויים בתחום זה, מועסקים בכשליש מהרשויות המקומיות בשיעורי משרה הנמוכים מ-30%, ועקב כך לא מתאפשר לחלקם למלא את משימותיהם במלואן; בכמה מן היישובים נעשו בדיקות משנה חלקיות או שלא נעשו כלל; בכמה מן היישובים נעשו הביקורות של הווטרינרים הרשותיים בחלק מהעסקים לממכר מזון מן החי בתדירות נמוכה, ולעתים לא נעשו כלל; אין גורם ממשלתי הבודק אם הווטרינרים הרשותיים מבצעים את משימות הפיקוח על המזון מן החי כנדרש; בסקרים שנתיים שמבצעים השירותים הווטרינריים לאיתור שאריות ביולוגיות במזון מן החי, נמצא כי בשיעור בלתי מבוטל של ביצי מאכל נותרו שאריות של תרופות שאינן צריכות להימצא בהן.

מעקב
משרד החקלאות ופיתוח הכפר

2.	טיוטות התקנות נכנסו לתוכנית לעבודה 2015.

מעקב 
משרד הבריאות

2.	תזכיר החוק הכולל גם את פרק הסדרת הפיקוח הווטרינרי הופץ להערות הציבור והוא נמצא בשלב של דיון בהערות.

ליקוי

3. 	בשל הליקויים שנמצאו בשלבי הפיקוח על המזון מן החי, יש מקום לחשש שמזון שאינו ראוי למאכל אדם או שנפגם בדרך אל הצרכן לא יאותר ולא יושמד כנדרש, אלא ישווק, דבר שעלול לפגוע בבריאות הציבור. 

מעקב
משרד החקלאות ופיתוח הכפר

3.	נערכים סקרים לשאריות כימיות. 
	הסקר האחרון לנוכחות סלמונלה בביצי מאכל נערך בשנת 2005 נמצא 4.5% נגיעות לסלמונלה אנטרטידיס.
	לנוכחות סלמונלה יש ניטור ובקרה בלהקות רבייה ולא למטילות לביצי מאכל. 
	סקר לסלמונלה בתרנגולות לביצי מאכל הוכנס לתוכנית העבודה של 2015. 
	הוגבר הפיקוח על לולי ההטלה, הוגדרו תנאי בטיחות ביולוגית מחייבים. הוגבר הפיקוח על תחנות מיון ביצים.
	הדיגום ע"י אגף המספוא מתבצע בהתאם לסקר סיכונים. בשנת 2014 נדגמו כ 370 דגימות. כ -  200 בדיקות לזיהום צולב של תרופות, 100 דיאוקסינים, 50 מתכות כבדות ו20 לאי נוכחות של חלבון יונקים.


ליקוי

4.	בהיעדר הוראות מחייבות בנוגע להיקפי המשרה של הווטרינרים הרשותיים, אין בידם של משרדי הממשלה הנוגעים בדבר - משרד החקלאות ומשרד הפנים - לאכוף על העיריות להעסיק וטרינרים רשותיים בהיקפי המשרה שנדרשים למילוי המשימות המוטלות עליהם. 
	הביקורת העלתה כי עד שנת 2012 לא היו לשירותים הווטרינריים נתונים בנוגע להיקפי המשרות של הווטרינרים הרשותיים בארץ.

מעקב 
מרכז השלטון המקומי בישראל

4.	מרכז השלטון המקומי פעל בעבר מול משרדי החקלאות והפנים לגיבוש תקן משרות רופאים וטרינריים ברשויות המקומיות, ללא תוצאות מצד הרגולטור. 
	כאמור בדוח הביקורת, מרכז השלטון המקומי בשיתוף עם ארגון הרופאים הווטרינריים ברשויות המקומיות, במסגרת יוזמה להסדרת נהלי עבודה בעבודת הרופאים הווטרינרים ברשויות המקומיות, ביצע פרויקט הכולל מנגנון חישוב תקן נדרש להעסקת רופא וטרינר רשותי. 
	הכלי שפותח מכיל את כלל משימות הרופא הווטרינר ברשות המקומית. התוכנה לוקחת בחשבון את כלל המשימות, זמני ביצוע, זמני נסיעות, מספר התושבים ועוד. הרשות המקומית יכולה להזין בתוכנה את הפרמטרים הרלוונטיים לה ולקבל תוצאת תקן נדרש להעסקת וטרינר ברשות המקומית בהתאם למאפייניה.

מעקב
משרד החקלאות ופיתוח הכפר

4.	מאז תחילת 2013 קיים בשירותים הווטרינריים מצבת רופאים רשותיים עם פרטי הקשר והיקפי המשרה. כל שינוי מעודכן ומופץ עדכון אחת לרבעון. להלן פירוט מספר הרופאים והיקפי משרה, נכון ליום 1.2.2015:
1. עד 19% (כולל) היקף משרה – 37 רופאים רשותיים
2. מ- 20% (היקפי משרה) – 39% (כולל) – 98 רופאים
3. מ – 40% - 59% (כולל) -  50 רופאים
4. מ – 60% - 79% (כולל) – 14 רופאים
5. מ – 80% (היקפי משרה) – 100% (משרה מלאה) – 116 רופאים רשותיים.
6. מעל 100% היקפי משרה – 1
	סה"כ 316 רופאים רשותיים

ליקוי

5. 	כדי למנוע סכנה לבריאות הציבור, על משרדי החקלאות, הבריאות והפנים לוודא שבתחום שיפוטן של הרשויות המקומיות יתבצע פיקוח על מזון מן החי כנדרש, ובכלל זה לקבוע מנגנון פיקוח ממשלתי על עבודת הווטרינרים הרשותיים; ולקבוע הוראות מחייבות לגבי היקפי המשרה של הווטרינרים הרשותיים ולגבי הכלים הנחוצים להם, על פי מאפייני היישוב שבו פועל כל וטרינר.

מעקב 
משרד החקלאות ופיתוח הכפר

5.	עמדת משרד החקלאות המגובה בהחלטה ממשלה (מס' 1606 מיום 18/05/2014) היא כי יש להביא לביטולן של בדיקות המשנה. הפיקוח על נקודות המכירה באחריות משרד הבריאות.
	מנגנון הפיקוח הממשלתי על פעילות רופאים רשותיים בתחום פיקוח מוצרים מן החי, נכלל בתזכיר החוק שפרסם משרד הבריאות להערות הציבור לאחרונה. היקפי משרה של רופאים רשותיים לא נקבעו בקשיחות, אלא נבחנים בכל רשות בו נדרשת הגדרה לפי תנאיה הייחודיים.

מעקב
משרד החקלאות ופיתוח הכפר

5.	ככל שהדבר נוגע לתחום האחריות של משרד הבריאות הוכלל בתזכיר החוק פרק הסדרת הפיקוח הווטרינרי הנותן מענה לעבודת הרופאים הרשותיים ומנגנוני הבקרה.

ליקוי

6. 	כמו כן, על משרדי החקלאות והבריאות לשקול לקדם חקיקה לעדכון הדרישות שמוטלות בחוק על משחטות המשווקות בשר עוף לשוק המקומי בלבד, כדי להשוות דרישות אלה, עד כמה שניתן, לדרישות המוטלות על משחטות המשווקות גם לחו"ל ולהעלות את רמת בטיחות המזון המסופק באמצעותן. יש להגביר את האכיפה על משחטות שאינן עומדות ברמה הנדרשת, באמצעות הסרת היתר ההפעלה שלהן במקרה הצורך. 

מעקב
משרד החקלאות ופיתוח הכפר

6.	משחטה לייצוא חייבת לעבוד על פי דרישות מדינות יעד לכן תמיד תהיינה עוד דרישות מקצועיות כמו באירופה שם פקחים וטרינריים יכולים להיות מועסקים על ידי המשחטה, בארצות הברית על ידי המשחטה או על ידי המדינה. 
	בישראל כולם מועסקים על ידי גוף ציבורי. למרות שקיימות שתי תקנות שונות המבוססות על חוקים שונים, המשרד דורש בפועל את אותן הדרישות המינימאליות אשר יבטיחו בטיחות מזון גבוהה בשני סוגי המשחטות.
	פורסמו מספר גדול של נהלים המסדרים פיקוח ברמה גבוהה במשחטות לשיווק מקומי.

ליקוי

7. 	אף על פי שחוק צער בעלי חיים נחקק בשנת 1994, בשנת 2013 עדיין לא הוסדרו כללים מחייבים הנוגעים להיבטים חשובים הקשורים אליו, ובהם השטח המזערי שיש להקצות לתרנגולות מטילות בכלובים, כדי לשמור על רווחתן, והנחיות שיחייבו את עובדי בתי המטבחיים בנושא צער בעלי חיים; העבודה הנוגעת להתקנת תקנות להמתת אפרוחים בדרך שתקל את סבלם עדיין נמשכת. כמו כן, הנחיות להחזקת חזירים במכלאות הכוללות כללי "עשה ואל תעשה", נכנסו לתוקף רק בראשית שנת 2013. על משרדי הממשלה לזרז את קביעת הכללים המחייבים בנושא צער בעלי חיים בנוגע לחיות המשק שכללים כאלה לא נקבעו לגביהן, ולבעלי חיים בכלל, כדי למנוע מהם סבל מיותר. בהיעדר כללים מחייבים עולה החשש שכל אדם יעשה בבעלי החיים הנתונים בחזקתו כטוב בעיניו.

מעקב
משרד החקלאות ופיתוח הכפר

7.	המשרד הגיש את תקנות (הגנה על בעלי חיים) גידול מטילות והחזקתן ואת התקנות המחייבות המתת אפרוחים בדרך שתקל על סבלם לוועדת החינוך של הכנסת.
	התקנות לגידול חזירים והחזקתם לצרכים חקלאיים הועברו לפרסום ברשומות במשרד המשפטים, יפורסמו בזמן הקרוב.
	נוהל פיקוח צער בעלי חיים בבתי מטבחיים פורסם ביום 9.9.2013
	ישנה התקדמות בהכנת תקנות, נהלים, פיקוח ואכיפה בנושא  צער בעלי חיים - חיות משק ובעלי חיים בכלל ע"י יחידות השירותים הווטרינריים.

ליקוי

8.	משרד מבקר המדינה מעיר למרכז השלטון המקומי כי על פי נתוני משרד החקלאות שהובאו לעיל בתשובתו, רבע מהרשויות המקומיות אינן מבצעות בדיקות משנה או שמבצעות אותן באופן חלקי. מן הראוי שהכספים יינתנו רק לרשויות המקומיות שמבצעות את הבדיקות, מאחר שחלוקת כספים לרשויות מקומיות שאינן מבצעות אותן יוצרת עיוות. על מרכז השלטון המקומי לשקול מחדש את שיטת חלוקתם של כספים אלה לרשויות המקומיות.

מעקב
משרד הבריאות

8.	חלוקת הכספים עוגנה במסגרת תזכיר החוק לפקודת בריאות הציבור מזון.

מעקב
משרד החקלאות ופיתוח הכפר

8.	משרד החקלאות ופיתוח הכפר אינו מחלק כספים הקשורים למזון מן החי לרשויות מקומיות.

מעקב
מרכז השלטון המקומי בישראל

8.	מאחר והליך חלוקת הכספים בעבר לקה בחסר, החליטה הנהלת מרכז השלטון המקומי לחלק את הכספים לכלל הרשויות המקומיות. עם התקדמות החקיקה שמקדם משרד הבריאות, ידון נושא זה בהתאמה.
	בתזכיר בריאות הציבור (מזון) שפורסם להערות הציבור לאחרונה, נדון גם נושא חלוקת כספי האגרות לרשויות המקומיות בהתאם לרמת הפיקוח הווטרינארי הנדרשת.



[bookmark: _Toc426534232]סדרי הטיפול ביער בישראל

ממצאי מעקב

הגופים המבוקרים: משרד החקלאות ופיתוח הכפר; המשרד להגנת הסביבה; משרד הפנים; רשות הטבע והגנים הלאומיים; החברה להגנת הטבע; קרן קיימת לישראל.
ליקוי
1.	באמנה שנחתמה בין מדינת ישראל ובין קק"ל בשנת 1961 נקבע כי קק"ל תופקד על ביצוע מדיניות הייעור בישראל. האמנה קובעת כי ליד קק"ל תוקם מועצה לענייני הכשרת מקרקעים ופיתוחם (להלן - המועצה). בדוח הביקורת משנת 2004 צוין כי המועצה לא הוקמה, ועקב כך הממשלה אינה מעורבת בקביעת מדיניות הייעור ובפיקוח על יישומה. משרד מבקר המדינה העיר כי הצורך בפיקוח ממשלתי וציבורי על קביעת מדיניות הייעור וביצועה מחייב הקמת מועצה כזאת. ואולם המועצה לא הוקמה עד למועד סיום המעקב.

מעקב
משרד החקלאות ופיתוח הכפר

1.	טרם הוקמה מועצה לענייני הכשרת מקרקעים. טיוטת הצעת מחליטים להקמתה הועברה במאי 2014 להתייחסות המשרדים הרלוונטיים ועדיין לא קודמה.
ליקוי
2.	נושא הייעור מוסדר בפקודת היערות, 1926 (להלן - פקודת היערות). מטרתה של פקודת היערות היא להגן על היערות וליצור ולנהל מקומות מיוחדים ליערות. שר החקלאות הוא הממונה על ביצועה של הפקודה. בדוח הביקורת משנת 2004 צוין כי לעומת הפירוט הנכלל בחוק גנים לאומיים, שמורות טבע, אתרים לאומיים ואתרי הנצחה, התשנ"ח-1998, פקודת היערות אינה מפרטת בנוגע למטרות הייעור ובנוגע לסדרי קביעתה וביצועה של המדיניות הנוגעת לנטיעת היערות ופיתוחם. כמו כן, פקודת היערות אינה קובעת כי יש להקים מועצה שתייעץ לשר החקלאות בנושא הייעור. משרד מבקר המדינה הביע את דעתו כי מן הראוי שהממשלה תיזום הצעת חוק שיסדיר את הטיפול בייעור בישראל ואת אחריותם של הגופים הנוגעים לתחום זה. נמצא כי עד למועד סיום המעקב, יולי 2013, לא הושלמו הפעולות הנדרשות לקידום חקיקת החוק, שהיה יכול לשמש בסיס חשוב לקביעת המדיניות לטיפול ביער וליישומה. 


מעקב
משרד החקלאות ופיתוח הכפר

2.	קידום חוק חדש שיסדיר את הטיפול בייעור בישראל ואת אחריותם של הגופים הנוגעים לתחום זה, בתיאום עם קק"ל נתקל בקשיים עקב רצון קק"ל לבטל את האמנה ללא תיאום עמה על כל הבעייתיות שבדבר.

ליקוי

3.	שר החקלאות אמור לממש את סמכויותיו, באמצעות המינהל לפיתוח קרקע שהוקם בקק"ל ובאמצעות המועצה. הדבר מחייב את שר החקלאות לבצע פיקוח שוטף וסדור על קק"ל, וכן מחייב תפקוד מלא וסדור של המועצה. ואולם תכנית העבודה שמאשר משרד החקלאות לקק"ל לוקה בחוסר ואינה כוללת נתונים כספיים. לפיכך מערך העבודה הקיים חסר את התשתית שאמורה לאפשר לשר החקלאות לממש את אחריותו בכל הנוגע לניהול ולפיקוח על נושא הייעור.

מעקב 
משרד החקלאות ופיתוח הכפר

3.	למרות בקשת פקיד היערות, קק"ל טרם העבירה נתונים כספיים על עלות הטיפול ביער.

ליקוי

4.	באוגוסט 2001 ניתן פסק דין של בג"ץ, שבו נקבע כי פעולתה של קק"ל הייתה "שלא כדין ובניגוד לדין". בג"ץ חייב את קק"ל להפסיק כל פעילות הקשורה ביער, עד להכנת תכניות מפורטות בעניין, אולם קבע כי החלטתו תיכנס לתוקף שישה חודשים לאחר מועד מתן פסק הדין. בית המשפט הוסיף כי יש להניח שבתוך פרק זמן זה יהיה ניתן ליזום תיקון לתכנית מתאר ארצית לייער ולייעור מספר 22 (להלן - תמ"א 22) ולקבוע בה הוראת מעבר אשר תביא בחשבון את הקשיים והאילוצים הנלווים להכנתן של תכניות מפורטות, את הזמן הרב הנדרש להכנתן, ואת השאיפה כי פעולות ייעור יבוצעו על פי תכניות כאלה. תקופת המעבר הזמנית שנקבעה בעקבות פסיקת בג"ץ, שלוש שנים, הוארכה על ידי המועצה הארצית לתכנון ולבנייה עד ל-15 שנים ממועד הפסיקה האמורה בשנת 2001 - ובסך הכול עד 21 שנים ממועד אישור תמ"א 22 בשנת 1995. 




ליקוי
	
5.	אף שמפסק דינו של בג"ץ עולה כי נטיעתו של יער טעונה היתר בנייה על פי חוק התכנון והבנייה לא נמצא כי הגופים הנוגעים בדבר ובכלל זה משרד הפנים ומשרד החקלאות עמדו על המצאת היתר כזה לפני ביצוען של נטיעות יער.

ליקוי

6.	במכתב ליו"ר ועדת המעקב מפברואר 2013 התריעו נציג רשות הטבע והגנים ונציג החברה להגנת הטבע בוועדה שקק"ל ציינה בדוחות השנתיים שלה כי ביצעה בשנתיים האחרונות נטיעות ועבודות ייעור אחרות בשטח של כ-27,000 דונם, אף שוועדת המעקב לא התכנסה לדיון מנובמבר 2011 ולא עמדה על הגשת תכניות עבודה בנוגע לביצוע הנטיעות, כנדרש בהחלטת המועצה הארצית לתכנון ולבנייה. הכותבים ביקשו לכנס את ועדת המעקב בדחיפות, בין היתר כדי לדון בעבודות הייעור ובנטיעות אשר בוצעו בחמש השנים האחרונות בשטחים המיועדים ליער לפי תמ"א 22 ובשטחים שלא אושרה בעניינם תכנית מפורטת, וכן כדי לדון בהרחבה בתכניות הנטיעה לשנים הבאות. עוד הדגישו הכותבים את החשיבות בשמירה מיטבית על המגוון הביולוגי והנופי, כנדרש בהוראות תמ"א 22. עולה אפוא כי ועדת המעקב לא הקפידה די הצורך לבצע פיקוח אפקטיבי על הפעילות של קק"ל.

מעקב 
המשרד להגנת הסביבה

6.	תדירות התכנסות ועדת המעקב היא בהתאם לצורך ובהתאם להגשת תכניות הנטיעות של קק"ל. לאחרונה, התכנסה ועדת המעקב פעמיים עד שלוש פעמים בשנה לדיונים סדירים.
	הדוחות השנתיים של נטיעות קק"ל מופצים לכל חברי הועדה לאחר סיום כתיבתם ועד אמצע שנת 2014 התקבלו כל הדוחות הרלוונטיים. דוח המסכם את שנת 2014 נמצא כיום בהכנה ולכשתסתיים כתיבתו, יועבר לוועדת המעקב.
	הפיקוח האפקטיבי נמצא בשלבים של מהלך תיקון. עם קבלת דוחות המעקב של קק"ל הועדה מתארגנת לסיורי שטח על מנת לבחון בפועל את תכניות הנטיעה בהתאם וביחס לתכנית.

מעקב 
משרד הפנים

4,5,6.	אישור תכניות מפורטות לנטיעת יער ולעבודות ייעור נתון בידי קק"ל.
	אין למשרד הפנים הערות נוספות מעבר לנאמר בליקויים הנ"ל.


המשרד להגנת הסביבה

ליקוי 4 תוקן. ראה הערות רה"מ 64ג' עמ' 306.

ליקוי

1.	בחוק אוויר נקי נקבע כי על הממשלה לאשר עד 1.1.12 תכנית לאומית רב-שנתית, לפי הצעת השר להג"ס, לשם קידום מטרות החוק - שיפור איכות האוויר, מניעת זיהום האוויר וצמצומו (להלן - התכנית הלאומית). כמו כן נקבע בחוק כי על הממשלה לעדכן את התכנית מפעם לפעם ולפחות אחת לחמש שנים, לפי הצעת השר או שרים אחרים. 
המשרד להג"ס הכין שלוש גרסאות של תכנית לאומית. את הגרסה הראשונה גיבש המשרד בסוף שנת 2011 על יסוד המלצות ועדה ציבורית שמינה השר להג"ס דאז, חבר הכנסת גלעד ארדן (להלן - השר להג"ס דאז), ובסיוע יועצים חיצוניים וועדה בין-משרדית, ולמימושה נדרש תקציב של 690 מיליון ש"ח. ואולם התכנית לא הובאה לדיון בממשלה מפני שמשרד האוצר והמשרד להג"ס לא באו לידי הסכמה בדבר מקורות מימונה. רק במהלך הביקורת, באוגוסט 2013 - כשנה ושמונה חודשים לאחר המועד שנקבע בחוק - אישרה הממשלה תכנית לאומית בעלות מצומצמת של 140 מיליון ש"ח, ובה פורטו, בין היתר, שיעורי ההפחתה הצפויים בפליטת המזהמים (להלן - יעדי ההפחתה). 
לא נמצאו מסמכים המעידים שהשרים להג"ס (השר הנוכחי והשר דאז) הציגו לפני הממשלה את הנזק הכספי שייגרם למשק מאי-אישורה של התכנית הלאומית הראשונה, שעלותה כאמור 690 מיליון ש"ח והיא אמורה להצמיח למשק, לפי ההערכות, תועלת כלכלית בסך 10.1 מיליארד ש"ח, ואישורה של תכנית חלופית בעלות נמוכה יותר, שיש להניח כי התועלת למשק ממנה תפחת במידה ניכרת. 

מעקב
המשרד להגנת הסביבה

1.	לא דווח על התקדמות בתיקון הליקוי. 


ליקוי

2.	בשל צמצומו הניכר של התקציב שיועד לתכנית נאלץ המשרד להג"ס, המופקד על הכנת התכנית, לצמצם את הפעולות הנדרשות לשם מניעת זיהום האוויר וצמצומו כפי שהוצעו בתכנית הלאומית הראשונה, שסוכמה לאחר עבודת מטה מקיפה, ואף לוותר על מימושן של רבות מהן. 
מרבית יעדי ההפחתה של המזהמים צומצמו בתכנית שאושרה באוגוסט 2013, מקצתם עד כדי מחצית יעדי ההפחתה שנקבעו בתכנית הלאומית הראשונה. עם זאת שיעורי הצמצום של יעדי ההפחתה שנקבעו בתכנית שאושרה לעומת יעדי ההפחתה בתכנית הלאומית הראשונה נמוכים במידה ניכרת מכפי שהיה אפשר לצפות לאחר צמצום כה דרסטי של תקציב התכנית (כ-80%). המשרד להג"ס לא המציא למשרד מבקר המדינה אסמכתאות המבססות את הסבריו לפער זה, וקיימת אפוא אי-ודאות בדבר היכולת להשיג את יעדי התכנית שאושרה.

מעקב
המשרד להגנת הסביבה

2.	המשרד מסביר את הפערים כפי שמובאים בליקוי זה כדלקמן: שינוי התקציב נעשה בשיקול דעת על מנת להפחית את הפגיעה ביעילות התכנית, חלק מהתקציב שקוצץ קוצץ מתוכניות ניטור ודיגום וקוצץ תקציב מפעילויות הפחתה, ועד כמה שניתן  לא בוטלו פעילויות.

ליקוי

3.	עד אוקטובר 2013 לא הוציאו השר להג"ס דאז והשר להג"ס הנוכחי צו המורה על הקמת מערך ניטור ארצי, כנדרש בחוק אוויר נקי, ולא פורסמו הוראות בעניין הקמת תחנות ניטור אוויר והפעלתן. 
לפיכך אין כיום למשרד להג"ס אפשרות להורות לרשויות מקומיות או לבעל מקור פליטה נייח להקים תחנת ניטור אוויר תחבורתית או אחרת שתשתייך למערך הארצי ותפעל על פי הנחיות המשרד. למשרד אין גם סמכות חוקית להורות לתחנות הניטור הפועלות במסגרת המרכז לניטור לפעול על פי כללים אחידים במגוון נושאים, כגון מבנה, תכולה, תיעוד, הפעלה, תחזוקה, איסוף נתונים, עיבודם ובקרתם, ולכן אין ביכולתו לבצע את תפקידו על פי החוק. כמו כן הוא אינו יכול לבצע את כל הבדיקות הדרושות בתחנות הניטור כדי לוודא שהן פועלות כראוי ושנתוני הניטור שלהן אמינים, ובכלל זה בדיקות של תחזוקת המכשירים וכיולם. 
מן הראוי שהשר להג"ס ומשרדו יפעלו בהקדם להוצאת הצו המורה על הקמת מערך ניטור ארצי, ינקטו ללא דיחוי את כל הצעדים האפשריים לשם קביעת ערכי איכות אוויר לכל המזהמים והבאתם בהקדם האפשרי לאישור ועדת הפנים והגנת הסביבה של הכנסת ויפעלו ליצירת בסיס מידע רחב, מהימן ומעודכן ככל האפשר, שיאפשר לבדוק אם ערכי איכות האוויר שנקבעו הם בני השגה ולעדכן אותם לפי הצורך.

מעקב
המשרד להגנת הסביבה

3.	לעניין ההכרזה על מנ"א על ידי השר, זו בוצעה ב- 8/4/14. ההכרזה נעשתה לאחר גיבוש התשתית המקצועית הנדרשת ולאחר קיום התייעצויות עם כל הגורמים הנוגעים בדבר.

ליקוי

5.	בנתיבי איילון, ציר תנועה ראשי ומרכזי מאוד החוצה את גוש דן, אין ולו תחנת ניטור תחבורתית אחת. המשרד להג"ס לא מצא לנכון במשך שנים רבות להקים בעצמו תחנה כזאת או לדרוש מחברת נתיבי איילון בע"מ, שהייתה אחראית לתכנונו ולהקמתו של הציר וממשיכה לתפעל אותו גם כיום, להקים תחנות ניטור תחבורתיות בציר תנועה מרכזי זה.
לדעת משרד מבקר המדינה, מאחר שתועלת הניטור הכלל-ארצית נפגעת במידה רבה בהיעדר תחנות ניטור תחבורתיות סמוך לציר התנועה הראשי והמרכזי במדינה - נתיבי איילון - על המשרד להג"ס לפעול בהקדם בשיתוף כל הגורמים המעורבים, בהם משרד התחבורה, משרד הפנים, עיריית תל אביב-יפו, הרשויות המקומיות האחרות הסמוכות לנתיבים והחברה, להקמת תחנות ניטור שיאפשרו לבצע ניטור אוויר יעיל ואמין בגוש דן. 

מעקב
המשרד להגנת הסביבה

5.	לעניין מיקום לתחנת ניטור, הוצב ב-2/2/15 בבית ספר הולץ בת"א.

ליקוי

6.	למרות החשיבות הרבה של קביעת ערכי איכות אוויר לכל המזהמים המצוינים בחוק, עד אוקטובר 2013, יותר מחמש שנים מאז נחקק החוק וכשלוש שנים מאז מועד תחילתו, לא קבע המשרד להג"ס ערכי סביבה למזהמים לא מעטים, בהם כאלה שריכוזים גבוהים שלהם באוויר נמצאו בבדיקות שונות שעשה המשרד.
למזהם 1,3 בוטדיאן, הנפלט במידה ניכרת מכלי רכב, ולמזהם כספית - המופיעים בתוספת הראשונה לחוק - טרם נקבעו ערכי סביבה. כל עוד מצב זה יימשך, פליטה מוגברת של המזהמים הללו לא תיחשב הפרה של החוק ואי-אפשר להטיל בגינה עונש. 
מעקב
המשרד להגנת הסביבה

6.	עדכון תקנות הוגש לועדת הכנסת במרץ 2013.

ליקוי

7. 	כדי לחשב ממוצע שנתי של ריכוז חומרים מסוימים באוויר ולקבוע להם תקנים שנתיים, כגון ערכי סביבה וערכי התרעה, יש לבצע 52 דגימות בשנה, כלומר פעם בשבוע. ואולם בתכנית לביצוע דגימות שהכין המשרד להג"ס באוקטובר 2010 נקבע כי "הבדיקות תערכנה אחת לשבועיים (כל 15 יום) כלומר 26 פעמים בשנה". המשרד להג"ס לא עמד אף ביעד המופחת שקבע לעצמו, ובשנים 2011 ו-2012 נעשו דגימות מעטות למדי, ולכן אי-אפשר להסיק מהן מסקנות ברורות ולראות מגמות בריכוזי המזהמים השונים. בתחום התחבורה הבעיה חמורה במיוחד: בשנת 2011 בוצעו רק שתי דגימות של מזהמים שמקורם מתחבורה, ובשנת 2012 בוצעו שלוש דגימות כאלה. משמעות הדבר היא כי עדיין אין תמונה מלאה ומבוססת די הצורך לגבי איכות האוויר באזורים השונים במדינה.

מעקב
המשרד להגנת הסביבה

7. 	בשנת 2014 הוקצה תקציב ותוכנית הדיגום לשנה זו יושמה במלואה.

ליקוי

8.	בתכנית הלאומית שאושרה באוגוסט 2013 הוקצב להרחבת מערך הניטור סכום שאינו גבוה מ-20% מהסכום שהוקצב לכך בתכנית המקורית. צמצומה הניכר של ההקצבה לפעולה חשובה זו מאריך את פרק הזמן שבו יושלם איסוף המידע הנחוץ למעקב אחר מכלול הפעילות הנעשית בתחום זה, להערכתה ולהתרעה מפני מזהמים המסכנים את בריאות הציבור.

מעקב
המשרד להגנת הסביבה

8.	לעניין קביעת תקציב לפעולות השונות וביניהן הפחתת זיהום אוויר מתעשייה והפחתת זיהום בתחום התחבורה, בשל אי אישור  תקציב מדינה המשרד פועל  לפי תקציב שנים קודמות.


ליקוי

9.	בדוחות החודשיים על איכות האוויר המפורסמים באתר האינטרנט של המשרד להג"ס מופיעים נתונים מספריים של תוצאות ניטור המזהמים ופירוט של עיקרי הממצאים, אך אין בהם הסברים של המשמעויות הנובעות מממצאים אלה בשפה נהירה לכלל הציבור. יתר על כן, הדוחות השנתיים על איכות האוויר מתפרסמים באתר באיחור ניכר, מופיעים בהם נתונים מספריים בלבד, והם אינם כוללים הסברים או מסקנות העולות מהנתונים בדבר איכות האוויר. על כן ספק אם הציבור הרחב שאינו בקיא בתחום יכול להסיק בעצמו מסקנות בעלות ערך כלשהו מן הנתונים שמפרסם המשרד.

מעקב
המשרד להגנת הסביבה

9.	המשרד אכן  מכניס כבר לדוח השנתי הסברים בדבר הנתונים המספריים של תוצאות הניטור המזהמים. הוכנס בדו"ח מגמות 2012-2001.

ליקוי

10.	תיקון לפקודת התעבורה משנת 2008 (להלן - תיקון 2008) מאפשר לרשות מקומית שמתגוררים בה יותר מ-30,000 תושבים להכין, לאחר התייעצות עם כמה גורמים ובהם המשרד להג"ס ומשרד התחבורה, הצעה לתכנית רב-שנתית לניהול ולהסדרה של התחבורה בתחומה לשם צמצום זיהום האוויר. למרות זאת אף לא רשות מקומית אחת, גם לא מגוש דן ומאזור ירושלים, שבהם נמדד זיהום האוויר הגבוה ביותר הנובע בעיקר מתחבורה, הגישה ביזמתה הצעה לתכנית תחבורה לצמצום זיהום האוויר בתחומה לעיונם של המשרד להג"ס ומשרד התחבורה. 

מעקב
המשרד להגנת הסביבה

10.	נקבע נוהל בנושא צמצום זיהום האוויר ברשויות מקומיות.

ליקוי

11.	סעיף 77א(ג) לפקודת התעבורה, שהוסף בתיקון 2008 והיה בתוקף עד ינואר 2011, הקנה לראש האגף לאיכות אוויר במשרד להג"ס סמכות להורות לרשות מקומית שמתגוררים בה יותר מ-100,000 תושבים להכין תכנית לשם צמצום זיהום האוויר הנובע מתחבורה בתחומה, ולהביאה לאישור של השר להג"ס בתוך שישה חודשים מיום מתן ההוראה, ובלבד שלפני כן התייעץ ראש האגף עם מינהל השלטון המקומי במשרד הפנים. המשרד להג"ס לא הכין נוהל עבודה בנושא, וממילא לא עוגן בכתובים הליך מסודר שיבהיר לכל אחד מנושאי המשרה ובעלי התפקידים במשרד מה נדרש ממנו לעשות ומתי. בין היתר, לא הובהרה חלוקת התפקידים בין השר, מנכ"ל המשרד וראש האגף לאיכות אוויר, ולא נקבעה דרך העבודה עם הרשויות המקומיות.

מעקב
המשרד להגנת הסביבה

11. 	בדצמבר 2011 פורסמו הנחיות להכנת תכנית לשם צמצום זיהום האויר הנובע מתחבורה בתחום הרשות המקומית.

ליקוי

12.	ב-1.1.11 נכנס לתוקף חוק אוויר נקי, שבכללו סעיפים 12-9, המעניקים לשר להג"ס סמכויות רחבות מאלה שהוענקו למשרד להג"ס בפקודת התעבורה לעניין הרשויות המקומיות. בין היתר, הוסמך השר להכריז בצו על אזור מסוים כאזור נפגע זיהום אוויר, ובלבד שלפני כן קיבל חוות דעת מהמנהל הכללי של משרד הבריאות. אם קבע השר בצו כי זיהום האוויר נובע בעיקרו מתחבורה, על רשות מקומית באזור זה שמספר תושביה גדול מ-30,000 להכין, לפי הוראות פקודת התעבורה, תכנית פעולה לנקיטת אמצעים לשיפור איכות האוויר ולמניעת הישנות החריגה מערכי סביבה בתחומה, שתכלול הוראות לניהול ולהסדרה של התחבורה בתחומה של הרשות. 
עד מועד סיום הביקורת, יותר מחמש שנים מאז נחקק חוק אוויר נקי ושנתיים ועשרה חודשים מאז נכנס החוק לתוקף, לא עיגן המשרד להג"ס נוהל מפורט ליישום סעיפים חשובים ורגישים אלה בחוק, שיבהיר את מה שאינו מפורט וברור דיו בחוק ויכלול, בין היתר, אמות מידה ברורות להכרזה המותאמות לאזורים שונים, לוחות זמנים, תהליכי קבלת החלטות, בעלי תפקידים במשרד שצריכים להיות מעורבים בהליך, סמכויותיהם ודרכי התקשרות עם גורמים חיצוניים, כגון רשויות מקומיות ומשרדי ממשלה. 

מעקב
המשרד להגנת הסביבה

12.	נקבע נוהל בנושא יישום סעיפי חוק אויר נקי.

ליקוי

13.	כבר בינואר 2011 הודיע מנכ"ל משרד הבריאות למשרד להג"ס כי הוא תומך בהצעתו להכריז על גוש דן, חיפה והקריות וירושלים כאזורים נפגעי זיהום אוויר, בין היתר כיוון שרמות המזהמים באוויר שנמצאו בהם "מהוות סיכון יתר לתחלואה ותמותה", אך המשרד להג"ס התמהמה בטיפול בנושא, ורק כעבור תשעה חודשים, באוקטובר 2011, הודיע לחלק מהרשויות המקומיות בגוש דן ובאזור חיפה ולעיריית ירושלים כי בכוונת השר להכריז על תחומן "אזור נפגע זיהום אוויר". ואולם בעקבות פגישה שקיים השר להג"ס בדצמבר 2011 עם כמה ראשי רשויות מקומיות הוא דחה את ההחלטה להכריז על תחומי הרשויות האמורות כאזורים נפגעי זיהום אוויר כדי לאפשר להן להוכיח שהן מכינות תכניות מקיפות לצמצום זיהום האוויר בתחומן.
עד אוקטובר 2013 אף לא אחת מהתכניות הללו אושרה סופית על ידי המשרד להג"ס. לפיכך עולה ספק רב אם אכן הושגה תועלת מספקת מהמהלך שהחל המשרד בכלל ומדחיית ההכרזה בפרט.

מעקב
המשרד להגנת הסביבה

13.	 לעניין אישור התוכניות לצמצום אוויר בחלק מהרשויות המקומיות באזורי גוש דן, חיפה ועיריית ירושלים – המשרד שלח את הערותיו לתכניות שהוגשו על ידי הרשויות המקומיות. המשרד אינו מאשר תכניות אלו. 

ליקוי

14. 	על פי החוק, בהתקיים, לדעת השר להג"ס ומשרדו, הנסיבות המצדיקות הכרזה על אזור מסוים כאזור נפגע זיהום אוויר, השר להג"ס "יכריז בצו" כאמור. לדעת משרד מבקר המדינה, נוכח לשון החוק והאינטרסים הציבוריים החיוניים שהחוק נועד להגן עליהם, יש להימנע מעיכוב ממושך של הליך ההכרזה לאחר שהשר ומשרדו באו לידי מסקנה שהנסיבות מצדיקות את ביצועה, ובייחוד לאחר שהתייעצו עם משרד הבריאות כנדרש והתברר כי לדעתו ההכרזה אכן נדרשת למען בריאות הציבור. 

מעקב
המשרד להגנת הסביבה

14.	לעניין  פעילות המשרד על פי החוק והכרזה בפרק זמן מסוים, על אזור מסוים כאזור נפגע זיהום אוויר, בחינת הצורך בהכרזה נעשה מעת לעת לפי הצורך. נכון למרץ 2015, לא נמצאו אזורים שיש להכריז עליהם כאזורים נפגעי זיהום.
ליקוי

15.	על פי פקודת התעבורה, על רשות מקומית המכינה תכנית לצמצום זיהום האוויר הנובע מתחבורה להתייעץ עם כמה גורמים, בהם המפקח על התעבורה במשרד התחבורה. משרד התחבורה מסר למשרד מבקר המדינה כי רק שתי רשויות מקומיות (תל אביב-יפו וירושלים) העבירו למפקח על התעבורה בתחומן תכניות להפחתת זיהום אוויר, וכי מדובר בתכניות "עקרוניות, שאין ביכולתן להציע מערך ממוקד ובר יישום להפחתת זיהום האוויר". עד מועד סיום הביקורת לא נתן משרד התחבורה את הסכמתו אף לאחת מהן.
בין עיריית תל אביב-יפו ובין משרד התחבורה יש מחלוקת מהותית בעניין התכנית שהכינה העירייה על פי החלטות ממשלה שהתקבלו עוד לפני חקיקת חוק אוויר נקי. משרד התחבורה התנגד לתכנית כבר באוקטובר 2008 בטענה שהיא אינה מעודדת שימוש בתחבורה ציבורית ואף מגבילה את נגישותה. המפקח הארצי על התעבורה השתמש בסמכות שהוקנתה לו בפקודת התעבורה, וב-21.4.09 פרסם צו שבו הכריז על רוב הרחובות המרכזיים בערים הגדולות במרכז הארץ כ"דרכים חיוניות". ההכרזה על הדרכים החיוניות בצו מונעת מן הרשויות המקומיות בגוש דן לקבוע בתחומן הסדרי תנועה שיביאו לידי הפחתת זיהום האוויר, ולכן יכולתן לפעול בתחום חשוב זה מוגבלת מאוד. 
על המשרד להג"ס, משרד התחבורה והרשויות המקומיות הנוגעות בדבר לפעול בדחיפות ליישוב המחלוקת בדבר הדרכים שיש לנקוט לצמצום זיהום האוויר מתחבורה בתחומי שיפוטן של הרשויות כדי למנוע את המשך הפגיעה החמורה בבריאות הציבור. אם מחלוקת זו לא תיושב בתוך זמן קצר, יש להביא את הנושא בהקדם להכרעת הממשלה. 

מעקב
המשרד להגנת הסביבה

15. 	לעניין יישוב המחלוקת בדבר הדרכים שיש לנקוט לצמצום זיהום האוויר מתחבורה באזורים שונים, המשרד מבצע פעולות שונות לצמצום זיהום אוויר מתחבורה בתיאום עם משרד התחבורה כגון מיסוי ירוק לכלי רכב, קידום הנעות חלופיות, שיפור איכות הדלק, קידום תח"צ וכד'.

ליקוי

16.	מאחר שהשר להג"ס לא הכריז בפועל על שום אזור במדינה כאזור נפגע זיהום אוויר, אף שהיה אמור לעשות זאת על פי הנתונים שהיו בידיו, לא יכול ראש אגף איכות אוויר במשרדו להטיל עיצומים כספיים על מי שלא נהג כנדרש ממנו, כגון עיריית בת ים, שלא הכינה תכנית להפחתת זיהום אוויר מתחבורה בתחומה. כמו כן מאחר שאף לא תכנית תחבורה אחת מן התכניות שהכינו הרשויות המקומיות אושרה כנדרש בסעיף 77א לפקודת התעבורה, לא יכלו הרשויות 
להתקין חוקי עזר על פי סעיף 77ב לפקודה, לאכוף אותם, לגבות קנסות בגין הפרתם ולהשתמש בכספים שנגבו לצמצום זיהום האוויר הנובע מתחבורה.
מעקב
המשרד להגנת הסביבה

16. 	לעניין הטלת עיצומים כספיים על מי שלא נהג כנדרש ולא הכין תוכנית להפחתת זיהום אוויר מתחבורה, לא הוכרזו אזורים נפגעי זיהום. רק לאחר הכרזה קמה החובה להכין תכנית, ולכן אינו רלוונטי.

ליקוי

17.	למשרד להג"ס ולמפקחים מטעמו לא ניתנה סמכות לאכוף תקנת תעבורה המגבילה את פרק הזמן שבו אפשר להפעיל מנוע של אוטובוס לפני העלאת הנוסעים אליו, אף שיש לה נגיעה ישירה לסוגיית זיהום האוויר, או למצער להיות שותפים באכיפתה, והמרב שביכולתו של המשרד לעשות הוא לבקש מהמשטרה שתשתמש בסמכויותיה ותאכוף את התקנה. 

מעקב
המשרד להגנת הסביבה

17.	לעניין הכנסת שינוי בתקנות שיאפשר גם למפקחים מטעם המשרד לאכוף בעצמם את התקנות ללא צורך בתיאום עם המשטרה , 	בכוונתו של המשרד ליזום שינוי בתקנות שיאפשר גם למפקחים מטעם המשרד לאכוף את התקנה ללא צורך בתיאום עם המשטרה ובעזרתה, הנושא אינו מצוי בסדר העדיפויות.

ליקוי

18.	המשרד להג"ס מפעיל חמש ניידות לביצוע בדיקות זיהום אוויר של כלי רכב בצדי הדרכים. שתיים מהניידות לא היו פעילות במשך פרקי זמן מסוימים: בסוף שנת 2012 חדלה לפעול הניידת לבדיקת כלי רכב באזור חיפה והצפון בשל השעיית בוחן העשן של משטרת ישראל שהפעיל אותה, ועד סוף אוקטובר 2013 לא חודשה פעילותה; בשנת 2012 הופסקה למשך כמה חודשים פעילותה של אחת הניידות שהפעילה המשטרה הירוקה בדרום הארץ בשל השעיה זמנית של בוחן העשן שהפעיל אותה. 
רק שתיים מחמש הניידות מצוידות במכשור מתאים לבדיקת כלי רכב בעלי מנוע בנזין, ואילו שלוש הניידות האחרות אינן יכולות לבדוק כלי רכב בעלי מנוע מסוג זה.
המשרד להג"ס דורש מכל אחד ממפעילי הניידות לעמוד במכסת ביצוע של 40 בדיקות עשן לכלי רכב ביום, אך הוא לא קבע אילו סוגי כלי רכב יש לבדוק במכסה זו. 
מפעילי הניידות לא בדקו, כנדרש, את תקינות המערכת להפחתת פליטות תחמוצות החנקן בכלי רכב כבדים בעלי מנוע דיזל (משאיות ואוטובוסים), גם לא בכלי רכב ישנים מסוג זה, שבהם אין מנגנון אוטומטי המתריע על פגם בפעולת המערכת. 

מעקב
המשרד להגנת הסביבה

18. 	כל אחד ממפעילי הניידות עומד במכסת ביצוע של 40 בדיקות עשן לכלי רכב ביום. המשרד עוקב אחר ביצועי מפעילי הניידות.
מפעילי הניידות בודקים כבר את תקינות המערכת להפחתת פליטות תחמוצות החנקן בכלי רכב כבדים בעלי מנוע דיזל, כל הניידות, למעט ניידת אחת בדרום הנמצאת בשלבי התקנה סופיים, צויידו במכשור הנדרש. כמו כן מפעילי הניידות עוצרים רכבי דיזל שמזהמים ורושמים ברירות משפט. בכל הנוגע לרכבים כבדים, מפעילי הניידות עוצרים אותם בצד הדרך ואלה נבדקים באמצעות לוח מיקרו ריגלמן.

ליקוי

19.	גון עשן הוא אחד המדדים לקביעת זיהום אוויר בלתי סביר. מהנתונים שמסר המשרד להג"ס למשרד מבקר המדינה עולה שיש פער לא סביר בין שיעור כלי הרכב שנמצאו מזהמים בבדיקות גון עשן שעשו מפקחי המשטרה הירוקה וננקטו בעניינם צעדים בשנים 2013-2011 ובין שיעור כלי הרכב שנמצאו מזהמים בבדיקות גון עשן שעשה מפקח מטעם המחלקה האחראית לבדיקות זיהום אוויר מכלי רכב ומכוני רישוי במשרד להג"ס וננקטו בעניינם צעדים בשנים אלה.
בתכניות העבודה לחודש פברואר 2013 שהעבירה משטרת ישראל למשרד להג"ס נכתב כי שתי יחידות משטרה לא הקצו מאוגוסט 2012 שוטרים לליווי המפקח מטעם המחלקה שביצע את בדיקות גון העשן באזורים שבאחריותן. לפיכך לא בוצעו כלל בדיקות חשובות אלה בשני אזורים מרכזיים בארץ.

מעקב
המשרד להגנת הסביבה

19. 	לעניין השלמת תהליך הכשרתם של בוחני זיהום אוויר,  הוכשרו עד כה ארבעה בוחני זיהום אוויר נוספים ובעתיד יוכשרו יתר הבוחנים במחלקה.
	בשל מגבלות תקציב, עניין בחינת  אמצעים טכנולוגיים חדישים לייעול ביצוע המדידות באמצעות אפליקציה ייעודית ירד מהפרק לעת עתה.

ליקוי

20.	בנוהלי עבודה שהכין המשרד להג"ס להפעלת הניידות לא מפורטים כלל צעדי הענישה שרשאים לנקוט מפעילי הניידות כשהם מוצאים כלי רכב הפולטים מזהמים בשיעור גבוה מהמותר ואמות המידה לנקיטת כל אחד מהם. בהיעדר הנחיה ברורה לא הייתה אחידות בטיפול ואין לדעת מי מבין מפעילי הניידות נהג כהלכה. 
באזור הדרום ובאזור חיפה והצפון היה מספר הקנסות שהוטלו קטן בשיעור ניכר ממספר הקנסות שהוטלו באזורים אחרים. רק כ-50% מהקנסות שהוטלו על בעליהם של כלי רכב מזהמים בשנים 2012-2010 שולמו. 

מעקב
המשרד להגנת הסביבה

20.	לעניין בחינת נושא הקנסות באזורי הדרום, חיפה והצפון,במהלך שנת 2014 הפערים הנ"ל הצטמצמו באופן ניכר, למעט באזור הדרום  - בשל הצורך בסיום זיווד והתקנות הניידת שעדיין לא הושלמו.  באזור הדרום, הפסיק את עבודתו אחד מבוחני הרכב בתחילת שנת 2014 ורק בימים אלו התאפשר לקלוט במקומו בוחן רכב חדש. הבוחן הנוסף באזור הדרום היה מנוע במשך תקופה ארוכה, בשל סיבות בריאותיות, לבצע בדיקות זיהום אוויר מכלי רכב ולאחרונה נפסל על ידי ועדה רפואית.
	להלן נתוני הקנסות שהוטלו במהלך שנת 2014  -  
	ירושלים: 731; מרכז: 249; ת"א: 176; צפון: 133; דרום: 9. 
	הנתון הנמוך בצפון נובע מהעובדה ששתי הניידות החדשות החלו לפעול מחודש אוגוסט 2014. בכל הנוגע לנתון המתייחס לניידות בירושלים יצויין שהניידות מוצבות במחסומים (חיזמה, עטרות וכביש המנהרות) וכמות רכבי המזהמים היא בכמות העולה על כולם.
	יצוין כי הנתונים אינם סופיים שכן טרם הוזנו  למערכת כל הקנסות שהוטלו בשנה זו.
	בנוסף, חשוב לציין כי הפער בין נתוני הקנסות שהוטלו בירושלים לבין אלו שהוטלו ביתר האזורים נובע מכך שבאזור ירושלים פועלות שתי ניידות (אחת מהן, המופעלת על ידי עיריית ירושלים, באופן רציף).
	באזור הדרום הפסיק את עבודתו אחד מבוחני הרכב בתחילת שנת 2014 ורק בימים אלו התאפשר למשרד לקלוט תחתיו בוחן רכב חדש. הבוחן הנוסף באזור הדרום היה מנוע במשך תקופה ארוכה, בשל סיבות בריאותיות, לבצע בדיקות זיהום אוויר מכלי רכב.
	המשרד נתן כבר את דעתו לעניין העמקת הגבייה.  המשרד חוזר ומציין את האבחנה בין תשלום קנסות מרצון לבין גביית קנסות מסרבני תשלום;  
	הנתונים הסופיים של תשלום קנסות מרצון לשנת 2014 עדיין לא ידועים שכן המועד לתשלום האחרון של חלק מהקנסות המקוריים יחול בסוף חודש מרץ 2015.

ליקוי

21.	נוהלי המשרד להג"ס אינם עוסקים כלל בסדרי הדיווח וריכוז המידע על בדיקות כלי הרכב. על כן היה חוסר אחידות בדיווחיהם של המפקחים, וברוב הדיווחים אף חסר מידע חיוני בדבר סוגי כלי הרכב שנבדקו בכלל וסוגי כלי הרכב שנמצאו מזהמים בפרט. מחלקת זיהום אוויר מכלי רכב ומכוני רישוי אינה מבצעת רישום מרוכז ומסודר של כל הבדיקות שביצעה כל אחת מהניידות, אלא רק של הבדיקות שבעקבותיהן הוטלו קנסות על בעלי כלי הרכב. על כן לא יכלה המחלקה למסור למשרד מבקר המדינה מספר מדויק של הבדיקות שנעשו אלא אומדן בלבד, ולא התאפשרה בחינת יעילותה של פעילותה. יצוין כי בעקבות הביקורת החל מנהל המחלקה לבצע מעקב חודשי אחר הבדיקות, אך הוא עדיין אינו ממוחשב. 
	על המשרד להג"ס לנקוט את כל הצעדים הדרושים לשיפור יעילותן של הפעולות שהוא מבצע לאיתור כלי רכב מזהמים. לשם כך עליו, בין היתר, להקים מערכת מידע בנושא זה, לפעול בנחישות לגביית הקנסות, ולייעל את הפיקוח הגלוי והסמוי על מכוני הרישוי.

מעקב
המשרד להגנת הסביבה

21. 	להלן פעולות שהמשרד נוקט בהן לשיפור הביצוע באיתור כלי רכב מזהמים - לאחרונה בוצעה הערכה מחודשת של היקף פעילות האכיפה לאיתור כלי רכב מזהמים המתוכנן לשנה הקרובה בהתחשב בכוח האדם העומד לרשות המחלקה וכן במגבלותיו ונקבעו יעדים עדכניים. במסגרתם נקבעו עמדות בדיקות בצד הדרך בהן שיעור זיהום אוויר מכלי רכב הינו גבוה וזאת לאור ניסיון העבר והממצאים לשנת 2014.

ליקוי

22.	בישראל פועלים 64 מכוני רישוי, הבודקים מדי שנה בשנה את תקינותם של יותר מ-2.5 מיליון כלי רכב לצורך חידוש רישיונם. בחוק אוויר נקי ניתנו לשר להג"ס סמכויות לעניין בדיקת זיהום אוויר במכוני הרישוי, וב-1.9.12 נכנסו לתוקף תקנות אוויר נקי (זיהום אוויר מכלי רכב), התשע"ב-2012, שבהן צוין, בין היתר, כי מכוני הרישוי יבצעו את בדיקות זיהום האוויר מכלי רכב לפי נוהל שיפרסם המשרד להג"ס. במועד סיום הביקורת בעניין זה, יוני 2013, כמה ממכוני הרישוי לא יכלו לבצע את הבדיקה על פי נוהל זה מסיבות טכניות, והמשרד להג"ס עדיין פעל מול כמה מהמכונים וחברת מחשבים המספקת ציוד למכוני רישוי כדי להביא לידי פתרונן של הבעיות הטכניות הללו. 

מעקב
המשרד להגנת הסביבה

22.	רוב  מכוני הרישוי מבצעים כבר בדיקת זיהום אוויר בתחומם בהתאם לתקנות החדשות, למעט מספר מכוני רישוי שהפרו את הוראות התקנות והנהלים של המשרד ובשל כך הוטל עליהם עיצום כספי לפי חוק אוויר נקי.

ליקוי

23.	לא נמצאו מסמכים המתעדים נקיטת פעולות כלשהן של המשרד להג"ס בעניינם של מכוני רישוי שנמצאו ליקויים בהתנהלותם. אי-נקיטת צעדים בעניין זה פוגעת בהרתעה של המשרד להג"ס כלפי מי שהפרו את התקנות והוראות הנוהל לגבי בדיקת פליטת מזהמים מכלי רכב בעת ביצוע המבחן השנתי. 

מעקב
המשרד להגנת הסביבה

23.	המשרד נוקט כבר בפעולות נגד מכונים שנמצאו ליקויים בהתנהלותם.  הוטלו עד כה שלושה עיצומים כספיים על שלושה מכוני רישוי. בנוסף, הועברו ללשכה המשפטית וכן לאגף איכות אוויר במשרד לבחינה -  ראיות על קיומן של הפרות בלמעלה מ-10 מכוני רישוי.

ליקוי

24.	המשרד להג"ס מסר למשרד מבקר המדינה במאי 2013 כי עד אותו המועד בוצעו בשנת 2013 103 ביקורות במכוני רישוי. מאחר שהמשרד להג"ס אינו מבצע מעקב ממוחשב או ידני אחר מספר הביקורות במכוני הרישוי ואינו מנהל תיק נפרד לכל מכון שבו מתויקים דוחות הביקורת שנעשו בו, לא הייתה אפשרות לבחון את עמידתו של המשרד במכסה שנקבעה בתכנית העבודה שלו לגבי כל מכון. יתרה מזאת, ביצוען של 103 ביקורות בלבד (כ-10% מהמכסה השנתית) במשך ארבעה חודשים מלמד שבשנת 2013 יתקשה המשרד להג"ס לעמוד במכסה הכוללת של ביקורות שנקבעה בתכנית העבודה.




מעקב
המשרד להגנת הסביבה

24. 	לעניין עמידת המשרד ביעדים שהציב לעצמו במכסת הביקורות במכוני הרישוי כפי שבאה לידי ביטוי בתוכנית העבודה שלו, לאחרונה בוצעה הערכה מחודשת של היקף פעילות האכיפה המתוכנן לשנה הקרובה בהתחשב בכוח האדם העומד לרשות המחלקה וכן במגבלותיו ונקבעו יעדים עדכניים. בתכנית העבודה לשנת 2015 נקבעו ביקורות שגרתיות במכוני הרישוי אחת לשבוע;  פיקוח על סוכנויות יבואני רכב אחת לחודש; שאר ימות השבוע בדיקות בצד הדרך.
	מכסת הביקורות במכוני הרישוי בתוכנית העבודה לשנת 2014 עמדה על 900. המשרד טרם הצליח לעמוד ביעד וזאת מהסיבה שארבעת בוחני זיהום האוויר החדשים החלו לפעול רק בחודש אוגוסט 2014.
	מהנתונים של שנת 2014 התברר כי היעדים שהמחלקה הציבה לעצמה לא היו ריאליים, ולפיכך שונו ל – 400 ביקורות במכוני רישוי לשנת 2015 ו – 400 סיורי פיקוח על סוכנויות יבואני רכב.


משרד המשפטים

הגופים המבוקרים: בית הדין הרבני האזורי ירושלים, בית הדין הרבני האזורי טבריה, בית הדין הרבני האזורי צפת, משרד המשפטים, רשות התאגידים, נציבות שירות המדינה

ליקוי

1.	הביקורת העלתה כי משנת 1993 לא הוקצתה בתקן משרה למפקח על ההקדשות, וכי עד שנת 2005 הוטל הפיקוח על ההקדשות על בעלי תפקידים אחרים. משנת 2005 ועד מועד סיום הביקורת לא הוטל תפקיד המפקח על ההקדשות על שום עובד, למרות חשיבותו הרבה של התפקיד בשמירת האינטרסים של המקדיש ושל הציבור. 

מעקב
בתי הדין הרבניים

1.	נבחר ממונה בכיר הקדשות והוא יבצע את הפיקוח.

ליקוי

2.	במהלך הביקורת, באפריל 2013, אישרה נש"ם שתי משרות שהתבקשו לפיקוח על הקדשות דתיים, לתקופת ניסיון בת שנתיים. ואולם עד ינואר 2014, טרם אוישו המשרות. 

מעקב
בתי הדין הרבניים

2.	המשרות שאישרה נציבות שירות המדינה לפיקוח על הקדשות דתיים אוישו כבר. 

מעקב
משרד המשפטים

1,2.  	המשרה ברשות התאגידים אוישה והעובד שנבחר לתפקיד החל בלימוד הנושא. לאחרונה נבחר גם גורם מקביל בהנהלת בתי הדין. עם מינוי המשרות ייצא לדרך הפיילוט שיביא ליצירת תשתית למערך פיקוח על הקדשות דתיים ותיקון הליקויים שעלו בדו"ח. 


ליקוי

3.	בשנים 2005-2002 הכין מנהל בתי הדין מאגר מידע ממוחשב על ההקדשות, בהתבסס על המידע שבתיקי בתי הדין הרבניים. המאגר אינו כולל את כל ההקדשות הדתיים היהודיים, ולא תמיד מתועדים בו כל הפרטים הנחוצים. מאז שהוקלד המידע לראשונה לא עודכנו בו החלטות בתי הדין, ולכן לא רק שהמידע בו אינו שלם אלא הוא גם אינו מעודכן. יוצא אפוא שבידי הנהלת בתי הדין הרבניים יש מידע חסר על נכסי ההקדשות המפוקחים על ידם. נוסף על כך, כל המידע שבמאגר אינו נגיש לציבור, אף שהאינטרס הציבורי מחייב לחשוף את חלקו לפחות.

מעקב
בתי הדין הרבניים

3.	המאגר הממוחשב של ההקדשות טרם עודכן ועדיין אינו מכיל את כל החלטות בתי הדין. הנושא יטופל על ידי המפקח. 

מעקב
משרד המשפטים

3.	לא דווח על התקדמות בתיקון הליקוי. 

ליקוי

4.	ההנהלה סברה שיש צורך בפעולות לאיתור הקדשות, אם קיים סיכוי שישנם נכסים שהן הגורמים שהיו אמורים ליהנות מהם והן הנאמנים שלהם אינם יודעים על קיומם. למרות זאת, זה כעשר שנים שההנהלה אינה נוקטת פעולות יזומות נוספות לאיתור נכסים לא ידועים של הקדשות.

מעקב
בתי הדין הרבניים

4.	לא דווח על התקדמות בתיקון הליקוי. 

מעקב
משרד המשפטים

4.	לא דווח על התקדמות בתיקון הליקוי. 



ליקוי

5.	ההנהלה לא אכפה על נאמני ההקדשות להגיש לה דוחות שנתיים כנדרש ואף לא הכינה טפסים ייעודיים לדיווח על פעולות ההקדשות לבית הדין. במצב זה הרוב המוחלט של נאמני ההקדשות שנבדקו לא הגישו בעשר השנים האחרונות דוח שנתי. אשר לדוחות המעטים שהוגשו - אין בהנהלה גורם מקצועי אשר בודק אותם, ולפיכך הם אינם משמשים כלי בקרה. כמו כן, אין בידי בית הדין כלי אכיפה ממשיים כלפי נאמנים שנמצא כי אינם ממלאים את הוראותיו בדבר הגשת דוחות. 

מעקב
בתי הדין הרבניים

5. 	בית הדין פונה לנאמני ההקדשות באופן ספורדי להגיש לו דוחות שנתיים כנדרש.  

מעקב
משרד המשפטים

5.	לא דווח על התקדמות בתיקון הליקוי. 

ליקוי

6. 	רישום הזכויות בנכסי מקרקעין של הקדשות במרשם המקרקעין נועד להבטיח שלא תיעשה עסקה בנכס בלא אישור בתי הדין. נמצא כי אין הקפדה על רישום הזכויות על שם ההקדשות או למצער רישום הערות על קיומם. משום כך אי-אפשר למנוע את חשיפת הנכסים להשתלטות מצד גורמים פרטיים. אכן נמצאו נכסי הקדשות שאינם משמשים עוד כהקדשות, אלא נעשה בהם שימוש פרטי.

מעקב
בתי הדין הרבניים

6.	נושא רישום הזכויות יטופל על ידי המפקח שנבחר עתה. 

מעקב
משרד המשפטים

6.	לא דווח על התקדמות בתיקון הליקוי. 

ליקוי

7. 	לעתים מאשר בית הדין למכור נכס הקדש, כיוון שהנכס אינו יכול לשמש עוד למטרות ההקדש. נמצא כי הוראת הרב הראשי לישראל דאז, הרב שלמה משה עמאר (להלן - הרב הראשי דאז), כי מכירת נכסי הקדשות תיעשה בהליך של מכרז, שבמסגרתו ימנה בית הדין נציג מטעם ההנהלה שישתתף בהליך, לא נשמרה. כן נמצא כי ההנהלה אינה מפקחת הלכה למעשה על הליך מכירת הנכסים, ואינה בוחנת כיצד מנוצלת התמורה שהתקבלה בעדם.

מעקב
בתי הדין הרבניים

7.	הפיקוח נעשה על ידי בית הדין. המכירה מבוצעת דרך בית הדין במכרז.  

מעקב
משרד המשפטים

7.	לא דווח על התקדמות בתיקון הליקוי. 

ליקוי

8. 	הנחיית הרב הראשי דאז, הקובעת כי לכל דיון בנושא המקומות הקדושים יוזמן נציג היועץ המשפטי לממשלה, לא יושמה. לפיכך הדיונים בבית הדין הרבני בצפת בנושא הקדש פקיעין, התקיימו בלא שהתאפשר למדינה להביע את עמדתה ולהציג את מכלול האינטרסים הציבוריים בסוגיות שעלו בהם.

מעקב
בתי הדין הרבניים

8.	לא דווח על התקדמות בתיקון הליקוי. 

מעקב
משרד המשפטים

8.	לא דווח על התקדמות בתיקון הליקוי. 

ליקוי

9. 	ההנהלה כמעט אינה מקיימת פיקוח על הקרנות הכספיות, ובמצב זה מרבית הנאמנים בתיקים שבדק משרד מבקר המדינה, אינם מגישים דוחות כספיים על הקרנות, ובכלל זאת אינם מדווחים על אופן חלוקת פירותיהן. בהיעדר מידע בסיסי זה אין לבית הדין הרבני כלים לאתר קרנות שאינן מנוהלות כראוי.

מעקב
בתי הדין הרבניים

9. 	לא דווח על התקדמות בתיקון הליקוי. 

מעקב
משרד המשפטים

9.	לא דווח על התקדמות בתיקון הליקוי. 

ליקוי

10.	ההנהלה לא קבעה את דרישות התפקיד של נאמן ואת תנאי הכשירות, ההשכלה וההכשרה הנדרשים לשם מילוי תפקיד זה. כמו כן, אין מאגר נאמנים פוטנציאליים ורשימת הנאמנים שמונו אינה מפורסמת לציבור, בניגוד לנדרש בהנחיות שניתנו על דעת היועץ המשפטי לממשלה. נוסף על כך, ההנהלה אינה בודקת ביוזמתה אם בכל ההקדשות מכהנים כמה נאמנים או אם מכהן בהם נאמן יחיד. 

מעקב
בתי הדין הרבניים

10. 	ההנהלה הכינה טיוטא בנושא שנמצאת בבדיקה במשרד המשפטים. 

מעקב
משרד המשפטים

11.	לא דווח על התקדמות בתיקון הליקוי. 

ליקוי

11.	נמצא כי בשנים האחרונות מונו נאמנים אשר עלולים להימצא במצב של ניגוד עניינים בנוגע להקדשות מסוימים. לא נמצא כי ההנהלה פנתה לבחון את העניין מהבחינה המשפטית. 

מעקב
בתי הדין הרבניים

11.	נושא מצב של ניגוד עניינים במינוי נאמנים הינו בסמכות בית הדין והמפקח יגבש מדיניות בנושא. 
 

מעקב
משרד המשפטים

11.	לא דווח על התקדמות בתיקון הליקוי. 

ליקוי

12.	הנהלת בתי הדין לא קבעה תעריף לתשלום שכר הטרחה לנאמנים במקרים המתאימים, ולא עיגנה אותו בהסדר נורמטיבי.

מעקב
משרד המשפטים

12.	לא דווח על התקדמות בתיקון הליקוי. 

ליקוי

13.	בבעלות חלק מההקדשות נכסי מקרקעין רבים ויקרים, והפיקוח על התנהלותם דורש ידע רב בתחום המקרקעין. במשך עשרות שנים פעל בבית הדין בירושלים הרכב דיינים מיוחד, שהוסמך לדון בענייני ההקדשות מכל הארץ, אך הוא פורק בשנת 2006, ומאז דנו כל ההרכבים בבתי הדין השונים ברחבי הארץ בנושאי ההקדשות. בשנת 2011 קבע הרב הראשי דאז שלושה הרכבים בשלושה אזורים בארץ שידונו בלעדית בענייני ההקדשות, ולמרות זאת המשיכו כל ההרכבים בבתי הדין השונים לדון בסוגיות הללו. 

מעקב
בתי הדין הרבניים

13.	לא דווח על התקדמות בתיקון הליקוי. 

מעקב
משרד המשפטים

13.	לא דווח על התקדמות בתיקון הליקוי. 

ליקוי

14.	במשך השנים נוהלו ההקדשות בלא כללים לניהולם ולפיקוח עליהם. רק בשנת 2011 החלה ההנהלה לגבש כללים בנושא. אף שחלפו שנתיים מפרסום טיוטת כללי ההקדשות ועד מועד סיום הביקורת, יולי 2013, טרם הסתיימה הכנת הכללים. 

מעקב
בתי הדין הרבניים

14. 	ראה מעקב לליקוי 10.

מעקב
משרד המשפטים

14.	לא דווח על התקדמות בתיקון הליקוי. 

ליקוי

15.	לעתים מוסדות ציבור זכאים לקבלת זיכויים ופטורים שונים ממסים, המותנים בהצגת אישור ניהול תקין של המוסד הציבורי. אולם ההנהלה או כל גורם אחר אינם מוסמכים להנפיק אישור ניהול תקין. בהיעדר אישור כזה עלולה להיפגע הכנסתם הפוטנציאלית של הקדשות דתיים מתרומות או מתמיכות. 

מעקב
בתי הדין הרבניים

15. 	ראה מעקב לליקוי 10. 

מעקב
משרד המשפטים

15.	לא דווח על התקדמות בתיקון הליקוי. 

ליקוי

16.	ברבים מתיקי ההקדשות אינם מתויקים שטרי הקדש, אשר מהווים הוכחה לכינונו של ההקדש בכלל, ולכינונו כהקדש דתי בפרט. בהיעדר שטר הקדש עלול להתעורר ספק בדבר סמכותו של בית הדין לדון בענייניו. עם זאת, ההנהלה לא פעלה כדי לקיים כינון רשמי של ההקדשות במקרים המתאימים.

מעקב
בתי הדין הרבניים

16. 	בחלק גדול מתיקי ההקדשות מתוייקם כבר שטרי הקדש. 




מעקב
משרד המשפטים

16.	לא דווח על התקדמות בתיקון הליקוי. 

ליקוי

17.	בשנת 2012 החלו בהנהלה לסרוק את המסמכים שבתיקי ההקדשות של בית הדין הרבני בירושלים למערכת מחשב, אולם עד מועד סיום הביקורת, יולי 2013, טרם הסתיימה סריקת כלל התיקים. כמו כן התברר כי חלק מהמסמכים שנסרקו נשמרו לפי מספר התיק בבית הדין, בלי שצוין שם ההקדש. במצב זה קשה לאתר את התיק שלו שייכים המסמכים. כמו כן, במקרים רבים מתנהלים בבית הדין הרבני בירושלים תיקים סרוקים מקבילים הנוגעים לאותו הקדש, והמסמכים מפוזרים תחת שמות שונים.

מעקב
בתי הדין הרבניים

17. 	ההנהלה סיימה כבר את סריקת כלל המסמכים שבתיקי ההקדשות. 
 
מעקב
משרד המשפטים

17.	לא דווח על התקדמות בתיקון הליקוי. 

ליקוי

חרף העובדה שהחוק קובע חובה לרשום מאגרי מידע אצל רשם מאגרי המידע, רק שיעור זניח מכלל מאגרי המידע שבישראל החייבים ברישום, אכן רשומים. משרד מבקר המדינה הצביע על תופעה זו כבר בתחילת שנות התשעים של המאה העשרים, ולמעשה היא קיימת כבר מאז שנחקק החוק (בשנת 1981) והולכת ומחריפה עם ההתפתחות הטכנולוגית, שהביאה להגדלת מספר מאגרי המידע הקיימים בשיעור ניכר ביותר. 

מעקב
משרד המשפטים

1. 	עמדת משרד המשפטים היא שאין מקום לרישום כלל מאגרי המידע בישראל ולכן מקודמת הצעת חוק לצמצום חובת הרישום. בשל כך אין מקום לאכיפה בתחום זה.

ליקוי

בתהליך רישום מאגרי המידע, שעיקרו מבוצע במיקור חוץ בדואר ישראל, לא מבוצעת בדרך כלל בחינה של עמידת המאגר בחובות המהותיות הקבועות בחוק, כגון אבטחת המידע ושמירה על סודיותו. אישור רישום מאגר המידע הוא במידה רבה אישור לעצם הרישום בפנקס, ולא לעמידה בדרישות החוק המהותיות או אפילו לנכונות המידע הכלול בפנקס. אישור הרישום עלול להטעות את הציבור בכך שכביכול מדובר באישור לכך שהמאגר מקיים את כל הוראות החוק.

מעקב
משרד המשפטים

2.	בתהליך רישום מאגר מידע מבוצעת באופן מדגמי בחינה מהותית של עמידת בעל המאגר בחלק מהוראות החוק. אין בידי רמו"ט משאבים לביצוע בחינה מלאה של פעילותו בפועל של כל אחד ממאות מבקשי הרישום וממילא הפעילות אינה זהה וקבועה לאורך הזמן החולף.  
ליקוי

עד למועד סיום הביקורת, באוגוסט 2013, תזכיר החוק טרם גובש בנוסחו הסופי וטרם הועבר לוועדת השרים לענייני חקיקה לצורך בחינתו וקידום תהליך החקיקה. כתוצאה מכך, בכל הנוגע להגנת פרטיות המידע שבמאגרי מידע, במדינת ישראל קיים כיום משטר שהרגולטורים עצמם סבורים כי בחלקו אינו רלוונטי למציאות הטכנולוגית הקיימת כיום ובחלקו אינו מספק הגנה טובה דיה.

ליקוי

4.	נוכח העובדה שאי-רישום מאגר מידע החייב ברישום על פי החוק הוא עבירה פלילית (שעונשה עד שנת מאסר), אי-קידום תיקון החקיקה מביא לתוצאה לפיה אנשים פרטיים, עמותות, תאגידים וכן גופים ציבוריים שלא רשמו מאגרי מידע החייבים ברישום לפי המצב החוקי כיום, הם לכאורה בחזקת עבריינים, אף שלתפיסת משרד המשפטים אין הצדקה עניינית להחיל על חלקם חובת רישום.

ליקוי

5.	חרף העובדה שקיימת הסכמה שהתועלת שברישום מעטה, בשים לב לאי-תיקון הוראות החוק, ממשיכה רמו"ט להשקיע הן משאבי כוח אדם והן משאבים תקציביים לטיפול ברישום הקבוע בחוק, ובכך נגרעים משאבים מפעולות הפיקוח שמבצעת רמו"ט על קיום הוראות החוק המהותיות. 

ליקוי

6.	משרד המשפטים מפתח עבור רמו"ט מערכת מידע חדשה שבאמצעותה עתיד להיות מנוהל גם תהליך רישום מאגרי המידע. בשל העיכוב בתיקון החקיקה, המערכת החדשה אופיינה והיא מפותחת על בסיס חובת הרישום הקיימת, באופן המנציח במידה רבה את המצב הקיים. התאמתה למצב החוקי כפי שיהיה לאחר תיקון החוק תהיה כרוכה בהוצאה כספית נוספת ותארך זמן. 

מעקב
משרד המשפטים

5,6.	 כל עוד לא תוקן החוק, חובה על רמו"ט לטפל בבקשות הרישום שמוגשות אליה. לצד זאת יצוין, כי רמו"ט מתמקדת בבקשות רישום חשובות ורגישות, שרבות מהן נוגעות לבעלי מאגרים שגם לאחר תיקון החקיקה תחול עליהם חובת רישום.

ליקוי

7.	היקף רישום מאגרי המידע בישראל מזערי, ועל כן אין משולמות אגרות רישום ואגרות שנתיות בגין הרוב המוחלט של מאגרי המידע החייבים בתשלום זה על פי חוק. גם עבור חלק ממאגרי המידע הרשומים אין משולמת אגרה שנתית. יוצא מכך, שרק מספר מצומצם של בעלי מאגרי מידע נושא בנטל תשלום האגרה. מציאות זו גורמת למצב של חוסר שוויון בין אותם בעלי מאגרי מידע לבין בעלי מאגרי מידע שלא נרשמו או לא שילמו אגרות שנתיות. 
לאור המפורט בדוח זה ולאור חובתה של המדינה לפעול להגשמת הזכות החוקתית לפרטיות, על הגורמים הרלוונטיים במשרד המשפטים לפעול ללא דיחוי נוסף לביצוע הפעולות הנדרשות לקידום התיקון לחוק הגנת הפרטיות בנושא רישום מאגרי מידע, באופן שיינתן מענה ראוי לזכות חוקתית חשובה זו.

מעקב
משרד המשפטים

3,4,7. 	לעניין השלמת הכנת טיוטת החוק בנושא הגנת פרטיות המידע שבמאגרי המידע והעברתה לאישורה של שרת המשפטים - בעקבות התגברות סיכוני הסייבר ואבטחת המידע האישי נוצרה  עלייה במידת הדחיפות של הצורך בפרסום תקנות בנושא אבטחת מידע, מסמך מורכב, משמעותי ובעל היבטים טכניים. לפיכך, החליטו שני הגופים למקד מאמץ בנושא זה ולכן לא  התפנו להקדיש זמן מספיק לסיום ניסוח הצעת החוק.

ליקוי

8. 	לדעת משרד מבקר המדינה על משרד המשפטים לבחון כיצד ניתן להביא לידיעת הציבור את המצב הקיים, שלפיו רישום מאגר מידע אצל הרשם אינו מהווה אסמכתה לכך שהוא ממלא אחר כל הוראות החוק המהותיות.

מעקב
משרד המשפטים

8.	ההבהרה הוספה גם לאתר האינטרנט של רמו"ט.   
ראה הערות רה"מ 64ג' עמ' 323.

הקרן לטיפול בחסויים 
	
ממצאי מעקב

הגופים המבוקרים: הקרן לטיפול בחסויים, משרד המשפטים, משרד הרווחה והשירותים החברתיים, משרד האוצר, המוסד לביטוח לאומי

ליקויים 6 תוקנו. ראה הערות רה"מ 64א' עמ' 325-333.

ליקוי

1. 	"הנוהל המשלים לתאגידי אפוטרופסות" שבו מפורטות חובות הנוגעות לפעילותם של תאגידים אלה, בין היתר בנושא ניהול תיקי החסויים, מערך הביקורים, התֶקֶן והכשירות של מטפלים בחסויים, טרם אושר ולא נכנס לתוקף. זאת חרף העובדה שבעקבות הביקורת הקודמת הושלמה עדכונה והכנתה של טיוטת הנוהל לקראת פרסומה. 

מעקב
הקרן לטיפול בחסויים 

1.	לא דווח על התקדמות בתיקון הליקוי. 

ליקוי

2.	רכזי טיפול בקרן: רכזי הטיפול אחראים לטפל בחסוי או בזכאי לגמלה ולקשר בינו לבין משפחתו ובינו לבין גורמי טיפול נוספים, גופים ממשלתיים ובתי משפט. במהלך ביקורת המעקב ועד ספטמבר 2013 פעלה הקרן לאייש את תקן רכזי הטיפול במלואו ואף הגדילה את מספר המשרות בתקן, כך שכל רכז טיפול היה אחראי בממוצע לטיפול ב-144 חסויים וזכאים לגמלה. גם לאחר פעולה זו של הקרן קיים פער ניכר בין תקן הטיפול הקבוע בטיוטת הנוהל לתאגידים, שעל פיה רכז טיפול יהיה אחראי לטיפול ב-50 חסויים לכל היותר, לבין המצב הנוהג, שלפיו רכזי הטיפול אחראים על מספר חסויים וזכאים לגמלה הגדול בממוצע פי שלושה. 

מעקב
הקרן לטיפול בחסויים 

2.	לא דווח על התקדמות בתיקון הליקוי. 




ליקוי

3.	פעולות הקרן בהתאם לסל הטיפול: (א) מינוי נציג לכל חסוי ופיקוח על עבודת הנציגים: מאז הביקורת הקודמת פעלה הקרן למנות נציגים לחסויים שלא מונה להם נציג. עם זאת, נמצא כי נכון ליולי 2013, 18 נציגים מתוך 87 נציגים הופקדו על ביקורים אצל למעלה מ-60 חסויים לכל נציג, ושבעה מתוכם הופקדו על ביקורים אצל למעלה מ-80 חסויים. כמו כן, ממצאיו של מבקר הפנים של הקרן בדוח מנובמבר 2010 מצביעים על חסר בתחום הבקרה על עבודת הנציגים. 

מעקב
הקרן לטיפול בחסויים

3. 	לא דווח על התקדמות בתיקון הליקוי. 

ליקוי

4.	תכנון הטיפול בחסויים: ביקורת המעקב העלתה כי הקרן גיבשה "פרוטוקול עבודה של רכז טיפול", ובו פורטו תפקידיו של רכז הטיפול, אשר נכנס לתוקפו בינואר 2012. אולם, עד תום הביקורת הנהלת הקרן טרם השלימה את הקמתה של תשתית ממוחשבת המובנית לבקרה על יישום הנהלים וההנחיות שהיה מוטל על כתפיהם של רכזי הטיפול. 

מעקב
הקרן לטיפול בחסויים 

4.	לא דווח על התקדמות בתיקון הליקוי. 

ליקוי

5.	מקור המימון לטיפול בחסויים חסרי אמצעים: ביקורת המעקב העלתה כי צוות לבדיקת סוגיית מינוי אפוטרופסים לחסויים חסרי אמצעים שתפקידו היה להמליץ על מקורות למימון עלויות הטיפול בהם סיים את עבודתו והגיש את המלצותיו בפברואר 2012 לשר המשפטים דאז, מר יעקב נאמן.
נמצא כי למרות שבין חברי הצוות יש הסכמה על עצם הצורך להעניק מימון ציבורי להוצאות הטיפול בחסויים חסרי אמצעים, לא יושמו המלצותיו בשל מחלוקת שנתגלעה בנוגע לזהות הגורם שיישא במימון העלות. עד מועד סיום ביקורת המעקב לא נעשתה כל פעולה של משרד המשפטים או של משרד הרווחה, בשיתוף אגף התקציבים במשרד האוצר, למימון עלויות הטיפול הנדרשות לחסויים חסרי אמצעים כאמור בהמלצות צוות הבדיקה. 
ראוי שמשרד המשפטים בשיתוף משרדי הרווחה והאוצר יפעלו באופן נמרץ ליישם את המלצותיו של צוות הבדיקה בנושא הטיפול בחסויים חסרי אמצעים יחד עם בחינת החלופות למימון התוספת הנדרשת לתקציב.

מעקב
הקרן לטיפול בחסויים 

5.	לא דווח על התקדמות בתיקון הליקוי. 

ליקוי

7. 	ביקורת המעקב העלתה כי המוסד לביטוח לאומי לא מקיים מעקב ובקרה אחר הזכאים לגמלה, כדי לוודא שהקרן עומדת בהתחייבויות כלפיהם שנקבעו בהסכם, ובמיוחד אחר הזכאים לגמלה שלא מונה להם נציג מטעמה של הקרן. בעקבות הביקורת הקודמת הקים מנכ"ל משרד הרווחה דאז "שולחן עגול" המורכב מצוות בין-משרדי שיעסוק בנושא תאגידים מקבלי גמלה. מסקנת צוות השולחן העגול הייתה כי מאחר שככלל, הזכאים לגמלה עונים להגדרת "חסוי" בחוק האפוטרופסות, במקרים המתאימים יקבל התאגיד מינוי זמני למקבל גמלה עד אשר ייבדק הצורך למנות אפוטרופוס בהליך שיסתיים בתוך שנה, לכל היותר. 
במועד סיום הביקורת נמצא שמשרד הרווחה לא נקט צעדים ליישום המלצת צוות השולחן העגול. באפריל 2013 החליט משרד המשפטים להקים צוות חשיבה בין-משרדי חדש שיבחן את ההסדר החוקי הקיים בדבר תפקידיו וסמכויותיו של מקבל הגמלה. בדצמבר 2013 טרם השלים הצוות את פעולתו, ונראה שלא היה קרוב לסיום.
על המוסד לביטוח לאומי לקיים מעקב ובקרה על מנת לוודא שהקרן עומדת בהתחייבויות שנקבעו בהסכם ביניהם ביחס לטיפול בזכאים לגמלה. על משרד המשפטים, משרד הרווחה והמוסד לביטוח לאומי להשלים ללא עיכובים נוספים את בחינתם המחודשת בנוגע למעמדה של הקרן כמקבלת גמלה.

מעקב
משרד הרווחה 

7. 	התקיימה ישיבה בנושא במהלך שנת 2014 בהשתתפות מנכ"ל משרד הרווחה ומנכ"ל משרד המשפטים והמוסד לביטוח לאומי ובהשתתפות האפוטרופוס הכללי ונציגי משרד האוצר. בישיבה נקבע נוהל ברור לגבי אחריות האפוטרופוס הכללי לטיפול בחסויים. בעיית התקצוב באה לפתרונה באמצעות העברת תקציב על ידי המוסד לביטוח לאומי, משרד המשפטים ומשרד האוצר. 


מעקב
המוסד לביטוח לאומי

7. 	המוסד התקשר עם משרד רו"ח  שביצע ביקורת על עבודתה של עמותת ש.פ.ר ועל הקרן לטיפול בחסויים. במסגרת עבודת הביקורת, נדגמו מקרים אקראיים ובנוסף הועברו לבדיקה מקרים בהם היה חשש להתנהלות לקויה. ממצאי הביקורת צפויים להימסר עד 31/3/15. עם קבלת הממצאים, יבצע המוסד הפקת לקחים.
	המוסד לביטוח לאומי תקצב סך 5 מיליון ₪ למימון הביקורים  של העמותות אצל הזכאים. המימון יתבצע בהתאם   לבקרות על קיום ביקורי העמותות אצל הזכאים, כמתחייב בהסכם.
 	הוקם צוות בין-משרדי המנוהל ע"י משרד המשפטים לבחינת  הסמכויות של: "מקבלי גמלה" והגדרתן מחוץ לחוק הביטוח הלאומי. לאחרונה, מונתה מפקחת חדשה במשרד הרווחה ובתאריך 2/3/15 צפויה להתקיים ישיבה של הצוות, על מנת לשוב ולבחון אפשרות למנות את התאגידים כאפוטרופוסים למקבלי גמלה עריריים השוהים בקהילה.

ליקוי

8. 	ממצאי ביקורת המעקב מעלים כי יש מצבים שבהם נותרים בהחזקתה של הקרן במשך תקופה ארוכה סכומי כסף גבוהים ונכסי מקרקעין וחפצי ערך הדורשים שמירה וטיפול. במצבים מסוימים מתארך הטיפול המשפטי בהוצאת צווי ירושה או צווי קיום צוואה, ועל כן, בפועל הקרן המשיכה להחזיק בנכסים בלי שתוגמלה עבור פעולותיה. 

מעקב
הקרן לטיפול בחסויים 

8.	לא דווח על התקדמות בתיקון הליקוי. 

ליקוי

9.	משרד מבקר המדינה סבור כי מעקב ובקרה של המוסד לביטוח לאומי נחוץ גם בעניין הזכאים לגמלה הזוכים לביקור עתי של נציג. על המוסד לביטוח לאומי לבחון את היערכותו בעניין ולקבוע סדרי עדיפויות בקיום פעולות המעקב הכוללות על כלל הזכאים לגמלה. 




מעקב
הקרן לטיפול בחסויים 

10.	לא דווח על התקדמות בתיקון הליקוי. 

ליקוי

10.	אמנם נראה כי התיקון בסעיף 7 לחוק האפוטרופוס הכללי באוגוסט 2013 מסייע לקרן להעביר לאפוטרופוס הכללי בהדרגה ובמקרים המתאימים את ניהול עיזבונותיהם של חסויים וזכאים לגמלה. עם זאת, בידי הקרן נותרים עיזבונות הן של חסויים והן של זכאים לגמלה הכוללים נכסים בסכומים גבוהים שאינם נכנסים לגדרו של סעיף זה. לדעת משרד מבקר המדינה, על האפוטרופוס הכללי בשיתוף הקרן לבחון דרכים לזירוז הטיפול גם במקרים אלה ולפעול לכך שגם בהם יועברו העיזבונות בהקדם האפשרי מן הקרן. 

מעקב
הקרן לטיפול בחסויים 

10.	לא דווח על התקדמות בתיקון הליקוי. 

משרד העלייה והקליטה







משרד העלייה והקליטה

היבטים בפעולות הממשלה לעידוד העלייה

הגופים המבוקרים: משרד העלייה והקליטה, משרד ראש הממשלה, רשות האוכלוסין, ההגירה ומעברי הגבול, המוסד לביטוח לאומי.
		
ליקוי

1.	בשנים האחרונות החל בסוכנות ובממשלה תהליך של חשיבה מחודשת בעניין יחסי המדינה והסוכנות עם היהודים בתפוצות ושל חלוקת התפקידים בין הארגונים; התגבשה תפיסה שלפיה על המדינה לפעול לשימורו ולחיזוקו של העם היהודי בעולם ולהבטחת המשכיותו. בו בזמן גיבשה הסוכנות תכנית אסטרטגית חדשה (להלן - התכנית האסטרטגית) שביטאה תפיסה זו. 
הועלה כי הגורם הממשלתי שהשתתף בתהליך התכנון האסטרטגי בסוכנות היה נציג מטעם משרד ראש הממשלה. לא נמצא שמשרד ראש הממשלה פעל בתיאום עם משרד העלייה והקליטה בתהליך התכנון או שעדכן אותו בתהליך התכנון, אף שמשרד זה נושא באחריות הממשלתית לחלק מתחומי הפעילות העיקריים של הסוכנות, ובהם עידוד העלייה.

מעקב
משרד העלייה והקליטה

1. 	קיים שיתוף פעולה מלא בין המשרד לבין הסוכנות היהודית, לרבות מיזמים משותפים כגון תכנית "צרפת תחילה" אשר במסגרתה תוגברו מספר הירידים וכ"א של הסוכנות היהודית בארץ ובחו"ל.
	ראה דוח  הערות רה"מ 64ג עמ' 335. 

ליקוי

2. 	האמנה מסדירה את שיתוף הפעולה בין הסוכנות לממשלה, וועדת התיאום שהוקמה מכוחה היא הגורם האחראי לתיאום הפעולות בין שני הגורמים הללו. בביקורת עלה כי התיאום הוטל על גורמים אחרים (לעתים כאלה שהוקמו אד-הוק), וכי הלכה למעשה רוקנה פעילותה של ועדת התיאום מתוכֶן. עוד הועלה כי בשנים שנבדקו, 2012-2010, התכנסה ועדת התיאום אחת לשנה אף שבאמנה נקבע כי עליה להתכנס שלוש פעמים בשנה לפחות.


מעקב
משרד ראש הממשלה. 

2. 	לא דווח על התקדמות בתיקון הלקוי.	

ליקוי

3. 	עוד נמצא כי אף שהממשלה העלתה כבר בשנת 2009 את הצורך לבחון את אופן שיתוף הפעולה בינה לבין הסוכנות, בין השאר בשל השינויים האסטרטגיים המתבצעים בסוכנות, הצוות שהוקם לצורך כך באותה שנה לא הגיש המלצות בנושא לוועדת התיאום כנדרש, וכי בחינה זו טרם הסתיימה.

מעקב
משרד העלייה והקליטה

3. 	לא דווח על התקדמות בתיקון הליקוי.

ליקוי

4. 	נמצא כי בין המשרד והסוכנות התעוררו מחלוקות מהותיות שלא נפתרו, בין השאר, על רקע פעילותה המועטה של ועדת התיאום. להלן הפרטים: 
	בין המשרד לסוכנות שררה מחלוקת מהותית בדבר היקף פעילותה של הסוכנות בנושא עידוד העלייה מאז שאושרה התכנית האסטרטגית: לטענת המשרד הסוכנות אינה מממשת את אחריותה בהתאם לאמנה; מערך השליחים ותשתיות העלייה של הסוכנות צומצמו מאוד; ותקציבי פעילותה לעידוד העלייה קוצצו באופן דרסטי. מנגד, לטענת הסוכנות, היא מממשת את אחריותה בהתאם לאמנה, מניין השליחים העוסקים בתחום גדל מכמה עשרות לכמה מאות, והוגדלו המשאבים לתכניות שהסוכנות מאמינה שהן תורמות לעידוד העלייה. 
ככלל, האחריות הממשלתית להחזיר אזרחים ישראלים המתגוררים בחו"ל ולסייע בשמירת הקשר עמם מוטלת על המשרד, ולא נקבע באמנה כי זהו אחד מתפקידיה של הסוכנות. אולם נמצא כי באוקטובר 2012 החלה הסוכנות להפעיל צוות משימה בנושא ישראלים בתפוצות, שתפקידיו היו, בין השאר, לפעול לחיזוק הקשר בין ישראלים בתפוצות ובין מדינת ישראל ולהידוק הקשרים בין ישראלים לבין הקהילות היהודיות במקום מושבם. לטענת המשרד, הפעילות של צוות המשימה אינה נעשית על דעתו. 
	עד אמצע שנות האלפיים נעשתה הפעילות לעידוד העלייה בחו"ל ברוח האמנה בלעדית על ידי הסוכנות. בשנת 2005 החלה הממשלה לתקצב פעילות של ארגונים נוספים העוסקים בעידוד העלייה, ומשנת 2008 הוטלה האחריות לנושא תקצוב הארגונים על המשרד. 
לפי האמנה, הסוכנות רשאית לשתף בפעולותיה גם מוסדות אחרים ובלבד שלא תאצול מתפקידיה ללא הסכמתה, מראש ובכתב, של הממשלה. בשנת 2008 חתמה הסוכנות עם ארגון לעידוד העלייה (להלן - ארגון א') על הסכם כך שבכל הכרוך בעלייה מצפון אמריקה, נכנס ארגון א' לנעליה של הסוכנות, ובכלל זה בארגון הפעולות לעידוד העלייה ואף איסוף מסמכים הנדרשים להכנת "תיק עלייה" לאדם המעוניין לעלות לישראל. נמצא כי לכאורה הואצל תפקיד הסוכנות לצד שלישי, זאת ללא הסכמת הממשלה מראש ובכתב, כנדרש. לא זו אף זו - משרד ראש הממשלה, הגם שידע על ההסכם, לא פעל מול הסוכנות כדי שתציג אותו בפני ועדת התיאום, כך שתוכל הממשלה לבחון הסכם זה ולגבש את עמדתה לגביו לפי עקרונות האמנה.
לדעת משרד מבקר המדינה, על הממשלה לגבש את עמדתה בכל הנוגע לחלוקת התפקידים בין הסוכנות והממשלה בתחום עידוד העלייה ולשיתוף הפעולה בין הסוכנות והמשרד, ולהביאה לפני ועדת התיאום. ללא הסדרתם של נושאים אלו עלול להיפגע הטיפול בעידוד העלייה ובתחומים אחרים שבהם נדרש שיתוף פעולה בין המשרד לסוכנות. 

מעקב
משרד העלייה והקליטה

4. 	לא דווח על התקדמות בתיקון הליקוי.
	ראה דוח הערות רה"מ 64ג עמ' 337. 

ליקוי

5. 	בשנת 2005 החליטה הממשלה שהפעילות לעידוד העלייה תבוצע לא רק על ידי הסוכנות אלא גם באמצעות מתן תמיכות לארגונים חוץ-ממשלתיים אחרים העוסקים בעידוד העלייה במדינות שונות. בשנים 2012-2005 הסתכמו כלל התמיכות בכ-114 מיליון ש"ח. רובן המכריע (95%) ניתן לארגון א' שפעל בעיקר בצפון אמריקה וגם בבריטניה.

מעקב
משרד העלייה והקליטה

5. 	לשנת 2014 אושרו שמונת הארגונים שהגישו בקשה, המשרד נמצא עתה בשלבי בדיקת דוחות הביצוע ותשלומים.
	ראה דוח הערות רה"מ 64ג עמ' 338. 

ליקוי

6.	נמצא שהמשרד לא בחן את הקצאת כספי התמיכות לאוכלוסיית היעד במדינות השונות ואת האפקטיביות שלה על פי פוטנציאל העלייה. הביקורת העלתה כי קיימת הקצאת חסר של משאבים לעידוד העלייה מצרפת לעומת הקצאת המשאבים לעידוד העלייה מארצות הברית, בהתחשב בפוטנציאל העלייה בכל אחת מהמדינות. כך בשנת 2012 היה שיעור העולים ביחס לגודל הקהילה היהודית בצרפת גדול פי 7 מזה שבארצות הברית, אולם שיעור התמיכה שנתן המשרד בגין עולים מארצות הברית היה פי 25 מזה שניתן בגין עולים מצרפת. הקצאת חסר זו עלולה להביא לכך ששיעור העולים יהיה נמוך יותר מזה שהיה ניתן לעודד ולהביא בחלוקה אחרת של משאבים. 

[bookmark: _Toc426534240]מעקב

6. 	תקציבי המשרד לעידוד עליית יהודי צרפת הוגדלו באופן משמעותי בשנה האחרונה, אך לא באמצעות התמיכות. 
מתן התמיכות לארגונים מעודדי עלייה אינו האפיק היחיד לעבודת המשרד בתחום זה. קיימות גם התקשרויות שהן רכישת שירותים על פי דיני חובת המכרזים.
ראה דוח הערות רה"מ 64ג עמ' 338. 

ליקוי

7.	עוד העלתה הביקורת כי המשרד לא ניצל את מלוא התקציב שעמד לרשותו לצורך מתן התמיכות, הוא גם לא קבע מדדים לבחינת האפקטיביות של מתן התמיכות לצורך עידוד העלייה. כמו כן נמצא שפרסם באיחור את ההודעות בדבר האפשרות לקבלת תמיכות, עובדה העלולה להרתיע ארגונים מלפעול בהסתמך עליהן.

מעקב
משרד העלייה והקליטה

7. 	בעת חלוקת התמיכות, המשרד מחלק לארגונים שאושרו את כל התקציב שאושר לנושא זה בשנה המדוברת, בהתאם למבחני התמיכה. התשלום בפועל  מותנה ברמת הביצוע, ולא כל הארגונים מצליחים להגיע לרמת ביצוע של 100%, יצויין כי על אף האמור מעל 90% של התקציב מנוצל על ידי הארגונים בפועל. לבחינת האפקטיביות של מתן התמיכות- האגף נערך לקבלת שרותי ייעוץ לבדיקת האפקטיביות של תכניות האגף לרבות תמיכה בארגונים. בשל היעדר אישור לתקציב המדינה לשנת 2015, נראה כי לא בטוח שהנושא יבוא לידי ביטוי בשנת 2015.

ליקוי

8.      מכלל האמור לעיל עולה ספק בדבר האפקטיביות של הפעולות לעידוד העלייה רק באמצעות מתן תמיכות לארגונים, ובדבר יכולתה של שיטה זו למצות את פוטנציאל העלייה באמצעות המשאבים שמקצה המשרד לצורך כך. ראוי אפוא שהמשרד יבחן את האפקטיביות של שיטה ובד בבד ישקול דרכים אחרות לעידוד העלייה. 

מעקב
משרד העלייה והקליטה

8. 	המשרד עדיין רואה את תמיכות בארגונים מעודדי עלייה כדרך אפקטיבית וחשובה, בנוסף לתמיכה בארגונים. המשרד פועל בערוצים נוספים לעידוד עלייה כמו שיתוף פעולה עם הסוכנות היהודית והגדלת הסיוע לעולה עצמו כגון תכנית עלייה 2014 וקליטה בנגב והגליל.

ליקוי

 9. 	נמצא כי המשרד לא פעל לעידוד העלייה בקרב בוגרי "פרויקט מסע" - פרויקט במימון משותף בחלקים שווים של הממשלה והסוכנות, שמטרתו לחזק את זיקתם של צעירי יהדות התפוצות למדינת ישראל, ובמסגרתו שוהים הצעירים כמה חודשים בארץ. זאת אף שמדובר באוכלוסייה בעלת פוטנציאל גבוה יותר לעלייה מאוכלוסיות אחרות. 

מעקב
משרד העלייה והקליטה

9. 	בעקבות הביקורת, משרד העלייה והקליטה בא בדברים  עם הנהלת "מסע" להגברת שיתוף הפעולה והאפשרות לעידוד עלייה במהלך תכניות "מסע", יריד עלייה ראשון משותף למשרד העלייה והקליטה, הסוכנות היהודית ו"מסע" יתקיים ב-11.3.15.
בנוסף במבחני התמיכה החל משנת 2013 הוגמשו הקריטריונים לעניין בוגרי מסע.
ראה דוח הערות רה"מ 64ג עמ' 340. 

ליקוי
[bookmark: _Toc376258340]
10.  	תכנית אסטרטגית של המשרד לעידוד העלייה, שתאושר על ידי הממשלה, נחוצה מאוד בשל השינויים שחלו בעשור האחרון ביחסי ישראל והתפוצות ובשל השינויים בדפוסי העבודה בין הממשלה לסוכנות. בביקורת עלה כי המשרד לא הכין תכנית אסטרטגית לעידוד העלייה. 
	


מעקב
משרד העלייה והקליטה

10. 	המשרד הביא לקבלת מספר החלטות ממשלה בנושא עידוד עלייה מארצות שונות בעולם, המשקפות את האסטרטגיה של המשרד.  המשרד מבצע החלטות אלה.
	ראה דוח הערות רה"מ 64ג עמ' 341. 

ליקוי

11. 	כדי להקל את הליכי קליטתם של העולים החל ארגון א' מאז אמצע שנות האלפיים לממן את נסיעתם לחו"ל של עובדים ברשות האוכלוסין, המבצעים את הליכי הקליטה הראשוניים של קבוצות העולים שמארגן ארגון א', בטרם הטיסה לישראל ובמהלכה. כמו כן, בשלושה מקרים מימן ארגון א' גם נסיעות של עובדים מהביטוח הלאומי. משמעות הדבר היא שעובדי מדינה נוסעים לחו"ל על חשבון ארגון חוץ-ממשלתי פרטי, לשם מילוי תפקידם המובהק ולשם הפעלת סמכות שניתנה להם בדין. 
	ככלל, נסיעות עובדי מדינה לחו"ל במימון גורם זר מחייבות אישור של מנכ"ל המשרד, אחרי שניתנה חוות דעת של היועץ המשפטי של המשרד על שאין במימונן משום "ניגוד אינטרסים, או פגיעה בטוהר המידות וסדרי המינהל התקין". 
הביקורת ברשות האוכלוסין העלתה כי לא ניתנה - לפחות מאז שנת 2010 - חוות דעת מפורטת ומנומקת של היועץ המשפטי כנדרש. במסמכי האישור הופיעה רק חתימת היועץ המשפטי או חתימת נציגו. באשר לביטוח הלאומי נמצא כי לא זו בלבד שהנסיעות לחו"ל של עובדיו לא הובאו כלל לאישור כנדרש, אלא שהדבר אף נעשה בניגוד להנחיה מפורשת של המנכ"לית דאז, שניתנה בנושא בעבר.

ליקוי

12.	עוד נמצא כי אחרי שעובדי רשות האוכלוסין הוטסו עם עולים באמצעות ארגון א', קרה שנוצרו יחסי עבודה קרובים בין נציגי הארגון לבין עובדים שהשתתפו בטיסות, שבאו לידי ביטוי במענה אישי (בטלפון הנייד) לפניות של נציגי הארגון, שעניינן בירורים וסיוע נקודתי בנוגע לעולים שבטיפול הארגון אמנם פניות אלה היו לתכלית ראויה, אך בנסיבות אלה נוצרה הלכה למעשה העדפה לטובת ענייני עולים אלה, שאין לה מקום. 
לדעת משרד מבקר המדינה, אם סבורה רשות האוכלוסין שיש להטיס את עובדיה לשם מילוי תפקידם, עליה לממן זאת במישרין במשאביה שלה; אין זה ראוי שהדבר ייעשה במימון ארגון חוץ-ממשלתי פרטי. 


ליקוי

13. 	המשרד מממן העסקתם של פרויקטורים לליווי עולים ברשויות המקומיות. עיקר תפקידי הפרויקטור הוא לעודד את העלייה לרשות המקומית שבה הוא פועל וללוות את העולים החדשים שנקלטים בתחומיה. רשות מקומית המעוניינת להעסיק פרויקטור פונה למשרד במענה לקול קורא; אם תימצא זכאית לכך, ייחתם ביניהם הסכם בעניין.
הביקורת העלתה ליקויים שונים הנוגעים במיוחד להסדרת פעילותם של הפרויקטורים ולפיקוח על הרשויות המקומיות בדבר היבטים שונים בעבודתם. בין השאר, לא רק שנמצאו רשויות מקומיות שלא מילאו את חובותיהן לפי ההסכמים עם המשרד אלא שגם המשרד לא ניהל מעקב נאות בנידון. כמו כן, נמצא שנוהלי העבודה של המשרד, המסדירים את פעילות הפרויקטורים, אינם כוללים היבטים חשובים הנוגעים לעבודתם, כגון מעקב אחר עולים פוטנציאליים והקשר עם ארגונים לעידוד העלייה. זאת ועוד, המשרד לא הסדיר כראוי את תהליכי קביעת הזכאות לקבלת מימון להעסקת הפרויקטורים.

מעקב
משרד העלייה והקליטה

13.  	נוהל העבודה של הפרוייקטורים אושר ב-2014.
	ראה דוח הערות רה"מ 64ג עמ' 342.   

ליקוי

14. 	בשני מקרים, באוגוסט 2011 ובאוגוסט 2012, מימן ארגון א' גם נסיעות של שלושה עובדים מאגף הביטוח והבריאות של הביטוח הלאומי. הטיסות של עובדי הביטוח הלאומי הופסקו אחרי שנת 2012 בשל הטמעת שיטות עבודה חדשות בשיתוף המשרד, שלפיהן פקידי המשרד מבצעים בנתב"ג את הליכי הקליטה הראשוניים הנוגעים לביטוח לאומי. 

מעקב
משרד העלייה והקליטה

11,12,14. 	בימים הקרובים (פברואר 2015), תצא הודעה אל הארגונים שבמסגרת התמיכות, לא ימומנו יותר טיסות עובדים ממשרדי ממשלה אחרים.




פרק שלישי

מוסדות המדינה, 
חברות ממשלתיות ותאגידים

גופים מבוקרים: איגוד הכדורסל בישראל, רשם העמותות ברשות התאגידים 

[bookmark: _Toc426534245]ליקויים    6 ו- 10  תוקנו ראה הערות ראש הממשלה 64 ג' עמ' 348-352. 

ליקוי

1. 	טיפול האיגוד והיועץ המשפטי שלו בעדכון התקנון  - משנת 1991, המועד שבו אישר רשם העמותות את תקנון האיגוד, שינתה האספה הכללית של האיגוד מפעם לפעם כמה מסעיפיו. בעקבות זאת פנה היועץ המשפטי מטעם האיגוד, המטפל ברישום השינויים, לרשם העמותות כדי שאלו יירשמו כחוק. אף על פי כן, רשם העמותות לא רשם את השינויים המבוקשים משום שחלקם לא עמד בכללים הנדרשים על פי חוק העמותות ולחלקם לא צורפו אסמכתאות מספקות.  האיגוד, באמצעות היועץ המשפטי שלו, ניהל, במשך שנים רבות, דין ודברים עם רשם העמותות כדי לרשום את התיקונים האמורים, אולם הרשם התנה את רישומם בביצוע שינויים או בהמצאת אישורים שונים, ובמועד סיום הביקורת הנושא עדיין לא הוסדר. 

ליקוי

2. 	משרד מבקר המדינה מעיר לאיגוד על כי במשך שנים רבות הוא ניהל דין ודברים עם רשם העמותות כדי לרשום את התיקונים שהאספה הכללית עשתה בתקנון האיגוד. למרות הערותיו ובקשותיו של רשם העמותות לעשות שינויים או להמציא אישורים שונים, במועד סיום הביקורת הנושא עדיין לא הוסדר. על הנהלת האיגוד היה להאיץ את הטיפול בהסדרת הנושאים הנתונים במחלוקת על מנת להבטיח כי האיגוד יפעל על פי תקנון מעודכן ורשום כחוק. תחת זאת נמשכו חילוקי הדעות עם רשם העמותות שנים רבות מדי, והעמותה פעלה במשך שנים לפי תקנון שכלל שינויים שלא נרשמו כחוק. 

מעקב

1-2. 	ביום 16.3.2015 התקבל במשרדי האיגוד אישור מרשם העמותות כי תיקוני התקנון נרשמו על ידו בהתאם לדו"ח תוצאות ביקורת שערך ביום 15.3.2015.
מעקב
משרד המשפטים -  רשם העמותות ברשות התאגידים

1-2.  	הטיפול בשינוי התקנון טרם הסתיים. ביום 23.12.14, פנה רשם העמותות לאיגוד הכדורסל בישראל (להלן: איגוד) האיגוד התבקש להתייחס בין היתר, לתקינות ההחלטות הנוגעות לאסיפה הכללית בה אושר שינוי התקנון, ולהמציא תקנון מתוקן ערוך בשיטת עקוב אחר שינויים. לאיגוד נמסר כי רק לאחר מתן מענה למכתב זה, יוכל הרשם לשקול מתן אישור ניהול תקין לשנת 2015. ביום 14.1.15, התקבל במשרדי הרשם התקנון המתוקן וכן מענה לשאלות שהועלו בעקבות פניות שהתקבלו במשרדי הרשם  בעניין תקינות האסיפה הכללית שאישרה את תיקון התקנון. האיגוד השלים את תיקון מרבית הליקויים כפי שעלה  מדוח הביקורת. כמו כן, במקרים מסוימים בהם טרם הושלם תיקון הליקוי, האיגוד  התחייב לפעול לתיקון הליקוי, וכן לפעול בהתאם להוראות החוק וכללי ניהול תקין. לאור הצורך בביצוע תיקונים נוספים, טרם אושר שינוי התקנון אצל רשם העמותות. ביום 8.2.15 יצא מכתב נוסף לאיגוד אשר מעמיד את האיגוד על בעיה בתקנון (בדבר הזכות להגיש רשימות מועמדים ובכך לאפשר למיעוט להגיש מועמדתם) ועל הצורך לתקן סעיף זה. בפברואר 2015, ולאור פעולות שביצע האיגוד לתיקון הליקויים, ניתן לאיגוד אישור ניהול תקין לשנת 2015, וזאת בתנאי שימלא אחר כל הדרישות, שאם לא כן, יבוטל האישור. לאחר קבלת התקנון המתוקן בהתאם ואישורו באסיפה הכללית ניתן יהיה להשלים את שינוי התקנון. 

ליקוי

3. 	על רשם העמותות לפעול ביתר נחישות ויזמה מול האיגוד ולבחון את האפשרות לערב בעניין זה גם את הנהלת האיגוד ואת היו"ר שלה. על אף ההתרעות החוזרות ונשנות כי לא יינתן אישור ניהול תקין לאיגוד, בפועל ניתן אישור זה לנוכח התחייבות האיגוד שלא יפעל על פי השינויים שהוא ביצע בתקנון, והדבר תרם אף הוא לכך שהנושא לא הוסדר במשך פרק זמן כה ארוך. 

מעקב
משרד המשפטים -  רשם העמותות ברשות התאגידים

3. 	רשם העמותות עוקב באופן צמוד ושוטף אחר טיפול האיגוד בשינויי התקנון, תוך שהוא בודק במקביל טענות המועלות באשר לתקינות קבלת ההחלטות, . הרשם נמנע מלתת לאיגוד אישור ניהול תקין לשנת 2015, עד שהאיגוד יוכיח שיתוף פעולה משמעותי עם דרישות הרשם. כמו כן הותנה המשך תוקפו של האישור עם המשך שיתוף הפעולה. כתוצאה מהליווי האינטנסיבי המבוצע על ידי הרשם, האיגוד פעל וממשיך לפעול לתיקון ליקויים ולקידום שינויים נדרשים בתקנון.

ליקוי

4. 	תיעוד דיוני האספה הכללית  - בדיקה של הפרוטוקולים של חמש ישיבותיה האחרונות של האספה הכללית, שהתקיימו בין יוני 2011 ליולי 2013, העלתה ליקויים בנוגע לתיעוד הדיונים. הפרוטוקולים היו תמציתיים מאוד ולא שיקפו את עיקרי הדברים שנאמרו בישיבות, ולפיכך לא היו יכולים לשמש ככלי לפיקוח ולבקרה על הפעולות וההחלטות של האיגוד.

מעקב
איגוד הכדורסל בישראל 

4. 	תיעוד דיוני האסיפה הכללית - אושר נוהל רישום פרוטוקולים על ידי הנהלת איגוד הכדורסל. בהתאם לנוהל זה, כל דיוני האסיפה הכללית מוקלטים ומתומללים כאשר התמלול פתוח לעיון כל מי שחפץ בכך; נערך פרוטוקול מקוצר המסכם את עיקרי הדברים ואת ההחלטות האופרטיביות. האיגוד מקבל את הערת ביקורת , כי עיקרי הדברים והתייחסות הנוכחים בישיבות האסיפה הכללית של האיגוד יצוינו גם בפרוטוקולים המקוצרים וכי האיגוד יקפיד כי כל הפרוטוקולים ייחתמו גם בידי יו"ר האסיפה ולא רק על ידי 3 חברי וועד העמותה חברי הנהלת האיגוד.

ליקוי

5.	 חברות בהנהלת האיגוד  - שלא לפי חוק העמותות, המחייב שחברי ההנהלה (הוועד) של עמותה יהיו חברי העמותה או נציגים של חברי העמותה, תקנון האיגוד קובע שחמשת ארגוני הספורט הגדולים שאינם חברים באיגוד - ואף נציגיהם אינם חברים בו - יהיו מיוצגים תמיד בהנהלת האיגוד ונציגיהם ישמשו כחברים בה. בפועל, נוסף לאלה,  במועד סיום הביקורת וגם קודם לכן כיהנו בהנהלה חברים אחרים, שגם הם אינם חברי עמותה ואינם נציגים של אגודות וקבוצות שהן חברות העמותה.  

מעקב 
איגוד הכדורסל בישראל

5. 	לתקנון נוסף סעיף, לפיו חבר הנהלה אשר ייבחר בבחירות להנהלת האיגוד יתקבל להיות חבר באיגוד  חבר העמותה לכל דבר ועניין ויהיה עליו לחתום על טופס הצהרה מתאים. האיגוד פעל להחתים את כל חברי הנהלת האיגוד אשר אינם נציגים של אגודות/קבוצות החברות באיגוד על גבי טפסי הצטרפות לעמותה כך  שליקוי זה תוקן גם לגבי העבר.

ליקוי

7. 	שיתוף הפעולה בין הנהלת האיגוד ובין המבקר הפנימי - נמצא שבשני מקרים שאירעו בשנת 2013 האיגוד עיכב המצאת מסמכים למבקר הפנימי, בנושא כוח אדם ושכר ובנושא רכישות והתקשרויות ועל כן נפגעה עבודת הביקורת. 

מעקב
איגוד הכדורסל בישראל 

7.  	כל טיוטת ביקורת שמכין מבקר הפנים מועברת לתגובה מפורטת של האיגוד, נכון לאפריל 2015,  תגובת האיגוד  לדו"ח תועבר למבקר הפנים.

ליקוי

8. 	ועדת הכספים - חברים בוועדת הכספים של האיגוד המייצגים קבוצות או אגודות החברות באיגוד, אשר להן חוב כספי כלפי האיגוד, משתתפים בדיונים הקשורים בגביית חובות. מכאן שיש להם נגיעה אישית לנושא, והדבר מעורר חשש לניגוד עניינים. גם אם הדיון עוסק בחובותיהן של קבוצות אחרות הדבר בעייתי, שכן נציגי הקבוצות או האגודות עלולים לקבל החלטה בעניין חוב של קבוצה אחרת מתוך מחשבה שבבוא העת, כאשר עניין חוב של קבוצתם יעמוד על הפרק, נציגים אחרים ינהגו כמוהם. לאיגוד, על מוסדותיו, אין נוהל להסדרת ניגוד עניינים. 

מעקב
איגוד הכדורסל בישראל 

8. 	נכון לאפריל 2015, פועל האיגוד לאישור נוהל שמטרתו להסדיר את נושא ניגוד העניינים באיגוד בכלל ובדיוני וועדת הכספים בפרט, וזאת בהמשך לאימוץ הוראות הקוד האתי של משרד הספורט אשר הפך לתקנון משנה של האיגוד בנושא אתיקה. היועץ המשפטי הכין טיוטת נוהל ניגוד עניינים אשר תובא לדיון ואישור בהנהלת האיגוד.  יתרה מכך, הדיונים בוועדת הכספים הם עקרוניים ולא עוסקים בשמות הקבוצות , במטרה שנועדה לצמצם ולהקטין את ניגוד העניינים הפוטנציאלי.

ליקוי

9. 	תקנות רואי החשבון מדגישות את הצורך במניעת ניגוד עניינים במסגרת תפקיד רואה החשבון בחברה. מהסכם ההתקשרות בין האיגוד למשרד רואה החשבון שלו עלה כי על משרד רואה החשבון לבצע פעולות ומשימות רבות הנוגעות להיבטים הכלכליים והכספיים של האיגוד, נוסף על תפקידו כרואה החשבון של האיגוד, וכי אין הסדר לביצוע הפרדה בין המשימות הקשורות לתפקידו כמבצע ביקורת על האיגוד  ובין שאר משימותיו.  

מעקב
איגוד הכדורסל בישראל 

9. 	האיגוד מעדכן כי ביצוע הפרדה בין גופי ביצוע לבין גופי ביקורת/בקרה נמצא בשלבי ביצוע מתקדמים. האיגוד הכין הזמנות להציע הצעות נפרדות, האחת לתפקיד ביצועי בקרה תקציבית,  והשני לתפקיד בביקורת והכנת דו"חות. האיגוד מעריך כי הליך הגשת מועמדות ובחירת הזוכה לשני התפקידים יסתיים לקראת מחצית שנת 2015 לפיכך, הליקוי נמצא בשלבי תיקון סופיים.






חברת החשמל לישראל







חברת החשמל לישראל

פרויקט להקמת מערכת מחשוב כוללת (ERP)

הגופים המבוקרים: חברת החשמל לישראל בע"מ 

ליקויים 3,6,8,9, תוקנו. ראה דוח הערות רה"מ 64ג' עמ' 356-359. 

ליקוי

1. 	במסגרת הפרויקט הוחלפו, עד יוני 2013, 54 מערכות במקום 108 שיועדו להחלפה מלכתחילה. נמצא כי אגף מערכות מידע ותקשוב (להלן-אמ"ת) לא הביא לבחינה ולאישור של ועדת ההיגוי העליונה של הפרויקט את השינוי במספר המערכות שיוחלפו במסגרת הפרויקט, כנדרש בנוהלי אמ"ת. משום כך גם לא נבחנו השלכות השינוי, לרבות העמידה ביעדי הפרויקט.

מעקב
חברת החשמל לישראל בע"מ

1. 	בישיבות של וועדת ההיגוי העליונה של הפרויקט הוצגו תכולות הפרויקט העדכניות כולל לוח זמנים ותקציב. במידת הצורך מובאים לדיון ואישור הוועדה שינויים בתכולות לוח הזמנים ותקציב והנושא מטופל באופן שוטף. 
	ראה דוח הערות רה"מ 64ג' עמ' 355 

ליקוי

2. 	אמ"ת ביטל את שלב ג' של הפרויקט בלי שהביא את הנושא לבחינתה ולאישורה של ועדת ההיגוי העליונה. אמ"ת אף לא הציג לוועדה במועד ביטול שלב ג' תכנית יישום חדשה להמשך הפרויקט, ומשום כך גם לא הציג את ההבדלים בינה לבין התכנית שבוטלה, כנדרש בנהליו. תכנית חדשה להמשך הפרויקט, מפת הדרכים, אושרה רק בפברואר 2010 - יותר משנה לאחר ביטול שלב ג'. 
ועדת ההיגוי העליונה של הפרויקט לא התכנסה במשך שנתיים - מפברואר 2010 ועד פברואר 2012, וכן לא התכנסה במשך שנה וחצי - מפברואר 2012 ועד מועד סיום הביקורת, ספטמבר 2013. יוצא אפוא שהוועדה לא אישרה את תכנית העבודה השנתית של הפרויקט ואת תקציבו לשנים 2011 ו-2013 ולא קיימה בקרה על יישום תכנית העבודה השנתית ועל מימוש התקציב לשנת 2012. 


מעקב
חברת החשמל לישראל בע"מ

2. 	הליקוי טופל. הועדה התכנסה בתאריכים הבאים: 01.04.2014, ו- 13.08.2014. סיכומי ישיבות הועברו לאגף המפקח הכללי לענייני ביקורת המדינה. מועד הבא להתכנסות הועדה: 09.02.2015, נדחה מהתכנון המקורי ה- 05.01.2015 עקב עיצומי ארגון העובדים. 
	ראה דוח הערות רה"מ 64ג עמ' 356. 
 
ליקוי

4. 	עד סוף 2009 נוצלו 99% מתקציב הפרויקט, אף שחלק גדול מתכולות המערכת טרם בוצע באותה העת. לדוגמה, מערכות הגזברות, הדלקים והתחבורה לא יושמו כלל, ויישומם של תחומים אחרים, כגון תחזוקה וניהול פרויקטים, לא הסתיים. הניצול המלא של תקציב הפרויקט למול הביצוע החלקי של תכולותיו משמעו חריגה מהתקציב. אמ"ת לא הביא לאישורה של ועדת ההיגוי העליונה את השינויים בתקציב של השלבים בפרויקט ושל המודולים השונים, כנדרש בנהליו.

מעקב
חברת חשמל לישראל בע"מ

4. 	ועדת ההיגוי העליונה של הפרויקט אשרה באוגוסט 2014 את תקציב השקעה כולל של הפרויקט עד לשנת 2022. בכל ישיבה של ועדת ההיגוי חברי הועדה מעודכנים לגבי תקציב הפרויקט. 
	ראה דוח הערות רה"מ 64ג עמ' 357. 

ליקוי

5. 	אמ"ת הציג לוועדת ההיגוי העליונה ב-2012 את נתוני ביצוע התקציב המצטברים לשנים 2003 - 2011, שכללו את עלות הפיתוח בלבד, אף על פי שהתקציב השנתי של הפרויקט כולל גם תקציב תחזוקה ותפעול.

מעקב
חברת חשמל לישראל בע"מ

5. 	באוגוסט 2014 הוצג לוועדת ההיגוי העליונה של הפרויקט תקציב תחזוקה ופיתוח של הפרויקט לשנת 2015. השקעות תחזוקה ופיתוח בנפרד נאספים החל משנת 2015 ויוצגו בוועדות ההיגוי החל מהמחצית השנייה של שנת 2015. 
	ראה דוח הערות 64ג עמ' 357.  


ליקוי

7. 	אמ"ת לא ביקש את אישורה של ועדת ההיגוי העליונה לדחיית בדיקת הישימות לניהול תחום הדלקים במערכת ה-ERP, ומשום כך גם לא העלה לפניה טעמים מהותיים המחייבים דחייה זו. העיכוב בביצוע בדיקת הישימות גרם לעיכוב בתהליך מחשוב תחום הדלקים כולו.

מעקב
חברת חשמל לישראל בע"מ

7. 	אמ"ת מקפיד כבר להציג לוועדת ההיגוי העליונה של הפרויקט נושאים שיש ספק לגבי עמידה בלוח זמנים ביצועם וקיים סיכוי שיידחו. לדוגמא -  בוועדת היגוי שנערכה באוגוסט 2014 הוצגה דחייה אפשרית במודול התחבורה בשל אילוצי תקציב. 
	ראה דוח הערות רה"מ 64ג עמ' 358.  
ליקוי

10. 	עד מועד סיום הביקורת, ספטמבר 2013, לא יושם במלואו פתרון מחשובי כולל לניהול תחום הדלקים בחח"י, לרבות לניהול תהליך רכש הדלקים; זאת אף שהוצאות הדלקים היו ההוצאה התפעולית הגדולה ביותר של חח"י בשנים 2011 ו-2012 (12.9 ו-19.5 מיליארד ש"ח בהתאמה), ואף שכבר בסקר סיכוני מעילה והונאה בחח"י מ-2009 הומלץ להעביר את מערכת הדלקים לתשתית ה-ERP או לגבש פתרון מחשובי אחר. יצוין כי תחום הדלקים נועד להיות מיושם עוד ב-2006 בשלב ג' של הפרויקט.

מעקב
חברת חשמל לישראל בע"מ

10. 	הנושא נמצא בתהליך יישום. פיתוח פרויקט דישון נמשך תוך הפעלת רכיבים מידי תקופה. וועדת היגוי דישון, בישיבה מספר 12, מיום 30.11.2014, אישרה בשלב זה דחיית סיום הפרויקט עד מחצית שנת 2015 עקב מורכבות הפיתוח מעבר למצופה והוספת תכולות לפרויקט המקורי כמו למשל סוג דלק חדש מתנול. בימים אלו (פברואר 2015) נשקלת בקשה להארכה נוספת של הפרויקט תוך המשך הפעלת רכיבים מידי תקופה. 
	ראה דוח הערות רה"מ 64ג' עמ' 359. 

ליקוי

11. 	צוות בדיקת הישימות מ- 2006 החליט שלא ליישם את תחום הגזברות במערכת ה-ERP  והמליץ לפתח מנשק בין מערכת הגזברות לבין מערכת ה- ERP לביצוע תשלומים. נמצא כי אמ"ת לא הביא החלטה זו לבחינה ולאישור של ועדת ההיגוי העליונה. 
מעקב
חברת חשמל לישראל בע"מ

11. 	אמ"ת מקפיד לדווח ולקבל כבר את אישור ועדת ההיגוי העליונה של הפרויקט על כל שינוי משמעותי בתוכנית העבודה.
	ראה דוח הערות רה"מ 64ג' עמ' 360. 

ליקוי

12. 	החלטת חח"י מ-2013 לפעול באופן שונה מהמלצת בדיקת הישימות מ-2006 וליישם את כל פעילות התשלומים ב-ERP, מעמידה בספק את המסקנה הכוללת שאליה הגיע בשעתו צוות הבדיקה, שלפיה אין ערך מוסף ביישום מערכת ה-ERP בגזברות על מערכת הגזברות הקיימת. לאור החלטה זו, מוצע לבחון נושאים אחרים בתחום הגזברות, נוסף על נושא התשלומים, אשר בעקבות בדיקת הישימות ב-2006 הוחלט שלא ינוהלו במערכת ה-ERP. 

מעקב
חברת חשמל לישראל בע"מ

12. 	בדיקת הישימות לנושא גזברות מתוכנן לביצוע במהלך שנת 2015. בהתאם לתכנית העבודה יחל ברבעון השני של שנת 2015 ויימשך כ- 6 חודשים.
	ראה דוח הערות רה"מ 64ג' עמ' 360.  

ליקוי

13. 	תהליך התשלום לספקים באמצעות העברות בנקאיות והמחאות, שהסתכמו בשנת 2012 בכ-29 מיליארדי ש"ח, כרוך בהעברה ידנית של נתוני תשלומים ורישומם בשתי מערכות - ה-ERP והגזברות. הדבר אינו עולה בקנה אחד עם עקרון האינטגרטיביות של הקמת מערכת ה-ERP, שלפיו כל מקטעי המערכת משולבים בצורה הדוקה והזנת נתון במקטע אחד משפיעה על כל המערכת. כמו כן, הדבר יוצר כפילות בעבודה ומגדיל את הסיכון לטעויות.

מעקב
חברת החשמל לישראל בע"מ

13. 	הנושא נמצא בתהליך יישום. הסתיים כבר שלב א (כל סוגי התשלומים למעט תשלומי חוב ותשלומים באמצעות המחאות) שלב ב (תשלומי הלוואות)-צפוי להסתיים ב- 31/3/2015 עם העלייה לאוויר של מודול TRM. תשלומים באמצעות המחאות: האפיון צפוי להסתיים בסוף שנת 2015. היישום בתיאום עם הלקוח נדחה משיקולי התקציב לשנת 2016. 
	ראה דוח הערות רה"מ 64ג' עמ' 361.  

ליקוי 

14. 	משרד מבקר המדינה מעיר כי מאחר שהצוות מונה כשנתיים לאחר עליית המערכת לאוויר, וזמן רב עבר מאז שלב הפעלת המערכת ב-2008 ועד ביצוע הפקת הלקחים לגביו, יש חשש שלא דווחו בעיות שהיו קיימות בעת העלאת המערכת לאוויר ונפתרו זמן מה לאחר מכן, כך שהלקחים משלב הפעלת המערכת לא שיקפו את מכלול הבעיות שהיו בה. 

מעקב
חברת החשמל לישראל בע"מ

14. 	הסתיים תהליך הפקת לקחים ליישום פרויקטים ב- ERP למודולים שהופעלו בשנים 2011-2013. הטיפול בליקוי זה הסתיים.
	ראה דוח הערות רה"מ 64ג' עמ' 361.  

ליקוי

15. 	סקר שביעות רצון ממערכת ה-ERP התקיים בחח"י רק באוגוסט 2012, אף שהמודולים העיקריים של המערכת יושמו כבר ב-2008 ומקצתם בתחילת 2010, ואף שהומלץ על ביצוע הסקר כבר במסמך הפקת הלקחים ממרץ 2011, שנה וחצי קודם ביצועו.

מעקב
חברת החשמל לישראל בע"מ

15. 	אמ"ת בשיתוף המחלקה לסטטיסטיקה ערך סקרי שביעות רצון מיישום פרויקטי ה- ERP הבאים: 
	* נוכחות (TM) שהופעל במאי 2014. 
	* ניהול סיכונים שהופעל בינואר 2014. 
	* ניהול הרשאות שהופעל בדצמבר 2013. 
	סקר שביעות רצון על פרויקט ניהול בקרת תקציב יערך במאי 2015. בימים אלה (פברואר 2015), מתקיימת היערכות לסקר שביעות רצון כולל ממערכת ERP. יסתיים עד סוף רבעון שלישי לשנת 2015. 
	ראה דוח הערות רה"מ 64ג' עמ' 361. 

הגופים המבוקרים: המכון הטכנולוגי חולון, המועצה להשכלה גבוהה והוועדה לתכנון ולתקצוב של המל"ג 

ליקויים 1,4,6 תוקנו. ראה דוח הערות רה"מ 64ג עמ' 364-367. 

ליקוי

2.	ליקויים חמורים נמצאו בתהליכי מינויו של הנשיא היוצא. המנכ"ל חרג מתפקידו ופעל באופן בלתי תקין למינויו של הנשיא היוצא שנועד להיות ממונה עליו, והיה מעורב בתהליך שלא הייתה אמורה להיות לו כל נגיעה אליו. פרוטוקולים של ועדת האיתור חסרים ואינם משקפים את עיקרי דיוני הוועדה. הוועד המנהל התכנס לדון בהמלצות ועדת האיתור בהרכב חסר. בבואם של הגורמים המכריעים - הוועד המנהל וחבר הנאמנים - לשקול ולבחור נשיא,  לא הונחו בפניהם כל המסמכים והמידע הרלוונטיים, לרבות פרוטוקולים של ועדת האיתור וקורות חיים של המועמדים. יו"ר הוועד המנהל ויו"ר חבר הנאמנים (להלן - היו"רים) המליצו לנשיא היוצא, כחלק מתהליך מינויו שלו עצמו, למנות שניים מהמתמודדים מולו לתפקיד סגנים לנשיא, למרות שכבר כיהן משנה לנשיא אחד. בהתנהלותם זו התערבו בנושא הנתון לסמכותו הבלעדית של הנשיא ו"תרמו" להטלת התחייבות כספית ניכרת על קופת המכון הממומנת מכספי ציבור, עקב הפסקת עבודתו של המשנה לנשיא לפני סיום החוזה עמו.

מעקב
המכון הטכנולוגי חולון

2. 	המועצה להשכלה גבוהה מינתה ועדה לבחינת המשילות התאגידית של מוסדות להשכלה גבוהה שיושבת עתה על המדוכה ועתידה להגיש המלצותיה בקרוב. במסגרת זו אמורה הוועדה להמליץ, בין היתר, על כללים סדורים למינוי נשיא במוסדות להשכלה גבוהה וייתכן שתתקבל גם המלצה לעיגון ועדת איתור כדבר שבחובה. ככל שייקבעו כללים כאמור, המכון יאמצם במסגרת נהליו.
	ראה דוח הערות רה"מ 64ג עמ' 364.  


ליקוי

3.	המל"ג והוות"ת לא החילו על המכללות הוראות ברורות לעניין אופן בחירת נשיא, הנוגעות למספר החברים בוועדת האיתור ולהרכבה, ולמרות כוונתה של הוועדה לפיקוח ואכיפה של הוות"ת כבר בשנת 2010 להמליץ למל"ג להחיל עליהן את ההוראות החלות על אוניברסיטאות, לא נעשה דבר בנדון.  

מעקב
המכון הטכנולוגי חולון

3. 	המכון ביצע הליך שינוי משמעותי של ריענון המוסדות המנהלים שלו: כל החברים שכיהנו בחבר הנאמנים מעבר לזמן המותר פרשו ואינם מכהנים עוד בעמותה. בתוך כך פרשו מהעמותה גם יו"ר חבר הנאמנים ויו"ר הוועד המנהל; מונו חברים חדשים רבים לחבר הנאמנים וחברים נוספים ממשיכים להתמנות מעת לעת; מתוך החברים החדשים לחבר הנאמנים מונו חברים חדשים לוועד המנהל; מונו חברים חדשים לוועדת הביקורת של המכון; תוקן תקנון המכון בהתאם להנחיות מל"ג/ות"ת; כונסה מחדש המועצה האקדמית בהרכב רחב. 
	ראה דוח הערות רה"מ 64ג עמ' 365.  

ליקוי

5.	בכללים שהמל"ג והוות"ת קבעו לא היה די כדי למנוע את הכשלים שתוארו ופעילות הוועדה לבדיקת המשילות במוסדות להשכלה גבוהה שמונתה להמליץ על עדכונם התעכבה. המל"ג והוות"ת לא בחנו בפועל את תלונתו של הנשיא היוצא שהונחה על שולחנן בנוגע לתהליך הפסקת כהונתו. כמו כן הם לא בחנו את הממשל התאגידי במכון, ולמרות מכתבה של מנכ"לית המל"ג והוות"ת בעניין, לא החלה הוועדה לבדיקת המשילות במוסדות להשכלה גבוהה בפועל את עבודתה עד מועד סיום הביקורת. 

מעקב
המכון הטכנולוגי חולון

5. 	מונו חברים חדשים לוועדת הביקורת והיא פועלת כבר כסדרה, לרבות עריכת פרוטוקולים והתכנסויות כנדרש. הוועדה דנה בדוחות של מבקר הפנים ומעבירה אותם לדיון גם בוועד המנהל ככל הנדרש. לדיונים בוועדת הביקורת מוזמן כדרך קבע גם נשיא המכון.
	ראה דוח הערות רה"מ 64ג עמ' 366. 

ליקוי

7.	המנכ"ל התערב בנושאים אקדמיים שאינם בתחום סמכותו, וזאת בניגוד לתקנון האקדמי ולמנגנוני הסמכות וההיררכיה האקדמיים. 

מעקב
המכון הטכנולוגי חולון

7. 	המכון מבקש לעדכן כי מנכ"ל המכון פרש מתפקידו ביולי 2014 וסיים את תפקידו במכון. טרם מונה אחר תחתיו והסמכויות המנהליות במכון מרוכזות אצל נשיא המכון הנעזר בצוות המינהלי הבכיר כדי ליישמן. בתוך כך המכון מדגיש כי כל הגורמים פועלים בהתאם להנחיות הנשיא, בחלוקה המקובלת בין סגל אקדמי לסגל מנהלי. כחלק מחידוד ההבחנה בין אקדמי למינהלי מינה נשיא המכון שני פורומים של הנהלה – פורום הנהלה מינהלי: בהשתתפות מנהל הכספים, מנהל התפעול, מנהל מערכות המחשוב ובראשות הנשיא; ופורום הנהלה אקדמי – בהשתתפות שני סגני הנשיא ובראשותו. כל פורום מתכנס בתדירות שבועית לדיונים ולקבלת החלטות כנדרש בנושאים שבסמכותו, ושני הפורומים מתכנסים יחדיו בתדירות גבוהה גם כן לדיונים עקרוניים. 
	ראה דוח הערות רה"מ 64ג עמ' 367. 
 
ליקוי
‏
8.	בשנים 2012-2008 נסע המנכ"ל תשע פעמים לחו"ל לכאורה למטרות "השתלמות". נסיעות אלו הסתכמו ב-109 ימי השתלמות, דהיינו כ-22 ימי השתלמות בשנה, ובהחזר הוצאות של כ-124,000 ש"ח. הועלה כי המנכ"ל ניצל לרעה את מעמדו ונסע לחו"ל על חשבון המכון תוך כדי חריגה בוטה מהתנאים שנקבעו בנוהלי המכון. המנכ"ל חרג מהמועד להגשת הבקשה לנסיעה לחו"ל ופעמיים אף הגיש את בקשתו לאישורו של נשיא המכון ערב הנסיעה. הוא גם חרג באופן ניכר מתדירות הנסיעות ומהמספר המותר של ימי השהייה בחו"ל, שנקבעו בנוהל. המנכ"ל לא הגיש פרטים מהותיים על הנסיעה ועל נחיצותה ולא הגיש דוח סיכום ביקור. דיווחיו לשלושה גורמים במכון (לנשיא המכון, ליחידת משאבי אנוש ולמחלקת כספים) על ימי השתלמות, אם אכן דיווח, היו שונים. הדיווחים הועברו ללא הסבר וללא פירוט על מקומות ההשתלמות בפועל. מבדיקת המסמכים שהגיש המנכ"ל עולה כי הוא שהה במקומות שונים מאלה שפורטו בבקשות לנסיעה לחו"ל שהגיש לאישור (כ-52% מימי השהייה). את הקבלות הגיש באיחור רב, לעתים עד עשרה חודשים לאחר חזרתו לארץ. יתרה מזאת, המנכ"ל הגיש קבלות על הוצאות פרטיות בגין חופשה בחו"ל בזמן שהיה כביכול בהשתלמות. הנשיא הקודם והנשיא היוצא אישרו את נסיעות המנכ"ל אף שנסיעות אלו לא עמדו בנוהל נסיעות לחו"ל של המכון.
יוצא אפוא שהמנכ"ל עשה ככל העולה על רוחו, כאילו אין הוא אמור להתנהל על פי הוראות ונהלים כלשהם המחייבים אותו בנושא זה. לא נמצאו אסמכתאות לכך שנסיעותיו לחו"ל היו חיוניות למכון, ועולה החשש כי נסיעות אלו היו בעיקר למטרות פרטיות ומשפחתיות ולא למטרת השתלמות. מחלקת כספים, בראשותו של מנהל הכספים הכפוף למנכ"ל, המשמשת גם גורם בקרה ושומר סף, לא מילאה נאמנה את תפקידה והפכה לגורם המכשיר את הוצאות המנכ"ל בנסיעותיו לחו"ל, לרבות הוצאות פרטיות.  

מעקב
המכון הטכנולוגי חולון

8. 	בהתאם להנחיית נשיא המכון החדש, כל נסיעה לחו"ל עובד המכון שבהוצאות בגינה משתתף המכון מחוייבת באישור מראש של ועדה בה חברים שלושה אנשי סגל אקדמי בכירים, ובהתאם לפרמטרים שנקבעו בנוהל נסיעות לחו"ל. המכון פועל לפי הסדר חדש זה. נסיעות נשיא מחויבות באישור יו"ר הועד המנהל.
	ראה דוח הערות רה"מ 64ג עמ' 368.  

ליקוי

9.	כמה עובדים בצוות הניהול הבכיר של המכון אינם מדווחים על שעות העבודה שלהם באמצעות מערכת הנוכחות הממוחשבת אלא באמצעות טופס שהם ממלאים באופן ידני. מכיוון שכך נמצא כי קיים רישום עודף של ימי חופשה ושל ימי מחלה שנצברו לעובדים אלה. המנכ"ל דיווח באופן ידני ללא כל פיקוח ובקרה על דיווחיו; נמצאו מקרים שבהם המנכ"ל לא דיווח ליחידת משאבי אנוש על היותו בחופשה וכן מקרים שבהם רישומי מדור השכר לא תאמו את דיווחיו על היעדרותו מפאת מחלה או יציאה לחופשה. לכן, יתרות ימי החופשה וימי המחלה שנצברו לזכות המנכ"ל גבוהות באופן ניכר מהמגיע לו, ונמצא, על פי תלושי השכר שלו, רישום עודף של 57 ימי חופשה.

מעקב
המכון הטכנולוגי חולון 

9. 	בבחינת הנושא נמצא שהסוגיה רלבנטית לשני עובדים בכירים בלבד הקרובים לגיל פרישה. הנשיא החדש הנחה שעם פרישתם של עובדים אלה יידרשו מחליפיהם לדווח במערכת הממוחשבת כפי שנוהגים יתר עובדי המכון. 
	ראה דוח הערות רה"מ 64ג עמ' 368. 
ליקוי

10.	רכבים ששימשו את המכון נמכרו לקרוב משפחתו של המנכ"ל ולמנהל הלוגיסטיקה במכון. מהממצאים עולה החשש כי הרכבים נמכרו במחירים הנמוכים משווים האמתי, והזכות לרכישתם במחירים אלו שימשה טובת הנאה בידי הנוגעים בדבר, תוך חשש לניגוד עניינים.  

מעקב
המכון הטכנולוגי חולון

10. 	ועדת נהלים שמינה נשיא המכון כחלק מהוועדה להבראת המכון קבעה נוהל מיוחד למכירת ציוד שנערך כחלק מנוהל רכש ומכרזים של המכון. במסגרת הנוהל נאסרה מכירה או קבלת הצעות מצדדים קשורים לעובדי המכון לרבות מבני המשפחה.  
	ראה דוח הערות רה"מ 64ג עמ' 369.  

ליקוי 

11.	למרות התחייבותו של המנכ"ל לוות"ת כי המכון ימלא אחר הוראותיה כלשונן ויכבד את ההסכם הקיבוצי, לא שולמו בשנת הלימודים התשע"ב (2012-2011) גמולי הצטיינות לחברי הסגל על פי נוהל ההצטיינות וההסכם הקיבוצי. בניגוד להסכם הקיבוצי, לא הועבר לוות"ת דיווח מפורט על הנושא, והוות"ת גם לא דרשה לקבלו. לכן, הוות"ת לא ידעה שקביעת המצטיינים נעשתה שלא לפי הנדרש. 

מעקב
המכון הטכנולוגי חולון

11. 	תקנון המכון תוקן ב- 24.4.2014 בהתאם לכל הנחיות מל"ג/ות"ת. התקנון אושר על ידי הלשכה המשפטית של מל"ג/ות"ת והוגש לאישור רשם העמותות. המכון פועל על פי התקנון החדש.  

ליקוי

12.	המנכ"ל אייש את המשרות הניהוליות ללא כל תהליך שוויוני ותחרותי. יתרה מזאת, המנכ"ל אישר לבדו את יציאתן של שתי עובדות מינהליות ללימודים אקדמיים שעלותם הכוללת למכון היא כ-300,000 ש"ח, ללא שקיפות, בקרה ופיקוח.




מעקב
המכון הטכנולוגי חולון

12. 	מרבית טענות הביקורת בעניין זה כוונו כלפי מנכ"ל המכון שפרש וסיים את תפקידו. איוש משרות ניהוליות מתבצעות בהתאם להנחית הנשיא ובשיתוף פעולה עם פורום ההנהלה המינהלי הכולל את מנהל הכספים, מנהל התפעול ומנהל מערכות המחשוב. במסגרת האיוש פועל המכון על פי כל הכללים החלים עליו לרבות על פי ההסכם הקיבוצי ועקרונות מדיני המכרזים.
	ראה דוח הערות רה"מ 64ג עמ' 370. 

ליקוי

13.	אף שבשנת 2005 נחתם חוזה בין המכון ובין חברת בנייה שעניינו הקמת מעונות לסטודנטים וחניון תת-קרקעי בשטח המכון, טרם החלה הבנייה. על החוזה חתמו נשיא המכון דאז וכן יו"ר הוועד המנהל דאז המכהן כיום כיו"ר חבר הנאמנים, לפני שהוות"ת אישרה את החוזה כנדרש. היעדר אישורה של הוות"ת לחוזה ולנושא המימון העודף שהמכון נדרש לו לבניית החלק הארי של החניון לא הועלו בפני חברי הוועד המנהל על ידי הנשיא דאז ויו"ר הוועד המנהל דאז בשקיפות הראויה. מדובר בעלויות גבוהות מאוד - כ-22 מיליון ש"ח, נכון לנובמבר 2013.

מעקב
המכון הטכנולוגי חולון 

13. 	הוקם צוות מיוחד לליווי הפרויקט בהשתתפות הנשיא, חבר הועד המנהל, מנהל התפעול, מהנדס הקמפוס ועו"ד כיועצים משפטיים חיצוניים. העדכון האחרון הוא שחברת היזם פנתה למכון בבקשה למנות בורר מוסכם למחלוקות בין הצדדים. פניה זו מסמנת לדעת המכון את רצונם לצאת מהפרויקט. 
	ראה דוח הערות רה"מ 64ג עמ' 370.  

הגופים המבוקרים: משרד האוצר- אגף החשב הכללי, מפעל הפיס, רשויות מקומיות: ירושלים ג'וליסם בענה, קריית יערים, קלנסווה. 

ליקוי 2 תוקן. ראה הערות רה"מ 64 ג' עמ' 372.

ליקוי

1. 	בשנת 2012 החל מפעל הפיס לבצע סקר מבנים נוסף (להלן - סקר 2012), ובמועד סיום הביקורת הוא טרם הושלם.

מעקב
מפעל הפיס

1. 	הסקר הושלם באוגוסט 2013 והפצתו הושלמה בינואר 2014. רוב הרשויות השלימו התייחסות לסקר לרבות תכנית עבודה והצגת מקורות מימון, למעט כ-20 רשויות אשר לא הגיבו ונשלח אליהן מכתב נוסף שבו מפעל הפיס הודיע שבמידה והרשות לא תתייחס תוך פרק זמן של שבועיים,  יקוזזו הסכומים הנדרשים לשיפוץ מתוך מענקים שאושרו לרשויות וטרם הוחל במימושם, ובמידה שאין, מתוך היתרה לניצול של הרשות. הסכומים שיקוזזו יוקצו לשיפוץ המבנים בהתאם לנדרש עפ"י הסקר.
ראה הערות רה"מ 64 א' עמ' 371.

ליקוי

3. 	מבנים לא פעילים: בסקר 2009 נמצאו 23 מבנים שבנייתם הסתיימה אך הם אינם פעילים ו-11 מבנים שנבזזו וננטשו עוד בטרם הסתיימה בנייתם. במועד הביקורת 12 מהמבנים האלה (כ-33%), שהפיס שילם לרשויות המקומיות עבור הקמתם כ-16 מיליון שקל, עדיין לא היו פעילים. לגבי חלקם לא נמצא שהפיס נקט פעולה כלשהי כדי להחזירם לפעילות, ואילו תשע רשויות נדרשו לשפץ את המבנים מכספי מענקי השיפוץ שאושרו להן או מכספי מענקי הבנייה שטרם נוצלו במלואם. רק בשנים 2013-2011 התנה הפיס את מימושם של מענקים עתידיים של שש מתשע הרשויות האמורות בהשלמת שיפוץ המבנים והחזרתם לפעילות.
מעקב
מפעל הפיס

3. 	מתוך רשימה של 25 מבנים לא פעילים בהתאם לתוצאות סקר 2009, נותרו 5 מבנים לא פעילים, כאשר שניים מהם לקראת אכלוס, מטופל ע"י הפיס מול הרשות. מפעל הפיס מציין כי מענקי רשויות אלה שטרם החלו במימוש, מותנים במימוש ואכלוס הפרויקטים.

ליקוי 

4.	מבנים שנמצאו בהם ליקויי בטיחות ותחזוקה: בדיקה מדגמית של 39 מבנים שדורגו ברמת בטיחות ותחזוקה שאינה עולה על 50% העלתה כי הפיס סיכם עם 27 רשויות מקומיות על שיפוץ המבנים באמצעות מענקי שיפוץ שאישר או במימון עצמי של הרשויות. נמצא כי עד יולי 2013, רק שמונה מהרשויות (כ-30%) השלימו את השיפוץ. עוד נמצא שרק לגבי חלק מהרשויות שלא השלימו את השיפוצים כנדרש פעל הפיס להתניית מתן מענקים עתידיים בהשלמת השיפוצים. בתשובתו למשרד מבקר המדינה בנובמבר 2013 מסר הפיס כי רשויות נוספות השלימו את השיפוצים הנדרשים. לגבי שמונה מבנים נוספים טען הפיס כי אין צורך בשיפוץ מהותי שלהם, אף על פי שבחלקם התגלו ליקויים חמורים בסקר 2009 ואף בטיוטת ממצאי סקר 2012.

מעקב
מפעל הפיס

4. 	ברבעון האחרון של שנת 2014 החלה בדיקה בשטח בהתאם לעדכון הרשות במסגרת התייחסותה לסקר. בדיקה זו תמשך גם במהלך שנת 2015. בהקשר זה יצוין כי למעלה ממחצית מהרשויות דיווחו כי יטפלו בליקויים במימון מקורות עצמיים, כרבע מהרשויות  הגישו בקשות לפיס עבור מענקים לשיפוץ מבנים בהתאם לסקר, כעשירית מרשויות טרם הגיבו כאמור לעיל במעקב לליקוי 1, והיתר לא נדרשו להגיב. האגף מבצע מעקב שוטף  אחר מענקי השיפוץ, במסגרת המגבלות. יודגש כי אין ביכולתו של מפעל הפיס להיכנס לנעלי הרשות ולקבוע את קצב התקדמות הביצוע, אולם מפעל הפיס מבצע פעולות על מנת להניע ולקדם פרויקטים כגון- פגישות, סיורים בשטח וכד', ובהחלט ניתן לראות כי במבחן התוצאה העבודות מתבצעות וכי ביותר ויותר מבנים הושלמו השיפוצים. בהקשר זה מפעל הפיס מדגיש כי ככלל, האחריות להפעלת המבנים ותחזוקתם מוטלת על כל רשות מקומית בהתאם לכתב התחייבות כללי (מענקים)- 2011. בין היתר, מתחייבת הרשות המקומית בסעיף 9.1 לכתב ההתחייבות "לספק במשך כל התקופה כאמור בסעיף זה, את מלוא המשאבים השוטפים הדרושים להפעלתו ולתחזוקתו של המבנה". בעקבות הביקורת משנת 2007, עיגן מפעל הפיס בנוהל בקרת מבנים, את חובתו לקיים בקרה על השימוש במבנים שנבנו במימונו ועל תחזוקתם. סעיף 6 לנוהל בקרת מבנים קובע את מדרג פעולות האכיפה שבהן נוקט מפעל הפיס מול הרשויות, בין היתר בכל הנוגע להפרת כתב ההתחייבות על ידי הרשויות ביחס לתחזוקה לקויה של מבני פיס: 
	דו"ח ליקויים לרשות המקומית עם העתק למנכ"ל ולמנהל אגף הקצאות ובקרת מבנים. 
	מכתב תזכורת לרשות לגבי אי ביצוע הדו"ח שיכלול המלצה להקפאת מענקים לרשות. במקרה של ליקויי בטיחות ותחזוקה, ההחלטה האם להתנות מענקים או להקפיא את מענקי הרשות תלויה בהיקף ואופי הליקויים ונתונה לשיקול דעתו של מנהל האגף.
	מכתב  מנכ"ל על הקפאת מענקים שטרם ניתן להם אישור ביצוע, ולמעט מענקים לשיפוץ מבני פיס מענקי מחשבים (שבמסגרת מכרז מפעל הפיס). החרגת מענקי שיפוץ מוסדות חינוך מהקפאה או התניה נתונה לשיקול דעתו של מנהל האגף. ההקפאה ושחרורה במערכת מנו"ף תבוצע ע"י מח' בקרת מבנים.
	משלוח הודעה לרשות בדבר חוב הרשות למפעל הפיס בגין הפרויקט הרלוונטי והכל בהתאם לאמור בהנחיות המפורטות ובכתב ההתחייבות עליו חתמה הרשות.
	הודעה לדירקטוריון בדבר חוב הרשות ופתיחת מפעל הפיס בהליך השבת הכספים.
	מימוש החלטת הדירקטוריון- מפעל הפיס סבור כי המעקב של מפעל הפיס אחר הפעולות שננקטות במבנים שבהם נמצאו ליקויי בטיחות ותחזוקה, כפי שהוא מבוצע בהתאם לנוהל בקרת מבנים, מעיד על כך שהפעולות שמפעל הפיס נוקט בהן הן סבירות לכל הפחות, ונעשות בעקביות וביסודיות כדי להבטיח את תיקונם של הפגמים והליקויים האמורים. מפעל הפיס סבור כי לנוכח כתב ההתחייבות ונוהל בקרת מבנים, האחריות בכל הנוגע לנזק שנגרם בשל ליקויי תחזוקה ובטיחות במבנים אשר הוקמו במימונו של מפעל הפיס, רובצת על הרשות המקומית בלבד. מפעל הפיס הפועל על פי הנוהל, עושה מעבר לנדרש ממנו על פי הדין ובוודאי שמעבר למצופה ממנו. לפיכך, לא חלה על מפעל הפיס כל אחריות במקרה של נזק בשל ליקויי תחזוקה ובטיחות במבנים אשר הוקמו במימונו. בהקשר זה מפעל הפיס מדגיש כי אינו משמש זרוע של רשות האכיפה, כי אם גוף מתקצב בלבד, ועל כן אין להטיל עליו כל אחריות לתחזוקת המבנים ולתיקון ליקויים שהתגלו בהם במהלך השנים לאחר השלמת בנייתם.
ראה הערות רה"מ 64 ג' עמ' 375.
ליקוי

5. 	מבנים שנעשה בהם שימוש החורג מייעודם: לפי ממצאי סקר 2009, ב-40 מ-966 המבנים שנבדקו (4.1%) נעשה שימוש החורג מהייעוד שנקבע להם בכתב ההתחייבות. הועלה כי רק בשני מקרים שבהם השכירה הרשות המקומית את המבנים לגורם אחר, קיזז הפיס מהמענקים העתידיים המגיעים לרשות את כספי המענק ששולם בגין אותם מבנים. בשלושה מקרים נוספים פעל הפיס מול הרשויות המקומיות להחזרת כותר פיס (ספרייה) וכן מועדוני פיס לנוער ששימשו כיתות לימוד לשימושם, ואף התנה את מימוש המענקים העתידיים בפינוי כיתות הלימוד מהמבנים. בכל שאר המקרים לא פעל הפיס מול הרשויות המקומיות הרלוונטיות להחזרת המבנים לשימושם.

מעקב
מפעל הפיס

5. 	מפעל הפיס נוקט בפעולות בהתאם לנוהל בקרת מבנים, קרי קיים מדרג הפעולות שפורט בהתייחסות למעקב לליקוי 4. נכון לינואר 2015, קיים מבנה אחד מתוך המבנים שבסקר אשר לא הוחזר לייעודו ולא קיבל אישור שימוש חורג זמני (בסמת טבעון). המענקים לרשות זו מוקפאים. רשות זו מופיעה גם בליקוי 3. מפעל הפיס ממליץ לאחד את בסמת טבעון עם קריית טבעון, לצורך ניהול יעיל יותר של הרשות.
ראה הערות רה"מ 64 ג' עמ' 376.

ליקוי

6. 	תחנות פיס לבריאות השן: הפיס מאשר מענקים בין היתר להקמת "תחנת פיס לבריאות השן" (להלן - תחנה לבריאות השן). מבדיקה שעשה משרד מבקר המדינה בכמה רשויות מקומיות ומנתוני סקרי המבנים עלה כי חלק מהתחנות אינן פעילות, הוסבו לשימושים אחרים או הושכרו לרופאי שיניים פרטיים. עוד עלה כי לא נבנה מודל כלכלי לתפעול התחנות. במרוצת השנים התברר כי רשויות רבות מתקשות להפעילן, היות שאין בידן לממן העסקת רופא שיניים ואספקה שוטפת של ציוד וחומרים מתכלים לתפעול המרפאה, ואין להן הכלים הדרושים לפיקוח מקצועי על רכישת הציוד הנדרש ועל תפעול התחנה. לא נמצא כי נוכח הקשיים שבתפעולן השוטף של התחנות לבריאות השן וכן בעקבות הכנסת טיפולי השיניים לילדים עד גיל 12 לסל הבריאות ביולי 2010, שקל הפיס אם יש מקום להמשיך ולכלול יעד זה ביעדי הסיוע שלו.


מעקב
מפעל הפיס

6. 	האגף המליץ בפני הדירקטוריון בחודש אפריל 2014 לגרוע את יעד סיוע "הקמת תחנות פיס לבריאות השן" מסל יעדי הסיוע המאושרים ע"י מפעל הפיס. הדירקטוריון אישר את גריעת היעד ב- 24 באפריל 2014.
ראה הערות רה"מ 64 ג' עמ' 377. 

ליקוי 

7. 	לפי כתב ההתחייבות והנחיות הפיס, על הרשות להתחיל בבנייה בתוך 18 חודשים ממועד ההודעה על אישור המענק ולסיימה בתוך 42 חודשים ממועד ההודעה. לפי נתונים שהמציא הפיס למשרד מבקר המדינה, ביוני 2013 היו רשומים אצלו 190 מענקים שאושרו עד שנת 2009 ובניית המבנים שבגינם ניתנו או ההתחשבנות עבורם טרם הסתיימו. הסכום המשוערך של מענקים אלה הוא 730 מיליון ש"ח, ועד יוני 2013 שילם הפיס 390 מיליון ש"ח על חשבון המענקים. הנתונים האלה מלמדים שהפיס אינו נוקט את האמצעים העומדים לרשותו לפי הדין כלפי רשויות המשתהות שנים רבות בבניית המבנים שלשמם אושרו המענקים. אמצעים אלה כוללים ביטול המענקים ודרישה להחזר סכומי המענקים ששולמו, ולחלופין - קיזוזם מהיתרה לניצול העומדת לזכות הרשויות המקומיות. רק בשנים האחרונות - משנת 2011 ובייחוד בשנים 2013-2012, הפיס מתנה במפורש מימוש מענקים עתידיים בהשלמת בנייתם של מבנים שהמענק בגינם ניתן לפני שנים רבות, אך רק לגבי חלק מהמבנים.

מעקב
מפעל הפיס

7. 	מפעל הפיס נוקט באמצעים הראויים להתמודדות עם רשויות אשר טרם סיימו את בניית המבנים שהפיס מימן את הקמתם. מאז תוכנית פיתוח 2012, בפתחה של כל תוכנית פיתוח, אגף הקצאות ובקרת מבנים בודק את מצבה של הרשות המקומית מבחינת מבנים שבנייתם מתמשכת ומתנה את אישור בקשות הרשות בהצגת תוכנית עבודה ומקורות מימון (באם נדרש) לסיום המבנה ואכלוסו. במסגרת הקדמת המענקים עבור שנת 2015, נשלחו מכתבים לרשויות בחודש מרץ 2014 (מכתב כללי) ו-יוני 2014 (מכתב מפורט הכולל את רשימת המענקים לגביהם נדרשת התייחסות),לצורך קבלת התייחסות לתוצאות הסקר ולנושא קצב מימוש המעקים.  תזכורת לרשויות שלא הגישו התייחסות נשלחה באוקטובר 2014. בנוסף, הותנו המענקים שאושרו במסגרת הקדמת 2015 בהשלמת הפרויקטים שאושרו עד שנת 2011 כולל ועדיין לא הסתיימו. מתוך הרשימה של 190 מענקים פעילים עד שנת 2009 (לא כולל), עד כה מומשו 56 מענקים ובוטלו 10 מענקים. רשימת 124 המענקים הנותרים מורכבת  ממענקים לרשויות בעיקולים מתמשכים (דוגמת משהד), ממענקים לפרויקטים מטרופוליטניים שתקופת הביצוע שלהם ארוכה מהממוצע (דוגמת ירושלים), ממענקים לפרויקטים שטרם המציאו את אישורי אכלוס ובטיחות (דוגמת מטה בנימין),  ממענקים שבביצוע באמצעות כונס נכסים (דוגמת ג'וליס) וממענקים לפרויקטים שבברור במסגרת בית משפט (דוגמת בנימינה). בהקשר זה, מפעל הפיס מדגיש כי הוא פועל בעקביות, בהתמדה ובסבירות, כדי לוודא כי המענקים אותם הוא נותן אכן ממומשים, בהתאם ללוחות הזמנים שהוסכמו בינו לבין הרשות המקומית. 
כאמור לעיל, מפעל הפיס עורך מעקב שוטף אחר הפעולות שנוקטות בהן הרשויות המקומיות, ושולח מכתבים ותזכורות לרשויות על מנת לוודא כי הן תפעלנה בהתאם להתחייבויותיהן. לסיום, אין להטיל לפתחו של מפעל הפיס את האחריות לפרויקטים אשר השלמתם מתעכבת בשל מצבן הכלכלי של הרשויות או סכסוך שלהן עם הקבלנים, ואחריות זו צריכה להיות מוטלת לפתחן של הרשויות באופן בלעדי.
ראה הערות רה"מ 65 ב' עמ' 378.

ליקוי

8. 	מפעל הפיס משמש נאמן הציבור ומופקד על כספי ציבור. מהאמור לעיל עולה כי הפיס לא פעל כמצופה כדי להבטיח שכל הכספים ישמשו לתכלית שנקבעה להם, ולא נקט את האמצעים החוקיים העומדים לרשותו כדי לאכוף את מימוש ההתחייבויות של הרשויות המקומיות. בכך למעשה אפשר הפיס ירידה לטמיון של משאבים יקרים שהוא משמש להם נאמן. על הפיס, כגוף ציבורי, לפעול בסבירות וכנאמן של כספי הציבור, כדי שהכספים שהוא מגייס מן הציבור יגיעו ליעדם המוצהר. עליו לפעול במסירות כדי להבטיח שימוש חסכוני ויעיל בכספים להגשמת המטרות הציבוריות של כל אחד מהמבנים שנבנים ממענקיו. 

מעקב
מפעל הפיס

8. 	מפעל הפיס פועל בהתאם לכתב ההתחייבות ולנוהלי האגף. פעילות האגף בנושא סקר מבנים וקצב מימוש המענקים אושרה בדירקטוריון ומעוגנת בנהלי האגף.  בכל הקשור למבנים לא פעילים,שימוש חורג וליקויי תחזוקה ובטיחות, מפעל הפיס פועל בהתאם למדרג פעולות המפורט בנוהל בקרת מבנים (מפורט לעיל בדיווח לגבי מעקב לליקוי 4), כאשר הפעולה של השבת כספי המענק ננקטת בזהירות רבה ותוך הפעלת שיקול דעת. בנוסף, במהלך כל שנה, במסגרת תוכנית הפיתוח וטרם אישור מענקים חדשים, נבדק קצב המימוש של כל הרשויות המקומיות , ובהתאם לבדיקה, ננקטים צעדים כדוגמא: מחיקת מענקים ישנים שטרם הוחל במימושם והחזרת הכספים ליתרה לניצול, התניית מימוש מענקים חדשים, זימון לישיבות, הסטת תקציבים להשלמת פרויקטים,  עיכוב במתן אישור למענקים חדשים, כל זאת תוך הפעלת שיקול דעת במקרים בהם קיימת חריגה מלוחות הזמנים הקבועים בהנחיות יעדי הסיוע והנהלים, להתחלת ביצוע ולהשלמת מימוש המענקים , לדוגמא: רשות שעלולה לאבד תקציב ממקורות נוספים (משרדי ממשלה, טוטו ועוד), רשות שנמצאת בתהליך סופי של הסדרת קניין  ועוד. הנושאים נבחנים במהלך השנה עד למועד אישור תוכנית הפיתוח הבאה, ומכאן שמעצם התהליך נוצרת מחזוריות מעקב. מפעל הפיס, כמי שמכיר בחשיבות מימוש ייעודם של כספי הציבור המחולקים על ידו לרשויות המקומיות לטובת הציבור, פועל באחריות, בסבירות, ומתוך כוונה כי כספים אלה ישמשו אך ורק למטרות אשר הם הוקצו להן. בהתאם לכך, פועל מפעל הפיס בסבירות ובאחריות ומקפיד לוודא כי הכספים אכן ממומשים לצורך המטרות אשר להן הם הוקצו. מפעל הפיס מודע היטב לכך שניהול כספי ציבור מחייב משנה זהירות והקפדה כי השימוש בהם ייעשה למטרות ראויות. הפעולות שמפעל הפיס נוקט בהן כדי למנוע בזבוז כספי הציבור והעמדתם בסיכון בעצם העברתם לרשויות המקומיות, מהוות ראיה מכרעת לזהירות ולסבירות בה נוקט מפעל הפיס בכל הנוגע לניהול כספי הציבור. כפי שצוין לעיל פעולות אלה כוללות החתמת הרשויות המקומיות על כתבי התחייבות, פעולות בקרה ופיקוח על פי נוהל בקרת מבנים ובאמצעות פעולות נוספות שפורטו לעיל. מפעל הפיס סבור כי בחינה של אופי פעולות הפיס אשר ננקטות בעקביות, ביסודיות ובהדרגה וכן עמידתו של הפיס במתחם הסבירות מובילות למסקנה כי מפעל הפיס  נוקט בפעילויות בהיקף נרחב ביותר כדי לוודא כי ייעשה שימוש הולם בכספי הציבור. מפעל הפיס אינו משמש זרוע של רשות האכיפה, כי אם גוף מתקצב בלבד, ועל כן כל פעולותיו המתוארות לעיל משקפות, למעלה מן הצורך, את זהירות היתר בה הוא נוקט.
ראה הערות רה"מ 64 ג' עמ' 380.

היבטים בפעילות חברת פארק אריאל שרון

הגופים המבוקרים: חברת פארק אריאל שרון בע"מ, רשות החברות הממשלתיות, משרד האוצר, המשרד להגנת הסביבה, רשות מקרקעי ישראל, משרד הפנים. 

ליקויים 8,17,18,19,20 תוקנו. ראה הערות רה"מ 64 ג' עמ' 387. 

ליקוי

1. 	בפברואר 2011 החליט דירקטוריון החברה שיש לבחור מחדש את ועדת התכנון של הדירקטוריון, מאחר שהוועדה הקודמת כבר לא פעלה באותה עת. נקבע שהוועדה תעסוק, בין היתר, ב"חשיבה תכנונית לטווח ארוך... [וב]קביעת סדרי עדיפויות לתכנון... של מיזמים". אולם באוקטובר 2013 נמצא כי הוועדה עדיין לא התכנסה כלל. דירקטוריון החברה, שהכיר בחשיבות הקמתה של ועדת התכנון ופעילותה, לא וידא שהוועדה מתכנסת ופועלת בהתאם ליעדים שנקבעו לה.

מעקב
חברת פארק אריאל שרון

1. 	טרם התקבלה החלטה. אגף המפקח הכללי ימשיך ויעקוב בנושא הקמתה של ועדת התכנון, פעילותה ותדירות התכנסותה.

ליקוי

2. 	רק בשנת 2011, כחמש שנים לאחר הקמת החברה, ובעקבות החלטה של הדירקטוריון שהחל לכהן בשנת 2010, החלה החברה לגבש תכנית אסטרטגית לקידום הפרויקט. במועד סיום הביקורת עדיין לא קיבלה התכנית את אישור השר להג"ס, אשר משמש כאמור כשר האחראי לפעולות החברה, ועדיין לא הובאה לדיון בממשלה לצורך אישורה. יצוין כי אישור התכנית האסטרטגית והתכנית הרב-שנתית שאמורה להתבסס עליה הוא מרכיב משמעותי החיוני להצלחת הפרויקט.

מעקב
חברת פארק אריאל שרון

2. 	התכנית אושרה בדירקטוריון מס' 4/13 בתאריך 3.6.2014. התכנית אושרה ע"י השר להגנת הסביבה ביום 25.12.2014. הועברה פניה ע"י השר למזכירות הממשלה לדיון.

ליקוי

3. 	במסמכי ההחלטות של ישיבת הדירקטוריון שבה הוחלט לאמץ את אחת החלופות שהוצגו לדירקטוריון במסגרת התכנית האסטרטגית לא ניתן ביטוי כלשהו לעובדה שאימוץ חלופה זו אינו עולה בקנה אחד עם תכנית המתאר המחוזית ושלשם מימוש מלא שלה יידרש שינוי בתכנית המתאר. ביצוע שינוי בתכנית המתאר בעיצומו של הליך ההקמה של הפרויקט עלול לגרום לעיכוב רב בהשלמת הפרויקט.

מעקב
חברת פארק אריאל שרון

3. 	לא דווח על התקדמות בתיקון הליקוי.
ראה הערות רה"מ 64 ג' עמ' 384. 

ליקוי 

4.	החברה לא העבירה, כנדרש בהסכם בין משרד האוצר למשרד להג"ס ממאי 2012, דיווחים על ביצוע התקציב לאגף התקציבים במשרד האוצר אלא רק למשרד להג"ס. משרד האוצר לא התריע לפני החברה על אי-הגשת הדיווחים. באוקטובר 2013 עדיין לא נחתם בין המדינה לחברה הסכם תקצוב חדש לשנת 2014 ולשנים שלאחר מכן. חוסר ודאות לגבי תקצוב פרויקט בהיקף כזה אינו תקין ועלול להקשות על החברה לבצע כראוי את תפקידה.

מעקב
חברת פארק אריאל שרון

4. 	החברה מעבירה לאגף התקציבים במשרד האוצר דיווח ביצוע חודשיים כנדרש.

ליקוי

5. 	במסגרת התהליכים שקיימה החברה משנת 2011 לקראת קבלת ההחלטה החשובה והמהותית בדבר החלופה המועדפת מבין החלופות השונות שהוצעו בתכנית האסטרטגית, לא התקיים תהליך של שיתוף הציבור בבחירת החלופה המתאימה, אף שהדבר יכול היה לסייע בקבלתה של ההחלטה.





מעקב 
חברת פארק אריאל שרון

5.	התקיים הליך שיתוף ציבור בחודש יוני 2014 על פי המתווה שאושר בדירקטוריון.

ליקוי

6. 	באוקטובר 2013 מנכ"ל המשרד להג"ס, מנהל רשות מקרקעי ישראל והממונה על התקציבים במשרד האוצר עדיין לא הגישו לשר להג"ס, לשר הבינוי והשיכון ולשר האוצר, כנדרש בהחלטת ממשלה מפברואר 2009, תכנית פעולה כוללת ומפורטת להקמת הפארק. 

מעקב
חברת פארק אריאל שרון

6. 	נחתם הסכם תקצוב תלת שנתי 2014-2016 ביום 24.2.2014, להקמת הפארק. 

ליקוי 

7. 	על אף החלטות הממשלה בדבר הצורך לקדם את העברת שטחי הפארק לידי החברה, עד אוקטובר 2013 העבירה רשות מקרקעי ישראל לחזקת החברה רק כ-1,800 דונם (כ-40%) מהשטחים שלגביהם קיבלה החברה הרשאה לתכנון בהסכם שחתמה עם הרשות. 

מעקב
חברת פארק אריאל שרון

7. 	חברת פארק אריאל שרון העבירה לרשות מקרקעי ישראל ולשר להגנת הסביבה תכנית פעולה מפורטת להקמת הפארק ביום 30.6.14.

ליקוי 

9. 	על פי מכתב לרשות מקרקעי ישראל מספטמבר 2008, שעליו חתומים מנהל אגף נכסי העירייה בעיריית תל אביב-יפו והמנכ"ל דאז של החברה, הסכימה החברה לוותר לטובת איגוד ערים דן לתברואה (להלן - האיגוד) על הזכויות על הגז שנצבר בהר חירייה שבתחום הפארק (להלן - ההר או הר הפסולת). לא נמצא בפרוטוקולים של ישיבות הדירקטוריון כי ההסכמה של החברה לוותר על הזכויות האמורות בכל שטחי ההר דווחה במפורש לדירקטוריון החברה וקיבלה את אישורו.
מעקב
חברת פארק אריאל שרון

9. 	ראה הערות רה"מ 64 ג' עמ' 387. 

ליקוי

10. 	אף שלפי הסכם ההרשאה שנחתם בנובמבר 2009 בין החברה לרשות מקרקעי ישראל החברה רשאית לפעול לניקוז ולניצול של הגז בשטחי ההר שהועברו לרשותה, ממשיך האיגוד להפיק גז לא רק בשטחים שהוקצו בהסכמה לעיריית תל אביב-יפו אלא בכלל השטחים שבהר. בין החברה לאיגוד יש מחלוקת בנוגע לתוקפה של הסכמת החברה לוותר על הזכויות על כל הגז שבהר, כפי שנכתב במכתב האמור מספטמבר 2008. חיוני להסדיר מחלוקת זו לנוכח העובדה שהחברה נושאת באחריות לגז אך לא נהנית מהזכויות שמקורן בשימוש בו. בין החברה לאיגוד מתקיים משא ומתן לקראת חתימה על הסכם בעניין הסדרת שיתוף הפעולה ביניהם לגבי ההיבטים הבטיחותיים הקשורים בהפקת הגז, הנמצאים באחריותה הבלעדית של החברה. לדברי החברה, בהסכם המתגבש יש כמה סעיפים "המלמדים על העברת נטל האחריות בשאיבת הגז לאיגוד". אולם באוקטובר 2013 עדיין לא נחתם הסכם כאמור, ואין ודאות כי הסעיפים האמורים בנוסחם המוצע ייכללו בהסכם שייחתם.

מעקב
חברת פארק אריאל שרון

10. 	החברה פנתה ליועץ המשפטי לממשלה בבקשה להתערבותו, מאחר ומדובר בשני גופים ציבוריים בסוגיה זו לקידום ההליך.

ליקוי

11. 	תקנון החברה ולפיו מספר חברי הדירקטוריון "לא יפחת מ-6 ולא יעלה על 12" אינו עולה עם החלטת ממשלה מנובמבר 2005 ולפיה על דירקטוריון החברה למנות 12 דירקטורים. משרד מבקר המדינה העיר לחברה כי ראוי להסדיר זאת וכי חשוב שבהרכב הדירקטוריון יישמר האיזון בין הגופים השונים שנציגיהם אמורים לכהן בו. מיולי 2010 עד אוקטובר 2013 לא כיהנו בדירקטוריון יחד יותר משמונה דירקטורים. באוקטובר 2013 כיהנו בדירקטוריון רק ארבעה חברים. ממרץ 2013 לא מכהן בחברה גם יו"ר דירקטוריון קבוע. בהיעדר נציגות בדירקטוריון של משרדי הממשלה ושל ראשי רשויות מקומיות כנקבע בהחלטת הממשלה נפגעים מבנה הדירקטוריון והאיזונים השונים בו, אשר נקבעו בהחלטה האמורה. ראוי שהשר להגנת הסביבה ושר האוצר ימנו בהקדם דירקטורים נוספים לדירקטוריון החברה וכן ימנו את יו"ר הדירקטוריון כנדרש על פי התקנון של החברה, כדי לאפשר לדירקטוריון למלא כראוי את תפקידו; כמו כן על השרים למנות את חברי מועצת החברה על מנת לחדש את פעילותה בהקדם.

מעקב
חברת פארק אריאל שרון

11. 	החברה ממשיכה לפעול לשימור האיזון בין הגופים השונים בדירקטוריון אך עניין זה אינו תלוי בה ובהנהלתה. השר להגנת הסביבה ורשות החברות הממשלתיות מעודכנים במצב.

ליקוי 

12. 	כבר בדצמבר 2010 העלתה החברה את הצורך בשיפוי נושאי המשרה בחברה בגין סיכונים אפשריים לזיהום שמקורם בהטמנת הפסולת בעבר בשטחי ההר, אך באוקטובר 2013 עדיין לא הסתיים הטיפול בעניין חשוב ורגיש זה.

מעקב
חברת פארק אריאל שרון

12. 	טרם הוסדר נושא הטיפול בזיהום שמקורו בהטמנת הפסולת בעבר בשטחי ההר.

ליקוי

13. 	בהחלטת הממשלה מנובמבר 2005 ובתקנון החברה נקבע, בין היתר, שלדירקטוריון החברה תהיה מועצה ובה יכהנו 26 חברים שימנו השר להג"ס ושר האוצר, והוא יהיה חייב להתייעץ עמה בעניינים מסוימים, כגון בענייני תכניות פיתוח ומתאר, תקציב שנתי ותכניות רב-שנתיות. מאוגוסט 2010 לא מכהן במועצה שום חבר, ולמותר לציין שהיא לא התכנסה ולא מילאה את תפקידיה. אי-ביצוע החלטת הממשלה בנושא על ידי השרים הממנים, החברה ורשות החברות אינו תקין.

מעקב
חברת פארק אריאל שרון

13.	השר להגנת הסביבה ורשות החברות הממשלתיות מעודכנים במצב. מינויים של דירקטורים אינם תלויים בחברה ובהנהלתה. הדירקטוריון מינה את חברת אנטרופי למנהל הסיכונים בחברה בישיבתו 2/14 מתאריך 27.3.14; כמו כן, אישר את מסמך המדיניות לניהול סיכונים. נוהל ניהול סיכונים בחברה הוצג בישיבת דירקטוריון 6/14 מתאריך 17.12.14 ואושר על ידו.
ליקוי 

14. 	באוקטובר 2013 עדיין לא השלימה החברה ביצוע של סקר סיכונים מקיף על פי הנחיות רשות החברות, ופעילותה בנושא עד המועד האמור הסתכמה בכך שמבקר הפנים של החברה הכין בשנת 2009 סקר סיכונים לקביעת יעדי הביקורת ובכך שבשנים 2011 ו-2012 היא פעלה לבדיקה ולאיתור של סיכונים שמקורם בהר הפסולת. דירקטוריון החברה לא התווה מדיניות לניהול הסיכונים ולא מינה מנהל סיכונים כנדרש. כמו כן לא הוכן נוהל בדבר ניהול הסיכונים בחברה.

מעקב
חברת פארק אריאל שרון

14.	 החברה ביצעה מספר סקרי סיכונים ואף מינתה גוף מקצועי לכך. החברה ביצעה סקר סיכונים ע"פ חוזר הרשות על ידי חברת "פאן קנה". הדוח הוצג בדירקטוריון בתאריך 27.3.2014.

ליקוי 

15. 	בפברואר 2011 הזמינה החברה מחברה חיצונית סקר סיכונים לבדיקת הסיכונים האפשריים מהבחינה הבטיחותית, הבריאותית והסביבתית - הנוגעים להר הפסולת. הדוח בנושא הוגש לחברה באוקטובר 2012, והיא החלה לפעול להפחתת הסיכונים האמורים, אולם במועד סיום הביקורת עדיין לא הושלמו כל הפעולות המתבקשות על פי דוח זה.

מעקב
חברת פארק אריאל שרון

15. 	לא דווח על התקדמות בתיקון הליקוי.
 	ראה הערות רה"מ 64 ג' עמ' 390.

ליקוי

16. 	אף שלא נחתם, כנדרש על ידי דירקטוריון החברה, הסכם בין החברה ובין המשרד להג"ס העוסק, בין היתר, באחריות נושאי משרה בחברה למפגעים בפארק אריאל שרון ובמצוק חוף הים התיכון (להלן - המצוק החופי); אף שרשות החברות לא פעלה לכינוס אספה כללית לאישור שינוי במסמכי היסוד של החברה באופן שיאפשר לה לקבל אחריות לטיפול במצוק החופי; ואף שתקנון החברה לא תוקן בהתאם לכך - על אף כל אלה החלה החברה לטפל בנושא ההגנות על המצוק החופי: מונה צוות להקמת מינהלת המצוק החופי ואף גויסה במיוחד לשם כך עובדת חדשה, והיא עסקה בנושא במשך שמונה חודשים. יצוין כי המשרד להג"ס "ראה בשיקום המצוק החופי אינטרס לאומי חשוב אשר אי-טיפול בו באופן מידי עלול היה לעלות בחיי אדם", ולכן הנחה את יו"ר דירקטוריון החברה דאז לפעול למימוש החלטת הממשלה לטפל באמצעות החברה בתחומי המצוק החופי.

מעקב
חברת פארק אריאל שרון


16. 	לא דווח על התקדמות בתיקון הליקוי.
ראה הערות רה"מ 65 ג' עמ' 391.

ליקוי

21. 	יו"ר הדירקטוריון לשעבר ומנכ"ל החברה מסרו למשרד מבקר המדינה גרסאות שונות בדבר האופן שבו נוהלו ההליכים לגיוס כמה עובדים, ואין מסמכים שאפשר ללמוד מהם כיצד התרחשו הדברים בפועל. אפשר שקיום קפדני של הכללים בנושא, לרבות תיעוד מדויק של הליך הגיוס, היה מונע את אי-הבהירות האמורה.

מעקב
חברת פארק אריאל שרון

21.	הליך גיוסם וקבלתם של עובדים בחברה מתועדים כנדרש.

ליקוי

22. 	החלטת יו"ר הדירקטוריון דאז להעביר את הטיפול בנושא מידי הוועדה שמונתה לצורך כך - אשר עם חבריה נמנו אנשי מקצוע המומחים בתחום - אל הדירקטוריון היא בבחינת חריגה מהליך החלטה שסוכם מלכתחילה. יו"ר הדירקטוריון לא הציגה נימוק ממשי המצדיק את החריגה האמורה. כמו כן היא קיבלה את ההחלטה בנושא בלא שהעניין הוצג לחברי ועדת הבחירה לצורך קבלת עמדתם בעניין. אף שיו"ר הדירקטוריון לא השתתפה בישיבתה השנייה של ועדת הבחירה, היא חתמה על פרוטוקול הישיבה, שנכתב על ידי נציגת החברה החיצונית האמורה, ואישרה את נכונות הכתוב בו. הפרוטוקול האמור לא הועבר כלל לעיונם ולאישורם של יתר חברי הוועדה, וחלקם אף חולקים על הכתוב בו.

מעקב
חברת פארק אריאל שרון

22. 	הפרוטוקולים מועברים לעיונם ואישורם של כלל חברי הועדה ע"י יועמ"ש ומזכירת חברה כנדרש.
ליקוי 

23. 	בישיבותיה של ועדת הבחירה הועלו ספקות מהותיים בעניין ההצעה הזוכה, שנגעו לאפשרות שההצעה לא עמדה בדרישות המינימום לגבי רוחב הגשר שנקבעו במסגרת התחרות, ולכן הגשר המוצע לא יוכל לספק את השירות הנדרש. אף המנכ"ל העלה ספקות כאלה בישיבה של דירקטוריון החברה בדצמבר 2012, אך החברה הגיעה לידי מסקנה שההצעה שהתקבלה לא עמדה בתנאי התחרות ולא התאימה לצרכיה רק לאחר שסיימה את הליך הבחירה ושלחה למציע הזוכה הודעה ובה אישור על דבר זכייתו. עקב ניהול ההליך התחרותי האמור, שלא הניב למעשה תוצאות, היו לחברה הוצאות כספיות מיותרות.

מעקב
חברת פארק אריאל שרון

23. 	נבחר מתכנן בתהליך מכרז פומבי- חברת Ney מבלגיה. המתכנן משלים כרגע שלב תכנון מוקדם.

ליקוי 

24. 	בשטח שלרגלי הר הפסולת, בצמוד למדרון המזרחי שלו וממערב לכביש 4, הוקמה באוגוסט 1988 תחנת מעבר פסולת של ערי גוש דן; בשנת 2000 הוחל בביצוע פעולות להקמת פארק מִחזור בתחנת המעבר. הסמיכות בין תחנת המעבר ופארק המחזור ובין הר הפסולת ופארק אריאל שרון, המושך אליו מבקרים רבים, מקנה למקום את הייחוד יוצא הדופן, אך יש לה גם כמה היבטים בעייתיים - כגון ריח רע, זיהום ורעשים שמקורם בתחנת המעבר ובפארק המחזור, הפועלים 24 שעות ביממה - והם עלולים לפגוע בהנאתם של המבקרים בפארק ובייחוד בהר הפסולת. לנוכח זאת, ראוי שהגורמים הממשלתיים המעורבים בהקמת הפארק והגורמים הקשורים בהפעלת תחנת המעבר ופארק המחזור, ובראשם איגוד ערים דן לתברואה, ייתנו את דעתם לנושא וימשיכו לפעול באופן שוטף למזעור נזקים ומטרדים שמקורם בסמיכות בין האתרים האמורים.

מעקב
חברת פארק אריאל שרון

24. 	מתקיימות ישיבות תאום שבועיות בין חברת פארק אריאל שרון לאיגוד ערים דן לדיון בסוגיות משותפות.

ליקוי

25. 	פארק אריאל שרון אמור לשרת את האוכלוסייה הגדולה של גוש דן ומבקרים רבים אשר יגיעו גם מאזורים מרוחקים יותר. הוא שוכן בין כבישים ראשיים, ומכאן שרמת נגישותו לציבור גבוהה מחד גיסא, אך מאידך גיסא הכניסה לפארק מכבישים אלה עלולה להיות כרוכה בקשיים בגלל עומס התנועה בהם. במועד סיום הביקורת הגישה לפארק יכולה להתבצע בשתי דרכים בלבד, אולם בקרב הגורמים העוסקים בנושאי התחבורה השונים - הן בהיבטי התכנון והן בהיבטי הביצוע - אין תמימות דעים בנוגע לפתרונות התחבורתיים הדרושים לפיתוחו של הפארק ולסדרי העדיפויות לקידומם.

מעקב
חברת פארק אריאל שרון

25. 	נעשתה פניה בנושא לשר התחבורה ע"י השר להגנת הסביבה. כמו כן הנושא הועלה בדיון בוועדה המחוזית לקראת אישור התכנית המפורטת של הפארק תג"פ 602.

ליקוי 

26. 	לצורך הסדרת השימוש בפארק על ידי ציבור המבקרים וכן לצורך הפעלת עסקים (כגון מזנונים והשכרת אופניים) בשטח הפארק יש צורך בגוף שיטפל בסוגיות אלה וירכז סמכויות אכיפה בתחומים שונים כגון: הסדרי חניה, השלכת פסולת ופינוי אשפה. מאחר ששטח הפארק הוא שטח גלילי שלא נמצא באחריות שום רשות מקומית, אין גוף שבסמכותו להתקין ולאכוף חוקי עזר בעניינו ואין שום רשות, בכלל זה החברה, המוסמכת באופן בלעדי לקבוע ולאכוף את ההסדרים הדרושים להפעלת הפארק.

מעקב
חברת פארק אריאל שרון

26. 	החברה מכינה הצעת חוק שתסדיר את הסוגיות המופיעות בליקוי.

הגופים המבוקרים: רשות לשמירת הטבע והגנים הלאומיים, המשרד להגנת הסביבה, מינהל התכנון - משרד הפנים, משרד המשפטים, רשות מקרקעי ישראל, רשות העתיקות, רשות החברות הממשלתיות, משרד הבטחון

ליקוי

1.	אחד מתפקידיה העיקריים של הרשות על פי חוק גנים ושמורות הוא לאתר, להקים, לנהל, להחזיק, להפעיל ולטפח גנים לאומיים ושמורות טבע.
בדוח מבקר המדינה משנת 2002 הועלה כי עשרות תכניות לגנים ולשמורות התעכבו במשך שנים הן בשלב הגשתן למוסדות התכנון הן במוסדות התכנון עצמם. כמו כן, ההרשאות של רשות מקרקעי ישראל הניתנות לרשות ומאפשרות לה לפעול בתחומי הגנים והשמורות ולפקח עליהם, גם הן התעכבו. בביקורת הנוכחית נמצא כי חל שיפור ניכר בצמצום העיכובים בשלב הגשת התכניות למוסדות, אבל במוסדות התכנון וברמ"י העיכובים נמשכים, ואף נוספו גורמי עיכוב חדשים בשלבים השונים בתהליך אישור תכניות והכרזה של גנים ושמורות. 

מעקב
משרד הבטחון

1. 	כמידי שנה, המשרד מחדש את החוזה אל מול רשות הטבע והגנים לכניסת חיילים לאתרים. גם השנה ניהל המשרד מו"מ עם הנהלת הרשות על מנת להתכנס לתקציב החיל ולשמור על רציפות השירות לחיילים. בשנ"ע 2014 נחתמו עם הרשות 2 חוזים: הסכם 4440591931 – הזמנה בתוקף עד ה 31.7.15 ע"ס 408 אש"ח (לפי מחיר של 5 ₪ לחייל על בסיס נתוני כניסות שנה קודמת). הסכם 8883066645 – כניסות לאתרים ייחודיים על פי כניסות בפועל בתוקף עד ה 31.7.15 ע"ס 200 אש"ח. 

מעקב
רשות מקרקעי ישראל

1.	ב-31.3.2014 אישרה מועצת מקרקעי ישראל תנאי ההקצאה לרט"ג כמו גם הסכם מסגרת.



מעקב
רשות הטבע והגנים הלאומיים

1. 	ההסכם אושר ע"י מועצת מקרקעי ישראל. עדיין נדרשת עבודה רבה הכרוכה בקידום הסכמי החכירה.

ליקוי

2.	נמצא כי במינהל התכנון מתעכבות בשלב ההכרזה עשרות תכניות לגנים ולשמורות, חלקן ללא כל סיבה מוצדקת. למשל, עיכוב בהעברת התכניות לאישור השרים הרלוונטיים או המתנה לאישורם של ראשי רשויות מקומיות מעבר למגבלת הזמן הקבועה בחוק (60 ימים) לקבלת תגובתם. זאת ועוד, מינהל התכנון, והרשות בעקבותיו בנוגע לחלק מהגורמים, אימצו כלל שאינו קבוע בחוק או בהנחיה פורמלית כלשהי, המגביל לחמש שנים את תוקף האישורים של הגורמים השונים להכרזות. על הרשות, על מינהל התכנון ועל משרד המשפטים לפעול לצמצום העיכובים והחסמים בתהליכי ההכרזות של גנים ושמורות.

מעקב
משרד המשפטים

2.	לעניין סיום הטיפול לצמצום העיכובים והחסמים בתהליכי ההכרזות של גנים ושמורות - לאור המורכבות בקביעת נוהל מראש, עד עתה כל מקרה נבחן לגופו ונתקבלה הכרעתה של המשנה ליועץ המשפטי לממשלה (חקיקה) לאור נסיבותיו המיוחדות של כל מקרה (יצוין כי לא היו עיכובים בבחינת המקרה), אולם יחד עם זאת לאור ריבוי המקרים לאחרונה, ועל אף הקשיים שבכך, מתגבש בימים אלה אצל המשנה ליוע"מש (חקיקה) נוהל ששותפים לו גורמים שונים במחלקת ייעוץ וחקיקה. לכשיושלם ההליך הפנימי בלשכת המשנה ליוע"מש (חקיקה), הוא יועבר למשרד הפנים. ככל הנראה, הליך זה ייארך כחודשיים זולת אם למשרד הפנים יהיו השגות, דבר שיצריך דיון מחודש על הנוהל.

מעקב
רשות הטבע והגנים הלאומיים

2. 	לעניין סיום הטיפול לצמצום העיכובים והחסמים בתהליכי הכרזות של גנים ושמורות, יצא מכתב למינהל התכנון בו הרשות מבקשת להפסיק עם נוהג וההמתנה לתשובת ראשי הרשויות וכי עליהם לפעול בנושא מול משרד המשפטים כפי שכתוב בדו"ח. נמסר כי טרם נעשתה פניה אליהם. קצב קידום ההכרזות נמוך.
ליקוי

3.	אשר לרמ"י, גם בטיפול שלה נמצאו עיכובים חמורים ומתמשכים במתן הרשאות לרשות לפעול בשטחים מוכרזים ולא מוכרזים. התנהלותה זו של רמ"י הביאה לידי כך שהרשות מחזיקה בהסכמי חכירה ובהרשאות רק לכ-25% מהגנים ומהשמורות שהיא פועלת בהם. על הרשות ועל רמ"י לפעול ביחד ובהקדם למציאת דרכים לפתרון בעיית העיכוב המתמשך בכריתת הסכמי חכירה ביניהן ובמתן הרשאות פיקוח לרשות, שיאפשרו לה לפעול לפי צורכה בשטחים המאושרים כגנים וכשמורות.

מעקב
רשות הטבע והגנים הלאומיים 

3. 	לעניין מציאת  דרכים לפתרון בעיית העיכוב המתמשך בכרית הסכמי חכירה ביניהן ובמתן הרשאות פיקוח לרשות, מעבר להסכם המסגרת ישנו צוות שמנסה לפתור חסמים בפרוצדורות המורכבות לחתימה על ההסכמים. מול המחוזות של רמ"י אין התקדמות ועל אף פתרון הבעיות הפרוצדורליות קצב הוצאת ההסכמים הינו איטי ביותר. נכון להיום רק לכשליש מהגנים הלאומיים ושמורות הטבע הינם בעלי הסכמי חכירה.

מעקב
רשות מקרקעי ישראל

3. 	צוותי העסקות במרחבים העסקיים האמונים על קליטת ההרשאות והכנת החוזים ומנהל אגף בכיר לעסקות במטה הרשות האמון על ההנחיה המקצועית ועל האישור בהליך זה, עושים מאמץ לקדם את הטיפול ובעניין זה קיימת התקדמות רבה. חסמים קיימים נפתרים בשיחות מול הרט"ג.

ליקוי

5.	הרשות אינה חברה בוועדות המחוזיות, אף שוועדות אלה ממלאות תפקיד מרכזי בתהליך התכנוני. יתרה מזאת, המגמה העולה מהצעת החוק היא להרחיב עוד את סמכויותיהן ואת סמכויות הוועדות המקומיות על חשבון הוועדות הארציות, לכן חברותה בוועדות אלה הופכת חיונית עוד יותר. הרשות קיבלה אמנם מעמד של יועץ בחלק מהוועדות המחוזיות, בנושאים הנוגעים בעיקר לשטחי גנים ושמורות, אבל מעמדה בוועדות אלה אינו שווה למעמד של חבר מן המניין; אין היא מקבלת את המידע על מכלול הנושאים והתכניות העולים לדיון ואין היא מוזמנת לכל הדיונים; וכשהיא כבר משתתפת בדיונים, אין ניתנת לה זכות ההצבעה בשלב קבלת ההחלטות.
מעקב
רשות הטבע והגנים הלאומיים

5. 	לנושא חברות הרשות בוועדות המחוזיות של משרד הפנים, הרשות אינה חברה בוועדות המחוזיות של משרד הפנים.  סורבה דרישת הרשות להיות חברה בוועדות המחוזות או בוועדות המשנה העוסקות בתשתיות .

ליקוי

6.	כוח האדם שהרשות מקצה לנושא התכנון אין בו די. האגף האחראי ברשות לנושא תהליכי התכנון הכלל-ארציים - אגף שטחים פתוחים - מונה אדם אחד בלבד - מנהל האגף הנעזר בעובד חיצוני העוסק בתכנון (בהיקף של חצי משרה). בכל אחד ממחוזות הרשות ישנו אדם אחד או שניים העוסקים בתכנון, אבל רק חלק קטן מזמנם מוקדש לנושאי תכנון כלל-ארציים. יוצא אפוא שאין ביכולתה של הרשות להביע את עמדתה בכל המקרים שהיא סבורה כי ראוי שתעשה כן.

מעקב
רשות הטבע והגנים הלאומיים

6. 	לעניין הקצאת תקנים לנושא התכנון, הרשות בתהליכי הגדרה וקליטה של ארבעה עובדים לנושא הוועדות המקומיות ורישוי בשלושת המחוזות הגדולים ותקן נוסף של אדריכל נוף במטה.

ליקוי

8.	חוק גנים ושמורות קובע כי לא יפגע אדם בערך טבע מוגן אלא בהיתר כללי או מיוחד ממנהל הרשות. הועלה כי אף שקק"ל אינה נוהגת לבקש מהרשות היתרים לפגיעה בערכי טבע מוגנים, אין הרשות דורשת ממנה לעשות כן, ואין היא אוכפת את הוראות החוק בנוגע אליה.

מעקב
רשות הטבע והגנים

8.	הרשות סיימה את כתיבת מסמך המדיניות בנושא של ערכי טבע מוגנים ובכלל זאת התייחסות לסוגיות של קק"ל. מדיניות
מתאימה תפורסם בקרוב.

ליקוי

4.	בין הרשות לבין קק"ל מתקיים שיתוף פעולה המבוסס על אמנה והסכם תפעול יערות שנחתמו ביניהן ועל מפגשים של צוות משותף המתכנס מדי פעם בפעם. נמצא כי נושא ההיתרים לפגיעה בערכי טבע מוגנים על ידי קק"ל לא הוסדר במסגרת האמנה והסכם התפעול, ואף לא נמצא שהנושא עלה לדיון במסגרת הצוות המשותף. עולה החשש שקק"ל בפעולותיה פוגעת לפעמים בערכי טבע מוגנים בלי שהרשות ממלאת את חובתה על פי דין ומונעת זאת ממנה. 

מעקב 
רשות הטבע והגנים

9.	טרם הסתיימו השינויים לאמנה בין הרשות לבין קק"ל. הדבר מתעכב עקב המשבר בקק"ל מול המדינה.

ליקוי

10.	בשנים האחרונות מבוצעות במרחבי צפון הנגב ודרום הר חברון (להלן – צפון הנגב) על ידי קק"ל פעולות ייעור ונטיעת עצים אינטנסיביות בהיקפים של אלפי דונם בשנה. פעולות אלה מבוצעות בשני ערוצים סטטוטוריים: תכנית מתאר ארצית ליער ולייעור מס' 22 (להלן - תמ"א 22) ונטיעות ביזמתה של רמ"י, מכוח סמכויותיה, כדי לתפוס חזקה בשטחים ולמנוע פלישות בלתי חוקיות אליהם. לדעת אקולוגים וארגונים העוסקים בשמירה על הסביבה בישראל, פעולות הייעור באזור זה זרות לו ופוגעות במערכת האקולוגית ובשני בתי גידול נדירים, מישורי הלס ובתת הספר, שכמעט שאינם מוגנים במסגרת שמורות טבע.

מעקב
קרן קיימת לישראל

10.	לא דווח על התקדמות בתיקון הליקוי. 

ליקוי

11.	למרות חוות הדעת של אנשי המקצוע ברשות, היא לא עשתה די כדי להגן על ערכי הטבע באזור צפון הנגב, ובהם בתי גידול וערכי טבע מוגנים, מפני פעולות הייעור הנעשות באזור זה שנים רבות בין מכוח תמ"א 22 בין ביזמתה של רמ"י. כמו כן, אף שבין הרשות לקק"ל נחתמו הסכמים והוקם צוות משותף שיאפשרו את שיתוף הפעולה ביניהן בנושאים שפעילותן חופפת, לא נקבעו בין הצדדים מנגנונים להסדרת ההגנה על ערכי הטבע בצפון הנגב. יתרה מזאת, הרשות לא פנתה בעניין זה לשר החקלאות האחראי על פי פקודת היערות לפעילותה של קק"ל בתחום הייעור. על הרשות לפעול מול רמ"י ומול קק"ל ולנקוט את כל הצעדים הנדרשים למזעור הנזקים לערכי הטבע בצפון הנגב עקב הנטיעות.
מעקב
רשות הטבע והגנים

11.	הפעולות שעושה הרשות מול רמ"י וקק"ל למיזעור הנזקים לערכי הטבע בצפון הנגב עקב הנטיעות – הרשות  משתתפת בוועדות המעקב וכן בדיונים רלוונטיים על מנת למזער את הנזקים. הנושא הובא גם לשולחנו של המשנה ליועץ המשפטי לממשלה.

ליקוי

12.	בשטחי תמ"א 22 קק"ל מחויבת להגיש תכניות מפורטות למוסדות התכנון לפני ביצוע הנטיעות. לפי החלטה של המועצה הארצית משנת 2002, עד שיוכנו ויאושרו כל התכניות המפורטות, ולמשך תקופת מעבר מוגבלת בזמן, את הבקשות לנטיעה בשטחי תמ"א 22 מאשרת ועדה שהוקמה לצורך העניין - הוועדה המקצועית למעקב ובקרה של תמ"א 22. הועלה כי בניגוד להחלטה של המועצה הארצית, לא דרשה הוועדה האמורה מקק"ל דוחות חצי-שנתיים על ביצוע הנטיעות בפועל, ואף לא ביצעה מעקב ובקרה מספיקים בשטח.

מעקב
רשות הטבע והגנים הלאומיים

12. 	מתקיימים מפגשים, דיונים עם גורמי חוץ, הערות לתכניות מוגשות לוועדות התכנון. 

מעקב
קרן קיימת לישראל

12. 	לא דווח על התקדמות בתיקון הליקוי. 

מעקב
המשרד להגנת הסביבה

12. 	נציג המשרד להגנת הסביבה משמש כיו"ר ועדת המעקב שמתכנסת לפי הצורך ולפי הגשת תכניות הנטיעות של קק"ל. לאחרונה, התכנסה ועדת המעקב פעמיים עד שלוש פעמים בשנה לדיונים סדירים. הדוחות השנתיים של נטיעות קק"ל מופצים לכל חברי הועדה לאחר סיום כתיבתם ועד אמצע שנת 2014 התקבלו כל הדוחות הרלוונטיים. דוח המסכם את שנת 2014 נמצא כיום בהכנה ולכשתסתיים כתיבתו, הדוח יועבר לועדת המעקב. עם קבלת דוחות המעקב של קק"ל, הועדה מתארגנת לסיורי שטח על מנת לבחון בפועל את תכניות הנטיעה בהתאם וביחס לתכנית.
ליקוי

14. 	מסוף 2010 עד אמצע 2013 התקיימו דיונים מעטים במליאת הרשות בנושא אתרי מורשת, שלא כמו בנושא שמירת הטבע, ומרביתם היו בנושאים כלליים ולא בנושאים מהותיים הנוגעים למדיניות הרשות ולגופם של אתרים אלה. גם ההנהלה המקצועית של הרשות כמעט שלא דנה בשנים 2013-2011 בנושא אתרי מורשת. 

מעקב
רשות הטבע והגנים הלאומיים

14. 	הרשות מקיימת כבר יותר דיונים בנושא אתרי מורשת. 

מעקב
קרן קיימת לישראל

14. 	לא דווח על התקדמות בתיקון הליקוי. 

ליקוי

15.	עד תחילת 2012 לא ישבו במליאת הרשות אנשי מקצוע מהתחומים הנוגעים לטיפול באתרי מורשת, כמו ארכיאולוגיה, היסטוריה ואדריכלות נוף ושימור, ורק במועד זה מונתה ארכיאולוגית כחברת מליאה. 

מעקב
רשות הטבע והגנים

15.	לא דווח על התקדמות בתיקון הליקוי.

ליקוי

16. 	לנוכח מספרם הרב של אתרי המורשת ובשל היקף המשימות הנדרשות מהרשות לצורך שימורם וטיפוחם, אין די בכוח האדם שהיא מקצה לכך. עד אוקטובר 2013 המשיך המחסור בכוח אדם לטיפול בנושא שימור אתרי מורשת בלי שניתן לו מענה הולם.

מעקב
רשות הטבע והגנים הלאומיים

16. 	הרשות הקצתה כח אדם נוסף  לצורך שימורם וטיפוחם של אתרי המורשת. המבנה הארגוני אושר. הרשות בתהליך קליטת כח האדם כאשר חלקו כבר מאויש. יתווספו 2 תקני ממוני מורשת במחוזות. נוספו 3 צוותי שימור מחוזיים כ 12 איש בעלי - הכשרה ייעודית.
ליקוי

17.	הקצאת תקציבי הרשות לטיפול באתרי מורשת, גם בה אין די כדי לתת מענה לצורכי ההגנה והשימור של האתרים, והרשות נסמכת בעניין זה על מקורות חיצוניים. על הרשות להקצות לנושא את תשומת הלב הראויה ואת המשאבים הדרושים להובלתו וניהולו על פי הקבוע בחוק גנים ושמורות.

מעקב
רשות הטבע והגנים

17. 	הפעולות שנוקטת הרשות למתן מענה לצורכי ההגנה והשימור של אתרי המורשת הינם: תוספת כח אדם, דאגה לקבלת תקציבים נוספים, הכשרות כח אדם ייעודי, השתתפות בבניית קורסים יחד עם רע"ת ואקדמיה. 

ליקוי

18.	החוק הטיל על הרשות להכין תיק אתר לכל גן לאומי ולכל שמורת טבע. בכל תיק אתר עליה לתעד ולרשום מידע בתחומי שמירת הטבע וערכי הטבע, הנוגעים לגן או לשמורה. הועלה כי למרות חשיבותם של תיקי אתר ככלי לניהול ולתפעול של הגנים והשמורות ולטיפול בחי ובצומח בהם, הרשות הכינה תיקי אתר רק לכשליש מהשמורות המוכרזות, ולגנים לא הכינה אף לא תיק אתר אחד. 

מעקב
רשות הטבע והגנים הלאומיים

18.	בשל ההתקדמות הטכנולוגית בעולם, באישור המליאה, הרשות מכינה תיקי אתר ארציים. הרשות שכרה שירותי פיתוח תכנה ייעודית (ג'אנגו) והפרויקט מתקדם מאוד. בשנת 2015 יתווסף חלק מפרקי המימשק האתריים. 

ליקוי

19.	הועלה כי בעניין הכנת תיקי אתר קיבלה הרשות החלטות שונות ולא עקביות. ניסיונות להכין תיקים חלופיים בתהליכים מקוצרים למיניהם (תיקי אפיון, תעודת זהות) לא הובאו לדיון במליאה, והיא לא קיבלה החלטות סדורות בנוגע אליהם. יתרה מזאת, התהליכים המקוצרים לא השיגו את מטרתם ולא הצדיקו את המשאבים שהושקעו בהם.


מעקב
רשות הטבע והגנים הלאומיים

19.	הרשות מקבלת החלטות עקביות וסדורות בעניין הכנת תיקי אתר. 

ליקוי

20.	חלק ניכר מתיקי האתר שהעבירה חטיבת המדע לוועדה המקצועית-מדעית של המליאה נבדקו על ידי הוועדה ונמצאו בהם ליקויים שונים, שעיקרם מידע חסר ומידע שאינו מדויק ואף אינו מעודכן. על הרשות לנקוט בהקדם את כל הפעולות הדרושות לתיעוד מקצועי של ערכי הטבע בגנים ובשמורות ולהשלים את הכנתם של תיקי אתר לכל גן לאומי ולכל שמורת טבע.

מעקב
רשות הטבע והגנים 

20.	הפעולות שנוקטת הרשות לתיעוד מקצועי של ערכי הטבע והגנים בשמורות – תיקי האתר הממוחשבים, הצטיידות ביכולות מחשוב יותר משוכללות מהעבר להעברת נתוני התיעוד של הפקחים בצורה אמינה ומהירה יותר, וכן פיתוח יכולת ניתוח מקצועית יותר. הרשות בתהליך מיסוד תכנה לנושא. 

ליקוי

21.	חוק גנים ושמורות קובע כי מליאת הרשות תפעל בהרכב של 19 חברים - נציגים מהממשלה ומהציבור, אנשי מדע וגופים שפעילותם משיקה לפעילותה של הרשות. למרות הקבוע בחוק, משנת 2011 עד אוקטובר 2013 פעלה מליאת הרשות בהרכב חסר של 16-11 חברים בלבד. בהתנהלותה זו של הרשות נמנעו האיזונים הדרושים על פי החוק בין גופים ומוסדות שונים המבטיחים את האינטרס הציבורי כולו. 

מעקב
רשות הטבע והגנים הלאומיים

21.	לא דווח על התקדמות בתיקון הליקוי. 

ליקוי

22.	יתרה מזאת, השרים להגנת הסביבה שכיהנו בתקופה האמורה לא מינו יו"ר למליאה. רק בדצמבר 2013, לאחר הביקורת, אישרו הממשלה ומליאת הרשות את מינויו של מועמד שהציע השר להג"ס לתפקיד חבר המליאה המיועד להתמנות כיו"ר. הוועדה לבדיקת מינויים ברשות החברות טרם דנה באישור מינוי זה.

מעקב
רשות החברות הממשלתיות

22. 	לא דווח על התקדמות בתיקון הליקוי. 

מעקב
רשות הטבע והגנים הלאומיים

22.	נבחר יו"ר חדש למליאת הרשות.

ליקוי

23.	בפברואר 2013 הסתיימה התקשרות רבת-שנים בין משרד הביטחון לרשות, שאפשרה את כניסתם של חיילי צה"ל לאתרי הרשות בעלות סמלית. הועלה כי ממועד סיום ההתקשרות לא אפשרה הרשות את כניסתם לגנים הלאומיים ולשמורות הטבע, למעט במקרים שצה"ל פנה בבקשה מיוחדת לרשות. 

ליקוי

24.	במהלך הביקורת העיר משרד מבקר המדינה לרשות כי לנוכח החשיבות הערכית והלאומית של ביקור חיילי צה"ל בגנים הלאומיים ובשמורות הטבע, עליה לנקוט בהקדם צעדים להסדרת הנושא כדי לאפשר את כניסתם של חיילי צה"ל לאתריה. באמצע יולי 2013 הודיעה הרשות למשרד מבקר המדינה כי נחתם עם משרד הביטחון הסכם חדש, לשנה נוספת, שעניינו הסדרת כניסתם של חיילי צה"ל לאתרי הרשות. 

מעקב
רשות הטבע והגנים הלאומיים

23,24.	נחתם חוזה חדש בין הרשות לבין משרד הביטחון כדי להבטיח המשך כניסה תקינה של חיילי צה"ל למתקנים ולאתרי הרשות. 

ליקוי

25. 	212 רכבי שטח עומדים לרשותם של פקחי הרשות בגנים ובשמורות. הועלה כי אף שכלי הרכב משמשים את הפקחים מצפון הארץ עד דרומה, רוב הטיפולים ברכבי השטח (כ-80%) נעשו במוסך בתל אביב, וזאת למרות העובדה שרק כ-42.5% מהרכבים משרתים את מחוז המרכז ומצויים בשטחו. התנהלות זו, שלא נקבע בעניינה נוהל מסודר, מביאה לידי תוספת ניכרת ומיותרת בעלויות בגין בזבוז ימי עבודה, צבירת שעות נוספות, תשלומי אש"ל ועוד. 

מעקב
רשות הטבע והגנים

25.	הרשות מבצעת טיפולים ברכבי השטח (במוסכים) בהיקף גדול יותר בצפון הארץ ובדרומה. 

ליקוי

26.	תהליך בדיקת כשירותו והתאמתו של מועמד לתפקיד מנכ"ל של גוף סטטוטורי, ובכלל זה מנכ"ל הרשות, כולל דרישות לגילוי מידע בדבר ניגוד עניינים. 
מנכ"ל הרשות לא דיווח בשאלון שהעביר לוועדה לבדיקת מינויים על זיקות שהיו לו בין ענייניו האחרים לענייניה של הרשות. לכן, הוועדה לא התייחסה לעניינים אלה כשקבעה לו את ההסדר למניעת ניגוד עניינים. גם לאחר כניסתו לתפקיד לא דיווח מנכ"ל הרשות ליועצת המשפטית של הרשות, כפי שהתחייב, על העניינים האמורים ונטל חלק בפעולותיה של הרשות בעניינים אלה. נוסף לכך, הוא לא קיים את הודעתו למליאה כי העביר לממלאי תפקידים אחרים את סמכויותיו בנושאים שאין הוא יכול לטפל בהם מפאת החשש לניגוד עניינים. 

מעקב
רשות הטבע והגנים

26.	בהתאם להסכם ניגוד עניינים, העביר מנכ"ל הרשות את הטיפול למנהלים אחרים כנדרש. 
 
ליקוי

28.	לפי חוק גנים ושמורות, מליאת הרשות היא הגוף הקובע את מדיניותה של הרשות ומכוון את פעילותה. עליה לנקוט בהקדם את הצעדים הדרושים להסדרת עבודתה ולקבוע באופן ברור את חובותיה, את סמכויותיה ואת סדרי עבודתה כדי שתוכל למלא באופן מיטבי את תפקידה. על השר להג"ס להשלים את מינוים של חברים למליאה כדי שזו תוכל לפעול בהרכב מלא כנדרש בחוק. 



תגובה
רשות הטבע והגנים הלאומיים

28.	השר להגנת הסביבה טרם השלים את מינויים של חברים במליאה בהתאם לחוק. 

ליקוי

30.	אחד מתפקידי רט"ג על פי חוק גנים ושמורות הוא "להגן על ערכי הטבע והמורשת, לפקח על שמירתם ולטפח אותם", ובכלל זה "לפקח על ערכי טבע ומורשת... ליזום, לקיים ולעודד פעולות חינוך, הסברה והדרכה בתחומי שמירת הטבע וערכי הטבע והמורשת... ופעילויות להגברת התודעה בתחומים האמורים בקרב הציבור בכלל ובקרב תלמידים ובני נוער בפרט".
לנוכח ההיסטוריה העשירה ורבת הרבדים שלה, מדינת ישראל היא אחת המדינות המשופעות ביותר בעולם באתרים ארכיאולוגיים ובערכי מורשת, לאומיים ובין-לאומיים (להלן - אתרי מורשת). בישראל כ-30,000 אתרים ארכיאולוגיים, מתוכם כ-9,000 בתוך גנים ושמורות,הנמצאים באחריותה של רט"ג. רשות העתיקות (להלן - רע"ת) אחראית לטיפול בכל ענייני העתיקות במדינה לפי חוק רשות העתיקות, התשמ"ט-1989 (להלן - חוק רשות העתיקות). מתוך 30,000 האתרים הארכיאולוגיים, רע"ת הגדירה 763 אתרים כחשובים ביותר, מתוכם 213 אתרים בתוך גנים ושמורות. בחוק גנים ושמורות ובחוק רשות העתיקות נקבע כי ניהולם, אחזקתם והפעלתם של אתרי המורשת בתוך הגנים והשמורות ייעשו בידי רט"ג בתיאום עם רע"ת, אלא אם הוסכם ביניהן אחרת. בשנים 2000, 2005 ו-2008 חתמו רט"ג ורע"ת על אמנות שנועדו להסדיר את חלוקת התפקידים ביניהן. שימורם והורשתם של אתרי המורשת לדורות הבאים הם אינטרס לאומי וציבורי מהמעלה הראשונה.

מעקב 
רשות העתיקות

30. 	רשות העתיקות פועלת בשיתוף פעולה עם רט"ג בכל הנוגע לשימור וטיפול בעתיקות באתרים המצויים בגנים לאומיים בניהול רט"ג, בהתאם לאמנה הקיימת בין שני הגופים. לאחרונה הוקמו ארבעה צוותי תחזוקה שמטרתם לטפל בכל נושא שימור ותחזוקת העתיקות המצויים בתחום הגנים הלאומיים. צוותים משותפים אלו פועלים בשיתוף פעולה מלא לשימור אתרי המורשת התרבותית הבנויה כך שהאתרים והערכים שלהם ימשיכו להתקיים גם אחר כך. 


ליקוי

32.	משרד מבקר המדינה מציין כי אין מעמדה של הרשות בוועדות המחוזיות שווה למעמד של חבר מן המניין, לא מבחינת קבלת המידע על מכלול הנושאים והתכניות העולים לדיון, לא מבחינת זכות ההשתתפות בכל הדיונים ולא מבחינת זכות ההצבעה בשלב ההחלטות.

תגובה
רשות הטבע והגנים הלאומיים

32. 	הרשות אינה חברה בוועדה המחוזית. היא קיבלה מעמד של "בעל עמדה מייעצת" בוועדות המקומיות בהם קיימות מועצות אזוריות והדבר הוסדר ונכנס בימים אלו לפעילות שוטפת. בנוסף, הרשות הסדירה מינוי לשירות מקוון בה הרשות הגדירה את האזורים בהם יש לרשות עניין לקבל מידע על קליטת התכנית בועדות (השלב הראשוני ביותר) ונרכשו כרטיסים חכמים למחוזות כדי היכנס למערכת הממשלתית לראות את החומר. כמו כן, רוב התכניות מגיעות מהועדות המקומיות ועם המינוי של הרשות כנציגים בוועדות אלו, הערכה היא שרוב התכניות שיגיעו לועדות המחוזיות יהיו מוכרות ומטופלות. עם זאת לא כל החומרים מגיעים באופן סדיר מהמחוזות.




חלק רביעי

מעקב אחר תיקון ליקויים 
מדוח 64ב של מבקר המדינה – 
מערכת הביטחון

	גוף מבוקר
	סה"כ
ליקויים
	א- 
תוקן
	ב – 
בתהליך 
תיקון
	ג – 
לא תוקן
	א%
	ב%
	ג%

	משרד הביטחון
	65
	36
	29
	0
	55%
	45%
	0%

	צה"ל
	19
	2
	16
	1
	11%
	84%
	5%

	ארגון נכי צה"ל
	3
	2
	1
	0
	67%
	33%
	0%

	אוצר – משנה
	1
	0
	1
	0
	0%
	100%
	0%

	בריאות – משנה
	2
	1
	1
	0
	50%
	50%
	0%

	משרד הכלכלה – משנה
	1
	0
	1
	0
	0%
	100%
	0%

	משטרה 
	5
	0
	0
	5
	0%
	0%
	100%

	נציבות שירות
המדינה – משנה
	1
	0
	0
	1
	0%
	0%
	100%

	רשות מקרקעי 
ישראל – משנה
	1
	0
	0
	1
	0%
	0%
	100%

	משרד ראש 
הממשלה - משנה
	3
	3
	0
	0

	100%
	0%
	0%

	רפא"ל
	2
	0
	2
	0
	0%
	100%
	0%

	רשות המים 
והביוב – משנה
	1
	0
	1
	0
	0%
	100%
	0%

	סיכום כללי
64ב
	104
	44
	52
	8
	42%
	50%
	8%






מעקב אחר תיקון ליקויים
דוח 64ב של מבקר המדינה – מעקב ראשון
סיכום מצרפי כלל משרדי











משרד הביטחון













צבא הגנה לישראל













ארגון נכי צה"ל













משטרת ישראל







משרד הביטחון

מוכנות צה"ל ללחימה תחת תקיפה
בחומרי לחימה כימיים

הגופים המבוקרים: צבא הגנה לישראל.

ליקוי

1. 	משרד מבקר המדינה הצביע על ליקוים ביכולות לממש את תפיסת ההפעלה של צה"ל להתגוננות מפני חל"ך. לייקוים אלה באים לידי ביטוי, בין היתר, בפערים בתרגול ההתמודדות עם איום החל"ך בתרגול לא מספק ובביצוע אימונים בהיקף מצומצם וכן בחבר בציוד ייעודי. עוד נמצא, כי נמשכים פערים במשק אמצעי המיגון מפני חל"ך באחת מזרועות צה"ל. משרד מבקר המדינה מעיר, כי על צה"ל לפעול לתיקון הלייקוים שהועלו בדוח זה.

מעקב 
צבא הגנה לישראל

1. 	צה"ל בהתיחסותו לפרק המעקב, מתייחס באופן מפורט לכלל הליקויים אשר פורטו בדוח ולמצב ההתקדמות בתיקון הליקויים כפי שהעלה מבקר המדינה. חלה התקדמות בתיקון הליקויים. מענה צה"ל המפורט הועבר לאגף המפקח הכללי במשרד ראש הממשלה ביום 24 במרץ 2015.





היערכות וכשירות מערך גיוס כוחות המילואים לתנאי ירי תלול מסלול על העורף

הגופים המבוקרים: צבא הגנה לישראל.

ליקוי 1 תוקן. ראה הערות רה"מ 64 ב' עמ' 7.

ליקוי

2. 	ממסמכים שהוצגו למשרד מבקר המדינה עולה, כי בשנת 2012 החריפה הפגיעה בקיום האימונים ובכשירות מערך הגיוס: א. על רקע חוסר ודאות תקציבי ובעקבות הנחיות אג"ת, הנחה ראש אמ"ץ לקיים תרגילי גיוס וכוננות מתקציבי הגופים הרלוונטיים ולא מתקציב אמ"ץ, כפי שהיה נהוג עד אז. הפיקודים המרחביים הודיעו, שאין ביכולתם לקיים הנחיה זו, כיוון שגם תקציביהם קוצצו. ב. תקציב מוגבל שאושר לחטיבת המבצעים במאי 2012, לא איפשר לה להמשיך לקיים את מודל האימונים והכשירות בתכנית המרודדת, ובמקומה הוכנה תכנית חלופית שרודדה עוד יותר.

מעקב
צבא הגנה לישראל

2. 	בשנת 2015 ימומש מודל חדש לאימוני המערך. הדגש במודל החדש הוא על ביצוע היקף נרחב יותר של תרגילי גיוס תחת אש. 
ראה הערות רה"מ 64 ב' עמ' 7.

ליקוי

3. 	במרכז הפעולות לשיפור הכשירות של מערך הגיוס בצה"ל לתנאי פגיעה בעורף בעת הגיוס, עומדים התג"תים. למרות החרפת האיום, נערכו עד שנת 2012 רק חלק מהתג"תים, והסבב הראשון של התג"תים לכלל היחידות נועד להסתיים רק בשנת 2015. בשל הרידוד הנוסף כאמור באימונים ובתרגילים בשנת 2012, לא יתאפשר לעמוד אף ביעד זה, דבר הפוגע בכשירותו של מערך הגיוס לעמוד במשימותיו לגיוס סד"כ המילואים.

מעקב
צבא הגנה לישראל

3.	צה"ל מתכנן מספר לא מבוטל של תג"תים בשנת 2015.
ראה הערות רה"מ 64 ב' עמ' 8.

ליקוי

4. 	בעקבות ניתוח האיומים על גיוס תחת אש, ולפי המלצות אג"ת והנחיות אמ"ץ, יש למקד מאמץ להיערכות להתגוננות כנגד פגיעות בימ"חים. למרות זאת, מדוח מסכם להערכת כשירות מערך הגיוס של יחידות צה"ל מנובמבר 2011 עולה, כי בפרק על מוכנות לקליטה מחוץ לימ"ח, נמצאה הכשירות של חלק מהיחידות בינונית בלבד. כמו כן, נושא המוכנות לקליטה מקבל משקל יחסית נמוך בדוח. חטיבת המבצעים גם לא נתנה דגש לנושא, ולא העמידה אותו בין הנושאים העיקריים בביקורות ההתגוננות שהיא קיימה.

מעקב
צבא הגנה לישראל

4. 	ביקורות ההתגוננות בודקות גם את מפקדות האוגדה. מענה לפגיעות בימ"חים ניתן גם ע"י תכנון מענה ההגנה האקטיבית, תוך היערכות למימוש מדיניות יירוט מורחבת יותר בתהליך הגיוס, לימ"חים ולשטחי הכינוס שתחת מרחבי ההגנה. בתרגילים המתוכננים בשנה"ע 2015 ינתן דגש למוכנות לקליטה מחוץ לימ"ח. צה"ל מקיים בכל שנה ע"פ גרף סדור ביקורות התגוננות, בתוכן גם בימ"חים.
ראה הערות רה"מ 64 ב' עמ' 8.
 
ליקוי

5. 	הערכת המצב המסכמת והמשקללת בדוחות הכשירות המבצעית למערך הגיוס, ולפיה נמצא מערך הגיוס במוכנות גבוהה, מוטה כלפי מעלה, ואינה מציגה תמונת מצב מלאה ומבוססת דיה. זאת, בין היתר, עקב שיטת קביעת הציונים ושקלולם, ועקב חוסר שילובם של נתונים משמעותיים מדוחות בקרה אחרים הרלוונטיים להערכת הכשירות.

מעקב
צבא הגנה לישראל

5. 	מדדי הכשירות המבצעית שונו בשנה"ע 2014. מתוכנן יישום בכלי החדש בשנה"ע 2015.
ראה הערות רה"מ 64 ב' עמ' 9.

ליקוי

6.	גיוס כוחות המילואים וצבירת הסד"כ תחת אש מהווה נדבך מרכזי במוכנות צה"ל למלחמה. נוכח המשמעויות הנובעות מפגיעה בהיערכותו ובכשירותו של מערך הגיוס בכלל וברציפות התפקודית לגיוס תחת אש בפרט, חשוב שהסוגיה של הפגיעה המתמשכת בכשירות מערך גיוס המילואים תועלה לרמטכ"ל, כדי להביא לתיקון הליקויים שהועלו בדוח זה בהקדם האפשרי.

מעקב
צבא הגנה לישראל

6. 	כלל הפעולות שנקט צה"ל פורטו לעיל. כמו כן יש לציין שמבצע "צוק איתן", בו הופעל סד"כ נרחב, שיפר את כשירות מערך הגיוס. 
ראה הערות רה"מ 64 ב' עמ' 9. 






שייטת 13

הגופים המבוקרים: צבא הגנה לישראל.

ליקוי

1. 	משרד מבקר המדינה המליץ על תיקון ליקויים שהועלו בביקורת בתחומי הפעילות המגוונים של השייטת שנבדקו בביקורת זאת, וביניהם: מאפייני ההפעלה הייחודיים של השייטת; סוגיות בהפעלת הכוח ובאבטחתו; תכנון בניין הכוח של השייטת; ונושאי כוח אדם וארגון. מן הראוי שהמטה הכללי של צה"ל, מפקדת חיל הים והשייטת יפעלו לתיקון ליקויים אלה.

מעקב 
צבא הגנה לישראל

1.  	התכנון האופרטיבי הינו תחום שעומד במיקוד היחידה וחיל הים. במהלך 2014 בוצעו שני תהליכים מרכזיים. מענה צה"ל המפורט לתהליכים אלה הועבר לאגף המפקח הכללי במשרד ראש הממשלה ביום 24 במרץ 2015. לנושא תשתיות בסיס השייטת- מבוצע תהליך חיילי שוטף של שיפור מערך התשתית ביחידה כתהליך בלתי נפרד מההתעצמות המבצעית. במהלך שנת 2014 בוצעה עבודה תשתית נרחבת. תחום זה ימשיך לקבל מיקוד ביחידה בגיבוי מטה החיל.







ההגנה על מתקנים ותשתיות 
להפקת גז ונפט בים

הגופים המבוקרים: משרד הביטחון, צבא הגנה לישראל, משרד ראש הממשלה, משרד הכלכלה.

ליקוי

1. 	במועד סיכום הביקורת, דצמבר 2013, ההגנה של צה"ל על מתקנים ותשתיות להפקת גז ונפט ב"מים הכלכליים" היא חלקית עקב האמצעים הבלתי מספקים שיש באפשרות צה"ל להקצות למשימה זו.

מעקב
צבא הגנה לישראל

1. 	חיל הים מקיים עבודת מטה מלאה ומתקדמת בנושא. אגף התכנון מקיים סדרת דיונים (שחלקה כבר בוצע) בנושא "מים כלכליים"- בין השאר בנושאי תפיסת הפעלה.
ראה הערות רה"מ 64 ב' עמ' 13.
ליקוי

2. 	בהתחשב באיומים הביטחוניים על מתקני הגז, ומשום שעדיין קיימות פעולות שעל צה"ל להשלים בתוכנית ההגנה, ראוי היה שתהליך הסדרת ההגנה על מתקני הגז בים עד לקבלת ההחלטה בקבינט הביטחוני יהיה קצר משמעותית. זאת ועוד, מדובר בנושא שהוא בעל חשיבות אסטרטגית וכלכלית עצומה לישראל, כפי שקבעו, בין היתר, צה"ל והמל"ל. בהיעדר החלטת קבינט המאשרת את תכנית ההגנה על מתקני הגז בים, לא יכלו צה"ל ומשרד הביטחון לנקוט צעדים למימוש תכנית הגנה זו, בה בעת שחלק ממתקנים אלו כבר החלו לפעול והם משמשים יעד לפגיעה.

מעקב
צבא הגנה לישראל

2. 	החלטת הממשלה ב /53 מטילה את האחריות להגנה על מתקנים על צה"ל ומגדירה את התקציבים לשם כך. צה"ל מבצע עבודה מאומצת לעמידה בלו"ז הנדרש לאור מועדי הגעת פלטפורמת הפקת הגז ואתגרי בניין הכוח בהתאם. בינתיים תתקיים המשימה כחלק מתעדוף שאר משימות חיל הים על בסיס הסד"כ הקיים. צה"ל קידם משמעותית את רכש ספינות המגן ונמצא בשלב מתקדם לחתימת חוזה, הבניה עם המספנה. במקביל מקודמות שאר תוכניות הרכש והתשתיות. 
ראה הערות רה"מ 64 ב' עמ' 13.

מעקב
משרד ראש הממשלה- המטה לביטחון לאומי

2.	בחודש מאי 2015, לאחר מו"מ מואץ, נחתם הסכם לרכש 4 ספינות המגן, אשר יסופקו בשנים הקרובות. במקביל מקודמים ערוצי הרכש ליתר הפריטים המפורטים בהחלטה. 

ליקוי

3. 	במסמכים שהעביר המל"ל במהלך הביקורת לא נמצאו סימוכין שיש בהם כדי להעיד, כי המל"ל התמודד במסגרת עבודת המטה שערך עם החלופות שהציג צה"ל, וניתח אותן ואת המשמעויות הנובעות מהן, ובכלל זה את עלותה של כל חלופה ואת רמת ההגנה שהיא מעניקה, כדי לאפשר לשרי הקבינט הביטחוני לקבל החלטה הנשענת על הנתונים הדרושים לקבלתה.

מעקב
משרד ראש הממשלה- המטה לביטחון לאומי

3. 	המל"ל חזר ובחן את הליקוי בשנית ולדעתו, הוא מילט אחר חובתו ובחן חלופות שונות לתוכנית ההגנה על המתקנים שהוכנה על ידי צה"ל והציגן לגורמים הנדרשים. אין התוצאה לפיה צה"ל והמל"ל הגיעו, בנפרד, למסקנה בדבר החלופה הריאלית המועדפת ללמד כי לא נבחנו חלופות כאמור. יתרה מכך, הדיון בחלופות היווה חלק אינהרטי מעבודת המטה המקיפה שביצע המל"ל. יצוין עוד כי בעקבות קבלת החלטת הקבינט ב/53, הביקורת באשר לעצם ההחלטה התייתרה. לבסוף, המל"ל ימשיך לפעול למעקב אחר יישום ההחלטה. 

ליקוי

4. 	מהחלטה ב/53 עולה, כי תכנית ההגנה העתידית של צה"ל עדיין חסרה. המל"ל לא פירט במסמכי סיכום עבודת המטה שהגיש לקבינט הביטחוני את המשמעויות הנובעות מיכולת ההגנה הנוכחית.





מעקב
משרד ראש הממשלה- המטה לביטחון לאומי

4. 	המל"ל הקפיד להציג בפני הקבינט את יכולת ההגנה הנוכחית, והסביר את משמעויותיה. בעקבות המלצת המל"ל הוטלה על צה"ל האחריות הפורמאלית להגנת הנכסים החיוניים גם בתקופת הביניים- ואכן ככל הידוע למל"ל על צה"ל מממש בפועל אחריות זו הן בפן התכנוני. 

ליקוי

5. 	חברות אבטחה פרטיות מבצעות את האבטחה המקומית על מתקני הגז בים בשגרה ובחירום. כיוון שמתקני הפקת הגז בים אינם מוגדרים כ"מפעל חיוני" על פי חוק שירות עבודה בשעת חירום, התשכ"ז-1967, לא ניתן לחייב את המאבטחים המוצבים עליהם ב"שירות עבודה"  בעת חירום. בנוסף לכך, כיוון שמאבטחים אלו הם, בדרך כלל, יוצאי יחידות קרביות, העשויים להיקרא לשירות מילואים בעת חירום, הם לא יוכלו בתקופה כזו להמשיך ולמלא את תפקידם באבטחה. בביקורת לא נמצא שנושא זה נדון בין שר הכלכלה לבין שר הביטחון. כמו כן, סוגיות אלה לא עלו בהצעת המחליטים לקבינט הביטחוני, והן אינן נזכרות בהחלטה ב/53.

מעקב
צבא הגנה לישראל

5. 	חיל הים מבצע תהליך להסדרת הנושא. מענה צה"ל המפורט הועבר לאגף המפקח הכללי במשרד ראש הממשלה ביום 24 במרץ 2015.
ראה הערות רה"מ 64 ב' עמ' 14.

מעקב
משרד ראש הממשלה- המטה לביטחון לאומי

5. 	חיל הים הוא המנחה המקצועי בתחום אבטחת האסדות, הגם שזה עדיין בתהליך הסדרה בחוק להסדרת הבטחון בגופים הציבוריים. בשל תהליך מכרזי של חברת "נובל אנרג'י" שבסופו הוחלפה חברת האבטחה המאבטחת את המתקנים ובכלל זה החלפת אחוזים ניכרים מכוח אדם מאבטחים, טרם בוצע הליך ההסדרה אל מול צה"ל. החל מתאריך 1/7/15, עם כניסתה של חברת האבטחה החדשה יחל הליך זה בצורה מסודרת בתיאום חיל הים מול אג"ת. חיל הים כבר תאם ברמה עקרונית מול גורמי צה"ל האמונים על גיוס המילואים, את התהליך שיבוצע אחרי ייצוב כ"א של החברה הזוכה במכרז. הריתוק המשקי יבוצע באופן שמי בצורה שיאפשר אבטחת האסדות בחרום ברמה הנדרשת. 
ליקוי

6. 	על משרד הכלכלה, משרד התשתיות הלאומיות, האנרגיה והמים ומשרד הביטחון, לבחון כיצד להבטיח שאבטחת מתקני הפקת הגז בים תישמר גם בעת חירום או בעת לחימה. אם יתגלעו חילוקי דעות בין גופים אלו, עליהם לפנות אל המל"ל, שנקבע בהחלטה ב/53 כ"גורם מסדיר", לצורך הסדרת הסוגיה.

מעקב
משרד הכלכלה

6. ביום 16.7.2014 בזמן מבצע "צוק איתן" חברת נובל אנרג'י ומתקניה הוכרזו כמפעלים חיוניים ע"י המפקח הכללי על כ"א לשע"ח במשרד הכלכלה. במסגרת ההודעה התבקשה חב' נובל אנרג'י לשתף פעולה עם נציגי משרד התשתיות הלאומיות ומשרד הכלכלה בכל הקשור לבניית תקן כ"א לשע"ח ובדיקת מוכנות הרציפות התפקודית של החברה. ניתן לומר כי כיום קיים שיתוף פעולה מלא מצד חב' נובל אנרג'י ומשרד התשתיות הלאומיות בכל הקשור לריתוק כ"א תפעולי וכ"א לאבטחה. ביום 20.4.2015 הושלם תקן כ"א תפעולי לעובדי נובל אנרג'י בשעת חירום. בנושא כ"א לאבטחה ממשיכה עבודת מטה של חב' נובל אנרג'י מול חיל הים, משטרת ישראל וחב' האבטחה בפיקוח ומעקב של משרד התשתיות הלאומיות. סוכם כי: חב'  נובל אנרג'י תכין תכנית אבטחה למצבי חירום המאושרת ע"י המנחים המקצועיים (חיל הים ומשטרת ישראל). חב' נובל אנרג'י תחייב במכרז האבטחה הבא התקשרות רק עם חברת אבטחה שתהיה מוכרזת כמפעל חיוני. חב' נובל אנרג'י תבדוק מול חברות האבטחה שפועלות מולה היום, מה היכולת לספק מאבטחים במצב חירום ותעדכן את המשרד לתשתיות לאומיות ומשרד הכלכלה באם קיימים פערים. במתקנים היבשתיים בעיית המאבטחים פחות קריטית. בעיית איתור כ"א מקצועי חלופי עולה באסדות מאחר שדרישות האבטחה גבוהות. משרד התשתיות הלאומיות ילווה באופן צמוד את התהליך ויוודא את השמירה על הרציפות התפקודית של נובל אנרג'י הנמצא בתחום אחריותו. לדעת משרד הכלכלה ומשרד התשתיות הלאומיות הפתרון נמצא בידי חיל הים שהינו המנחה המקצועי לאבטחת האסדות ובעל האחריות עפ"י החלטת ממשלה ב/53.  מאחר וחיל הים מגייס את החיילים/המאבטחים (בד"כ בוגרי חיל הים), עליו לבצע תעדוף וויסות כ"א בכדי לעמוד הן במאמץ ההגנה והן במאמץ ההתקפה. לדעתנו נכון הדבר להיעשות בשגרה ויש לקדם את עבודת המטה הפנימית של הצבא, בין חיל הים ובין עתכ"א ( ענף תכנון כ"א) מילואים. מינהל החירום במשרד הכלכלה יסייע בזמן אמת בדרכים הבאות: ולת"ם (ועדות לתיאום מילואים): ערוץ נוסף לשחרור חיילים בשעת חירום. משרד הכלכלה מהווה גורם ממליץ לצה"ל בכל הקשור לשחרור משירות מילואים בחירום, ולכן במידה ויגויסו מאבטחים של נובל אנרג'י ניתן יהיה להגיש בקשות לוועדה זו. הוצאת צו הרחבה ענפי: שר הכלכלה יכול להוציא בשעת חירום צו הרחבה ענפי למאבטחים בו תינתן אפשרות להעסקת מאבטחים בשעות עבודה ממושכות יותר. תגבור משירות תעסוקה: רשות כ"א לשע"ח במשרד הכלכלה עובדת בצמוד לשירות התעסוקה, כך שניתן לקבל מאגר דורשי עבודה זמין במקצועות השונים בכלל ובמאבטחים בפרט.

מעקב
משרד ראש הממשלה- המטה לביטחון לאומי

6.  	ראה מעקב לליקוי 5. המל"ל/ מטה לוט"ר יקדם הסדרה במקרה של חילוקי דעות או פערים בהתאם לסמכותו. 




שינויים ארגוניים במשרד הביטחון

הגופים המבוקרים: משרד הביטחון, נציבות שירות המדינה.

ליקוי 4 תוקן. ראה הערות רה"מ 64 ב' עמ' 17.

ליקוי

1. 	בטרם ביצוע השינויים הארגוניים הנהלת משהב"ט לא גיבשה מסמך המסכם ומבסס את הצורך בהם, מפרט את יעדיהם וכיצד הם עשויים להוביל לשיפור עבודת משהב"ט. נוסף על כך, אף שמדובר בשינויים ארגוניים מהותיים רבים, לא נמצאו סימוכין לכך שהמנכ"ל הציג אותם בפני שר הביטחון וקיבל את אישורו לביצועם.

מעקב 
משרד הביטחון

1. 	גובשה מתודולוגיה לביצוע שינוי ארגוני במשרד הביטחון עפ"י שלבים, אבני דרך, תוצרים נדרשים לכל שלב ומדדי הצלחה לתהליך. המתודולוגיה עוגנה בנוסח סופי של המ"ב משרדי, הנמצאת בסבב חתימות ואישורים  ותפורסם במהלך שנת 2015.
	ראה הערות רה"מ 64 ב' עמ' 15.

ליקוי

2. 	על אף שהצטברו באגף אב"ם משך שנים רבות ניסיון וידע מקצועיים בבחינה סדורה של שינויים ארגוניים, הוא לא לקח חלק בתהליכי פיתוח וגיבוש השינויים הארגוניים במבנה משהב"ט.

מעקב 
משרד הביטחון

2.	ראה מעקב לליקוי 1. 
	ראה הערות רה"מ 64 ב' עמ' 15.
ליקוי

3. 	בהזמנה מינואר 2011 לקבלת שירות של ייעוץ לבחינה אסטרטגית ארגונית עבור מנכ"ל משהב"ט, לא פורטו מהות הייעוץ ומטרותיו, התכנים שאליהם נדרש היועץ להתייחס ועוד. עוד יצוין, כי לא נמצאו במשהב"ט מסמך מסכם של תוצאות בחינה ארגונית שערך היועץ, ומסמכי מצע והכוונה שהכין לקראת הדיונים שהתקיימו במשהב"ט בעניין השינויים הארגוניים.
מעקב 
משרד הביטחון

3. 	ראה מעקב לליקוי 1. 
	ראה הערות רה"מ 64 ב' עמ' 16.

ליקוי

5. 	לא נקבעו לשינויים הארגוניים יעדים, אבני דרך ומדדים לבקרה ולבחינת תוצאותיהם - לא בהיבטים איכותיים של שיפור תהליכי עבודה ושירות, שהשינויים היו אמורים להוביל, ולא בהיבטים כמותיים של חיסכון עקב שינויים במבנה הארגון ובתקינה.

מעקב 
משרד הביטחון

5. 	הנהלת משרד הביטחון קיימה סדנאות לבחינת שיפור האפקטיביות ומוטת השליטה של ההנהלה, במסגרת זו הוחלט על הקמת יחידת המשנה למנכ"ל- גית"ם (גוף יעודי לתכנון משולב) הכולל בתוכו מספר מסגרות מטה ובכללן: יחידת התכנון, יחידת התקינה הנדסית, יחידת ההוראות והנהלים, יחידת הממונה על ענייני ביקורת המדינה ומבקר מערכת הביטחון, היחידה לניהול איכותי ויחידת הכלכלן הראשי (לשעבר היועץ הכלכלי באת"ק). כמו כן, מתוכננות שתי מסגרות נוספות שתעסוקנה בניהול סיכונים וקיום בקרה שיטתית על תהליכי העבודה המרכזיים במשרד.
ראה הערות רה"מ 64 ב' עמ' 17.

ליקוי

6. 	אגף אב"ם היווה גוף התכנון והארגון המרכזי של משהב"ט, ואמ"א ריכז את הטיפול ונשא באחריות לכל נושאי המשאב האנושי. מהמסמכים עולה, כי איחוד אגף אב"ם ואמ"א נעשה בלי שנושא עקרוני של שמירה על "איזונים ובלמים" - הפרדה בין הגוף הקובע צורכי תקינה לבין הגוף המאייש את התקנים בכוח אדם - נכלל במסגרת השיקולים של הנהלת משהב"ט.

מעקב
משרד הביטחון

6. 	מנכ"ל המשרד החליט בשנת 2014 על הקמת גוף מטה בראשות המשנה למנכ"ל המשרד אשר ספח את כל גופי המטה שהיו בעבר באב"מ. בכך נפתרה הבעיה של הפרדת זכויות והשמירה על האיזונים והבלמים.
ליקוי

7. 	משך עשרות שנים פעל במשהב"ט אגף היועכ"ל כגוף מטה מרכזי בתחומים כלכליים, כשראש אגף היועכ"ל כפוף למנכ"ל משהב"ט. קודם לביטולו לא נעשה ניתוח ארגוני לאגף היועכ"ל, הכולל, בין היתר, בחינה לקיומם של פערים ביכולות הביצוע שלו לעומת ייעודו ותפקידיו, וניתוח יתרונות, חסרונות וסיכונים לביצוע שינויים בתפקידים ובמבנה כוח של האדם של האגף. אף לא נבחנה חלופה להמשך קיומו ופעולתו של אגף היועכ"ל כאגף עצמאי, תוך שיפור תפקודו וחיזוק יכולותיו, במידה שנדרש. אגף היועכ"ל היה גוף אזרחי, ואת"ק הוא גוף שיש לו גם כפיפות צבאית. בביטול התפקיד של ראש אגף היועכ"ל ובמיזוג והכפפת יחידות היועכ"ל לאת"ק, עלולה להיות פגיעה ביכולתו לשמש גורם אזרחי, עצמאי ואובייקטיבי, שיכול להציג בפני מנכ"ל משהב"ט עמדה מקצועית נוספת, שאינה נשענת בהכרח על עבודת המטה שמקיים צה"ל, ובכך לאפשר קבלת תמונה כלכלית רחבה ומאוזנת יותר הנדרשת לגיבוש עמדות מנכ"ל משהב"ט ושר הביטחון בנושאים כלכליים. מיזוג והכפפת יחידות היועכ"ל לאת"ק גרמה להחלשת מעמדן, הן במשהב"ט והן מחוצה לו, כגורם-על אזרחי, שמנחה מקצועית את גופי מערכת הביטחון בתחום הכלכלי במנותק מהטיפול השוטף של את"ק בתכנון, בניהול ובבקרה של תקציב הביטחון.

מעקב 
משרד הביטחון

7. 	לאחר עבודת המטה הכוללת של הנהלת משהב"ט, ובמסגרת הקמת גוף התכנון (גית"ם), יחידת היועץ הכלכלי הועתקה מאת"ק ליחידת גית"ם בראשותו של המשנה למנכ"ל, ומכונה מעתה יחידת הכלכלן הראשי.
ראה הערות רה"מ 64 ב' עמ' 19.

ליקוי 

8. 	נש"ם היא הגוף המוסמך לאשר שינויים של תקני כוח אדם בכל משרד ממשלתי. עם זאת, בכל הנוגע לשינויים הארגוניים במשהב"ט, פעילותה באה לידי ביטוי באישור השינויים המוצעים בלבד, ולא נמצא שהיא בחנה ביסודיות את הצעות משהב"ט לשינויים ארגוניים, לרבות השפעותיהם האפשריות על סדרי העבודה במשהב"ט.

מעקב
נציבות שירות המדינה

8. 	אין דיווח על התקדמות בתיקון הליקוי.

ליקוי

9. 	בנש"ם אין נהלים ואין אמות מידה לבחינת שינויים ארגוניים שמציעים משרדי הממשלה ולאישורם.

מעקב 
משרד הביטחון

9. 	בשלהי 2014 העבירה סגנית נציב שירות המדינה והממונה על חטיבת הביטחון בנציבות, מסמך הנחיות ועקרונות לתכנון. מסמך זה נלמד ועקרונותיו הוטמעו בטיוטת הוראת משרד הביטחון (המ"ב) הנמצאת בסבב הערות ואישור ותפורסם במהלך שנת 2015.

ליקוי

10. 	משרד מבקר המדינה מעיר, כי בהיעדר כל אלה, אופן ביצוע השינויים הארגוניים היה לקוי. עם זאת, משרד מבקר המדינה מציין לחיוב את התייחסות משהב"ט לממצאי הביקורת, ולפיה סיכם מנכ"ל משהב"ט, אלוף (מיל') דן הראל, כי במסגרת סדנת מנהלים שמשהב"ט עומד לקיים לבחינת הייעוד והתפקידים של משהב"ט, דרכי התנהלותו ויעדיו, תיבחן גם סוגיית "האיזונים והבלמים" וסוגיות נוספות שצוינו בדוח הביקורת. עוד הנחה, שעד ינואר 2014 תיכתב הוראה משרדית "הנוגעת ללקונות בתהליכי השינוי" הארגוני, שעליהן הצביע דוח ביקורת זה.

מעקב 
משרד הביטחון

10. 	ראה מעקב לליקוי 1.
ראה הערות רה"מ 64 ב' עמ' 20.




היבטים בפעולות ארגון נכי צה"ל 
וסוגיות בעניין נכי צה"ל

הגופים המבוקרים: משרד הביטחון, ארגון נכי צה"ל

ליקוי

1. 	הארגון אינו מכין אמדן "עלות מחזור חיים" של פרויקטים בתחום הבינוי שהוא מבצע, ולכן אינו יכול לבחון את המשמעויות התקציביות השנתיות והרב-שנתיות המלאות של כל פרויקט שהוא מבצע. 

מעקב
ארגון נכי צה"ל

1.	הארגון ערך תוכנית רב שנתית וזו אושרה על ידי המוסדות המוסמכים, לרבות אישור הועד הארצי ביום 15.12.2013. ביום 28.1.2015 אישור הועד הארצי (לאחר אישור ועדת הכספים) עדכון לתוכנית הרב שנתית (הכוללת גם התייחסות לעלויות אחזקה ותחזוקה של מתקני הארגון השונים, לרבות העתידיים להיבנות). בכל הנוגע ל"עלות מחזור חיים" של פרוייקטי בינוי- כפי שהתחייב הארגון הופקה הנחית ביצוע של מנכ"ל הארגון לעניין הוספת עלות אחזקה למשך עשר השנים הראשונות לכל פרוייקט בינוי, כהגדרתו באותה הנחיה, והכל בהתאם לכללים שנקבעו באותה ההנחיה.
ראה הערות רה"מ 64 ב' עמ' 21.

ליקוי

2. 	הארגון קבע משימות בתכנית העבודה ללא שהיה לו מקור תקציבי לביצועם, דבר הפוגע בתהליך התכנון השנתי. שלושה פרויקטים, שהופיעו בתכניות העבודה של הארגון בשנים 2011 ו-2012, נכללו שוב בתכנית העבודה לשנת 2013 מאחר שלא נמצא להם מקור תקציבי.

מעקב
ארגון נכי צה"ל

2. 	בתוכנית העבודה לשנת 2015 נכללים שני פרוייקטי בינוי: האחד- בניית מתחם הבריכה ההידרותרפית, חדרי המכונות, קירוי ושיפוץ מתחם הבריכה כולו בבית הלוחם תל אביב בעלות של כ- 31 מיליון ₪. מלוא התקציב עבור פרוייקט זה גוייס והכספים ינוצלו בהתאם לשלבי הביצוע בפועל (שכבר החלו). הפרוייקט מתוכנן להסתיים במהלך שנת 2016, השני- פרוייקט בניית בית הלוחם במחוז השפלה. בהתאם להצהרת הארגון בתגובה לדוח, כלל הארגון הבהרה מפורשת במסגרת תוכנית העבודה השנתית על פיה בניית הבית תחל אך ורק לאחר קבלת אישור הועד הארצי והועידה הארצית. במסגרת הנחות העבודה לתקציב 2015, כפי שהוצגו לוועד הארצי טרום אישור התקציב הובהר, כי "בנייתו של בית הלוחם אשדוד תחל במהלך שנת 2015 בכפוף לאישור מוסדות הארגון ובכפוף לגיוס מקורות מימון מתאימים". הבהרה כאמור ניתנה גם בוועדת הבניין ובוועדת הכספים.
ראה הערות רה"מ 64 ב' עמ' 22.

ליקוי

3. 	הארגון לא בחן האם יש צורך להגדיל את מספר מרכזי הפעילות של הנכים בפריפריה ואת המשמעויות הנובעות מכך ולא גיבש תכנית רב-שנתית כדי לשפר את נגישותם של שירותים ופעילויות לנכים בפריפריה. כל זאת כדי לשפר את נגישותם של מרכזי הפעילות לציבור גדול יותר של חברי הארגון בכל רחבי הארץ.

מעקב
ארגון נכי צה"ל

3.  	פעילויות החוגים בפריפריות מנוהלות תחת אחריות בתי הלוחם. חברי הארגון המשתתפים בפעילויות בפריפריות נרשמים כחברי בית הלוחם, ומקבלים את השירותים בפריפריה. תוכניות העבודה השנתית והרב שנתית כוללות יעדים מדידים להגדלת מספר החברים בבתי הלוחם ( הגדלה הכוללת גם את החברים מהפריפריות). בתוכנית העבודה השנתית לשנת 2015 נכלל יעד של הגדלת כמות החברים בבתי הלוחם ב- 3%. בתוכנית הרב שנתית ישנה תחזית לגידול מדורג בהכנסות דמי החבר בבתי הלוחם, הנובעת מהגדלת החברים בכל בית. בנוסף, בתוכנית העבודה לשנת 2015 של כל בית לוחם בו הדבר רלוונטי- נכללת התייחסות נפרדת לגידול במספר החוגים והחברים בפריפריה תוך הקצאת תקציב מתאים לאמור.
ראה הערות רה"מ 64 ב' עמ' 22.

ליקוי

4. 	על פי תחזית שהכינה חברת ייעוץ בשנת 1999 עבור הנהלת הארגון, צפוי בית הלוחם בבאר שבע לשרת כ-1,270 בתי אב של חברים. חרף מסקנות חברת הייעוץ בדבר צפי האכלוס, בפועל הקים הארגון את בית הלוחם בבאר שבע בהיקף המאפשר קליטה של עד 3,000 בתי אב. באוגוסט 2013 היו חברים בבית הלוחם בבאר שבע 1,118 בתי אב של נכים שהם חברי הארגון ועוד כ-600 בתי אב שאינם חברי הארגון. בניית בית לוחם בהיקף גדול משמעותית מהיקף השימוש של האוכלוסייה הפוטנציאלית, יש בה משום ניצול לא יעיל של משאבי הארגון. 

ליקוי

5. 	למרות תוצאות בדיקת ההיתכנות משנת 1999 של חברת ייעוץ, שהעריכה, כי הקמת בית הלוחם במיקום אחר במחוז השפלה מגדילה את הסיכויים למספר גדול יותר של משתמשים, ולמרות הערת משרד מבקר המדינה בדוח הביקורת הקודם בדבר הצורך לערוך בדיקת היתכנות עדכנית, לא ערך הארגון בדיקה שכזו.

מעקב
ארגון נכי צה"ל

4-5. 	בבית הלוחם באר שבע חברים נכון למועד הדיווח 1812 בתי אב. יוזכר כי התחזית אליה התייחס מבקר המדינה מדברת על 1270 בתי אב.
ראה הערות רה"מ 64 ב' עמ' 23.

ליקוי

6. 	בניית בית הלוחם באשדוד כרוכה בעלויות הנאמדות ב-128 מיליון ש"ח, ובנוסף להן קיימות עלויות של תחזוקת המקום ותפעולו במשך שנים. ההחלטה של מוסדות הארגון על הקמת בית הלוחם באשדוד לא התבססה על מסד ראוי של נתונים: הארגון לא הביא בחשבון הוצאות עתידיות, ולא התבסס על הערכה של הסיכונים הגלומים בפרויקט, ואשר עלולים למנוע או לעכב את סיומו או להגדיל את עלויותיו.

מעקב
ארגון נכי צה"ל

6. 	טרם התקבלה החלטה בדבר התחלת הבניה בפועל. הנושא יובא בפני המוסדות המוסמכים עם סיום התכנון והתקדמות בגיוס הכספים. בימים אלו עורך הארגון בדיקת היתכנות עדכנית נוספת, לאחר הליך הזמנה להציע הצעות שביצע בעניין.
ראה הערות רה"מ 64 ב' עמ' 24.

ליקוי

7. 	הארגון לא קבע בנהליו חובה להחליט מראש על אמות מידה בעת הבחינה של מספר הצעות מספקים, ואת משקלה היחסי של כל אמת מידה. בנוסף לכך, נוהלי הארגון העוסקים בהתקשרויות עם ספקים לצורך רכש סחורות או שירותים, אינם מתייחסים לפרק הזמן המרבי שבו ניתן להתקשר עם ספק שירותים או עם ספק סחורה בהתאם לסוגי ההתקשרויות, להיקפן ולמשכן.

מעקב
ארגון נכי צה"ל

7. 	הארגון בחן את הסוגיה והחליט אכן לכלול בנוהל הזמנה להציע הצעות אמות מידה של איכות ומחיר להכרזה על הזוכה. הנוהל נמצא בשלבי עדכון סופיים. לאחר סיום עדכונו יובאו עיקריו בפני הועד הארצי, בהתאם לנוהל עדכון הנהלים שאושר על ידי הועד הארצי.
ראה הערות רה"מ 64 ב' עמ' 24.

ליקוי

8. 	מאז 1993 ועד מועד סיום הביקורת, אוגוסט 2013, ממשיך הארגון את ההתקשרות עם מפעיל מסעדה בבית הלוחם בתל אביב, בלי שקיים הליך תחרותי לבחירתו. העובדה שהארגון מתקשר משך שנים רבות עם אותו מפעיל במסעדה של בית הלוחם בתל אביב, בלי שקיים הליך תחרותי לבחירתו, מונעת תחרות ומתן הזדמנות שווה למפעילים פוטנציאליים נוספים.

מעקב
ארגון נכי צה"ל

8. 	היציאה להליך תחרותי לשירותי הסעדה בבית הלוחם תל אביב תתקיים עם סיום פרוייקט הבינוי של מתחם הבריכה בבית הלוחם תל אביב, וזאת בהתאם להחלטת המוסדות המוסמכים בפניהם הובא העניין. העבודות צפויות להסתיים בשנת 2016, ולאחר מכן יקויים ההליך.
ראה הערות רה"מ 64 ב' עמ' 24.

ליקוי

9. 	אגף שיקום נכים במשהב"ט (להלן - אגף השיקום) מנכה מתגמולי הנכים מספר תשלומים שאינם עולים בקנה אחד עם המותר על פי החוק, ובכלל זה דמי החברות של הנכים בבית הלוחם, דמי החברות בבתי הלוחם עבור בני משפחותיהם של הנכים ותשלומים בגין הלוואות שנטלו הנכים מארגון נכי צה"ל. 


מעקב
משרד הביטחון

9. 	נוכח העובדה שבינתיים החל שיח ענייני בין משרד הביטחון לבין הארגון בנוגע לתזכיר חוק הנכים, הוחלט במשרד באישור מנכ"ל, לפנים משורת הדין, לאפשר את המשך ביצוע הניכויים לבית הלוחם ולהלוואות לארגון נכי צה"ל לתקופה נוספת של 4 חודשים. זאת, בכפוף להמשך השיח בנוגע לתזכיר החוק, על מנת שנוכל להניח את תזכיר החוק על שולחן הממשלה והכנסת בתום תקופת הארכה של ארבעת החודשים.

מעקב
ארגון נכי צה"ל

9. 	הארגון מציין כי פנה שוב ושוב למשרד הביטחון בדרישה לעגן האמור בחוק. משרד הביטחון עומד על עמדתו כי תיקון זה יבוצע אך ורק במסגרת התיקון הכללי לחוק הנכים ( תגמולים ושיקום), שעדיין נמצא בדיונים מקיפים בין הצדדים. הארגון סבור כי ניתן כבר עתה לעגן האמור בחקיקה במסגרת תיקון נקודתי.
ראה הערות רה"מ 64 ב' עמ' 26.

ליקוי

10. 	נכי צה"ל זכאים לקבל מאגף השיקום רכב רפואי או רכב רפואי בבעלות המדינה בהתאם לדרגת הנכות ולסוג הנכות. נכי צה"ל העובדים בשירות המדינה זכאים גם להחזר כספי ממעסיקיהם בגין הוצאות רכב, כדוגמת ביטוחים ואגרת רישוי, או רכב צמוד. כמו כן, ישנם נכי צה"ל העובדים בגופים ציבוריים אחרים - כגון: רשויות מקומיות, חברות ממשלתיות וחברות עירוניות, שחלק מתקציבם הוא מקופת המדינה - והם זכאים לקבל הטבות בגין הוצאות רכב ממוסדות אלה. כלומר, יש נכי צה"ל המקבלים כפל הטבות מקופת המדינה. מצב זה לקוי מיסודו, וגורם להוצאות כספיות מיותרות וכפולות לאוצר המדינה. הדברים היו ידועים למשרד האוצר זה שש שנים, בלי שנקט פעולה ממשית כדי לתקנם.

מעקב 
משרד הביטחון

10.	המשרד מעדכן כי ביום ה1.1.15 נכנס לתוקף תיקון להוראת התכ"מ מס' 1 13.4 החזר הוצאות נסיעה ברכב פרטי. בהוראה נקבע כי לא יתאפשר מצב של החזר כפול של הוצאות רכב לעובד אחד שהינו גם עובד מדינה וגם נכה צה"ל. 
ראה הערות רה"מ 64 ב' עמ' 27.
ליקוי 

11. 	חלק חשוב בתהליך שיקומם של נכים הוא שילובו של הנכה במעגל התעסוקה. חוק חיילים משוחררים (החזרה לעבודה), התש"ט-1949, קובע, בין היתר, הסדרים שנועדו לסייע לחיילים משוחררים ולנכי מלחמה בהשתלבותם מחדש בחיים האזרחיים. במועד סיום הביקורת, אוגוסט 2013, החוק והתקנות הקיימים אינם נאכפים, ותקנות החוק טרם עודכנו, כפי שמתבקש. משכך, עולה חשש לפגיעה ביכולתם של נכי צה"ל לזכות בשיקום ראוי.

מעקב 
משרד הביטחון

11. 	בשלב זה מתמקד היועמ"ש למעהב"ט במספר פרוייקטים של חקיקה הנמצאים בסדר עדיפות גבוה במיוחד (ועדת גורן, הפרדה תקציבית, עיגון ההטבות לנכים, תקנות לימודים, תקנות לפי חוק המשפחות בעקבות עיגון ההטבות למשפחות). אי לכך, טרם החלה פעילות בנושא תקנות העסקת זכאי אגף השיקום. יודגש במיוחד את הפעילות המתבצעת לאישור תזכיר חוק הנכים. יצויין שהתייחסות זאת תואמה עם הממונה המשפטי לנושאי שיקום נכים ומשפחות. צפי לסיום- סוף שנת 2015.
ראה הערות רה"מ 64 ב' עמ' 28.



  



תחום מדעי ההתנהגות בצה"ל

הגופים המבוקרים: צבא הגנה לישראל.

ליקוי

1. 	קיים עיכוב ניכר בהסדרת מעמדה של ממד"ה כמטה מקצועי בתחום מד"ה עקב מחלוקת מתמשכת בין אגף התכנון (להלן - אג"ת) ובין אכ"א בנוגע לתפיסה האמורה להיות בבסיס עבודת המטה (להלן - עמ"ט) שעשה אג"ת בנושא המטה המקצועי בכל הנוגע לממד"ה. מחלוקת זאת מעכבת את סיום העמ"ט בנושא המטה המקצועי, שסגן הרמטכ"ל דאז הורה לסיימה עד מאי 2011, והיא אף לא הובאה עדיין על ידי אג"ת להכרעתו.

מעקב
צבא הגנה לישראל

1. 	התקיים דיון בראשות ר' אכ"א, בעקבותיו הוקם צוות עבודה של כלל גורמי מד"ה (מדעי ההתנהגות) בצה"ל. מטרת הצוות הייתה גיבוש עקרונות פעולה ומנגנונים ארגוניים שיאפשרו לממד"ה לממש את סמכותה המקצועית בצה"ל באמצעות גופי מד"ה בזרועות ובאגפים. על פי הנחיית ר' אכ"א מוקד העבודה היה בהיבטים התורתיים והמקצועיים של הסדרת המערך. מסמך מסכם הונח על שולחן ר' אכ"א בסוף חודש ינואר 2014. סיכום ההסדרה צפוי במהלך שנת העבודה הקרובה (2015).

ליקוי

2. 	קיים פער משמעותי בין ייעוד ממד"ה ותפקידיה, על פי פקודת הארגון שלה, לבין יישומם בפועל. פער זה עלה בין היתר בנושאים הבאים: פעילות לקידום התורה המקצועית אף שבפקודת הארגון שלה משנת 1997 ממד"ה נקבעה להיות כאמור סמכות מקצועית ראשית בתחום מדעי ההתנהגות לגבי כלל צה"ל, גיבוש התורה בתחום מד"ה על ידיה לא הסתיים עד מועד סיום הביקורת. נעשו אמנם צעדים בסיסיים לקידום גיבוש התורה, אך נדרשת עדיין עבודה רבה לסיומה. לא נמצא, כי הייתה בממד"ה תכנית עבודה מפורטת, לרבות לוח זמנים, לסיום כתיבת התורה בנושאים האמורים. פרסום הוראות מקצועיות לצה"ל מהווה מאפיין חשוב ביותר של גוף מטה מקצועי. נמצא, כי בממד"ה היו רק שש הוראות מקצועיות, שהן פקודות מטכ"ל או הוראות של אכ"א בתחום מד"ה, וכי מעבר לפקודות ולהוראות אלה, ממד"ה כלל לא פרסמה הוראות מקצועיות מטעמה בתחום זה לכלל צה"ל.

ליקוי

3. 	פרסום הוראות מקצועיות לצה"ל מהווה מאפיין חשוב ביותר של גוף מטה מקצועי. נמצא, כי בממד"ה היו רק שש הוראות מקצועיות, שהן פקודות מטכ"ל או הוראות של אכ"א בתחום מד"ה, וכי מעבר לפקודות ולהוראות אלה, ממד"ה כלל לא פרסמה הוראות מקצועיות מטעמה בתחום זה לכלל צה"ל.

מעקב
צבא הגנה לישראל

2-3. 	א) לנושא פקודות: לממד"ה 6 פקודות שהיא אחראית עליהן. במהלך השנה האחרונה התבצע תהליך עידכון ותיקוף של חלק מהפקודות למיטב הבנת צה"ל, בעת הזו, אין צורך בפקודות נוספות. יחד עם זאת, וכחלק מתהליך עדכון ותיקוף אוגדן ההוראות המקצועיות של מערך מד"ה, במידה ויעלה הצורך, תכתבנה פקודות נוספות. לנושא הוראות: לממד"ה אוגדן הנחיות מקצועיות שתוקף לאחרונה בשנת 2008. מעמדן של הנחיות אלו אינו כשל הוראה מקצועית. עם זאת, הגדירה ר' ממד"ה הנוכחית מיד עם כניסתה לתפקידה את הפיכת אוגדן ההנחיות המקצועיות להוראות מקצועיות כמשימה מרכזית. לאור זאת נבנתה תכנית עבודה רב שנתית. עד לסוף שנת 2014 נכתבו 15 הוראות מקצועיות. 4 מתוכן במעמד הק"א והיתר במעמד הקמ"א. ההוראות נמצאות בסבב הערות וחתימות כנדרש. במקביל- המשך מימוש תכנית עבודה לכתיבה ועדכון הוראות. 
ב) תורה מקצועית: 1. מופו כלל הנושאים הדורשים כתיבה תורתית. 2. נבנה עץ מבנה להסדרה מדרג התורות המקצועיות. 3. מופו כלל החומרים הקיימים בממד"ה ובמערך. 4. הוקם אתר ניהול ידע פעיל עבור אנשי מד"ה בצה"ל. 5. נכתבו שלוש מחמש תפיסות היסוד הנדרשות: תפיסה מקצועית, תפיסת הלמידה, תפיסת הסופרוויז'ן. 6. בשנה"ע 2013-14 נכתבו תורות מקצועיות מרכזיות( ע"פ ת"ע): שינוי ארגוני, אבחון ארגוני, ייעוץ לתהליכים אסטרטגיים, התערבות במשבר, פיתוח מנהיגות צבאית. 7. התורות שתכתבנה עד סוף 2015: תמונת מצב כוחות ומפקדות, עבודה בתרגילים, הכנות מנטאליות, ייעוץ אישי. 8. שאר התורות תכתבנה ע"פ תכנית עבודה בהמשך.

ליקוי

4. 	כאמור, ייעוד ממד"ה הוא, בין השאר, לשמש יועץ ומנחה ראשי בתחום מדעי ההתנהגות לאכ"א, למטכ"ל ולצה"ל. למרות האמור לעיל, ממד"ה לא קבעה מדיניות לגבי המרכיבים הארגוניים והתוכניים המקצועיים להפעלת גופי מד"ה באגפי המטה הכללי ובמפקדות הממונות, ולא קבעה הוראות מקצועיות מחייבות להסדרתם. ממד"ה גם לא קבעה ואין בנמצא תבחינים מקצועיים, שעל פיהם יש להחליט מי הן המפקדות והיחידות שיש להציב בהן נציג מד"ה לפיתוח ארגוני. המצב הקיים בפועל במפקדות וביחידות מצביע על הבדלים ניכרים ביניהן בנושא זה.

מעקב
צבא הגנה לישראל

4.	יבוצע במהלך רבעון א' 2015, לאחר עבודה מטה שהותנעה בנושא. יחד עם זאת, יש לזכור כי התקינה הינה באחריות הסמכויות.

ליקוי

5. 	הגדרת ראש ממד"ה כיועץ הרמטכ"ל והמטכ"ל בתחום מד"ה, לא לוותה בהוראות או בהבהרות לגבי הנדרש כדי לאפשר יישום תפקידה זה של ממד"ה. מאז ספטמבר 2008 ועד מאי 2012 העבירה ממד"ה ללשכת הרמטכ"ל מסמכים בקשר ל-13 נושאים, כגון: הצעה לתהליך חשיבה מטכ"לי, העיסוק בנושא הערכי במבצע "עופרת יצוקה", ותמונת מצב ארגונית - אבחון הפיקוד הבכיר. המסמכים ביחס לתשעה מהם נכתבו ביזמתה של ראשת ממד"ה דאז, והמסמכים לגבי ארבעה נושאים - על פי בקשת לשכת הרמטכ"ל. לגבי רובם של נושאים אלה (שמונה) לא קיבלה ראשת ממד"ה דאז כל התייחסות מלשכת הרמטכ"ל, ואין בידיה מידע על הנעשה בעקבותיהם, אם בכלל.

מעקב 
צבא ההגנה לישראל

5. 	לא דווח על התקדמות בתיקון הליקוי.

ליקוי

6. 	ממד"ה כמעט שלא מימשה את ייעודה ותפקידיה בתחום פיתוח המנהיגות, שנקבעו בפקודת הארגון שלה; אין בה ענף שמטפל בכך, היא לא עסקה בשיטתיות בפיתוח תורה בנושא, ואף שהיא אמורה להיות מנחה מקצועי בתחום זה לבית הספר למנהיגות (להלן - ביסל"ם), הכפוף למפקדת קצין החינוך והנוער הראשי (להלן - מקח"ר), ממד"ה לא הנחתה את ביסל"ם ואת אנשיו באופן שוטף ושיטתי בתחום זה וכמעט שלא הייתה מעורבת בו. ממד"ה גם לא מילאה את תפקידיה בתחום המנהיגות ביחס לגופי פיתוח והכשרת מנהיגות הפועלים באגפי המטה הכללי ובמפקדות ממונות, כגון ח"א ואמ"ן.
מעקב
צבא הגנה לישראל

6. 	תורת מד"ה לפיתוח מנהיגות צבאית נכתבה במהלך שנת 2014. מבוצעת בעיקרה ע"י ביסל"ם, בהנחיית מדור תורה בממד"ה. 

ליקוי

7. 	ראוי שאג"ת ואכ"א יביאו ללא דיחוי להכרעת סגן הרמטכ"ל את המחלוקת ביניהם בעניין מעמדה המקצועי של ממד"ה, כדי שהיא תיקבע להלכה ולמעשה כגוף המקצועי בתחום מד"ה לכלל צה"ל. לאחר מכן, ראוי להתאים את ייעודה של ממד"ה ואת תפקידיה למעמדה המקצועי, ולממש ייעוד ותפקידים אלה בתחום מד"ה בצה"ל.

מעקב
צבא הגנה לישראל

7. 	א) אין מחלוקת בין אג"ת לאכ"א בנושא מעמדה של ממד"ה כמערך מקצועי לתחום מדעי ההתנהגות בצה"ל. ב) ממד"ה מוגדרת כמערך מקצועי לתחום מד"ה בצה"ל, ככזו ביצעה ממד"ה תהליך של כתיבת הוראות מקצועיות בתחום מד"ה, המחייבות בצה"ל וגיבשה עקרונות פעולה ומנגנונים ארגוניים שיאפשרו לממד"ה לממש את סמכותה המקצועית בצה"ל באמצעות גופי מד"ה בזרועות ובאגפים. ג) פק"א ממד"ה תעודכן בהתאמה במהלך שנת 2015, כך שיעודה ותפקידיה יבטאו את היותה סמכות מקצועית בצה"ל בתחום מדעי ההתנהגות.






משמר הגבול - סוגיות ארגון ותקינה

הגופים המבוקרים: המשרד לביטחון פנים, משטרת ישראל, משמר הגבול.

ליקוי

1. 	המשטרה ומג"ב טרם מיגרו את התופעה של קצינים ושוטרים הרשומים ונושאים במינוי לתפקיד על פי התקן באחת מיחידות מג"ב, אך מוצבים ומשרתים בפועל בתפקידים אחרים באותה היחידה או ביחידה אחרת (תופעה זו מופיעה בביקורת הקודמת, והיא מכונה במסמכי מג"ב והמשטרה בשם "פיקציה"). תופעה זו גורמת להצגה מטעה של שיבוץ ושל ניצול כוח אדם במג"ב, ויש בה כדי לפגוע ביכולתו של מג"ב להקצות את כוח האדם העומד לרשותו בצורה מיטבית. תופעה זו הצטמצמה בהשוואה למצב בביקורת הקודמת. עם זאת, ביולי 2013 עדיין היו 98 שוטרים (מהם 72 בשירות קבע ו-26 בשירות חובה) שעסקו בפועל בתפקידים שונים מהתקנים שעליהם היו רשומים.

מעקב 
משטרת ישראל

1. 	לא דווח על התקדמות בתיקון הליקוי. 

ליקוי

2. 	באוגוסט 2013 היה מספר התקנים, שאישר אגף התכנון במשטרה כמענה לכלל הצרכים המבצעיים של כל יחידות המשטרה (ובכלל זה יחידות מג"ב), גדול מהשיא שאושר בחוק התקציב באותה שנה בכ-600 תקנים. התקנים שמעבר לשיא מכונים במשטרה "תקנים וירטואליים". קיום "תקנים וירטואליים" פוגע בבקרה ובפיקוח של גורמי המטה במשרד לביטחון הפנים ובמשטרה על התאמת הצרכים לתקן. עקב כך, קיים חשש שהאיוש ושחלוקת הציוד ליחידות המשטרה אינם מיטביים.

מעקב 
משטרת ישראל

2. 	לא דווח על התקדמות בתיקון הליקוי. 




ליקוי

3. 	נמצאו ליקויים באיוש תפקידי קצונה על פי התקן: ביולי 2013 מספר הקצינים ששירתו במג"ב בדרגות של פקד היה נמוך ב-20% לעומת התקן. כמו כן, קצינים בדרגת רב-פקד שירתו בפועל 7% מעל לתקן, ורק 20% מהתקנים של מפקדי מחלקות ומפקדי צוות היו מאוישים.

מעקב 
משטרת ישראל

3. 	לא דווח על התקדמות בתיקון הליקוי. 

ליקוי

4. 	במועד סיום ביקורת המעקב, אוגוסט 2013, טרם סיכמה והגדירה המשטרה את הייעוד, התפקידים, הכפיפויות ותחומי האחריות של כל היחידות במג"ב, וסוגיות הקשורות בתיאום ובסמכות להפעלת כוחות מג"ב על ידי כוחות המשטרה.

מעקב 
משטרת ישראל

4. 	לא דווח על התקדמות בתיקון הליקוי. 

ליקוי

5. 	על המשרד לביטחון הפנים ועל המשטרה לבחון יחדיו מהן ההשפעות של מכסת ימי המילואים החסרה המוקצית לכוחות מג"ב, ומהן הדרכים האפשריות לפתרון הנושא, וזאת כדי להבטיח את הכשירות והמוכנות של מערך המילואים של מג"ב. בנוסף לכך, על המשטרה לבחון דרכים כיצד ניתן לתרגל, ולו חלקית, את גיוס כוחות המילואים של מג"ב, וזאת כדי למנוע ככל הניתן תקלות בזמן אמת.

מעקב 
משטרת ישראל

5. 	לא דווח על התקדמות בתיקון הליקוי. 







ניהול הקניין הרוחני 
במשרד הביטחון ובצה"ל

הגופים המבוקרים: משרד הביטחון, צבא הגנה לישראל.

ליקוי

1. 	החשב הכללי במשרד האוצר (להלן - החשכ"ל) אחראי לניהולם של הנכסים שבבעלות המדינה, לרבות הנכסים הבלתי מוחשיים, בהתאם לסמכות שהוקנתה לו מכוח חוק נכסי המדינה, תשי"א-1951. ביולי 2011 פרסמה החשכ"לית הוראה בנושא: "ניהול תוצרי ידע" (להלן - הוראת ניהול הידע), אשר החליפה הוראה שעה דומה משנת 2006. בהוראה נקבע, כי על משרדי הממשלה לתאם ולהביא לאישור מטה החשכ"ל "כל פעולה הקשורה בניהול תוצרי ידע... לרבות: רישום, הגנה, מסחור ידע, ויתור על זכויות, וכל פעולה אחרת בעניין זה, למעט רכישת מוצרי קניין רוחני ופיתוח".

מעקב 
משרד הביטחון

1. 	הוראת המשרד נבנית בהדרגה בשילוב כלל גורמי המטה הרלוונטיים במעהב"ט: יח' המשנה למנכ"ל, מפא"ת ואחרים. ההוראה מודולארית ובנויה נספחים על פי עולמות התוכן השונים. יושלם בעמ"ט בהובלת הכלכלן הראשי עד סוף 2015.

מעקב
משרד האוצר

1. 	הוראת השעה משנת 2006 אינה מבוצעת במלואה במשרד הביטחון אך יחד עם זאת, כיום חל תהליך להסדרת נושא הקניין הרוחני במשהב"ט, מה שיוביל לביצוע הוראת השעה.

ליקוי

2. 	בביקורת נמצא, כי משהב"ט לא פנה בעבר לאגף החשכ"ל ביחס לכלל פעולותיו הקשורות בניהול תוצרי ידע, בהתאם לאמור בהוראת השעה משנת 2006, ועדיין אינו עושה זאת, גם נוכח הוראת ניהול הידע. כן נמצא, כי במהלך השנים לא ערך אגף החשכ"ל בדיקה במשהב"ט לוודא את ביצועה של הוראה זאת.



מעקב 
משרד הביטחון

2. 	ממועד פרסום הוראת השעה הזמנית חשכ"ל (2006) (להלן: "ההוראה"), התקיים דיאלוג מתמשך בין חשב המשרד ור' אכ"ס  לבין מטה החשב הכללי לעניין דרך ניהול הקניין הרוחני במשרד הביטחון. כתוצאה, הוקמה הועדה הבין משרדית לטיפול בנושאי הקניין הרוחני במערכת הביטחון. בוועדה הוצג תהליך עיגון זכויות המשרד בכל הנוגע לקניין רוחני בהסכמים שלו עם ספקים וגורמי חוץ. התקבלה הסכמה שדרך זו היא הטובה. לפיכך, לא נדרש אישור פרטני של כל הסכם ככל שמופיעים בו הסעיפים הסטנדרטים שהוצגו בוועדה. עם זאת, במקרים של התקשרויות ספציפיות, ככל שישנו (היו בעבר וקיימות כיום), אשר התמורה בגין הקניין הרוחני שונה מהאמור לעיל, תיעשה פניה למטה החשכ"ל.

ליקוי

3. 	משרד מבקר המדינה בדק היבטים הנוגעים לטיפול משהב"ט בידע המצוי בבעלותו, ופרסם את הממצאים כבר באמצע שנות התשעים ובראשית שנות האלפיים . כבר בדוחות אלה עלו ליקויים בטיפול משהב"ט בנכסי קניין רוחני המצויים ברשותו. בעקבות דוחות הביקורת האמורים והחלטות שקיבלו ועדת השרים לענייני ביקורת המדינה והממשלה בעקבותיהם, פעלו בתקופה של כתשע שנים, בשנים 2012-2004, תשעה צוותים שונים בתוך משהב"ט, צוותים בין-משרדיים וכן ועדות מומחים לבחינת תקציב הביטחון - אשר קיימו עבודות מטה ופרסמו המלצות בנושא ניהול הקניין הרוחני במעהב"ט. צוותים אלה הצביעו, רובם ככולם, על ליקויים רבים בניהול הקניין הרוחני במשהב"ט, וביניהם: משהב"ט אינו מממש את הפוטנציאל הכלכלי בתחום הקניין הרוחני שבבעלותו, ובכלל זה את נכסי הידע שנצברו אצלו; משהב"ט אינו מגן על אמצאותיו באמצעות פטנטים, והידע הנצבר ביחידות הטכנולוגיות אינו ממופה באופן מקיף לצורך ניצול מסחרי; ולמשהב"ט אין תמונה מלאה אשר לפעולות התעשייה בידע המוגדר בבעלותו.נמצא, כי התנהלות משהב"ט לאורך השנים בטיפול בליקויים שעלו בדוחות הביקורת, בעבודות המטה ובוועדות השונות התאפיינה בסחבת ובחוסר תכליתיות, וכי לא תוקנו הליקויים המרכזיים שעלו בהם.

מעקב 
משרד הביטחון

3. 	בחודש נובמבר 2014, במסגרת "פורום מטה כלכלי", קיים המנכ"ל דיון סטאטוס בנושא הקניין הרוחני במערכת הביטחון. במסגרת זו הנחה המנכ"ל לבחון את המודל של "חממה טכנולוגית" לצורך מינוף ומסחור הקניין הרוחני.  מודל כאמור, של חממה טכנולוגית, עשוי לתת מענה הולם להפרדה הברורה הנדרשת בין הפעילות העסקית לבין הפעילות הצבאית, ולמנוע מצב בו מיסחור הידע בצה"ל יגרום לתימרוץ מוכוון רווח ומיסחור, ובכך יחטיא את היעד לשמו מפותח הידע בצה"ל. יעד סיום הבחינה- סוף שנת 2015.

ליקוי

4.	גופי הפיתוח והייצור במשהב"ט - המינהל למחקר, פיתוח אמל"ח ותשתית טכנולוגית (להלן - מפא"ת) ומינהל ההרכשה והייצור במשהב"ט (להלן - מנה"ר) - אינם עורכים דוח שבו מובהר אם עקב הזמנת פיתוח של משהב"ט מספק או ממפתח נוצרה אמצאה, ואינם בודקים אם יש למשהב"ט עניין מסחרי בה, כנדרש בהוראות משהב"ט. כפועל יוצא מהתנהלות זו, משהב"ט אינו יודע כמה אמצאות נוצרו בפיתוחיו ובהזמנותיו במהלך השנים; מאיזה סוג הן; היכן נמצאים נכסים אלה; מה שוויים; ואם יכול להיות לו בהם עניין מסחרי או שניתן למנף אותם כלכלית בדרך כלשהי.

מעקב 
משרד הביטחון

4. 	בסיכום מנכ"ל (2013) לנושא ביקורת זה, נקבע כי: המנכ"ל מציין כי לדעתו אין מקום לתגמול כספי מהותי עבור "אמצאות שירות", כי אם תמריץ סימלי בלבד, כשלצידו ממילא אמורה וקיימת תחושה חזקה של גאווה על השותפות והתרומה האישית להגברת ביטחון המדינה. המנכ"ל ציין כי השתכנע שהטיפול בנושא הפטנטים שופר משמעותית וכי המשרד עומד ברוח החוק (חוק הפטנטים) והגדרותיו (בדגש על זמני התגובה להגשת התייחסויות, כנדרש בחוק). ועדת אמצאות פועלת עפ"י המ"ב 64.05, וכן פ"מ 33.0149 ומתכנסת עפ"י הצורך. ועדת אמצאות מונתה ע"י מנכ"ל משהב"ט ב-5.7.12. הועדה מתכנסת עפ"י צורך (קרי, בהתאם לפניות בנושא של עובדי המשרד וקציני/חיילי צה"ל). מאז מינויה התכנסה הועדה לדון בשלוש בקשות לאמצאות.

ליקוי

5. 	נמצא, כי מנה"ר מנהל רישום חלקי ביותר של ידע מוחשי שהוא רכוש משהב"ט המצוי בתעשיות הביטחוניות, ואינו מתעד אותו שיטתית.



מעקב 
משרד הביטחון

5. 	גביית תמורה בגין השימוש והעברת הידע בשיטה כוללנית,  מייתר את הצורך ברישום הבעלות בידע בתעשיות. עם זאת, המשרד בוחן (בעמ"ט עם האגפים הרלוונטים), את האפשרות לתעד את הידע ע"י הוספה של "שדה נוסף" למערכת התפעולית של ההזמנות שייקרא "נושאי מו"פ בהזמנה". בשדה זה יירשמו, ברמה הבסיסית, נושאי המו"פ באופן שיאפשר איתורם של הנושאים בעתיד. הנימוק-תיעוד ברמה המצריכה ירידה לפרטים, דורש השקעת משאבים רבים מאוד, אינו עומד במבחן של עלות-תועלת, ועלול לפגוע בעבודה השוטפת.

ליקוי

6. 	אין במשהב"ט גוף שעליו מוטלת האחריות לנהל את הידע הלא מוחשי, וגם אין גורם שעושה זאת בפועל. כתוצאה מכך, אין למשהב"ט פיקוח מספק וראוי על הידע השייך לו והנמצא בתעשיות הביטחוניות השונות; ואין למשהב"ט מידע מדויק, נכון ועדכני שלפיו הוא יכול לגבות מהתעשיות תמורה בגין מכירת ידע שהוא רכוש משהב"ט או לפקח על העברתו לגופים אחרים.

מעקב 
משרד הביטחון

6. 	עמדת מנכ"ל המשרד היא כי שיטת החלת עקרון גביית תמלוגים בשיעור כוללני (הן בגין שימוש בידע/בציוד במכירת מוצרים/מערכות, והן בגין שימוש בידע/בציוד בהעברת זכות שימוש בידע) – עדיפה משמעותית בהיבט העלות במשאבי הרישום למול התועלת הצפויה. לפיכך, היא מייתרת את הצורך ברישום ותאום פרטני (מול הספק) של הידע שנוצר בהזמנות המשרד בכל הזמנה (קטנה כגדולה). הידע  מפותח באמצעות התעשיות ומוסדות להשכלה גבוהה וקיימות נגזרות רבות לידע. קיים קושי בזיהוי הידע בתעשיות ובמוסדות מחקר ולכן המשרד גובה תמלוגים בשיעור כוללני, זאת בניגוד למערכת הבריאות והחקלאות. לאור תובנות אלה, המנכ"ל הנחה כי ייחתם הסכם תמלוגים כוללני בגין העברת ידע לכל החברות הגדולות עימן עובד המשרד (שאליהן יוצאות כ-90% מהזמנות המשרד). יוסדר הסכם תמלוגים בשיטה כוללנית כנ"ל, גם עם יתר החברות, לפני התקשרות לפיתוח נושאים אלה ימצאו ביטוי בהמ"ב המתגבשת.

ליקוי

7. 	אין במשהב"ט או בצה"ל הוראה או פקודה העוסקת בנושא תיעוד זכויות היוצרים, זכויות המבצעים או זכויות המשדרים לגבי יצירות מוזיקליות ואחרות, אשר נוצרו, התבצעו, הוקלטו, הופקו ושודרו בצה"ל או נרכשו על ידיו לאורך שנות קיומו, או בנושא גביית התמלוגים בגין השימוש בהן; לא נמצא בביקורת גורם במשהב"ט או בצה"ל שעליו הוטלה האחריות לעסוק בתחום זה,  אין גם בידי צה"ל או משהב"ט מאגר של כלל היצירות שבהן יש להם זכויות יוצרים, זכויות מבצעים או זכויות משדרים, וממילא משהב"ט אינו מנהל מעקב אחר השימוש שנעשה בזכויותיו אלה, ואינו גובה תמלוגים בעבור שימוש זה.

מעקב 
משרד הביטחון

7. 	החטיבה להרכשת שירותים במנה"ר גובה תשלום על השמעות של יצירות לארגונים השונים דוגמת אקו"ם והפדרציה למוזיקה. מאידך, יש גם השמעות של יצירות של מערכת הביטחון דוגמת להקות צבאיות לדורותיהן, שאין עליהן תגמולים. הגורם שיכול להצביע על כך ולמפות יצירות מסוג זה הם אכ"א וחיל החינוך. נושא זה יובא להכרעת המנכ"ל לאור ממצאי הבדיקה של הכדאיות הכלכלית של החברה הכלכלית לרבות "עלות מול תועלת" שבהקמת מאגר יצירות (שירים מחזור זמר והצגות של להקות צבאיות). קבלת תמורה בגין השמעת יצירות שהינן בבעלות מערכת הביטחון (למשל יצירות של להקות צבאיות) – היתכנות וכדאיות ייבחנו במסגרת החברה הממשלתית.

מעקב
צבא הגנה לישראל

7.  	בהתאם להמלצות מבקר המדינה, על צה"ל לפרסם פקודות והוראות מתאימות על בסיס ההנחיות ברמת המדיניות שיתקבלו ממשרד הביטחון. במשרד הביטחון התקיימו מספר דיונים בנושא. במהלך הדיונים הנחה מנכ"ל משרד הביטחון לבחון את הכדאיות הכללית שבהקמת מאגר יצירות, על מנת לוודא שהעלות הכרוכה בכינון המנגנונים הנדרשים לתיעוד היצירות ולמעקב אחר השמעתן אינה עולה על הרווחים הצפויים מכך. עד כה לא התקבל עדכון ממשרד הביטחון בנוגע להשלמת בדיקת הכדאיות הכלכלית. כפועל יוצא מכך, לא הותקנו עדיין בצה"ל הוראות ופקודות בנושא, ופ"מ 33.0149 העוסקת בהיבטים השונים של הסדרת הטיפול בקניין הרוחני, משקפת אמנם את החקיקה העדכנית בתחום הפטנטים וזכויות היוצרים ( היא תוקנה לאחרונה בשנת 2013), אך אינה כוללת התייחסות לנושא תיעוד היצירות והמעקב אחר השמעתן לצורך גביית תמלוגים. 

ליקוי

8. 	בדוחות הכספיים של משהב"ט אין כל התייחסות לנכסי הקניין הרוחני שבבעלותו. מעבר לכך, אין למשהב"ט אפילו אמדן היכול לשקף באופן מקורב את היקפם.

מעקב 
משרד הביטחון

8. 	ראה מעקב לליקויים 3 ו- 5.

ליקוי

9. 	נמצא, כי צה"ל לא הסדיר את ניהול כלל נכסי הקניין הרוחני שברשותו, הוא אינו מנהל מאגר סדור של נכסים אלה ושל השימוש שנעשה בהם, ואין בידיו נתונים המשקפים את המצב בפועל בצה"ל בתחום הקניין הרוחני, לרבות נתונים מדויקים ועדכניים לגבי כמות, סוג ושווי נכסי הקניין הרוחני השונים הקיימים ברשותו.

מעקב
צבא הגנה לישראל

9. 	בכל הנוגע לאמצאות ולפטנטים קיימת כבר היום בצה"ל הסדרה מסויימת של ניהול זכויות הקניין הרוחני. פ"מ 33.0149 קובעת, כי חייל שהמציא אמצאה במהלך שירותו או עקב אחר שירותו יודיע על כך ליו"ר ועדת האמצאות במשרד הביטחון באמצעות מפקד היחידה בה הוא משרת או שירת. באופו זה מעוגנת חובת הדיווח למשרד הביטחון אודות אמצאה מסוימת. הפקודה אינה מתייחסת לניהול של זכויות קניין רוחני מסוגים נוספים (למשל זכויות יוצרים). לנוכח הליקוי שמצא מבקר המדינה, ההמלצה הינה: "נוכח קביעת משרד הביטחון, כי הוא אמון על מדיניות בנושא הקניין הרוחני בצה"ל, על משרד הביטחון להנחות את צה"ל בדבר מדיניותו בתחום מכירת נכסי הקניין הרוחני שברשותו, לרבות המסד הנורמטיבי הנדרש לעניין זה והדרכים לניהול הקניין הרוחני בצה"ל המיועד למכירה. על בסיס אלה, על צה"ל להוציא פקודות והוראות מתאימות ליחידותיו העוסקות בנושא". בעקבות דוח הביקורת התקיימו דיונים בנושא במשרד הביטחון, ואולם למיטב ידיעת צה"ל טרם התקבלו החלטות בנושא אופן ניהול נכסי הקניין הרוחני שברשות צה"ל.
ליקוי

10. 	הוראת משהב"ט המתייחסת למכירת ידע מוחשי בעסקאות ממשלה-ממשלה או ממשלה-לקוח, קובעת שהגוף שיעשה זאת או שיאשר מכירה שכזאת הוא האגף לסיוע וייצוא ביטחוני במשהב"ט (להלן - סיב"ט). נמצא, כי אין בהוראות משהב"ט הוראה המסמיכה גוף כלשהו במשהב"ט למכור ידע מוחשי שלא בעסקאות ממשלה, כאמור, או נכסי קניין רוחני אחרים, מעבר לתוכנות מחשב. בביקורת נמצא, כי משהב"ט טרם הגדיר מי הגוף שימכור ידע מוחשי (שלא בעסקאות ממשלה) וידע לא מוחשי.

מעקב 
משרד הביטחון

10. 	סיב"ט מוגדר כאחראי על מכירות מעהב"ט. הנושא מעודכן במסגרת ההסדרה המינהלית הכוללת הנעשית בימים אלה (פברואר 2015), וישולב בהוראה בנושא הקניין הרוחני במערכת הביטחון.

ליקוי

11.	משהב"ט אינו דורש מגופים העושים שימוש בתורות לחימה (להלן - תו"ל) שהוא או צה"ל פיתחו, לקבל אישור לשימוש בזכויותיו אלה, אלא רק אישור ביטחוני במסגרת הרישיון לשיווק או לייצוא של התו"ל. משהב"ט גם אינו דורש תמלוגים ממי שעשה שימוש בתו"ל כאמור השייכות לו, או פיתח על בסיסן מוצרים, כגון קורסים או הדרכות. בכך, למעשה, נמנע משהב"ט מלממש את זכויותיו הכלכליות בתו"ל שהוא או צה"ל פיתחו, ובפועל מוותר על קבלת תמורה בעבור זכויות היוצרים שלו בתו"ל אלה.

מעקב 
משרד הביטחון

11. 	סוגיית גביית התמלוגים בנושא התו"ל אינה קשור רק לאפ"י. גם במקרים בהם מעבה"ט יודעת על  מקרי  מכירות כאמור, היא לא הצליחה לגבות תמלוגים בשל הקושי להוכיח שיש קשר בין הידע אשר נרכש בצה"ל, לבין קורסים וההדרכות שהועברו בחו"ל. המשרד מדגיש כי התמונה התוצאתית של היעדר גבייה בגין קניין רוחני זה הינה תוצאתית ולא נובעת ממדיניות מוכוונת. הדבר נובע בעיקר מהקושי להוכיח כי קיימת זיקה ישירה לתורות לחימה צה"ליות בה בשעה שהגורמים מולם נעשית הבדיקה מתעקשים על שימוש בידע גנרי אוניברסאלי, המותאם לצרכים הספציפיים של הלקוח המקומי.
ליקוי

13. 	כן נמצא, כי משנת 1992 ועד למועד סיום הביקורת לא מינה אף לא אחד מהמנכ"לים של משהב"ט ועדת ערר על החלטות ועדת אמצאות או ועדה לאמצאות מסחריות , כנדרש בהמ"ב אמצאות.

מעקב 
משרד הביטחון

13. 	ועדת אמצאות פועלת עפ"י המ"ב 64.05, וכן פ"מ 33.0149 ומתכנסת עפ"י הצורך. ועדת אמצאות מונתה ע"י מנכ"ל משהב"ט ב-5.7.12. הועדה מתכנסת עפ"י צורך (קרי, בהתאם לפניות בנושא של עובדי המשרד וקציני/חיילי צה"ל). מאז מינויה התכנסה הועדה לדון בשלוש בקשות לאמצאות.

ליקוי

14. 	למרות הפעילות הנרחבת של משהב"ט ושל צה"ל בתחום המו"פ והפוטנציאל האמצאתי הגלום בפעילות זו, עובדי משהב"ט וחיילי צה"ל אינם מדווחים לממונים עליהם או למשהב"ט על אמצאות, למעט מקרים בודדים (כך היו שלושה מקרים משנת 2010 ועד מועד סיום הביקורת). גם במקרים שבהם פנו למשהב"ט יחידות או חיילים במטרה להגן על הקניין הרוחני שהיה גלום לדעתם בפיתוח שלהם, לא ניתן היה להביא את עניינם בפני ועדת אמצאות, שכאמור לא מונתה כזו עד ליולי 2012.

מעקב 
משרד הביטחון

14. 	בסיכום מנכ"ל (2013) לנושא ביקורת זה, נקבע כי:  המנכ"ל מציין כי לדעתו אין מקום לתגמול כספי מהותי עבור "אמצאות שירות", כי אם תמריץ סימלי בלבד, כשלצידו ממילא אמורה וקיימת תחושה חזקה של גאווה על השותפות והתרומה האישית להגברת ביטחון המדינה. המנכ"ל ציין כי השתכנע שהטיפול בנושא הפטנטים שופר משמעותית וכי המשרד פועל בהתאם לרוח החוק (חוק הפטנטים) והגדרותיו (בדגש על זמני התגובה להגשת התייחסויות, כנדרש בחוק). 

ליקוי

15. 	חוק הפטנטים מסמיך את שר הביטחון להורות לרשם הפטנטים שבמשרד המשפטים להעביר לאדם ששר הביטחון קבע לכך, העתק של בקשות לפטנט שנושאיהן נראים לרשם נוגעים לנושאים ביטחוניים. זאת, כדי לאפשר לשר לשקול אם מן הראוי לתת צו שיאסור או יגביל רישום פטנט או פרסום מידע אודותיו (להלן - צו חיסיון). המ"ב אמצאות מגדירה את דרך הטיפול של משהב"ט בבקשות לפטנטים שנושאם ביטחוני, וכן את סמכויותיו של הממונה על פטנטים ומידענות במפא"ת (להלן - ממונה הפטנטים במפא"ת) כאחראי לטיפול בבקשות אלה. בביקורת נמצא, כי אין כל נוהל פנימי במפא"ת המסדיר את תהליך הטיפול בבקשות שהגיעו לטיפולו של ממונה הפטנטים במפא"ת; ואין לוחות זמנים שאליהם כפופים הגורמים המטפלים.

מעקב 
משרד הביטחון

15. 	נוהל משותף של משהב"ט ומשרד המשפטים, לגבי אופן העבודה בין הגופים, בהתייחס להטלת צווי חסיון על בקשות לרישום פטנטים הופץ בתחילת 2013. כמו כן במהלך 2014 נכתב נוהל פנימי במפא"ת המסדיר את תהליך הטיפול בבקשות שהגיעו לטיפולו של ממונה הפטנטים במפא"ת, וקביעת לוחות זמנים שאליהם כפופים הגורמים המטפלים 

ליקוי

16. 	מגיש בקשה לפטנט, שלגביה הטיל שר הביטחון צו חיסיון (שאינו מוגבל בזמן), אינו רשאי לפרסם את דבר הבקשה ואת האמצאה שבבסיסה בישראל או בעולם, ולא יוכל ליהנות מהגנה על אמצאתו שאפשר שהיה זוכה בה אלמלא הוטל צו החיסיון, ומרווחים אפשריים כפועל יוצא מכך. עם זאת, אחד המנגנונים הקיימים בחוק הפטנטים להתמודדות עם השלכות הטלת הצו קובע, כי אם הוטל צו חיסיון על בקשה לפטנט, ישלם אוצר המדינה לבעל האמצאה פיצוי בשיעור שנקבע בהסכם בין הצדדים, ובאין הסכם - תכריע בדבר הוועדה לענייני פיצויים ותמלוגים במשרד המשפטים, שהוקמה על פי החוק. הוועדה לפיצויים ותמלוגים קבעה בדיון שהתקיים כבר בשנת 2001, ובהחלטה נוספת של הוועדה מיוני 2002, בין השאר, כי חוק-יסוד: כבוד האדם וחירותו, מחייב רשות הפוגעת בזכות הקניין של האזרח, בהתאם לסמכות שהוקנתה לה בחוק, לעשות זאת באופן מידתי, וכי עקרונות חוק היסוד מחייבים את משהב"ט לבדוק מפעם לפעם, באופן יזום, אם יש להסיר את צווי החיסיון שהטיל השר. נמצא, שמשהב"ט אינו מיישם הלכה למעשה את החלטות הוועדה לפיצויים ותמלוגים. לפי נתוני מפא"ת, בהתאם לאמור ברישומו הממוחשב, ישנן 220 בקשות לפטנט שעליהן הטיל שר הביטחון צו חיסיון, ונכון לחודש יוני 2013 צו החיסיון עליהן עדיין היה בתוקף: ב-57 מבין 220 הבקשות (כ-26%) מדובר בבקשות שצו החיסיון בעניינן הוטל כבר בשנים 1999-1980, ועל השאר הוטל צו החיסיון בשנים 2010-2000. רק 24 בקשות מבין כלל הבקשות (כ-11%) הובאו לעיון מחדש בפני הגורמים המקצועיים במשהב"ט, או בפני שר הביטחון, כדי לבדוק אם עדיין יש צורך להשאיר את צו החיסיון בעניינן על כנו.
מעקב 
משרד הביטחון

16. 	ב-9.12.12 סוכם נוהל משותף של משהב"ט ומשרד המשפטים (שהופץ ב-19.2.13), לגבי אופן העבודה בין הגופים, בהתייחס להטלת צווי חיסיון על בקשות לרישום פטנטים. יופץ נוהל עבודה במפא"ת, המגדיר את תהליך הטיפול בבקשות לרישום פטנטים, כולל גופים אחראיים, משימותיהם, לוחות זמנים ושימוש במערכת מידע לניהול התהליך. המ"ב 64.05 תעודכן, בכל הנוגע לאופן העבודה של משהב"ט מול משרד המשפטים.
ליקוי

17. 	לאחר שהסתיים תהליך בחינת האמצאה ברשות הפטנטים, והוחלט, בין השאר, שהיא כשירה לפטנט, יפרסם רשם הפטנטים את הדבר ברשומות, ומיום הפרסום נתונה בחוק הפטנטים תקופה של שלושה חודשים, שבמהלכה רשאי כל אדם להגיש לרשות הפטנטים התנגדות בכתב למתן הפטנט. לא הוגשה בתקופה זו התנגדות למתן הפטנט או אם הוגשה התנגדות ונדחתה, יינתן הפטנט לבעל האמצאה, ותוקפו יהיה למשך 20 שנה מיום הגשת הבקשה לפטנט. ביולי 2013 בדק משרד מבקר המדינה את הטיפול של משהב"ט בבקשות לפטנט שהועברו אליו מרשות הפטנטים לצורך בחינה אם יש להטיל עליהן חיסיון, ושבמהלך בדיקתן (ולאחר שנקבע שאין להטיל עליהן חיסיון) קבעו הגורמים המקצועיים במפא"ת, כי קיימות בהן זכויות למשהב"ט. נמצאו 10 בקשות לפטנט כאלה שהגיעו לבחינת משהב"ט בתקופה מאוקטובר 2010 ועד למועד סיום הביקורת. בביקורת עלה, כי ברוב המקרים השאיר אגף היועמ"ש למעהב"ט את הטיפול בזכויות משהב"ט שבבקשות אלה לגורמים המקצועיים במפא"ת ולא טיפל בהן בעצמו, שלא בהתאם לאמור בהמ"ב אמצאות; ואילו הגורמים המקצועיים במפא"ת הפסיקו בשלב מסוים את הטיפול, ולא הביאו לידי מימוש את זכויות משהב"ט שבבקשות פטנט אלה, וגם לא קידמו תהליך התנגדות לפטנט. ליקויים בטיפול של משהב"ט בבקשות פטנט כאלה העלה משרד מבקר המדינה גם בטיוטת דוח הביקורת הראשונה.

מעקב 
משרד הביטחון

17. 	ראה התייחסות למעקב 15. 

ליקוי

18. 	נוכח המחדל המתמשך בניהול הקניין הרוחני במשהב"ט, מעיר משרד מבקר המדינה, כי על מנכ"ל משהב"ט לקיים בדק בית יסודי בנושא זה. במסגרת זאת על משהב"ט לפעול ללא דיחוי ליצירת תשתית משפטית, ארגונית וכלכלית בנושא, שתאפשר ניהול נאות ומימוש כלכלי ראוי לנכסים אלה. בתוך כך לפעול, בין השאר, להשלמת המסד הנורמטיבי הנחוץ לשם כך; לתעד את נכסי הקניין הרוחני של משהב"ט ושל צה"ל, ולנהל מעקב ובקרה אחר מיקומם, מצבם והשימוש שנעשה בהם, לרבות נכסים המצויים בתעשיות הביטחוניות - גדולות כקטנות; להגביר את המודעות לתחום ואת האכיפה במקרים שבהם נעשות פעולות בחריגה מהנהלים בתחום; ולהבטיח, כי ממוצה הפוטנציאל הכלכלי הרב הגלום בנכסי הקניין הרוחני של משרד הביטחון ושל צה"ל, תוך שמירה על נכסי המדינה ועידוד המפתחים והיזמים.

מעקב 
משרד הביטחון

18. 	בכוונת המנכ"ל להקים ועדה בהשתתפות גורמים מקצועיים במשרד ומהשוק הפרטי, במטרה לבחון את סוגיית הקניין הרוחני והתמלוגים הכוללניים, על מנת לוודא מקסום של זכויות המשרד בהשקעה על הידע והתשתיות. המ"ב בנושא קניין רוחני נמצאת בשלבי כתיבה ומתכללת את כלל הסוגיות בנושא קניין רוחני (הוראה זו תתפרסם בשלבים). קיימת הכוונה של המנכ"ל לגבות תמלוגים בשיטה של הסדר כוללני. כאמור לעיל המנכ"ל מעורב באופן אישי בכל הנוגע לסדרת נושא הקניין הרוחני במערכת הביטחון, במסגרת זו מקיים המנכ"ל דיוני סטאטוס אשר האחרון בנושא התקיים בנובמבר 2014.  

ליקוי

19. 	נוכח קביעת משהב"ט, כי הוא אמון על המדיניות בנושא הקניין הרוחני גם בצה"ל, על משהב"ט להנחות את צה"ל בדבר מדיניותו בתחום מכירת נכסי הקניין הרוחני שברשותו, לרבות המסד הנורמטיבי הנדרש לעניין זה והדרכים לניהול הקניין הרוחני בצה"ל המיועד למכירה. על בסיס אלה, על צה"ל להוציא פקודות והוראות מתאימות ליחידותיו העוסקות בנושא.

מעקב 
משרד הביטחון

19. 	לכשתושלם עבודת המטה לרבות פרסום ההוראות, הנהלים והמדיניות, הנושא יתואם עם גורמי צה"ל הרלבנטיים (גופי הפרקליטות, אגף התכנון, תקציבים וכו'), ככל שיידרש. צה"ל יידרש, בהתאמה, לסנכרן את המסד הנורמטיבי שלו, לזה של משרד הביטחון.


ליקוי

20. 	משרד האוצר, באמצעות החשכ"ל האחראי לניהול נכסי המדינה, ובכלל זה נכסים בלתי מוחשיים, לא מימש את אחריותו ככל שהיא נוגעת להסדרת הקניין הרוחני במשהב"ט, לפיקוח על נכסי הקניין הרוחני הנמצאים ברשותו ולשימוש הנעשה בהם. זאת, למרות הערכתו של החשכ"ל, כי בנכסי הקניין הרוחני של משהב"ט גלום פוטנציאל כלכלי ניכר, ולמרות החלטתו למסד את תחום הקניין הרוחני במשרדי הממשלה. על החשכ"ל לממש את אחריותו ככל שהיא נוגעת להסדרת נושא הקניין הרוחני במשהב"ט, ולקיים בקרה ופיקוח על נכסי הקניין הרוחני של משהב"ט והשימוש הנעשה בהם.

מעקב 
משרד הביטחון

20. 	ראה התייחסות למעקב 2.

מעקב
משרד האוצר

20. 	המשרד טרם מימש את אחריותו, בימים אלה, החטיבה הרלוונטית בחשב הכללי לוקחת חלק בתהליך ההסדרה .


תשלומי משרד הביטחון לספקים

הגופים המבוקרים: משרד הביטחון

ליקוי

1. 	אכ"ס אינו מקיים בקרה ומעקב שוטפים אחר תשלומים ששולמו בפיגור לספקים; הוא אינו עורך דוחות לאיתור חשבוניות ששולמו בפיגור; ואינו מרכז נתונים של מועדי העברת החשבוניות בין הגופים, לצורך בקרה על עמידה בתקני הזמן לשהות חשבוניות בגופים השונים, כפי שנקבעו בהוראת היסוד של משהב"ט לטיפול בחשבוניות. כתוצאה מכך, אין למשהב"ט מידע שלם ומרוכז על היקף החשבוניות ששולמו בפיגור, והוא אינו פועל באופן שיטתי וסדור לאיתור צווארי בקבוק בתהליך אישור חשבוניות לתשלום, לניתוח הסיבות לכך, ולקיום פעולות למניעת היווצרותם של פיגורים בתשלומים לספקים.

מעקב
משרד הביטחון

1. לנושא רישום ומעקב אחר החשבונות ביחידה להתקשרויות עם מתכננים לפי הנוהל החדש, מנהלי הפרויקטים יאשרו את החשבון, כתנאי להגעה ליחידה הנוהל החדש נכנס לתוקף בתחילת שנת 2015. ניהול רישום ומעקב מתבצע כבר. קיימת הקפדה על עמידה בתקני הזמן שנקבעו, ע"י מעקב מחשובי הדוק יותר. ניהול רישום ומעקב מתבצע זה מכבר.
ראה הערות רה"מ 64 ב' עמ' 51.

ליקוי

2. 	מערכת המידע של משהב"ט אינה כוללת בקרות מובנות, המזהות ומתריעות על חשבונית שמועד תשלומה מתקרב או שמועד תשלומה עבר, על פי מאפיינים שנקבעו.

מעקב 
משרד הביטחון

2. לנושא חיזוק המעקב אחר טיפול בחשבונות סופיים במחוזות, ע"י יצירת כלי מחשובי פנימי שיאפשר מדידת זמני טיפול, בטרם מוזרמת למערכת הסאפ לחשבון. ההנחיה ניתנה למחוזות, וממומשת מתחילת שנת 2014.
ראה הערות רה"מ 64 ב' עמ' 52.

ליקוי

3.	המציאות של פיגורים בתשלום חשבוניות בהשוואה למועדים שנקבעו במסמכי ההתקשרות עם ספקים, שעלתה כבר בביקורת הקודמת של משרד מבקר המדינה, חזרה גם בשנת 2012. בשנה זו פיגר משהב"ט בתשלום של כ-10% מסך החשבוניות, בסכום כולל העולה על 3 מיליארד ש"ח (כ-21% מהסכום ששולם).

מעקב
משרד הביטחון

3. המחוזות הונחו לשלם בהקדם את הסכומים שאינם מוטלים בספק, ולהותיר לחשבון סופי סכומים  קטנים ככל הניתן, לצורך מניעת פיגור המשרד בתשלומים. בחודש ינואר 2014 ניתנה הנחייה למנהלי המחוזות, וההנחיה מיושמת. בחינת העסקת כ"א עזר לצורך עריכת חשבונות סופיים - מוקם צוות בראשות ר' ראש היחידה לתחשיבים וחשבונות, לצורך בחינת הגדרת מפרט לעריכת ח-ן סופיים ע"י חברה חיצונית על בסיס מחיר קבוע (ולא שעות עבודה).
ראה הערות רה"מ 64 ב' עמ' 52.

ליקוי

4. 	בשנת 2012 פיגר משהב"ט בתשלום של כ-4,400 חשבוניות שהיו בטיפולם של רכזי חשבונות בינוי באכ"ס (כ-25% מסך החשבוניות שהיו בטיפולם באותה שנה), בסכום כולל של כ-340 מיליון ש"ח (כ-15% מסכום החשבוניות שהיו בטיפולם באותה שנה).

מעקב
משרד הביטחון

4. התקשרויות עם מתכננים - צמצום משך זמן טיפול בחשבון בתוך האגף, ע"י הטלת אחריות על הספק   לקבל אישור מנהל הפרויקט ע"ג החשבון והעברת החשבון ע"י הספק ליחידה  להתקשרויות עם מתכננים. הנוהל החדש נכנס לתוקף בחודש מאי 2014.
ראה הערות רה"מ 64 ב' עמ' 53.

ליקוי

5. 	המחוזות באגף ההנדסה והבינוי אינם מנהלים רישום על קליטתן ועל תנועתן של חשבוניות מתכננים ויועצים בין גורמי הטיפול השונים. על כן, אין ביכולתם לנהל מעקב ובקרה אחר תהליך הטיפול שלהם בחשבוניות אלה.

מעקב
משרד הביטחון

5. ביצוע הדרכות פנימיות לכלל המעורבים בתהליך תשלום החשבונות - עם הפעלת הנוהל החדש מבוצעות הדרכות לכלל המסגרות. חידוד הנחיות בטיפול בחשבונות למתכננים ויועצים (גורמי חוץ) עם הפעלת הנוהל החדש מופצות הנחיות לספקים.
ראה הערות רה"מ 64 ב' עמ' 53.

ליקוי

6. 	מבדיקה של חלק מחשבוניות קבלנים ששילם משהב"ט בפיגור נמצא, כי הטיפול בהן התעכב במחוזות או באכ"ס מעבר לתקני הזמן שנקבעו בהוראות. בחלק מהמקרים הטיפול התעכב בשני הגופים.

מעקב
משרד הביטחון

6. חשבון שהוגש ליחידה לתחשיבים וחשבונות שאינו תקין יוחזר  לאלתר לקבלן – תקופה זו של בדיקה ראשונית לא תיכלל במסגרת תקן הזמן שהוקצה בהוראות ההנחייה מיושמת מזה מספר חודשיים (2014).
ראה הערות רה"מ 64 ב' עמ' 54.

ליקוי

7. 	בשנת 2012 פיגר משהב"ט בתשלום של כ-9,300 חשבוניות של קניות בהקפה (כ-35% מסך חשבוניות אלה), בסכום כולל של כ-20 מיליון ש"ח (כ-38%).

מעקב
משרד הביטחון

7. 	ברכש בהקפה, הקניה נעשית ע"י היחידה בצבא במישרין ולא באמצעות גופי ההרכשה הייעודיים במשרד. קבלת החשבוניות בדיקתם ואישורם נעשית במערכת ייחודית של חיל האויר ומועברת למת"ב. בסיום הבדיקה, משגרת מת"ב (מחלקת תקציבים זרועית) בשידור את נתוני החשבוניות שבמערכת ח"א לאכ"ס ובמקביל מעבירה את החשבוניות בצירוף מסמכים נלווים. כיום במערכת המחשוב הארגונית במשרד  הביטחון (SAP), אין יכולת אבחנה בתורי העבודה  לאיזה חייל משויכת החשבונית, ולכן, כדי להימנע ממצבים של פיגור בתשלומים, חשבוניות שלא מטופלות בתוך פרק זמן של שבועיים (היות ולא התקבלו הצרופות) נמחקות מתור העבודה באופן יזום ע"י אכ"ס. הסוגיה העקרונית והפער שבגינה יטופלו פרוייקטאלית ע"י אכ"ס בשיתוף אגף תקשוב וגורמי ההרכשה הרלבנטיים.
ראה הערות רה"מ 64 ב' עמ' 55.

ליקוי

8. 	באכ"ס לא קיים מידע מרוכז על מועדי קבלת חשבוניות של קניות בהקפה מהיחידות בצה"ל, והוא אינו מקיים מעקב ובקרה אחר הטיפול של היחידות בחשבוניות אלה, כדי לאתר את היחידות בצה"ל שבהן קיימים עיכובים משמעותיים בטיפול בחשבוניות אלה.

מעקב
משרד הביטחון

8. 	לנושא חשבוניות של קניות בהקפה שהיו בטיפול חיל האוויר במסגרת הבקרה השוטפת על חשבוניות משנת עבודה 2012 , שולמו כלל החשבוניות שהיו באיחור. לנושא עיכוב בתשלום חשבוניות בעקבות הפערים שעלו מדוח הביקורת, חודדו הנהלים והודקה הבקרה אחר תהליך תשלום החשבוניות לספקים כולל גזירת דוחות חודשיים והפצת רשימת חשבוניות בעיתיות. בנוסף, בכל החלפת ממלא תפקיד רלוונטי ביחידות, מבוצעת הכשרה פרטנית. החל משנת 2012 הונחו כל יחידות החיל להעביר למחלקת תקציבים ובקרה  (מת"ב)  את כלל החשבוניות עד 14ימים מרגע קבלתן. בשנת 2013 ולאור ממצאי הביקורת, קוצר משך הזמן ,  מ- 14 ימים להעברת החשבוניות, ל -10 ימים.

ליקוי

9. 	בשנת 2012 פיגר משהב"ט בתשלום של כ-1,000 חשבוניות שבהן טיפלה המערכה לרכש שירותי פרט ביחידה להרכשת שירותים במנה"ר (כ-12% מסך חשבוניות המערכה), בסכום כולל של כ-24 מיליון ש"ח (כ-10%); באותה שנה פיגר משהב"ט בתשלום של 84 חשבוניות שבהן טיפלה מחלקת תברואה באמו"ן (כ-13% מסך חשבוניות המחלקה), בסכום כולל של כ-3.5 מיליון ש"ח (כ-9%).

מעקב 
משרד הביטחון

9. 	במינהל ההרכשה והייצור סוגיית העומס והפיגור  נפתרה ע"י תגבור כוח האדם בקליטת חשבוניות בשלוחת חינוך שבמערכת שירותי פרט. כיום, קיים ריכוז נתונים בטבלת אקסל בו רשומים נתוני החשבונית: מספר החשבונית, שם הספק, מספר הספק, מספר ההזמנה שהחשבונית שייכת אליה. בדוח נרשם סטאטוס החשבונית: מתי הוזרמה למחשב לתשלום ומתי מועד התשלום. המעקב מבוצע על ידי מערכת שירותי פרט. באגף מבצעים ונכסים. המצב במועד הביקורת, נבע ממצוקת כ"א אשר בחלקה הגדול נפתרה. כמו כן,- מנוהלת מערכת למעקב חשבוניות  (בגיליון אקסל) בשלב ביניים ופנימית בלבד - חודדו נוהלי העבודה וכיום מושם דגש על סוגיית מועדי התשלום לספקים.
ראה הערות רה"מ 64 ב' עמ' 55.

ליקוי

10. 	מערכת המידע שבשימוש משהב"ט אינה מקושרת לחלק ממערכות המחשב המשמשות את יחידות צה"ל. כתוצאה מכך, אין לגורמים ביחידה להרכשת שירותים במנה"ר ובמחלקת תברואה באמו"ן מידע ממוחשב בנוגע למועד שבו יחידה בצה"ל קיבלה חשבונית מספק ואישרה אותה.

מעקב 
משרד הביטחון

10. 	נכון לינואר 2015, קיים ממשק חשבוניות מול חלק מיחידות צה"ל הרוכשות בהקפה (חמ"ן, ח"א, אט"ל) חשבוניות שמגיעות בממשק כוללת את מועד הקבלה. הקבלה בממשק אינה מייתרת את קבלת חשבונית הנייר מהחיל .
ראה הערות רה"מ 64 ב' עמ' 56.

ליקוי

11. 	מעבר לכך, המערכה לרכש שירותי פרט במנה"ר ומחלקת תברואה באמו"ן אינן מרכזות נתונים על מועדי קליטת החשבוניות מיחידות צה"ל ועל מועדי העברתן לאכ"ס. בהיעדר ריכוז נתונים זה, נפגעת יכולת המעקב והבקרה על משך הטיפול בחשבוניות לספקים, לרבות איתור גורמים מעכבים. יצוין, כי מחלקת התברואה באמו"ן תיקנה חלק מהליקויים כבר במהלך הביקורת.

מעקב 
משרד הביטחון

11. 	חברת ניהול משק התברואה החלה לפעול זה מכבר. יחד עם זאת, בשל הנחיה של היועמ"ש – לא הוגדר בתכולת עבודתה פעילות לריכוז התשלומים וההתקשרויות מול ספקים (התנגדו להעסקת נציגי החברה במשרד, שטענו כי זה עשוי ליצור יחסי עובד-מעביד). משכך, פעילות החברה אינה נוגעת לנושא התשלומים לספקים. יחד עם זאת, יובהר כי באותה נקודת זמן זו אכן הייתה כוונת אמון והכניס את זה לתכולה של מכרז חברת הניהול. היועמ"ש דרש שהמשרד יוציא את זה מתכולת המכרז, וכך נעשה. את הבקרה על תשלום חשבונות הקבלנים האגף משפר הן באמצעות טבלאות מעקב ובקרה משופרת על נושא זה (מועדי תשלום) והן באמצעות כ"א ייעודי ומקצועי יותר (בת שירות) העוסקת בעיקר בנושא זה. (בתקופה אותה בחן הדו"ח עסקה בנושא חיילת שהייתה לא מקצועית ואשר הועברה לתפקיד אחר).
ראה הערות רה"מ 64 ב' עמ' 56.

ליקוי

12. 	על משהב"ט להמשיך ולפעול למיגור התופעה של פיגורים בתשלומיו. זאת, בין היתר, באמצעות קביעת כללים ושיטות לרישום, למעקב ולבקרה; ניתוח תהליכי העבודה לבדיקה ולאישור חשבוניות לתשלום; יצירת ממשק בין מערכות המידע שלו לבין המערכות הממוחשבות של יחידות צה"ל המעבירות אליו חשבוניות, שבהן ממשק זה אינו קיים; ובניית מערכת בקרה, מעקב ודיווח, שתיתן תמונה שוטפת ומלאה אודות הפיגורים בתשלומים, ועל ידי כך תאפשר הפקת לקחים, כדי למנוע עד כמה שניתן המשכו של מצב לקוי זה.

מעקב 
משרד הביטחון

12. 	ראה המעקב לליקוי 9.
ראה הערות רה"מ 64 ב' עמ' 56.

הגופים המבוקרים: משרד הביטחון, המינהל האזרחי, מתאם הפעולות בשטחים, משרד החקלאות, רשות ניקוז השרון.

ליקוי

1.	משרד הביטחון, המתפ"ש, המנהא"ז ומינהלת מרחב התפר - הגופים האחראים לטיפול בנחל שכם הזורם באיו"ש, וגם משרד החקלאות ורשות הניקוז שרון - הגופים העיקריים האחראים לטיפול במקטע של נחל שכם ממערב לגדר ההפרדה, מודעים זה שנים לבעיות הניקוי והניקוז של הנחל בעונת הגשמים. ברם, לא נמצא, כי כל הגופים האמורים פעלו לפתרון הבעיה על בסיס תכנית כוללת, משולבת ומשותפת. הפעולות שנקטו אותם גופים, חרף היקפם וההשקעה הכספית שנבעה מכך, לא שימשו פתרון מערכתי לבעיית הנחל, ובמקרים רבים הם פתרו את הבעיה לטווח הקצר ובאופן "נקודתי". 

מעקב 
משרד הביטחון

1. מינהלת מרחב התפר בשיתוף אגף הנדסה ובינוי תיכננה וביצעה פתרון כולל למניעת הצפות עתידיות בנחל שכם . הפתרון כלל: פתיחת חומה ברוחב כ 40 מטר מעל מעביר המים. התקנת גדר ושער במקום חומה. "התקנת מסרקים" לעצירת פסולת גסה בכניסה למעביר. הפתרון הוכיח עצמו בגשמי הזעף בינואר 2015.

ליקוי 

2.	גם לאחר אירוע ההצפה טרם פתרו הגורמים המעורבים, בנושא זה, משרד הביטחון, המתפ"ש, המינהל האזרחי, מינהלת מרחב התפר, משרד החקלאות ורשות הניקוז שרון, את בעיית ההצפה של נחל שכם באירועים חריגים; משכך, עולה חשש, כי אירועים דומים עלולים לפקוד שוב את האזור ולגרום לפגיעות בנפש ולנזקים חמורים ברכוש ובתשתיות. נוסף על כך, שיתוף הפעולה בין הגורמים המעורבים בנושא זה באיו"ש לבין הגופים המטפלים בתחום זה בישראל, ובעיקר משרד החקלאות ורשות ניקוז ונחלים שרון, לוקה בחסר.




מעקב 
משרד הביטחון

2. המינהל האזרחי אחראי לנקות בצד הפלסטיני את כל מעלה הנחל. באופן שוטף, כל שנה המינהלת מבצעת ניקוי לפני, במהלך ואחרי תקופת החורף של סביבת המעביר ופינוי פסולת בתחום התפר משני צידיו. כמו כן נפתחות הרשתות 24-48 שעות לפני בוא הגשם והם נבדקים מול גורמי החיזוי השונים בארץ. 

ליקוי

3. 	בביקורת לא נמצא, כי משרד הביטחון ומינהלת מרחב התפר בדקו את עמידות גדר ההפרדה בפני לחץ מים במקרה של הצפה, ואף לא נמצא שהם דנו במציאת פתרונות אפשריים לחיזוק גדר ההפרדה ולמניעת קריסתה בעת עליית הנחל על גדותיו כפי שהיה באירוע ההצפה.

מעקב 
משרד הביטחון

3. 	החומה אינה מתוכננת להיות סכר ועל כך, הפתרון שהוצע ובוצע, הינו החלפת חומה בגדר מעל האפיק. גדר אינה יכולה להוות סכר ולגרום לאגירת מי הנחל. באחזקה מבוצעת בדיקה של מצב החומה מצידה האדום ותטופל בהתאם לצורך. החומה הקיימת הינה קיר מסתור נגד ירי שהוקם בטרם הקמת מכשול התפר. קיר הבטון אינו נועד לשמש כסכר או לשאת עומסים אופקיים משמעותיים. ע"מ למנוע אפשרות שקיר המסתור ישמש למעשה כסכר (מה שקרה בארוע הצפת נחל שכם), בוצעה בו הפסקה מעל מעביר המים ליצירת גלישת המיים דרך המכשול הבטחוני וע"י יצירת מעביר "סמי- אירי".

ליקוי

4. 	יש לראות באירוע ההצפה בבת חפר משל לבעיה רחבה יותר של ניקוז נחלים הזורמים מאיו"ש לישראל. לכן על כל הגורמים המעורבים בנושא זה, משרד הביטחון, המתפ"ש, המנהא"ז, מינהלת מרחב התפר, משרד החקלאות ורשות הניקוז שרון, להפיק מאירוע ההצפה בבת חפר את כל הלקחים הראויים כדי ללמוד על הטיפול הדרוש בכל הנחלים הזורמים מאיו"ש לישראל. זאת, בפרט משום שהטיפול בעניין זה באיו"ש משפיע משמעותית על המתרחש בתוך ישראל, ועשוי למנוע או להפחית פגיעה אפשרית ביישובים הסמוכים לתוואי זרימת נחלים, ולפתור בעיות מתחום הגנת הסביבה.


מעקב 
משרד הביטחון

4. 	בוצע סקר ל- 7 מעבירי מים שלא נבנו ע"י מעהב"ט. נמצא כי חלקם דורש טיפול ושדרוג. בימים אלו מערכת הביטחון שוקדת על תכנון מפורט לפתרונות השדרוג. ביצוע השדרוגים מתוכנן במהלך שנת 2015.

ליקוי 

5. 	משרד מבקר המדינה מציין, כי מאחר ששר הביטחון הוא השר הממונה מטעם הממשלה על צה"ל (שבמסגרתו פועלת מינהלת מרחב התפר), ומשום שהמתפ"ש כפוף לשר הביטחון, הרי שמשרד הביטחון הוא הגורם המתאים ביותר לרכז את הטיפול בנושא זה, במשותף עם משרד החקלאות ורשות הניקוז שרון. זאת כדי להבטיח טיפול מערכתי, משותף ומתואם, וככל שניתן בשיתוף פעולה עם הרשות הפלסטינית.

מעקב 
משרד הביטחון

5. 	מערכת הביטחון נתנה פתרון כולל לנושא, הן בבת- חפר והן במעברים דומים סמוכי גדר. בכל מקרה המשרד מדגיש כי האחריות הרשמית לניקוז נחלים הינה על הרשות לניקוז שרון.

ליקוי

6. 	על משרד הביטחון, בשיתוף הגופים המעורבים בבעיית הניקוי והניקוז של נחל שכם - המתפ"ש, המנהא"ז, מינהלת מרחב התפר, משרד החקלאות ורשות הניקוז שרון - לשקול יחדיו דרכים חלופיות כיצד לטפל באירועים של גשמי זעף הנצפים להיות חריגים במיוחד; וכדי להורות, על פי הצורך, על ביצוע פעולות נוספות כדי למנוע הצפות כדוגמת ההצפה בבת חפר, וכל זאת כפי שגם הנחה מנכ"ל משרד הביטחון באוקטובר 2013. על גופים אלה לדון במשולב בעניין הנדון כדי לגבש תכנית פעולה מערכתית רב-שנתית, משותפת ומגובת תקציב, אשר תבטיח טיפול הולם בבעיה של ניקוז נחלים בכל האזור כדי למנוע אירועים חריגים כדוגמת ההצפה בבת חפר. ככל שהדבר תאפשר, כאמור, יש לפעול בנושא זה במשותף עם הרשות הפלסטינית.

מעקב 
משרד הביטחון

6. 	באופן שוטף וגם לפני אירוע בת חפר, מבוצעת אחזקה שוטפת למעבירי המים משני צידיו ע"י האחזקה של המינהלת שבה מבוצע ניקוי של סביבת המעביר ניקוי המסרקים, בדיקת כשירות הסבכות וכן בדיקת חיזוי מזג האויר כדי לבחון את הצורך בפתיחת הסבכות (הרשתות) בתאום מט"ש יד חנה כדי למנוע נזקים ולמנוע את עליית המפלס בזמן סערה .

ליקוי 

7. 	מאחר שמשרד הביטחון החליט בעבר שלא להחליף את החומה נגד ירי מול בת חפר בקטע תקני של גדר ההפרדה, ומאחר שאגן ההיקוות של נחל שכם צמוד לחומה זו, על משרד הביטחון ומינהלת מרחב התפר, האחראית לתחזוקת גדר ההפרדה, לבחון אם יש צורך בשדרוג החומה נגד ירי, והאם ניתן לטפל בבעיה באמצעות פתרונות הנדסיים חלופיים; וזאת, על פי הצורך, במשולב עם גורמים מקצועיים דוגמת רשות הניקוז שרון.

מעקב 
משרד הביטחון 

7. 	הקיר הקיים שהוקם בטרם הקמת מכשול התפר, נועד להסתיר את היישוב מפני ירי מצד הרשות. על גבי הקיר קיימת מערכת התראה אשר יחד עם הקיר מהווה פתרון בטחוני שדומה לפתרון בטחוני לקרבת יישובים רבים אחרים במכשול התפר.  להבנת המשרד, אין פער בטחוני במתכונת הקיימת.





פעילות משרד הביטחון להצגה ולהנחלה 
של מורשת הקרב של צה"ל ושל כוחות המגן שקדמו לו

הגופים המבוקרים: משרד הביטחון.

ליקוי

1. 	לפעילות יחידת המוזיאונים השפעה על קהל היעד המתעניין במורשת הביטחונית של תקופת היישוב ושל צה"ל. בעבר התנהלה פעילות היחידה ללא תפיסה מוזיאונית וארגונית. המעקב השני העלה, כי ועדה שמינה מנכ"ל המשרד דאז, מר אלוף (מיל') אודי שני, בשנת 2011 גיבשה תפיסה מוזיאונית ומדיניות להפעלת המוזיאונים, אך לא נמצאו סימוכין לכך שמנכ"ל המשרד אישרן. כמו כן, הן לא שולבו בהוראות המשרד. לדעת משרד מבקר המדינה, על מנכ"ל המשרד, אלוף (מיל') דן הראל, לאשר תפיסה מוזיאונית וארגונית כוללת ומדיניות להפעלתה, ולתת להן ביטוי בהוראות המשרד.

מעקב 
משרד הביטחון

1. 	בחודש אוג' 2014 אושרה התפיסה שנסמכה על דו"ח ועדת לבנה שהוצגה למנכ"ל הקודם, אלוף (מיל.) אהוד שני.  המסמך הועבר לאגף משאבי אנוש על מנת שתשולב בהוראות המשרד. "הכנסת מסמך זה תיבחן בשנת העבודה הקרובה"- 2015, על ידי אגף משאבי אנוש במשרד.

ליקוי

2. 	מאז 2010 החל המשרד לנקוט פעילות להגשמת ההחלטה על הקמת מוזיאון צבאי-ממלכתי. באפריל 2011 אף הגדיר מנכ"ל המשרד דאז את הפרויקט להקמתו של מוזיאון צה"ל כ"פרויקט לאומי בעל חשיבות רבה לצה"ל ולמדינה". עם זאת, טרם נקבע מיקומו, ועדיין אין תמימות דעים בנוגע לאופן ההצגה של פרקים שונים בהיסטוריה של צה"ל. על אף שמאז 2010 החל המשרד לנקוט פעילות להגשמת ההחלטה על הקמת מוזיאון צבאי-ממלכתי, על מנכ"ל המשרד לפעול לקבלת ההחלטות בסוגיות שטרם הוחלט בעניינן, דוגמת מיקומו של המוזיאון ואופן ההצגה של פרקים שונים בהיסטוריה של צה"ל.





מעקב 
משרד הביטחון

2. 	בדיון שנערך לפני מספר חודשים אצל המנכ"ל, ובו הוצג "דו"ח שליט",  נקבע על ידי המנכ"ל כי פרויקט המוזיאון הצבאי הלאומי הינו פרויקט מדינתי, וכי הוא לא יבוצע עד שיוקצו תקציבי מדינה בנפרד מתקציב הביטחון. 

ליקוי

3. 	ביקורות קודמות של משרד מבקר המדינה העלו, כי למרות ייחודו של מוזיאון "בתי האוסף", הוא לא תפס מקום מרכזי בין המוזיאונים של המשרד, והמשרד לא קיבל משך שנים את ההחלטות הדרושות בנוגע למיקומו, אופיו ותפקודו העתידי. בביקורת שנערכה בשנת 2005 ובמעקב השני שנערך בשנת 2013 נמצא, כי מוצגים בעלי ערך היסטורי אינם זוכים לטיפול משמר ולשיקום ועלולים להיהרס כליל. על המשרד לעצור את הליך התפוררותם ולנקוט כבר עתה את הפעילות הדרושה לשימורם.

מעקב 
משרד הביטחון

3. 	מכרז לשיקום חמישה כלים פורסם ע"י מנט"ק במחצית שנת 2014. בעקבותיו נערך סיור קבלנים של ארבע חברות במוזיאון לשם הצגת הכלים ומהות העבודה הנדרשת. אף אחת מהחברות שהשתתפו לא ענתה למכרז עקב חששותיהן כי ניקוי החול שתוכנן, יפגע בכלי הרק"מ. בסוף ינואר 2015 התקיים דיון במנט"ק בהשתתפות החברות והוחלט על שיטה חדשה של התזת חול בשילוב עם מים לניקוי הכלים טרם צביעתם. החברות קיבלו את השיטה והן אמורות להגיש בתקופה הקרובה הצעות כלכליות, ובעקבות כך תיבחר החברה הזוכה.




פינוי בסיס חיל האויר והחלל ממבנים ומתשתיות וניקוי קרקע מזוהמת בשטחו

הגופים המבוקרים: משרד הביטחון, צבא הגנה לישראל, רשות מקרקעי ישראל, המשרד להגנת הסביבה, התעשייה האוירית.
ליקוי 
1. 	אף כי על פי הסדר הפינוי היה על משהב"ט להחזיר את שטח הבסיס לידי רמ"י נקי ממבנים ומזיהומים במועד שבו פונה - דצמבר 2009, עד מועד סיום הביקורת, מרץ 2013, טרם החזיר משהב"ט את השטח לידי רמ"י, הותיר בו מבנים ותשתיות מסוגים שונים, ולא פעל לניקוי הקרקע שזוהמה במשך שנים של הפעלת הבסיס. כתוצאה מכך, התע"א ורש"ת, הזקוקות לקרקע לצורך הרחבת פעילותן, לא קיבלו אותה. על פי מסמכי אגף מבצעים לוגיסטיים ונכסים שבמשהב"ט (להלן - אמו"ן), הדבר נעשה מתוך העדפה להחזיר את הקרקע לידי רמ"י כמות שהיא (AS-IS), כדי לחסוך במשאבים.
מעקב 
משרד הביטחון
1. המשרד, באמצעות קבלנים של אגף ההנדסה והבינוי, פינו מתחום המחנה את כלל המבנים והתשתיות מהמחנה כפי שסוכם וסיימו את עבודות ההריסה והפינוי בתאריך 15/12/2014 כפי שהתחייב משהב"ט בוועדה לביקורת המדינה ביום 14/5/2014. משרד האוצר טרם העמיד את התקציב הנדרש (עפ"י ההסכם שנחתם בשנת 2009 התחייב האוצר להעמיד 85% עלות ניקוי הקרקע ו-15% משהב"יט), למרות המכתבים והתזכורות בנושא, המשרד יעמוד בהתחייבות הנדרשת (15%) עלות הטיהור. רמ"י מסרבת לקבל את השטח עד לאחר ביצוע הניקוי הנדרש. בחודש אוגוסט 2013 חתמה רמ"י עם רש"ת על הקצאת תא השטח המיועד לעבור לרש"ת עפ"י החלטת הבורר בבח"א 27, ללא ידיעת משהב"ט ובשטח בוצעו עבודות תשתית נרחבות לקליטת התעופה האזרחית משדה דב.
ראה הערות רה"מ 64 ב' עמ' 69.

מעקב 
צבא הגנה לישראל

1. 	חיל האוויר באמצעות מכרז קבלני השלים את שלב הריסת המבנים ופינוי המחנה מתשתיות בדצמבר 2014 כפי שהתחייב בתכנית העבודה המקורית כלפי משרד הביטחון. בשטח נותרו מספר מבנים שלא פורקו עפ"י בקשת רשות שדות התעופה ותע"א לצורך שימושם העתידי.
ליקוי 
2. 	בינואר 2009 הנחה אמו"ן את ח"א להקפיא כל פעילות הנוגעת להריסת מבנים ותשתיות בבח"א 27, זאת בשל ההעדפה האמורה של משהב"ט. הנחיה זו והחלטת ח"א בעקבותיה שלא להמשיך בביצוע סקר קרקע, למרות ממצאי סקר גז-קרקע מדצמבר 2008, שהצביעו על זיהום קרקע בכל האזורים שנבדקו במסגרתו, עצרו למעשה את תהליך פינוי שטח הבסיס ממבנים ומתשתיות, את הפעילות לשיקום הקרקע ואת החזרתה לידי רמ"י, כנדרש בהסדר הפינוי. יתר על כן, הדבר נעשה בלי שאמו"ן תיאם זאת עם המשרד להגנת הסביבה ועם רשות המים, שהיו אמורים, כפי שנקבע בהסדר, לאשר את נושא הסדרת שיקום הקרקע והמים בשטח בח"א 27.

מעקב 
משרד הביטחון

2. בוצעו הסקרים הנדרשים לתחום השטחים המיועדים לעבור לתע"א ובו העלויות הנדרשות לביצוע הטיהור והניקוי וזאת על דעת המשרד להגנת הסביבה ורשות המים. באשר לשטח המיועד לעבור לרש"ת לא בוצע הסקר, מאחר ורש"ת ביצעו עבודות נרחבות בשטח ולא היה ניתן לערוך את הסקר הנדרש. משרד האוצר טרם העביר את כל התקציב לביצוע הסקר הנדרש.
ראה הערות רה"מ 64 ב' עמ' 71.
מעקב 
צבא הגנה לישראל

2. 	בתחום השטח המיועד לעבור לתע"א הושלם סקר הקרקע, תוך בחינה אישור וקבלת הנחיות של המשרד להגנת הסביבה והרשויות הנוספות. ממצאי הסקר מצביעים על הערכת עלות לטיהור וניקוי הקרקע בטווח של כ- 60 עד 80 מש"ח. משרד הביטחון העביר מספר פניות למשרד האוצר לתקצוב 85% מהעלות כמתחייב בהסכם פינוי בסיס לוד אולם עד עתה לא התקבל מענה מהאוצר. בתחום השטח המיועד לעבור לרש"ת סקר הקרקע טרם הושלם וזאת בהתאם להנחיית משהב"ט. זאת לאור הקצאת השטח ע"י רמ"י לרש"ת ללא ידיעת משרד הביטחון וביצוע עבודות תשתית נרחבות של רש"ת שלא אפשרו בפועל להשלים את הסקר הנדרש.
מעקב
רשות המים

2. 	במתחם שעתיד לעבור לתעשייה האווירית נקדחו שני קידוחי ניטור למי התהום ונמצאו חריגות בריכוז של ממסים מוכלרים. כל הנושא נמצא כיום בהליך של הערכת סיכונים לצורך קביעת פעולות נדרשות עתידיות. החלטה בדבר הצורך בקידוחי ניטור למי התהום בחלק שעתיד לעבור לידי רש"ת תתקבל לאור תוצאות סקר הקרקע שיבוצע במתחם.

ליקוי 

3. 	בדצמבר 2009 הודיע אמו"ן לתע"א, כי פינוי שטח בח"א 27 והשבתו לידי רמ"י כמות שהוא סוכם בין משהב"ט לרמ"י מספר חודשים לפני כן; ובינואר 2010 הודיע אמו"ן לרמ"י, כי ישנה הסכמה של התע"א ושל רש"ת לקבל את הקרקע עם המבנים הקיימים. הודעות אלה לא עלו בקנה אחד עם העובדות, והן הציגו בפני רמ"י והתע"א תמונת מצב שהיה בה כדי להטעות.

מעקב 
משרד הביטחון

3. המשרד לא עודכן בהסכם שנחתם בין רמ"י לרש"ת מחודש אוגוסט 2013, ולא היה צד בעניין הקצאת הקרקע לרש"ת. השטח נמצא כבר בשליטת רשות שדות התעופה.
ראה הערות רה"מ 64 ב' עמ' 72.

ליקוי

4. 	מאז דרישת רמ"י באוגוסט 2010 מאמו"ן, על בסיס הסדר הפינוי, לפנות את הקרקע ולנקותה, אם נדרש הדבר, ועד מועד סיום הביקורת, מרץ 2013, רמ"י לא פעלה בשיטתיות ובנחרצות מול משהב"ט לקבלת הקרקע בהתאם לתנאיו של ההסדר, ולא יזמה פעולה כדי לחייב את משהב"ט למלא את מה שנקבע בו בעניין פינוי הקרקע וניקויה. הדבר איפשר במידה רבה את עיכוב התהליך מצד משהב"ט.

מעקב 
משרד הביטחון

4. הקרקע בבסיס חיל האויר בלוד פונתה כבר.

ליקוי

5. 	בשנים 2011 ו-2012, לסירוגין, ניהל אמו"ן, על דעת רמ"י, מגעים עם התע"א ועם רש"ת כדי שיסכימו לקבל את הקרקע כמות שהיא, תמורת תשלום. עד פברואר 2013, המועד שבו הנחה סמנכ"ל וראש אמו"ן את ח"א ואת אגף התכנון בצה"ל (להלן - אג"ת) לפנות את בח"א 27, אמו"ן לא פעל בנחרצות לקדם את המשא ומתן עם התע"א ועם רש"ת. בין היתר, בשל כך הוא לא הגיע לסיכום עם גופים אלה בנוגע להסכמתם לקבל את הקרקע כמות שהיא. חוסר ההתקדמות במשא ומתן, שניהל אמו"ן עם התע"א ועם רש"ת בהתאם למתווה שקבע להחזרת הקרקע כמות שהיא, גרם, בין היתר, לעיכוב בהחזרת הקרקע לידי רמ"י ובהעברתה לגופים אלה.

מעקב 
משרד הביטחון

5. 	למרות שהמשרד לא היה מעודכן בהסכם שנחתם בין רמ"י לרש"ת, התקיימו מספר פגישות בדרגים הגבוהים ביותר (סמנכ"ל ור' אמו"ן ומנכ"ל רש"ת), על מנת לסכם הנושא, אולם לא צלח מאחר ורש"ת עומדת על כך כי יבוצע ניקוי וטיהור השטח אשר היה מיועד לעבור לרש"ת, למרות שבשטח בוצעו עבודות תשתית נרחבות. טיהור הקרקע בכל מקרה- במימון האוצר.
ראה הערות רה"מ 64 ב' עמ' 73.

מעקב
רשות שדות התעופה

3,5. 	ביום 12.8.2013 נחתם בין רשות מקרקעי ישראל לרשות שדות התעופה, הסכם להפסקת הפעילות התעופתית בשדה דב, ובמקביל נחתם הסכם פתוח, במסגרתו הועברו לרש"ת כ- 1,000 דונמים משטחי בח"א 27 בנתב"ג. בהסכמים ניקבע כי רמ"י תקצה לרש"ת את שטחי בח"א 27 המתפנים בהתאם לחלוקת השטחים על פי פסק הבורר, ד"ר אביאם סלע, אשר עסק מטעם רש"ת ותע"א בחלוקת שטחי הבח"א לאחר פינויים. בהתאם לאמור בהסכם הפסקת הפעילות, האחריות לפינוי וטיהור שטחי בח"א 27 חלה על משרד הביטחון, ורמ"י ייפתה את כוחה של רש"ת לפעול מול משרד הביטחון בהתאם למחויבותה בהסכם שנחתם בשנת 2008 בין משהב"ט, משרד האוצר ורמ"י במסגרתו התחייב משרד האוצר לשאת ב85% מעלות הטיהור ומשהב"ט ביתרת 15%. לאחר דיונים ארוכים עם נציגי משהב"ט, במהלכם העלתה רש"ת באופן עקבי את נושא טיהור הקרקע, גובש תשריט בו סומנו המבנים להריסה, ובחודש נובמבר 2014 נשלח למשהב"ט נוסח הסכם לפינוי המקרקעין, הכולל דרישה לעמידה בלוח זמנים לפינוי וטיהור השטח. בפועל פונו חלק מהמבנים, אולם לפי תגובת משהב"ט לטיוטת ההסכם שנשלחה אליו, אין בכוונתו לעמוד בהתחייבויותיו לעניין טיהור השטח. דרישתה החוזרת לרש"ת הועברה למשהב"ט בתאריך 4.12.2014 אולם עד כה לא חלה כל התקדמות בנושא. בהתאם להנחיות הועדה לענייני ביקורת המדינה, התניעה רש"ת הליך דיגום קרקע בשיתוף המשרד להגנת הסביבה. לאחר שתוכנית הדיגום קיבלה את אישור המשרד להגנת הסביבה בוצעו דיגומים בשטח הרשות ממתינה לקבלת תוצאות עד סוף חודש מרץ 2015. בהתאם לתוצאות הדיגום ניתן יהיה לקבוע את עלויות הטיהור. 

ליקוי

6. 	רמ"י, שהיא הגוף האחראי לניהול קרקעות המדינה וצריכה לשמש זרז להליכים שיביאו לפינוי הקרקע כדי שתוכל לקבלה לצורך שימושים אחרים, הסכימה, אחרי אוגוסט 2010, לניהול המגעים בין משהב"ט לתע"א ולרש"ת בנוגע לקבלת הקרקע כמות שהיא, בלי שנטלה בהם חלק; דבר שפגע ביכולתה לקדם את החזרת השטח תוך ראייה מערכתית של טובת המדינה. בכך הסירה רמ"י מעליה את האחריות להחשת הליך פינוי הקרקע וניקויה, הליך אשר נקבע בהסדר הפינוי; יש בכך להצביע על התנהלות שאינה תקינה. הדברים מקבלים משנה חשיבות במיוחד נוכח כך שהמגעים בין משהב"ט לתע"א ולרש"ת לא הניבו תוצאות.

מעקב
רשות מקרקעי ישראל

6.  	לא דווח על התקדמות בתיקון הליקוי.

ליקוי

7.	משהב"ט וח"א בשיתוף אגף ההנדסה והבינוי במשהב"ט פעלו לפינוי המחנה כפי שהתחייב. במסגרת המכרז שפורסם ע"י אגף ההנדסה והבינוי לפינוי המבנים והתשתיות של המחנה, היה פרק מיוחד בנושא פינוי האסבסט ונציג של משרד להגנת הסביבה ליווה את ביצוע העבודות בשטח (בשטח פונה מעל כ –60,000 מ"ר של אסבסט).

מעקב 
משרד הביטחון

7. 	המשרד וחיל האויר בשיתוף אגף ההנדסה והבינוי במשרד פעלו לפינוי המחנה כפי שהתחייב. במסגרת המכרז שפורסם ע"י אגף ההנדסה והבינוי לפינוי המבנים והתשתיות של המחנה, היה פרק מיוחד בנושא פינוי האסבסט ונציג של משרד להגנת הסביבה ליווה את ביצוע העבודות בשטח (בשטח פונה מעל כ –60,000 מ"ר של אסבסט).
ראה הערות רה"מ 64 ב' עמ' 74.


מעקב 
צבא הגנה לישראל

7. 	חיל האוויר באמצעות מכרז קבלני השלים את שלב הריסת המבנים ופינוי המחנה מתשתיות בדצמבר 2014 כפי שהתחייב בתכנית העבודה המקורית כלפי משהב"ט. במסגרת מכרז זה הוקצה מפקח מיוחד לפירוק ופינוי מבני האסבסט הפזורים בשטחי המחנה בהתאם להוראות והחוקים של המשרד להגנת הסביבה. בסה"כ פונו כ- 60,000 מ"ר של אסבסט. פינוי האסבסט הושלם.

ליקוי

8. 	בין היתר, בשל העדפתו של משהב"ט להחזיר את שטח בח"א 27 כמות שהוא, רק בפברואר 2013, לקראת סיום הביקורת, כארבע שנים מאז חתם משהב"ט על הסדר הפינוי, שבו התחייב להחזיר את הקרקע לידי רמ"י, הנחה סמנכ"ל וראש אמו"ן, מר בצלאל טרייבר, את ח"א ואת אג"ת לפנות את הקרקע ולהחזירה לידי רמ"י עד נובמבר 2014. בשל כך, עד פברואר 2013, ח"א טרם החל בפינוי השטח ממבנים ומתשתיות ובפעולות להשלמת סקר הקרקע, כדי לקדם בחינה ומיפוי של גבולות הזיהום הקיים בשטח הבסיס; טרם התברר היקף הזיהום בקרקע וטרם הוערכה חומרתו. זאת ועוד, לא ניתן לדעת אם במשך השנים התפשט הזיהום וחלחל למי התהום, ואם כן - מהן המשמעויות הנובעות מכך לסביבה. פרק הזמן של כשנתיים לפינוי בח"א 27 ולהשבתו לרמ"י, שהקציב סמנכ"ל וראש אמו"ן לח"א, לא תואם עם רמ"י. 

מעקב 
משרד הביטחון

8. 	המשרד סיים בתאריך 15/12/14 את ביצוע הפינוי של המחנה ממבנים והשטח נקי ממבנים ומתשתיות, למעט מבנים ותשתיות שנתבקשו ע"י תע"א ורש"ת שלא להרסם. בוצע סקר בשיתוף תע"א על השטח המיועד לעבור לתע"א וקיים דו"ח סופי לביצוע הניקוי והטיהור. באשר לתחום השטח המיועד לעבור לרש"ת, מאחר והשטח הוקצה לרש"ת ע"י רמ"י ובוצעו עבודות תשתית נרחבות, בשטח לא בוצע הסקר הנדרש.
ראה הערות רה"מ 64 ב' עמ' 75.

מעקב 
צבא הגנה לישראל

8. 	חיל האוויר השלים וסיים את פרויקט הריסת ופינוי המבנים משטחי בסיס לוד. בנוסף, הושלם סקר הקרקע בשטח המיועד לעבור לידי תע"א והוגש דו"ח מסכם המנחה על הפעולות הנדרשות לטיהור וניקוי הקרקע. בתחום השטח המיועד לרש"ת לא הושלם סקר הקרקע עפ"י הנחיית משהב"ט מאחר ששטח זה הוקצה לרש"ת ע"י רמ"י ובוצעו בו עבודות תשתית נרחבות שלא אפשרו להשלים את הסקר הנדרש. יצוין כי חיל האוויר עדיין ממתין לתקצוב משרד האוצר ( 85% מהעלות) על מנת לטפל בממצאי הדו"ח. 
ראה הערות רה"מ 64 ב' עמ' 74.

ליקוי

9. 	למרות פניות חוזרות ונשנות של המשרד להגנת הסביבה לצה"ל ולמשהב"ט בדרישה לקבל את ממצאי סקר הגז-קרקע מדצמבר 2008, שהצביעו על זיהום קרקע, לרבות האפשרות לזיהום מי תהום, גופים אלה לא העבירו אותם לידיו. בנובמבר 2010 העביר אמו"ן למשרד להגנת הסביבה מסמך דל תוכן בנוגע לתכולת הדוח המלא של הסקר, אשר לא שיקף אותו כלל, ורב היה הנסתר בו על הגלוי. אי-העברת ממצאי הסקר היא התנהלות חמורה, שפגעה ביכולתו של המשרד להגנת הסביבה להעריך את היקפי הזיהומים הצפויים להימצא בשטח הבסיס ואת חומרתם, כמו גם את הסכנות לסביבה והמשמעויות של ההזנחה המתמשכת הכרוכה באי-הטיפול בהם, בייחוד נוכח הסכנה הממשית לזיהום מי התהום. עד מועד סיום הביקורת, מרץ 2013, אמו"ן לא עדכן את רמ"י בנוגע לממצאי סקר הגז-קרקע דלעיל. אי-הדיווח של אמו"ן לרמ"י בנוגע לממצאי סקר הגז-קרקע, שלל מרמ"י מידע שהיה רלוונטי לקבלת החלטה מיטבית בנוגע לקבלת הקרקע כמות שהיא במסגרת המשא ומתן שניהל אמו"ן עמה בעניין זה. נוסף על כך, אמו"ן לא העביר מידע זה לרש"ת, והעביר את המידע לתע"א באיחור של כשנתיים וחצי, אף כי גם עמן ניהל מגעים בנוגע לאפשרות להעביר לרשותם את הקרקע כמות שהיא. משרד מבקר המדינה רואה בחומרה אי-העברת מידע מהותי זה, שהיה בידי אמו"ן, אף כי ידע שהוא נחוץ לגורמים הנוגעים לעניין - המשרד להגנת הסביבה, רמ"י, התע"א ורש"ת; יש בכך משום פגיעה קשה בכללי מינהל תקין.

מעקב 
משרד הביטחון

9. 	קיים דו"ח סופי של חברת אוקלוג ובו הנחיות לביצוע בהתאם להנחיות של המשרד להגנת הסביבה על השטח המיועד, לעבור לתע"א בלבד. באשר לשטחי רש"ת, הנושא טרם הושלם מאחר ורש"ת פועלים בשטח ומבצעים עבודות תשתית נרחבות, כך שאין צורך לבצע סקר.
ראה הערות רה"מ 64 ב' עמ' 76.

מעקב 
צבא הגנה לישראל

9. 	בתחום השטח המיועד לתע"א בוצע סקר קרקע ע"י חברת אקולוג שהגישה דו"ח מפורט הכולל ממצאים והנחיות לביצוע בהתאם להוראות המשרד להגנת הסביבה. חברת איזוטופ יועדה להשלמת סקר הקרקע בשטח המיועד לרש"ת. מאחר ששטח זה כבר הוקצה לרש"ת ע"י רמ"י ובוצעו בו עבודות תשתית נרחבות לא ניתן לבצע את הסקר ובעצם מייתר את הצורך בו.
ראה הערות רה"מ 64 ב' עמ' 77.







היבטים בהגנת הסביבה ברפאל מערכות לחימה מתקדמות בע"מ

הגופים המבוקרים: רפא"ל, משרד הביטחון, המשרד להגנת הסביבה, רשות המים, משרד הבריאות.

ליקוי

1.	המשרד להגנת הסביבה ורשות המים כשלו, כל אחד בתחום אחריותו, במשך שנים רבות, באיתור ובטיפול בזיהומי הקרקע והמים במכון דוד, בין היתר, בכך שלא אכפו על רפאל לערוך סקר היסטורי. בדצמבר 2008, כשבע שנים לאחר שהמשרד להגנת הסביבה החל לפקח על רפאל עם הקמתה כחברה ממשלתית, הוא כתב לרפאל, כי נדרש לבצע סקר היסטורי במכון דוד, וכי הדרישה תיכלל בתנאי רישיון העסק ב"תקופה הקרובה". רק בספטמבר 2010 עיגן המשרד להגנת הסביבה את דרישתו בהיתר רעלים, ובספטמבר 2011 עיגנה יחידת הרישוי דרישה כזו בתנאי רישיון העסק. רשות המים לא דרשה מרפאל לערוך סקר היסטורי עד ליולי 2010. ממצאי הסקר ההיסטורי שהכינה רפאל מעידים, בין היתר, על פוטנציאל לזיהומים מסוגים שונים בקרקע במכון דוד ובמי תהום. לגבי עשרות אתרים נקודתיים בשטח המכון נכתב בסקר, כי פוטנציאל זיהום גבוה (זיהום ודאי) "מתבסס על ממצאי דיגום קרקע ו/או מי תהום, ממצאים ויזואליים, עדויות/תיעוד תהליכים במכון" שבסופם חומרים מסוכנים "הגיעו באופן ודאי לקרקע ו/או מי תהום... וכן אירועי דליפה/שפיכה נקודתיים ידועים". ביולי 2013 הכינה רפאל, לפי דרישת רשות המים, תכנית לחקירת מי התהום והקרקע, המבוססת על ממצאי הסקר ההיסטורי מספטמבר 2012. נכון לדצמבר 2013, רשות המים והמשרד להגנת הסביבה טרם אישרו את התכנית. לפיכך, רפאל טרם החלה בביצוע של סקר קרקע במכון דוד וסקר מי תהום, שיאששו או שישללו את קיום מכלול הזיהומים בקרקע ובמי התהום, היקפם וכמותם, ויהוו צעד משמעותי להכנת תכנית לניקוים, ככל שיידרש.

מעקב
רשות המים

1. 	רשות המים אישרה את התכנית לחקירת היקף הזיהום במי התהום וזו נמצאת בעיצומה. במסגרת זו נקדחו כבר כמה עשרות קידוחי ניטור למי התהום. עשרות קידוחי ניטור נוספים צפויים להיקדח בחודשים הקרובים.
ראה הערות רה"מ 64 ב' עמ' 79.


מעקב
רפאל

1.	ביולי 2013 הכינה רפאל תוכנית לחקירת מי התהום והקרקע המבוססת על הסקר ההיסטורי מספטמבר 2012. הסקר והתוכנית לחקירת מי התהום והקרקע הועברו למשרד להגנת הסביבה ולרשות המים לצורך בחינה ואישור. נציגי רפאל קיימו כ– 7 פגישות עם כל אחר מהגופים (רשות המים והמשרד להגנת הסביבה) לצורך מתן הבהרות והסברים. להלן תאריכי הפגישות: 20/11/2013, 22/10/2013, 2/10/2013, 24/7/2013, 3/1/2013, 24/9/2012, 22/10/2012, 4/12/2013, 21/11/2013, 26/11/2013, 4/9/2014, 8/9/2014, 23/9/2014. כהיערכות מקדימה לביצוע תוכנית החקירה, רפאל קלטה מפקח בינוי יעודי לליווי היישום המעשי (קידוחים, לקיחת דגימות ועוד) והתקשרה עם חברה ייעודית לביצוע המשך העבודה. כמו כן תואמו עם מנהל רשות המים ביצועי אנליזות מי תהום במעבדות רשות המים. רשות המים אישרה את התוכנית בתאריך 15.5.2014 ורפאל החלה ביישום תוכנית החקירה למי תהום בשטח מכון דוד. בחודשים יולי- ספטמבר בוצעו התקנתן של 90  בארות ניטור, המהווים כ- 40% מכלל הבארות (סה"כ 220 בארות), במוקדים החשודים בזיהום מי תהום על פי ממצאי הסקר ההיסטורי ובמערך ניטור היקפי של מכון דוד. במסגרת זו בוצעו. הפעולות הבאות: מדידה ומיפוי הבארות- במהלך ספטמבר 2014 בוצעו מדידות לצורך קביעת מיקום מדויק ואיזון לרום הבאר לכל אחת מהבארות שהותקנו. מידע זה בשילוב נתוני מפלס מי התהום יאפשר לייצר מפת מפלסים עדכנית ברזולוציה גבוהה עבור מכון דוד. תיאום תשתיות- במקביל להתקנה, מבוצעים סיורים לקביעת מיקום בשטח, סימון, תיאום תשתיות והפקת אישורי חפירה לבארות המתוכננות להתקנה. הסכם עם מעבדה- נחתם הסכם עם מעבדת רשות המים לביצוע אנליזות למי תהום. במהלך אוקטובר 2014 צפוי להתחיל שלב דיגום מי התהום והתקנת 41 בארות נוספות לניטור מי תהום. המשרד להגנת הסביבה טרם אישר את התוכנית שהוגשה לו ביולי 2013, אולם בפגישה שנערכה עם נציגי המשרד ביום 8/9/2014, סוכמו הדברים הבאים: תוכנית חקירה- תעודכן תוכנית חקירת הקרקע בדגש על ביצוע סקר גז קרקע פסיבי לצורך זיהוי חומרים אורגניים נדיפים ודלק. ממת"ל נמסר, כי התוכנית המעודכנת תוגש לאישור המשרד להגנת הסביבה עד לתאריך 29/10/2014. אנליזות קרקע- למועד הביקורת הנוכחית (ספטמבר 2014) טרם אושרה מעבדה בסיווג הנדרש לביצוע אנליזות קרקע ואנליזות לגז קרקע פסיבי. המשרד להגנת הסביבה עדיין נמצא בתהליך איתור מעבדה בעלת הסמכה מתאימה. ממת"ל נמסר, כי סוכם עם המשרד להגנת הסביבה כי יאשרו תחילה ביצוע סקרי גז קרקע לאיתור חומרים אורגניים נדיפים ובהמשך, לאחר איתור מעבדה מתאימה, יבוצעו קידוחים לעומק הקרקע. בנוסף, נקבעו פגישות עבודה נוספות עם המשרד להגנת הסביבה. כמו-כן נקבעה פגישה עם נציגי המלמ"ב והמשרד להגנת הסביבה ביום 02.12.2014 שבמסגרתה יוצג החומר של הסקר ההיסטורי הכללי בסיווג "סודי ביותר".

ליקוי

2.	סקר השפכים, אשר הגישה רפאל למשרד הבריאות ביוני 2005, לא כלל את פעילות סילוק השפכים הכוללים חומרי נפץ (להלן - חנ"ם). בכך מסרה רפאל למשרד הבריאות נתונים לא מלאים על סילוק השפכים במכון דוד ואף דיווחה דיווח לא נכון, כיוון שכתבה בסקר השפכים, כי כל השפכים של המכון מתנקזים למט"ש. 

מעקב
משרד הבריאות

2. 	המשרד קיבל לידיו את ההשלמות לסקר מתכות, על פיו אושרו התכניות לשדרוג המט"ש.

ליקוי

3.	במשך שנים רבות, עד לשלהי שנת 2010, זיהמה רפאל את מי התהום בכך שהחדירה מי שפכים מזוהמים בחנ"ם לקרקע, כעולה גם ממסמכיה, בניגוד לאמור בחוק המים, התשי"ט-1969. זאת בלי שרפאל ביקשה וממילא לא קיבלה רישיון להחדרת מים ממנהל רשות המים. אף כי במשך שנים ערכו יחידת הרישוי והמשרד להגנת הסביבה ביקורות תקופתיות במכון דוד, והיה בידיהם תיק מפעל של מכון דוד מיוני 2002, שבו תואר הטיפול בשפכי החנ"ם, רק בתחילת 2010 גילו המשרד להגנת הסביבה, יחידת הרישוי וכן רשות המים את ההחדרה האמורה. הגופים האמורים כשלו, כל אחד בתחום אחריותו, בפעילויות הפיקוח והבקרה בעניין מניעת זיהומים על ידי רפאל. על רפאל, המשרד להגנת הסביבה ורשות המים לפעול בנחישות כדי לטפל בזיהומי חומרי הנפץ שבמי התהום, לבצע בהקדם האפשרי את התכנית לחקירת זיהומי הקרקע ומי התהום, ולפעול לסילוק הזיהומים במידת הצורך.





מעקב
משרד הביטחון

3.  	בוצע תיאום ביטחוני ומסודר של מלמ"ב ורפאל מול רשות המים, רפאל העבירה את הדגימות הראשונות של מים לבדיקת רשות המים בינואר 2015. התקיימה פגישה של מלמ"ב ורפאל עם המעבדה המאושרת על ידי המשרד להגנת הסביבה, לצורך העברת בדיקות קרקע של רפאל, המעבדה הומלצה על ר' אגף קרקעות במשרד להגנת הסביבה. נקבעו וסוכמו סידורי העבודה והמעטפת הביטחונית. בהתייעצות משותפת עם המשרד להגנת הסביבה  ורשות המים, נבחנה האפשרות לשלב בין הבדיקות/ דגימות, על מנת לייעל ולחסוך בהוצאות לרפאל. הכוונה שבאותה דגימה יוציאו מים וקרקע, דגימת מים תועבר לרשות המים, ודגימת קרקע תועבר למעבדה המאושרת. כלל התהליכים מלווים ביטחונית על ידי מלמ"ב בתיאום מלא עם רשות המים והמשרד להגנת הסביבה.

מעקב
רשות המים

3. 	בימים אלו (ינואר2015), מבוצעת תכנית החקירה לבדיקת היקף הזיהום במי התהום. ביצוע תכנית זו מהווה שלב מקדים לקביעת הפעולות הנדרשות לצורך הטיפול בזיהום מי התהום.
ראה הערות רה"מ 64 ב' עמ' 82.

ליקוי

4.	רפאל המטירה לפחות משנת 2004 באזור ההמטרה שבשטח מכון דוד קולחים (סניטריים) מזוהמים, החורגים בממוצע ב-12%-10% מערכי הסף של מזהמים בקולחים, שקבע משרד הבריאות בתנאי ההיתר מיולי 2003. בחריגה האמורה רפאל אינה עומדת בתנאי רישיון העסק שלה ובתקנות בריאות העם (קביעת תקנים למי שפכים), התשנ"ב-1992. משרד הבריאות לא אכף על רפאל עד לשנת 2010 את העמידה בתקנות ובתנאי ההיתר שלעיל.

מעקב
משרד הבריאות

4. 	שדרוג המט"ש נמצא בשלב סיום. תכנית לניטור השפכים הועברה למפעל, טרם מתן אישור המשרד לקליטת הקולחים במאגרי אשר.


מעקב
רשות המים

4. 	בשנת 2014 נחתם הסכם בין רפאל ורשות המים לצורך ביצוע כלל האנליזות הנדרשות לדגימות מי התהום מקידוחי הניטור שנקדחים במתחם. הסכם זה אינו כולל ביצוע אנליזות לדגימות קרקע. למיטב ידיעתה של הרשות, המעבדה שלה היא המעבדה היחידה בארץ היכולה לתת כיום מענה לבצוע כלל האנליזות הנדרשות בקרקע ובמים, אולם ובמצב כוח האדם הנוכחי ובהתאם לסדרי העדיפויות, בדיקות הקרקע לא מבוצעות כעת על ידי המעבדה. ההסדר הנוכחי עם מכון דוד נותן מענה זמני לבדיקות הנדרשות במים בלבד.
ראה הערות רה"מ 64 ב' עמ' 83.

מעקב
רפאל

4. 	על פי הנחיית המשרד להגנת הסביבה, שיפצה ושדרגה רפאל את מתקן הטיהור ומערכותיו למתקן בעל יכולת טיהור שלישונית. כמו כן המתקן חובר למאגר קולחין של המועצה האזורית מטה אשר. בתאריך 16/8/2014 הוצג השדרוג שבוצע במתקן למנהל מחוז חיפה של המשרד להגנת הסביבה. המתקן נמצא בהרצה ובמהלך חודש אוקטובר2014  יוזרמו השפכים אל מאגר הקולחין של המועצה האזורית מטה אשר.

ליקוי

5.	באוגוסט 2013, אין עדיין בידי המשרד להגנת הסביבה תוצאות של דגימת הקרקע מאזור ההמטרה, המאששות או השוללות קיום זיהומים בקרקע, ואם כן, מה טיבם. זאת נוכח אי-הצלחת המגעים בין הגורמים הנוגעים בדבר למעלה משנתיים לבחון את דגימת הקרקע שנלקחה מהאזור.

מעקב
רפאל

5. 	טרם אושרה מעבדה מוסמכת (באחריות המשרד להגנת הסביבה ומלמ"ב). ממת"ל נמסר, כי עם קבלת אישור בטחוני למעבדה ע"י הגורמים המוסמכים לכך, תחל ביצוע אנליזות באופן מיידי. בנוסף, נקבעה פגישה עם נציגי המלמ"ב והמשרד להגנת הסביבה בסוף שנת 2014.
ראה הערות רה"מ 64 ב' עמ' 85.



חלק חמישי

מעקב אחר תיקון ליקויים 
מדוח 64א של מבקר המדינה – 
הביקורת על נושאים כלכליים לשנת 2013


מעקב ראשון









מעקב אחר תיקון ליקויים
דוח 64א של מבקר המדינה – מעקב ראשון
סיכום מצרפי כלל משרדי

	שם
הפרק
	גוף מבוקר
	סה"כ
ליקויים
	א- 
תוקן
	ב – 
בתהליך 
תיקון
	ג – 
לא תוקן
	א%
	ב%
	ג%

	
	מטלות בין משרדיות
	22
	19
	2
	1
	86%
	9%
	5%

	יישום החלטה – מעבר יחידות ארציות
	ראש הממשלה,
אוצר, 
נ. ש. מ.,
רשות החברות
	12
	0
	7
	5
	0%
	58%
	42%

	גביית תמלוגים ושימוש במשאבי טבע
	האנרגיה והמים,
ר. מ. י.,
רשות המים,
אוצר. 
	6
	2
	4
	0
	33%
	67%
	0%

	החלטות בתחום המסים
	אוצר
	4
	2
	0
	2
	50%
	0%
	50%

	
	רשות המסים בישראל
	36
	21
	14
	1
	58%
	39%
	3%

	
	משרד האנרגיה והמים
	53
	16
	30
	7
	30%
	57%
	13%

	דירות בדיור ציבורי
	משרד הבינוי והשיכון
	19
	12
	7
	0
	63%
	37%
	0%

	סדרי העבודה של שר הבינוי והשיכון 
ור. מי. י. 
	משרד הבינוי והשיכון
	2
	2
	0
	0
	100%
	0%
	0%

	
	רשות מקרקעי ישראל
	12
	6
	6
	0
	50%
	50%
	0%

	פארקי תעשייה בפריפריה
	משרד הכלכלה
	12
	5
	7
	0
	42%
	58%
	0%

	
	רשות מקרקעי ישראל
	3
	0
	2
	1
	0%
	67%
	33%

	הפיקוח על משקולות ומידות
	משרד הכלכלה
	25
	9
	13
	3
	36%
	52%
	12%

	הגנת הצרכן וסחר הוגן
	כלכלה, 
אוצר,
משפטים,
המועצה הישראלית לצרכנות
	13
	4
	3
	6
	31%
	23%
	46%

	קידוחי גז ונפט בים
	הגנת הסביבה
	10
	5
	2
	3
	50%
	20%
	30%

	
	האנרגיה והמים
	4
	2
	2
	0
	50%
	50%
	0%

	הטיפול בחומרים מסוכנים
	הגנת הסביבה, צה"ל, ביטחון,
חברת נמלי ישראל
	11
	6
	5
	0
	55%
	45%
	0%

	ארגון מחדש של תח"צ במטרופולין ת"א
	תחבורה
	24
	15
	4
	5
	63%
	17%
	20%

	
	תיירות
	9
	8
	1
	0
	89%
	11%
	0%

	הסכמי סובסידיה בין המדינה לאגד
	אגד,
אוצר,
תחבורה
	13
	12
	1
	0
	92%
	8%
	0%

	סדרי רכישת אוטובוסים
	דן – חברה לתחבורה ציבורית

	6
	0
	0
	6
	0%
	0%
	100%

	
	תחבורה
	1
	1
	0
	0
	100%
	0%
	0%

	עניינים כספיים
	דואר,
רשות החברות,
תקשורת
	9
	3
	6
	0
	33%
	67%
	0%

	היבטים בבטיחות בתפעול – חב' נמל חיפה
	הגנת הסביבה,
כבאות והצלה,
חב' נמל חיפה,
תחבורה.
	13
	6
	7
	0
	46%
	54%
	0%

	הרכבת הקלה בתל אביב
	נת"ע,
אוצר,
תחבורה,
רשות החברות.
	20
	14
	5
	1
	70%
	25%
	5%

	רכישת קרונות
	רכבת ישראל,
תחבורה
	10
	9
	1
	0
	90%
	10%
	0%

	סדרי ניהול בעמותה
	העמותה לתכנון, פיתוח ושימור אורבני - ירושלים
	8
	8
	0
	0
	100%
	0%
	0%

	
	רשות המים והביוב
	31
	16
	15
	0
	52%
	48%
	0%

	ביצוע פרויקטים
	רשות שדות התעופה
	9
	6
	3
	0
	67%
	33%
	0%

	פרויקט פיתוח מערכת
	צבא הגנה לישראל
	8
	5
	3
	0
	63%
	37%
	0%

	
	סיכום כללי
64א
	405
	214
	150
	41
	53%
	37%
	10%

מטלות בין-משרדיות

הפיקוח על ריכוזיות אשראי והשקעות בקבוצות עסקיות

הגופים המבוקרים: משרד האוצר, בנק ישראל, הרשות לניירות ערך.

ליקוי 2 תוקן. ראה הערות רה"מ 64 א' עמ' 2.

ליקוי

1.	הפיקוח על הבנקים השקיע בשנים האחרונות מאמצים לצמצום הריכוזיות באשראי שניתן ללווים גדולים ולקבוצות לווים באמצעות הידוק הפיקוח והביקורת עליהם וחיזוק ההסדרה בתחום זה. עם זאת, למרבית הקבוצות הבנקאיות הגדולות עדיין יש חשיפת אשראי מערכתית גבוהה לקבוצות לווים גדולות. גם אגף שוק ההון פעל לעדכון מגבלות החשיפה של הגופים המוסדיים ללווים אלו, ואולם אין באגף שוק ההון הסדרה מספקת בדבר השקעות הגופים המוסדיים בלווים מערכתיים, פעולות הפיקוח והמעקב שלו לוקות בחסר, וטיפולו בתחום זה אינו מניח את הדעת. עוד נמצא כי אין הסדרה משותפת של הפיקוח על הבנקים ושל אגף שוק ההון בנוגע ללווים מערכתיים הנוטלים אשראי והמגייסים מקורות בסכומים גבוהים הן מהמערכת הבנקאית והן משוק ההון. על הפיקוח על הבנקים ואגף שוק ההון לבחון אם יש צורך בהסדרה ובצעדי פיקוח נוספים על אלה שכבר נקטו.

מעקב
משרד האוצר

1. 	הנושא נמצא בתהליך יישום – לאחר פרסום דוח הוועדה.  הנושא ייבחן בשיתוף המפקחת על הביטוח, ממונה הגבלים עסקיים ומנכלית האוצר – הצוות בוחן בהתאם לכללים של הגבלים עסקיים שייקבע הממונה להגבלים עסקיים.








הפיקוח על כספי המשקיעים 
באיגרות חוב לא ממשלתיות

הגופים המבוקרים: משרד האוצר, הרשות לניירות ערך.

ליקוי

1.	אגף שוק ההון עשה צעד חשוב במסגרת חוזר מיולי 2010 (חוזר חודק) לשיפור ההגנות הניתנות לרוכשי אג"ח. עם זאת, מאז הרבעון הראשון של 2010 לא עקב האגף באופן שוטף אחר קיומן של בטוחות ואחר איכותן בהנפקות של אג"ח לא ממשלתיות, שבהן השתתפו גופים מוסדיים שבפיקוחו. נוכח דוחות מבקר המדינה 54ב  ו-60ב , המלצת הדוחות של בנק ישראל, המלצת ועדת חודק  והסדרי החוב הרבים המבוצעים בשנים האחרונות, מתבקש היה כי אגף שוק ההון יעקוב אחר הביטחונות הניתנים למחזיקי אג"ח ואף ישקול לקדם פעולות נוספות שיביאו להגדלת משקל האג"ח המובטח הנרכש על ידי המשקיעים המוסדיים ולהעלאת איכות הביטחונות, אך הוא לא עשה כן.

ליקוי

2.	נמצא כי לפחות כ-52% מהאג"ח הלא ממשלתיות ותעודות הסל האג"חיות בהיקף של כ-77.7 מיליארד ש"ח מוחזקות בידי קרנות הפנסיה, קופות הגמל ופוליסות ביטוחי החיים של חברות הביטוח, אשר לא קבעו מדיניות השקעה לעניין קיומן של בטוחות, או לפי סדר הנשייה בעת פירעון החוב באג"ח לא ממשלתיות. אגף שוק ההון לא בדק את מדיניות ההשקעה של הגופים המוסדיים בכל הנוגע לקיומן של בטוחות. ואף על פי שהיו בידיו מסמכים של מדיניות ההשקעה של גופים מוסדיים רבים, המשקיעים עשרות מיליארדי ש"ח באג"ח לא ממשלתיות עבור ציבור העמיתים, הוא לא העיר לגופים שלא קבעו מדיניות השקעות לפי קיומן של בטוחות.

ליקוי

3.	נמצא כי אגף שוק ההון לא העיר לגופים שבחרו לפטור את עצמם מדרישות יישומן של תניות חוזיות ואמות מידה פיננסיות בשעת השתתפות בהרחבת סדרת אג"ח קיימת , פטור באמצעות מדיניות ההשקעות שקבעו. זאת, למרות הסכומים הגבוהים של היתרות הניתנות להנפקה באמצעות הרחבת סדרה והזמן הרב שנותר לסיומן של סדרות אלה.  


ליקוי

4.	אגף שוק ההון לא העיר לגופים שלא קבעו במדיניות ההשקעה שלהם באג"ח לא ממשלתיות מספר מזערי של אמות מידה פיננסיות ראויות, או שקבעו סטנדרדים נמוכים למספר מזערי של אמות מידה פיננסיות ראויות.

ליקוי

5.	החלטת רשות ני"ע שלא לחייב קרנות נאמנות לקבוע מדיניות השקעות לעניין תניות חוזיות ואמות מידה פיננסיות עלולה לפגוע ביכולת לחזק את ההגנות החוזיות לעמיתי הקרנות המושקעים באג"ח לא ממשלתיות.

מעקב 
הרשות לניירות ערך

1-5.	לנושא הביקורת, במהלך שנת 2013 בוצעו ביקורות עומק, שבחנו את נושא מדיניות בחירת ההשקעות ואופן ניהולן והתאמת המתרחש אצל מנהלי הקרנות לחוזר הרשות משנת 2011 ,הביקורות שילבו גם ביקורת שטח. במסגרת הביקורות התקיימו ראיונות עם נושאי משרה רלוונטיים, נבחנו הנהלים בנושא והתאמתם למבוצע בפועל, נאסף חומר רלוונטי, בכלל זה פרוטוקולים ובחינת החלטות השקעה והמידע אשר תמך בהן. הביקורות בוצעו אצל ארבעה מנהלי קרנות- איילון, מודלים (שני מנהלים אלו כביקורת מלאה בנושא זה), אילים ומנורה (ביקורת שכללה גם בדיקת חלקית של נושא זה). במהלך שנת 2014 בוצעה ביקורת עומק נוספת אצל מנהל הקרן אנליסט, אשר לאחריה הוצא חוזר תובנות .
	לנושא דיאלוג שוטף עם מנהלי הקרנות- במהלך השנתיים האחרונות במפגשים השנתיים של סגל היחידה לפיקוח על הקרנות עם כל אחד ממנהלי הקרנות, נדון גם נושא מדיניות בחירת ההשקעות של כל אחד ממנהלי הקרנות והושם דגש על החשיבות אותה רואה הרשות בקיומו של תהליך מסודר, מובנה אשר מאפשר בקרה וביקורת והתאמת נהלי מנהלי הקרנות לעמדות הרשות שפורסמו. לנושא בחינת כלל תשקיפי מנהל הקרנות- במהלך שלוש השנים האחרונות הנהלים המסדירים את מדיניות בחירת ההשקעות ואופן ניהולן נבדקים במסגרת בדיקת תשקיפי מנהלי הקרנות, כל תשקיף נבחן ע"י צוות של שניים עד שלושה אנשים מקרב הסגל המקצועי של יחידת הפיקוח על קרנות נאמנות. בחינת הנהלים נעשית על פי עקרונות החוזרים אשר הוצאו במהלך השנים בנושא. במסגרת הבדיקה, במהלך שלוש השנים האחרונות דרש הסגל המקצועי ביצועם של תיקונים רבים בנהלים המסדירים התנהלות מנהלי הקרנות בנושא הנדון והתאמתם לעמדות הסגל. 
	לנושא חוזר בדבר מדיניות בחירת השקעות ואופן ניהולן מאוגוסט 2014 - לאחר שהצטברו בידי הסגל תובנות, הן מבדיקת התשקיפים והן מהביקורות אשר נערכו, פורסם חוזר  אשר שיקף תובנות אלו ואת עמדת הסגל ביחס אליהן. יצויין כי גם במהלך שנת 2015 מבצע הסגל בדיקה מעמיקה לנהלי מנהלי הקרנות לצורך בחינת יישומו של החוזר ואת התנהלותם בפועל של מנהלי הקרנות.    לנושא בדיקת הנפקות- במהלך השנתיים האחרונות ביצע סגל יחידת הפיקוח בחינה נקודתית במספר מקרים, לאופן קבלת החלטות בנושא השתתפות בהנפקה. נבחנו מקרים בהם נמצאה מעורבות גדולה של מנהלי קרנות בהנפקה מסויימת, אשר היה ספק לגבי הבטוחות/ ספק לגבי המרווחים המוצעים בה/ קיים קושי לתמחר את האג"ח/ קיים ספק לגבי שיקוף נכון של הסיכון בריבית שנקבעת בהנפקה. במקרים הללו, נבחנו התהליכים שהובילו את מנהלי הקרנות להשתתפות בהנפקות, לרבות התאמה למדיניות בחירת ההשקעות ואופן ניהולן של אותו מנהל קרן. אופן הבדיקה התבצע בביקורת נקודתית של סגל המחלקה ו/ או בקשה לקבלת מידע/הסברים ממנהל הקרן. בהקשר זה יצויין לדוגמא כי בשנים 2013-2014 נבדקה הנפקת "רקח" (על ידי ביקורת). בשנת 2014 נבחנו החזקות מנהלי הקרנות באג"ח של חברות נדל"ן זרות המנפיקות בארץ (בהתייחס לבדיקת המאפיינים של דירוגים ומרווח מעקום התשואה לעומת אג"חים מקבילים בארץ), על מנת לבדוק את הכדאיות הכלכלית. בשנת 2015 צפוייה ביקורת ייעודית בנושא השתתפות בהנפקות אג"ח של חברות נדל"ן זרות המנפיקות בארץ.

ליקוי

6.	על מקבלי ההחלטות בבנק ישראל, במשרד האוצר וברשות ני"ע לפעול בשיתוף פעולה לצמצום פערים רגולטוריים בין המאסדרים השונים ולהתמודדות מתואמת עם כשלי השוק. מדובר בכספים שהגופים המוסדיים משקיעים עבור ציבור החוסכים בלי שגופים אלה נושאים בסיכוני ההשקעה ועבור אזרחים רבים מדובר בחסכונותיהם היחידים לפנסיה. על כן חשוב שמקבלי ההחלטות ינקטו צעדים מחייבים הן לצמצום הסיכונים שכספי החוסכים והמשקיעים באג"ח לא ממשלתיות חשופים אליהם, והן כדי לצמצם את הגורמים להתרחבות התופעה של כניסת לווים להסדרי חוב, הגורמים נזקים לחוסכים ולשוק ההון במדינת ישראל.



מעקב
הרשות לניירות ערך

6.	הרשות פועלת לקיום שיתוף פעולה עם גורמי מדינה אחרים, ובכלל זה עם משרד האוצר ובנק ישראל, עימם יש נקודות השקה רבות בעבודת הפיקוח בשוק ההון. תיאום זה מתבצע באמצעות ישיבות עבודה שוטפות, ישיבות עבודה ייעודיות בנושאים שונים, ולעתים אף עבודה בצוותים או ועדות משותפים. שיתוף הפעולה נעשה תוך שימת לב להבדלים בין הפעילויות המפוקחות ומאפייניהן הייחודיים, ותוך שמירת עצמאות הפיקוח ושיקול דעתו של כל אחד מהגופים. יצוין, כי בהקשר הספציפי של השקעת קרנות נאמנות באגרות חוב קונצרניות (אשר נבדק על-ידי מבקר המדינה) לא חלו שינויים בכללי הפיקוח מצידה של רשות ניירות ערך, והם שונים מאלו שאומצו על-ידי משרד האוצר ביחס לגופים המפוקחים על-ידו. ההבדלים בכללי הפיקוח נובעים בין היתר מהבדלים מהותיים בין מכשירים פנסיוניים ובין קרנות הנאמנות, ואינם מצביעים על היעדר שיתוף פעולה ותיאום בין הגורמים המפקחים.


בניית תכניות להמשכיות עסקית של המערכת הפיננסית באירועי חירום

הגופים המבוקרים: משרד האוצר, בנק ישראל, הרשות לניירות ערך, המשרד להגנת העורף, המשרד לביטחון פנים, משרד הכלכלה, משרד ראש הממשלה, הבורסה לניירות ערך.

ליקויים 2,3,4,12,13,14 תוקנו. ראה הערות רה"מ עמ' 7.
ליקוי
1.	בין הממונה על שוק ההון ובין הרשות הייעודית לשעת חירום במשרד האוצר אין  חלוקה סדורה וברורה של תחומי האחריות לטיפול בהמשכיות העסקית של הגופים המוסדיים. בדומה לכך, בין הרשות הייעודית במשרד האוצר ובין רשות ני"ע אין חלוקה סדורה וברורה של תחומי האחריות לטיפול בהמשכיות עסקית בבורסה לניירות ערך.

מעקב
משרד האוצר

1.	נקבעה חלוקה ברורה ואחידה של תחומי האחריות לטיפול בהמשכיות העסקית של הגופים המוסדיים.
ליקוי
5.	כמה אגפים של משרד האוצר פעלו בחלק מהנושאים הנוגעים להכנת תכנית להמשכיות עסקית בנפרד ובמקביל להיערכות הרשות הייעודית לשעת חירום במשרד האוצר, ובנו תרחישי ייחוס עצמאיים, השונים לעתים מתרחישי הייחוס של אגף החירום והביטחון במשרד, ושלא על פי ההנחיה שהפיץ אגף זה.

מעקב

5. 	טרם דווח על התקדמות בתיקון הליקוי.
ליקוי
6.	בנק ישראל, משרד האוצר ורשות ני"ע לא דאגו (כל אחד כשלעצמו) לביצוע עבודת מטה העוסקת בעת ובעונה אחת בכל סוגי האיומים האפשריים על הארגון. זאת ועוד, אף שיש זיקה בין הנזקים שסיכונים ממקורות שונים עלולים לגרום, לא גובשה תמונת סיכונים מלאה כדי לאפשר הכנת תכניות מלאות להמשכיות עסקית ונקיטת אמצעים יעילים להפחתת הסיכונים.
מעקב
משרד האוצר

6. 	גובשה תכנית מקיפה לאחר עבודת מטה יסודית בכל סוגי האיומים האפשריים של הארגון.

מעקב
הרשות לניירות ערך

6. 	עבודת המטה לקביעת יעדי השירות ברשות ניירות ערך, בוצעה באמצעות ניתוח הסיכון של הגורמים השונים ברשות מלבצע את המשימות המוטלות עליהם במצבי החירום השונים. מכיוון שלא התקבלו ברשות תרחישי ייחוס כל שהם, התבססה עבודת הניתוח על מצבי הכשל האפשריים ולא על המחוללים אותם. לכשיתקבלו תרחישי הייחוס, תעודכן עבודת הניתוח במידה וימצאו גורמי כשל חדשים שטרם נלקחו בחשבון עד כה.

ליקוי

7.	אגף החירום והביטחון במשרד האוצר הפיץ לאגפי המשרד הנחיה שאינה עוסקת בקביעת יעדי התאוששות; ורשות ני"ע לא קבעה אף היא יעדי התאוששות. 

מעקב
משרד האוצר

7. 	במסגרת התכנית המקיפה נקבעו יעדי התאוששות ורמות השירות הנדשות מהגופים להפעלת מערכת מידע בשעת חירום.

מעקב
הרשות לניירות ערך

7. 	ראה מעקב לליקוי 11.

ליקוי

8.	תרחיש הייחוס שהכין משרד האוצר עוסק אך ורק במתאר מלחמה ואינו עוסק בסיכונים אחרים כגון רעידות אדמה, מתקפות מקוונות, פיגועי טרור, הצפות, שיטפונות והפסקת שירות של ספקי תשתיות חיוניות. כמו כן לא הוכן תרחיש ייחוס ענפי, העוסק במכלול הגופים בשוק ההון שהרשות הייעודית במשרד האוצר אחראית להיערכותם לפי החלטת ועדת מל"ח (משק לשעת חירום) העליונה.

מעקב
משרד האוצר

8.	הוכנו כבר תרחישי ייחוס והנחיות בהתאם.

מעקב
הרשות לניירות ערך

8. 	ראה מעקב לליקוי 6.

ליקוי

9.	חלק מההנחיות של אגף שוק ההון ורשות ני"ע לגופים המונחים בתחום ההמשכיות העסקית מבטאות אסדרה המבוססת על עקרונות, המותירה שיקול דעת רחב בידי הגוף המונחה ואינה קובעת כללים מפורטים בדבר דרישות מזעריות. לדעת משרד מבקר המדינה קביעת דרישות מזעריות היא חיונית לשם הגנה על אזרחים הנזקקים לשירותי הגופים הפיננסיים בשעת חירום.

ליקוי

10.	הכנת תכניות החירום, קביעת הנהלים והפעילות שביצעה רשות ני"ע בתחום ההמשכיות העסקית נעשו בלי להישען על תרחישי ייחוס.

ליקוי

11. 	במשרד האוצר, ברשות ני"ע ובבנק ישראל לא נקבעה שיטה שלפיה יוגדרו יעדי ההתאוששות ורמות השירות הנדרשות מהגופים האחראים להפעלת מערכות המידע בשעת חירום, על סמך ניתוח התשתיות הטכנולוגיות שיידרשו בשעת חירום.  

מעקב
משרד האוצר

11.	קיים שיתוף פעולה מלא עם כלל האגפים כולל החשכ"ל, רח"ל ביצעה בתחילת שנת 2015 ביקורת במשרד האוצר ושיבחה את אופן פעולתה.

מעקב
הרשות לניירות ערך

9-11. 	הבטחת ההמשכיות העסקית של הארגון נמצאת בראש ובראשונה באחריות הארגון עצמו. בפברואר 2013 הפיצה הרשות סקר לכ-40 גופים מפוקחים עיקריים, במטרה לבחון את הימצאותן והיקפן של תכניות להמשכיות עסקית. כפי שעולה מניתוח ראשוני של התשובות לשאלון, חוזר הרשות הניע תהליכים רבים בגופים המפוקחים, בכל הקשור להיערכותם לשעת חירום. לאחר ניתוח ממצאי הסקר, פרסמה הרשות, בינואר 2014, חוזר נוסף המבהיר ומחדד מספר סוגיות בהן נמצאו כשלים רוחביים אצל מספר חברות מפוקחות. כמו כן, במהלך שנת 2014 בוצעו פניות פרטניות ומפגשים עם חברות בהן נמצאו כשלים ייחודיים שלא באו לידי ביטוי בחוזר כאמור. בנוסף, במהלך שנת 2014 החלו ביקורות שטח בנושא המשכיות עסקית והיערכות לחירום, כאשר הגופים המבוקרים נבחרו על סמך ממצאי הסקר. גם בשנת 2015 סגל הרשות ממשיך בביצוע ביקורות שטח בנושא. בנוסף, המשיכה הרשות בביצוע תרגילי חירום פנימיים. בחודש פברואר 2015 ערכה הרשות את התרגיל החירום השנתי להנהלת הרשות. בנוסף, ערכה הרשות תרגילי חירום למחלקות הליבה של הרשות (תאגידים, השקעות, מערכות מידע) בהם מתורגלות סוגיות החירום המקצועיות השונות, הרלוונטיות למחלקות בפרט ולרשות ככלל.

ליקוי

12.	הוראות תקנון כספים ומשק (תכ"ם) של החשב הכללי במשרד האוצר בעניין ניהול סיכונים תפעוליים במשרדי הממשלה מאפשרות, אך אינן מחייבות, לשלב בתהליך ניהול הסיכונים גם ניהול סיכונים אסטרטגיים למשרד. לא נמצא כי היה שיתוף פעולה כלשהו בין אגף החשב הכללי לרשות החירום הלאומית קודם פרסום הוראות אלו, ולא נמצא כי משרד האוצר בחן את האפשרות להטמיע במשרד תהליך של ניהול סיכונים כולל.

מעקב

12. 	לא דווח על התקדמות בתיקון הליקוי. ראה הערות רה"מ 64 א' עמ' 11.



פרק שני

משרדי הממשלה

הגופים המבוקרים: משרד ראש הממשלה , משרד האוצר - מינהל הדיור הממשלתי, הרשות לפיתוח ירושלים, עיריית ירושלים, נציבות שירות המדינה, רשות החברות הממשלתיות, משרד הפנים 

	ליקוי

1. 	בהחלטת הממשלה נקבעה הקמה של צוות יישום בראשות ראש אגף תיאום, מעקב ובקרה (להלן - אגף תיאום) במשרד רה"ם ובהשתתפותם של נציגי החשב הכללי ואגף התקציבים שבמשרד האוצר והרשות לפיתוח ירושלים (להלן - צוות היישום). על צוות היישום הוטל להגיש את עיקרי מסקנותיו לוועדת השרים לענייני ירושלים רבתי (להלן - ועדת השרים) בתוך 90 יום מיום קבלת החלטת הממשלה. בהחלטת הממשלה נקבע כי על צוות היישום לבחון חלופות לדיור ליחידות הארציות העוברות לירושלים והצעות לשימוש בשטחים המתפנים. מנכ"ל משרד רה"ם דאז הורה באוגוסט 2007 לגבש תכנית אב למעבר משרדי הממשלה לירושלים.  תכנית האב כללה המלצה להכין תכנית פעולה מפורטת שתכלול פירוט של השטחים הזמינים בכל אחד מהמתחמים ותציע פתרונות לכל אחת מהיחידות, לרבות לוחות זמנים.  לא נמצא שצוות היישום הגיש את עיקרי המלצות תכנית האב או את מסקנותיו לוועדת השרים. 
	
מעקב
משרד ראש הממשלה

1. 	צוות היישום, השלים את עבודת המטה עם הגשת תכנית אב להעברת יחידות ארציות של הממשלה לירושלים. בסעיף ה' להחלטת ממשלה מס' 1605 מיום 18.05.2014 הוטל על הדיור הממשלתי, לאחר מיפוי שיערך על ידי המשרדים, להביא לאישור הממשלה תכנית סדורה ומפורטת להעברת יחידות ארציות של הממשלה השוכנות מחוץ לירושלים.
ליקוי
2.	הקצאת שטחים לאכלוס היחידות הארציות - מינהל הדיור פעל בשנים האחרונות להקמתם של מבנים חדשים המיועדים לאכלוס יחידות שונות של משרדי הממשלה, ובכללן יחידות העתידות לעבור לירושלים. בו בזמן מתוכננת הרחבה של מתחם קריית הממשלה על שם דוד בן גוריון בירושלים. לפי תכנית זו יועתקו למתחם זה יחידות רבות של משרדי ממשלה מאזורים אחרים בעיר ומחוצה לה. 
השטח שהקצה מינהל הדיור להעברת יחידות ארציות עד שנת 2017 מספק רק כ-15% מהשטח הנדרש להעברתן של כל היחידות הארציות. הרחבת מתחם קריית הממשלה, הנמצאת בשלבי תכנון מתקדמים, עתידה להסתיים רק בעוד שנים רבות. לפיכך יישום החלטת הממשלה במסגרת זו יגרום בהכרח לעיכוב של שנים בהעברתן של היחידות הארציות לירושלים. 

מעקב
משרד האוצר – מינהל הדיור 

2.	טרם דווח על התקדמות בתיקון הליקוי.
ליקוי
3.	קביעת מסגרת תקציבית ומקורות מימון - התברר כי עד ספטמבר 2008, קיים צוות היישום פעולות לבחינת מקורות המימון למעבר היחידות. אולם, עד מועד סיום הביקורת לא הושלמה הכנת התכנית הפרטנית ליישום החלטת הממשלה ועל כן אף לא הושלם ביצוע אומדן עלות הבנייה של נכסים עבור היחידות הארציות. כמו כן טרם סוכם מאילו תקציבים ימומנו הוצאות הבנייה ועלויות המעבר - תקציבי המשרדים או ממקורות נוספים.

מעקב

2.	טרם דווח על התקדמות בתיקון הליקוי 
ליקוי
4.	היערכות למעבר עובדים לירושלים - העברה יזומה ורחבת היקף של יחידות ארציות של הממשלה מעיר לעיר מצריכה טיפול של נש"ם בסוגיית העברתם של עובדיהם ממקום עבודתם הנוכחי לירושלים והשפעות המעבר על תנאי העבודה. 
אף שהצורך במציאת דרכי פעולה הולמות בנוגע למעבר העובדים לירושלים עלה בדיוני צוות היישום (בשנים 2007, 2009 ו-2012) והועלה גם על ידי גורמים במשרד האוצר - לא בוצעה בנש"ם עבודת מטה לבחינה ולהערכה של דרכי ההתמודדות הראויות עם כל הסוגיות הכרוכות במעבר מבחינת יחסי העבודה. 

מעקב
נציבות שירות המדינה

4. 	טרם דווח על התקדמות בתיקון הליקוי.

ליקוי

5. 	הביקורת העלתה כי מאז יוני 2008 אגף תיאום לא הגיש לממשלה כל דיווח בנושא ההתקדמות בביצוע ההחלטה. החלטה זו של הממשלה, ככל החלטת ממשלה אחרת, היא מחייבת כל עוד לא שונתה, ויש לפעול ליישומה. עמדה המתעלמת מהפן היישומי של החלטת הממשלה ומתייחסת אליה כאל הכרזה הצהרתית בלבד מצמצמת את תחולתה. לפיכך, במסגרת עדכון תכנית הפעולה ליישום החלטת הממשלה, על משרד רה"ם לבחון את החלופות להתמודדות עם הקשיים שעלו עד כה. במידת הצורך על משרד רה"ם להעלות את החלופות בפני הממשלה ולהציע לה לעדכן את החלטתה.

מעקב
משרד ראש הממשלה

5. 	המועד לביצוע ההעברה לירושלים הוארך במסגרת החלטה 1605 עד לשנת 2019. בהחלטת הממשלה 1605 הוטלה האחריות למעקב אחר יישום ההחלטות על המשרד לירושלים והתפוצות. עד תיקון החלטת הממשלה, בה הועברה אחריות המעקב, אגף מעקב ובקרה הגיש דיווחים לממשלה בדבר ההתקדמות בנושא יישום ההחלטה (למשל בשנת 2013 ובשנת 2014).

ליקוי

6. 	פעולותיה של ועדת החריגים למתן פטור מחובת המעבר לירושלים  - בהחלטת הממשלה נקבע כי מינהל הדיור לא יאשר חתימה על חוזים חדשים לשכירות, לשיפוצים או לבנייה ליחידות ארציות של משרדי הממשלה שאינן שוכנות בתחומי ירושלים, אלא באישורה של ועדת החריגים. אשר להקמתם של גופים או יחידות חדשים - תכליתה של החלטת הממשלה היא למנוע, החל במועד פרסומה, את הקמתן של יחידות ארציות חדשות מחוץ לירושלים, אלא אם כן קיבלו אישור לכך. על אף האמור לעיל הוקמו שתי יחידות ארציות מחוץ לירושלים לאחר מועד פרסום החלטת הממשלה, בלא שהדבר הובא לאישורה של ועדת החריגים יחידת האכיפה ברשות התאגידים שבמשרד המשפטים והאגף לביטחון מים ברשות המים שבמשרד האנרגיה והמים.  לדעת משרד מבקר המדינה לפי החלטת הממשלה על מנכ"ל משרד רה"ם, העומד בראש ועדת החריגים, להנחות את משרדי הממשלה להפנות לוועדת החריגים את כל היחידות הארציות השוכנות מחוץ לירושלים, שאינן נכללות בין החריגים שנקבעו בהחלטת הממשלה, ושעניינן טרם נדון בה.  נמצא כי מכלל הוראותיה של ועדת החריגים בדבר מעבר מידי לירושלים או בדבר דחיית מועד המעבר - רק הוראות אחדות יושמו או צפויות להיות מיושמות במסגרת התכניות הקרובות לאכלוס יחידות ממשלתיות בירושלים. 
ליקוי

7.	נמצאו כמה מקרים שבהם אישר מינהל הדיור לחדש חוזי שכירות או לאתר דיור חלופי לכמה יחידות ארציות של הממשלה שלא בתחומי ירושלים, בלי שביקש את אישורה של ועדת החריגים לכך. על מינהל הדיור להקפיד לקבל את אישורה של ועדת החריגים לחידוש חוזי שכירות של יחידות שמחוץ לירושלים, כנדרש בהחלטת הממשלה. 

מעקב
משרד האוצר – מינהל הדיור 

7.	טרם דווח על התקדמות בתיקון הליקוי.

ליקוי

8. 	עידוד המעבר של חברות ממשלתיות לירושלים - בהחלטת הממשלה נקבע כי מנהל רשות החברות הממשלתיות יבחן אילו חברות ממשלתיות ניתן לעודד לעבור לירושלים ויציג את המלצתו בעניין. נמצא כי חוץ מדיונים ראשוניים מועטים בנושא זה, לא נעשתה כל פעולה ממשית אשר יהיה בה כדי לעודד באופן מעשי חברות ממשלתיות לעבור לבירה. נדרשת פעולה מעשית של רשות החברות הממשלתיות ושל גורמים נוספים, לרבות בשלטון המקומי, אשר תגבש רשימה של חברות שהמעבר לבירה אפשרי ביחס אליהן ותבחן אמצעים להמרצת גופים ממשלתיים להציע הטבות לחברות ממשלתיות שיעתיקו את מרכז פעילותן לבירה. 

מעקב
רשות החברות הממשלתיות 

8. 	בהתאם להחלטת הממשלה בנושא מעבר גופי ממשלה לירושלים, ערכה הרשות בדיקה בנושא וקיימה דיונים על מנת לקדם מעבר של חברות ממשלתיות לירושלים.  במסגרת הבדיקה שנערכה, מצאה הרשות כי 17 מתוך 100 חברות ממוקמות  בירושלים, ביניהן ניתן למנות את חברת דואר ישראל בע"מ (להלן "חברת הדואר"), חברת בנק הדואר בע"מ, ערים חברה לפתוח עירוני בע"מ והחברה הממשלתית להגנות ים המלח. זאת ועוד, ישנן מספר חברות לא מבוטל של חברות שמקום מושבן הטבעי הוא מחוץ לירושלים ולא ניתן להעביר חברות אלה, כמו לדוגמא, חברות הנמל, חברות ביטחוניות, בתי ספר, חברות תיירות מקומיות (כגון החברה לפיתוח עכו העתיקה והחברה לפיתוח יפו העתיקה) ועוד.  בכל הנוגע ליתרת החברות הממשלתיות, הרשות מציינת  בסעיף 4(א) לחוק החברות הממשלתיות, הדן בקווי הפעולה של חברה ממשלתית, קובע כי "חברה ממשלתית תפעל לפי השיקולים העסקיים שעל פיהם נוהגת לפעול חברה לא ממשלתית...", לפיכך, על חברות ממשלתיות לפעול על פי שיקולים כלכליים ועסקיים ואשר על כן, הרשות אינה יכולה לכפות על חברה ממשלתית העברת מקום פעילותה לעיר אחרת, לרבות מעבר לירושלים. בנוסף, הרשות מציינת שעלויות השכירות בירושלים אינן נחשבות לתחרותיות ביחס לעלויות בערים אחרות בישראל ולפיכך קיים קושי ליישם את החלטת הממשלה לאור חובתן של החברות הממשלתיות לפעול בהתאם לשיקולים עסקיים. יחד עם זאת, בהתאם להחלטת הממשלה בנושא  זה  פועלת הרשות, במסגרת המגבלות הקיימות, לעודד העתקת מיקומן והשארתן של החברות הממשלתיות בירושלים. כך למשל, כאשר חברת הדואר ביקשה, משיקולים כלכליים, לעזוב את ירושלים, הרשות  פעלה כדי לעודד את החברה להישאר. 

ליקוי

9. 	מיזם שעניינו העברה, ולו הדרגתית, של כ-3,000 עובדים מעיר לעיר מחייב את נש"ם להציג מודל מאורגן ומותאם של פתרונות לסוגיית מעבר העובדים. גם אם הטקטיקה המתאימה במקרים כגון אלה היא לקיים משא ומתן נפרד עם כל יחידה העומדת לפני מעבר, נדרשת היערכות מערכתית המגובה בעבודת מטה סדורה לבחינת כלל היבטי העניין. ראוי כי משרד רה"ם ונציבות שירות המדינה  יקיימו עבודת מטה כוללת לבחינת כלל העניינים הנוגעים לסוגיית יחסי העבודה ומעבר העובדים לבירה, ובמסגרתה ייקבעו עקרונות ליישום ופתרונות פרטניים לקשיים הצפויים בעתיד בנושא זה. 

מעקב
נציבות שירות המדינה

9. 	טרם דווח על התקדמות בתיקון הליקוי.

ליקוי

10.	ביום 18.3.13 הושבעה הממשלה ה-33 ומונה שר לענייני ירושלים. לדעת משרד מבקר המדינה רצוי כי במסגרת טיפולה של הממשלה בתיקון הליקויים שעלו בדוח זה ילמד השר לענייני ירושלים את מכלול הממצאים המלמדים על פערים ממשיים ביישום החלטת הממשלה, לצורך פעולתו לקידום הנושא בשיתוף הגורמים המפורטים בהחלטת הממשלה.






גביית תמלוגים ושימוש במשאבי טבע

משרד האוצר

גביית תמלוגים ושימוש במשאבי טבע

הגופים המבוקרים: משרד האוצר, רשות מקרקעי ישראל (רמ"י), משרד האנרגיה והמים, רשות המים, משרד הכלכלה.

ליקוי 5 תוקן. ראה הערות רה"מ 64א' עמ' 28.

ליקוי

1.	הממשלה טרם ביצעה בחינה מקיפה של כלל ההיבטים של סוגיית ניהול משאבי הטבע של מדינת ישראל ושיעור התמלוגים המוטלים בגין השימוש בהם, לרבות היבטים של איכות הסביבה. מדובר במיליארדי שקלים שלמדינה חשוב לגבות באופן תקין ונאות, יש לוודא כי בחלוקת משאבים אלו יישמרו האינטרסים החיוניים של המדינה ותתקבל תמורה הולמת. 

מעקב
רשות מקרקעי ישראל

1.	לצורך בחינת סוגיית ניהול משאבי הטבע ובחינת שיעורי התמלוגים המוטלים בגין השימוש בהם, הוקמו שתי ועדות: ועדת בלניקוב אשר הוקמה ע"י יו"ר מועצת מקרקעי ישראל לצורך בחינת אופן ההקצאה המיטבי ואת דרכי ההקצאה הראויים למחצבות, תוך בחינת הכללים הראויים למניעת ריכוזיות בענף. הוועדה טרם הגישה את מסקנותיה ליו"ר מועצת מקרקעי ישראל. בכל הנוגע לשיעורי התמלוגים, הנושא נבחן במסגרת פעילות ועדת ששינסקי.

מעקב
משרד האוצר

1. 	האחריות לטיפול והסדרה של משאבי הטבע נמצאת בתחום האחריות של משרדי הממשלה השונים והמשרדים השונים יגיבו כל אחד בתחום פעילותו. יחד עם זאת בשנים האחרונות מעורב אגף החשב הכללי בקידום הבקרה והפיקוח בכל הקשור לגביית תמלוגים מבעלי זיכיון ואחרים. אגף החשב הכללי הוציא הוראת תכ"ם ביולי 2012 אשר קבעה תהליכי פיקוח ובקרה לחשבי משרדי הממשלה בנושא. הדיווח של המשרדים על-פי הוראת התכ"ם מתוכנן החל משנת 2013 וכך נעשה. שר האוצר, הודיע ב-17 ביוני 2013 על הרכב "ועדת ששינסקי 2" בראשות פרופ' איתן ששינסקי שתבחן את מדיניות התמלוגים אותם מקבלת המדינה משימוש גורמים פרטיים במשאבי טבע לאומיים. הועדה הגישה כבר את המלצותיה ומסקנותיה.
ראה הערות רה"מ 64 א' עמ' 25.

ליקוי

2.	רשות המים טרם השלימה הליך להסדרת גבייתו של תשלום נאות מחברות המים המינרליים בישראל בגין ניצולו של משאב טבע זה.

מעקב
רשות המים

2. 	רשות המים פועלת לקידום אסדרה לפיה כל שימוש במקור מים ייעודי (דוגמת מים מינרליים, מים לשימוש בתעשיות שונות וכיו"ב) – יחויבו בתשלום נוסף. גיבוש המודל הכלכלי-תפעולי בנושא זה אמור להיות במחצית הראשונה של שנת 2015.
ראה הערות רה"מ 64 א' עמ' 25.

ליקוי

3.	רשות מקרקעי ישראל לא עדכנה את שיעור התמלוגים בגין החצץ הנכרה במחצבות שנהנו מפטור ממכרז, למרות החלטת מועצת מקרקעי ישראל לבחון נושא זה ולמרות תוצרי העבודה הכלכלית שבחנה את הנושא. כמו כן התגלו כשלים וליקויים של ממש בהפעלת מנגנוני הבקרה והפיקוח של רמ"י על דיווחי התמלוגים של בעלי המחצבות.

מעקב
רשות מקרקעי ישראל

3. 	רשות מקרקעי ישראל טרם עדכנה את שיעור התמלוגים בגין החצץ הנכרה במחצבות, וזאת בין היתר לאור העובדה כי טרם הסתיימה עבודתה של ועדת בלניקוב. היועצת החיצונית של רמ"י הגישה טיוטה שאינה סופית. הרשות מקווה שבזמן הקרוב תוגש כבר טיוטה סופית. היועצת החיצונית מטעם רמ"י סיימה את עבודתה ובעקבותיו התקיימו מספר דיונים בחטיבה העסקית ברמ"י. בין לבין קיבלה מועצת מקרקעי ישראל החלטה בדבר הקמת ועדה בראשות מר רמי בלינקוב שבדיוניה ובטיוטת המלצותיה התייחסה לנושא ההשלכות הכלכליות שעלולות להיות להעלאת התמלוגים בין אם בדרך של עדכון התמלוג ובין בדרך של מכרזים פומביים. זאת ועוד, במקביל לועדת בלינקוב התקיימו דיוני ועדת שישינסקי 2, שגם שם נדונה, בין היתר, שאלת גובה התמלוג. נקבע שיש לגבש יחד עם המשרד להגנת הסביבה מנגנון שבנוסף לתמלוג יגבו כספים נוספים המיועדים לממן השלכות החיצוניות שיש לפעולות הכרייה והחציבה. בצוות שהוקם במשרד להגנת הסביבה מונה נציג של רמ"י. במצב דברים זה קיבלה לאחרונה הנהלת רמ"י החלטה שתובא לאישור מועצת מקרקעי ישראל ולפיו: בשלב זה ישוערך התמלוג בהתאם לעליית מדד המחירים. במקביל, הונחה צוות המחצבות ברמ"י לדון בשאלות השונות שהועלו בועדות השונות ובעבודה הכלכלית שהוכנה עבור רמ"י ולהביאם לדיון והחלטה בהנהלת רמ"י. ככל שיקבע על שינוי התמלוג תוכן הצעת החלטה לדיון בפני מועצת מקרקעי ישראל.
ראה הערות רה"מ 64 א' עמ' 28.

ליקוי

4.	רשות מקרקעי ישראל אינה פועלת בנחרצות לגביית חוב דמי החכירה בגין הקרקעות שחוכרת חברה א'. במשך שנים לא קיים משרד התמ"ת בקרה שוטפת על אופן חישוב התמלוגים שמשלמת חברה זו.

מעקב
רשות מקרקעי ישראל

4. 	הנהלת רמ"י אישרה הסכם פשרה בינה לבין חברה א' שנחתם ב- 18.11.14. בהתאמה שולמו כל חובות החברה לרמ"י.
ראה הערות רה"מ 64 א' עמ' 28.

ליקוי

6.	מערכת המחשוב של מינהל אוצרות הטבע שבמשרד האנרגיה והמים אינה מתאימה לניהול חשבונאי הולם של בסיסי הנתונים על התמלוגים שגובה המינהל.

מעקב
משרד האנרגיה והמים

6. 	המשרד יצא כבר למכרז ליועץ אשר  מכין  את המכרז למאגר מידע לאומי. יחד עם  זאת המשרד כבר קיבל מחברת ייעוץ בינלאומית טיוטת מכרז ומטרת  יועץ המקומי הוא להתאים מכרז זה לסטנדרטים  והיכולות המקומיות. בנוסף, בוצע שדרוג מקומי של מערכת האקסס ובוצעו הפרדות של תיקיות התמלוגים  כך  שלמעט  מספר עובדים מצומצם אין גישה אליהן.
ראה הערות רה"מ 64 א' עמ' 29.




החלטות בתחום המסים – תהליך קבלתן והתאמתן ליעדי הממשלה






החלטות בתחום המסים – 
תהליך קבלתן והתאמתן ליעדי הממשלה

הגופים המבוקרים: משרד האוצר- מינהל הכנסות המדינה, אגף כלכלה ומחקר, אגף תקציבים, רשות המסים בישראל, משרד ראש הממשלה- מועצה לאומית לכלכלה.

ליקויים 2,4 תוקנו. ראה הערות רה"מ עמ' 31.

ליקוי

1.	לדעת משרד מבקר המדינה, עם הקמת האגף החדש במשרד האוצר ראוי שמשרד האוצר יקבע את היחס שבין סמכותו ואחריותו של האגף לבין אלה של רשות המסים ושל אגף התקציבים, כדי לאפשר לו למלא את ייעודו ולתקן את הליקויים שעליהם הצביעה החברה החיצונית. העובדה ששני גופים, בשנים 2007 ו 2010, הצביעו על כפל תפקידים שבין רשות המסים ובין מינהל הכנסות המדינה בתחום מדיניות המסים, מחדדת את הצורך להסדיר עניין זה בהקדם האפשרי. במסמך שהכינה החברה החיצונית (מיולי 2010) נאמר שברשות המסים קיימת יחידה כלכלית שבחלקה "משכפלת" את הנעשה במינהל הכנסות המדינה כמו במקרה "המיסוי הירוק".

מעקב
משרד האוצר

1.  	לא דווח על התקדמות בתיקון הליקוי.

ליקוי

3.	על משרד האוצר להקפיד שתהליך קבלת ההחלטות בתחום המסים ייעשה בהתחשב ביעדי-העל של הממשלה, יתבסס על עבודת מטה מסודרת בראייה רב-שנתית, יציג את החלופות השונות ויציג לפני מקבלי ההחלטות את כל ההשפעות המקרו-כלכליות הרלוונטיות.

מעקב
משרד האוצר

3.  	לא דווח על התקדמות בתיקון הליקוי.




רשות המסים בישראל

רשות המיסים בישראל

[bookmark: _Toc426534261]הטבות המס הניתנות מכוח החוק לעידוד השקעות הון

הגופים המבוקרים: רשות המיסים בישראל, משרד האוצר- אגף כלכלה והכנסות המדינה, משרד הכלכלה.

ליקוי

1.	חברות העומדות בתנאי הסף הקבועים בחוק זכאיות לקבל הטבות מס. סך הטבות המס שניתנו מכוח החוק עלה מ-2.3 מיליארד ש"ח בשנת 2003 ל-5.6 מיליארד ש"ח בשנת 2010, אף על פי שבתקופה זו ירד שיעור מס החברות מ-36% ל-25%. משרד האוצר ומשרד התמ"ת (להלן - המשרדים האחראים) העלו כי חלק ממטרות החוק אינן מושגות, כי רוב הטבות המס ניתנות לחברות אחדות  אשר משלמות מס חברות נמוך מאוד, וכי אין כלל ודאות לגבי הערך המוסף של ההטבות לפיתוח התעשייה.

ליקוי

2.	המשרדים האחראים לא הציבו יעדים בני מדידה אשר יאפשרו לוודא שמטרות החוק מושגות. כמו כן לא קבעו המשרדים מי הם הגופים האחראים למעקב אחר נתוני הטבות המס, לא הגדירו קריטריונים לבחינה שיטתית וסדורה של הנתונים ולא יצרו מנגנון בקרה אפקטיבי אשר יבחן באופן שוטף את מתן הטבות המס ויסייע בהקצאתן לחברות, כדי להביא להשגת יעדי החוק.

ליקוי

3.	למרות ההיקף הנרחב של הטבות המס, הגידול הניכר בהן והסרת המגבלה התקציבית עם העברת האחריות ליישום החוק לרשות המסים, לא קבעו המשרדים האחראים מנגנון המאפשר בקרה על עלותו של יישום החוק  למשק המדינה.  

מעקב 
רשות המיסים

1-3. 	הוקמה וועדה לבחינת החוק לעידוד השקעות הון בראשות מנכ"לית משרד האוצר. חלק ממטרותיה מפורט בכתב המינוי הן בחינת יעילות החוק וקביעת מנגנוני בקרה. הוועדה טרם פרסמה את המלצותיה.

ליקוי

4.	רשות המסים העריכה את סך הרווחים הכלואים בכ-122 מיליארד ש"ח . אולם היא לא ביצעה פילוח של הרווחים הכלואים שעליהם יחול חוק הרווחים הכלואים ולא אפיינה אותם על פי השימוש שנעשה בהם . בהיעדר מידע מלא נפגעה היכולת של מקבלי ההחלטות להעריך אם חקיקת חוק הרווחים הכלואים תהייה כדאית, ומה מידת התועלת שתופק ממנו. זאת ועוד, לאחר קבלת חוות דעת משפטית אשר מאפשרת לחברות שרכשו חברות בנות ליהנות מן ההנחה שנקבעה בחוק הרווחים הכלואים, לא נמצאו מסמכים המעידים שהרשות העריכה את סך הרווחים הכלואים אשר שימשו לרכישת חברות בנות וכן את תוחלת המס שיתקבל מהוצאת שומות לחברות אלו, שייתכן שתסתכם במיליארדי ש"ח, לעומת המס שיתקבל אם ינצלו את ההנחה שנקבעה בחוק הרווחים הכלואים.

מעקב
רשות המיסים 

4.	רשות המיסים ביצעה פילוח של הרווחים הכלואים. בוצע חיתוך בשע"ם ולאחר קבלת המידע רוכזו כול הנתונים.  בתאריך 16.3.14 הופץ מכתב למשרדי השומה בנושא סיכום עבודת צוות הרווחים הכלואים. הנושא הינו במסגרת תוכנית העבודה של החטיבה הכלכלית לשנת 2015.

ליקוי

5.	גם לאחר שוועדת הכספים של הכנסת והמשנה ליועץ המשפטי לממשלה פנו לרשות המסים, היא לא אספה נתונים בדבר אופן חלוקת הרווחים הכלואים ובדבר החברות אשר הרשות נוקטת נגדן הליך משפטי בנושא זה, ולא העבירה נתונים אלה לוועדה ולמשנה ליועץ המשפטי לממשלה.

מעקב
רשות המיסים 

5. 	ראה התייחסות למעקב 4, כמו כן ביחס לפעילות השומה והביקורת ביחס לתיקים עם רווחים כלואים שלא שוחררו, ראה התייחסות למעקב 6 להלן.

ליקוי

6.	תיקון 60 לחוק נועד בין היתר להקל על חברות המעוניינות לקבל מענקים והטבות מס, באמצעות צמצום ההליכים הביורוקרטיים הכרוכים בכך. לשם כך בוטל הצורך באישור המקדמי על כל תנאיו, ובוטלה המגבלה התקציבית במסלול הטבות המס. עם זאת, הסרת החסמים התקציביים והביורוקרטיים לא לוותה במנגנון מעקב ובקרה. ממצאי המשרדים האחראים מצביעים על ניצול הטבות המס בסך מיליארדי שקלים בידי חברות אחדות, וזאת ללא דרישות מיוחדות מאותן החברות וללא בחינה אם מתן ההטבות אכן מגשים את מטרות החוק.

מעקב
רשות המיסים

6. 	מאגר נתונים הכולל את אוכלוסיית כל החברות הזכאיות להטבות המס לפי חוק העידוד, הוקם באמצע 2013. המאגר כולל את פרטי החברות, נתונים על ההכנסות וסיווגן לפי סוג ההטבה. מעקב על הטבות המס היה קיים בכל שנה. יצוין כי הבקרה אינה שוטפת מאחר שהדוחות השנתיים מוגשים עד כשנה וחצי לאחר מועד תום שנת המס וקליטתן במערכת עורכת עוד כשלושה חודשים. כדי לפתור חלקית בעיה זו נבדקים הדוחות הכספיים הרבעוניים של חלק מהחברות הציבוריות הגדולות. החסרון הוא שההכנסה של החברות אינה מתואמת למס ואין סיווג של ההכנסה לפי סוג ההטבה, אך ניתן להתרשם מהשינויים במחזור ובהכנסה של החברות ביחס לתקופה המקבילה בשנה הקודמת ולאמוד את היקף ההטבות בזמן אמת. משרדי השומה הונחו לפעול בנושא על פי התוספת להוראת ביצוע מס הכנסה מספר 1/2015-חטיבת שומה וביקורת, סעיף 3 בו נכתב: "בעקבות סיום תוקפן של הוראות תיקון מס' 69 והוראת השעה בחוק עידוד (להלן: "הוראת השעה") הונחו משרדי השומה להמשיך ולבחון את פוטנציאל השומות לגבי אותן חברות אשר לא יישמו את הוראת השעה ונותרו עם "רווחים כלואים". כתיקי חובה בתוכנית ביקורת השומה לשנת 2015 הוכנסו תיקי חברות אשר נותרו עם רווחים כלואים ולא יישמו את הוראת השעה והטיפול בהם לא הסתיים בשנת 2014, על פי הרשימות שהועברו למשרדי השומה מחטיבת השומה. משרדי השומה מעבירים את הדיווחים בנושא הרווחים הכלואים לחטיבת שומה וביקורת למעקב.

ליקוי

7.	על המשרדים האחראים להגדיר יעדים בני מדידה להשגת מטרות החוק וליצור מנגנון אשר יאפשר מעקב ובקרה אחר השגת מטרות אלה. כמו כן, על המשרדים האחראים ליצור מנגנון שיאפשר בקרה על עלות יישום החוק למשק.

מעקב
רשות המיסים

7.	ראה התייחסות לליקויים 1-3. מאגר הנתונים שיושלם השנה יכלול גם את נתוני המשרות, השכר וניכויי המס על השכר של העובדים בחברות הרלבנטיות וכן נתוני יצוא, יהווה בסיס למעקב ובקרה.

מעקב
משרד הכלכלה

7. 	"וועדת אנדורן", הועדה שהוקמה לעניין הטבות על פי החוק לעידוד השקעות הון, תפקידה היה לקיים בחינה מחודשת של מסלולי התמיכה, המטרות שלשמן נועד החוק, הקריטריונים ומסלולי ההטבות להשגת מטרות החוק, היקף ההטבות ומנגנונים וקריטריונים למדידת יעילות ההטבות ותרומתן למשק הישראלי.


פעילות המערכת החדשה 
לאיתור חשבוניות פיקטיביות

הגופים המבוקרים: רשות המיסים.

ליקוי 

1. 	בתחילת שנת 2012 רק כ-55,000 מכ-460,000 העוסקים הפעילים הרשומים במע"ם היו חייבים בדיווח במערכת הדיווח המפורט. כ-10% מהעוסקים החייבים בדיווח מפורט לא המציאו את הדוחות המפורטים, והרשות לא נקטה נגדם את אמצעי האכיפה הקבועים בחוק מס ערך מוסף, התשל"ו-1975 (להלן - חוק מע"ם); יש לציין כי לרשות אין סמכות להטיל קנסות מינהליים על סרבני הדיווח המפורט.

מעקב
רשות המיסים

1. 	רשות המיסים פועלת לקידום תיקון חקיקה והתקנת תקנות אשר יעניקו סמכות להטלת קנסות מינהלים בגין עבירה של אי הגשה במועד של דוח מפורט ובגין עבירה של אי פירוט כדין בדוח המפורט. תיקון חקיקה כאמור מחייב את אישור הוועדה לחוקה, חוק ומשפט בכנסת. ב-5.8.2014 העבירה שרת המשפטים בקשה מחודשת לוועדה לאישור החקיקה, אך חקיקה זו טרם נדונה בוועדה. עם הקמת הממשלה החדשה וכינון וועדות הכנסת, תמשיך רשות המסים לקדם את החקיקה.

ליקוי

2. 	הנהגת הדיווח המפורט הביאה לאיתור אי-התאמות (להלן - חריגויות) בדיווחי העוסקים בהיקף גדול מאוד. ביולי 2012 היה מספר החריגויות בכל המשרדים האזוריים יותר ממיליון, וסכום החשבוניות שבהן מדובר - יותר מ-31.5 מיליארד ש"ח. חלק מהחריגויות נבעו מטעויות טכניות שונות בחשבוניות, אולם לגבי חלק אחר יש להניח במידה רבה של ודאות כי ניתן להפיק שומות ולגבות את המס. הרשות באמצעות תחנות המע"ם האזוריות לא עשתה די לטיפול בחריגויות שאיתרה מערכת הדיווח המפורט, ובשל כך נגרם נזק רב לאוצר המדינה. כך לדוגמה, באותו מועד סכום העסקאות שעוסקים לא דיווחו עליהן כנדרש היה כ-3.9 מיליארד ש"ח. אי-הטיפול של הרשות בחריגויות העולות מהדיווח המפורט הוא כשל ניהולי מהותי. 
מעקב
רשות המיסים

2. 	מודול פיילוט ראשוני בניכויים של מערכת BI עלה כבר לאוויר במהלך רבעון ראשון של 2015, הצפי לעליית המודול של מערכת חשבוניות מע"מ, הוא במחצית השנייה 2015, בכפוף להסרת מספר מכשולים טכניים ומנהליים.  במהלך הרבעון הראשון של שנת 2015 תבוא לידי ביטוי הולם עבודת האנליסטים שנקלטו ביחידה הכלכלית. בכל אופן פיילוט שנערך ב-4 משרדי מע"מ (ת"א 2, מ"ק ת"א, ירושלים ונתניה) הוכתר בהצלחה ולפיכך הרשות אישרה הפעלת המודל לכלל משרדי מע"מ, תוך תקווה שאכן הרשות תצליח לתת מענה לחריגויות הגבוהות. יחידת האנליסטים בחטיבה לתכנון וכלכלה מיפתה את כלל החריגויות בכלל משרדי מע"מ על פי ההסתברות לאפקטיביות החריגות (חריגה מהותית ולא טכנית) ושלחה לכלל המשרדים את אותן חריגויות עפ"י מודל שפותח בחטיבה. לאחר קבלת משוב מאותם משרדים על מידת ההצלחה של המודל, וועדת ההיגוי בראשותו של סמנכ"ל בכיר לאכיפת הגבייה, תפעל להטמיע את המודל  שפותח על ידי החטיבה לתכנון וכלכלה בשע"ם, כך שכל חריגות תקבלנה הסתברות להיותה אפקטיבית/מהותית. הכוונה היא להטמיע את המודל במערכות שע"ם, תוך התחשבות במגבלות הטכנולוגיות הקיימות.

ליקוי 

3. 	עד אפריל 2012 הוזנו למערכת הדיווח המפורט חשבוניות בסכום כולל של 327 מיליארד ש"ח; מהן איתר הממונה על תחנת המע"ם באר שבע חשבוניות החשודות כפיקטיביות בסכום מצטבר של עשרות מיליארדי ש"ח. התברר כי בשל חוסר משאבים טיפלה מחלקת החקירות ברשות רק בחלק מחשבוניות אלה.

מעקב
רשות המיסים

3. 	חטיבת החקירות מטפלת כבכל שנה ביותר מ- 300 תיקים גדולים ומורכבים של חשבוניות החשודות כ"פיקטיביות" שהוצאו שלא כדין. כמו כן ועל מנת לנטר את החברות החשודות בשלבים מוקדמים ככל האפשר בסמוך להיווצרות העברות, מבצעת החטיבה בשיתוף חטיבות נוספות (כלכלית ושומה וביקורת) פרופילים שתכליתם איתור חברות חשודות וביצוע פעולות מנע כגון: ביטול הפטור מניכוי מס במקור, ביצוע חקירות ביחידות השונות ואף בדיקת אפשרות לסגירת עוסקים שלא מאותרים ובהתאם לתבחינים המשפטיים המאפשרים זאת.

ליקוי

4. 	עד מאי 2012 לא מינתה הרשות את אחד הסמנכ"לים לאחראי לפרויקט מערכת הדיווח המפורט, והפרויקט לא קודם קידום של ממש במשך כשנתיים.

מעקב
רשות המיסים

4. 	הרשות מינתה את הסמנכ"ל הבכיר לאכיפת הגביה כאחראי לנושא. פורסם מכרז בין משרדי בנושא למנהל תחום בכיר, תוך תקווה שברבעון הראשון יסתיים הליך המיון והבחירה.

ליקוי

5. 	חלק מתחנות מע"ם שלחו לחייבי הדיווח המפורט מכתבי התראה על אי-דיווח שנוסחו ללא יד מכוונת של הנהלת הרשות ושל הלשכה המשפטית בה.

מעקב
רשות המיסים

5. 	החטיבה לתכנון וכלכלה ברשות, החלה בפרויקט של ניסוח מכתבים לחייבי דיווח מפורט בנוסחים שונים אשר מטרתם לבחון את הנוסח אשר ממקסם את ציות הנישומים. המכתבים נוסחו ובקרוב יישלחו על ידי שע"ם לכלל סרבני הדיווח במפורט. לעניין חייבי דיווח מפורט אשר נמצאו ליקויים בדוחותיהם, לאחר שליחתם של נוסחי מכתבים שונים, החטיבה לתכנון וכלכלה תבחר את הנוסח המוצלח ביותר ותשלח אותו לכלל חייבי הדיווח המפורט, שהרי לכלל חייבי הדיווח המפורט ליקויים שונים בהגשת הדוחות.
ליקוי

6. 	פקודת מס הכנסה (נוסח חדש), התשכ"א-1961, והתקנות שהותקנו מכוחה מטילות על משלמים לנכות מתשלומים מסוימים מס במקור, בשיעורים קבועים. לעוסקים החשודים בהפצת חשבוניות פיקטיביות היו אישורים שהנפיקו פקידי השומה ובהם פטור מניכוי מס במקור. פטור כזה עלול לפגוע פגיעה של ממש בהכנסות המדינה, שכן אם המס אינו מנוכה במקור מעוסקים אלה, גדל הסיכון שהוא לא ייגבה כלל.




מעקב
רשות המיסים

6. 	כחלק משגרת ההרתעה של הרשות, מתבצעים  מהלכים לשלילת אישורים מנישומים שקיימת סבירות גבוהה שהם מעורבים בהפצת חשבוניות פיקטיביות. מנהל רשות המסים מינה ועדה, שמתפקידה לבחון נתונים ולהגדיר קריטריונים לביצוע מהלכים אלה. יודגש כי השנה במסגרת המהלך השנתי המתבצע בתחילת כל שנה, בניגוד לשנים קודמות, נישומים שיש להם ליקויים בהגשת הדוח המפורט לא קיבלו כלל אישור לניכוי מס במקור. הרשות תמשיך לבצע במהלך שנת 2015 מהלכים נוספים (אחת לרבעון) לשלילת אישורים עפ"י קריטריונים וחתכים שונים שיועלו ע"פ המלצות הועדה.

ליקוי

7. 	הרשות טרם סיימה את הטיפול בהרשאות הגישה של עובדיה למערכת הדיווח המפורט. נוסף על כך, במשך תקופה ארוכה לא עמד המחשב המרכזי בשע"ם בעומסי המערכת בשל הדיווח המפורט, ועקב כך לא פעלו שאילתות חיוניות למניעת הונאות מס. כמו כן הוגשו לרשות דוחות בלי שנחתמו בחתימה אלקטרונית כנדרש על פי החוק. בשל כל אלה נפגעו הכנסות המדינה ממסים.

מעקב
רשות המיסים

7. 	הרשות מטפלת בהרשאות הגישה לעובדיה ע"פ חתכי תפקיד נפתחו ההרשאות לפקידי שומה, סגנים, רכזים ומפקחים.

ליקוי

8. 	על משרד האוצר ובכלל זה רשות המסים להכיר בכך שמערכת הדיווח המפורט היא מערכת בעלת חשיבות מהמעלה הראשונה להתמודדות עם עברייני המס ולהגדלת הכנסות המדינה במידה ניכרת, ולשקול להקצות לה משאבים בהתאם. מצופה מן הרשות להשתמש במאגר המצוי במערכת כדי להביא להקטנת תופעת ההשתמטות ממסים, וממילא להגברת השוויון בנטל של ציבור משלמי המסים. 

מעקב
רשות המיסים, משרד האוצר

8. 	טרם דווח על התקדמות בתיקון הליקוי.


פעילות בית המכס בנמל התעופה בן גוריון למניעת הברחות

הגופים המבוקרים: רשות המיסים בישראל.

ליקוי

1.	רשות המסים לא הסדירה את מעמד היחידות למניעת הברחות טובין וסמים (היס"ם), במצב זה פחתו התפיסות של הברחות סמים.

מעקב
רשות המיסים

1. 	הוקמה וועדה שאמורה לבחון את מבנה פעילות יחידות היס"מ והכפיפויות. הוועדה אמורה להגיש את המלצותיה למנהל רשות המיסים עד לתאריך 1.4.2015.

ליקוי

2.	אף שלעובדי היס"ם בבית המכס נתב"ג אין הכשרה לפעול כחוקרים, הם מנהלים חקירות.

מעקב
רשות המיסים

2. 	חוקרי היס"מ עוברים הכשרה מקצועית נרחבת. נערך קורס בסיסי לחוקרים חדשים בהיקף של 200-250 שעות. בנוסף, במטרה לשמר את הכשירות המקצועית והמבצעית, נערך קורס יס"מ מתקדם בהיקף של 330 שעות, וזאת מעבר להשתלמויות הייעודיות במהלך השנה השוטפת. בשנת 2014 התקיימו השתלמויות ייעודיות של 6 ימים לכל חוקרי היס"מ וכן התקיים קורס יס"מ מתקדם בהיקף של 330 שעות. כפי שצוין לעיל, חוקרי היס"מ עוברים השתלמויות מקצועיות בהיקף רחב מאד. יחד עם זאת, בנוגע למרכיב האנושי וההתאמה הפרסונאלית של העובדים למערך החקירות, הנושא ייבחן במסגרת הוועדה האמורה במעקב 1.

ליקוי

3.	יחידת המודיעין בבית המכס נתב"ג לא נקטה יזמה להשיג מידע בתחום הברחות הסמים.

מעקב
רשות המיסים

3. 	יחידת המודיעין יזמה ויוזמת קבלת מידע בתחום הברחות הסמים. לדוגמא, שידרוג מערך הפרופיילינג לנושא סמים שאמור לשדרג את חוקרי היס"מ בתחום המודיעין. יחד עם זאת, בכל הקשור לקבלת מידע ממשטרת ישראל, מטעמים מובנים בחלק גדול מהמקרים, המשטרה אינה יכולה להעביר את המידע. במקרים בהם מתאפשרת העברת המידע, משטרת ישראל מעבירה את המידע ומקיימים צוותי עבודה משותפים. אשר על כן, השאלה אינה כרוכה ביוזמה, אלא בנכונות של המשטרה להעביר את המידע המודיעיני.

ליקוי

4.	היס"ם בנתב"ג אינה מבקשת מידע מודיעיני לפני מבצעים לסיכול הברחות שהיא עורכת; והיא אינה מכינה דוח סיכום הכולל הסקת מסקנות ונושאים לשיפור.

מעקב
רשות המיסים

4. 	יחידות היס"מ מעודכנות אם קיים מודיעין רלוונטי ומכינות פקודת מבצע.

ליקוי

5.	בחלק מהבקשות למסירת מידע בנושאי סמים שנשלחו מהמשטרה לרשות המסים נמשך הטיפול כשלושה שבועות ויותר.

מעקב
רשות המיסים

5. 	קיים נוהל לפיו במקרים דחופים ניתן אישור טלפוני.

ליקוי

6.	יחידת המודיעין אינה מבקשת דיווח על תוצאות המידע שהעבירה. לפיכך היא אינה מסוגלת לתחקר ולהסיק מסקנות לייעול פעולתה.

מעקב
רשות המיסים

6. 	קיים כבר טופס נלווה לקבלת דיווח על המידע.
ליקוי

7.	בית המכס נתב"ג אינו מוסר מידע למס הכנסה על תפיסות מסחריות של הברחות טובין, אף שהדבר יכול לתרום להרחבת רשימת הנישומים ולחייבם במס. 

מעקב
רשות המיסים

7. 	בנושא זה אופיין מסמך של יצירת ידיעה מודיעינית מקוצרת והפצתה באופן אוטומטי לתפיסות הנעשות בכל בתי המכס. המסמך הועבר בסוף שנת 2013 לטיפול מטה החקירות האחראי בנושא המודיעין ושאילתת EHKR. נערכה פגישת עבודה בנושא המטופל במסגרת תוכנית העבודה בשע"ם.

ליקוי

8.	לא טופלו כל ההיבטים הקשורים לקטינים שנתפסו בהברחות טובין בכמויות מסחריות. הדבר עלול ליצור תמריץ לשימוש בקטינים להברחות.

מעקב
רשות המיסים

8. 	ביום 28.7.2013 פורסמה הנחייה מטעם הסגנית הבכירה ליועץ המשפטי לרשות המסים בתחום הפלילי (מכס ומע"מ), שמטרתה להסדיר את הטיפול בהגשת כתבי אישום במקרים בהם קיים חשד להברחת טובין בכמויות מסחריות על ידי קטין.

ליקוי

9.	בטרקלין המיועד בעיקרו, לאנשי עסקים, אין הפרדה בין הנוסעים ובין מקבלי הפנים; כמו כן, אין ליחידת הבודקים בבית המכס נתב"ג תנאים ואמצעים נאותים לביצוע הבדיקות הנדרשות של הנוסעים וכבודתם.


מעקב
רשות המיסים

9. 	בימים אלה (פברואר 2015) הסתיימה הקמת טרמינל טיסות מנהלים זמני בצמוד לטרקלין מצדה. תאריך פתיחה משוער ב- 1.3.2015. קיימת הפרדה מוחלטת בין הנוסעים לבין מקבלי הפנים. הוצב מכשיר שיקוף לכבודת הנוסעים ומכשיר גמ"מ הנמצא בהליך אישור. כמו כן, מוקמו משרדים ועמדות בידוק לעובדי המכס.

ליקוי

10.	על בית המכס נתב"ג מוטלת האחריות למנוע הברחות של טובין, סמים, כסף ואמצעי לחימה על רשות המסים לתקן הליקויים ולשפר את ההרתעה של בית המכס נתב"ג בכל הנוגע למניעת הברחות. על רשות המסים לבחון אם היעדים שנקבעו בהחלטת הממשלה בנוגע להקמת יחידה למניעת הברחות סמים הושגו במלואם.

מעקב
רשות המיסים

10. 	מניעת הברחות אמצעי לחימה מהווה חלק מיעדי בית המכס נתב"ג. אולם האחריות הביטחונית אינה בסמכות חוקרי היס"מ. לגבי שאר הנושאים, הוקמה וועדה לבחינת פעילות היס"מ כפי שגם צוין במעקב 1.


ביקורת על ניהול פנקסים

הגופים המבוקרים: רשות המיסים בישראל.

ליקוי 11 תוקן. ראה הערות רה"מ 64 א' עמ' 48.
ליקוי
1.	ב-2011 עשתה הרשות כ-30,000 ביקורות על ניהול פנקסי חשבונות בכ-8% מהביקורות מצאה אי-רישום תקבול, וב-36% מהן התגלו ליקויים משניים וטכניים. אולם רבות מהביקורות היו אצל נישומים בעלי עסקים קטנים, שעריכת השומות בתיקיהם אינה מוסיפה הכנסות של ממש לקופת המדינה. יחידת המטה ברשות לא פיקחה על ביצוע תכנית העבודה בידי משרדי השומה.
מעקב 
רשות המיסים

1. 	המחלקה במטה הינה גורם מפקח ומנחה לחוליות ניהול ספרים במשרדי השומה. המחלקה הנחתה את משרדי השומה לתת עדיפות לביצוע ביקורות בעסקים בהם המחזורים גדולים.
ליקוי
2.	הרשות אינה יוזמת ביקורות על ניהול פנקסי חשבונות בענפים ובמקומות הפועלים בעיקר בסופי שבוע, אף על פי שביקורות שנעשו בסופי שבוע העלו ממצאים בשיעור גדול יותר מביקורות שנעשו בימי חול.
מעקב 
רשות המיסים

2. 	נערכים מבצעים בסופי שבוע: מבצעי לילה בימי חמישי ומבצעים בימי שישי בבוקר. בנוסף, בשנת 2014 התקיימו שתי פעילויות בימי שבת.
ליקוי
3.	בשנים האחרונות חלה ירידה הדרגתית ומתמשכת במספר העובדים ביחידות הביקורת על ניהול פנקסי חשבונות, וחלקם הועסקו גם בתפקידים אחרים; כתוצאה מכך, חלה ירידה משמעותית במספר הביקורות הנערכות בשנה, מכ-100,000 ביקורות בשנת 1995 לכ-30,000 ביקורות בשנת 2011; זאת לעומת עלייה במספר החייבים בניהול פנקסי חשבונות, מכ-359,000 לכ-640,000 בהתאמה.


מעקב 
רשות המיסים

3. 	מספר הביקורות שנערכות תלוי במספר העובדים במחלקות ניהול ספרים. בשנת 2013 נערכו 45,918 ביקורות ובשנת 2014 נערכו 44,701 ביקורות. יצוין כי במהלך מבצע "צוק איתן" לא התקיימו מבצעים.
ליקוי

4.	באילת הרשות לא עשתה בדיקות כדי לאתר רוכלים שאינם רשומים ברשות המסים; רק 46 מ-71 הרוכלים רשומים כעוסקים פעילים. במשרד השומה באילת אין צוות לביקורת על ניהול פנקסי חשבונות, והמשרד מסתמך על גיוס מבקרים ממשרדי שומה אחרים. כך נפגעת הגמישות התפעולית של המשרד. המשרד לא תמיד הכין שומות לנישומים שנמצאו אצלם ליקויים בביקורת ניהול הפנקסים.

מעקב 
רשות המיסים

4. 	באילת ישנו תקן לממונה ניהול ספרים, אך אין תקן לחוליית ניהול ספרים היות שהעיר קטנה והמבקרים ייחשפו תוך תקופת זמן קצרה. לפיכך, יוצא צוות פעם בחודש למשך 4 ימים לצורך עריכת ביקורות באזור. בנוסף, ישנם 3 מבצעים גדולים הנערכים באילת, כאשר משתתפים במבצעים אלה כ- 10 צוותים למשך 4 ימים.
ליקוי

5.	הרשות לא קבעה פרק זמן מרבי שבו על פקיד השומה להחליט בעניין טענות הנישום במקרים שבהם קבעה כי פנקסיו אינם קבילים. פעמים רבות חלפו חודשים ובכמה אף יותר משנה עד קבלת ההחלטה.

מעקב 
רשות המיסים

5. 	בחוק לא קבוע פרק זמן לטיפול. בימים אלה, ישנה טיוטת הוראת ביצוע בנושא פסילות ספרים והטיפול בהן. בהוראה זו ישנה התייחסות לפרק הזמן לטיפול. פרק הזמן המצוין להוצאת ההחלטה הינו "במועד סביר", לאחר השימוע, ולא יאוחר מחצי שנה במידה ונדרשות בדיקות נוספות.



ליקוי

6.	אותרו ליקויים תפקודיים: במקרים מעטים נעשו ביקורות חוזרות; בעת הזנת נתוני הדוח השנתי למחשב, הרשות לא הטילה סנקציות על נישומים בגין פסילת ספרים בשל פנקסים בלתי קבילים; לא תמיד הוגדל להם שיעור המקדמות על אף הקבוע בהוראות הפקודה; במספר מקרים שבהם נתפסו נישומים באי-רישום תקבול ודיווחו לאחר מכן על הכנסה חייבת, המפקחים במשרדי השומה שבדקו את הדוחות השנתיים פעלו בניגוד לחוק ולא תיקנו את סיווג ההכנסה כדי שהמס יחושב לפי השיעורים המוגדלים; במשרד השומה רמלה לא הטילו כלל קנסות מינהליים.

מעקב 
רשות המיסים

6. 	בשלב ניתוב א' (עם שידור השומה העצמית), ישנן הנחיות ברורות המופיעות בהוראת הביצוע בנושא כדקלמן: סעיף 6.16 – הפעלת סנקציות בגין ליקוי בניהול ספרים וכן בסעיף 7.2 – עריכת תיקונים בשומה העצמית. כמו כן, אם ישנו קוד במחשב בגין אי רישום תקבול, לא ניתן לשדר את ההכנסה החייבת בספרים קבילים. מתקיימות הרצאות בכל משרדי השומה, המיועדות לאוכלוסיית המפקחים והרכזים, במטרה להעלות את המודעות להליך הפסילה ומשמעויותיו.

ליקוי

7.	עד 2012 ל- 37% מהנישומים (העצמאים) שנתפסו ב-2008 באי-רישום תקבול או אי-ניהול פנקסי חשבונות לא בוצעו שומות והן הפכו לסופיות  וממילא לא הופעלו נגדם הסנקציות. יחידות השומה, בעת עריכות השומות, לא הקפידו להפעיל את הסנקציות שנקבעו בפקודה לגבי נישומים שפנקסיהם נקבעו בלתי קבילים.  

מעקב 
רשות המיסים

7. 	בהוראת הביצוע בנושא תוכנית העבודה בשומה, ישנה התייחסות לחשיבות הטיפול בתיקים בהם נקבעו פנקסים בלתי קבילים.





ליקוי

8.	הועלה כי אין שיתוף פעולה מספק בין אגף מס הכנסה ואגף המכס ומע"ם שברשות בתכנון ותפעול של מערך היחידות לניהול פנקסים. אף שממצאי עבודת הביקורת של כל אחד משני האגפים הללו זמינים גם לאגף האחר, אין הם משתמשים בדרך כלל במידע הנוסף שעומד לרשותו.

מעקב 
רשות המיסים

8. 	במע"מ אין מערך ניהול ספרים. מחלקת ניהול ספרים וקבילות פנקסים נותנת רפרנטורה במשרדי מע"מ וקיים קשר הדוק עם המחלקה המקצועית והמשפטית במע"מ. בימים אלה, מסתיימת בנייתה של מערכת ממוחשבת למתן הקלות בניהול פנקסים. מערכת זו אמורה להתחיל לפעול ברבעון השני 2015. מערכת זו תהיה פתוחה גם למפקחים וגם למבקרים במע"מ.

ליקוי

9.	אגף שירות עיבודים ממוכנים ברשות (שע"ם) אינו מספק באופן שוטף מידע על ביקורות ניהול פנקסי חשבונות למטה שומה וביקורת בהנהלת הרשות.

מעקב 
רשות המיסים

9. 	קיימת שאילתא המאפשרת לראות את כמות ביקורות ניהול ספרים על פי חתכים של פקידי שומה, קודי ניהול ספרים ולפי תקופות. השאילתא הינה דינמית ומתעדכנת באופן שוטף. בהנהלת הרשות במערכת ניהול ספרים פותח מידע ניהולי המאפשר להנהלה לבצע חיתוכים דינמיים.  הפיתוח עלה לאוויר בסוף נובמבר 2014.

ליקוי

10.	חשיבותן של ביקורות על ניהול פנקסי חשבונות רבה, שכן הן נועדו לאכוף ניהול תקין של מערכת החשבונות, וכך ליצור הרתעה מהעלמת הכנסות. מאחר שמדובר בציבור נישומים גדול, יש לתכנן בקפידה את הביקורות כדי להפיק מהן את מרב התועלת. נמצא כי מערך התכנון והבקרה לגבי ניהול הפנקסים אינו מיטבי. על יחידת המטה ברשות לעקוב אחר עבודת היחידות לניהול פנקסי חשבונות. על הרשות לשפר את תעדוף התיקים לביקורת ניהול פנקסי חשבונות; על הרשות להגביר את פעילות היחידות באזורים ובענפים שבהם נעשית פעילות בסופי שבוע; על הרשות להנחות את יחידות השומה להקפיד להפעיל את ההחמרות שנקבעו לגבי נישומים שנמצאו אצלם ליקויים, ובעיקר כאלה שפנקסיהם נקבעו בלתי קבילים. על שני האגפים ברשות - אגף מס הכנסה ואגף המכס ומע"ם - לשתף פעולה לתפעול מערך היחידות לניהול פנקסי חשבונות ולתכנון פעילותן; על הרשות ושע"ם מוטלת החובה לפתח ולשפר את המערכת הממוחשבת המשמשת לניהול ביקורות על פנקסי חשבונות, בהתבסס על נוהל מפת"ח.

מעקב
רשות המיסים

10. 	החל משנת 2014 משולבים בתכנית העבודה כתיקי מטה, תיקים בהם יש קוד 7, גם בשנים שאינן עומדות להתיישן.  

הגופים המבוקרים: משרד התשתיות הלאומיות, האנרגיה והמים, משרד הכלכלה, הרשות הארצית לכבאות והצלה, המשרד להגנת הסביבה, נציבות שירות המדינה, עיריית ירושלים, עיריית חיפה. 

ליקוי 19 תוקן. ראה דוח הערות רה"מ 64א עמ' 57. 

ליקוי

1. 	משרד האנרגיה לא השלים עד מועד סיום הביקורת כתיבת תקנות ונהלים חדשים למתן אישורים והיתרים למתקני גז פחמימני מעובה (להלן - הגפ"ם). מצב זה מקשה על ספקי הגפ"ם להגיש את בקשותיהם לרישיון, ועל אגף פיקוח ובטיחות במשרד האנרגיה (להלן - אגף הבטיחות או האגף) לפקח עליהם ולבקר את שמירת כללי הבטיחות במתקני הגפ"ם.

מעקב
משרד התשתיות הלאומיות, האנרגיה והמים

1. 	טיוטת הצו המסדיר את הדרישות המקצועיות למתן היתרים למתקני גז נמצאת עדיין בשלבי העבודה. מדובר בנושא מורכב הדורש בדיקות מקצועיות מעמיקות ותיאומים עם משרדי ממשלה שונים. המשרד מתכנן להפיץ את טיוטת הצו להערות הציבור בתוך כ- 3 חודשים.
	ראה דוח הערות רה"מ 64א עמ' 49. 

ליקוי

2. 	בשום תיק בקשה אין אסמכתה לכך שמנהל הבטיחות לענייני הגז במשרד האנרגיה (להלן - מנהל הבטיחות), הממונה על פי החוק על ידי שר האנרגיה, בדק שלמבקשי הרישיון אין רישום פלילי, אף שהללו הצהירו על הסכמתם למסירת מידע עליהם מהמרשם הפלילי. יתרה מזה, מנהל הבטיחות לא התייחס למידע שמסרה המשטרה לאגף במאי 2009 על חמישה בעלי רישיון ולא בחן בתוך פרק זמן סביר את שלילת רישיונם גם אחרי שהוגשו נגדם כתבי אישום. 




ליקוי

3. 	מנהל הבטיחות אישר רישיונות גם למי שבתיקי בקשותיהם לא נמצאו כל המסמכים כנדרש בתקנות. התנהלות זו מאפשרת להעניק רישיון או לחדשו גם למי שאינם כשירים לעסוק בגפ"ם.

מעקב
משרד התשתיות הלאומיות, האנרגיה והמים

2-3. 	הנושא נבדק והמשרד נמצא בשלבי טיפול ראשוניים של הכנת הנוהל.
	ראה דוח הערות רה"מ 64א עמ' 50. 

ליקוי

4. 	בידי משרד האנרגיה לא היה במועד סיום הביקורת מידע מלא על כל אירועי הגפ"ם שהתרחשו משנת 2009 עד סוף שנת 2012. לפי נתוני המשרד, מדובר בכ-192 אירועי גפ"ם, ואילו לפי נתוני נציבות כבאות והצלה (כיום: הרשות), אירעו באותה תקופה כ-8,785 אירועי גפ"ם. היעדר מידע מלא מנע מהמשרד לחקור את הגורמים לאירועים ולפעול לתיקון ולאכיפה.

מעקב
משרד התשתיות הלאומיות, האנרגיה והמים

4. 	אירוע גפ"מ מוגדר בנוהל רישוי ספקי גז. הכנת טיוטה מעודכנת של תקנות רישוי ספקי גז נמצאת בעיצומה. 
	ראה דוח הערות רה"מ 64א עמ' 50. 

ליקוי

5. 	המשרד לא אכף על חלק מספקי הגז את החובה המוטלת עליהם להגיש למנהל הבטיחות דוחות חודשיים על כמויות הגז שהזמינו מבתי הזיקוק ומספקיהם ושמכרו לצרכניהם ולספקי גז אחרים, כנדרש בתקנות. עקב מחדל זה של המשרד, הפיקוח אינו שלם ואינו מבטיח שהגפ"ם אכן נמכר רק לגופים המקיימים את הוראות החוק. 

מעקב
משרד התשתיות הלאומיות, האנרגיה והמים

5. 	עדיין לא מומש תפקיד ייעודי שבאחריותו יהיה לעקוב אחר ביצוע התקנות עקב מחסור בכוח אדם. 
	ראה דוח הערות רה"מ 64א עמ' 51. 
ליקוי

6. 	המשרד לא אכף על ספקי הגז את חובתם לדווח לו על ביצוע בדיקות תקופתיות במתקניהם ובמתקני צרכניהם, על פי תנאי הרישיון.

מעקב
משרד התשתיות הלאומיות, האנרגיה והמים

6. 	ספקי הגז שקבלו לאחרונה רישיון המציג את דרישות הנוהל החדש טרם הועמדו לביקורת. הבדיקה תערך במועדים שנקבעו בתוכנית העבודה.
	ראה דוח הערות רה"מ 64א עמ' 51. 

ליקוי

7. 	בידי משרד האנרגיה, משרד התמ"ת והמשרד להגנ"ס אין מידע שלם, מרוכז ומהימן בדבר מיקומם של כ-40,000 צוברי גז הפרוסים ברחבי הארץ והמוגדרים "מִתקן גז לצריכה עצמית". המשרדים אינם דורשים מספקי הגז להגיש להם מידע זה, ולפיכך אין שום גוף ממשלתי מוסמך הבודק את בטיחותם של צוברי הגז. לדוגמה, לעירית ירושלים ולעירית חיפה אין מידע על מיקומם ועל מספרם של כלל צוברי הגז שבתחומן, על הכמויות המאוחסנות בהם, ואילו מהם פועלים ללא היתרי בנייה וללא רישיונות עסק. 

מעקב
משרד התשתיות הלאומיות, האנרגיה והמים

7. 	המידע על צוברי גז הפרוסים ברחבי הארץ מתבצע כבר באופן שוטף מדי שנה. בנוסף לכך, בכוונת המשרד לדרוש שיפורים במידע המועבר לעיון המשרד.
	ראה דוח הערות רה"מ 64א עמ' 51.  

ליקוי

8. 	תקן כוח האדם של אגף הבטיחות במשרד האנרגיה פחת בשנים 2012-2008 מ-26 ל-24 משרות, ועל פי נתוני מנהל מינהל הדלק והגז ומנהל הבטיחות במועד סיום הביקורת הייתה מצבת העובדים נמוכה מהתקן, שכן שמונה ממפקחי האגף היו מושעים מחקירת אירועי גפ"ם עקב חקירות משטרה.




מעקב
משרד התשתיות הלאומיות, האנרגיה והמים

8. 	באגף הנדסה ורישוי טרם אויש התקן. ההליך המכרזי נמצא בשלבי סיום. באגף פיקוח ובטיחות אוישו 40% מהתקנים והמפקחים נמצאים בשלב ההכשרה. 
	ראה דוח הערות רה"מ 64א עמ' 52.

ליקוי

9. 	הביקורת על בטיחות הגז הפחמימני המעובה (הגפ"ם) העלתה ליקויים רבים בתפקוד משרד האנרגיה והמים, ויש לשפרו. הפיקוח, הבקרה והאכיפה בתחום שמירת הבטיחות בשימוש בגפ"ם לוקים בחסר. על משרד האנרגיה, כמופקד העיקרי על הבטיחות במערך הגפ"ם, להקפיד שכל העוסקים בתחום יעמדו במלוא הדרישות והתנאים שנקבעו בחוק ולהגביר את אמצעי הפיקוח, הבקרה והאכיפה על כל בעלי הרישיונות והספקים. במיוחד יש לנקוט אמצעי אכיפה כלפי הגופים הפועלים בלא רישיון ובאופן החורג מכללי הבטיחות. על המשרד גם לבחון אם המשאבים שהוקצו לו מאפשרים לו למלא את תפקידו כנדרש על פי החוק. 

מעקב
משרד התשתיות הלאומיות, האנרגיה והמים

9. 	המשרד מקפיד על הליכי הרישוי של עוסקים חדשים. באישורים שכבר ניתנו מתבצעת בחינת העמידה בכלל הדרישות. 

ליקוי

10. 	על המשרד ועל הרשות הארצית לכבאות והצלה לגבש יחד נוהל רישום ודיווח על אירוע גפ"ם כדי שיהיה אפשר לחקור את הסיבות להתרחשותו ולהפיק לקחים ממנו. נוהל זה יקל את איתור ספקי הגז הפיראטיים והפסקת פעילותם.

מעקב
המשרד לביטחון פנים – נציב כבאות והצלה

10. 	נערכו כבר מספר פגישות בין גורמי הכבאות למשרד האנרגיה לצורך הגברת שיתוף הפעולה בתאריך 24.4.14 ובתאריך 19.8.14. ב- 28.9.14 התקיימה פגישה בין נציב הרשות הארצית לכבאות והצלה למנכ"לית משרד האנרגיה. במפגשים הנ"ל הוחלט על מספר פעולות להגברת שיתוף הפעולה והעברת דיווחים בין הגופים. 
	ראה דוח הערות רה"מ 64א עמ' 53. 
 מעקב
משרד התשתיות הלאומיות, האנרגיה והמים

10. 	התקיימו כבר מספר פגישות ברמת מנכ"לית המשרד ונציב כב"ה. כמו כן, התקיימו פגישות בין מנהל אגף הפיקוח למקביליו בכב"ה. 
		
ליקוי

11.	על המשרד לפעול - עם גופים אחרים הלוחמים בהון השחור - כדי לאתר ספקים הפועלים בניגוד להוראות חוק הגז.

מעקב
משרד התשתיות הלאומיות, האנרגיה והמים

11. 	מתבצעת עבודה חלקית מול רשויות המס.
	ראה דוח הערות רה"מ 64ג עמ' 53. 

ליקוי

12. 	על משרד האנרגיה, משרד התמ"ת, הרשות הארצית לכבאות והצלה, משטרת ישראל, עירית ירושלים ועיריית חיפה - לעשות את כל הנדרש כדי לאכוף את הוראות החוק והבטיחות, במטרה למנוע פעילות בלתי חוקית שיש בה כדי לגרום אסונות בתחום הגפ"ם. 

ליקוי

13. 	רק במהלך שנת 2011 ובראשית שנת 2012 הפיץ משרד האנרגיה הצעת תקנות מעודכנת לרישוי ספקי הגז להערותיהם של משרדי הממשלה הנוגעים בדבר. עד מועד סיום הביקורת, נובמבר 2012, טרם הותקנו התקנות. 
במרץ 2013 הודיע שר האנרגיה לשעבר למבקר המדינה כי "בעניין רישוי ספקי הגז מגבש המשרד טיוטת תקנות בשיתוף עם משרד התמ"ת. עבודה זו צפויה להסתיים לקראת סוף שנת 2013. בתקופת הביניים, יש לציין כי הרישוי מבוצע החל מ-2008 עפ"י נוהל מסודר ופומבי המפורסם באתר המשרד הכולל את כל [הדרישות מספקי הגז]".

מעקב
משרד התשתיות הלאומיות, האנרגיה והמים

12-13. 	קיימת התייחסות נרחבת לתקנות רישוי ספקי גז. נוסח עדכני של תקנות טרם הוגש לכנסת. 
	ראה דוח הערות רה"מ 64א עמ' 54. 
ליקוי

14.  	בהחלטת הוועדה לענייני ביקורת המדינה מאפריל 2003 נקבע, בין השאר, כי משרד התשתיות הלאומיות יכין תכנית מקיפה ומפורטת להיערכותו לתיקון הליקויים בתחום פיקוח ואכיפה על בטיחות הגז שעליהם הצביע מבקר המדינה בדוח 53ב. הכנסת קיבלה כאמור, החלטה במרץ 2004 לקרוא למשרד התשתיות הלאומיות ליזום ולקדם חקיקת משנה בתחום הבטיחות בגז.

מעקב
משרד התשתיות הלאומיות, האנרגיה והמים

14. 	המשרד נמצא בתהליך כתיבת התקנות (אשר יגזרו בין השאר, מחוק הבטיחות בגז) – חוק שהליכי חקיקתו הופסקו באמצע בשל היציאה לבחירות.
	
ליקוי

15. 	משרד האנרגיה לא השלים עד מועד סיום הביקורת את כתיבת התקנות והנהלים החדשים לרישוי מתקנים בנושאים האלה: מתן היתרים, ובכלל זה קביעת ההליכים הדרושים לקבלת היתרים ואישורים לצוברי גז, למתקנים למילוי גז ולתחנות תדלוק בגפ"ם; גיבוש נהלים למתן אישורים למחסני גפ"ם ולמחסני עזר הכלולים בהגדרת מתקן גז. משרד מבקר המדינה מעיר כי עובדה זו הקשתה על מנהל הבטיחות, ועל אגף הבטיחות, לבצע פעולות פיקוח ובקרה על בטיחות מערך הגפ"ם במשק. 

מעקב
משרד התשתיות הלאומיות, האנרגיה והמים

15. 	ראה מעקב לליקויים 12-13. 
	ראה דוח הערות רה"מ 64א עמ' 54. 
 
ליקוי

16. 	משרד מבקר המדינה מעיר כי מן הראוי שמשרד התמ"ת ומשרד האנרגיה יבחנו את משך זמן התגובה שיחייב את ספקי הגז במקרה של התרעה על דליפה אפשרית, אם באמצעות שינוי הצו או התקנות ואם בהכללת תנאים ברישיון ספק הגז.




מעקב
משרד התשתיות הלאומיות, האנרגיה והמים

16. 	הוטמעו כבר ברישיונות שהונפקו באוקטובר 2013 נושא זמני התגובה של הספק בהתאם למוסכם ב"אמנת השירות". 
	ראה דוח הערות רה"מ 64א עמ' 55.  

תגובה 
משרד הכלכלה

16. 	הטיפול בדליפות אינו נמצא בתחום אחריות המשרד ולפיכך יש לקבוע כאחראים את המשרדים הרלוונטיים (אנרגיה והגנת הסביבה). באחריות שר האנרגיה והמים, לפעול לביטול הצווים שהוציא בשעתו שר התעשייה והמסחר (כלכלה) בנושא בטיחות בגז (צווי הפיקוח על מצרכים ושירותים), אשר דינם להתבטל, ולהוציא צווים מחליפים. בכל מקרה, האחריות לאכיפה – גם בלא שינוי זה – היא של משרד האנרגיה. 

ליקוי

17.	משרד מבקר המדינה מעיר שמנכ"ל משרד האנרגיה לא דרש מיפוי של מטלות אגף הבטיחות כמפקח על בטיחות מערך הגפ"ם במשק. כמו כן הוא לא דרש ניתוחי עיסוקים וחקר עבודה של האגף - כל זאת בהתייחס למספר מתקני הגפ"ם ולתדירות הפיקוח והבקרה עליהם המחויבת בחוק. יצוין שהמשרד לא היה יכול למפות את מטלות האגף בנושא המתקנים הפירטיים מאחר שמספרם אינו ידוע. בהיעדר בדיקות וניתוחים מקצועיים אלה, ייתכן שהתקן שאימץ המנכ"ל מצומצם מן הנדרש להיקף המטלות, ואין בו כדי למנוע אירועי גפ"ם וכדי לשמור על שלום הציבור. 

מעקב
משרד התשתיות הלאומיות, האנרגיה והמים

17. 	בוצע כבר מכרז ונבחרה חברת ייעוץ אשר החלה את עבודת ניתוח הפעילות באגף הפיקוח ובאגף ההנדסה. נמצא בתהליך עבודה של חברת BYON. 
	ראה דוח הערות רה"מ 64א עמ' 56. 	

ליקוי

18. 	בתקנות רישוי עסקים נקבע כי "לא תיתן רשות רישוי רישיון [עסק] אלא אם כן מפקח עבודה אישר את המיתקן". יצוין שעל פי תקנות התכנון והבנייה, לפני קבלת היתר בנייה יש לקבל אישור ממפקח עבודה כדי להתקין כל מכל גז נייח, גם אם הוא משמש לצריכה עצמית. 
משרד מבקר המדינה העלה כי במועד סיום הביקורת לא נכללה בנוהלי משרד התמ"ת דרישה שספקי הגז יציגו למפקח רישיון ספק גז והיתר רעלים כתנאי לקבלת אישורו.
לדעת משרד מבקר המדינה, על משרד התמ"ת לעגן בנהליו את תפקידם של מפקחי העבודה לוודא, בטרם מתן האישור, שהמבקש פועל על פי רישיון ספק גז ועל פי היתר רעלים, כדי להבטיח שרישיון עסק של מתקן גז והיתר לפי חוק התכנון והבנייה יינתנו אך ורק לגופים העוסקים בגפ"ם לפי הוראות חוק הגז ולפי הוראות חוק החומרים המסוכנים. 

מעקב
משרד הכלכלה

18.  	האישור ניתן מכוח חוק רישוי עסקים. בחוק זה המשרד הינו הגורם הנותן אישור  במקביל לגורמים נותני אישור אחרים כמו המשרד להגנת הסביבה, האחראי, בין השאר על מתן היתר רעלים. מי שנותן את הרישיון היא רשות הרישוי, ועליה לרכז את המידע הרלוונטי מכל הגורמים, בבואה  להחליט על מתן רישיון. אין זה מתפקידו של נותן אישור אחד לוודא עמידה בדרישות של גורם נותן אישור אחר. גורם נוסף המסדיר הנושא היא הועדה  המקומית, כפי שנכתב בדוח: "בהתאם לתקנות התכנון והבנייה, "ועדה מקומית רשאית לתת היתר [בנייה], לסרב לתתו, לתקנו, לשנותו, להתלותו או לבטלו... וכן להתנות בו תנאים, ובין השאר בעניינים אלה:... מערכת איוור [אוורור], תאורה, ביוב וניקוז, התקנת מעליות, אספקת מים, גז וחשמל, רשת תקשורת, מיתקנים לאצירת אשפה וסילוקה ומיתקנים לבטיחות אש". עוד נקבע בתקנות אלה כי "לא יותקן מכל [גז] נייח למערכת לאספקת גז. לפי תקנות אלה אלא באישורו של מפקח עבודה". בנוסף, בהתאם לתקנות התכנון והבניה (היתר לעבודה מצומצמת), התשס"ג-2003, "לא יינתן היתר [בנייה] לעבודה מצומצמת אלא אם כן עשה מבקש ההיתר כל אלה... לבקשה להתקנת מכל גז נייח, קיבל אישור מפקח עבודה לעשות כן". לאור האמור לעיל, אין המשרד רואה מקום לקבוע כי מתפקידו לבדוק רישיון ספק גז וקיום התר רעלים.
	ראה דוח הערות רה"מ 64א עמ' 56. 

ליקוי

20. 	מנכ"לית המשרד להגנ"ס מסרה למשרד מבקר המדינה בפברואר 2013 כי עקב ריבוי תאונות ואירועים במשק הגפ"ם המליצה קבוצת עבודה של הוועדה המקצועית המייעצת בנובמבר 2012, לרכז את פעולות האסדרה, הפיקוח והאכיפה בנושא בטיחות הגפ"ם במשרד האנרגיה, בכפוף להקצאת משאבים; וכן "לאכוף קבלת מידע לגבי מיקום הצוברים באמצעות הכלים החוקיים הקיימים".

מעקב
משרד התשתיות הלאומיות, האנרגיה והמים

20. 	מינהל הדלק והגז העביר "הצעת מחליטים", כנדרש לתיקון ליקוי זה. כמו כן, התנהלו מגעים מול משרד האוצר לאישור תקנים נדרשים. בסיכום תקציב 2015 אישר משרד האוצר תוספת של 15 תקנים. בנוסף לכך יש הסכמה לביצוע עבודה ארגונית לבחינת הצורך בכוח אדם נוסף.  

ליקוי

21.	על המשרד לוודא שלאגף הבטיחות מוקצים משאבים די הצורך לפיקוח על ספקי הגפ"ם – גם על מי שמחזיקים בהיתרים ובאישורים הדרושים ובעיקר על מי שלא טרחו לקבלם ופועלים שלא על פי החוק וכללי הבטיחות. תחום הגפ"ם כרוך בסיכונים לנפש ולרכוש, ועל משרד האנרגיה, ובכלל זה מנהל הבטיחות מוטלת האחריות להבטיח את שלום הציבור ואת שלמות קניינו. 

מעקב
משרד התשתיות הלאומיות, האנרגיה והמים

21. 	עדיין אין למשרד את המשאבים הדרושים לצורך פיקוח על ספקי הגפ"מ, בשל הפסקות חוזרות במתן אישורים לגיוס כוח אדם (חוסר תקציב, הקפאות נש"מ ועוד..) טרם אוישו כל התקנים (ראה מעקב לליקוי 8). בדיוני התקציב מול האוצר אושרו רק חלק מהתקנים הנדרשים למנהל הדלק (שליש). אולם בשל פיזור הכנסת והיעדר התקציב, נושא זה נמצא בהקפאה.  






הבטחת אספקת גז טבעי

הגופים המבוקרים: משרד התשתיות הלאומיות, האנרגיה והמים, משרד הכלכלה, רשות הגז הטבעי, משרד האוצר, המשרד להגנת הסביבה, חברת נתיבי הגז הטבעי בישראל בע"מ, משרד ראש הממשלה, משרד החוץ, החברה הלאומית לתשתיות ותחבורה, שירות כבאות והצלה, איגוד ערים אזור באר שבע, מועצה מקומית זיכרון יעקב, מועצה אזורית חוף הכרמל.

ליקוי 1 תוקן, ראה דוח הערות רה"מ 64א עמ' 61. 
ליקוי
2. 	בדצמבר 2012 כ‑14 שנים לאחר גילוי תגלית הגז הראשונה במים הכלכליים של מדינת ישראל, טרם הוסדרה בחקיקה קבלת האישורים מהמאסדרים (רגולטורים) השונים לצורך חיפוש והפקה של גז בים. זאת ועוד, אין מאסדר אחד שמרכז את הטיפול באישורים השונים הנדרשים לצורך הגשת הבקשה לחיפוש והפקה.

מעקב
משרד התשתיות הלאומיות, האנרגיה והמים

2.	לא דווח על התקדמות בתיקון הליקוי. 

ליקוי

3. 	אף שמאגר הגז הראשון התגלה ב-1999, רק בשנים 2009‑2012 החלו המשרדים הנוגעים בדבר לפעול ביתר שאת להסדרת הסוגיות השונות במשק הגז ואולם עד מועד סיום הביקורת לא הוסדרו במלואן סוגיות אלה.

מעקב
משרד התשתיות הלאומיות, האנרגיה והמים

3.	לא דווח על התקדמות בתיקון הליקוי.
ליקוי
4. 	הכנת תכניות מתאר ארציות (להלן - תמ"אות) על ידי יזם פרטי מעלה סוגיות שונות, במיוחד באשר לדרכי ההתמודדות עם מצבים שבהם האינטרסים של היזם אינם חופפים את האינטרסים הציבוריים הנוגעים בדבר. מן הראוי שמשרד הפנים יבחן את הנושא ויגבש הנחיות מתאימות, שיוחלו במקרים שבהם יוחלט כי יזם פרטי יכין תמ"א, לרבות אמות מידה למקרים אלה.
מעקב
משרד הפנים

4. 	הנושא נבחן כבר וגובשו הקריטריונים.
	ראה דוח הערות רה"מ 64א עמ' 62.  
ליקוי
5. 	השינוי במטרתו של המכרז לתכנון וייעוץ תכנוני בנושא מתקנים לקבלת גז טבעי גולמי לא בא לידי ביטוי בדחיית לוח הזמנים שנקבע במכרז, וככל הנראה הפרויקט לא יעמוד גם בלוח הזמנים שנקבע בהחלטת המועצה הארצית לתכנון ובנייה (להלן - המועצה הארצית) ממאי 2012 ובהחלטת הממשלה מיוני 2012.
מעקב
משרד התשתיות הלאומיות, האנרגיה והמים
5. 	התכנית  (תמ"א 37/ח') אושרה במועצה הארצית במאי 2014, ובממשלה ביוני 2014; בעקבות ערר אחד השרים, היא אושררה בנובמבר 2014; כאמור לעיל, בהמשך לאישור הוגש בג"צ.
	ראה דוח הערות רה"מ 64א עמ' 63. 
ליקוי
6.	רק בנובמבר 2011 אישר המשרד להגנת הסביבה להפעיל מערכי ייצור לייצור חשמל בדלקי גיבוי לגז טבעי, וזאת על אף היעדר מגוון ספקים המספקים גז באופן רציף ואמין למשק, אזהרות משרד האנרגיה בנוגע להפקה מוגברת ממאגר "מארי B" המתכלה והצורך בשימור עתודות גז לתקופות שבהן תהיה צריכת החשמל גבוהה. 
מעקב
משרד התשתיות הלאומיות, האנרגיה והמים
6.	לא דווח על התקדמות בתיקון הליקוי.
ליקוי
7.	גם לאחר הקמת מדחסים בתחנת הקבלה הדרומית, הצפויה להסתיים ב-2015, והסדרת השימוש בקיבולת צינור הגז מאסדת "תמר" ועד לתחנת הקבלה, ייוותר בשנים הבאות פער בין הביקוש לגז ובין ההיצע שלו. הפיכתו של "מארי B" למאגר אחסון צפויה לצמצם ואף לפתור את בעיית המחסור בגז. ואולם ההליכים לגיבוש אמות המידה להפיכת המאגר למאגר אחסון ולהסדרת המסגרת החוקית למתן רישיון אחסון, לרבות משך הזמן הדרוש למילוי המאגר בגז וביצוע שינוי התשתית הדרושה במאגר, צפויים להימשך מספר שנים, מעבר לשנת 2015 בה עלול להתחיל מחסור בגז.
מעקב
משרד התשתיות הלאומיות, האנרגיה והמים
7. 	מילוי המאגר צפוי להתחיל ב-2015.
	ראה דוח הערות רה"מ 64א עמ' 64. 
ליקוי
8.	ביולי 2010 החליטה המועצה הארצית כי המדינה היא שתכין את תמ"א 37/ח ולא היזם הפרטי. החלטת המועצה ויישום הפיתרון החלופי שאושר בעקבותיה - חיבור מאגר "תמר" לתחנת קבלת הגז הדרומית - גרמו לכך שבמועד סיום הביקורת משק הגז כולו נשען על תחנת קבלה פעילה יחידה. לאחר מועד סיום הביקורת, בסוף מרץ 2012, החל המשק בתהליך של יציאה ממשבר הגז עם חיבורו של המצוף הימי והזרמת גז ממאגר "תמר".

מעקב
משרד הפנים
8. 	התמ"א אושרה למתן תוקף (בהחלטת ממשלה מיום 23.10.14 על אישור התכנית הוגשו עתירות לבג"צ). הדיון בבג"צ נקבע ליום 19.3.15. 
	ראה דוח הערות רה"מ 64א עמ' 64. 
ליקוי
9. 	ניסיונות שעשתה ממשלת ישראל לנהל משא ומתן עם ספקי גז זרים כדי לגוון את מקורות הגז, להגביר את התחרות בין הספקים ולשפר את אמינות האספקה, לא צלחו משיקולים כלכליים בלבד. בד בבד עם אי הצלחה במשא ומתן עם חברה זרה שתפתח את מאגר "עזה מארין", הוקפא ב-2008 המשא ומתן שנוהל עם ממשלת טורקיה ועם חברת גז רוסית בקשר לאספקת גז בצנרת תת-ימית, עקב אי-כדאיות כלכלית. עקב כך נותר המשק הישראלי תלוי במספר מצומצם של ספקים. 
מעקב
משרד התשתיות הלאומיות, האנרגיה והמים

9. 	פרט למו"מ עם "עזה מרין", אין כל ספק זר שניתן לנהל עמו משא ומתן. לישראל די מקורות אספקה לעשרות שנים קדימה.
ליקוי
10. 	הערכת כמויות הגז והערכת צריכת הגז העתידית במשק הישראלי הן בסיס המחלוקת בין משרד האנרגיה למשרד להגנת הסביבה בשאלת ייצוא הגז ובשאלת אימוץ ויישום מסקנות ועדה לבחינת מדיניות הממשלה בנושא משק הגז הטבעי (ועדת צמח).
מעקב
משרד התשתיות הלאומיות, האנרגיה והמים

10. 	הוסדרו כבר המחלוקות בין המשרד למשרד להגנת הסביבה והתקבלה החלטת ממשלה 442 ביוני 2013, אשר עמדה בשני ניסיונות תקיפה בבג"צ.
מעקב
המשרד להגנת הסביבה	

10. 	קיימת החלטת ממשלה מיום 23.6.13 בדבר אימוץ המלצות דוח צמח. כידוע הוחלט לשמור 540 BCM לצרכים מקומיים בכל נקודת זמן ורק לאפשר ייצוא במידה ונשמרת כמות גז זו לטובת המשק הישראלי. 
ליקוי
11. 	לרשויות מקומיות רבות אין מידע של כל התשתיות באזור השיפוט שלהן (כבישים, צינורות מים, קווי חשמל, קווי טלפון, צינורות נפט ועוד). יש רשויות מקומיות המחזיקות במידע תשתיתי שאינו מעודכן. ברשותו של כל גוף תשתית יש מידע של התשתית שרק הוא אחראי להם. הדבר הקשה על בעלי רישיונות חלוקת גז בגיבוש הצעותיהם למכרזים להקמה ולהפעלה של רשת החלוקה וגזל מהם זמן רב.

מעקב
משרד התשתיות הלאומיות, האנרגיה והמים

11. 	לא דווח על התקדמות בתיקון הליקוי.
	ראה דוח הערות רה"מ 64 א' עמ' 65. 
ליקוי
12.	פריסת רשת החלוקה באזור המרכז ובכמה מקטעים באזור הנגב אינה מתקדמת על פי לוח הזמנים, וזאת מטעמים שונים. אחד הטעמים הוא עיכובים בהקמת מתקני ה‑PRMS שהוא מרכיב הכרחי בהשלמתה של הרשת.

מעקב
משרד התשתיות הלאומיות, האנרגיה והמים

12. 	הקמת כל מתקני ה-PRMS בנגב הושלמה ומוזרם כבר גז לצרכנים; במרכז הושלם PRMS אחד בלבד (נשר); לאחרונה הוסרה התנגדות חברת החשמל להקמת PRMS ברידינג.
	ראה דוח הערות רה"מ 64א' עמ' 66. 
ליקוי

13. 	קיימת חפיפה בין תחום הפעילות של נתג"ז (כשהיא מספקת גז בלחץ נמוך או בכמות נמוכה מסף הצריכה המזערי שנקבע) ובין תחום הפעילות של בעלי רישיונות החלוקה. חפיפה זו אינה עולה בקנה אחד עם מתן רישיון הולכה בלעדי לנתג"ז ועם חלוקת המדינה לשישה אזורי רישיונות חלוקה בלעדיים לכל בעל רישיון. החפיפה עלולה להוביל לזליגה של פעילות נתג"ז לתחום הפעילות של בעלי רישיונות החלוקה ובכך לפגוע בהם ובביסוסם כספקי גז בלחץ נמוך וכן לייקר את מחיר הגז לצרכנים.

מעקב
משרד התשתיות הלאומיות, האנרגיה והמים

13. 	חברת נתג"ז לא צפויה לחבר צרכנים נוספים לגז טבעי, פרט ללקוחות שנקבעו ב-2012 ותחנות כוח גדולות; דהיינו, כמעט כל הצרכנים העתידיים יהיו צרכני רשת החלוקה.
	ראה דוח הערות רה"מ 64א' עמ' 66. 

ליקוי

14. 	על פי הוראת מנכ"ל משרד התמ"ת מדצמבר 2010, יינתן סיוע בסכום של 250,000 ש"ח לכל חברה המעוניינת להתחבר לרשת החלוקה. במאי וביוני 2012 אושר סיוע לארבע חברות, אך הכספים הועברו אליהן רק במרץ 2013.

מעקב
משרד התשתיות הלאומיות, האנרגיה והמים

14. 	המערכת פועלת בצורה מסודרת ואושרו כ-50 מענקים; הוראת מנכ"ל משרד הכלכלה שונתה פעמיים (בשת"פ בין משרדי התשתיות, הכלכלה והאוצר) על מנת להתאים אותה לצרכים של המפעלים, לרבות צרכנים מרוחקים ואלו שצריכתם נמצאת בחלק התחתון של טבלת הזכאים.

ליקוי

15. 	הימצאותה של כמות גדולה של גז טבעי במים הכלכליים של המדינה צפויה להעניק לה עצמאות אנרגטית ויתרונות כלכליים, סביבתיים ומדיניים. כדי להבטיח שימוש יעיל במשאבי הגז וניהול מאוזן שלהם, נדרשים המשרדים הנוגעים בדבר לגבש מדיניות מתואמת וארוכת טווח להקצאה הוגנת של המשאב לטובת הכלל, לשם המשך פיתוח משק הגז ולהבטחת אספקת הגז גם לדורות הבאים. כדי להבטיח אספקה סדירה של גז למשק, על הממשלה לפעול בנחישות לגיוון מקורות אספקת הגז והאנרגיה בכלל, להגברת התחרות בין הספקים ולהמשך הקמת תשתיות מתאימות. אם ספק גז ינצל לרעה את כוחו המונופוליסטי - עליה להפעיל את הסמכויות הקבועות בחוק ואף לבחון התערבות בקביעת מחיר הגז. על הממשלה לבחון דרכים נוספות על אלה הקיימות לעידוד צרכנים לשימוש בגז טבעי כגון הגברת המודעות הציבורית לנושא וחיזוק ההסדרה הקשורה לשימוש בגז.
על אף הישגי משרד האנרגיה בפיתוח משק הגז ובניהול פרויקטים רחבי היקף בפרקי זמן קצרים - כגון הקמת מצוף ימי לאספקת גז טבעי נוזלי, התממשות סיכונים ונקיטת צעדים חלקיים וקצרי טווח על ידי משרדי הממשלה הנוגעים בדבר גרמו למחסור בגז. משרד מבקר המדינה מצא כי במועד סיום הביקורת היה ספק גז יחיד למשק, שיכולת האספקה שלו אינה גדולה ואינה רציפה; צינור גז יחיד שקיבולתו מוגבלת המוביל גז מהמאגרים לחוף; תחנת קבלת גז פעילה יחידה; ופריסה חלקית בלבד של תשתיות הגז. לאחר מועד סיום הביקורת החל המשק בתהליך של יציאה ממשבר הגז עם חיבורו של המצוף הימי והזרמת גז ממאגר "תמר".  

מעקב
משרד התשתיות הלאומיות, האנרגיה והמים

15. 	במרץ 2014, משרד התשתיות העניק חזקה למאגר לווייתן; אחד מתנאי הסף של החזקה היה פתרון סוגיית ההסדר הכובל בלווייתן באמצעות הצו המוסכם של הממונה על ההגבלים העסקיים. היה ברור לכל העוסקים במלאכה כי נפתחה הדרך לפיתוח לווייתן ולכניסתו לשוק הישראלי (בשנת 2018), במקביל לפיתוח שדות תנין וכריש (וכניסתם לשימוש בסביבות 2020). 
בפועל, ב-22.12.2014 הודיע הממונה על ההגבלים כי הוא מושך את ידיו מטיוטת הצו המוסכם. עתה צוות בין משרדי מנסה לקבוע הסדר חדש, המקובל על בעלי המאגרים. הסדר זה אמור להתייחס לסוגיית הבעלויות, מכסות ייצוא, מכירת הגז לשוק המקומי ולמתווה מחירי הגז.
	ראה דוח הערות רה"מ 64א עמ' 68. 

ליקוי

16. 	משרד מבקר המדינה מעיר כי לאור התחזיות בדבר מחסור בגז ב-2016, היעדר מקורות זמינים ואמינים נוספים לאספקת גז טבעי וההמלצות המקצועיות של רשות הגז, היה על משרד האוצר לפעול ביתר שאת למימושה של העסקה לרכישת גז ממאגר "עזה מארין". פיתוחו של משק הגז הטבעי בהתבסס על שני ספקים בלבד (מאגר "מארי B" והספק המצרי) והיעדר מתן משקל ראוי לצרכים האסטרטגיים של משק האנרגיה מלמדים על ניהול סיכונים בלתי מספק שהביא בסופו של דבר למחסור חמור בגז כבר בשנים 2012-2011.

מעקב
משרד התשתיות הלאומיות, האנרגיה והמים

16. 	המכרז לאזור ירושלים פורסם בספטמבר 2014 (בעקבות הצורך במענק הקמה גבוה יותר משתוכנן לפני כן); הגשת ההצעות נקבעה למרץ 2015.
	ראה דוח הערות רה"מ 64א עמ' 69. 

ליקוי

17. 	על אף פעילותם הנמרצת של משרד האנרגיה ונתג"ז להקמת המצוף הימי, אי-ההתאמה בין המועד שבו האנייה המגזזת הוזמנה להגיע, כשעליה המשלוחים הראשונים של גט"ן, לבין מועד הפעלת המצוף בפועל גררו הוצאות כבדות שיושתו על צרכני החשמל והגז. לדעת משרד מבקר המדינה, נוכח הפגיעה בציבור עקב העלייה בתעריפי החשמל והשימוש מוגבר בדלקים מזהמים, על משרד האנרגיה ונתג"ז להפיק לקחים מניהול פרויקט זה וליישמם בפרויקטים משותפים בעתיד.

מעקב
משרד התשתיות הלאומיות, האנרגיה והמים

17. 	כלקח מאירוע העניק המשרד חזקה לשדה לוויתן על מנת להגיע למשק עם יתירות ואמינות אספקה גבוהה, אולם נכון להיום (מאי 2015), בעקבות החלטת הממונה על ההגבלים צפויה דחייה מהותית במועד ההגעה של לויתן לחוף, כתוצאה, בעתיד תגדל הוצאה משקית על הגז הטבעי. 
	ראה דוח הערות רה"מ 64א עמ' 70. 
	
ליקוי

18. 	את הפעילות במשק הגז מממנים ומבצעים גורמים פרטיים. לדעת משרד מבקר המדינה, על המאסדרים הנוגעים בדבר לנצל את הכלים שברשותם כדי להסדיר את משק הגז, לרבות פיקוח מתאים על המונופול שנוצר בתחום זה, לפי הנסיבות. זאת, בין היתר, כדי להביא בהקדם להגברת השקיפות של עסקאות הגז ולצמצום החסמים המונעים מצרכנים פוטנציאליים לעבור לשימוש בגז טבעי. 

מעקב
משרד התשתיות הלאומיות, האנרגיה והמים

18. 	החל ממאי 2013 חל פיקוח על מחירי הגז הטבעי ברמת הדיווח, בהתאם לפרק ז' לחוק פיקוח על מוצרים ושירותים. כתוצאה בכך, בידי המאסדרים נמצאים כלל הנתונים הקשורים בעסקאות הגז הטבעי במשק (והגורמים המפוקחים יודעים כי אין באפשרותם להפקיע מחירים). כאמור (במעקב לליקוי מס' 15), פיקוח על המחירים יבחן יחד עם שאר הנושאים הנבדקים ע"י הצוות הבין-משרדי.
	ראה דוח הערות רה"מ 64א עמ' 71. 

ליקוי

19. 	עד מועד סיום הביקורת לא בדק משרד התמ"ת את השימושים של גז טבעי כחמר גלם בתעשייה ואת מגוון התעשיות שניתן לפתח על בסיס חומר גלם זה. רק בסוף 2012 החל המשרד בבדיקה מעמיקה של הנושא. 

מעקב
משרד התשתיות הלאומיות, האנרגיה והמים

19. 	המשרד להגנת הסביבה מקדם הקמת מפעל אמוניה ומוצרים נוספים בארץ; משרד התשתיות פרסם RFI בנושא ייצור דלקים מגז טבעי.
	ראה דוח הערות רה"מ 64א עמ' 71. 		
ליקוי

20. 	על משרד האנרגיה ומשרד הפנים לסיים בהקדם את הכנת התמ"א לחיבור מאגרי הגז למערכת ההולכה כדי לשפר את אמינות אספקת הגז ולהגדיל את יתירות מקורות האספקה. על משרד האנרגיה לפעול לצמצום החסמים שעוד נותרו, המעכבים את פריסת רשת החלוקה. על הממשלה לבחון דרכים נוספות לעידוד צרכנים לשימוש בגז טבעי, כגון הגברת המודעות הציבורית לנושא וחיזוק ההסדרה הקשורה לשימוש בגז. 

מעקב
משרד התשתיות הלאומיות, האנרגיה והמים

20. 	תמ"א 37/ח' אושרה בנובמבר 2014. התוכנית מתייחסת לשני מתחמים ולארבעה ספקי גז שונים, ומאפשרת פיתוח לעשרות השנים הבאות.




הטיפול בתחנות דלק פיראטיות 
ובתחנות דלק פנימיות

הגופים המבוקרים: משרד האנרגיה והמים, המשרד להגנת הסביבה, משרד הפנים, משרד הכלכלה, משרד המשפטים, רשות מקרקעי ישראל, רשות המים, רשות המיסים, משטרת ישראל, נציבות כבאות והצלה.

ליקוי 12 תוקן. ראה דוח הערות רה"מ 64א עמ' 79. 

ליקוי

1.	בשנים 2011-2008 היו פעולות גופי הפיקוח  נגד תחנות דלק פירטיות בלתי מספיקות. אמנם בשנת 2012 הגביר משרד הפנים את פעולותיו נגד תחנות דלק פירטיות ובעקבות זאת נסגרו 28 מהן על ידי בעליהן, אולם התופעה בכללה עדיין נמשכת.

מעקב
משטרת ישראל

1.	לקראת סוף שנת 2012 נמצא פתרון של אחסון המוצגים (ציוד אשר נתפס כגון: מכלים, משאבות, סולר שנשאב בזירה) כך שרשות מקרקעי ישראל קיבלה את האחריות לקבלה ושמירה על המוצגים. 
במהלך התקופה הנ"ל בוצעו מספר רב של פעילויות כנגד תחנות דלק פיראטיות, אשר במהלכן נתפסו 4 צוברים בגדלים שונים, נשאבו כ-24,000 ליטר סולר, נתפסו 4 מכלי סולר, 2 משאבות דלק, מסמכים וחשבוניות רבות אשר הועברו לטיפול רשות המיסים.
ראה דוח הערות רה"מ 64א עמ' 73. 

ליקוי

2.	בעת הריסה של תחנות דלק פירטיות גורמי הפיקוח מחרימים ציוד ודלק. עד שנת 2007 היה משרד האנרגיה מתקצב את האחסון של הציוד והדלק שהוחרמו, אולם בשנת 2007 הפסיק את התקצוב. בעקבות זאת הפסיקו גורמי האכיפה להרוס תחנות דלק פירטיות.

מעקב
משרד האנרגיה והמים 

2.	החל משנת 2012 מקצה המשרד תקציב לטובת אחסון הדלק התפוס. המשרד פרסם שני מכרזים לצורך מציאת מתקן תשתית שיהיה מוכן לקלוט דלק תפוס והוציא נוהל סדור להליכי התפיסה (אשר הועבר למשטרת ישראל, לפרקליטות המדינה ולמשרד הפנים). כמו כן, בשנתיים האחרונות המשרד פועל בשיתוף פעולה עם משטרת ישראל. המשטרה הפסיקה פעילותן של כמה תחנות בזמן שהמשרד בדק איכות הדלק התפוס ועסק בתאום הפעולות הנלוות לכך (הובלת הדלק התפוס לאתר האחסון – כאמור, על חשבון תקציב המשרד).

מעקב
משטרת ישראל

2. 	בסוף שנת 2012 נמצא פתרון אחסון למוצגים. נבנו מודלי פעולה משפטיים ומבצעיים משותפים לרשויות האכיפה הנוגעות (יאל"כ, מנהל הדלק, רשות מקרקעי ישראל, משטרה ירוקה/איכות הסביבה, מחוזות המשטרה ורשויות המס).
	ראה דוח הערות רה"מ 64א עמ' 73. 

ליקוי

3.	למשרד האנרגיה אין תכנית עבודה הכוללת יעדים ברורים לפעולות אכיפה יזומות נגד ספקי דלק של תחנות פירטיות ולסגירת תחנות אלה. המשרד לא הכשיר את עובדיו לפיקוח על תחנות דלק פירטיות. העיצומים הכספיים שהטיל המשרד על ספקים המספקים דלק לתחנות דלק פירטיות היו מועטים, והם אף לא נגבו. המשרד אינו בודק את איכות הדלק בתחנות פנימיות אשר מוכרות דלק לציבור. 

מעקב
משרד האנרגיה והמים

3.	בוצעה הדרכה לגבי נוהל התפיסה למפקחים. בוצעו ימי תיאום והערכות מול המשטרה. תשלום קנסות עבר את מסוכת המרכז לגביית קנסות ולא נגבה. 
	ראה דוח הערות רה"מ 64א עמ' 74. 

ליקוי

4.	לגופי הפיקוח אין מסד נתונים על תחנות דלק פירטיות ותחנות דלק פנימיות המוכרות דלק לציבור, והעברת המידע על תחנות אלו מיחידות השדה למַטֶה לוקה בחסר.




מעקב
משרד האנרגיה והמים 

4.	רשימת תחנות דלק פיראטיות קיימת אך ורק במחלקת המודיעין של משטרת ישראל. פניית המשרד למפקד מחוז הדרום של משטרת ישראל, מלווה בבקשה לקבל את הרשימה המוזכרת בדוח מבקר המדינה, לא נענתה. למרות האמור לעיל, בשנה וחצי האחרונות מתנהלת פעילות כנגד תחנות דלק פיראטיות – המובלת על ידי המשטרה, לפי התיעדוף שנקבע על ידי המשטרה. המשרד נקרא לתת את חלקו במהלך פעילות מבצעית של המשטרה בלבד. כאמור לעיל, במשרד יש תקציב לאחסון הדלק התפוס. המשרד מדגיש כי, רשימת היעדים ומועדי הפעילות המבצעית הינם באחריות משטרת ישראל לאור סמכויותיה בחוק. המשטרה מוסמכת להורות על הפסקת פעילותן של תחנות דלק פיראטיות ועל חילוט הציוד במתקנים אלה. 

מעקב
משטרת ישראל

4. 	נבנה מסד נתונים של כלל תחנות הדלק הפיראטיות, תוך פילוח על פי מחוזות. ריכוז הנתונים אשר מתעדכן מעת לעת, מהווה בסיס לפעילות המבצעית. 
	ראה דוח הערות רה"מ 64א עמ' 75. 

ליקוי

5.	רוב הרשויות המקומיות והוועדות המקומיות לתכנון ולבנייה שנבדקו לא פעלו נגד תחנות הדלק הפירטיות שבמרחב התכנון שלהן.

מעקב

5. 	לא דווח על התקדמות בתיקון הליקוי. 

ליקוי

6.	ממ"י ער משנת 2006 לקיומן של תחנות דלק פנימיות המוכרות דלק לציבור, אך לא פעל להסדרת השימוש המסחרי בקרקעות בחוזה מתאים ולגביית דמי שימוש עבור השימוש החורג בקרקע או להפסקת הפעילות באמצעות הגשת תביעות משפטיות לפינוי הקרקע. המשא ומתן עם גוף המייצג כמאה תחנות דלק פנימיות, שפנה למינהל מקרקעי ישראל להסדרת פעילותן, נמשך זה ארבע שנים וטרם הסתיים.

מעקב
מינהל מקרקעי ישראל

6.	לא דווח על התקדמות בתיקון הליקוי.
	ראה דוח הערות רה"מ 64א עמ' 75. 

ליקוי

7.	מינהל הרכב הממשלתי מאפשר לכלי הרכב שלו לתדלק לפחות בחמש תחנות דלק פנימיות, אף על פי שהן אינן מורשות לכך.

מעקב
מנהל הרכב הממשלתי – משרד האוצר

7. 	לא דווח על התקדמות בתיקון הליקוי.

ליקוי

8.	על גופים משרד האנרגיה, המשרד להגנת הסביבה, משרד התמ"ת, המשרד לביטחון הפנים, משרד הפנים, משטרת ישראל, ממ"י, הרשויות המקומיות וועדות מקומיות לתכנון ולבנייה, בהובלת משרד האנרגיה, להגביר את שיתוף הפעולה ביניהם ולפעול בנחרצות למיגור תופעת תחנות הדלק הפירטיות. אם משרד האנרגיה סבור כי הסמכויות שבידיו אינן מספיקות, עליו ליזום החלטת ממשלה או שינוי חקיקה כדי להסדיר נושא זה. על ממ"י לפעול להסדרת השימוש החורג של תחנות דלק פנימיות בקרקע למטרות מסחר, או לפעול לפינוי הקרקע ולהפסקת השימוש בה ולגבות דמי שימוש למפרע.

מעקב
משרד האנרגיה והמים

8.	המשרד שותף לצוות בראשות משטרת ישראל, האחראית על אכיפת חוקי תכנון ובניה ורישוי עסקים. 
	ראה דוח הערות רה"מ 64א עמ' 75-6. 

ליקוי

9.	לדעת משרד מבקר המדינה, יש לייעל את זרימת המידע מיחידות השדה והמחוזות למטות במשרד האנרגיה, במשרד להגנת הסביבה ובמשטרת ישראל, במטרה להציג בפני מקבלי ההחלטות תמונת מצב מעודכנת על תחנות הדלק הפירטיות, אשר תסייע להם לקבוע תכנית פעולה למיגור תופעת התחנות הפירטיות.

מעקב
משרד האנרגיה והמים 

9.	קיים קשר ישיר עם המשטרה בכל מחוז באמצעות קצין המשטרה המוצב קבע באגף הפיקוח. 

מעקב
משטרת ישראל

9. 	נבנה מסד נתונים של כלל תחנות הדלק הפירטיות, תוך פילוח על פי מחוזות. ריכוז הנתונים אשר מתעדכן מעת לעת, מהווה בסיס לפעילות המבצעית. 
	ראה דוח הערות רה"מ 64א עמ' עמ' 77. 

ליקוי

10.	לדעת משרד מבקר המדינה, על משרד האנרגיה להוביל להקמת מאגר נתונים בשיתוף עם המשרד להגנת הסביבה, משרד הפנים, משטרת ישראל, הרשויות המקומיות, הוועדות המקומיות לתכנון ולבנייה וממ"י. מאגר הנתונים יכלול מידע על תחנות דלק פירטיות, בין היתר, מידע על מיקום התחנה, בעליה ופעולות פיקוח ואכיפה שבוצעו בה. יש לאפשר גישה למאגר זה לכל הגופים שהמידע שנמצא בו חיוני עבורם, ובהם משרד התמ"ת, רשות המים, רשות המסים ונציבות כבאות והצלה. בהתבסס על המידע הזה, על משרד התמ"ת, רשות המים ונציבות הכבאות וההצלה לבצע בדיקות יזומות בתחנות דלק פירטיות בתחומים שבסמכותם. נוסף על כך המידע יסייע לגופי הפיקוח למגר את תופעת תחנות הדלק הפירטיות.

מעקב
משרד האנרגיה והמים

10. 	המשרד פנה לממ"ז דרום במשטרה וטרם התקבלה תגובה. בנוסף, המשרד פנה למנהל רשות מקרקעי ישראל ביחס לתחנות הפנימיות ולא התקבלה כל תשובה. המשרד פנה לחברות הדלק ביחס לתחנות הפנימיות שלהם ולא התקבלה כל תגובה. 

ליקוי

11. 	לדעת משרד מבקר המדינה, על המשרד להגנת הסביבה להגביר את הפיקוח על ביצוע בדיקות אטימות כדי למנוע זיהום של הקרקע ושל מי התהום על ידי תחנות דלק. לשם כך עליו להשלים את מאגר הנתונים על תחנות דלק פנימיות הפועלות בארץ.

מעקב
המשרד להגנת הסביבה

11. 	על מנת להשלים את פערי המידע, המשרד פנה לארבע החברות הגדולות לקבלת מידע על הלקוחות הפרטיים שלהם לקוחות אלו ברובם הם תחנות שאינן ציבוריות וניתן להגדיר אותן כפנימיות. לאחר קבלת המידע טיוב נתונים, עודכן מאגר המידע של המשרד והוא כולל עתה כ- 400 תחנות נוספות. (קיימות 2068 תחנות דלק במאגר המידע של משרדינו כולל 256 תחנות שנוספו בשנה האחרונה. המשרד ימשיך לעדכן את המידע ויפנה לחברות על פי הצורך. 
	ראה דוח הערות רה"מ 64א עמ' 78.  

משרד הבינוי והשיכון

דירות דיור ציבורי שהושכרו שלא לזכאי דיור ציבורי

הגופים המבוקרים: משרד הבינוי והשיכון, משרד האוצר - מינהל נכסי הדיור הממשלתי, חברת עמידר, חברת עמיגור, חברת פרזות, חברת חלמיש.

ליקוי מס' 7 תוקן ראה הערות ראש הממשלה לדוח 64א עמ' 84.
 
ליקוי

1.	דירות המושכרות לשימושים שלא הותרו בנוהל: כ-240 דירות מתוך כלל הדירות המשמשות כיום שלא למגורי זכאים הושכרו בניגוד לכללי הנוהל. הדירות הושכרו ליעדים שאינם מוגדרים "יעד ציבורי" והן משמשות למשרדים, למגורים של עובדי רשויות מקומיות ושל עובדים בעסקים פרטיים; דירה אחת אף משמשת דירת נופש של חברת אכלוס. הכול על חשבונם של זכאי דיור ציבורי הממתינים לדיור ציבורי, לעתים שנים ארוכות.

מעקב
משרד הבינוי והשיכון

1.	משרד הבינוי והשיכון פועל במספר מישורים: באזורי הביקוש -  המשרד בתיאום עם פרקליטות המדינה מגיש תביעות משפטיות נגד רשויות אשר מסרבות להשיב דירות. נשלחו מכתבים מהלשכה המשפטית לרשויות בדרישה להשבת דירות. בחלק מהמקרים ניתנת לרשויות אפשרות ל"ישוב סכסוך" בפני פרקליטות המדינה. כאשר דירות דיור ציבורי עומדות פנויות במשך תקופה של למעלה משנה, ואין להן ביקוש על ידי זכאי דיור ציבורי מחמת מיקומן או גודלן, בוחנים גורמי המקצוע במשרד ובמחוז הרלוונטי אם יש צפי לביקוש כלשהו של דיירי דיור ציבורי לדירה. ככל שמגיעים גורמים אלה למסקנה שלא צפוי ביקוש כזה בטווח הזמן הנראה לעין – מיועדות הדירות למכירה. על פי הכללים הנהוגים במשרד  הבינוי והשיכון לעניין זה, בשלב ראשון מוצעות הדירות במכרז למכירה לזכאים חסרי דיור, ורק אם לא נמצאו רוכשים מקרב קבוצה זו – מוצעות הדירות במכרז לכלל הציבור. המשרד מציין  שרוב הדירות בקטגוריה זו נמצאות בפריפריה, בערים בהם אין ביקוש של זכאים לדירות, הינן בדרך כלל דירות קטנות בקומות גבוהות. אחזקת דירה פנויה על ידי המשרד כרוכה בעלויות לא מבוטלות, כמו: תשלום עמלה לחברה המנהלת, תשלום ארנונה וועד בית. כמו גם, החשש מפלישות לדירות אלה מצריך לעיתים קיום שמירה, למנוע פלישה ועוד.  במסגרת מאמץ זה נקבע במשרד, כעניין שבמדיניות, והגם שאין חובה כזו בחוק, כי כל תמורה שתתקבל ממכירת דירות פנויות, כדוגמת אלה שנמכרות במכרז, תיועד אך ורק להגדלת מלאי הדיור הציבורי, כלומר – לרכש דירות חדשות.  מכרז אחד כבר פורסם ובמסגרתו נמכרו 63 דירות. בפברואר 2015 פרסם משרד הבינוי והשיכון מכרז חדש למתן שירותי רכישת דירות עבור מאגר הדיור הציבורי.   בנוסף לכך , המשרד הסדיר את נושא שכר הדירה והעלאתו לכלל השוכרים הציבוריים (למעט מגורי חוסים). טיוטה להחלטת ועדת מחירים מיום 17.2.13 טרם נחתמה ועוברת סבב אישורים בפברואר 2015, , להעלות את שכר הדירה (להלן: שכ"ד)  לשוכרים ציבוריים לשכ״ד ריאלי (בניכוי עלות תחזוקה), לכלל השוכרים הציבוריים. זאת ועוד, המשרד מקצה דירות בהתאם להחלטות הממשלה מס' נג/12 מ26/7/10 להקצאת דירות לגרעינים חברתיים  והחלטה מס' נג/28 מ 30/6/2008 להקצאת דירות לסטודנטים. מדיניות המשרד להקצאת הדירות במשרד הינה על פי ההחלטות הממשלה.   משנת 2010  במלאי נכסי הדיור הציבורי היו  236 דירות, מתוכן 30 דירות הושבו בשנת 2014, הדירות הושבו הן מהישובים בפריפריה והן מאזורי הביקוש. 

ליקוי

2.	הארכת תקופת השכירות שלא על פי כללי הנוהל: בביקורת נבדקו יותר מ-200 תיקי הקצאה של דירות המושכרות שלא לזכאים, שנמצאו בטיפול חברות האכלוס. יודגש שברוב המקרים מדובר בתקופות שכירות ארוכות מאוד המחייבות את השוכרים להגיש בקשה להארכת השכירות. מהביקורת עלה כי אין המעקב אחר תוקף החוזים מספק ולמשרד אין מנגנון שיטתי המתריע על סיום חוזי השכירות עם הגופים השוכרים. המשרד גם לא דרש מחברות האכלוס לעקוב אחר סיום תקופות השכירות ולא עמד על כך שהארכתן תיעשה רק לאחר שייתן את אישורו לכך.

מעקב
משרד הבינוי והשיכון 

2.	במסגרת הועדה להקצאת דירות בשכירות ליעדים ציבוריים הפועלת במשרד, נבחנת בכל שנה הארכת תקופת השכירות לשוכרים הציבוריים. הועדה נדרשת לקבל החלטה בנוגע לכל נכס האם יש להשיב את הנכס או לאשר את המשך השכירות לתקופה נוספת.  יש לציין כי גם במקרים בהם מחליטה הועדה להאריך את תקופה השכירות, ההארכה תאושר לשנה אחת בלבד. בנוסף, המשרד עורך מעקב אחר החברות המאכלסות ובתוך כך  הנחה את החברות לבצע בקרה ומעקב מדי שנה על כל הדירות והמושכרות לשוכרים ציבוריים. החברה המאכלסת עורכת "ביקור מעגל" בכל דירה כשמטרת הביקור הינה, בין היתר, לוודא, כי מטרת ההקצאה מומשה. מעבר לכך, החברות המאכלסות נדרשות להביא את כל הדירות לדיון בועדת ההקצאות מידי שנה לצורך קבלת החלטה לגבי כל אחת מהדירות נכון למועד הועדה. 

מעקב 
חברת עמידר

2. 	מחודש נובמבר 2011, חברת עמידר פועלת ע"פ נוהל משרד הבינוי והשיכון , שמהותו קובע שהשכירות ניתנת לשנה בלבד, וכל שנה נדרש אישור מחדש.

מעקב
חברת חלמיש

2. 	חברת חלמיש משכירה ,לזמן ארוך, שבע  דירות לאגודה לאומית לקימום ילדים מפגרים בישראל ( להלן, אקי"ם) לצורך דיור חוסים. בינואר 2015 נשלח למשרד הבינוי והשיכון מכתב בקשה לאישור הארכת הסכמי שכירות דירות לאקי"ם לעשרים השנים הבאות. 

מעקב
חברת עמיגור

2. 	חברת עמיגור פועלת בהתאם להוראות נוהל הקצאת דירות ליעדים ציבוריים, של משרד הבינוי והשיכון .

ליקוי

3.	בפועל ברוב המקרים לא נחתמו חוזי שכירות בני תוקף בין חברות האכלוס לשוכרים. קיומו של חוזה כזה מחויב בשל חובת המשרד לנהל את הרכוש הציבורי שבידיו באופן מיטבי, כנאמן הציבור, ובשל חובתו להקפיד על סדרי מינהל תקין. דיון בבקשה להארכת חוזה שכירות מאפשר לבחון אם עדיין קיים צידוק לכך שדירות הדיור הציבורי יושכרו שלא לזכאים. בהיעדר דיון כזה ובהיעדר אכיפתם של כללי המשרד, השכירות הזמנית הופכת לשכירות מתמשכת ללא כל תנאי וסייג, המאפשרת שימוש בדירות לכל מיני מטרות, זולת מגורי זכאים.

מעקב
משרד הבינוי והשיכון 

3. 	המשרד עורך כיום חוזים חד שנתיים ובמקביל דורש את השבת הדירות המושכרות לשוכרים ציבוריים באזורי ביקוש, מקום בו נמצא כי אין הצדקה להמשך השכירות. המשרד מוכר דירות פנויות יותר משנה, מקום בו אין להן ביקוש, כאשר מתקבולי המכר נרכשות דירות חדשות למלאי ולטובת רשימת הממתינים הזכאים. בעניין פעולות להשבת הדירות, ראה התייחסות מפורטת בתגובת המשרד לליקוי מס' 8.

ליקוי

4.	קביעת שכר דירה מדורג (סוציאלי) לשוכרים ציבוריים בניגוד לכללי הנוהל: על פי כללי המשרד, גופים ציבוריים השוכרים דירות דיור ציבורי נדרשים לשלם דמי שכירות לפי תעריף שכר דירה חופשי (להלן - שד"ח), למעט אלה המשתמשים בדירות לצורך מגורי חוסים או כבתי כנסת, ובשל כך הם משלמים שכר דירה הנמוך משד"ח. הביקורת העלתה כי למעלה מ-400 מהדירות שהמשרד משכיר שלא למגורי זכאים מושכרות, בניגוד לנוהלי המשרד, בשכר דירה מופחת הנמוך מתעריף שד"ח, אף שהדירות אינן משמשות למגורי חוסים או כבתי כנסת. אי-עדכון תעריף שכר דירה: מהביקורת עלה שלמרות הזינוק החד במחירי הדיור, לרבות במחירי השכירות, לא עדכן המשרד במשך שנים את תעריפי השד"ח שקבע השמאי הממשלתי בשנת 2005. להותרת התעריפים על כנם יש ערך כלכלי רב.על המשרד לעדכן לאלתר את תעריפי שכר הדירה שהוא גובה מהגופים הציבוריים לפי שומה מעודכנת של ערך הנכסים ולהקפיד לעשות כן מדי פעם בפעם. כמו כן, עליו לבחון אם נכון וראוי להמשיך ולהשכיר נכסים בשכר דירה סוציאלי, הנמוך בשיעור ניכר מערכו הריאלי בשוק, למי שאינו זכאי דיור ציבורי. שכר דירה שאינו משקף את ערכו הריאלי של הנכס הוא הטבה כלכלית משמעותית שאינה נובעת ממדיניות שקבע המשרד, אף לא מהחלטה מושכלת, אלא ממחדל של אי-עדכון גובה השד"ח.

מעקב
משרד הבינוי והשיכון 

4. 	המשרד הסדיר את נושא שכר הדירה והעלאתו לכלל השוכרים הציבוריים (למעט מגורי חוסים). טיוטה להחלטת ועדת מחירים מיום 17.2.13 שעוברת סבב אישורים בפברואר 2015,  במטרה להעלות את שכה"ד לשוכרים ציבוריים לשכ״ד ריאלי (בניכוי עלות תחזוקה), לכלל השוכרים הציבוריים.

ליקוי

5.	אי-תשלום שכר דירה: נמצא שבעבור מאות דירות שהושכרו לגופים ציבוריים לא שולם שכר דירה במשך זמן רב. אחת הסיבות לכך היא מחלוקות של המשרד עם השוכרים הנוגעות לנוסח חוזה השכירות ולגובה שכר הדירה. המשרד לא פעל ליישוב המחלוקות עם שוכרים ציבוריים שאינם עומדים בתנאי השכירות ואף לא וידא שתיגבה התמורה ההולמת בגין השכרת הדירות.

מעקב
משרד הבינוי והשיכון

5. 	במקרים בהם המחלוקות הן מול רשויות נדרש אישור היועץ המשפטי להגשת תביעה משפטית ועל כן ברוב המקרים מתקיים הליך בוררות בין הצדדים להסדרת המחלוקות. במקרים של מחלוקות מול שוכרים אחרים, המשרד נוקט בהליכים משפטיים באמצעות החברות המאכלסות ובתיאום הלשכה המשפטית של משרד הבינוי והשיכון

ליקוי

6.	אי-קבלת היתר לשימוש חורג: על פי חוק התכנון והבניה, התשכ"ה-1965, תכנית מתאר מקומית קובעת מהו ייעודו של כל נכס ברשות המקומית. לייעוד אחר נדרש אישור מיוחד של הוועדה המקומית לתכנון ולבניה (להלן - הוועדה המקומית). 723 דירות מכלל הדירות המושכרות ליעדים ציבוריים אינן משמשות למגורים, אף שיועדו לכך מלכתחילה. משרד מבקר המדינה בדק כ-70 מתיקי נכסים אלו. התברר כי לאף לא אחד מהנכסים נתנה הוועדה המקומית היתר לשימוש חורג, לכן מדובר בשימוש שאינו בהתאם לדיני התכנון והבנייה. השוכרים, ביניהם רשויות מקומיות, בתי כנסת, קופות חולים, מוסדות חינוך וחברות אכלוס, לא פנו לוועדה המקומית כדי לקבל היתר לשינוי ייעודם של הנכסים ששכרו. יתרה מכך, חברות האכלוס לא עמדו על הצורך להסדיר את השימוש בדירות כדין; המשרד, שהקצה את הדירות שלא למגורים, לא דרש מהשוכרים להציג היתר לשימוש חורג והעלים עין מהעובדה שנעשה בנכסים שימוש שאינו על פי דין.

מעקב
משרד הבינוי והשיכון 

6. 	קבלת היתרים לשימוש חורג או היעדרם הינו נושא אשר צריך להיבחן מול הועדות המקומיות .לרוב,  מדובר בדירות אשר הושכרו לשוכרים ציבוריים לפני 25 שנים  בממוצע.  יחד עם זאת, המשרד פועל להשבת הנכסים בהתאם למדיניות המשרד,  ונוקט בהליכים משפטיים להשבת הדירות באזורים בהן קיים ביקוש באזורים בהם אין ביקוש המשרד מעמיד את הדירות למכירה. בנוסף, המשרד אינו מקצה יותר דירות השיכון הציבורי לשוכרים ציבוריים למעט הקצאות על פי החלטת ממשלה. משרד  הבינוי אינו דורש משוכרי העבר להציג היתר לשימוש חורג.

מעקב 
חברת פרזות

6. 	כל הדירות השייכות לחברת פרזות מושכרות ומשמשות למגורים.

מעקב
חברת חלמיש 

6. 	שימוש חורג בדירה נמצא בדירה אחת. בינואר 2015 נשלח למשרד הבינוי והשיכון מכתב בקשה לאישור תקציב שיפוץ הדירה לפני אכלוס חוזר. 

מעקב
חברת עמידר

6. 	חברת עמידר ממתינה לקבלת הנחייה ממשרד הבינוי והשיכון בנושא . עמידר מדגישה  שיישום הנושא מחייב הקצאת תקציב.

מעקב
חברת עמיגור

6. 	לא דווח על התקדמות בתיקון הליקוי.

ליקוי

8.	שתי דירות שהושכרו למועצה המקומית ראש פינה לשימושה של לשכת הרבנות המקומית: משנת 1998 עמידר משכירה למועצה המקומית ראש פינה שתי דירות צמודות קרקע ממאגר הדיור הציבורי. הדירות משמשות את המועצה הדתית כלשכת רבנות מקומית. יודגש כי דירות קרקע יכולות להתאים לזכאים נכים וקיימת מצוקה קשה בזמינותן. בשנת 2006 ביקשה המועצה המקומית להעביר את הדירות לשכירות ישירה על שמה של המועצה הדתית. ועדת ההקצאות במשרד החליטה להמשיך ולהשכיר את הדירות למועצה המקומית למשך חצי שנה נוספת, ובתום התקופה להשכירן לזכאים. עד מועד סיום הביקורת, כשש שנים לאחר שניתן אישור הארכת החוזה לחצי שנה בלבד, הדירות עדיין מושכרות לרשות המקומית והן משמשות את לשכת הרבנות המקומית.

מעקב
משרד הבינוי והשיכון

8. 	באזורים בהם קיים ביקוש,  המשרד שולח מכתבי דרישה להשבת דירות  לשוכרים הציבורים ונוקט בהליכים משפטיים במידת הצורך באזורים בהם לא קיים ביקוש הוחלט לאחר דיון עם נציגי החשב הכללי להציע את הדירות למכירה לשוכרים ציבוריים שעשו שימוש בדירות עבור הקהילה. יובהר, כי מדיניות זו של המשרד התגבשה מתוך הבנה כי גם לו המשרד היה מצליח לקבל חזרה לידיו את הדירות, הביקוש להן בשוק החופשי יהיה נמוך. בנוסף, כל עוד המצב הקיים נותר על כנו, המשרד ממשיך לשאת בהוצאות דמי ניהול גבוהות עבור ניהול הדירות. על כן, הוחלט  למכור את הדירות למחזיקים בהן ולהבטיח קבלת תמורה יעילה ומהירה שתאפשר רכישת דירות למאגר מלאי הדיור הציבורי באזורים בהם קיים ביקוש.  משרד בשיתוף עם פרקליטות המדינה מגיש תביעות משפטיות נגד רשויות סרבניות ולאחר מיצוי הפניות לשוכרים והליכי הבוררות.  בעקבות פניית היועץ המשפטי של משרד הבינוי והשיכון, מיום 23.12.2014, התקיימו ביום  16.2.15 וביום 16.4.2015 דיונים אצל המשנה ליועץ המשפטי, בעניין שוכרים ציבוריים בכלל, מעמדם והמדיניות הראויה ביחס לשוכרים מסוג זה. יתקיימו דיונים נוספים לצורך המשך בחינת הנושא.

ליקוי

9. 	משרד מבקר המדינה מעיר למשרד הביטחון, למשרד ולעמידר כי אין זה ראוי שבמשך יותר מ-17 שנה הם לא הסדירו את יחסיהם בחוזה שכירות. אין לקבל את השיהוי המתמשך וההזנחה בטיפול בחתימת החוזה. התנהלות מעין זו מעידה על זלזול מצדם של משרד הביטחון, של המשרד ושל עמידר בכל הנוגע להקפדה על סדרי מינהל תקין. על המשרד ועל עמידר לפעול בדחיפות לחתימת חוזה שכירות ביניהם לבין משרד הביטחון ולהקצות את הדירות למטרה זו רק לאחר שבחנו אם אין הן נדרשות בראש ובראשונה לזכאים.

מעקב
משרד השיכון

9. 	המשרד וחברת עמידר טרם חתמו על חוזה שכירות ביניהם לבין משרד הביטחון וזאת בעקבות חילוקי דעות בין הצדדים הנגרמים בשל דרישת משרד הביטחון לערוך חוזה שונה מהחוזה הסטנדרטי של המשרד. היועץ המשפטי של משרד הבינוי והשיכון יביא את הנושא בפני המשנה ליועץ המשפטי לממשלה להמשך טיפול, במסגרת הדיונים המתקיימים בעניין שוכרים ציבוריים. המשרד מציין כי מדובר בדירות הנמצאות בבסיס צבאי ועל כן לא ניתן להשיב את הדירות עד שלא יוקצה למשרד הביטחון שטח חלופי. יחד עם זאת, משרד הביטחון משלם שכר דירה ריאלי מקסימאלי באופן שוטף ושנה מראש. כמו כן, נבדק ונמצא כי אין בקרית ארבע זכאים ממתינים. 

ליקוי

10.	דירות המשמשות בתי כנסת: על פי נהלי המשרד משנת 1988 ומשנת 2003 ניתן להשכיר דירות של הדיור הציבורי להפעלת בתי כנסת. בנוהל מעודכן משנת 2012 נגרעה אפשרות זו. בביקורת עלה כי 233 דירות מגורים של הדיור הציבורי משמשות בתי כנסת. מבדיקת 14 תיקי נכסים המשמשים בתי כנסת עלה כי בכולם לא נמצא חוזה בר-תוקף בשל סירובם של השוכרים לחתום על חוזה שכירות. עוד עלה כי רוב בתי הכנסת מאחרים בתשלומי שכר הדירה או שאין הם משלמים כלל. בשנת 2012 עמדו החובות המצטברים שלהם על יותר מ-10 מיליון ש"ח; המשרד וחברות האכלוס לא נקטו צעדים נחרצים לגבייתם, למעט משלוח דרישות תשלום לשוכרים כדי שיסלקו את חובותיהם.	

מעקב
משרד הבינוי והשיכון 

10. 	משרד הבינוי והשיכון  וחברות האכלוס מיפו את בתי הכנסת לכאלה שנבנו כיעודיים לבתי כנסת ולדירות שהוסבו לבתי כנסת. ביום 1.12.2014 משרד הבינוי והשיכון פנה אל המשרד לשירותי דת בבקשה להעביר את בתי הכנסת שנבנו כיעודיים לבתי כנסת לרשותו. ביום 13.4.2015 ובהמשך לפנייה האמורה קיימו משרד הבינוי והשיכון והמשרד לשירותי דת פגישה בנושא במסגרתה הוחלט לערוך בדיקות נוספות ולקיים פגישה נוספת לקידום הנושא. 

ליקוי

11.	על המשרד לקדם הסדרת מנגנון ליישוב מחלוקות כספיות או אחרות העומדות תלויות בינו לבין גופים ציבוריים שאינם עומדים בתנאי חוזי השכירות. עליו לפעול לגביית התמורה ההולמת בגין השכרתם של נכסי המדינה. משרד מבקר המדינה מעיר לעמידר ולעיריית ירושלים כי אין הדעת סובלת שבמשך שנים כה רבות תיגרר מחלוקת כספית ביניהן בלי שתבוא על פתרונה.
מעקב 
משרד הבינוי והשיכון 

11.  	במהלך השנים האחרונות נעשים נסיונות חוזרים ונשנים להידברות בין עמידר לעיריית ירושלים ובפורומים בכירים להסדרת המחלוקות הכספיות ללא הצלחה. בעקבות כך, המשרד החליט להביא את הנושא בפני פרקליטות המדינה להגשת תביעה משפטית נגד העירייה.   על אף חובות העבר, עיריית ירושלים משלמת שכ"ד באופן שוטף. 

מעקב
חברת עמידר

11. 	עמידר מנסה לפתור את המחלוקת מול עיריית ירושלים ללא הצלחה. 

ליקוי

13.	הקצאת דירות למי שאינם חברי הקיבוץ ואינם מועמדים לחברות בו, על אף ההגבלה בחוזי השכירות שנחתמו עם הקיבוץ, ולפיה יתגוררו בדירות רק חברי הקיבוץ או כאלה המועמדים לחברות בו, ב-32 מהדירות התגוררו במועד סיום הביקורת גורמים פרטיים, המכונים "פעילים חברתיים", שהקיבוץ השכיר להם את הדירות ששכר מהמשרד. עד סוף שנת 2009 לא עקבו המשרד וחברות האכלוס עמידר ופרזות המנהלות את הדירות מיהם דיירי המתחם, וממילא לא ידעו שברוב הדירות מתגוררים גורמים פרטיים שאינם חברי קיבוץ או מועמדים לחברות בו, ולכן אין הם זכאים לגור בהן.  

מעקב
משרד הבינו והשיכון

13. 	ביום 5.3.2013 התקבלה החלטת מנכ"ל משרד השיכון לפיה יש להשיב 10 דירות מהקיבוצים העירוניים. בהתאם להחלטה, אגף נכסים וחברות שלח מכתבי דרישה להשבת  4 דירות מקיבוץ "ראשית" ו- 6 דירות נוספות מקיבוץ "בית ישראל".  בפברואר 2015, דרישת הדירות  כבר יושמה ואולם טרם הושבו הדירות. ביום 15.2.2015 התקיים דיון נוסף אצל מנכ"ל המשרד בנושא השכרת הדירות לקיבוצים העירוניים. מנכ"ל המשרד הנחה להמשיך ולפעול ביישום  החלטת קודמו בתפקיד, להשבת 10 דירות מהקיבוצים העירוניים בירושלים. בנוסף, במהלך הישיבה שהתקיימה הוצגה בפני המנכ"ל המורכבות בנושא הגרעינים החברתיים לפיה אין חולק כי תרומתם הציבורית של הקיבוצים למרקם החברתי בשכונות המצוקה חיונית ואולם השכרת דירות ציבוריות לחברי הקיבוץ מעלה קושי מקום בו קיימים זכאים הממתינים לדירות. מנכ"ל  המשרד מצא כי במצב הדברים המתואר נדרשת החלטת ממשלה לגיבוש וקביעת סדרי עדיפויות והנחה את גורמי המקצוע להביא את הנושא לכדי החלטת ממשלה. בנוגע למעקב אחר שמות השוכרים – החברה המאכלסת עורכת בקרה אחרי השוכרים ועמידתם בתנאים המזכים במגורים.

מעקב
חברת פרזות

13.	חברת פרזות פועלת על פי מכתב ההנחיות והכללים של משרד  הבינוי מאוגוסט 2010. משפחות הפעילים הפקידו בחברה תעודת זכאות של חסרי דירה וחתמו על הסכם בר-רשות מול הקיבוץ, המשפחות רשומות במערכת הממוחשבת בחברת פרזות.  במסגרת ביקורי המעגל עורכת החברה ביקורת אודות המשפחות המתגוררות בדירות.

מעקב
חברת עמידר 

13.  	אכלוס הדירות מבוצע בכפוף לקבלת אישור ממשרד הבינוי והשיכון, מעקב אחר השוכרים נעשה על פי  ביקורי מעגל בדירות מידי שנה.

ליקוי

14.	תשלומי שכר דירה (להלן שד"ח): נכון למועד סיום הביקורת, הקיבוץ משלם שכר דירה סוציאלי בעבור 26 דירות ושד"ח בעבור 22 הדירות האחרות. ב-16 מהדירות שבעבורן הקיבוץ משלם שכר דירה סוציאלי מתגוררים חברי קיבוץ, וביתר הדירות מתגוררים גורמים פרטיים. יוצא אפוא שדיירים שאינם זכאי דיור ציבורי זוכים ללא כל הצדקה בהטבה כלכלית משמעותית.

מעקב
משרד הבינוי והשיכון 

14. 	על פי החלטת מנכ"ל משרד הבינוי והשיכון מיום 15.2.2015 תיבדק הפעילות החברתית בקיבוצים פעם נוספת במהלך שנת 2015, על ידי אגף שיקום שכונות, סיקור הפעילות יוצג בפני המנכ"ל.


ליקוי

15.	מעקב אחר הפעילות החברתית של הקיבוץ: עד 2009 לא העביר הקיבוץ תכנית פעילות שנתית המפרטת את פעולתו למען הקהילה, כפי שנדרש ממנו. רק בשנת 2009 החל הקיבוץ להמציא תכניות כאלו למשרד ולחברות האכלוס. בחינת התכניות העלתה שהן מציינות באופן כללי את הפעילויות החברתיות של הדיירים התורמים בקהילה, אך אין הן מפרטות את התשומות והתפוקות הנוגעות לכל פעילות ופעילות. אגף שיקום שכונות חברתי במשרד האמור לקבל דיווחים תקופתיים מהקיבוץ, לא דרש ממנו להגיש תכנית עבודה מפורטת יותר ולדווח על ביצועה. האגף גם לא קבע יעדים ומדדים שעל הקיבוץ לעמוד בהם ולא היה מעורב כלל בפעילותו של הקיבוץ בקהילה. 

מעקב
משרד הבינוי והשיכון 

15. 	בפברואר 2013, נכתב דוח לבחינת תרומתם החברתית של הקיבוצים העירוניים בירושלים ובמרץ המליץ אגף שיקום שכונות על תהליך להשבת דירות באופן שלא יפגע במרקם השכונתי. בהסדרת תהליך אישור התוכניות החברתיות סוכמו בדוח העקרונות הבאים: ראשית, תוקם ועדת היגוי שכונתית לנושא הגרעינים, בראש הועדה יעמוד נציג אגף שיקום שכונות, נציגי הגרעין, נציגי הרשות המקומית ונציגי תושבים.  שנית,  בוועדת ההיגוי  יבחנו צרכי השכונה, ובהלימה להם יגישו הקיבוצים העירוניים, תוכניות בהתנדבות עבור הקהילה הרחבה, בה הם מתגוררים. גרעין "בית ישראל " - יגיש לאישור תוכניות בהיקף שנתי של 200,000 ₪. וגרעין "ראשית "- יגיש לאישור תוכניות בהיקף של 150,000 שח. שלישית כל חברי הגרעין והפעילים החברתיים, המתגוררים בשכירות ציבורית, יהיו חייבים בפעילות התנדבותית בהיקף של לפחות שש שעות שבועיות, בתוכניות שתאושרנה. בשנת 2014, התקיימו שתי ועדות היגוי שכונתיות, בשני הגרעינים, בפרויקט שיקום שכונות בירושלים .  כמו כן, הוגשו לאגף, רשימות שמיות של חברי הקיבוץ ושעות ההתנדבות אותן מבצע, כל חבר גרעין (במיוחד בתוכניות שאושרו בוועדת ההיגוי). אגף שיקום שכונות פרסם "קול קורא- יולי 2014", במסגרת זו, הגיש גרעין "בית ישראל" בקשה לסיוע ולכן התקיימה בו ועדת היגוי, בה הועלו צרכי השכונה, וכן התקבלו בה התוכניות  שהגרעין מבקש סיוע כספי ממשרד הבינוי והשיכון. המשרד מציין, שהתוכניות הללו אושרו בוועדה המחוזית לאישור תוכניות.  נכון לפברואר 2015, המשרד צפוי לקבל מגרעין "ראשית" את התוכניות שהם יבצעו בהתנדבות, וכן את  הרשימה השמית של חברי הגרעין ושעות ההתנדבות שלהם. עדיין לא התקיימה ועדת היגוי בעניין קיבוץ ראשית ואולם היא צפויה להתכנס עד חודש מאי 2015.
ליקוי

16.	הקניית מעמד זכאי לחברי הקיבוץ: לפי תקנות חובת המכרזים, התשנ"ג-1993, ולפי כללי המשרד ניתן למכור את הדירות בפטור ממכרז רק לזכאים שהוכרו ככאלה לפי הקריטריונים של המשרד. גופים ציבוריים ועמותות השוכרים דירות ממאגר הדיור הציבורי אינם מוכרים כזכאים, לכן אין באפשרותם לרכוש את הדירה ישירות מהמשרד אלא באמצעות מכרז הפתוח לציבור. במהלך השנים קיים המשרד מבצעי מכר של דירות ממאגר הדיור הציבורי לדייריהן הזכאים בהנחות משמעותיות ובפטור ממכרז. גם הקיבוץ ביקש לרכוש, את הדירות שחבריו מתגוררים בהן, אך המשרד לא נענה לבקשה כי הקיבוץ לא נמנה עם זכאי הדיור הציבורי. כדי לפתוח פתח לחברי הקיבוץ לרכוש את הדירות באותם התנאים של זכאי הדיור ציבורי אישר המשרד להמיר את חוזי השכירות שהקיבוץ היה חתום עליהם לחוזי שכירות אישיים על שם חברי הקיבוץ. את האישור נתן המשרד בניגוד לקריטריון שהוא בעצמו קבע, ולפיו יוכר כזכאי רק אדם המקבל הבטחת הכנסה. מדובר באישור חריג הנוגד את נוהלי המשרד; בהתנהלותו זו עולה החשש שהמשרד ביקש לפתוח פתח לחברי הקיבוצים לרכוש את הדירות בלי שעמדו בקריטריונים, והכול על חשבון זכאי הדיור הציבורי בעיר.

מעקב
חברת עמידר

16.  	חברת עמידר מוכרת דירות למועמד ציבורי רק כאשר יש אישור ממשרד הבינוי והשיכון בלבד.

מעקב 
משרד הבינוי והשיכון 

16. 	משרד הבינוי והשיכון לא מאשר זכאות לדיור ציבורי למי שלא נבחן ונמצא עומד בקריטריונים שנקבעו לצורך הכרה כ"דיירים ציבוריים". יצוין כי גם חברי הקיבוצים העירוניים בירושלים נמצאו עומדים בתנאי הזכאות ל"דיירים ציבוריים".

ליקוי

18.	תופעת סירוב השוכרים לפנות את הדירות בולטת בייחוד בערים מרכזיות באזורי ביקוש, שם תור הממתינים לדירות ממאגר הדיור הציבורי ארוך מאוד. למשל, במועד סיום הביקורת המתינו בירושלים יותר מ-170 משפחות ובודדים זכאים, ובה בשעה 11 דירות ממאגר הדיור הציבורי שימשו ליעדים ציבוריים שמתפקידה של הרשות המקומית לספקם - כמו בתי כנסת, מועדוני פנאי לגיל השלישי, טיפת חלב, גן ילדים ומשרד ייעוץ תעסוקתי לאזרח. למרות בקשותיהם החוזרות ונשנות של המשרד ועמידר לאורך שנים רבות לפנות את הדירות, עיריית ירושלים עומדת בסירובה וממשיכה להחזיק בדירות. בתל אביב-יפו המתינו במועד סיום הביקורת יותר מ-200 זכאים לקבלת דיור ציבורי, בשעה ש-17 דירות ממאגר הדיור הציבורי הושכרו לצורכי שירותי העיר והקהילה, כמו מועדוניות נוער, מרכזי גמילה מסמים, שירות פסיכולוגי, מגורי חיילים, שיטור קהילתי וספרייה עירונית. למרות בקשות חוזרות ונשנות לפינוי הדירות סירבה עיריית תל אביב-יפו לפנותן בטענה שהיא זקוקה להן לצורך פעילותה בקהילה. 

מעקב
משרד הבינוי והשיכון

18.	המשרד נוקט באמצעים משפטיים ובתיאום עם פרקליטות המדינה. פירוט "השבת דירות משוכרים ציבוריים" - הטבלה מציגה סקירה של כל הפעילות המשפטית הנעשית בתחום השבת הדירות.

מעקב
חברת חלמיש

18.	המשרד פועל להכנת תביעות נגד הרשויות המסרבות להשיב את הדירות למעגל האכלוס. יצוין כי תביעות נגד רשויות מחייבות תיאום וקבלת אישור ממשרד המשפטים.   

ליקוי

19.	לנוכח המחסור החמור בדירות במאגר הדיור הציבורי, על הגופים המעורבים - משרד השיכון, הרשויות המקומיות ואחרים - לפעול למציאת פתרון חלופי לבעיית אוכלוסיית הזכאים וליישומו. חיוני ביותר שהמשרד יבחן מחדש את מכלול ההקצאות שנעשו בעבר בעבור שוכרים שאינם זכאים, יאתר את ההקצאות שאינן עומדות בכללים העדכניים שקבע וישיב את הדירות למאגר הדיור הציבורי. על הגופים האמורים לעיל להביא בחשבון את חובתה החוקתית של המדינה מכוח חוק יסוד: כבוד האדם וחירותו לפרוס "רשת מגן" למעוטי האמצעים בחברה; מתן דיור ציבורי לזכאים הוא מרכיב חיוני ומרכזי בקיומה של "רשת המגן" זו.  

מעקב
משרד הבינוי והשיכון

19. 	משרד הבינוי והשיכון קיבל בשנת 2014 הרשאה להתחייב  לטובת רכישת דירות להגדלת מלאי הדיור הציבורי בסך של 1.1 מיליארד ₪, אשר מותנות בתקבולים ממכירת דירות במסגרת יישום חוק הדיור הציבורי. במסגרת זו, נתקבלו עד כה כ- 470 מיליון ₪, ובהתאם הועברה לחברת עמידר, הזמנה כספית ע"ס 400 מלש"ח בתוספת הוצאות נלוות, לרכישת דירות בהתאם לרשימת הממתינים העדכנית. עד כה נרכשו נכון להיום 64 דירות, ועוד 150 דירות נמצאות בתהליך רכישה. בנוסף, המשרד פועל לשימוש יעיל בדירות קיימות כגון: הגשת תביעות לשם השבת דירות המושכרות ע"י שוכרים ציבוריים באזורי ביקוש למעגל האכלוס, וכן מכירת דירות פנויות יותר משנה, ומתקבולי המכר, רכישת דירות חדשות למלאי. בפברואר 2015, משרד הבינוי והשיכון פרסם מכרז חדש למתן שירותים במלאכת רכישת דירות למאגר דירות הדיור הציבורי. המשרד הגיע לסיכום עם משרד האוצר על רפורמה בתחום הזכאות לדיור ציבורי. במסגרת הרפורמה הזו, הזכאות לדיור ציבורי תינתן למשפחות נכים/רב מצוקתיים והם תהיינה זכאיות בתקופת ההמתנה לסיוע מוגדל (עד 4,100 ₪ לחודש)  ושאר המשפחות תהיינה זכאיות רק לסיוע מוגדל (עד 4,100 ₪ לחודש) ולמשך 7 שנים. על פי  הסיכום הרפורמה היתה צריכה להיכנס לתוקף ב 1 בינואר 2015. אף שהסיכום הושג לפני ההחלטה על הבחירות, לא ניתן היה לממשו בעקבות הוראות היועץ המשפטי. בעקבות פניית היועץ המשפטי של משרד הבינוי והשיכון, מיום 23.12.2014, התקיימו ביום 16.2.15 וביום 16.4.2015 דיונים אצל המשנה ליועץ המשפטי, בעניין שוכרים ציבוריים בכלל, מעמדם והמדיניות הראויה ביחס לשוכרים מסוג זה. יתקיימו דיונים נוספים לצורך המשך בחינת הנושא.

רשות מקרקעי ישראל

סדרי העבודה של שר הבינוי והשיכון 
ורשות מקרקעי ישראל

הגופים המבוקרים: שר השיכון והבינוי, רשות מקרקעי ישראל, משרד הבינוי והשיכון, היועץ המשפטי לממשלה.

ליקויים מס' 4, 5 ו-8, תוקנו ראה הערות רה"מ עמ' 94-96. 

ליקוי

1.	השר נהג לקיים פגישות עבודה עיתיות עם מנהל הרשות, ובהן נדונו פעמים רבות גם נושאים פרטניים הנוגעים לאדם, למוסד או לפרויקט ספציפי שהיו באחריותו של הרשות. כמו כן פנה יועץ השר פעמים רבות לגורמי הביצוע ברשות כדי לקדם את הטיפול בנושאים שונים. בשנת 2011 הועלו בפגישות העבודה עשרות נושאים שניתן להגדירם נושאים נקודתיים.

ליקוי

2.	נמצא שבחלק מהמקרים שטופלו על ידי השר ולשכתו, היו ליקויים העולים לכדי פעולות החורגות מגדרי ההתערבות של השר בעניינים פרטניים של הרשות, ואשר מעלים חשש כי התערבותו השפיעה על שיקול דעתה המקצועית של הרשות.

ליקוי

3.	יועץ השר העביר למנהל הרשות רשימת נושאים לדיון בפגישות העבודה, אך הסיכומים לא תועדו ולא נשמרו באופן סדור, כך שלא ניתן ללמוד מהם פרטים על מהלך הדיון, עמדות הצדדים והחלטות מחייבות שהתקבלו בפגישות אלה.

ליקוי

9.	בית הכנסת בירושלים: בית הכנסת פעל במבנה שהוחזק שנים רבות ללא הסדר חוזי וללא תשלום. נושא זה עלה בתכתובות שבין יועץ השר לעוזרת מנהל הרשות ובפגישות עבודה של השר ומנהל הרשות, בכוונה להגיע לפשרה בנוגע להמשך פעילותו. נמצא, כי לאחר שלשכת השר החלה לטפל בנושא מול הרשות, קיבלה הנהלת הרשות החלטה הסותרת החלטה של המועצה (אם כי ציינה כי ההחלטה מחייבת הכנסת שינוי בהחלטת המועצה), שמטרתה להסדיר את מעמדו החוקי של בית הכנסת.
ליקוי

10.	בית הכנסת בתל אביב-יפו: בית הכנסת פעל משנות השבעים של המאה העשרים ללא רשות הרשות, ובמאי 2001 ניתן פסק דין לפינויו. למרות זאת פעל השר כדי שהרשות תסכים לשינוי ייעוד הקרקע, ובית הכנסת יוכל להמשיך לפעול במקום. השר פעל להסדרת פעילותם של שני בתי הכנסת, אשר פעלו בניגוד לחוק וקיים פגישות עבודה עם מנהל הרשות בנושא. לדעת משרד מבקר המדינה, היה על השר להעלות את הנושא העקרוני במליאת המועצה, כדי שתדון בו ותקבע מדיניות אחידה לטיפול בבקשות דומות.

ליקוי

11. 	הרשות הקצתה לחברה מסוימת, ללא מכרז, קרקע להקמת מפעל תעשייה. אולם החברה פעלה בניגוד להסכם החכירה, כשבנתה אולם אירועים למטרות מסחריות במקום מפעל תעשייה, והרשות הגיש בקשה למתן צו מניעה שיאסור על הפעלת אולם האירועים במבנה. נמצא, כי בעלי החברה פנו בעניין לשר, ובעקבות זאת פנו השר ואנשי לשכתו למנהל הרשות והעלו לפניו את הסוגיה פעמים מספר. בסופו של דבר משך הרשות מבית המשפט את התביעה למתן צו מניעה נגד בעלי החברה, ופתח במשא ומתן עמם בניסיון להגיע לפשרה. בביקורת נמצאו תכתובות בין יועץ השר למנהל מחוז הצפון בנוגע להסדרת הפעילות במבנה או לחלופין - יציאה למכרז חדש לכל המרבה במחיר. נמצא כי בחודשים ינואר-אוגוסט 2011 עלה הנושא פעמים רבות בפגישות עבודה שונות של השר ומנהל הרשות. נראה כי מעורבותו של שר השיכון לשעבר גרמה לכך שה רשות שינה את עמדתו וניסה להגיע לפשרה עם חברה א', ולא המשיך לפעול בדרך של מיצוי התביעה. לדעת משרד מבקר המדינה, על הרשות לנהוג דין שווה במקרים דומים. פעילות ישירה באירוע נקודתי מעלה חשש של איפה ואיפה.

ליקוי

12.	מן הראוי כי בדיונים שמקיימים שר השיכון ומנהל הרשות אשר מועלים בהם גם נושאים פרטניים יישמרו גדרי ההתערבות האמורים וסיכומי הדיונים ייכתבו ויתועדו בקביעות, כדי שניתן יהיה לקיים מעקב אחר אופן ביצועם. כמו כן, בדיונים ובישיבות הנוגעים לשיווק פרויקטים שמקיים משרד השיכון יש לשתף גם נציג של הרשות.

ליקוי

13.	מן הראוי ששר השיכון יקיים דיונים עקרוניים בסוגיות העומדות על הפרק במסגרת מועצת מקרקעי ישראל, בדרך של קביעת מדיניות אחידה ושוויונית לכלל האזרחים.
ליקוי

14.	מן הראוי שהיועץ המשפטי לממשלה יבהיר בהנחיותיו, את הגבולות בין קביעת מדיניות על ידי שר השיכון והאחריות המוטלת עליו מתוקף תפקידו, לבין התערבות בביצוע העבודה השוטפת ובמיוחד את גבולות ההתערבות של שר השיכון, המשמש גם יו"ר מועצת מקרקעי ישראל, בעבודה השוטפת של הרשות.

מעקב
רשות מקרקעי ישראל

9-14, 1-3.  	רשות מקרקעי ישראל מציינת כי  משרד המשפטים בתיאום עם משרד הבינוי מגבש נוהל עבודה סדיר המגדיר את יחסי העבודה בין רשות מקרקעי ישראל לבין  השר הממונה במשרד הבינוי. 







תכנון, הקמה ופיתוח 
של פארקי תעשייה בפריפריה – 

תגובות משרד הכלכלה

משרד הכלכלה

הגופים המבוקרים: משרד הכלכלה, משרד האוצר, משרד הבריאות, המשרד לפיתוח הנגב והגליל, משרד הפנים, מינהל מקרקעי ישראל.

ליקוי

1.	נמצא כי חלק מאזורי התעשייה מאוכלסים חלקית בלבד, והפוטנציאל התעסוקתי שבהם אינו ממומש. משרד התמ"ת לא בחן אם פעילות מינהל איזורי פיתוח (להלן מאז"פ) לפיתוח פארקי תעשייה אכן יעילה ותורמת לקידומם הכלכלי והחברתי של תושבי הפריפריה . זאת ועוד, מאז"פ לא הגדיר מדדים לבחינת הצלחתו או כישלונו של אזור תעשייה בהשגת היעדים שהוא נועד לקדם, לא בחן את העלות-תועלת של הקמת פארקי התעשייה ופיתוחם, ולא הפיק לקחים מתפקודו.

מעקב
משרד הכלכלה

1.	אזורי התעשייה בפריפריה טרם אוכלסו באופן מלא. הפיתוח מבוצע לפי שלבים ובהתאם לביקושים. עדיין קיימים שטחים שפותחו וטרם שווקו. 
ראה הערות רה"מ 64א' עמ' 101.

ליקוי

2.	משרד התמ"ת מעורב באופן חלקי בלבד בהליכי תכנון ואינו מקדם תכנית אב ארצית לפיתוח התעשייה, ופעילותו לפיתוחם של אזורי תעשייה אינה מובנית ונעדרת ראייה מערכתית רחבה. המשרד אינו פועל כדי להבטיח את מימוש הפוטנציאל של המדינה בתחום התעשייה על ידי יצירת מלאי תכנוני זמין לפעילות תעשייתית בהווה ועל ידי דאגה לשמירה על עתודות קרקע הדרושות לפיתוח התעשייה בעתיד. נמצא כי החלטות משרד התמ"ת בתחום פיתוח הקרקעות לתעשייה הושפעו בחלק מהמקרים מלחצים שהפעילו ראשי רשויות מקומיות.

מעקב
משרד הכלכלה

2.	בחודשים האחרונים נוצר שיתוף פעולה מלא, שוטף ופורה בין מינהל אזורי תעשיה לבין שני הגופים העיקריים שעוסקים בתכנון: מינהל תכנון במשרד הפנים ורשות מקרקעי ישראל. מתקיימות פגישות רבעוניות עם גופים אלו ושיח שוטף. 
לראשונה, בימים אלה (מרץ 2015) המשרד סיים ליצור את מפת "אזורי התעשיה בישראל" אשר מפרט את כלל התב"עות הקיימות במדינת ישראל לתעשיה והשימוש בהם. עד עתה טרם הייתה תמונת מצב מלאה על אזורי התעשיה בישראל. ישנן למעלה מ - 800 תב"עות מאושרות, וזאת מבלי לקחת בחשבון את עשרות התב"עות שנמצאות בתהליך.
המשרד נמצא בשלבי סיכום מול רשות מקרקעי ישראל להעברת האחריות והניהול של תחום תכנון אזורי תעשיה בישראל לאחריות מינהל אזורי תעשיה. תהליך זה צפוי להיות מושלם תוך מספר חודשים. כמו כן, המשרד החל בתהליך משמעותי מול מינהל התכנון במשרד הפנים, לפיו תהיה העברת מידע שוטפת ותמידית בין הגופים ומעורבות של המשרד כמינהל אזורי תעשיה בוועדות ההיגוי המקומיות שמתנהלות בימים אלה.
מתוך הבנה שתחום התכנון הינו תחום קריטי עבור היחידה והמשרד בכל הנוגע לתכנון אזורי תעשיה והראיה הכוללת של הצרכים והמגמות, הוחלט להכפיף את מינהל תחום התכנון במשרד למינהל אזורי תעשיה.
בימים אלה המשרד מיישם ביחד עם משרד האוצר וגורמים נוספים את המלצת המשרד לתוכנית השקעות עתידית באזורי תעשיה, תוכנית שתיקח בחשבון את המגמות, הביקושים וניהול המלאי הנדרש של הקרקעות.
תכנון חכם של אזורי תעשיה  - בימים אלו החל המשרד בפיילוט של מעורבות בתב"עות בשני אזורי תעשיה בכדי להביא לכך שהתב"עות יהיו חכמות יותר ויכללו כלים שיאפשרו להרים את אזור התעשיה כגון: עירוב שימושים, פתרונות תחבורתיים וכיוצא בזה.
ראה הערות רה"מ 64א' עמ' 102.
ליקוי
3.	אין בידי משרד התמ"ת מידע מלא על המשאבים שהושקעו בכל אחד מאזורי התעשייה שבאחריותו ועל אופי התעשיות בהם - בסיס מידע שהיה אמור לשמש את המשרד לתכנונם ולפיתוחם של אזורי התעשייה. מידע זה חיוני ליכולת המעקב והבקרה ולמניעת תלות מוחלטת בבסיס המידע שבידי נותני השירותים החיצוניים.

מעקב
משרד הכלכלה

3.	קיים מידע מלא על המשאבים שהושקעו בכל אחד מאזורי התעשייה שבאחריות משרד הכלכלה משנת 2006.
ראה הערות רה"מ 64א' עמ' 103.
ליקוי

4.	הליך הקצאת הקרקע ליזם לצורכי תעשייה נמשך בממ"י חצי שנה לפחות, ובחלק מהמקרים אף למעלה משנה. בכמה מקרים, בשל התארכות ההליכים בממ"י, פג תוקף המלצת מאז"פ לממ"י להקצאת קרקע בפטור ממכרז. חוסר שיתוף הפעולה בין מאז"פ לממ"י בתחום זה מעכב אף הוא את תהליך הקצאת הקרקע.

מעקב
רשות מקרקעי ישראל

4.	לעניין יישום המערך התפעולי של הרשות, רמ"י פועלת במתכונתה החדשה. 
 לעניין פירסום נוהל חדש לעסקות בפטור ממכרז, נוהל העבודה במתכונת החדשה נמצא בתהליכי אישור. 
לעניין קביעת יחסי העבודה בין הרשות למשרד הכלכלה ובכלל זה הפעלת ועדת האיתורים, קיימים קשרי עבודה הדוקים בין משרד הכלכלה לרמ"י. בעת האחרונה סוכם על תהליך מקוון שתחילת העבודה בו תהא בעת הקרובה. 
ראה הערות רה"מ 64א' עמ' 103.

ליקוי

5.	מינהל איזורי פיתוח נתן המלצות להקצאת קרקעות בפטור ממכרז בלי שהועמדה לכל המלצה הרשאה תקציבית מלאה לעלות פיתוח הקרקע. בעקבות זאת נוצר גירעון בתקציב מאז"פ, ונפגעה יכולתו להשלים את עבודות הפיתוח באזורי תעשייה ולהקצות תקציבים לאזורים חדשים.

מעקב
משרד הכלכלה

5.	המשרד יצר מודל תקציבי לפיו בגין כל הקצאה שיש צורך בגינה בתקציב, נשמר תקציב. 

ליקוי

6.	משרד התמ"ת לא הוביל עם משרד האוצר וממ"י ביצוע פעולת מיפוי של אזורי התעשייה שבהם יש כשל שוק בהקמתם ובשיווקם ושנדרשת בהם מעורבות ממשלתית (סבסוד דמי הפיתוח) כדי להפנות את עיקר המשאבים לאזורים אלה.


מעקב
משרד הכלכלה

6.	בוצעו פעולות מיפוי של אזורי התעשייה שבהם יש כשל שוק בהקמתם ובשיווקם. 

ליקוי

7.	נוהל רשויות והסכמי ההפרטה שגובשו במשרד התמ"ת, אשר נועדו להעביר לרשויות המקומיות את האחריות לאזורי התעשייה, אינם מקדמים את עצמאותם הכלכלית של אזורי התעשייה ושל הרשויות המקומיות שבתחומן הם מצויים. משרד התמ"ת לא גיבש קריטריונים בנוגע לשאלה באילו מקרים יש ליישם מנגנונים אלו, ולא קבע מדדים לבחינת כלים אלו שהופעלו באזורי התעשייה כדי להפיק לקחים בטרם ייושמו הכלים באזורי תעשייה אחרים. 

מעקב
משרד הכלכלה

7. 	הסכמים מול רשויות מקומיות, בימים אלו המשרד פועל להסדרת נושא ההסכמים בצורה גנרית. המשרד סבור שמינהלות חזקות ומקצועיות באזורי התעשיה הן מפתח חשוב להצלחת האזור ועל כן בימים אלו המשרד מגבש את דרך הפעולה מול המינהלות בכדי להביא לכך שבמרבית האזוריים תהיינה מינהלות מקצועיות. מינהלות חזקות ומקצועיות יצמצמו את השימוש "במאכרים" שמלווים את היזמים.
בימים אלו מעודכן נוהל הרשויות כך שהוא לא יהיה רק כלי לצורך "פיתוח האזור" אלא יאפשר פיתוח כלכלי, שיווק אקטיבי, תמיכה במינהלות וכיוצא בזה. המטרה היא שנוהל הרשויות יאפשר להעביר אחריות לרשות המקומיות תוך הסתכלות רחבה על כלל הצרכים הכלכליים שיאפשרו לאזור להתפתח. 
ליקוי
8.	פעולותיהם של משרד התמ"ת וממ"י למיגור התופעה של שימוש למטרות אחרות בקרקעות שהוקצו בפטור ממכרז למטרת תעשייה אינן מספקות, ותופעה זו עדיין קיימת.

מעקב
משרד הכלכלה

8.	נושא מיגור התופעה של שימוש בקרקעות למטרות אחרות שהוקצו בפטור ממכרז להקמת תעשייה יקבל עדיפות בתכנית העבודה 2015. 
מעקב
רשות מקרקעי ישראל 

8. 	לעניין מיגור התופעה של שימוש בקרקעות למטרות אחרות שהוקצו בפטור ממכרז למטרת תעשייה, קיים שיתוף פעולה  בין המשרד לרשות על מנת  לבחון את דרכי הפעולה בכדי למנוע התופעה וזאת במסגרת סדרי העדיפות של פעולת רמ"י.

ליקוי

9.	אף שהתקבלו כמה החלטות ממשלה בנושא אזורי התעשייה המרחביים  ונעשו כמה עבודות מטה לגיבוש מודל להקמתם, עד מועד סיום הביקורת בדצמבר 2012 לא גיבשו במשותף משרדי הממשלה הרלוונטיים מתווה שיאפשר את יישומן, ובכלל זה לא נקבעו הגדרות לאזורי התעשייה המרחביים שבהם יזכו התעשיינים בחבילת הטבות ייחודית. אי-גיבוש תנאים כאמור מעכב את התפתחות אזורי התעשייה ואת הרחבת מעגל התעסוקה.


מעקב
משרד הכלכלה 

9.	המשרד טרם סיים לגבש תוכנית לפיתוח אזורי תעשייה מרחביים. המשרד סיים ליצור את מפת "אזורי התעשייה בישראל" אשר מפרט את כלל התב"עות הקיימות במדינת ישראל לתעשייה והשימוש בהם. עד עתה לא היתה תמונת מצב מלאה על אזורי התעשייה בישראל. ישנן למעלה מ – 200 תב"עות מאושרות, וזאת מבלי לקחת בחשבון את עשרות התב"עות שנמצאות בתהליך. 
ראה הערות רה"מ 64א' עמ' 105.

ליקוי

10.	העבודות להקמת פארק התעשייה נע"ם, הסמוך לנתיבות, החלו לפני כ-17 שנים. מחלוקות שהתגלעו במשך השנים בין הרשויות המקומיות החולקות ביניהן את ניהול הפארק, עיכובים בפיתוחו ובהקמת מכון לטיהור שפכים, ההכרחי לפעילותו, ושיווק מוקדם של קרקעות הפארק ליזמים טרם מוכנות תשתיותיו גרמו לביטולים רבים של מעבר מפעלים לפארק. בנסיבות אלו שטח גדול שיועד לתעשייה, בפועל אינו מפותח ברובו, ואינו מקודם למימוש המטרה שלשמה הוקם. במועד סיום הביקורת החל רק מפעל אחד לפעול (פעילות חלקית) בשטח הפארק.

מעקב
משרד הכלכלה

10.	פארק נ.ע.ם  - כלל השטחים באזורים א' וב' באזורי התעשייה שווקו באופן מלא. המשרד פעל להכניס להחלטת ממשלה 2025 פתרון תחבורתי לאזור התעשיה בדמות מחלפון תנועה שיוריד עומסים. בימים אלו המשרד מטפל בסוגיית קו הסניקה של הפארק. 
ראה הערות רה"מ 64א' עמ' 106.

ליקוי

11. 	למשרד התמ"ת כמה מחוזות המשמשים שלוחות שלו באזורים השונים בארץ. למאז"פ יש נציגים במחוזות אלו, והם מעבירים אליו בקשות להקצאת קרקעות באזורי התעשייה שבמחוזותיהם. נוסף על ייצוג מאז"פ במחוזות, לעובדים אלו יש תפקידים אחרים. נמצא כי קיימת שונוּת בין תוכני עבודתם של הנציגים השונים, שכן כל אחד מהם יוצק תוכן שונה לעבודתו מול הנהלת מאז"פ ומקבל עליו תחומי אחריות שונים. כדי לשפר את עבודת מאז"פ, על משרד התמ"ת להגדיר את תפקידיהם ואת סמכויותיהם של נציגי מאז"פ במחוזות המשרד, ולא להותיר את היקף מעורבותם בתהליך הקצאת הקרקע לבחירתם ולשיקול דעתם.

מעקב
משרד הכלכלה

11.	גובש נוהל עבודה המסדיר את היחסים והתהליכים בין המינהלים המקצועיים לבין מינהל אזורי תעשיה. 
ראה הערות רה"מ 64א' עמ' 108.

ליקוי

12.	משרד מבקר המדינה מעיר למשרד התמ"ת כי על מאז"פ לזהות את התהליכים שבהם מעורבים המתווכים ולפשט את מתן השירות בתהליכים האלה, כדי למנוע תופעה זו.

מעקב
משרד הכלכלה

12.	גובש נוהל עבודה המסדיר את היחסים והתהליכים בין המינהלים המקצועיים לבין מנהל אזורי תעשיה. 
ראה הערות רה"מ 64א' עמ' 108.

ליקוי

13.	על משרד התמ"ת לגבש מדדים להצלחתם או לכישלונם של אזורי תעשייה, לבחון אם הקמת אזורי תעשייה היא הדרך המיטבית למימוש יעדי המשרד בכללותם ולקידומם הכלכלי והחברתי של תושבי הפריפריה, וליזום פעילות על פי מסקנותיו.

מעקב
משרד הכלכלה

13.	בימים אלה המשרד בוחן ובודק את הצורך ביצירת מדדים נוספים להצלחתם או לכישלונם של אזורי תעשייה. 
ראה הערות רה"מ 64א' עמ' 108.

ליקוי

14.	תהליך הקצאת הקרקעות בפטור ממכרז למטרות תעשייה הוא ארוך ומסורבל. שיתוף הפעולה הלקוי בין ממ"י למאז"פ מעכב את הקמתם של מפעלים ואת פיתוחו של ענף התעשייה. על משרד התמ"ת לשפר את עבודת מאז"פ ומנהליו ואת שיתוף הפעולה של יחידה זו עם יחידות אחרות במשרד וכן עם ממ"י ועם משרד האוצר, משרד הפנים ומשרד הבריאות. כל עוד המדיניות הקיימת בתוקף, על משרד התמ"ת להבטיח כי המשאבים המוגבלים המושקעים באזורי הפיתוח ינוצלו באופן יעיל ומועיל לשם פיתוח אזורים אלו, הגדלת מקורות התעסוקה וגיוונם; על ממ"י להחיש את הטיפול בהקצאת הקרקע המיועדת לתעשייה.

מעקב
רשות מקרקעי ישראל

14.	לא דווח על התקדמות בתיקון הליקוי. 








הפיקוח על משקולות ומידות







הפיקוח על משקלות ומידות

הגופים המבוקרים: משרד הכלכלה.

ליקויים: 16,17,22 תוקנו. ראה הערות רה"מ 64א' עמ' 117-121.
ליקוי
1.	משרד מבקר המדינה מעיר למשרד התמ"ת כי עליו לפעול לאלתר כדי לסיים את הטיפול בהצעת החוק ולהביאה לאישור הכנסת בהקדם. במסגרת הצעת החוק יש לתת פתרון לבעיות שהתעוררו במהלך השנים כתוצאה מאי-התאמתה של הפקודה למציאות המשתנה.

מעקב
משרד הכלכלה

1.	התקיימה פגישת התנעה בנושא במשרד המשפטים, פגישות המשך שנקבעו נדחו (בשל תעדוף טיפול בחוק המזון בידי  משרד רוה"מ). הנושא  עדיין ממתין לדיון  מול משרד המשפטים.
ראה הערות רה"מ 64א' עמ' 111.
ליקוי
2.	לדעת משרד מבקר המדינה, על משרד התמ"ת לבחון את הצורך לעדכן את התקנות ונוהלי העבודה בהתאם להנחיות המעודכנות של ה-OIML.

מעקב
משרד הכלכלה

2. 	נדרש תרגום של עדכון התקנות. הנושא אמור להתבצע ע"י מכון התקנים. המפקח יבצע פניה חוזרת למכון התקנים להחשת הטיפול. (המפקח פנה בשנ"ע 2014 אך המכון טרם התפנה לביצוע בשל עומס ומתוכנן לשנ"ע 2015) .
ראה הערות רה"מ 64א' עמ' 111.
ליקוי
3.	לדעת משרד מבקר המדינה, על משרד התמ"ת, משרד האנרגיה, רשות החשמל והרשות הלאומית להסמכת מעבדות לקבוע גוף מטרולוגי בלתי תלוי לצורך פיקוח על ביצוע בדיקות אימות דיוק מחדש במוני חשמל. על רשות החשמל לבחון את האפשרות לקבוע כאמת מידה מחייבת שלה את תדירות ביצוען של בדיקות אימות דיוק מחדש בכל המונים שברשות הצרכנים.
מעקב
משרד הכלכלה

3.	לעניין קביעת גוף מטרולוגי לפיקוח על בדיקות אימות דיוק מחדש במוני החשמל, היחידה ממתינה לאישור חוק המטרולוגיה על מנת שתוכל לקבל סמכות בנוגע לתחום החשמל. לאחר אישור החוק ניתן יהיה לקדם הנושא.
ראה הערות רה"מ 64א' עמ' 112.

ליקוי

4.	לדעת משרד מבקר המדינה, היות ורשות המים והיחידה עוסקות באישורי דגם של מוני מים, מוצע לבחון את האפשרות לרכז את כל הפעילות המטרולוגית הנוגעת לתחום זה בידי גוף אחד. כמו כן על שני הגופים לבחון את הצורך בשינוי החקיקה כדי ליעל את תהליך אישור הדגם ולחסוך במשאבים המיועדים למטרה זו. 
מדי לחץ אוויר: בדוח 51ב  ציין משרד מבקר המדינה כי בשל החשיבות הבטיחותית והכלכלית של לחץ האוויר בגלגלי כלי הרכב, אין להשאיר את הנושא הזה פרוץ ומן הראוי שתינתן סמכות לרשות ממשלתית לבצע את הבדיקות ולאכוף את תקנות מדי לחץ אוויר. משרד התמ"ת הסביר בתשובתו מינואר 2013 כי היחידה השלימה הכנת נוהל לבדיקת מדי ניפוח אוויר בתחנות דלק, והיא תחל בהטמעתו וביישומו בשנת 2013.

מעקב
משרד הכלכלה

4.	לעניין בחינת האפשרות לרכז את הפעילות המטרולוגית הנוגעת לתחום מוני המים, בידי גוף אחד, ישנה חקיקה של הרשות המים, הרשות אמורה לבצע את הפעילות המטולוגית הנוגעת בתחום מונה המים. 
לעניין הנוהל לבדיקת מדי ניפוח אוויר בתחנות דלק – הנוהל הושלם. אולם, הפעלתו המלאה התעכבה בשל מגבלות טכניות במערכת המידע. צפי מימוש – אפריל 2015. 
ראה הערות רה"מ 64א' עמ' 112.

ליקוי

5.	לדעת משרד מבקר המדינה, על משרד התמ"ת, בשיתוף המאסדרים בענפי החשמל (רשות החשמל), הגז (רשות הגז), ובענפים נוספים, לגבש נוהל שבו יוגדרו הסמכויות בתחומים אלה, ובמידת הצורך יבוצעו תיקונים בחקיקה.

מעקב
משרד הכלכלה

5.	לא דווח על התקדמות בתיקון הליקוי.

ליקוי

6.	לדעת משרד מבקר המדינה, נוכח ממצאי הדוח הקודם והנוכחי על פעילות היחידה, כדאי שהמפקח ישקול ליזום הזמנת בדיקה חיצונית כאמור.

מעקב
משרד הכלכלה

6.	לעניין בדיקת המפקח את האפשרות למציאת עמיד ממדינה אחרת אשר ייתן ייעוץ מקצועי לקידום עבודת היחידה, עבודתו היחידה צריכה להתבסס על החוק החדש המותאם לחקיקה הבינ"ל. לאחר סיום החקיקה המפקח יבצע פנייה למציאת מדינה למתן יעוץ מקצועי לקידום עבודה היחידה.  
ראה הערות רה"מ 64א' עמ' 113.

ליקוי

7.	הביקורת הנוכחית העלתה כי עדיין לא הוסדרה סמכותה של היחידה לבצע חקירות, ועל כן היא לא העבירה לטיפול הייעוץ המשפטי של משרד התמ"ת מקרים של עברות על הפקודה. יוצא אפוא שבמשך שנים רבות לא נעשה דבר לאכוף את הפקודה ולא הופעל כוח הרתעה כלפי מפרי החוק הפוגעים בציבור.

מעקב
משרד הכלכלה

7. 	מכוון שטרם ניתנה ליחידה  סמכויות לחקירה, התלונות יועברו לחקירת המשטרה והיחידה תבצע מעקב מול התלונות שהוגשו למשטרה. 
ראה הערות רה"מ 64א' עמ' 114.

ליקוי

8.	יש עסקים שבעליהם אינם משתפים פעולה בביצוע בדיקות אימות דיוק של מאזני דלפק שברשותם. לעתים יש צורך בליווי משטרתי על מנת להגן על עובדי היחידה ולכפות על בעלי העסקים את הבדיקה. עקב קשיים אלו החליט המפקח להמעיט בביצוע בדיקות בעסקים אלה למרות החשיבות שבביצוען. היות והבדיקות אינן מבוצעות בעסקים דנן, מבקרי היחידה גם אינם יכולים לוודא שהמאזניים ממוקמים כך שהצרכן יוכל לקרוא את הצג כנדרש בצו, לפי חוק הפיקוח על מצרכים ושירותים, התשנ"ו-1996.

ליקוי

9.	משרד מבקר המדינה מעיר למשרד התמ"ת כי עליו להיערך לביצוע בדיקות אימות דיוק בשווקים בתדירות שקבע המפקח ובמידת הצורך גם להיעזר בליווי משטרתי. בשל הציבור הרחב שאותו השווקים האלה משרתים יש ליחס משנה חשיבות לבדיקות, שיוודאו שהמאזניים מדויקים ואמינים ושאין מתקיימת הטעיית הציבור.

מעקב
משרד הכלכלה

8,9. 	ביקורת בשווקים מחייבת ליווי משטרתי. בעבר היה קושי לתיאום עם המשטרה. היחידה הגדירה בתוכנית העבודה של המחוזות ביקורות בשווקים. 

ליקוי

10.	לדעת משרד מבקר המדינה, על המפקח ועל שירות המזון להכין תכנית עבודה לבדיקת משקלם של מוצרים ארוזים מראש, ולעדכן את הרשות להגנת הצרכן במקרים שבהם קיימת הפרה של חוק הגנת הצרכן.

מעקב
משרד הכלכלה

10. 	לעניין הכנת תוכנית עבודה לבדיקת משקלם של מוצרים ארוזים מראש, הנושא טופל. נערך תאום עם משרד הבריאות בנוגע למוצרי מזון. המפקח נדרש להשלים בקרוב סנכרון מול הרשות לסחר הוגן בנושא.
ראה הערות רה"מ 64א' עמ' 115.

ליקוי

11. 	הבדיקות בתחנות התדלוק נעשות באמצעות כלי רכב שעליהם מותקנים מְכָלים מכוילים בנפח של 20 ליטרים ומְכָל נוסף שאליו מתנקז הדלק לאחר שנמדד נפחו (להלן - מכיילת). כלי הרכב נושאים בחלקם האחורי משקל רב, ולכן תהליך הבלאי שלהם מואץ. בשנת 2008 קנה המשרד ארבע משאיות קטנות אשר נועדו להחליף את כלי הרכב שנקנו בשנת 2000. המשרד העמיד שלוש משאיות לשימוש המחוזות, ואילו משאית אחת לא צוידה, ומאז היא משמשת את המשרד להובלה. במחוז באר שבע מכיילת הדלק היא ישנה, תפקודה לקוי ואינו בטיחותי. 
הביקורת הנוכחית העלתה שמאז הדוח הקודם המצב כמעט לא השתנה; בשנת 2012 ביצעה היחידה אימות בכ-45% מפיות התדלוק.

מעקב
משרד הכלכלה

11. 	לא דווח על התקדמות בתיקון הליקוי. 

ליקוי

12.	לדעת משרד מבקר המדינה, על המפקח להאיץ את קצב ביצוע בדיקות אימות הדיוק של פיות התדלוק ומכליות הדלק, וזאת כדי לעמוד ביעד - בדיקת כל תחנות התדלוק ומכליות הדלק פעם בשנה. כמו כן, על משרד התמ"ת לשקול הכשרת בודקים נוספים ביחידה שיוכלו לבצע את תפקידו של העובד היחיד בכל מחוז האמון על ביצוע הבדיקות במקרה שעובד זה נעדר מעבודתו. נוסף על כך על המשרד לקדם הכשרה של צוותי מבדקות השירות בכל הנוגע לביצוע אימות דיוק. מוצע כי משרד התמ"ת ומשרד התחבורה ישקלו להוסיף דרישה לבדיקת אימות דיוק למכלית כתנאי לקבלת רישיון.

מעקב
משרד הכלכלה

12. 	לעניין האצת קצב בדיקות אימות הדיווח של פיות התדלוק ומכליות הדלק, המשרד בשלבי התארגנות מתקדמים בתוכנית להסתייעות בגורמי חוץ לביצוע בדיקות אמות המידה לפיות התדלוק ומכליות הדלק. 
ראה הערות רה"מ 64א' עמ' 116.

ליקוי

13.	הביקורת הנוכחית העלתה כי ליחידה אין תכנית מסודרת בנושא הזה, ואין בידיה נתונים על בדיקות פתע שבוצעו.
מעקב
משרד הכלכלה

13.	לעניין תוכנית מסודרת בנושא ביקורות פתע -  הנושא נכנס במסגרת תכנית העבודה של המטה, שמבצע בדיקות פתע ברשתות שיווק ובתחנות דלק.
ראה הערות רה"מ 64א' עמ' 116.

ליקוי

14.	הביקורת הנוכחית העלתה שהמצב לא השתנה, ובכל המחוזות עובד אחד בלבד עוסק באימות דיוק של פיות תדלוק. עוד נמצא כי היחידה אינה מעבירה בודקים ממחוז אחד למשנהו, כפי שהומלץ בדוח הקודם של משרד מבקר המדינה.

מעקב
משרד הכלכלה

14.	לעניין חידוש ציי הרכב באופן שהמכליות החדשות יוכלו לנהוג גם נהגים בעלי רישיון ב' , הנושא בטיפול מול מינהל הרכב ונמצא בתוכנית העבודה לשנ"ע 2015. התקבלה הצעה מיצרן מערכות כלי מדידה המתאימה לרכבים לנהיגה של בעלי רישיון ב'. המשרד בוחן מול מינהל הרכב רכישת רכב מתאים מאחר והרכבים במכרז חשכ"ל לא מתאימים.

ליקוי

15.	הביקורת הנוכחית העלתה שלא חל שיפור במצב. בנוהל היחידה נאמר: "מאחר שאמצעי כיוון הם רבים ומשוכללים, המפקח סומך על כך שבעלי המאזניים והמפעלים לא יכוונו בצורה לא מוסמכת את המאזניים לאחר אימות דיוק מבלי לקבל על כך הסכמתו של המפקח". לדעת משרד מבקר המדינה, על המפקח לברר עם הרשויות למטרולוגיה בחו"ל, ובהם ה-OIML, האם נהוג לבצע בקרה כאמור, והאם יש בידם פתרון טכנולוגי שמאפשר לבצע בקרה המונעת כיול מכשירי מדידה ללא פיקוח היחידה.

מעקב
משרד הכלכלה

15.	המפקח ביצע בדיקה מול היבואנים בארץ, במערכות מדידה חדשות המבוססות מחשב, קיימות פונקציות המאשרות מעקב אחר ביצוע הכיולים במכשירי המדידה. (קיים למשל במנפקות דלק).
ליקוי

18.	לדעת משרד מבקר המדינה, על משרד התמ"ת להמשיך ולבחון את מדיניות הגבייה של היחידה ואת השלכותיה לאור הוראות הדין; עליו לבחון את האפשרות לגבש מדיניות יעילה בנוגע לגביית אגרות ובנוגע להמשך מתן השירות של אימות דיוק אצל בעלי עסקים שלא שילמו את האגרה במועד וליזום את הסדרת הדבר בחקיקה במידת הצורך.

מעקב
משרד הכלכלה

18. 	לעניין מדיניות הגבייה של היחידה והאם נבחנה הערכת הביקורת לגיבוש מדיניות יעילה בנוגע לגביית אגרות, נעשית עבודה של רו"ח חיצוני לקביעת שיעור האגרות. מסקנות דוח רו"ח שהתקבלו יעלו להחלטה בנושא גביית אגרה לפני או אחרי הבדיקה. 
ראה הערות רה"מ 64א' עמ' 118.

ליקוי

19.	הביקורת הנוכחית העלתה כי משרד התמ"ת טרם אישר תעריפון חדש ולא הביא את הנושא לדיון בוועדת הכלכלה של הכנסת.

מעקב
משרד הכלכלה

19. 	בניית תעריפון חדש נמצא בטיפול של רו"ח חיצוני, לאחר אישור תקציב המדינה הנושא יקודם. 
ראה הערות רה"מ 64א' עמ' 118.

ליקוי

20.	לנוכח פוטנציאל הסכנה לבריאותם של עובדי המל"פ ושל המבקרים במבנה, על משרד התמ"ת לפעול ללא דיחוי לביצוע בדיקת האסבסט בחלל האוויר של המל"פ, ולפעול על פי ממצאי הבדיקה, ללא דחוי.

מעקב
משרד הכלכלה

20. 	הנושא עלה ב-2012 לפני תחילת ביצוע השיפוצים, כיוון שבתכנון המקורי הייתה כוונה לפרק צינורות ופלטות אסבסט, מה שיכול לגרום לזיהום. ללא ביצוע הפירוק, אין סכנה באסבסט המותקן בבניין כיוון שהוא מכוסה או צבוע, ומה שכן היווה סכנה זה אבק אסבסט המשתחרר מחיתוך או שבירה של הצינורות או הלוחות. היות שלא בוצע בסוף פירוק, הבעיה כבר אינה רלוונטית. 
ראה הערות רה"מ 64א' עמ' 119.




ליקוי

21.	הביקורת הנוכחית העלתה שמשרד התמ"ת לא הגיש לרשות להסמכת מעבדות בקשה לקבלת הסמכה עבור המל"פ. לדעת משרד מבקר המדינה, השתתפות בהשוואה בין מעבדות לאומיות הוא רק נדבך בתהליך ההסמכה, שכן הדרישות לקבלת הסמכה הן רבות ומגוונות ומפורטות בתקן בין-לאומי . כדי לסייע לתעשייה המקומית, על משרד התמ"ת, בעצה אחת עם הרשות הלאומית להסמכת מעבדות, לשקול את הנושא של ביצוע תהליך ההסמכה במל"פ, גם בהיבט של העלות מול התועלת למשק.

מעקב
משרד הכלכלה

21. 	לא דווח על התקדמות בתיקון הליקוי. 

ליקוי

23.	במחשב היחידה יש מידע על מאזני דלפק, פיות בתחנות דלק ומאזני גשר שנבדקו בבדיקת אימות דיוק ראשוני, ושעל היחידה לבצע בהם בדיקת אימות דיוק. היחידה מעדכנת את המידע שברשותה על פי דיווחים של בודקי היחידה. הדוח הקודם העלה שבסיס הנתונים על בתי עסק עם מאזני דלפק אינו מעודכן בצורה שיטתית. עוד העלה הדוח הקודם כי במערכת קיים מידע רב על מפעלים ובתי עסק ברחבי הארץ, אולם מידע זה כולל מפעלים ובתי עסק רבים שאין ברשותם מאזניים. ניכר גם כי המידע מכיל כפילויות רבות, מאחר שמפעלים ובתי עסק רשומים בשמות שונים. נתוני מידע לא מלאים ולא עדכניים אינם מאפשרים ליחידה לדעת בוודאות כמה מאזניים עליה לבדוק, והדבר מקשה על תכנון העבודה ופוגע באמינות דוחות הביצוע שמנפיקים מהמערכת הממוחשבת. כך, למשל, נמצא באחד הדוחות שהונפק מהמערכת הממוחשבת כי היחידה לא עשתה אימות דיוק בחמש השנים האחרונות ב-85% מכלל בתי העסק במדינה שבבעלותם מכשירי מדידה, נתון שאינו משקף, ככל הנראה, את פעילות היחידה כמתואר לעיל .

מעקב
משרד הכלכלה

23.	נושא הטיוב נעשה בשוטף. עד כה הוסרו מהמערכת עסקים ללא מכשירי מדידה ונקבעה מדיניות לעסקים בעלי חובות ישנים. 
ראה הערות רה"מ 64א' עמ' 120.


ליקוי

24.	הבודקים רושמים את תוצאות הבדיקה על גבי טפסים, ומאוחר יותר מקלידים את הנתונים במחשב המשרד, זאת אף שאפשר להתחבר למערכת הממוחשבת מרחוק, ולהזין אליה את תוצאות הבדיקות בזמן אמת. ההסדר הנוכחי שבו תוצאות אימות הדיוק נרשמות פעמיים - רישום ידני על גבי טפסים והעתקת הרשום בטפסים למחשב - אינו יעיל ומפחית לעובדי היחידה את ימי העבודה הפנויים לעבודה בשטח.
מעקב
משרד הכלכלה

24.	המשרד מטפל בשינוי אופי הבדיקות באמצעות מכשירים טכנולוגים מתקדמים. עד כה סופקו לעובדים מחשבים אישיים בהם יכולים להזין את נתוני הבדיקות. ישנם אמצעים ידידותיים ונוחים יותר בהם לא ניתן עדיין להתשמש. ככל שהחשכ"ל יאפשר להשתמש בטאבלטים, ובמידה ויאפשרו לעבוד מול המערכת התפעולית של המשרד יחל השימוש בהם.
ראה הערות רה"מ 64א' עמ' 120.

ליקוי

25.	על משרד התמ"ת לעדכן בהקדם את מאגרי המידע במערכת הממוחשבת. כמו כן עליו לשפר את אמינות התוצאות של הדוחות והשאילתות במערכת ולקדם את השימוש בתקשורת מרחוק, שתייעל את עבודת רישום הבדיקות של הבודקים.

מעקב
משרד הכלכלה

25.	עדכון מאגרי המידע במערכת הממוחשבת טופל. מאגר תחנות הדלק הותאם לזה שבמנהל הדלק וכיום עובדים לפיו. בהתאם לחוק המזון בחודשים הקרובים, יפרסמו כל רשתות השיווק את פרטי כל סניפיהן ובהתאם יעודכן גם מאגר רשתות השיווק על סניפיהן. 
לעניין בחינה של הגברת השימוש בתקשורת מרחוק של בודקים, ניתן להתחבר מרחוק. ככל שניתן יהיה להשתמש בטאבלטים, צפויה יעילות גבוהה יותר. 
ראה הערות רה"מ 64א' עמ' 121.







הגנת הצרכן וסחר הוגן







הגנת הצרכן וסחר הוגן

הגופים המבוקרים: משרד הכלכלה, הרשות להגנת הצרכן, המועצה הישראלית לצרכנות, אגף התקציבים- משרד האוצר.

ליקויים 2, 9, 12, 13 תוקנו. ראה הערות רה"מ עמ' 123-130.
ליקוי
1.	לצרכן הישראלי אין כתובת ברורה להפניית תלונתו או לבירור זכויותיו, מכיוון שיש כמה גופים ממשלתיים המטפלים בפניות הציבור בנושאי צרכנות. הצרכן אינו מודע לתחומי העיסוק של כל אחד מהגופים השונים, ולפיכך אינו יודע לאן להפנות את תלונתו לשם קבלת הטיפול המיטבי בה.
מעקב
הרשות לסחר הוגן

1.	לא דווח על התקדמות בתיקון הליקוי. 

מעקב
המועצה הישראלית לצרכנות

1. 	במועצה לצרכנות התקבלו בשנה  האחרונה (2014) למעלה מ -40,000 פניות של צרכנים. בנסיבות אלה נראה כי יש לבסס את המועצה כגורם המרכז את פניות הצרכנים בישראל, תוך שימוש במודעות הצרכנים למועצה ופעילותה. מיקוד המועצה ככתובת יחידה, להפניית תלונות צרכניות, ותיקצובה בהתאם, בנסיבות אלה, הינו הגיוני, עשוי לחסוך סכומי עתק הכרוכים בהקמת מערכות ותשתיות, ויחסוך את הצורך להרגיל את הציבור לכתובת חדשה שאותה אינו מכיר ואינו מודע לה. 
ליקוי
3.	עד מועד סיום הביקורת (נובמבר 2012), יותר משש שנים לאחר שנעשה התיקון לחוק, טרם נקבע המבנה הארגוני של הרשות וטרם הושלם איוש התפקידים בה (למעט צוות ההקמה). בדצמבר 2012 הגיעו משרד התמ"ת, אג"ת והרשות לסיכום בין-משרדי ובו הוגדר מבנה ארגוני לרשות ונקבע כי איוש התפקידים בה יתבצע בשתי פעימות עד סוף שנת 2014, ואולם ההסתדרות החדשה וועד העובדים במשרד התמ"ת הביעו התנגדות ליישום הסיכום שהושג. בנוסף, הרשות שביקשה לקבוע בעצמה את מסגרת האכיפה ולשנות את אופן ניהול עבודת חוקרי משרד התמ"ת העוסקים באכיפת החוקים הצרכניים נתקלה בהתנגדות מצד עובדי ומנהלי המחוזות וועדי העובדים.
מעקב
הרשות לסחר הוגן

3. 	לא דווח על התקדמות בתיקון הליקוי. 

ליקוי

4.	משרד התמ"ת חתם בשנת 2011 עם נציגות עובדי המשרד על הסכם חלוקת סמכויות בתחום הגנת הצרכן, ולפיו בידי הרשות תהיה הסמכות המקצועית ובידי מנהלי המחוזות במשרד התמ"ת תהיה הסמכות המינהלית. ההסכם נחתם, אף שמבקר המדינה עמד בעבר  על הבעייתיות שיוצרת חלוקת סמכויות זו. זאת ועוד, אף שתוספת העלות השנתית של ביצוע ההסכם נאמדת בכמיליון ש"ח, הוא לא הביא לתוצאה הרצויה בעבודה המשותפת בין הרשות ובין המחוזות. בשל אי-שיתוף הפעולה בין משרד התמ"ת והרשות טרם הוסדרה העברת כל הסמכויות המצויות בידי המשרד בתחום הגנת הצרכן לידי הרשות, והדבר מותיר את הרשות ללא יכולת לעקוב אחר הפרות של הוראות החוק.

מעקב
הרשות לסחר הוגן

4. 	לא דווח על התקדמות בתיקון הליקוי. 

ליקוי

5.	בהיעדר כוח אדם בעל רקע מתאים אין ביכולתה של הרשות לבצע חקירות מורכבות, בעיקר בתחום הסחר האלקטרוני. כמו כן, הרשות אינה בודקת חוזים אחידים ואינה מגישה לבית הדין לחוזים אחידים בקשות לביטול התנאים המקפחים הנכללים בהם, אף שיש לה הסמכות לכך על פי חוק החוזים האחידים, התשמ"ג-1982 ובידה מצוי הידע המקצועי בתחום זה.

מעקב

5. 	לא דווח על התקדמות בתיקון הליקוי. 

ליקוי

6.	נתוני הביקורת והאכיפה של משרד התמ"ת בתחום הגנת הצרכן לשנים 2012-2010 מלמדים על מיקוד לא יעיל של הפעולות הנעשות בתחומים אלה - יותר ממחצית הביקורות נעשו בגין חשד לעברות קלות שעמן קל לצרכן להתמודד, בגין שיעור גבוה של עברות לא ננקטו שום סנקציות, ואכיפתן של מרב ההפרות הסתכמה בהתראה או בקנס מינהלי.
מעקב
הרשות לסחר הוגן

6.	לא דווח על התקדמות בתיקון הליקוי. 

ליקוי

7.	היקף הסיוע שנותנת המדינה לאזרח באמצעות הקרן למימון תובענות ייצוגיות במשרד המשפטים הוא קטן יחסית. הקרן אינה מנצלת את כל המשאבים העומדים לרשותה ואינה מפרסמת את פעילותה בפומבי. 

מעקב
משרד המשפטים

7.	הקרן למימון תובענות ייצוגיות בחנה מספר אפשרויות פרסום.  חברי הקרן פרסמו את פעילות הקרן באתרי האינטרנט של המשרדים השונים כדלקמן: 
· פרסום הקרן והדו"ח השנתי באתר הפייסבוק של משרד המשפטים.
· דברור דו"ח הקרן לשנת 2014 בעיתונות באמצעות דוברות משרד המשפטים וכן דברור ההחלטות הבולטות של השנה.
· פגישת יו"ר הקרן בוועדת תובענות ייצוגיות בלשכת עורכי הדין והחלטה על דברור הקרן במשלוח הניוזלטר הבא לעורכי הדין.
· בחינת הוספת קישורית מאתר פנקס התובענות הייצוגיות של הנהלת בתי המשפט לאתר הקרן.

ליקוי

8.	בניגוד למטרה שנקבעה בחוק המועצה הישראלית לצרכנות, התשס"ח-2008 (להלן - חוק המועצה), עולה כי עצמאותה התקציבית של המועצה אינה נשמרת, ומרבית תקציבה בנוי על התוספות התקציביות לשנים 2013-2010, שניתנו לה על פי הסכם מסגרת בינה ובין אג"ת ומשרד התמ"ת. בשל שיקולים תקציביים המועצה נמנעת מביצוע חלק מהפעולות שנקבעו בחוק המועצה, ובכלל זה היא ממעטת בהגשת עתירות לבג"ץ ובהגשת תובענות ייצוגיות.

מעקב
המועצה הישראלית לצרכנות

8.	התקציב ומבנהו אינם מספיקים למילוי מלוא תפקידי המועצה על-פי חוק המועצה. מבנה התקציב מונע ניצול מקסימאלי של התקציב. ואינו מאפשר חלוקת התקציב באופן מיטבי ועל פי החלטת מוסדות המועצה. כך למשל נדרשה המועצה להוריד תחומים בהם סייעה לצרכנים בתלונותיהם עקב מחסור בכח אדם. כך למשל לא ניתן לפתח במועצה מסלולי קידום לעובדים. והמועצה אינה יכולה לפרסם בצורה אפקטיבית את שירותיה לציבור מחמת חוסר בתקציבי הסברה וכך נמנע מהמועצה לבצע מחקרים חשובים לטובת הצרכנים כתוצאה מהמחסור התקציבי. אפילו את פעילות סיירת המועצה לצרכנות לדגימת נקודות מכירה ופרסום השוואות מחירי סלים נאלצת המועצה ב-2015, לממן מתקציבה וכך גם את השירות המוצלח של ניסוח התביעות הקטנות עבור הצרכנים. 
תקציב המועצה נותר עד כה כסכום אחד בתקנה התקציבית. כפי שעמד המבקר על משמעות הדבר, קיצוצי רוחב המשיכו לחול על כל הסכום שבתקנה (לרבות על חלקו המיועד לכ"א (כ-70%). קיצוץ מתמשך ומתגלגל על תקציב המועצה באופן היוצר פגיעה לא רק במועצה באשר לחוסר הוודאות התקציבית  שלה אלא אף בציבור העובדים בשל אי הודאות התעסוקתית שלהם.
ראה הערות רה"מ 64א' עמ' 126.

ליקוי

10.	על משרדי התמ"ת והאוצר לפעול לאלתר להשלמת הקמתה של הרשות ולשיפור תפקודה, על פי הוראות החוק. כמו כן, על שני המשרדים לקבוע את המבנה הארגוני של הרשות, למלא את כוח האדם החסר בה, להעביר את יתרת הסמכויות בענייני הצרכנות ממשרד התמ"ת לרשות ולפעול לביסוס עצמאותה. על שני המשרדים לפעול גם לביסוס מעמדה של המועצה הישראלית לצרכנות, ולקבוע לה בסיס תקציבי שיאפשר לה לפעול באופן עצמאי ובלתי תלוי כנדרש בחוק המועצה.

מעקב
הרשות לסחר הוגן

10.	לא דווח על התקדמות בתיקון הליקוי. 

מעקב
משרד האוצר

10.	לא דווח על התקדמות בתיקון הליקוי.

ליקוי

11. 	על הרשות והמועצה לפעול בתיאום ובשיתוף פעולה, כדי למנוע כפילות בעבודתן. כמו כן, עליהן לפעול, בשיתוף משרד התמ"ת, ליצירת כתובת מרכזית אחת לטיפול בפניות של צרכנים.
מעקב
הרשות לסחר הוגן

10.	לא דווח על התקדמות בתיקון הליקוי. 

מעקב
המועצה הישראלית לצרכנות

11.	המועצה פועלת כשלוחה של הצרכנים (שליחות  עפ"י החוק, נוצרת לא רק בכתב ובעל פה, אלא אף בהתנהגות).
משכך, המועצה ביקשה לשת"פ עם הרשות ומאז 2012 העבירה לרשות עשרות פעמים הן בדרך של  הפניית פניות צרכנים פרטניות, הן בריכוז תלונות והן בהצבעה על תופעות אנטי צרכניות שונות. 
פניות המועצה נותרו ללא מענה בטענה כי לרשויות אכיפה אין סמכות להשיב למועצה מידע חקירתי. יודגש, כי גם כשמצאה הרשות להנחות את העוסקים או להורות באמצעות צווים לפי סעיף 21(4) לחוק הגנת הצרכן, היא נמנעה מלדווח על כך למועצה – ככל הנראה, אף במקרים שפניית המועצה הביאה לפעולה או תמכה בה ולמועצה נודע על ההליך באופן אקראי באתר הרשות לסחר הוגן. 
לא אחת, יצאה המועצה וידיה על ראשה, בשל כך שהודיעה לצרכנים כי עניינם הועבר לרשות, אך בחלוף הזמן, הצרכנים לא קיבלו כל מענה והטרוניה על העברת התלונה לרשות כוונה כנגד המועצה. 
המועצה משתפת פעולה ונכונה להעמיק את קשריה עם הרשות, אולם הדבר אינו יכול להתנהל באורח חד סיטרי. משכך יש לפעול באמצעים הנחוצים ליצירת שיתוף פעולה מכיוון הרשות אל המועצה.
ראה הערות רה"מ 64א' עמ' 128. 

ליקוי מספר 9 תוקן. ראה הערות רה"מ 64א' עמ' 136.

ליקוי

1.	רק בסוף שנת 2010, לאחר שאירע האסון הסביבתי הגדול ביותר בארצות הברית עקב דליפת נפט בקידוח שנעשה בים במפרץ מקסיקו, החל משרד הגנת הסביבה (להלן - הג"ס) לנקוט פעולות מניעה. עד אותה השנה פעל בתחום זה משרד האנרגיה בלבד: בעקבות גילוין של שתי תגליות גז בים התיכון בשנים 2000-1999, בשנת 2000 הקפיא משרד האנרגיה מתן הרשאות חדשות לחיפושי גז ונפט ולהפקתם בים התיכון, ובשנים 2002-2001 בחן משרד זה, באמצעות חברה בין-לאומית (להלן - היועץ הבין-לאומי), את מתכונת הפעילות הראויה בהתחשב, בין היתר, בהיבט הסביבתי ובהיבט הבטיחותי. עם זאת פעולתו של משרד האנרגיה למניעת זיהום סביבתי בים הייתה חלקית ולא ממצה. ברוב ההרשאות (39 מ-41) שנתן משרד האנרגיה משנת 2006, שבה חידש את מתן ההרשאות, ועד סוף שנת 2011 הוא לא כלל דרישות כלשהן בתחום הגנת הסביבה, אף שהיועץ הבין-לאומי ציין שיש צורך בכך ואף שהפעילות התרחבה מאוד בשנים אלה ובמהלכן (בשנת 2009) התגלו שני מאגרי גז גדולים נוספים, שחיזקו את הצורך באסדרה סביבתית. 

מעקב
המשרד להגנת הסביבה

1. 	ישנם מסמכי הנחיות לנושאים הבאים: להכנת מסמכים סביבתיים, לביצוע תכניות ניטור בים, להכנת תכנית מוכנות לטיפול בארועי זיהום ים בשמן ולבקשת היתרי הזרמה לים ממתקני חיפוש והפקה.

ליקוי

2.	בסוף מרץ 2013 עדיין לא היו הנחיות מוסכמות ומאושרות המסדירות את מכלול ההיבטים הסביבתיים הכרוכים בפעילות החיפוש וההפקה של גז ונפט בים (להלן - ההנחיות). רק בסוף שנת 2011 החל משרד האנרגיה לשתף פעולה עם משרד הג"ס וגופים ציבוריים נוספים הפועלים בתחום הגנת הסביבה לצורך בחינה מעמיקה של השפעות הפעילות על הסביבה והחל לגבש עמם הנחיות אלה, אשר אמורות לשמש תשתית להצבת דרישות מפורטות בתחום הגנת הסביבה לחברות המחפשות ומפיקות גז ונפט בים (להלן - החברות) ולתת ביטוי לסדרי עדיפויות לאומיים בהכרעות הנדרשות בין האינטרס של חיזוק עצמאותה האנרגטית והכלכלית של ישראל באמצעות עידוד פיתוח תעשיית גז ונפט מקומית (להלן - האינטרס האנרגטי) ובין האינטרס של השמירה על הסביבה בעת פיתוח תעשייה זו (להלן - האינטרס הסביבתי). יודגש כי בשנת 2012 החלו משרדי האנרגיה והג"ס בניסיונות להסדיר את חלוקת האחריות והסמכויות ביניהם בכל הנוגע למניעה של זיהום בים, ומתגובות המשרדים על ממצאי ביקורת זו עולה כי ממרץ 2012 כל פעולה ימית של החברות הותנתה בקיום דרישות בתחום הגנת הסביבה. אולם נמצא כי בפועל משרדים אלה פעלו מול החברות בנושאים בעלי השפעות סביבתיות, לעתים ללא הסכמה ביניהם בעניין דרך הפעולה הראויה. היעדר חלוקת אחריות וסמכויות ברורה בין המשרדים בנושאים האמורים יש בו כדי ליצור בקרב החברות אי-ודאות רגולטורית בעניין החובות החלות עליהן ולמי מהמשרדים הן כפופות בכל נושא ועלול לאפשר להן שיקול דעת לגבי אופן הטיפול בהיבטים הסביבתיים של פעילותן. נוסף על כך, הדבר עלול לפגוע ביכולת של כל אחד מהמשרדים לפעול להשגת מטרותיו, ולהגדיל את ההסתברות לתקלות. במרץ 2013 טרם הגיעו משרדי האנרגיה והג"ס לכלל הסכמה בעניין חלוקת האחריות והסמכויות ביניהם בכל הקשור לאסדרה סביבתית של הפעילות, ועדיין לא סוכמה והונחה התשתית הנדרשת לפעולה רגולטורית כוללת ומתואמת בין שני המשרדים. 

מעקב
המשרד להגנת הסביבה

2.  	מסמך הנוהל בגירסתו האחרונה הועבר למשרד האנרגיה והמים. המסמך טרם אושר על ידם.
ראה הערות רה"מ 64א' עמ' 132. 

מעקב
משרד האנרגיה והמים

2. 	טרם גובשו נהלים המסדירים את חלוקת האחריות ושיתוף הפעולה בין המשרדים. 

ליקוי

3.	רק במחצית השנייה של שנת 2012 החל משרד האנרגיה לפעול לקביעת עקרונות לקבלת ערבויות לכיסוי נזקים, לרבות נזקים סביבתיים, מהחברות. במועד סיום הביקורת טרם סיים המשרד לגבש ולעגן במסמכים מחייבים עקרונות אלה, ורוב פעילות החיפוש וההפקה של גז ונפט בים נעשתה בלי שהמשרד החזיק בידו ערבויות כאלה, בניגוד לנדרש בחוק הנפט ולהמלצות היועץ הבין-לאומי.

מעקב
משרד האנרגיה והמים

3. 	המשרד גיבש ועיגן במסמכים מחייבים קביעת עקרונות לקבלת ערבויות לכיסוי נזקים. 

ליקוי

4.	ברישיונות שנתן משרד האנרגיה, בהם הרישיונות שניתנו לאחר האסון במפרץ מקסיקו, לא נקבע לפי אילו תקנים תפעוליים ובטיחותיים יש לבצע את פעילות החיפוש וההפקה של גז ונפט בים. לא נמצא כי במשרד האנרגיה התקבלה החלטה רשמית במסגרתה נבחרו תקנים כאלה, אשר אמורים להבטיח את בטיחות הפעילות ובכך, בין היתר, להביא לידי שמירה על הסביבה. 

מעקב
המשרד להגנת הסביבה

4.  	תחנות לטיפול בזיהום ים – עקב קשיים בקבלת הקרקע המתאימה עדיין לא  הוחל בבנייה.
כח אדם – מתוך 11 תקנים מבוקשים, אושרו למשרד 9, ולאחר מכן, לאחרונה נגרעו 6 מתוך ההבטחה (שלא מומשה). מעבר לכך בגלל קשיים חוזיים, לא הוצאו מכרזים ל 2 תקנים נוספים (שני מנהלי תחנות) ולמעשה, עד היום נקלט רק עובד אחד - מומחה בתחום משאבי אנרגיה בים.
ראה הערות רה"מ 64א' עמ' 133. 

ליקוי

5.	ממצאי הביקורת מעלים חשש מפני מחסור ואי-ניצול מיטבי של המשאבים הציבוריים - כוח אדם, תקציבים וידע מקצועי - בכל הנוגע לפעולות מניעה:
 	רק בסוף שנת 2010, כמה שנים לאחר התגברות פעילות החיפוש וההפקה של גז ונפט בים, פנה משרד הג"ס למשרד האוצר בבקשה לקבל תקציב עבור תוספת כוח אדם שיעסוק, בין היתר, בפעולות מניעה. משרד האנרגיה הגיש בקשה דומה בתחילת שנת 2011. עד דצמבר 2012, במהלך כשנה וחצי, קיבל כל אחד מהמשרדים אישור לתוספת כוח אדם, שיעסוק כאמור בתחומים משיקים. במשרד האנרגיה אוישו המשרות האמורות, ואילו במשרד הג"ס הן טרם אוישו. שני המשרדים עדיין נדרשים להכשיר עובדים לביצוע תפקידים אלה.
 	רק בשנים 2012-2011, כמה שנים לאחר התגברות פעילות החיפוש וההפקה של גז ונפט בים, החלו משרדי האנרגיה והג"ס לנקוט פעולות להשלמה ולהעשרה של הידע המקצועי, האקדמי והמחקרי בישראל לגבי פעילות זו, לרבות השפעותיה על הסביבה. 

מעקב
המשרד להגנת הסביבה

5.  	ישנם קשיים בקבלת תקנים.
ראה הערות רה"מ 64א' עמ' 134. 

ליקוי

6.	למשרדי האנרגיה והג"ס יש קושי רב לבוא לידי הסכמה בדבר האיזון הראוי בין האינטרס האנרגטי לאינטרס הסביבתי. הפערים הגדולים השתקפו בשנים 2012-2011, בין היתר, במחלוקות חריפות בין המשרדים והעומדים בראשם לגבי שילוב התייחסות מפורשת בחוק הנפט להיבטים סביבתיים של הפעילות ולגבי המשך הפעילות במצב שבו אין בישראל חוקים המסדירים את ההיבטים הסביבתיים שלה והמדינה אינה ערוכה להתמודד עם אירוע זיהום ים.

מעקב
המשרד להגנת הסביבה
משרד האנרגיה והמים

6.  	לא דווח על התקדמות בתיקון הליקוי.

ליקוי

7.	הסיכון העיקרי שעליו מבוססת תלמ"ת 2008 הוא זיהום ים הנובע מהובלת שמן לסוגיו בים התיכון. התכנית אינה עוסקת כלל בזיהום ים הנובע מקידוחי גז ונפט בים, אף שכאמור כבר בשנים 2000-1999 נמצאו תגליות גז גדולות והדבר הביא לידי התגברות הפעילות. עם זאת התכנית צריכה לתת מענה גם לתרחישי זיהום ים כאלה. 

מעקב
המשרד להגנת הסביבה

7. 	המשרד ממשיך את היערכותו למוכנות לאומית בתרגילים, בהכשרות, בהצטיידות.
המשרד דורש ומקבל תכניות מוכנות מקומיות מרשויות מקומיות, ממפעלים ומתקנים אשר במסגרתן נערכים תרגילים הכשרות והצטיידות ברמה המקומית.
מפקחי המשרד מבצעים באופן מוגבל לאור מחסור בתקני כח אדם, ביקורות פיקוח ואכיפה מול מתקנים בים וכמובן מול אוניות ומכליות נפט הפוקדות את נמלי ישראל
ליקוי

8.	בהחלטת הממשלה מיוני 2008 הוטל, בין היתר, על משרד הג"ס לבצע ולרכז פעילויות הקשורות ביישום תלמ"ת 2008. בדצמבר 2012, מועד סיום הביקורת, טרם ביצע משרד הג"ס את כל הפעולות שנקבעו בהחלטת הממשלה האמורה, ומדינת ישראל עדיין לא הייתה ערוכה לטפל באירוע זיהום ים חמור. לפי נתוני משרד הג"ס, טרם השלימו כל הרשויות המקומיות החופיות את הכנתן של תכניות חירום מקומיות, וכמה מרשויות אלה וגופים אחרים הנוגעים בדבר עדיין לא רכשו את כל הציוד הנדרש למוכנותם ללחימה בזיהום ים. משרד הג"ס טרם הגיש לממשלה הצעה לעיגון תלמ"ת 2008 בחוק, ועניין זה פגע, בין היתר, ביכולת לחייב את הגופים הנוגעים בדבר לפעול על פי התכנית.

מעקב
המשרד להגנת הסביבה

8.	ההצעה לעיגון תלמ"ת בחוק טרם עברה את ועדת שרים לחקיקה.
ראה הערות רה"מ 64א' עמ' 135. 

ליקוי

10.	הקרן למניעת זיהום ים במשרד הג"ס הוקמה לשם ריכוז האמצעים הכספיים ללחימה בזיהום ים בשמן וסיוע במימון ניקוי זיהומים. הכנסותיה השנתיות בשנים 2010-2006 לא אפשרו הפניית תקציבים להשגת מטרותיה.

מעקב
המשרד להגנת הסביבה

10. 	לא דווח על התקדמות בתיקון הליקוי.

ליקוי

11.  	יצוין כי בתיקון שנעשה בחוק הנפט ביולי 2012, בעקבות הצעה שהציע חבר הכנסת דב חנין בישיבת ועדת הכלכלה של הכנסת, נקבע, בין היתר, כי למועצת הנפט ימונו גם "שני עובדי המשרד להגנת הסביבה, על פי הצעת השר להגנת הסביבה". הועלה כי עד מרץ 2013 לא מונו נציגים אלה.

מעקב
המשרד להגנת הסביבה

11. 	לא דווח על התקדמות בתיקון הליקוי.

ליקוי

12.  	לדעת משרד מבקר המדינה, מן הראוי שמשרד הג"ס ישקול לגבש תכנית עבודה לסיורי פיקוח שתפרט, בין היתר, את תדירות הסיורים הנדרשת לפיקוח יעיל, הנושאים שייבדקו בסיורים אלה, מתכונת הדיווח של ממצאי הסיור ומעקב אחר תיקון ליקויים. 

מעקב
המשרד להגנת הסביבה

12.  	המשרד גיבש כבר תוכנית עבודה לסיורי פיקוח שתפרט, בין היתר, את תדירות הסיורים הנדרשים לפיקוח יעיל. מבוצע במגבלות חוסר כח אדם.
ראה הערות רה"מ 64א' עמ' 136.

הטיפול בחומרים מסוכנים - מעקב

הגופים המבוקרים: המשרד להגנת הסביבה, פיקוד העורף, משטרת ישראל, חברת נמלי ישראל בע"מ, חברת נמל חיפה, המטה לביטחון לאומי –  משרד ראש הממשלה, רשות חירום לאומית – המשרד להגנת העורף.

ליקויים 5,6,7,10 תוקנו. ראה הערות רה"מ 64א' עמ' 141-143.
ליקוי
1.	בדוח מ-2007 נקבע כי גופי השלטון העוסקים בתחום החומ"ס פועלים כל אחד בתחומו ללא יד מרכזת ומתאמת ובלי שנקבעה תורה סדורה בתחום המניעה. בעקבות זאת החליטה הממשלה במאי 2008 (להלן - החלטת הממשלה מ-2008) , כי המשרד להגנת הסביבה (להלן - המשרד) ישמש מנחה מקצועי לאומי לכל רשויות המדינה בכל הנוגע לטיפול משולב בחומ"ס . בהחלטתה זו אף הטילה הממשלה על המשרד לרכז ועדה מקצועית בין-משרדית בראשותו שתייעץ לו בנושא חומ"ס. על הוועדה הוטל בין היתר להציע למשרד פתרונות הולמים לבעיות שונות בתחום הטיפול בחומ"ס ואירועי חומ"ס במצבי שגרה וחירום.
בחינת התקדמות עבודתן של ועדות משנה שהוקמו מכוח אותה החלטה מלמדת כי ביולי 2012, כארבע שנים לאחר שהחליטה הממשלה על הקמת הוועדה הבין-משרדית, טרם בוצעו פעולות מעשיות בחלק ניכר מהנושאים שבהם בחרה הוועדה לטפל. במשך שנים אלו התקיימו דיונים מקצועיים בהשתתפות נציגי גופי ההסדרה והטיפול בנושא, ואולם פעילות זו לא הגיעה בדרך כלל לידי קבלת החלטות מעשיות וליישום מלא של תכניות על ידי משרדי הממשלה והגופים הנוספים העוסקים בנושא.

מעקב
המשרד להגנת הסביבה

1.	הפעולות מעשיות שבוצעו בעקבות המלצות הוועדה הבינמשרדית:
1. שילוב דרישות פיקוד העורף וכבאות והצלה  בהיתרי רעלים. 
2. עדכון תנאים בהיתרי רעלים בנושא שינוע חומרים מסוכנים.
3. הטמעת דרישות נוספות בהיתרי רעלים למחסני ערובה.
4. הטמעת נוהל רספ"ן כניסת אניות לישראל הנושאות חומ"ס בשעת חירום. עקרונות הנוהל הוטמעו בנהלי המשרדים השונים ושימשו את הגורמים השונים במבצע "צוק איתן".
5. כחלק מקבוצות העבודה של המנחה הלאומי, בשנה האחרונה הוקמו קבוצות עבודה חדשות (מדיניות שינוע חומ"ס, הכשרה והסמכה לעוסקים בחומ"ס, מדיניות שינוע חומ"ס). 
להלן הפערים בהטמעת פעולות מעשיות קיימים בעיקר ביישום המלצות הוועדה במשרדים אחרים.
  1.  תחום הגפ"מ
1. מסקנות קבוצת עבודה גפ"מ קבעו כי משרד התשתיות הלאומיות האנרגיה והמים יפעל לרכז את הרגולציה, הפיקוח והאכיפה בנושא בטיחות גפ"מ. עד כה, לא בוצעו צעדים מעשיים ביישום המלצת קבוצת המנחה הלאומי. 
2. קבוצת עבודה גפ"מ מצאה כי התקנים הישראלים בנושא גפ"מ אינם מספקים מבחינה מקצועית, ויש לפעול לאימוץ תקינה העומדת ברמה הבינלאומית העדכנית. מכון התקנים טרם אימץ תקן בינלאומי לנושא הגפ"מ. 
2.  תחום השינוע
1. קבוצת עבודה שינוע חומ"ס החליטה על הקמת מוקד לאומי למעקב ובקרה. בשלב ראשון נדרש משרד התחבורה להטמיע את הדרישות לנושא איכון ציי רכב המובילים חומ"ס ברישיונות ההובלה. טרם הוטמעו דרישות אלה. 
3.  תו"ל חומ"ס 
1. עקב העברת סמכויות המשרד להגנת הסביבה לטיפול באירועי חומ"ס אל המשרד לביטחון פנים בעקבות החלטת ממשלה 5217, הוחלט כי התו"ל ייעודכן ע"י כבאות והצלה.

ליקוי

2.	בדוח מ-2004 נכתב כי מאות מצבורי חומ"ס לא מוגנו בידי מחזיקיהם, ופיקוד העורף לא אכף את הקטנת מלאי החומ"ס שאוחסן בהם. בהחלטת הממשלה מ-2008 הוטל על המשרד להגנת הסביבה לפעול לכך שהעוסקים בחומ"ס שיש להם היתרי רעלים יעמדו בדרישותיהם של רשויות הכבאות וההצלה, משרד הבריאות, פיקוד העורף, מינהל הדלק והגז שבמשרד האנרגיה והמים ומשרד התחבורה התשתיות הלאומיות והבטיחות בדרכים בנוגע לטיפול בחומ"ס ובאירועי חומ"ס.
המעקב העלה כי המשרד מתנה את מתן היתר הרעלים למפעלי חומ"ס בעמידה בדרישות המשרד להגנת הסביבה, פיקוד העורף והרשות הארצית לכבאות והצלה.
התניית מתן ההיתר כאמור משפרת במידה ניכרת את יכולת האכיפה של דרישות הגופים האמורים לעיל על מפעלים אלה. עם זאת, המשרד לא התנה את מתן היתר הרעלים בעמידה בדרישות הגורמים הנוספים הכלולים בהחלטת הממשלה.



מעקב
המשרד להגנת הסביבה

2.	בקשות משרד התחבורה להכנסת דרישות למערכת איכון ציי רכב והקמת מוקד לאומי למעקב ובקרה למשנעי חומ"ס הוטמעו בהיתרי הרעלים. משרד הבריאות ומינהל הדלק והגז טרם העבירו בקשה להכנסת דרישותיהם בהיתרי רעלים.

תגובה
משרד הבטחון

2.	נציג רח"ל אמנם משתתף באופן קבוע בדיוני המנחה המקצועי הלאומי במשרד להגנת הסביבה, אך האחריות לטיפול בדו"ח הוועדה מוטלת על המשרד להגנת הסביבה. 

ליקוי

3.	בדוח מ-2004 נכתב שאין בדין הסדר שתכליתו שמפעלים מסוכנים ימגנו ויאבטחו את מתקניהם מפני פח"ע ויונחו כיצד לעשות זאת.
בפברואר 2006 הכין המשרד לביטחון הפנים הצעה להחלטת ממשלה הקובעת כי באישור ועדת הפנים ואיכות הסביבה של הכנסת, בשנת 2006 יתווספו 200 מתקני חומ"ס לרשימת הגופים המונחים על פי החוק להסדרת הביטחון בגופים ציבוריים, התשנ"ח-1998 (להלן - החוק להסדרת הביטחון). 
ביקורת המעקב העלתה כי ביוני 2012 טרם הובאה לממשלה הצעת החלטה בדבר החלת החוק להסדרת הביטחון על גופים נוספים. משרד מבקר המדינה מעיר למשרד לביטחון הפנים כי אי-מתן הנחיות להבטחת מתקני חומ"ס מפני איומי הפח"ע עלול להעמיד את הציבור בסכנה.

מעקב
המשרד להגנת הסביבה

3. 	המשרד טרם העביר לידי המשטרה את רשימת 180 המפעלים הנדרשים במרחקי הפרדה, וזאת מאחר וטרם התקבלה הודעה כלשהי מהמשטרה בנוגע להחלת חוק הסדרת הביטחון בגופים ציבוריים גם על מפעלים מסוכנים. המשרד אינו מתנגד להעברת הרשימה ויסייע ככל הניתן כאשר תתקבל בקשה בנדון, או כאשר יתברר מי אחראי על הנושא במשטרה. 

ליקוי
4.	בדוח מ-2007 נכתב כי המשרד להגנת הסביבה הכין הערכות סיכונים בהתבסס על תרחיש ייחוס שונה מזה של פיקוד העורף. בין שני הגופים התגלעו חילוקי דעות מהותיים בדבר קביעת תרחיש הייחוס ובדבר אמצעי המיגון הדרושים, והם לא הגיעו להסכמה בעניין.
 	בשל הקשיים והמחלוקות בין השר להגנת הסביבה ובין פיקוד העורף מינה השר באפריל 2007 ועדה ציבורית מקצועית בראשות האלוף במיל' הרצל שפיר (להלן - ועדת שפיר), כדי לבחון את הסיכונים הנשקפים משימוש בחומ"ס או מאחסונו במתקנים שהוגדרו, בעת מלחמה או בשעת חירום או עקב פעילות עוינת או בעת רעידת אדמה, ולהמליץ בדבר האמצעים והשיטה להפחתת הסיכונים. ועדת שפיר הגישה את המלצותיה לשר להגנת הסביבה באוגוסט 2007 והשר אימץ אותן.
במעקב נמצא שלאחר קבלת המלצות ועדת שפיר הוסיפו פיקוד העורף והמשרד לנקוט עמדות שונות בעניין זה: פיקוד העורף נערך לתרחיש של פגיעה בקרבת המתקנים, ואילו המשרד סבר בכל הקשור למתקנים רגישים מסוימים, כי יש להיערך לתרחיש של פגיעה ישירה בהם, על פי המלצות ועדת שפיר. 

מעקב
המשרד להגנת הסביבה

4. 	קיים תיאום מלא בין המשרד להגנת הסביבה ופקע"ר באשר לחלוקת הסמכויות הקיימות בנושא היערכות הסיכונים ותרחיש הייחוס. המשרד הטמיע את דרישות המיגון של פקע"ר בהיתר הרעלים של חברת חיפה כימיקלים.

ליקוי

8. 	משרד מבקר המדינה מעיר לפיקוד העורף כי מאחר ש-33 המתקנים הבלתי ממוגנים הוגדרו על ידו כמסכני אוכלוסייה הרי שעליו להאיץ את פעולותיו להשלמת שלבי התכנון והביצוע למיגון מתקנים אלו.

תגובה
צבא הגנה לישראל

8. 	מאז דוח המעקב (יולי 2012) ועד היום (מרץ 2015) מוגנו 27 מתקנים מתוך 33. ששת המפעלים שטרם מוגנו מיולי 2012, מצויים בתהליך מיגוני בימים אלה, כאשר הצפי הוא שרובם המוחלט יסתיים עד לסוף שנת 2015. בנוסף למתקנים אלה, בעקבות אכיפה שמבצע פיקוד העורף, ידועים כיום על עוד 35 מחזיקי חומ"ס שנדרשו במיגון עקב היותם מסכני אוכלוסייה. גם מחזיקים אלה עתידיים לסיים את תהליך מיגונם עד לסוף שנת 2015. 
ליקוי
9. 	חברת נמלי ישראל פיתוח נכסים בע"מ (להלן - חברת הנמלים) וחברת נמל חיפה בע"מ (להלן -חברת נמל חיפה) שבאו בנעלי הרשות, אמנם האריכו את תוקף ההסכם האמור לעיל עד דצמבר 2009, אך כאמור על פי ההסכם המקורי מכל האמוניה היה אמור לעבור לבעלות הרשות ב-2007, והדבר לא נעשה. גם לא נמצא שחברה א' שוכרת את השטח שהוקצה לה על פי חוזה כלשהו. חברת הנמלים וחברת נמל חיפה מאפשרות אפוא לחברה א' להפעיל מתקנים שאמורים להיות בבעלותן וברשותן אף ללא חוזה שכירות.
מהאמור לעיל עולה כי עקב המחלוקת בין חברת הנמלים לבין חברת נמל חיפה בכל הנוגע להארכת הסכם ההרשאה עם חברה א', טרם חתמה חברת נמל חיפה על הסכם ההרשאה עם חברה א'. בפועל המתקנים שהיו אמורים לעבור לבעלותה של חברת הנמלים ובכלל זה מכל האמוניה לא עברו לבעלותה ונותרו למעשה בבעלותה של חברה פרטית.
משרד מבקר המדינה מעיר לחברת נמלי ישראל בע"מ כי עליה להסדיר בדחיפות את העברת הבעלות על מכל האמוניה לידיה, כמתחייב על פי ההסכם בין רשות הנמלים וחברה א' מ-1987 ולסכם את מתכונת הפעלתו.

מעקב
חברת נמלי ישראל 

9.    	נמצאים בשלבי מו"מ סופיים עם החברה, לתנאי התקשרות ארוכת טווח, בכפוף להחלטות שיתקבלו ברמה הלאומית באשר לעתיד מיכל האמוניה.
ליקוי
11. 	רשות החירום הלאומית - אשר מטה משק לשעת חירום (מל"ח) שולב בה באוגוסט 2009  - צירפה לתשובתה למשרד מבקר המדינה את דוח "הוועדה לצרכי המשק בחומ"ס בשעת חירום", שלדבריה הושלם כבר בינואר 2009 והוגש למנכ"ל המשרד להגנת הסביבה. דוח הוועדה קבע בין היתר כי נדרש להחזיק מלאי אסטרטגי של גפ"ם, וכי אין במדינת ישראל כושר אחסון גפ"ם המתאים לצריכה השוטפת, כל שכן לשעת חירום. על כן הכמות הנדרשת לשעת חירום אינה מוחזקת.
משרד מבקר המדינה מעיר למשרד להגנת הסביבה ולרשות החירום הלאומית כי לא נמצא שממצאי הדוח של הוועדה נדונו וטופלו על ידי הגורמים הנוגעים בדבר האחראים לטיפול בחומרים מסוכנים.

מעקב
משרד הבטחון 

11. 	ראה מעקב  לליקוי 2.

משרד התחבורה והבטיחות בדרכים

ארגון מחדש בתחבורה הציבורית במטרופולין תל אביב

הגופים המבוקרים:  משרד התחבורה, משרד האוצר, מינהל תח"צ – חברת נת"א, דן חברה לתחבורה ציבורית בע"מ, קואופרטיב אגד, עיריית תל-אביב יפו, עיריית רמת גן, משטרת ישראל.

ליקויים מספר 13,20 תוקנו. ראה הערות רה"מ 64א' עמ' 147-159. 

ליקוי

1.	משרד התחבורה הקים בשנת 1999 אגף לתחבורה הציבורית לתכנון הארגון מחדש בתחבורה הציבורית במטרופולין תל אביב בחברת נתיבי איילון בע"מ (להלן - נת"א) ולא במשרד התחבורה כפי שקבעה החלטת הממשלה. באותה שנה מסר משרד התחבורה לידי נת"א את עבודת התכנון והיישום של פרויקט הארגון מחדש, אף שלפי מסמכי היסוד של חברת נת"א, ניהול תחבורה ציבורית אינו בתחום פעילותה, ועד 1999 היא לא עסקה בתחום זה. באוקטובר 2011 החליט משרד התחבורה להעביר את נושא תכנון התחבורה הציבורית באוטובוסים (להלן - תח"צ) לאחריותה של חברה אחרת: נת"ע - נתיבי תחבורה עירוניים להסעת המונים בע"מ. 

מעקב
משרד התחבורה 

1.	לא דווח על התקדמות בתיקון הליקוי.

ליקוי

2.	משרד מבקר המדינה מעיר כי היה על משרד התחבורה להסדיר בהסכם מחייב את נושאי העבודות המועברים למנהל תח"צ בנת"א, את תחומי האחריות של נת"א בנושאים שמועברים אל מנהל תח"צ ולקבוע את תקופת הפעילות של נת"א בתחום זה. 

מעקב
חברת נתיבי אילון בע"מ

2.	לא דווח על התקדמות בתיקון הליקוי.



ליקוי

3.	מנתוני מנהל תח"צ עולה כי הוא ידע כבר בשנת 2004 שחלק מציבור הנוסעים ייפגע עקב הארגון מחדש בתח"צ במטרופולין תל אביב. למרות זאת לא הגביל משרד התחבורה את מידת הפגיעה באותם האזורים שבהם צפו מתכנני הארגון מחדש ירידה ברמת השירות.

ליקוי

3.	כשנה וחצי לאחר תחילת ביצועה של הפעימה השנייה לא בוצעה בדיקה מקיפה ומעמיקה של העמידה במדדים שנקבעו לבחינת השפעתו של השינוי במערכת קווי האוטובוסים, על פי המתכונת והקריטריונים שהוצגו במרץ 2009.

מעקב
משרד התחבורה

3.	לאחר ביצוע הפעימה השניה ב7/11 ולאחר תיקונים של הפעימה  ב 3/12, בוצע סקר מקיף ב-2013 בכל מטרופולין ת"א ומסקנותיו יושמו בשנה האחרונה.
ראה הערות רה"מ 64א' עמ' 148.

ליקוי

4.	שתי הפעימות  הראשונות של הארגון מחדש לא בוצעו לפי לוח הזמנים שנקבע. יתרה מזו, מועד ביצוע הפעימה השלישית עדיין לא נקבע על ידי משרד התחבורה וטרם הוחל בתכנונה.

מעקב
משרד התחבורה

4.	הוחלט לא לבצע פעימה נוספת לאור העובדה שהמשרד מקדם תכנון קווי תחבורה ציבורית עבור עבודות הרכבת הקלה וכן לקווי המתע"ן העתידיים במטרופולין תל אביב להם תהיה השפעה על כל קווי המטרופולין. 
ראה הערות רה"מ 64א'  עמ' 148. 

ליקוי

5.	מבדיקת הקווים ששונו בפעימה השנייה עולה כי בגוש המרכזי הורע שירות התח"צ לבתי חולים בגלל ביטול קווים ישירים והצורך לבצע מעברים בין קווים, ונותק הקשר הישיר לחלק מבתי הספר ולמוסדות מרכזיים. ניתוק הקשר הישיר של שכונות ממרכזי הערים וההרעה בשירות למוסדות השונים נבע בחלקו מן העובדה שהעיריות והציבור הרחב לא היו שותפים לתכנון על כל שלביו. חשיפת התכנית לפרטיה לציבור נעשתה רק בסמוך ליישומה, בלא שקוים שימוע לציבור, ולמעשה נמנעה מהציבור האפשרות להגיב בטרם החל ביצוע הארגון מחדש. משרד התחבורה הוציא כ-25 מיליון ש"ח על הסברה בדבר הארגון מחדש, אך היא התגלתה לא אפקטיבית כבר בימיה הראשונים, ואף הופסקה בהוראתו של מנכ"ל המשרד.

מעקב
משרד התחבורה

5.	בנושא שירות התחבורה הציבורית לבתי החולים ולמוסדות מרכזיים - לכל בתי החולים ניתן שירות ישיר. 

ליקוי

6.	מסיכום כל השינויים שנעשו לאחר הפעימה השנייה עולה כי במהלך שמונה חודשים עשה משרד התחבורה 48 שינויים ב-59 קווים; חלק מהקווים הוחזרו למסלולם הקודם או שונה מסלולם. מספר קווים שבוטלו הוחזרו למסלולם והוספו קווים חדשים. הסטייה הניכרת מן המודל המתוכנן יש בה כדי להעיד, לדעת משרד מבקר המדינה, על פגם בתהליך התכנון.

מעקב
משרד התחבורה

6.	משרד התחבורה קיים פגישות מסודרות עם הרשויות המקומיות, בשיתוף הציבור וועדי השכונות וקיימת הסברה מסודרת.

ליקוי

7.	הביקורת העלתה כי משרד התחבורה עשה תיקונים בקווי אוטובוסים בהם נעשו שינויים בפעימה השניה עקב לחצים של עיריות והצבור, אולם לא עשה תהליך מסודר של הפקת לקחים על תכנון מערכת הקווים.

מעקב
משרד התחבורה

7.	לאחר ביצוע הסקר בשנת 2013 להטמעתן, מבוצעת הפקת לקחים באופן שוטף. 

ליקוי

8.	במשרד התחבורה לא נמצאו מסמכים המעידים כי נדונו ונשקלו שיקולי עלות-תועלת - לא לפני שהוחלט על תכנון הפרויקט, לא לפני שהוחלט על ביצועו ולא אחרי ביצוע שתי הפעימות הראשונות. אין נתונים על כדאיות בפועל של שני השלבים שבוצעו עד כה. 

מעקב
משרד התחבורה

8.	לנושא התיעוד, הרשת החדשה נבחנה על ידי מינהל תחבורה ציבורית בנתיבי איילון על בסיס מערכת הצבות תחבורה ציבורית. 
קיימים נתונים כלכליים על שני השלבים שבוצעו עד כה. 

ליקוי

9.	התוספות להסכמי הסובסידיה בנוגע לארגון מחדש נחתמו עם קואופרטיב אגד ועם חברת דן בדיעבד, יותר משנה וחצי לאחר שהחל ביצוע הארגון מחדש. מהסכמים אלה עולה כי עלויות התחבורה הציבורית במטרופולין תל אביב יגדלו בכ-75 מיליון ש"ח לשנה. במשרדי התחבורה והאוצר לא נמצאו פרוטוקולים של דיונים שהתקיימו ולא תרשומות של סיכומים שהצדדים הגיעו אליהם. כמו כן, לא נמצאו מסמכים שיבססו את חישובי הסכומים שנקבעו בתוספות להסכמי הסובסידיה.

מעקב
משרד התחבורה

9.	לנושא שמירת מסמכים תרשומות ותיעוד, כל הנתונים והמסמכים נשמרים במערכת שמירת מסמכים של המשרד (שרדוקס). 

תגובה
אגד

9.	לאגד היה עניין רב בחתימת התוספת בשל רצונה להעלות על הכתב את ההסכמות שהושגו בנוגע לרה ארגון. העיכוב בחתימת התוספת לא נגרם בעטיה של "אגד", אלא כתוצאה מהמשא ומתן המורכב שהתנהל במשך תקופה ארוכה, בהשתתפות גורמים רבים. 


ליקוי

10.	מהביקורת עולה כי משרד התחבורה ויתר בהסכמיו עם המפעילים על שיבוץ מידיבוסים בהיקף הנדרש על פי התכנון, אף שהוצאת האוטובוסים משכונות המגורים והחלפתם במידיבוסים, לשם הפחתת הרעש וזיהום האוויר בשכונות מגורים, הייתה אחת מהתועלות של תכנית הארגון מחדש.

מעקב
משרד התחבורה

10.	לא נרכשו מיניבוסים מחוסר משאבים כספיים וסירוב משרד האוצר לתקצב הרכישה. המשרד מכניס מיניבוסים לשירות ציבורי במכרזי תחבורה ציבורית המפורסמים על ידו. 
ראה הערות רה"מ 64א'  עמ' 150. 

ליקוי

11.	הפעלת נתיבים לתחבורה ציבורית וביצוע אכיפה ממוקדת בהם הן חיוניות להצלחת הארגון מחדש.משרד התחבורה העביר כספים למשטרה בעבור אכיפה בנושא, אך הוא לא התנה זאת בגיבוש תכנית אכיפה שיאשר ולא בקבלת דיווח שוטף על ביצוע פעולות האכיפה. 

מעקב
משרד התחבורה

11.	הרשות באמצעות אגף בקרה, פיקוח ורמת שירות מקבלת דיווח שבועי אודות ביצוע בקרה על ידי משטרת ישראל. 

ליקוי

12.	לביצוע הארגון מחדש לא קדמה הקמת רשות מטרופולינית בעלת סמכויות-על, שבידיה הכלים והידע הדרושים, למרות ההחלטה על הקמתה לפני שנים. רשות מעין זו הייתה עשויה לשפר את התיאום בין הגורמים המעורבים ולמנוע חלק מהליקויים והפגמים בתהליכי הארגון מחדש. 

מעקב
משרד התחבורה

12.	משרד התחבורה מסיים בימים אלה את תוכניתו להקמת רשות ארצית לתחבורה. עם סיום הקמת הרשות ואיוש בעלי התפקידים בה, אפשר יהיה למצבה כרגולטור ולהקים רשויות מטרופוליניות. 
ליקוי

14.	מבדיקת ההתנהלות לפני הארגון מחדש ובמהלכו בכל הנוגע לנושאי התח"צ ברמת גן עולה כי תיקוני הקווים לאחר הפעימה השנייה נעשו לאחר משא ומתן בין עיריית רמת גן למשרד התחבורה ולאחר שהעירייה הפעילה לחץ על משרד התחבורה. ואולם עד מועד סיום הביקורת לא נמצא פתרון לחלק מהבעיות שהעלתה העיריה לפני משרד התחבורה. משרד התחבורה לא נימק את החלטתו שלא להשתמש במידיבוסים בשכונות ברמת-גן. זאת אף שהדבר נדרש לפי התכנית, ומתן השירות לאותן שכונות באמצעות אוטובוסים גדולים אינו עולה בקנה אחד עם הרעיון הבסיסי של מודל התכנית ועם עבודת תכנון הארגון מחדש.

מעקב
משרד התחבורה

14.	לא דווח על התקדמות בתיקון הליקוי. 

ליקוי

15.	לדעת משרד מבקר המדינה, היה על מנהל אגף תח"צ לבדוק את הנושא לעומקו ולמצוא פתרון הולם לפני יישום הארגון מחדש. הביקורת העלתה כי רוב מסופי האוטובוסים בגוש המרכזי אינם מוגדרים בתב"ע כמסוף אוטובוס, והם מופעלים ללא רישיון; לכן לא ניתן לבנות בהם נוסף על הקיים כדי להתאימם לצורכי המפעילים ולצורכי נהגי האוטובוסים.

מעקב
משרד התחבורה

15.	לא דווח על התקדמות בתיקון הליקוי. 

ליקוי

16.	על משרד התחבורה להפיק את מלוא הלקחים מהכשלים ביישום שתי הפעימות הראשונות בתכנית הארגון מחדש, לצורך שיפור תהליכי התכנון ולצורך יישומם והטמעתם של שינויים נוספים בתח"צ בגושי הערים הגדולות.

ליקוי

17.  	תכנית הארגון מחדש הסתיימה למעשה עוד בשנת 2004, אבל תהליך קבלת ההחלטה על ביצוע הארגון מחדש נמשך כחמש שנים. כתוצאה מעיכוב בקבלת ההחלטה היה צורך בעדכון סקר הנוסעים ובעדכון התכנית. משרד מבקר המדינה מעיר כי אין זה תקין כי עיבוד של תכנית ארגון מחדש שהוגשה ב-2004 כאמור יימשך שנים בלי שתתקבל החלטה בדבר ביצועה.

ליקוי

18.	לדעת משרד מבקר המדינה היה על משרד התחבורה לבצע הליך מסודר של הפקת לקחים בפרק זמן סביר, על מנת שיוכל להסיק מסקנות על הצורך בשיפור השירות לציבור הנוסעים בתחבורה הציבורית. 

מעקב
משרד התחבורה

16,17,18.	הפקת הלקחים מבוצעת באופן שוטף לאחר ביצוע הסקר בשנת 2013 .  
ראה הערות רה"מ 64א'  עמ' 153-154. 

ליקוי

19.	נמצא כי ביצוע הארגון מחדש לא עמד בלוח הזמנים שנקבע. פרק הזמן בין הפעימה הראשונה שבוצעה באוגוסט 2010 לבין הפעימה השנייה שבוצעה ביולי 2011 היה קרוב לשנה (11 חודשים). מהפעימה השנייה עד מועד סיום הביקורת עברה כשנה וחצי, ועדיין לא נקבע מועד ליישום הפעימה השלישית. 

מעקב
משרד התחבורה

19.	הוחלט לא לבצע פעימה נוספת לאור העובדה שהמשרד מקדם תכנון הקווי תחבורה ציבורית עבור עבודות הרכבת הקלה וכן לקווי המתע"ן העתידיים במטרופולין תל אביב, להם תהיה השפעה על כל קווי המטרופולין. 
ראה הערות רה"מ 64א'  עמ' 155. 

ליקוי

21.	לדעת משרד מבקר המדינה, היה על מנהל אגף תח"צ לבדוק את הנושא לעומקו ולמצוא פתרון הולם לפני יישום הארגון מחדש.
הביקורת העלתה כי רוב מסופי האוטובוסים בגוש המרכזי אינם מוגדרים בתב"ע כמסוף אוטובוס, והם מופעלים ללא רישיון; לכן לא ניתן לבנות בהם נוסף על הקיים כדי להתאימם לצורכי המפעילים ולצורכי נהגי האוטובוסים.
מעקב
משרד התחבורה

21.	מסופי האוטובוסים בגוש המרכזי אינם מוגדרי בתב"ע כמסוף אוטובוס ואינם פועלים ברישיון. המשרד נמצא בהליכי איתור מקומות נוספים למסופים וכן בתהליך עדכון הפקודה כך שיידרש רישיון. 
ליקוי
22.	עד מועד סיום הביקורת נובמבר 2012, לא הקים משרד התחבורה רשות לתחבורה ציבורית ארצית וממילא לא הקים רשות מטרופולינית, אף שהחליט שתוקם רשות כזאת עד סוף 2010. רשות מעין זו הייתה עשויה לשפר את התיאום בין הגורמים המעורבים ולמנוע חלק מהליקויים בתהליכי הארגון מחדש במטרופולין תל אביב; ליקויים שנבעו מהיעדרו של גוף בעל סמכויות-על שבידיו הכלים והידע הדרושים.

מעקב
משרד התחבורה

22.	בימים אלה המשרד שוקד על סיום אישור המבנה הארגוני של הרשות אל מול נציבות שירות המדינה ובמקביל פועל לאיוש כלל בעלי התפקידים שאושרו לרשות. חלק מבעלי תפקידים אלה כבר נקלט . 
עם סיום הקמת הרשות הארצית וקליטת בעלי התפקידים בה, יוכל המשרד לעסוק בהקמת הרשויות המטרופוליניות האמורות להיות מפוקחות על ידי הרשות הארצית.
ראה הערות רה"מ 64א'  עמ' 156. 

ליקוי

23.	משרד התחבורה סיכם עם המשטרה כי תבוצע אכיפה ממוקדת בנושא, והעביר לה כספים למטרה זו, אך הוא לא התנה זאת בגיבוש תכנית אכיפה שיאשר ובקבלת דיווח שוטף על ביצוע האכיפה.

מעקב
המשרד לבטחון פנים

23.	לא דווח על התקדמות בתיקון הליקוי.

מעקב
משטרת ישראל

23.  	לא דווח על התקדמות בתיקון הליקוי.
ליקוי

24.	עד מועד סיום הביקורת לא פורסם מכרז חדש לרכישת מערכות לאכיפה אלקטרונית בנת"צים, וממילא לא הופעלה מערכת כזאת. 

מעקב
משטרת ישראל

24.	לא דווח על התקדמות בתיקון הליקוי.

ליקוי

25.	הביקורת העלתה כי משרד התחבורה הקים בשנת 1999 אגף לתחבורה הציבורית לתכנון הארגון מחדש בתחבורה הציבורית במטרופולין תל אביב בחברת נת"א, ולא במשרד התחבורה כפי שקבעה החלטת הממשלה. באותה שנה מסר המשרד לידי נת"א את עבודת התכנון והיישום של פרויקט הארגון מחדש, אף שלפי מסמכי היסוד של חברת נת"א, ניהול תחבורה ציבורית אינו בתחום פעילותה, ועד 1999 היא לא עסקה בתחום. במשך כ-13 שנים מימן משרד התחבורה את פעילותו של מינהל תח"צ.

מעקב
משרד התחבורה

25.	המשרד פיתח נוהל עבודה עם המשטרה להעברת המידע.  




















השתתפות משרד התיירות 
במימון אירועים ופסטיבלים





[bookmark: _Toc426534273]

משרד התיירות

[bookmark: _Toc426534274]השתתפות המשרד במימון אירועים ופסטיבלים

ליקוי

1.	משנת 2008 משתתף המשרד במימון אירועים באמצעות נוהל "השתתפות באירועים תיירותיים" (להלן - נוהל אירועים). בנוהל נקבע כי המשרד ישתתף באירועים בדרך של מיזם על פי תקנה 3(30) לתקנות חובת המכרזים, התשנ"ג-1993 (להלן - תקנות חובת המכרזים), המאפשרת פטור מחובת מכרז, בהתקשרות לביצוע מיזם אשר יפעל ללא כוונת רווח (להלן - תקנת המיזם). ואולם, השתתפות המשרד במימון אירועים היא בעלת מאפיינים של תמיכה לפי סעיף 3א לחוק יסודות התקציב. בפועל כינה המשרד את השתתפותו במימון אירועים "מיזם משותף", בהסתמכו על תקנת המיזם. אולם המשרד לא עמד על התנאים הנדרשים לפי תקנת המיזם. כך נולד יצור כלאיים, שאינו תואם את ההסדר החוקי הנדרש. במהלך פחות משלוש שנים פרסם המשרד לציבור שישה נוהלי אירועים שונים. השינויים התכופים בתנאי הסף ובקריטריונים של נוהל האירועים, בפרק זמן כה קצר, אינם מאפשרים למארגני האירועים תכנון מושכל של פעולותיהם, וכן מקשים על ניצול יעיל ושוויוני של התקציבים המיועדים למימון אירועים.

מעקב 
משרד התיירות

1. 	פורסם נוהל תמיכות גם  בשנת 2015. 

ליקוי

2.	על המשרד לפעול לכך שהעברת כספים לגופים חוץ-ממשלתיים, במתווה שמאפייניו מתן תמיכות, תיעשה באמצעות נוהל להגשת בקשות לתמיכה מתקציב המדינה במוסדות ציבור, הכולל מבחני תמיכות, תנאי סף וקריטריונים אובייקטיביים, שוויוניים ומדידים, שיאושרו על ידי היועמ"ש לממשלה ויפורסמו מבעוד מועד לציבור.

מעקב 
משרד התיירות

1-2. 	החל מינואר 2014, פורסמו נהלי התמיכות. גם בשנת 2015  פורסם נוהל תמיכות. 
ליקוי

3.	לדעת משרד מבקר המדינה, מהבחינה המהותית, אין הבדל בין מימון באמצעות תמיכה לבין מימון באמצעות העברת תקציב לפי חוק חובת המכרזים לאותה פעילות. אם מתבצע מימון לאותה הפעילות בשתי הדרכים גם יחד, הדבר הוא הלכה למעשה תמיכת כפל, האסורה על פי הנחיית היועמ"ש לממשלה.

מעקב
משרד התיירות

3.  	המשרד מתואם כבר בנושא התמיכות מול מינהל השיווק ותיירות הפנים. 

ליקוי

4.	התנהלותו של שר התיירות בקידום פסטיבל הסטודנטים: שר התיירות נפגש פעמיים עם מארגן אירוע הפסטיבל - מנכ"ל החברה - מחוץ למשרד. לאחר מכן קיבל ממנו השר מכתבים, ונראה כי החברה סברה שהמשרד יאשר את השתתפותו במימון הפסטיבל, וזאת עוד קודם שהנהלת המשרד ידעה על הבקשה ודנה בה. לשר התיירות הייתה היכרות אישית רבת שנים עם המפיקה שהועסקה על ידי החברה, שהפיקה בפועל את הפסטיבל. נוכח זאת וכלל הנסיבות הקשורות להשתתפות המשרד במימון פסטיבל הסטודנטים, מפורטות בדו"ח זה, עולים ספקות בכל הקשור להתנהלותו התקינה של השר.

ליקוי

5.	העברת כספים לחברה פרטית: בהנחיית היועץ המשפטי לממשלה (להלן - היועמ"ש לממשלה) נקבעו כללים שמטרתם למנוע מצבים שבהם ישמש גוף "צינור" להעברת כספי משרד ממשלתי למי שאינו זכאי להם. התנהלותו העיקרית של המשרד נעשתה מול החברה, ולא מול ההתאחדות, ואף הוצג למשרד שהחברה היא מפיקת הפסטיבל. מחישוב שערך משרד מבקר המדינה עולה כי השתתפות המשרד בסך 936,000 ש"ח היא כ-79% מסך הוצאות ההפקה בפועל שהיו לחברה (1,185,478 ש"ח), אף שהתחייב למימון של עד 49%. עולה אפוא חשש שהמשרד השתמש בהתאחדות באופן מלאכותי לביצוע ההתקשרות וכצינור להעברת כספי המשרד לחברה פרטית, הפועלת למטרת רווח, ולכן לא הייתה זכאית לקבל כספים ישירות מהמשרד. על המשרד לפעול בהתאם להנחיות היועמ"ש לממשלה ולהימנע מהעברת כספים לגורם שהוא אינו רשאי להתקשר עמו, ועל כן אינו יכול לפקח על פעילותו ואינו יכול לבקר אותו. משרד מבקר המדינה רואה בחומרה את העובדה שהמשרד השתמש בגוף שהוא רשאי להתקשר עמו כדי להעביר את המימון לגוף, שעמו המשרד אינו רשאי להתקשר.

מעקב
משרד התיירות

4-5. 	וועדת התמיכות  המורכבת מיועץ משפטי וחשב דנה באירועים לפי נוהל תמיכות, הנוהל מיועד לרשויות מקומיות בלבד וגופים פרטיים או ציבוריים אחרים אינם יכולים להגיש בקשה.

ליקוי

6.	כשלים בהתנהלות ועדת המכרזים וּועדת הפטור בהליכי אישור השתתפות המשרד במימון הפסטיבל: לא התקיים הליך לבחינת קיומם של מיזמים כנדרש בתקנה 3ב לתקנות חובת המכרזים; את הפסטיבל הפיקה בפועל חברה פרטית הפועלת למטרת רווח; לא פורסמה הודעה בדבר ההתקשרות כנדרש, והיעדר הפרסום מנע מגופים מתחרים לדעת על קיומה של ההתקשרות, ובכלל זה להשיג על בחירת ההתאחדות להתקשרות או להציע עצמם לביצוע הפסטיבל; ועדת המכרזים המשרדית (להלן - ועדת המכרזים) לא בדקה אם חלקה של ההתאחדות במימון המיזם אינו פחוּת ממחצית עלות ההפקה, ובפועל לא תרמה ההתאחדות מכספה דבר; המשרד לא דרש שההתקשרות של ההתאחדות עם צדדים נוספים תיעשה במכרז; כמו כן, לא נערך הליך לאישור התאחדות הסטודנטים כספק יחיד בהתאם לתקנות חובת מכרזים. היועץ המשפטי של המשרד הציע לקיים התקשרות על פי תקנת המיזם, בלי שהתקיימו התנאים הנדרשים להתקשרות על פי תקנה זו ועל פי הוראות החשב הכללי. ועדת המכרזים לא דרשה אסמכתאות לאימות תקציב הפסטיבל שהוצג למשרד ושאושר על ידיה. הוועדה אישרה את ההתקשרות עם ההתאחדות בהתבססה על תקציב של הוצאות והכנסות של החברה, ולא על תקציב ההתאחדות. בתקציב הוצגו הסכומים כעלות, בעוד שהלכה למעשה הם כללו גם העמסת רווח לטובת החברה, על רכיבי הפקת המיזם שהמשרד התחייב לממן. על ועדת המכרזים לבחון בקשות המונחות לפניה על פי חוק חובת המכרזים ותקנותיו. ליועץ המשפטי ולחַשָּׁב שמור מעמד מיוחד בוועדה. תפקיד היועץ המשפטי לשמור על חוקיותו של הליך המכרז ולמנוע החלטה המנוגדת לדין. על החשב להבטיח כי ועדת המכרזים לא תקבל החלטה החורגת מהוראות החשב הכללי.




מעקב
משרד התיירות

6. 	משרד התיירות מסייע על פי מבחני תמיכה כפי שנקבע  בוועדת תמיכות ולפי נוהל תמיכות, ולא  בוועדת מכרזים או וועדת פטור. הדיון נעשה בהתאם לקריטריונים שוויוניים ושקופים המופיעים בנוהל לכל. שיקול הדעת המופעל הינו לגבי התאמת האירוע לנושא התיירות, לגבי סכומי כספי התמיכה הם מתבצעים בהתאם לקריטריונים שבנוהל.

ליקוי

7.	העברת תשלום למארגני האירועים תיעשה רק אחרי שבהסכמים עמם יעוגנו כל ההתחייבויות הנדרשות מהם ואחרי שהמשרד יבצע בקרות נאותות על עמידה בהתחייבויות הללו.

מעקב
משרד התיירות

7.  	מחודש פברואר 2014 רשויות מקומיות המשתמשות בשירותי מפיק פרטי, נדרשות להציג הסכם חתום בין הצדדים.

ליקוי

8.	על המשרד לשקול את האפשרויות המשפטיות העומדות לרשותו להשבת תשלומי היתר ששילם.

מעקב
משרד התיירות

8. 	משרד התיירות דן עם התאחדות הסטודנטים ועם פלס להחזר תשלומים ששולמו ביתר. לאחר בדיקת הקבלות וההוצאות על ידי רו"ח מטעם המשרד, ולאחר פגישות עם התאחדות הסטודנטים ועם פלס נקבע על ידי המשרד ביולי 2014 סכום להחזר בסך של 366,376₪. באוקטובר 2014 נחתם הסכם עם ההתאחדות להחזר סכום זה על ידי ההתאחדות, ב 3 תשלומים שווים, ששניים מהם כבר נפרעו.

ליקוי

9.	משרד מבקר המדינה מעיר למשרד כי תקנה תקציבית משמשת קופה של כספי הציבור, ועל כן כל הוצאה ממנה צריכה להיעשות על פי הדין, ובהתאם לקריטריונים ברורים וענייניים. הוצאת כספים לכל דכפין, ללא אמות מידה ברורות וידועות מראש, מנוגדת לכללי המינהל התקין. אין לעשות שימוש בתקנה תקציבית, שמטרתה עידוד אירועים ומופעים לתיירות, כתקנת סל לתשלומים שונים של המשרד. לדעת משרד מבקר המדינה, כל הוצאת כספים צריכה להיעשות באמצעות נוהל סדור, ידוע וקבוע מראש, בין שמדובר בנוהל האירועים הקיים ובין שמדובר בנוהל נוסף שיקבע המשרד לעניין זה.  על המשרד לקבוע מבעוד מועד תכנית שנתית לחלוקת כספי התקנה בכפוף לקריטריונים ברורים וענייניים.

מעקב
משרד התיירות

9. 	משרד התיירות מיישם את הערות הביקורת ופועל על פיהם. לאירועי חג המולד יש תקנה תקציבית נפרדת .









פרק שלישי

מוסדות המדינה, 
חברות ממשלתיות ותאגידים









הסכמי סובסידיה בין המדינה לאגד

אגד- אגודה שיתופית לתחבורה בישראל בע"מ

[bookmark: _Toc426534276][bookmark: OLE_LINK51][bookmark: OLE_LINK52]הסכמי סובסידיה בין המדינה לאגד


הגופים המבוקרים: אגד, משרד התחבורה, משרד האוצר.

ליקויים: 4,6,10 תוקנו. ראה הערות רה"מ64 א' עמ' 170-173.

ליקוי

1.	הביקורת העלתה כי במשרד האוצר ובמשרד התחבורה לא נעשה תחשיב מדויק של עלות מול תועלת לפני החתימה על הסכם הסובסידיה בשנת 2005 (להלן - הסכם הסובסידיה), אף על פי שתוקפו עשר שנים ועלותו מגיעה למיליארדי ש"ח.

מעקב
משרד התחבורה

1.	במשרד התחבורה בוצע תחשיב מדויק של עלות מול תועלת.

מעקב
משרד האוצר

1.	לא דווח על התקדמות בתיקון הליקוי.

ליקוי

2.	בהסכם הסובסידיה נקבע כי המדינה תפצה את אגד על פרישת שכירים קבועים בסכום הולך וגדל לפי מספר הפורשים. בביקורת נמצא כי משרד התחבורה ומשרד האוצר לא קבעו קריטריונים של ותק מזערי לפרישה, דבר העלול ליצור תמריץ לתחלופה גבוהה של עובדים חדשים, שאינה רצויה.

מעקב
משרד התחבורה

1.	נקבע קריטריון של ותק מזערי לפרישה. 
ראה הערות רה"מ 64א' עמ' 169.

מעקב
משרד האוצר

2.	לא דווח על התקדמות בתיקון הליקוי

ליקוי

3.	בעת החתימה על הסכם התחרות משנת 2000 קיבלה אגד מהממשלה מִקדמת התארגנות בסך 90 מיליון ש"ח. בהסכם הסובסידיה נדחה מועד ההחזר של המקדמה בעשר שנים (לשנים 2018-2016). המקדמה תוחזר בתוספת הפרשי הצמדה למדד המחירים לצרכן, אך אגד אינה מחויבת בריבית על המקדמה, וטמונה בכך הטבה נוספת.

תגובה 
אגד 

3. 	אגד מחוייבת בהחזר המקדמה שקיבלה מהממשלה בתוספת של הצמדה למדד המחירים לצרכן. סעיף 12 להסכם תחרות 2000 קבע כי כל הסכומים באותו הפרק צמודים למדד חודש דצמבר 1998. 

ליקוי

9.	בהסכם הסובסידיה התחייבה אגד לחתום על הסכם תחרות חדש עד סוף שנת 2008. ההסכם נחתם באיחור של שנה וחצי והוחל בדיעבד מיום 1.1.09. התחולה בדיעבד של ההסכם משמעותה תשלום נוסף של כ-296 מיליון ש"ח לאגד.

מעקב
משרד התחבורה

9.	לעניין זה הפיק המשרד לקחים כי יש להקדים ניהול המשא ומתן.  

ליקוי

11.	בהסכם הסובסידיה התחייבה אגד להקים מערכת כרטוס חכם משותף למפעילי תחבורה ציבורית שונים. למרות זאת קיבלה אגד בהסכם התחרות 2010 כ-45 מיליון ש"ח להקמת המערכת.

מעקב
אגד

11.  	מערכת הכרטוס החכם המשותפת לאגד ולשאר מפעילי התחבורה הציבורית פועלת החל מחודש יולי 2011. 

ליקוי

12.	הסכמי הסובסידיה והתחרות שחתמו המדינה ואגד מורכבים ומסובכים. חתימה על מסמך שאינו ברור ומפורש דיו עלולה לפתוח פתח לתשלומים מיותרים, לחילוקי דעות ולניצול לרעה של חסרון הידע על ידי גורמים בתוך המערכת ומחוצה לה. הגורמים המקצועיים במשרד התחבורה ובמשרד האוצר לא היו בקיאים בסבך ההסכמים ובפרטיהם ולכן היו תלויים בידע ובניסיון של גורמי ייעוץ פרטיים. מצב זה עלול לפגוע ביכולת הבקרה של משרד התחבורה על ביצוע ההסכמים.

מעקב
משרד התחבורה

12.	להגברת הבקרה של משרד התחבורה עם אגד בביצוע ההסכמים, משרד התחבורה מעסיק משרד רואה חשבון שתפקידו לבקר, בין היתר, את תשלומי הסובסידיה המשולמים לאגד.  

ליקוי

12.	הביקורת העלתה כי קיימים פערי מחירים בתעריפים של התחבורה הציבורית בין המפעילים ואף אצל אותו המפעיל בקווים במסלולים דומים. בשל חיוניותם הרבה של שירותי התחבורה הציבורית לציבור הרחב, ראוי לטפל בתעריפי התחבורה הציבורית ולרכז את הנושא תחת קורת גג אחד שתנהיג מערכת מחירים שלמה, אחידה ושוויונית.

מעקב
משרד התחבורה

13.	משרד התחבורה בשיתוף האוצר הכין תכנית ארצית מקיפה לאחידות בתעריפי התחבורה הציבורית. לצורך יישומה נדרש תקציב מתאים. 


ליקוי

14. 	הביקורת העלתה כי למשרד הביטחון, למשטרה, לשירות בתי הסוהר ולאגד אין מידע מדויק על העלות האמיתית של נסיעות החיילים, השוטרים והסוהרים. לדעת משרד מבקר המדינה, על גופי הביטחון ואגד להשתמש בטכנולוגיות הקיימות כדי לייעל את ההתחשבנות ביניהם ולא להסתמך על סקרים בלבד, ומכל מקום יש לעדכנם לעתים קרובות יותר.

מעקב
אגד

14.	"אגד" ערוכה טכנולוגית ליישום השימוש בכרטיס חכם על ידי כוחות הבטחון.  




סדרי רכישת אוטובוסים – 
תגובות דן – חברה לתחבורה ציבורית

דן- חברה לתחבורה ציבורית בע"מ

[bookmark: _Toc426534278]סדרי רכישת אוטובוסים

הגופים המבוקרים: דן – חברה לתחבורה ציבורית בע"מ, משרד התחבורה, משרד האוצר

ליקוי

1.	ב-30 השנים האחרונות ביצעה דן רכישות של שלדות ואוטובוסים מחברה מחו"ל (להלן - ספקית השלדות או הספקית) בלי שקיימה לצורך כך הליכים תחרותיים. זאת אף שבהסכם הסובסידיה מ-2007 נקבע כי רכישת אוטובוסים מכספי הקרן תיעשה בהליך תחרותי. במשך שנות העבודה עם הספקית התגלו כשלים בתפקודה, ובהם בין היתר איחורים באספקת שלדות, בעיות במנועים, חסרים במשלוחים של השלדות ותמיכה טכנית לקויה. למרות זאת המשיכה דן לשמש לקוחה נאמנה לאותה ספקית. גם משרד התחבורה ומשרד האוצר לא עמדו על ביצוע הליכי רכישה תחרותיים, חרף האמור בהסכם וחרף הערה דומה בדוח על ביקורת שעשה מבקר המדינה בחברת אגד.

מעקב
דן – חברה לתחבורה ציבורית בע"מ

1.	לא דווח על התקדמות בתיקון הליקוי.

ליקוי

2.	חברת דן לא הכינה נוהל רכישות לצורך אישורו על ידי הקרן, ולמותר לציין כי הנהלת הקרן לא אישרה נוהל כאמור. הפרוטוקולים של ישיבות הקרן אינם כוללים הסברים בדבר מספר האוטובוסים (מהסוגים השונים) שהוחלט לרכוש באותה שנה.

מעקב
דן – חברה לתחבורה ציבורית בע"מ

2.	לא דווח על התקדמות בתיקון הליקוי.

ליקוי

3.	בסוף כל שנה בשנים 2010-2007 הצטברו בקרן עודפים שבין 72% ל-100% מסכום התמיכה השנתית של המדינה. סכומם הכולל של העודפים - בין 62 ל-87 מיליון ש"ח.
מעקב
דן – חברה לתחבורה ציבורית בע"מ

3.	לא דווח על התקדמות בתיקון הליקוי.

ליקוי

4.	בשנת 2009 ייבאה דן שלושה דגמים של אוטובוסים משלושה ספקים (בהם הספקית) לשם בחינתם. לא נמצא כי דן השתמשה בממצאי ההשוואה בין הדגמים, אף שציוניו של אחד הספקים בחלק מתחומי ההשוואה לא נפלו מציוני הספקית.

מעקב
דן – חברה לתחבורה ציבורית בע"מ

4.	לא דווח על התקדמות בתיקון הליקוי.

ליקוי

5.	דן רוכשת מדי שנה בשנה אוטובוסים מהספקית בכ-100 מיליון ש"ח לפחות. כל הרכישות מבוססות על חוזה בסיס (עוד משנת 1994) שלא אותר בחברה. יש במצב דברים זה כדי להקשות על דן לעמוד על ביצוע של כל תנאי החוזה על ידי הספקית. הדבר אף מצביע על זלזול לכאורה של החברה בחובתה לפעול בצורה מסודרת ושקופה, דבר הנדרש במיוחד נוכח כספי הציבור המרובים שהיא מוציאה בכל שנה.

מעקב
דן – חברה לתחבורה ציבורית בע"מ

5.	לא דווח על התקדמות בתיקון הליקוי.

ליקוי

6.	בשנים האחרונות פנתה דן לחברות ההרכבה בבקשה לקבל הצעות מחיר לבניית מרכבים לשלדות האוטובוסים שהיא מייבאת מחו"ל. בדן אין מסמכים המתעדים ניהול משא ומתן עם חברות ההרכבה, כנדרש על פי סדרי מינהל תקין, לרבות פרוטוקולים. 

מעקב
דן – חברה לתחבורה ציבורית בע"מ

6.	לא דווח על התקדמות בתיקון הליקוי.


ליקוי

7.	דרכי הבקרה של משרד התחבורה על פעילות הקרן אינן מספקות, אינן יעילות דיין ואינן מקיפות את כל תחומי פעילותה; הדבר בא לידי ביטוי בבקרה לא מספקת על העודף התקציבי בקופת הקרן ובאי-הבקרה על יישום הליך תחרותי על פי ההסכם בין הממשלה לדן.

מעקב
משרד התחבורה

7.	קרן ההצטיידות בוטלה. במקומו נחתם הסכם המסדיר את מנגנון רכש האוטובוסים והבקרה עליו על ידי המדינה. 






חברת דואר ישראל בע"מ – עניינים כספיים

חברת דואר ישראל בע"מ

הגופים המבוקרים: חברת דואר ישראל בע"מ, משרד התקשורת, רשות ההגבלים העסקיים, משרד האוצר - אגף התקציבים, אגף החשב הכללי, אגף שכר והסכמי עבודה, אגף שוק ההון, ביטוח וחיסכון, רשות החברות הממשלתיות, רשות המסים בישראל.

ליקוי

1.	לחברת הדואר אין תכנית אסטרטגית עסקית רב-שנתית. יוצא אפוא שבמשך שנים החברה אינה פועלת לפתח כיווני פעולה לתחומי פעילות שונים, שיפצו על אבדן נתחי השוק של הדואר המסורתי בגלל השינויים הטכנולוגיים ובשל פתיחת שוק הדואר לתחרות.  

מעקב
חברת הדואר

1.	תכנית אסטרטגית רב שנתית עד שנת 2020, הוכנה בסיוע חברת ייעוץ חיצונית והוצגה בינואר 2015 בפני דירקטוריון החברה.  בפברואר 2015 החלה החברה לפעול ליישום התכנון האסטרטגי בתחום הסחר המקוון. במרץ 2015 צפוי דירקטוריון החברה לדון גם בתחומי בנק הדואר והביטוח ולאחר מכן תחל החברה לפעול גם ליישום המתחייב בתחומים אלו.

ליקוי

4.	על פי תחזיות החברה שנבדקו ואושרו על ידי משרד האוצר, ללא יישום מידי של תכנית התייעלות, צפויות יתרות המזומנים של החברה בשנת 2016 לעמוד על יתרה שלילית של 69 מיליון ש"ח. ניתוח תוצאות פעילות החברה בין השנים 2008 ל-2011 מעלה כי מגמת ההתפתחות הרב-שנתית בחברה מצביעה על ירידה מתמשכת  ברווחיותה, בנזילותה הכספית, ומכאן ירידה באיתנותה הפיננסית. לנוכח מצבה הכספי של החברה מתעורר חשש כי כבר בשנים הקרובות היא תתקשה לעמוד בתשלומים התקופתיים לפירעון אגרות החוב שהנפיקה, ללא צעדי תיקון נדרשים.




מעקב
חברת הדואר 

4. 	תכנית ההבראה שהגישה החברה אושרה ותעריפיה המפוקחים עודכנו ב-1 בפברואר 2015.

ליקוי

5.	בשנת 2011, למרות מצבה הכספי הבעייתי של החברה, אישר דירקטוריון החברה תוספות שכר בהיקף של כ-150 מיליון ש"ח.

מעקב 
חברת הדואר

5.	תכנית ההבראה של החברה אושרה. ב-21 בינואר 2015 נחתם הסכם קיבוצי עם ההסתדרות וארגון העובדים. ב-1 בפברואר 2015 עודכנו תעריפיה המפוקחים של החברה. מתגבש והולך הסדר עם מחזיקי אגרות החוב  של החברה. התיקונים המתחייבים ברישיון הכללי של החברה מצויים בשלב אחרון של גיבוש.

ליקוי

6.	רואי החשבון המבקרים הצביעו בחוות דעתם על חולשות מהותיות בבקרות הפנימיות של שתי החברות לשנים 2011-2010.

תגובה
חברת הדואר

6.	חל שינוי חיובי בדו"חות הכספיים לשנת 2013, דיווחו רואי החשבון כי הבקרה הפנימית על הדו"חות הכספיים הייתה אפקטיבית.

ליקוי

7.	ביולי 2012 נכנס לתוקפו תיקון מס' 11 לחוק הדואר, שכלל הפרדה מבנית של הממשל התאגידי בין החברה ובין בנק הדואר. בעקבות תיקון זה קבע משרד התקשורת כי פעילותו של בנק הדואר תורשה רק אם יעמוד לרשותו הון עצמי. טרם נקבע כיצד יועמד לבנק הדואר ההון העצמי. שינויים רגולטוריים ושינויים מבניים הנדרשים לצורך הפיכת בנק הדואר לבנק מסחרי לא בוצעו. 


מעקב 
חברת הדואר 

7.	מונה דירקטוריון לחברת בנק הדואר והוא החל בתהליכים למילוי התנאים הנדרשים לכניסתו לתוקף של תיקון מספר 11 לחוק הדואר, התשמ"ו-1986. 

מעקב
משרד התקשורת

7. 	לאחר יישום ההפרדה המבנית בין בנק הדואר לחברת הדואר ניתן יהיה לשוב ולבחון את האפשרות להפיכת בנק הדואר לבנק ישראל. המפקח על הבנקים ציין בדוח בנוגע להגברת התחרות במערכת הבנקאית כי יישום תיקון מספר 11 הינו שלב הכרחי לפני הפיכת בנק הדואר לבנק מסחרי,  עד כה מונה דירקטוריון לחברת בנק הדואר.

ליקוי

8.	החברה נוהגת להפקיד לתיק השקעות פיננסי, שאינו מהווה "יעודה חשבונאית"  ומשמש לכיסוי החבות האקטוארית, את מלוא החבות האקטוארית - בהיקף של כ-1.1 מיליארד ש"ח.  רשות החברות לא אכפה על החברה לקיים את הוראותיה לדווח לה בפירוט על סעיפי החישוב האקטוארי והליכי אישורם במוסדות החברה.

מעקב
רשות החברות 

7-8. 	במסגרת תיקון מס' 11 לחוק הדואר התשע"ב - 2012 ("תיקון 11") נקבעו שורה של הוראות שיחילו עקרונות של ממשל תאגידי על בנק הדואר. בתיקון האמור נקבעו, בין היתר, ההוראות הבאות: תיעשה הפרדה מבנית מלאה בין חברת הדואר לבין חברת בנק הדואר שתמשיך להיות חברה בת של חברת הדואר. לחברת בנק הדואר ימונה דירקטוריון, והיא תוכל להעסיק עובדים ולהיות בעלת נכסים.  החברה הבת תוכל להחליט בעצמה על מתן שירותים ולהרחיב את השירותים הפיננסיים לרבות הפצת פיקדונות, אולם היא לא תהיה רשאית לשלם ריבית והפרשי הצמדה על פיקדונות. כמו כן יימנע מהחברה כבעבר להעמיד אשראי ללקוחותיה אולם היא תהיה רשאית להפיץ אשראי מטעם גופים אחרים. יישום תיקון 11 מצוי בעיצומו - לבנק הדואר מונה דירקטוריון תוך מעורבות גבוהה של הרשות בקידום הנושא ובמינוי מועמדים מתוך "נבחרת הדירקטורים", ובהמשך השנה עתידה חברת בנק הדואר להתקשר אל מול חברת הדואר במערך הסכמים אל מול חברת הדואר לשם העסקת עובדים, רכישת שירותים והעמדת נכסי חברת האם לטובת חברת הבת.  בנוסף, באוקטובר 2014 גובש הסכם עקרונות בין חברת הדואר, המדינה והסתדרות העובדים הכללית החדשה, אשר התניע את יישום תכנית ההבראה בחברה ואת ההתייעלות בה. כחלק מהסכם העקרונות הוחלט על מכירת של עד ל-40% מאחזקות המדינה בחברת דואר ישראל בשני שלבים: הכנסת משקיע אסטרטגי לחברת הדואר בשלב ראשון והנפקת מניות החברה בבורסה לניירות ערך בשלב שני. כדי להפוך למוסד בעל רישיון בנקאי על בנק הדואר לעמוד בתנאי המפקח על הבנקים משנת 2007: הפרדה אחזקות בין בנק הדואר לבין חברת האם (ריאלית – פיננסית).  העמדת ההון העצמי הנדרש. התחייבות להפרטה מלאה של חברת בנק הדואר.  בהקשר זה, תהליך הפרדת אחזקות בין חברת בנק הדואר לחברת הדואר אמור להמשיך ולהתגבש באמצעות מערך הסכמים להעסקת עובדים ולמתן שירותים וזאת בהמשך להסכם הקיבוצי אשר נחתם במהלך חודש ינואר 2015 בין הנהלת חברת הדואר לארגון העובדים. בסופו של התהליך לא תהיה חברת בנק הדואר חברה אחות כדרישת המפקח על הבנקים אלא חברה בת.  רשות החברות מציינת כי בהמשך לדרישות המפקח על הבנקים כי על פי המתווה המוסכם בין המדינה לנציגי העובדים ימכרו עד ל-40% מאחזקות המדינה בחברת דואר ישראל, המתווה צפוי לבוא לאישור ועדת השרים לענייני הפרטה עם הקמת ממשלה חדשה.

 מעקב
חברת הדואר

8.	החברה פועלת בהתאם להוראות חוזר רשות החברות הממשלתיות מספר 2011-5-2, בדבר התחייבויות יחסי עובד ומעביד ואקטואריה בדו"חות הכספיים.
ליקוי

9.	רק בספטמבר 2011 החל משרד התקשורת לבחון ולמפות את מערך התמחיר של החברה. בחינה זו מהווה תנאי מקדים להכנת התשתית הכלכלית והעובדתית לצורך עבודתה של ועדת התעריפים. ממצאים ראשוניים של בדיקה זו העלו ליקויים רבים בתמחיר החברה המציבים קשיים של ממש לפני ועדת התעריפים. בנובמבר 2012 החלה לפעול ועדה ציבורית חדשה, בראשותו של ד"ר זיו רייך (להלן - ועדת רייך), שהקימו שרי האוצר והתקשורת באוקטובר 2012. הוועדה הוקמה לצורך בחינת תעריפי קבוצת הדואר. היא התבקשה לגבש המלצות, בין השאר, בנושאים האלה: קביעת תעריפי החברה בתחום השירותים המפוקחים; קביעת מקדם התייעלות שיחול על התעריפים המפוקחים; בחינת שיטת הפיקוח הרצויה על תעריפי חברת הדואר; פתיחת שוק הדואר היחידני לתחרות, לרבות בחינה מחודשת של הוראות חוק הדואר בדבר הרחבת התחרות בתחום הדואר הכמותי; וקביעת קריטריונים לפריסת יחידות הדואר בכל הארץ. הוועדה התבקשה להגיש את המלצותיה עד ספטמבר 2013. על משרדי האוצר והתקשורת, בשיתוף חברת הדואר, לקבוע מתווה פעולה ליישום מלא של החלטת הממשלה בקשר לחברה. במסגרת זו יש לבחון את הצורך בעריכת שינויים מבניים בחברת הדואר בשים לב לניסיון העולמי בתחום, וליצור אופק פעילות חיובי בעבורה. מצב עניינים זה מחייב בחינה מעמיקה של יעילות משטר הרגולציה הנוכחי על החברה. במסגרת בחינה זו מן הראוי לשקול את הצורך בקיום פורום של נציגי הגורמים  המאסדרים על חברת הדואר, שיוכל לעסוק, בין היתר, בקביעת כללים בנוגע לשוק הדואר בכלל ולחברת הדואר וחברת בנק הדואר בפרט, כמו בקביעת תעריפים, אמות מידה לשירות, פתיחת השוק לתחרות וכד'. 

מעקב 
חברת הדואר

9.	ועדת רייך הגישה את המלצותיה באפריל 2014, בין השאר גם על בסיס מערכת התמחיר של החברה. ב-17 בנובמבר, 2014 הודיעו שר התקשורת ושר האוצר על החלטותיהם בעקבות המלצות הוועדה וב-1 בפברואר 2015 עודכנו תעריפיה המפוקחים של חברת דואר ישראל בהתאם להמלצות הוועדה והחלטות השרים כאמור. התיקונים המתחייבים מהחלטות אלה ברישיון החברה מצויים בשלב אחרון של גיבוש, לפני חתימת של ראש הממשלה ושר התקשורת עליהם. בנוסף, במסגרת ההסכם הקיבוצי אשר נחתם עם ארגון העובדים וההסתדרות ב-21 בינואר 2015, הוסכם גם על הנפקה מדורגת של מניות החברה עד לשיעור של 40%,  מהם 20% למשקיע פרטי בשלב הראשון.

מעקב
משרד התקשורת 

9.  	שרי האוצר והתקשורת אימצו את המלצות ועדת רייך בשינויים. התקנות המסדירות את תעריפי השירותים  - "תקנות התשלומים" - נחתמו לאחרונה על ידי ראש הממשלה המכהן כשר תקשורת ונכנסו לתוקף ב- 1/2/2015. בימים אלו המשרד פועל ליישום השינויים במסגרת תקנות ורישיון. שינויים הכרוכים בתיקוני חקיקה יובאו לאישור הכנסת. 


ליקוי

10. 	על כל הגופים המאסדרים - משרד האוצר, משרד התקשורת ובנק ישראל - לדון בהאצת התהליכים המתבקשים לפיתוחו של בנק הדואר, בכפוף לתכנית עסקית המפרטת את התחומים המומלצים לצורך זה. אולי בכך טמון הפוטנציאל לשמירת איתנותה של חברת הדואר. הגופים המאסדרים לא עשו די לפיתוחו של בנק הדואר; פיתוח כאמור עשוי לסייע גם בהפחתת הריכוזיות בתחום הבנקאות הקמעונאית, בייחוד באזורי הפריפריה.

מעקב
משרד התקשורת

10.	לבנק הדואר מונה דירקטוריון רק לאחר יישום ההפרדה המבנית ניתן יהיה לשוב ולבחון את האפשרות להפיכת בנק הדואר לבנק ישראל. המפקח על הבנקים ציין בדוח בנוגע להגברת התחרות במערכת הבנקאית כי יישום תיקון מספר 11 הינו שלב הכרחי לפני הפיכת בנק הדואר לבנק מסחרי.

חברת נמל חיפה בע"מ

היבטים בבטיחות בתפעול

הגופים המבוקרים: חברת נמל חיפה בע"מ, רשות הספנות והנמלים – משרד התחבורה התשתיות הלאומיות והבטיחות בדרכים, המשרד להגנת הסביבה, מינהל הבטיחות והבריאות התעסוקתית – משרד הכלכלה, איגוד ערים אזור חיפה – שירותי כבאות, חברת נמלי ישראל – פיתוח ונכסים בע"מ, הרשות לחינוך והכשרה ימיים.

ליקוי 3 תוקן. ראה הערות רה"מ 64א' עמ' 188. 
ליקוי
1.	חברת נמל חיפה בע"מ (להלן - חנ"ח) אינה דורשת מבעלי מטענים מסוכנים או מבאי כוחם לפרט בהודעותיהם על אניות הנושאות חומ"ס מהי קבוצת האריזה של כל אחת ממכולות החומ"ס, כנדרש על פי תקנות הנמלים, התשל"א-1971. בהיעדרם של נתונים אלה חנ"ח אינה יכולה לקבוע במדויק, לגבי חלק ממכולות החומ"ס, את משך הזמן המרבי שמותר להן לשהות בשטח הנמל.

מעקב
חברת נמל חיפה בע"מ

1. 	בוצעה הטמעה מלאה של ההמלצה לדרוש מבעלי המטענים המסוכנים או מבאי כוחם לפרט בהודעותיהם על מכולות חומ"ס המגיעות לנמל, את קבוצת האריזה ורמת הסיכון - לתחום מכולות הייצוא. ישנן 3 קבוצות אריזה לפי התקן הבינלאומי. קבוצות 1+2 מחייבות שהות של עד 14 יום בלבד. 
בתחום מכולות הייבוא קיימת הטמעה חלקית עקב אי יכולת אכיפה בהיעדר חובה על יצואנים בחו"ל למלא את הפרטים הדרושים. 
מסיבה זו נוהגת חנ"ח בחומרה בעניין אחסנת חומ"ס ומקפידה שמכולות חומ"ס בייבוא תאוחסנה בשטחי חנ"ח 14 יום לכל היותר. 
קיימת החלטת מנכ"ל  לחיוב בעלי מטען לפרט  בהודעה על מכולת חומ"ס את קבוצת האריזה ורמת הסיכון לצורך קליטה במערכת הממוחשבת  צפי לביצוע -  20.5.2015.
ליקוי
2.	שירותי כבאות באיגוד ערים אזור חיפה (להלן - כב"ה חיפה) לא מסר לחנ"ח דרישה בדבר הכבאית הנחוצה לדעתו בנמל, ולא יידע את חנ"ח בדבר התקנים שבהם עליה לעמוד ובדבר כבאית חלופית הנדרשת בנמל כאשר הכבאית הקבועה אינה תקינה. בפועל, הכבאית הקבועה נשלחת לעתים קרובות לתיקונים במוסך, ואין בידי צוות החירום של הנמל כבאית חלופית לטיפול באירועי חירום.

מעקב
נציבות כבאות והצלה

2. 	נמסר לחברת נמל חיפה מפרט, רכב הכיבוי הנמצא בשלב של מכרז לרכישה.

מעקב
חברת נמל חיפה בע"מ

2. 	הגדרת מפרט לכבאית מתאימה הועברה על ידי כב״א. החברה נמצאת בתהליך מכרז לרכש כבאית חדשה בהתאם. הצעות מחיר התקבלו ושלב בחירת הזוכה צפוי בימים הקרובים.
לעניין יידוע נמל חיפה בדבר התקנים שבהם עליה לעמוד ובדבר כבאית חלופית כאשר הכבאית הקבועה אינה תקינה - כמות והרכב כ״א נדרש הוגדרו. הכשרת העובדים בוצעה בקורס כיבוי אש במהלך 2014. אופן המימוש להשלמות דרישות נוספות נבחן בימים אלה. ההנחיה הקיימת בצוות החירום נמצאת בתהליך עדכון בנוהל כיבוי אש, וקובעת כי יש לעדכן את כב"ה במוקד 102 על כל השבתה או יציאה למוסך של רכב הכיבוי הנמלי. לא קיים בחברה הסכם השכרה או שימוש ברכב כיבוי חליפי.

ליקוי

4.	אף על פי שחלפו יותר משנתיים מהמועד שבו נחתם הסכם בין חנ"י ובין רספ"ן, נציבות כב"ה, כב"ה חיפה ואיגודי ערים אחרים לכבאות, שבו קיבלו עליהם נציבות כב"ה וכב"ה חיפה את האחריות לכיבוין של דלקות בכלי שיט העוגנים בנמל חיפה - במועד סיום הביקורת לא היה כב"ה חיפה ערוך לכך, ובייחוד לא למקרה של אסון המוני.

מעקב
נציבות כבאות והצלה

4.	תחנה אזורית חיפה ערוכה כיום לכל תרחיש במרחב אחריותה. 

ליקוי

5.	אין בחנ"ח נוהל הקובע באילו מקרים ייחקרו תאונות בתפעול הנמל בידי גורמים פנימיים בחברה, ובאילו מקרים תפנה חנ"ח לגורם מקצועי חיצוני. הועלה חשש שחקירה בידי גורמים פנימיים תושפע מהתוצאות האפשריות של העמדת המעורבים בתאונות לדין משמעתי, מאחר שאלה עשויים להיות חבריהם לעבודה של החוקרים. הדבר עלול לפגוע במהימנות הבדיקה וביכולת להפיק לקחים שימנעו תאונות בעתיד. 

מעקב
חברת נמל חיפה

5. 	בחנ"ח קיים נוהל "ועדות בדיקה" שמספרו 41-07-01A במסגרתו נקבע במפורש כי "כל אירוע בטיחותי שאינו תאונה קלה או "כמעט תאונה"- ייבדק באמצעות ועדת בדיקה פנימית/מומחה חיצוני, עפ"י קביעת המנכ"ל" . משמע – קיימת חובה למינוי ועדת בדיקה בכל אירוע בטיחותי שאינו תאונה קלה או "כמעט תאונה" וניתנה במסגרת הנוהל התייחסות מפורשת לעיגון סמכות חנ"ח להפעלת יועץ חיצוני לבדיקת תאונה (בין באופן עצמאי ובין כסיוע או כחבר נוסף בוועדת הבדיקה הפנימית).
 
ליקוי

6.  	על פי תקנות הבטיחות בעבודה (עגורנאים, מפעילי מכונות הרמה אחרות ואתתים), התשנ"ג-1992, משרד התמ"ת רשאי בכל עת לפסול, לתקופה מוגבלת או ללא הגבלת זמן, עגורנאי מוסמך, אם לדעתו העגורנאי אינו ממלא בעת עיסוקו את דרישות הבטיחות בהפעלת עגורן. נמצא כי חנ"ח לא הביאה לידיעת משרד התמ"ת מקרים שבהם נתפסו עובדים בזמן עבודתם בנמל כשברשותם סמים מסוכנים ונחקרו במשטרת ישראל, כדי שמשרד התמ"ת יוכל לשקול להפעיל את סמכותו לפסול אותם מלשמש בתפקידם.

מעקב
חברת נמל חיפה 

6. 	לא היו מקרים נוספים בהם נתפסו עובדים שבעת  עבודתם בנמל כשברשותם סמים מסוכנים ושנחקרו במשטרה. חנ"ח מודעת לחובת היידוע של משרד הכלכלה בנושא.

ליקוי

7.	על פי ההסכם הקיבוצי משנת 1966, החל על עובדי התפעול בחנ"ח, הערכאה העליונה לבירורים משמעתיים של עובדי התפעול בנמל מורכבת מנציגי האגף לאיגוד מקצועי של הסתדרות העובדים הכללית החדשה (להלן - ההסתדרות). אף שהאחריות לבטיחות ולמניעת סיכון חיי אדם עקב תאונות בתפעול מוטלת על חנ"ח, ולא על ההסתדרות, אין לחנ"ח ייצוג בערכאה העליונה לבירורים משמעתיים של עובדי התפעול ובכללם עניינים בטיחותיים, אלא רק להסתדרות, שלה אין אחריות כאמור.

מעקב
חברת נמל חיפה 

7. 	במסגרת ההסכם הקיבוצי משנת 1966, והסכם הרפורמה משנת 2005 אכיפת  הוראות המשמעת בעבודה בחנ"ח הינה בעייתית ביותר. 
כל הניסיונות של הנהלת חנ"ח  עד כה לשינוי המצב, לא עלו יפה.
בשלב זה, לא נראה פתרון באופק לבעיית אכיפת עניינים בטיחותיים על עובדי החברה.

ליקוי

8.	לדעת משרד מבקר המדינה, על חנ"י וחנ"ח לפעול בשיתוף פעולה על מנת לקדם תכנון והוספה של מערך ניקוז בשטחים שבהם מאוחסנות מכולות חומ"ס כשאין די מקום לאחסנן בחלקו המערבי של רציף "כרמל". כמו כן, על חנ"ח להקפיד על סימון המכולות כנדרש לצורך זיהוין.

מעקב
חברת נמל חיפה בע"מ

8. 	לעניין הפעולות בה החברה נוקטת לתיקון הליקוי בנושא תכנון והוספה של מערך ניקוז ובנושא סימון מכולות - הנושא נותח והוגדר פרויקט להרחבת יכולות חנ״ח המתוכנן לביצוע ב 2016. במקביל, החברה פועלת על פי הנחיות המשרד להגנת הסביבה ומבצעת את הנחייתו בנושא.

מעקב
המשרד להגנת הסביבה

8.  	בהיתר הרעלים שיצא לנמל בתאריך 20.10.14 נדרשה בין היתר הסדרת נושא פריקה, טעינה ואחסון חומרים מסוכנים בנמל: בעל היתר הרעלים יגיש לממונה תוכנית הסדרה לתוספת תשתית אחסון חומ"ס ברציף כרמל וזאת במטרה לצמצם את הסיכון מחומרים מסוכנים. התוכנית תכלול בין היתר הוספת מאצרות תקניות ברציף כרמל וכן שדרוג תעלות הניקוז הקיימות ברציף מזרח למאצרה תקנית. יוער כי כיום תעלות הניקוז פתוחות לים. התוכנית תוגש עד 30.01.15. 
	לעניין סימון המכולות- סימון במכולות הינו באחריות בעל המטען אשר משדר מסר על פרטי המכולה לנמל. הנמל מוודא שהשילוט אכן תואם למסר.
ליקוי

9.  	משרד מבקר המדינה רואה בחומרה את העובדה שאין מענה של כיבוי אש בכלי שיט בנמל חיפה, נוכח ממדי האסון הגדולים האפשריים במצב כזה. על כל הגורמים הנוגעים בדבר, ובראשם נציבות כב"ה וכב"ה חיפה, ונוסף על כך רספ"ן, חנ"ח וחנ"י, לפעול בדחיפות ובשיתוף פעולה כדי לתת מענה הולם לבעיה. 

מעקב
נציבות כבאות והצלה

9. 	מערך הכבאות ערוך לתגובה של כיבוי ימי בנמלי ישראל. עד היום עברו כ65 כבאים אימון ייחודי בהולנד לכיבוי ימי. יתר הכבאים מתאמנים בביה"ס לכיבוי ימי בעכו. סוגיית כיבוי כלי שייט מחוץ לנמל הועברה להתייחסות המל"ל.

ליקוי

10.  	משרד מבקר המדינה מעיר לחנ"ח כי עליה לנקוט את כל האמצעים המוקנים לה בחוק כדי שמכולות חומ"ס לא ישהו בנמל יותר מן הזמן המותר על פי היתר הרעלים. על חנ"ח לפעול בעניין זה בשיתוף פעולה עם המשרד להגנת הסביבה ורשות המסים (המכס) ולפי אישורם. על רספ"ן והמשרד להגנת הסביבה לקבוע את חלוקת האחריות והסמכויות ביניהם בעניין הטיפול בשהיית מכולות חומ"ס בנמל יותר מן מותר ולהודיע על כך לחנ"ח.

מעקב
חברת נמל חיפה בע"מ

10. 	מכולה אשר שוהה מעל 14 ימים בנמל, יוצאת אוטומטית לאיחסון במסוף עורפי פרט למכולות איזו-טנק אשר אין בצפון היתר רעלים לאף גורם אחר, פרט לחברת נמל חיפה ופרט למכולות שיטעון. כל חריגה ממיגבלת איחסון מותרת - מועברת למשרד הגנת הסביבה. המכס מסייע בנושא.

מעקב
המשרד להגנת הסביבה

10.  	לאחר התייעצות עם אגף חומרים מסוכנים במטה המשרד להגנת הסביבה ובתיאום עם רספ"ן, הוחלט לבטל את הדרישות להגבלת זמן שהיית מכולות חומ"ס  בהיתרי הרעלים של הנמלים וזאת מאחר ואין מדובר בפעולה המפחיתה את מלאי מכולות החומ"ס בנמל

ליקוי

11.  	הסכנה שבשהיית מכולות בנמל יותר מן הזמן המותר מקבלת משנה תוקף נוכח קרבתו של נמל חיפה לריכוזי אוכלוסין. לדעת משרד מבקר המדינה, נוכח האפקטיביות המוגבלת של משלוח דרישות לבעל חומר מסוכן או לנציגו לסילוק המכולות, מן הראוי שמשרד התחבורה ישקול ליזום תיקון חקיקה שיעניק למנהל הנמל, נוסף על הסמכות לסילוק מכולות כאמור, סמכויות אכיפה מינהליות מתאימות לטיפול בשהיית מכולות בנמל יותר מן הזמן המותר. כדי להגביר את האפקטיביות של האכיפה ראוי גם לשקול להקנות למנהל הנמל, במסגרת סמכויות האכיפה, סמכות להטיל עיצום כספי בסכום ניכר, באמצעות מנגנון אכיפה שיהפוך את השארת המכולה בנמל לבלתי כדאית לבעל המטען. 

מעקב
משרד התחבורה

11.  	ס' 24 לפקודת הנמלים [נוסח חדש], התשל"א – 1971, קובע כי - "מנהל הנמל רשאי, אם שוכנע שהדבר דרוש למניעת צפיפות יתרה בתנועה בנמל, לסלק מהנמל כל סחורה, חבילות, בעלי חיים, מטען נוסעים או מטען אחר שהבעל לא הוציאם תוך זמן שקבע מנהל הנמל, ולהחזיקם על חשבון הבעל במקום שיראה מתאים לכך, ובלבד שניתנה הודעה מוקדמת לבעל להוציאם כאמור; אם הבעל או מענו לא היו ידועים למנהל הנמל, יפרסם את ההודעה בדרך הנראית לו."
מנכ"ל חברת נמל חיפה הנוכחי קיבל מהממונה על הנמלים ומנהל רספ"ן את הסמכות להפעיל את סמכויות מנהל נמל הקבועות בס' 24 האמור ובתקנה 163 (א) בתקנות הנמלים התשל"א 1971 ובהתייחסות ממוקדת, לחומרים מסוכנים (המתופעלים בנמלי ישראל בד"כ במכולות), נקבע כי "מנהל הנמל, או מי שהסמיכו לכך, רשאי לחייב בעל חומר מסוכן או נציגו לסלק, על חשבונו תוך פרק זמן שיקבע, חומר מסוכן מהנמל; לא סילק בעל החומר המסוכן או נציגו את החומר המסוכן לפי דרישת מנהל הנמל, רשאי מנהל הנמל, או מי שהוא הסמיכו לכך, לסלק את החומר המסוכן מהנמל ולחייב את בעלו בהוצאת סילוקה.
בתקנה 163 (ג), אף הגדיל המחוקק וקבע כי "מנהל הנמל או רב חובל הנמל או מי שהוא הסמיכו לכך, רשאי להורות על פינוי מתחומי הנמל של אניית חומרים מסוכנים המסכנות את סביבתה".  עוד בינואר 2011 הוקנו סמכויות גם למנכ"ל חברת הנמל הקודם, אולם חברת הנמל בוחרת, משיקוליה, שלא להפעיל סמכויות אלה. משכך, מוקנות לחברת הנמל סמכויות יעילות ביותר לסילוק מכולות המצויות בנמל מעבר לזמן שקצבה להן חברת הנמל.
נוכח ניסוחו של ס' 24  האמור, קיים ספק רב אם ניתן להפוך לעבירה מינהלית, וממילא משרד התחבורה סבור כי הדרך היעילה ביותר להביא לסילוק מכולות מהנמל במועד שקצבה חברת הנמל הוא באמצעות הפעלת הסמכויות האמורות בס' 24. שכן, גם עבירה מינהלית בסופו של יום באה לידי ביטוי בתשלום כספי, כשם שס' 24 מאפשר למנהל הנמל לסלק את המכולות תוך חיובו הכספי של בעליהן."

ליקוי 

12.  	לדעת משרד מבקר המדינה, ראוי לשקול את האפשרות לקבוע שהבוחנים לצורכי הסמכה יהיו גורמים בלתי תלויים שאינם עובדי הנמל. בין היתר ניתן לשקול למנות לתפקידי הסמכה גורמים מטעם רספ"ן או משרד התמ"ת. כך יהיה ניתן למנוע מצב שבו בוחן עלול להימצא בחשש לניגוד עניינים כאשר הוא אמור להחליט אם נבחן העובד אתו עבר את המבחן או נכשל בו. יצוין שהמשמעות של כישלון במבחן היא בין היתר עיכוב קידום ופגיעה בשכר של הנבחן.

מעקב
חברת נמל חיפה בע"מ

12. 	סמנכ"ל משאבים בחנ"ח פנה לרספ"ן בהמלצה להוציא את ההסמכות מחנ"ח וכחלופה,  ליצור מאגר חיצוני של מדריכים ומסמכים.
רספ"ן הביעה נכונות לקבל על עצמה את רשות ההסמכה כפי שהיה בתקופת רשות הנמלים והרכבות.
רספ"ן עדכנה את חנ"ח שההמלצה הועברה לבחינה ולאישור משרד הכלכלה .

ליקוי

13.  	לדעת משרד מבקר המדינה, על הנהלת חנ"ח לשקול לעדכן את הנוהל ולקבוע בו שעל הממונה על הבטיחות להודיע מיד על אירוע דליפה של חומ"ס גם לרבי החובלים של האניות העוגנות בנמל, ובייחוד לרבי החובלים של אניות נוסעים. נוסף על כך, על חנ"ח לשקול לתרגל טיפול בדליפת חומ"ס בעת שאניית נוסעים עוגנת בנמל ולקבוע מדדי הצלחה לפי הלקחים שיופקו מהתרגיל, וכן להדריך את עובדי הנמל, את מנהלי הנמל ואת צוותי החירום בו בנוגע לתפקידם בעת אירוע כזה.




מעקב
חברת נמל חיפה בע"מ

13.	נוהל "חומרים מסוכנים ואופן הטיפול במקרה של אירוע חומ"ס" עודכן במרץ 2014 . הנוהל המעודכן הועבר למשרד להגנת הסביבה.
הנוהל המעודכן הופץ לגורמי הנמל ופורסם בפורטל האירגוני. על מנת להבטיח כי השינוי הוטמע במוקד ביטחון ובתצפית הנמל, יועבר ריענון על דבר העדכון לקב"ט ורא"ג ים.

מעקב
המשרד להגנת הסביבה

13. 	בהיתר הרעלים לנמל מתאריך 20.10.14, נדרשו בביצוע תרגיל חירום לשנת 2014 עד לתאריך 30.11.2014. תיק התרגיל יוגש לממונה חודש לפני ביצוע התרגיל לאישור התרחישים כאשר אחד מתרחישי התיק יהיה התרחשות ביקוע מכולת חומ"ס בשעה שאוניית נוסעים נכנסת לנמל וכיוון הרוח אליה. המשרד אישר דחית לו"ז לביצוע התרגיל עד פברואר 2015, וזאת לצורך תיאום מועד התרגיל עם  רשות הכיבוי. נושא קיום נוהל חירום למצב בו מתרחשת דליפת חומ"ס בעת שאוניית נוסעים עוגנת בנמל, נמצא בבדיקה מול נציגי הנמל.

ליקוי 10 תוקן. ראה הערות רה"מ 64א' עמ' 199.

ליקוי

1.	לפני שקיבלה הממשלה את החלטתה מדצמבר 2010, לא הוצגו לה חלופות שונות של גופי ביצוע לפרויקט הקו האדום. ההחלטה שנתיבי תחבורה עירוניים להסעת המונים בע"מ (להלן - נת"ע) תהיה אחראית לביצוע פרויקט כה מורכב התקבלה בלא שנעשתה עבודת מטה יסודית של משרד התחבורה ומשרד האוצר - לבדיקת היערכותה של החברה ויכולתה לבצע את הפרויקט, ולבדיקת העלות הכלכלית של כל התהליך לעומת חלופות אפשריות אחרות.

מעקב
משרד התחבורה והבטיחות בדרכים

1.	כשהוחלט כי לא ניתן יהיה להמשיך בפרויקט הזכייני וכי עוברים למודל של ביצוע תקציבי, המשרד היה צריך להטיל את המשימה על אחת מזרועות הביצוע של משרד התחבורה. נתיבי ישראל ורכבת ישראל לא היו רלוונטיות מסיבות שונות ביניהן - ניסיון מועט בעבודה בתוך ערים וכן היעדר ניסיון בבניית רכבות קלות. נתיבי איילון לא היו ברמה מספקת ולא היה להם יתרון על פני נת"ע, וחברת נת"ע ביצעה כבר חלק מעבודות ההכנה לרכבת הקלה ופעלה עם המדינה מול הזכיין (המכרז שנכשל).  
כל חברה שהייתה נבחרת צריכה להתארגן ולהיערך למשימה.

ליקוי

2.	בדצמבר 2010 החליטה הממשלה על ביצוע פרויקט הקו האדום בתקציב של 10.7 מיליארד ש"ח ובלוח זמנים שהגדיר את שנת 2017 כמועד תחילת הפעלתו. במסמכים הנלווים שהוצגו לממשלה לאישור התקציב ולוח הזמנים, לא נמסר פירוט לגבי התקציב הראשוני ולא נמסר על איזה בסיס נתונים הוא נשען. עם התגבשות התכנון המפורט גדל אומדן התקציב לכ-14.4 מיליארד ש"ח, והמועד הצפוי להפעלת הקו האדום נדחה משנת 2017 לשנת 2018. לפי הערכות חברת הבקרה המועסקת על ידי משרדי האוצר והתחבורה, מועד ההפעלה עלול להידחות אף לשנת 2022. עבודות מסוימות בפרויקט הקו האדום לא נכללו באומדן שהוצג לממשלה בדצמבר 2010, למרות שהן בעלות השפעה על העלויות: הטיפול בקרקע מזוהמת ובזיהום של מי התהום בעת הקמת הקו האדום, פיצוי בעלי נכסים ותשתיות הסמוכים לתוואי הקו האדום ועוד. חרף זאת לא הובאו האומדן ולוח הזמנים המעודכנים לאישור מחדש של הממשלה.



מעקב
חברת  נת"ע - נתיבי תחבורה עירוניים להסעת המונים בע"מ

2.  	לעניין השלמת תכנית תקציבית מתואמת ללוחות זמנים חדשים  - קיימים לוחות זמנים ואומדן מעודכנים שאושרו על ידי משרדי התחבורה והאוצר. 
ראה הערות רה"מ 64א' עמ' 196.

ליקוי

3.	דוח מבקר מדינה בנושא "ייזום ומימוש של תכניות פיתוח בתחום התשתית"  הצביע על כמה ליקויים מהותיים בכל קשור לפיתוח תשתיות בישראל, ובהם: חריגה מלוחות זמנים מתקציבים שיועדו לפרויקטים, אישורם ללא בחינת חלופות, הצגת תמונת מצב כלכלית לא שלמה ומוטה כלפי מטה בפני מקבלי ההחלטות, לשם קידום פרויקטים ואישור המשאבים המוקצים. הממצאים בדוח הנוכחי מעידים כי משרדי האוצר והתחבורה לא הפיקו לקחים מדוח מבקר המדינה הקודם, ולא שיפרו את דרכי הטיפול והניהול של תכניות הפיתוח.

מעקב
משרד התחבורה והבטיחות בדרכים

3. 	לנושא שיפור דרכי הטיפול והניהול של תוכניות הפיתוח בתחום התשתיות - המשרד עובד בצורה אינטנסיבית על שיפור המעקב והבקרה אחר פרויקטים ופועלים להבראת חברות אשר נמצא שן חורגות מפרויקטים (לו"ז ותקציבים). המשרד אף פיתח (עדיין בפיתוח) בשנה האחרונה מערכת ממוחשבת לבקרת הנתונים (מערכת BI) ומתקיימות ישיבות חודשיות עם כל אחת מזרועות הביצוע של המשרד בשיתוף משרד האוצר.
יש לציין כי אומדן הפרויקט הנוכחי של הקו האדום אינו בגדר "חריגה בתקציב הפרויקט" שכן אומדן הפרויקט עודכן טרם היציאה לביצוע. מדובר בתיקון אומדן חסר קודם, בדיוק על מנת שלא תוצג למקבלי ההחלטות תמונה אופטימית מידיי לגבי עלות הפרויקט.
אומדני הפרויקטים מבוקרים עי משרדי האוצר והתחבורה בסיוע חברת בקרה בינ"ל טרם היציאה למכרז ובמהלך ביצוע הפרויקט.

ליקוי

4.	בדצמבר 2011 החליטה הממשלה להטיל על מנכ"ל משרד התחבורה להכין עד 1.3.12 תכנית עבודה המתווה את הקמתן של מערכות להסעת נוסעים בתחבורה ציבורית יבשתית באמצעים רבי-קיבולת במטרופולינים ובערים הגדולות, עד לסוף שנת 2025. עוד החליטה הממשלה שהתכנית תכלול לוחות זמנים להשלמת התכנון והביצוע של הפרויקטים, פירוט התקציבים הדרושים למימושם, המלצות בדבר מקורות המימון ואופן פריסת התקציב, המלצות בדבר גופי הביצוע שיופקדו על קידום הפרויקטים, וככל שנדרש גם המלצות בדבר שינויים והתאמות באותם הגופים, ובשים לב לכך שנת"ע הוגדרה כזרוע ביצוע של הממשלה לעניין הקמת המתע"ן. עד אפריל 2013, למעלה משנה מהמועד שנקבע, לא הוכנה תכנית כאמור.

מעקב
משרד התחבורה והבטיחות בדרכים

5.	לעניין הכנת תוכנית עבודה המתווה את הקמתן של מערכות להסעת נוסעים בתחבורה ציבורית יבשתית - משרדי האוצר והתחבורה הכינו תכנית אסטרטגית למדדים הנדרשים מרשת הסעת ההמונים במטרופולינים חיפה ת"א וירושלים וכן אומדן עלות לצרכי התחבורה הציבורית. 
שלושת המטרופולינים מעדכנים את רשת הקווים בהתאם למדדי ביצוע שסוכמו כאשר נדרש לאשרם מול מוסדות התכנון. 
יש לציין כי במטרופולין ת"א נבחנות חלופות שונות לעדכון הרשת נוכח השתלבות הפרויקטים כמענה לבינוי המאסיבי המתוכנן בשטחי צהל המתפנים.
	
ליקוי

5.	על אף החלטת הממשלה מדצמבר 2010, שקבעה כי על משרדי התחבורה והאוצר לחתום על הסכם מסגרת עם נת"ע, טרם נחתם הסכם כזה. למעשה, מאז הקמתה של חברת נת"ע בשנת 1997, במשך יותר מ-15 שנים, היא פועלת ללא הסכם מסגרת עם המדינה - הסכם שאמור להסדיר את מכלול היחסים בין הצדדים ואת התחייבויותיהם. בהיעדר הסכם מסגרת נוצרו חילוקי דעות בין נת"ע לבין נציגי המדינה וגורמי פיקוח ובקרה חיצוניים מטעמה בכל הקשור לשיתוף פעולה ולקבלת נתוני תקציב, לוחות זמנים ומסמכים נוספים עדכניים מנת"ע בפרק זמן סביר.
 
מעקב
משרד התחבורה והבטיחות בדרכים

5. 	לעניין חתימת מסגרת עם נת"ע - ישנה חתימה בראשי תיבות על ההסכם. הצדדים פועלים בהתאם. הנהלת החברה החדשה ביקשה לשנות סעיפים בהסכם והנושא נדון כעת במטרה לחתימה על הסכם חדש בשבועות הקרובים.

ליקוי

6.	נחתמו הסכמים בין נת"ע, הממשלה וארבע מבין חמש הרשויות המקומיות שהקו האדום עובר בתחומי שיפוטן, המגדירים את זכויות השימוש במקרקעין של מתווה הקו האדום; כן נחתמו הסכמים כספיים רק עם שתיים מאותן חמש רשויות מקומיות לקביעת חלקה של כל רשות במימון הפרויקט. משרדי האוצר והתחבורה טרם גיבשו הסכמים מעודכנים עם הרשויות המקומיות, על אף הגידול באומדן תקציב הפרויקט, השינויים בלוח הזמנים ושינויים אחרים שנעשו בפרויקט.

מעקב
משרד התחבורה והבטיחות בדרכים

6. 	לנושא גיבוש הסכמים מעודכנים עם הרשויות המקומיות - הנושא באחריות חברת נת"ע. קיימות הבנות מתקדמות עם הרשויות.

ליקוי

7.	בינואר 2013 היו בנת"ע שבעה נהלים תקפים בנושאי מִחשוב, אבטחת מידע ואישור חשבון ספק. החברה לא קבעה נהלים בתחומי פעולה חשובים אחרים, ובהם כספים, רכש, גיוס כוח אדם, גיוס בכירים ונסיעות לחו"ל. כמו כן, החברה לא קבעה נהלים בתחומי הליבה של עיסוקה, ובהם ביצוע פרויקט הקו האדום ותכנון.



מעקב
חברת  נת"ע - נתיבי תחבורה עירוניים להסעת המונים בע"מ

7.	לעניין עדכון נוהלי החברה במקביל לקביעת המבנה הארגוני, ערכת הנהלים הושלמה. באופן טבעי ישנו תהליך מתמשך של התאמת נהלים קיימים וכתיבת נהלים חדשים על פי צורך.
נחתמו 99 נהלים, אשר מוטמעים במסגרת תוכנית עבודה סדורה.
ראה הערות רה"מ 64א' עמ' 198.

ליקוי

8.	במועד סיום הביקורת, ינואר 2013, מנה תקן החברה 227 משרות. 80 מהן טרם אוישו. חלק מהמשרות שאינן מאוישות שייכות לתפקידים בכירים בתחומים מקצועיים, ומילוים נדרש לביצוע פעילות הליבה של נת"ע וחיוני לביצוע מקצועי ואיכותי של פרויקט הקו האדום.

מעקב
חברת  נת"ע - נתיבי תחבורה עירוניים להסעת המונים בע"מ

8.  	לעניין איוש המשרות, קיים מבנה ארגוני חדש שאושר ע"י הדירקטוריון, הכולל כמחצית התקנים שהיו עד תחילת 2014. נת"ע נמצא בעיצומו של תהליך יישומו. טרם אויישו כל המשרות בחברה אך אוישה כל שדרת הניהול החדשה וכן מרבית התפקידים במקצועות הליבה.

ליקוי

9.  	הביקורת העלתה כי עד למועד סיום הביקורת בינואר 2013, טרם הוסדר הנושא. לדעת משרד מבקר המדינה, יש להקפיד כי הסדרת נושא זה תיעשה תוך שמירה על העקרונות הכלליים שהותוו בחוק חובת המכרזים ותקנותיו - שימוש מדוד בפטור מחובת המכרזים והגבלתו רק למקרים יוצאים מן הכלל ולנתיב הקריטי של הפרויקט, קבלת אישור מראש של דירקטוריון החברה ודיווח לוועדת ההיגוי.

מעקב
חברת  נת"ע - נתיבי תחבורה עירוניים להסעת המונים בע"מ

9.  	בהמשך לתהליך המתואר בהערות ראש הממשלה 64א', אושר תיקון לפקודת מסילות הברזל, המאפשר כניסה למבנים לצורך ניטור או חיזוק. מתקיים תהליך התקנת תקנות.
ראה הערות רה"מ 64א' עמ' 198.

ליקוי

11.  	הביקורת העלתה כי במהלך שנת 2011 פנתה נת"ע לרשות החברות הממשלתיות, בבקשה שתפעל לשינוי תזכיר ההתאגדות ולהתאמת מטרות החברה להחלטת הממשלה מ-2010, ובכלל זה הגדרתה כזרוע ביצוע של הממשלה - כנדרש בתקנות חובת המכרזים. אולם עד מועד סיום הביקורת בינואר 2013, טרם תוקן תזכיר ההתאגדות.

מעקב
רשות החברות הממשלתיות

11. 	לא דווח על התקדמות בתיקון הליקוי

ליקוי

12.  	לדעת משרד מבקר המדינה, על דירקטוריון החברה ומשרדי התחבורה והאוצר להשלים בהקדם את בירור אי-ההתאמות הכספיות הניכרות, את תיקון הליקויים בבקרה על מערך הכספים, ואת חשיפת האחראים לתקלה חמורה זו של שימוש לקוי בכספי ציבור.

מעקב
משרד התחבורה והבטיחות בדרכים

12. 	מבנה ארגוני חדש לחברה הוצג ואושר בדירקטוריון החברה וכן בוועדת ההיגוי העליונה.

ליקוי

13.  	לדעת משרד מבקר המדינה, מן הראוי שמשרדי התחבורה והאוצר יבחנו את סוגיית המבנה הארגוני הרצוי לחברה, ויביאו בחשבון הן את דוח חברת הבקרה והן את עמדתה של נת"ע. זאת על מנת שנת"ע תאמץ מבנה ארגוני יעיל, שיקנה לה את כלי הניהול הראויים למשימותיה וימזער את הסיכונים בביצוע פרויקט הקו האדום. על נת"ע לגייס בהקדם האפשרי את העובדים המקצועיים שחיוניותם למילוי משימותיה היא קריטית, כדי שתוכל לבצע את הפרויקט באופן מקצועי ואיכותי, תוך עמידה בלוחות זמנים ושמירה על יעילות וחיסכון.

מעקב
חברת  נת"ע - נתיבי תחבורה עירוניים להסעת המונים בע"מ

13.  	בשלהי 2014 אושר מבנה ארגוני מפורט המותאם לצרכי החברה ולתפיסת ניהולה. 
ראה הערות רה"מ 64א' עמ' 200.
ליקוי

14.  	על משרדי התחבורה והאוצר לוודא שנת"ע נערכת כנדרש להתמודדות עם הסיכונים בביצוע הפרויקט, כן עליהם לוודא שהיא מתקנת ללא דיחוי את הליקויים שהועלו בדוח זה. עליהם להציג בפני הממשלה את השינויים באומדן עלות הפרויקט ובלוח הזמנים, ולפעול לחתימת הסכם עם נת"ע להבטחת ניהול תקין של החברה, הפרויקט וכספי המדינה. עקב מורכבות הפרויקטים של קווי המתע"ן, מן הראוי שמשרדי התחבורה והאוצר יבחנו בהמשך את יכולתה של נת"ע להקים את יתר קווי המתע"ן.

מעקב
משרד התחבורה והבטיחות בדרכים 

14. 	לנושא הווידוא שנת"ע נערכת כנדרש להתמודדות עם הסיכונים בביצוע הפרוייקט – בסיוע חברת הבקרה, משרד התחבורה מוודא שנעשה סקר סיכונים מעמיק לגבי פעילות החברה. 







רכישת קרונות – חברת רכבת ישראל בע"מ

רכבת ישראל בע"מ
[bookmark: _Toc426534286]רכישת קרונות

הגופים המבוקרים: רכבת ישראל, משרד התחבורה והבטיחות בדרכים, אגף התקציבים – משרד האוצר, רשות החברות הממשלתיות. 

ליקוי 1 תוקן. ראה הערות רה"מ 64 א' עמ' 201.
ליקוי
2.	במשרד התחבורה וברכבת לא נמצאו מסמכים המעידים על כך שנבדקה ההשפעה של הוויתורים שנעשו במפרט על השירות לנוסע, על תפעול הרכבות ועל תחזוקת הקרונות. 
מעקב
משרד התחבורה והבטיחות בדרכים

2.	באוגוסט 2013 הופצו הנחיות לתהליכי רכש ציוד נייד, המפרטות את התקנים והדרישות הטכניות שיהוו בסיס לרכש, וכמו כן את תהליכי קליטתו, רישומו ותהליך הנדרש לצורך אישור הפעלתו ברשת מסילת הברזל במדינת ישראל , וכל זאת בהסתמך על תקנים אירופאיים המפורטים במפרט טכני כללי שגובש בסיוע חברת יעוץ שווייצרית תוך אימוץ מפרט טכני אירופאי מתקדם , TSI  ,  בנושא קטרים וקרונות נוסעים.
נקבעו כללי רישום לציוד נייד חדש כחלק מהתארגנות לרישוי הציוד הנייד, וכמו כן נקבעו תהליכים לאישור הפעלת הציוד הנייד בדומה לתהליכים המקובלים באירופה.
בהמשך לאמור לעיל בוצעה בקרה של אגף רכבות על תהליכי רכש של  קטרים וקרונות משא משומשים, ועל רכש קטרים חשמליים.
בנושא רכש חשמליים הופק דוח בקרה משותף יחד עם חברת הבקרה מטעם משרד האוצר במסגרתו נבחנו מסמכי המכרז ובכלל זה המפרט הטכני, שאושרו בסופו של דבר ליציאה למכרז בין לאומי.
מעקב
רכבת ישראל

2. 	רכבת ישראל מקפידה במסגרת דיוני ועדות המכרזים לנתח שינויים שמבוצעים במפרטי המכרזים מאספקטים שונים.

ליקוי
3.	הביקורת העלתה, כי הרכבת לא הקפידה למלא אחר ההוראות של תקנות חובת המכרזים, התשנ"ג-1993, בעת שניהלה את המשא ומתן עם חברה א'. בין היתר התקיימו חלק מהדיונים ללא נוכחות של חברי צוות המשא ומתן שמינתה ועדת המכרזים, בחלק מהדיונים לא נכח נציג של היועץ המשפטי של הרכבת, ופרוטוקולים של חלק מהדיונים לא הוצגו לוועדת המכרזים.
מעקב
רכבת ישראל

3. 	קיימת הקפדה שבישיבות משא ומתן הנערכות במסגרת הליך מכרז משתפים את היועץ המשפטי או כל גורם אחר רלוונטי. 
ראה הערות רה"מ 64א' עמ' 202.
ליקוי
4.	עד מועד סיום הביקורת עדיין לא קבעו משרד התחבורה ומשרד האוצר אסדרה (רגולציה) של הרכבת, ואף לא קיימים בארץ תקנים המחייבים את הרכבת בכל הנוגע לרכש של ציוד נייד. הרכבת קובעת על דעת עצמה את המאפיינים ואת התקנים של הציוד הנייד שהיא רוכשת, ואין כל פיקוח חיצוני על עמידתה בתקנים אלה. כל אלה עלולים להשפיע על בטיחות הנסיעה ברכבת.
מעקב
רכבת ישראל

4. 	הרכבת כותבת ותכתוב מפרטים טכניים רלוונטיים לכל רכש ציוד. בתחזוקה קיימת מדיניות תחזוקה כללית והוראות היצרן מגדירות את מפרטי התחזוקה הספציפיים.
מתקיימת בקרה תקציבית על עסקאות ופרויקטים שמבצעת הרכבת. הבקרה מתבצעת באמצעות מינהל תשתיות ותיאום. 
ליקוי
5. 	נציגי הממשלה והרכבת לא גיבשו ביניהם תכנית כוללת לרכש של ציוד נייד חדש לשנים 2012-2008, בטרם מומש התקציב שהוקצה לכך בהסכם הפיתוח - כ-1.26 מיליארד ש"ח. נציגי הממשלה אישרו כל אחד מהשלבים של עסקת רכש הקרונות, בלי לציין מהו התקציב שהם מאשרים לשם כך. 
ליקוי
6.	הקצאת תקציב הרשאה להתחייב לצורך רכישת ציוד נייד לרכבת בשנים 2012-2008 לא תאמה את הסכומים שנקבעו בהסכם הפיתוח ובהחלטת הממשלה בדבר תכנית "נתיבי ישראל". תקציב ההרשאה להתחייב שהקצה אגף התקציבים לא נידון בהליך מסודר ולא נסמך על עבודת מטה שבחנה את צורכי ההצטיידות של הרכבת. בשנים אלה ניצלה הרכבת תקציב הרשאה להתחייב לרכישת ציוד נייד בסכום כולל של כ-2.55 מיליארד ש"ח, לעומת מסגרת של 1.76 מיליארד ש"ח שהקצה לכך אגף התקציבים. 
ליקוי
7.	שיטת העבודה בנוגע למימון ההצטיידות שעל פיה פעלו הרכבת ומשרד התחבורה עד שנת 2012 לא אפשרה למשרד התחבורה לקיים בקרה תקציבית על עסקאות ופרויקטים שביצעה הרכבת. מדובר בסכומים בהיקף של מיליארדי ש"ח, שלמשרד התחבורה לא היה מידע בגין איזו התקשרות שולמו.

מעקב
רכבת ישראל 

5-7.   	רכבת ישראל חתמה מול גורמי הממשלה על הסכם הפעלה ביום 14.6.14 ומקפידה לפעול על פיו.
	לנושא הקצאת תקציבי ההרשאה להתחייב לצורך רכישת ציוד נייד לרכבת, תואמת את הסכומים שנקבעו בהסכם הפיתוח ובהחלטת הממשלה בדבר תוכנית נתיבי ישראל, לכל מכרז לציוד נייד מתקבלת הרשאה להתחייב התואמת את הצרכים. 
ליקוי
8.  	על הנהלת הרכבת להביא בחשבון מלכתחילה בניהול המכרזים את מכלול השיקולים הרלוונטיים, לרבות המשקל הראוי של זמני האספקה הנדרשים, תוך שמירה על עקרונות התחרות והשוויון, ולגלות את מלוא המידע לדירקטוריון. על הדירקטוריון והנהלת הרכבת לקיים תהליך של הפקת לקחים ולהבטיח את קיומם של הסדרים שיביאו לשיפור ולייעול של תהליכי הרכש וימנעו הישנותן של תקלות.

מעקב
רכבת ישראל

8.  	הנהלת הרכבת מוסרת כבר לדירקטוריון החברה את מלוא המידע הנדרש. כמו כן החברה קיימה הליך של הפקת לקחים מהליכי מכרזים. 
הנהלת החברה טרם הציגה בפני הדירקטוריון את ההסדרים שגובשו במהלכו של תהליך הפקת לקחים. יוצג במהלך שנת 2015. 
ראה הערות רה"מ 64א' עמ' 206.



העמותה לתכנון, פיתוח ושימור אורבני – ירושלים
סדרי ניהול בעמותה







העמותה לתכנון, פיתוח ושימור אורבני-ירושלים
סדרי ניהול בעמותה
הגופים המבוקרים: העמותה לתכנון, פיתוח ושימור אורבני, משרד התחבורה, עיריית ירושלים.

ליקויים 2,3,5,7,8 תוקנו. ראה הערות רה"מ 64א' עמ' 207-212.
ליקוי
1.	משרד התחבורה והעירייה העבירו בשנת 1995 את תכנון פרויקט הסעת ההמונים ואת ביצועו לעמותה ללא מכרז.
מעקב
העמותה לתכנון, פיתוח ושימור אורבני – ירושלים 

1.	קידום פרויקט הסעת ההמונים בירושלים על ידי צוות תכנית אב לתחבורה, התבצעה בהתאם לתפיסת המשרד הרואה בצוות תכנית אב לתחבורה הפועל במסגרת העמותה לתכנון, פיתוח ושימור אורבני – ירושלים, כגורם מקצועי וכזרוע מקצועית מטעם המשרד המספקת לו שירותים בהתאם.
מעקב
משרד התחבורה

1.	משרד התחבורה רואה בצוות תכנית אב לתחבורה ירושלים גורם מקצועי וזרוע מתכננת ומלווה עבור המשרד. הצוות, הפועל במסגרת העמותה לתכנון, פיתוח ושימור אורבני , מספק למשרד שירותים הנדרשים לו ליישום מדיניותו.
ליקוי
4.	בארבעת המכרזים שקיימה העמותה לאיתור מהנדסים התקבלו הצעה אחת או שתיים בלבד, ולשלושה מהמועמדים שנבחרו הייתה זיקה קודמת לעמותה. 
תגובה
4.  	העירייה מדגישה כי הן אופן הפרסום והן תנאי הסף מאושרים מראש על ידי מנכ"ל העירייה. במסגרת ועדת התקשרויות בה בין השאר, נמצאים נציגי העירייה ומשרד התחבורה. ולמרות כל המאמצים עדיין קיים מחסור בשוק המהנדסים בישראל ובמיוחד בתחום התנועה והתחבורה. 
מעקב
העמותה לתכנון, פיתוח ושימור אורבני – ירושלים 

4.  	לעניין בחירת המועמדים שהיתה להם זיקה קודמת לעמותה בארבעת המכרזים לאיתור מהנדסים - במספר מכרזים שנבדקו היו מעט מועמדים ובשלושה מקרים היועצים שנבחרו היו בעלי זיקה קודמת לעמותה. הדבר נובע מהמחסור במהנדסים הקיים בישראל בכלל ובמגזר הציבורי במיוחד. בעיה המחריפה כאשר נדרשים מהנדסים בעלי ניסיון בתחום התשתיות והתחבורה. יחד עם זאת, במטרה להגדיל את המודעות למכרזים מסוג זה, פועלת העמותה להגברת מאמצי הפרסום של מכרזים, תוך תיעודם המפורט, לרבות פרסומים חוזרים ופירסום באינטרנט.

מעקב
משרד התחבורה

4.	 לעניין בחירת המועמדים שהיתה להם זיקה קודמת לעמותה בארבעת המכרזים לאיתור מהנדסים - כידוע, קיים בארץ, בפרט במגזר הציבורי, מחסור חמור במהנדסים, ובעיקר במהנדסי תחבורה ותשתיות. כתוצאה מכך, למכרזים שפורסמו ניגשו מועמדים ספורים ובשלושה מקרים נבחרו מועמדים בעלי זיקה לעמותה, אשר היו המועמדים המתאימים ביותר לפי תנאי המכרז.
משרד התחבורה פועל מול צוות תכנית אב לתחבורה ירושלים להגדלת היצע המועמדים וזאת באמצעות פרסום המכרזים באפיקים נרחבים, במגוון מדיות ולאורך זמן. במקביל, מנוהל תהליך בקרה ומעקב על ההיענות למכרזים, במטרה להמשיך להפיק לקחים ולהגדיל את היצע המתמודדים.

ליקוי

6.	העמותה חידשה (לאחר הפסקה של שנה וחצי) את ההתקשרות עם יועץ ג', אשר שימש בעבר מנהל הצוות, על אף החלטת מנהל הצוות הקודם כי ההתקשרות אינה נחוצה.  

מעקב
העמותה לתכנון, פיתוח ושימור אורבני – ירושלים 

6. 	לעניין ההתקשרות עם יועץ ג', זו חודשה לאחר הפסקה של שנה וחצי מאחר ומנכ"ל הצוות הנוכחי בשונה מקודמו בתפקיד סבר כי ההתקשרות נחוצה ותואמת את צרכי הצוות. יצויין כי כיום קיימת התקשרות תקפה עם היועץ המסתיימת בחודש יולי 2015.

הרשות הממשלתית למים ולביוב

הרשות הממשלתית למים ולביוב

[bookmark: _Toc426534288]היבטים בהקמה ובתפעול של מפעלים להשבת קולחים

הגופים המבוקרים: רשות המים והביוב, המשרד להגנת הסביבה, משרד הבריאות, אגף תקציבים – משרד האוצר.
ליקוי
1. 	משנת 2000 אישרו אגף התקציבים במשרד האוצר (להלן את"ק) ורשות המים סיוע כלכלי להקמת מפעלים להשבת קולחים, ובמשך השנים מימנו סיוע זה, וזאת בלי שרשות המים ביססה את אישוריה על תכנית אב או על תכנית פיתוח ארוכת טווח. 
מעקב
רשות המים והביוב
1. הרשות מכינה תכנית אב לביוב והשבה. הכנת התוכנית נעשית בהנחיית אגף התכנון ברשות המים והכנתה צפויה להסתיים ב- 2016. נוסף לכך, במסגרת הרפורמה להמשך פיתוח מפעלי ההשבה, כל תכנית חדשה תיבחן בראייה האזורית, על בסיס הפיתוח ותפעול המיטבי של מפעלי הקולחין. 
ליקוי
2. 	רשות המים ואת"ק לא בדקו בדיעבד את הכדאיות המשקית למתן מענקים אלו ולא עשו הערכה של התועלות שבהקמת מפעלי השבה ותרומתם למשק הקולחים ביחס לכספי המדינה שהושקעו בהם. 
מעקב
רשות המים והביוב
2. 	הרשות ערכה בדיקה רטרואקטיבית של התועלת בהשקעות שאושרו בעבר למפעלי ההשבה בסיוע ומצאה שקיימת תועלת משקית להשקעות שנעשו ביחס לחלופות של אספקת מקור מים חלופי וסילוק הקולחים כמטרד. בנוסף, הרשות קבעה נוהל לבחינת התועלת של השקעות חדשות במפעלי השבה. 
ליקוי
3. 	רשות המים לא השתמשה בסמכות שהקנה לה חוק המים התשי"ט 1958 (להלן - חוק המים) ולא בחנה שימוש בתשתית קיימת להעברת מי הקולחים. תחת זאת היא מימנה הקמה של קווים חדשים בידי יזמים פרטיים ובידי מקורות, ובכך גרמה לכפילות ולבזבוז משאבים. 
מעקב
רשות המים והביוב
3. 	הרשות בוחנת את השימוש בתשתיות קיימות לצורך ניצול מי קולחים, ובמידת האפשר, התשתיות הללו מנוצלות למטרה זו. כך לדוגמא, במסגרת הקמת מפעל ההשבה "מי שוקת" אגודת מי שוקת רכשה צנרת קיימת של חברת מקורות לצורך אספקת מים במפעל ההשבה. כמו כן, בחרה הרשות בחלופת השימוש בקו ירקון מזרחי הישן, במקום הנחת קו חדש בציר אחר, במסגרת התכנית ל"מפעל אזורי להשבת קולחי ירושלים, בית שמש, קרית גת, מים נחותים ואחרים". כפי שצויין בהתייחסות הרשות לדוח הביקורת, נעשו ויעשו בחינות כדאיות לשימוש בתשתיות קיימות. 
ליקוי
4.	רשות המים קבעה את שיעור מענקי הסיוע שהיא אישרה למפעלי ההשבה הפרטיים על בסיס כמויות הקולחים שמפעלים אלו היו אמורים לספק בפרקי זמן נקובים לאורך תקופת פעילותם. נמצא כי שישה מתוך עשרה מפעלים שבדק משרד מבקר המדינה לא סיפקו את כמות הקולחים שעל בסיסה אושרו התכנית העסקית והסיוע הכספי של המדינה. ליקוי זה מצביע, בין היתר, על חוסר התכנון והבקרה של רשות המים בעניין מפעלי ההשבה, והוא מעמיד בספק את כדאיותו של מתן הסיוע במימון הקמתם.

מעקב
רשות המים והביוב
4. 	הרשות פיתחה כלי תומך החלטות לביצוע תחזיות היצע קולחים שצפוי לתת הערכה מדויקת יותר של כמות הקולחים הצפויה ובכך לאפשר תכנון מתאים יותר של התשתיות ההנדסיות. במסגרת עדכון נוהל הסיוע להקמת מפעלי השבה שמיועד לחול מ- 2015, נקבע מנגנון סיוע שפחות רגיש לשינויים בכמות הקולחים. 
ליקוי
5. 	רשות המים לא גיבשה נהלים ולא קבעה חובות ניטור ודיווח על איכות הקולחים במפעלי ההשבה ובמאגרי הקולחים, ואף לא קבעה נוהל פעולות שיש לנקוט במצבים של חריגה מתקני איכות. רשות המים גם אינה מקיימת בקרה ופיקוח כספי והנדסי על פעילותם של מפעלי ההשבה במהלך הקמתם ולאחריה.
ליקוי
6. 	על רשות המים לבחון את נושא האסדרה של משק זה, לרבות את נוהלי הסיוע למפעלי השבה פרטיים ואת הפיקוח והבקרה עליהם במהלך הקמתם ולאחריה, ועליה להתייעל ולנהל את משק הקולחים בצורה מיטבית.
מעקב
רשות המים והביוב

5-6. 	חובת דיגום איכות המים במאגרי קולחים והנגשת המידע לצרכנים הוסדר ב"כללי המים (קביעת תנאים ברישיון), תשע"ד-2014", שפורסמו ברשומות ב-13.2.14. צוות בין משרדי בהשתתפות רשות המים, משרד הבריאות והמשרד להגנת הסביבה גיבש נוהל פעולות במצבי חריגה מתקני איכות. הרשות מקיימת בקרה כלכלית והנדסית על מפעלי השבה במסגרת הקמתם. "כללי המים (קביעת תנאים ברישיון), תשע"ד -2014" מסדירים הבסיס לבקרה כלכלית והנדסית על כלל ספקי משק המים ובכללם מפעלי השבת הקולחים. 

ליקוי

7. 	משרד הבריאות הודיע למשרד מבקר המדינה בתגובתו מפברואר 2013, שקיימת לָקוּנָה [ריק משפטי] בנושא אחריות ספקי הקולחים על איכות קולחיהם, וכי הוא מתכוון לעדכן את התקנות או לחילופין להתקין תקנות חדשות שיטילו אחריות זו על ספק הקולחים. מנהל אגף מים ונחלים במשרד להגנת הסביבה הודיע למשרד מבקר המדינה במרץ 2013, שמשרדו אינו מבצע ניטור רציף של איכות הקולחים ביציאה ממפעלי ההשבה, שאינם בתחום אחריותו או סמכותו. מנכ"לית המשרד להגנת הסביבה מסרה למשרד מבקר המדינה בסוף אפריל 2013, שמשרדה פועל למניעת זיהום מקורות מים בתחום הטיפול בשפכים על פי סמכויותיו, וכי הוא איננו מוצא לנכון להיכנס לעולם התוכן של ספקי המים שמנוהל ברובו על ידי רשות המים. מנכ"לית המשרד הוסיפה שמכונים לטיהור שפכים (להלן - המט"שים) מעבירים דיווחים שוטפים לגבי איכות הקולחים היוצא מהם כנדרש בתקנות, ונתונים אלו מועברים אף לרשות המים. מנהל רשות המים הודיע למשרד מבקר המדינה באותו מועד, ש"הצוות הבין-משרדי לבחינת מערך ניטור איכות הקולחים" קבע בפברואר 2013 את התדירות והפרמטרים לניטור איכות הקולחים ואלה "הוטמעו לכללי המים" החדשים, בהם "מחויב בעל רישיון (כולל ספק קולחים), לספק מים 'בכמות ובאיכות על פי כל דין'". כאמור, מנהל רשות המים אף הודיע שכללים אלו מצויים בשלבי תיאום אחרונים מול משרד המשפטים לקראת פרסום.

מעקב
רשות המים והביוב

7. 	"כללי המים (קביעת תנאים ברישיון), תשע"ד-2014" פורסמו ב- 2014 ומסדירים את חובת הדיגום במאגרי קולחים ואת ידוע הצרכנים באשר לאיכות הקולחים. לאור הקשיים הטכנולוגים / כלכליים בניטור רציף בנקודת האספקה של מפעל ההשבה לצרכנים, הרשות סבורה שנקודת הביקורת העיקרית אל איכות הקולחים צריכה להישאר ביציאה ממכוני הטיפול בשפכים, כפי שמוגדר כיום ב"תקנות בריאות העם (תקני איכות מי קולחין וכללים לטיהור שפכים), תש"ע-2010". הביקורות הנוספות במערך האספקה, כדוגמת הדיגום במאגרים על פי כללי המים (קביעת תנאים ברישיון), תשע"ד-2014 או על פי התרי ההשקיה בקולים הניתנים על ידי משרד הבריאות, מהווים נדבך משלים. 

ליקוי

8. 	ממצאי הדוח מצביעים על כך שסדרי קבלת ההחלטות ברשות המים להקמת מפעלי השבת קולחים ביזמות פרטית, להקצאת המענקים ולפיקוח על ניצולם היו לקויים, שכן הם נעשו ללא תכנית אב ארוכת טווח; בעת הקמת המפעלים ואף לאחר מכן לא תמיד היו הליכי ליווי ובקרה הנדסיים, כספיים וכמותיים מספקים ולא נעשתה בקרה על אספקת הקולחים בכמויות שלפיהן נקבע המענק שקיבלו ספקי הקולחים. לא נעשו חישובי עלות-תועלת בהתייחס להיבטים כלכליים, סביבתיים ותברואתיים בראייה כלל-משקית. נוכח ליקויים אלה, מן הראוי שרשות המים תבחן בצורה מעמיקה את תהליכי אישור מפעלי ההשבה, תקצובם והפיקוח עליהם על מנת לייעל את אופן קבלת ההחלטות בתחום זה ואת ניהולו.

מעקב
רשות המים והביוב

8. 	הרשות בחנה באופן מעמיק את מבנה משק הקולחים הרצוי, הליכי אישור מפעלי השבה חדשים ואת מערכת הבקרה על הקמתם, ובהתאם לכך עורכת שינויים יסודיים באמות המידה והמנגנון לתמיכה מפעלי השבה. נקבעו שמבנה משק הקולחים יהיה של מפעלי השבה אזוריים ואושר נוהל סיוע חדש שיחול על תקצוב מפעלי השבה חדשים החל משנת 2015. הרשות מציינת שבשנים 2013 ו- 2014 הרשות לא תקצבה מפעלי השבה חדשים וזאת עד לסיום הסדרה זו.  

הגופים המבוקרים: רשות המים והביוב, תאגידי המים והביוב פלג הגליל – החברה האזורית למים וביוב בע"מ, מי עכו בע"מ, תאגיד המים קרית ים בע"מ,  פלגי מוצקין בע"מ, מי כרמל בע"מ, מי נתניה בע"מ, מי מודיעין בע"מ, מעיינות הדרום בע"מ, אגוד ערים אזור חיפה ביוב. 
ליקוי
1.	אף שטרם הסתיימו הליכי החקיקה בעניין עבודות משותפות של התאגידים והרשויות המקומיות, עסקאות כאלה נעשות בפועל באישור הממונה על התאגידים ברשות המים (להלן - הממונה). מועצת רשות המים לא קבעה כללים ואמות מידה בעניין זה, לרבות בעניין מכרזים משותפים, אופן בחירת הקבלנים והפיקוח על ביצוע העבודות. בפועל, כל תאגיד פועל בהתאם לסיכומיו עם הרשות המקומית, לעתים באופן שאינו עולה בקנה אחד עם היעילות והחיסכון של התאגיד, ואף מביא להוצאת כספם של צרכני המים למטרות מוניציפאליות שאינן קשורות למשק המים.

מעקב
רשות המים והביוב

1. הנושא הוסדר במסגרת כללי תאגידי מים וביוב (כללים לעניין התקשרות חברה עם רשות מקומית לשכירת נכס ורכישת טובין) וכללי תאגידי מים וביוב (התקשרות חברה עם רשות מקומית לביצוע גבייה), התשע"ד-2014. כל סוג אחר של עסקה עם רשות מקומית מצריכה את אישור הממונה והמועצה שבמסגרתו נבחנת כדאיותה של כל התקשרות. כמו כן, נוסחה טיוטה לתקנות לפי חוק חובת המכרזים והיא מצויה בהתייעצויות פנימיות ועם האוצר. בכל מקרה, לא ניתן לקדמה בתקופת הבחירות כי נדרש גם את אישור ועדת החוקה של הכנסת וכן נמצאים בהכנה כללים לעבודות פיתוח משותפות תאגיד – רשות מקומית. 
ליקוי
2. 	אף שברפורמת התיאגוד הועבר תחום הביוב מהרשויות המקומיות לתאגידים שהקימו, לא הועברו לתאגידים זכויותיהן של הרשויות המקומיות באיגודי הערים לביוב. נוצר אפוא מצב שבו התאגידים מעבירים כספים שגבו מהצרכנים למימון פעילות איגודי הערים לביוב, אך מקבלי ההחלטות באיגודים הם נציגי הרשויות. בפועל, מחלוקות כספיות מתגלעות בין התאגידים ובין איגודי הערים לביוב.
מעקב
רשות המים והביוב

2. 	בשל תחילת עבודת הצוות הבין משרדי שמונה על ידי שרי אוצר ותשתיות בקיץ 2014, טרם התקדמה העבודה בנושא זה, עד לקבלת מסקנות הצוות לגבי עתידם של התאגידים. 
ליקוי
3. 	נמצא כי ארבע רשויות מקומיות גובות היטלי מים וביוב לקופתן, אף שהיטלים אלה היו צריכים להיות משולמים לתאגידים, ואף שהתאגידים הם שנושאים בעלויות עבודות התשתית, בהיקף של מיליוני שקלים, שההיטלים נועדו למימונן.

מעקב
רשות המים והביוב

3. 	הרשות מבהירה כי חוות הדעת של המשנה ליועץ המשפטי של הממשלה בעניין גביית היטלי מים וביוב קובעת כי כספים שנגבו על ידי העירייה בתקופת הקמתו של התאגיד ומצויים ברשותה יישארו בידי העירייה. דרישות תשלום שהוצאו על ידי העירייה אך טרם נגבו, יועברו לחשבון התאגיד. על בסיס חוות דעת זו, הנחה הממונה את התאגידים לפעול בהתאם, הרשויות המקומיות כפופות גם הן לאותה חוות דעת – הממונה בודק את היישום באמצעות ביקורות בנושא מטעמו בתאגידים, אולם אין לרשות המים מידע או שליטה לקבלת תמונת מצב מלאה לגבי יישום ההנחיה לגבי הרשויות המקומיות, ולמיטב ידיעת הרשות ולצערה יש הפרה מצד רשויות מקומיות של הנחיות משרד המשפטים בעניין. לגבי תאגיד מי עכו, יצוין כי הנושא נבחן על ידי הממונה לאחרונה לגיבוש הסדר מוסכם על ידי הצדדים ברוח חוות הדעת של המשנה ליועץ המשפטי של הממשלה. לגבי תאגיד מי נתניה – הנושא הוסדר במסגרת בקשה לחלוקת רווחים על ידי התאגיד ונקבע מתווה להשבת התשלומים לתאגיד. 

ליקוי

4. 	הממונה לא קבע עקרונות ואמות מידה בדבר ביצוע ומימון של עבודות שיקום הנעשות לאחר ביצוע עבודות תשתית של מים וביוב.

מעקב
רשות המים והביוב

4. 	מתגבשת טיוטה במסגרת אמות המידה ההנדסיות ובמסגרת עבודות פיתוח משותפות. 
ליקוי

5. 	חלק מהתאגידים התקשרו עם הרשויות המקומיות בעסקאות לקבלת שירותי גבייה והפעלת המוקד העירוני ואף פעלו לחידוש הסכמים אלה, בלי שהתאגידים בדקו את כדאיותן הכלכלית. לעתים עלותן של ההתקשרויות הללו יקרה יותר מחלופות אחרות. 

מעקב
רשות המים והביוב

5. 	התאגידים בוחנים כבר את כדאיותן הכלכלית להתקשרויות עם הרשויות המקומיות, בחינה כאמור על ידי התאגידים מובנית במסגרת כללי תאגידי מים וביוב (התקשרות חברה עם רשות מקומית לביצוע גביה). לגבי שירותי מוקד, ההסכמים נבדקים פרטנית על ידי הממונה מכוח סעיף 26 לחוק תאגידי מים וביוב 2001. 
	
ליקוי

6.	תאגיד פלג הגליל עשה עסקה עם הרשויות המקומיות חצור הגלילית וצפת, ולפיה הן העבירו אליו את מניותיהן בחברת צח"ר תשתיות זורמות בע"מ (להלן - צח"ר), המנהלת ומפעילה מתקן לטיהור שפכים באמצעות יזם; התאגיד קיבל עליו במסגרת העסקה התחייבויות של הרשויות המקומיות, שהוערכו בכ-17 מיליון ש"ח. בפרוטוקולים של ישיבות דירקטוריון התאגיד, שבהן נדונה ואושרה העסקה, אין ביטוי לקיום דיון של הדירקטוריון בהשפעות של נטילת התחייבויות כאלה על איתנותו הפיננסית של התאגיד ועל יכולתו להמשיך ולפעול כ"עסק חי". 

מעקב
רשות המים והביוב

6. 	העברת המניות לתאגיד התבצעה בהתאם להוראות חוק תאגידי מים וביוב וממילא נעשתה בעיכוב של 3 שנים מיום הקמת התאגיד על מנת לאפשר את התחזקותו הפיננסית של תאגיד פלג הגליל. 

ליקוי

7. 	מנכ"ל תאגיד פלג הגליל משמש גם מנכ"ל צח"ר. זאת אף שהוועדה לבדיקת מינויים שהוקמה לפי חוק החברות הממשלתיות, התשל"ה-1975, העלתה חשש לניגוד עניינים, ואף שכהונתו בתפקיד מנכ"ל פלג הגליל הותנתה על ידי הוועדה בכך שיתפטר מתפקידו כמנכ"ל צח"ר. למרות ניגוד העניינים השתתף המנכ"ל באופן פעיל במשא ומתן לעסקה בין הרשות המקומית חצור הגלילית לתאגיד פלג הגליל וצח"ר, ואף חתם על העסקה בשם שני האחרונים.

מעקב
רשות המים והביוב

7. 	הנושא אינו רלוונטי מאחר והמנכ"ל אינו מכהן כבר בתאגיד פלג הגליל. 

ליקוי

8. 	על משרד האוצר, משרד האנרגיה והמים, משרד הפנים ורשות המים לפעול לתיקון הליקויים שהועלו בדוח, ובכלל זה למנוע הוצאה של כספי משק המים והביוב למטרות שאינן לתועלתו הישירה של משק זה, ולדאוג להשבת הכספים שהוצאו ממנו.

מעקב
רשות המים והביוב

8. 	לעמדת רשות המים הסדרת כללי התקשרות עם רשויות מקומיות כפי שפורטה לעיל נועדה להסדיר במידת האפשר מניעת זליגת כספים אל מחוץ למשק המים והביוב. עם זאת, יש לקחת בחשבון כאמור שהיות והתאגיד נשלט על יד הרשות המקומית ועל פי אופי יחסי התלות ההדדיים ביניהם, אין ברגולציה כדי להבטיח, הרמטית, אי זליגת כספים כאמור. 

ליקוי

9. 	על התאגידים לנהל באופן יעיל את משק המים והביוב ולקבל החלטות עצמאיות לטובתם ולטובת פיתוח משק המים. על הדירקטוריונים של התאגידים להגביר את הפיקוח על העסקאות עם הרשויות המקומיות ולהקפיד על קבלת מלוא המידע הנדרש לאישור עסקאות אלה, לרבות תוצאות בדיקת כדאיותן לתאגיד.

מעקב
רשות המים והביוב

9. 	תאגידי המים פועלים באופן עצמאי ככל הניתן לנוכח האמור לעיל ועל רקע קיומם של כללי ההתקשרות שפרסמה רשות המים במהלך השנים 2013-2014 בעניין. בנוסף, סעיפים 26 ו- 26א מחייבים כי כל התקשרות עם הרשות המקומית תיעשה בדרך וכפוף לתנאים שנקבעו בהם הדבר נבדק גם במסגרת ביקורות שמתבצעות בתאגידים מטעם הממונה בהתאם לצורך. 
ליקוי

10. 	ממצאי הדוח מעלים כי רפורמת התיאגוד, שנועדה בין היתר להביא לכך שכספי צרכני המים והביוב ינוצלו לטובת משק המים והביוב ולפיתוחו בלבד, ושביצועה היה כרוך בהוצאות ניכרות, לא השיגה מטרה זו במלואה. זליגת כספים ממשק המים והביוב לצרכים עירוניים אחרים מתרחשת הלכה למעשה, זאת עד כדי ניצול לרעה של מנגנוני השליטה של הרשויות המקומיות בתאגידים. מן הראוי שמשרד האוצר, משרד האנרגיה והמים, משרד הפנים ורשות המים יפעלו לשינוי המצב.

מעקב
רשות המים והביוב

10. 	בתיקון האחרון לחוק תאגידי מים וביוב, החליטה הממשלה לדחות את רפורמת התיאגוד המרחבי בשנה, לכן היא אינה מיושמת היום. בשנת 2014, הוקם הצוות הבין משרדי הבוחן את המשך פעילות התאגידים בכלל, ואת נושא התיאגוד המרחבי בפרט והרשות ממתינה להכרעתו. כמו כן, יצוין שהרשות גיבשה אמות מידה לבחינת התייעלות התאגידים, והקימה צוות מעקב הבוחן תמידית ביצועי התאגיד ומדרג אותם. 

מעקב
משרד האנרגיה והמים

10. 	רפורמת התאגוד הביאה למצב בו קיימים כיום 55 תאגידים המאגדים תחתם את משק המים העירוני של למעלה מ- 85% מהאוכלוסיה, לדעת המשרד, נדרש ליעל את פעילות התאגידים ולצמצם את מספרם, על מנת להקטין את העלויות הנלוות. יוזכר, כי חוק המים תוקן לאחרונה כך שרפורמת התאגוד האזורי נדחתה. בחודשים האחרונים פועל צוות בין משרדי, יחד עם משרד האוצר, על מנת לבחון את מבנה משק המים העירוני הרצוי. לאחר גיבוש המסקנות, ייתכן כי יידרשו תיקוני חקיקה מתאימים. עמדת משרד התשתיות הלאומיות, האנרגיה והמים היא כי על הכספים המיועדים לטובת משק המים – להיות מופנים לטובת משק המים בלבד. הממונה על התאגידים הרשות המים פועל על מנת לבחון את ביצועי התאגידים ולגבש עלויות נורמטיביות לתפעולם, כך שלא יושתו עלויות נוספות ומיותרות על משק המים. 

היערכות משק המים לשעת חירום

הגופים המבוקרים: רשות המים, חברת מקורות, המשרד להגנת העורף, משרד האוצר – אגף התקציבים, צה"ל – פיקוד העורף, משרד הבריאות. 

ליקוי

1.	מועצת רשות המים טרם אישרה את הכללים בעניין הכרזה על אירוע פגיעה במים ובעניין הטיפול בו.

מעקב
רשות המים

1. 	כל הנהלים קיימים, מתעדכנים ומופצים מעת לעת באם הכוונה לכללים לביטחון מים הרי שמתקיים כעת (פברואר 2015), תהליך הן מקצועי והן משפטי של סבב הערות לטיוטה ובסופו היא תובא לאישור מועצת רשות המים.
	ראה דוח הערות רה"מ 64א עמ' 221.  

ליקוי

2.	התכניות לאספקת המים בשעת חירום מבוססות בין היתר על הנחיות לאחסנת מים בבתים, אולם הנחיות אלה אינן מיושמות או אינן בנות מימוש.

מעקב
רשות המים

2. 	בוצעה עבודת מטה בין היחידה לביטחון מים ודובר הרשות בתוכנית העבודה 2015. מתוכנן "מסע פרסום" המותנה בכפוף לתקציב 2015. 

ליקוי

3.	רשות המים טרם הסדירה עם הגורמים הנוגעים בדבר, בהם אגף התקציבים במשרד האוצר, רשות החירום הלאומית (להלן - רח"ל) וספקי המים, את אספקת המים בבקבוקים לרשויות המקומיות בשעת חירום.




מעקב
רשות המים 

3. 	קיים הסכם חתום בין רשות המים לבין שלושת ספקי המים המבוקבקים המרכזיים וכן עם שלוש רשתות השיווק בעלות הפריסה הרחבה ביותר בישראל. 

ליקוי

4.	רשות המים לא העבירה ליחידה לביטחון המים תקציב לשנים 2011 ו-2012, וכך מנעה ממנה להיערך למתן מענה בעת חירום לכ-400,000 אזרחים באמצעות ציוד חיוני (מכלי מים, ברזיות, משאבות מים, תאי שירותים כימיים), שעלותו נאמדה בכ-6.4 מיליון ש"ח. 

מעקב
רשות המים

4. 	העתודה המרחבית הוקמה על שני מרכיבה ופרוסה בשלושה מחסניים אזוריים בישראל. הנושא יתורגל במסגרת תרגיל נקודות  מפנה 2015 (ב- 3.6.15). 

ליקוי

5.	רשות המים לא גיבשה הסכם מחייב עם חברה אזרחית שתספק לה מכליות מים לשימוש בעת חירום, והיא ממשיכה לסמוך על סיוע צה"ל בעניין זה, אף שצה"ל לא התחייב להעמיד לרשותה בעת חירום מספר קבוע מראש של מכליות.

ליקוי

6.	אין פקודה של חטיבת המבצעים באגף המבצעים שבמטה הכללי של צה"ל המורה לאט"ל להקצות מכליות מים למשק האזרחי בשעת חירום, ולכן לא השלים אט"ל עבודת מטה שתאפשר את הקצאת המכליות.

מעקב
רשות המים

 5-6. 	אין פקודה. קיים נוהל כתוב בין רשות המים לצה"ל. 
	ראה דוח הערות רה"מ 64א עמ' 223.  



מעקב
צבא הגנה לישראל 

6. 	התרחשותו של משבר מים הינו אחד מהתרחישים בעלי פוטנציאל פגיעה פיזית ומוראלית בתושבי המדינה. במסגרת שת"פ צה"ל עם רשות המים, קיימת הבנה כי יתכן שצה"ל יידרש לסייע במכליות מים בעת משבר, ע"ב סד"כ זמין של מכליות צבאיות והעמדת נציג רלוונטי בצוות ניהול משבר. צה"ל יסייע במידת הצורך, בדומה לשאר האירועים האזרחיים על פי הערכת מצב. עמדת צה"ל לממשק צה"ל עם רשות המים רועננה לאחרונה בינואר 2015. בשנים האחרונות ניכרת התעצמות בקרת מערכות אזרחיות רבות, מה שבוודאי הפחית את התלות בסיוע צבאי. אולם, אם עדיין צה"ל יידרש לסייע לאחר מיצוי המשאבים האזרחיים, צה"ל יעשה זאת תוך מתן עדיפות לצרכי הכוחות הצבאיים. 

ליקוי

7.	בשנים 2012-2010 לא קיימה רשות המים בחלק מהרשויות המקומיות ומתאגידי המים ביקורות בתדירות הנדרשת בנוהלי מל"ח. בשנת 2012 קיימה מעט ביקורות, ואף לא וידאה כי תוקנו הליקויים שמצאה בחלק מהרשויות והתאגידים שנכשלו בביקורותיה. 

מעקב
רשות המים

7. 	הרשות מקיימת ביקורות בכל ספקי המים אחת לשנתיים.
	ראה דוח הערות רה"מ 64א עמ' 224. 
 
ליקוי

8.	משרד הבריאות לא הקפיד שבתי החולים יקיימו את הנחיותיו בדבר החזקת מאגרי מים לעת חירום, ולכן לא ניתן להבטיח את תפקודם התקין של בתי החולים ואת הטיפול ההולם במאושפזים בשעת חירום, ובייחוד בעת משבר מים.

מעקב
רשות המים

8. 	משרד הבריאות במרבית המקרים מקפיד כבר שבתי החולים יקיימו את הנחיותיו בדבר החזקת מאגרי מים לעת חירום. 


מעקב
משרד הבריאות

8. 	בנוהל הפעלת המערך הגריאטרי לשעת חירום ובנוהל הפעלת המערך לבריאות הנפש בשעת חירום ובנוהל הפעלת תשתיות בבתי חולים כלליים קיימים הנחיות המחייבות את בתי החולים להכין מאגר מים ל- 3 ימים לשעת חירום. נושא זה נבדק במסגרת בקרות מוכנות לשעת חירום שמקיים האגף במוסדות אלו. יש לציין שלמרות הבקרות עדיין ישנם בתי חולים, גריאטריים ופסיכיאטריים, שאין בהם מענה ל- 3 ימים. להיערכות זו נדרשת השקעה כספית גדולה שאין למשרד אפשרות לתקצב עם התקציבים הקיימים. המחלקה לבריאות הסביבה מבצעת כשגרה ביקורות תקופתיות במוסדות אשפוז אשר כוללות, בין היתר, פיקוח ובקרה על מצב מאגרי המים (בהיבט התברואי), תכנון המאגרים, תחזוקתם, ואיכות המים בהם. 

ליקוי

9.	מקורות אינה מכירה כראוי את מערכות המים של הרשויות המקומיות ותתקשה לסייע להן בשעת חירום. טרם נחתם הסדר שלפיו תסייע מקורות בהפעלת עתודות מרחביות, ובכלל זה לא סוכם מי יתקצב את צוותי כוח האדם במקצועות השונים (אספקת מים, בדיקת איכות המים, הנדסה), את הקמתם והפעלתם של מחסנים ואת הרכישה והתחזוקה של ציוד לשעת חירום.

מעקב
רשות המים 

9. 	ראה מעקב לליקוי מס' 1. 

ליקוי

10. 	משבר מים עלול לגרום לפגיעה קשה באוכלוסייה, והוא מחייב את הגורמים האחראים לאספקת מים, ובהם רשות המים, מקורות, הרשויות המקומיות ותאגידי המים, להיערך למזעור הפגיעה. נוכח רמת ההיערכות הירודה של חלק מתאגידי המים והרשויות המקומיות, המתעלמים פעם אחר פעם מהוראות רשות המים ורח"ל לשיפור היערכותם, עולה החשש כי בעת משבר מים קשה, הם לא יוכלו לספק לתושבים מים בכמות הנדרשת לסיפוק הצרכים הבסיסיים ביותר. חילוקי דעות שעיקרם תקציביים מונעים מרשות המים כמפקחת וממקורות כזרוע הביצועית שלה להיערך לסיוע לרשויות המקומיות ולתאגידי המים בעת חירום. 
ליקוי

11. 	על רשות המים, משרד האוצר, מקורות, צה"ל, תאגידי המים והרשויות המקומיות לתקן בהקדם את הליקויים העולים מדוח זה, כדי להבטיח שבעת משבר מים קשה לא יעמדו אזרחי המדינה בפני שוקת שבורה. 

מעקב
רשות המים

10-11. 	הגורמים האחראים לאספקת המים פועלים כבר באופן מדורג לזמינות התקצוב להיערכות למזעור הפגיעה בעת משבר מים. 

מעקב
חברת מקורות

10-11. 	חברת מקורות פועלת על פי תוכנית רב שנתית לביצוע כל הפעולות הנדרשות על מנת להיות ערוכה באופן מיטבי למזעור הפגיעה במערכות אספקת המים במצבי חירום ובכללם פעילויות להיערכות לרעידות אדמה, הצטיידות בדיזל גנרטורים למערכות חיוניות, הכשרת עובדים, עדכון נהלים ועוד. 

מעקב
צבא הגנה לישראל

10-11. 	ראה מעקב לליקוי מס' 6. 

ליקוי

12. 	על פי הנוהל, על חברת מקורות להעביר לרשויות המקומיות ולתאגידים מידע על תכניותיה לאספקת המים בשעת חירום ומשבר מים, כדי שאלו יתארגנו לחלוקת מים. מנגד, על הרשויות והתאגידים להעביר למקורות את תכניותיהם ונתוניהם בדבר מערכות אספקת המים בשעת חירום, כדי שזו תסייע באספקת מים חלופיים ובחלוקתם. מתשובת מקורות למשרד מבקר המדינה מפברואר 2013 עולה, שטרם עוגן בנוהל תפקידה לסייע לספקי המים המקומיים בעת משבר מים, הגם שבפועל היא ממלאת תפקיד זה.

מעקב
רשות המים 

12. 	הנושא מבוצע ברמה המקומית בין ספקי המים לחברת מקורות בפיקוח רשות המים (מרחבי ביטחון מים). 
ליקוי

13. 	משרד מבקר המדינה מעיר לרשות ולמקורות שעליהן לממש ללא דיחוי את כל הסיכומים ביניהן מיולי ומאוקטובר 2012, לשם הבטחת היערכותו של משק המים לשעת חירום. במסגרת זו על הרשות ומקורות לקבוע באופן חד-משמעי את היקף אחריותה של מקורות לאספקת המים במקרה של כשל במערכות הספקת המים שלה, את סוגי התרגילים והביקורות שהיא תוזמן להשתתף בהם ואת הדרך להבטיח שמקורות תכיר את מערכות המים של הרשויות והתאגידים - כדי שתוכל לסייע להם באופן המיטבי בעת משבר מים. עוד מעיר משרד מבקר המדינה, כי הצורך לעגן בכללי המים את תפקידיה ואחריותה של מקורות בעת משבר מים, מגביר את הדחיפות שבסיום כתיבתם של כללי המים כאמור לעיל.

מעקב
רשות המים

13. 	במרבית המקרים אם כי יש לקויים מעת לעת, קיימת בקשה של מקורות לפתוח נושא זה לדיון שוב (סגן ראש המל"ל). 

מעקב
חברת מקורות

13. 	הוצגה עמדת מקורות לרשות המים על ידי הסמנכ"ל להנדסה, כי על הרשות להגדיר בכללים את מעמדה של חברת מקורות ואת הנדרש ממנה. עדיין לא התקבלה התייחסות מצד רשות המים. 



רשות שדות התעופה – ביצוע פרויקטים

הגופים המבוקרים: רשות שדות התעופה, משרד התחבורה התשתיות הלאומיות והבטיחות בדרכים, רשות התעופה האזרחית. 

ליקוי מספר 2 תוקן. ראה הערות רה"מ 64א' עמ' 229. 

ליקוי
 
1.	הרשות לא השלימה בשנים 2012-2010 את תכניות העבודה שלה בתחום פיתוח הפעילות התעופתית וניצלה רק 73%-55% מתקציבי הפיתוח השנתיים שאישרה הממשלה לשנים אלה. 

מעקב
רשות שדות התעופה

1.  	רשות שדות התעופה הגדילה את אחוז מימוש תקציב הפיתוח לכדי כ -80% בשנת 2014. לצורך הגברת קצב ביצוע הפרויקטים, מקיימת הרשות דיוני מעקב רבעוניים בראשות המנכ"ל לשחרור חסמים וייעול תהליכים פנימיים כגון תהליכי הטיפול בהוצאת המכרזים.     
ראה הערות רה"מ 64א' עמ' 229.

ליקוי

3.	הרשות האריכה פעמים מספר התקשרויות עם יועץ וחברת ייעוץ לקבלת שירותי ייעוץ שונים. בכך נפגעה יכולתה לשמור על ידע מקצועי, כדי להימנע ככל האפשר מתלות בגורמים חיצוניים ומהעסקתם לתקופה ארוכה בהיקף תשלומים ניכר.

מעקב
רשות שדות התעופה

3.  	פורסמה הוראת עבודה המגבילה את משך העסקת יועצים חיצוניים ברשות שדות התעופה ונקבע מנגנון לאישור חריגים על ידי המנהל הכללי. 



ליקוי

4.	הרשות החליטה ב-2005 על הקמת מערכת משולבת חדשה לבידוק, מיון ושינוע של כבודת נוסעים (להלן - מערכת משולבת); מועד השלמתה נדחה כמה פעמים. במועד סיום הביקורת העריכה הרשות כי מועד הקבלה הסופי של המערכת יהיה בדצמבר 2013. הליכי בחירת החברות שיקימו את המערכת המשולבת והחתימה על חוזי התקשרות עמן ארכו זמן רב, והיקפי ההתקשרות גדלו במהלך השנים.

מעקב
רשות שדות התעופה

4.  	המערכת המשולבת החדשה החלה לפעול מבצעית בטרמינל 3, החל מ-9.3.2014. המערכת פועלת כיום באופן שוטף. נמשכת תקופת ההרצה ותיקון הליקויים במערכת במקביל לפעילותה המבצעית.     
ראה הערות רה"מ 64א' עמ' 230.

ליקוי

5.	תקציב הקמת המערכת המשולבת גדל והגיע לכ-400 מיליון ש"ח, לעומת האומדן המקורי של כ-300 מיליון ש"ח. 

מעקב
רשות שדות התעופה

5.  	המערכת המשולבת תוכננה מלכתחילה בשני שלבים. בשלב הראשון מערכת חלקית עם 13 מכונות בדיקה, ובשלב השני 17 מכונות. הצורך בשלבים התעורר בהיעדר בשלות טכנולוגית והיעדר רישוי של הגורם המנחה.      

ליקוי

6.	בדצמבר 2012 חתמו הרשות וחברה האחראית להקמת מערך השינוע במערכת המשולבת על תיקון להסכם ההתקשרות ביניהן, והרשות נאלצה לשלם לחברה 1.5 מיליון אירו נוספים בגין הנזקים שגרמו לה העיכובים בביצוע הפרויקט - עיכובים שחלקם גרמה הרשות עצמה.

מעקב
רשות שדות התעופה

6.  	הנהלת הרשות קיבלה החלטה עקרונית על פיה לא יבוצע פיתוח עצמי של מערכות וההעדפה תהיה לרכישת מוצר מדף.

ליקוי

7.	הרשות השקיעה כ-26 מיליון ש"ח בהקמת מערכת אפיון טכנולוגי שמטרתה לשפר את השירות לנוסע היוצא. הרשות לא עשתה בדיקת כדאיות לפני פיתוח המערכת ובמהלכו. פיתוח המערכת הוקפא ובמועד סיום הביקורת הרשות הפעילה רק עמדה אחת.

מעקב
רשות שדות התעופה

7.  	להלן סטטוס הקמת מערכת אפיון טכנולוגי שמטרתה לשפר את השרות לנוסע: תקציב הפרוייקט על סך 8.5 מיליון ₪ אושר בינואר 2014 .
בשנת 2015 יושלם שלב א'.
מועד סיום הפרוייקט – 2016.  
ראה הערות רה"מ 64א' עמ' 231.

ליקוי

8.	הרשות החליטה כבר ב-2009 להקים מגדל פיקוח חדש בנתב"ג כדי לשפר את הבטיחות, אך רק בפברואר 2012 חתמה על הסכם עם חברה להקמת המגדל. באוקטובר 2012 הופסקה ההתקשרות עם חברה זו מסיבות שונות, והרשות בחרה בחברה אחרת לביצוע הפרויקט. 

מעקב
רשות שדות התעופה

8.  	הקמת מגדל הפיקוח החדש תושלם במהלך הרבעון השני של שנת 2015.      
ראה הערות רה"מ 64א' עמ' 231.

ליקוי

9.	ביולי 2010 החליטה הממשלה כי הרשות תהיה אחראית לתכנון המפורט של שדה תעופה בין-לאומי ופנים ארצי חדש בתמנע (להלן - שדה התעופה החדש). בפועל החלה הרשות בתכנון רק ביוני 2011. בדצמבר 2011 החליטה הרשות כי שדה התעופה החדש יוקם בתוך שלוש שנים. במועד סיום הביקורת, יותר משנה לאחר החלטת הרשות וכשנתיים וחצי לאחר החלטת הממשלה, טרם השלימה הרשות את התכנון המפורט. אומדן עלות הקמתו של שדה התעופה החדש עלה מכ-1.54 מיליארד ש"ח בהחלטת הממשלה לכ-1.9 מיליארד ש"ח ב-2012 (גידול של כ-16%). במרץ 2013 הנחה מנכ"ל הרשות להקטין את עלות הקמת שדה התעופה החדש, כך שלא תעלה על כ-1.65 מיליארד ש"ח. 

מעקב
רשות שדות התעופה

9.  	הקמת פרויקט שדה התעופה בתמנע על שם אילן ואסף רמון החלה במאי 2013. הפרויקט מתקדם בהתאם ללוח הזמנים, על אף מספר אירועים שהיו במהלך העבודות באזור ושלא היו בשליטת רשות שדות התעופה.      
ראה הערות רה"מ 64א' עמ' 232.



פרק רביעי

מערכת הביטחון




צבא ההגנה לשיראל – פרויקט פיתוח מערכת

הגופים המבוקרים: משרד הביטחון, צבא הגנה לישראל.

ליקויים 4,7 תוקנו. ראה הערות רה"מ 64א' עמ' 237.

ליקוי

1.	על פי מסמך משימת הפרויקט מפברואר 2000, הייתה המערכת אמורה להשיג יכולת מבצעית סופית ברבעון השלישי של שנת 2005. במועד סיום הביקורת, נובמבר 2012, טרם הסתיים פיתוח המערכת. יציאת החברה הזרה מהפרויקט גרמה לדחייה של יותר מחמש שנים בלוח הזמנים המתוכנן להשגת יכולת מבצעית סופית. אולם, גם לוח הזמנים המעודכן שקבע את תחילת הפרויקט במתכונתו החדשה בדצמבר 2005, לא מומש, ונכון למועד סיום הביקורת עדיין נותרה כברת דרך משמעותית להשלמת הפרויקט. 

מעקב 
משרד הביטחון

1. 	פיתוח המערכת הסתיים. המערכת טרם נפרסה בצורה מבצעית באופן מלא. המערכת עברה בהצלחה ניסוי מפתח ע"י החברה בן נבדקו למעלה ממאה מכשירים בגרסא מתקדמת שאפשרה עבודה מלאה. המערכת עברה ניסוי לקוח בשטח בו הוכחה יכולת עמידתה בתרחישים המבצעיים הנדרשים. עדיין מבצעים התאמות ושינויים (מינוריים יחסית) על גירסת המערכת הסופית ע"מ להביא לטיוב נוסף של הביצועים והכנתה לתירגול בחציון א' 2015 במסגרתו תוכנן הביצוע.

מעקב
צבא הגנה לישראל

1. 	המערכת הגיעה ליכולות חלקיות שאפשרו מבצועה באופן חלקי.





ליקוי 

2. 	המערכת אמורה להיות מופעלת בכל עוצבות צה"ל. במועד סיום הביקורת, בנובמבר 2012, עדיין לא ניתן היה לממש הפעלה מלאה של המערכת אפילו בעוצבה אחת.

מעקב 
משרד הביטחון

2. 	המערכת מבוצעת במסגרות הצבאיות התואמות. המערכת בגרסתה הסופית תחל את תהליך הביצוע באפריל 2015. תהליך הביצוע אמור להימשך כשנה ובסיומו  המערכת תבוצע בכל המסגרות הצבאיות. 

מעקב
צבא הגנה לישראל

2. 	על מנת להמשיך בתהליך המבוצע נדרש היה להשלים את תכולות המערכת על בסיס גרסה מסויימת, גרסה זו סיימה פיתוח ובדיקות מקיפות ואמורה להשתלב עד מרץ 2015. במידה ותאושר מבצעית.

ליקוי

3. 	נוכח אי-עמידת הפרויקט בלוח הזמנים ונוכח אי-יכולתו לספק את התוצרים המתוכננים, הנחה סגן הרמטכ"ל בספטמבר 2012, כי ז"י תציג פרויקט חדש "שלוקח את המצב הקיים לאופטימום יכולות (ולא למכסימום יכולות)", שיאפשר השגת יכולות מבצעיות כבר בשנת 2013. נכון למועד סיום הביקורת, לא סיימו המטה הכללי ומשהב"ט לגבש ולאשר תכנית להמשך המערכת המיישמת את הנחיות סגן הרמטכ"ל בנושא.

מעקב 
משרד הביטחון

3. 	עבודת המטה בהובלת מפא"ת והזרוע מתמקדת בסיום ביצוע מוצלח של המערכת הקיימת בדגש גרסה סופית המוכוונת לאופטימום יכולות. 





מעקב
צבא הגנה לישראל

3. 	עבודת המטה להמשך פיתוח המערכת הסתיימה. בוצעו ניסוי שטח וניתוחי ביצועים בסימולציות שהוכיחו כי ביצועי המערכת שהתקבלו אופטמאליים. במסגרת מטה תוכנית מפא"ת בשנת 2013 בוצע עדכון חוזה לעדכון נקודת העבודה בהתאם לתיקוף נקודת האופטימום בביצועי המערכת שתענה על הצרכים של מערכת צי"ד. 

ליקוי

5. 	בסוף שנת 2005 ותחילת שנת 2006 אורגנה מחדש מנהלת הפרויקט ושולב בפרויקט אחר, ובכלל זה הוחלף קבלן משנה, הוספו דרישות והוגדלה התמורה לחברה א' בגינן. נוכח הפיגור הניכר בפיתוח המערכת שהסתמן כבר בשנת 2005, היה מקום שמפא"ת ינצל את ההיערכות החדשה לביצוע הפרויקט וישלב בהסכם הפיתוח תנאים שיחזקו את מחויבות חברה א' לעמידה בהתחייבויות הנכללות בהסכם א ובהסכם ב' – דבר שלא נעשה. 

מעקב 
משרד הביטחון

5.  	אין עיסוק במערכת נוספת, כיוון שלא הוצג ע"י צה"ל צורך במערכת נוספת.  מפא"ת עוסקת במו"פ שיניח אבני בנין למערכת עתידית, באם תידרש.
ראה הערות רה"מ 64 א' עמ' 238.

ליקוי 

6. 	בחט"ל מונה פורום פרויקט שהיה אחראי למימוש הפיתוח, ההצטיידות, הקליטה וההטמעה הלוגיסטית של הפרויקט וכן לדיווח עליו לגורמים הבכירים המעורבים בו. הפורום, שהיה אמור להתכנס ארבע פעמים בשנה לפחות, התכנס בשנים 2008, 2009 וכן ב-2011 פעם אחת בשנה בלבד, ובשנת 2010 לא התכנס כלל, וממילא גם לא הועברו במועדם הדיווחים על הפרויקט לבכירים המעורבים בנושא, ובכלל זה דיווח על חריגה גדולה מלוח הזמנים.

מעקב 
משרד הביטחון

6. 	היבטי מפא"ת: בוצעו דיוני מטה תוכניות חצי שנתיים במפא"ת, למעט אחד (יולי 13 עד ספטמבר 14) בשל העיסוק הרב (10/13) שבוצע לעדכון הזמנות המערכת ויצירת מנגנוני הקנס/ תמריץ להשלמת פיתוח המערכת. עבור תהליך זה התקיימו דיונים רבים עם כלל הגורמים השותפים. בתהליך זה היו מסונכרנים כלל הגורמים השותפים למטה התוכניות וריכז את כל העדכונים שהיו עד לנקודת זמן זו. יצא סיכום מקיף לעדכון ב- 10/13. 

מעקב
צבא הגנה לישראל

6. 	בוצעו דיני פורום פרויקט אחת ל- 3 חודשים ובהתאם להתקדמות הפיתוח וכן התקיימו דיוני בקרה. כמו- כן התקיימו דיוני מטה תוכנית במפא"ת. בשנים 2014-15 התקיימו 13 דיונים בדרג הבכיר. 

ליקוי

8. 	נוכח העובדה, כי המערכת חיונית להפעלת מערכת ב', בהיותה מערכת תשתיתית, ונוכח העובדה כי הפרויקט אינו עומד בלוח הזמנים המתוכנן ואינו מאפשר להפיק את התוצרים הנדרשים, דבר הגורם לפערים מבצעיים מבחינת היכולות, על ז"י בשיתוף אג"ת ומשהב"ט להפיק את הלקחים הנדרשים מאופן ביצוע הפרויקט עד כה, ולפעול לביצוע השינויים המתחייבים בפרויקט ובבקרה עליו, כדי להביאו לידי גמר ולמצות ממנו בהקדם יכולות מבצעיות חיוניות.

מעקב 
משרד הביטחון

8. 	מערכת הביטחון נמצאת לקראת פעילות משמעותית של מבצוע המערכת בגרסתה הסופית  לאחר ניסוי אמת באפריל 2015. לאחר שלב זה מתוכנן תהליך תחקור המערכת.

מעקב
צבא הגנה לישראל

8. 	בוצע תהליך הפקת לקחים שהביא לביצוע תיקונים והתאמות בניהול החוזה והפרוייקט כדקלמן: אופן ניהול הפרוייקט השתנה למעמד בכיר (סא"ל) וכלל פורומים ודיוני בכירים. הושם דגש מיוחד על תהליך הבדיקות והגישה לפיתוח ובדיקות המערכת, התווספו תהליכי בקרה ובדיקה קפדניים ומקיפים לאישור גרסאות הפיתוח עד לאישור סיום הפיתוח. 

בתהליך תיקון	לא תוקן	תוקן	0.27272727272727282	0	0.72727272727272729	
בתהליך תיקון	לא תוקן	תוקן	0.4861111111111111	0.17746913580246959	0.33641975308642014	
בתהליך תיקון	לא תוקן	תוקן	0.52884615384615352	0.39423076923076977	7.6923076923076927E-2	

בתהליך תיקון	לא תוקן	תוקן	0.56302521008403406	0.17647058823529421	0.26050420168067256	

בתהליך תיקון	לא תוקן	תוקן	0.5588235294117645	7.3529411764705885E-2	0.36764705882352916	

בתהליך תיקון	לא תוקן	תוקן	0.43396226415094391	0.37735849056603782	0.18867924528301888	
בתהליך תיקון	לא תוקן	תוקן	0.71428571428571463	0.14285714285714296	0.14285714285714296	
בתהליך תיקון	לא תוקן	תוקן	0.30000000000000016	0	0.70000000000000029	
בתהליך תיקון	לא תוקן	תוקן	0.26666666666666683	0	0.73333333333333361	

בתהליך תיקון	לא תוקן	תוקן	0.30769230769230782	0.11538461538461539	0.57692307692307754	
בתהליך תיקון	לא תוקן	תוקן	0.48387096774193583	0.12903225806451613	0.38709677419354865	
בתהליך תיקון	לא תוקן	תוקן	0.5	7.6923076923076927E-2	0.42307692307692335	
בתהליך תיקון	לא תוקן	תוקן	0.44615384615384618	0	0.55384615384615388	

